
HAVASI FERENC: 


Az 1982. évi gazdasági fejlődés fő vonásai 
és az 1983. évi feladatok 


A magyar népgazdaságnak a nyolcvanas években olyan feladatokkal kell meg- 
birkóznia, amilyenekkel eddigi fejlődése során még nem találkozott. Előrehala- 
dásunkban a minőségi követelmények váltak meghatározóvá, ezek kerültek a 
gazdaságpolitikai gyalkorlat homlokterébe. A külső és a belső feltételek, vala- 
mint adottságaink számbavétele alapján olyan irányvonalat választottunk, 
amely az elért életszínvonal társadalmi méretekben való megőrzése mellett a 
külső egyensúlyi helyzet javításának adott és ad elsőbbséget. 

1982-ben a külső körülmények tovább növelték a népgazdaság te jestókébes: 
ségével szembeni követelményeket. A kedvezőtlen tőkés piaci feltételek, jelen- 
tős külföldi betétkivonások, a szocialista energia- és anyagbehozatal csökkenése 
mellett a nem rubel elszámolású áruforgalmi mérlegben jelentős aktívum el- 
érése, a fizetőképesség fenntartása, az életszínvonal megőrzése együttesen rend- 
kívüli erőfeszítéseket igényelt a népgazdaságtól, még pontosabban: a végrehaj- 
tásban részt vevő szervektől és az egyes emberektől. Gyors döntések és hathatós 
intézkedések meghozatala vált szükségessé. 


Az évek óta halmozódó és még napjainkban is jelentkező terheket a gazdaság 
teljesítménynövekedése csak részben tudta ellensúlyozni. Ilyen körülmények 
között gazdaságpolitikánk és gazdaságirányításunk figyelemre méltó eredmé- 
nye, hogy 1982-ben sikerült alapvető gazdaságpolitikai céljainkat teljesíteni: a 
nem rubel elszámolású áruforgalomban a tervben szereplő mintegy 100 millió 
dollár passzívummal szemben várhatóan mintegy 400 millió dollárnyi aktívum- 
ra teszünk szert, nemzetközi fizetési kötelezettségeinket teljesítjük. A nemzeti 
jövedelem a tervezettet megközelítően, hozzávetőleg egy százalékkal nőtt, a 
lakossági fogyasztás 0,5 százalékkal emelkedett, az egy főre jutó reáljövedelem 
a tavalyi 2.2 százalék növekedés után 1982-ben nem emelkedett, a reálbér 
megközelítőleg 1,5 százalékkal csökkent, lényegében az 1980. évi szintnek 
felel meg. Az áruellátás egészében kiegyensúlyozott, az életkörülmények sok vo- 
natkozásban tovább javulnak. A költségvetés hiánya a tervezettnél kisebb lesz. 

A terv alapvető céljainak teljesítését a tervezettnél mérsékeltebb növekedési 
ütem mellett és az eredetileg előirányzott elosztási arányok tudatos módosításá- 
val értük el. A nemzeti jövedelem belföldi felhasználása — a külső egyensúlyi 
követelményekkel összhangban — a tSEVSZÉLESt meghaladóan 3—3,5 százalék- 
kal csökkent. 


A Központi Bizottság 1982. december 1-i ülésén elhangzott beszéd rövidített szövege. 

kesítési nehézségek, az, hogy az ipari termékek külpiaci kereslete a vártnál ki- 
sebb. Az ipari termelés a tervezett 2—2,5 százalék helyett előreláthatólag 1—1,5 
százalékkal haladja meg az 1981. évi szintet. A bányászatban, a villamosenergia- 
iparban, a gépiparban és az élelmiszeriparban a termelés az átlagosnál nagyobb 
mértékben, három-négy százalékkal nő; az előző esztendőhöz hasonlóan alakul 
az építőanyag-iparban, a vegyiparban és a könnyűiparban: csökken viszont a 
kohászatban és néhány más ágazatban. 

Az ipar összteljesítményét számottevően befolyásolja a dékönjúnktúta miatt 
világméretekben és nálunk is súlyos gondokkal küzdő ágazatok helyzete. Min- 
denekelőtt a kohászatról és a vegyipar egyes területeiről van szó. 1982-ben to- 
vább mélyült a vas- és alumíniumkohászat válsága. Ezt a tőkés értékesítési árak 
is tükrözik: 1980-hoz képest az aluminium ára mintegy 40 százalékkal, a fél- 
gyártmányoké hozzávetőlegesen 30 százalékkal, a timföldé pedig több mint 10 
százalékkal csökkent. A kohászati és a vegyipari termékek értékesítéséből 110 
millió dollárral volt kevesebb a bevétel, mint 1981-ben. 

Bár az iparvállalatok egy része jelentős erőfeszítést tett a tőkés export bőví- 
tésére, a nem rubel elszámolású kivitel összességében kisebb, mint 1981-ben. 
A rubel elszámolású kivitel a tervezettnél kevésbé, 5—6 százalékkal nőtt. 

Ezek a tények arra utalnak, hogy továbbra sem kielégítő az ipari termelés 
rugalmassága, alkalmazkodóképessége. A kapacitásokban rejlő tartalékokat sem 
sikerült az export növelésére, illetve a gazdaságos import helyettesítésére moz- 
gósítani. 

A gazdálkodási körülmények rosszabbodása több vállalat helyzetében is meg- 
mutatkozik. A veszteséges vállalatok száma 68-ról előreláthatólag 90—-100-ra 
emelkedik, s a veszteség összege is magasabb a korábbinál: eléri a három mil- 
liárd forintot. 

A vállalatok pénzügyi feszültségeinek enyhítése, a termelés folyamatosságá- 
naik fenntartása érdekében egyes területeken központi intézkedések váltak szük- 
ségessé. Ennek ellenére csak elvétve tapasztalható kedvező, érdemi javulást 
előidéző változás az alacsony hatékonyságú, alaphiányos, illetve veszteséges 
vállalatok tevékenységében. Ez is indokolja a határozottabb cselekvést s annak 
mérlegelését, hogy az eredménytelenség milyen mértékben származik a gazdál- 
kodás hiányosságaiból, illetve a külső feltételek romlásából. Tudatában kell 
lennünk azonban, hogy a termelés és értékesítés folyamataiban együttesen ér- 
vényesülnek a céljainkkal összhangban álló kedvező jelenségek, a tőlünk függet- 
len külső korlátozó tényezők hatásai, valamint a vállalati gazdálkodás gyenge- 
ségei, mindenekelőtt a nem kielégítő alkalmazkodóképesség. 

Az építőipar termelése a számítottnak megfelelően alakul. Csökkent a beruhá- 
zási építés aránya és mintegy négy százalékkial nőtt a felújítási, fenntartási 
építés részaránya, s Így meghaladja az össztevékenység egynegyedét. 

Az építési export az alacsony bázishoz viszonyítva 32 százalékkal emelkedik. 
de így is elmarad a tervezettől. Kedvezőtlen jelenség, hogy az állóeszköz-állo- 
mány kihasználása tovább csökken, miközben a meglevő kapacitások és az igé- 
nyek között változatlanul feszültség tapasztalható. Az építőipari ágazat alkal- 
mazkodása lassú, rugalmassága továbbra is elégtelen. Az építési időtartamok 
nem csökkennek, és nem javul a kívánt mértékben az építmények — többi kö- 
zött a lakások — minősége 5 a munka szervezettsége sem. 


Az ipari termelés alakulása mellett az 1982. évi fejlődés és a fizetőképesség 
megőrzése szempontjából is kulcsfontosságú a mezőgazdaság és az élelmiszer- 

ipar termelése. Örvendetes, hogy a mezőgazdasági termékek termelése lényegé- 
ben a tervnek megfelelően, mintegy négy százalékkal nőtt. Az időjárás is ked- 
vezett a mezőgazdasági termelésnek, de a jó, illetve egyes területeken rekord 
eredmények elérésében jelentős szerepe volt a szervezettségnek, az érdekeltség 
javulásának, az emberi tényezőknek. 

A tervezettnél, de minden eddiginél is több, összesen mintegy 14,7 millió tonna 
gabonát termeltünk. A búzatermés ugyan valamelyest elmarad az előirányzot- 
tól, de ezt a kukoricának a vártnál nagyobb, mintegy 6.8 tonnás termésátlaga 
a kisebb vetésterület ellenére is ellensúlyozni tudta. A kukoricatermésnek a 
korábbinál nagyobb hányada koncentrálódott a jobb adottságú termőhelyekre. 
A múlt évi 16 gazdasággal szemben az idén 38 gazdaságban termeltek hektáron- 
ként 10 tonnánál több kukoricát, ami egyúttal jelzi a gabonatermelés fejleszté- 
si lehetőségeit. 

Jelentősen növekedett a napraforgó- és cukorrépatermelés is: ezek az 1981. 
évi magas színvonalat érik el. A rizs, a szója, a fűszerpaprika és az alma termés- 
átlaga ugyancsak rekordot ért el, gyümölcsből 5 százalékkal, szőlőből pedig 
csaknem 40 százalékkal többet szüreteltek az előző évinél. 


Gyarapodott az állatállomány is, és folyamatos a takarmányellátás. A hús- 
termelés meghaladja a tervezettet, az egy lakosra jutó hústermelés megköze- 
líti a 160 kg-ot, amivel a világ első öt országa között vagyunk. Szeptember 30-án 
több mint 10 millió sertés volt. A kocák száma — főleg a háztáji és kisegítő gaz- 
daságokban — növekedett. A szarvasmarha- és juhállomány kismértékben, de 
nőtt. Örvendetes, hogy az egy tehénre jutó tejtermelés eléri a 4000 litert. 

Tovább csökkent a mezőgazdaság energiafelhasználása. Kedvező, hogy az 
igénybe vett folyékony szénhidrogének mennyisége is tovább mérséklődött. 
Megkezdődött a hulladékok és melléktermékek energetikai célú felhasználása, 
terjed az energiatakarékos talajművelés, évről évre növekszik a nedves kukori- 
catárolás. Javult a mezőgazdasági nagyüzemek költséggazdálkodása, de a ráfor- 
dítások csökkentése, a termelés gazdaságosságának növelése továbbra is lassan 
halad előre. 

Élelmiszer-kivitelünk néhány terméke a világméretű válság elmélyülése 
miatt most ütközött először jelentősebb értékesítési korlátokba. Gondot okozott 
például a vágóbaromfi- és az almaexport, a rekord szőlőtermés miatt nehézsé- 
gekkel küzdünk a bortárolásban, -feldolgozásban és az exportnál is. 

Számottevően csökkentek a mezőgazdasági és élelmiszeripari termékek kül- 
piaci értékesítési árai. Például 1981-ben megközelítőleg 220 dollárért értékesi- 
tettünk egy tonna búzát, 1982-ben viszont csak 180 dollárt kaptunk érte. A ku- 
korica ára 164 dollárról 120-ra, a vágómarháé 1435-ről 1280-ra csökkent. Az 
árcsökkenés összességében 150—170 millió dollárnyi kiesést okozott. 

Erre a helyzetre sem az élelmiszer-termelés, sem a külkereskedelem nem ké- 
szült fel megfelelően. Kitűnt, hogy az élelmiszer-termelés és forgalmazás ver- 
tikális kapcsolatai lazák. Kiütköztek az infrastruktúra hiányosságai is. Különö- 
Sen a szállítókapacitás és a tárolótér elégtelensége okozott veszteségeket. Az 
élelmiszer-gazdaság a nehézségek ellenére a tervezettet jóval meghaladóan nö- 
veli exportját. 


TESTEKET KEZE TB 


Jelentősége miatt külön kell szólni az energiagazdálkodásról. Eredményként 
könyvelhetjük el, hogy az országos energiafelhasználás az 1981. évihez hasonlít- 
va nem növekedett, s a nehéz és mindjobban szigorodó feltételek ellenére a 
fogyasztók energiaigényét 1982-ben is sikerült kielégíteni. Ez összefüggésben 

van az energiagazdálkodási program gyorsításának kezdeti eredményeivel, t0- 
vábbá az energiaigényes termékek arányának csökkenésével. 

1978 és 1982 között a nemzeti jövedelem növekményéhez nem kellett több- 
let-energiát igénybe venni. Ez idő alatt — energiapolitikánk több éves erőfe- 
szíitései nyomán — 1982-re több mint kétmillió tonna kőolaj- és kőolajtermék- 
felhasználáscsökkenést értünk el. Ugyanebben az időszakban a földgázfelhasz- 
nálást 1.8 milliárd m-rel, a villamosenergia-importot pedig négy milliárd 
kWó-val növeltük. Ez a szerkezeti változás a népgazdaságot jelenleg évente 
mintegy félmilliárd dollár értékű kőolaj behozatalától mentesíti. A rendelkezés- 
re álló energiaforrásokban nőtt a hazai termelés részaránya, 1978 óta először 
meghaladja az 50 százalékot. A hazai földgáztermelés terven felül emelkedik, a 
szénbányászat — hasonlóan az elmúlt évekhez — megközelítőleg félmillió ton- 
nával termel többet a hatodik ötéves terv 1982. évre vonatkozó előirányzatánál. 
A szén és általában a szilárd energiahordozók felhasználásának részaránya sta- 
bilizálódott. 

A külkereskedelmi tevékenységet a tervben feltételezettnél lényegesen rosz- 
szabb külső körülmények nehezítették. A cserearányok számunkra továbbra is 
kedvezőtlenül alakulnak. Kivitelünk növekedése nem éri el az előirányzott hét- 
nyolc százalékot, behozatalunk pedig jelentősen csökkent. Rubel elszámolású 
kivitelünk növekedett, behozatalunk pedig lényegében az előző évinek felel 
meg. A nem rubel elszámolású kivitel — főként a kedvezőtlen piaci feltételek 
miatt — a tervezettnél kisebb mértékben és nagyobb erőfeszítésekkel valósul 
meg. Elengedhetetlenné vált, hogy már 1982-ben egyenlegjavulást érjünk 
el, egyfelől az exporttöbblet-lehetőségek maximális kiaknázásával, a meglevő 
tartalékok feltárásával, másfelől importmegtakarítás révén. Mindez folyamatos 
és pótlólagos gazdaságirányítási feladatokat jelentett. 


1982-ben a lakosság életszínvonala lényegében a tervezett szerint alakult. A fő 
mutatók az előirányzott mértékek határán megvalósultak ; adott helyzetünkben 
ez jelentős eredmény. A lakosság fogyasztása 0,5 százalékkal nőtt, reáljövedelme 
pedig megegyezik az 1981. évivel, mindkettő eléri a hatodik ötéves tervben erre 
az évre számítottat, annak ellenére, hogy a nemzeti jövedelem növekedése el- 
maradt az ötéves tervben előirányzottól. A munkások és alkalmazottak egy főre 
jutó keresete az előirányzott 4,5—5 százalék helyett mintegy hat-hét százalék- 
kal, a termelőszövetkezeti dolgozóké hozzávetőlegesen hét százalékkal maga- 
sabb az 1981. évinél, a pénzbeli társadalmi juttatások ennél gyorsabb ütemben, 
kilenc százalékkal nőttek. A tervezettnél gyorsabban, 4.8—5,2 százalék helyett 
7,2 százalékkal nőtt a fogyasztói árszínvonal. 

A terv végrehajtása közben — különösen az év első hét hónapjában — ki- 
alakult az életszínvonal-előirányzatok túllépésének veszélye. A vásárlóerő-ki- 
áramlás üteme — bérekben és pénzbeli juttatásokban egyaránt — meghaladta 
a tervezettet, ami sem a termeléssel, sem pedig a teljesítményekkel nem volt 
összhangban. Ezért és a külgazdasági egyensúly javítása, nemzetközi fizetőké- 
pességünk biztosítása miatt szükségessé vált, hogy év közben vásárlóerő-mér- 
séklő és fogyasztói árszínvonalat emelő intézkedéseket tegyünk. 

Az év folyamán a legrégebbi és a legkisebb nyugdíjakat — az év eleji auto- 
matikus emelést is figyelembe véve — havi 190 forinttal emeltük. 

Az ismert nehézségek ellenére a lakossági áruellátás kiegyensúlyozott volt, 
az alapvető cikkek korábbi kínálati szinvonalát sikerült megőrizni. Ezen belül 
is kiemelendő az élelmiszerek folyamatos és kiegyensúlyozott, helyenként bő- 
vülő kínálata. A lakosság egy főre jutó fogyasztása az alapvető élelmiszerekből 

tovább nött, húsból és húskészitményekből az 1980. évi 73 kg-ról 75—76 kg-ra. 
tejből és tejtermékből 162 kg-ról 176 kg-ra. Az egy főre jutó zöldség-gyümölcs 
fogyasztás meghaladja a 155 kg-ot. 

Fejlődés tapasztalható a fontosabb tartós fogyasztási cikkeknél is: a 100 ház- 
tartásra jutó mosógépek száma az 1980. évi 100 db-ról 1982-re 108-ra, a hűtő- 
szekrények száma 98-ról 105-re, a személygépkocsiké 27-ről 32-re növekedett. 

A legfontosabb életkörülményeket javító tények közé kell sorolnunk, hogy a 
tervezettnek megfelelően megközelítőleg 77 ezer lakás épült. A 100 lakásra jutó 
családok száma 110-ről 108-ra, a 100 lakásra jutó személyek száma 302-ről 
297-re mérséklődik. Javult az óvodai és bölcsődei ellátottság. 

A munkaerőhelyzet kiegyensúlyozottabb, mint az előző években, de a terüle- 
ti és szakmai megoszlás továbbra is eltér a szükségletektől: a létszámhiány és 
a felesleg egyidejűleg jelentkezik. Létszámhiány elsősorban Budapesten és a 
nehéz, kedvezőtlen körülmények között végzett munkakörökben észlelhető. A 
pályakezdő fiatalok elhelyezkedési lehetősége az elmúlt évhez viszonyítva ja- 
vult. Az év során lényegében befejeződött az áttérés az ötnapos munkahétre; új 
szabadságolási rendet is bevezettünk. Az átállás különösebb zökkenők nélkül 
történt, az intézkedést az állampolgárok többsége örömmel fogadta. 

Az állami beruházások kivitelezése összességében a tervnek megfelelő, néhány 
nagyberuházásnál — különösen a Paksi Atomerőműnél — azonban elmaradás 
mutatkozik. 

A vállalati többletforrások miatt 1982-ben újabb beruházási fellendülés lehe- 
tősége alakult ki. Ezért a beruházási vásárlóerő mérséklésére és a felhasználás 
korlátozására év közben intézkedések történtek. Ennek keretében sor került a 
beruházási illetékfizetés bevezetésére, a fejlesztési alapok négy-hat százalé- 
kának zárolására, a tanácsoknál bizonyos ikötelező megtakarítások előírására, 
a vállalati beruházások támogatási tartalékának zárolására, továbbá a hitelka- 
matlábak növelésére. Ugyanakkor a beruházási lehetőségekből előnyben része- 
sültek az exportnövelő, az energiahordozók gazdaságos termelését és felhaszná- 
lását szolgáló, a hulladék- és másodlagos nyersanyag begyűjtését és feldolgozá- 
sát segítő, továbbá az importot gazdaságosan csökkentő fejlesztések. 


Egyensúlyi viszonyainknak részben tükre, részben alakítója az állami költség- 
vetés. A költségvetés egyenlegének alakulása lényegében tükrözi az egyensúly 
helyreállítását célzó gazdaságpolitika erőfeszítéseinek eredményességét. 

Az állami költségvetés hiánya 1982-ben kisebb az előirányzottnál. Ezt a be- 
vételek növelése mellett a kiadások növekedésének visszafogása, a korábbinál 
szélesebb körben érvényesülő takarékosabb gazdálkodás eredményezte. 

A minisztériumok intézményeit illetően is változtatásokra került sor. Ennek 
eredményeként az Ipari Minisztérium intézményeiben foglalkoztatottak létszá- 
ma 20 százalékkal, ilyen célú kiadásaik pedíg mintegy 80 millió forinttal csök- 
kentek. A mezőgazdasági szakigazgatási intézményhálózat korszerűsítése hozzá- 
vetőlegesen 10 ezer embert érint, itt 1500 fő a csökkenés, és 3300 fő költségve- 
tési státusból vállalatszerűen gazdálkodó intézménnyé alakult helyen dolgozik 
tovább, ami a jövőben évente megközelítőleg 100 millió forint megtakarítást je- 
lent. 

Az ÉVM-ben eszközölt átszervezések mintegy 30 százalékos létszámmegtaka- 
rítást és az irányítás egyszerűsítését eredményezték. A Belkereskedelmi Minisz- 
térium szervezetét korszerűsítették és a létszám 10 százalékkal csökkent. Meg- 
kezdődött és nagyrészt 1983-ban megvalósul a KPM szervezetének átfogó kor- 
szerűsítése is. A minisztériumban a feladatok ésszerű csoportosításával a szer- 

vezet egyszerűsödik — szétválasztják a hatósági és a vállalati funkciókat, erősíi- 
tik a vállalatok önállóságát — és csökken a létszám is. 

A múlt év novemberétől szigorúbb szabályok léptek életbe a saját tulajdonú 
gépkocsik hivatalos célú használatáért fizetett átalányok és az eseti térítések 
szabályozására is. j 

A központi és a tanácsi költségvetési szervek gazdálkodási feltételeit is szá- 
mos intézkedés szigorította. Az e téren tett intézkedések mintegy három milliárd 
forinttal javították a költségvetés helyzetét. 


Gyakori bírálat ér bennünket azért, hogy a szabályozók változásai nem teszik 
lehetővé a megalapozott vállalati tervezést, a többletjövedelmek elvonása fékezi 
a differenciáltabb fejlődést. 

E kritikában van igazság, hiszen a szabályozók módosítására alaptendenciá- 
juk változatlanul hagyása mellett 1982-ben is sor került. Az sem vitatható azon- 
ban, hogy az egyes mértékek módosítása, az elvonás a jelenlegi helyzetben kény- 
szerűen szükséges, nélkülözhetetlen intézkedés volt. 

A szabályozók alakítása, a helyzethez igazodó folyamatos gazdaságirányító és 
-szervező munka ugyanis az előre nem látott külpiaci és belső változásokat 
közvetíti, összességében az egyensúly felbomlásának megakadályozását is szol- 
gálja. Az ilyen állami beavatkozás közérdek, s elvileg nem lehet gátja annak, 
hogy az érdekeltség növelésével a vállalatok a teljesítményekkel arányosan jus- 
sanak jövedelmekhez. A szabályozók éppen ezért tartalmaznak több normatív 
elemet és kevesebb egyedi elbírálást; azt a szándékot tükrözik — ha nem is a 
kívánt mértékben —, hogy a jól gazdálkodók pénzügyi feltételei viszonylagosan 
javuljanak. I 

A szabályozásnak egyidejűleg kell összhangban lennie a társadalom, a válla- 
latok és az egyes emberek érdekeivel, úgy, hogy legfőbb gazdaságpolitikai cél- 
jainknak alárendelten segítse a fizetőképesség megőrzését, vívmányaink védel- 
mét, eredményeink megszilárdítását és további fejlődésünk feltételeinek megte- 
remtését. Az 1983. évi szabályozómódosítások rendeletei megjelentek, így a 
vállalatok ezek ismeretében véglegesíthetik terveiket. 


Gazdasági munkánk legfőbb eredményének tartjuk, hogy 1982-ben meg tudtuk 
őrizni az ország fizetőképességét; intézkedéseinket közvéleményünk többsége 
megértéssel fogadta; hogy társadalmunk közérzete ma is megfelelő, az ország- 
ban mindenütt fokozódik a nehézségeket leküzdeni akaró tettrekészség. 

A szűkebb értelemben vett pénzügyi helyzet alakulása — tekintettel adós- 
ságszolgálati terheinkre — nagy erőpróba elé állított bennünket. 

Az 1981-ben kialakult magas kamatok 1982 első felében is fennmaradtak, 
ezért kamatkiadásaink jóval meghaladják az előre számítottat. A felvett közép- 
lejáratú hitelek futamidejének lerövidítésével, illetve a hitelfelvétel szerkeze- 
tének átrendeződésével összefüggésben nagyobbak a hiteltörlesztési kiadásaink 
is. Ugyanakkor a kialakult politikai, de gazdasági okok által is motivált bizalmi 
válság odavezetett, hogy a szocialista országoknak 1981 májusától nem, vagy 
alig nyújtottak hitelt, s ez 1982-ben lényegében folytatódott. Mindez Magyaror- 
szágot is kedvezőtlenül érintette. Ilyen körülmények között elengedhetetlen volt, 
hogy sürgős és hatásos intézkedéseket foganatosítunk a fizetőképesség fenn- 
tartása érdekében. 

Kiemelkedő jelentőségű volt az az akció, amely a tervezetthez képest 400— 
500 millió dolláros egyenlegjavulás elérését irányozta elő. Ennek során mintegy 

300 millió dollár egyenlegjavítást vártunk az ipartól, ezen belül 20 millió dollár- 
nyit az OKISZ területéről; mintegy 150 milliót az élelmiszer-gazdaságtól, ami- 
ből 30 millió dollárt a SZÖVOSZ tevékenységi területén kellett biztosítani. Az 
építőiparnak 10, a közlekedésnek 4—5, a belkereskedelemnek pedig 30 millió 
dolláros egyenlegjavulást kellett elérni. 

Az eddigi tapasztalatok és a várható exportteljesítések arról tanúskodnak, 
hogy az élelmiszer-gazdaság és a belkereskedelem hiánytalanul eleget tesz vál- 
lalt kötelezettségeinek. Jó eredményt ért el az idegenforgalom is: bevételéből 
180 millió dollár aktívummal járult hozzá a fizetőképesség fenntartásához. A 
többi ágazat teljesítése kisebb-nagyobb mértékben elmarad a vállalástól. Eb- 
ben az objektív piaci okok is jelentős szerepet játszanak, de a fő ok a termé- 
keink gyenge versenyképessége, a nem elég erőteljes piaci munka. Ezt közve- 
tetten az is bizonyítja, hogy azok a vállalatok — még a válságágazatokban mű- 
ködők is, például az Özdi Kohászati Üzemek vagy a Tiszai Vegyi Kombinát —, 
ahol erőfeszítéseket tettek a kivitel fokozására, elérik vagy megközelítik a ter- 
vezett, illetve a vállalt exportot. 

Sokan felvetik, hogy ezek a módszerek nem illenek gazdaságirányítási rend- 
szerünkbe, kedvezőtlen hatással járnak. A nehézségeket nem vitatva azt is lát- 
ni kell, hogy a bennünket ért gyors és kedvezőtlen hatások sem ,illenek bele" a 
világgazdaság megszokott rendszerébe. A beavatkozásokból származó veszte- 
ségeknél azonban csak a tétlen szemlélődés okozhatott volna nagyobb kárt. 

Fizetőképességünk fenntartása nagy erőfeszítéseket, nagy munkát igényelt, 
de egyben az elmúlt év döntő eredménye is vo::. Erőfeszítéseink sikerességé- 
nek alapvetően három fő forrása van: 

8 Mindenekelőtt pártunk 26 éve folytatott politikáját, társadalmi, gazdasági 
eredményeit kell említenünk, s azt a kedvező megítélést, amely e politika alap- 
ján hazánkról idehaza és külföldön kialakult. Szövetségeseink, partnereink, sőt 
a bankvilág bizalmát is ezzel a politikával érdemeltük ki, amivel kénytelenek 
számolni ellenfeleink is. 

8 Nagy jelentősége van a KGST-országokkal, mindenekelőtt a Szovjetunió- 
val folytatott gazdasági kapcsolatainknak. Ez az együttműködés 1982-ben is ér- 
demi segítségünkre volt. 

0 Fontos tényező az is, hogy csatlakozásunk az ENSZ szakosított nemzet- 
közi pénzügyi szervezeteihez kedvező hatással volt nemzetközi gazdasági kap- 
csolatainkra. 


Az 1983. évi terv irányelvei figyelembe veszik a gazdaság kialakult helyzetét, 
a meglevő és feloldásra váró feszültségeket, a külső és a belső feltételekből fa- 
kadó növekvő követelményeket. Tekintettel vannak arra is, hogy az 1982. évi 
eredményekben olyán tényezőknek is szerepük volt, amelyek megismételhetet- 
lenek és befolyásolják az 1983. évi fejlődést. Példaként megemlítem egyes ter- 
mékekben a minimális szintre csökkent tartalékok és készletek feltöltésének 
fokozódó igényét. 
Az 1983. évi terv két lényeges vonatkozására szeretném a figyelmet felhívni: 
Az egyík az, hogy a nem rubel elszámolású adósságállomány csökkentését 
a hatodik ötéves tervben számítottnál két évvel korábban, már 1983-ban 
meg kell kezdeni. Ehhez — a hitelfelvétel lehetőségét reálisan figyelembe véve 
— az 1982. évi 400 millió dollár körüli aktívumot 700—800 millió dollárra szük- 
séges növelni, 
Olyan körülmények között kell ezt megvalósítanunk, amikor a behozatal 
összességében nem növelhető. az értékesítési lehetőségek pedig előreláthatólag 

nem javulnak. Így a termelés növelésének múlt évinél is szigorúbb korlátai 
vannak, s a külkereskedelmi egyenleg javítása csak kisebb részben alapozható 
a termelés és a nemzeti jövedelem bővülésére. 


0 Ezzel összefüggésben a másik sajátosság az, hogy — a középtávú terv el- 
gondolásaitól eltérően — alapvetően a gazdaság jövedelemtermelő képessé- 
gének nem kielégítő alakulása miatt 1983-ban a belső felhasználást jelentősen 
tovább kell csökkenteni. Mivel a felhalmozás aránya már így is rendkívül ala- 
csony, a mérséklés elkerülhetetlenül kiterjed a közösségi és a lakossági fogyasz- 
tásra is. Mindent meg kell tenni viszont azért, hogy az életkörülmények tovább 
javuljanak. Az 1983. évi fogyasztás mérséklését a későbbi években a körülmé- 
nyek kedvező alakulása, illetve a gazdálkodás hatékonyságának javulása esetén 
olyan mértékben lehet majd pótolni, amilyen mértékben ehhez a gazdasági fel- 
tételek ténylegesen létrejönnek. 

A tervnek az előzőekben körvonalazott vonásai több szempontból a szokásos- 
nál jóval nehezebb feladatok teljesítését igénylik. 1978-tól 1982 végéig a két fő 
gazdaságpolitikai cél megvalósítása lényegében sikerült. E célokat nem adjuk 
fel, de a kialakult helyzetben a fizetőképesség fenntartásának van elsőbbsége. 
A külgazdasági egyensúllyal kapcsolatos követelmény hasonló jellegű és erejű 
érvényesítésére legutóbb 1979-ben került sor, azzal az eltéréssel azonban, hogy 
most e feladat megvalósításához nem számolhatunk olyan rövid távon is gyor- 
san mozgósítható tartalékokkal, mint amilyenekkel akkor rendelkeztünk. 
Emiatt a nemzetközi fizetőképesség folyamatos fenntartása érdekében vállalni 
kell azokat a kedvezőtlen hatásokat is, amelyek az alacsony felhalmozási rátá- 
val, az életszínvonalat érintő intézkedésekkel, valamint a vállalati gazdálkodást 
szigorító szabályozómódosításokkal járnak. 

A külkereskedelmi egyenleg javulását elsősorban a termelési szerkezet vál- 
tozásainak erősítésével, a ráfordítások csökkentésével, a kivitel növelésével kel! 
megalapozni. ami szükségszerűen a termelővállalatok eddiginél aktívabb, -of- 
fenzívebb magatartását kívánja meg, és együtt jár a vállalatok differenciáltabb 
fejlődésével is. 

Ennek érdekében : 

6€ a gazdasági szabályozóeszközök módosítása az iparban az egyensúly ja- 
vitasában nagyobb szerepet vállaló vállalatokat segíti; a hitelezéssel, a támoga- 
tás és a bérpreferencia emelésével, az árfolyam és az árszabályozás változtatá- 
sával ösztönzi, elősegíti a nem rubel elszámolású kivitel növelését ; 

6€ a gazdaságszervező munka, a gazdasági szabályozás és a központi pénz- 


daságos helyettesítésére ; 

6€ a gazdaságirányítás intézkedései gyorsítják az energiatermelés növelésére, 
az energia- és anyagtakarékosságra irányuló programok végrehajtását, s a terv 
ezekre a célokra az általában mérséklődő beruházási forrásokon belül is nö- 
vekvő összegeket biztosít; 

6€ a gazdaságirányítási rendszer egyes elemeinek továbbfejlesztése — pél- 
dául az új bérszabályozás, a társadalmi tőkeáramlást élénkítő intézkedések, az 
alacsony hatékonyságú vállalatokkal szembeni követelmények fokozása — köz- 
vetve javítják a hatékonyabban dolgozó vállalatok működési feltételeit. 

A Központi Bizottság üléséről kiadott közlemény" összefoglalja a termelő- 
ágazatok feladatait, a fejlődéssel szembeni követelményeket. A terv végrehaj- 
tásának kulcskérdését az ipari és mezőgazdasági termelés, valamint az export 
alakulása alkotja. 


" Megjelent a Népszabadság 1982. december 3-I számában. 

Az ipar növekedését illetően arra számíthatunk, hogy a termelés mennyiségi 
növelésére a belső piac csak rendkívül szerény lehetőséget biztosít. Az ipari ter- 
mékek nem rubel elszámolású kivitelének 4—5 százalékos növelését figyelembe 
véve ugyanakkor fokozódik a minőség, a korszerűség követelménye. Mindezt 
a tőkés import szinten tartásával, s a szocialista behozatal egy-két százalékos 
növelésével kell elérni. 

Az export bővítése érdekében fokozni kell a feldolgozóipar verseny- és piac- 
képes termelését. A legnagyobb feladat a gépiparra, a vegyipar egyes ágazatai- 
ra, így a gyógyszeriparra, a műanyagfeldolgozásra, valamint a könnyűipar 
egyes szakágazataira hárul. Számolnunk kell azzal, hogy a dekonjunkturális 
helyzet további nehézségeket okoz a vas- és alumíniumkohászatnál, a nehéz- 
vegyiparnál és a könnyűipar egyes szakágazatainál. 

A hatékonyság javítását valamennyi feldolgozó ágazatban a jelenleginél gaz- 
daságosabb energia- és anyagfelhasználással kell elősegíteni. Különösen a vas- 
és fémkohászati, a vegyipari és könnyűipari termékek fajlagos anyagfelhasz- 
nálását kell mérsékelni. 

Az energiahordozókat kitermelő ágazatokban 26 millió tonna szenet, kétmil- 
lió tonna kőolajat, 6,8 milliárd köbméter földgázt kell kitermelni. Különösen 
fontos, hogy az energiagazdálkodási program végrehajtása során elsősorban kő- 
olajtermékeket és kokszot takarítsunk meg, illeive ezeket hazai termelésű ener- 
giahordozókkal helyettesítsük. Ehhez gyorsítani kell a már folyamatban levő 
energiaracionalizálási fejlesztéseket. Tovább kell mérsékelni a közületi gép- 
kocsik üzemanyag-felhasználását. Elő kell segíteni, hogy a közületi tüzelőolaj- 
fogyasztók más energiahordozó felhasználására térjenek át. 

A mezőgazdaság és az élelmiszeripar feladatai közül — a kiegyensúlyozott 
belső ellátás mellett — igen fontos a kivitel növelése. Biztató, hogy az élelmiszer- 
termelésben szilárdaikk az alapok: van elegendő és jó minőségű takarmány, az 
állatállomány nagy, az őszi gabonák állapota jó, a feldolgozó kapacitás ren- 
delkezésre áll és a termelési kedv is megfelelő. 

A tennivalókból kiemelkedik a termőföld célszerű hasznosítása. Ezt is szem 
előtt tartva mindenekelőtt a gabonatermelést ikell fejleszteni. Ebben nagy je- 
lentőségű az intenzív gabonatermelési program megvalósítása, amelyhez a leg- 
szükségesebb eszközöket biztosítjuk. Az állattenyésztésben az utóbbi években 
örvendetesen csökkent az állategészségügyi okokból eredő veszteség, a takar- 
mányhasznosítás azonban csak lassan javul. 


A termelőágazatok vonatkozásában a külgazdasági egyensúly javítása ér- 
dekében a kivitel növekedésének lényegesen meg kell haladnia a termelés nö- 
vekedési ütemét. A növekményt a rubel elszámolású kivitelben főleg a gépipa- 
ri termékek, a gyógyszerek és növényvédőszerek adják. A nem rubel elszámo- 
lású áruforgalomban különösen nagy feladat hárul a gép-, a könnyű- és az 
élelmiszeriparra, ahol 7—8 százaléknyi a tervezett exportnövekedés mértéke. 


Az életszínvonal, ezen belül az árak és bérek alakulása politikailag a legérzé- 
kenyebb kérdések közé tartozik. Ezekről a párt és állami vezetők eddig is őszin- 
tén szóltak, azt is érzékeltetve, hogy ha nem teremtjük meg az életszínvonal 
védelmének feltételeit, akkor egyre nehezebb lesz céljaink megvalósítása. Most 
is akkor járunk el helyesen, ha az életszínvonal 1983. évi alakulásáról a való- 
ságos helyzetnek megfelelően, őszintén szólunk. 

Életszínvonal- és szociálpolitikánk bevált alapelveit s gyakorlatát — a teljes 
és hitékony foglalkoztatásra való törekvést; az áruellátás színvonalának fenn- 

tartását; az árualap és a vásárlóerő közötti egyensúly biztosítását; az életkörül- 
mények lehetőség szerinti javítását; az arra legrászorultabbak helyzetén való 
segítést stb. — követni fogjuk ez évben is. Ugyanakkor, mivel a külső egyen- 
súlyi helyzet javításának kényszerű előrehozása miatt a lakosság életszínvo- 
nalának anyagi forrásai 1983-ban nem bővíthetők, valamivel az 1980-as szint 
fölött tudjuk megőrizni a reáljövedelmet és a lakossági fogyasztást. A lakos- 
sági jövedelmek és a fogyasztás mérséklése szükségintézkedés, amire az kény- 
szerít, hogy gazdaságunk nem képes teljes egészében ellensúlyozni a fejlődés 
feltételeinek romlását. Az adott helyzetben ugyanakkor elsődleges feladatunk- 
nak a külső egyensúly javítását kell tekintenünk. 

Tudatában vagyunk annak, hogy a népgazdasági egyensúly problémái kizá- 
rólag a belső felhasználás visszafogásával nem oldhatók meg, mert azt csak a 
munikka, a termelés hatékonyságának javítása biztosíthatja. A kialakult helyzet 
éppen ezért figyelmeztet arra, hogy e területen is meg kell gyorsítanunk mun- 
kánk színvonalának, eredményességének javítását. 

Az életszínvonal alakulására vonatkozó elképzeléseinket illetően arra az 
elhatározásra jutottunk, hogy ha már a kényszerlépések elkerülhetetlenek, ak- 
kor azckat társadalompolitikai szempontból a legelviselhetőbb, a leginkább el- 
fogadható módon kell megtenni. Ezzel függ össze az 1983. évi életszínvonal-po- 
litikának néhány jellegzetes vonása. 

A vásárlóerő és az árualap közötti egyensúlyt ebben az esztendőben szigo- 
rúbb bérkiáramlás mellett, s ha csak lehet központi, az alapvető fogyasztási 
cikkeket érintő áremelések nélkül kívánjuk biztosítani. A bér- és keresetsza- 
bályozás mértékrendszerét úgy alakították ki, hogy átlagosan 3,5—3.8 száza- 
lékos nominálbér-növekedés valósuljon meg. E szerény emelkedés különösen 
megnöveli a gazdálkodók felelősségét abban, hogy a béreket a hatékony- 
ság növelése érdekében használják fel. Nagyon fontos, hogy a vállalatok a bér- 
fejlesztést ne előlegezzék meg dolgozóiknak mindjárt az év első hónapjaiban. 
Abban a szellemben hajtsák ezt végre, amiben a SZOT és a kormány vezetői 
legutóbbi megbeszélésükön egyetértettek: 1983 első hónapjaiban ne vagy csak 
rendkívül indokolt esetben valósítsanak meg bérfejlesztést. A fogyasztói ár- 
színvonal 1983-ban mintegy 7,5 százalékkal lesz magasabb az 1982. évinél. Eb- 
ből mintegy öt százalék az 1982. évi intézkedések, döntések hatása, ami tartal- 
mazza a már bejelentett lalkbéremelést, az utazási kedvezmények szűkítését, 
valamint a decemberi benzináremelést. Az 1983-ban megvalósuló további 
2,5"/0-os árnövekedés tehát főként piaci eredetű. Indokolt, hogy az üdülési dí- 
jakban jusson érvényre a költségnövekedés. 

A jövő évi életszínvonal-politikai intézkedések a magasabb jövedelműek hely- 
zetét érzékenyebben érintik. Nagyobb lesz például a személygépkocsival ren- 
delkezők kiadása és a hétezer forint feletti keresetűeknél progresszíve emel- 
kedik a nyugdíjjárulék. Ezek az intézkedések nyilvánvaló, hogy nem szolgálják . 
jól azokat a törakvéseket, amelyek szerint a magasabb teljesítményeket, a kva- 
lifikált szellemi munkát jobban kell honorálni (hosszabb távlatban nem 
mondhatunk le erről a célról), mégis ezekben a nehezebb években a teherviselő 
képesség szempontjait tekintetbe véve most nagyobb megértést és belátást. 
kell kérni az érintett személyektől. 

A terv — az erre leginkább rászorulók körében — szociálpolitikai intézke- 
déseket ís tartalmaz. 1983. július 1-től gyermekenként havi 110 forinttal — két 
gyenmak után a jelenlegi 980 forintról 1200 forintra — emelik a kétgyermekesek, 
valamint az arra eddig is jogosult egygyermekesek családi pótlékát. Az egy- 
gyermekesek részére — a jelenlegi 130 forint jövedelemkiegészítés helyett — 
havi 300 forint családi pótlékot állapítanak meg a gyermek hatéves koráig. A 


AZ 1982. EVI GAZDASÁGI FEJLŐDÉS ÉS AZ 1983. ÉVI FELADATOK 13 


családi pótlék emelésével egyidejűleg célszerű a kisgyermekes családok egyhar- 
madát érintő csecsemőtej-kedvezmény megszüntetése. A családi pótlék növelé- 
se minden gyermekes család részére szükséges lenne. A szűkös anyagi lehető- 
ségek mellett most azért kerülnek sorra az egy- és kétgyermekesek, mert ehhez 
egyrészt népesedéspolítikai érdekek fűződnek, másrészt mert a gyermekesek 
közül ők kaptak legrégebben családipótlék-emelést. A három- és többgyerme- 
kesek családi pótlékát 1980-ban emeltük, s e családok közül a bérlakásban la- 
kóknál a lakbéremelés 1983. évi többletkiadásait szociális támogatás ellenté- 
telezi. 

1983. szeptember 1-től emelkednek a legrégebben megállapított alacsony 
nyugdíjak. Az egyedül élő idős emberek külön segítése éndekében emelkednek 
a tanácsok szociális segélykeretei. Az érintetteknél mindez ellensúlyozza, illetve 
elviselhetőbbé teszi a megélhetési költségek emelkedését. 

A tervezett szociálpolitikai intézkedések fedezése céljából, de nem kevésbé 
az állami pénzekkel való takarékosabb gazdálkodás érdekében a társadalmi 
szervek, a párt, a szakszervezetek, a KISZ és más szervezetek gazdálkodásá- 
sához nyújtott költségvetési támogatásokat differenciáltan, mintegy 15 százalék- 
kal indokolt mérsékelni. Ezzel összhangban szükségesnek látszik az is, hogy a 
támogatás nélkül gazdálkodó szövetkezeti érdekképviseleti szervek bevételeik 
öt-tíz százalékát felajánlják a költségvetés javára. Gyakorlatunknak megfele- 
lően most is az ezeknél a szerveknél dolgozó kommunistákhoz fordulunk, s őket 
kérjük, hogy vezetői, irányítói tevékenységük során tegyenek eleget e feladat- 
nak. Úgy véljük, hogy e lépések — amelyek találkozni fognak a lakosság igaz- 
ságérzetével — politikai értéke nagyobb annál, mint amit pénzügyi szempont- 
ból jelentenek. 

Az életszínvonalat természetesen nem lehet pusztán az anyagi fogyasztás 
mennyiségével mérni. A közvetlen fogyasztás fontos tényező, de legalább any- 
nyira jelentősek az anyagi és nem anyagi természetű körülmények — a lakos- 
ság közérzete, a társadalmi demokratizmus, a társadalmi morál; az áruellátás, 
a kereskedelem és vendéglátás, a különböző szolgáltatások kulturáltsága; a 
hatóságok viszonya a lakossághoz, a lakosság ügyeinek lelkiismeretes intézése, 
az emberi méltóság és becsület tisztelete —, vagyis a közérzetet alakító ténye- 
zők. 

Az életkörülményekben elért eredményeket, létrehozott értékeket meg kell 
becsülnünk, hiszen itt nem alacsony szintkonzerválásról, hanem egy nemzet- 
közi mércével mérve is elismerést érdemlő egészségügyi, oktatási és kulturális 
ellátottsági színvonal megőrzéséről, illetve további javításáról van szó. A ha- 
todik ötéves tervben is folytatódik kiemelt lakásépítési, egészségügyi és általá- 
nos iskolai tanterem-bővítési program megvalósítása. Ezt szolgálja az 1983- 
ban felépülő 75—77 ezer lakás, felújítanak 19—20 ezer állami bérlakást, to- 
vábbi 13—14 ezret pedig korszerűsítenek. Elkészül 1200 általános iskolai osztály- 
terem, 9000 óvodai, 2200 bölcsődei hely, és 1000 új gyógyintézeti ágy létesül. 

Az 1983. évi feladatok megoldásához elengedhetetlen, hogy a költségvetés 
egyensúlya tovább javuljon. A költségvetés feladatainak ellátásához szükséges 
jövedelmek központosítását a pénzügyi szabályok biztosítják, így a költség- 
vetés hiánya tovább csökken. 

Minden eddiginél nagyobb gondot kell fordítani a közpénzek racionális fel- 
használására, főként azokban az intézményekben, amelyeket jórészt költség- 
vetési forrásokból kell fenntartani. Az intézményeknek a rendelkezésükre álló 
eszközökkel körültekintően kell gazdálkodniuk, hogy takarékos pénzgazdálko- 
dásukkal is hozzájáruljanak az alapvető egészségügyi, oktatási és szociális ellá- 
tási színvonal megőrzéséhez, lehetőség szerinti javításához. Szinte valamennyi 

intézménynél számos lehetőség van az ésszerűsítésekre, az apróbb megtakarítá- 
soktól a sokmilliós beruházások helyettesítéséig. 

Folytatni kell az intézményi, szervezeti rendszer racionalizálását, a vállalat- 
irányítás korszerűsítését is. 

A vállalatirányításban a tulajdonosi funkciók komplexebb kifejeződését, a 
vállalati tevékenység folyamatos és előremutató véleményezését a trösztöknmél 
és a jelentősebb nagyvállalatoknál a kibővített és megnövekedett hatáskörrel 
működő felügyelő bizottságok fogják ellátni. 

Az irányítás fejlesztésének szerves része a vállalati és a gazdálkodó szerve- 
zetek belső irányítási és érdekeltségi rendszerének korszerűsítése is. Az utób- 
bi egy-két évben e téren vannak eredmények, a vállalati gazdálkodás javítása 
azonban gyorsabb előrehaladást indokol. Fontos, hogy a trösztök, a nagyválla- 
latok belső irányítási és éndekeltségi nendszere a termelési egységek részére le- 
hetővé tegye a piaci hatások érzékelését, és késztesse őket rugalmas alkalmaz- 
kodásra, gazdálkodásuk. javítására. 

Meghatározott vállalati körben döntési jogkörrel is felhatalmazott igazgató- 
tanácsokat kell létrehozni. Az egyszemélyi vezetői felelősség érvényesítésével 
kombinálni kell a kollektív döntéselőkészítés gyakorlatát az olyan kérdések- 
ben, mint a vállalat gazdálkodási stratégiája, a vállalat tevékenységi körének 
módosítása, jelentősebb fejlesztések jóváhagyása, új vállalkozási formák léte- 
sítése. 

A vállalatirányítás korszerűsítése, a vállalatok önállóságának, gazdálkodási 
felelősségének növelése szükségessé teszi a vezetőkikel szembeni követelmények 
fokozását, a vezetőkiválasztási és -kinevezési gyakorlat módosítását is. A fel- 
ügyeleti szervek a hatáskörükbe tartozó vezetőkkel szemben határozzanak meg 
a vállalat helyzetéhez igazodó gazdálkodási követelményeket, alkalmazzák szé- 
lesebb körben a vezetőkiválasztáshoz a pályázati rendszert, és éljenek a megha- 
tározott időre történő vezetői kinevezésekkel is. 

A vállalati önállóság növelése, az ebből következő felelősség erősítése indo- 
kolja az állami hatáskörök, a munkáltatói jogkörök további decentralizálását. 
Ezzel összhangban a vállalati igazgatóhelyetteseket érintő munkáltatói jogkö- 
rök gyakorlása a jövőben — meghatározott vállalati kör kivételével — a vál- 
lalati igazgató hatáskörébe tartozik. 

Mindezek az intézkedések várhatóan kedvező hatást gyakorolnak a vezető- 
kiválasztás tárgyilagosságának fokozására, hozzájárulnak a személyzeti dön- 
tésekben és azok előkészítésében részt vevő szervek és személyek felelősségé- 
nek növeléséhez. 


Az 1983. évi terv megvalósítása a korábbinál nehezebb körülmények között fe- 
gyelmezettebb, kedvezményezőbb munkát igényel mindenkitől, minden mun- 
kahelyen. 

A terv végrehajtásának középpontjában az ország fizetőképességének fenn- 
tartását, az egyensúlyi helyzet javítását szolgáló tartós tényezők kibontakozta- 
tása és az elért vívmányok megvédése áll. 

A Központi Bizottság és a kormány — bár erejének tekintélyes hányadát 
fordítja a napi gondok megoldására — erőfeszítése nem merül ki ezekben. A 
kormányzati szervek hónapokikal ezelőtt elkezdték a 84—85-ös évek feladatai- 
nak kidolgozását. Folyik a távlati tervek készítése is. Az elmúlt 15 év tapasz- 
talataira építve, munkálkodunk a gazdaságirányítási rendszer organikus to- 
vábbfejlesztésén. Tudósokból, politikusokból és gyakorlati szakemberekből e 

munka segítésére a Gazdaságpolitikai Bizottság mellett 15 tagú konzultatív 
testületet hoztunk létre. 

A gazdasági kérdésekről folytatott állandó eszmecsere, gazdaságpolitikánk 
széles körű magyarázata, a feladatok megoldására való mozgósítás egyaránt 
szükséges ahhoz, hogy belpolitikai helyzetünk — a nehezebb külső és belső gaz- 
dasági körülmények ellenére is — kiegyensúlyozott maradjon. Nemzeti méretű 
az egyetértés haladásunk alapvető irányait, társadalmi problémáink megoldását 
illetően. Az ország lakossága mind jobban tudatában van szocialista értékeink- 
nek, becsüli ezeket. Bizalommal tekint a párt és a kormány törekvéseire, ame- 
lyek vivmányaink megőrzésére és azok továbbfejlesztésére irányulnak. 


Vigh Tamás; Öreg munkós 

MARÓTHY LÁSZLÓ: 


Mérlegen a fővárosi pártmunka 


A Központi Bizottság alapos előkészítő munkával, a párt-, az állami és a 
társadalmi szervek tapasztalatait és javaslatait is igényelve készül a kongresz- 
szusi határozatok végrehajtásának átfogó értékelésére. Az előkészületek része- 
ként a Budapesti Pártbizottság is összegezte a XII. kongresszus óta végzett 
munka tapasztalatait, kialakította állásfoglalását jelen helyzetünkről és a to- 
vábbi feladatokról. Ebben az írásban — a fővárosi kommunisták számadásából 
kiindulva — elsősonban arra törekszem, hogy felvázoljam: milyen politikai és 
ideológiai problémákkal kellett megküzdenünk az elmúlt két és fél évben, mit 
tettünk és milyen eredményekkel, hol tartunk, és mi a teendője most Buda- 
pesten a pártszerveknek, az alapszervezeteknek, a kommunistáknak. 

Tapasztalataink azt igazolják, hogy a XII. kongresszus és a budapesti párt- 
értekezlet a valóságnak megfelelően elemezte helyzetünket, és jó programot 
adott a szocializmus építésének soron levő feladataira. A főváros lakossága is- 
meri, magáénak vallja a kongresszuson elfogadott politikát, a kitűzött célokat. 
Megvalósításukon áldozatkészen és eredményesen munkálkodik. Az emberek- 
ben azonban ma sokkal több a nyugtalanság, az aggodalom, a bizonytalanság, 
mint az elmúlt évtizedekben bármikor. Ennek okai közismertek: a nemzetkö- 
zi helyzet feszültsége, a tőkés világgazdasági válság és ránk gyakorolt kedve- 
zőtlen hatásai, a szocialista országok gondjai, hazai építő munkánk belső ne- 
hézségei és az ezekből fakadó, gyakran nehéz szívvel hozott intézkedéseink. 


A keményebb feltételek között, gazdaságunk és társadalmunk átalakulási 
folyamatában új meg új ellentmondásokkal, konfliktusokkal kerülve szembe, 
közvéleményünk differenciálódik a helyzet megítélésében. Polarizálódnak a vé- 
lemények, erősödnek a viták, s vannak, akik elbizonytalanodtak jövőnket il- 
letően. A Budapesten élő és dolgozó emberek döntő többsége azonban a mai 
helyzetben is a párt politikájának folytatását kívánja. A párttól, a kommunis- 
táktól azt várják, hogy őszintén elemezzük helyzetünket, jelöljünk meg reális 
feladatokat, s teremtsük meg a feltételeket ahhoz, hogy mindenki jobban, s ha 
kell, többet tudjon dolgozni a párt XII. kongresszusán kialakított és nemzeti 
programként elfogadott célok valóra váltásáért. 


Pártbizottságunk részletekbe menően és alaposan elemezte a főváros gazdasá- 
gi életének fejlődését, helyzetét, eredményeit és gondjait. E helyen a vizsgált 
kérdések közül csupán néhányat emelek ki, amelyeknek fontossága, központi 
szerepe szerteágazó problémáink megoldásában nyilvánvaló. 

Mai helyzetünkben mindent meg kell tennünk tartalékaink feltárására, erő- 
forrásaink és lehetőségeink jobb kihasználása érdekében. Ma még sok az ala- 
csony hatékonyságú, alaphiányos, illetve veszteséges vállalat Budapesten. Te- 
vékenységük felülvizsgálata, gazdaságossá tételük, a termelési szerkezet kor- 
szerűsítése vontatottan halad. A fővárosi ipar fejlesztésére, illetve rekonstruk- 
ciójára a lassúság jellemző. Ennek több oka van, köztük az iparfejlesztés or- 
szágos koncepciójának hiánya, az iparfejlesztés támpontjaiul szolgáló központi 
fejlesztési programok végrehajtásában keletkezett nehézségek és a gazdaság- 
irányítási eszközök ösztönző, kényszerítő hatásának nem kielégítő volta. 

A főváros munkaerőhelyzete kritikus. A Budapesten foglalkoztatott aktív 
keresők száma évről évre csökken. A teljes és hatékony foglalkoztatásnak a 
kongresszuson megfogalmazott kettős követelményéből csak az első érvényesül 
hiánytalanul. A munkaerőkínálat és -kereslet egyensúlyának hiánya nem ked- 
vez a munkafegyelem javításának, a hatékonysági követelmények fokozásának. 
A termelékenység növekedési üteme az utóbbi években lelassult. A munkaerő 
termelékenyebb foglalkoztatását nem szolgálja kellően az érdekeltségi rend- 
szer. A vállalati teljesítmények, a nyereség alakulása és a bérfejlesztés között 
alig van érzékelhető kapcsolat. 

A Budapesti Pártbizottság úgy látja, hogy a fővárosban egyszerre van mun- 
kaerőhiány és munkaerőfelesleg, tehát összességében nem munkaerőhiányról, 
hanem teljesítményhiányról beszélhetünk. Ennek felszámolása érdekében szük- 
ség volna arra, hogy a munkaerőt a gazdaságtalan vállalatoktól a gazdaságo- 
san működőkhöz csoportosítsák át. Ha ugyanis a differenciált fejlődést fontos- 
nak tartjuk, akkor nemcsak a fejlődésre, hanem ahol az szükséges: a vissza- 
fejlesztésre is kell stratégiánknak lennie. A teljes foglalkoztatás alapvető társa- 
dalmi vívmány; vállalati feladatként való értelmezése nem szolgálja a racio- 
nális munkaerőgazdálkodást, a munkafegyelem javítását; állami feladatként 
való megoldásához viszont nincsenek még kidolgozva a politikai és gazdasági 
feltételek, sőt a technikai lebonyolítás módja sem, s várat magára a közvéle- 
mény ilyen irányú felkészítése is. 

Ezért ki kell alakítani azokat a közgazdasági és politikai feltételeket, ame- 
lyek lehetővé teszik a gazdaságtalan tevékenységek felszámolását, a célszerűen 
nem foglalkoztatható munkaerő és az anyagi eszközök lehető legkisebb vesz- 
teséggel történő átcsoportosítását; amelyek biztosítják, hogy a társadalmilag fe- . 
lesleges, a minőségíleg rossz munka anyagilag is legyen hátrányos végzője szá- 
mára, s ugyanakkor nagyobb megbecsülést és anyagi elismerést kapjon a tár- 
sadalmilag szükséges, minőségileg is jó teljesítmény. Csak így lehet eleget 
tenni a hatékony foglalkoztatás követelményének, csak ez vezethet el a túlfog- 
lalkoztatás s az ezzel járó teljesítményhiány megszüntetéséhez. 

Gazdasági helyzetünk, az egyensúlyi követelmények, a teljesítményre orien- 
tált bérpolitika és az életszínvonal-fejlesztési lehetőségek figyelembevételével 
indokoltnak látszik egy, a mainál reálisabb szociálpolitikai program kidolgo- 
zása is, amely differenciáltabban veszi figyelembe a társadalom olyan rétegei- 
nek helyzetét, amelyeknek életkörülményei különösen megnehezedtek. Első- 
sorban a családalapító fiatalok, a kétgyermekes családok, az egyedül élő, idős 
nyugdíjasok helyzetének javítására kellene többet áldozni. 

Gazdasági tartalékaink feltárása, lehetőségeink jobb kihasználása érdeké- 
ben szükségesnek tartjuk a gazdaságirányítás, a tervezés, a szabályozás és "az 
intézményi rendszer további korszerűsítését. Növelni kell a vállalati, szövetke- 
zeti, intézményi és tanácsi önállóságot és a vele járó felelősséget. Ez még fon- 
tosabbá teszi azt, hogy a pártszervek, pártszervezetek betöltsék hivatásukat 
a gazdaság pártirányításában. 

Pártszerveink, pártszervezeteink nem elhanyagolható hányadának munkájá- 
ból hiányzik a helyi körülmények, problémák alapos elemzése, a tennivalók ki- 
dolgozása, a kommunisták és a többi dolgozó mozgósítása. Nagyrészt vezetési 
hiba, ha elvtársaink gyakran jobban tudják, hogy mi történik a nagyvilágban 
vagy az országban , általában", mint azt, hogy mi van a saját területükön vagy 
üzemükben. Helyenként nem a politikai irányítás, nem az igénytámasztás olda- 
láról közelítik meg a gazdasági ügyeket, hanem az operatív termelés-szer- 
vezés oldaláról. Munkájukra az aprólékos beavatkozás jellemző, s esetenként 
ez a felelősség elmosódásához vezet. A többséget természetesen azok a párt- 
szervezetek teszik ki, amelyeknél a helyi törekvések összhangban állnak a 
párt gazdaságpolitikai céljaival, s a gazdaság pártirányításának, ellenőrzésé- 
nek módszerei is helyesek: a termelést, a gazdálkodást alapvetően befolyásoló 
fő tennivalók megfelelő kiválasztására, a mindenre kiterjedő részletességgel 
szemben a tendenciák felismerésére, a változó körülményekhez jól igazodó al- 
ternatívák kidolgoztatására helyezik a hangsúlyt. 


Végül is a gazdaságpolitikai döntéshozatal és a tudatformálás területén egy- 
aránt az a pártszervek, a pártszervezetek és a párttagok alapvető feladata, 
hogy segítsék mindazt, ami a gazdaságpolitika következetes, gyors, gyakorlati 
megvalósítását szolgálja, és lépjenek fel minden olyan jelenséggel, magatartás- 
sal, nézettel szemben, amely ezt akadályozza. 


A budapesti pártszervezetek politikai és ideológiai munkájukat, a kulturális 
életben folytatott tevékenységüket a kongresszuson meghatározott irányvonal 
szellemében végezték. 


Jelentős szerepük volt abban, hogy a főváros társadalma tudomásul vette a 
változó körülményeket, s viszonylag rugalmasan alkalmazkodni is képes volt 
azokhoz. Tevékenységük alapvetően hozzájárult ahhoz, hogy a főváros politi- 
kai közhangulata nyugodt, társadalmi-politikai viszonyai kiegyensúlyozottak, 
a közrend, a közbiztonság szilárd. A tömegek bíznak a pártban, amely ezt a bi- 
zalmat nyílt politikával, s e politikának népünket gazdagító, életét szebbé te- 
vő eredményeivel vívta ki. 


A tájékoztatásban és az agitációban fontos helye volt a várospolitikai kér- 
déseknek. Munkánk eredményeként a budapestiek ismerik és elismerik azo- 
kat az erőfeszítéseket, amelyeket a párt- és az állami szervek tettek és tesz- 
nek azért, hogy Budapest az ország életében elfoglalt helyének és szerepének 
megfelelően fejlődhessen az anyagi erőforrások szűkösebbé válásának évei- 
ben is. Tudják, hogy egyik legfontosabb feladatunk a lakáshelyzet javítása, s 
ezért 1980-ban és 1981-ben 34 ezer új lakás épült; s bíznak abban, hogy ez évi 
tervünk, az újabb 17 ezer lakás felépítése is teljesül. Közismertek azok az ered- 
mények is, amelyeket a gyermekellátó intézmények fejlesztésében értünk el. A 
bölcsődék lényegében minden igényt ki tudnak elégíteni. Javult az óvodai el- 
látottság színvonala is, az óvodás korúaknak ma már 92 százalékát tudjuk meg- 
nyugtató módon elhelyezni. Az elmúlt három évben különös figyelem kísérte 
az egészségügyi fejlesztéseket és rekonstrukciókat, a kereskedelmi hálózat bő- 
vítését, a tömegközlekedés javítását, a metróépítést is. 


A városfejlesztési célok teljesülése, az üzemek, az intézmények jobb összefo- 
gása, a lakosság áldozatvállalása, a jó áruellátás, az ötnapos munkahét beveze- 
tése és több más tényező hatására összességében a főváros lakosságának élet- 
és munkakörülményeiben számottevő javulást értünk el. A budapesti közvéle- 

mény mégsem egységes is fővárosiak helyzetének megítélésében. Az életszín- 
vonal alakulását a lakossság — benne a párttagság is — többnyire a bérek és 
az árak alakulása alapjára ítéli meg. A minősítésnél ritkábban esik szó a béren 
kívüli jövedelemről, a szociális juttatásokról, a lakosság teljes fogyasztásának 
változásáról, az élet- és munkakörülményeket jelentősen befolyásoló társadalmi 
közkiadásokról. 


Pedig 1982-ben minden budapesti lakos csaknem 13 ezer forint összegű álla- 
mi támogatást kapott szzolgáltatások formájában. Ez a szám 1979-ben még alig 
haladta meg a 10 ezret. Az elmúlt években növekedett az egy főre jutó nyug- 
díjak, a családi pótlék összege és a kedvezményes üdültetésben részt vevő csa- 
ládok létszáma. 1980-ban és 1981-ben gyorsabban, 1982-ben valamivel lassab- 
ban, de növekedett Fizudapesten a gépkocsik és más tartós fogyasztási cikkek 
vásárlása. Jelenleg 100 budapesti háztartásra 121 tévékészülék, 106 hűtőszek- 
rény, 97 mosógép és; 41 személygépkocsi jut. A takarékbetétállomány az 1979 
végi 45 milliárd foriritról napjainkig több mint 54 milliárdra nőtt. 


De nemcsak helytelen értékítéletek, hanem valóságos problémák is tükrö- 
ződnek a lakosság szemléletében. Egyébként eredményes tevékenységünk hiá- 
nyosságai rombolhatják a tájékoztatás hitelét, az agitáció mozgósító erejét. A 
közvélemény fokozódó ingerültséggel reagál például arra, hogy az építőipar 
a lakásépítésben :a kívánatosnál és a lehetségesnél is jelentősen rosszabb mi- 
nőségű és nem kellő ütemű munkát végez; hogy a lakásgazdálkodás fogyaté- 
kosságai miatt scsk állami lakás indokolatlanul hosszú ideig áll üresen. Érzéke- 
nyek az emberek az életkörülmények olyan elemeire, amelyeknek fejlesztése 
egyébként pénzt nem köt le, vagy csak keveset. Ilyen az ellátás, a szolgáltatás, a 
fogyasztói érdekcvédelem, az ügyintézés minősége. E területen elsősorban a jogos 
kifogások okainak csökkentésével lehet MOZZÁJÁPHÁRI a lakosság közérzetének 
javításához. 

A tájékoztatás, az agitáció és a propaganda a fővárosban igyekezett lépést 
tartani a gyorsan változó feltételekkel, az új követelményekkel. Néhány kérdés- 
ben azonban késésbe, hátrányos pozícióba kerültünk. A nemzetközi helyzet és 
a világgazdaiság kedvezőtlen folyamatai, szocialista építőmunkánk nehezedő 
feladatai solx új kérdést indukáltak. Bár törekedtünk arra, hogy ezekre meg- 
győző válas zokat adjunk, ezek gyakran késeiek és hiányosak voltak. Sokszor 
a probléméik elvi, ideológiai alapjait sem sikerült a közvélemény előtt elég 
mélyen tisz:táznunk ; így jártunk például a lengyel eseményekkel. 


Nem függetlenül az előbbiektől, a közvéleményben több fontos kérdésben 
téves, hibás nézetek, sőt ellenségesek is jelen vannak. Hirdetőik néha fórum- 
hoz is jut nak a sajtóban, rádióban, televízióban. Nem titok, hogy vannak olya- 
nok is hizzánkban — s főleg Budapesten —, akik nem értenek egyet velünk. 
Vannak köztük , ortodox?" bírálóink, akik létező viszonyaink és politikai törek- 
véseink szocialista jellegét tagadják; és vannak, akik félreérthetetlenül jobb- 
oldali bí.rálatot gyakorolnak felettünk, polgári eszmék, értékek és elvek szelle- 
mében. Kétségtelen, hogy nincsenek sokan, bár létszámukat meghaladja hang- 
erejük. Jelenlétük viszont arra utal, hogy a kétfrontos harcra ma is szükség 
van. 


A ki özgondolkodást formáló munkánk egyébként impozáns számai önmaguk- 
ban r.em jellemzik megfelelően az eszmei befolyást, hiszen mögöttük sok az 
egyer ietlenség : lehet igényesség és megbújhat felületesség, alkotó eszmei vita és 
közöray egyaránt. A lényeges az, hogy foglalkoztunk-e és hogyan az időszak 
legítnntosabb eszmei, ideológiai kérdéseivel. A tények azt bizonyítják, hogy meg 
tudt uk ragadni az aktuális fő kérdéseket. 

Nagy figyelemmel foglalkoztunk szocializmust építő társadalmunk belső vi- 
szonyaival, a Magyar Népköztársaság teljesítőképességével. Így napirendre ke- 
rültek társadalmunk érdekviszonyai, a szocialista der.nokrácia fejlődése, a Sszo- 
cialista tulajdon- és elosztási viszonyok, a szocialista értékrend, életmód és er- 
kölcs kérdései. Sokat foglalkoztunk az értelmiség társadalmi helyével, hivatá- 
sával, szerepével. Ennek ellenére észlelhető a közvéleményben társadalmi vi- 
szonyaink alakulásának hibás értékelése, vívmányaink lebecsülése, a saját ma- 
gunk által feltárt problémák eltúlzása is. A korábbi lendületes fejlődés szaka- 
sza után az elmúlt évek számadatokban korántsem im ponáló, de ugyanakkor 
kemény helytállást igénylő munkáját nem értékeli meszfelelően a közgondol- 
kodás. 

A XII. kongresszus feszes, reális, nagy erőfeszítést kívánó nemzeti program- 
ja ma sokak gondolkodásában nem mint a fejlett szocializmus építésének soron 
levő lépése, hanem csak mint a fennmaradásnak, az új nekirugaszkodás elő- 
készítésének a terve rögződött. Mi azt akartuk tudatosítani, hogy mindkettőt 
tartalmazza programunk: olyan műszaki, gazdasági, szellemi és erkölcsi erő- 
források birtokosai vagyunk, amelyek elegedők az árrobbanás, az elhúzódó 
kapitalista válság romboló hatásának megfékezésére, majd a továbblépés alap- 
jainak megteremtésére is. Sikerült-e ez? 

Kétségtelen, hogy az emberek méltányolják talpon marad ásunkat, a magyar 
teljesítmény nemzetközi elismerését, de van aggodalom és zavar is. Aggódnak 
amiatt, hogy feléljük tartalékainkat, hogy a termelő beruháizások csökkentése 
a későbbiekben visszaüt, hogy termékszerkezetünk lassú változása és a kény- 
szerű export nagy árveszteségekkel jár. Számon tartják, hogy ii szervezetlenség, 
a helyenkénti gyenge vezetés, a szakképzettség sokszor alacsony szintje, a szel- 
lemi teljesítmény gyakorlatba való átültetésének lassúsága milyen mértékben 
rontja az ország teljesítőképességét. 

A lakosság többsége, de természetesen elsősorban a párttagszíg, fejlődésünk 
ellentmondásait is beszámítva, reális képet alkot hazánk teljesíttőképességéről, 
megbecsüli azt; miközben kritikusabb, esetenként elégedetlen, r.nert fel tudja 
mérni elszalasztott lehetőségeinket, bosszantó gyengeségeinket, k-övetkezetlen- 
ségeinket, ésszerűtlen lépéseinket. 

A propaganda másik súlypontja a háború és béke kérdése, az eryyhülés vagy 
egy új hidegháború problémája volt. A párttagság biztonságot acilóan érzi és 
tudatosan vallja, hogy a szocialista rendszer ereje, a Szovjetunió t ehervállalá- 
sa, a Varsói Szerződés fegyveres erői, a társadalmi haladásért harcoló milliók 
szerte a Földön képesek megfékezni az emberiség sorsával játszó imperialista 
körök világháborús törekvéseit. Mind többen érzik, hogy a béke megőrzése 
összefügg a mi helytállásunkkal is. A jelentéktelenség érzése ma már csak 
keveseket tart fogva. A fiatalabb nemzedék viszont — tapasztalat híjján — ma- 
gáévá tehet egy elvont békeeszményt, egyenlőségi jelet téve fegyver és fegyver 
közé, nem nézve társadalmi rendszert és osztálytörekvéseket. Ennek imár van- 
nak jelei. A jövőben jobban számolnunk kel! az ifjabb korosztályok tapiasztalat- 
hiányával és őszinte békevágyával is, amely helyet, szerepet, kifejeződ.ési lehe- 
tőséget keres. 

Az elmúlt években propagandánk legjobban átgondolt, tudományos an alá- 
támasztott és a legszélesebb körben feldolgozott témaköre a szocializmu:iz építé- 
sének utóbbi negyedszázada volt. Középpontba állítottuk az ellenforrzidalom 
okainak mélyreható elemzését, összetettségét és összefüggéseit, a folytoinosság 
és változás dialektikáját. Még párttagok körében is szükség volt annak bizo- 
nyítására, hogy hazánkat 1956 előtt is lényegében — bár sok torzulástó! ter- 
helten — a szocialista vonások jellemezték, és alapvetően ez tette lehetővé a 

szocializmus építésének ellenforradalom utáni folytatását. Bemutattuk, hogy 
éppen a lenini elvekhez való visszatérés, a marxizmus tanításának alkotó al- 
kalmazása volt a biztonságos iránytű a politikában, a kiábrándult, elbizony- 
talanodott, megzavarodott tömegek visszanyerésében. Felrajzoltuk dinamikus 
társadalmi, politikai, gazdasági fejlődésünk útját, érzékeltettük lendületét és 
megingásainkat, kitérőinket is. 

De történelmi útunk tapasztalatainak feldolgozását nem tekinthetjük befe- 
jezettnek. Amit eddig végeztünk, az sem hasznosult még megfelelően a köz- 
gondolkodásban. Naponta találkozunk a szocialista építés kezdeti szakaszának 
leegyszerűsített, egyoldalú megítélésével, a hibák és a szocializmus, a fájdalmas 
következményekkel járó bűnöket elkövetők és a párt egészének azonosításá- 
val, az ellenforradalomhoz vezető okok közül a revizionizmus, a belső és a kül- 
ső ellenség szerepének lebecsülésével. Eddig is voltak, ma is vannak olyanok, 
akik hamar feledik előző küzdelmeink, kudarcaink és sikereink tanulságait. 
Néha még az is homályba borul előttük, hogy éppen a társadalmi valóságra 
érzékenyen figyelő párt találta meg előrehaladásunk minden alapvető kér- 
désére a választ, s volt képes arra, hogy nemzeti programot alkosson és arra 
mozgósítsa a tömegeket. 

E téma szinte elévülhetetlen, a propaganda állandó, folytatólagos feladatát 
jelenti — hiszen a szocialista átalakulás, fejlődés állomásainak, történelmi út- 
jának megismertetésében és a tanulságok hasznosításában óriási erőtartalékok 
rejlenek. 

A párttagság és általában az emberek történelmi tudatának alakítása, fej- 
lesztése — szinte elválaszthatatlan egységben a magyarságtudat formálásával — 
ideológiai munkák alapvető feladata, és várhatóan az is marad. 

Pártunk politikai gyakorlatával visszaadta a szocialista haza fogalmának hi- 
telét, és szívós eszmei harcban tisztázta a szocialista hazafiság és a proletár 
internacionalizmus egységét. A magyarságtudat ma tiszta elvi alapokra épül- 
het. Büszkék lehetünk a magyar nép teljesítményeire, amelyeket nem mások 
kárára, ellenére hozott létre, hanem saját képességei legjavát mozgósítva, más 
népekkel összefogva teremtett meg, s velük kivívta helyét, becsületét a világ- 
ban. Népünk saját kezébe vette önsorsa irányítását, felnőtt történelmi felada- 
taihoz, jelenéről és jövőjéről maga határoz. 

Ez az az alap, amelyet koordinátarendszerünk kiindulópontjának tekintünk, 
amelyhez szabjuk értékelésünket a múlt és a jelen dolgairól. Ez adja a mér- 
cét ahhoz, hogy történelmünk főbb állomásait megítélhessük, hogy tudjuk, mi 
volt a nemzet fejlődése szempontjából értékes, és mi volt hátráltató. 

Tudjuk, itt Közép-Európában szinte kikerülhetetlen volt, hogy egyik ország 
történelme — éppen az osztálytársadalmak logikája szerint — ne érintse, ér- 
deke ne sértse egy másik országét. De éppen a mi helyzetünk indokolja, hogy 
ne a ma itt élőkön kérjük számon a múltat, hanem józanul bíráljuk el az ak- 
kori kor kibékíthetetlen osztályellentéteiből levezethető lépéseket; ez nem ter- 
helheti jelenlegi kapcsolatainkat. Sokan azonban nem képesek, vagy nem haj- 
lamosak erre; ha mi azt mondjuk , szocialista hazafiság", ők meghatározatlan 
, nemzettudatot" mondanak, és a határainkon túl élő magyarság sorsának 
felvállalását kérik számon. A mi számunkra a hazafiság elválaszthatatlan 
a szocializmustól és az internacionalizmustól, s pártunk ezen az elvi alapon ítéli 
meg a nemzeti kérdéseket. A párt nem engedi belehajszolni magát semmifajta 
kalandorságba, de megtesz minden olyan lépést, amely a lenini nemzetiségi 
politika szellemében megtehető, s reagál minden olyan kísérletre, amely elvi 
politikáját sérti. 

Hogy az emberek gondolkodásából a történelmi és a nemzettudat zavarait 

kiküszöböljük, korábbi mulasztásainkat is pótolva sokat kell még dolgoznunk. 
A haladó, a szocialista értékeket őrző történelmi és magyarságtudat alakítása 
érdekében javítanunk kell a történelemoktatáson, nagyobb igényeket kell 
támasztanunk a társadalomtudományokkal — mindenekelőtt a történelemtu- 
dománnyal — szemben, korrigálnunk kell az irodalom, a művészetek értékza- 
varait, ideológiai munkákban vállalnunk kell a vitát, a ,kényes" kérdésekben 
is, és folytatnunk kell a nyílt politizálás eddig bevált gyakorlatát. 

Számosan kritikusan teszik szóvá, hogy a párt nem vállalja fel kezdeménye- 
zően az eszmei vitákat, vagy késlekedve szervezi meg erőit; hogy a viták ki- 
szorultak a párt keretei közül, s bár nem illetéktelenek, de nem eléggé felelős 
személyek, csoportok kísérelték meg a válaszadást. Ha az emlegetett kérdéseket 
vesszük szemügyre — népesedés, nemzeti kérdés, , második gazdaság", szegény- 
ség — akkor láthatjuk, hogy a pártnak ezekben elvileg jól megalapozott állás- 
pontja, határozata és politikai gyakorlata van. 


Az új kérdésekre — többek közt éppen a párt ösztönzésére — a tudomány ke- 
resi, részben meg is találta a válaszokat. De tény, hogy ez a gazdag anyag nem 
hatja át eléggé a pártmunka mindennapjait. E problémának is több gyökere 
van. Az egyik ok kétségtelenül a propagandában lelhető fel, amely a társada- 
lomtudományok kiérlelt eredményeit sem mindig kapcsolja be a tudatformálás- 
ba. Tény, hogy az ilyen igény a propagandisták egy részének felkészültségét 
meghaladja. A másik ok az, hogy az alapszervezetekben, különösen a taggyű- 
léseken, sőt testületeinkben ís, a szükségesnél még mindig kevesebbet foglal- 
koznak ideológiai kérdésekkel, a különböző nézetek felszínre hozásával és 
ütköztetésével, 

Sajátos, politikai munkánk egészét érintő probléma az, hogy jól megismer- 
tetett, alaposan megvitatott és az érdekeltek körében egyetértéssel fogadott 
határozatok végrehajtásában szinte érthetetlenül nagy különbségeket látunk 
kialakulni. Az okot abban véljük fellelni, hogy döntéseink elvi indoklása 
többnyire gyenge lábakon áll, érvelésünk főleg politikai jellegű, a végrehajtás 
során szükségképpen keletkező elvi, ideológiai kérdésekkel nem számolunk 
eléggé, s voltaképpen ezek okozzák a szóródását a végrehajtás mezőnyében. 


Így történt ez például az új vállalkozási formák bevezetésekor, ami nem ke- 
vés gondot okozott nekünk a politikai munkában. Az első, spontán vélekedé- 
sek szerint ezek , újjá fogják szülni a kapitalizmust", ,a munka nélküli nagy 
jövedelmek szerzésének nyitnak utat", , elszívják a munkaerőt a szocialista 
nagyüzemektől" stb. 

Az eddigi tapasztalatok azonban nem igazolták a felmerült aggályokat. A fő- 
városban az új vállalkozások döntő része vállalati munkaközösség, kis- és 
leányvállalat, illetve szakcsoport, tehát a szocialista szektor része, s valamilyen, 
nagyobb termelő szervezetre ráépülve tevékenykedik. Az új vállalkozások 
mintegy 20 ezer főt foglalkoztatnak a fővárosban, jellemzően munkaidő után 
és a nyugdíj mellett. Éppen ezért az új vállalkozási formák bevezetése jelentő- 
sebb munkaerőmozgást nem váltott ki. Kétségtelen viszont, hogy az új vállal- 
kozások létrejötte további rétegeződést indított el a munkásságon belül. Ennek 
nyomon követése, elemzése fontos politikai feladatunk. 

Az új vállalkozási formák bevezetésének eddigi tapasztalatai tehát inkább 
kedvezőek. Viszont még ma is inkább a tartózkodás jellemző e formákkal kap- 
csolatban, mintsem a támogatás. Kevés a kezdeményezés, igen lassú és vonta- 
tott az ügyintézés, nehézkesen megy a működési feltételek megteremtése. E je- 

lenségek hátterében pedig, más ukok között, fel kell ismernünk az ideológiai 
bizonytalanságot, az elvi tisztázatlanságot is. 

Sokan azt mondják, hogy az elméleti és elvi kérdések megválaszolása a tu- 
domány feladata. Igaz, hogy a tudománynak nagyobb szerepet kellene vállalnia 
a ma ideológiai kérdéseinek megválaszolásából, de a nélkül a szemlélet nélkül, 
hogy az ideológiai munka a párt tevékenységének elidegeníthetetlen része, nem 
boldogulhatunk. Több energiát kell arra fordítanunk, hogy a döntések végre- 
hajtási folyamatában várhatóan felvetődő elvi kérdésekre a választ jó előre ki- 
dolgozzuk, s az aktívát felkészítsük. Az előre ki nem számítható kérdésekre 
pedig felvetődésük után a leggyorsabban kell választ adnunk. 

A Budapesti Pártbizottság azt tartja helyesnek, ha a társadalom vitatott kér- 
déseit mindenekelőtt a pártban tárgyalják meg, s itt születnek a válaszok: 
összegződnek a sokféle fórumon felvetődő konstruktív elgondolások; ha innen 
indulnak ki, vagy itt találnak támogatásra a jó politikai FÖNT SS ázkestt ÁÁ 
nek érdekében a pártszervek és a pártszervezetek az eddiginél tervszerűbben, 
szervezettebben hasznosítsák a főváros jelentős szellemi erőit. Gondoskodnunk 
kell arról, hogy a társadalomtudományi kutatások eredményei gyorsabban és 
jobban gazdagítsák a budapesti pártszervek ideológiai, politikai munkáját. A 
társadalmi problémákról folyó eszmecsere természetesen nem kommunista prií- 
vilégium: szükséges és fontos, hogy részt vegyen a párton kívüli értelmiség is, 
amely éppúgy részese a szocialista építőmunkának, mint a párttagság. Elméleti 
felkészültségét, társadalmi tapasztalatait, alkotó lendületét, a szocializmus iránti 
elkötelezettségét, a lakosság tömegeivel fenntartott kapcsolatát, befolyását kö- 
zös dolgaink rendezésénél nem nélkülözhetjük. 

A nemzetközi politika és a világgazdaság változásai, gazdaságunk belső prob- 
lémái, az ezekből keletkező új kérdések marxista megválaszolása, gyakorlati 
feladataink megoldása színvonalas, nyílt és kezdeményező propagandamunkát 
igényel. Céljaink, terveink ideológiai megalapozása, politikai magyarázata, a 
párttagság felkészítése és a tömegpoliítikai munka segítheti a cselekvő nemzeti 
egység folyamatos újratermelését. 


A főváros kulturális, művészeti életében figyelemre méltó eredmények és 
nyugtalanító jelek egyaránt tapasztalhatók. Az alkotómunka feltételei és ered- 
ményei nem rosszabbak a megelőző időszakénál. Nyugtalanító viszont, ahogyan 
a történelmi és a nemzettudat torzulásai, néha feltűnést keltően, megjelennek a 
műalkotásokban. Az irodalmi közéletben mind nyíltabbak az olyan törekvé- 
sek, amelyek az , irányzatok" szerinti szerveződés jelszavával homályos törek- 
véseknek kívánnak utat nyitni. Még nem kimondva, de kihámozhatóan egyesek 
terhesnek tartják a művészet pártirányítását, s autonóm, csak önmaguknak fe- 
lelős csoportosulások létrehozására tettek kísérleteket. A gyakorlatban eseten- 
ként nem érvényesül kiegyensúlyozottan kulturális politikánk egyik alapelve, 
az alkotóműhelyek, folyóiratok, kiadók felelősséggel párosított önállósága. Ez 
helyesen akkor érvényesíthető, ha vezetőik elvi szilárdsággal, kritikus önvizs- 
gálattal teremtik meg az önállóság feltételeit, s nem engednek át a kezükön 
olyan műveket, amelyek társadalmi céljainkkal, értékeinkkel, a pártunk kép- 
viselte politikai törekvésekkel ellentétesek. . 

i Gyenge pontunk, hogy eszmei befolyásunk nem elég erőteljes a kulturális 
élet egyes területein. A párt szervezeti befolyása az elmúlt két évben e terüle- 
ten alig erősödött. A pártszervezetek elsősorban az itt folyó művészetpolitikai 
vitákkal vannak elfoglalva, de néha ezekben is bizonytalanok, bár próbálnak 

tisztességgel helytállni. Nem kielégítő az e területen dolgozó párttagok aktivi- 
tása, kezdeményező- és reagálókészsége sem. Sikerült ugyan a káderképzés ke- 
retében megtalálni azt a formát és tartalmat, amely több száz művészt vonz 
ideológiai képzésre és politikai vitákra, ez mégis kevés, hatásában erőtlen. 

A fővárosi pártbizottság álláspontja az, hogy Budapest kulturális életében 
erősíteni szükséges a párt orientáló, befolyásoló szerepét. Ennek érdekében a 
pártbizottságoknak folyamatos, személyes kapcsolatokat kell kialakítaniuk a 
művészekkel, alkotóműhelyekkel. Nyújtsanak több segítséget a művészeti szö- 
vetségek kommunistáinak az eszmei, politikai kérdések tisztázásához, a párt 
politikájának érvényesítéséhez. Sokkal többet kell tennünk azért, hogy a mű- 
vészeti területen dolgozó pártszervezetek alkalmassá váljanak a helyi pártirá- 
nyítás funkciójának ellátására, s képesek legyenek szervezeti erejük gyarapí- 
tására is. 

u 


A fővárosi pártbizottság, miután áttekintette a budapesti pártszerveknek és 
pártszervezeteknéek a gazdasági, az ideológiai és kulturális területen kifejtett 
tevékenységét és feladatait, megvizsgálta a párt helyzetét, elemezte a pártélet 
fejlődését is. Ehelyütt most nem kívánunk kitérni sem az alapszervezetek és 
a választott testületek munkastílusának, munkamódszereinek értékelésére, sem 
a taglétszám változását befolyásoló tényezőkre. Csak a pártegység, a tömegkap- 
csolatok, a szövetségi politika és a kádermunka időszerű kérdéseit érintjük. 

Budapesten a párt egysége az alapvető kérdésekben megvan, ugyanakkor 
fontos részkérdésekben sokféle felfogás és gyakorlat gyengíti. A bonyolultabb, 
nehezebb helyzet, a kongresszusi határozat megvalósításából következő új ten- 
nivalók próbára tették és teszik ma is a párttagság egységét. A terhelést növel- 
te, hogy a főváros helyzetéből adódóan, más területekhez viszonyítva közvet- 
lenebbül, nagyobb tömegben jelentek meg új problémák és feladatok. Így a 
párttagok szűkebb környezetében is megszaporodtak a vitás kérdések; a fel- 
adatok megoldása több ütközéssel, konfliktussal, feszültséggel jár együtt. 

Mindezek következtében a párttagság politikai érzékenysége növekedett, kü- 
lönösen az utóbbi időszakban egy részéből gondjaink bizonytalanságot vál- 
tottak ki. A bizonytalanság oka, hogy a párttagság egy része társadalmi fejlő- 
désünk ellentmondásait, a gyors, szokatlan változásokat — helyzete, felkészült- 
sége és a tájékoztatás, meggyőzés nem kielégítő volta miatt — nem érti, nem 
képes követni. 

A párttagok cselekvését, kiállását vizsgálva utalnunk kell arra, hogy tapasz- 
talataink szerint a konkrét és ellenőrizhető pártmegbízatások száma növekedett; 
ez dicséretes és szükséges. Aktivitásuk azonban nem szűkíthető le valamely 
meghatározott pártmegbízatás, közéleti feladat ellátására. A legfontosabb mér- 
ce: mennyire él a párttagban az azonosulás, a felelősségérzet ügyünk egé- 
széért; környezetében miként látja el a párt politikájának képviseletét, ter- 
jesztését, magyarázatát ; hogyan áll ki a helyi pártszervezet politikai hatású dön- 
tései mellett; s nem utolsósorban: hogy végzi el mindennapi munkáját, hogyan 
oldja meg feladatát. 

Párttagságunk összességében megfelel ezeknek a követelményeknek, de van- 
nak figyelmeztető jelek arra, hogy itt is van mit javítani. Ha a párttag a min- 
dennapi vitákban elbizonytalanodva hallgat, vagy éppenséggel fenntartásait 
hangoztatja és együtt dohog másokkal; ha eltűri környezetében a fegyelmezet- 
lenséget, a pazarlást, a szervezetlen, rossz munkát; ha munkájával, magatartá- 
sával nem tud követendő példát állítani a közösség elé, akkor nem erősíti a párt 
vezető szerepének érvényesülését. Ezért fontos feladatnak tartjuk, hogy bár- 

mely vitatott politikai, ideológiai kérdésben, a párt elvi álláspontjának tisztázá- 
sát követően, gyorsan, rugalmasan és igényesen felkészítsük az aktívát a to- 
vábbadásra, a meggyőzésre. Ez a pártbizottságok dolga. A kommunistáké pedig 
személyenként az, hogy őszinte vitákban folyamatosan megújítsák egységüket, 
s ne várjanak külön megbízatást a párt politikájának meggyőző képviseletére, 
hanem ismereteinkre, politikai tapasztalatunkra támaszkodva válaszolják meg 
a kérdéseket, bátrabban lépjenek fel az erkölcsi normákba, a párt elveibe üt- 
köző vélemények és magatartás ellen; vitázzanak ha kell, győzzék meg az em- 
bereket, így erősítsék a párt és a tömegek kapcsolatát. 

Mindent összegezve elmondhatjuk, hogy a fővárosban a párt a lenini normák 
alapján működik, egységes, tömegkapcsolatait az időnként nehezebb politikai 
feltételek között is meg tudta őrizni, a párttagság a nehezebb helyzetekben is 
meghatározó, politikai hangulatot formáló erő volt, tehát a párt vezető szerepe 
érvényesül. Problémáink megoldása is csak úgy képzelhető el, ha a párt és 
a tömegek közti kölcsönös bizalmat minden kérdésben és állandóan újra- 
élesztjük, szilárdítjuk ; ha tovább erősödik a szocialista demokrácia, és sikerül a 
legszélesebben összefogni a főváros társadalmi erőit. 

Munkánkban sok ismeretlen vagy bizonytalan tényezővel kell számolnunk. 
A tapasztalatok azonban azt bizonyítják, hogy minél szélesebb körű és demok- 
ratikusabb a döntéseket előkészítő vita, annál kisebb a tévedés lehetősége. Cél- 
jainkat biztosabban úgy érhetjük el, ha az emberek nem csupán a végrehaj- 
tásban, hanem a feladatok megfogalmazásában, kijelölésében is részt vesznek. 
dolgozó emberek, a lakosság részvétele a közügyek intézésében, a kisebb és na- 
gyobb közösségek életének formálásában. A demokratikus jogok széles körben 
érvényesülnek, mégis sokat kell még tennünk a fővárosban is, hogy a meglevő 
fórumok rendszere tartalmilag gazdagabb legyen. 

Mai nehézségeink leküzdéséhez fel kell tárnunk társadalmunk tartalékait, 
mozgásba kell hoznunk az újat teremtő kezdeményezések hajtóerőit. A fejlő- 
déssel járó új meg új ellentmondások megoldásában úgy kell dolgoznunk, hogy 
azzal a szocialista nemzeti egység magasabb fokon, együttes gondolkodásban, 
cselekvésben erősödjön, teremtődjék újjá. 

A budapesti tapasztalatok azt mutatják, hogy az elmúlt időszakban társadal- 
mi-gazdasági életünk változásai meggyorsították a munkásosztály belső átré- 
tegződését. Politikai véleményalkotása differenciáltabb lett, új meg új jelen- 
ségekre figyelhetünk fel körében. Ezért a fővárosi pártbizottság indokoltnak 
tartja, hogy értékeljük a munkásosztály szerepéről és helyzetéről szóló korábbi 
határozat végrehajtásának tapasztalatait, meghatározzuk a további tennivalókat. 

A szocialista építőmunkában, az ideológiai, a tudományos és kulturális élet- 
ben tovább nőtt az értelmiség társadalmi szerepe és felelőssége. Különösen nagy 
jelentősége van képzésük színvonalának, a pályakezdésnek és tudásuk hasz- 
nosításának. Az e területeken tapasztalható gondok nehezítik a párt befolyá- 
sának erősödését, az értelmiség közéleti aktivitásának, kezdeményezőkészségé- 
nek kibontakozását. Ebből kiindulva a Budapesti Pártbizottság fontosnak tart- 
ja az értelmiség helyzetének vizsgálatát, s ennek alapján a feladatok megfo- 
galmazását. 

Napjainkban az élet minden területén meg kell küzdenünk a sikerekért, sőt 
sok esetben azért is, hogy eredményeinket megőrizzük. Mindez növekvő terhe- 
ket ró a politikában, a gazdaságban. a szellemi életben tevékenykedő vezetők- 
re, akiknek kiválasztásán, jó vagy rossz munkáján nagyon sok múlik. Ezért je- 
lenünk érzékeny pontja, továbbfejlődésünk fontos feltétele: a kádermunka. 

A fővárosban dolgozó vezetők többsége megfelel arvele szemben támasztott 

magasabb követelményeknek. becsülettel igyekszik ellátni feladatait, részese 
és kovácsa az elért eredményeknek. Ma is és a jövőben is bátorítjuk azokat a 
vezetőket, akik felismerik és akarják az újat, keresik az előrevivőt, és felelős- 
séget vállalnak a változás kockázatáért. Káderhelyzetünk azonban összességében 
nem kielégítő. 

A káderpolitikai elvek, a hármas követelmény mai helyzetünkre vonatkozó 
felfogásában helyenként zavarok vannak. Sokan lebecsülik a szakmai hozzáér- 
tést, nem tartják politikai tartalmú, hatású követelménynek. Megfeledkeznek 
arról, hogy ma a szakmai hozzáértés politikai kérdés is, hiszen helyzetünk sta- 
bilitása, politikai céljaink elérése jelentős mértékben a gazdaságban dől el. 

A követelmények tartalmát mindig a kor igényeihez kell igazítani. A jelen- 
legi időszakban olyan vezetőkre van szükség, akik nemcsak értik, ismerik a párt 
politikáját, hanem alkotó módon meg ís tudják valósítani; akik korszerű szak- 
mai, gyakorlati, vezetési ismeretekkel rendelkeznek, és felkészültségük lépést 
tart szakmájuk hazai és nemzetközi fejlődésével; akik megfelelő áttekintő és 
elemzőképességgel, kezdeményezőkészséggel és a szocialista demokrácia nor- 
mái szerint képesek vezetni az irányításukra bízott területen. 

A kádermunka gyakorlatában az elvek, a vezetői hármas követelmény érvé- 
nyesítése, a demokratizmus még több esetben csorbát szenved. Továbbra is hat 
a szubjektivizmus. Gyakran a már időszerű kádercserék is elhúzódnak. A veze- 
tői állományban továbbra is alacsony a fiatalabb korosztályok aránya; és a 
munkában betöltött szerepükhöz képest a nőké. Az érdemi hatáskörgyakorlást, 
a kádercserék gyors lebonyolítását gyakran a demokratizmus látszatát keltő 
formalitások, felesleges egyeztetések, bonyolult eljárási szabályok, bürokratikus 
vonások nehezítik, s ezzel akadályozzák a vezetői munkára alkalmas tehetségek 
jobb és gyorsabb kiválasztását, beállítását. 

A Budapesti Pártbizottságnak az az álláspontja, hogy alapvető érdekünk fű- 
ződik a kádermunka, az állami személyzeti munka színvonalának javításához, 
érdemibb pártirányításához. Gyorsítani kell azoknak a megoldásoknak a fel- 
tárását, kidolgozását, amelyek a káder- és személyzeti munka demokratizálá- 
sát, a vezetői állomány frissítését, fiatalítását, a tehetséges, vállalkozó szellemű 
káderek kiválasztását hivatottak elősegíteni. Szükségesnek látszik a hatásköröket 
gyakorló szervek eljárási szabályait és módszereit felülvizsgálni, az egyeztetési 
lépcsők számát csökkenteni, a döntési folyamat egyszerűsítéséhez, megalapozott- 
ságához szükséges feltételeket megteremteni. 


A Budapesti Pártbizottság úgy ítélte meg, hogy a XII. kongresszus óta a fő- 
városban sok területen előbbre léptünk, nem voltak hiábavalók az erőfeszí- 
tések. De sok még a tennivalónk a kongresszusi határozat végrehajtásában. 
Ezeknek sikeres elvégzéséhez megvan a kellő politikai alapunk, van népünk ál- 
tal is elfogadott programunk. Szilárd a meggyőződésünk, hogy munkánk to- 
vábbi javításával, a párttagok és pártonkívüliek összefogásával meg tudjuk ol- 
dani az előttünk álló feladatokat. 

A XII. kongresszus és a fővárosi kommunisták pártértekezlete helyes irányt 
mutatott, továbbra is azt kell követnünk. De a körülmények változtak, ezzel 
reálisan számot kell vetni. A fő kérdésekben a Központi Bizottság félidős érté- 
kelése mutatja majd az irányt. Sok dolgunkban azonban nem kell várnunk, ha- 
nem azonnal cselekednünk kell. Kommunista helytállással, eszméink és politi- 
kánk képviseletével és védelmével, példamutató tettekkel teremtsük meg az 
alapját szocialista nemzeti programunk megvalósításának. 


ROMÁNY PÁL: 


Ágrárviszonyaink, falvaink 
szocialista átalakulása 


A falusi életről, a községek önkormányzatáról, a falvak múltjáról és jövőjé- 
ről, társadalmi és gazdasági berendezkedésükről viták folynak. A dísputa nem 
marad nemzeti keretek között. A hazai eszmecserék is utalnak külföldi tanul- 
ságokra, tendenciákra. A vita, a való világ vizsgálata nagyobb tisztánlátást, ér- 
demi haladást ígér. 

Magyarország falvainak lakossága — a hivatalos terminológia szerint: a köz- 
ségekben élő népességi — a legutóbbi népszámláláskor 5 millió 21 ezer volt. 
A mezőgazdaság közülük mindössze 989 ezret foglalkoztatott, de jó részüket már 
nem mezőgazdasági munkában, hanem ipari, szellemi, kereskedelmi munkakör- 
ben. És a mezőgazdasági munkát végzők között is alig találni már régi parasz- 
ti munkát régi módon végző , őstermelőt". Miképpen lehetett volna enélkül 
négyszeresére növelni húsz év alatt (változatlan áron számítva) az egy aktív 
mezőgazdasági keresőre jutó bruttó termelési értéket? E növekedésre pedig 
szükség volt, számos követelmény kielégítését kellett megalapozni. Így válha- 
tott a falu munkaerő-kibocsátóvá, így emelkedett (behozva nagy elmaradását) 
a mezőgazdasági foglalkozásúak jövedelme nagyobb ütemben, mint az ipari 
dolgozóké, így egyenlítődhetett ki a szociálpolitikai ellátottság a falu és a város 
— pontosabban: a különböző foglalkozású falusiak — között. 

A falu lakosságának a társadalmi munkamegosztásban való részvétele részle- 
tekbe menően megváltozott. Markánsan világít rá erre, hogy a falu társadalmá- 
ban a munkások aránya 52 százalék, a szellemi foglalkozásúaké 17 százalék, a 
mezőgazdasági fizikai dolgozóké pedig a 30 százalékot sem éri el országos átlag- 
ban. Mindennek alapja, hogy az ország összes területének 94 százaléka szocia- 
lista szervezetek kezelésében van (ezen belül 30 százalék állami tulajdonban) 
személyi és magántulajdonban pedig 6 százaléka található. új 3 

Teljesen érthető, hogy a mai elemzések, vizsgálatok nem a hajdani falukuta- 
tást élesztik újjá Magyarországon. Ha volna ilyen kutatás, akkor sem az volna 
már a tárgya, mint Erdei Ferenc, Darvas József, Nagy Lajos és kortársaik írá- 
Sainak. Jó tíz éve utalt már erre Galgóczi Erzsébet Nádtetős szocializmus című 
munkájában: ,Ma már sem a falu, sem egy-egy parasztcsalád nem az a zárt, 
homogén közösség, aminek a harmincas évek falukutatóinak egy része is ábrá- 


"A szocialista átalakulás jellemzői falun" címmel országos elméleti tanácskozást rendezett 
1982 novemberében Kecskeméten az MSZMP Központi Bizottságának Agitációs és Propaganda 
Osztálya, a Magyar Tudományos Akadémia, a Termelőszövetkezetek Országos Tanácsa és az 
MSZMP Bács-Kiskun megyei Bizottsága. Az előadók írásban szétküldött tanulmányaikat rövid 
vitaindítókkal egészítették ki. E cikk is a szerző tanulmányának és vitaindítójának együttes 
figyelembevételével készült. 

1 Témánk szempontjából falunak tekintem mindazt az önálló, elkülönült települést, amely 
nem szerves része valamely városnak, akár nagyközség, közös tanácsú község, járási hivatal 
vagy városi tanács irányítása alá rendelt község a település közigazgatási jogállása. 

zolta." És megvallja: ,, . .. a parasztábrázolás nagy hagyományaival az én nem- 
zedékem már nem tudott mit kezdeni." 

Úgy gondolom, hogy nemcsak a parasztábrázolással, hanem a mai faluval, 
törekvéseivel, mérőszámaival sem lehet , mit kezdeni", ha csupán a régi falu 
folytatását keressük a maiban. Van folytatás is, ám a mai falu fő jellemzője, 
hogy más, mint a régi. Más, mint amilyennek maguk a falusi emberek álmod- 
ták, jobb, mint amivel a hatvanas évek fejlesztéspolitikája számolt. A falusi 
állapotok tér- és időbeli különbségei nálunk is nagyok voltak, és természetesen 
az átalakulást követően is jelentősek maradtak. A gazdaságtörténeti, természet- 
földrajzi vagy más okokra visszavezethető eltérések jórészt még kiütköznek, las- 
san halványulnak. 

A két agrárforradalmi átalakulás, a magyar mezőgazdaság, a falu és társa- 
dalma korszakváltása egy emberöltő alatt lezajlott. A mai tsz-tag úgy lehet, 
hogy a negyvenes évek elején még fiatal napszámos, a ,három millió koldus" 
egyike, majd 1945-ben újgazda-kisbirtokos, 15 év múlva szövetkezeti paraszt, 
majd két évtized múltán: saját házában élő termelőszövetkezeti nyugdíjas 
(350 ezren vannak jelenleg), aki persze számottevő háztáji gazdálkodást folytat, 
árutermelést végez. 

Szocialista karrier a falun? Így is nevezhető, valójában azonban együttesen 
fejeződik ki ebben az ország felszabadulása, újjászületése, a munkásosztály ha- 
talma, valamint az MSZMP agrárpolitikája — a volt három millió koldus egyi- 
kének életébe sűrítve. 

A vizsgálatok, tanácskozások, úgy gondolom, azzal tehetnek a legtöbbet, ha 
eredményeikkel elősegítik, hogy a magyarországi falvak lakóinak élete — benne 
a fogyó számú parasztságé — a szocialista társadalom és gazdaság követelmé- 
nyei szerint tovább javuljon, és ha hozzájárulnak ahhoz, hogy a faluval kap- 
csolatos döntések — helyi, területi és országos szinten — szocialista céljainkat 
az eddigieknél jobban szolgálják. 


Az út és az örökség 


A magyar falu változásait, az agrárnépesség magatartását, az osztályviszo- 
nyok alakulását nem értheti meg, aki nem számol azzal, hogy a felszabadulás 
előtti magyar falu elmaradottsága különösen nagyfokú volt. A falu és a mező- 
gazdaság együtt volt elmaradott. A ritka kivétel az általános képet nem módo- 
sította. 

Ismert országos adatok helyett idézzük fel a harmincas évek Bács-Bodrog 
megyéjének adatait: a lakosság 79,1 százaléka őstermelő volt, s annak fele me- 
zőgazdasági munkás és gazdasági cseléd. A vármegyei szociális tanácsadó 1939- 
ben publikált jelentése szerint a mezőgazdasági népesség 40—50 százaléka a 
létminimum határán élt.? A munkaerő olcsó volt, az agrártársadalom állapota 
és a termelés színvonala emberöltők során alig mozdult valamit. A reformerek 
által teremtett szigeteket elmosta a közöny, a meg nem értés, a kor nyílt vagy 
alattomos hullámverése. A termelési viszonyok, a gazdálkodás állapota, a falu 
helyzete így maradt megrekedt állapotában. 

A paraszti migráció hatalmas méreteket öltött. , Ez az özönlés — Írja a kora- 
beli szaklap — legnagyobb a főváros felé. A lapok óva intik a falu vezetőit, 
hogy világosítsák fel a népet arról, hogy itt — mármint Budapesten — csak 
munkátlanság, nyomor várakozik rájuk." A parasztság árutermelésének or- 

2 Galgóczi Erzsébet: Nádtetős szocializmus. Szépirodalmi Könyvkiadó, 1970. 8. old. 


3 Török László: Bács megye szociális helyzete. Felső-Bácska Ny. 1939. Jánoshalma. 
4 Cséplő Ernő: Vissza a faluba. Magyar Gazdák Szemléje, 1905:.766. old: 

ganizációja, az értékesítés szervezése és szervezete a termelési színvonalnál is 
alacsonyabb nívón volt Magyarországon (és azon is maradt, a relatív különbség 
alig csökkent). Az ipar nélküli és a jórészt város nélküli falu — elsősorban 
a Nagyalföldön a városhálózat fejletlen és a kevés város is falusias volt — 
nem mutatott haladást az életkörülményekben sem. Az infrastruktúra kezdet- 


leges, helyenként ismeretlen volt. 

Mindez talán — politikai és staitisztikai elemzéseken túl, beleértve 1919 sú- 
lyos tanulságait is — érzékelteti, hogy miért a földreform volt 1945 tavaszának 
halaszthatatlan sürgős intézkedése. 


A földosztást követően olyan évtized következett az országra, benne a falvak- 
ra, amely sarkaiból fordította ki a régi paraszti világot. A földreform után, a 
földosztó bizottságok segítségével, újgazdák százezrei láttak hozzá a régen 
áhított , talpalatnyi föld" megműveléséhez. Országosan kiszélesedett a közép- 
paraszti réteg. Megalakították érdekvédelmi szervezeteiket, az UFOSZ-t, a 
FÉKOSZ-t, majd a DÉFOSZ-t. Nagy volt a parasztság termelési kedve. A mező- 
gazdasági termelés gyors ütemben növekedett, 4 év alatt elérte a , békebeli" 
(1939-es) színvonalat. A vetetlen földek. aránya folyamatosan csökkent, az 1945. 
évi 13,9 százalékról 6,1, aztán 2,8, majd 1948-ra 1,6 százalékra esett. A falvak- 
ban működő Hangya szövetkezeteket felváltották a beszerző és értékesítő föld- 
művesszövetkezetek. Ezek néhol termelési csoportokat istápoltak. 


Tekintsük át — ha csak vázlatosan is —— a történeti sort: 


I. Alig néhány évvel a földosztás után megindult és több hullámban foly- 
tatódott a termelőszövetkezetek szervezése. Az PMSZ-ekből nemsokára kiváltak 
a termelőszövetkezeti csoportok (tszcs-k). A lenini szövetkezeti elvek, a foko- 
zatosság és az önkéntesség durva megsértése gyorsan terjedt. 


2. Országszerte elkezdődött a folyamatos tagosítás, a közös földek összehozása 
és az egyéni földhasználat elbizonytalanodása. Súlyos gazdasági teherré vált, 
hogy két-három év alatt százezer hektárokra duzzadt az ún. állami tartalékte- 
rület nagysága, s részben elhagyott, nem termő, állami gazdaságok és tsz-ek 
által fel nem vállalt parlaggá lett. A földtől — az adó, a beadás, a vetéskény- 
szer miatt — sokan igyekeztek megszabadulni. A megbélyegző kétlakiság is ta- 
szító erővé vált. 


3. A parasztság számára a kötelező beadás egyfajta hadigazdálkodás fenn- 
maradását közvetítette. Együtt járt ez az erőn felüli beadási mennyiség és ösz- 
szetétel előírásaival, az alacsony, csaknem jelképes ellenértékkel, a kivetett ve- 
tésterv, hízlalás stb. helyszíni elszámoltatásával és esetenként a túlzó előírásokat 
is felülmúló büntetésekkel. 


4. A falusi közvélemény nem fogadta el a kulákkorlátozás alkalmazott, szél- 
sőséges módját, és azt, hogy a jól gazdálkodó középparasztokat is hasonló, tör- 
vénysértő intézkedésekkel sújtották. 


5. A falu ellátása alárendelt besorolást kapott. Hiány volt élelmiszerből, ke- 
nyérért, húsért a városokba, nagyközségekbe ment, aki tudott, de hiány volt a 
szerszámokból, termelőeszközökből is. A falu megkísérelte a történelmietlen, 
de szükséges önellátási berendezkedést, a dugdosást, felújította a feketevágást, 
cukrot és szappant főzött, olajütőket állított üzembe, s úgy segített magán, aho- 
gyan tudott. S közben 1955-re már százezrekre nőtt ,a közellátást veszélyeztető 
bűntettek" és vétségek címén indított perek, ítéletek, büntetések száma." 


5 A mezőgazdaság története. (Szerkesztette: Gunszt Péter és Lökös László.) Mezőgazdasági 
Könyvkiadó, 1982. 227. old. 

6. A létrejött nagyüzemek között — mind az állami gazdaságokat, mind a 
termelőszövetkezeteket tekintve — kevés volt a.bban a helyzetben, hogy a falun 
segítsen, 8 még kevesebb abban, hogy példás gazdálkodást folytasson. A né- 
hány mintaüzem, jól dolgozó, eszközökkel rer:delkező kisebb szövetkezet kisu- 
gárzó hatása csekély volt. A nagyüzemi fölény felfokozott, hamis propagandája 
a valóságos eredmény hitelét is rontotta, eseteriként éppen a parasztság bizalmat- 
lanságát növelte. A szövetkezeti gazdálkodást ís nyomasztotta a kötelező, a le- 
bontott vetési és beadási terv, a naturális gazdálkodás megannyi béklyója. 
. Az áru- és értékviszonyokat az érvényesített gazdaságpolitika lebecsülte, a kö- 
töttpályás , termékforgalmazás" eleve kevés pénzt hozott a közös gazdaságok 
konyhájára. Az agrárolló nyílása nagy volt. a hiteltörlesztés ütemezése szoros. 

7. A különféle újdonságokat akkor ízlelgető és azok egy részétől idegenkedő 
falu ráadásul kénytelen volt megismerkedni a hagyományostól teljesen eltérő 
termelési kultúrákkal és művelési módszerekkel. A gépállomási segítséget is 
sok tartózkodás fogadta. Az újhoz nem voltak meg a kellő feltételek a kezdet- 
leges nagyüzemekben sem. A termelés mödszerei, eszközei döntően olyan , kéz- 
művesek" maradtak, amilyeneket a parasztság alkalmazott. Így nem volt biz- 
tosítható az alapvetően fontos bővített újratermelés, s még kevésbé a falu kel- 
lő fejlesztése. 


8. A régi közigazgatás helyébe lépő helyi tanácsoknak számos népszerűtlen 
kötelezettséget kellett vállalniuk 1950-től. Hiszen a begyűjtés, az adóbehajtás. 
a kulákkorlátozás, tagosítás, állami kölcsönjegyzés stb. ügye természetesen ta- 
nácsi ügy volt. 

Sokan választottak — mert választhattak — ebben az időben ipari munk:a- 
helyet, elköltöztek vagy ingáztak a bányavidékekre, ipari körzetekbe. Voltak, 
akik a szövetkezetek elől mentek, nen akartak belépni, vagy úgy sem vették 
fel őket, de voltak, akik a tsz-ekben tanult szakmát akarták jobban fizető 
munkahelyen hasznosítani. A tsz-tag kilépése, elbocsátása azonban hosszú pro- 
cedúrával járt. Ez is a helyi tanácsokra hárult, és ebben is volt , túlteljesítés". 

9. Az újdonságok falura zúduló tömege, a változások mennyisége és nmiély- 
sége olyan volt, ami törvényszerűen polarizált, esetenként konfliktust, mejzráz- 
kódtatást okozott a falu társadalműban. Ez akkor is előáll, ha valamennyi új 
hatás pozitív, a következmények szükségszerűek, az érintettek elfogadják. Ez 
esetben azonban — mint láttuk — távolról sem erről volt szó. 

Pedig a pozitív változásokat, a kibontakozó társadalmi emancipációt a pa- 
rásztság értékelte, mindenekelőtt a szegényparasztok, agrárproletárok. :Könyv. 
újság került sok falusi lakásba, teinulni kezdett a falu. Hajdani szegényei kö- 
zül számosan jutottak politikai, gazdasági, katonai pályára, és megálltá.k a he- 
lyüket. Sok gazdasági terhet felecitetett, hogy tovább tanulhatott, szakimát sze- 
rezhetett sok-sok falusi gyermek. A tervgazdálkodás keretei között országos 
akcióvá szélesedett a faluvillamosítás, meggyorsult a vízrendezés, jelképpé vált 
Tiszalök. A falvak nagy részében a gépállomások jelentették az első ipari mun- 
kahelyet és a motorizáció legelső lépését. Telekhez, villanyhoz, úthoz, gépi tech- 
nikához jutott mind több földművelő és más foglalkozású falusi család. A szo- 
cialista iparosítás révén — beleértve a hidegháborús idők hadiiparát is — száz- 
ezrek számára teremtett az ország új munkahelyet, döntően a városokban, va- 
lamint a bányavidékeken. 

A bizalom volt azonban a legkevesebb, annak maradékát is megtépázta a 
cikcakk politika, az , új szakasz", majd ismét a régi módszerek visszatérése. 
A kommunista befolyás a parasztság körében messze a lehetőség alatt maradt. 
A munkás-paraszt szövetség —- a sérelmek közepette — sok küisődleges for- 
mában élt. 

Mezőgazdaság és falu a haladás élvonalában 


A határozatot, amelynek alapján a szocialista átszervezés fellendült — és 
minden lényeges tekintetben egészségesen is ment végbe —, 1958 decemberében 
hozta az MSZMP Központi Bizottsága." A politikai döntéssel megfelelő állami 
intézkedések és folyamatos gyakorlati szervező munka párosult. 

A politikai kapcsolatok abban az időben szükségképpen nagyon intenzívek 
voltak a faluval, a helyi, üzemi pártszervezetekkel, valamint a járási és a városi 
pártbizottságokkal. A figyelem előterében voltak a gazdasági ügyek is. A szövet- 
kezetekbe belépett embereknek, beleértve a volt nagygazdákat is, a bevitt esz- 
közökért, a használatra átadott ingó és ingatlan vagyonért ellenszolgáltatás 
járt, fedezésére hitelt folyósított a Magyar Nemzeti Bank. 

A szervezési munka során számos megyében volt politikai bátorság vagy lele- 
ményesség;, hogy a helyi sajátosságokat érvényre juttassák. 


1. A mezőgazdaság átszervezését követő elsőrangú és időben is első számú 
kérdés, amelytől a szocialista falu jövője függött, a szövetkezetek megszilárdí- 
tása volt. A megszilárdítás feladata komplex politikai-vezetési, jogalkotói, ter- 
melésszervezési, hitelpolitikai és más kérdéscsoportokat jelentett. És nemcsak a 
mezőgazdaságon belül, hanem népgazdasági méretekben is. 


2. A szocialista nagyüzemek többségének megszilárdulása után, azaz az 
1960-as évek második felében, az évtized vége felé lehetett hozzálátni, hogy or- 
szágos méretekben magasabb fokra lépjen, az ország adottságaihoz méltó legyen 
az agrártermelés. A termelés fellendült, a gabonaimport lassan megszűnt. A me- 
zőgázdasági termékek iránti — még nem minőségi — igények a mennyiségi 
növekedést ösztönözték. Erre sarkallta az üzemeket az , áttöréssel" járó társa- 
dalmi presztízs, elismerésük rendje, érdekeltségük szabályozottsága is. Érdemes 
felidézni: az 1960. évi búzatermés 169 g volt hektáronként, s a tudományosan 
megjelölt cél is csak 28 ag. S hogy közben mi zajlott le a technológiában, a 
növénynemesítésben, az egész gazdaságban, talán jelzi, hogy az 1980. évi orszá- 
gos átlag 476 a volt egy hektárra. És húzóerőt jelentett a termelésre a falu- 
fejlesztés, a tanyák szerepének kedvezőbb megítélése, az építkezések új — bár 
a városokhoz képest hátrányos, nem ösztönzött — lehetősége is. 


3. A termelés fellendülését követően — mondhatni: bizonyító erejű, imponáló 
fejlődése után — országos feladatként került napirendre a gazdálkodás korsze- 
rűsítése. A legtöbbet mutató fajták beszerzése után polgárjogot nyer a legjobb- 
nak látszó eljárások, módszerek elterjesztése. Ígénetes vállalati szervezetek, tár- 
sulások keletkeznek, meggyorsul a tárolási és feldolgozási kapacitások bővülése, 
sürgetővé válik a kereskedelmi szervezet megújítása. Ez már része a hetvenes 
évek utolsó harmadában kezdődő és napjainkban is tartó új fejlődési pályának. 

Nincs itt mód az egymásra ható, de egyenként is megkülönböztetett súlyú, 
három fejlődési szakasz bemutatására, de az első és a harmadik néhány fontos 
vonására indokolt kitérni. 

Az 1950-es és 1960-as évek fordulóján megalakult vagy lényegesen megna- 
gyobbodott termelőszövetkezetek — mint később örömmel nyugtázhattuk — ví- 
szonylag gyorsan konszolidálódtak. Legfontosabb tényezője ennek a kölcsönös 
bizalom volt, amely a párt és a szövetkezeti parasztság között kialakult. Olyan 
Ígéretek beváltása erősítette ezt a bizalmat, mint a parasztság részére a társa- 
dalmi juttatások kiterjesztése, a veszteséges szövetkezetek megsegítése, majd a 


6 Kádár János: Az MSZMP Központi Bizottságának beszámolója a párt VIII. kongresszusán. 
In: Válogatott beszédek és cikkek. Kossuth Könyvkiadó, 1974. 165. old. 

felgyülemlett, esetenként , kívülről" ösztönzött hitelek esedékes törlesztésének 
átütemezése, illetve egy részének elengedése. 

A szövetkezetek megszilárdításának útján fontos politikai lépés volt a Köz- 
ponti Bizottság Szövetkezetpodlitikai Munkaközössége által szervezett, majd ösz- 
szegezett elméleti vita a szövetkezeti tulajdon szocialista jellegéről, a szövetke- 
zeti önkormányzatról és a demokratikus centralizmus érvényesüléséről, a köz- 
ponti irányítás mozgásteréről. A vita minden szövetkezeti ágazatra kiterjedt, 
így előkészítette, hogy majd a fogyasztási, valamint a kisipari szövetkezetekről 
is lehántsák a , kincstári" vonásokat. Az 1960-as évek utolsó harmadára — és 
ebben jelentős szerepe volt a Társadalmi Szemle hasábjain folyt vitának — tisz- 
tázódtak a legfontosabb elvek; így politikai döntések, szövetkezeti kongresszusi 
állásfoglalások, majd új jogszabályok születhettek ezekben a fontos kérdések- 
ben. Igaz, később kitűnt: voltak, akik felhagytak a vitával anélkül, hogy a szö- 
vetkezetek ,nem következetes szocialista" jellegének hamis tézisét feladták 
volna, de ez akkor, a hatvanas évek Magyarországának szövetkezeti reneszán- 
szát nem tudta visszavetni. 

A mezőgazdasági szövetkezetek 1967 elejére megalakították — saját döntésük 
és anyagi tehervállalásuk alapján — területi szövetségeiket (Komárom megye 
kivételével megyénként több szövetséget) és egy sajátos szervezetként a halá- 
szati szövetkezetek szövetségét. Létrehozták első kongresszusukon a Termelő- 
szövetkezetek Országos Tanácsát. A mezőgazdasági szövetkezetek így a másik 
két nagy szövetkezeti hálózattal (ipari, fogyasztási) is egyenrangú partnerekké 
váltak. 

Az 1960-as évek programjából megvalósult a szövetkezeti kodifikáció is. A 
megvitatott elvek szerint sorra születtek a jogszabályok. Így a falusi tulajdon- 
viszonyokban új korszakot nyitó 1967. évi IV. sz. ún. földtörvény és a termelő- 
szövetkezeti törvény, a mezőgazdaság állami támogatásának, irányításának jog- 
szabályokba foglalása és más, hosszú időre szóló jogalkotás. Indokolt kiemelni 
a sorból a földtörvényt, amely limitálta a mezőgazdasági földterület nagysá- 
gát, rendezte a földöröklés rendjét, megteremtette — éppen az említett szövet- 
kezetpolitikai viták állásfoglalására építve — a szövetkezeti földtulajdont, mint 
az oszthatatlan szövetkezeti tulajdon részét, és létrehozott más, sürgetően fon- 
tos jogi intézményeket. 

A termeléssel természetesen a szövetkezeteknek első napjuktól kezdve foglal- 
kozniuk kellett. A kormány különleges figyelmét az évente kiadott — magyar 
zöldtervnek elkeresztelt — ún. 3004-es határozatok számszerűsítették. A beruhá- 
zásokhoz, az ültetvények telepítéséhez, szakemberek alkalmazásához, a fejlesz- 
téshez számos kedvezmény kapcsolódott. Elmaradásunkat több technológiai, 
technikai területen is igyekeztünk csökkenteni. Kedvező körülményt jelentett, 
hogy zöld lámpát kaphatott a hibridizáció, a genetikát a termelésfejlesztés szol- 
gálatába állíthatták. 

Az állami gazdaságok feladatul kapták a hibridkukorica-üzemek hálózatának 
kiépítését, amit példás szervezettséggel, gyorsan megoldottak már a hatvanas 
évek elején. Még fenntartással fogadták sok helyen a rosztovi és a hazai arató- 
cséplőgépeket, hitetlenkedve, sőt gúnyolódva a Geigy cég (ma: Ciba-Geigy) ku- 
koricakapálást kiiktató Simazinját. De a tanulmányutak, külföldi cégekkel való 
kapcsolatok során korszerű eljárásokkal ismerkedtek meg a minden újra fogé 
kony, legjobb gazdaságvezetők, és szószólói lesznek a haladásnak. Krasznodár 
híres búzája, a Bezosztája és a többi külföldi fajta ekkor hívja ki maga ellen a 
magyar búza védelmének felkent bajnokait (kenyérkóstolási zsüriket szerveztek, 
holott a túlcentralizált és műszakilag elavult sütőiparra fért volna rá igazán a 
, zsürizés"). 

Nem volt egyszerű a háztáji koncepció elfogadtatása sem. Érvényesítéséért 
megújuló küzdelmet kellett vállalnia a pántnak, időszakonként még a szövetke- 
zeti vezetők egy-egy csoportjával szemben is. Hasonló aggályok terhelték az 
ipari tevékenység térnyerését is. Voltak, akik. még a régi uradalmak agráripari 
ágazatait is elvitatták a szocialista nagyüzemektől. 

A mezőgazdasági szövetkezetek megszilárdításában, az új falu alakításában 
nagy érdemeket szereztek mindazok a szervezetek és tagjaik, akik a párt poli- 
tikáját cselekvően támogatták. Közöttük is a tanácsok, az ipari üzemek patro- 
nálói, a falusi pártszervezetek, oktatók és kutatók, továbbá azok a vezetők, akik 
vállalták (gyárakból, állami gazdaságokból stb.) a megbízatást, közöttük sokan 
felnőtt fejjel az iskolapadot, akik tanultak, hogy ismereteiket felhasználva előre 
léphessen a falu. Együttes munkájuk eredménye tükröződik az 1960-as évek, 
a szocialista falu első évtizedének társadalmi és gazdasági haladásában. És ab- 
ban, hogy az agrártermelés fejlesztésének széles politikai, szervezeti és anyagi 
bázisa jött létre a következő évtizedre. 

A hetvenes évekre tehető az az időszak, amelyben a párt agrárpolitikája, a 
szocialista mezőgazdasági nagyüzemek frappáns választ adtak az előző évtized- 
ben feltett, dd7ámaian hangzó , hogyan tovább?" kérdésre. A mezőgazdasági la- 
kosság gyors ütemű csökkenésére több géppel és vegyszerrel, az üzem- és mun- 
kaszervezés ésszerűsítésével, valamint a mezőgazdasági és a nem mezőgazdasági 
tevékenységből elérhető nagyobb jövedelemmel válaszoltak. És válaszoltak az- 
za], hogy az 1976 és 1980 közötti évek átlagában több mint 13 millió tonna gabo- 
nát arattak, szemben a hatvanas évek első felében elért évi 7 millió tonnával. 
Ez Magyarország egy lakosára számítva több mint 5 g búzát jelent. Gabona- 
exportőr lett az ország, majd mind nagyobb hányadát külföldön értékesíti a me- 
zőgazdaság és az élelmiszeripar árutermelési növekményének. Ez a termelés 
már nemcsak a mezőgazdasági háttéripar, hanem az agrár-infrastruktúra, közte 
különösen az úthálózat és az állami, a szövetkezeti és tanácsi élelmiszeripar fej- 
lesztését, gazdaságos bővítését sürgette. Az V. ötéves tervben így jut az élelmi- 
szeripar fejlesztésére kétszer annyi (kereken 50 milliárd forint), mint az előző 
öt évben. I 

Felgyorsult az agrártermelésben munkát vállaló mérnökök számának növeke- 
dése, kibővült képzésük. Az 1970-es évek utolsó harmadában pedig megkezdő- 
dött a szakmunkások (döntően persze a faluról ingázó szakmunkások) vissza- 
áramlása a tsz-ekbe. Később ez olyan lendületre kap, hogy kompenzálni képes 
az aktív keresők kiválását, és a hetvenes évek végére megáll a csökkenés, 
majd némi növekedést mutat a mezőgazdasági keresők állománya. Utalni is 
elég arra: nem a hagyományos mezőgazdasági munkát végzők száma növeke- 
dett, hanem a mezőgazdasági ágazatban kimutatott ipari, szállítási vagy építő- 
ipari, kereskedelmi munkát végzőké. Jellemzőnek tekinthető, hogy 1970 és 1980 
között a községekben működő ipartelepeken foglalkoztatottak száma csaknem 
20 ezerrel csökkent, ugyanakkor viszont a mezőgazdasági nagyüzemek ipari ága- 
zataiban 126 ezerre, a 10 évvel korábbinak kereken kétszeresére nőtt a számuk. 

A falvak életére mindez közvetlen és kedvező hatással volt, jóllehet így is 
kereken 76 ezer üres lakást számláltak össze az évtized végén falvainkban. Fő- 
leg az ország perifériáin vagy olyan, jórészt tanyás zónákban találkozunk ez- 
zel, ahol az elszívó hatást több tényező együttesen erősítette. (Bács-Kiskun- 
ban 135 ezer üres lakást — beleértve az üres tanyákat ís — írtak össze három 
évvel ezelőtt.) 

Az agrártermelés fellendülésében számon kell tartani, hogy nálunk ölelke- 
zett, szerencsésen összetalálkozott a tudományos-technikai forradalom eredmé- 
nyeinek elkalmazása a szocialista agrárforradalom eredményeivel. A gazdasá- 

gok vezetői megismerhették a világ bármely részén alkalmazott termelési el- 
járásokat, műszaki újdonságokat, és használatba vehették — néha túlságosan 
is mohón, a kellő feltételek hiányában — azok jelentős részét. Az új technoló- 
giai eljárások, Írissen alkalmazott módszerek, termesztett fajták terjedési se- 
bessége felgyorsult, ami éles cáfolata lett mindannak, amit a falu konzervativiz- 
musáról hajdan összeírtak és beszéltek. 

Az évtized utolsó harmadában már nemcsak a , mit", hanem a mennyit és 
a mennyiért is kemény kérdéssé válik, de a ,3 m" valóságát ekkor még nem 
mindig érzékeli a vállalatok széles köre. 

Az elért mezőgazdasági eredményeknek természetesen áruk volt. A nagy- 
üzemek megszilárdítása és fejlesztése, a szakmai felkészültség erősítése, a világ 
tudományos-műszaki eredményeinek bekapcsolása és minden termelői kapaci- 
tás, benne a háztáji lehetőségének jó hasznosítása — ahogyan elterjedt: a mező- 
gazdaság iparosodása — megnövelte a mezőgazdasági termelés ráfordításait, és 
egyúttal a mezőgazdaságon kívüli szállításoktól, a külső feltételek alakulásától 
való függőségét. 

A Központi Bizottság 1978 márciusi határozatát követően jelentős központi 
intézkedések siettették a hatékonyságot elősegítő folyamat kibontakozását, de 
az üzemek nagyobb részéhez még nem jutott el cselekvést kiváltó kényszer. 
Kevés gazdaság ismerte fel, hogy sokkal többről van szó, mint a gondok , meg- 
szokott" hangoztatásáról. Így a sokat ismételt hatékonysági követelmény tarta- 
lom nélküli jelszó maradt több helyen, máshol viszont a méretek, a mennyiség, 
a másodlagos jelenségekkel illusztrált világszínvonal mutatóival próbálták he- 
lyettesíteni. Hozzáteszem: az ilyen felfogás nem szűkült le a mezőgazdaságra, 
sőt nemegyszer éppen a tömegtájékoztatás meg a szállítók, más ágazatok köz- 
vetítették a , konzervatív" mezőgazdaságnak, amely igyekezett bizonyítani, 
hogy elmaradását képes gyorsan csökkenteni, sőt felszámolni. 

Ennek a fejlődési szakasznak a jellemzői még távolról sem rendszerezhetők, 
de néhány tendenciává sűrűsödő és a falura közvetlenül ható jelenség kiemel- 
hető. 

Több, korábban elvetett vagy visszaszorított, régóta bevált termelési eljárás, 
módszer, üzemeltetési felfogás, gazdasági elv ismét az érdeklődés előterébe ke- 
rült. Természetesen nem változatlan visszaállításról, hanem a kor igényének 
megfelelő alkalmazásról lehet csak szó. Így például: 

8 ismét fontos helyet kap az ágazati irányításban a természeti adottságok 
jobb hasznosítása, a termelés okszerű területi elhelyezése, mind az ökológiai fel- 
tételek ingyenes, jobb hasznosítása, mind a szállítási költségek csökkentése vé- 
gett; 

8 a mezőgazdasági üzemen belüli vertikalitás régóta napirenden levő ki- 
építése felerősödik, új, kis vagy közepes kapacitású feldolgozó üzemek, vágó- 
hidak, tartósítóüzemek, famegmunkáló telepek, társulások létesítése központi 
pénzügyi támogatást élvez ebben az időben ; 

0 a lekötött eszközöket jobban hasznosító, több üzemágú gazdaság, amely 
kellő belső üzemi harmóniát biztosít, ismét előtérbe kerül az egyoldalúan sza- 
kosított termeléshez képest; 

8 a melléktermékek rangja emelkedni kezd, és tért hódít az a szemlélet, hogy 
a teljes növényi termék hasznosításra kerüljön, azaz minden mellékterméket 
ikerterméknek tekintsenek; mindehhez új KEGÍRANKAT feltételeket, technológiai 
megoldásokat dolgoznak ki és igényelnek ; 

8 a mesterséges úton való levegő-, fény-, ölj gessé stb. szabályozás, táro- 
lásra való előkészítés szükséges keretekben való megtartása mellett újból tért 
hódítanak az említett igények természetes úton való kielégítésének módozatai, 

energiatakarékos megoldások, amelyeket erkölcsi és anyagi ösztönzésben része- 
sítenek. 

Ezekkel együtt a termelési költségek között nagy tételeket képező területe- 
ken új vállalati akciók bontakoznak ki. A hetvenes évek végén ezt szolgáló 
korrekciók kezdődnek az irányító szervekben és az intézményekben. Az irányí- 
tás és a gazdálkodás minden szintjén, a termelési rendszerekben, előtérbe ke- 
rülnek a technológiai, a költségcsökkentésre irányuló kérdések, új törekvések. 
Felülvizsgálják az , energiabőség" időszakában jóváhagyott mezőgazdasági épü- 
letterveket, és selejtezik a korszerűtlen, költséges, ajánlott és kötelező tervek 
tucatjait. Az új tervek alapján ugyanazt a kapacitást, férőhelyet — az évek so- 
rán bekövetkezett áremelkedések ellenére — 20—40 százalékkal olcsóbban te- 
remthetik meg, mint egy évtizeddel korábban. A gazdasági élet megválaszolta, 
eldöntötte a hatvanas éveknek azt a vitáját is, hogy bioenergia, azaz jó takar- 
mányozás , fűtse-e" az állatokat — vagy szállított energia, nem egy esetben 
(akkor meg is épített) központi fűtésrendszer biztosítsa-e a jó közérzetet. 


Az extenzív vagy félintenzív viszonyokat megháláló, kellő fejlődési eréllyel 
és ellenálló képességgel rendelkező fajták, valamint a belterjességet kiemelkedő, 
nagy hozamokkal honoráló változatok, hibridek, genetikai megoldások a gazda- 
ságok mind nagyobb körében váltak keresetté. 

Az ökonómiai követelmények jobb kielégítését — mint már utaltunk rá — 
szervezeti lépések is szolgálták. 

Kiemelkedő ezek között a KB 1978 márciusi határozatát követő döntés, amely 
— többek között — a mezőgazdasági nagyüzemekkel kapcsolatos igazgatási 
és felügyeleti feladatokat a járásoktól a megyékhez helyezte át, kényszerűen 
nagyobb önállóságot, mozgásteret teremtve ezáltal a mezőgazdasági szövetkeze- 
tek számára. Elodázhatatlan feladattá vált, s ugyanígy megkezdődött: a kutatás 
és a termelés, a tudomány és a gyakorlat közötti eredményesebb, nagyobb érde- 
keltséget biztosító, szorosabb kapcsolat megteremtése. 


A mezőgazdasági nagyüzemek mezőnye — a termelés dinamikus fejlődésé- 
ből következően — széthúzódott. Az arra alkalmas állami mezőgazdasági vál- 
lalatok kombinátokká alakultak. Ugyanebben az időben központi szabályozás- 
sal kellett lefékezni a tsz-ek egyesülését, ugyanakkor ösztönözni a földcseréket 
(a nagyüzemek közötti , tagosítást"), hogy költségeik ezen a címen, keresztszál- 
lítások miatt se növekedjenek. A társulások — beleértve az agrár-ipari egyesü- 
léseket és a termelési rendszereket is — erre az időszakra programjukba vették 
nemcsak a termelés mennyiségi és minőségi fokozását, hanem a gazdálkodási 
eredmények javítását is, valamennyi, azaz nemcsak az alacsony gazdasági szín- 
vonalú, kedvezőtlen adottságú üzemekben. 

Erről az időszakról azt minden esetre már most is el lehet mondani, hogy 
friss kezdeményezésben, megújulási készségben semmivel sem maradt el az 
addigi szakaszoktól. 


A falu átalakulása, a szocialista falu néhány vonása 


A szocialista mezőgazdaság elmúlt évtizedei meghatározóak voltak a magyar 
falu életének alakulására. Érthetően nyomot hagytak rajta az 1956 előtti évek; 
kitapintható az átszervezést követő időszak konszolidációja, a szövetkezeti de- 
mokrácia nem könnyű kialakítása, a hetvenes évek agrárfejlődésének eladdig 
ismeretlen nagy tempója, majd az ezt követő évek gazdaságfejlesztésének újra- 
gondolása, megszervezésének hatása is. 

Miután a falun általánossá váltak a szocialista viszonyok, ennek megfelelő 

olyan új társadalomszerkezet jött létre, amely jó két évtized alatt társadalmi- 
gazdasági, kulturális tekintetben egyaránt átformálta, felülmúlta a régi falut. 
A falvak egy része immár városias, többjük várossá is vált, sok falu kowrszerű- 
södött. Vannak stagnáló vagy hanyatló falvak, és általános még az inírastruk- 
túra elmaradása. 
A falusi népesség főbb jellemzői 
1960 1970 1980 


Községekben élő népesség száma (ezer fő) 5814 5667 5021 
Aránya az országosból (9/) : 584 549 469 
Mezőgazdasági aktív keresők (ezer fő) 1781 1194 989 
Ebből: szövetkezeti mezőgazdaságban 588 939 736 


A táblázat adatai pontosak, de a valóság más. Már szó volt arról, hogy sta- 
tisztikánk a mezőgazdaságban számolja el a nem mezőgazdasági munkát vég- 
zőket is. Így a mezőgazdaság állományában szerepel a tsz-kőműves, de a tsz- 
szakácsnő vagy a gépkönyvelő is. Ez a gyakorlat — korrekció nélkül — össze- 
hasonlíthatatlanná teszi a mi adatainkat a tőkés országok farmrendszerű me- 
zőgazdaságának foglalkoztatási adataival. Egyidejűleg számukra előnyössé te- 
szi az egybevetést, hiszen — úgymond — a nagyüzemi szocialista mezőgazda- 
ság képtelen a fejlettségre jellemző foglalkozási arányokat felmutatni. 

A falu szocialista átalakulása során természetessé vált lakosságának a társa- 
dalmi munkamegosztás teljes körébe való bekapcsolódása, a kétirányú áramlás 
a falu és a város között. A falvak demográfiai térképén keletkeztek ugyan eró- 
ziós foltok, de a depressziós területek terjedését, a kedvezőtlen migrációs fo- 
lyamatokat nem kis részben éppen a mezőgazdasági nagyüzemek tevékenységé- 
vel sikerült előnyösen befolyásolni. 

Egyértelmű: a város és a falu, a falu és a tanya közötti távolság nem egysze- 
rűen csak csökkent, hanem a kapcsolat lett más a települések között. Ennek 
kedvező volta még ott sem vitatható, ahol bizonyos műszaki-gazdasági mutatók 
a települések közeledését nem dokumentálják. 

A mezőgazdasági lakosság kisebbségbe került a falvakban, de a szocialista 
mezőgazdaság befolyása a falvak többségében ma is döntő, és az marad a jövő- 
ben is. A legjelentősebb gazdasági szervezet a mezőgazdasági szövetkezet; nem 
egy esetben — az áfész vagy 1—2 ipartelep mellett — az egyedüli vállalat 
a községben. Így a kommunális, a szociális, valamint a kulturális fejlesztés tá- 
mogatása — néha erőn felül is — a mezőgazdasági szövetkezetre hárul. Nyil- 
vánvaló, hogy ha a mezőgazdaságnak , jól megy", ha kedvező számára a poli- 
tikai, a gazdasági, a természeti klíma, akkor ebből a falu egészének is előnye 
származik. ! j 

Az a helyenként tapasztalható azonosítás, hogy a mezőgazdaság egyenlő a 
faluval, olyan túlzó leegyszerűsítés, ami nem használ a falunak, de árt a mező- 
gazdaságnak is. Mert mire vezet az, ha a több falu határát átfogó mezőgazdasági 
szövetkezet kereteit követi a nagyközségi tanács megszervezése? Hiszen mind 
a mezőgazdasági termelésnek, mind a falvaknak, a lakosság mozgásának a saját 
törvényeit, speciális funkcióit szükséges követni. Természetesen a ritka szeren- 
csés egybeeséskor (de csak akkor) az azonos szervezet nem kifogásolható. 

Mi csodálkozni való van azon, hogy a faluról halló vagy oda visszatérő em- 
ber ma is változatlanul a mezőgazdaságra gondol, és rokonaitól, ismerőseitől is 
azt kérdi: mi újság a tsz-ben, hogy telnek a téli napok? Vegyük tőle rossz né- 
ven, hogy a falusi lakosságnak csak egyharmadára gondol, és az otthoni min- 
denes, nyáron , ura után" ebédet hordó falusi asszonyok emlékképe helyére nem 
tudja még behelyettesíteni a MEDOSZ-tag, több műszakban dolgozó baromfi- 

nevelőt sem, még kevésbé az ipartelepet, az eljáró vagy helyben munkát találó 
falusi gyári munkást és az értelmiségieket, a sokféle hivatást képviselő új dip- 
lomásokat? Ne vegyük rossz néven az , eltájolódást", mert falvaink ténylegesen 
sokfélék, nagyközségek és tanyacsoportok, apró falvak és majorságok, s mi itt 
csak a fő jellemzőkről és bizonyos megszorításokkal, csak az átlagokról tudunk 
mérleget készíteni. De találunk régi, , kívül-belül" poros, sáros falut, aztán 
olyat, ahol az értelmiségi posztok közül számos betöltetlen, vagy csak városból 
kijáró , nappali értelmiségük" van. 

Egy pályakezdés előtt álló, a megiszmment falusi állást nem vállaló pedagógus 
válaszát hadd idézzem a , Milyen körülményekkel lenne elégedett?" kérdésre: 
olyanokkal — felelte —, , amelyek kiegyensúlyoznák a nagyobb városok és a 
falu közötti különbséget. Talán a legfontosabb, hogy ne sorvadjanak el az ember 
szakmai és kulturális kapcsolatai. Vagyis: ne legyen lakásgondja és tudjon 
mozogni . .. ne gyöpösödjön be idő előtt."" Hadd tegyük hozzá rögtön: , begyö- 
pösödná" bizony világvárosban is lehet. 

A szövetkezetek létrejötte a szocialista átalakulásnak csak kezdetét, nyitó ak- 
tusát jelentette. A szocialista állapotokat, különösen a tudati jellegűeket, a köz- 
gondolkodást, évek hosszú során lehet kimunkálni, folyamatosan hozzáigazíta- 
ni korunk követelményeihez. 

A falvakban megvalósult fejlődési folyamat visszahatott a politikára, a gaz- 
daságirányításra és természetesen az életmódra, az életcélokra is. Ennek mérté- 
ke és mélysége korosztályonként is eltérő, és más a hatása a falusi asszonyok- 
ra, mint a férfiakra. Az életszínvonal léptékei jól mérhetők, de a fejlődés szo- 
cialista jellege sok más tekintetben — különösen számokban — már kevésbé. 
Néhány vonatkozásban ilyenekre is utalni lehet. 

a) A szövetkezeti parasztság kialakulása a közös munkához és a közös munka 
által gyarapított közös vagyonhoz kötődik. A szövetkezeti gazdálkodás eredmé- 
nyén alapulnak — a szocialista viszonyaink által meghatározott keretek között 
— mind a tagság részesedése, mind a közös, részben a kommunális fejlesztésre 
fordítható források. 

Nyilvánvaló, hogy szó sem lehet ott a szocialista falu fejlődéséről, a szövet- 
kezetek gazdálkodásának virágzásáról, ahol a közös ügyekkel szemben közöm- 
bösség a jellemző, ahol a szövetkezeti saját ügyekben is , felső" döntéseket kell 
várni, azaz ahol hiányzik a felelős, önelszámolásra és önkormányzatra épülő 
gazdasági feltételek rendszere. 

A szövetkezeti jogszabályok említett reformja, valamint az új gazdasági me- 
chanizmnus bevezetése lényegesen előmozdította ezen a téren a lehetőségek bő- 
vülését, de akadályok még maradtak, és újak is keletkeztek. Nem tekinthető 
egyértelműen kedvezőnek a hetvenes évek elején hatályba léptetett település- 
kategorizálási előírásrendszer, de a több mint ezer helyi tanács megszüntetése, 
valamint a tsz-ek nagyméretű összevonása, egyesek átlagterületének többszörö- 
sére való emelése sem. 

b) A szövetkezetek és a falu által eddig megtett út szocialista társadalmunk 
vívmánya, közös cselekedet eredménye, amelynek falusi és nem falusi százez- 
rek a részesei. Kellő módon szükséges értékelni a közösségek vezetőinek, kü- 
lönösen a szövetkezeti elnököknek a fontos szerepét. Kulcsfontosságuk volt és 
maradt abban, hogy az adott lehetőségekkel való élés, a döntésekben az érintet- 
tek részvételi módjának megteremtése, az egységes megítélés és fellépés milyen 
fokot ért el egy-egy szövetkezetben, községben. Ahol a helyi párt- és tömegszer- 
vezetek politikai munkájára építve, attól támogatva, rátermett, kezdeményező 
vezetőt találtak a gazdaságok élére, ott egy erős kollektívának még a nehezebb 


1 Tanács István: Magunkat megváltani. In: Irószemmel. 1981. 110. old. 

időkben (sőt még az annyira más körülményeket jelentő 1950-es évek első felé- 
ben) is sikerült tisztes haladást, társadalmi megbecsülést elérni a falu előtt. 
Pedig az azonosulás, a falu közös gondjainak felvállalása nem könnyű. A sze- 
mélyes érdekek egyeztetése sem. Talán ez is magyarázza, hogy néhány vidé- 
künkön sok falusi, szövetkezeti vezető városban él vagy oda készül, azt tekinti 
otthonának. I 

Mindenesetre abban, hogy szocialista mezőgazdasági nagyüzemeink képesek 
voltak — annyi idő alatt — arra, amit elértek, nem vitatható ezeknek a veze- 
tőknek, vezetőségeknek a kiváló képessége és képességük szabad érvényesü- 
lése. Az új megbízatások révén, a nagy terhelés alatt hatalmasat nőtt a falusi 
vezetők nagy többsége, amelyhhez még időben csatlakozott az új, egyetemeken 
képzett szakemberek derékhada. Az , időben" úgy értendő, hogy ők még tapasz- 
talhatták és elsajátíthatták a , régiek" emberközeli vezetési stílusát, az egyszerű 
és hasznos megoldások kellő megbecsülését, a kétkezi munka tiszteletét. Ahol 
ezt megtették, ott a sokat emlegetett generációváltás nem jelent rosszirányú stí- 
lusváltást ís. Más kérdés, hogy törlesztéseink ellenére, történelmileg még adó- 
sak vagyunk ennek a nemzedéknek, legjobb képviselőinek — a régiek közül 
a Jámbor Istvánoknak, Hodek Józsefeknek —, akik létrehozták nálunk a szö- 
vetkezeteket, és mindvégig ott szolgálták a közös ügyet. 


c) A szocialista átalakulás folyamata előre haladt, vagy legalább megkezdő- 
dött a falu társadalmi életének olyan területein is, amelyek csak részben vagy 
közvetve kvantifikálhatók, de hatásuk nagy, következményeik mélyrehatóak és 
alapvető jelentőségűek. Csak megemlítve : 


0 a tulajdonviszonyok megváltozásából sarjadzó új erkölcsi, politikai maga- 
tartás, más értékrendek kialakulása ; 

0 a lakosság szemléletének kedvező változása a nagyüzemi mezőgazdaság- 
gal kapcsolatban; ipar és mezőgazdaság, gazdaság és kultúra szoros összefüg- 
gésének érzékelése, majd felismerése ; a kölcsönös megbecsülés erősödése ; 

8 az anyagi és a szellemi javak közötti arányok változása, az utóbbiak foko- 
zatos, de még lassú előretörése, a művelődési, a tájékozottsági (általános és szak- 
mai) igényszint emelkedése; egyszóval az életmódnak és az életvitelnek — nyo- 
masztó jelenségek, kocsmák, , tisztaszobák" és más fintorok ellenére is — ked- 
vező irányú formálódása ; 


0 az agrártermelésben végbement tudományos-technikai forradalom új szín- 
ben állítja a fiatalok elé a mezőgazdasági pályákat. A szellemi és a fizikai mun- 
ka közötti különbségek az agrárfoglalkozások körében sokat csökkentek, ami 
egyes ágazatokban — figyelembe véve a kedvező jövedelmi és lakásviszonyokat 
is — megnövelte a fiatalok érdeklődését a pálya iránt. 


Az említett és még sorolható átalakuláson túl számolni kell a kedvező válto- 
zások hatását csökkentő régi és a hasonló következményű új társadalmi jelen- 
ségekkel is. Nem tűnt el a maradiság, hat még az oktalan vagyonszerzés. A jö- 
vedelem értelmes felhasználására a társadalom kevés vagy rossz mintát ajánl. 
Nem kevés az örökséggel immár nem számoló, a falu közösségi kontrolljától is 
elszakadó, deviáns, gyakran egyszerűen az , idegent", a , városit" külsőségekben 
utánzó fiatal sem. Létezik — még gazdag mezőgazdasági körzetekben is — a 
menekülés a múlttól, de korunk falujától is. A műszaki-anyagi feltételek sem 
bővülnek kellő ütemben ahhoz, hogy mindezt ellensúlyozni lehessen, de a tudat 
annál is lassabban vált át. 

Sokat változtunk, s változott a falu is — de a terhes múltat mégsem csak a 
babona őrzi, 

Falvaink és a jövő faluja 


Ha a most vizsgált összefüggésekbe ágyazva nézzük, hogy az elemzett válto- 
zások hogyan alakították a falusi települések szerkezetét, megkísérelhetjük öt 
alapvető kategória megjelölését. A kategóriákon belül még számos típus külö- 
níthető el, de ahhoz a válaszhoz, hogy végtére is milyenek mai falvaink, és mer- 
re tartanak — nem nélkülözhető a felsorolásuk. 


[1] Létezik még a hagyományos falu; ez tulajdonképpen olyan konzervatív 

falu, amelyben késik a szocialista termelési viszonyok kedvező hatásainak 
kibontakozása. Ezeknek a falvaknak — számuk nagy, népességük kicsi — prog- 
rammal kell rendelkezniük, váltaniuk kell. Ha nem tudnak például a távolab- 
bi munkahellyel az összehasonlítást kiálló foglalkoztatást kínálni, akkor né- 
pességüket rohamosan — évi 5—10 százalékkal — veszítő településekké válhat- 
nak. [ 

A hagyományos falu külső képében is árulkodik arról, hogy megrekedt, utat 
keres. Sok közöttük az apró falu, a közös tanácsú község, de akad nagy kül- 
területtel, tanyákkali rendelkező község, sőt nagyfalu is. Jellemzői között említ- 
hető: a mezőgazdasági önellátás nagy aránya, a mezőgazdasági tevékenység 
meghatározó volta, nehezen boldoguló mezőgazdasági nagyüzem, mezőgazdasági 
— és főleg paraszti — népesség, az idősek nagy aránya. Ritka az új lakás, s 
csekély az értelmiség, esetleg teljesen hiányzik, csak , nappali népességet" alkot. 
A hagyományos falvak egy szűk csoportjából üdülőfalu válik, ezzel persze ki is 
lép hagyományos, megrekedt kereteiből. 


2] A következő kategória az átalakult falu, amely nem akar falu lenni, a régi 

hagyományos falut már nem vállalja, mert — Erdei Ferenc fogalmazását 
kissé módosítva — falunak lenni ma már nem lehet. Ez a csoport alkotja fal- 
vaink derékhadát, népességét tekintve java részét. 

Jó földű vagy közgazdasági adottságait jól hasznosító vidékeken jellemző ez, 
ahol a kistermelés is jelentős, ahol becsülik, jövőnek is elfogadják a mezőgaz- 
gazdaságot, bár a népességen belül, a falu népességében is csökken a mezőgaz- 
dasággal foglalkozók száma. Jellemzői: erős mezőgazdasági szövetkezet, állami 
gazdaság vagy annak kerülete (üzemegysége) a község , virilistája"; a mezőgaz- 
dasági keresők aránya a vidéki átlag fölött; ezeknek az átalakult falvaknak sok 
a nem mezőgazdasági termelést végző lakója, a , félidős paraszt", a részfoglal- 
kozású mezőgazdasági termelő, a második gazdaságban is kedvét lelő ember. Az 
agrárértelmiségnek, a műszaki-technológiai újításoknak becsülete van, a nagy 
portának, a modernizált mezőgazdasági berendezéseknek, eszközöknek szintén. 


3] Az átalakult falu változási iránya olyan, hogy szükségképpen létrehozta 

a városias falu típusát. E falvaknak a nagysága, a népesség tömörülése, a 
város közelsége és más feltételek nem teszik sem lehetővé, sem índokolttá a vá- 
rossá növekedést, városi funkciókat sem kell kifejleszteniük, de a falukép vá- 
rosiasnak, legalábbis kertvárosiínak, üdülőtelepinek — helyenként ténylegesen 
az — tekinthető. E falvaknak új utcái, lakosságuk igényei már kifejezetten vá- 
rosi jellegűek. Az átalakult falu következő , státusza" sok esetben a városias falu 
lesz —, és fontos is, hogy az legyen. A városias jelleget ezek a falvak nemcsak 
külsejükben mutatják, hanem az ott élők gondolkodásában, az érték- és érdek- 
viszonyok sorolásában is. Az idővel való kulturált gazdálkodás életrendjük ré- 
sze. Jellemzői: vegyes foglalkozási összetétel, a napi ingázók száma nagy; a me- 
zögazdasági funkció alíg látható, de számottevő a kertészet, a kisállattenyésztés ; 
jó közműves ellátottság, helyenként vezetékes gáz, gondozott falukép, új laká- 
sok nagy aránya, két- vagy többszintes sorházas utcák, 

Városias falunk viszonylag kevés van. Megtaláljuk a városkörnyéki gyűrűk- 
ben, az üdülővidékeken; részben ilyenek az ipari, a bányászfalvak és néhány 
új. a szocialista átalakulás nyomán keletkezett, átépült, városias falu. 


[4] Az előbbi kategóriától nemcsak méretében, sokkal inkább lehetséges jövő- 
jében különbözik a városjelölt falu. Esetenként csak idő kérdése, hogy a 
városhiányos térség nagyközsége, fejlődő ipari faluja mikor kap hívatalosan is 
városi rangot. Ezek a városjelölt falvak számottevő vonzást gyakorolnak a kör- 
nyező településekre. 

Jellemzőik között ennek megfelelően ott találjuk a fejlett szolgáltatásokat, 
az egészségügy és a kereskedelem kiépült bázisát, amely szintén vonzerőt jelent. 
Általában nagyközségi rangúak, kifejezett városmaggal, középiskoláig terjedő 
iskolahálózattal. Közműves ellátottságuk — akár az előző, harmadik kategóriáé 
— bővülő, jó. Népességük gyarapodó, de legalábbis szinten marad. Lakosságuk 
igényes, házaik ugyan nem , városiak", kevés a bérház, a sokemeletes, de a szel- 
lemi és anyagi építkezés mindinkább urbánus. 

H Utolsóként egy olyan kategóriát kell megjelölni, amely gyakorta még köz- 

igazgatási státusszal sem rendelkezik; valójában major, tanyacsoport, de 

úton a tömörülő falumaghoz, lakótelephez. Ez a szórványfalu. Bár ritkán önálló 
közigazgatási egység, mégis joggal tekinthetjük külön típusnak. 

A régi mezővárosok határaiban találjuk jobbára a szórványfalut. Nem község, 
mert a városhoz tartozik, városínak mondják magukat lakosaik is, Így: vásár- 
helyinek, kecskemétinek, ceglédinek. Városnak persze még kevésbé tekinthetők 
ezek a települések: néhány tantermükkel, egyedi , közművesítettségükkel", ke- 
reskedelmükkel a hagyományos falu nívóját sem érik el. : 

Vannak szórványfaluk községi rangban, szétterülve, citkuló tanyákkal is. 
És vannak, mint bokortanyák, szállások, szerek az ország különböző vidékein. 
Újak is keletkeznek az alföldi települések nagyhatárú, kiterjedt térségein. 
Szülőanyjuk sok helyütt a nagyüzemi majorközpont vagy az olcsó telek, ritkán 
egy-egy ipartelep; fenntartójuk a jól megközelíthető munkahely előnye, az el- 
fogadható közlekedés és a nehezen megszerzett lakás együttes jelenléte, talál- 
kozása. Megmaradásukat helyenként a tanyák, tanyasorok villamosításával, 
máskor a tanyák lebontásával és csoportos áttelepítésével a mezőgazdasági nagy- 
üzemek is szorgalmazzák, így remélve biztos munkaerőt távoli területeikre. 

Hogy azután önállósulnak-e valaha ezek a szórványfalvak, mint például Hel- 
vécia, Bugac önállósult, vagy megmaradnak bolygó falunak, mint Kecskemét— 
Méntelek, Kecskemét—Katonatelep, Szarikkás, esetleg beolvadnak, mint Tisza- 
kécske—Kerekdomb, ez sok más kérdéssel együtt a jövő, a tervezés és a terv- 
szerű fejlesztés függvénye és leckéje egyben. 

Ha ezt az öt falusi — pontosabban: nem városi — települési kategóriát elfo- 
gadottnak lehet tekinteni, akkor a feladatok szelektív megválasztása egyértel- 
műen az elsővel (hagyományos falu) és az ötödikkel (szórványfalu) kapcsolatos 
gondokra irányítja a figyelmet. Az elsőben jószerivel csak régi van, az utóbbiban 
majdnem minden új, mégis különleges helyzetük méltán érdemli a tudományos 
vizsgálatot, és joggal sürgeti a cselekvést. A szocialista falu megtett útja is iga- 
zolja, hogy életét mind belső, mind külső feltételek erőteljesen formálják. Indo- 
kolt, hogy 

B a párt, amely politikájában mindenkor nagy figyelmet fordított a falu 
kérdéseire, következetesen szorgalmazza az indokolatlan és a falvakra hátrányos 
gazdasági különbségek felszámolását, hogy a falu népességmegtartó ereje nö- 
vekedjék; 

B a gazdasági ágazatok tanulmányozzák a falu igényeit és tegyenek többet a 
maguk eszközeivel azok kielégítéséért; a falu szocialista vonásainak erősítésé- 

re ezek az ágazatok rendelkezzenek koncepcióval, mert a falu régen nem ag- 
rárügy ; 

B a politikai tájékoztatás, a közművelődés minden formája korunk valóságá- 
nak megfelelően kezelje a falu törekvéseit, adjon segítséget haladásához, sze- 
repének jó ellátásához; különös felelősséggel a televízió, amely a legnagyobb 
hatású — helyenként egyedüli — véleményformáló eszköz a falun; 

B legyen a szocialista faluhoz méltó az emberek közötti társadalmi érint- 
kezés, nyílt a községpolitika, és véleményük jusson el minden szükséges fórum- 
ra. Minden tanács rendelkezzék megfelelő tudományos igénnyel készült falu- 
koncepcióval, hogy az irányítás, döntés minden fázisában visszaszorítható le- 
gyen a rögtönzés, az esetlegesség. 

A szocialista átalakulás folyamata tart, nincs befejezve, és irányának alakulá- 
sában mind a falun belüli, mind a falun kívüli tényezők hatásával számolni 
kell. A falu mint település és a falu mint a szocialista közösségek formálásának 
tere, az utóbbi időben erősítette helyzetét. Ennek jele — bár nem döntő — a 
népességáramlás változása, az ország szempontjából kedvező iránya is. 


Falvaink átalakulását, a szocialista gazdaság eredményeit mérni lehet — és 
időnként szükséges és érdemes is mérni — a külföld megítélésén, barátaink és 
ellenfeleink nézőpuntja szerint is. Ma már elmondható, hogy a magyar szocia- 
lista mezőgazdaságnak tekintélye van. Nem szabad elfelejteni, hogy ennek fő 
forrása az ország politikájának, eredményeinek tekintélye, amelyben jelentős 
az agrárteljesítmény is. Még azok a külföldi hírforrások is elismeréssel szólnak 
a mai magyar faluról, amelyek alig több mint két évtizede a , csajkarendszer" 
rémmeséivel ijesztgették a parasztságot. A nyugati propaganda szakértői sem 
tudják már támadni az elért eredményeket — a gondokat, bajokat pedig mi is 
tudjuk. 

Mezőgazdasági fejlesztési módszereinket nem tekintjük valamiféle , magyar 
modellnek". A lenini szövetkezeti elveket és a szocialista testvérországok me- 
zőgazdaságból gyűjtött ismereteket, valamint a világban alkalmazott korszerű 
eljárásokat ötvöztük a magyar tapasztalatokkal, és alkalmaztuk a mi feltéte- 
lemknek megfelelően. Csak úgy és azért érdemes bárkinek — minél alaposab- 
ban — tanulmányozni falvaink életét, agrártermelésünk műszaki, biológiai, szer- 
vezési módszereit, hogy a maga számára kiszűrhesse, jobban megértse, mi az, 
ami általános, és mi az, ami sajátos a mi gyakorlatunkban. Az például bizonyos, 
mert tapasztalatból tudjuk, hogy a falu felemelkedéséhez — a szocialista terme- 
lési viszonyok mellett — nélkülözhetetlen a fejlett ipar. Sőt még azt is hozzá- 
tehetjük: úgy tűnik, annál jobban megbecsüli egy ország a mezőgazdaságát s 
vele falvait, minél inkább iparosodott, minél KÉVÉSDE , falusi ország". Hazánk 
mindinkább ilyen szocialista országgá válik. 


SÁRKÖZY TAMÁS: 


A szocialista vállalkozás 
tulajdonelméleti kérdéseihez 


Az 1970-es évek végén, az 1980-as évek elején Magyarországon számos új szer- 
vezeti forma keletkezett a gazdaságirányítási és a vállalati szférában egyaránt. 
Lényegesen megváltozott a súlya jó néhány, korábban társadalmilag jelentékte- 
lennek tűnő szervezeti alakzatnak. A következőkben — nem kimerítő jelleggel 
— utalok néhány ilyen új jelenségre. 


A gyakorlat megelőzte az elméletet? 


A gazdaságirányítási szférában az iparirányítás átszervezésekor új típu- 
sú , szakmai funkcionális minisztérium" jött létre. Ez a minisztérium elsősorban 
a gazdaságpolitika megalapozásával, a fejlesztéssel, a nemzetközi gazdasági kap- 
csolatok befolyásolásával, valamint jogi szabályozással és hatósági teendőkkel 
foglalkozik. Működésében elvileg háttérbe szorul a korábbi ágazati minisztériu- 
mok alapvető tevékenysége, a vállalatok operatív irányítása (az ún. vállalatfel- 
ügyelet). 

A Magyar Kereskedelmi Kamara átszervezésével létrejött az állami vállala- 
tok érdekképviseleti szervezete, példázva, hogy a gazdálkodó szervezetek ér- 
dekképviselete nem a szövetkezeti szektor sajátja. Az állami tulajdon körén be- 
lül is lehetséges, sőt szükséges a vállalati érdekképviselet, természetesen nem 
az állammal mint egésszel, hanem az állami közigazgatással szemben. 

A vállalati szférából is néhány új formára hivatkozom. Megjelentek a vál- 
lalati rendszerek. Korszerű belső szervezeti és működési mechanizmusok kiala- 
kítására irányuló kísérletekkel lehet találkozni a trösztök és a tröszti vállalatok, 
az ipari nagyvállalatok és gyáregységeik kapcsolatrendszerében (például a kő- 
olajiparban, a húsiparban stb.). Ezek a vállalati rendszerek bizonyos mértékű 
vállalati vagyoni önállóságot teremtenek. Az önkéntes vállalatközi integráció 
útján létrejött egyesülések belső döntési rendszerének fejlesztésére is több jó 
példa akad. Kialakultak az egyesüléseknek olyan formái, amelyek nemcsak a 
tagvállalatok között koordinálnak, hanem — bizonyos mértékig — közös gaz: 
dálkodást is megvalósítanak. Ilyenek például az agrár-ipari egyesülések, vala- 
mint a kutatási-fejlesztési-termelési egyesülések. Leányvállalatok alapításának 


Ez a tanulmány azoknak a konferenciáknak a tapasztalatai alapján készült, amelyeket § 
Magyar Tudományos Akadémia rendezett a közelmultban a népgazdasági jogi kutatónálózat 
közreműködésével. A konferenciák jogtudományi és multidiszciplínáris megközelítésben ÍS 
tárgyalták a tulajdon kérdését. Az egyes tulajdonformákra vonatkozó referátumokat a J0£" 
tudományi Közlöny 1982. 5. száma, a tulajdonosi szervezetre vonatkozó részletes elemzést § 
AZZAL Hl 1982. 3. száma tartalmazza. Jelen munka az ideológiai tanulságokat kívánja általá" 
nosítani, 

lehetővé tételével tovább bővültek a korszerű vállalati rendszerek kialakításá- 
nak az esélyei. 

A bankok ma már nemcsak az ideiglenesen felszabaduló pénzek átcsoporto- 
sítását végzik, hanem társulhatnak, részt vehetnek közös vállalatokban, illetve 
saját vállalatokat is alapíthatnak (erre főleg az Állami Fejlesztési Bank gya- 
korlata szolgáltat több pozitív példát). A közgazdasági irodalomban megjelent 
egy olyan irányzat is, amely holdingszerű pénzintézetek létrehozatalát sürgeti. 
Ezek a pénzintézetek a hozzájuk tartozó vállalati vagyonok, a vállalatok- 
nál lekötött tőkék lehető legjobb hasznosításában, így azok átcsoportosításában 
is érdekelve lennének. A vállalatok feletti alapvető tulajdoni döntéseket e kör- 
ben tehát sajátos pénzintézetek hoznák. 

Az utóbbi időben az iparban is — mint már korábban a mezőgazdaságban 
— terjednek a gazdasági társulás különböző formái, a különböző típusú közös 
vállalatok. A fejlesztésre irányuló társulások körében, ha késedelmesen is, de 
létrejött egy olyan társulási forma, amelyben a vállalatok jogosultak a tár- 
sulással járó kockázatukat intézményesen korlátozni (ez az ún. betéti társulás, 
korlátozott tagi felelősséggel). A társulási jog fejlesztése napirendre tűzte az 
értékpapírral rendelkező társulási formák (például a részvénytársaság) korsze- 
rű szabályozását is. 

A hetvenes években mód nyílott arra, hogy nyugati vállalatok magyar vál- 
lalatokkal közösen Magyarország területén vegyes vállalatokat alapítsanak. Ez- 
által megjelent a nemzetközi vállalat is a magyar vállalati struktúrában. A 
KGST integrációban is települtek hazánkban szocialista nemzetközi tulajdont 
hordozó közös vállalatok. 

Az 1980-as évek elején intézményesítettük a kisvállalatok önálló szervezeti 
alakzatait, így az állami kisvállalatot és a kisszövetkezetet. Ez utóbbi egysze- 
rűsített szabályozása visszahatott a szövetkezeti forma általános szabályozá- 
sára is. 

Az évtizedforduló a különböző állampolgári kisvállalkozások kibontakozásá- 
nak az időszaka is. Ezek a kisvállalkozások két csoportra oszthatók. Az első 
csoportba a kisipar és a kiskereskedelem — korábbiakhoz képest tágabb teret 
kapó — egyéni és társas vállalkozásai tartoznak. (A társas vállalkozás körébe 
soroljuk a polgári jogi társaságot, illetve a gazdasági munkaközösséget.) Más- 
hol a kisvállalkozás többé-kevésbé beépül a szocialista vállalat belső meona- 
nizmusába. Itt említhetjük az üzletek bérletét (az ún. szerződéses üzemeltetést), 
a szövetkezeti szakcsoportot, az állami vállalat által támogatott vagy kifeje- 
zetten vállalati gazdasági munkaközösséget. 

Ezek az új formák zömmel a gyakorlat szülöttei. Az elméletnek viszont fel 
kell dolgoznia a gyakorlat formavilágát, és ebben a körben választ kell adni 
arra a kérdésre is, hogyan érintik ezek az új jelenségek a szocialista tulajdoni 
viszonyokra nézve érvényes szocializmusképünket. A tulajdon ugyanis a mar- 
xista gazdaságfilozófiában olyan totális kategória, amely átfogja a termelési vi- 
szonyok összességét. 

Korábban gyakran túlértékeltük a tulajdonról, pontosabban a tulajdonformák- 
ról kialakított elveink jelentőségét, ezáltal a vállalati mozgásformákat sokszor 
egyoldalúan, csak a tulajdoni elvek oldaláról értékeltük. Időközben azonban 
eléggé egyértelművé vált, hogy a vállalati formák, a vállalattípusok kialakítá- 
sánál az örökölt tulajdonforma-eltéréseknél nagyobb jelentőséget kell tulaj- 
donítani a vállalatalapítás módjának (például annak, hogy közhatalmi úton 
vagy társulással alapítják-e a vállalatot, hogy elsődleges vállalatként vagy más 
vállalat(ok]) által létrehozott másodlagos vállalatként értékelendő stb.); a vál- 
lalat nagyságának (például a nagyvállalat—kisvállalat-különbségnek); a válla- 

lat funkciójának (például annak, hogy a vállalat a szűkebb értelemben vett 
versenyszféra intézményes résztvevője-e vagy bizonyos mértékben , nonprofit" 
jellemzőkkel is bíró közszolgáltató vállalat). Nyilvánvalóvá vált az is: jelentős 
részben célszerűségi szempontokon múlik, hogy az adott gazdasági tevékenység 
állami vállalati, szövetkezeti vagy éppenséggel társulási formában valósítandó-e 
meg. Azaz a szervezeti formák önmagukban véve nem minősíthetők, tehát 
egyik szervezeti forma sem magasabb rendű a másiknál. 

A tulajdon ideológiája nem maradhat el a gyakorlat mögött. Egyfelől ha el- 
méletileg nem adunk választ az új jelenségek által felvetett kérdésekre, zavar, 
félreértés keletkezhet. Másfelől elavult ideológiai tabuk gátolhatják a gya- 
korlat további fejlődését. A tulajdoni kérdések megválaszolásának az eddigi 
politikai tradíciók folytán is különös jelentősége van. Éppen ezért meg kell 
kísérelnünk értékelni az új gazdasági jelenségeket a tulajdoni ideológia olda- 
láról még akkor is, ha bizonyos kérdések teljes értékű elméleti megoldására 
egyelőre nem vagyunk képesek, illetve a kidolgozott elméleti válaszok vitat- 
hatók. 


A tulajdon tárgyi differenciálódása 


A tulajdon tartalmával kapcsolatos elméleti bizonytalanság a gyakorlatban 
számos esetben zavart okoz. Ez a helyzet részben szubjektív tényezőkre, alap- 
vetően azonban objektív okokra vezethető vissza. A társadalmi-gazdasági fej- 
lődés új jelenségei teszik kérdésessé a hagyományos, kizárólagos érvényűnek 
tekintett tulajdonfogalmat. A tulajdon differenciálódik, a régi, a társadal- 
mi tudatban rögzült tulajdonfogalom egyre kevésbé alkalmas az új jelenségek 
értelmezésére. Ugyanakkor még nem tisztázódtak kellően az új tulajdoni tar- 
talmak sem. Részben ezzel is magyarázható, hogy eltér egymástól a különböző 
társadalomtudományi ágak (közgazdaságtan, jog, szociológia, szociálpszicholó- 
gia) tulajdonfogalma, sőt bizonyos mértékben ellent is mondanak egymásnak. 

A tulajdon hagyományosan jogi fogalom, ez a jogi tulajdonfogalom tükröző- 
. dik a filozófiai elméletben is. A jogban az a tulajdonos, aki valamely dolgot jo- 
gosult birtokolni, azt használni és azzal rendelkezni, mégpedig mindenki mást 
kizáró abszolút hatállyal. A tulajdonost csak jogosultságok illetik meg, minden- 
ki mást pedig az a negatívum terhel, hogy nem korlátozhatja a tulajdonost a 
javaira vonatkozó jogosultságának szabad gyakorlásában. Talán a meghatáro- 
zásból látható, hogy ez a fogalom igazából az árutulajdont fejezi ki, és tulaj- 
denképpen sohasem volt teljes mértékben alkalmas a szocialista állami tulaj- 
don, vagy tágabban a társadalmi tulajdon tartalmának kifejezésére. Az állam 
ugyanis — legalábbis összállami szinten — meghatározott termelési eszközöket 
nem birtokol, nem használ, hanem az állami válallatokat irányítja. A konkrét 
vagyontárgyak feletti közvetlen használati és rendelkezési jogok pedig a vál- 
lalatoknál vannak. Az államot a társadalmi tulajdon tárgyainak hasznosításá- 
ban nem csak jogosultságok illetik, mivel az állam, mint az egész társadalom 
képviselője köteles gondoskodni az össznépi vagyontárgyak rendeltetésszerű fel- 
használásáról. 

Közgazdaságilag a tulajdon lényegét rendelkezésben-elsajátításban szokásos 
meghatározni. Ez az általános körülírás bizonyos mértékben finomítandó, hi- 
szen a konkrét viszonyok megítéléséhez nem ad elég támpontot. A rendelkezés 
és az elsajátítás ugyanis bizonyos mértékben el is válhat egymástól, osztódhat 
is stb. A termelési viszonyok fejlődése következtében a közgazdaságtan is egy- 
re inkább túllép a konkrét dolgokra, eszközökre irányuló hagyományos tu- 

lajdonfelfogáson. Áttételesen kezdi értelmezni a tulajdont, amennyiben fej- 
lett árutermelési viszonyok között a tulajdon több, mint a termelés feltételei 
feletti uralom. 

A tulajdon tárgyaként így megjelennek a különböző szellemi alkotások. Egyes 
iparágakban (például a gyógyszeriparban) a találmányok, a licencek, a know- 
how-k feletti rendelkezés alapvető jelentőségű. A vállalatok feletti tulajdon — 
a mindennapos gazdálkodásban, még inkább a vállalat elidegenítésénél vagy 
megszüntetésénél — egyre kevésbé puszta eszközuralom. A vállalat kereskedel- 
mi neve, távlati jövedelmezőségi esélyei, üzletkörének minősége, a vállalatveze- 
tés és a munkaerő szakmai színvonala legalább olyan fontos, mint a termelési 
eszközök használati, illetve piaci értéke. A dologelsajátítás helyébe tehát bizo- 
nyos körben az értékelsajátítás lép. Szerződéses üzemeltetésnél például már 
nem az nyeri a versenytárgyalást, aki a legtöbb pénzt befekteti, hanem aki 
távlatilag a legtöbb nyereséget ígéri a bérbeadó vállalat (és áttételesen a tár- 
sadalmi tulajdon egésze) számára. A külkereskedelem területén is sokáig hitel, 
licenc vagy más szerződéses konstrukciókkal akartuk — néha erőszakoltan is 
— megkerülni a közvetlen tőkés tulajdoni részvételt. A gyakorlatban azonban 
kiderült, hogy több esetben a helyettesítő megoldások többe kerültek és ke- 
vesebb haszonnal jártak, mint ha közös vállalatokat hoztak volna létre. 

A tulajdon tárgyainak differenciálódása más vonatkozásban is megfigyelhető. 
Ahol a tulajdon tárgyának intenzív piaci forgalma van, ott háttérbe szorulnak a 
tulajdon naturális vonatkozásai (például a használat), és a jövedelemelsajátíi- 
tás, a jövedelemmel való rendelkezés kerül a tulajdonfogalom középpontjába. 
Ez a megállapítás kevésbé érvényes a korlátozottan forgalomképes javakra, 
például a mezőgazdasági ingatlanokra, ahol a tulajdon tartalmában a tartós 
használat dominál. 

A tulajdon differenciálódása nemcsak a tulajdon tárgyainál, hanem a tu- 
lajdon alanyi körében is megfigyelhető. A modern gazdaságban szükségképp 
osztódnak a tulajdon különböző funkciói a gazdaság különböző résztvevői kö- 
zött, és tulajdonhelyettesítő intézmények is kialakulnak. Ilyen például az állami 
tulajdonban levő földek tartós állampolgári, illetve szövetkezeti használata, 
vagy akár a szerződéses üzemeltetés, ahol lényegében bérleti viszony keretében 
a kisvállalkozó jelentős tulajdonosi jogosítványokat is gyakorol. Az ilyen tu- 
lajdonhelyettesítő intézmények kialakulása bonyolult szervezetrendszerekben 
szükségszerű. Az azonban már kérdéses, hogy az utóbbi idők magyar fejlődé- 
se nem hajtotta-e túl ezt a tendenciát. Így például feltételezhető, hogy a mező- 
gazdasági termelőszövetkezetek többségénél indokolatlanul magas a földhasz- 
nálat aránya, és a jövőben szorgalmazni kellene a mezőgazdasági termelőszö- 
vetkezetek önálló szocialista földtulajdonának gyarapodását. 

A tulajdonosi funkciók különösen erőteljes differenciálódása figyelhető meg 
a szervezetrendszereknél. Könnyen belátható, hogy különbséget kell tenni konk- 
rét tárgyak (például valakinek az órája feletti tulajdona), illetve a vállalat 
mint szervezet feletti tulajdon között. Ezen az összefüggésen alapul a szerve- 
zetszociológiai tulajdonfogalom kialakulása. 


Stratégiai tulajdonosi döntéshozatal — önállósult tulajdonosi szervezet? 


A szervezetrendszereken belüli ún. tulajdonosi igazgatásban a szociológia 
különbséget tesz az alapvető, stratégiai döntésekre vonatkozó tulajdonosi funk- 
ciók és a kisebb jelentőségű, a gazdálkodó szervezet folyamatos Üüzemelteté- 
sével, működtetésével összefüggő taktikai jellégű tulajdonosi funkciók között. 

A stratégiai tulajdonosi funkció három részből áll: 

6 A gazdálkodó szervezet üzletpolitikájának, illetve a jövedelem felhaszná- 
lásának alapirányai felőli döntésekből — ezt tőkeértékesítési funkciónak nevez- 
hetjük. j 

e A vállalatokkal kapcsolatos alapvető szervezeti intézkedések (vállalatala- 
pítás, összevonás, megszüntetés stb.) felőli döntésekből — ezt szervezési funk- 
ciónak nevezhetjük. 


8 A vállalati vezetőkkel kapcsolatos alapvető káderintézkedésekből — ezt vál- 
lalatvezetéssel kapcsolatos funkcióknak nevezhetjük. 


Nagyobb vállalatoknál a stratégiai és a taktikai funkciók elválasztása szük- 
séges, mivel e funkciók összeolvadása a gazdálkodás hatékonyságát gátolja. 
A taktikai tulajdonosi funkciók gyakorlása — ebbe beletartozik az egyes 
termelési eszközök feletti árutulajdonosi jogosítványok gyakorlása is — a kol- 
lektíva részvétele, illetve kontrollja mellett a vállalatvezetésre bízható. Ezzel 
szemben a stratégiai tulajdonosi döntések általában nem ruházhatók a válla- 
latra (azaz a vállalatvezetésre), hiszen a vállalatvezetés szükségszerűen elfogult 
saját szervezetével, annak fejlesztésével szemben. A vállalati önállóság növe- 
lésének tehát nem hatékony útja az, ha a stratégiai tulajdonosi jogokat is át- 
adjuk a vállalatoknak. A vállalati önállóság a taktikai tulajdonosi jogok terén, 
a gazdálkodásban, a folyamatos üzemeltetésben növelendő. ; 

Ezzel szemben stratégiai tulajdonosi döntéseket gyakorló szervezetnek nincs 
szüksége a termelési eszközök feletti tulajdonjogra (sőt ez , el is nehezíti" te- 
vékenységét). Bőségesen elég tulajdonosi hatalmat érvényesíthet ez a szervezet 
a tőkeáramoltatási, a szervezési és a vezetőkiválasztási, valamint az ellenőrzési 
funkciók révén." Í 

Ha a népgazdaság jelentős részében valóban vállalkozásszerű vállalati mű- 
ködést kívánunk létrehozni, ha a központi gazdaságirányítás alapvetően piaci 
jellegű vállalati kapcsolatokat kíván szabályozni, akkor az áruforgalomban nem 
lehet oszthatatlannak tekinteni az állami tulajdont. Hadd kérdezzük , szabadon" 
Marx után: mi értelme van annak, ha a karmester az egyes zenekari tagok 
hangszereínek is tulajdonosa? A tapasztalatok is azt mutatják: akié minden, 
annak gyakran semmije sincs. Joggai feltételezhető, hogy ha a központi gaz- 
daságirányítás a vállalati gazdálkodás körébe tartozó egyes eszközök konkrét 
tulajdonosi teendőit is magára vállalja (ma jogilag a vállalat valamennyi esz- 
köze, így a fogasok és hamutartók is állami tulajdont képeznek), akkor nem 
marad elég energiája a gazdaság központi folyamatainak kézbentartására. 

Az állami tulajdon egysége és oszthatatlansága valójában a stratégiai tu- 
lajdonosi döntések körére vonatkoztatható. Ezek a döntések — kis létszámú 
vállalatokat leszámítva — általában nem decentralizálhatók a vállalatokhoz. 
A kérdés ezek után az, hogy milyen állami szervek gyakórolják a vállalatok 
többségével szemben ezeket a stratégiai tulajdonosi jogokat. Ez bizonyos érte- 
lemben technikai kérdés, olyan, amelynek a megoldása nem lehet örök érvé- 
nyű. A mindenkori társadalmi-gazdasági fejlődéstől, a mindenkori gazdaság- 
politikától függően kell e kérdésre választ adni. A tulajdonosi jogok gyakor- 
lásának tehát több változata is lehetséges, amelyek részben egymást felváltva, 
részben egymással párhuzamosan működtethetők (akár arányaikat rugalmasan 
változtatva, akár bizonyos mértékben egymással versenyeztetve). 


" A nyugati vállalatfejlődés, a részvénytársasági vezetési struktúra átalakulása jól mutatja: 
azáltal, hogy a tőkés lemondott a vállalatnál levő konkrét eszközök feletti tulajdonáról a 
vállalat, illetve a vállalatvezetés javára, növekedett a tőkés csoportok profitja. Azaz a tőkések 
közgazdasági értelemben vett tulajdona éppen a jogi önkorlátozás folytán szaporodott. Ez a 
technikai megoldás — a társadalmi-gazdasági fejlettség bizonyos fokán — a szocialista állami 
tulajdon körében ís felhasználható. 

Ez ideig a vállalatok feletti állami tulajdonosi jogokat — a tanácsi szektor 
kivételével — lényegében ágazati államigazgatási szervek (minisztériumok) gya- 
korolták. Ez a ma már hagyományosnak tekinthető megoldás — legalábbis a 
távolabbi jövőt tekintve — több szempontból is megkérdőjelezhető. Az ágazati 
jelleg ugyanis ellentmond az egységes piacszabályozásnak, gátolhatja a válla- 
lati formák rugalmas átalakulását, az eszközök áramlását, az ágazatközi koope- 
rációt. A stratégiai tulajdonosi jogok ágazati közigazagtási szervek által való 
gyakorlása a beruházási túlfeszültség irányába hat, és konzerválhatja a hiány- 
gazdálkodási jelenségeket. Joggal vethető fel az ís, hogy közigazgatási szervek- 
től nem lehet vállalkozási jellegű döntéseket elvárni, márpedig a stratégiai tu- 
lajdonosi funkciók gyakorlása éppen ilyen jellegű döntéseket igényel. Így vál- 
lalatok alapítása vagy megszüntetése vállalkozói érdekeltséget kívánna meg. 
Amíg a vállalatvezetőket közigazgatási szervek nevezik ki és mentik fel, addig 
e vezetőkre inkább közalkalmazotti, nem pedig vállalkozás-vezetői magatartás- 
formák lesznek jellemzőek. Az ágazati államigazgatási tulajdonlás gátolja a 
valódi gazdasági közigazgatási funkciók, a hatósági teendők szakszerű, pártat- 
lan ellátását is. Éppen ezért a jövőre nézve elméletileg indokolt foglalkoznunk 
olyan állami tulajdonosi (vagyonkezelő) szervezet létrehozásának a lehetőségé- 
vel, amely független lenne az ágazati minisztériumoktól. Az ágazati miniszté- 
riumok — gazdaságpolitikai és közigazgatási funcióik folytán — természet- 
szerűen ekkor sem válnának feleslegessé. 


Az állami tulajdonosi szervezetrendszert illető elképzelések még nem végle- 
gesek, lényegében a nyolcvanas évek közepére kell azokat — egyik lehetséges. 
fejlődési útként — politikai döntésre tudományosan előkészíteni. Elképzelhe- 
tő, hogy a kormány alatt kellene létrehozni egy felügyeleti csúcsszervet (ne- 
vezhetjük esetleg felügyeleti vagy tulajdonosi minisztériumnak is). E csúcsszerv 
alatt működhetnének a stratégiai tulajdonosi jogokat ágazati megkülönböztetés 
nélkül gyakorló sajátos pénzintézeti jellegű szervezetek (ezek holdingnak is ne- 
 vezhetők). Olyan megoldás is számbajöhet — főleg nagyvállalati körben —, 
amely a vállalatvezetést kétrétegűvé tenné. A folyamatos vállalatvezetést igaz- 
gatótanács gyakorolná, amely a vállalat operatív vezetőiből (nekik lenne na- 
gyobb súlyuk) és a vállalati kollektíva képviselőiből állna. A stratégiai tulaj- 
donosi jogokat viszont igazgatóság (felügyelő bizottság) gyakorolná, amelyben 
zömmel nem vállalati, hanem külső szervek, így a központi gazdaságirányító 
szervek, a társadalmi szervezetek képviselői stb. foglalnának helyet. 


A felsorolt esetekben a vállalatok többségére nézve (a közszolgáltató jellegű 
vállalatok eleve nem tartoznak e körbe) megszűnne az államigazgatási tulaj- 
donlás, elválnának egymástól az operatív vállalatvezetési és a stratégiai tulaj- 
dongyakorlási funkciók. Feltételezhető, hogy ezzel növekedne a vállalati szfé- 
ra dinamizmusa, könnyebbé válhatna az eszközáramlás anélkül, hogy az álla- 
mi tulajdon egységén csorba esne. Mindez összevágna azzal az 1920-as évek ele- 
jéről való lenini gondolattal, hogy a szocialista állam mozgásformáinak viszony- 
lag különbözniük kell akkor, ha az állam politikai-közhatalmi minőségében, il- 
letve ha gazdasági-tulajdonosi minőségében cselekszik. 


A tulajdonosi szervezet távlati átalakítására irányuló javaslatok jelenleg még 
alapkutatási stádiumban vannak. A javaslatokat több változatban és a rész- 
letekben is ki kell dolgozni. Végig kell gondolni az egyes variánsok előnyeit és 
hátrányait, továbbgyűrűző gazdasági és politikai hatásait (a foglalkoztatásra, az 
ellátásra, az infláció mértékére, az elosztásra stb. gyakorolt hatásokat). Elemez- 
ni kell az államszervezet és a politikai mechanizmus egész felépítését érintő 

következményeket, a társadalmi kockázatok mértékét. Egyet azonban rögzíte- 
ni kell: bármilyen legyen is a szervezeti megoldás, az csak állami jellegű 
lehet, illetve semmiképpen sem csorbíthatja a társadalmi tulajdont. 


A társadalmi tulajdon szociológiai tartalma 


A tulajdon szociológiai tartalmát vizsgálva az a legfontosabb kérdés, hogy mi 
egy tulajdonforma társadalmi-politikai tartalma. Egy állami vállalat mögött 
ugyanis meghúzódhatnak tőkés vagy szocialista tulajdonviszonyok egyaránt. A 
tulajdon társadalmi-politikai tartalmát vizsgálva vitatkoznak több szocialista 
országban arról, hogy az állami tulajdon mennyiben össznépi, illetve a szövet- 
kezeti forma mennyiben csoporttulajdon. Az utóbbi időben neuralgikus poli- 
tikai kérdésként jelentkezett az is, hogy tekinthetők-e pusztán magántulaj- 
donnak az intézményesült kisvállalkozási formák, sértik-e azok a társadalmi 
tulajdont, kiváltanak-e reprivatizálásra irányuló tendenciákat. Megítélésem sze- 
rint, ha a szocialista politikai gazdaságtan — Engels nyomán — arra az állás- 
pontra helyezkedik, hogy a tőkés állami tulajdon (amely ma már egyes orszá- 
gokban, mint például Ausztriában igen jelentős lehet) össztőkés jellegű, akkor 
aligha megalapozott egy fejlett szocialista társadalomban az állampolgárok 
egyéni tulajdonát sommásan magántulajdonnak minősíteni. 

Egyre többen fogadják el azt a véleményt, hogy fejlődésünk jelenlegi szaka- 
szában már nem tartható az egyéni tulajdon körében a magántulajdon és sze- 
mélyi tulajdon hagyományosan merev szétválasztása. Ugyanaz az autó, ugyan- 
az a telek személyi tulajdon, ha valaki maga használja, de átcsap magántu- 
lajdonba, ha az autóval ellenérték fejében fuvaroznak, ha a hétvégi kertben 
termelt gyümölcsöt eladják stb. A tulajdonnak tehát nemcsak a tárgya, ha- 
nem a funkciója is számít. Továbbá a jogszabályok már régóta nemcsak a ma- 
gántulajdon klasszikus tárgyait korlátozzák, hanem a személyi tulajdon egyes 
tárgyait is, a szocialista jövedelemelosztás és társadalometika elvei alapján. A 
háztáji gazdaságot már két évtizede személyi tulajdonnak minősítjük, holott 
abban szinte általános a termelési eszközök használata, és esetlegesen idegen 
munkaerőt is hasznosítanak. 

Mindezek alapján indokoltnak látszik, hogy a magántulajdon és a személyi 
tulajdon egyre mesterkéltebbé váló szétválasztása helyett alapvetően szocia- 
lista jellegű állampolgári tulajdonról beszéljünk, amely egyéni és társas for- 
mákat egyaránt ölthet. A kisvállalkozások legtöbb formája az egyéni és a tár- 
sadalmi tulajdon sajátos kombinációjaként jön létre, a társadalmi tulajdon el- 
sőbbsége mellett. Ilyen kombinált forma például a bérlet, a szerződéses üzemel- 
tetés, a vállalatok által támogatott, illetve kifejezetten vállalati gazdasági mun- 
kaközösség, a szövetkezeti szakcsoport. (Az állami kisvállalat és a kisszövet- 
kezet egyértelműen a társadalmi tulajdon alapján áll.) Az eddigi gyakorlat is 
tanúsítja, hogy a kisvállalkozások nagy többsége alapvetően a társadalmi tu- 
lajdonnal gazdálkodik, megfelelő gazdasági és jogi szabályozás esetén jelentő- 
sen bővítheti a társadalmi tulajdont, és mód van az esetlegesen fellépő kizsák- 
mányolási tendenciák elleni fellépésre is. Szó sincsen tehát reprivatizálásról, a 
magántulajdonnak a társadalmi tulajdon terhére történő bővítéséről." 

Továbbá a kisvállalkozásoknak egy jelentős része (például vállalati gazdasági 
munkaközösség, szövetkezeti szakcsoport, szerződéses üzemeltetés) a szocialis- 


e Ha egy 15 emberes szövetkezet szocialista tulajdonban van csak azért, mert a szervezeti 
forma szövetkezetnek minősül, akkor miért kellene mondjuk egy 30 fős vállalati gazdasági 
munkaközösséget a magántulajdon körébe sorolni, akkor is, ha az a népgazdaság Számára je- 
lentős szolgáltatásokat nyújt. és egyben beépül a szocialista vállalati belső mechanizmusba is. 

ta vállalati belső mechanizmus fejlődésének egyik útja is lehet, hozzájárulhat 
a belső érdekeltségi viszonyok továbbfejlesztéséhez. (Természetesen ellentétes 
hatás is elképzelhető — a szabályozásnak azonban mindent meg kell tennie a 
pozitív tendenciák kibontakoztatásáért.) 


Az állami tulajdon társadalmi-politikai jellegéről folyó viták tanulsága: alap- 
vető teendő a jövőben, hogy az állami tulajdon össznépi jellege minél kevésbé 
legyen fiktív. A gazdaságirányítási reform előtt a tervutasításos rendszerben is 
észlelni lehetett azt a jelenséget, hogy az állami tulajdon sok esetben nem ösz- 
társadalmi jelleggel viselkedik: ágazati, iparági, nagyvállalati stb. szervezeti 
érdekek dominálnak benne. Ezen a negatív tendencián a gazdaságirányítási 
reform után sem tudtunk eddig jelentős mértékben változtatni. 


Az állami tulajdon össznépi jellegének fokozása érdekében perspektivikusan 
növelni kell a gazdaságirányítás feletti társadalmi kontrollt. Ebben a körben 
fokozandók az országgyűlés, a parlamenti bizottságok, illetve az Elnöki Ta- 
nács gazdaságirányítási hatáskörei. Számbajöhet az a változat is, hogy egyes 
szervezeteket — így például a népi ellenőrzést, az érdekképviseleteket — tel- 
jes mértékben a központi államhatalmi szervek alá lehetne rendelni. Kialakít- 
ható távlatilag a vállalatok egységes elvek alapján működő érdekképviseleti 
szervezetrendszere —- a kamara és a szövetkezeti szövetségek bázisán. A szak- 
mai érdekképviseletek fejlesztése keretében szükségessé válhat az önállósult 
vállalatvezetői érdekvédelem is. A vállalati jogok tényleges garanciáiként új jog- 
védelmi lehetőségeket is kell teremteni, így például a kormányzati jogszabá- 
lyokat lerontó, alacsonyabb jogszabályok feletti normakontrollt, a gazdaságirá- 
nyítási döntések, illetve hatósági határozatok bíróság előtti megtámadási le- 
hetőségeinek szélesítését stb. 


A dolgozók tulajdonosi, ún. gazdatudatának növelése az állami vállalatok- 
nál alapvető jelentőségű, mert mind politikailag, mind ideológiailag káros, ha 
ennek lehetőségei csak a társadalmi tulajdon határán vagy esetleg azon kívül, a 
kisvállalakozások körében teremtődnek meg. Az ún. , második gazdaság? nem 
lehet a dolgozók jelentős rétegei számára elsődleges (egyes formáinak legalizá- 
lása sem ezt a célt szolgálja), mintegy életminta. Elsősorban saját vállalatánál 
kell a dolgozónak valóban kollektívataggá, társadalmi tulajdonossá válnia. Eb- 
ből a szempontból jelentős a csoporttulajdon értelmezése. 


Véleményem szerint a szövetkezet sem csoporttulajdon abban az értelemben, 
hogy a szövetkezeti tagok összessége közvetlenül tulajdonos. A szövetkezet 
ugyanis nem társaság. A szövetkezeti tulajdon alanya a szövetkezeti szer- 
vezet, amely a szövetkezet tagjaitól viszonylagosan elkülönült, jogi személyi- 
séggel rendelkező gazdálkodási forma. A legtöbb szövetkezetnél oszthatatlan a 
szövetkezeti vagyon. a jövedelemszabályozás keretében az állam az arányokat 
tekintve megközelítőleg ugyanannyi jövedelmet sajátít el a szövetkezetektől, 
mint a hasonló ágazati hovatartozású és nagyságú állami vállalatoktól. A szö- 
vetkezeti jövedelem is osztódik az állami vállalati jövedelemhez hasonlóan az 
állam (össztársadalom), a szövetkezet (szervezeti oszthatatlan alapok) és a dol- 
gozók (tagok és alkalmazottak) között. 


A szövetkezeti tapasztalatok továbbá arról győznek meg, hogy a szövetkezeti 
önkormányzat — így a tagság közvetlen fórumainak (közgyűlés stb.) vezetésvá- 
lasztási és ellenőrzési jogai — viszonylag kisebb vállalati méret mellett lehet 
igazán hatékony. Az is egyértelmű tapasztalat, hogy a gazdaságirányítási, illetve 
a politikai érdekek az önkormányzattal rendelkező szövetkezeteknél is megfele- 
lően érvényesíthetők. Éppen ezért nézetem szerint megvalósítható az a javaslat, 
hogy kisebb állami vállalatokat a dolgozók önigazgatása mellett működtessünk 

az állami szektorban is. (E javaslat esetleg úgy is megvalósítható, hogy a kismé- 
retű állami vállalatokat szövetkezetté alakítjuk át). Nincs szükség ugyanis arra, 
hogy például egy 50 fős állami vállalat vezetőjét miniszter nevezze ki, hogy 
annak a minisztérium utasítást adhasson. Nincs olyan népgazdasági érdek, 
amely ezt indokolná. Éppen ezért megfelelő gazdaságirányítási és politikai 
kontroll mellett (például vétójog az igazgató kinevezésével szemben) a ki- 
sebb állami vállalatoknál elképzelhető, hogy a dolgozók közvetlenül választják 
a vállalati tanácsot, amely határozott időtartamra, pályázati úton alkalmazza 
az igazgatót. Ebben az esetben nagyon fontos, hogy az ilyen vállalatok dolgozói 
ne csak a nyereségben részesüljenek, hanem indokolt mértékben a vesztesé- 
get is viseljék (a bér bizonyos része biztosítási megoldással veszteségesség 
esetén is fedezhető). Ha pedig az adott vállalat tartósan veszteségesen működ-. 
ne, akkor meg kell szüntetni. A költségvetés tehát ne viselje a veszteséget! A 
dolgozók elhelyezésével kapcsolatos munkaügyi, szociális és egyéb problémák — 
éppen a kis létszám miatt — a szocialista humanitás jegyében előreláthatóan 
megoldhatók. 


A kisvállalatok körén kívül az állami szektorban a közvetlen dolgozói ön- 
igazgatás véleményem szerint nem alkalmazható. Ennek alapvetően ugyancsak 
nem ideológiai, hanem technikai okai vannak. Bizonyos méreten felül ugyanis 
az önigazgatás — ahogy ezt a külföldi tapasztalatok vagy a magyar óriás-szö- 
vetkezetek nehézkessége is bizonyítja — csak manipulált lehet. Ekkor az ön- 
igazítas nem hatékony; elnehezíti, lassítja, bürokratizálja a vállalatvezetést. 
A nagy-, illetve a középvállalatoknál tehát az önigazgatás helyett a vállalatveze- 
tésben való dolgozói részvétel fokozandó. Olyan megoldások is bevezethetők, 
amelyek a dolgozói érdekeltséget növelve segítik elő a tulajdonosi tudat ki- 
alakulását. A puszta nyereségérdekeltségen túlmenően például kötvénnyel, rész- 
jeggyel stb. érdekeltté tehetők a dolgozók a fejlesztésben is. (Lásd az áfészek 
tapasztalatait.) 


Az 1970-es években az üzemi demokrácia fejlesztése az állami vállalatoknál 
túlzottan a vezetésbe való bevonásra koncentrálódott, a vagyonrészesítés lé- 
nyegében kiszorult az eszköztárból. A jövőben a kellő arányok e körben is hely- 
reállítandók. A vállalatvezetésben való részvétel terén pedig feltehetően a köz- 
vetlen dolgozói fórumok szerepét kell növelni. Ez olyan munkamegosztást fel- 
tételez a szakszervezetekkel, melyben a szakszervezetek országos, illetve ága- 
zati-szakmai munkavállalói érdekvédelmet látnak el, a vállalatoknál végzett 
szakszervezeti munkában pedig az egyéni dolgozói érdekképviseletre koncent- 
rálnak. 


A tulajdonformák bővülése, vegyülése, rétegződése 


"Korábban a társadalmi tulajdont az állami és a szövetkezeti tulajdon vi- 
szonylag merev kettőssége jellemezte. Egyéb tulajdonformák vagy nem alakul- 
tak ki, vagy csak csökevényesek voltak, az elmélet lényegében ezekkel nem 
foglalkozott. A társadalmi-gazdasági fejlődés a társadalmi tulajdon formáinak 
bővülésével, a tulajdonformák közötti merev határok leomlásával és az egyes 
tulajdonformák jelentős differenciálódásával járt. 

A tulajdonformák bővülésére első példánk a társadalmi szervezetek, illetve 
az egyesületek tulajdona. A társadalmi szervezeteknek mindig volt vagyonuk, 
és arra is joguk volt, hogy vállalatokat alapítsanak. Az egyes társadalmi 
szervezetek tényleges gazdálkodása ugyanakkor az állami költségvetési szer- 
vekéhez hasonult. A társadalmi szervezeti tulajdon ellentmondásos helyzetét 

jellemzi az is, hogy a magyar törvényhozás szerint a társadalmi szervezetek tu- 
lajdonára a szövetkezeti tulajdon szabályai az irányadók, ugyanakkor a tár- 
sadalmi szervezetek vállalataira az állami gazdálkodó szervezetekre vonatkozó 
rendelkezéseket kell megfelelően alkalmazni. A szocialista demokrácia kitelje- 
sedésével az egyesületek egy része és a társadalmi szervezetek közötti éles hatá- : 
rok is leomlóban vannak, más egyesületek működése a munkaszervezetekhez, 
igy a szövetkezetekhez közeledik. 1977 óta egyébként az egyesületek is alapít- 
hatnak vállalatokat. Az egyesületek tulajdonát sem helyes egyszerűen , többes 
magántulajdonként" kezelni, annak társadalmi tulajdoni jellege egyre bővül. 


A társadalmi tulajdon új, másodlagos formájaként fogható fel a különböző 
vállalatok szerződésével, azaz önkéntes integrációval keletkező közös vállala- 
tok, egyesülések stb. vagyona. Állami vállalatok ég szövetkezetek ilyen formájú 
társulásainál a magyar törvényhozás a társulási tulajdont 1977-ben kifejezet- 
ten elismerte. Véleményem szerint azonban új, másodlagos társadalmi forma 
jön létre akkor is, ha kizárólag az állami szektoron vagy kizárólag a szövetke- 
zeti szektoron belül jön létre közös vállalat. Több állami vállalat által alapított 
közös vállalat ugyanis már ezeknek a vállalatoknak a vállalata (másodlagos 
vállalat), és ha több szövetkezet alapít közösen vállalatot, akkor ez a VARSZBA 
sem közvetlenül szövetkezeti tulajdon. 


A nemzetközi tulajdon is általában vállalatok társulása útján keletkezik. 
Ennek KGST integrációban létrejövő változata, a szocialista nemzetközi tu- 
lajdon ma még zömmel államközi szerződéssel keletkezik. A Komplex Prog- 
ram, illetve a nemzetközi gazdálkodó szervezetekre vonatkozó 1976-os Minta- 
szabályzat azonban ismer közvetlen vállalatközi kapcsolaton nyugvó szocialis- 
ta nemzetközi vállalatot is. Magyar vállalatok nyugati vállalatokkal együtt is 
alapíthatnak közösen vállalatot nemcsak külföldön, hanem magyar területen is. 
Az utóbbi vegyes vállalat is nemzetközi jellegű tulajdon, de magyar tulajdoni 
részesedéssel, valamint a magyar gazdaságirányítás engedélyével és annak kont- 
rollja mellett működik. Így semmiképpen sem fogható fel egyszerűen magán- 
vállalatként. Tudomásul kell venni, hogy a tőkés vállalatokkal kötött minden 
külkereskedelmi szerződés a nyugati fél részéről profitelsajátítással jár, enéikül 
kelet—nyugati gazdasági kapcsolatot folytatni nem lehet. Éppen ezért érthetet- 
lennek tartom, hogy éppen a rendkívül kis számú vegyes vállalatnál vetjük fel 
a kizsákmányolás problémáját. Az azonban természetszerű, hogy a nyugati 
partnerrel működő vegyes vállalatok terjedésének minden szocialista ország- 
ban határai vannak, azok nem veszélyeztethetik a szocialista népgazdaság irá- 
nyítását. 


A tulajdonformák keveredésére számos példát hozhatunk a szövetkezetek és 
az állami szektor közötti kapcsolatokból is. Az 1980-as évek elejétől szövetke- 
zeti szakcsoportok működnek az állami gazdaságokon belül. Felvetődik, hogy 
a szövetkezetek alapíthassanak leányvállalatot, illetőleg az is, hogy kisszö- 
vetkezetek leányvállalatként csatlakozhassanak állami vállalatokhoz vagy ban- 
kokhoz. 


Az egyes tulajdonformákon belül is jelentős rétegződés, differenciálódás megy 
végbe. Korábbi tendenciák folytatásaként egyre erősebb az igény az állami 
tulajdonon belüli sajátos altulajdonként városi, községi stb. azaz tág értelemben 
municipális jellegű tanácsi tulajdonra. Ez összefügg a tanácsi gazdálkodás meg- 
erősítésére irányuló tendenciákkal, és azzal is, hogy a tanács nemcsak állam- 
igazgatási funkciókat teljesít, hanem népképviseleti, önkormányzati szerv is. 
A tanácsi gazdálkodás fejlesztése érdekében például megerősítendők a tanácsi 
irányítási jogok a kommunális vállalatok körében. 

A tulajdon mozgásformáinak differenciálódása alapvetően érinti a vállalati 
struktúra fejlesztését, így a nagy-, illetve a kisvállalat kérdését is. Itt szüksé- 
gesnek tartom annak a kérdésnek a tisztázását is, hogy azok a problémák, 
amelyek egyes nagyvállalataink működésében jelentkeztek, semmiképpen 
sem vezethetnek megfontolatlan decentralizálási tendenciákra, illetőleg a kis- 
vállalkozások túlzott preferálására. Az állami tulajdon nem ,kisvállalko- 
zásítható", nem változtatható valamifajta ködös tartalmú személyes tár- 
sadalmi tulajdonná. Kétségtelen tény, hogy Magyarországon a vállalati struktú- 
ra a nagyvállalatok túlzott súlya miatt deformált. Több népgazdasági ágban hiá- 
nyoznak a mozgékony közép- és kisvállalatok. A kisvállalkozások további el- 
terjedésére is szükség van. Az is tény, hogy több iparágban álnagyvállalatok 
vannak, amelyek tulajdonképpen telepek, gyárak pusztán igazgatási jellegű 
egységesítésével jöttek létre indokolatlan centralizációs kampányok során. Ezek 
az alacsony termelékenységgel, veszteséggel működő szervezetek valóban szét- 
bontandók, vagy olyan társulásokká, illetve más integrációkká alakítandók át, 
amelyek anélkül biztosítják a tagvállalatok önállóságát, hogy az eddig létre- 
. jött közös beruházások elvesztegetésével, a közös külkereskedelmi vagy egyéb 
egyesített szervezetek indokolatlan megszüntetésével járnának. 


A centralizációs kampányhoz hasonlóan a decentralizációs kampány is ká- 
ros. A termelőerők fejlődése, a tömegtermelés megkívánja a valódi nagyválla- 
latok létét. Közismert, hogy a belföldi piacon valóban nagy és monopolhelyzet- 
ten levő vállalatok egyáltalán nem is olyan nagyok a nemzetközi versenyben. 
Azt is figyelembe kell venni, hogy egyes iparágakban, például az alumínium- 
iparban, a vaskohászatban a nagyvállalati veszteséges működésnek alapvetően 
viiágpiaci konjunkturális okai vannak. A válságágazatokban működő vállalatok 
átraszneti költségvetési támogatására szükség van. Még magántulajdoni rend- 
szerben sem lehetséges, hogy az ország élete szempontjából alapvető jelen- 
töségű nagyvállalatok veszteségesség esetén egyszerűen megszűnjenek. Nyuga- 
ti és jugoszláv tapasztalatok egyértelműen bizonyítják, hogy az állam a leg- 
jelentősebb nagyvállalati csődöket elhárítja, mert az ilyen csődök politikai vál- 
ságva sodorhatják az országot. 

Amennyire szükség van a pusztán adminisztratív nagyvállalati piachatalom 
megszüntetésére, az egyenlő versenyfeltételek biztosítására, a gazdasági erő- 
fölénnyel, monopolhelyzettel való visszaélések szankcionálására, annyira bizto- 
sítani kell azt is, hogy a kisvállalkozások ne élvezzenek indokolatlan privilégiu- 
mokat (például a bérszabályozás terén) a nagyvállalatokkal szemben. Nem le- 
het visszatérni a 19. századba, a népgazdaság nem lehet kisvállalkozások hal- 
maza. A nehézkesség, a bürokratikus centralizáltság nem azonosítható egy- 
szerűen a nagyvállalati formával. A társadalmi tulajdon. egyaránt megköve- 
teli a nagy-, illetve kisvállalati mozgásformákat. A nagyvállalat éppúgy lehet 
vállalkozás, mint a kicsi, csak tudomásul kell venni, hogy más módon, más elő- 
nyökkel, illetve hátrányokkal működik, mint a kisvállalat. 


Feltétlenül szükséges ugyanakkor, hogy a nagyvállalatok, illetőleg a kisvál- 
lalatok és a kisvállalkozások között tartós kooperációs kapcsolatok jöjjenek lét- 
re, a kisvállalatok mintegy a nagyvállalatok bolygóvállalataiként azok elenged- 
hetetlen hátterét alkossák. A nagyvállalat technológiával, szakemberek rendel- 
kezésre bocsátásával, fejlesztési eszközök átadásával stb. támogathatja a kis- 
. vállalatokat (kisvállalkozásokat). A kisvállalat viszont kapacitást, keoperá- 
ciós biztonságot nyújthat a nagyvállalatnak. Kisvállalati háttérrel a nagyválla- 
lat rugalmasabban reagálhat a piaci változásokra, és a kockázatát ís korlátoz- 
hatja. 

Befejező megjegyzések 


A tulajdonfogalom változásával, illetve a tulajdonformák bővülésével és ve- 
gyülésével kapcsolatban előzőekben leírt megállapítások önmagukban nem 
igénylik a társadalmi tulajdonra vonatkozó alkotmányos, illetve egyéb. törvé- 
nyi előírások módosítását. Amennyire nem szükséges az , elsődleges jog" meg- 
változtatása, annyira kívánatos, hogy az alacsonyabb fokú rendelkezések, köz- 
igazgatási normák stb. túlszabályozó hatását megszüntessük. E , másodlagos jog" 
modernizálására van tehát elsődlegesen szükség, hogy a túléltnek bizonyult tu- 
lajdonforma-merevség, az ehhez kapcsolódó különböző. tilalmak, korlátozások, 
engedélyezések ne gátolják a vállalatokat, szövetkezeteket, társulásokat, egye- 
sületeket stb. hatékonyabb gazdálkodásukban. 

Talán sikerült bizonyítani, hogy a szocialista tulajdoni berendezkedés terén 
jóval bonyolultabb jelenségekkel találkozhatunk, mint korábban gondoltuk. 
Ennek megfelelően több, egyben rugalmasabb tulajdoni kategóriára van szük- 
ség az elméletben. A tulajdoni berendezkedés új jelenségei mögött — bár azox 
összefüggnek gazdaságirányítási rendszerünk továbbfejlesztésével — alapvetően 
objektív tendencia húzódik meg, amit az is bizonyít, hogy több szocialista or- 
szágban is észlelhetők hasonló jelenségek. A tulajdoni berendezkedés ideológiai 
feldolgozására is szükség van, hiszen káros lenne, ha az ideológia nem venne 
tudomást az elméletnél szükségszerűen mozgalmasabb, összetettebb valóságról. 
Ugyanakkor az elméletnek azt is tudatosítania kell, hogy a szándékolt változ- 
tatásoknak nem visszafelé, hanem előre kell vezetniük, azok hatásukban nem 
sérthetik, sőt előreláthatóan gazdagítják a szocialista társadalmi tulajdont. 


Szurcsik Jónos: Uszóly 


HA SZOCIALIZMUSROL GONDOLKODVA 


Történelemfilozófia és történeti szemlélet 


A szocialista árutermelésről 


Az uralkodó osztály gondolatai minden korszakban az uralkodó gondola- 
tok, vagyis az az osztály, amely a társadalom uralkodó anyagi hatalma, az egy- 
szersmind uralkodó szellemi hatalma is."! Azokban a nagy történelmi korsza- 
kokban pedig, amelyekre a termelés egy-egy társadalmi rendszere meghatározó 
módon nyomja rá bélyegét, a szellemi hatalmat kifejező ideológiáknak szük- 
ségképpen válaszolniuk kell arra a kérdésre, hogy mi a viszony a fennálló tár- 
sadalom és az emberiség sorsa, a történelem között. E válaszadás kényszere még 
akkor is fennáll, ha e kényszer és maga a válasz csupán a tőkés termelési mód 
ségi tatlsgááetllss időszakában jelenik meg nyílt és mindinkább tudatosult for- 
mában. 

A kérdésre adott választ valójában az a kiindulópont határozza meg, hogy egy 
adott korban egyáltalán miként fogják fel a történelmet, mit tekintenek a tör- 
ténelmi folyamat lényegének, tartalmának, törvényszerűségének. Európában 
például a 17. századtól kezdődően a harmadik rend fokozatos megerősödése — 
és ezzel szoros összefüggésben a technika és a tudományok fejlődése — mind- 
inkább felbontja a társadalom, az egyén és a történelem korábbi keresztényi 
gondolatkörben értelmezett harmóniáját. Felbontja, de önmaga nem képes arra, 
hogy tartósan egy másfajta harmóniát állítson a helyébe. Az egységes világkép- 
nek ezt a szétesési folyamatát elemezve állapítja meg például Lucien Goldmann, 
hogy ,a XVII. és a XVIII. századi tragédia, mint a tragikus tudatnak és alko- 
tásnak minden más formája is, az emberek, vagy pontosabban, bizonyos ember- 
csoportok és a kozmikus és társadalmi világ közötti viszony válságát fejezi 
kise" 

A középkor egységes világképét az emberi emancipáció polgári eszméi — mint 
a haladás, a szabadság, a társadalmi igazság eszméje — csak rövid időszakra és 
kezdettől fogva ellentmondásos módon tudták egy új egységes világképpel he- 
lyettesíteni és a kialakuló polgári társadalmat egységes világképben értelmezni. 
A társadalmi harmónia megteremtésének igényét és megvalósíthatatlanságát s 
ennek az ellentmondásnak a tudatosulását egyaránt kifejezi — többek között — 
a polgári társadalomtudományok és történelemfilozófia kialakulása. A társada- 
lom racionális, ezzel együtt igazságos berendezésének lehetőségébe vetett hitből 
táplálkozó szociológiai gondolkodás fokozatosan kiiktatja isten közreműködé- 
sét a világ dolgainak igazgatásából, s a történelem, a társadalom fogalmáról le- 
hántja a korábbi keresztényi értelmezést. A társadalom ebben a tudományos 
felfogásban az emberi együttműködésből (szerződésből, mint például Rousseau- 
nál a 18. században, vagy az együttműködés valamely más tudati vagy egyéb 
formájából, például Durkheimnél) származó, a természettől megkülönböztethető 
valóságrész, amelyet — éppen ezért — racionálisan meg lehet ragadni, és ugyan- 
csak racionálisan lehet berendezni. 


1 Marx—Engels: A német ideológia. MEM 38. köt.. Budapest, 1976., 48. old. 
2 Lucien Goldmann: A rejtőzködő isten. Gondolat Könyvkiadó. 1977... 87. old. 

li Ez a racionalitás azonban a mechanikára, a technika fejlődésére és a polgári 

célokra alapozott racionalitás, amely szükségképpen szakításra vezet nem csu- 
pán a vallásfilozófiával, hanem előbb-utóbb egyáltalán a történelmi fejlődés fi- 
lozófiai kérdésével is. A technikai haladáson és a polgári horizonton túlmutató 
történelmi fejlődés e kiindulópontból szemlélve túlvezet a racionális gondolko- 
dás keretein. E folyamatnak immár 20. századi elméleti konzekvenciáját Karl 
Popper így összegezi: , Nincs semmi a valóságban, amit az emberiség történel- 
mének nevezhetnénk, csüpán az emberi élet különböző aspektusainak végtelen 
számú története létezik . . ."? Helyes, ha az ember ,nem a társadalmat akarja 
egészében átalakítani, hanem csak egyes intézményeit jobbítani. Az ilyen társa- 
dalomtechnikai gondolkodásmód nem fér össze a politikai aktivista tempera- 
mentumával . . ." — írja. 


A racionális polgári gondolkodás tehát a szociológia mint tudományos társa- 
dalomismeret révén emberivé tette a világot, kivette isten kezéből a társadalom 
átalakításának feladatát, és átadta az embernek, de egyúttal kijelentette, hogy 
az ember történelmi célja nem lehet más, mint a polgári világ racionális beren- 
dezése és tökéletesítése. Ezért a polgári szociológia az általában vett racionaliz- 
mus nevében, valójában azonban a polgári racionalizmus jegyében leszámol a 
történelemmel: ,, . . . nincs okunk annak feltételezésére — írja K. Popper —, 
hogy a társadalmi valóságunk gyökeres átalakításának eredményeként egy mű- 
ködő rendszerhez jutunk el". 


Némiképpen más utat járt be a polgári gazdaságtan, mely már 18. századi 
megjelenésében is a termelés egy különös történelmi formáját. a tőkés terme- 
lést mint egyáltalán minden termelő tevékenység általános természeti viszonyát 
fogja fel: ,, ...a termelést — lásd pl. Millt — az elosztástól stb. eltérően a tör- 
ténelemtől független örök természeti törvények keretében foglaltnak ábrázolják, 
s ez alkalommal azután suttyomban polgári viszonyokat csempésznek be meg- 
dönthetetlen természeti törvényekként az in abstracto vett társadalomba".! 
Egyébként e tekintetben Marx egész munkássága úgy jellemezhető, mint a pol- 
gári gazdaságtan hallgatólagos előfeltevésének kritikája, s azoknak a tényleges 
feltételeknek a feltárása, amelyek az általában vett termelés valóságos feltéte- 
lei, továbbá annak bemutatása, hogy egy konkrét termelési mód, a kapitalizmus, 
miképpen viszonylik a termelés általános feltételeihez. Minthogy a társadalmi 
termelés egy különös formájának, a tőkés termelésnek a viszonya az emberi tör- 
ténelem egészéhez a polgári gazdaságtan számára nem probléma (annál fogva, 
hogy sajátos történelmi feltételeit általános feltételeknek fogja fel) ,, . . .a nem- 
zetg a magántulajdon tényéből indul ki. (del Nem magyarázza meg 
nekünk ezt a tényt".5 Ez az oka annak, hogy például Hegel, aki a , modern nem- 
zetgazdaságtan álláspontján áll", miért nem képes arra, hogy az elidegenedést 
mint a magántulajdon lényegi viszonyát ragadja meg. 


Más tekintetben persze éppen Hegel az, aki kibontja a polgári történelem- 
szemlélet egy másik vonalát, amelyhez később a marxizmus is kapcsolódik. 
Mind a szociológia, mind pedig a polgári gazdaságtan ugyanis egy lényegében 
statikusnak felfogott történelemhez dolgozza ki sajátos viszonyát — ezzel szem- 
ben a hegeli filozófiában teljesedik ki (a klasszikus német filozófia előzményei- 
re építve) a történelemnek mint fejlődési folyamatnak a szemlélete. Hegel e 
fejlődést — imént jelzett, az elidegenedés viszonyait hamisan ábrázoló kiin- 
dulópontja következtében — nem mint a magántulajdon elidegenedett viszo- 
nyának kifejlődési, majd meghaladási folyamatát írja le, hanem általában mint 
a szellem eltárgyiasulásának folyamatát, illetve mint a szellemnek e tárgyi vi- 
lágból való kiemelkedését, öntökéletesedési processzusát. Hegel meg van győ- 
ződve arról, hogy ez a folyamat a világtörténelem menete. Azok a népek pe- 
díg, amelyek képesek kifejleszteni az eltárgyiasult szellem felemelkedésének 


3 Karl Po r: The Open Society and its Enemles. New York, 1963., II. köt. 270. old. 
4 Marx: A politikai gazdaságtan bírálatának alapvonalai I. rész. Budapest, 1972., 14. old. 
5 Marx: Gazdasági-Filozófiai kéziratok 1844-ből. Budapest, 1970., 44. old. 

különböző fokozatait — mint például erkölcs, jog. állam, vallás, filozófia —, a 
fejlődés megfelelő stádiumaiban történelmüket egyúttal világtörténelemként 
foghatják fel. — . 

90600 


Ha azt mondjuk, hcgy Marx és Engels kapcsolódik a történelem hegeli fel- 
fogásához, akkor perszr egyúttal utalnunk kell arra, hogy a marxi történelem- 
szemlélet döntő pontokon szemben áll a hegeli történelemfilozófiával. Min- 
denekelőtt: Marx az elidegenedést nem a tevékenység tárgyi jellegében, hanem 
a magántulajdon viszonyaiban ismeri fel. Mivel pedig az elidegenedés alapja — 
mondja Marx — a magántulajdonban van, ezért az elmélet területén az a hely- 
zet alakul ki, hogy minden olyan elmélet, amely közvetlenül vagy közvetve elő- 
feltételezi a magántulajdon elidegenedett viszonyait, csupán az elidegenedés 
egyik vagy másik formája ellen képes fellépni, de egészében megmarad ugyan- 
ezen viszonyok általános igazolásán belül. Mivel pedig gyakorlatilag a kapita- 
lizmus létrejöttével az elidegenedés viszonyai a legteljesebb kifejlődésükhöz jut- 
nak el, a munkásosztály előtt az a történelmi feladat áll, hogy — szemben az 
elidegenedés polgári igazolásával — hozzákezdjen az elidegenedés általánossá 
vált viszonyainak ugyancsak általános, mindenoldalú felszámolásához. 

A hegeli történelemfilozófia tehát a marxi kritika fényében az elidegenedés 
felszámolására tett kísérletnek bizonyul az elidegenedés általános viszonyain 
belül, s felismerhetővé wálik, hogy Hegelnek az elidegenedéssel szemben ví- 
vott elméleti küzdelme tévútra siklik: a tevékenység tárgyi oldalának a szel- 
lemi, a nem tárgyi oldal általi megsemmisítését követeli, illetve tűzi ki célul, s 
így az elidegenedés felszámolásának gyakorlati feladatát rEléSEBEN egy gon- 
dolati művelettel. 

Marx — Hegeltől eltérően — nem írt történelemfilozófiát, WA határozottan 
fellépett az ellen, hogy műveit történelemfilozófiaként értelmezzék. Egyik 
levelében például tiltakozik az ellen a törekvés ellen, hogy a kapitalizmusról 
szóló műveit átváltoztassák , valami történelemfilozófiai elméletté a fejlődés 
általános útjáról, amelyet végzetszerűen meg kell tennie minden népnek..." 
E tiltakozás nem csupán a történelemfilozófia abbeli szokásos eljárásával szem- 
beni ellenszenven alapul, amelynek révén a valóságos történelmi fejlődést va- 
lamiféle meghatározott célhoz való közelítésként értelmezik, hanem egyfelől 
az egyes népek, országok, társadalmak története, másfelől az emberiség törté- 
nete és végül a világtörténelem közötti határozott differenciálásból is. 

Ezúttal csupán a világtörténelem oldaláról utalva e differenciálásra, azt lát- 
hatjuk, hogy Marx számára a világtörténelem: maga is eredmény. Olyan ered- 
mény, amely csak a kapitalizmus fejlődéséből következhet, mivel ez az első 
társadalmi forma, amely a mindenoldalú munkamegosztást és kooperációt, az 
egyetemes érintkezési viszonyokat szükségszerűen kiterjeszti a világ minden 
országára és népére. De a tőkés termelés kialakulása, amelyben az értéktermelő 
munka során felhasználják a már létrejött emberi képességeket és érzékeket, 
maga is feltételezi a termelés különböző korokban kialakult és letűnt történel- 
mi formáinak hosszú történetét, valamint a kapitalizmus kialakulásának idején 
. különböző társadalmi-termelési módok, különböző népek, tradíciók stb. együttes 
fennállását és valamilyen kapcsolatát. A kapitalizmus kialakulásáig a társa- 
dalmak, az egyes népek semmiképpen sem világtörténelemként vagy ahhoz való 
viszonyként, annak részeként élik meg saját történelmüket — ez a magyaráza- 
ta annak, hogy a történelemnek és a hozzá való viszonyuknak misztikus, val- 
lási kifejezést adnak —, de ez korántsem jelenti azt, hogy egy adott kor, nép, 
társadalom ne lenne része az emberiség történetének. 

Az általánossá vált magántulajdonosi viszonyok felszámolására nézve Marx 
számára ebből kettős következtetés adódik. Egyfelől e viszonyok felszámolása 


6 Marx: Levél az Otyecsesztvennije Zapiszki szerkesztőségének. MEM 19. köt., Budapest. 
1969., 108—113. old. 3 

nem képzelhető el másképpen, mint a kifejlett tőkeviszony révén növekvő, osz- 
tállyá szerveződő munkásság világtörténelmi tetteként. Bárhol jön is létre a for- 
radalom kirobbanásának közvetlen indítéka, e világtörténelmi tett színhelye 
nem lehet más, csak a világnak az a része, ahol a tőkeviszony a legkifejlettebb, 
legmagasabb fokát érte el. ,A kommunizmus empirikusan csak az uralkodó 
népek tetteként segyszerres és egyidejűleg lehetséges, ez pedig a termelőerő 
egyetemes fejlődését és a vele összefüggő világérintkezést előfeltételezi"7— írta 
Marx és Engels A német ideológiában. Másfelől azonban: éppen annak követ- 
keztében, hogy a kommunizmus történelmileg egyidejűleg e fejlett régiók mun- 
kásosztályának világtörténelmi tetteként alakul ki, az e régióba nem tar- 
tozó népek szükségszerűen más fejlődési ütem szerint haladva, a legkülön- 
bözőbb fejlettségi állapotból kiindulva, különböző tradíciókra és kultúrára épít- 
ve, a konkrét társadalomformák egész sor átmeneti és tartósabb típusát kiala- 
kítva jutnak el a kommunizmushoz. 

Jóllehet a probléma konkrét összefüggésben csak az 1870-es évek végétől, a 
nyolcvanas évek elejétől merül fel Marx számára, megfogalmazásának elvi le- 
hetőségét már az ifjúkori művek is tartalmazzák. Vera Zaszulicsnak küldött le- 
velében — amelynek fogalmazványaiban többször is hozzáfog annak a kérdés- 
nek a megválaszolásához, hogy mi lehet a sorsa az orosz földközösségnek egy 
forradalmi átalakulásban — Marx ezt Írja: , A tőkében adott elemzés . . . sem a 
földközösség életképessége mellett, sem ellene nem hoz fel érveket... (lehe- 
tősége szerint) ez a földközösség Oroszország társadalmi megújhodásának tá- 
maszpontja." A levéltervezetek egyikében pedig még határozottabban: az orosz 
földközösség ,,. . . közvetlen kiindulópontjává válhatik ama gazdasági rendszer- 
nek, amely felé a modern társadalom tendál, és új életet kezdhet anélkül, hogy 
előbb öngyilkossá lenne".8 

Marxnak a világtörténelemre vonatkozó álláspontját tehát nem lehet olyan 
unilineáris fejlődéskoncepcióként ábrázolni, amelyben egyes népek az egye- 
temes történelem képviselői lennének, más népeknek pedig csupán az a szerep 
jutna, hogy támogassák, szolgálják, kövessék az , elhivatottakat". De nem is 
olyan történelemelméletről van szó Marx esetében, amely relativizálva a fej- 
lődést, egy multilineáris séma felállításával a különböző társadalmak perspek- 
tíváit közömbösen egymás mellé helyezve egyenértékűnek tételezne mindenféle 
társadalomalakulatot. Marx túllép az unilineáris és multilineáris séma kere- 
tein: feltárja a kapitalizmus világtörténelmi szerepét a kommunizmus fel- 
tételeinek megteremtésében, de ebből egyáltalán nem következik számára az, 
hogy a történelem minden népnek azt az utat írja elő, amelyet Nyugat-Euró- 
pa járt be. 


9.0... 


Mindazoknak, akik elméleti kiindulópontjuknál fogva tudatosan vagy egyéb 
okokból szándéktalanul a marxi elméletet történelemfilozófiává , általánosítot- 
ták", kellő cáfolattal szolgál maga a történelem: végül is a szocialista forra- 
dalmak első lépéseit nem a legfejlettebb tőkeviszony körülményei között élő 
népek tették meg, s az Oroszországban századunk első évtizedeiben is (vagy 
máshol még később is) fennálló faluközösségek sem bizonyultak a kapitalizmust 
meghaladó fejlődés közvetlen kiindulópontjainak. Ehelyett a tőkés világrend- 
szerből elsőként azok az országok szakadtak ki, amelyek egészében túljutottak 
már a tőkés termelési módot megelőző fejlődésen, de magán a kapitalizmuson 
belül e világrendszer kevésbé fejlett, illetve kifejezetten fejletlen régiójához 
tartoztak. 

Ez a kiinduló helyzet azonmód kettős meghatározottságot ad a történelemhez 
való tudatos viszonynak: a nagy társadalmi átalakulás egy világtörténelmi vál- 
tozás megvalósítóinak és részeseinek öntudatát adja a benne tevékenyen részt 


7 MEM 3. köt.., 38. old. 
8 Marx: Levél V. I. Zaszulicshoz. Harmadik fogalmazvány. MEM 19. köt., 278. old. 

vevőknek, ugyanakkor az elmaradottság és ennek tudata a történelem folya- 
matszerűségének túlhangsúlyozását alapozza meg. Minél kevésbé tűzhető ki 
ugyanis célként a fejlettség egy meghatározott szintjén a kommunizmus köz- 
vetlen megvalósítása, annál fontosabbá válik annak tudata és gyakorlati bizo- 
nyítása, hogy a társadalom átalakulása és fejlődése tendenciájában és összes- 
ségében a kommunizmushoz közeledik, s ennyiben a történelem általános mene- 
tével egybeesik. A kor meghatározó történelmi tudata tehát a kommunizmus 
irányába haladó társadalomfejlődésben ismeri fel saját valóságos alapját, ezért 
viszont a valóságosan lezajló fejlődésnek csakis akkor adhat közvetlen elméleti 
igazolást, ha éppen fennálló konkrét viszonyok és a kommunizmus mint cél 
között közvetlen összefüggéseket tud megállapítani. 

Az, hogy egy korszak és egy társadalmi folyamat meghatározó progresszív 


egyoldalúan a — vélt vagy valóságos — előremutató, a kommunizmushoz köz- 
vetlenül kapcsolódó, illetve a látszólag ahhoz közvetlenül kapcsolható elemeit 
vegye figyelembe, s hogy ennélfogva módszeresen , kizárja" az objektív való- 
ságból azokat az elemeket, folyamatokat, amelyek nem mutatják fel ezt a köz- 
vetlen kapcsolatot — ez a helyzet igen erőteljesen a leegyszerűsítés, a mecha- 
nikus szemlélet, az ennek megfelelő gyakorlat kialakulásának irányába hat. 
Következményként a történelmi cél, a szocializmus, illetve a kommunizmus 
rendszeresen közvetlenebbül elérhetőnek mutatkozik az ideológiában, mint 
ahogy reálisan megvalósítható a társadalmi gyakorlatban. 

És ha tudjuk is: a társadalom fejlődésének konkrét menete újra meg újra 
olyan önvizsgálatra késztet, amely mindig magában foglalja ennek a szemlélet- 
módnak a kritikáját, ezt a kritikát nehezíti és ellentmondásosá teszi az, hogy 
maga a kiindulópont — a kapitalista világrendszer áttörése egy viszonylagos 
fejletlenség bázisán — ha módosultan, más szinten és változó erőviszonyok kö- 
zepette is, de mindmáig fennáll. A kor történelemszemléletében, önvizsgálatá- 
nak mélységében sem léphet túl önmaga árnyékán. 

Mindazonáltal a dolgok és az elméleti álláspontok nem maradnak meg ere- 
deti, kiinduló állapotukban. Egyfelől az önvizsgálat szükségessége, másfelől az 
önvizsgálat történelmi viszonylagossága, körülhatároltsága, valamint maga a 
fejlődő társadalmi gyakorlat egy olyan előrehaladó elméleti mozgást és fejlő- 
dést eredményez, melyben a világtörténelem felfogása, valamint a történelem- 
hez való viszonyunk mind konkrétabbá és teljesebbé válik. Ennek nyomán a 
kommunizmushoz vezető történelmi fejlődés folyamata s társadalmi átalakulá- 
sunknak e fejlődési folyamattal való azonossága meg nem vizsgált előfeltevés- 
ből mindinkább elméletileg és gyakorlatilag megoldandó problémává és kér- 
déssé alakul át. Társadalmunk továbbfejlődését, a kommunizmus perspektívá- 
ját immár nem gondolhatjuk el többé olyan önmagától és automatikusan vég- 
bemenő folyamatnak, amelyet a kapitalizmus felszámolásával eleve elindítot- 
tunk, s azt sem feltételezhetjük, hogy jelenlegi társadalmi viszonyainkról helyt- 
álló megállapításokat tehetünk, konkrét céljainkat helyesen meghatározhatjuk, 
ha ehhez közvetlenül a kommunizmusra vonatkozó elképzeléseinkből indu- 


lunk ki. 
Az itt jelentkező fordulópont első elméleti megfogalmazására Lukács György 


történelem viszonyáról szólva Lukács ezt írja: ,,. . . egyrészt a tudatosan irányí- 
tott proletárforradalom, hogy saját terminológiánkat használjuk, közvetlenül 
az újonnan kialakult magábanvaló nembeliséget tűzi ki célul, másrészt ennek 
közvetítésével a magáértvaló nembeliség jelenik meg, mint a gyakorlat pers- 
pektívája . ..9 Vagyis Lukács megállapítja, hogy a forradalmi időszakban a tör- 
ténelmi fejlődés egyetemessége valósul meg mint magáértvaló nembeliség, s 
ennek az egybeesésnek a forradalomban részt vevők — jogosan — tudatában 
is vannak. A szocializmus ügye iránti elkötelezettség itt — a forradalom, a for- 


9 Lukács György: A társadalmi lét ontologiájáról. II. köt., Szisztematikus fejezetek Mag- 
vető Könyvkiadó, 1976., 772. old. 

radalmi átmenet pillanatában — konkrét tartalmat hordoz: ,,. . . feltárja lénye- 
gét, mind magát a cselekvő embert, mind pedig a gyakorlata által célul kitű- 
zött társadalmat illetően". ! 

A forradalmat követő hosszú időszakban azonban — mondja Lukács — niás 
helyzet alakul ki, s az , ügy" iránti elkötelezettség más értelmet nyer: ,,. . . amig 
legalább az "ügy:-gyel kapcsolatos alapbeállítottság elemei elevenek maradnak. 
addig olyan gondolati képződmények és magatartási módok keletkeznek, ame- 


lyek — bármennyire eltérnek is a marxi szocializmus helyes képétől — társa- 
dalmilag, emberileg fölényben maradnak mind a polgári irracionalizmussal. 
mind a polgári manipulációval szemben ..."!! Lukács ugyan nagymértékben 


leegyszerűsíti a dolgot, amikor előre bocsátva a , marxi szocializmus" eleve kész 
,helyes képét", minden ettől való eltérést eleve elutasít. Azt azonban igen he- 
lyesen és pontosan jelzi, hogy a szocializmus ügye iránti elkötelezettség a for- 
radalom időszakához képest alapvetően más tartalmat vesz fel, s ennek a meg- 
változott tartalomnak — a tudományos-történeti elemzés híján — a hatvanas 
és a hetvenes évek fordulóján csupán etikai megfogalmazására nyílt mód. 

Az , ügy" Lukácsnál — a való helyzetnek megfelelően — jelenlegi korsza- 
kunkban olyan etikai kategória, amely a szocializmus jelene és a kommuniz- 
mus perspektívája közötti, tudományosan még fel nem tárt távolságot hidalja 
át. Ezért Lukács nem az ,ügy" kategóriájának konkrét tartalmát 
bontja ki, hanem csak arra vállalkozik, hogy jelezze e tartalmi változást, s az 
"ügy" képviseletének az új viszonyok között valamilyen megalapozását adja: 
, az r"rügy:-nek, a szocializmushoz vezető marxi útnak tartalmilag és formailag 
sok torzulást kellett elszenvednie, de anélkül, hogy teljesen elvesztette volna 
benső lényegét, az új, haladó társadalom felépítését". !? . 

Lukács alapvető teljesítménye éppen az, hogy az , ügy" tartalmi lényegét a 
forradalom időszakában elemezve, majd a szocializmus építése során e tarta!tom 
változására felfigyelve kimutatja: a forradalom időszakában a történelern me- 
nete, fejlődésiránya és a szubjektum akarata, tevékenysége egybeesik, s ezért az 
elméletben ez az egybeesés mint meg nem vizsgált előfeltétel indokoltan szere- 
pel — viszont a szocializmus építésének konkrét és valóságos története során 
és ennek eredményeként a történelem és a cselekvő szubjektum viszonya r.eg- 
vizsgálandó — előbb etikai majd később általános elméleti és gyakorlati — 
problémává és megoldandó feladattá alakult át. 


90600 


A kialakult helyzetre sokféle elméleti és ideológiai reagálás lehetséges. Ezek- 
nek néhány határozottabb típusa ma már világosan körvonalazható. 


6 A legtermészetesebb és magától értetődő ösztönös reagálásmódot jelenti az 
az ideológiai magatartás, amely a megváltozott helyzetben — és e helyzet elle- 
nére — a történelem folyamatjellegét a korábban kialakult egyoldalúsággal 
emeli ki, s továbbra is fenntartja a jelen valóság és a távlati cél közvetlen 
összekapcsolását. Vagyis: az eredeti elméleti előrejelzéstől eltérő valóságos tör- 
ténelmi fejlődés sokak számára nem vet fel új, megválaszolandó elméleti kér- 
déseket. 

Itt nem csupán arra utalhatunk, hogy Marx egész beállítottsága, módszere 
szöges ellentétben áll ezzel a magatartással, hanem arra kell felfigyelnünk, hogy 
ez a Marxétól eltérő elméleti magatartás menthetetlenül összekever és egyne- 
műnek láttat számos, egymástól nagyon is eltérő társadalmi jelenséget és ten- 
denciát. Abban az esetben ugyanis, ha a távlati célokhoz keresünk közvetlen 
(e megjelölés ezúttal igen fontos) kapcsolódási pontokat egy olyan korszak vi- 
szonyai közepette, amelynek éppen az a jellemzője, hogy még különböző fej- 


10 Uo. 

11 Lukács György : 1. m. 776—777. old. , 

12 Uo. Ha tehát tudjuk, hogy Lukácsnál tisztázatlan a torzulás terminusa., akkor azt a meg- 
fogalmazást, hogy az , ügy" nem vesztette el teljesen ,.bensó lényeget", a történelem fejlődés- 
menetével való kiinduló azonosság fokozatos problémává változasakent Kell értelmeznünk. 

lődési fokozatok választják el ezektől a távlati céloktól, akkor a történelmi je- 
len konkrét összefüggései, együtt fennálló és csak ebben az együttlétezésben 
fo"l5dő viszonyai mint ama távlati cél tagadása jelennek meg; a fejlődés szük- 
ségszerű feltételei és maga a valóságos fejlődés pedig a távlati céloktól való 
fcirozatos és egyre határozottabb eltérésnek fog látszani e szemléletmód szá- 
rnára. 

Ezen túlmenően: a valóságot ebből az álláspontból szemlélve jóvátehetetlenül 
üsszezavarodnak, esetleg éppen visszájukra fordítva jelennek meg a fejlődés 
valóban progresszív tényezői és a fejlődést ténylegesen gátló folyamatok és 
tényezők, a meghaladásra ítélt tradíciók, beidegződések és intézmények, vala- 
mint a továbbfejlődés szükségleteit kifejező törekvések. Ha más összefüggésben 
lehet is nagy különbség e pozíción belül az egyes álláspontok között, e lényegi 
meghatározottság szempontjából egyre megy, hogy például a távlati célhoz — 
a kommunizmushoz — való közvetlen kapcsolódást kérik számon a jelentől, 
vagy elavult módszertani álláspontból kiindulva a marxizmus klasszikusainak 
betű szerinti ismétlését tévesztik össze a valóság elemzésével. Az eredmény min- 
denképpen a fennálló viszonyok és az ezekhez a viszonyokhoz kapcsolódó gya- 
korlat meghatározott irányú, türelmetlen kritikájának lehetőségét és ennek 
rr.egfelelő gyakorlat veszélyét hordozza magában. 

e Némiképpen más a kiindulópontja annak az elméleti reflexiónak, amely 
tudomásul véve a távlati célokban megfogalmazódó társadalmi állapot és a je- 
len valóság közötti közvetlen kapcsolat problematikusságát és ellentmondásos 
jellegét, új formában lép fel a marxi történelemfelfogás történelemfilozófiává 
véitoztatásának programjával. E történelemfilozófiai koncepció sajátossága ab- 
tan van, hogy Marx szövegeire alapozva kutatja és véli felfedezni az egyete- 
mes történelemnek valamiféle elvont logikáját, illetve a történelem egyetemes 
jenegét e logika érvényesülésével azonosítja. 

E történelemfilozófia magaslatából — , melynek legfőbb erénye abban van, 
nogy történelem fölötti" (Marx) — ugyan optimista következtetéseket lehet le- 
vonni a kommunizmus történelmi szükségszerűségét illetően, de ugyanez a 
sze: léletmód éppen kiinduló előfeltévései következtében alkalmatlan az ép- 
pen fennálló társadalomalakulat — esetünkben a szocializmus — belső viszo- 
nysinak, mozgásirányának elemzésére. Mert abban az esetben, ha a történelem 
egyetemességét eleve logikai általánosként, az egyes társadalomalakulatok, és 
népek történetét pedig logikai különösként és egyesként tételezzük, ezáltal a 
logikán belül az ,egyes"— különös"—, általános" kategóriák egymás közti 
viszonyaként elrendezhetjük a történelem és szocialista valóságunk összefüg- 
géseit, kapcsolatát — de ezzel magára a szocialista társadalom fennálló viszo- 
nyaira egyetlen konkrét tartalmas kérdést vagy állítást sem fogalmaztunk még 


meg. 

A történelemfilozófia egész eljárásmódja ugyanis abban van, hogy megtaka- 
rítja magának az alapvető kategóriák — mint az , egyes", , különös" és , általá- 
nos? — konkrét kidolgozásának fáradságos munkáját, s e kategóriákat, vala- 
mint viszonyaikat, illetve erre vonatkozóan egy meghatározott nézetet előfel- 
tételezve elméletileg , levezeti", nem pedig kiindulópontnak tekinti a fennálló 
viszonyokat. (E koncepcióval szemben azután a társadalomtudományok számos 
ágában szükségképpen kialakult a , tények" rögzítésére, a valóság leírására 
szorítkozó és korlátozódó, ellenkező előjelű, de ugyancsak egyoldalú empiriíz- 
mus, amely a fennálló viszonyok empirikus leírásával nem megismerni, ha- 
nem elfelejteni akarja a történelmet; a történelmet mint eseménysort, nem 
pedig mint fejlődést és haladást fogja fel.) 

Ahhoz, hogy a marxista társadalomelmélet és ideológia ne válságként (saját 
válságaként és azoknak a viszonyoknak a válságaként, amelyekre reflektál) él- 
je meg azt a valóban lényeges változást, hogy a szocializmus történelmi ki- 
bontakozásának és az egyetemes történelem menetének azonossága — elvont 
és általános — előfeltevésből konkrét és gyakorlati kérdéssé és feladattá, prob- 
lémává alakul át, mindenképpen meg kell haladnia mind az új körülmények 

tudomásul nem vételének, mind pedig a történelemfilozófiának az álláspontját. 
E meghaladás viszont nem történhet meg azoknak a valóságos feltételeknek a 
vizsgálata nélkül, amelyek a szocializmus építésének gyakorlati feltételei, s ez- 
zel összefüggésben vizsgálni kell e feltételek által meghatározott, együtt fenn- 
álló viszonyokat, melyek a szocializmus meghatározó elemeiként működve, 
meghatározzák a szocializmusra vonatkozó nézeteket is. 

Kétségtelen, hogy az elméleti és gyakorlati előfeltételek egyik legfontosabb, 
a szocializmus építésének egész történetét végigkísérő ütközéspontját az áru- 
viszonyok alkotják. Az elméleti előrejelzést a marxizmus klasszikusai egybe- 
hangzóan úgy fogalmazták meg, hogy a szocializmus az árutermelés viszonyait 
felszámoló társadalmi forma, s a kommunizmusnak ez az első szakasza , minden 
vonatkozásban, gazdaságilag, erkölcsileg, szellemileg még magán viseli annak a 
régi társadalomnak anyajegyeit, amelyből származik". Ugyanakkor azonban a 
stermelők nem cserélik ki termékeiket; éppígy a termékekre fordított mun- 
ka itt nem e termékek értékeként, egyik dologi tulajdonságaként jelenik 
meg".3 Ha már most az árutermelés és a csere viszonyainak szocializmusbeli 
megszűnésére vonatkozó elméleti előrejelzést olyan előfeltevéssé alakítjuk át, 
amelyhez mint posztulátumhoz mind az elméletnek, mind pedig a gyakorlatnak 
igazodnia kell, akkor természetesen a szocializmus fejlődési folyamata mint az 
áruviszonyok megszűnésének és megszüntetésének folyamata jelenik meg előt- 
tünk. Ha azonban a szocializmus építésének konkrét gyakorlati menetét és az 
ehhez igazodó elméleti fejlődést vesszük figyelembe, egy ezzel éppen ellentétes 
folyamat különböző szakaszait állapíthatjuk meg. 


a ) E fejlődés első szakaszát — nagyjából a húszas éveket, a NEP bevezetésé- 
től a harmincas évek elejéig — egy olyan átmeneti, több szektorú gazda- 
ság koncepciójának kialakulása jellemzi, amelyben az árutermelésnek és az 
árucserének fontos szerep jut a különböző szektorok közötti kapcsolatban. ,,De 
mit is jelent az a szó: (a kapitalizmusból a szocializmusba való) átmenet? — írja 
Lenin. — A gazdaságra való alkalmazásban nem azt jelenti-e, hogy az adott 
rendszerben a kapitalizmusból is, a szocializmusból is vannak elemek, részecs- 
kék, darabkák?... a különböző társadalmi-gazdasági alakulatnak elemei van- 
nak meg Oroszországban." Majd következik a felsorolása ezeknek az elemek- 
nek: patriarchális, kisüzemi árutermelés, magánkapitalizmus, államkapitaliz- 
. mus, szocializmus. I 
Erre alapozva dolgozott ki Preobrazsenszkiíj egy olyan gazdasági modellt, 
melyben a különböző szektorok újratermelési feltételeinek biztosítása mellett 
az állami-szocialista szektor gyorsabb növekedése lehetségessé válik, és így egy 
viszonylag hosszabb átmeneti periódus időszaka alatt a szocializmus gazdasági 
viszonyai döntővé, majd kizárólagossá válhatnak. E vegyesgazdaság-koncepció- 
tól nem idegen a szocializmus és az árutermelés egyidejű fennállásának gon- 
dolata, de ezt egyrészt csupán egy, a szocialista viszonyok döntő fölényéig ter- 
jedő átmeneti időszakra tartja elképzelhetőnek, továbbá magát az árutermelést 
a szocialista szektoron kívüli gazdasági szférákból eredezteti. Ha a szocialista 
szektor termékei árukként vesznek részt a forgalomban, akkor ennek közvetlen 
oka a szocializmus elemeinek a nem szocialista szférákkal kialakuló szükség- 
szerű kapcsolata: a szocialista viszonyok tőlük idegen környezetben jöttek létre 
és kezdik meg működésüket. A szocializmus és az árutermelés fogalmilag ugyan 
egymással továbbra is ellenségesen szemben álló viszonyok maradnak, de a 
történelmileg meghatározott, konkrét feltételek közepette mégis egymást ki- 
egészítő, szoros kapcsolatban álló viszonyként jelennek meg. 
b j) Azok a feltételek, amelyek a vegyesgazdaság-koncepció kidolgozásához 
alapul szolgáltak, a magángazdaság, a kisüzemi árutermelés felszámolá- 
sával megszűntek létezni. Ám az áru- és pénzviszonyok — noha felszámolásuk- 
ra több ízben is kísérletet tettek — mégis fennmaradtak. Ezért a megváltozott 
körülményeknek megfelelő választ kellett adni továbbélésükre. , A szocializ- 


13 Marx: A gothai program kritikája. Kossuth Könyvkiadó, 1975., 23. old. 
14 Lenin: A terményadóról I. LOM. 43. köt. Kossuth Könyvkiadó, 1974., 140. öld. 

mus közgazdasági problémái a Szovjetunióban" című munkájában Sztálin az 
új választ a következőképpen fogalmazta meg: , az állam csak az állami válla- 
latok termékeivel rendelkezhet, a kolhozok termékeivel viszont csak a kolhozok 
rendelkeznek, úgy, mint sajátjukkal. De a kolhozok nem akarják termékeiket 
másként elidegeníteni, mint áruk formájában, amelyekért cserébe meg akarják 
kapni a nekik szükséges árukat. Másmilyen gazdasági kapcsolatot a várossal, 
mint árukapcsolatot, mint az adás-vétel útján történő cserét, a kolhozok ma nem 


fogadnak el. Ezért az árutermelés és az áruforgalom nálunk jelenleg . . . szük- 
ségszerűség . . . Persze, amikor majd a két fő termelési szektor... helyén meg- 
jelenik egy mindent felölelő termelési szektor... az áruforgalom spénzgazda- 


ságával-s együtt, a népgazdaság feleslegessé vált elemeként eltűnik." 


E koncepció újszerűsége abban van, hogy immár a szocializmus viszonyai 
között ismeri el az árutermelés fennállását — Sztálin 1952-ben írta művét —, 5 
ennek megszüntetését a kommunizmus feladataként határozza meg, egy álta- 
lános, az egész népgazdaságot átfogó egységes termelési szektor létrehozásának 
útján. Minthogy azonban az árutermelés forrása nem az állami-vállalati szek- 
tor, hanem a mezőgazdasági szövetkezet, óhatatlanul egyfajta rangsor alakul 
ki a két tulajdonforma között, s az állami-vállalati forma bizonyul e rangsor- 
ban progresszívebbnek. fejlettebbnek. Hiszen ennek termékei valójában nem 
áruként jönnek létre, hanem árujellegüket a mezőgazdasági termékekkel való 
cseréjükben mintegy kívülről kapják. De ezzel együtt is: a szövetkezeti tulajdon 
szocialista jellegű tulajdon, így Sztálin eljut annak elvi megfogalmazásához, 
hogy a modern árutermelésnek két alapvető formája lehetséges: a szocialista 
és a tőkés árutermelés : ,,. . . egyáltalán nincs igazuk azoknak az elvtársaknak — 
írja —, akik kijelentik, hogy ha a szocialista társadalom nem küszöböli ki az 
árutermelési formákat, vissza kell állítanunk a kapitalizmusra jellemző összes 
gazdasági kategóriákat... Ezek az elvtársak összekeverik az árutermelést a 
kapitalista termeléssel, és úgy vélik, hogy ha egyszer van árutermelés, akkor 
lennie kell kapitalista termelésnek. Nem értik meg, hogy a mi árutermelésünk 
gyökeresen különbözik a kapitalizmus árutermelésétől." 6 

c) A szocialista árutermelés specifikumára — ezzel egyúttal a tőkés áru- 

termeléssel szembeni különbségeire — ad az eddigiektől eltérő választ 
az a koncepció, mely a termelési egységek gazdasági elkülönültségében, a tu- 
. lajdonosi funkcióknak a központi irányítás és a viszonylagosan elkülönülő ter- 
melőegységek közötti megosztásában kutatja a szocialista árutermelés titkát. 
Eszerint az elkülönülés és a funkciómegosztás következtében szükségképpen szé- 
les körű áru- és pénzkapcsolatok jönnek létre (vagy kellene létrejönniük) egy- 
részt , horizontálisan": az egyes termelő és fogyasztói egységek között, másrészt 
, vertikálisan": a gazdasági funkció és érdekek magasabb szintű képviselete és 
a termelőhelyek között. Így tehát az árutermelés nemcsak a szocialista terme- 
lési viszonyoktól el nem választható vonása a társadalomnak, hanem ennél sok- 
kal többről van szó: a szocialista gazdaságban az árutermelés éppen a tulajdon 
sajátos társadalmasításának (állami tulajdon) közvetlen következménye. A gya- 
korlati feladat következésképpen nem is lehet más, mint a szocialista áruter- 
melés viszonyainak világos, gazdaságilag kalkulálható és egzakt kibontása. 

Minthogy itt az árutermelés a szocializmusnak nem járulékos, nem túlhala- 
dásra ítélt, hanem lényegi és progresszív vonása, e koncepció révén először ke- 
rül a gazdaságtan és a társadalomtudományoknak a gazdaságtannal érintkező 
széles köre abba a helyzetbe a szocializmus építése során, hogy az egyidejűleg 
fennálló konkrét viszonyoknak az árutermelés fenntartása és bővítése iránt! 
követelményét összekapcsolja és összhangba hozza a szocialista viszonyok tár- 
sadalmi-gazdasági fejlődésének szükségességével. Természetesnek kell ezért tar- 
tanunk, hogy a szocialista társadalom és gazdaság fejlődésének kérdései ez idő 
szerint jórészt a központi irányítás és a termelőegységek közötti viszony prob- 


15 Sztálín: A szocializmus közgazdasagi problemái a Szovjeéetuntoban. Szikra KöÖnyvkiade. 

lémájaként jelennek meg, az árutermelés bővítése és fejlesztése pedig szoro- 
san összekapcsolódik a termelőegységek önállóságának, önállóságuk növelésé- 
nek igényével. 

d) A szocializmus és az árutermelés történelmi összekapcsolódásának a fel- 

ismerése természetesen csupán kiindulópontja az újabb vitáknak, hiszen 
választ kell adni e specifikus árutermelés működési mechanizmusára, a köz- 
ponti irányítás funkcionálásának és a termelőegységek működésének sajátos- 
ságaira, és az e szinteket összekapcsoló tevékenység motivációira. Az utóbbi 
évek hazai és nemzetközi vitái főként e kérdések körül zajlottak." Ezek a viták 
azonban csak kevéssé vagy egyáltalán nem térnek ki a közvetlen termelési fo- 
lyamat kérdéseinek tárgyalására, vagyis a munkaerő és a termelőeszközök ösz- 
szekapcsolása során létrejövő és működő konkrét viszonyok kérdéseire, jóllehet 
éppen e viszonyokból kiindulva lehet például konkrét működésükben felderí- 
teni a társadalom tulajdonviszonyait, vagy megválaszolni a munkaerő jellegé- 
nek kérdését. 

A vitáknak erre a hátterére is figyelmet fordító kutatók közül Wlodzimierz 
Brus a szocialista országokban lezajlott társadalmasítás két típusát, s ezzel 
kapcsolatos kettős dilemmáját fogalmazza meg. A termelőeszközök társadalmi 
tulajdonbavételének egyik irányát az a törekvés jellemzi, hogy a termelő szá- 
mára közvetlenül, magában a termelő folyamatban érvényesüljön a termelő- 
eszközök nem-tőkés, társadalmi tulajdona (ún. önigazgatási modell). Ekkor a 
társadalmi tulajdon csoportjellege dominál. A másik irányban a termelőeszkö- 
zök társadalmi tulajdonbavételének olyan formái dominálnak, amelyek a ter- 
melő számára közvetetté teszik a tulajdon társadalmi jellegét: ez az állami tu- 
lajdon, hiszen az állam képviseli, de nem helyettesíti a társadalmat. 

Ebből kiindulva a termelőeszközök társadalmi tulajdonbavételének kettős 
dilemmája fogalmazható meg. Vagy úgy zajlik le e folyamat, hogy mind erő- 
teljesebben jut érvényre a tulajdonviszonyok közvetlen társadalmi jellege, de 
ebben az esetben a kialakuló csoporttulajdon révén problematikussá válhat a 
tulajdon társadalmi oldala: a termelő kollektíva mint , kollektív magántulaj- 
donos" lép fel más kollektívákkal és a társadalom egészével szemben. Ha vi- 
szont a tulajdonviszonyok össztársadalmi jellegét erősítő folyamat zajlik le, 
akkor a tulajdon társadalmi jellege szükségképpen közvetetté válik: az állam 
mint tulajdonos a társadalom egésze nevében és képviseletében működik, de a 
termelővel a közvetlen termelési folyamatban mint a társadalmat képviselő ma- 
gántulajdonos lép kapcsolatba. 

Mindebből most már a szocialista árutermelés és áruviszonyok továbbfej- 
lesztésének, a szocialista gazdaság működési mechanizmusa reformjának két 
alapvető koncepciója bontakozik ki. Egyfelől a termelő kollektívákat kiinduló- 
pontnak véve dolgozhatók ki elképzelések a vállalati önállóság növelésére a vál- 
lalat áru- és pénzkapcsolatainak bővítésére, a vállalati hatékonyságot motiváló 
tényezők alakítására (önigazgatási koncepciók!9). Másfelől pedig a vállalaton 
belül az állami tulajdon működtetéséért felelős irányítást, ennek felelősségét 
és tevékenységét alapul véve dolgozhatók ki koncepciók a vállalati önállóság 
növelésére és bővítésére, illetve olyan állami szabályozás kialakítására, amely a 
vállalati döntéseket a gazdasági racionalitás irányába tereli (menedzser-koncep- 
ciók9). 

17 Ennek rövid összefoglalását adja Wlener György A szocialista gazdaság és politika elmé- 
leti modelljei című írásában. Társadalmi Szemle. 1982. 5. Sz. 

18 Wladzimlerz Brus: Socialist Ownership and Political Systems. London. 1975. 

19 A szocializmus viszonyainak az önigazgatási koncepción belüli jellemzése semmiképpen 
sem azonos az ún. ,. jugoszláv modell" problémájával. Az önigazgatásnak ugyanis elméletileg 
számos különböző formája. típusa lehetséges, melyeket a tulajdon közvetlen társadalmasítasára 


5§ ezzel együtt a közvetlen demokrácia tulsúlyának kialakítására irányuló törekvések kapcsol- 
nak össze. 

20 A gazdasági racionalitás — hatékonyság. jövedelmezőség, versenyképesség stb. — a ter- 
melésirányítók általi képviseletének és érvényesítésének ísmét csak számos formája jöhet létre. 
Téves azonban az az elképzelés. hogy ezek a formák s a nekik megfelelő intézményrendszer 
és termelésszervezet eleve összeegyeztethetetlen a tulajdon társadalmasítasának és a demokra- 
ciának a fejlődésével. E formák között azonban a tulajdon társadalmi jellege közvetve — a 
közvetlen termelési folyamatról leváló vagy attol kezdettől fogva külön álla, — politikai Íntéz- 
menyekben juthat érvényre. 

A szocializmus eddigi történelmi gyakorlata tehát az elméleti előrejelzéssel 
szemben nem felszámolta, hanem éppen ellenkezőleg, kifejlesztette az áruter- 
melést — pontosabban az árutermelésnek egy, a tőkés árutermeléstől lényeges 
vonásaiban különböző történelmi formáját.! Történelmi továbbfejlődése pedig 
nem képzelhető el ez idő szerint másképp, mint ezeknek az áruviszonyoknak 
további kibontakoztatása révén. Mert a gazdaság működési mechanizmusának 
mind az ún. önigazgatási típusú, mind pedig menedzser-típusú koncepciója egy- 
aránt feltételezi, illetve továbbfejleszti a szocialista árutermelést, bármilyen 
éles viták zajlanak is le máskülönben e koncepciók között. Mindkét koncepció 
az árutermelés sajátos szocialista útját kutatja, anélkül, hogy visszakanyarodna 
az egyszerű árutermelés történelmileg túlhaladott állapotához vagy a modern 
tőkés árutermelés meghatározó viszonyaihoz. 

A társadalmunk jelenlegi állapotából szükségszerűen adódó árutermelés 
együttesen fennálló s csak ebben az együttlétezésben fejlődő viszonyai tehát 
a szocializmustól nem idegen, abba nem erőszakosan beépülő és nem mestersé- 
gesen , bevezetett" viszonyok, hanem társadalmunk valamennyi szférájával 
összefüggnek és azokkal szerves egységben fejlődnek. Ezért felszámolásuk, visz- 
szaszorításuk lehet ugyan elhatározás kérdése is, ám egy ilyen elhatározás csu- 
pán kerülő útra terelheti, eltorzíthatja, nehezen felismerhetővé teheti az áru- 
termelést, de megszüntetni, visszaszorítani nem-tudja —, hacsak nem társa- 
dalmi fejlődésünk egészének lefékezése, veszélyeztetése árán. 

Ha tehát arra a kérdésünkre keresünk választ, hogy miért és milyen össze- 
függésben válik problémává a szocializmusnak mint fejlődési folyamatnak az 
azonossága, egybeesése az egyetemes történelmi fejlődéssel, akkor az áruter- 
melés viszonyai oldaláról azt mondhatjuk: a valóságos, ténylegesen lezajló 
. történelmi fejlődés során a szocializmus jelenleg és belátható történelmi pers- 
pektívájában nem mindenfajta árutermelés általános megszüntetése révén hoz- 
ta magával a kifejlett, modern tőkés árutermelés meghaladását, hanem ehe- 
lyett a modern árutermelés egy történelmileg új, a tőkés árutermeléstől kü- 
lönböző formáját alakította ki, s ezt a sajátos árutermelést mint alternatív tör- 
ténelmi fejlődési utat állítja szembe a tőkés viszonyokkal. 


Ezért szocialista fejlődésünk jelenlegi szakaszának alapvető kérdését konk- 
rétan és valóságos helyzetünkkel adekvát, gyakorlati igénnyel, nem úgy kell 
megfogalmaznunk, vajon fennálló viszonyainknak milyen közvetlen összefüg- 
gését fedezhetjük fel a kommunizmus viszonyaival, mennyiben felelnek meg 
(vagy nem felelnek meg) mai viszonyaink közvetlenül a kommunizmusról al- 
kotott elképzeléseinknek, elméleti előrejelzéseinknek — hanem úgy, hogy a 
szocialista árutermelés talaján állva, e viszonyok továbbfejlődése révén képes-e 
társadalmunk arra, hogy fejlődésének legközelebbi szakaszára a kapitalizmus- 
tól eltérő módon térjen át, s a fejlődés problémáira a kapitalizmussal szemben 
alternatívát jelentő, saját választ adjon. Korunk nagy átalakulásából, ennek 
ellentmondásaiból és válságaiból, továbbá fejlődésünk jelenlegi szakaszából 
eredő feladataink nagyságát tekintve e kérdésre adandó válasz kidolgozása 
eddigi gyakorlatunk, történelmi utunk mélyebb elemzését és megértését teszi 
szükségessé. A gyakorlati válasz pedig — a feladat nagyságából következően — 
történelmileg hosszú távra kiható tettnek fog majd bizonyulni. 


Balogh István 


21 A szocialista árutermelés specifikumához v. ö.: Sárközy Tamás: A tulajdonosi szervezet 
kérdései. (Gazdaság. 1982. 3. sz.) Sárközy elsősorban a tulajdonosi funkcióknak az állam és a 
vállalat közötti megosztását vizsgálja tanulmányában. Véleményünk szerint a szocializmusban 
a tulajdonosi funkciék megosztása az állam, a termelőegységek és a termelők között megy 
végbe, sajátos intézményesített közvetítési viszonyokat alakítva ki a termelés ezen ..tényezői" 
között. korántsem azonos módon és formában működve a gazdaság különböző területein, 5 
nem szükségképpen azonos típusú e funkciómegoszlás valamennyi szocialista országban, Egy 
meghatározott konkrét gazdasági öÖsszefüggésben. tevékenységben a tulajdonosi funkciok 
ugyancsak meghatározott oldala jelenik meg közvetlenül, kiszorítvasebből a konkrét gazdasági 
aktusból a tulajdon egyéb funkctótt. 


POLITIKA, TUDAT, MAGATARTAS , 


A társadalmi identitásról 


Forradalmi változások  végbemen- 
nek anélkül is, hogy a társadalom 
többsége tudatosan azonosulna a vál- 
tozások teljes célrendszerével. De már 
a forradalmi átalakulások kezdeti sza- 
.kasza is megköveteli legalább a válto- 
zások aktív erőinek érzelmi és tudati 
azonosulását a forradalom céljaival; 
amikor pedig egy társadalom a szerves 
építkezés állapotába jut, azaz olyan 
változásokat él át, amelyek minőségét, 
szerkezete egészét érintik, s lényegé- 
ben minden polgár aktívítását igény- 
lik, akkor a társadalmi identitás is 
alapfeltétellé válik. 


hé 


A szocializmusban is kulcskérdés az 
identitás megteremtése, a fejlődés 
egyes pontjain pedig újrateremtése. 
Mert például Magyarországon az öt- 
venes éveknek a szocialista identitás 
gyakran erőszakos megteremtésére tö- 
rő politikája, miközben sokakat ma- 
gához vonzott, igen sok embert el is 
távolított magától. A korszak jogos 
bírálata viszont, miközben új, a koráb- 
binál jóval szélesebb rétegek együtt- 
működését tette lehetővé, s megerő- 
sítette a bizalmat — a már megnyer- 
tekben, a korábbi élcsapat egy részé- 
ben okozhatott elbíizonytalanodást, s 
okozhatta a társadalmi aktivitásbon 
élenjáró magatartás modellértékének 
csökkenését ís. 

Más oldalról: az ún. személyi kul- 
tusz korszaka azáltal, hogy a nagy 
többségtől megtagadta a kompeten- 
ciát, erősen leszűkítette a társadalom- 
formálásban aktívan érintettek körét; 
a hatvanas-hetvenes évek viszonyai 


pedig azáltal, hogy ebben az időszak- 
ban elsődlegesen az anyagi érdekeltség 
logikája irányította az egyént, mellék- 
következményként hozzájárultak ah- 
hoz, hogy a társadalom egyénei nem 
kis számban zárkóztak be , kisviláguk- 
ba". S "miközben az adott kor (a szo- 
cializmus fejlődése szempontjából csak 
alkorszak) konkrét céljaival való azo- 
nosulás létrejött, az egész folyamattal, 
a társadalommal való azonosulás he- 
lyenként meggyengült. 

A szocializmushoz, az egész folya- 
mathoz való viszonyt sokak gondol- 
kodásában mindinkább az egyes kor- 
szakokhoz való pragmatikus viszony - 
váltotta fel, ugyanakkor a kontinuitás, 
egységbenlátás mégiscsak erős tudati 
igénye nem kevesek szemléletében az- 
zal járt, hogy a dogmatikus korszax 
negatívumait a szocializmus negati- 
vumainak ítélték (így teremtve , kon- 
tinuitást"), s az ezek ellenében ható 
változásokat a szocializmus ellenére 
megvalósuló pozitívumoknak. 

Persze szocializmusnak csak azt 1le- 
het tekinteni, ami éppen létezik. Csak- 
hogy az éppen létező szocializmus is 
a szocializmusnak — mint évszázado- 
kon áthúzódó, sajátos termelési mód- 
ra épülő társadalmi folyamatnak — az 
aktuális létezési formája. Vagyis az 
éppen létező valóságot egyszerre te- 
kinthetjük meghatározott éppígy lété- 
ben, s egy hosszabb történelmi kor- 
szak részeként. A dogmatizmus az 
előbbit, az éppígylét elemzését hanya- 
golta el, felszámolásának időszakában 
viszont az utóbbi, a termelési módnak 
mint történelmi egésznek, a termelési 
mód sajátos dinamikájának mint a sa- 
ját társadalmi létezési módnak átérzé- 

se gyöngülhetett meg. Ilyen látásmód- 


dal pedig a szocialista társadalom 
irant érzett azonosságtudat egyik 
legfőbb forrása apadhat el — neveze- 


tesen az új társadalmi formáció tuda- 
tos kialakításának belülről is átélhe- 
tő büszkesége. 

Ezt a tendenciát erősítette, hogy a 
korszakváltás szükségszerű fokozatos- 
ságában a hatvanas-hetvenes évek új 
szempontokra orientált korszakában is 
igen sok területen megmaradtak a régi 
korszak döntési, cselekvési, tudati, íté- 
leti mechanizmusai (az önállóság vál- 
lalása helyett a függelmi viszonyok 
preferálása, a jelenségek tárgyilagos 
elemzése helyett ideologikus dogmák 
ráerőltetése a valóságra, s ezek alkal- 
mazói olykor sikeresen vindikálják 
maguknak az , igazi" szocializmus esz- 
mei képviseletének monopóliumát). 
Persze a tényleges társadalmi-gazda- 
sági változások következtében az álta- 
luk képviselt ideológiai alapállás mind 
szembeszökőbben realitás-idegen, frá- 
Zisos-üres formákat jelent, mindin- 
kább kiváltotta a kritikát, s a velük és 
általuk képviselttel szemben az ellen- 
állást. A dogmatizmussal szembefor- 
duló korszak ideológiája viszont — ta- 
lán , történelmi" idő hiányában nem 
jutván el a szintézisig, a megszüntet- 
ve-megőrzés folytonossági oldalának 
tartalmi képviseletéig, a túlhaladott 
fázis értékeinek teljes beépítéséig — 
bizonyos mértékben akaratlanul is 
elősegítette, hogy a közgondolkodás- 
ban (különösen a fejlődés lelassulása, 
a gazdasági nehézségek idején) a kri- 
tikai viszony egyoldalúvá válása szá- 
mos csoport tipikus társadalmi viszo- 
nyulásmódjává vált. 

Az ötvenes évek publicisztikáját el- 
árasztották a leegyszerűsítő lelkende- 
zések. A hetvenes évek végére viszont 
a semmivel sem kevésbé leegyszerű- 
sítő, a társadalmi létnek csak negatí- 
vumait látó s a változtatás lehetőségét 
szkeptikusan tagadó szemlélet jelent- 
kezése is megfigyelhető a , mindig a 
hatalom a hibás" anarchisztikus gesz- 
tusával együtt. Ezt a torzulást persze 
megintcsak nem lehet adminisztratív 
eszközökkel visszaszorítani, s nem is 
célravezető, hiszen az csak az elhall- 
gattatást, nem pedig a meggyőzést 
eredményezi. A társadalmi identitás- 


tudat megerősítése nem intézkedése- 
ken múlik. 
0 


Az identitástudat alakulása a min- 
denkori társadalmi fejlődéssel kapcso- 
latos. A megszüntetve-megőrzés, a fo- 
lyamatosság és a diszkontinuitás dia- 
lektikája minden társadalmi fejlődés 
velejárója. Annál kiegyensúlyozottabb 
egy társadalom, minél inkább képes a 
folytonosság és a megújulás egyidejű 
érvényesítésére. Más-más társadalmi 
körülmények abban is különböznek 
egymástól, hogy a folytonosság vagy 
a megszakítottság szerepe fontosabb-e. 
Amikor egy történelmi korszakban a 
továbblépést gátló erők leküzdése vá- 
lik aktuálissá, erősebben hangsúlyozó- 
dik a megszakítottság, az újnak a ré- 
gitől való különbözése. Így a szocia- 
lista . társadalom megalapozásának 
éveiben a forradalmi eszményekhez 
igazodó történelemszemlélet a koráb- 
bi társadalmaktól való éles elhatároló- 
dást követelt meg, s csak később, ép- 
pen a szövetségi politika jegyében le- 
hetett felismerni a régi és az új társa- 
dalom között folytonossági pontokat 
is. Ugyanígy a társadalom belső meg- 
újítása is megköveteli a korábbi sza- 
kasztól való elhatárolódást. Ha viszont 
az identitástudat erősítése a cél, akkor 
társadalmunk, a szocializmus belső 
folytonosságának, lényegi egységének, 
az állandó jegyeknek tudatosítására 
van szükség, a korábbi állapotoktól 
való lényegi eltérések egyidejű kieme- 
lésével. 

A társadalom tagjainak identitástu- 
data azonban minden társadalom szá- 
mára — más-más formákban, de egy- 
aránt — fontos. És nélkülözhetetlen 
egy olyan társadalom számára, amely 
önmaga viszonyainak tudatos termelé- 
sén alapszik, amelynek tervezett önát- 
alakítását kellene újra meg újra meg- 
valósítania. Ez pedig lehetetlen a szé- 
les körű társadalmi aktivitás nélkül. 


A társadalomban  fel-felbukkanó 
identitászavarokat nem lehet teljesen 
sem az ötvenes években elkövetett hi- 
bák, sem a tőlük való elhatárolódás 
számláiára írni. Akik a dogmatizmus- 
sal való határozott szembefordulás 
szemlélete ellen érvelnek, azt mond- 
ják, nem lett volna szabad lerombolni 
az odáig töretlen hitet. A vakhit azon- 


POLITIKA, TUDAT, MAGATARTÁS 67 


ban, amely ártalmas, emberellenes tet- 
teket is eltakar, az , emberiség felnőtt- 
kora felé vezető úton" lényegében a 
, gyermeki tudat" állapotában tartja 
az embert. Ahelyett, hogy mind alkal- 
masabbá tenné saját sorsa intézésére, 
az ,átláthatatlan" világ eseményeinek 
kiszolgáltatott, passzív vezetetté deg- 
radálja. A másik véglet, a teljes elha- 


tárolódás viszont olyan tudati reak- , 


ciókat is eredményezhetett, amelyek- 
ben — mint utaltunk rá — az eszmé- 
nyek és célok valóban létező folyto- 
. nossága is megkérdőjeleződik. A foly- 
tonosság kellő hangsúlya nélkül pedig 
egyoldalúan az értékrelativizmus, a 
labilitás érzete erősödik fel, s ennek 
következtében is sokan hajlamossá 
váltak arra, hogy merő utópizmusnak 
minősítsék a szocializmus belső válla- 
lását is. 

Az identitászavarok alapvető okai 
azonban nem ezekben — az esetleg el 
sem kerülhető — , taktikai hibákban" 
vannak. A szocializmus egyik legelső 
eredménye a tudati formák alakulá- 
sában, hogy az állampolgárokban mé- 
lyen elülteti a szabadság, a szuvereni- 
tás igényét, hiszen célrendszere a , sza- 
badság birodalma" felé mutat, a java- 
kat s a feladatokat szükségletek és ké- 
pességek szerint elosztó társadalom 
szabadsága felé. Alapértékként kelti 
fel tehát a szabadságnak, a személyi- 
ség kibontakoztatásának igényét. 
Csakhogy mivel a , szabadság birodal- 
mának" feltételei még nincsenek adva, 
az emberek naponta találkozhatnak 
az elültetett ideálok és az egyén való- 
di lehetőségeinek objektív eltérésével. 
(Ebben a szocialista társadalomnak az 
az ellentmondása fejeződik ki, mely a 
szocializmus teleologikus meghatáro- 
zottsága és az adott valóság viszonyai- 
nak determináltsága között fennáll.)! 

1 A szocializmus teleologikus meghatáro- 
Zottságán azt értjük: ennek a társadalmi for- 
mának a sajátosságához tartozik, hogy Pprog- 
ramjában tudatosan, viszonyait tervszeruen 
alakítva törekszik a kommunizmus megfo- 
galmazott — célrendszerének  megvalosítására, 
kimunkálására, s társadalmi működését ez a 
célprogram határozza meg. E céltételezés vi- 
szont állandó összeütközesbe kerül az osz- 
tálytársadaimi feltételek által  determinalt 
valósággal, s időnként a szocializmus sajat 
maga által teremtett viszonyaival is. Így e 
társadalmi forma egész története célok és 1e- 
hetőségek ellentmondásában. az ezeket kep- 
viselő társadalmi erők küzdelmében telik. Lát- 
hatóan elkülönítjük e fogalmat masik értel- 
métől, a valósággal nem szembesülő, célokat 


és okokat Összemosó., voluntarista teleologiz- 
mustól. 


Az új társadalom teremtette meg- 
növekedett szabadságigény növeli a 
valóság ellentmondásaival szembeni 
érzékenységét, különösen ha azok az 
emberi magatartásokban is megjelen- 
nek, kinagyítva annak a várakozásnak 
illuzórikus mivoltát, hogy az emberek 
a szocializmus viszonyai között auto- 
matikusan nemesebbé válnak. Csak- 
hogy a , szocializmus viszonyai között" 
kifejezés nem egészen pontos. Hiszen 
bármekkora részt sikerült is a társa- 
dalmi tulajdonbavétellel kivonni a tő- 
kés törvények érvényesülésének köz- 
vetlen hatóköréből, az emberiség nagy 
része mégiscsak kapitalista viszonyok 
közepette él, amelyek nagymértékben 
befolyásolják formálódását, közvetle- 
nül s közvetve a szocialista országok 
viszonyainak alakulását is. Közvetle- 
nül gazdasági és propagandaeszközök- 
kel, s propagandaként is érvényesülő 
gazdasági, életszínvonalbeli előnyök- 
kel hatva; közvetve pedig azzal, hogy 
a kapitalizmus léte s közvetlen hatá- 
sai védekező mechanizmusok kiépíté- 
sére késztetik a szocialista országokat. 
amelyek korántsem így alakulnának, 
ha a társadalmat közvetlenül és telje- 
sen, vagy legalábbis dominánsan a lét 
humanizációjának szempontjai hatá- 
roznák, határozhatnák meg. Ez azon- 
ban feltehetőleg mindaddig nem lehet 
így, míg a viszonyokat a kapitalizmus 
és szocializmus , vagy-vagy"-a hatja 
át. Persze a külső fenyegetettséggel, a 
két rendszer szembenállásának hang- 
súlyozásával vissza is lehet élni; erre 
hivatkozva visszafogni olyan változá- 
sokat, reformokat is, amelyekre pedig 
szükség és lehetőség is volna. 

A célok és az elérésüktől való távol- 
ság feszültsége így abban is megnyil- 
vánul, hogy a fejlődést teleologikusan 
meghatározó mechanizmusok elvileg a 
kommunizmus irányába hatnak, a 
gyakorlatban viszont a lét számos te- 
rületén a társadalom még sokáig bi- 
zonyos mértékben tehetetlen egyes, 
mellékhatásaiban emberellenes me- 
hanizmusok következményeivel szem- 
ben: a mind több nemzedék tudatába 
plántált eszmények a kommunizmus 
eszményei, a mindennapi létet viszont 
még osztálytársadalmi reflexek és el- 
idegenedett viszonyok is jellemzik. 

E negatívumok közvetlen élményé- 
nek hatására identitászavarok jelen- 

nek meg az emberek tudatában. Igen 
nehéz és nem is szabad ezeket csak a 
kapitalizmus termékének látni. Hozzá- 
járul ehhez a szocializmus saját társa- 
dalomelméletének  kidolgozatlansága 
is, ha nem világának ellentmondásos- 
ságát érteti meg, ha nem erre készít 
fel, ha nem hangsúlyozza eléggé azt, 
ami nagymértékben meghatározza az 
egész létét: a fejlődését is indukáló 
belső ellentmondásosságot és a külső 
viszony, a kapitalízmushoz való vi- 
szony — a háborús konfrontáció nél- 
kül megoldható egymás mellett élés- 
nek ellent nem mondó — antagoniz- 
musát. 

A saját világához való viszony fel- 
nőttségének s annak a történelmi 
funkciónak konzekvens vállalása hí- 
ján, amit egy új társadalmi forma ki- 
alakítása jelent, a szocializmus egyik 
legfőbb ideológiai lehetősége gyengül, 
hiszen a jólét propagandájával, a jó- 
lét adta előnyökkel még jó ideig ered- 
ményesebben tud élni a tőkés társa- 
dalöm. Nem lehet beletörődni abba az 
olykor kétségkívül igaz ténybe, hogy 
az emberek tömegei az idilli, ellent- 
mondásmentes világ illúzióját igény- 
lik. Ez nem jelenti azt, hogy ennek az 
igénynek a kiszolgálása helyes, hiszen 
a valósággal, az idill cáfolatával való 
első keményebb találkozás éppen az 
idillben neveltekből csinál leginkább 
renegátot. Az identitástudatot egy frá- 
zisosra szegényített, életidegen szocia- 
lista hitvédelem is akadályozhatja. A 
dogmatízmus formalizmusa — mint 
egyébként minden formalizmus — 
hosszabb távon az identitásérzés és 
-tudat rombolója. 

A szocializmus jellemző ellentmon- 
dása — a társadalom teleologikus ter- 
mészetének és a korlátozott lehetősé- 
gei által determinált gyakorlatnak ál- 
. landó ütközése — újratermelheti a 
dogmatízmust is. A teleologikus jelleg 
ugyanis magában hordja a dedukciós 
gondolkodásmódot; az eszmékből és 
célokból levezetett gyakorlatnak a va- 
lóság ellenállásából születő kudarca 
pedig vagy meghátráláshoz vezet s ez- 
zel az eszmény megvalósulása látszik 
csorbát szenvedni, tehát az identitás 
lazul; vagy mereven ragaszkodnak az 
eredeti elképzeléshez, de akkor az iga- 
zi megvalósulás nélküli cél dogmává 
merevül, árnyékot vetve a kiinduló 


eszmére — ismét gyengítve az identi- 
tást. 


A dogmatízmus és a végrehajtás te- 
rületén megjelenő változata, a forma- 
lizmus minden új korszak eszményei- 
ből, céljaiból létrejöhet, de korántsem 
mindegy, hogy milyen arányban, 
mennyi ideig képes fennmaradni, il- 
letve hogy milyen rugalmasan tudják 
a tervek, célok, eszmények képviselői 
a terveket, eszményeket szolgáló gya- 
korlatukat és a valóság viszonyait ösz- 
szehangolni. 


Az identitástudat zavaraiban a jel- 
lemzett ellentmondásokon túl igen 
fontos szerepet játszanak azok a hiá- 
nyosságok, amelyek a társadalomban 
létező s az egyén számára azonossági 
és referenciacsoportot jelentő külön- 
böző szintű közösségek szerves össze- 
függésében fordulhatnak elő. Erős tár- 
sadalmi azonosságtudatban élni csak a 
különböző társadalmi szíérák egymás- 
hoz való kapcsolódásának, egymást át- 
ható-közvetítő funkciójának állandó 
érzékelése és tudatosodása esetén le- 
hetséges. 


Az identitás-probléma a hatvanas 
években a nemzeti identitás kérdése- 
ként vetődött fel számos, akkor elő- 
térbe került jelenség kapcsán. A haza 
elhagyása például a nemzeti identitás- 
hiány szembetűnő kifejezésének is te- 
kinthető,;" különösen, ha a kozmopoli- 
tiízmus vagy egyszerűen a hazával 
szembeni közömbösség szelleme kíséri. 


A nemzeti identitástudat zavarait 
később kimutatták a történelmi tudat 
hiányaiban és más jelenségekben is. 
A nemzeti identitás azonban a törté- 
nelemben általában elválaszthatatlan 
a társadalmi identítástól. A Rákóczi- 
felkelés vagy 1848 csak addig volt 
össznemzeti ügy, amíg a parasztság ér- 
dekeltségét is biztosította; az emberek 
mindig egy meghatározott társadalom- 
mal képesek azonosulni vagy nem 
azonosulni. Amikor erős nemzeti iden- 
titástudat alakul ki, ezt is meghatáro- 
zott társadalmi érdekek hozzák lét- 
re: a középnemesség, illetve az értel- 


2 Önmagában ugyan nem az, hiszen igen 
sok esetben a kivándoriás különböző kény- 
szerítő körülmények következménye, s emix- 
rációban is lehet valaki akár igen aktív ha- 
zafi. , 

miség aktív hazafisága társadalmi sze- 
repükből következett — nekik volt 
módjuk leginkább a nemzeti keretek 
közti társadalomalakításra? —, ők vol- 
tak abban leginkább érdekelve, hogy 
a társadalmi megújulás (a polgároso- 
dás) nemzeti keretek között történjék. 

A többi rétegben is általában akkor 
keletkezik és erősödik fel a nemzeti 
identitástudat, amikor a társadalmi 
viszonyok alakításában való közvetle- 
nebb-aktívabb részvétel lehetősége 
gy legalábbis annak ígérete megje- 
enik. 

Ha a társadalmi viszonyok gyökere- 
sen átalakulnak, a régi viszonyok kö- 
zött nevelkedettekben elültetett nem- 
zeti  identitásérzés természetszerűen 
megzavarodik. Akik számára az új vi- 
szonyok között korlátozódik a társa- 
dalmi aktivitás lehetősége, azoknál a 
nemzettudat és a nemzeti identitás 
mindinkább csak a múlthoz kötődik, 
megnehezül az adott, jelenvaló nem- 
sós érzett azonosságtudat megszilár- 


Az identitás másik fontos területe, a 
társadalmi identitás másik oldala: a 
kisközösségi identitás. Az identitás- 
probléma az utóbbi években elsősor- 
ban úgy vetődött fel, mint a társadal- 
mi nagyközösségek és az egyén közti 
közvetítések meggyöngülése. Kétség- 
telen: az identitástudatnak szociál- 
pszichológiai alapfeltétele, hogy az 
egyén érezhesse a sajátmagával s első- 
sorban azokkal a kisközösségekkel 
való azonosulás lehetőségét, amelyek- 
hez tartozik, mert az egyén számára 
csak közösségei közvetítése által vál- 
hat átélhetővé bármely társadalmi 
nagycsoporttal (nemzettel, osztállyal, 
társadalmi formával) való azonossága. 
A közvetítő közösségek hiánya vagy a 
közvetítések nehézségei egyszerre ha- 
tottak rombolóan a nagyközösségek 
iránti identitásra, és az egyén önmagá- 
ra, személyére vonatkozó identitástu- 
datára is, így nem alaptalanok azok a 
következtetések, amelyek az egyéni 
pszichikum válságjelenségeit is (alko- 
holizmus, öngyilkosságok, devianciák, 


3 Ti. egyrészt ők voltak, ők lettek volna 
képesek bizonyos nemzeti tőke és szuverén 
nemzetgazdaság megalapozására (ezt vágta 
el 1848-ban a szabadságharc leverése). más- 
részt a nemzettudat első formái nemesi esz- 
ményként. a nemesi nemzet ideáljaival örö- 
kitödtek egészen a 19. század közepéig. 


válások stb.) a kisközösségek gyengü- 
lésével, a társadalmi identitászavarok- 
kal is összefüggésbe hozzák. 

A (kisjközösségek gyengülése rész- 
ben szükségszerű következménye a 
nagyközösségeket összetartó kuülkézié 
csökkenésének, ennek okát pedig e... 5- 
sorban a világpiac multinaciortá::s 
tendenciáinak kialakulásában, az u:- 
banizációban, a nagy társadalmi áz- 
strukturálódásokban és a tudomány os- 
technikai fejlődésben kereshetjük. . 
világpiac, miközben egyik feltéte.e a 
nemzeti létnek, rombolja is a nemzeti 
kereteket; továbbá uniformizáló ha- 
tásaival gyengít mindenféle különös 
közösséget. A szocialista forradalom, 
mint korábban a polgári forradalom 
is, szétbomlasztja a hagyományos xö5- 
zösségek jelentős részét. 

Mindez természetes és szükségszerű 
folyamat, de egy része átmenetinek ís 
tekinthető, mert a társadalmak koc- 
perációs szükségletei újratermelik a 
közösségigényt is. Például a tudomá- 
nyos-technikai fejlődés ehhez is eszkb- 
zöket nyújt; a személyiség lehetőségei- 
nek fejlesztésével az individualitási, a 
különbözés igényét és ezen keresztül a 
saját közösség igényét is fejleszti. A 
kisközösségek a társadalmi átrétegző- 
dések után újra meg újra kialakulnak 
— a probléma csak az, hogy a nag; 
közösség iránti identitás kifejlesziésé- 
hez szükséges közvetítő funkciójuk 
gyengül meg, ha a társadalom nem ad 
módot cselekvési lehetőségeik kialakí- 


tására és bekapcsolására. 


Az egyén, ha egy közösséghez sorol- 
ja magát, a közösség közvetlen céljai- 
val tud azonosulni; ha ezek a közvet- 
len célok nem azonosak a nagy közös- 
ségek teendőivel, az identitásérzés el- 
bizonytalanodik. Egy mozgalmi párt- 
sejt közvetlen céljai egyszersmind a 
munkásmozgalom közvetlen teendői 
voltak, a tsz-agitátorok csoportjai egy- 
ben egy megoldandó országos feladat 
végrehajtóinak tudták magukat; vagy 
hogy más jellegű példát is említsünk: 
a polgári jellegű társaságok a polgári 
életminták, a polgári léttel való azo- 
nosulás közvetítői, a beat-közösségeket 
(miként a mai ifjúsági kiscsoportokat) 
egy nagyrészt csak-vélt nagyközösség, 
a generáció képviselete is összefogta. 
Ez utóbbi példa különösen jól mutat- 
ja, hogy mennyire döntő a képviselet 

mozzanata a kisközösségi identitás ki- 
alakulásában. Nem közvetít azonban 
az olyan munkásközösség, amelyet 
rem a munkásság (osztály)jérdekeinek 
kénviselete tart össze, az olyan társa- 
sag amelyet pusztán a felületi érint- 
kezés szempontjai hoznak együvé (az- 
a7. az olyan közösségek, amelyek nem 
valódi közösségek). 


0 


Az ember társadalmi lény, elsődle- 
ges élményei, létének fő mozgatói tár- 
sadalmi konfliktusokból származnak. 
A kiscsoport bármi melege sem képes 
feloldani a  meghasonlottságot, ha 
hiányzik a nagyközösségekhez kap- 
csolódó identitás tudata. 

. Akárhonnan indulunk is tehát, az 
identitásproblémában a döntő kérdés 
a társadalom iránti identitás kérdése. 
Az identitástudatnak nagy hullámzá- 
sai mutathatók ki a történelemben. 
Például 1945 után Magyarországon 
erősen megnövekedett a társadalmi 
identitástudat (legalábbis a dolgozó 
osztályoké); a hatvanas évek elejére 
kialakult egyfajta konszolidációs azo- 
nosulás; a hatvanas évek végére sike- 
rült viszonylag széles körű azonosulást 
kialakítani a reformtörekvésekkel; a 
hetvenes években a konszolidációs 
identifikáció, a legutóbbi időkben pe- 
dig a vállalkozási aktivitásban rejlő 
tartalékenergiák kiaknázására történ- 
tek kezdeményezések. 

Persze, a társadalmi identitás sosem 
jelenti a társadalom valamennyi réte- 
gének, csoportjának és egyénének azo- 
nos szintű, egyforma erősségű és 
egyenlő azonosulását. Az identitástu- 
dat erősödése vagy gyöngülése a leg- 
aktívabb rétegek magatartásának ten- 
denciátban érzékelhető, melyeknek 
mindig van — olykor csak igen közve- 
tett módon jelentkező — hatása a töb- 
bi réteg szemléletének alakulására is. 
Ezek a folyamatok további fontos ta- 
nulságokat hordanak magukban. 

A konszolidációs identifikáció, 
amely a gazdasági konszolidáció kísé- 
rójelensége, újra figyelmeztet arra is, 
hogy az emberek nagy többsége szá- 
mára a társadalmi kérdések csak mint 
a lét primér kérdései vetődnek fel: a 
megélhetés biztonsága, a gyarapodás 
es az ezt biztosító lehetséges utak. Ez 


a létfenntartó magatartás igen alkal- 
mas arra, hogy a mindenkori állami 
működés, a politika, az ideológia szá- 
mára kontrollként szolgáljon: a pri- 
mér szükségletek szférájának érdekei- 
től hosszú távon nem lehet büntetle- 
nül elszakadni. 

A társadalmi identitásérzésnek tehát 
alapja a létbiztonság érzete. A létbiz- 
tonság azonban nem elég az identitás- 
érzés kialakulásához, ha társadalmi 
identitáson nemcsak a passzív-elfoga- 
dó egyetértést, hanem azt az azonos- 
ságfokot értjük, amikor az egyén a kö- 
zösség törvényeit, értékeit, sajátjai- 
ként éli és képviseli. Ilyen azonosulást 
a polgári társadalom is kialakít: az 
Egyesült Államok például a , szabad 
világ" ideológiájával (a , szabad világ" 
ideológia akkor fog hatástalanná vál- 
ni — valúczínűleg még elég távoli jö- 
vőben —, mikor például egy-egy gaz- 
dasági hanyatlás következtében a pol- 
gári szabadság számos formája vég- 
képp elveszíti újratermelődési feltéte- 
leit. Ahogy a paraszti identitás is ak- 
kor rendül meg, amikor a társadalom 
képtelenné válik az összetartó értékek 
feltételeinek újrateremtésére, a régi 
paraszti identitás alól is a zárt falusi 
létet folytathatatlanná tevő nemzet- 
gazdaság kialakulása húzta ki a ta- 
lajt.) 

A szocializmushoz kapcsolódó iden- 
titás még nem tekinthető kialakult- 
nak. A szocializmus specifikus értékei 
ugyanis, amelyekkel azonosulni lehet- 
ne, amelyeket a kisközösségek közve- 
títhetnének, illetve a specifikus érté- 
kek kialakulásának feltételei még nem 
váltak azonossá minden ponton az ál- 
talános létfeltételekkel. Például a szo- 
cializmus  közösség-társadalmiság esz- 
ménye, noha vonzó, a mindenna- 
pi gyakorlatban, a jelen körülmények 
között sokszor nem tűnik alapfeltétel- 
nek az egyén életalakításában. 


Ahhoz, hogy a szocialista társada- 
lom tagjainak társadalmi identitása 
megerősödjék, a megélhetés biztonsá- 
gával majdnem egy szinten fontos a 
társadalom sajátos értékeivel való 
azonosságtudat kialakítása. A szocia- 
lizmus  társadalmiság-eszménye  pél- 
dául, melynek funkcionálása egyaránt 
feltétele a társadalmi viszony terme- 
lésén alapuló termelési módnak, de az 
igazi demokratikus működésnek is, 

. éppen azáltal válhat a szocialista tár- 
. sadalom iránti identitás eszközévé, ha 


.. a mindennapi lét feltételévé válik. Ez 


. pedig nem jelent egyebet, mint az 
egyén társadalmi és termelési felelős- 
ségének, önállóságának nagymértékű 
növelését. Meglehet, sokan idegenked- 
nek bármiféle felelősségvállalástól. 
Ám a szociálpszichológia, a pedagógia 
számos tapasztalatot sorakoztat fel a 
felelősség nevelő hatása mellett. A fe- 
lelősség, noha természetesen sok, a 
pszichikumot terhelő konfliktus forrá- 
sa, egyúttal az egyén képességeinek 
kifejlesztője, látens tulajdonságainak 
aktivizálója is, ha a terheket megfelelő 
siker, elismerés, jutalmazás semlege- 
síti. 

Ha az emberek egy része passzív, sőt 
olykor konzervatív, ez nem egysze- 
rűen etikai kérdés, hanem nagyrészt 
éppen annak a következménye, hogy 
nincsenek kihasználva az egyszerre 
koordinált-irányított és — szuverén, 
konstruktív társadalomalakítás lehe- 
töségei. Ha viszont, mint ennek ellen- 
szere, a társadalmi változások iránti 
belső érdekeltség növelése egyszerűen 
a propaganda feladatának minősül, 
akkor az ideológiai tevékenység köny- 
nyen elválik az egyes egyének gyakor- 
latának teendőitől, s így igazságtartal- 
ma is elhomályosodik. Az ideológia 
igazságtartalmát ténylegesen csökken- 
ti az ha a társadalmi változásokban 
való érdekeltség elsősorban ideológiai 
kérdés marad: a társadalmi változá- 
sok, az előrehaladás iránti érdekeltség 
csak az egyének gyakorlatának legele- 
mibb tevékenységeiből következhet. 
Ez nem az ideológiai reflexiók szük- 
ségének tagadását jelenti, hanem azt, 
hogy csak a hétköznapi tevékenység- 
ben lehet felfedezni a társadalmi vál- 
tozások iránti érdekeltség tudatosulá- 
sának alapfeltételeit. Ez a szükségletek 
társadalmasításának, a személyi fele- 
lősségre alapozó társadalmi viszonyok 
megteremtésének feladatát jelenti. 


hé 


Megteremthető, illetve fokozható az 
identitásérzés például erős érzelmi rá- 
hatások alkalmazásával, olyan elemek 
használatával is, amelyek az ember 
legmélyebben fekvő érzéseit provokál- 
ják. Ilyen eszközökkel dolgozik min- 


den soviniszta, nacionalista demagó- 
gia. Ennek alkalmazása azonban csak 
ideiglenes és felületi megoldásokat ad- 
hat, mert az agitáció érdekében moz- 
gósított érzelmek, ha a valóság nem 
igazolja jogosultságukat, kiüresedett 
érzelmi klisékké s eldobhatóvá válnak. 
Így az egyes ember, akit az agitáció 
érzelmeiben becsapott, előbb-utóbb a 


félrevezető agitációs cél ellen for- 
dul. Mégsem tagadható, hogy a 
használható érzelmi eszközök épp 


azért bírnak erős érzelmi töltéssel, 
mert a mindennapok viszonyaiban 
gyökereznek. Így használják fel a pro- 
pagandában például a múlt érzelmi 
hatását, a szülők (ősök) iránti kötő- 
dést, a gyerekekre irányuló óvó fi- 
gyelmet, az egyéni sérelmeket, a bir- 
toklásvágyat, a harmónia-élményt, s 
váltják ki velük a nemzeti vagy az 
osztályidentitás érzetét. Mindez azon- 
ban csak akkor vezet tartós eredmény- 
re, ha az érzelmeket állandóan újra- 
termelő  létviszonyok rendszeresen 
visszaigazolják, hogy a mozgósított 
érzelmek tárgyai (család, értéktár- 
gyak, környezet) szoros összefüggés- 
ben vannak azzal, amivel kapcsolat- 
ban az identifikációt ki akarták vál- 
tani (haza, osztály stb.). Ekkor mind- 
ezek az érzelemhordozók valamikép- 
pen szoros összefüggésbe kerülnek az 
identifikációval. 


A közvetlen érzelmek és célok és a 
társadalmi nagyközösségek összekap- 
csolódásának feltétele viszont az, hogy 
a nagyközösség, amellyel azonosulnom 
kell, kidolgozott modellként követhető 
stratégiával és taktikával rendelkez- 
zék az élet legfőbb területeivel kap- 
csolatban is. A nagyközösség , legyen 
jelen" a mindennapokban, legyen je- 
len, mint az értékeket közvetítő kiskö- 
zösségek közvéleménye, s legyen jelen 
a saját tevékenységben is. Ez pedig 
megint az (osztály, nép, nemzet által 
ránkbízott) egyéni felelősség kérdésé- 
hez vezet. Enélkül a társadalomfor- 
máló energiák nagy része kisütődik, 
meddővé, céltalanná válik a magán- 
életbe zárt egyén gyakorlatában. Vagy 
ha valakiben magasabb fokú a társa- 
dalmi megítélés igénye, akkor az em- 
lített feltételek hiányában a társada- 
lomformáló energia eltorzul, identitás 
nélküli, cinikus kritikává deformáló- 
dik. 

Ilyen egyoldalúság a hovatovább 
csak a saját társadalmunkkal szemben 
működő kritikai alapállás, amely a hi- 
vatalos állításokban, az adott társada- 
lom bárminemű igazolásában már jó- 
előre kételkedik, miközben a társadal- 
munk visszásságairól terjesztett ellen- 
propagandát eleve kritikátlanul fo- 
gadja. Az ilyen abszurd ellendrukk 
objektíve is a szocializmus lehetősé- 
geit gyöngíti — a kapitalizmus javára. 

Itt nemcsak az ellenzékiségről, a ha- 
talomellenességről van szó. Ennél jó- 
val szélesebb körben jellemző az 
olyan politikai szemlélet, amely bizo- 
nyosfajta futballszurkolók magatartá- 
sára emlékeztet. Azokéra, akik saját 
csapatukat gyengének tartván még 
biztatásra sem érdemesítik, inkább a 
technikás ellenfél csodálatával vannak 
. eltelve. Ezt egy szurkoló persze meg- 
teheti, de a játékosok nem. Márpedig 
a szocializmus polgárai valójában 
egész mindennapi létükkel ennek a 
társadalomnak , játékosai" — az ellen- 
drukk sajátmaguk ellen is fordul. Az 
ilyen helyzetnek megintcsak az az oka, 
hogy jelentős rétegek számára az ak- 
tív, felelős, tudatos részvétel csak hiá- 
nyosan van biztosítva a társadalom — 
azaz önnön — ügyeiben. Szakmáján 
keresztül inkább, de szélesebb emberi, 
közösségi, azaz társadalmi viszonyai- 
ban kevésbé. Pedig egy új társadal- 
mi forma csak az újat létrehozó embe- 
rek öntudatán keresztül tud győzelem- 
re jutni. 

A társadalmat valóban alakítani is 
csak akkor lehet, ha vállaljuk sajá- 
tosságait, ha azonosulunk vele, ha hi- 
báit nem tőlünk független hatalmak 
vétségének, hanem saját felelőssé 
günknek is tekintjük, mert változtatn? 
.is csak így tudunk rajtuk. Hiszen ma- 
ga a marxi kritika is úgy juthatott el 
a kapitalizmus túlhaladásának prog- 
ramjához, hogy az adott társadalmi 
valóság, a polgári világ nembeli érté- 
keiből indult ki, egyszerre vállalva 
azok képviseletének és az éppen ezen 
értékek kiteljesedését is gátló körül- 
mények meghaladásának feladatát. 

Gondolataink, ítéleteink társadalmi 
létünk által meghatározottak, a ben- 
nünk ható értékek nagy részét jobbá- 


ra a szocialista társadalom viszonyai 
alakították ki bennük, így ezeknek az 
értékeknek realizálása is a szocializ- 
mus képviselete által, nem pedig an- 
nak ellenében érhető el. 

A kritikai alapállás mindig termé- 
szetszerűen következik a fiatalabb ge- 
nerációk önmegkülönböztetési igényé- 
ből. A fiatalság mindig magára—ge- 
nerációjára szabott, a korábbiaktól el- 
térő programot is igényel magának. A 
fiatalság társadalomformáló energiái- 
nak már nem a tegnapelőttök megha- 
ladása, hanem a ma korlátainak fel- 
számolása lehet a tartalma. A ma kor- 
látainak jelentős részét pedig éppen az 
ellendrukk cinizmusa állítja fel; to- 
vábbá a gazdasági szemlélet egyoldalú- 
sága, a polgári társadalmi berendezke- 
déssel, kultúrával szembeni kritikát- 
lanság, s ezzel együtt a közömbösség a 
sajátosan szocialista jellegű társadalmi 
változással, a sajátosan szocialista kul- 
túra megteremtésével szemben. Persze 
a kiüresedett formák és a karrieriz- 
mus, az önösséget jelszó-marxizmussal 
fedezők visszaélései is. De mind a ket- 
tő ellen kel! és lehet tenni. 


hé 


A hatvanas évek mottójaként is ke- 
zelhető a , kérd számon a történelem- 
től az embert" tétele. Az embert elha- 
nyagoló — dogmatizmussal-voluntariz- 
mussal szemben ez a program fejezte 
ki az előrelépés lényegét. De az igaz- 
ságnak másik oldala is van: az embe- 
rektől is számonkérhető a történelem. 
S hogy e számadásnak megfelelhes- 
sünk, szükség van a történelemben 
gondolkodás, az életeket történelmi 
léptékkel is mérő szemlélet felerősödé- 
sére. 

Hogy a szocializmus mi, s milyenné 
alakul, az ebben a korban a mi fele- 
lősségünk is. A , kérd számon a törté- 
nelemtől az embert" s a , kérd számon 
az embertől a történelmet" együtt 
igaz! Csak egymás által valósulhatnak 
meg, igazuk egymásban gyökerezik. 


Kapitány Ágnes, 
Kapitány Gáber 

ság legfiatalabb népbiztosa. 
1921—1924. A Kommunista Interna- 
cionálé titkára. 
. 1924—1925. Mély illegalitásban Magyarországon, vezető szerepet játszik a párt 
újjászervezésében. 

1925—1940. Nemzetközi figyelmet keltő bátor fellépései Horthyék vésztör- 
vényszékei előtt; 15 esztendő fegyházban. 


1940—1945. Moszkvából, a Kossuth rádión a párt nevében harcba hív a fa- 
sizmus ellen, a szabadságért, függetlenségért, demokráciáért. 

1945—1956. A Magyar Kommunista Párt, majd a Magyar Dolgozók Pártja fő- 
titkára. A népi demokratikus átalakulás első szakaszának elismert, népszerű 
vezető egyénisége; az ötvenes években, 1956 júliusi bukásáig, fokozatosan a szo- 
cialista építés torzulásainak, a szektás dogmatizmusnak, a törvénytelenségeknek 
és önkénynek első számú felelőse, s ily módon az ellenforradalom egyik előidé- 
zője. 

1956—1971. Tizenöt esztendő számkivetésben, Magyarországon mindinkább 
elfeledten; 1971. február 5-i halála: pársoros napihir. 

Tragikus életút a Rákosi Mátyásé! Hogy miért és miképpen zuhant a kiérde- 
melt közmegbecsülés csúcsairól a rászolgált gyűlöltség mélységeibe, annak mély 
feltárásával még adósak vagyunk, és adós a történetírás is. De az önvizsgálat- 
nak is beillő számbavétellel tartozunk magunknak és még inkább az utánunk 
jövőknek mi, kommunisták, akik — hittel vagy olykor tétován, a , mindenttu- 
dók" fölényességével vagy az alkalmazkodók belenyugvásával — követtük Rá- 
kosi Mátyást nemcsak a jó úton, hanem a hibáiban, sőt bár öntudatlanul, de bi- 
tonyos értelemben a bűneiben is. 

Erre a számbavételre kísérlet ez az irás.! 


ka 


A bácskai Adán 1892. március 9-én született egy sokgyermekes kiskereskedő 
fiaként. A Keleti Akadémiát végezte, majd külföldön ösztöndíjasként fejlesztet- 
te nyelvtudását. A munkásmozgalomhoz 1910-ben kapcsolódott, belépett a Szo- 
ciáldemokrata Pártba. 

Az első világháborúban orosz hadifogságba esett. 1918 márciusában Petro- 
grádon már tevékeny internacionalistaként szerepelt, innen tért haza. 

1918. november 20-tól a Kommunisták Magyarországi Pártjának egyik vezető 
szervezője. A Tanácsköztársaság idején előbb kereskedelmi népbiztos, majd több 


1E cikk egy készülő hosszabb tanulmány része. 

fontos, leginkább katonai megbízatást teljesít; de azok az ötvenes években ter- 
jesztett legendák, amelyek a Tanácsköztársaság legnagyobb személyiségeként 
mutatták be őt, nem felelnek meg a valóságnak. 

Egy évi bécsi internálás után, 1920 nyarától a Kommunista Internacionálé 
vezető funkcionáriusa, 1921-től egyik titkára. 1924 decemberétől, amikor a Ko- 
munisták Magyarországi Pártja (KMP) a Magyarországi Szocialista Munkáspárt 
(MSZMP, Vági-párt) révén legális pozíciókat épített ki, itthon veszélyes illegá- 
lis munkát végzett (bár a későbbi beállítással szemben nem ő volt a párt legfőbb 
személyisége). Bátor és önfeláldozó volt a magatartása az 1925 szeptemberi lebu- 
kástól szabadulásáig. Valóban a bitófa árnyékában védte a kommunizmus esz- 
méit. A második Rákosi-per (első büntetésének kitöltése után, 1935-ben tanács- 
köztársasági szerepléséért újra bíróság elé álították) a vádlott érdeméből afféle 
kisebb lipcsei per lett. 

1940. október 30-án szabadult — cserébe az 1848-as zászlókért, amelyeket a 
Szovjetunió visszaadott a magyar népnek. Nagy tekintély és erkölcsi alap birto- 
kában indulhatott neki pályája legmagasabbra ívelő szakaszának. Még a lenini 
korszakban került el a Kominternből, az eleven mozgalomból — és a szovjetel- 
lenes háború előestéjén tért vissza Moszkvába, mikorra a személyi kultusz tör- 
vénytelenségeinek leghevesebb rohamán túl voltak. Valóban kivételesen szeren- 
csés állapot volt az újrainduláshoz!l Több személyes emlékezés valószínűsíti, 
hogy Rákosi Mátyást megdöbbentették a tapasztaltak, és eleinte talán interve- 
niált is néhány, szembetűnően hamis vádak alapján letartóztatott, száműzött 
elvtárs érdekében. 

Rákosi Moszkvában, a Komintern központjában mint a magyar párt külföldi 
bizottságának vezetője működött. A háború alatt a moszkvai rádió magyar adá- 
sain, később a Moszkvában működő Kossuth Rádió hullámhosszán rendszeresen 
szólt a magyar hallgatókhoz. 

Az elemzés és a felszabadulás utáni cselekvési program, amit és ahogyan a 
párt külföldi bizottsága ajánlott nemcsak helyes volt, de a hallgatók gondol- 
kodásához is alkalmazkodni próbált. Rákosi 1944. április 28-án ezt mondta: , A 
népi rétegek nemcsak a puszta létüket védik, mikor felveszik a harcot az or- 
szágra törő rablók ellen, hanem küzdelmükkel egyben megvetik az új, a szabad 
és független Magyarország alapjait. A magyar munkás, paraszt, értelmiségi, ka- 
tona, aki szemben áll a megszállókkal, ezzel a tettével igazolja elhivatottságát 
és rátermettségét az újjáépülő ország vezetésére.?? 

Bizonyos elszakadás az itthoni viszonyoktól — érvrendszerében és az ügyek 
megközelítésében — azért érezhető nála; a háború materiális és lélektani hatá- 
sát túlbecsülte, és nem eléggé érzékelte, hogy különösen a területi visszacsatolá- 
sok mennyire fokozták a nacionalizmust a magyar közvéleményben. Egészében 
azonban Rákosi Mátyás és a külföldi bizottságban dolgozó társai világos, vonzó, 
a hazai vezetőség vonalvezetésével egybeeső demokratikus, nemzeti programmal 
tértek haza a Vörös Hadsereg által felszabadított országba. 

Az MKP programját a debreceni Néplap 1944. november 30-i száma, mint a 
demokratikus nemzeti újjászületés programját közölte. A program kiállt a de- 
mokratikus szabadságjogok biztosítása mellett, és a közélet megtisztítását, az 
oktatás és a kultúra demokratizálását követelte. Alapvető követelése volt a föld- 
reform, amelyet ,a legrövidebb határidőn belül, a földigénylők közreműködé- 
sével" kell végrehajtani. Ezzel hirdették meg a kommunisták a magyar paraszt- 
ság új honfoglalását. 

A program, bár nem lépett fel a szocialista átalakulás követelésével, tartal- 
mazott a nagytőke korlátozását célzó pontokat is. Támogatta viszont a lakosság 
érdekét szolgáló ipari és kereskedelmi magánvállalkozást. 

A kommunista párt által felvázolt újjáépítési program tehát az ország demok- 
ratikus átalakítását tekintette közvetlen céljának, reálisan mérte fel a társadal- 
mi-politikai helyzetet, jól alkalmazta a magyar viszonyokra a népfrontpolitika 
elveit, és tudatában volt annak, hogy a társadalmi megújulás csak olyan mér- 


2 Rákosi Mátyás: A magyar jövőért. Szikra, 1950., 4. kiadás, 393. old. 

tékben valósítható meg, amennyire annak szükségességét a nép többsége meg- 
érti és megvalósítását támogatja. 

E sorsforduló idején az MKP volt a legszervezettebb, legdinamikusabb poli- 
tikai erő Magyarországon. Csak a kommunista pártnak volt jó előre megfogal- 
mazott, végiggondolt, előremutató nemzeti programja. Ezt azonban nem egye- 
dül, hanem a Magyar Nemzeti Függetlenségi Front keretében akarta valóra 
váltani, s ennek érdekében támogatta a többi demokratikus pártot, hogy talpra 
álljanak a nagy vérveszteség után. Így jött létre — természetesen nem harcok, 
viták nélkül — a széles nemzeti front a politikai megújhodás és a gazdasági 
újjáépítés nagy munkájának elvégzésére. 

Erről a korszakról a felszabadulás 25. évfordulóján az országgyűlésen tartott 
ünnepi beszédében Kádár János a következőket mondotta: , A fejlődés, amely 
a felszabadulást követő években Magyarországon végbement, bebizonyította, 
hogy ha van világos cél, ha van megfelelő vezetés, ha minden haladó erő össze- 
fog, a felszabadult nép ereje minden ellenállás, minden nehézség leküzdésére 
képes . . . A demokratikus és szocialista forradalmi célokért, a reakció erőivel ví- 
vott állhatatos harc és az áldozatos, kemény munka eredményeként a felszaba- 
dulást követő első három évben hazánkban eltűntek a romok, megszűnt az inf- 
láció, megindult és szilárd alapokra került a termelés, megkezdődött és jelentős 
eredményeket hozott a kulturális forradalom." 


$XX 


Rákosi Mátyás 1945. január 30-án érkezett Debrecenbe. Magyar földre lépése 
pillanatától vitathatatlanul, mondhatnánk a legnagyobb természetességgel a 
párt első emberének számított. Múltja, híre, a fegyházban töltött 15 év bizalmat 
keltett iránta pártkörökben és azon túl is. Az öregebb harcosok szemében sze- 
mélye mintegy 1919 jelképe és egyfajta híd volt a magyar kommunisták régi 
gárdája és az új forradalmi nemzedék között. Mindezt azért sem árt hangsú- 
lyozni, mert csak később, a május 20-i országos pártértekezleten választhatták 
, Szabályosan" is főtitkárrá; s egyes, utólagos , okosságra" hajlamos emlékezők 
emiatt is susmognak sejtelmesen arról, mintha Rákosi szinte , ráerőszakolta" vol- 
na magát a pártra, illetve mintha politikai széleslátásban elmaradt volna más 
vezetőktől, és nem lett volna jelentős politikus. 


Rákosi gyorsan, dinamikusan akklimatizálódott, hamar feltalálta magát a 
koalíciós idők , játékszabályaiban", de a tömegmunkában is; például jó szónok 
volt. (Természetesen mindehhez bizonyára hozzájárult munkatársainak, a párt 
más vezetőinek segítsége, tanácsa is.) 


Az 1945. február 11-i debreceni nagygyűlésen mintegy önmagát is korrigálja, 
amikor reális értékelést ad a közéletről, megállapítva, hogy a 25 év, de különö- 
sen az utolsó évek mélyreható fasiszta agitációja nem múlt el nyomtalanul né- 
pünk felett, sokakat megzavart. Határozottan szembefordulva a radikális lépé- 
seket követelőkkel, józan mértéktartásra int: a demokratikus pártok közötti 
surlódások a politikai élet velejárói, az összefogás viszont nemzeti parancs; a 
Magyar Nemzeti Függetlenségi Front nem pillanatnyi vagy átmeneti jellegű, 
hanem hosszú időre szól. Hangsúlyozta, hogy ettől az összefogástól sok függ: 
minél tovább haladnak ezek a pártok kart karba öltve, annál gyorsabb lesz a 
nemzet felemelkedése. 


Ugyanez a mondanivalója és a hangneme az 1945. február 25-i első budapesti 
nagygyűlési beszédének, ahol a tényeknek megfelelően hirdeti: , Mi ma a nem- 
zetnek legfelelősebb pártja vagyunk."" A türelmetleneket, a kommunista kor- 
mányt követelőket a főváros pusztulására emlékezteti: , Mindenkinek meg kell 
értenie, hogy nem is tudjuk rendbehozni Budapestet és az országot, ha minden 
erővel nem serkentjük a nemzet minden dolgozó, termelő erejét és rétegét. . . 


3 Kádár János: Válogatott beszédek és cikkek 1957—1974. Második bővített kiadás. Kossuth 
Könyvkiadó, 1975., 309. old. 
4 Rákosi Mátyás: A magyar jövőért. 526. old. 

Ha kifogásom van, akkor részben az ellen van kifogásom, hogy ez a nemzeti 
összefogás még nem sikerült annyira, mint amennyire szeretnők." 


Ilyen volt Rákosi Mátyás politikai beköszöntője az új Magyarországon. S mi- 
lyennek ismerte meg személyes vonásait, szokásait tekintve a közvélemény? 


Külseje nem volt előnyös: alacsony, széltében-hosszában egyforma, teljesen 
kopasz férfi volt. De ha megszólalt, érezte az ember, hogy nem hétköznapi sze- 
mélyiség. Nem volt lángoló szónok, de kissé lassú, tagolt és hömpölygő beszé- 
dének, enyhe tájszólásának volt muzsikája; az olyan modorosságai pedig, hogy 
, kapitáálizmust, szociáálizmust, Csehoszlovákiát" mondott, derűt keltően fűsze- 
rezték szavait. Végül is szuggesztív előadó volt, aki szépen — és egyes állítások- 
kal szemben egyáltalán nem pestiesen énekelve — beszélte nyelvünket. (E cikk- 
re készülve újra megnéztem a róla készült filmhíradókat: tanúsíthatom, hogy a 
dunántúliaknak díszére váló zárt €-ket ejtett; mondják, így beszéltek Adán, 
ahol született.) 


Bámulatos volt a memóriája, amivel szívesen elkápráztatta beszélgető partne- 
rét. Rendkívüli nyelvtudását ís jól kamatoztatta külföldi látogatóinál. Villám- 
gyorsan reagált, és jó lényeglátással rá tudott tapintani — és szívesen rá is ta- 
pintott — partnere gyengéjére. Szeretett tréfálkozni, anekdotázni és — legaláb- 
is eleinte — értette a tréfát akkor is, ha az rajta csattant. A filmhíradó meg- 
örökítette 1945 júliusi, szegedi fellépését. Ingujjban, a tömegbe keveredve, fel- 
szabadultan mozog, parolázik, anekdotázik, és veszi át a neki szánt kis ajándé- 
kokat. Jóízűen felkacag, amikor — évődő célzással sima koponyájára — egy 
hajkefét nyomnak a kezébe. Volt valami joválisan atyáskodó is a modorában. 
A barátságos stílus mögötti ridegség és ravaszság azonban — később, amikor 
a bizalmatlanság eluralkodott benne — olykor ijesztően kiismerhetetlenné tette. 


Eleinte a legjobb oldaláról mutatkozott be. Így a párt vezető gárdájának is, 
1945. május 20-án, az MKP országos értekezletén. A rugalmas politikát, a jó tak- 
tikát a földreform példáján szemléltette. Fontosnak ítélte, hogy az összes de- 
mokratikus pártot bevonták a földreform munkálataiba, mert enélkül meggyön- 
gült volna a földosztás állandóságába és törvényességébe vetett hit. 


Indokolt volt, hogy határozottan fellépett a pártban a mutatkozó akkori fő 
veszély ellen: a baloldali szektabetegséggel szemben. Hiszen valóban voltak, 
akik azonnal proletárdiktatúrát akartak , bevezetni". E helyes kiindulópont elle- 
nére az ún. ,, 19-esek" kezelésében már csírájában megbújt a később oly tragi- 
kus következményekkel járó bizalmatlanság. Erre lehet következtetni ebből az 
értékeléséből is: , A 19-es elvtársaknak egy kis része valóban jól megfelel a rá- 
bízott feladatoknak és jól elvégzi a pártmunkát. Legnagyobb részük azonban, 
amint a tapasztalat mutatja, erre nem képes." Ez túlzott általánosítás volt. 
Bizalmatlan volt azokkal az elvtársakkal is, akik itthon illegalitásban dolgoz- 
tak: , az illegális munka elkerülhetetlen folyományaképpen gyakran maguk is 
szektáriánus vonásokat mutatnak fel... Ezeknek a hatása mind a mai napig 
kiütközik náluk, és nem tudják szívvel-lélekkel végrehajtani a párt új és he- 
lyes politikáját."" 

Hangneme is olykor érdes, kioktató, sértő volt. Szembetűnő, hogy egy jó sza- 
va sem volt a párt hazai vezetőihez, akikkel , hivatalosan" itt egyesült a moszk- 
vai csoport. Viszont jogot formált arra, hogy merőben igazságtalanul a párt és 
az egész ország nyilvánossága előtt ítélkezzen felettük azért, mert 1943-ban 
— a közismert okok miatt — a párt itthoni vezetői Békepárt néven alakították 
újjá a kommunista pártot. 


És talán idevág, ha felidézzük, hogy több mint egy évtizeddel később, az 
SZKP XX. kongresszusa után összehívott 1956. május 18-i budapesti aktívaülé- 
si beszédében így fogadkozik: , A Központi Vezetőség egyik fontos feladatának 
tartja, hogy számba vegye a régi párthű elvtársakat, akik az illegalitás nehéz 


$ I. m. 523—524. old. 
6 I. m. 548. old. 
7 I. m. 548. old. 

éveiben, vagy a spanyol szabadságharc tüzében, a második világháború idején 
a legnehezebb viszonyok közt bátran küzdöttek a kommunizmus nagy ügyéért, 
s gondoskodjon róla, hogy a régi harcosok példaként álljanak az új kommunis- 
ta nemzedék előtt." Milyen más hang ez! De ó, miért oly későn? 


Az első nagy politikai sokkot Rákosi Mátyás számára az 1945. október 7-i 
budapesti törvényhatósági, illetve még inkább az ezt követő 1945. november 
4-i országos (nemzetgyűlési) választások jelentették. Rákosi és a pártvezetés jó 
része — mert voltak, akik reálisabban értékeltek — túlságosan optimistán ítél- 
te meg a párt tömegbefolyását. A Központi Vezetőség 1945. május 5-i ülésén (ér- 
demes a dátumra figyelni: még a német fegyverletétel és a potsdami értekezlet 
előtt vagyunk) az első szabad május 1. valóban szívmelengető budapesti tömeg- 
hangulatát a tömegbefolyással azonosítva Rákosi Mátyás azt jósolta a közelgő 
fővárosi választásokról, hogy , kolosszális kommunista-szociáldemokrata siker- 
re" lehet számítani. 


A kisgazdapárt abszolút többsége a koalíció jobbratolódását hozta, és keser- 
ves, hosszúra nyúló harcot ígért a népi demokratikus átalakulás híveinek. Rá- 
kosi beszédein, megjegyzésein még éveken át lemérhető ez az alapélmény; és 
bár ezt direkt módon a nyilvánosság előtt sohasem mondta ki (vannak, akik 
most azt állítják, hogy szűkebb körben utat engedett felháborodásának), úgy 
érezte: a nép cserbenhagyta, nemcsak a pártot, hanem őt magát is... Pedig 
hát politikusi sors tévedni — a népet pedig, Brecht szavaival élve, tudvalevőleg 
nem lehet leváltani. 


Mindenesetre a választási csalódásnak meglett a jó hatása is. Rákosi — a 
párttal együtt — okult belőle. A párt a forradalmi tömegmunka rendkívül vál- 
tozatos, színes, okos eszközeivel ment harcba a nép eszéért és szívéért. Ezek 
voltak a , fényes szellők" nemzedékének még ma is annyi nosztalgiával emlege- 
tett évei, amelyekben nagyra mőtt hívei, de ellenfelei szemében is. 


Rákosi — a párt élén — a tömegek megnyeréséért folyó harcot, a mindennapi 
aprómunkát, a helyi pozíciók meghódítását és mindennek tönegmegmozdulások 
áradatába torkollását egybeötvözte a parlamentben, a kormányban, általában 
a hatalom felső régióiban folytatott, taktikailag is ügyes küzdelemmel. A párt 
határozatainak megfelelően ő is igyekezett erősíteni a munkásegységet, a mun- 
kás-paraszt szövetséget, megnyerni az értelmiséget és általában a kisembereket. 
Az a politika, amelyet akkor képviselt, nagyon messziről indult emberekkel 
(mondjuk Szekfű Gyulával) való együttműködésre, régi szövetségesek (például 
Erdei Ferenc) még szorosabb bevonására, az értelmiség nehezen oldódó részé- 
vel a termékeny eszmecserére stb. irányult. 


De ami a legfontosabb, és ezt több tíz-, talán százezer pártaktivista bizonyít- 
hatja: Rákosi dinamizmusra, harcos fellépésre, de türelemre, az emberek sokfé- 
leségének megértésére és főleg becsületes szolgálatára intett és oktatott is ben- 
nünket.9? Sikerrel vezette azt a harcot is, ami a népi demokratikus fejlődés to- 
vábbviteléért folyt, és szükségképpen együttjárt a kifejezetten antikommunista, 
szovjetellenes erők fokozatos kiszorításával. Sajnos azonban — mint ismerete- 
tes — nagyrészt az ő hibájából mindinkább előtérbe került az a vonal, amely 
a szövetségesek lekezelésére, majd olyan egykori szövetségesek mellőzésére, ki- 
szorítására vezetett, akikkel együtt kellett volna haladni a népi demokrácia 
útján. 

8 Szabad Nép, 1956. május 19. 

9 Talán visszaad valamit abból a munkastílusból,. ha a politikai, szociológiai tudományok 
nemzetközileg is elismert mesterének, dr. Szalat Sándor professzornak — aki a szociáldemok- 
rata baloldal egyik vezetője, e párt értelmiségi szektorának hangadója volt — egy negyedszá- 
zad távlatára visszatekintő elemzését idézem: , Gyakran éreztük úgy munka közben, hogy mi 
valóban komoly erőfeszítéseket teszünk mindannak elsajátítására, amit a kommunistáktói meg 
kell és meg lehet tanulni. Illegális tapasztalataik révén messze felettünk álltak szervezettség 
és fegyelem dolgában. Nagyszerűen értettek ahhoz, hogyan kell egy összeomlott országban 
dolgozni, az erőket a fő feladatokra koncentrálni. Villámgyorsan tudtak reagálni, és bár gon- 


dosan megtervezték tevékenységüket, remekül tudtak eközben rögtönözni is, ha kellett." (Inter- 
júk a munkásegységről, 1945—1949. Kossuth Könyvkiadó, 1973., 343. old.) 

Az 1947 nyarától 1948 nyaráig terjedő időszakban beérett a termés. Az MKP, 
amely az ország újjáépítésének, a stabilizációnak az élcsapata, a hároméves terv 
kezdeményezője, a bankok államosításáért vívott küzdelem vezetője volt, az 
1947. augusztus 31-i választásokon 1945-höz képest 40 százalékkal növelve sza- 
vazatai számát, az első helyre ugrott. A Függetlenségi Fronthoz tartozó pártok- 
ra, vagyis a népi demokratikus átalakulást egyértelműen vállaló baloldalra vok- 
solt a szavazópolgárok 60 százaléka. Ezzel ugyan még nem dőlt el véglegesen a 
hatalomért folytatott harc, de — amint Rákosi is értékelte — , eltört a reakció 
gerince", és fokozatosan egy sor strukturális változtatást lehetett végrehajtani, 
illetve az új Magyarország nemzetközi orientáltságát el lehetett dönteni. 

Néhány e fontos lépések közül: 1947 október—novemberében államosították 
a bankokat; 1947 decemberében megkötötték a magyar—jugoszláv barátsági, 
együttműködési és kölcsönös segélynyújtási egyezményt, amelyet januárban kö- 
vetett a magyar—román budapesti aláírása; majd 1948. február 18-án reprezen- 
tatív kormányküldöttség részvételével Moszkvában perfektuálták a szovjet— 
magyar szerződést is; márciusban államosították a száznál több munkást fog- 
lalkoztató ipari üzemeket; júniusban az országgyűlés törvényt hozott az is- 
kolák államosításáról. 

A másik mérföldkő és tulajdonképpen a , fordulat évének" csúcsa és le- 
zárulása a két munkáspárt egyesülése volt, 1948 júniusában. Itt a helye, hogy 
szemügyre vegyük Rákosi Mátyásnak a szociáldemokrata párthoz való viszo- 
nyát. Ez annál is inkább indokolt, mert ez irányú politikai elgondolásai már 
korábban rossz elfogultságok elemeiről árulkodnak. 

Már a háború alatti rádiófellépéseiből is hiányzott az igyekezet a szociálde- 
mokrata munkások, még a kifejezetten baloldaliak befolyásolására is. Olyan 
jelentős kommunista és baloldali szociáldemokrata akciók; megmozdulások, 
mint a Népszava 1941-es karácsonyi száma, az 1942. március 15-i tüntetés a Pe- 
töfi szobor előtt és még sok, az összefogás irányába mutató momentum teljesen 
kiesett látóköréből. A felszabadulás után egyetlen beszédében sem tett még em- 
lítést sem a munkásegységnek erről az előtörténetéről. Nem becsülte értékén 
azt, amit egy régi angyalföldi illegális kommunista később — az egyesülésről 
elmélkedve — így mondott el: , Jobban kellett volna méltányolni a szociálde- 
mokraták felszabadulás előtti tevékenységét, egyebek között azt, hogy teret ad- 
tak nekünk, kommunistáknak a szervezeteikben. Néhány munkásárulótól el- 
tekintve, a szociáldemokrata munkások, értelmiségiek sfalaztaks nekünk, tud- 
ták vagy legalábbis sejtették, hogy kommunisták vannak közöttük, de szemet 
hunytak, sőt olykor egyben-másban hajlandók voltak segíteni is nekünk." !9 

A felszabadulás után az egységírontot inkább taktikai fegyvernek, mintsem a 
társadalom szocialista átalakítása stratégiai jelentőségű erőforrásának tekin- 
tette. Hogy tanulni is lehet a szociáldemokratáktól, vagyis az egységírontban 
kétirányú a kölcsönhatás — ez meg sem fordult a fejében. Még az egyesülési 
kongresszuson sem elemezte alaposan: mit adott — úttévesztések vagy tévely- 
gések ellenére is — maradandóan nagy nemzeti értékként a munkásmozgalom- 
nak és az egész magyar progressziónak a szociáldemokrata párt 75 éve.!! 

S itt előre kell ugrani. Rákosi 1952. február 19-én , Népi demokráciánk útja" 
címmel előadást tartott az MDP pártfőiskoláján. Ebben kifejtette, hogy a Szo- 
ciáldemokrata Párt vezetőinek jelentékeny része rendőrspicli vagy angol kém 
volt, s a felszabadulás után fokozatosan az amerikai imperialisták szolgálatába 
lépett. Minthogy azonban a tömegek a forradalmi úttal rokonszenveztek, a szo- 
ciáldemokrata vezetők nagy része kettős játékot űzött: a koalíción belül már 
kezdettől arra vettek irányt, hogy a kommunistákat kiszorítsák a hatalomból. 


10 I. m. 171. old. Láng László visszaemlékezése. 

11 A már idézett interjúban Szalai Sándor fogalmazta meg mindennek megjelenését a ba: 
oldali szociáldemokraták tudatában: , Kétségtelen tény, hogy mi — persze megint hangsúlyo- 
zom, hogy nem beszélhetek az egesz baloldal nevében — az utolsó pillanatban sem úgy fogtuk 
fel a pártegyesülést, hogy mi most egyszerűen átmegyünk a Kommunista Pártba, hanem azt 
hittük — talán tévesen vagy túlértékelve szerepünket —, hogy az MDP valamennyire más lesz 
azáltal, hogy mi is részévé válunk. vagyis hogy egyet-mást mi is hozzá tudunk adni az új. 
egyesült párthoz. Ugy éreztük. hogy vannak olyan szociáldemokrata hagyományok és tapasz: 
talatok, amelyeket nem szabad hagyni veszendőbe menni." (I. m. 347—348. old.) 

És a baloldaliak? , Ez a sbalszárnys akkor lépett működésbe, amikor az a 
veszély fenyegetett, hogy valamely túlságosan nyílt és világos árulás következ- 
tében munkástömegei otthagyják. Ilyenkor ez az álbaloldal kapta azt a felada- 
tot, hogy műellenzékieskedéssel, szóradikalizmussal megzavarja az elégedetlen 
tömegek tisztánlátását, és tovább is szociáldemokrata befolyás alatt tartsa meg 
őket. A felszabadulás után ennek az álbaloldalnak megnőtt a jelentősége, és a 
vele űzött manőverek nem egyszer minket is megtévesztettek." !? 

Ebben a beállításban az , álbaloldali vezetőknek" (!) a , válság kiéleződésekor" 
színt kellett vallaniuk: a munkástömegek felismerték arculatukat, és mivel tö- 
megesen átléptek a kommunista pártba, a , baloldali vezetők" merész manő- 
verbe fogva ,a legjobban kompromittáltakat" kizárták, maguk pedig felaján- 
lották az egyesülést. 

Ez sok mindent megmagyaráz a volt szociáldemokrata elvtársaknak az MDP- 
ben elfoglalt helyzetéről, vezetőik üldöztetéséről, az ellenük indított koncepciós 
perekről. 

A két munkáspárt egyesülése, ezzel párhuzamosan a baloldali kisgazdák és a 
parasztpártiak készsége arra, hogy a népi demokratikus platform alapján szoro- 
sabbra fűzzék az együttműködést, mindenekelőtt pedig az érezhetően javuló 
életkörülmények bizakodó közhangulatot váltottak ki, 8 mindez kedvező fejlő- 
dési lehetőségekre nyújtott reményt. Óvatosságra és rugalmasságra kellett volna 
azonban intenie annak, hogy még 10 hónappal korábban, a győztes választáso- 
kon, a szavazók 40 százaléka a Függetlenségi Front ellen voksolt. 

De Rákosi. aki a nehéz harcban óvatosnak, körültekintőnek, taktikusnak bi- 
zonyult, nyert állásban türelmetlenné vált, feledte tegnapi elgondolásait. Ahe- 
lyett, hogy a szövetségesek és útitársak táborát szélesíteni próbálta volna, az 
MDP, illetve személyesen a maga monopóliumát igyekezett érvényesíteni a 
politikai küzdőtéren. Kádár János az egyesülés 25. évfordulójára adott interjú- 
ban ezt a szituációt Így világította meg: , Az általános helyzet kedvező volt. A 
burzsoázia már verve volt, és megkezdődött a még meglevő hadállásainak fel- 
számolása ; létrejött az egyesült munkáspárt; a munkás-paraszt szövetség erős 
volt; a kispolgárság csatlakozott a dolgozó osztályokhoz. A józan ész azt diktál- 
ta volna, hogy megkezdődjék a társadalom legszélesebb rétegeinek összeková- 
csolása a szocializmus közös erővel történő építésére. De nem ebbe az irányba 
haladtak a dolgok. A szubjektivizmus miatt tótágast állt a logika, az összefogást 
szétmaró bizalmatlanság kezdett ragályosan terjedni." 

Ezt a változást 1948 közepétől Rákosi politikai magatartásában és beszédei- 
ben, sőt még hanghordozásában és viselkedésében is, sok példával lehetne il- 
lusztrálni. De csak egyetlen momentumot ragadok ki. 

Az egyesülési kongresszus beszámolójában Rákosi Mátyás mindössze egy be- 
kezdésben vázolta fel a mezőgazdasági programot: , Ezekkel a feladatokkal el- 
választhatatlanul összefügg a mezőgazdasági termelés korszerű reformja. Biz- 
tosítani kell a paraszti kisbiírtokon épülő mezőgazdaság számára a modern 
technika és tudomány eszközeit. Csak így valósítható meg az ipar és mezőgazda- 
ság közötti aránytalanság kiküszöbölése." Alig több mint két hónap múlva, 
az 1948. augusztus 20-i kecskeméti nagygyűlésen Rákosi Mátyás — mintha csak 
politikai bombát akarna robbantani — e szavakkal kezdte beszédét: , Az utób- 
bi hónapokban egyre-másra halljuk, hogy a magyar parasztság válaszút elé ke- 
rült, sorsfordulóról beszélnek. Valóban itt az ideje, hogy számot vessünk azzal 
a kérdéssel, mi legyen a paraszti gazdaságok további fejlődésének útja." Hogy 
hol , halljuk", ki beszél , sorsfordulóról", és ha hónapok óta napirenden van ,a 
paraszti gazdaságok további fejlődésének útja", akkor ez miért nem kapott egy 


12 Rákosi Mátyás: A szocialista Magyarországért, 2. bővített kiadás. Szikra, 1955... 135—136. old. 

13 Ide kívánkozik Nógrádi Sándor megjegyzése. Nógrádi Sándor a Központi Bizottság meg- 
bízásából Aczél György társaságában 1960 után két alkalommal beszélt a Szovjetunióban élő 
Rákosival: , Mindmáig azt a hangzatos frázist ismételgeti, hogy 1956 óta Magyarországon "Szo- 
ciáldemokrata reneszánsz ment végbe." (Nógrádi Sándor: Történelmi lecke. Kossutn Könyv- 
kiadó. 1970. 398. old.) 

14 Interjúk a munkásegységről. 107. old. 

15 Rákosi Mátyás: Válogatott beszédek és cikkek. Szikra. 1950.—302. old; 

hangot sem a pártkongresszus fórumán — ennek magyarázatára egy szót sem 
vesztegetett Rákosi. Ehelyett rögtön válaszolt a kérdésre: , Mindenki tudja, 
hogy a mai termelési módszerekkel az 5, 10, 15 holdas parcellákon ezt a kultúrát, 
ezt az életszínvonalat (mármint a beszédben felvázolt virágzó falut — N. J.) 
megvalósítani nem lehet: ezt csak közös összefogással, szövetkezéssel, kölcsönös 
segítséggel lehet."!6 

Tekintsünk most el az érvelés elemzésétől és még attól is, hogy politikailag 
időszerű és szükséges volt-e a szövetkezést ilyen központi feladattá tenni ekkor 
(hiszen azt senki sem tagadja, hogy a szövetkezésről többet szólni indokolt le- 
hetett). Csak a módszert nézzük. Az ország vezető pártjának főtitkára nem azt 
mondja: , Két hónappal ezelőtt még nem láttuk ezt meg ezt. Közben jobban meg- 
vizsgáltuk a helyzetet, és úgy látjuk, a szövetkezés ügyében lépni kell stb. 
stb." Hanem váratlan fordulalttal el sem mondottnak tekinti tegnapi szavait. 
Teszi ezt abban a meggyőződésben, hogy neki ez is jogában áll, senki sem von- 
hatja kérdőre. Ezért ez már a szavahihetőségnek, a párt és a tömegek viszonyá- 
nak, a bizalomnak a próbája volt. Rákosi jól számolt: valóban senki sem tette 
fel neki a kérdéseket, sőt sokaknak még tetszett is , huszáros" támadása. 


XXXI 


Ezek és más szaporodó tünetek kétségtelenül árulkodnak arról, hogy Rákosi 
azt tartotta: a cél szentesíti az eszközt. De mégis túlságosan egyszerű volna, ha 
szaporodó hibáit és bűneit egyszerűen gyarlóságoknak, személyisége eltorzulásá- 
nak, vagy személyes becsvágyának, a pszichológia birodalmába sorolható voná- 
soknak tulajdonítanánk. A személyi kultusz, a voluntariíizmus nem csupán hazai 
jelenség volt, hanem a nemzetközi kommunista mozgalom egy szakaszának po- 
litikai torzulása. Ebben meghatározó szerepet játszott Sztálin, akinek döntő 
befolyása volt nemcsak a Szovjetunió politikájára, hanem a kommunista vi- 
lágmozgalomra is. S itt kell jelezni azt is, hogy Rákosi körül, különleges dönté- 
si jogok birtokosaként, ott tevékenykedett az a vezetői csoport is, amely rajta 
kívül Gerő Ernőből, Farkas Mihályból és Révai Józsefből állt, s amelynek tagjai 
— persze ki-ki különböző mértékben — szintén részesek a hibákért és bűnökért 
való felelősségben. 

Attól sem lehet eltekinteni, hogy az események Rákosi által kezdeményezett 
erőltetett gyorsítása nemzetközi indíttatatású koncepcióból fakadt. 1947 tava- 
szán és nyarán a Truman-elv meghírdetése és a Marshall-segély megindítása, 
majd a francia és olasz kommunistáknak a háború utáni koalíciós kabinetekből 
való kiszorítása ebbe az irányba hatott. A nemzetközi kommunista mozgalom 
azt tapasztalta, hogy az angolszászok felszámolják a háború alatti szövetségi 
rendszer minden maradványát, és hidegháborús konfrontációra térnek át a 
Szovjetunióval és szövetségeseivel szemben. Az új világháború kitörésétől fél- 
ve a magyarországi kommunista vezetők is gyorsítani kívánták a társadalmi 
fejlődést. Ilyen körülmények között Rákosi bizonyára szinte személyéhez szóló 
szemrehányásnak tekintette például az egyik moszkvai tekintélyes elméleti fo- 
lyóirat 1947-es cikkét, amely Lengyelországot, Bulgáriát, Jugoszláviát, Cseh- 
szlovákiát a népi demokráciák közé sorolta, de Magyarországot és Romániát 
úgy említette, mint amelyek még csak haladnak ebbe az irányba. 

A nagy lökést Rákosinak a Tájékoztató Iroda 1948. június 27-i bukaresti, a 
Jugoszláv Kommunista Pártot megbélyegző és eltaszító határozata adta. Rákosi 
természetesen tudta, hogy 1948 elejétől folyt az egyre élesedő vita a szovjet és 
a jugoszláv párt vezetősége között, és megértette a különböző fontos részlet- 
kérdések mögött meghúzódó lényeget is — azt tudniillik, hogy az ellentét, a vi- 
ta tárgya: a szocializmusba vezető különböző utak, az átmenetnek a sajátos 
viszonyok szerinti formálása s az , eretnekek" kizárása az egységfrontból. S azt 
is nyilvánvalóan tudta, hogy Sztálin bizalmatlanul szemlélte a jugoszláv—bol- 
gár, majd az egész balkáni térségre (Románia, Albánia) kiterjedő föderációs és 


16 I. m. 330—332. old. 

vámuniós terveket. Talán még az is eszébe jutott, hogy egyszer, 1946 őszén, az 
MKP III. kongresszusán ő ís foglalkozott valami hasonló elképzeléssel, amikor 
arról beszélt, hogy a dunai népek szövetsége, a vámhatárok lebontása , sokat 
enyhítene azon a keserűségen, amelyet népünk a most készülő békével kap- 
csolatban érez".!7 

Rákosi — túl azon, hogy elfogadta a Tájékoztató Iroda állásfoglalásait — fel- 
ismerte azt is, hogy itt a lehetőség a magyar népi!demokrácia és személyesen az 
ő nemzetközi súlyának növelésére. Hogy Rákositól nem volt idegen az effajta 
rivalizáló, a politikai-társadalmi terepet szinte versenypályának tekintő szem- 
lélet, tanúsítja az is, hogy 1948. november 30-án, a KMP megalakulása 30. év- 
fordulójának ünnepségén kijelentette: a felszabadulás után lemaradtunk a 
szomszédos országokhoz képest, de most kezdjük utolérni a többi népi demok- 
ráciát. 

Az utolérés érdekében is nagyobb sebességre kapcsolt. Kimutatta, hogy a 
magyar pártban, a mi gyakorlatunkban is fellelhetők a jugoszlávoknál kifogá- 
solt hibáknak legalábbis a nyomai. S mindinkább érvényesíteni kezdte a poli- 
tikai gyakorlatban azt a hamis sztálini tételt, mely szerint az osztályharc a 
szocialista építés előrehaladtával állandóan és szükségszerűen éleződik. Ebből 
szinte egyenesen következett az a gyakorlat, hogy ha ez a valóságban nem így 
alakul, akkor élezzük magunk az osztályharcot. Ez szükségképpen , ellenség- 
kereséshez" és , ellenségcsináláshoz" vezetett. 

Az osztályharc persze a felszabadulás után szükségszerűen folyt. Rákosi azon- 
ban ezt mesterségesen is élezte, mégpedig olyan időpontban, amikor az osztály- 
ellenség nagyrészt vereséget szenvedett. Nem véletlen, hogy 1949 első felé- 
ben, amikor folytak a proletárdiktatúra társadalmi és állami rendszerének 
kialakítását célzó elvi és gyakorlati munkálatok, Rákosinak és a vele együtt- 
haladó csoportnak a szövetségi politikáról, illetve a népfront szerepéről vallott 
nézetei megkeményedtek, eltorzultak. 

Már az MDP Központi Vezetőségének 1948 novemberi ülésén Rákosi a régi 
formák és intézmények megszüntetését szorgalmazta. Ezeken mindenekelőtt a 
demokratikus pártokat értette. A következő, 1949. márciusi 5-i központi vezető- 
ségi ülésen már arról szólt, hogy a demokratikus pártok léte és további műkö- 
dése , tartalék" az osztályellenségnek. Ezzel e pártok sorsa megpecsételődött, a 
többpártrendszer megszűnt. 

A párton kívüliekben sem bízott. Ugyanebben a KV-beszámolójában lénye- 
gében megfogalmazta az ,aki nincs velünk, az ellenünk van" tételt. Azt állí- 
totta, hogy aki nem az MKP-ra szavazott, az nem egyszerűen párton kívüli volt, 
hanem Pfeiffert vagy Barankovicsot választotta. Aki tehát pártonkívüliként ju- 
tott be a DÉFOSZ-ba (a Dolgozó Parasztok és Földmunkások Országos Szövet- 
ségébe), azoknak nagy többsége — úgymond — a demokrácia ellen szavazott, 
és feltételezhető, hogy pártonkívüliségük lényegében a kulák iránti rokonszen- 
vüket takarja. ; 

Mindezek után alakult meg a népfront 1949. március 15-én. De milyen lehe- 
tőségekkel és perspektívával, amikor 10 nappal előtte, a már említett márciusi 
KV-ülésen így nyilatkozott róla Rákosi: , Ha az elvtársak azt hiszik, hogy ez 
a népfront hosszú életű, tartós képződmény, akkor nagyon tévednek. Ez a nép- 
front tulajdonképpen a szomszéd pártok elhalási processzusának egy foka... 
sok ebből a népfrontpolitikából nem jön ki." Nem is volt később számára sem 
más a Népfront, mint puszta díszlet ! 


XP 


A Rajk-per volt a Rubicon Rákosi politikai pályáján. Ezzel lépett át azoknak 
a politikusoknak a kategóriájából, akik hibákat — súlyosakat ugyan, de mégis 


17 Rákosi Mátyás: Válogatott beszédek és cikkek. Szikra, 1955. 140. old. 
18 A magyar forradalmi munkásmozgalom története. 3. köt. Kossuth Kónyvkladó. 1970.. 197. 

jóvátehetőket — csinálnak, azokéba, akik jóvátehetetlen, megbocsáthatatlan 
bűnöket követnek el. A törvénytelenségben és a konzekvenciák súlyosságában 
az MDP messze meghaladta a többi népi demokrácia, a többi testvérpárt ha- 
sonló eltévelyedéseit, s nyilvánvaló, hogy ebben nagy szerepet játszott Rákosi 
túlbuzgósága, felajánlkozása. Túlteljesítő hajlamát egész 1949 utáni magatar- 
tása mutatja. 

Mikor 1949. szeptember 30-án a nagybudapesti aktívaértekezleten elmondta 
azt az árulkodó mondatot a Rajk-ügyről, hogy , Nem is volt könnyű a felgön- 
gyölítés kidolgozása, és megvallom, hogy sok álmatlan éjszakámba került, amíg 
a végrehajtás terve alakot öltött"9 — minden későbbi mentegetőzése kilátás- 
talanná vált. Amennyiben csak rajta múlt, igyekezett arra késztetni néhány 
testvérpártot és azok vezetőit, hogy kövessék példáját. Az említett nagybudapes- 
ti aktíván név szerint is megemlítette Csehszlovákiát, Bulgáriát, Albániát, Ro- 
mániát, Lengyelországot, mondván: a Rajk-ügy tanúsága szerint az ottani párt- 
ellenes elemek ugyancsak összeköttetésben állnak Titóékkal. Aztán pedig jött 
a szinte utasításszámba menő következtetése: a Magyarországon felgöngyölt 
összeesküvés szálai más országokba is átnyúlnak, és így lehetővé válik, hogy 
ott is ártalmatlanná tegyék az amerikai és egyéb imperialisták, jugoszláv árulók 
kémeit. 

És már ekkor beprogramozta a többi koncepciós ügyet is, azt hangoztatva, 
hogy még nem számoltuk fel gyökeresen az ellenség szervezeteit. Láthatóan, 
legalább már körvonalaiban megvolt a terve előbb Szakasits Árpád, Marosán 
György és a baloldali szociáldemokraták, .késődbb Kádár János, Kállai Gyula 
és a párt felszabadulás előtti hazai vezetősége más tagjainak ellenségként való 
kezelésére és fokozatos eltávolítására. 

Az olyan, mai fejjel elképesztő túlzások, hogy a hibák mögött mindig keres- 
ni kell és meg kell találni az ellenség kezét, a közéletre és az emberi kapcsola- 
tokra is rombolóan hatottak. Kétségtelenül azt akarta, hogy féljenek tőle, a 
párttól és az államtól, mert ekkoriban már azt hitte, hogy csak ilyen — a forra- 
dalmi munkásmozgalomtól idegen! — eszközökkel valósítható meg Magyaror- 
szágon a szocializmus. 

Közismert az a hatás, amelyet az erőltetett iparosítási program, az erőszakos 
tsz-szervezés, az életszínvonal csökkenése, a demokrácia korlátozása, a hibák 
és torzulások a társadalmi közérzetre gyakoroltak. Sok politikai dokumentum 
és tudományos mű feldolgozta ezt az elmúlt negyedszázadban, kimutatva, hogy 
bár Magyarország ezekben az években igen sokat fejlődött, így agrár-ipari or- 
szágból ipari agrárországgá vált, az eredményekért az ország, a nép rendkívül 
nagy árat fizetett, és a súlyos torzulások akadályozták a szocialista építés foly- 
tatását, sőt hovatovább a szocializmus létét veszélyeztették. A hibákról és a 
bűnökről szólva most azonban csak arra kívánok emlékeztetni, hogy a törvény- 
telenségek áldozatainak többsége a párt régi harcosai közül került ki. 

Azt szokták mondani, hogy valakiből istent csinálni csak úgy lehet, ha találni 
hozzá istenítőket. Ez valóban így van, és természetesen nem lehet felmenteni a 
Központi Vezetőséget, Rákosi szűkebb környezetét, sőt talán a pártnak a leg- 
öntudatosabb, legtapasztaltabb részét sem, hogy hagyta, illetve segítette 
Rákosi Mátyás egekbe emelését, s maga is gyakorolta az ezzel együtt járó, a 
marxizmustól idegen rituálékat. De mégiscsak perdöntő magának Rákosinak a 
magatartása, aki megideologizálta önmaga számára is a személyi kultusz szük- 
ségességét. 

Rákosi Mátyás fénye teljében 1952. március 9-én, 60. születésnapján ragyo- 
gott. Sztálin 70. születésnapjának mintájára országra szóló nagy ünnepségeket. 
rendeztek. , Népünk szeretett vezére" tiszteletére munkaversenyt szerveztek; 
portrék, szobrok, képének plakátjai öntötték el a hivatalos helyiségeket és az 
üzletek kirakatait is; tudományos ülésszakokon elemezték a különböző diszcip- 
línák fejlődéséhez való hozzájárulását; a Szépirodalmi Könyvkiadónál díszes 
kötet jelent meg , Magyar írók Rákosi Mátyásról" címmel; az ezernyi ajándék- 


19 Rákosi Mátvás: Válogatott beszédek és cikkek. 476. old. 

ból, amely csak úgy áradt hivatalos helyekről és privát emberektől, az egész or- 
szágból, kiállítás nyílt; , Rákosi Mátyás élete képekben" címmel díszes fénykép- 
albumot adtak ki.9 

A születésnapi ünnepségek csúcspontja március 8-án este az Operaházban 
rendezett ünnepi ülés és műsor volt. Most, e cikkre készülve, megnéztem a szü- 
letésnapi emlékezésről készült kisfilmet. Mi, az egykori szervezők, készítők 
szinte hitetlenkedve néztük az ízléstelenségnek azt a tobzódását, amit a cellu- 
loidszalag visszaidézett. De jó, hogy az ember felejteni tud! 

Milyen jó és fontos, hogy már emlékezni, a múlttal szembenézni is tud és mer! 
Mert hiszen, amint ott néztem a zárójelenetet — az Operaház színpadán sok 
száz táncos, énekes népviseletben előrehúzódva a zenekari árokig, a nézőtér is 
felállva és feléje fordulva integet a díszpáholyban mosolygó Rákosi Mátyásnak, 
és tele torokból énekli: , Gyertek lányok, öltözzetek fehérbe. Szórjunk rózsát 
Rákosi Mátyás elébe / Hadd járjon ő a rózsában bokáig / Éljen, éljen Rákosi 
elvtárs sokáig!" — eszembe jutott: , Mit hitetlenkedsz, mit csóválod a fejed, 
hiszen te is ott énekeltél, szívből, meggyőződésből." 


XXX 


Az 1953 és 1956 közötti szakasz Rákosi politikai pályáján leszálló ág. Csalha- 
tatlanságának téveszméje szétfoszlott, helyette gyülekezni kezdtek a feje felett 
a hibák és főként a törvénytelenségek előidézte viharfelhők. Minthogy pedig 
tevékenységének mélyreható, kritikus felülvizsgálatára nem volt hajlandó és 
képes, a párt és a népi demokratikus rendszer megújulásának kerékkötőjévé 
vált. 

Az 1953 júniusi központi vezetőségi ülés határozata — nem sokkal Sztálin 
halála után — megteremtette egy ilyen megújulás lehetőségét. Kedvezett ennek 
a nemzetközi feszültség akkori mérséklődése is. Rákosi kénytelen volt tudomá- 
sul venni a mindebből politikájára és személyi helyzetére is következő módo- 
sításokat, ám ezt csak taktikai kitérőként fogta fel, azt gondolván: az , olvadás" 
átmeneti és labilis, viszont törvényszerűen állandó a nemzetközi viszonyokat 
meghatározó konfrontáció. Következőleg: viszonylag rövid szakasz után vigz- 
szatér majd az az idő, amikor az ő intranzigens osztályharcosságára lesz 
szükség. 

Mindez nem jelenti azt, hogy az 1953 júniusi határozat végrehajtásáért sem- 
mit sem tett volna. A határozat után a Központi Vezetőség ülésén több kérdés- 
ben kritikát, illetőleg önkritikát gyakorolt, kollektívebb lett a vezetés. A minisz- 
terelnöki és a pártvezetői posztot megosztották, és a főtitkárságot is megszün- 
tetve Rákosi a Központi Vezetőség első titkára lett. A személyi istenítés formái 
és rituáléi is fokozatosan megszűntek. Változott a közélet, a párt-, a mozgalmi 
tevékenység légköre, és a gazdaságban is számos pozitív intézkedés történt. 

Rákosi magatartásában azonban végig volt bizonyos kényszeredettség, belső 
ellenállás. Ennek a legfőbb oka nyilván a rettegés volt, hogy eljön az idő, ami- 
kor számon kérik tőle a koncepciós perek iszonyatát; következőleg minden ere- 
jével, a legkülönbözőbb manőverekkel húzni-halasztani próbálta az ártatlanul 
elítéltek rehabilitálását. 

A gátlástalanság, a ravasz manőverezés politikusának mutatkozott Rákosi 
1954—55 fordulóján. Az 1954. október 19—20-i központi vezetőségi ülésen Nagy 
Imre frontális támadást indított az ,új szakasz" visszahúzói, , baloldali ellen- 
állói" ellen, és lényegében maga mögé állította a testületet. Rákosi — minden 
későbbi állításával szemben — ekkor egyetértően nyilatkozott Nagy Imre állás- 
pontjáról : utizenöt hónap veszteségről" beszélt, amelyet be kell hozni. (15 hó- 
nap telt el 1953 júniusa óta). Azután Rákosi szabadságra ment. Visszatérve, de- 
cembertől keresztülvitte az egész októberi értékelés és az abból következett lé- 
pések visszavonását, megbélyegezték mint elhajlást, revizionista, jobboldali té- 
velygést. A Központi Vezetőség 1955. március 2—4-i ülésen elhangzó előterjesz- 


10 E kötet egyik szerkesztője e sorok Írója volt. 

tésében már a jobboldali veszély az akadálya a párt politikája sikeres végrehaj- 
tásának. Már maga a ,,villám-váltás" is bizonyítja, hogy Rákosi részéről nem 
megalapozott elvi jellegű és színvonalú harc folyt Nagy Imre valóban jelentke- 
ző jobboldali hibái ellen, a párt helyes politikájáért, hanem ennek ürügyén 
régi befolyása visszaszerzéséért indult rohamra. 

Rákosi ugyanis új fuvallatokat érzett a nemzetközi színtéren. 1954 végén az 
NSZK felfegyverzése és a NATO-ba való bevonása növelte az aggodalmakat, 
és a katonai védelmi képesség erősítésére terelte a figyelmet. A Szovjetunióban 
és több népi demokráciában újra nyomatékosabban hangsúlyozni kezdték a ne- 
hézipar elsődleges fejlesztését. Minthogy az új szakasz politikájának és az 1954. 
októberi nyomatéknak fontos eleme volt a nehézipar prioritásának megszün- 
tetése, megvolt Rákosi platformja: az ellenség nehéztankokat és bombázókat 
gyárt, ezért lázasan növeli nehéziparát; másrészt viszont azt szeretné, ha mi el- 
hanyagolnánk a mi nehéziparunkat. Ez volt az okfejtése az 1955. március 
2—4-i ülésen. . 

De — hála a Szovjetunió erőfeszítéseinek — csak átmeneti volt a nemzet- 
közi horizont beborulása. 1955. május 15-én Bécsben aláírták Ausztriával az ál- 
lamszerződést ; május 26. és június 2. között szovjet párt- és kormányküldöttség 
járt Belgrádban, és helyreálltak a normális kapcsolatok a két párt és kormány 
Kati Június 18. és 23. között a négy nagyhatalom kormányfői Genfben tár- 
gyaltak. 

Mindezek közül a déli szomszédainkkal kapcsolatos változások érintették kü- 
lönösen érzékenyen Rákosi Mátyást, a jugoszláv , elfajulás" és a Titó elleni tá- 
madások egykori élharcosát. Szánalmasnak mondanám, ha nem lenne annyira 
vérlázító, ahogyan a , Jugoszláviával való viszony normalizálását", illetve e vi- 
szony elromlásának okát először nyilvánosan indokolta (1955. augusztus 5. Kép- 
viselői beszámoló Csepelen): , Ennek az áldatlan helyzetnek kialakulásában — a 
magyar—jugoszláv viszony megromlásában — jelentékeny szerepet játszott Pé- 
ter Gábornak, az államvédelem volt vezetőjének és bandájának ellenséges, pro- 
vokációs tevékenysége, mellyel megtévesztett bennünket, megrágalmazta a ju- 
goszláv nép vezetőit, s ezzel súlyos károkat okozott mindkét országnak.""! 


Ettől kezdve Berija cinkosai, Péter Gábor és bandája lesz minden törvényte- 
lenség bűnbakja. Rákosi most már végső harcát vívja a politikusi létért. Tak- 
tikázik, ügyeskedik: hátha — a cinkosság képzetét beplántálva — a vezetés, a 
pártaktíva minél szélesebb rétegét tudja védelmezőjévé tenni. 

A koncepciós perek életben maradt áldozatai előtt kinyílt ugyan a börtönka- 
pu, visszakapták párttagságukat, s munkába is állították őket — persze sohasem 
abba az általában magas funkcióba, ahonnan eltávolították őket —, mindez 
azonban a nyilvánosság teljes kizárásával folyt. Az érv az volt: nem szabad e té- 
nyekkel megrendíteni a pártba vetett bizalmat. 

Így ment ez tovább az SZKP 1956. február 14. és 25. között tartott XX. kong- 
resszusa után is, amelyről hazatérve Rákosi Mátyás a Központi Vezetőség már- 
cius 12—13-i ülésén szemrebbenés nélkül kijelentette: a XX. kongresszus mun- 
kája folyamán megállapíthatta, hogy az MDP fő irányvonala helyes, és nincs 
más teendő, mint folytatni azt a politikát, amelyet a Központi Vezetőség 1955 
márciusi határozataiban lefektetett.2 

Ezen az ülésen már nekiszegezték: mi van a rehabilitálásokkal, s miért hall- 
gatott róla. A válasza megdöbbentő: valóban lassan ment, és még nincs befejez- 
ve a rehabilitáció, de figyelembe kell venni, hogy először csináltuk életünkben, 
mi magunk sem tudtuk, hogyan kell csinálni, és a bíróság sem. De — állította 
— lényegében helyes irányba vittük, és április 4-ig ezt a kérdést megoldjuk. 
Majd hozzátette, hogy más országokban e téren messze mögöttünk állanak, sőt 
meglepődtek, hogy mi milyen erélyesen nyúltunk ehhez a kérdéshez. 

Most már feltartóztathatatlan volt pályafutásának a vége. -Késő volt már a 
március 25-i egri beszéd, melyben bejelentette: a Rajk-per provokáción alapult, 


21 Rákosi Mátyás: A szocialista Magyarországért. 2., bővített kiadás. 591. old. 
22 Magyar Távirati Iroda. Külön Kiadás, 1956. március 13. 30. old. 

amelyet Berija, továbbá Péter Gábor és bandája készített. És hiába lépett a 
nagy nyomásra két hónappal később megint egyet, és mondta ki végre a május 
18-i budapesti pártaktíva-ülésen (egyébként utolsó nyilvános fellépésében), 
hogy: , abban, hogy nálunk ilyen súlyos törvénytelenségek előfordulhattak, hi- 
bás vagyok én magam is"3 —. sorsa megpecsételődött. 

Az MDP Központi Vezetőségének 1956. július 18—21-i ülése felmentette Rá- 
kosi Mátyást első titkári tiszte és politikai bizottsági tagsága alól. Sajnos, az er- 
ről szóló hír — meg nem érdemelt kímélettel és nem mérve fel eléggé ennek po- 
litikai jelentőségét — okként megromlott egészségi állapotára hivatkozott. 


XXX 


Ami ezután következett, az már nem Rákosi Mátyás, a politikus, hanem egy 
összeomlott életű ember másfél évtizede, távol attól a földtől, ahol született. 

Még meg kellett élnie, hogy a párt és a nép érdekében, az igazság nevében és 
igazságot szolgáltatva áldozatainak, 70 éves korában kizárják őt abból a párt- 
ból, amelynek alapításánál 44 évvel ezelőtt ő is ott állt. Az MSZMP Központi 
Bizottságának 1962 júniusi határozata kimondta: , A Rákosi-klikk tagjait kü- 
lönleges politikai felelősség terheli a személyi kultusz meghonosításáért, a nép- 
nek, a pártnak, a szocializmus ügyének okozott mérhetetlen károkért és a kon- 
cepciós perekért is." 

1971. február 7-én a Népszabadság hírrovatában néhány sor jelent meg: Rá- 
kosi Mátyás, a Magyar Dolgozók Pártja Központi Vezetőségének volt első titká- 
ra február 5-én Gorkij város megyei kórházában súlyos és hosszadalmas beteg- 
ség után életének 79. évében elhunyt. 

A , Rákosi-jelenség" és általában a személyi kultusz feldolgozása — éppen a 
szocializmus érdekében — a politikai tudományok egyik fontos feladata. 

Nemes János 


23 Szabad Nép, 1956. május 19. 

A washingtoni vezető körök válaszúton 


A szovjet—amerikai kapcsolatokról 


Aggodalommal vegyes várakozással figyeli a nemzetközi és a hazai közvéle- 
mény: hogyan alakul a szovjet—amerikai viszony. Sikerül-e a két ország kap- 
csolataiban az elmúlt években végbement romlást megállítani, hogy stabil és 
normális szovjet—amerikai viszony jöhessen létre? 

Nos, ami a Szovjetunió külpolitikáját illeti, annak éppen ez az egyik alapvető 
és változatlan célja. A Szovjetunió nem alkalmazott szankciókat, nem mondott 
fel aláírt szerződéseket, megállapodásokat, nem szakított félbe megkezdett tár- 
gyalásokat. A szovjet békepolitika folyamatosságát húzta alá az SZKP KB no- 
vemberi plénumán elmondott beszédében Jurij Andropov, a KB főtitkára is: 
, Teljes felelősséggel kijelenthetem, hogy a Szovjetunió külpolitikája olyan volt 
és marad, ahogyan azt az SZKP XXIV., XXV. és XXVI. kongresszusának hatá- 
rozata jelölte meg." Már korábban, amikor az SZKP Központi Bizottságának fő- 
titkára fogadta a Leonyid Brezsnyev temetésére Moszkvába érkezett George 
Bush alelnököt és George Shultz külügyminisztert, aláhúzta: a Szovjetunió, 
amely következetes békepolitikát folytat, kész arra, hogy mindkét ország népe 
és a nemzetközi helyzet megjavítása érdekében, a teljes egyenlőség és a be nem 
avatkozás alapján építse kapcsolatait az Egyesült Államokkal. 

A nagy kérdés tehát valójában az: tapasztalható-e a másik félnél, az Egyesült 
Államokban. hajlandóság arra, hogy az eddigi irányvonalat felülvizsgálva ha- 
sonlóan konstruktív alapállást foglaljon el? Nem könnyű erre kategorikus vá- 
laszt adni, mert itt többfajta ellentétes erő hat egyidejűleg. 

Miután tarthatatlanná vált a leszerelési tárgyalásokon való amerikai részvé- 
tel feltételekhez kötése, ha megszakításokkal is, de folynak a tárgyalások a ha- 
dászati eszközökről és az európai atomfegyverekről. De továbbra is meghatá- 
rozónak tűnik a hivatalos amerikai politikában az a törekvés, hogy fölényre 
tegyenek szert, és a tárgyalásokon egyoldalú engedményeket érjenek el. Ez 
azonban most nehezebb, mint azelőtt, mivel a kormányzat szavazatokat vesztett 
a november 2-i időszakos választásokon; továbbá az atomfegyverek befagyasz- 
tása mellett ugyanaznap leadott több millió szavazat is hat a kormányzatra. 
Alig múlik el nap anélkül, hogy ne lenne tapasztalható valamilyen jelzés az 
amerikai politikában: az , átlagemberek" fokozódó mértékben válnak bizal- 
matlanná a konfrontációs jellegű hivatalos politikával szemben. James Reston, 
az ismert publicista Írta: a jelenlegi kormányzat induláskor birtokolt bizalmi 
tőkéjének igen nagy része rövid idő alatt elveszett odahaza is és szövetségesei 
között is. Ennek egyik oka a Szovjetunió irányában folytatott politikája. 


Ismeretes, hogy a fegyverkezés fokozását és az ezzel összefüggő kiadások 
példátlan méretű növelését a kormányzat a , szovjet veszéllyel" indokolja. 
A fegyverkezési hajsza , felpörgetése" elyan folyamat, amely nem a Reagan- 

kormányzattal kezdődött el: megmutatkozott ez már a Carter-kabinet utolsó 
időszakában, de jóval előbb is. Mindenesetre a jelenlegi kormányzat már hata- 
lomra lépésekor ezt a célt körvonalazta. Az a tanulmánykötet, amelyet még 
1980-ban a Hoover Intézet adott ki a hatalomátvételre készülő konzervatívok 
áldásával, lefekteti a követendő politika alapjait. Abból kiindulva, hogy az 
enyhülési politika az Egyesült Államok katonai erejének elmaradásához vezetett 
és hogy Washington ennek következtében a Szovjetunióval szemben pozíció- 
kat vesztett — főleg a , harmadik világban" —, e tendenciák megfordítását 
szorgalmazza a tanulmánykötet. A republikánus párt hivatalos választási okmá- 
nya pedig 1980-ban megállapította: , célul tűzzük ki a védelmi kiadások olyan 
szinten tartását, amely elegendő ahhoz, hogy megszüntessük elmaradásunkat a 
Szovjetuniótól, és végső soron létrehozhassuk a katonai fölény helyzetét, amit 
az amerikai nép követel". 

Ezek az ajánlások nem maradtak papíron. Elegendő arra utalni, hogy csupán 
a következő öt esztendőben a hadikiadásokra 1,5 billió dollárt akarnak fordi- 
tani. Békeidőben még sohasem irányozták elő a katonai költségvetés ilyen 
méretű növelését, mint most. Az amerikai arzenál minden elemének gyors 
Egéisle fejlesztését tervezik, ezen belül elsősorban a nukleáris fegyverek arze- 
náljáét. 

Mindezt főként azzal indokolják, hogy a katonai erőviszonyok állítólag , drá- 
mai módon" a Szovjetunió javára tolódtak el. Megjelent és a hivatalos argu- 
mentáció részévé vált egy új fogalom: a , sebezhetőség ablaka". Ez azt az idő- 
szakot jelöli, amikor a Szovjetunió — Weinberger hadügyminiszter szavaival 
— ,képes a megtorlás veszélye nélkül csapást mérni az Egyesült Államokra, 
olyan megsemmisítő erővel, hogy térdre kényszerítheti országunkat". Az újra- 
felfegyverzés e logika szerint azt a célt szolgálná, hogy , becsukják az ablakot", 
vagyis , helyreállítsák" az egyenlőséget. 

Mindez demagógia, amely azt a tényt használja ki, hogy két ország (vagy két 
szövetségi rendszer) erőinek paritását lemérni a nyolcvanas években összeha- 
sonlíthatatlanul bonyolultabb, mint bármikor korábban. Az előző évtizedekben 
lényegében repülőgépeket repülőgépekkel, lövegeket lövegekkel, csapatlétszá- 
mot csapatlétszámmal kellett és lehetett összemérni. Ma meghatározó szerepet 
játszik egyéb tényezők sokasága: a hordozók és külön a robbanótöltetek szá- 
ma, a minőségi tényezők, a célbajuttatási pontosság, a rakéták repülési idejétől 
függő sebezhetőség. Az az amerikai , érvelés", amely a Madison Avenue hirde- 
tési iparának legjobb hagyományai szerint egyetlen jelszót sulykol — a sebez- 
hetőség ablakát —, a lényeget fedi el. Homályban hagyja, hogy az Egyesült Ál- 
lamok a második világháború befejezése óta hatalmas nukleáris arzenált épített 
ki. Így az ötvenes esztendőkben 1500 hadászati bombázóból álló armádát állított 
fel, a hatvanas években pedig megkezdte az interkontinentális ballisztikus raké- 
ták rendszerbe állítását — akkor a Szovjetuniónak egyetlen ilyen eszköze sem 
volt! — és megkezdődött ezek felszerelése, egyszerre több célra külön-külön 
irányítható robbanófejekkel. 


A hetvenes években hozta be lemaradását a Szovjetunió, és az Egyesült Ál- 
lamokéval egyenértékű atompotenciált épített ki. Ezzel kapcsolatban azonban 
alá kell húzni: hamis a , sebezhetőség ablakának" kísérő argumentuma, neveze- 
tesen az, hogy ebben az évtizedben az Egyesült Államok , egyhelyben topogott", 
mert , mérsékletet tanúsított". A Pentagon valójában ebben az időszakban a 
minőségi fejlesztés jelentős programját valósította meg: beállította a Minute- 
man II, a Polaris B—3 és a Poseidon C—3 rakétákat, fokozta a célbajuttatási 
pontosságot, növelte a fürtös rakéták robbanófejeinek számát; megkezdte olyan, 
minőségileg új fegyverfajták kifejlesztését, mint a nagy hatótávolságú robot- 
repülőgépek (szárnyasrakéták). Az is tény, hogy a szovjet és az amerikai erő- 
feszítések a hetvenes évek második felére nem szovjet fölényhez, hanem — a 
fegyverzet magasabb szintjén — hozzávetőleges egyenlőséghez vezettek. Ezt 
azok ismerték el, akiknek illetékességében és szakértelmében az Egyesült Ál- 
lamokban senki sem kételkedhetett. Amikor Carter elnök Bécsben aláírta a 

S5ALT—2 megállapodást, a vezérkari főnökök egyesített bizottságának tagjai 
hivatalból elküldték szakvéleményüket az amerikai kongresszusnak. A szakvé- 
lemény sommázta: az Egyesült Államok és a Szovjetunió hadászati arzenáljai- 
nak meglevő különbségei kiegyenlítik egymást, s így a SALT—2 a két ország 
siratégiai erőegyensúlyára épül. 

Az Egyesült Államok mostani példátlan méretű fegyverkezési programja te- 
hát nem a Szovjetunió utolérését, hanem az erőegyensúly felborítását, az Egye- 
sült Államok katonai fölényének megteremtését szolgálja. Az MX rakétával 
kapcsolatban, amely az elmúlt hónapokban a figyelem előterébe került, Gene 
la Rocgue nyugalmazott ellentengernagy nemrégiben újságírók előtt kifejtette: 
ma egy fegyver műszaki mutatóiról pontosan következtetni lehet, mire kívánják 
használni az eszközt; így az MX — figyelembe véve repülési sebességét, de a 
nagy találati pontosságát is — az elsőcsapásmérő fegyverrendszerekbe építhető 
be, vagyis olyan fegyver, amelynek célja a Szovjetunió kulcsfontosságú objektu- 
mainak , meglepetésszerű kikapcsolása" lehet. Továbbá az MX előirányzott ,SŰ- 
rű telepítése megsérti a- SALT—2 megállapodást, amely megtiltja új kilövő 
berendezések létesítését interkontinentális rakéták számára. 


Nem Dmitrij Usztyinov, a Szovjetunió honvédelmi minisztere volt az első, aki 
rámutatott a szerződésszegés veszélyére, hanem Paul Warnke, aki a Carter- 
. kormányzat idején az Egyesült Államok főmegbízottja volt a SALT-tárgyalá- 
sokon. A Védelmi Tájékoztató Központ nevű washingtoni kutató egyesülés pe- 
dig — amelynek élén nyugalmazott tábornokok, tengernagyok és korábbi kor- 
mányzatok magas rangú tisztségviselői állnak — a közelmúltban ez ügyben köz- 
rebocsátott tanulmányában ezt írta: , Reagan elnök és tanácsadói a jelek szerint 
az országot nukleáris háborúra készítik fel. Az MX és a hasonló amerikai fegy- 
verek kifejlesztése olyan benyomást kelt az Egyesült Államokban, Európában 
és a Szovjetunióban, hogy az Egyesült Államok atomerejét arra készíti elő, 
hogy meglepetésszerű megsemmisítő csapást mérjen a Szovjetunióra. Mindez 
kísérlet arra, hogy teljességgel szert tegyenek mindarra, ami egy nukleáris há- 
ború megvívásához szükséges. Ennek következtében növekedett a háború ve- 
s EGES még akkor is, ha egyidejűleg a tárgyalásokba vetett bizalmat is hangoz- 
tatják." 


E sorok egyben azt is tükrözik, hogy a , szovjet veszéllyel" indokolt erőltetett 
ütemű fegyverkezés a fenyegetettség tudatát váltotta ki az amerikai emberek- 
ben, sok vezetőben is. Erősödőben van az a felismerés, hogy az amerikai-szov- 
jet szembenállás, mindenekelőtt katonai téren, kiéleződés esetén atomkataszt- 
rófához vezethet. Ez a fenyegetettségi érzés a nyugat-európai tömeghangulat ki- 
alakításában jó ideje komoly szerepet játszott, az Egyesült Államokban azon- 
ban ezt az érzést a legutóbbi időkig elnyomta a , szigettudat" és a , távolság- 
tudat": A katonai programok körüli vitában azonban fokozatosan előtérbe ke- 
rült: vajon miképpen válaszol majd a Szovjetunió az amerikai fegyverek kihí- 
vására. És mivel Amerikában is közismert, hogy a lépéseket szükségszerűen el- 
lenlépések követik, egyre szaporodnak a józan hangok, s válik tömegessé, han- 
gosabbá a tiltakozás. 


Ezt a tendenciát csak erősítette, hogy az amerikai politika irányítói soroza- 
tosan nyilatkoztak a korlátozott atomháború lehetőségéről. Így Weinberger 
hadügyminiszter és más magas rangú személyek kijelentették: az Egyesült Ál- 
lamok sikerrel vívhat meg egy ilyen háborút a Szovjetunióval szemben. Mind- 
ez igen széles körben váltott ki nyugtalanságot. A szovjetellenes háborús han- 
gulatkeltés és hisztéria nyomán alakult ki a Ground zero (a robbanás epicent- 
ruma) nevű mozgalom. Ez ugyan nem foglalt el határozott álláspontot konkrét 
politikai kérdésekben; de felvilágosító munkájával — így a feltételezett nagy- 
városi atombomba-becsapódások , epicentrumaiban" rendezett s a hatásokat ér- 
zékletesen taglaló szemináriumok ezreivel — hozzájárult annak tömeges felis- 

meréséhez, hogy a szovjetellenes, atomháborús hadiköltségvetés nem növeli, 
hanem aláássa az Egyesült Államok biztonságát. És 1982 tavaszán a Ground 
zero rendezvényein részt vevők hangja már egy másik, konkrétabb politikai 
követelésekkel fellépő mozgalmat erősített: a Freeze-t (befagyasztást), amely az 
atomfegyverek további mennyiségi növelésének és minőségi fejlesztésének 
megtiltását írta zászlajára. (Mint ismeretes, éppen ezt javasolta ismételten a 
Szovjetunió az Egyesült Államoknak, de a washingtoni kormányzat elutasította 
az indítványt.) 


A befagyasztási mozgalom alulról indult, de növekvő hatást fejtett ki a poli- 
tika felső köreiben. Híveinek tömörítésében igen nagy szerepe volt két szená- 
tornak, a demokrata Edward Kennedynek és a republikánus Mark Hatfieldnek, 
akik ezzel a címmel jelentettek meg könyvet: , Befagyasztás! Miként lehet meg- 
akadályozni a nukleáris háborút?" A könyv előszavát az amerikai diplomácia 
legnagyobb élő személyisége, a hazánkban is ismert Averell Harriman írta: 
,Huszonhat esztendővel ezelőtt sem az Egyesült Államoknak, sem a Szovjet- 
uniónak nem volt egyetlen hadászati interkontinentális rakétája sem. Mostanra 
országaink hadászati rakéták ezreit telepítették, még nagyobb számú, mind na- 
gyobb erejű nukleáris robbanófejjel. Ezek már nem lassú járatú bombázók, 
amelyeket vissza lehet parancsolni. Ezek visszahívhatatlan fegyverek, amelyek 
óránként több mint tízezer kilométert tudnak megtenni, repülési idejükre per- 
cek jutnak, s az elhatározásokra másodpercek . . . Teljes képtelenség azt elkép- 
zelni, hogy az atomfegyverek hatékonyabb ellenőrzéséhez nukleáris fölény 
megteremtésén keresztül vezet az út . . . Meggyőződésem, hogy a szovjet vezetők 
komoly tárgyalásokat kívánnak, ami pedig a szovjet fölényről szóló legendát 
illeti, ez nemcsak cselekvésképtelenné tesz, hanem méltatlan is hozzánk." 


Az amerikai szenátusban Kennedy és Hatfield szenátor, a képviselőházban 
Edward Markey képviselő terjesztette be a Szovjetunió és az Egyesült Államok 
atomfegyvereinek egyidejű befagyasztásáról szóló javaslatot. A képviselőknek 
csaknem fele erre adta voksát, a mozgalom fellendülése ősszel folytatódott. Az 
alkotmányos előírásoknak megfelelően aláírások millióit kellett összegyűjteni 
azért, hogy az ország több államában a befagyasztás ügyéről szavazhassanak az 
állampolgárok. A kormányzat ellenpropagandára több mint százszorosát köl- 
tötte annak, ami a befagyasztás híveinek rendelkezésére állt. Ennek ellenére a 
kilenc állam közül — ahol a befagyasztás kérdését napirendre tűzték — nyolc- 
ban és a fővárosban, továbbá minden nagyvárosban, ahol külön népszavazást 
tartottak e kérdésben, a szavazók többsége igent mondott rá. 


A befagyasztási mozgalom sikere elképzelhetetlen lett volna a társadalom 
olyan tényezőinek aktivizálódása nélkül, amelyeknek a sajátos amerikai közeg- 
ben különösen nagy a jelentőségük. Az egyházakról van szó, a katolikus, a pro- 
testáns alsópapságról, de nemcsak róluk, hanem sok egyházi vezetőről is. Más 
szóval olyanok is elhatárolták magukat a kormányzat élesen antikommunista 
akcióitól és propagandájától, akik hagyományosan a konzervatív irányzatokat 
támogatták, s ezért a kormányzat számított rájuk. 


A hivatalos atomháborús , alapdoktrínával" — azzal a tézissel, hogy egy fel- 
tételezett konfliktusban az Egyesült Államoknak elsőként kell bevetnie atom- 
fegyvereit —, olyanok is szembe fordultak, akik korábban az atomfegyverke- 
zést nem ellenezték. A Foreign Affairs, a legtekintélyesebb amerikai külpoliti- 
kai folyóirat 1982 tavaszán megjelent cikkének a következők voltak a szerzői: 
Robert McNamara volt hadügyminiszter és a Világbank elnöke, George Ken- 
nan, volt moszkvai nagykövet (ő volt az, aki a második világháború után meg- 
alapozta a Szovjetunióval szemben folytatandó politika, az úgynevezett , fel- 
tartóztatás" irányvonalát); McGeorge Bundy professzor, volt elnöki nemzet- 
biztonsági tanácsadó és Gerald K. Smith, volt SALT delegációvezető. A szerzők 
ezt írták: , Minthogy teljes képtelenség bármiféle garanciát adni arra, hogy a 
szemben álló felek részéről nem következik be a korlátlan eszkaláció, a legko- 
molyabban kételkednünk kell az olyan politika bölcsességében, amely az atom- 

fegyverek elsőként való bevetésének hatékonyságáról beszél... Épp ezért úgy 
tűnik, itt az ideje, hogy az első csapásról való lemondás politikájának lehetősé- 
geit, előfeltételeit, a vele járó nehézségeket és előnyöket komolyan mérlegeljük." 


Amikor a jelen kormányzat hatalomra került, széles körben úgy értékelték a 
helyzetet, hogy a , konzervatív hullám" folytatódásának megfelelően, a kabinet- 
nek felhatalmazása van a katonai költségek szinte tetszőleges méretű emelé- 
sére. Másfél év óta azonban az Egyesült Államok gazdasága a recesszió (vissza- 
esés) szorításában működik, sőt immár elmélyült válságot, depressziót emleget- 
nek a közgazdászok és a realitásokkal számoló politikusok. S valóban, súlyos 
válságjelek mutatkoznak az amerikai gazdaságban. A termelőkapacitások ki- 
használatlansága 30 százalékos, de az acélgyártásé 50 százalékos; az autógyár- 
tás kapacitás-kihasználása 20 százalékkal csökkent egy év alatt. Az ipari terme- 
lés 1982. I. félévében 7 százalékkal esett vissza. Tömegessé váltak a vállalati cső- 
dök: 1982-ben, 11 hónap alatt 25 ezer vállalat ment tönkre. Az előzetes számítá- 
sok szerint 1983-ban 2.2 százalékkal csökken a nemzeti össztermék. Az inflációt 
ugyan a bankkamatlábak emelésével és más intézkedésekkel sikerült csökken- 
teni, de , cserébe" magasra szökött a munkanélküliek száma: már mintegy 12 
millió (az aktív lakosság csaknem 11 százaléka) van teljesen munka nélkül (nem 
számítva tehát a részleges munkanélkülieket és azokat, akik már feladták, hogy 
a munkaközvetítőknél munkáért jelentkezzenek). A tömeges; elbocsátások, fel- 
mondások száma fokozódik. Semmi remény sem látszik egyelőre a gazdasági 
folyamatok élénkülésére. 

Ez a helyzet egyre szélesebb körben késztet az erőltetett ütemű, a szovjet ve- 
széllyel motivált fegyverkezési hajsza következményeinek felmérésére. Arra: 
vajon mi lehet a rövid távú és a hosszú távú kihatása? 

A rövid távú hatásokkal az utóbbi időben több, a szakszervezetek által fi- 
nanszírozott és nagy visszhangot kiváltó dolgozat is foglalkozott. Kiemelkedik 
közülük egy 52 oldalas tanulmány; előszavát a repülés és űrkutatás dolgozóit 
egyesítő nagy szakszervezet élén álló William Winpisinger írta, s benne rá- 
mutatott: az előfeltételektől fűtött patologikus szovjetellenesség olyan tervek 
mozgatórugója, amelyeknek veszélyeit a munkástömegek még nem ismerték fel. 
Maga a tanulmány (címe: A reagani katonai fejlesztési program költségei és 
konzekvenciái — szerzői: Robert Degrasse, Paul Murphy és William Regan) 
gazdag tényanyagra támaszkodva cáfolja azt a közkeletű tévhitet, hogy a katonai 
kiadások élénkítően hatnak a gazdaságra, többek közt munkaalkalmak terem- 
tésével. A kutatók összehasonlították a B—1 hadászati bombázó kiadásainak 
gazdaságélénkítő hatását egy feltételezett azonos összegű lakóházépítési prog- 
rammal, illetve egy lehetséges adócsökkentéssel, s kimutatták: öt év alatt az 
adócsökkentés 30 ezerrel, a lakóházépítési program 50 ezerrel több munkaal- 
kalmat teremtene, mint a B—1. Rávilágítottak arra is, hogy az amerikai hadi- 
ipari termelés technológiai szintje igen magas, tehát nem szívhat fel tömegesen 
munkanélkülieket; az olyan szakemberekből, akikre a hadiiparnak szüksége 
van, csak kevesen vannak állás nélkül. Emellett az Egyesült Államok hadi- 
iparának sajátságos területi elhelyezkedése miatt (a déli—délnyugati államokba 
települtek a hadiiparral szorosan összefonódó legmodernebb ágazatok, így az 
űrkutatás, energetika, elektronika stb. gyárai) a legnagyobb koncentrációk 
éppen nem ott találhatók (tehát a középnyugati és az északkeleti államokban), 
ahol a munkanélküliség a legsúlyosabb. 

A távlati következményekkel foglalkozó tanulmányok a gazdaság militari- 
zálódásának az egész amerikai gazdaságra és nemzetközi versenyképességére 
gyakorolt hatását elemzik. Arra jutnak, hogy bizonyos határon túl a hadiipari 
termelés felfuttatása nem ösztönzi a konjunktúrát és a műszaki fejlesztést — 
ellenkezőleg: számos munkahely, beruházás és maga a gazdasági növekedés 
esik neki áldozatul, eltorzul az egész technikai haladás iránya. Így történhetett, 
hogy Japán máris utolérte, vagy megelőzte az Egyesült Államokat a korszerű 

elektronikai eszközök, így a videokazetták és képmagnók, az energiatakarékos 
gépkocsik előállításában. 

A gazdasági következmények mellett a szociális konzekvenciákról is szólni 
kell. A fegyverkezési hajsza, az óriási hadiipari megrendelések (amelyeknek 
teljesítésében több mint 20 ezer fővállalkozó és mintegy 100 ezer alvállalkozó 
vesz részt) egyre inkább túllépi az ország gazdasági teherbíróképességét, s az 
államadósságok feltornyosulásához vezet. Jelenleg jóval 1 billió dolláron felül 
van az államadósság, amelynek pusztán kamataira 1982-ben 109 milliárd dollárt 
fizetett ki az állam — többet, mint valamennyi oktatási, egészségügyi, élelme- 
zési program finanszírozására együttvéve. Így aztán a válság milliókat sújtó 
következményeit állami eszközökkel egyáltalán nem, vagy csak alig enyhítik; 
a fegyverkezési verseny oltárán feláldozzák azokat a programokat, amelyeknek 
célja a legkiáltóbb szociális egyenlőtlenségek tompítása. A hivatalos kimutatá- 
sok szerint a 12 millió amerikai munkanélküli mintegy felének már nem tudnak 
munkanélküli segélyt folyósítani. Épp azokban a napokban, amikor a jövő évi, 
békeidőben rekordot jelentő 232 milliárd dolláros hadiköltségvetés tervezetét 
a kongresszus elé terjesztette a kormányzat, az amerikai polgármesterek köz- 
gyűlésükön figyelmeztették: ha szociális kiadásokra — ingyenkonyhákra, szál- 
lásokra, munkanélküliek segélyezésére, átképzésre — nem kapnak állami esz- 
közöket, akkor a feszültség jelentős fokozódásával kell számolni. Kérésüket az 
elnök azzal utasította vissza: , a kormány táskái üresek". a 


A fenyegetettség érzetével együtt tehát a rövid s hosszú távú gazdasági és 
szociális konzekvenciák felmérésének nagy része van abban, hogy még a vezető 
körök egy részében is tapasztalhatók a realizmus bizonyos fokú újjáéledésének 
jelei. Mind többször és szélesedő körben teszik fel azt az alapvető kérdést: 
van-e egyáltalán , szovjet veszély"? Nem lehetne-e, nem kellene-e egy másféle 
politikát kidolgozni a Szovjetunió felé? 


A szovjet—amerikai kapcsolatokat fokozott teherpróbának tette ki a Szov- 
jetunióval szembeni ún. gazdasági hadviselés is. Ez természetesen nem a jelen- 
legi kormányzat találmánya: az előző, a Carter-féle kabinet vezette be 1980 ja- 
nuárjában a Szovjetunió elleni gabonaembargót. Ez azonban nem érte el cél- 
ját; egyrészt a Szovjetunió importfüggősége e tekintetben igen alacsony (az 
Egyesült Államokból, a világ legnagyobb gabonatermelő országából a X. ötéves 
terv első három évében hazai termelésének mindössze 5 százalékát importálta a 
Szovjetunió), másrészt a kiesett mennyiséget pótolták Argentína, Ausztrália és 
Kanada szállításai. Annál súlyosabb veszteségeket okozott az amerikai gazdaság- 
nak az embargó, amelynek csupán közvetlen kárát 3 milliárd dollárra becsülik 
(nem számítva a gabona tárolásával, az állami felvásárlással járó költségeket). 
Minthogy az amerikai középnyugat búzatermelő — és fontos szavazó blokkot 
alkotó — farmereinek különösen nagyok voltak a veszteségei, Reagan elnök 
tizenhat hónap után feloldotta a tilalmat. 

Az új kormányzat azonban minden más területen nehezítette a szovjet— 
amerikai kereskedelem feltételeit. Szigorította a külkereskedelmi exportenge- 
délyek megadását, ami további visszaesésekhez vezetett a gazdasági kapcsola- 
tokban. A lengyelországi események ürügyén előbb az amerikai cégeknek tíl- 
totta meg az olaj- és gázipari gyártmányok és technológiák, a Nyugat-Szibériá- 
ból Nyugat-Európába irányuló gázvezetékhez szükséges berendezések export- 
ját, majd pedig ezt a tilalmat kiterjesztette az amerikai cégek nyugat-európai 
leányvállalataira is, és olyan európai cégekre, amelyek amerikai licenceket hasz- 
nálnak termelésükben. 

A gazdasági hadviselés stratégái mindezzel a szocialista országoknak, első- 
sorban a Szovjetuniónak kívántak kárt okozni. Richard Pipes, a nemzetbízton- 
sági tanács szovjet ügyekben illetékes tisztségviselője 1982 október végén így 
válaszolt a US News and World Report című lapnak arra a kérdésére, mit kel- 


- 

lene embargó alá vonni a Szovjetunióba irányuló exportcikkek közül: , Nyilván- 
valóan mindent, ami közvetlenül katonai célokra is felhasználható; azután ott 
van azoknak a cikkeknek az óriási sszürke övezetes, amelyek közvetve használ- 
hatók fel katonai célokra. Jó példa erre egy mezőgazdasági gépeket előállító 
gyár. Lehet, hogy nem alakítható át harckocsikat vagy fegyverszállító gépeket 
gyártó üzemmé. De ha a szovjetek saját erőforrásból lennének kénytelenek fel- 
építeni, a katonai szektortól kellene elvonniuk felszereléseket, technológiákat 
és szakembereket . .. Aztán ott vannak azok a műszaki eljárások, amelyek sem 
közvetlenül, sem közvetve nem használhatók fel katonai célra, de befolyásolhat- 
ják a szovjetek keményvaluta-szerzési képességét." 

Ezzel a logikával természetesen bármiféle békés célú árucikk, tetszés szerinti 
technológia exportja leállítható: a fegyverzetkorlátozás területéről kölcsönvett 
kifejezéssel élve, ez a gazdasági kapcsolatok , nulla megoldása", 


Az amerikai hatalmi rendszer józanabb vezető képviselői kezdettől fogva fi- 
gyelmeztették a Reagan-kormányzatot: nem a Szovjetunió helyzetének reális 
értékeléséből indul ki, ha arra számít, hogy a fegyverkezés és a gazdasági had- 
viselés együttes hatása legyengítheti és ultimatív feltételek elfogadására kény- 
szerítheti a Szovjetuniót. Több amerikai lap közzétette annak a beszédnek tel- 
jes szövegét, amelyből itt most csak kivonatot adunk: , A nemzetközi kereske- 
delem új elemmel bonyolódott az elmúlt esztendőkben, amikor a dolgok politi- 
kai dimenziója uralkodott el a kereskedelmi tranzakciókon. Ez a politikai vonat- 
kozás azokban a harcos és rikító tálalású kezdeményezésekben ölt testet, ame- 
lyek a külkereskedelmet a külpolitika taktikai eszközeként kezelik. Én ezt 
villanykapcsoló-diplomáciának nevezem. Kormányunkban él egy nyilvánvaló 
hiedelem, hogy az egyes államokkal való kereskedelmet villanykapcsoló módjá- 
ra lehet 1le-felkattintani, ha egy ország bel- és külpolitikájában változásokat 
akarnak elérni. Az eredmény: az amerikai áruk világpiaci helyzete hanyatlik, 
miközben kereskedelmi partnereink növekvő mértékben látják bizonyítottnak, 
hogy nem lehet ránk megbízható partnerként számítani." 


Az idézett beszédet George P. Shultz mondta el, mégpedig 1978 októberében, 
a Bechtel korporáció akkori elnökeként. Shultz azóta külügyminiszter lett, 
Alexander Haig helyére lépett, s a Reagan-adminisztrációban már örökölte a 
szankciókat . . . 

George Kennan a legutóbbi kormányzati szankciókról azt mondotta, hogy 
azok , a politikai gondolkodás militarizálódását jelentik, s egyben annak primitív, 
leegyszerűsítő és megtévesztő irányba tett fordulatát. Az ilyen gondolkodás, 
amely a szankciókban jut kifejezésre, a háborút valószínűbbé teszi azzal, hogy 
elkerülhetetlennek tünteti fel. A szankciópolitika, az a kísérlet, hogy maegál- 
lítsuk vagy visszavessük egy másik nép egész gazdasági fejlődését, békeidő- 
ben összeegyeztethetetlen egy demokratikus állam politikájával. Ezek nem 
egy háború elkerülésének, hanem egy háború előkészítésének eszközei." 


Hadd idézzük George Ball volt külügyminiszter-helyettest is. Ő azt mondta a 
szovjetellenes gazdasági rendszabályokról, hogy azok , életidegen szemléletet 
tükröznek" és annak a képességnek teljes hiányát, hogy a történelemből tanul- 
janak: ,A tapasztalat egy dologra megtaníthatott volna bennünket: tekintet 
nélkül arra, hogy mennyire presszionáljuk barátainkat, a mostani szovjet ve- 
zeték megépítését éppúgy nem leszünk képesek megakadályozni, mint ahogy 
a Kennedy-kormányzat sem volt képes egy másik vezeték építését kudarcra 
kárhoztatni, húsz évvel ezelőtt. Akkor az a kormányzat, amelynek én tagja 
voltam, csökönyösségével kikényszerítette, hogy a nyugatnémet acélgyárak fel- 
bontsák a megállapodásokat, amelyekkel vállalták nagy átmérőjű csövek szálli- 
tását a Barátság-vezeték számára. De milyen pyrrhusi volt a győzelmünk! Az 
oroszok ettől függetlenül megépítették az olajvezetéket és egy-két évvel később 
Dobrinyin szovjet nagykövet mosolyogva mondta nekem: "Köszönetet akarok 
mondani önnek: miután rákényszerítették az acélgyárakat a szerződésbontásra, 
kiépítettük a nagy átmérőjű csövek gyártására szolgáló ipari kapacitásokat, S 
most már e tekintetben nem szorulunk másokra." 

Politikai megfigyelők arra számítottak, hogy — mivel a szovjet—amerikai 
kereskedelem volumene igen szerény (évi 2,8 milliárd dollár, s a Szovjetunióba 
irányuló forgalom mindössze 1 százalékát tette ki 1982-ben az Egyesült Álla- 
mok exportjának) — az amerikai ipari-kereskedelmi körök tiltakozása elha- 
nyagolható lesz. Ez a számítás nem vált be; amerikai vállalatok egész sora 
megérzi a tiltó rendszabályok hatását: a szovjet megrendelések kiesését, 
illetve lemondását. A már folyamatban levő szerződések felbontása következté- 
ben például a General Electric 175, a Caterpillar 90 millió dolláros üzlettől esett 
el. Két-három éve tárgyalások folytak a Szovjetunióval; 28 szovjet beruházás- 
hoz szállítottak volna amerikai cégek gépeket, berendezéseket, aminek révén 
10 milliárd dollárra emelkedett volna a szovjet—amerikai kereskedelmi forga- 
lom, és 200 ezer új munkahelyet teremthettek volna az Egyesült Államokban. 
Mindez nagyrészt meghiúsult, aminek következtében például az Armco válla- 
lat 350, az Alcoa 100 millió dolláros veszteséget szenvedett, az amerikai tilalom 
következtében tízezernyi olyan munkás vesztette el állását, aki már szovjet 
megrendeléseken dolgozott. A munkaerő-foglalkoztatottság távlati alakulására 
a szankciók lényegesen nagyobb hatást gyakoroltak. Donald Kendall, a Pepsi 
Cola cég elnöke szerint a Szovjetunióba irányuló minden milliárd dollárnyi 
amerikai export 40 ezer dolgozónak adna munkát. Az ipari és pénzügyi körök 
emellett méltatlankodva vették tudomásul: azokat a megrendeléseket, amelye- 
ket ők nem teljesíthettek, nyugat-európai és japán cégek vállalták át. 

Magától értetődik, hogy a Szovjetunióval folytatott kereskedelemben érde- 
kelt, illetve abban profitot, perspektívát látó ipari körök kezdettől síkraszálltak 
a szankciók érvénytelenítéséért. De a gázvezeték-ügyben való amerikai vissza- 
vonulás kikényszerítésében a legnagyobb része a nyugati szövetségesek rea- 
gálásának volt. A már említett George Ball ezt mondta: , Bárki, aki ismerte a 
múlt tapasztalatait, előre láthatta, hogy Franciaország, Nyugat-Németország és 
Nagy-Britannia nem fogja nyájasan elfogadni Amerika arrogáns beavatkozását 
a gázvezeték-ügyletbe, s hogy a kormányok kötelezni fogják az országukban 
működő társaságokat — legyen szó bár amerikai leányvállalatokról vagy helyi 
tulajdonú cégekről, amelyek USA-licenc alapján bocsátják ki gyártmányaikat 
—, hogy a hazai törvények értelmében járjanak el." 

Valóban, pontosan ez történt. A szövetségesek megkérdezése nélkül fogana- 
tosított, s a nemzetközi jog szempontjából védhetetlen intézkedések beárnyé- 
kolták az Egyesült Államok és a nyugat-európai országok államközi viszo- 
nyát is 

A kormányzatnak azok a tényezői, amelyek alapvetőnek tekintik a nyugati 
szövetségi rendszer erősítését, presztízsmentő megoldást kerestek: cserébe az 
embargó feloldásáért, a Szovjetunióval fenntartott gazdasági kapcsolatok to- 
vábbi korlátozására vonatkozó konkrét kötelezettségvállalást igyekeztek kicsi- 
karni a szövetségesektől. A kormányzat azt állította, hogy átfogó megállapodás 
született erre. Kiderült azonban, hogy nincs ilyen aláírt megállapodás az Egye- 
sült Államok és nyugati partnerei közt; egyelőre még inkább veszélyes amerikai 
tervről van szó, a kapcsolatok jövőbeli korlátozásáról, mintsem a jelenre vonat- 
kozó közös nyugati akcióprogramról. 

Az amerikai kereskedelmi kamara mindenesetre üdvözölte a szankciók felol- 
dását, és a szovjet-amerikai kereskedelmi tanács konferenciájára 2000 üÜüz- 
letember utazott Moszkvába. E tanácskozáson sok realista és gondolatébresztő 
megnyilatkozás hangzott el. William Verity, az Armco korporáció elnöke rámu- 
tatott: az Egyesült Államokban továbbra ís sok tilalomfa akadályozza a Szov- 
jetunióval való kapcsolatokat, s most különösen fontos lenne, hogy a törvény- 
hozás mondja már ki a megkötött szerződések felbonthatatlanságának elvét. 
A konferencia résztvevői előtt Nyikolaj Tyihonov szovjet kormányfő hangsú- 
lyozta: a Szovjetunió annak a híve, hogy minden országgal, így az Egyesült 

llamokkal is fejlődjenek a külkereskedelmi, a gazdasági kapcsolatok; ez azon- 
ban csakis az egyenjogúság és a kölcsönös előnyök alapján lehetséges. A mi- 
niszterelnök aláhúzta: a gazdasági és a politikai érdekeltség összefonódik, mi- 

vel az egészséges kereskedelem megszilárdítja a békés, jószomszédi viszony 
alapját is, az pedig rendkívül fontos az egész nemzetközi helyzet alakulása 
szempontjából. 

Nyilvánvaló: a Szovjetunió és az Egyesült Államok kapcsolatainak megjavítá- 
sa bonyolult, nagy erőfeszítéseket kívánó feladat: nem elég hozzá csupán az 
egyik fél jószándéka. Összekapcsolódó politikai, katonai, gazdasági kérdések 
várnak megoldásra, amelyek közül, kihatásait tekintve, kiemelkedik a fegyver- 
kezési hajsza megfékezése. 


Cikkünkben megkíséreltük felvázolni annak a belső nyomásnak néhány ele- 
mét, amellyel az amerikai kormányzatnak szembe kell néznie. Leegyszerűsítés 
lenne persze kijelenteni, hogy közvetlenül a bilaterális kapcsolatok kerültek 
volna a figyelem középpontjába: a közvéleménykutatás tanúsága szerint a gaz- 
dasági feltételek rosszabbodása, a háborús veszély növekedése áll előtérben. 
Az azonban elmondható, hogy aki akár csak az objektivitás minimumával 
is a legégetőbb kérdések megoldását kívánja és szorgalmazza. oda jut el: nincs 
ezekből kiút, ha nem javulnak, s kiváltképp ha tovább romlanak a szovjet-ame- 
rikai kapcsolatok. A felső rétegekben is árnyaltabbá váló hangulatra jellem- 
ző, hogy Kissinger nemrégiben váratlanul bírálni kezdte a merev politikát. ,,Ha 
a SALT elég jó ahhoz, hogy megtartsuk, miért nem elég jó ahhoz, hogy ratifi- 
káljuk??" — tette fel a kérdést. Egy cikkében pedig , átfogó stratégiát" hiányolt, 
,olyan erőpolitikát, amely nem összeegyeztethetetlen a megállapodás elérésé- 
vel". Lehet gondolkodni azon, mit ért ez utóbbin Kissinger, de tény, hogy ez 
kritikai hang. 

Az utóbbi időben a Fehér Házból is kiszüremlik némi biztatást jelentő hang. 
Reagan elnök — a szovjetellenes erőpolitikához való ragaszkodása mellett — 
azt is beleszőtte mondanivalójába, hogy az Egyesült Államok ,a Szovjetunió- 
hoz fűződő kapcsolatok javításán kíván munkálkodni, és szeretné bővíteni azo- 
kat a területeket, amelyeken a két nagyhatalom sikerrel együttműködhet" 
A Szovjetunió nem késett e szavak nyugtázásával: , Ez — jelentette ki Tyihonov 
miniszterelnök — teljes egészében megfelel a Szovjetunió óhajának és szándé- 
kának." 

Az amerikai elnök beszédárnyalatai még akkor is figyelemre méltók, ha csak 
taktikai kiigazításról van szó: a hangvétel is kihat a kapcsolatok általános lég- 
körére. A kapcsolatok újrateremtéséhez azonban nyilvánvalóan sokkal többre 
van szükség. Az amerikai szándékok fokmérőjének azokat a tárgyalásokat kell 
tekinteni, amelyek a két ország között folynak a kor különösen pusztító fegy- 
vereiről. Az amerikai indítványok azonban a tárgyalási fórumokon teljesen 
félreérthetetlenül s olyan mértékben irányulnak egyoldalú előnyök megszer- 
zésére, mintha az Egyesült Államok egy győztes háború után fölényét akarná 
érvényesíteni. A hadászati rakéták vonatkozásában azt irányozták elő, hogy a 
Szovjetunió kétszer annyi ballisztikus rakétával csökkentse erőit, mint az 
Egyesült Államok. Az eredmény az lenne, hogy a hordozóeszközök tekintetében 
az amerikaiaknak 50 százalékos, a robbanótöltetek tekintetében ennél is sokkal 
nagyobb lenne a fölénye. (Közben érintetlenül maradna a négyszeres amerikai 
fölény a nehézbombázók vonatkozásában...) Az Európában telepítendő raké- 
tákkal kapcsolatban pedig a , nulla változatnak" nevezett amerikai javaslat 
lényege, hogy , nullára" csak a szovjet eszközök száma csökkenjen. 

A két ország között folyó diplomáciai tárgyalások részletei nem ismertek, de 
Jurij Andropov, a SZKP KB főtitkára a Szovjetunió megalakulásának 60. év- 
fordulóján rendezett ünnepségen a hadászati nukleáris fegyverzetek korlátozá- 
sáról és csökkentéséről szólva hangoztatta: ,.Mi teljes felelősséggel közelítjük 
meg az erről folyó tárgyalásokat, olyan becsületes megoldást keresünk. amely 
nem okoz kárt egyik félnek sem. és elvezet nukleáris arzenáljuk csökkentésé- 
hez... Mi készek vag) unk saját hadászati fegyverzetünket több mint 25 száza- 

lékkal csökkenteni. Ezzel összhangban kell az Egyesült Államok fegyverzetét 
is csökkenteni . . ." Ismételten hangsúlyozta, hogy a Szovjetunió ésszerű, vala- 
mennyi fél számára elfogadható megoldásokat igyekszik találni a fegyverkezési 
hajsza megfékezésére, s ebben , kész nagyon messzire elmenni". E kijelentését 
az európai rakétatelepítés ügyében konkrét javaslatokkal támasztotta alá: ,,Ké- 
szek vagyunk a többi közt elfogadni azt is, hogy a Szovjetunió csak annyi ra- 
kétát őrizzen meg Európában, amennyivel Anglia és Franciaország rendelkezik 
együttesen... Ez azt jelenti, hogy a Szovjetunió több száz rakétát, köztük a 
Nyugaton S5—20-asnak nevezett legkorszerűbb rakéták tucatjait is leszerel- 
né... S amennyiben a jövőben az angol és a francia rakéták számát csökken- 
tenék, ugyanarra a számra csökkentenék kiegészítőleg a szovjet rakéták számát 
is" 


Az SZKP főtitkára felszólította a másik felet: , járuljanak hozzá ehhez a vi- 
lágos és igazságos megegyezéshez, s éljenek ezzel az eséllyel . . " Miközben is- 
mételten figyelmeztetett arra, hogy a Szovjetunió feletti , katonai fölény meg- 
szerzésére épülő politikának nincs jövője, és csupán a háborús veszély foko- 
zására alkalmas", újólag aláhúzta: , a legfontosabb a fegyverkezési hajsza meg- 
szüntetése, a visszatérés az államok közötti korrekt, nyugodt kapcsolatokhoz, 
az enyhüléshez?, 

E cikk írásakor még csak az első visszhangokat ismerjük. Csak a jövő mutatja 
meg, vajon az amerikai kormány továbbra is egyoldalú leszerelést vár-e a 
Szovjetuniótól, vagy pedig — figyelembe véve a belpolitikai, valamint a NATO- 
szövetségen belüli helyzetet ís — kész-e az érdemi lépésekre és atjánlatokra 
FONOTT válaszolni, lehetővé tenni az előrehaladást a tárgyalások döntő 

rumain. 

A tét igen nagy, s nemcsak az nem mindegy, hogy milyen válasz születik, ha- 
nem az sem, hogy mikor. Az időtényező különlegesen fontos, mert ha a fegyver- 
kezés üteme tartósan gyorsabb a tárgyalásokénál, akkor az emberiséget könnyen 
kész helyzet elé állíthatják. Attól a választól tehát, amelyet általában szovjet— 
amerikai kapcsolatok és a tárgyalások kérdéseire az amerikai kormányzó körök 
1983-ban adnak, nagymértékben függ, hogyan alakulnak a béke s az enyhülés 
megóvásának esélyei, milyen lesz holnapra a nemzetközi helyzet. Vajda Pé 

ajda Péter 

Hitler hatalomra jutása és a nemzetközi munkásmozgalom 


Ötven éve, hogy Paul von Hinden- 
burg birodalmi elnök Adolf Hitlert 
bízta meg a kancellári teendők ellá- 
tásával és az új kormány megalakí- 
tásával; 1933. január 30. az újkori tör- 
ténelem fekete napjává vált. 


Azon a napon (s az azt követő na- 
pokban) a világ még nem értette meg 
ennek az eseménynek valóságos jelen- 
tőségét, azt, hogy ezzel megindul pa 
rettegés birodalmának" kiépítése. Bár 
Hitler és pártja meglehetősen ismert 
volt már, általában azt hitték: Német- 
országban csupán annyi történt, hogy 
az egyik reakciós kormány átadta he- 
lyét egy másik reakciós kormánynak. 
Még a progresszív erők nagy részét is 
elvakította Hitler hatalomra jutásá- 
nak formailag alkotmányos volta — 
az, hogy ezt a kormányt ugyanaz az 
elnök nevezte ki, aki az előzőeket, és 
ez ,de jure" megfelelt a polgári de- 
mokrácia követelményeinek. Az új 
kormány koalíciós volt: a tárcákon a 
nácik megosztoztak a Német Nemze- 
ti Párt minisztereivel, valamint a mo- 
nopoltőke pártonkívüli képviselőivel. 


Sokan feltételezték, hogy a német 
belpolitika viharos hullámai nem zúz- 
zák össze a weimari alkotmány töré- 
keny hajóját. Ingatag volt ugyanis a 
pillanatnyilag összeverődött koalíció. 
A német uralkodó osztályok különbö- 
ző csoportjai között ellentétek feszül- 
tek. Nemcsak Hindenburg, hanem 
Blomberg is alig titkolt megvetéssel 
tekintett az új kancellárra. Ennek el- 
lenére elfogadták és támogatták Hit- 
lert, mert benne vélték megtalálni azt 
az , erős embert", aki megakadályozza 
a baloldal győzelmét, és a válságot a 


német finánctőke szempontjából a 
legmegfelelőbb mederbe tereli. Bíztak 
abban, hogy , a káplár" azt teszi majd, 
amit hatalomrajuttatói — a finánctő- 
ke Krupp, Thyssen és Schacht nevé- 
vel fémjelzett csoportja — elvárnak 
tőle. 

Ezt a pillanatot ragadják meg ,A 
nemzetközi munkásmozgalom történe- 
téből" című évkönyv" szerkesztői. A 
kötetben , Hitler hatalomra jutása ésa 
nemzetközi munkásmozgalom" címmel 
közölt összeállítás szerzői — Székely 
Gábor, Sipos Péter, Wolfgang Neuge- 
bauer, Jan Tomicki, Horváth Jenő, 
Surányi Róbert, Haskó Katalin, Szarka 
László, Kumiko Haba — egy pillanat- 
ra megállítják a vetítőgépet, kimere- 
vítik a hatalomátvételt követő napo- 
kat. Sorra veszik a nemzetközi mun- 
kásszervezetek és a leginkább érintett 
országok munkáspártjainak reagálá- 
sát. Figyelmüket arra a kérdésre össz- 
pontosítják: milyen következtetéseket 
vontak le a kommunista és a szociál- 
demokrata pártok a fasizmus német- 
országi hatalomra jutásából, s ez 
utóbbi mennyire befolyásolta koráb- 
ban követett politikájukat. 


v 


Az összeállítás Székely Gábor né- 
metországi helyzetelemzésével kezdő- 
dik. Talán ez a tanulmány tartalmazza 
a történelem iránt érdeklődő olvasó 
számára a legismertebb, de egyben a 


" A Nemzetközi Munkásmozgalom Törtene- 
téből. Évkönyv — 1983. Szerkesztette az 
MSZMP Központi Bizottságának Párttörténecti 
dntézete és az MSZMP Politukai Főiskolaja. 
Kossuth Könyvkiadó, 1982. 

leglényegesebb eseményeket. Német- 
ország Kommunista Pártja 1932 júliu- 
sában a leadott szavazatoknak 146, a 
Szociáldemokrata Párt 21,6, a náci 
párt pedig 374 százalékát kapta. No- 
vemberben a kommunista szavazók 
száma 16,9 százalékra nőtt, a szociál- 
demokratáké 204 százalékra csökkent, 
a nácik pedig 33,1 százalékot kaptak. 
Valójában a két munkáspárt együtte- 
sen lényegében mindkét választáson 
ugyanannyit (13 millió) szavazatot ka- 
pott. A különbség annyi volt, hogy a 
szociáldemokraták mintegy  hatszáz- 
ezer szavazója novemberben már a 
kommunistákra adta voksát. A két 
munkáspárt szavazatainak összege jú- 
liusban nagyjából azonos volt a náci 
pártéval, novemberben pedig mintegy 
másfélmillióval meghaladta. 

Tény azonban, hogy a két mun- 
:káspárt egyikének sem volt olyan ere- 
je, hogy önállóan a hatalom átvételé- 
re gondolhatott volna. De együttesen 
sem képviseltek akkora erőt, hogy a 
parlamenti szabályok betartásával 
kormányképes koalíciót alkothattak 
volna; ráadásul éles ellentétek válasz- 
tották el őket egymástól. 

A polgári baloldal pártjai erre az 
időre jelentéktelenné zsugorodtak. A 
még mindig jelentős erőt képviselő 
katolikus Centrumpárt pedig sem a 
baloldallal, sem Hitlerrel nem volt 
hajlandó koalícióra lépni. 

A hatalomátvételt követő napon a 
Szociáldemokrata Párt vezetősége ab- 
ban jelölte meg fő feladatát, hogy 
kényszeríteni kell Hitlert a parlamenti 
rendszer fenntartására, mérsékelni 
kell a diktatorikus törekvéseket. Úgy 
vélte, hogy ennél többre az adott hely- 
zetben sem lehetőség, sem szükség 
nincs. A kommunisták egységfrontja- 
vaslatait — akárcsak korábban — ka- 
tegorikusan visszautasította. 


Az igazsághoz hozzátartozik, hogy 
az NKP sem mérte fel teljesen az új 
hatalom szülte veszélyeket. Bár ál- 
talános sztrájkot javasolt, és sürgette 
a széles antifasiszta egységíront létre- 
hozását, munkabeszüntetéseket, tünte- 
téseket szervezett, fegyveres véde- 
lemre készült — mégsem tudott egy- 
könnyen megszabadulni attól a teher- 
től, amit a , szociálfasizmus? jelszava 
jelentett egy valóságban létrejövő egy- 
ségífíront számára. A jelszó és ami hoz- 


zátapadt (a proletárdiktatúra céljához 
való ragaszkodás, a szociáldemokrá- 
cia elleni éles kirohanások) nehezítette 
az antifasiszta harc kibontakoztatását. 

A hitleristák először a kommunista 
pártot szorították illegalitásba, majd 
korlátozták az egyesülési és a gyüle- 
kezési jogot, betiltották a szociálde- 
mokrata újságokat, és megindultak a 
letartóztatások. Február 27-től kezd- 
ve pedig — a Reichstag felgyújtásá- 
nak ürügyén kiadott szükségrendelet 
alapján — elkezdődött a tömeges ná- 
ci terror, amely már minden antifa- 
siszta erő ellen irányult. 

. Székely Gábor második tanulmánya 
a Kommunista Internacionálé (KI) és 
a Szocialista  Munkásinternacionálé 
(SZMI) állásfoglalásait elemzi. 

Mindkét központ vezetőségét várat- 
lanul érte Hitler kancellárrá történő 
kinevezése. A KI vezetői is túlbetsül- 
ték azt az ellenszenvet, amelyet a né- 
met uralkodó körök egy része a , Füh- 
rer"-rel szemben érzett. Amikor 
azonban tévedésük kiderült, azonnali 
akciókra és egységfrontra, általános 
sztrájkra hívták fel a tömegeket. E fel- 
hívás hatását azonban gyengítette, 
hogy a KI már a Hitlert megelőző kor- 
mányokat is (Papen, Schleicher) fa- 
sisztának minősítette, továbbá, hogy 
az antifasiszta harcot voltaképpen a 
proletárforradalomért folytatott harc- 
cal azonosította. 


Az SZMI a hatalomátvételt követő 
napokban hallgatásba burkolózott. 
Csak február 18-án tette közzé , A vi- 
lág  munkásaihoz" című felhívását, 
amely közvetlen tárgyalásokat javasolt 
a Kominternnel, de ezen túl semmifé- 
le konkrét javaslatot sem tartalma- 
zott. A KI március 5-én válaszolt a 
felhívásra. Az SZMI-ben levő jobbol- 
daliak (mindenekelőtt a német szociál- 
demokrácia vezetői) azonban megaka- 
dályozták, hogy a két csúcsszervezet 
között érdemi kapcsolatok alakulhas- 
sanak ki. Ezzel kezükre játszottak 
azoknak, akik a KI vezetésében eleve 
reménytelennek tartottak minden kö- 
zeledést a szociáldemokrácia felé. 

Hasonló volt a helyzet a nemzetkö- 
zi szakszervezeti mozgalomban. Erről 
Sipos Péter írása tájékoztat. A német 
szakszervezeti szövetség, az ADGB 4, 
millió tagjával a tőkés Európa leg- 
nagyobb szakszervezete volt. Vezetői 

azonban nem a harc, hanem az új 
rendszerbe való beilleszkedés útját vá- 
lasztották.  , Hidegvér és józanság", 
,nem a demonstráció, hanem a szer- 
vezés az idő parancsa" — ilyen jelsza- 
vakat kaptak vezetőiktől a német szer- 
vezett munkások. Az ADGB vezetői 
. mindent megtettek, hogy meggyőzzék 
Hitlert: hajlandók vele együttműköd- 
ni, ha engedélyezi a szervezet fenn- 
maradását. (Még a Szociáldemokrata 
Párttól való elszakadást is bejelentet- 
ték.) Ezek a kísérletek azonban hiába- 
valónak bizonyultak. 

A Vörös Szakszervezeti Internacio- 
nálé vezetői alapjában helyesen bírál- 
ták a német szakszervezeti vezetők 
magatartását, és a munkásokat a szak- 
szervezetek védelmére szólították fel. 

A szociáldemokrata befolyású szak- 
szervezetek internacionáléja, a Nem- 
zetközi Szakszervezeti — Szövetség 
(NSZSZ) 1933 tavaszától valamelyest 
nagyobb aktivitást tanúsított a hitle- 
risták elleni fellépésben. 1933 augusz- 
tusi kongresszusán elfogadta a holland 
és svájci szakszervezetek kezdeménye- 
zését: felhívta a világ munkásait, boj- 
kottálják a Németországból származó 
árukat. A bojkottfelhívás azonban nem 
járt különösebb gyakorlati eredmé- 
nyekkel. 


v 


A németországi helyzet, valamint a 
nemzetközi szövetségek magatartásá- 
nak elemzése után az összeállítás szer- 
zői sorra veszik azoknak az országok- 
nak a helyzetét, amelyeket leginkább 
érintett a hitleri hatalomátvétel. 

Elsőként Ausztria reagálásáról ad 
számot Wolfgang Neugebauer. Itt a 
fasizmus elleni harc elsősorban azon 
múlt: hogyan foglal állást a Szociál- 
demokrata Munkáspárt, amely az oszt- 
rák munkásosztály nagy többségét 
tudhatta maga mögött. Az osztrák párt 
a nemzetközi szociáldemokrácia bal- 
szárnyához tartozott. 1933 elején már 
nehéz harcot vívott Dolfuss kormánya 
ellen. Hitlert úgy értékelte, mint a 
nehézipar és az arisztokrácia szövet- 
ségének képviselőjét, a Hohenzollern- 
monarchia hívét. , Hitler birodalmi 
kancellár: ez lángoló jel, ami a világ- 
nak meghirdeti a döntő csatát Közép- 
Európában" — írta az Arbeiter Zeitung 


(feltehetően Otto Bauertől származó) 
vezércikke. 

A szavakat tett követte: 1933. feb- 
ruár 11-én a bécsi Ringen mintegy 
200 ezer ember tüntetett Hitler ellen. 
1918—1919 óta ez volt a bécsi munká- 
sok legnagyobb megmozdulása. Az 
osztrák szociáldemokraták a SZMI fó- 
rumain is síkra szálltak az antifasisz- 
ta egységíront mellett. 

Ausztria Kommunista Pártja ebben 
az időben a , közvetlen forradalmi 
helyzet" létrejöttében reménykedett, a 
fasizmus és a szocialista forradalom 
alternatívájában gondolkodott. Ezért 
hiába szólított fel általános sztrájkra, 
hiába tüntettek a kommunisták Bécs- 
ben és másutt, külön is és a szociál- 
demokraták által szervezett tüntetése- 
ken is, a pártnak — ahogyan azt ké- 
sőbb maga is önkritikusan elismerte — 
nem sikerült a tömegek mozgósításá- 
ra alkalmas politikát kialakítania. 

Lengyelország munkásmozgalma — 
amelyet Jan Tomicki ismertet — eb- 
ben az időben meglehetősen bonyolult 
volt. Gyakorlatilag négy munkáspárt 
létezett: a II. Internacionáléhoz tar- 
tozó Lengyel Szocialista Párt (PPS5); 
az illegalitásban küzdő Lengyelorszá- 
gi Kommunista Párt (KPP); a zsidó 
munkások szövetsége, a Bund; a 
német kisebbség szocialista pártja 
(DSAP). A négy párt 1933 előtt igen 
különböző nézeteket vallott a lengyel 
társadalom alapvető problémáiról. 
Hitler hatalomra jutására azonban 
meglehetősen egyöntetűen reagáltak. 
A náci fordulat értékelésében nem 
volt jelentős különbség a kommunis- 
ták és a szociáldemokraták között, be- 
leértve a nemzeti kisebbségek szociál- 
demokrata pártjait is. A lengyel mun- 
kásmozgalmat meglepte, hogy Hitler 
kancellári kinevezése nem váltotta ki 
a német baloldali erők határozott el- 
lenállását. 

A PPS felhívta a figyelmet a Len- 
gyelország függetlenségét és területi 
integritását fenyegető veszélyre. A 
Bund vezetői arra a következtetésre 
jutottak: véget kell vetni a reformis- 
ta politikának. A lengyel kommunis- 
ták azon fáradoztak, hogy megteremt- 
sék a munkásosztály antifasiszta egy- 
ségírontját. 

Az olaszországi helyzetet — amelyet 
Horváth Jenő ismertet — meghatá- 

.Oozta az a körülmény, hogy az ország- 
ban 1922 óta fasiszta diktatúra volt, 
amely a munkásmozgalom valameny- 
nyi áramlatát illegalitásba szorította. 
A baloldali pártok vezetői jórészt 
emigrációban éltek. 

Az Olasz Kommunista Párt az első 
volt a KI pártjai közül, amely egység- 
front-felhívással fordult számbajöhe- 
tő szövetségeseihez: a szocialistákhoz, 
a republikánusokhoz és az Angelica 
Balabanoff vezette maximalista szo- 
cialistákhoz. Az OKP felhívása az egy- 
ségíront alapjául elsősorban a mun- 
kások élet- és munkakörülményei ja- 
vításáért folyó harcot javasolta. 

Az olasz szocialisták pozitívabban 
reagáltak a felhívásra, mint az SZMI 
pártjai. A republikánusok és a maxi- 
malisták is hajlandók voltak tárgya- 
lásokba bocsátkozni. A megegyezéshez 
nem vezetett könnyű út, hiszen az 
olasz szocialisták sem vonhatták ki 
teljesen magukat az SZMI elutasító 
álláspontjának hatása alól. Az OKP 
azonban türelmes, hajlékony maga- 
tartást tanúsított. Ezzel megkönnyítet- 
te a szocialista baloldal — mindenek- 
előtt Pietro Nenni — dolgát. Nenni és 
elvtársai az olasz szocialisták mar- 
seille-i kongresszusán (1933 április) el- 
érték, hogy a párt legfelső fóruma el- 
vileg igent mondott a kommunisták 
egységíront-javaslatára. . Nenni az 
SZMI Végrehajtó Bizottságában is fel- 
lépett a munkásosztály egységes har- 
ca érdekében. Azt javasolta, hogy az 
SZMI és a KI rendezzen közös kon- 
ferenciát az akcióegység jegyében. 
Hozzátette: ,a tanácskozásra ne azért 
menjünk, hogy vádat emeljünk a múl- 
tért, hogy kölcsönösen egymás szemé- 
re hányjuk a felelősséget, hanem 
azért, hogy lássuk, miként lehetne 
megvalósítani a jelenlegi helyzetben 
az akcióegységet a fasizmus ellen, a 
háború ellen". Javaslatát azonban a 
310 résztvevő közül mindössze 19-en 
támogatták. 

Az olasz kommunisták is vargabe- 
tűvel jutottak el az 1934-es akcióegy- 
ség-egyezmény aláírásához. Ők is 
megvívták a maguk harcát, minde- 
nekelőtt saját előítéleteik, rossz be- 
idegződéseik ellen. 

Nagy-Britannia — munkásmozgalma 
— amelyet Surányi Róbert elemez — 
nem sietett állást foglalni a hitleri 


hatalomátvétel kérdésében. A Daily 
Herald, a Munkáspárt lapja első ízben 
február 24-én közöl értékelő cikket 
a németországi fordulatról. Ebben azt 
a reményét fejezi ki, hogy Hitler ha- 
marosan megbukik. 

Nagy-Britannia Kommunista Pártja 
— a KI instrukcióinak megfelelően — 
március 11-én levélben fordult vala- 
mennyi angol munkásszervezethez a 
német munkások támogatása ügyé- 
ben. Kezdeményezése pozitív fogadta- 
tásra talált a Független Munkáspárt 
balszárnyánál és a — legnagyobb részt 
értelmiségieket tömörítő — Szocialis- 
ta Ligában. Április 2-án közös tömeg- 
tüntetést rendeztek, és több ízben tár- 
gyalásokat folytattak az együttmű- 
ködés elmélyítésére. 

Időközben a Munkáspártban is fel- 
lépett egy baloldal, amely elsősorban 
Aneurin Bevan nevéhez kapcsolódik. 
Bevan és hívei bírálták a Munkáspárt 
szovjetellenességét, a hitlerizmus elle- 
ni harcban tanúsított passzivitását. A 
parlamentben felszólaló Clement 
Attlee erélyes külpolitikai szankció- 
kat követelt Hitler ellen. 

Eredményes együttműködés bonta- 
kozott ki a Kommunista Párt, a Füg- 
getlen Munkáspárt és a Munkáspárt 
baloldala között a Mosley-féle fasisz- 
ta mozgalommal szemben. 

A franciaországi eseményeket Has- 
kó Katalin ismerteti. Franciaország- 
ban — mutat rá a szerző — a jobbol- 
dali veszély több irányból fenyegsetett. 
Volt egy , kormányképes" jobboldal, a 
szélső reakció parlamentáris ága, 
amelynek két legismertebb politikusa 
André Tardieu és Pierre Laval volt. 
Az ő pozíciójukat erősítette a hadse- 
regben (a később hírhedtté vált) Hen- 
ri Pétain marsall és a párizsi rendőr- 
főnök, Jean Chiappe. Ez a csoport a 
Írancia finánctőke támogatását él- 
vezte, és (félretéve a hagyományos né- 
metellenességet) kész volt közeledni a 
hitleristákhoz. Rajtuk kívül több nyílt 
fasiszta szervezet létezett, így az Ac- 
tion Francaise és a Croix de Feu nevű 
szövetség; együttesen több százezres 
aktív tagságuk volt. 

A Írancia munkásmozgalom erő- 


vonalai 1933. január 30. előtt nem 
különböztek a KI és az SZMI 
általános irányzatától; a  kommu- 


nisták és szocialisták között ugyan- 

az a jeges bizalmatlanság  ural- 
kodott, mint Európa más országaiban. 
Hitler hatalomra jutása azonban erős 
veszélyérzetet keltett. Maurice Thorez 
így ír: , Éppen Franciaországban kell 
késedelem nélkül félrevernünk a ha- 
rangokat minden olyan kísérlettel 
szemben, amely Mussolini és Hitler 
brutális és véres diktatúrájának mód- 
szereit kívánná meghonosítani. Képe- 
sek vagyunk-e egyesülni, hogy vissza- 
verjük a fasiszta jellegű propaganda 
és cselekvés legcsekélyebb próbálkozá- 
sát is?" 

Léon Blum — aki az SZMI-hez ké- 
pest baloldalinak számított — kezdet- 
ben visszautasította a kommunisták 
közeledését. Az első siker akkor mu- 
tatkozott, amikor a Szocialista Párt 
egyes párizsi kerületi szervezetei haj- 
landónak mutatkoztak a kommunis- 
tákkal való közös fellépésre. Április 
9-én Vosges megyében az FKP-nak si- 
került megegyeznie a szocialistákkal 
egy harci szövetség létrehozásában. 
Március és április folyamán több vá- 
rosban antifasiszta tüntetések zajlot- 
tak le, amelyek közül kiemelkedett a 
Citroen sztrájkoló munkásainak de- 
monstrációja. Itt Henri Barbusse be- 
szélt: ,Ma a fasizmus Németországot 
nyomja el, holnap Franciaországot fe- 
nyegeti, ha nem tömörülnek egységes 
blokkba!" 

Az alulról jövő egységfront-kezde- 
ményezések kezdték megváltoztatni az 
ország politikai légkörét. Kezdett ki- 
alakulni a demokratikus erők együvé 
tartozásának érzése. A francia balol- 
dal politikusait optimizmus töltötte el 
az ország jövőjét illetően. Amikor az 
egyik napilap körkérdést intézett 
francia —— közéleti  személyiségekhez, 
hogy elképzelhetőnek tartják-e egy 
francia diktátor hatalomra kerülését, 
Paul Valéry, André Malraux, André 
Maurois, Léon Blum, Edouard Herriot 
határozott , nem"-mel felelt. 

Ismeretes, hogy Franciaországban 
jött létre elsőként az antifasiszta egy- 
ségfront, 1934-ben. Ennek történetét a 
szerző nem ismerteti: úgy véli (s eb- 
ben igazat kell adni neki), hogy ez a 
téma már egy másik dolgozat tárgya. 

Csehszlovákiában — Lengyelország- 
hoz hasonlóan — a hitleri hatalomát- 
vétel pillanatában négy számottevő 


munkáspárt létezett. A hitlerizmus 
győzelméhez való viszonyukat Szarka 
László mutatja be. 


Az ország helyzetét jelentősen be- 
folyásolta, hogy benne három és fél- 
milliós német nemzetiség élt, amely- 
nek soraiban a hitleristák azonnal 
megkezdték agitációjukat. De a cseh- 
szlovákiai németek körében a mun- 
kásmozgalomnak hagyományosan erős 
pozíciói voltak, mind Csehszlovákia 
Kommunista Pártjának, mind a Né- 
met Szociáldemokrata Munkáspárt- 
nak. (Az utóbbi kormánypárt volt.) A 
kormánykoalícióban részt vett két má- 
sik munkáspárt, a Csehszlovák Szo- 
ciáldemokrata Munkáspárt és a Cseh- 
szlovák Nemzeti Szocialista Párt is. 


Az a tény, hogy a szociáldemokrácia 
három pártja kormányon, a kommu- 
nista párt pedig ellenzékben volt, bi- 
zonyos fokig érthetővé teszi azt az ér- 
des hangot, amelyet mindkét részről 
egymással szemben használtak. Min- 
denesetre a szakadék túlságosan szé- 
lesnek tűnt ahhoz, hogy a hitleri ve- 
szély hidat teremtsen közöttük. 


v 


Az összeállítás érdekes színfoltja az 
az ismertetés, amelyet Japánról közöl 
az évkönyv Kumiko Haba tollából. A 
sajátos japán viszonyok között a fasiz- 
mus felfogása eltért az Európában 
használt fogalomtól. Hitlert itt nem 
ismerték, Németországról pedig a ja- 
pán haladó erőknek is elsősorban kul- 
turális ismereteik voltak. Éppen ezért 
váltottak ki értetlenséget és felhábo- 
rodást a nácik könyvégetéseiről érkező 
hírek. A cikkből kiderül, hogy Japán- 
ban a Hitler-ellenes mozgalom erősen 
értelmiségi jellegű volt. E mozgalmat 
a japán kommunista párt támogatta. 


Az összeállítás adós marad néhány 
Németországgal szomszédos ország (a 
Benelux-államok, Dánia, Svájc) reagá- 
lásának ismertetésével. Ahogy az ilyen 
összeállításoknál elkerülhetetlen: nem 
minden szerző értelmezte egyformán 
feladatát. Egyesek a hitleri hatalomát- 
vétel közvetlen reakciójának ismerte- 
tésére szorítkoztak, :-mások szélesebb 
összefüggésekbe ágyazták mondani- 
valójukat. Ezzel együtt az összeállítás 
szerzői sok új ténnyel bővítik a téma 

iránt érdeklődő olvasók ismereteit. A 
kötet szerkesztői ezúttal is hasznos 
munkát végeztek, öregbítve az , Év- 
könyv" tekintélyét. 


v 


Mint az ismertetett írásokból is ki- 
tűnik, 1933-ban a munkásmozgalom 
sem objektíve, sem szubjektíve nem 
volt abban a helyzetben, hogy meg- 
akadályozza a fasizmus győzelmét Né- 
metországban. A hitleri hatalomátvé- 


tel azonban elindította a közös érde- 
kek felismerésének folyamatát. Sok 
akadályon át, de lassan mégis utat tört 
magának az antifasiszta összefogás 
gondolata. A Kommunista Internacio- 
nálé VII. kongresszusának tribünjéről 
az egész világ számára adták ki a jel- 
szót: , Népfronttal a fasizmus ellen!" 
Azt a jelszót, amelynek jegyében a vi- 
lág jobbik fele — hatalmas áldozatok 
árán — végül is úrrá lett a barna pes- 
tisen. 
Borsányi Győrgy 


Hermann István : ideológia és kultúra a hetvenes években 


A szerző e könyve kultúraelméleti 
munkáinak sorában egy újabb fejezet. 
Érdekesen szerveződnek művé, rende- 
zödnek struktúrába a kötetben a külön- 
bőző alkalmakkor elhangzott előadások, 
vélemények, bizonyos művek elemző ér- 
tékelései, a történelemhez fűzött szél- 
jegyzetek. Fontos törekvést képvisel ez 
a kötet abban az irányban, hogy a 
marxista filozófia kategóriáival köze- 
ledjünk a valóságunk elemzéséhez, ko- 
runk problémáihoz, a társadalmi léte- 
zés összefüggéseinek feltárásához. A lét- 
elméleti bevezetőt hármas tagolásban a 
polgári válságtudat és a kultúra tabló- 
ja, majd a szocialista építés és a kultú- 
ra kapcsolatának elemzése követi. 


v 


A kötet szervező vezérmotívumává a 
munka és kultúra történelmileg-társa- 
dalmilag jellemző kapcsolatformáinak 
vizsgálata vált. Ezt az ontológiai megkö- 
zelítést alapozza meg a kötet két be- 
vezető tanulmánya. Hermann bennük 
arra keresi a választ, hogy , mitől vált 
az emberi élet kultúrateremtő erővé". 
(11. old.) 


Megismétli korábbi munkáiból (pél- 
dául: A gondolat hatalma; Válságok és 
változások) ismert álláspontját: , Az em- 
bert elsősorban az határozza meg, hogy 
a lét egészén belül egyedül képes társa- 
dalomalkotásra, munkatevékenysége pe- 
dig e meghatározottságnak alárendelten 
jelenik meg." (17. old.) Sokakkal vitat- 
kozván állítja, hogy a munkával szem- 
ben a társadalmiság az alapvető kategó- 
ria. Különböző aspektusok keverednek 
azonban ebben a társadalmiság kategó- 


riában. Tagolatlanul van benne az, hogy 
a társadalmi létezés mindig közösségi, 
illetve csoportformában és kapcsolat- 
rendszerben jelenik meg, s benne van 
az is, hogy magasabb szintű kibontako- 
zását, folytonosságát az eleven munka 
dinamikai ereje révén a holt munka 
történelmi alakváltozásai, mint társadal- 
mi tartalmak biztosítják. Keveredik és 
nem differenciálódik tehát a társadal- 
miság formai és tartalmi oldala. Ezek az 
oldalak valóságos előfeltételekké, a tár- 
sadalmi létezés bázisává, az önépítkezés 
összetevőivé meghatározott keretek kö- 
zött az eleven tevékenység dinamiká- 
jában válnak. Nem fokozható le — meg- 
Ítélésünk szerint —  derivátummá a 
munka, sem történeti, sem egyéni szem- 
pontból. 

A tevékenység célszerű jellege való- 
ban nem avatja feltétlenül társadalmi- 
vá az adott erőfeszítést az összetett tár- 
sadalmi erőtérben, ,a komplexumok 
komplexumában". A  munkateleológia 
csak egyik lényegi aspektusa a kultúra- 
teremtő társadalmi tevékenységnek. Az 
objektivációk, magatartások mindegyike 
sem kap egyformán társadalmi elisme- 
rést. Csak konkrét történelmi-társadal- 
mi követelményeket, normákat realizáló 
együttműködési módok és tárgyi tevé- 
kenységek, illetve megtestesítő objekti- 
vációk válnak a társadalmiság reprodu- 
káló összetevőivé, válnak értékekké. A 
teleológiai jelleg mellett az emberi te- 
vékenység értékmeghatározottságának és 
értékteremtő erejének nyomon követésé- 
vel, közösségi és csoportformái megraj- 
zolásával tárható fel a munka és a kul- 
túra történelmi kölcsönhatás-rendszere. 

Hermann a társadalmiság kategóriá- 

jával fedi le a munka és kultúra tör- 
ténelmi dichotómiáját. Ez látszólag el- 
vont fogalmak öncélú méricskélése, de 
valójában lényeges elméleti problémát 
rejt. A munka és kultúra dichotómiájá- 
ra épülő társadalmiság általános érvé- 
nyűvé emeli történelmi szakadásukat. 
Az elmélet feladata pedig éppen az, 
hogy a társadalmi létezés történelmi- 
társadalmi dinamikájában feltárja a sza- 
kadás okait, dichotómiájuk ellentmon- 
dásait, a szakadás megszüntetésének 
történelmi lehetőségeit. Mint amire 
könyve harmadik részében Hermann ma- 
ga ís eredményesen törekszik. E munká- 
jában nagy előrelépést tesz a munká 
differenciált megközelítéséhez, konkrét 
alakváltozásai és a kultúra erősödő kap- 
csolatának feltárásában. 

Az egész kötetben vissza-visszatér a 
kézműipari kultúra, az artigianató jelen- 
tőségének hangsúlyozása mind a tör- 
ténelem korábbi korszakaiban (antikvi- 
tás, reneszánsz), " mind a modern ipari 
fejlődés kibontakozásában, mind a szo- 
cialista fejlődésben előttünk álló exten- 
zív-intenzív váltás megvalósításában. Az 
egyes történeti korszakok, társadalmi 
fejlődési periódusok elemzéséhez való- 
ban alkalmas ez a differenciálás, ösztö- 
nöz a munka történelmi alakváltozásai- 
nak vizsgálatára. 


v 


Hermann széles spektrumban veszi 
sorra a társadalmi cselekvés, a kultúra, 
az ideológia kölcsönhatásának jellemző 
formáit. Elemzi a kapitalizmus hetvenes 
évekbeli válságának természetét, a pol- 
gári krízistudat különböző arculatát, a 
strukturalizmus és a frankfurti iskola 
letűnésének okait, a neopozitivízmust, 
az irracionalizmusba hajló , új filozó- 
fiát".  Hangsúlyozza, hogy a polgári 
ideológia nyílt, közvetlen apologetikára 
váltott át, s ezzel összefüggésben a pol- 
gári szocializmuskritika is új formákat 
öltött. Figyelemre méltó az 1956 óta 
disszidált " kelet-európai értelmiségiek 
szerepének jellemzése, elhelyezésük a 
polgári szocializmuskritikában. 

A krízighangulat legjobb kifejeződése 
a művészet — mutat rá Hermann. Való- 
ban. Mi más idézi maradandóbban a 
hetvenes évek polgári világát, mint pél- 
dául Joseph Heller Valami történt-je, 
Bertolucci Huszadik század-ja, Fellini 
Amarcord-ja, Formann Elszakadás és 
Száll a kakukk fészkére című filmjei, 
Antonioni vagy Bergman alkotásai, 
Heinrich Böll Katherina Blum elveszett 
tisztessége, illetve Gondviselő ostrom- 
zár-ja, az elidegenedés modern polgári 
humanista kritikái. 


A hetvenes évek polgári kultúrájából 
kiemelt műalkotások elemző értékelésé- 
nél rámutat, hogy ezek a művek cito- 
yen-pátosszal leplezik le a monopolkapi- 
talista világot és távolságot teremtenek 
ezzel a világgal szemben. 

Meditációra késztető kérdésfeltevések, 
továbbgondolást sürgető megállapítások 
sora kerül elénk a kötet harmadik har- 
madában, a , Szocializmus és kultúra"" 
című részben. Ez a szocializmusépítés 
aktuális kérdéseinek, az extenzívből az 
intenzív gazdaság- és társadalomfejlő- 
dési periódusra való váltás ellentmon- 
dásainak, feladatainak elemzése. A szer- 
ző rámutat, hogy az extenzív korszak 
nagy történelmi feladatokat oldott meg 
a szocialista termelési viszonyok megte- 
remtésével, az iparosítással, a mezőgaz- 
dasági tenmelés korszakos fejlesztésével, 
az anakabetizmus és velejárója, a mű- 
veltségi monopólium felszámolásával, a 
kultúra demokratizálásával, a társadalmi 
szükségletek nivójának történelmi lépté- 
kű emelésével, lehetséges kielégítésével. 

Az intenzív korszak minden eddiginél 
szorosabbra fűzi a munka és a kultúra 
kapcsolatát. A gazdasági , előrehaladás 
mértékét és léptékét kulturális előre- 
haladásunk alapozza. , Egyértelműen ál- 
líthatjuk — írja a szerző —, hogy a mo- 
dern ipari termelésre való áttérés a je- 
len körülmények között csupán akkor 
lehetséges, ha az általános kulturális 
színvonalat a szocialista társadalmak 
rendkívüli mértékben emelik." (253. old.) 

A kultúra gazdagítása és általánossá 
tétele így nemcsak humanista törekvés 
számunkra, hanem a termelékenység 
fokozásának és a munkahelyi dernokrá- 
ciához szükséges hozzáértés megszerzé- 
sének nélkülözhetetlen feltétele is. 


v 


A szocialista művészet nagy lehetősé- 
ge és feladata — mint számos nagysze- 
rű alkotás elemzésével Hermann kimu- 
tatja —, hogy megrajzolja a modern 
élettformák és az örökölt hagyományos 
modellek konfliktusát, a régi és az új 
küzdelmét a közösségek és egyének sor- 
sában, úgy, hogy semmilyen érték ne 
menjen veszendőbe. 

Az elmélet feladata pedig ebben a fo- 
lyamatban — immár a nyolcvanas évek- 
ben —, hogy objektív elemzéssel, a szo- 
cializmus  önkritikájaként ne  dogma- 
tikus perspektívát, hanem a valóságos 
élet ellentmondásainak megoldását biz- 
tosító távlatokat, reális cselekvési alteft 
natívákat tudatosítson. 

(Kossuth Könyvkiadó, 1982.) 

ACZÉL GYÖRGY : 


Szilárdabb eszmeiséget, pezsgő szellemi életet 


Aktívaértekezletünk időben egybeesik a XII. kongresszus óta végzett mun- 
kánk , félidős" értékelésének előkészítésével. A számvetés értékelni fogja ered- 
ményeinket, mindenekelőtt azt, hogy az igen nehéz helyzetben megőrizve az 
elért történelmi vívmányokat, sikerült fenntartani a párt és a nép közötti 
alapvető bizalmat, a nyíltságot, az időközben támadt gondokat is feltáró és 
vállaló kölcsönös őszinteséget. 

Természetesen van miről kritikusan és önkritikusan is szólni a társadalmi, 
a gazdasági, a kulturális és az ideológiai élet, a pártmunka minden területén. 
De a legfontosabb feladatunk: a változó valósághoz, a mai külső és belső kihí- 
vásoknak a korábbiaknál lényegesen nehezebb követelményeihez illeszteni a 
XII. kongresszus megjelölte teendőket. 

A Központi Bizottság értékelését nem előlegezhetjük meg. Legfeljebb arra 
vállalkozhatunk, hogy — a számvetést is segítendő — áttekintjük az ideológiai- 
kulturális élet területén végzett munkánk néhány sajátosságát. 

A mai eszmecserével az a fő célunk, hogy nagyobb mozgást, élénkséget hoz- 
zunk ideológiai-szellemi tevékenységünkbe, aktívabbá tegyük itt az életet, és 
kimozduljunk abból a tétova, bizonytalankodó állapotból, amelynek jeleivel 
elég gyakran találkozni; hogy bátrabb, kezdeményezőbb, nyíltabb fellépésre 
ösztönözzük magunkat, megszüntetve azt a visszahúzódó, nemegyszer defenzív 
magatartást, amely helyenként tapasztalható. Ez az előfeltétele annak, hogy 
nehézségeinken úrrá lehessünk, és hogy szocialista vívmányainkat gazdagítva 
haladhassunk tovább a nehezedő körülmények között is. 

Amint a XII. kongresszus határozata megállapította: , A világban végbemenő 
fejlődés, mozgalmunk új kérdései bonyolultabbá tették az ideológiai munkát. 
Ez azt követeli, hogy a kommunisták az eddiginél aktívabban képviseljék világ- 
nézetünket ; a tőle idegen nézetekkel meggyőző érvekkel szálljanak szembe, lep- 
lezzék le és utasítsák vissza az imperialista, antikommunista, szocializmus- 
ellenes propagandát. Az alkotó ideológiai viták egyaránt erősítsék a szocialista 
eszmék befolyását és a politikai szövetséget." 

A növekvő nehézségekre, a kor kihívásaira mind aktívabban és kezdeménye- 
zőbben reagál a társadalom. Alakultak és alakulnak a mai, nehezebb helyzethez 
való alkalmazkodás egyre hatékonyabb formái. Ezekhez kapcsolódva, ezeket 
támogatva kívánjuk erősíteni a megfelelő folyamatokat az ideológia területén is. 
Ez annál kevésbé tűr halasztást, mivel közismert. milyen gondokat okozott, 
hogy gazdaságunk csak némi késéssel reagált a világpiacon bekövetkezett for- 
dulatra. Az ideológiai munka színvonala gyorsíthatja társadalmunk rugalmas 
alkalmazkodóképességének fejlődését, de a késedelem, az alacsony színvonal 
akadályozhatja is a megújulási készség kibontakozását. Nem lenne jó, ha ideoló- 
giai passzivitásunkkal további időveszteséget okoznánk magunknak. 


Részletek az 1983. január 11—42-én rendezett Országos Agítációs, Propaganda és Művelődés- 
Politikai Tanácskozás referátumából. 

Emellett sok olyan jelenség van szellemi életünkben, amellyel nem lehet meg- 
békülni. Pártunk idehaza és a határokon túl, barát, vitapartner, ellenfél, ellen- 
ség előtt is tekintélyt vívott ki megújulási képességével, reformjaival, nemzeti 
sajátosságainak a szocialista társadalom építésében való eredményes érvénye- 
sítésével. Most mégis annak lehetünk tanúi, hogy egyesek megpróbálják kisa- 
játítani a reformok eszméit. Mások úgy állítják be magukat, mintha őrájuk várt 
volna az ötvenes évek szektás-dogmatikus torzulásainak leleplezése, holott a 
párt már több mint negyedszázada egyértelműen szakított ezzel a politikával. 
Ezt bizonyítja azóta folytatott egész gyakorlatunk. 


Az előadó ezután részletesen szólt nemzetközi és világgazdasági kér- 
désekről, majd így folytatta: 


Rátérve néhány ideológiai kérdésre, amelyek körül megélénkült vita tapasz- 
talható a szellemi életben, elsősorban azokat a problémaköröket szeretném érin- 
teni, amelyek országunk, népünk mai helyzetében élesebben vetődnek fel. Va- 
lamennyi érinthető kérdést lehetne történelmi fejlődésében is ábrázolni vagy 
elméletileg vizsgálni. Most azonban csak néhány aktuális szempontra összpon- 
tosítsuk a figyelmünket. 

Szellemi életünket napjainkban élénken foglalkoztatja a nemzeti és nemzeti- 
ségi kérdés. 

Ez természetes, hiszen a világon mindenütt — a kisebb közösségeknél is — 
előtérbe került az azonosságtudat, a hovatartozás tisztázása nyelvi, történeti és 
kulturális szempontból egyaránt. Természetes nálunk azért is, mert az elmúlt 
évtizedek nagy társadalmi változásai a nemzet mibenlétét is megváltoztatták, a 
dolgozó osztályokat a nemzet meghatározó erejévé tették. Az egymással szem- 
ben álló osztályok helyett ma a szocializmus építésén munkálkodó, együtt- 
működő osztályok és rétegek élnek e hazában. Természetes azért is, mert Közép- 
és Kelet-Európában a nemzeti fejlődés a gazdasági-társadalmi elmaradás miatt 
később bontakozott ki, s a bonyolult etnikai viszonyok miatt nemcsak uralkodó 
és elnyomott nemzeteket állított szembe egymással, hanem nemegyszer ellenté- 
teket keltett az elnyomottak között is. Természetes végül azért is, mert hazánk 
határain kívül jelentős létszámú magyar etnikum él, amely anyanyelve, törté- 
nelmi hagyományai, kultúrája révén sok szállal kötődik a mai Magyarország- 
hoz is. 

Nem lehet hát csodálkozni, ha a nemzeti és nemzetiségi kérdés körül sok vita 
folyik. Ezekben a vitákban szélsőséges nézetek is felbukkannak. 

Nem értünk egyet azokkal, akik a nemzet sorsát, jövőjét az — úgymond — 
gazdaságcentrikus politikától féltik. Egyáltalán: nem értünk egyet gazdaság és 
kultúra, gazdaság és nemzeti érzés szembeállításával, nem hiszünk a nemzet 
olyan kulturális és morális felemelkedésében, amely nem szilárd gazdasági ala- 
pokon nyugszik. Ám azt is jól tudjuk, hogy a nemzet morális, tudati állapotá- 
val külön is kell törődnünk. A sikeres gazdaság döntő feltétele — de nem auto- 
matikus garantálója — a nemzet szellemi és erkölcsi emelkedésének. 

A második nagy kérdéscsoport, amely a mai viták középpontjában áll, az 
úgynevezett , nemzeti sorskérdéseknek" tekintett problémák: az alacsony nép- 
szaporulat, az alkoholizmus növekedése, az öngyilkosságok magas száma — hogy 
csak néhányat említsek közülük. Ezeket némelyek úgy állítják be, mintha ked- 
vezőtlen alakulásukért az ezeket szerintük elhanyagoló, túlságosan a gazdaságra 
koncentráló politika volna a felelős. Elegendő széttekinteni a világban ahhoz, 
hogy e kérdéseket reális összefüggéseikben ítéljük meg. 

Az e téren mutatkozó gondokat is magára kell hogy vállalja társadalmunk, 
még ha tudjuk is, hogy gyakran messzemenő történelmi előzményekkel, tények- 
kel kell számolnunk, ha eredetüket vizsgáljuk. Hazánkban, mióta statisztikát 
készítenek — száz éve — egyfolytában aggasztó az öngyilkosságok száma és 
aránya, valamint az alkoholizmus. A szocializmus sok mindent örökölt, de ezek 

leküzdésére is elkötelezte magát. Súlyosak ezek "a gondok, ha nem is a nemzet 
létét meghatározó, elsődleges problémák. Korlátozásukért sokat, meg többet 
kell tenni, de mindenekelőtt tisztázni kell a lehetséges megoldás útjait és a 
cselekvési sorrendet. 

Egyes körökben feltámadt a tragikus történelemszemlélet, amely a magyar 
múltban, de a jelenben is a balsors megnyilvánulását látja; az egész magyar 
történelmet a szerencsétlenségek, vereségek, bukások sorozatának fogja fel. 
Olyan törekvésekkel is találkozunk, amelyek rehabilitálni akarják a Horthy- 
rendszert, s — a külső körülmények kényszerének eltúlzásával — revideálni 
akarják azt a jogos, igazságos, tudományosan is megalapozott történelmi ítéle- 
tet, amelyet ez a reakciós rendszer nem pusztán külpolitikájával, hanem társa- 
dalmi konzervativizmusával, mélységes népellenességével joggal váltott ki. 

A nemzeti létnek és a nemzeti tudatnak a szocializmusban is vannak valódi 
problémái. Bebizonyosodott, hogy valóságos és vélt érdekek a nemzeti ellentéte- 
ket és a nacionalizmust a szocializmus idején is táplálhatják. Kiderült az is, 
hogy a különböző szocialista országok nem egyformán oldják meg a nemzetiségi 
kérdést, hogy a lenini nemzetiségi politika elvei nem érvényesülnek automati- 
kusan, sőt — régi nacionalista nézeteket is feltámasztva — előfordulnak kísér- 
letek a nemzeti kisebbségek jogainak csorbítására, erőltetett asszimilálásukra is. 

Mindezt látva és tudva állíthatjuk, hogy mi az elmúlt negyedszázadban a leg- 
pozitívabb nemzeti és internacionalista hagyományainkra támaszkodva igye- 
keztünk fejleszteni, gazdagítani, erősíteni nemzetünk öntudatát, mint a szocia- 
lista Magyarország egyik legfontosabb eszmei kohéziós erejét. Ennek az időszak- 
nak a fejlődése gazdaságilag lehetővé tette a magyar nép nagy többségének 
anyagi felemelkedését, ami oly hő vágya volt minden magyar hazafinak, aki 
valaha is a nép érdekében akart cselekedni. Azzal, hogy felszámoltuk a tömeges 
nyomort, a dolgozó osztályok kiszolgáltatottságát, kizsákmányolását, s egyre 
többen élhettek azzal a lehetőséggel, hogy a javuló körülmények között tanul- 
janak, művelődjenek, értelmesen rendezzék be életüket, a párt, a szocialista 
állam nemzeti programot valósított és valósít meg, s a nemzet igazi érdekeit 
képviseli. 

A szocializmus építésében szerzett tapasztalataink alkalmasak arra, hogy való- 
ságos gazdasági, társadalmi, kulturális eredményeinkben fedezzük fel sajátos- 
ságainkat, de azokat a közös vonásokat is, amelyek a szocializmus jellemzői 
mindenütt a világon. Népünk az országot mindinkább hazájának rendezi be, 
nemzeti öntudatát nemcsak a múlt táplálja, hanem mind erőteljesebben a jelen, 
és semmi okunk sincs arra, hogy szégyenkezzünk jelenünk miatt. 

Nemzeti önérzetünk méltán fakadhat abból is, hogy sikeresen építünk egy 
minden korábbinál szabadabb és demokratikusabb magyar társadalmat, hogy 
olyan gazdaságot hoztunk létre, amelyről ellenségeink is kénytelenek elismerni, 
hogy kiállta a próbát. Tudjuk azt is, hogy számos elemében és összességében is 
megfelel az ország adottságainak és tükrözi nemzeti sajátosságainkat. Paradox 
módon azonban e gazdasági rend nemzeti jellegzetességeivel, sajátosan magyar 
mivoltával többnyire más nemzetek számolnak, mi kevés erőfeszítést tettünk, 
hogy jogos nemzeti önérzetünk egyik alapjává tegyük. 

Szocialista fejlődésünkkel az egyetemes haladás nagy áramaiba kapcsolód- 
tunk bele. Hazánk iránt egész történelme folyamán soha nem nyilvánult meg 
akkora érdeklődés, mint a szocialista Magyarország eredményei és tapasztala- 
tai iránt. j 

Ami a múltat illeti, tisztában vagyunk azzal, hogy nemzeti fejlődésünk egyik 
természetes velejárója a történelem, nemzeti történelmünk tanulságai iránti 
fokozott igény. Történetírásunk az egész magyar történelmet — pozitív és ne- 
gatív tendenciáit együtt — vizsgálat tárgyává teszi, és igyekszik reális szemlé- 
letet kialakítani. Fellép a nacionalista, provinciális torzítások ellen, de fellép 
a dogmatizmus leegyszerűsítései, konfliktusmentessége vagy a nemzeti nihiliz- 
mus ellen is. 

A történelem nem apológia és nem is illúziórombolás tárgya. Akkor sem az, 
ha másutt ilyen vonásokat is tapasztalunk. Nekünk saját önbecsülésünk és tör- 

ténelmi valóságérzetünk miatt kell kritikailag szembenézni múltunkkal. Korsze- 
rű, reális történetszemléletre törekszünk, amely egyszerre szolgálja a múlt meg- 
értését és program adását a jövőre. 

Múltunk szorosan összefonódott Közép- és Kelet-Európa népeinek történeté- 
vel. Ezért természetesnek kell tekintenünk, hogy bizonyos folyamatokat, ese-. 
ményeket és személyeket különbözőképpen ítélnek meg az itt élő nemzetek tör- 
ténészei. Mi helyeseljük a tudományos vitát ezekben a kérdésekben. Nem értünk 
azonban egyet azzal, hogy a történelmet bárki, bárhol aktuális politikai tételek 
alátámasztására használja fel. 

Nálunk is vannak hívei a hamis nemzeti mítoszok feltámasztásának, akik úgy 
vélik, hogy az irracionális mozzanatok szükségszerűen hozzátartoznak egy nem- 
zet, egy szocialista nemzet öntudatának erősítéséhez is. Egyesek számára nálunk 
sem elég már a finnugor rokonság. Úgy gondolják, jobb, ha a suméroktól szár- 
maztatjuk magunkat, mert az inkább illik a nemzeti nagyság, a fölény gondo- 
latához, mert jobban bizonyítja régiségünket. 


Mások a nemzeti folytonosság gondolatát azzal kívánják alátámasztani, hogy 
a 20. századi nemzetfogalmat visszavetítik a középkorba. Vita folyik arról, hogy 
ki a magyar és mi a magyar, s eközben feltámasztanak mindenféle régi nemzet- 
karakterológiai elméleteket, amelyekben abszolutizálják, egyes tulajdonságokra 
vagy magatartásformákra redukálják, sematizálják a nemzeti jellemzőket. 

A Duna-medence népeinek történetét vizsgálva némelyek a múltbeli sérel- 
meket sorolják fel, adatokat keresnek arra vonatkozólag, hogy ki követett el 
nagyobb embertelenséget a másik kárára. Gyakran a közelmúlt történetéből 
sem a közös cselekvés, az együttműködés, a haladás sok nemzetet összefogó szol- 
gálatát emelik ki, hanem azzal foglalkoznak, hogy ki volt erősebben na- 
cionalista vagy éppen fasiszta, Horthy, Antonescu vagy Tiso, esetleg Pavelié. 

Az ilyen megnyilvánulások gyakran azt állítják, hogy mások nacionalizmu- 
sára válaszolnak. A mi álláspontunk az, hogy nacionalizmusra, sovinizmusra, 
nemzeti gyűlölködésre nem lehet nacionalizmussal, sovinizmussal, nemzeti gyű- 
lölködéssel válaszolni. Meggyőződésünk, hogy a tudománytalanság, a történel- 
mietlenség, különféle anakronizmusok kultusza nem szolgálhatja a nemzeti tu- 
datot, sem nálunk, sem más országokban, és ezért minden ilyen kísérlettel szem- 
beszállunk. Azért sem fogadjuk el, hogy a nacionalizmus, a sovinizmus mások 
nacionalista vagy soviniszta megnyilvánulásaira hivatkozzon, azokkal mente- 
gesse magát, mert a nacionalizmust nem lehet szelektíven , alkalmazni". Aki 
visszalép a nacionalizmus pozíciójára, az nem őrizheti meg jogos nemzeti érzel- 
meit és internacionalizmusát, összemberi nézőpontját sem. 

A történelmi kérdéseket nem akarjuk összekeverni a ma problémáival. Ha 
azt mondjuk Leninnel szólva, hogy a Versailles környéki békeszerződések im- 
perialista jellegűek voltak, ezzel csak történelmi tényt állapítunk meg. Ez azon- 
ban nem azt jelenti, hogy a szocialista Magyarország bármiféle revíziós 
politikát akarna folytatni. A helsinki záróokmány szellemében ma is azt vall- 
juk, hogy a határok sérthetetlenek, s ez nem nemzeti közömbösség, ellenkező- 
leg : a nemzet érdekeit szolgáló reális politikai álláspont. 


A magyarországi nemzetiségeket és a szomszédos országok magyar nemzeti- 
ségeit úgy tekintjük, mint amely közösségek sok szempontból, mindenek- 
előtt kulturálisan a híd szerepét tölthetik be az egyes országok között. Úgy 
véljük, hogy a szocialista országokban a lenini nemzetiségi politika elveit kell 
alkalmazni. Ezt igyekszünk magunk is tenni, amikor a magyarországi nemzeti- 
ségek minden irányú tevékenységét támogatjuk, biztosítjuk számukra az ál- 
lampolgári és a kollektív jogokat. 

Nem szemléljük közömbösen, ha bárhol a nemzetiségek hátrányos megkülön- 
böztetésnek vannak kitéve, ha korlátozzák őket az anyanyelv használatában, az 
anyanyelvi oktatás biztosításában, ha nem tudják tartani a kapcsolatot más or- 
szágbeli rokonaikkal és barátaikkal. A szocializmus egyetemes érdekei nevé- 
ben kívánjuk, hogy bármely országban bármely nemzetiség érvényesíteni tudja 
gazdasági, politikai és kulturális jogait. Saját tapasztalatainkból kiindulva 

mondhatjuk, hogy a nemzetiségek akkor szolgálják a leghatékonyabban an- 
nak az országnak az érdekeit, amelynek állampolgárai, ha megtalálják ott a 
helyüket, ha hazájuknak érezhetik és érzik azt. 

Ugy véljük, a hatalmon levő kommunista pártokat közös felelősség terheli a 
nemzetiségi politika elveiért és gyakorlatáért. A gazdasági, a politikai és a kul- 
turális együttműködés a szocialista országokkal a nemzetiségi kérdés megoldá- 
sához is segítséget nyújt. Aki tehát a szomszédos országokban élő magyar nem- 
zetiségek ügyét akarja szolgálni, az a sokoldalú kooperáció híve is kell hogy le- 
gyen ezekkel az országokkal, 

Mi így fogjuk fel a nemzetiségi kérdést, és ebben a szellemben teszünk kí- 
sérletet Közép- és Kelet-Európa baráti szellemének ápolására. Ebben a szellem- 
ben hívunk fel közös munkálkodásra minden olyan erőt, amely a történelemből 
azt a tapasztalatot szűrte le, hogy ezeknek a népeknek nemcsak együtt kel! él- 
niük, hanem közösen kell dolgozniuk azért, hogy Európának ez a régiója be- 
hozza múltbeli lemaradását, s a népek testvériségének példáját adja. 


Sokat vitatott kérdés társadalmunk demokratizmusa, a szocialista demokrácia 
problémaköre. Ezt is mai helyzetünk felől szeretném megközelíteni, nyomatéko- 
san megismételve, amit már többször hangoztattunk: hogy a szigorodó felté- 
telek közepette sem szűkíteni, hanem szélesíteni kell a demokráciát. Ugy, hogy 
a nagyobb demokratizmus a felelősségérzetet, a konstruktivitást, az aktivitást 
növelje, mert ez szükséges a megnövekedett feladatok megoldásához is. A hat- 
vanas években elhatározott és megkezdett reformfolyamatot és struktúraváltást 
folytatni fogjuk. 

téltünk már olyan korszakot — az 1950-es évek elején —, amikor nagy Vve- 
szélyekkel fenyegető külső körülmények közepette tragikus következményekkel 
járó torzítások történtek: a fegyelem, az egység nevében megsértették a párt- 
és a társadalmi demokrácia alapelveit, a meggyőzést felváltották a frá- 
zisok, a kinyilatkoztatások, a vitát rendbontásnak nyilvánították, az eltérő vé- 
leményt elfojtották. Mindez a maga logikája szerint oda vezetett, hogy mind 
több jószándékú, segíteni kész embert vetettek alá pressziónak, általánossá vált 
a gyanakvás, ami szétrombolta a korábban megszerzett bizalmat a rendszerben, 
a szocializmus ügyében. 19586 novemberében megfogadtuk, hogy soha többé 
nem térünk vissza erre az útra. A megújhodott szocializmust a bizalomra ala- 
poztuk. Ennek köszönhetjük eredményeinket, és ehhez maradunk hívek a jövő- 
ben is. De ma és abban a nehéz időszakban, amelynek elébe nézünk, a bizalom 
fenntartása és még inkább fejlesztése nem magától végbemenő folyamat. A de- 
mokrácia nem merülhet ki a bizalomról szóló fogadkozásokban. 

Pártunk az 1956-os ellenforradalom leverését követő konszolidáció nyomán 
— okulva a személyi kultusz időszakának tanulságaiból — a hatalom , önkor- 
látozó" gyakorlatát érvényesítette: a döntések meghozatala során tudatosan épít 
a tömegek kontrolljára, s következetesen arra törekszik, hogy a tömegekkel 
ellenőriztesse magát, illetve döntéseit. Ugyanezt a szemléletet kell helyi szinten 
— a területi szerveknél, a vállalatoknál, intézményeknél, minden fórumon — is 
általánossá tennünk. 

Jogosnak ismerjük el a döntéshez szükséges ismereteket, az informálás igé- 
nyét. Ezzel párhuzamosan átlátható és számonkérhető biztosítékokat kell terem- 
tenünk a döntések megvalósítására, a formális látszatok, üresjáratok kiiktatá- 
sára. E téren nem ritkán a döntéshozók mai gyakorlata szorul továbbfejlesz- 
tésre. 

Ma még magas szintű értelmiségi testületeink, tudományos vagy egyetemi 
fórumaink sem mindig jeleskednek a demokrácia gyakorlatában; a szavazás 
titkossága nemegyszer nyíltan nem vállalt klikkérdekek érvényesülésének ked- 
vez. Területi szerveink is olykor sajátos értékrendet érvényesítenek, melyben 
mást ásÁai a vélt és valódi érdek, visszájára fordul a helyi és a közérdek sor- 
rendje. 

Ezért amikor új demokratikus intézmények szükségességének, újabb fórumok 
létesítésének igénye merül fel, nem feledkezhetünk meg arról, hogy most első- 
sorban a meglevő fórumok működésében, légkörében, stílusának nyíltságában 
van szükség megújulásra. Olyan fórumok kellenek, ahol a konfliktusokat, a 
problémákat élesen lehet exponálni, ahol a lehetséges megoldások különféle 
variánsait terjesztik elő, ahol a szocialista demokrácia szellemében toleránsan, 
türelmesen, nyitottan fogadják a véleményeket, és — ahogy erre már példák 
is mutatnak — ahol olyan álláspontra és olyan döntésre lehet jutni, amelyet a 
kollektíva magáénak érez, s végrehajtásában is aktívan részt vesz. 

A szocialista demokrácia nem automatikusan érvényesülő, nem elrendelhető 
társadalmi mechanizmus. Nem is egyszerűen tudás, képzettség függvénye. Nem 
szelep, amelyen át a felgyülemlett indulatok gőzét kieresztik: nálunk a gőznek 
a kereket kell! hajtania. Annak sem látjuk értelmét, hogy demokratizmus címén 
fórumról fórumra és testületről testületre hurcoljanak döntést követelő kérdé- 
seket. A demokratikus ügyintézésnek is van, kell hogy legyen ökonómiája, ész- 
szerű rendje. De a legfontosabb, hogy olyan döntések szülessenek, amelyek az 
érdekek, a nézetek lehetséges egyeztetése révén a legjobban megfelelnek a kö- 
zösség érdekeinek, amelyek meg is valósulnak, s amennyire ez lehetséges, figye- 
lembe veszik a kisebbség véleményét is. 

Rengeteg panaszt hallani, jogos panaszt: miért nem jobb a vezetés, a szerve- 
zés, miért nem tárják fel jobban a társadalom, a gazdaság tartalékait, miért 
nem biztosítják a jó munkának járó becsületet, miért nem leplezik le hama- 
rabb a visszaéléseket, miért nem terelik határozottabban az érdekeltséget he- 
lyes irányba és így tovább. Hosszan lehetne sorolni a hasonló teendőket, ame- 
lyek megoldására a szocialista demokrácia működtetése a leghatékonyabb esz- 
köz. Itt is, mint másutt, létkérdés passzivitásunk leküzdése, a problémák nyílt 
felvetése, bátor vállalása, az ügy oldalán állók aktivitásának fokozása. 

Mi a demokratizmus mércéjének a dolgozók tömegeivel, a közvéleménnyel, a 
párttagokkal és pártonkívüliekkel — a párt- és tömegszervezetekben, a parla- 
mentben és a tanácsokban, a munkahelyi demokrácia fórumain, a különféle 
szakmai és érdekvédelmi szervezetekben, a társadalom egész intézményrend- 
szerében — folytatandó széles körű eszmecserét és a társadalomalakító cselek- 
vésben való felelős részvételt tekintjük. 

Ennek megfelelően fejlesztjük a szocialista demokráciát, alakítjuk politikai 
mechanizmusainkat. Elutasítjuk azokat a törekvéseket, amelyek a politikai 
pluralizmusnak a klasszikus polgári társadalmakban kialakult, de már régóta 
válságba jutott eszméit, struktúráit, formáit akarják — mint üdvözítő megoldást 
— ránk erőszakolni. Sem a szocialista demokrácia szükséges továbbfejlesztését, 
sem a szocialista fejlődés valódi ellentmondásait nem lehet a polgári demokrácia 
modelljeivel megoldani. 

Semmi kétség: a szocialista demokrácia fejlesztésének, elevenségének döntő 
feltétele, hogy a politikai rendszer mennyire veszi tudomásul, hogy a társada- 
lomban különféle, egymástól eltérő — adott esetben egymással ellentétes — ér- 
dekek és nézetek léteznek, hatnak, igyekeznek érvényt szerezni maguknak. 
A szocializmus politikai rendszerében a párt egyik legfontosabb küldetése, hogy 
a különböző érdekeket egyeztesse, hogy a munkásosztály, az egész nemzet cél- 
jainak elsődlegessége alapján, valamennyi dolgozó réteg érdekeinek figyelembe- 
vételével alakítsa politikáját. 

De az egyes érdekek megfogalmazása, kimondása csak döntő feltétele an- 
nak, hogy konfrontáljuk a különféle érdekeket, figyelembe vegyük, hogy mi az 
adott helyen és helyzetben a jogos érdek, és hogyan egyeztethető össze a társa- 
dalmi érdekkel. Más szóval, nemcsak az érdekek , artikulálása", hanem az ér- 
dekegyeztetés is alapkérdés. 

Konjunkturális időben, a gazdasági fellendülés körülményei között sem kö- 
zömbösek az emberek érdekeik dolgában, hát még akkor, amikor kevesebbet 
oszthatunk el. Az érdekviszonyok feltárásában rejlő nagy előnyök akkor való- 
sulnak meg, ha az érdekek minősítésében szocialista szemlélet érvényesül, ha 
az erre hivatott testületek és intézmények — vagy például a munkahelyi közös- 

ségek — nem engednek az opportunizmus csábításainak, a tisztázatlan befolyá- 
soknak, a rosszízű átlagolásnak, ha türelmesek a vitában és határozottak a 
döntésben. 

Elején vagyunk annak az útnak, amely a szocialista demokrácia kiteljesedett 
formájához vezet. Nem kétséges azonban, hogy az emberi történelem nem mu- 
tatott még fel a mi társadalmi rendszerünknél gazdagabb lehetőséget az em- 
bert szolgáló demokrácia kiteljesítésére. 


Pártunk már hosszú ideje ideológiai munkájának elvévé tette azt a felisme- 
rést, hogy nálunk a marxizmusnak nincs monopóliuma, hanem hegemón szere- 
pet játszik. Ez nem azt jelenti, hogy alább adtuk, hanem azt, hogy az egyedül 
reális célt tűztük ki. Közvetlen célunk tehát a marxizmus hegemóniájának fej- 
lesztése. Ezzel egyúttal elismertük, hogy társadalmunk ideológiailag nem egy- 
séges, hogy nálunk a marxista ideológia meghatározó szerepe mellett ideológiai 
sokszínűség létezik. 

Újabban azonban olyan törekvésekkel találkozni, amelyeknek képviselői 
a legszívesebben megszüntetnék a marxizmus hegemóniáját. Közülük a mér- 
sékeltebbek kiegyeznének azzal, hogy a marxizmus legyen egy a többi eszme- 
rendszer között, egyes szélsőségesek azonban egyenesen marxizmus nélküli 
pluralizmusra gondolnak. Szükségtelen itt hosszú polémiába bonyolódni ezek- 
kel az elképzelésekkel. Hiszen hogyan lehetne elképzelni szocialista társadal- 
mat a szocializmus törekvéseinek megfelelő, hegemón helyzetű ideológia nélkül? 

Tudjuk, hogy a marxista ideológia ma egy sor megválaszolatlan vagy nem 
elég pontosan megválaszolt kérdéssel küszködik; vannak elmaradásaink, ame- 
lyeket pótolni kell. Ezt nem vitatja senki. A szocialista fejlődés magasabb szint- 
je önmagában is megköveteli, de a mai nemzetközi helyzet is, hogy teoretiku- 
san is megfeleljünk az új feladatoknak és az új igényeknek. 


A marxizmus helyét társadalmunk felépítményében nem valamiféle ideológiai 
hivatal ambíciója, nem is megszállott teoretikusok akarnoksága jelölte ki, ha- 
nem az, hogy ez a társadalom ennek az ideológiának a jegyében született és 
működik. Aki ettől akarná megfosztani, annak előbb szét kellene rombolnia 
létének alapjait. 

A marxizmus alkotó alkalmazásának, fejlesztésének követelményeit sem hajt- 
hatjuk túl egészen addig, hogy a marxizmust — amíg minden kérdésre nem 
tud választ adni — nem lehet sem védeni, sem terjeszteni, mintegy fel kell füg- 
geszteni. Ez abszurd következtetés: a marxizmus olyan fajta relativizálásához 
vezet, ahol értelmüket vesztik az olyan szavak, mint alkotó alkalmazás, fejlesztés. 
Hogyan lehetne alkalmazni, fejleszteni az elméletet, ha nem volnának érvényes, 
védendő és terjesztendő tanításai, ha minden bizonytalanná és kétségessé vált 
volna? 

Mi abból indulunk ki, hogy nincs, nem lehet és nem is lesz soha , perfekt", 
befejezett, tökéletes marxizmus. Aki arra vár, hogy a marxizmus minden kér- 
dést véglegesen megoldjon, az nem értette meg, hogy mi a marxizmus, az maga 
sem szabadult meg a dogmatikus gondolkodástól, akármennyit beszél is kor- 
szerűsítéséről, progresszivitásáról. 

Nyilvánvaló, hogy a társadalom előrehaladásával fejlődnie kell az ideológiá- 
nak is, sőt a fejlődésnek egyik feltétele, hogy az ideológia élen járjon az új 
utak keresésében. Az ideológiai terület az ebből adódó követelmények mögött 
maradt el. Azt sem végeztük el, amire pedig minden okunk megvolna és amiben 
mi vagyunk az illetékesek: adósak vagyunk az elmúlt 38 esztendő tanulsá-. 
gainak levonásával, benne az MSZMP negyedszázados gazdag tapasztalatainak 
TTLÉSK és sokoldalú ideológiai feldolgozásával. Pedig ennek ma óriási hasznát 

tnánk. 

Felmerülhet a kérdés: a jelen megpróbáltató viszonyai közepette, amikor néha 
valósággal ellepnek bennünket a napi gondok, felelősséggel vállalhatjuk-e, hogy 

behozzuk az elmaradást? A kérdés rosszul van föltéve. Az ellenkezőjét kell 
kérdezni: megengedhetjük-e magunknak ilyen bonyolult, ilyen összetett, ilyen 
nehezen megfejthető kérdések özönében, hogy lemondjunk a megújhodó elmélet 


segítségéről ? 
e 


Lesznek, akik a marxizmus hegemóniájának védelmét és erősítését sürgető kö- 
vetelményt úgy fogják interpretálni, hogy valamiféle tabula rasát akarunk te- 
remteni, adminisztratív rendszabályokkal akarunk , ideológiai rendet" csinálni. 
Azt hiszem, az elmúlt 25 esztendő épp elegendő bizonyságot szolgáltatott arra, 
hogy tudatában vagyunk: az ideológia területén tartós és valóbari ideológiai 
eredményt elérni csak a más felfogású partnerek álláspontjával való vitában, 
ideológiai eszközökkel, meggyőzéssel lehet. I 

A jelen feladatait is így értelmezzük: nem több adminisztratív közbelépést 
akarunk, hanem a marxisták hatékonyabb, gyorsabb, szélesebb körű fellépését. 
A mai ideológiai gyakorlatban tapasztalható passzivitás következtében könnyen 
eltorzulhatnak egyes területeken a viszonyok. Ha nem konfrontáljuk igazunkat 
a hibás vagy rosszhiszemű nézetekkel jelentkezésük idején, akkor bizonyos, 
hogy hirdetőik a következő stációnál nekibátorodnak, messzebb mennek, meg- 
indul egy eszkalációs folyamat, amely végül is olyan szélsőségekhez vezet, 
amelyek népünk, államunk, rendszerünk alapvető érdekeit, értékeit sérthetik. 

A nagyobb ideológiai aktivitásra egész politikánk védelmében is szükség 
van. Sokkal többet áldoztunk e politika kivívásáért, semhogy veszni hagyhat- 
nánk eredményeit — akár jobbról, akár , bal"-ról támadják. 

Változatlanul kitartunk szövetségi politikánk mellett, amellett, hogy — vi- 
lágnézetétől függetlenül —. mindenkivel együtt akarunk működni, aki nem áll 
szemben a szocialista rendszerrel, elismeri annak alkotmányos rendjét, munká- 
jával közreműködik a szocialista társadalom építésében, még ha a kérdések 
egész sorában más véleményt vall is. 

Örömmel üdvözlünk mindenkit, aki eloldja magát az ellenzéki csoportoktól. 
Mint korábban is, most is készek vagyunk új lapot nyitni bárki számára, aki 
részese akar lenni a nemzeti közmegegyezésnek, aki konstruktív módon keres 
megoldást a bennünket is foglalkoztató társadalmi problémákra, akkor is, ha 
más módon közelíti meg ezeket a válaszokat, mint mi. Nem a , másképp gondol- 
kodással" és , másképp gondolkodókkal" van vitánk, hisz az itt jelenlevők is sok 
mindenről — reformról, demokráciáról, még a marxizmusról is — másképp 
gondolkodnak, mint ugyancsak a teremben ülő kollégáik, elvtársaik vagy vita- 
partnereik. Nem is uniformizálni akarjuk a véleményeket vagy a szellemi 
életet. Szükségünk van a vitákra, s minden kritikából hasznosítani akarjuk, 
amit lehet, még az ellenzéki vagy a szocializmussal, a szocializmus magyar- 
országi gyakorlatával szemben elfogult kritikából is, mert ahhoz, hogy meg 
tudjuk válaszolni az előttünk tornyosuló kérdéseket, egyetlen reális problémát 
sem engedhetünk át a velünk szemben álló erőknek. 

Arra azonban ne számítson senki, hogy szövetségesként kezeljük azokat. 
akik helyzetünk rosszabbodására számítva vívmányaink kikezdésére töreked- 
nek, törvényeinket semmibe veszik. 

Tévedés volna kiterjeszteni a szövetségi politika fogalmait és normáit azok- 
ra, akik — akár akarják, akár nem — összejátszanak a szocializmus ellenségei- 
vel. Rossz szolgálatot tesz szövetségi politikánknak, aki az ismert jelszót: , aki 
nincs ellenünk, az velünk van", oda torzítaná, hogy , aki ellenünk van, az is 
velünk van". Szocialista vívmányainkat mindenkivel szemben, minden eszköz- 
zel megvédjük. 

Az az ideológiai magatartás, amelyet szövetségeseink iránt tanúsítunk. 
a közös ügy közös szolgálatán, a kölcsönös bizalmon alapul, és eszerint is ki- 
vánjuk folytatni. A jelen viszonyai között még erőteljesebben, még szélesebb 
sávon akarjuk élénkíteni és elmélyíteni az eszmecserét, amelyet most sem egy- 
irányúnak képzelünk. Mint eddig, ezután is nyereségünk származhat a vitából; 

gondolati ösztönzéseket, másfajta megközelítéseket, új kérdésfelvetéseket me- 
ríthetünk belőle. 

A más ideológiai áramlatokhoz tartozóktól, szövetségeseinktől nem vitathatjuk 
el sem az új problémák iránti fogékonyságot, sem azt, hogy egyik-másik kér- 
désre nálunk előbb reagáljanak. Azt sem tagadjuk, hogy esetenként a marxis- 
táknál előbb — néha velük polemizálva — mások adtak helyes válaszokat. 


Új kérdéseket föltenni és megválaszolni kényes és bonyolult feladat, nem 
egyszer marxisták között is vitát igényel. Valljuk továbbra is, hogy végső soron, 
a jelenségek összefüggéseinek mindenoldalú tisztázása révén nem juthatunk 
egymással szemben álló, egymásnak ellentmondó megoldásokra. Ilyen értelem- 
ben tehát a marxizmuson belül nem lehetnek irányzatok. Viták és különböző 
álláspontok azonban lehetségesek, sőt szükségesek is, a kérdések bonyolultsága 
és a megközelítési lehetőségek sokfélesége igényli a viták során történő tisztá- 
zást, az álláspontok ütköztetését. 

Az általános hatalmi-politikai helyzet, illetve annak stabilitása nem teremti 
meg automatikusan a marxizmus hegemóniáját a kulturális-ideológiai szférá- 
ban. Ezt a hegemóniát ki kell vívni és napról napra meg kel! erősíteni. 


Hibás az a feltételezés, hogy ha akarjuk, engedjük a marxizmustól eltérő 
irányzatoknak a jelenlétét, ha nem akarjuk, egyszerűen nem engedjük, s 
, elzárjuk a csapot". Ennél sokkal bonyolultabb a helyzet: ezeknek az eszmei 
áramlatoknak, jelenlétüknek objektív okai is lehetnek. Nem úgy kell tehát tu- 
domásul vennünk a különböző nézetek egyidejű jelenlétét, mintha ezzel gesztust 
vagy szívességet tennénk, hanem úgy, hogy az adott társadalmi-történelmi szi- 
tuációban mi legyünk a meghatározóak. Ne engedjük, hogy mások kényszerít- 
sék a marxistákra a saját elképzeléseiket, saját kérdésfeltevéseiket. 


A marxizmus hegemóniájáért vívott harcunk nemcsak az ideológia magas 
elméleti régióiban folyik, s nem is csak ott dől el. A küzdelemnek bizonyos 
értelemben végső terepe egy új erkölcsi értékrend elfogadtatása, a szocializmust 
építő társadalom új normáinak a szokásokban és a mindennapok viselkedési 
mintáiban történő meggyökereztetése. A szocializmus — ebben a tekintetben — 
számos vonatkozásban hátrányban van az őt megelőző társadalmakkal szemben. 


Az emberi viselkedésben, reflexekben ugyanis óriási tehetetlenségi rerő van. 
Évszázadokon át nemzedékek örökítették egymásra szokásaikat, értékrendjüket. 
Az osztálytársadalmakban számtalan olyan reflex ivódott be az emberekbe, 
amellyel a szocializmus körülményei között már nem lehet vagy nem volna 
szabad élni. Ilyen az erőszak, az elnyomás, a kapzsiságig és a harácsolásig el- 
menő önzés, a mások megalázása, lenézése, az idegenek gyűlölete és így tovább. 
De ezek közé tartozik a szolgai megalázkodás, a mindenbe belenyugvás, a ha- 
talmon levő ember gőgje és elbizakodottsága is. 

A szocializmus értékrendje mindezeknek ellentmond. E magatartásmódok és 
tulajdonságok elleni harccal elvileg mindenki egyetért, amíg saját magát nem 
kell megváltoztatnia; amikor arra kerül sor, hogy saját magában nyomja el 
ezeket a reflexeket, kényelmetlenül kezdi érezni magát, és ezért gyakran a 
szocializmust okolja. 

Igaz, az emberiségnek vannak nem kevésbé régi, az együttműködés, a köl- 
csönös alkalmazkodás és az egyéni tisztesség írányába mutató értékei és szo- 
kásai is. Ilyenek az igazságosság, a becsület, a segítőkészség, a barátság, a csa- 
ládszeretet, a patriotizmus, az emberi büszkeség és méltóságtudat, a mások 
iránti megértés, a figyelmesség, a tisztelet, de ezek közé sorolható a művelt- 
ség és a széles látókör iránti igény, az egészség és a higiénia, valamint a rend 
szeretete és mindenekelőtt a munka tisztelete. 


Amennyiben a szocialista politika, a társadalomszervezés és a nevelés ezekre 
a reflexekre támaszkodik, beépíti ezek támogatását ideológiai, gazdasági, ál- 
lami, társadalmi és kulturális rendszerébe, a lakosság legnagyobb többségét ki- 

(levő, tisztességes emberek körében nagymértékken elősegítheti saját minden- 
napi legitimációját" is. 

Az új társadalmi normák és a mindennapok szocialista erkölcsiségének erő- 
sítésében e mellett jobban kell támaszkodnunk azokra a régebbi értékekre is, 
amelyeket a munkásmozgalom vállalt, formált és örökített tovább. Olyan ér- 
tékekre, mint a közösségek aktív alakításában, gazdagításában való részvétel; 
az alkotó munka becsülete; a kollektíva iránti felelősség és a közösség , oltal- 
ma" az egyén számára; az emberek közötti társadalmi eredetű egyenlőtlensé- 
gek minden fajtájának felszámolása; a szolidaritás. Ezek az értékek mély gyö- 
kereket eresztettek közgondolkodásunkban és óriási táboruk van a dolgozó 
emberek körében — gyakran magunk sem hisszük, mekkora. 

Tudatában kell lennünk annak is, hogy a mindennapi élet sajátosan Sszo- 
cialista jellegét nem lehet egy csapásra megteremteni. A felbomló régi érték- 
rendszerek helyén csak lassan, a szocializmus: , kiküzdésének" folyamatában 
alakul ki és egységesül az új, minden régi értéket is magába építő értékrend. 
Sokszor az alapértékeknek is egyfajta kettőssége tapasztalható: a , pénz beszél" 
morálja és embert próbáló nehéz helyzetekben tapasztalt hősies helytállás gyak- 
ran egyazon emberben érvényesül. 

A szocialista erkölcs értékrendszeréről ma azért is beszélünk többet, mert 
társadalmunkban hagyományosan erős az erkölcsi normák iránti igény. Ebben 
az átmeneti korszakban azonban az etikai dogmatizmus egyetlen válfaja sem 
oldhatja meg problémáinkat. Elutasítjuk a moralizálásból fakadó vagy morali- 
zálásba fulladó etikai dogmatizmust, de az elvont moralizálást bírálva nem 
adjuk fel, sőt fokozzuk társadalmunk, közgondolkodásunk morális igényességét. 

A szocializmus közösségi erkölcsétől idegen az értékek semmibe vétele. Így 
például a puszta vallástalanság önmagában nem érték. Könnyebb a hivő em- 
berrel a szocializmus közös, humánumot szolgáló feladataira tisztességes evilá- 
gi szövetséget kötni, mint a semmire sem törekvő közönyössel, a mindenféle 
erkölcsi mértéket tagadóval. 

A morális igényességet mindenekelőtt a közmorál területén kell egyértelműb- 
ben megkövetelnünk, mert csak ez lehet az alapja a magánszféra, a minden- 
napok szocialista értékrendszerének is. Közéleti értékrendünk hitelessége min- 
dennél jobban függ a szavak és tettek egységétől, a vezetők és a kommunisták 
morális példamutatásától. Meg kel! őriznünk — a nehezedő körülmények között 
is — az egymás iránti figyelmet, fejlesztenünk kell társadalmunk humánus 
jellegét. A szocializmus vonzereje nemcsak azon múlik, hogy képesek vagyunk-e 
mindig a legnagyobb távlatok jegyében dinamikusan cselekedni, hanem azon 
is, hogy mindenütt, minden helyzetben megtesszük-e az emberért azt, amit le- 
het, s ami az adott helyzetben morálisan ís elengedhetetlen. 

Társadalmunk a munka társadalma, amelyben tekintélyt csak a teremtő 
munka, az alkotásra való törekvés, a magatartás tisztessége, a közösség szol- 
gálata alapozhat meg. Abban, hogy ennek az alapvető értéknek az erózióját ne 
engedjük, azoknak vagyunk szövetségesei, akik becsülik és igénylik a fegyel- 
mezett, értelmes, produktív munkát, maguk is képességeik szerint dolgoznak, 
de egyúttal megkövetelik a dolgozó embert megillető figyelmességet, nyíltsá- 
got, jogszerűséget, és élesen elítélik a gépies, embertelen magatartást, az előny- 
hajhászást, a hatalommal való visszaélést, a hipokrízist. 

A szocializmus — közösségi társadalom. Erkölcse megköveteli, hogy min- 
denütt, naponta minősítsük és elválasszuk a jót és a rosszat. Meg kell adni a 
tiszteletet egymásnak azzal, hogy az emberi cselekedetek ne maradjanak meg- 
ítélés nélkül. Enélkül nincs társadalmilag hatékonyan működő értékrend; kö- 
zöny, sőt cinizmus árasztaná el társadalmunkat. 


Az előadó ezután az ifjúság szemléletének, magatartásának, nevelésének 
kérdéseivel foglalkozott. Néhány kiragadott gondolat a referátumnak 
ebből a részéből. 

A fiatalok jelentős része — szerencsére — egészen más feltételek között, 
más életmód-mintákat követve élhet és él, mint az előttük járó nemzedékek. 
A fiatalok szocialista viszonyokba születnek bele, de semmiféle mechanizmus 
nem biztosítja eleve, automatikusan, hogy elkötelezettjei legyenek a fennálló 
viszonyoknak, azonosuljanak a szocialista távlatokkal. A korábbinál nehezebb 
körülmények között kell őket megnyerni céljainknak. 

A megváltozott körülmények radikális szakítást sürgetnek azzal a ma is jel- 
lemző kényelmes felfogással és gyakorlattal, amely az ifjúság nevelésének fel- 
adatát a nevelő szándékú hatások egyszerű ismétlésére szűkíti le. Sokan még 
ma is úgy gondolják, hogy ha az ifjúság az iskolában marxista ismereteket ta- 
nul, ha verbálisan elsajátítja a szocialista értékeket és normákat, ha részt vesz 
az ünnepségeken és az ifjúsági szövetség különböző rendezvényein, a kívánt 
eredmény nem maradhat el. Nevelőmunkánk fogyatékosságai mögött voltakép- 
pen ez a szemlélet húzódik meg. 

Ezzel függ össze, hogy a marxizmus eszméi sokszor puszta ismeretanyag 
megtanulására degradálódnak, hogy az ifjúság számára szervezett mozgalmi 
akciók gyakorta nem vetnek számot az ifjúság hajlandóságaival és törekvései- 
vel, hogy a körükben folyó ideológiai munkából fájdalmasan hiányzik az elmé- 
let és a gyakorlat, az eszme és valóság ütköztetése és az esetleges ellentmon- 
dások okainak feltárása. 

Gyakorta tapasztaljuk, hogy az ifjúság nevelésével foglalkozó intézmények 
elzárkóznak a fiatalok által felvetett kényes kérdések elől, és esetenként olyan 
légkört teremtenek, amelyben az ifjúságot foglalkoztató társadalmi, világnézeti, 
ideológiai kérdések őszintén föl sem merülhetnek. 

Ez az egyik fő forrása a csalódásnak, amely abból ered, hogy a mi állítólagos 
eszméiínket — vagyis egy jogtalanul nekünk tulajdonított sematikus szem- 
léletet — konfrontálják tapasztalataikkal. Ha a , cégtáblára" — jogosulat- 
lanul — a , megváltó szocializmust? festik föl, és az , üzletben? nem azt talál- 
ják, nem csoda, hogy a , panaszkönyvet" kérik. Vagy — ami talán még rosz- 
szabb — kialakul egy , tévé-attitűd", amelyben ifjú emberek hátradőlve, ké- 
nyelmesen nézik, hogy mások mit is tudnak mutatni . . . 

Az ifjúság a jövőre orientált, megnyerni is csak a jövőre irányuló, meg- 
alapozott programokkal lehet. A szocializmussal való azonosulásnak, egy végig- 
küzdhető program felvállalásának meghatározóan fontos feltétele a jelenhez ve- 
zető út mély és hiteles feldolgozása; annak a tudata, hogy honnan hová jutot- 
tunk. Sokszor úgy teszünk, mintha a történelem véget érne ott, ahol a szo- 
cializmus építése elkezdődik. 

Már pusztán történelmi okok miatt is nem jelentéktelen cselekvési és , ér- 
zelmi árkok" húzódnak az 1945 előtt és a felszabadulás után született nem- 
zedékek között. Az 1956 utáni nyugodtabb, emelkedő évtizedekben felnőt- . 
té vált , békeviselt" nemzedékeknek pedig — érthető okokból — a korábbi 
nemzedékekhez képest jóval kisebb a történelmi tapasztalatuk és veszélyérzetük. 

Az ifjúság szocialista nevelésének, történelmi tudata formálásának ezért egyik 
legfontosabb feladata épp felszabadulás utáni történelmünk mélyebb és hite- 
lesebb feldolgozása az iskolában, tömegkommunikációban és propagandában. 

A nemzedékváltás folyamata már rég megindult, s nekünk elsősorban arra 
kell figyelnünk, hogy folyamatosan, zökkenőmentesen folytatódjék. Ennek ér- 
dekében különös gondot kell fordítanunk a fiatal generációkhoz tartozók között 
végzett pártépítő munkára, arra, hogy e generációk legjobbjait megnyerjük a 
marxizmus számára. Mert nem nekünk, nekik kell megkötniük ma is és holnap 
méginkább a szövetséget azokkal a generációs társaikkal, akik lassabban, ki- 
térőkkel vagy esetleg egyáltalán nem jutnak el a szocializmus értékeinek, ideo- 
lógiájának cselekvő vállalásáig. 


Történelmi változás ment végbe társadalmunk műveltségében. Az ország la- 
kosságának iskolázottsági szintje megfelel mind hazánk társadalmi-gazdasági 

fejlettségének, mind az európai színvonalnak. A felsőfokú végzettségűek arányát 
tekintve számos, nálunk fejlettebb országot előzünk meg. 

Évtizedes távlatban nőtt a hagyományos, szűkebb értelemben vett humán 
kultúra, ezen belül a művészet iránt fogékonyak köre; elég emlékeztetni a köz- 
könyvtárak olvasottságára vagy az új színházi és zenei közönség intézményfa- 
lakat feszegető létszámára. Nemzetközi tekintélyt vívott ki a magyar könyv- 
kiadás. 

Számot kell vetnünk ugyanakkor azzal, hogy társadalmunkban ma még min- 
dig jelentősek a kulturális egyenlőtlenségek. Az egyes rétegek között mutat- 
kozó műveltségi különbségek — annak ellenére, hogy az elmúlt évtizedben is 
csökkentek — nagyobbak, mint a jövedelmekben vagy a személyes fogyasztás- 
ban mutatkozó különbségek. Az elmúlt években — úgy tűnik — túlságosan is 
megmerevedtek néhány területen a művelődési igények és szokások. 

Életmódbeli okokból — de a kulturális műhelyek működésének zavarai 
miatt is — még meglehetősen széles tábora van a természetes szórakoztatási 
igények rossz kielégítésének : a giccsnek, a kommersznek. Mindannyian tanúi le- 
hetünk a munkában, a környezetben, a családi életben, a társadalom nyilvános 
fórumain itt-ott tapasztalható kulturálatlanságnak, érdektelenségnek, közön- 
ségességnek. 

Ha tömören, leegyszerűsítve kellene megfogalmazni a nyolcvanas évek leg- 
fontosabb művelődéspolitikai feladatát, akkor azt mondhatjuk: mindenekelőtt 
olyan kultúrára van szükségünk, amely jobban épít a nép érdekeltségére, akti- 
vitására, illetve amelyik ezt szélesebben bontakoztatja ki; amelyik értékelvű és 
demokratikus, sokszinű, de eszmei arculatát tekintve egységesülően humanista- 
szocialista tartalmú. A szocialista művelődés e típusának kiszélesítése terméke- 
nyítően hatna vissza a társadalmi és gazdasági fejlődésre, megkezdett reform- 
jaink folytatására, s mindennek révén a társadalom szocialista vonásainak erő- 
sítésére. 

Rendkívül nagy jelentőséggel bír ma a televízjó, a sajtó és a rádió tevékeny- 
sége. Ezek azok a műhelyek, amelyek a leghatékonyabban tudják alakítani és 
befolyásolni — jó vagy rossz irányban — a társadalom ideológiai arculatát, 
műveltségi szerkezetét, az emberek értékvilágát, erkölcsét és ízlését. Szerepük 
a társadalmi-politikai-ideológiai élet mai kihívásai közepette tovább nő. Fel- 
ébreszthetik az igényességet, a kezdeményezőkészséget és az aktivitást, edzhetik 
az ellenállóképességet, növelhetik a tetterőt és az elszántságot. De kifejthetnek 
ellenkező hatást is: fokozhatják a pesszimizmust, a távlatvesztést, elidegenít- 
hetik az emberektől az újat, a kulturális értéket. 

Az egészséges és szocialista követelménynek a kialakításában nem kis sze- 
repe van a sajtó és tömegkommunikáció, szellemi, kulturális, művészeti életünk 
felelős törekvéseinek. 

A felelős, sőt akár indulatos, de jó ügyért elkötelezett társadalomkritikával, 
ellentmondásaink felelős ábrázolásával aligha keverhető össze a szellemi élet 
műhelyeinek egy részében eluralkodó nihilista szemlélet, a minden történelmi 
értéket és vívmányt tagadó negativizmus, a teljes kiúttalanságot hirdető rezig- 
náció, a megideologizált kiábrándultság, olykor egyenesen a világvége-hangulat. 

Miközben a jó könyvekre, színházra, filmekre, képekre, szobrokra, méltó 
emberi környezetre vágyó százezrekben nő az értékek iránti éhség, elszomorító, 
ahogy a kulturális élet egy részében szaporodnak az irritáló tünetek. A műhe- 
lyek olykor belterjes réteghangulatoknak vagy éppen az , átlagemberre" hivat- 
kozó lefelé nivellálás gyakorlatának engednek. Miközben a sajtóban, a tömeg- 
kommunikációban nem kapnak elég nagy figyelmet az igazi, hiteles, felkavaró 
erejű, rólunk, nekünk és hozzánk szóló klasszikus és mai, nemzeti és egyetemes 
művészeti értékek, az új tudományos felismerések. a korszerű műveltségnek 
az élettel, a munkával, a hétköznapokkal szervesen összekapcsolódó, elemei, 
szaporodnak az irracionális, tudománytalan , érdekességek", az érték-, sőt mű- 
vészetellenes jelenségek. Ennek a tendenciának nemcsak az a kockázata, hogy 
akadályozza az igazi értékek társadalmivá válását, a kultúra demokralizálását, 
hanem az is, hogy szinte kompromittálja szellemi életünket. 

Kulturális-művészeti közéletünk rosszabb képet mutat, mint maga a mű- 
vészet. A szocialista értékek védelme és gazdagítása ma e tekintetben is szi- 
gorú tisztázást, a művelődéspolitikai gyakorlatot illető önkritikát követel min- 
denkitől: az irányítóktól, a kulturális életben tevékeny alkotóktól, a kritikusok- 
tól, az intézmények felelős vezetőitől és munkatársaitól. 

A művészetek — s köztük mindenekelőtt az irodalom — hagyományos , nem- 
zeti küldetéstudata" nem önmutogató, önkinevező elhatározás dolga napjaink- 
ban, nem örök juss s eleve elrendelt megváltói szerep, hanem lehetőség, ami- 
vel SZTRE élni, de amit el is lehet játszani, kinek-kinek valóságos teljesítmé- 
nyével. 

A szellemi élet egyes területein — tudományos műhelyekben, színházi elő- 
adásokban, irodalmi és kulturális folyóiratokban, filmekben — a kritikai atti- 
tűd, a társadalomkritikai hevület negativizmusba váltott át. Ennek a negativíiz- 
musnak ma már nemcsak az ötvenes évek esnek áldozatul, hanem az 1956 utá- 
ni konszolidáció, a szövetségi politika megújulása is. 

Mi nem a , lakkozást", a szocialista fejlődés ellentmondásainak leplezését, el- 
hallgatását várjuk a szellemi élettől, a propagandától és az agitációtól: törté- 
nelmi utunk, mai valóságunk kritikai elemzésére, tanulságainak feldolgozására 
van szükségünk. Ezt már a párt negyedszázaddal ezelőtt kiadott művelődés- 
politikai irányelvei is világosan leszögezték. 

De a társadalomtudományi publikáció, a művészi alkotás, a szociográfia a 
szocialista értékek felől, azok alapján értékelje a megtett utat, s ne hallgassa 
el mai eredményeinket. Senkinek sincs joga úgy kritizálni nyilvános fórumo- 
kon, hogy a bírálat megfossza az embereket keserves munkával és harcokkal, 
áldozatokkal teli múltjuk értelmétől, vállalható értékeitől, a jelen eredményeitől 
és eszményeitől. Ezzel az elidegenítéssel a szocializmus lehetőségeibe és a jövő- 
be vetett hitet akarják .elvenni tőlük. 

Változatlanul valljuk, amit az 1969-es tudománypolitikai irányelvekben, pár- 
tunk programnyíilatkozatában és az 1980-as kongresszusi határozatban ismétel- 
ten leszögeztünk : társadalmunkban bármilyen kérdés nyitva áll a tudományos 
feldolgozás előtt, a kutatás számára nincsenek tiltott témák és előírt következ- 
tetések. 

Felelősséget igénylünk viszont abban, hogy a műhelymunka mindaddig foly- 
jék, míg kiérlelt és átgondolt koncepció nem születik. A kutatási eredmények 
nyilvánossá tételében pedig érvényesüljön annak a tudata, hogy a publikálás 
nem tisztán tudományos, hanem közéleti tett. 


Nem kívánunk politikai mérőeszközökkel beavatkozni egyéni stílus- és ízlés- 
kérdésekbe. Azt azonban politikailag is döntő fontosságúnak tartjuk, hogy ér- 
tékes és maradandó művek szülessenek — jóllehet ehhez csak a feltételek ja- 
vításával járulhatunk hozzá, s ez nem is olyan kevés. Nagyobb a szerepünk vi- 
szont a jó művek elterjesztésében, amelyek tágan értelmezett realizmusuk révén 
élményt, erőt és erkölcsi tartást adnak a ma emberének, s hiteles művészi képet 
közvetítenek mai valóságunkról, rólunk az utódainknak. 


Megértéssel kell fogadni, hogy sok tisztességes és jóindulatú művész dilem- 
mákban vergődik, olykor emlékeibe húzódik vissza, vagy hogy a társadalom 
kihívásaira új művészi választ keresve kísérletezik. 


Azok a tehetségek teremtenek ma mégis igazi értéket, akikben mélyen él a 
haladás, az emberiség és a közösség sorsa iránti felelősségérzet, akik — min- 
den elégedetlenségükkel, aggodalmukkal együtt is — a szocializmus útjának, 
jelenének és jövőjének történelmi léptékével mérik a haladást. 


Azzal azonban nem lehet megbékélni, ha azok az irányzatok válnak hang- 
adóvá, amelyek azt tartják hivatásuknak, hogy az emberek élet- és alkotóked- 
vét szegjék. Végképp nem engedhetjük divattá válni, hogy a művész annál bát- 
rabbnak és annál igazmondóbbnak tünhessék fel, minél több undort, élet- és 
embergyűlöletet tud kifejezni, minél több mocskot és gyalázatot tud kimutatni 

az emberben, és minél totálisabb, mindenre érvényes csődöt fogalmaz meg. Ezek 
ellen a pusztító — végső soron önpusztító — áramlatok ellen határozottabban 
kell fellépni. 

Természetesen nem várható el sem a művészettől, de még a tudománytól 
sem, hogy , megváltóként" működjön, hogy a pontos diagnózison túl minden 
. esetben teljes értékű terápiával is szolgáljon. De ha a diagnózisnak nem a gyó- 
gyítás adja értelmét, hanem a betegség bebeszélése vagy az öncélú sokkolás, 
akkor még a részigazságok hítele is megkérdőjeleződik. 

Semmiféle tapintatot nem érdemelnek azok, akik — visszaélve a művészet 
sajátszerűségei és a művészek érzékenysége iránti jogos tisztelettel — erköl- 
csileg zsarolják, sőt diszkriminációval sújtják a tőlük eltérően , másként" — 
vagyis egészségesen — gondolkodó alkotókat és kritikusokat. 

Az utóbbi időkben megszaporodtak az újsematikus művek, amelyeknek se- 
matizmusa csak annyiban , újítás" az ötvenes években megjelentekhez képest, 
hogy az egysíkú jellemábrázolás és a másodlagos jelentőségű cselekmény, tör- 
ténetszövés hátteréből ma nem a hivatalos politika jelszavai, hanem a politi- 
kával való szembenállás tételei ugranak ki. Kiszólások, áthallások, olcsó aktua- 
lizálások és csinált analógiák e politikai tételek kifejezésének egyesek összeka- 
csintása szempontjából esetleg hatásos, de művészileg többnyire értéktelen, mi- 
nőségileg , engedményes" formái. 

Nem lehet véletlennek tekinteni, hogy mind több érdemes alkotó és értelmes 
olvasó, néző megütközéssel figyeli a művészi mesterségnek ezt a leromlását. És 
fel is lépne ellene, ha érezné maga mögött azt a támogatást és propagandát. 
amelyet elsősorban az alkotóműhelyek, a nyilvános fórumok, a marxista kri- 
tika lenne köteles megadni. A műkritika egy része azonban felcsapott káros 
tendenciák propagálójának. Klikkek és szekértáborok alakultak, amelyek elv- 
telenül támogatnak olyan produkciókat, amelyek értéktelenek. 

A műhelyek önállóságának és felelősségének, az ideológiai és művelődés- 
politikai alapelvekhez, illetve az irányító szervek megjelölte követelményekhez 
való viszonynak napjainkban is vitatott kérdése az irányzatok értelmezése. 
Egyes vélemények szerint a különféle eszmei irányzatok társadalmi jelenlété- 
nek elismeréséből logikusan kell következnie, hogy engedjük meg, sőt se- 
gítsük is elő a kulturális arculatú, profilú ideológiai csoportosulások különálló 
szerveződését, intézményesülését. 

De a nézetekben, az ízlésben, a hangsúlyokban, a profilban és a megköze- 
lítésgekben a kulturális élet területén érvényesülő és bővülő sokféleség nem 
jelentheti, hogy támogassuk vagy akárcsak hallgatólagosan is tudomásul ve- 
gyük a szellemi életnek vagy az államilag fenntartott és támogatott kulturális 
műhelyeknek ideológiai irányzatok szerinti szerveződését. Ez ma veszélyeztetné 
a kulturális életnek az elmúlt negyedszázadban elért számos vívmányát. 


Abba sem lehet beletörődni, hogy például egyes folyóiratok szerkesztőségei- 
nek ne legyen kötelességük megfelelő válaszban, folyamatos kritikában része- 
síteni az ugyanott megjelent, nyilvánvalóan helytelen nézeteket, mondván, hogy 
csak általában, a kulturális, ideológiai élet egészében kell az igazságnak, a tu- 
dományosságnak, a marxizmus hegemóniájának érvényesülnie. Nem tartjuk el- 
fogadhatónak a műhelyek önállóságának azt az átértelmezését, amelyik igyek- 
szik , függetlenedni" az ideológiai vita feltételeitől és feladataitól. 

Az ideológiai-kulturális életben is a tisztább helyzet segíti az értékítéletet, 
a további fejlődést. Pártunk bevált művelődéspolitikájának elemi normáit 
be kell tartani. Az ideológiai-kulturális munkában ez azt is jelenti, hogy 
rugalmasságra, bizalomra, közös munkán és elvi alapokon nyugvó szövetségi 
politikára és a mainál sokkal nagyobb kezdeményezőkészségre is szükség van. 

Ragaszkodunk ahhoz az 1957 óta bevált gyakorlathoz, hogy az ideológiai és 
kulturális területen elsődlegesen eszmei és orientáló jellegű a párt irányító 
szerepe, hogy az itt folyó konkrét tevékenységet az erre hivatott műhelyek, ku- 
tatóintézetek, tanszékek, szerkesztőségek, stúdiók, kiadók, színházak stb. irá- 

nyítják a legmesszebbmenő önállósággal és felelősséggel, az ún. középirányító 
párt- és állami szervek ösztönző ellenőrzése, felügyelete mellett. 

Egy pillanatra sem gondolunk arra, hogy szervezetileg centralizáljuk az irá- 
nyítást, ez ugyanis az adminisztratív módszerek elburjánzását vonná maga után, 
gúzsba kötné a műhelyeket, szűkítené az egészséges kezdeményezések lehető- 
ségét is. Ellenkezőleg: ha sikerülne elérni, hogy a műhelyek felelősebben és ak- 
tivabban működjenek közre az értékteremtésben és népszerűsítésben, az eszmei 
vitában, az ösztönzésben, akkor növekedne a kulturális értékek társadalmi ha- 
tása, s reálisabb feltételei lennének a szükséges demokratizálás gyorsításának is. 

Mit várunk a kulturális élettől? Mindenekelőtt az értelmes, gazdag emberi 
élet lehetőségeinek felmutatását a mai, nehézségekkel és veszélyekkel terhes 
világállapotban — a fennálló viszonyok meghaladása irányába mutató, a szo- 
cialista értékek iránt elkötelezett társadalomkritika nagyobb segítségével. Vá- 
runk és támogatunk minden olyan törekvést, amely a közírás, a sajtó, a művé- 
szet eszközeivel szembeszegül az emberellenes törekvésekkel, síkraszáll az em- 
beri méltóság, a béke, a kultúra, a nemzet értékeinek védelméért, s amely képes 
mozgósítani a nehézségekkel szembeszegülő és állandó megújulásra kötelezett 
ember , humán tartalékait". S amely — e magatartása révén is a — a töme- 
gek kulturális szükségleteinek igényes kielégítését, de új igények teremtését is 
szolgálja. Ezzel járulhat hozzá a kultúra maga is a szocializmussal való azono- 
sulás erősítéséhez. 

A tudomány és a művészet igazi fejlődését, gazdagodását biztosító alkotói 
szabadság elválaszthatatlan a szocializmus szabadságot teremtő rendjétől. De 
ez a szabadság — mint minden tényleges szabadság — értelmét nem az elsza- 
kadásban, nem a társadalmi haladástól való szabadságban, hanem ellenkezőleg : 
a haladásra való szabadságban nyeri el igazán. 

Elengedhetetlen mindenekelőtt, hogy eszmeileg, politikailag védelmezzük 
elméletünk és gyakorlatunk olyan alapelveit, mint hogy: 

60 a gazdasági irányítás bármilyen továbbfejlesztése mellett uralkodó társa- 
dalmi-gazdasági viszonyként őrizzük meg és fejlesszük tovább a szocialista tu- 
lajdonviszonyokat; 

e politikai intézményeink, mechanizmusaink és ezek működésének sokol- 
dalú fejlesztése során megtartjuk politikai rendszerünk alapszerkezetét, a mun- 
kásosztály pártjának vezető szerepét; 

e az ideológiai viták vállalása, sőt gazdagítása mellett nem mondunk le a 
szocializmus eszméinek terjesztéséről, a marxizmus—leninizmus hegemóniájáért 
folytatott harcról; 

€ ösztönözzük történelmi utunk objektív elemzését, és megvédjük az 1945 
utáni fejlődésnek ellentmondások között is érvényesülő, különösen pedig az 
elmúlt negyedszázadnak a magyar nép egész történelme szempontjából új fel- 
emelkedést jelentő vívmányait; 

€ hűek maradunk a külpolitikánk biztos támaszát jelentő szocialista szövet- 
ségi rendszerhez, a konstruktív nemzetközi együttműködéshez, elutasítjuk a vi- 
lágbékét fenyegető agresszív törekvéseket. 


Beszéde végén Aczél György elvtárs ismét szólt a kritika és a viták jel- 
legéről, a reformokról és az elméleti munka fontosságáról, majd e sza- 
vakkal fejezte be előadását: : 


Ha tömören kellene az elhangzottakból következő feladataínkat összefoglalni, 
azt mondanám: egységes fellépés a marxizmussal, az igazsággal, az emberies- 
séggel, a szocializmussal szemben álló irányzatokkal, megnyilvánulásokkal 
szemben és marxista elméleti igényesség, viták és eleven szellemi pezsgés az 
új kérdések felismerése és megválaszolása érdekében. E kettős feladatot kell 
egyidejűleg és egymással egységben megoldanunk. 


Számvetés félidőben 


Borsod megyei pártvezetők a kongresszus ótu végzett munkáról 


Az a politikai irányvonal és munkaprogrom, amelyet pártunk XII. kongresszusa meghatá- 
rozott, napról napra szembesül a valósággal. A társadalom nem csupán szemtanúja, ho- 
nem alakító részese ís a politiko megvalósulásának. Legutóbb a pártalopszervezetek be- 
számoló toggyűlésein, a különböző szintű pártbizottságok értekezletein a résztvevők szó- 
mot adtak a helyben végzett munkáról, és országos ügyekhez is hozzászóltak. 

A , félidős" helyi önértéketés — ahogyan a mozgolmi szóhosználat nevezi — élénk gon- 
dolkodást, kritikus és lényegi vitát, elszámolást igényelt. Borsod-Abcúj-Zemplén megyében 
három felelős pártvezetőt kérdeztünk meg: területükön mit végeztek el és mi van még 
hátra a kongresszuson megjelölt tennivolókból? Hogyon értékelik, illetve látják az út 
eddigi és ezutáni szakaszát. Az interjúkat Csikós József készítette. 


MÉRTEN JÁNOS, 
a Borsodi Vegyi Kombinát pártbizottságának titkára 


A XII. kongresszus azt tűzte ki az egyik legfontosabb célnak, hogy 
a valóságos helyzetből kiindulva, a távlati célokhoz és a változó kö- 
rülményekhez igazodva kell biztosítani a gazdaság tervszerű fejlő- 
dését. Hogyan teljesült ez a BVK-ban? 


Az időszak legnagyobb eredménye, hogy a rendkívül nehéz gazdasági helyzet- 
ben sikerült olyan politikai feltételeket teremtenünk, amelyek meghatározóan 
járultak hozzá a vállalat gazdasági, gazdálkodási vérkeringésének fenntartá- 
sához. 


A vállalat jelenlegi helyzetét is meghatározó PVC—III. állami beruházás 
próbaüzeme 1978 második negyedévében indult, a végleges üzembehelyezés 
1978. év végén történt meg. Ezzel a beruházással a Borsodi Vegyi Kombinát 
olyan teljesítményt produkált, amely egyedülálló volt a magyar vegyipar tör- 
" ténetében, mind nagyságrendjét, mind a határidőt tekintve. A kollektíva erő- 
feszítéseit azonban csak rövid ideig kísérte a remélt siker. 1979-ben még több 
mint egy milliárd forint nyereségünk volt, de azóta ezt az eredményt nem tud- 
tuk megismételni. A növekvő termelési érték mellett — évről évre — jelentő- 
sen mérséklődött a vállalati nyereség. 


Egyik legfőbb termékünk, a PVC-por világpiaci ára két-három év alatt a fe- 
lére csökkent; tőkés exportja 1980 második felében összeomlott. Ráadásul 
ugyanakkor, 1980-ban kellett megkezdenünk a beruházási hitel visszafizetését. 
Az időközben bekövetkezett anyag- és energiaár-emelkedés csak növelte ne- 
hézségeinket. A vállalaton belüli hangulatot mégis mederben tudtuk tartani, 
sem a vezetőkön, sem a dolgozókon nem lett úrrá a pánik. 

A váratlan kihívásra mi volt a válasz? 


Mindenekelőtt az, hogy a gazdasági vezetés és a pártvezetés közösen gondolko- 
dott és cselekedett. Beláttuk, hogy a nehezedő feltételek között a régi felfo- 
gásban nem tudunk megmaradni. Milyen választási lehetőségeink voltak? 1. 
Nem teszünk semmit, megvárjuk az összeomlást, és a központi szervek meg- 
teszik, amit ilyenkor szokás; 2. Nem szólunk senkinek, megcsinálunk mindent, 
ami erőnkből telik, s vagy sikerül vagy nem; 3. Fölmérjük, mit tudunk tenni 
saját erőből, de jelezzük a kormányzati szerveknek, hogy az összes problémával 
egyedül nem tudunk megbirkózni. Az utóbbi mellett döntöttünk. Leállítottuk 
az acetilén-termelést, amely a földgáz (egyik fontos alapanyagunk) árának nö- 
vekedése következtében gazdaságtalanná vált. Gyorsított ütemben üzembe he- 
lyeztük a PVC-por világszínvonalú minőségét biztosító vinilklorid mentesítőt. 
Megkezdtük a termékszerkezet korszerűsítését, termékskálánk bővítését. 

A hatékonyabb termelés, a fennmaradás érdekében új vállalati stratégiát fo- 
galmaztunk meg. Az anyag- és energiaköltségeket az érdekeltség fokozásával, 
máshol néhány millió forint befektetésével, egy sor esetben pusztán a dolgozók 
figyelmének felhívásával, a pazarlás veszteségeinek érzékletes bemutatásával 
csökkentettük. Így is igen jelentős a megtakarítás, mert egy vegyi üzemben ti- 
zedfokos javulások is sokra rúgnak. 

Arra törekszünk, hogy termékeink minél feldolgozottabban kerüljenek piac- 
ra, mert így jobban megfizetik. A piacon maradáshoz nélkülözhetetlen a mi- 
nőség javítása, erre is jobban ügyelünk. Programmá tettük a vállalkozói te- 
vékenység kiszélesítését, kapcsolatokat keresünk itthon és külföldön is. 1980-tól 
évente 40 szakemberünk vett részt külföldön, főleg a fejlődő országokban új 
üzemek indításában, karbantartásában, illetve helyi dolgozók betanításában. 
Az idén ez a szám a terv szerint 300-ra emelkedik. Dolgozóink egy része így 
többletjövedelemhez jut, és módot kap fölhalmozott szellemi tudásának és gya- 
korlati tapasztalatainak a vállalat számára is jövedelmezőbb hasznosítására. 


Támogatjuk a vállalaton belüli kisvállalkozásokat is. Fejlesztéseink kivite- 
lezési munkáira, a termékek piackészebb előállítására, összeszerelésére, csoma- 
golására eddig mintegy 30 vállalati gazdasági munkaközösség alakult nálunk. 
Persze van vita ekörül. Jelenleg csaknem ötszázan végeznek ilyen keretben 
többletmunkát, és ezért itt a vállalaton belül juthatnak többletjövedelemhez. 
Mind olyan münkákat végeznek el, amiket a meglevő erőkkel munkaidőn belül 
más módon nem tudnánk megoldani. 


Módosítottuk a belső termelésirányítást. Olyan, a termelési vertikumoknak 
megfelelő gyárszervezetet hoztunk létre, amely az alapanyagtól a végtermékig 
egy kézben fogja össze a termelést. Az így elkülönített egységekben pontosan 
mérhető a ráfordítás, a teljesítmény, és mivel önelszámolásban dolgoznak, na- 
gyobb az érdekeltségük. A nagyobb hatáskör és önállóság révén a vezetőktől 
most valóban azt lehet számonkérni, ami tőlük függ, amire személy szerint ha- 
tással lehetnek. A , mennyit és mennyiért" kérdésre ebben az elszámolási rend- 
szerben a réginél megbízhatóbb választ lehet adni. 

Ugyanakkor horizontálisan is csökkentettük az üzemek számát, megszüntet- 
tük a gyáregységeket, s így csökkentettük a vezetői áttételeket. A felszabadult 
szakemberektől azt kértük: segítsék elő a vállalati stratégiába illő kutatás szé- 
lesítését, hogy több vasat tarthassunk a tűzben, újabb termékekkel is előáll- 
hassunk. Így vettünk irányt a hagyományos termékek (PVC, műtrágya stb.) 
mellett a köztes anyagok, az ún. intermedierek és a növényvédőszer gyártására, 
a PVC-feldolgozás fokozására. 


Saját erőfeszítéseinkkel egyidőben a vállalat vezetése már 1981-ben jelezte, 
hogy képtelen eleget tenni az államkölcsön-szerződésben vállalt kötelezett- 
ségeknek. A Gazdasági Bizottság többször is foglalkozott helyzetünkkel; felül- 
vizsgálta az államkölcsön-szerződést, felfüggesztette a nyereségági törlesztést, 
módosította a forrásarányokat. Egyszóval, méltányolva a vállalati erők összpon- 
tosítását. számunkra kedvező döntéseket hozott. 

A felmerült nehézségek és megoldásaik hogyan érintették a vó" aat 
dolgozóit? Sikerült-e megértetni a kényszerű változtatásokat? 


A nagyon nehéz helyzetben is a párt bevált, kipróbált módszerei"! sgyekeztünk 
alkalmazni, csak a kényelmesebb időszakokénál sokkal határ" .sfítabban, kon- 
centráltabban. Gyakoribbá tettük beszélgetéseinket, találkozásainkat a dol- 
gozókkal. A helyzetről a párt- és a vállalati vezetés teljesen őszintén, kertelés 
nélkül beszélt. Időnként talán még negatívabb képet is festettünk a tényleges- 
nél. Válaszul az emberek is nyíltabban mondtak véleményt, őszintébben szól- 
tak vissza. 


Csak az acetilén-gyáregység leállításakor több mint 200 dolgozó megfelelő 
elhelyezése várt a vezetésre. Azt kellett megértetni az emberekkel, hogy a gaz- 
daságtalan termelés miatt feleslegessé vált a munkájuk ott, ahol eddig dolgoz- 
tak. Bizottságot alakítottunk a problémák személy szerinti rendezésére. Min- 
den dolgozónak legalább három munkahelyet ajánlottunk fel, gondoskodva ar- 
ról, hogy mindenki a szakmai képzettségének megfelelő helyen dolgozhassék, 
és anyagilag se járjon rosszabbul. Látszatmegoldásokat nem fogadtunk el. Nem 
vita és nem feszültség nélkül, de úgy oldottuk meg az emberi problémákat, 
hogy a dolgozók panaszaikkal is hozzánk fordultak, nem pedig a gyáron kívüli 
szervekhez. Igaz, ért bennünket jogos kritika, néhányan leszámoltak a törzsgár- 
dából, de feladatainkat lényegében változatlan létszámmal oldjuk meg ma is. 


Pártbizottságuk , félidős" jelentésének több mint a fele a termelés- 
sel, a vállalat gazdasági helyzetének stabilizálásával foglalkozott. 
Melyek a főbb tanulságai ennek a munkának? 


Végig vezérlő elvünk volt, hogy a pártértekezlet és a kongresszus elhatározá- 
sainak végrehajtása a gazdasági célok megvalósításán áll vagy bukik. Ennek 
helyességét pártbizottságunk vitája is megerősítette. Most, amikor a legnehe- 
zebb időszakon már túljutottunk, és — úgy tűnik — a tartósabb megoldások 
útján haladunk, a politikai munka tapasztalatait összegeztük magunknak. 


A legfontosabb: ha az embereknek nyíltan feltárjuk a gondokat, igaz magya- 
rázatot adunk, még a legnehezebb, legfájóbb döntéseket is megértik. A leg- 
keményebb igazság is jobb, mint a mégoly tapintatos bizonytalanság. A dol- 
gozók bizalmára lehet építeni, persze nem részigazságokkal, hanem igazi őszin- 
teséggel. Ilyen időszakokban a pártszervezeteknek — tagoknak is, vezetőknek is 
— a napi politizálásra kell! készen állni, a gyors és nyílt válaszokra. Az emberek 
sokkal jobban tisztában vannak saját tartalékaikkal, mint azt néha mi gondol- 
juk. Azok vannak többségben, akik maguk is tenni akarnak a változásért és 
azt kérik: mondjuk meg konkrétan, nekik a munkapadnál mit kell jobban csi- 
nálni az előrelépés érdekében, az egyensúly javítása mit jelent az ő szint- . 
jükön. Azon vagyunk, hogy mind többen tegyék fel ezeket a kérdéseket, érez- 
zék fontosnak elmondani észrevételeiket. 


Különösen megszívlelendőnek tartom azt a tanulságot, hogy az embereket 
sok esetben jobban érdekli a perspektíva, a maga és a közösség jövője, mint 
a pénz. Ugyanakkor rájöttünk, hogy az elért eredményekről, a sokszor keser- 
ves kínlódással kiharcolt vívmányokról többet kell beszélni az embereknek. 
Sokszor meg kell magyarázni : mi az eredmény, miért is kell értékelni. 


A kényszerhelyzet, a követelmények szigorodása óriási erőket szabadított fel 
a vállalatnál. Ebben a folyamatban a pártszervezetek és pártszervek néha talán 
több felelősséget, olykor nagyobb szerepet is vállaltak, mint amit a , nagykönyv 
előír". De a helyzet megkövetelte, az emberek elvárták, hogy a problémákra 
megfelelően reagáljunk, segítsünk szabályozottabb körülményeket teremteni, 
., ha a megoldáshoz arra van szükség; mindenesetre ne hagyjuk a gazdasági 
problémákat elszabadulni. Munkánkat végsőfokon az minősíti, hogy a párt 
presztízse jó a Borsodi Vegyi Kombinátban. 


SZÁMVETÉS FÉLIDŐBEN 21 


BÁSTI JÁNOS, 
az Ózd Városi-járási pártbizsttság első titkára 


Egy tavaly novemberben közölt interjúnkban írtunk már arról, hogy 
a legnagyobb, a legtöbb dolgozót foglalkoztató és a legnehezebb 
helyzetben levő vállalatuknál, az Özdi Kohászati Üzemekben ho- 
gyan reagált a párt- és gazdasági vezetés az utóbbi évek nehézsé- 
geire, és hogyan dolgozik a kollektívával együtt"mind biztatóbban 
az igazodás és átállás követelményei szerint. Mi a helyzet a területi 
munkában: Özdon és a járásban? 


A közérzet nyugodt és kiegyensúlyozott. Ez annak is köszönhető, hogy igyek- 
szünk őszinték, nyíltak lenni, többet vagyunk az emberek között, nem várjuk 
meg, amíg a problémák a fejünk fölé tornyosulnak. 

A város hatodik ötéves terve például három változatban készült el, és ke- 
rült a tanácstagok, a lakossági fórumok elé, hogy a széles körű vita után ala- 
kuljon ki végleges tartalma. A terv végrehajtásában is nyílt várospolitika ér- 
vényesül. Nehéz a helyzet, de gazdagodunk. Özdon egyebek között 7200 négy- 
zetméter alapterületű kereskedelmi és vendéglátó egység létesült. Elkészült egy 
12 tantermes iskola, megnyitotta kapuit az évtizedek óta hiányzó strand. Tavaly 
és tavalyelőtt Özdon összesen 489 lakás épült fel. Községeinkben a hatodik 
ötéves tervre előirányzott 275 óvodai helyből 225 megépült. Magánerőből, OTP- 
támogatással, célcsoportos eszközökből a kezdeti kivitelezési kapacitás-hiány 
ellenére az elmúlt két évben 200 lakás készült el. Bővült a községek közmű- 
hálózata, jobbak a kereskedelmi ellátás feltételei, megoldottunk több, régóta 
húzódó olyan ügyet, mint például a körzeti orvosok hiánya. 

Ózdon is, a járásban is arra törekszünk, hogy lehetőleg minél gyorsabban 
intézzünk el minden olyan ügyet, ami a közhangulatot befolyásolja. Három 
szénbányánk van, mégis volt ellátási probléma. Tavalyelőtt a hússal volt gon- 
dunk, pedig itt, ahol nehéz fizikai munkát végeznek az emberek, ez kulcskér- 
déssé válhat. Sohasem tévesztjük szem elől: az adott szónak legyen becsülete. 
1982-ben csak a.pártbizottsághoz 148 lakossági panasz érkezett. Ezeknek több- 
sege lakásügyi, kisajátítási, gyermekelhelyezési, ivóvízellátással összefüggő 
probléma, egészségügyi, szociális jellegű vagy nyugdíjemelési kérelem volt, s 
szinte kivétel nélkül az államigazgatási területtel kapcsolatos. Pártbizottsá- 
gunk nagy gondot fordít arra, hogy az ilyen ügyeket, ha indokoltak, az ille- 
tékesek körültekintően, gyorsan és megelégedésre intézzék el. 

Öt kedvezőtlen adottságú termelőszövetkezetünk 23 ezer hektáron, viszony- 
lag alacsony korona értékű földeken gazdálkodik, de közülük 1982-ben már csak 
egy volt veszteséges. Az országos átlagot nem érjük el gabonából, de az idén 
itt a hegyek között is rekordtermés volt. A Sajó völgyének a zöldség-, a bur- 
gonyaellátásban igen nagy szerepe van. Minden erőnnkel azon vagyunk, hogy a 
hagyományos mezőgazdasági ágazatok mellett a jövedelmezőséget növelő mel- 
léküzemágak is fejlődjenek. 


A párttal, az irányítással szemben megnőtt követelményeknek mi- 
ként tudnak megfelelni a pártszervezetek? 


Hadd szóljak előbb az emberek érzékenységéről a politika iránt. Ez, ha kis mér- 
tékben is, de változott, és alapvetően kedvező irányban. Mi másnak nevezhet- 
nénk, mint értő elkötelezettségnek azt, hogy bányászaink immár hónapok óta 
szombat-vasárnap is dolgoznak, szinte szabadnap nélkül. Ezt pénzzel nem lehet- 
ne megfizetni! Az élénkülés szinte minden területre jellemző. Az emberek 
rendszeres tájékoztatást igényelnek, gyakoribb találkozókat, több érthető, vi- 
lágos magyarázatot munkahelyük, lakóhelyük, az ország és a világ dolgaiban is. 

A pártszervek többsége eleget tud tenni a követelményeknek. Azért, mert 
a pártmunkában is egyre jobban hozzászoknak ahhoz, hogy egy-egy kérdésben 

idejében maguknak kell állástfoglalni, kezdeményezni, cselekedni. Van néhány 
gazdasági vezető, aki a pártszervek kétségtelenül megnövekedett operativitá- 
sát beavatkozásnak érzi. Az egyik pártvezetőség például igen erélyesen bírálta 
a vállalatánál levő szervezetlenséget, a döntések előkészítetlenségét, a dolgozók- 
kal való nem megfelelő bánásmódot. A gazdasági vezető ezt személye elleni sér- 
tő támadásnak vette és kifogásolta. Pedig a pártvezetőségnek igaza volt, ezt a 
gyakorlat bebizonyította. Persze a helyi pártvezetésnek úgy kell bírálatot 
mondania, hogy egyúttal szerepet vállal a jobb munkához szükséges feltételek 
megteremtésében. 

A nehézségekkel küszködő vállalatvezetők, gazdasági szakemberek számára 
nem kétséges, hogy a jelenlegi helyzet megoldása csak együtt, valamennyi erő 
szoros összefogásával lehetséges. 

A párttagság helytállását nagyra értékeljük. Kiállásuknak, határozottságuk- 
nak és hitüknek köszönhető az eltelt két és fél év nehézségei ellenére ís létező 
bizakodás, tenniakarás, hit a holnapban és a holnaputánban. 


Beszélhetünk-e arról, hogy az elmúlt időszakban bizonyos mértékig 
a pártmunka stílusa, módszerei is módosultak? 


A megújulást mi mindenekelőtt a gyakorlatban kerestük és a gyakorlati párt- 
munkában szeretnénk is megtalálni. Ehhez az út: szembenézni a problémákkal 
és a megoldásba bekapcsolni minden lehetséges, tettrekész erőt. A párttagság 
érett arra, és a pártonkívüliek többsége is, hogy a kérdéseket nyugodtan meg 
lehessen velük vitatni. 

A mostani helyzetben különös-figyelmet fordítunk a városban, járásban élő 
17 ezer nyugdíjasunkra. Pártmegbízatásként 1500 aktivistánk beszélget el velük 
életkörülményeikről, gondjaikról-bajaikról. Az akciót a szakszervezet szakma- 
közi bizottsága tartja kézben, az összegezett és elemzett észrevételeket majd a 
pártbizottság elé tárjuk. Í 

Egy ideje jobban törődünk a fiatalok megnyerésével, s ennek érdekében hely- 
zetükkel, közérzetükkel, lehetőségeikkel; elemezzük az őket érő kedvezőtlen 
hatásokat. Külön foglalkozunk a kongresszus óta pártba felvett fiatalokkal. 

A nyilt szembenézésre példa az a pártbizottság kezdeményezésére összehívott 
aktíva is, melyen a város—járás területén élő 14 ezres cigány népcsoport hely- 
zetéről beszélgettünk. Az elmaradottságukból fakadó sok-sok nehézség orvos- 
lásához persze hosszú idő, nagy türelem kell. Biztató, hogy az aktíván éppen a 
cigánylakosság képviselői kritizálták a legélesebben népcsoportjuk tagjai kö- 
zül azokat, akik saját felemelkedésükért jóformán alig akarnak áldozni. 

Találkozót szerveztünk volt pártmunkásokkal, szakszervezeti aktivistákkal, a 
pedagógusok képviselőivel, értelmiségi klubot szervezünk, működik az agitáto- 
rok fóruma; 1983-ban városi vitát kezdeményezünk arról, milyen lesz Ózd 
2015-ben. A feladatok elvégzése közben nekünk a holnapból is mutatnunk kell 
valamit az embereknek. 

Munkastílusunk frissülésének jele — és eredménye is — a mind gyakoribbá 
váló személyes jelenlét mindenütt, ahol a közélet, a pártmunka zajlik. Közpon- 
ti anyagokat, cikkeket ajánlunk az alapszervezeteknek a politikai körök vitái- 
ra, de közben dúsítani igyekszünk a helyi érvrendszert, javítani a helyi tájékoz- 
tatást is. 


Nem vállal-e magára a kelleténél többet a városi-járási pártbizott- 
ság? Nem foglalkoznak-e túl sok dologgal aprólékosan? 


Lehet, hogy módszerbeli hibába estünk, jobban szét kellene osztani a feladato- 
kat, de a mai helyzet mégiscsak intenzívebb munkát igényel tőlünk. Én az in- 
tézkedőképes pártmunka híve vagyok, amin azt értem: alapvető feladatunk ter- 
mészetesen az elvi irányítás, de gondoskodni kell arról, hogy amiben a vezető 
testület megállapodott, bármiről legyen is szó, az a végrehajtás során valóban 

megvalósuljon. Ehhez következetes szervező munka és számonkérés kell. A 
jó határozatok végrehajtásának módja a cselekvés, nem pedig egy újabb hatá- 
rozat meghozatala. Úgy érzem, nem járunk rossz úton, ha ezt a mintát adjuk 
az alapszervezeteknek is. A feszesség, a dolgok következetes számonkérése ki- 
hat a vállalatokra, intézményekre, a tanácsokra. 

Mi a valóságos problémákat úgy igyekszünk elrendezni, hogy a megoldások 
találkozzanak az emberek igazságérzetével. Csak ott és akkor avatkozunk be 
közvetlenül — akkor is megfontoltan —, ahol és amikor már tarthatatlan a 
helyzet. Nem kell visszariadnunk az ellenvéleményektől, s attól sem, ha néhá- 
nyan az aggodalmukat fogalmazzák meg. Ami nem jó, azt el kell ismerni, 
Biztos, hogy nem minden elképzelésünk valósítható meg most. A fiatalok fog- 
lalkoztatásának megoldásához, a termelőszövetkezetek és az üzemek együtt- 
működésének javításához az irányítás szubjektív feltételeinek megteremtéséhez 
türelem, idő is kell. Nem szabad türelmetlennek lennünk, ha a politikai mun- 
kában nem jelentkeznek azonnal az eredmények. De amit védenünk kell, azt 
meg kell védenünk. Az irányt pontosan tartani kell, hogy a változások közepet- 
te is eligazodhassanak az emberek. Ez feltétele a cselekvési egység megőrzésé- 
nek, napról napra történő újjátermelésének. A határozottsággal, a mindenki- 
vel szemben érvényesített nagyobb követelményekkel az emberek egyetérte- 
dl Láttatnunk kell velük, hogy a gondok, problémák ellenére is van biztató 

olnapunk. 


GRÓSZ KÁROLY, 
a Borsod-Abaúj-Zemplén megyei pártbizottság első titkára 


A XII. kongresszus három nagy feladat megoldását tűzte ki célul: 
a társadalom szocialista vonásainak erősítését, a népgazdaság to- 
vábbfejlesztésének megalapozását és az életszínvonal terén elért 
eredmények megszilárdítását, az életkörülmények javítását. E cé- 
lok megvalósításának folyamatában milyen ma az általános poli- 
tikai helyzet Borsod-Abaúj-Zemplén megyében? 


Az elmúlt esztendőkben egyes nemzetközi problémák kiéleződése, a népgazdaság 
gondjai, a szociális feszültségek növekedése miatt a közhangulat romlott, de a 
politikai helyzet mindezek ellenére nyugodt. A kongresszusi határozatok cse- 
lekvő támogatást élveznek, a célokkal a dolgozók többsége egyetért. A dolgozók 
és vezetők nagy terheket cipelnek, de bíznak abban, hogy nehezebb, ellent- 
mondásosabb feltételek között is reális válaszokat tudunk adni a megoldandó 
kérdésekre. Ugyanakkor az életszínvonal szintentartását, a jövedelmek diffe- 
renciálódásának szükségességét az emberek nem jelentéktelen része nem fogadja 
el programként. 

Figyelmeztető tény, hogy a kongresszus óta a városi nagyüzemi munkások 
életszínvonala nőtt a legszerényebben. A megye dolgozóinak mintegy kéthar- 
madát kitevő munkásság többsége ennek ellenére politikailag szilárd, nyitott 
és cselekvőkész. Az ellentmondásokat és a feszültségek növekedését persze kö- 
rükben is érzékeljük. 

A termelőszövetkezeti parasztság jelentős többletmunkával megtartotta vagy 
növelte reáljövedelmét, helyzetével alapvetően elégedett. Ellentmondás itt is 
van. A melléküzemágakban dolgozók többsége kedvezőbb körülmények között 
magasabb jövedelemhez jut, mint az alaptevékenységben foglalkoztatottak. Fi- 
gyelmet érdemel, hogy a város és a falu közti különbségek ismét a politikai 
érdeklődés középpontjába kerültek. 

Értelmiségünk többsége aktív és elkötelezett, de számottevő része elégedet- 
len szakmai és társadalmi cselekvési lehetőségeivel, hiányolja a szellemi mun- 
ka megfelelő anyagi elismerését. Sajnos valóban gyakori, hogy a szellemi mun- 

kakörökben nem a teljesítményt, hanem a beosztást fizetjük meg. Az értelmi- 
ségiek bíráló megjegyzései nem a politikai célokat, hanem elsősorban a végre- 
hajtás gyakorlatát érintik. 

Megyénkben 130 ezer nyugdíjas él. Helyzetük fontos tényező a politikai han- 
gulat alakulásában. A nyugdíjak havi átlaga 2471 forint, kevesebb az országos 
átlagnál. Több mint egyharmaduk nyugdíja 1800 forint alatt van. Többségük 
elégedetlen saját helyzetével, bár ők is nagyra értékelik a fejlődést, amelynek 
még ma is sokan tevékeny részesei. Úgy gondoljuk, akár más szociálpolitikai 
feladatok rovására is központilag kellene megvizsgálni az alacsony nyugdíjak 
és járadékok gyorsabb emelésének lehetőségét. 


Más szempontból érzem kiemelten fontosnak az ifjúság rétegét. A fiatalok 
nem lebecsülhető része meglehetősen tájékozatlanul él napjaink ellentmon- 
dásai közt, s nem látja biztatónak a szocializmus perspektíváját és benne saját 
sorsát. Közismert okok miatt viszonylagosan romlik anyagi helyzetük, növel- 
ve ezzel a pályakezdés, otthonteremtés gondjait, és ez a többletjövedelem, pénz- 
szerzés irányába ösztönzi őket. Sokan a fiatalokat vagy elkényeztetik, vagy tel- 
jesen magukra hagyják. Megyénkben az ifjúság helyzete és az ifjúsági mozga- 
lom kérdései politikai érdeklődést keltenek. Vannak, akik mesterségesen fel- 
szított problémának tekintik ezt. Nem az. A vita a valóságból táplálkozik, és 
a felvetődő kérdésekre nem adhatunk leegyszerűsített válaszokat. A felnőtt 
nemzedék formálásával hatunk — közvetve és közvetlenül — a fiatalok gon- 
dolkodására, magatartására. Úgy gondolom nyilt, tiszta emberi viszonyok kel- 
lenek, emberi példaképek, amelyek túlzásoktól mentesek. 


Mint minden nehéz helyzet, a mostani is élesebben veti fel a köz- 
érzet, a közéleti intézmények, a társadalmi ellenőrzés és a bizalom, 
a szocialista demokrácia helyzetének kérdését. 


A közérzet-javító aprómunkát nagy hangsúllyal ösztönöztük. E tekintetben a 
legfontosabb szféra az ellátás. 

A helyi politikai fórumok tartalmasabbak lettek, javult a tanácsok és a la- 
kosság kapcsolata. A tanácsok tevékenysége ma demokratikusabb, nőtt tár- 
sadalompolitikai érzékenységük. Több jelentős intézkedés született a tanácsi 
munka korszerűsítésére, az ügyintézés ennek ellenére még nem megfelelő, 
számos területen bonyolult és lassú. A tanácsi apparátus képzettsége jó, a ká- 
der- és személyzeti munka javult. De azt hiszem, sokkal több megértéssel kel- 
lene az emberek ügyes-bajos dolgait intézni, megoldani. Jól mutatja a mai ál- 
lapotokat, hogy 1982-ben is több mint ezer panaszos üggyel foglalkozott a me- 
gyei pártbizottság, csak magam 420 panaszos levelet kaptam. A társadalmi el- 
lenőrzés, mindenekelőtt a népi ellenőrzés eredményesen működik. Tapasztala- 
taikat a gyakorlatban, a politikai munkában jobban kell hasznosítanunk. 


Felelősséggel állítom, hogy a szocialista demokrácia mind a munkahelyeken, 
mind a lakóhelyeken fejlődött. Ebben jelentős szerepe van a társadalmi és tö- 
megszervezeteknek, a szakszervezeteknek, a Hazafias Népfront szerveinek. Még- 
is azt mondom: a lehetséges és a politikailag szükséges mértéket a szocialista 
demokrácia szélesedése nem éri el. A fórumrendszer működésében sok a for- 
mális elem: a — főleg politikai, műveltségbeli — feltételek hiánya miatt sok he- 
lyen a demokratizmus iránti igény is hiányzik. A rosszabbodó helyzetben egyes 
vezetők hajlamosak a szocialista demokrácia elveinek megsértésére, a fegyelmet 
és a demokráciát egymást kizáró ellentétnek tekintik. 


Az elmúlt években megyénkben több jó kezdeményezés született, például a 
DIGÉP-ben, hogy a dolgozók érdemi módon vegyenek részt a döntésekben, a 
döntési mechanizmus különböző szintjein. Ezek azonban még nem váltak ál- 
talánossá. A vezetők és a beosztottak kulturált, szocialista normáinknak meg- 
felelő kapcsolatai terén nincs kellő előrehaladás. A gazdasági vezetőknek is ér- 
zékenyebbnek kell lenniük az emberek egyéni sorsa, gondjai iránt. 

A politikai feltételekhez tartozik a felvilágosítás, a tájékoztatás javítása. Még 

nyitottabb politizálásra, a társadalmi kontroll erősítésére kell törekednünk. A 
véleménynyilvánítás, a vita, a nézetkülönbségek egyeztetése és az aktivitás 
útján juthatunk el újra és újra ahhoz a társadalmi-nemzeti egyetértéshez, ami 
azonban nem egyszínűség, nem minden áron való homogenitás. Persze vannak 
dolgok, amik az egységbe soha nem férhetnek bele. Ilyen a nacionalizmus, 
vagy az a felvetés, hogy a párt vonuljon ki a gazdaságból. ; 


A gazdaságpolitika összetettsége, a több és a nehezebb feladat mit 
jelent a pártmunkában? 


A kongresszust követően politikai szervező és felvilágosító munkánk döntő 
láncszeme a gazdaságpolitikai célok teljesítésének segítése volt. A megyén be- 
lül az ipar a meghatározó, de nem becsülhető le a mezőgazdaság sem. Ezért 
a korábbi időszakhoz képest a mezőgazdaságra is több figyelmet igyekeztünk 
fordítani. Tisztában voltunk és vagyunk azzal, hogy a nagy beruházások, a 
nagy fejlesztések időszaka lejárt. s hogy a megyébe befektetett hatalmas össze- 
geket vissza kell adni a népgazdaságnak. Ez csak szívós, hatékony munkával, 
számos kisebb fejlesztéssel, modernizálással, ésszerűsítéssel, költségmegtakarí- 
tásal, anyag- és energiatakarékossággal lehetséges. Úgy, hogy a kis pénzeket 
is megbecsüljük. A nagyobb önállóság azért kell, mert annyi a külön feladat és 
lehetőség, ahány gyár és üzem van. Az egyoldalú iparszerkezet persze nehézzé 
teszi a termékskála változtatását újabb beruházások nélkül. 

A megye vállalatai és szövetkezetei igyekeztek alkalmazkodni a megváltozott 
viszonyokhoz. Igaz, ez még nem elég gyors és hatékony. A termelés — egészében 
— az előirányzottnál mérsékeltebben és differenciáltan nőtt. Az ipar termelése 
nem érte el a tervezettet, az építőiparé csökkent. A mezőgazdasági üzemeké, 
főleg a melléküzemágak erőteljes növekedése révén, emelkedett. Ez jelentősen 
csökkentette a veszteséges termelőszövetkezetek számát, kedvezően hatott a me- 
zőgazdasági alaptevékenységre, az életszínvonalra és a munkafegyelemre is. 

Az iparban tett intézkedések révén csökkent a veszteséges termékek aránya. 
A gépiparban és a vegyiparban a jövedelmezőbb termékek előállítására, a ko- 
hászatban a jobb minőségű és új termékek gyártására tettek lépéseket. Ma 
mindenekelőtt a termelés minőségi jellemzőinek javítását hangsúlyozzuk. A ha- 
tékonyság legkönnyebben mozgósítható tartaléka a termelési tényezőkkel való 
ésszerű gazdálkodás, a munkaerővel, az anyaggal és az energiával való taka- 
rékosság. Jobban mozgósíthatók a műszaki fejlesztés eszközei és lehetőségei is, 
amihez régi beidegződéseken, szemléleti konzervativizmuson kell túllépni. 


Megyénk legkritikusabb iparága most a kohászat. Ez adja a megye ipari ter- 
melésének egyötödét, és 36 ezer embert érint közvetlenül. A vállalatok komoly 
erőfeszítéseket tettek, különösen az Őzdi Kohászati Üzemek és a December 4. 
Drótművek, de a recesszió kedvezőtlen hatásait, a kohászatban alkalmazott je- 
lenlegi árrendszer, árképzés következményeit önerőből képtelenek ellensúlyozni. 


Viszont biztató, hogy alapvetően azzal foglalkoznak, ők maguk mit tehet- 
nek. Az OKÜ-ben például, hogy a változások kiváltotta munkaerőmozgás ész- 
szerű legyen, külön program alapján 800 dolgozó szerzett második szakmát vagy 
kiegészítő szakismeretet. A változásokhoz igazították az irányítás belső szerve- 
zetét, mechanizmusát is. Megszüntettek egy igazgatóságot, 8 főosztályt, 40 osz- 
tályt és 198 csoportot. Ugyanakkor a mai helyzet igényelte új szervezeti egy- 
ségeket alakítottak ki. A felszabadult szaktudás ma a marketingirodán, az in- 
formációs és dokumentációs központban a korábbinál sokkal jobban hasznosul. 


A mezőgazdaságban a fellendült melléküzemági tevékenység mellett jól ha- . 
lad a gabonaprogram. 1982-ben rekordtermés volt a megyében, 4,15 tonna hek- 
táronként. Mellette nőtt a hús-, a zöldség- és a gyümölcstermelés is. A gondok: 
nehézkesen halad a melioráció, szűkös a tárolókapacitás, csökkent a tehénállo- 
mány, lassú a szőlőrekonstrukció Tokajhegyalján. Az országosan 385 alacsony 
hatékonyságú mezőgazdasági üzem közül 57 a mi megyénkben található. A 
gyenge eredmény olykor szubjektív tényezőkre vezethető vissza. 

Manapság az egyik legégetőbb országos, népgazdasági problémánk 
az energiatakarékosság. Mi a helyzet e téren Borsodban? 


A megye használja fel az ország energiaszükségletének 20 százalékát. Sokat 
jelent hát, ha ezt a mennyiséget csökkenteni tudjuk. Már 1979-ben alakult egy 
társadalmi bizottság széles aktívahálózattal a tennivalók kimunkálására. Ta- 
valyelőtt párttestületi ülésen is foglalkoztunk a helyzettel. 1980-ban megállt az 
energiafelhasználás növekedése. 1981-ben a termelés szintentartása mellett 4 
százalékos, 1982-ben pedig az ipari termelés másfél százalékos növekedésével 
egyidőben a felhasználás 3 százalékos csökkenését sikerült elérni. Az energia- 
felhasználás csökkentését célzó beruházási pályázatra érkezett ajánlatok közül 
tavaly harmincat elfogadtak, s ezek közül 14 már meg is valósult. 


Hogyan birkóznak meg a munkaerőgondokkal? 


A megyében egyszerre van jelen a munkaerő-felesleg és a hiány is. A fő cél 
változatlanul a teljes és hatékony foglalkoztatottság. A vállalatoknak első me- 
netben a kapuikon belül kell mindent megtenni a hatékony foglalkoztatás biz- 
tosításáért, s csak utána tehetik meg, hogy a náluk fölösleges munkaerőt a ka- 
pun kívülre nyomják. Helytelenítjük a minden áron való belső foglalkoztatásra 
törekvést, de nem érthetünk egyet azzal sem, hogy a vállalatok a saját kere- 
teiken belüli megfelelő megoldásra tett erőfeszítések nélkül tömegesen küldjék 
el az embereket. 


Sikerül-e Borsodban megvalósítani a kongresszuson kitűzött célt, 
az 1980-ra elért életszínvonal megőrzését? 


Mivel bizonyíthatjuk, hogy elértük a magunk elé tűzött célt? Megyénk lakos- 
sága szociális biztonságban él, a foglalkoztatás megoldott, a lakosság jövedelme 
a tervezettnek megfelelően nő, fogyasztása is emelkedett. És emellett számta- 
lan olyan intézkedést tettünk, amely közvetve szintén az életszínvonal tartását 
segítette. Ebbéli gondjaink sorában alapvető, hogy az egy főre jutó reáljö- 
vedelem alapján a megye még ma is az utolsók között van. Nem oldottuk meg 
a lakásproblémát. sok az apró település, van hiánycikk. Az életszínvonalnak 
persze az életkörülmények javulása, az általános társadalmi légkör, a belpoli- 
tikai stabilitás, az emberi kapcsolatok is tényezői, ezekkel is számolni kell. 
Ugyanakkor nyíltan szembe kell néznünk azzal a súlyos problémánkkal, hogy 
a következő években ís a politikai szempontból legfontosabb és számarányát 
tekintve a legnépesebb réteg, a sokféle okból, köztük a mi hibánkból is nehéz 
eg bÁv rás nagyüzemekben dolgozó munkások jövedelme fog nőni a legkisebb 
mértékben. 


Milyenek ma a gazdasági munka pártirányításának körülményei, 
feltételei? 


Nagyon nagyra értékelhetők a központi erőfeszítések. Néhol viszont megerősö- 
dött a kapkodás, a bizonytalanság, a kiábrándulás. Ezért is fordítunk megkülön- 
böztetett figyelmet a kongresszus óta a gazdasági folyamatok pártirányítására, 
a gazdasági feladatok végrehajtásához szükséges politikai feltételek megte- 
remtésére. E munkánk hatékonyságát — az itt-ott biztató eredmények mellett 
—. ma még több tényező hátráltatja. A pártszervezetek önállósága például a 
szükségesnél lassabban fejlődik, egy részük bátortalan, bizonytalan, nem él ha- 
táskörével. Pedig a gazdasági segítő, ellenőrző tevékenység a pártmunka köz- 
ponti kérdése lesz a jövőben is. 

Fő feladatunknak a társadalom politikai teherbíróképességének erősítését 
tartjuk. Nyíltan és őszintén kell szólni dolgainkról. Ápolnunk kell a jó mun- 
kahelyi légkört, amelyben minden probléma felszínre kerülhet. Vissza kell szo- 
rítani azt az illúziót, hogy gondjaink erőfeszítések nélkül is megoldódnak, s a 

másik végletes feltételezést is, azt, hogy csodákat lehet tenni. Nem puszta el- 
határozás dolga elsősorban, hogyan alakul a világpiac és a belső helyzet. A fe- 
gyelemnek, a rendnek, a szervezettségnek valamennyiünkben belső igénnyé kell 
válni. Nemcsak a termelésben, hanem a társadalmi élet minden szférájában. 
esksenázkááától nem egy más, hanem felfrissített politikai intézményrendszerünk 
ereteiben. 


A követelmények ma a párttal szemben minden területen nagyob- 
bak, mint korábban. A pártszervezetek és szervek mennyire képe- 
sek teljesíteni összetettebb feladatukat? 


A párt vezető szerepe megyénkben következetesen érvényesül. A párttagok és 
a pártonkívüliek is bíznak a politikában, a kapcsolat kiegyensúlyozott. Fejlő- 
dött a pártszervek munkamódszere. A pártszervezetek ideológiai, politikai, cse- 
lekvési egysége megfelelő, noha ennek megtartásáért nagyobb erőfeszítéseket 
kell tennünk. A politikai és a szervezeti egység azonban kétségtelenül erősebb, 
mint az ideológiai és a cselekvési egység. Párttagságunk gondolkodására a mar- 
xista—leninista felfogás a meghatározó, de számos, a marxizmustól eltérő, sőt 
vele ellentétes szellemi irányzat is hat. Kísért a leegyszerűsített, mechanikus 
gondolkodásmód. Sokan recepteket várnak az elmélettől, de olykor jogos a ki- 
fogás, hogy az elméleti, ideológiai választ igénylő kérdésekre ís csak politikai 
magyarázatokat adunk. Nyugtalanító jelenség az egyre szélesebb körben — a 
párton belül is — tapasztalható távlatvesztés, a szocializmus jövőjének hal- 
ványulása. 

Mindezekből következik, hogy javítani kell a felvilágosító munka, az agitá- 
ció, a propaganda hatékonyságát, a reális társadalmi önismeretet, a szellemi 
igényességet. Nem egyoldalú agitációra, hanem párbeszédre, vélemények Össze- 
csapására van szükség! Olyan beszélgetésekre, amelyekből nem személyek ke- 
rülnek ki győztesen — beosztásuk alapján —-, hanem az igazság. Ez nem zárja 
ki a kulturált vitát, az általunk helytelennek tartott vélemények megbélyeg- 
zés nélküli elutasítását sem. 

Munkánkban sok élmény, eredmény és kudarc halmozódott fel, ezeket végig 
kell gondolnunk. Ami elavult, túlhaladott, azt bátran ki kell dobni. A gya- 
korlati megújuláshoz nagyobb elméleti aktivitásra van szükség, és a kritika 
mögött kár lenne mindenképp rossz szándékot keresni. A folyamatosság és a 
megújulás fejlődésünk alaptörvénye. Csakhogy az előzőhöz mintha több kon- 
venció tapadna. 

Úgy vélem, nálunk ma a felső vezetés korszerűbben gondolkodik. Bizalma 
az alsó szervek iránt nagy, kezdeményezést vár. Az irányítás közép- és alsó ré- 
gióiban inkább találni konzervativizmust, nehézkességet. Ez korábbi munkánk 
gyengeségének terméke. Nekünk, megyei vezetőknek fontos szerepünk van a 
politika lefordításában és az új térnyerésének segítésében. 


Mi a véleménye a párttagok és a különböző területeken és poszto- 
kon dolgozó vezetők mai körülmények közti helytállásáról? 


A többség megfelel a sokoldalú politikai, szakmai és emberi-erkölcsi igények- 
nek. De van tennivaló, hogy a párt tartása egészében és az alapvető normákat 
tekintve, abszolút egyértelmű és erőteljes legyen. Az utóbbi időben kissé elha- 
nyagoltuk az erkölcsi hajtóerőket. Többet kell törődni a vezetők példamutatá- 
sával. A párton belül, sőt a vezetők körében is tapasztalható anyagiasság és 
egyoldalú szerzési törekvések ellen úgy tudunk hatásosan fellépni, ha a többi 
emberi szükséglet kielégítését is jobban lehetővé tesszük, ösztönözzük. 

Minden kommunista számára lecke, hogy képes legyen a kritikai észrevételek 
elfogadására, téves nézeteinek felülvizsgálatára. Ez is feltétele annak, hogy a 
fejlődés lényeges kérdéseivel kapcsolatos egyetlen vita se rekedjen a párt fó- 
rumain kívülre, hogy felszínre kerüljön és őszinte választ kapjon minden két- 

kedés, kérdés. Nem kell félnünk a tévedésektől sem, nem vagyunk tévedhetet- 
lenek. De azt is láttatnunk kell, hogy a magyar nép történelmében mi, kom- 
munisták vagyunk az elsők, akik a politikát ennyi ember megbízásából és ve- 
lük együtt, ilyen nyíltan formáljuk és alakítjuk, nem eredménytelenül. 

Ne feledjük, a politizálás, a politikai tevékenység döntő ütközőpontjaiban az 
alapszervezeti párttitkárok állnak. Az ő gondolkodásmódjuk, felkészültségük, 
elvhűségük, munkaszeretetük, humanizmusuk és életvitelük a legszélesebb 
tömegeket tekintve meghatározó jelentőségű. Eszükre, szívükre, személyes pél- 
dájukra is szükség van minél több ember megnyeréséhez, mozgósításához, cél- 
jaink eléréséhez. 

Ez egyébként minden — kulcsszerepet betöltő — vezetőre, káderre vonatko- 
zik, akire a mostani bonyolult gazdasági viszonyok között igen nagy felada- 
tok hárulnak. Sokszor megalapozatlan és igaztalanul általánosító kritika éri 
őket. Ez ellen fel kell lépnünk. A vezetők, a gazdasági vezetők többsége is 
fáradtságot nem ismerve, önmagát nem kímélve dolgozik. Igaz, alkalmassági 
problémák miatt jó néhány kádercserére is sor került. A pártértekezlet óta, a 
két és fél év alatt, a mi hatásköri listánkon levő káderek 22 százalékának vál- 
tozott a beosztása. Vagy említhetem a tsz-frontot, ahol az elmúlt három évben 
94 vezetőt, köztük 42 elnököt cseréltek ki. 

Borsodban a párttagok és a vezetők elkötelezetten, növekvő realitás-érzékkel 
és hozzáértéssel végzik munkájukat. Amiből több kell, az a kezdeményezés és 
a határozottság. Amiből kevesebb: az a , megértés" a szubjektív hibákkal, a 
magunk fogyatékosságával szemben is. Továbbra is igényeljük a központi veze- 
tés segítségét, bizalmát, a reális, helyes irány világos meghatározását. Önállóan 
és felelősségel nálunk is így lesz képes mindenki tovább dolgozni legjobb ké- 
pességei szerint a XII. kongresszus elhatározásainak teljesítéséért. 


Mattioni Eszter: Kórus 

DR. PIRITYI OTTO: 


Jövedelemkülönbségek és közhangulat 


Amióta szélesre tárult hazánkban a különmunkák, különkeresetek lehetősége, 
és amióta az egyszerűbb gazdasági szervezeti formák a teljesítményekkel ará- 
nyosabb munkajövedelmeket ígérnek, kiéleződött a közhangulat a munkajö- 
vedelmek differenciálódásával kapcsolatban. Volt már egy ilyen hangulati hul- 
lám, de ez a mostani egészen más. 

Tíz-tizenöt évvel ezelőtt meglehetősen idegesítette az embereket, hogy egye- 
seknek jól megy. Fokozódott a társadalmi elégedetlenség amiatt, hogy egyesek 
meggazdagodnak, telket, autót vesznek, hétvégi házat építenek, miközben mások 
a napi anyagi gondoktól szenvednek. A társadalmi feszültség azzal párhuzamo- 
san fokozódott, ahogy nőtt a jómódú családok száma és aránya. Érdekes, hogy 
a kiugróan magas jövedelmek akkor kezdték a társadalmat idegesíteni, amikor 
az ilyen jövedelem már nem volt sem ritka, sem elérhetetlen. 

Először csak a zöldségessel, a nőgyógyász orvossal volt bajunk, de különöseb- 
ben nem érdekelt a jólétük. Később igazságtalannak tartottuk a háztáji gazda- 
ságokból keletkező hatalmas vásárlóerőt. Ennek a tömeghangulatnak majdnem 
engedett a kormányzat is. Aztán már irigyeltük a taxist, a fodrásznőt, a pincért; 
sokalltuk a pénzét a szemétszállítóknak, a tévészerelőknek. Szinte mindenki- 
nek a pénzét sokalltuk — a magunkét kivéve. Az árszínvonal-emelkedés fel- 
gyorsulása óta különös figyelmet érdemel azoknak az értékelése, akik fix fize- 
tésűek, például tisztviselők, pedagógusok, nyugdíjasok, és nem is tudnak külön- 
munkát vállalni. Ők azt tartják igazságosnak, ha a nyugdíjjárulékot a maga- 
sabb fizetési sávokban felemeljük, mert , attól kell elvenni, akinek van". 

A fix jövedelműek számára az az igazságos, ha a különjövedelmeket erő- 
teljesen megadóztatjuk, a magánszektor jövedelmeit lefölözzük. Csakhogy a kü- 
lönkereseteknek legalább a fele olyan, amelynek központi számbavétele hiány- 
zik, adóztatása megoldhatatlan. Az tény, hogy ma a magyar lakosságnak kb. 
egyharmadát érintően van lehetőség magas személyi jövedelem és családi jöve- 
delemszint elérésére. Ilyen helyzetben van-e alapja annak, hogy szorgalmazzuk 
az erőteljesebb differenciálódást? Van, hiszen a keresetek közötti különbségek 
mind vertikálisan (beosztástól, szakképzettségtől, felelősségtől függően), mind 
horizontálisan (azonos vagy hasonló munkát végzők között) csökkentek az elmúlt 
három évtizedben. 


Vertikális kereseti arányok 


A beosztás, a szakképzettség és a felelősség szerinti kereseti különbségek 
csökkenése a felszabadulás után a korábbi kirívó béraránytalanságok kiküszö- 
bölésére, a kiskeresetűek életkörülményeinek javítására irányuló törekvéseket 

tükrözte. De megnyilvánult benne az is, hogy a gazdaságpolítika nem épített 
következetesen az anyagi ösztönzésre. 

Az 19688. évi reformot követően a keresetek bizonyos mértékig differenciálód- 
tak, a béren felüli keresetelemek aránya nőtt. A vertikális differenciálódási fo- 
lyamat azonban hamarosan megállt. A keresetek 1973 óta ismét nivellálódnak. 
Az átlagosnál többet keresők kereseti átlaga 1972-ben 1,91-szerese volt az átla- 
gosnál kevesebbet keresők kereseti átlagának, 1980-ban ez a differenciáltsági 
mutató már csak 1,82 volt. 

A szakmunkások bére az iparban 1975-ben még 56 százalékkal volt magasabb 
a segédmunkásokénál, 1980-ban már csak 45 százalékkal. A betanított munká- 
sokkal szemben a szakmunkások előnye 30 százalékról 15 százalékra csökkent. 

A legalacsonyabb keresetek felzárkózása tovább folyik. Ez érthető, hiszen a 
kispénzű embereket érinti a legérzékenyebben az árszínvonal gyors emelkedése, 
az ő szabad rendelkezésű jövedelemhányaduk csökken leginkább. Hiába mond- 
juk, hogy meg kell szabadítani a bérezést a szociálpolitikai funkcióktól. Ez nem 
megy mindenütt. 

Az életpálya első felében a bérek oldaláról nincs valami nagy ösztönzés a 
magasabb iskolai végzettség elérésére. Szóbeszéd tárgya, hogy a magasabb 
iskolai végzettség alig hoz a dolgozó konyhájára valamit. Mégis megdöbbentő 
a Munkaügyi Információs Központ elemzése, amely az 1980 májusi adatfelvétel 
alapján kimutatja, hogy az általános iskolát végzettek kevesebbet keresnek át- 
lagosan, mint azok, akik ezt az iskolát sem végezték el. Sokszor többre lehet 
menni az általános iskola után egy szaktanfolyammai, mint a középiskolában . 
töltött négy évvel. 

Az egyén számára azonban nemcsak annak van jelentősége, hogy pillanat- 
nyilag hol áll a kereseti rangsorban, hanem annak is, hogy évek múltával 
milyen relatív kereseti szintet érhet el. Alacsony ugyan egy kezdő diplomás 
fizetése, de reménykedik abban, hogy relatív bérhelyzete tíz év múlva már sok- 
kal jobb lesz. Megvan a maga ösztönző ereje az életpálya során várható kereset- 
dinamikának, illetve az ezen belüli differenciálódásnak. Az egyes foglalkozások 
ennek alapján a perspektíva és a perspektívátlanság mentén is szétválnak, ami 
gyakran a pillanatnyi kereseti színvonalat is befolyásolja. Egy jó bérdinamikájú 
pálya vonzó lehet akkor is, ha ott a kezdő kereset alacsony. (Csak bírják a szü- 
lők az első években a már kereső gyermekük támogatását!) 

Az 1980. évi említett adatszolgáltatás feldolgozása is bizonyította, hogy a 
nem fízikaiak kereseti dinamikája az életpálya teljes hosszában töretlen; a fizi- 
kaiaknál a meredek emelkedés a 35. és 40. év közötti életsávban megtorpan, és 
innen kezdve, az életpálya hátralevő részében az egész kategória átlagában 
stagnálásról, illetve hanyatlásról beszélhetünk. Ennek megfelelően a két nagy 
kategória egymáshoz viszonyított pozíciójában két nagy szakaszt lehet elkülö- 
níteni. Az életpálya első felében a fizikaiak érnek el kereseti fölényt, a második 
felében viszont a kereseti viszonyok megfordulnak és szembetűnően szétválnak. 

Az összegíéétt életkeresetek a két csoportnál a 32. életév körül találkoznak. Itt 
érik utol átlagban a nem fizikaiak a fizikaiakat az addigi , életkeresetben"?. A 
nem fizikaiak alkupozíciója az első években rendkívül rossz. Kiderül, hogy az 
iskolában elsajátított szaktudás ekkor alig váltható pénzre. A felhalmozódó 
tapasztalat többet ér, mint az iskolai végzettség, pontosabban az iskolai végzett- 
ség csak az életkor növekedésével együtt keresetnövelő tényező. 

A Munkaügyi Minisztérium Közgazdasági Főosztálya által készített , Tájé- 
koztató az 1980-ban érvényesülő kereseti arányokról" című összeállításból 
tudjuk, hogy a keresetdinamika az egyes foglalkozási minőségek szerint is erő- 
sen differenciált. A segédmunkások keresete a vizsgált időszakban 30 éves 

korig gyorsan nő, utána lassán csökken. A betanított munkásoknál is 30 éves 
korig tapasztalható gyors felfutás, utána stagnálás jön. A szakmunkásoknál a 
keresetek növekedése 40 éves korig meglehetősen gyors, de lassuló dinamiká- 
jú. Aztán itt is stagnálás jön. Az ügyintézőknél a kereset a 35—39 éves korcso- 
porttal bezárólag gyorsan nő, utána az ütem csökken. Az ügyviteli alkalmazot- 
taknál a növekedés üteme fokozatosan csökken az életkor növekedésével, de 
végig van növekedés. 


Horizontális differenciálás 


Nemcsak a beosztás és a szakképzettség szerinti kereseti skála húzódott össze 
a hetvenes években, hanem az azonos vagy hasonló munkán dolgozók közötti 
keresetszóródás is. Ebben hibás egyrészt a központi keresetszabályozás rendsze- 
re, amely a maga rendkívüli tompasága, degresszívitása révén nem teszi lehető- 
vé a teljesítmények bérrel való követését. Hibás azonban a gyors árszínvonal- 
emelkedés is. Olyan közhangulat alakult ki, hogy mivel mindenki a piacról él, 
a meghirdetett áremelkedés mértékéig mindenkinek jár a béremelés. A harma- 
dik , bűnös" az országos munkaerőhiány volt; aki nem kapta meg az elvárt 
emelést, az kilépett, vagy folyamatosan kilépéssel fenyegetődzött. A vállalat 
pedig tudta, hogy helyébe új embert csak még többért kaphat. 

Folyamatos és gyors fogyasztói árszínvonal-emelkedés és alacsony vagy nega- 
tív reálbér-növekedés mellett a vállalatok vezetői igyekeznek minden, évben 
mindenkinek béremelést adni, ha pedig ez nem megy, legalább azoknak a bérét 
emelni, akik az előző évben kimaradtak. Sok helyen az , utolsó pár előre fuss" 
elvét érvényesítik béremelésben, kitüntetésben, jutalmazásban, munkaverseny- 
értékelésben egyaránt. 

Gyakran a kisebb kollektívák is idegenkednek attól, hogy tagjaik bére között 
jelentősebb különbség legyen, noha éppen számukra nyilvánvaló, hogy az egyé- 
ni teljesítményekben milyen jelentős eltérések vannak. A mozgóbér-, a pré- 
mium- és a jutalomkereteket is nagyjából egyenlően osztják el maguk között, 
ha ez rájuk — vagy a művezetőkre, brigádvezetőkre — van bízva. Azt azonban 
megkövetelnék, hogy a brigádok, a munkacsoportok bérszintje, béremelése dif- 
ferenciálódjon a. kollektív munka eltérő eredménye szerint. Ezt is csak akkor 
követelik, ha ez számukra előnyös, illetve ha a teljesítménynövelés csupán raj- 
tuk múlik, nem pedig az anyag- és munkaellátáson, a szerszámok és a gépek 
minőségén. 

Mind a vállalatvezetés, mind a kollektívák voltaképpen elfogadták az utóbbi 
években a níivelláló differenciálást; az kap nagyobb emelést, aki bérben le van 
maradva — nem saját teljesítményéhez, hanem a többi ember keresetéhez, il- 
letve az átlagos , beállási százalékhoz" képest. 


Vállalataink vezetői eddig is olyan pénznek tekintették a bérfejlesztési ke- 
retet, amelyet kötelességük szétosztani, mégpedig lehetőleg úgy, hogy mindenki 
kapjon valamilyen emelést. Oly sok gondjuk-bajuk van, hogy az erőteljes dif- 
ferenciálással járó feszültségek levezetésének gondját nem szívesen vállalják, 
A keret csúnya dolog. Egyeseknek többet adni annyit jelent, mint a többinek 
kevesebbet. Ha valaki az üzemben nagy béremelést kap, szinte megkárosítja a 
többi dolgozót. Ha valakinek újítási díjat fizetünk, kevesebb lesz az év végén 
szétosztható nyereségrészesedés. Ha a teljesítmények növekedését követi a ke- 
reseti színvonal emelkedése, a vállalat könnyen olyan helyzetbe jut, hogy bér- 
fejlesztési adót kell fizetnie a részesedési alapból. A túlóra azokat károsítja, 
akik nem túlóráznak; a dalfabbérben, egyösszegű utalványozásban dolgozók 

elviszik a pénzt a többiek elől. A Dolgozz Hibátlanul munkarendszer megeszi a 
mozgóbért, gyakran a bérfejlesztési keretet is. 

No de most képzeljünk el egy olyan csodálatos helyzetet, amelyben a dolgozó 
kollektívák többletteljesítései létrehozzák a vállalatok számára az ehhez tartozó 
béremelési lehetőséget, tehát a többletet honorálni tudják, ha nem is bőségesen. 
Lehetne-e ilyen ideális helyzetben a munkabért mereven kapcsolni az egyéni 
és a brigádteljesítésekhez? Talán azokon a munkaterületeken megy ez, ahol a 
teljesítmények pontosan mérhetők. De már itt is gondot okoz az az idős szaki, 
akinek teljesítményszázaléka már nem a régi, a fiatalokkal már nem bírja az 
iramot, de kisujjában van az egész műhely, annak minden zuga, gépe, szerszá- 
ma és feladata. Ugye, nem lehet neki csak akkora bért adni, amennyi a száza- 
léka? 

Az eltérő jellegű, különböző képzettséget kívánó munkákat igen nehéz össze- 
hasonlítani és bérüket eszerint megállapítani. Még nehezebb megmondani, hogy 
milyenek legyenek a munka szerinti bérarányok a különböző szintű vezetők 
között, a csoportvezetőtől a vezérigazgatóig. Aztán még sokáig igen eltérőek 
lesznek a munkakörülmények. Ahol ezek rosszak, ott ugyanakkora teljesítmé- 
nyért többet kell fizetni. Rengeteg unalmas, monoton munka van, ahol a mun- 
ka öröméről, a hivatástudatról szóló fejtegetések ízléstelen tréfának hatnak. Itt 
a munkás csak pénzért dolgozik. Meg is kell fizetni, többel, mint amennyi a 
teljesítménye szerint neki járna. Vannak társadalmiag lenézett munkák. Ezeket 
éppen bérben kel! felértékelni, megbecsülni, hogy legyen, aki vállalja. 

A bérrel szemben nemcsak munka, teljesítmény áll, hanem szükségleteink 
tömege is. Bérünk nagysága határozza meg alapvetően családunk életszínvo- 
nalát, életvitelét. A legalacsonyabb béreket az állam a legtöbb országban köz- 
pontilag meghatározza, gyakran előírja ezeknek az átlagost meghaladó ütemű 
emelését. Hazánkban is hányszor hallottuk, olvastuk az elmúlt évtizedekben, 
hogy kiket kell elsősorban a béremeléseknél előnyben részesíteni. Most az öre- 
geket, majd a fiatalokat; egyszer a pályakezdőket, máskor a törzsgárdatagokat, 
majd a nőket, a többszakmásokat, a több műszakban dolgozókat — szinte min- 
denkit. 

Ezek az eligazítások szűnőben vannak. Azt hiszem, nincs is sok szükség rájuk. 
Mindenki elfogadja, hogy a bérezésben a teljesítményelv alkalmazása az igazsá- 
gos, az erkölcsös, a humánus. Közben pedig a rengeteg igazságos, erkölcsös és 
humánus kivétel erősíti a szabályt. Tény, hogy a társadalom nem képes min- 
den szociális feladatot levenni a vállalat válláról. A leendő anyákat illik köny- 
nyebb munkára tenni, de nem illik bérüket csökkenteni. A kisgyermekes anyá- 
kat egyműszakos üzembe kell helyezni, de valahogy ki kell , bulizni", hogy a 
pénzük maradjon. Nem is tiltakozik ez ellen senki. Valahogy igazságosnak, vagy 
legalábbis méltányosnak tartjuk. 

Vajon lehet-e azokon a munkaterületeken a munka szerinti elosztás elvét 
szigorúan alkalmazni, ahol a munka nehéz, egészségre ártalmas, és ezért a mun- 
kavégző képesség 20—25 év után jelentősen csökken? Igazságos lenne-e bérüket, 
nyugdíjalapjukat csökkenteni? Hány bányászt, kohászt, vasúti pályamunkást, 
sólyatéri munkást kell könnyebb munkára helyezni, fűthető műhelybe tenni? 
Amit most már végeznek, annak a bére alacsonyabb, dehát ennél a vállalatnál 
mentek tönkre. Voltaképpen ők csökkent munkaképességűek, de nem mindig 
olyan mértékben, hogy közegészségügyi, juttatási szempontból is ide lennének 
sorolhatók. 

A kötelező kímélet elve érvényesül azoknál is, akiket az ún. struktúrapolitika 
közvetlenül érint, tehát új munkahelyre kerülnek, vagy új munkát kell meg- 
tanulniuk. Itt a humanitás, a bérezés szociális funkciója a teljesítményelv elé 

kerül időlegesen. Az átszervezések, átcsoportosítások, átképzések terheit az 
érintett dolgozók egyedül nem viselhetik. Keresetüket ki kell egészíteni, míg 
az új munkán el nem érik a korábbi bérüknek megfelelő teljesítményt. 

Van persze a munka szerinti elosztás mellett egy másik elv is, amelyet — 
nem tudom miért — elfelejtünk hangoztatni. Én ezt az elosztás szerinti munka 
elvének nevezném. Mindenki , dolgozza ki" a bérét, dolgozzon meg a pénzéért. 
Ezt azért mondom, mert számos helyen nem a dolgozónak van megállapított 
bére. hanem a munkakörnek, a pozíciónak, a posztnak. Adott pénzért meg- 
határozott feladatot kell ellátnia a bérelszámolónak, a raktárosnak, a vasutas- 
nak és így tovább. Valamikor úgy is tanultuk a politikai gazdaságtanban, hogy 
a munka szerinti elosztás elve csak a képesség szerinti munka elvével együtt ér- 
telmezhető. Tanultuk, csak éppen elfelejtettük. Újra meg kell tanulni. Hiszen 
egyre kevesebb lesz az olyan munkaterület, ahol a fizikai erő megfeszítésével 
mind többet kell nyújtani, mind több munkadarabot kell megmunkálni. Nő 
az olyan munkaterületek száma, ahol a feladatot becsülettel el kell látni, a tel- 
jesítmény pedig főleg minőségi vonásokkal bír. Aki pedig annak a posztnak a 
pénzéhez nem tud felnőni, menjen oda, ahol a bérhez igazodó munkát nyújtani 
képes. 

Amióta olyan szélesre tárult a különmunkák lehetősége, azóta felerősödött az 
az igény, hogy a szocialista nagyüzemben ís megszedhesse magát a jó munkás. 
Nem érti a közvélemény, hogy miközben szinte minden különmunka jól fizet, 
a vállalatokban, a szövetkezetekben visszafogják a béreket és ezzel a teljesít- 
ményeket is. Nem érv ezért a munkás számára, hogy azért nem lehet több bért 
fizetni, mert az túl sok lakossági vásárlóerőt eredményezne, s Így az infláció 
felerősödne. Ha ezekben a közgazdasági összefüggésekben gondolkodna, akkor 
joggal vethetné fel, hogy sokkal inkább inflációs hatású, ha a termelés drága, 
a teljesítmény alacsony, az ellátás, a kínálat gyenge, s közben a bér , tervsze- 
rűen" mégis kiáramlik. 

A munkásnak nehéz megmagyarázni, hogy miért éppen a béremeléssel spó- 
rolunk. Látja ő az üzemi tevékenység folyamatában, mekkora értékek vesznek 
kárba, mennyi a veszteség a szervezetlenségből, az anyag- és energiapazarlás- 
ból, a selejtből, a kapkodásból, a rohammunkákból. Nem érti, miért más pénz 
a többletbér, mint a már meglevő; miért más pénz az, amit bérre fordítanak, 
mint amit anyagra, alkatrészre, gépre és épületre. Miért , kemény" az egyik 
forint és miért ,puha" a másik? A vállalati gazdasági vezetők pedig nem értik, 
miért van a keresetszabályozás annyi funkcióval agyonterhelve, hogy már szinte 
egyiknek sem tud megfelelni. 

Ami leginkább megzavarja az embereket, az az, hogy különmunkákon, kis- 
vállalkozásokban, vállalati gazdasági munkaközösségekben nem sajnálják a 
pénzt. De ilyen munkához a dolgozók kis hányada jut hozzá. Hol itt az egyenlő- 
ség? 


Különmunkák és különkeresetek 


Mostanában a közvélemény hangja időről időre felerősödik az egyszerűbb 
gazdálkodási formák, a különmunka-lehetőségek értékelésében. Hol a dícsérő, 
hol az aggályoskodó hangok az erősebbek. Többségük nem , objektíve? mond 
ítéletet, tehát nem abból kiindulva, vajon jó-e ez a nemzetnek vagy sem, hanem 
szubjektíve: tehát abból kiindulva, hogy ő maga hozzájuthat-e az új formák 
révén valami különpénzhez. Akinek nincs lehetősége beszállni valamilyen jó 
, üzletbe", az nemigen lelkesedik. 

A haza javából kiindulók főleg azt a kérdést teszik fel, hogy meddig fér bele 
ez a nagy , liberalizálás" a szocialista társadalmi-gazdasági rendbe, ideológiánk 
kereteibe. A kisegítő gazdaság léte ténykérdéssé vált. Ebben a szférában fej- 
tették ki már 1980-ban a társadalmi összes munkaráfordítás 16—18 százalékát. 
Az ebből származó többletforrások a lakosság fogyasztásának egyhatodát ad- 
ták. A mezőgazdasági kistermelés adja az ország mezőgazdasági termelésének 
csaknem egyharmadát. (Ez a magas arány magában foglalja a nagyüzemektől 
átvett termelői felhasználást is.) A családi munka, az ismerősök összefogása és 
a magánkisipar alapján épült a lakások 60 százaléka. A lakossági szolgáltatási 
igények háromnegyed részét elégítik ki a szocialista szektoron kívül. Becslések 
szerint a vállalati gazdasági munkaközösségek megalakulása előtt még az ipari- 
építőipari munkások 70, a mezőgazdasági fizikaiak 90, az értelmiségiek 20—25 
és a nyugdíjasok 40 százaléka végzett munkát a kiegészítő gazdaság különböző 
területein. 

A közvélemény ideologikus-politikus beállítottságú része gyakran teszi fel 
napjainkban a kérdést: lehet-e szocializmust maszekban építeni? Talán jobb 
úgy feltenni a kérdést: sérti-e ez a szocializmus érdekeit? Hiszen ami munka 
egyedül vagy családi alapon, néhány fővel, kis tőkével végezhető, azt jobb így 
végezni, mert olcsóbb. A , túltársadalmasítás" a tevékenységeket alig elviselhető, 
hatalmas rezsiköltségekkel terheli. Nagyüzemi módon, nagyüzemi apparátussal 
bizonyos tevékenységet csak akkor érdemes folytatni, ha kisüzemi módon a 
szükséglet nem elégíthető ki. 


A termelőerők és a termelési viszonyok kötelező összhangjának törvénye nem- 
csak azt jelenti, hogy a történelem során a termelőerők fejlődése kikényszeríti 
radikális társadalmi-gazdasági állapotváltozások révén az új, előbbrevivő kere- 
teket, hanem azt is, hogy adott időpontban és adott országban, a reális, a meg- 
levő szocializmusban szintén igazodniuk kell a termelési, az irányítási és a tu- 
lajdonlási viszonyoknak a termelőerők jellegéhez, koncentráltságához, a tevé- 
kenységek és a szükségletek jellegéhez. Ahogy a MÁV nem lehet magánkézben 
vagy vállalkozó-vállalati formában, éppúgy a cipőjavítást, a fodrászatot és a 
kisvendéglőt nem ésszerű államigazgatási irányítás alá helyezni. 


Igen sok persze a különmunka- és különkereseti lehetőségekben a káros, a 
destabilizáló elem is. Sok például a kényszerből végzett, önkizsákmányoló kü- 
lönmunka. Itt elsődlegesen a lakáshozjutási és lakberendezési cél, az idősebbek- 
nél pedig a felnövő gyermekek számára való lakás- és lakberendezés-szerzés. 
Mivel egyesek nem is olyan különleges tudással és munkával családjuknak jó- 
létet teremtenek, és ez nem tűnik mások számára sem elérhetetlennek, fokozó- 
dik a családokban az utánzási hajlam, az utolérési effektus, sőt: a lekörözési 
mánia. Mindenki azt figyeli, hogy a másik család mivel gyarapodott, miben kel! 
azt utolérni és túlszárnyalni. A pénzhajsza erőt, energiát von el a művelődés- 
től, a szórakozástól, a tanulástól, a családtól. 


A kisvállalkozási, különkereseti lehetőségek gyorsítják az egyénekben a pri- 
vatizálódást, erősítik a kispolgári gondolkodást és életvitelt. Sok egyén — a kü- 
lönmunkák és a különjövedelmek bűvöletében — egyéni céljai önalapú meg- 
valósíthatóságának biztonságtudatában mind kevésbé törődik a közösség, a 
munkatársak, a vállalat ügyeivel-gondjaival; , közügy" számára csak az, ami 
őt közvetlenül érintő magánügy ís. Mindig , kikapcsolódni" akar, soha , bekap- 
csolódni". Mind nehezebb az embereket a munkahelyen mozgósítani munkaidőn 
túl társadalmi munkára, politikai oktatáson, tanácskozásokon való részvételre. 
Túlórára is lassan csak akkor lesznek hajlandók, ha ezt gazdasági munkaközös- 
ség formában, tehát magas órabérrel tehetik. Aki tudja, bevezeti a maga szá- 

mára a , szabad pénteket". Csökken a vonzása a szervezett üzemi munkának, a 
kötött munkarendnek, a bejárásnak. 

Az ideológiai, politikai és gazdasági megítélés mellett a közvélemény szemé- 
ben növekvő súlya van a különkeresetek erkölcsi megítélésének, ánnak, hogyan 
fér bele ez a folyamat, a vele járó jelenségcsokor szocialista erkölcsi értékren- 
dünkbe. 

Vegyük például a házilagos építkezést. Semmi kivetnivaló nincs abban, ha 
az ilyen munka családi alapon folyik, iparengedéllyel rendelkező kisiparos irá- 
nyításával. Azon már vitatkozni lehet, hogy ugyanez elfogadható-e nem csalá- 
di alapon, hanem ún. maszekbrigád közreműködésével, ahol rendkívül magas 
a személyi jövedelem, és ez is adómentes. 

Ha valaki balatoni üdülőjét két hétre kiadja külföldi ismerősének — ez még 
valahogy elmegy, bár nem szabályos. Ha azonban egész idényre kiadja, anél- 
kül, hogy ezt bejelentené és adót fizetne, ez már egyértelműen erkölcstelen is, 
szabálytalan is. 

Még ott is az erkölcsi megítélés széles skálájával találkozunk, ahol a jövede- 
lemszerzést — úgy általában — elítéljük. Vannak megszokott borravalós tevé- 
kenységek. A fodrásznak, a pincérnek olyan a fizetése is, hogy a borravaló- 
lehetőség bele van kalkulálva. Egyelőre tehetetlenül állunk vele szemben; 
attól ugyanis, hogy fizetésüket felemeljük, a borravalórendszer még nem szűnik 
meg. Van, amikor a borravalót még jogosnak is tartjuk. Például a bútorszállítók 
gondosan elvégzik a bútorok beállítását. Itt a borravaló voltaképpen többlet- 
munkáért jár. De ha már a borravaló a , félelem bére? — tüzelőszállításnál, 
autójavítóban, kórházi ápolásnál —, ha azért adjuk, hogy ne kerüljünk mások- 
nál kedvezőtlenebb helyzetbe, ez már semmiképpen sem tisztességes. 

Még a fusizásban is megtaláljuk az erkölcsi fokozatokat. Sok gyárban kis mű- 
hely létesült, ahol a dolgozók a vállalat gépein, szerszámaival, a vállalattól meg- 
vett hulladékanyagból fusiznak. Szabályos. Már vitatható a szabályossága an- 
nak, amikor a vállalat az anyagot is ingyen adja. Ha pedig a fusizás engedély 
nélkül, sőt munkaidőben folyik, már teljesen erkölcstelen, szabálytalan. 

A vállalati munkaközösségekben elérhető kereset erkölcsi megítélése sem egy- 
séges. Van, ahol a munkaközösségben ugyanazt csinálják, mint munkaidőben. 
Ugyanazok , gyártáselőkészítik", programozzák a munkát, ugyanazok utókalku- 
lálják, könyvelik és bérszámfejtik, csak éppen az órabér a rendesnek három- 
szorosa. És még túlóraengedély sem kell; a bérszínvonalba sem számít bele. Aki 
nem tud bejutni a gmk-sok (gazdasági munkaközösségben dolgozók) közé, az 
ezt bizony erkölcstelennek tartja. Aki pedig benne van, azt mondja: ennyit hét- 
végi maszekbrigádban is megkeresnék; miért károsodnék, ha szabadidőmben 
saját vállalatomnak dolgozom? A gazdasági vezetők pedig azt mondják, hogy " 
régi megoldatlan problémáik oszlanak szét, mióta ez a lehetőség megnyílt. 

Miközben bővülnek hazánkban az életút-alternatívák, miközben szélesre tárul 
minden dolgozni akaró és tudó ember előtt a különmunkák és a különkeresetek 
lehetősége, mind markánsabbá válnak a különbségek a lehetőségeket, esélyeket 
kihasználni tudók és az ezekkel élni nem tudók között. Az esélyegyenlőség kitej- 
jesedése szükségképpen el nem háríthatóan esélykihasználási egyenlőtlenségre 
vezet, illetve ezt az egyenlőtlenséget felszínre hozza, kiélezi. Eléggé elhatárolód- 
nak egymástól a többoldalúan előnyös helyzetűek a többoldalúan hátrányos 
helyzetűektől, a vagyont, jólétet bővítve továbbörökíteni képes családok a sze- 
génységet, szerény életvitelt továbbörökítő családoktól. 

Nő a távolság a műveltséget, a kulturált életvitelt továbbörökítő családok és 
a primitív, perspektívátlan életvitelt továbbörökítő családok között. Ezek a fo- 
lyamatok társadalmi feszültség forrásaivá válhatnak. A gond velük az, hogy 

megállításuk, fékezésük, adminisztratív korlátozásuk is legalább ekkora feszült- 
ségforrás lenne. Két társadalmi hajtóerőt, impulzust, alapérdeket szorítanánk 
vissza egyszerre. Az egyik az embereknek az a törekvése, hogy több és jobb 
munkával családjuk jólétét fokozzák, s így — akarva nem akarva — növeljék 
e nemzeti termelést és jólétet; a másik az az immanens családi funkció, hogy 
a gyermekeket fel kell nevelni, sínre kell rakni, minél jobb feltételekkel ki- 
bocsátani. 

Jelenleg nemzetünk a kisvállalkozásokban rejlő erőket, kapacitásokat nem 
nélkülözheti. Az egyéneknek azt a jogát sem vitathatjuk, hogy értelmes, hasznos 
különmunkát végezzenek. De az sem volna egyértelműen követhető, hogy az 
életbe kilépő fiatal nemzedéket azonos startvonalra állítsuk. Csökkentenénk 
ezzel a családok jövőt építő erejét, gyengítenénk alapfunkcióját, torzítanánk 
fogyasztási szerkezetét, erkölcsi alapállását. Kétségbe vonnánk annak a maga- 
tartásnak magas fokú értéktartalmát, hogy a kereső családtagok 40—45 éves 
koruk után már nem annyira maguknak, mint inkább gyermekeiknek gyűjte- 
nek. Társadalmunknak a családi szférában is élő, szinte megható gyermekcent- 
rikusságát nincs jogunk és nincs alapunk megrendíteni. Nincs semmi erkölcs- 
telen és társadalmilag negatív abban, ha a felnövő gyermek a szülei segítségét 
elfogadja. Majd ő ugyanezt teheti — szülei példáját követve — saját gyerme- 
keivel. 

Az érdekeket, a társadalmi értékeket a politika mindíg is rangsorolta. Nap- 
jainkban nagyobb érték, főbb érdek a termelékenység- és termelésnövelés, az 
ellátásjavítás, a családi gyarapodás, mint a velük szükségképpen járó káros 
hatások elhárításának az egyenlőség fokozásában megnyilvánuló eredménye. 


Már évek óta nyilvánvalóvá vált a család és a nemzet jólétének szoros kap- 
csolata. , A szocialista nagy-, közép- és kisüzemek gazdálkodásának fejlesztésé- 
vel, munkaidőalapjuk hatékony kihasználásával egyidejűleg támogatni kell az 
egyéni és családi munkaerő-tartalékok jobb kiaknázását. A dolgozók nagy há- 
nyada szabad idejében olyan munkát és kereső tevékenységet is végez, ami 
hasznos mind a népgazdaságnak, mind az egyénnek. Ez fejlődésünk olyan ki- 
egészítő forrása, amely hozzájárul a bővülő és gyorsan változó szükségletek ru- 
galmas kielégítéséhez, a nemzeti vagyon gyarapításához" — mondja az MSZMP 
XII. kongresszusának határozata. 


Árak és bérek 


Az elmúlt években fokozatosan keményedtek a nemzetközi gazdasági és po- 
litikai feltételek. A külső források bevonási lehetősége mérséklődött. A világ- 
piaci dekonjunktúra elhúzódása és a finanszírozási feltételek által határolt ala- 
csony behozatali színvonal a gazdasági fejlődés ütemének a korábbiaknál ala- 
csonyabb előirányzatát teszi csak léhetővé. A külgazdasági egyensúly jelentős 
mértékű javításának alá kell rendelni a gazdasági növekedés ütemével, a gazda- 
ságfejlesztéssel, sőt az életszínvonallal kapcsolatos célokat is. Az 1983-as év- 
nek alapvetően stabilizációs jellegűnek kell lennie. 

Olyan körülmények között, amikor az országos reálbérszint nem emelkedik, 
a fogyasztóiár-színvonal pedíg gyorsan nő, folyamatosan romlik egyes foglail- 
kozási csoportok, társadalmi rétegek , alkupozíciója". Amikor a reálbérszint 
nőtt, a differenciálás lényegében a reálbérnövekmény differenciálását jelentetté. 
Most, hogy a reálbérszint stagnál, illetve csökken, maga a reálbér differenciáló- 
dik, azaz a már elosztott bértömeg újrafelosztása megy végbe. 

A reálbérnövekmény differenciálása társadalnűlag elfogadható és lényegében 

elfogadott. De magának a reálbértömegnek a differenciálása komoly társadalmi 
feszültségek forrása, hiszen az alacsony keresetűek — nyugdíjasok, fix fizeté- 
sűek — részesedése csökken; a jelenleg is a legrosszabb alkupozícióban levő cso- 
portok relatív helyzete romlik tovább. Érzik ezt jól a vállalati vezetők, és igyek- 
szenek a kisebb pénzűek relatív helyzetét legalább tartani; megpróbálnak min- 
den évben mindenkinek valami csekély béremelést adni. 

Csak a legalacsonyabb nyugdíjak reálértéke őrződik meg, de azok, akiknek 
a nyugdíja magasabb, jelentősen károsodnak évről évre. A gyors árszínvonal- 
emelkedés megzavarja a juttatáspolitikát. Egyszerűen nem fér bele az állami 
költségvetésbe a nyugdíjak, a családi pótlék, a gyermekgondozási segély valori- 
zációja, tehát az áremelkedés ütemének megfelelő évenkénti növelése. 

A gyors árszínvonal-emelkedésnek olyan réteghatásai vannak, amelyeknek 
ellensúlyozásához a szociálpolitika nem rendelkezik elegendő eszközzel lassú nö- 
vekedési ütem mellett. Az árszínvonal-emelkedés eltérően érinti a lakosság kü- 
lönböző rétegeit akkor is, ha a reálbér, a reálnyugdíj nem csökken. A pénz vá- 
sárlóerejének csökkenése ugyanis a szabadon felhasználható, diszponibilis jöve- 
delemhányadot csökkenti, a családi jövedelemszinttől függően igen eltérő mér- 
tékben. A lakossági reáljövedelmek gyors áremelkedés esetén az egyébkéntinél 
erősebben differenciálódnak, különösen hátrányosan érintve a fix keresetűeket, 
a hátrányos helyzetűeket, a nyugdíjasokat. a nagycsaládosokat, a pályakezdő- 
ket. Sok család olyan kiadásokat kénytelen elhagyni, amelyek számára magát a 
jólétet" jelentették. Mióta például felemelték a vasúti és autóbuszjegyek árát, 
bizony gond egy többgyermekes családnak vasárnap kirándulni menni. Ha pél- 
dául csak 50 kilométerre utaznak négyen és valahol meg is akarnak ebédelni, 
akkor erre rámegy legalább 500 forintjuk. 

A gyors árszínvonal-emelkedés nemcsak a vállalati bérgazdálkodást zavarja 
meg, hanem az országos bérpolitikát is. Hiszen minden ágazatnak, szakmának, 
rétegnek kell valamilyen emelést adni. A kompenzálási cél elviszi a nominálbér- 
emelési keretek nagy részét a differenciáló ösztönzés elől. 

Ha a világpiac leértékeli a nemzeti munkát, akkor egységnyi nemzeti jöve-. 
delem vásárlóereje, értéke csökken. Ha az előző évivel azonos nemzeti ered- 
ményt akarunk elérni, mindenkinek növelnie kell elvileg a teljesítményét a le- 
értékelődés mértékében. Egységnyi naturális teljesítmény reálbér-ellenértéke 
csökken. Ez rendkívül kegyetlen, kíméletlen dolog. Hiszen úgy éreztük valami- 
kor, hogy az , egyenlő munkáért egyenlő bér" elve idődimenzióban is és reál- 
értelmezésben is érvényes. Azonos munkáért ugyanannyi jár az idén, mint ta- 
valy. Annyi is járna, de nincs miből. 

Ha pedig a teljesítménytöbbletért a munkás valóban meg is kapná az ehhez 
tartozó többletforintot, kénytelen lenne az állam ennek nagy részét visszavenni 
az árszínvonal-emelés eszközével, hiszen a kiáramlott pénznek a nemzeti munka 
leértékelődése miatt nincs meg a teljes árufedezete. 

Bár az egész világon teszik, mégsem nevezhető igazságosnak, hogy többlet- 
pénzzel ösztönzünk, majd a többlet-vásárlóerőt — legalábbis részben — áreme- 
léssel lefölözzük. Nem méltányos azzal szemben, aki az ösztönzésre teljesítmény- 
növeléssel reagál, magasabb bére mégsem ér többet a korábbinál. Nem elfogad- 
ható annak sem, akitől olyan többlet-vásárlóerőt fölöznek le, amelyet nem ő, 
hanem mások kaptak. A lakossági vásárlóerőt lecsapoló áremeléseknek ez a 
baja. 

Nehézségeink halmozódása nemcsak a gazdaság egészének vitelére, hanem a 
lakosság életvitelére is károsan hat. Fokozódik a pazarló életforma veszélye. 
Sokan nem látják értelmét a pénzgyűjtésnek, mivel például a lakásra gyűjthető 
évenkénti összeg nem vagy alig haladja meg a lakásárak évenkénti növekedését. 

A személyi jövedelem bizonyos hányada , vagyonná", tehát a megtakarítások 
értékmegőrző és értéknövelő formájává válik. A jövedelmi különbségek egy re- 
sze vagyoni különbséggé, állandó különbséggé alakul. Mivel a pénzjövedelmek 
lassabban nőnek, mint az ingatlanok, vagyontárgyak árai, az utóbbiakkal ren- 
delkezők tartósan és jelentősen kedvezőbb helyzetbe kerülnek — pusztán va- 
gyonuk értéknövekedése révén. 

A családok nagy része persze nem , vagyont" gyűjt, hanem csak arra törek- 
szik, hogy folyó fogyasztásának szintjét — a szigorodó gazdasági körülmények 
ellenére — tartani tudja. Ez a törekvés a dolgozóknál abban nyilvánul meg, 
hogy teljesítmény- és bérnövelési érdekeiket a korábbinál erőteljesebben han- 
goztatják. 

Ha pedig ezt a közvéleményt komolyan vesszük — a politikai vezetés eddig 
is komolyan vette —, akkor előbb-utóbb létre kell jönniük ehhez a közgazda- 
sági, gazdaságpolitikai feltételeknek. A munkajövedelmek erőteljes differenciá- 
lása, amely jellegénél fogva növekedéscentrikus, teljesítményelvű — offenzív, 
tartalékfeltáró, ellátáscentrikus, a nemzetbiztonságot szolgáló gazdaságpolitikát 
kíván. 


ODuroy Tibor: Csalód 


ANDORKA RUDOLF, HARCSA ISTVÁN: 


A magyar községek társadalmának változásai 
az elmúlt tíz évben 


A felszabadulás után a földreform, majd 1960 körül a mezőgazdaság szocialista 
átszervezése következtében a magyarországi községek társadalma alapvető vál- 
tozásokon ment át.! A változások üteme azóta sem lassult, csupán jellegük és 
irányuk módosult: eltérően az említett két, rövid idő alatt végbement forra- 
dalmi átalakulástól, amely a községekben élők társadalmi helyzetében hozott 
változásokat, az 1960-as évek közepétől s még inkább az 1980-as években foko- 
zatosan — bár gyorsan — fejlődtek a községi viszonyok a korszerűsödés, az 
osztálykülönbségek elhalványodása és ezzel párhuzamosan a munkamegosztáson 
alapuló bonyolultabb szerkezet kialakulása irányában. Mivel utoljára az 1970-es 
népszámlálás és az 1973 körül végzett társadalomstatisztikai felvételek alapján 
vizsgáltuk a községi társadalom szerkezetét, életkörülményeit, életmódját, ér- 
demes a rendelkezésünkre álló új adatok, elsősorban az 1970. évi népszámlálás, 
az 1976—77. évi időmérleg-felvétel? és az 1978. évi életkörülmények-felvétel? 
alapján elemezni a legújabb változásokat és jelenségeket. 


Annál is inkább érdemes ezt az elemzést elvégezni, mert az utóbbi tíz évben 
néhány alapvető változás történt a községek fejlődését befolyásoló külső felté- 
telekben és magában a községi népességben is. Hadd említsük meg a követ- 
kezőket : 

6 A másfél évtizeddel ezelőtt megkezdett gazdasági reformok hatásai mos- 
tanra bontakoztak ki teljesen, s talán éppen a mezőgazdaságban és a falvakban 
voltak a legerősebbek. 


6 Tartósan és Magyarország számára hátrányosan megváltoztak a világ- 
gazdasági feltételek, és ennek is következménye a mezőgazdaság népgazdasági 
fontosságának megnövekedése egyrészt a lakosság élelmiszer-szükségleteinek 
fedezésében, másrészt az exporttermelésben. 


6 Az utóbbi években megállt a mezőgazdaságban foglalkoztatottak számának 
több évtizedes csökkenése; ugyanakkor az iparban foglalkoztatottak száma hosz- 
szú növekedés után némiképp csökkenni kezdett. Vo. 


A cikk ,A szocialista átalakulás jellemzői falun" című országos elméleti tanácskozáson 
(Kecskernét, 1982. november 24—26.) elhangzott hozzászólás alapján készült. 

1 Ezekkel a változásokkal foglalkoztak következő korábbi munkáink: Andorka Rudolf: A 
községi népesség társadalmi jellemzői. Társadalmi Szemle, 1974. 8—9. sz. Andorka Rudolf, Harcsa 
István: A községekben zajló társadalmi változások az elmúlt másfél évtizedben. Társadalmi 
Szemle, 1979. 5. sz.; Andorka Rudolf: A magyar községek társadalmának átalakulása. Magvető 
Könyvkiadó, Gyorsuló Idő, 1979. 


2 Andorka Rudolf, Falussy Béla, Harcsa István: Időmérleg. Részletes adatok 1—II. KöÖz- 
ponti Statisztikai Hivatal. 1982., 795. old. 

3 Lakatos Mária, Nagy Mona, Ujvári Józset, Vajda Ágnes, Varga István, des Anna: 
Életkörülmények, lakásviszonyok. Központi Statisztikai Hivatal. 1982., 361. old 

60 A hetvenes években lelassult a községekből való elvándorlás. A községek 
lakossága 1970 és 1980 között ugyan több mint 600 ezerrel csökkent, de ebből 
400 ezer egyes községek várossá nyilvánításának következménye, így a jelen- 
legi községek népességszáma együttvéve csak 200 ezerrel apadt. 

60 A mai községi lakosság többsége (?/5 része) még nem élt vagy egészen fiatal 
(10 éven aluli) volt a felszabaduláskor, tehát semmilyen közvetlen élménye sincs 
a tőkés társadalombeli falusi és paraszti viszonyokról; a községi aktív keresők- 
nek csaknem a fele azonban arra sem emlékezhet, hogy az 1945 és 1956 közötti 
években milyenek voltak a falusi viszonyok, mi történt a falvakban. Ezeknek 
a fiatalabb nemzedékeknek így szükségképpen mások a történeti tapasztalatai, 
ebből következően mások a törekvései és igényei, mint az idősebb nemzedé- 
kekéi. 


A községek társadalmi szerkezetének változása 


A községi társadalmi szerkezet elemzésekor a hatvanas években főképpen 
kétféle társadalmi kategóriát használtunk: 

1. a népgazdasági ág vagy az egyéni foglalkozás alapján megkülönböztettünk 
mezőgazdasági fizikaiakat és nem mezőgazdasági fizikaiakat; . 

2. a társadalmi szektor vagy a foglalkozási viszony alapján megkülönböztet- 
tünk a szövetkezeti parasztsághoz és a munkásosztályhoz tartozókat. — 

A kétféle osztályozás elsősorban abban különbözött, hogy az előbbi az állami 
gazdasági munkásokat a szövetkezeti parasztsággal vette egy kategóriába, az 
utóbbi viszont a munkásosztályba sorolta őket. Ezek az osztályozások akkor 
nagyjából világos és határozott választóvonalak voltak. A hetvenes években 
azonban a községekben: lakó aktív keresők foglalkozási kategóriái lényegesen 
bonyolultabbakká váltak, ezért újfajta osztályozásokat is figyelembe kell ven- 
nünk: i 

0 az egyéni foglalkozás és a népgazdasági ág egyáltalán nem esik egybe, mi- 
vel a mezőgazdasági nagyüzemekben egyre több nem mezőgazdasági foglalkozá- 
sú személy dolgozik ; 

0 a társadalmi szektor és a foglalkozási viszony nem minden esetben felel 
meg egymásnak, mert a mezőgzadasági termelőszövetkezetekben egyre több fi- 
zikai foglalkozású alkalmazott (nem szövetkezeti tag) is található; 

0 a mezőgazdasági nagyüzemekben egyre több a szakmunkás, ezért kívána- 
tosnak látszik a nem mezőgazdasági munkássághoz hasonlóan a mezőgazdasági 
fizikai kategóriában is bevezetni a szak-, betanított és segédmunkások megkü- 
lönböztetését. 

Nyilvánvalónak látszik, hogy a mezőgazdasági nagyüzemek nem mezőgazda- 
sági foglalkozású dolgozói, a termelőszövetkezetek nem tag munkásai, a nagy- 
üzemek szakképzett fizikai dolgozói átmeneti helyzetben vannak egyfelől az 
iparban dolgozó munkások, másfelől a termelőszövetkezetek mezőgazdasági 
foglalkozású tagjai között. Ezért bármelyik hagyományos kategóriába való be- 
sorolásuk szegényíti a mai magyar községi társadalomszerkezetről alkotott ké- 
pünket. 3 

Vizsgáljuk meg tehát e finomabb társadalmi kategóriák segítségével a közsé- 
gekben lakó aktív keresők összetételét, valamint annak közelmúltbeli változá- 
sait. 


4 A mezőgazdaságban foglalkoztatott nem mezőgazdasági fizikai dolgozók a szakmunká- 
sak és a termelőszövetkezetek alkalmazott fizikai dolgozói kategóriák átfedik egymást, de 
nem teljesen, tehát például vannak mezőgazdasági foglalkozású szakmunkások, a termelő- 
szövetkezeti tagok között vannak nem mezőgazdasági foglalkozásúak stb. 

A községekben élő aktív keresők társadalmi összetétele (1989) 


Férfi Nő Együtt 


TÁAESACAÁN osztály, réteg ezer fő 99 ezer fő 99 ezer fő 99 


Értelmiségi 494 3.7 33,6 3,6 83,0 3,6 
Egyéb szellemi 92,1 68 1949 208 2870 : 12,5 
MUNKÁSOSZTÁLY 
Közvetlen termelésirányító 26,7 2.0 44 0,5 31,1 14 
Szakmunkás, nem mezőgazdasági 3909 289 738 78 4647 20,3 
Betanított munkás, nem mezőgazd. 240,5 178 2792 297  519/7 22,17 
Segédmunkás nem mezőgazdasági 96 4 7.1 892 95 1856 8,1 
Szakmunkás, állarmi mezőgazd. 332 2.5 1,3 01 345 1.5 
Betanított munkás, állami mezőgazd. 25,2 1,9 152 16 404 1,7 
Segédmunkás, állami mezőgazd. 108 0,7 5,7 0,6 16,5 0,7 
Szakmunkás, mezőgazd.-szolgáltatás 14 01 0,0 0,0 14 0,1 
Betanított munkás, mezőgazd.-szolgált.  0,8 0,1 0,2 0,0 1,0 0,1 
Segédmunkás 24 0,2 1,2 0,1 3,6 0,2 
Szakmunkás, erdőgazdaság 89 0,7 041 0,0 9,0 04 
Betanított munkás, erdőgazdaság 10,5 08 5,5 06 160 0,7 
Segédmunkás, erdőgazdaság 3,7 02 1,9 02 56 0,2 
Mezőgazdasági alkalmi munkás 0,7 01 04 0,0 1,1 0,1 
Munkás eegítő családtagja 04 0,0 268 29 27,2 12 
SZÖVETKEZETI PARASZTSÁG 
Termelésirányító 89 0,7 0,7 01 96 04 
Szakmunkás 1334 98 6 07 139, 6,1 
Betanított munkás 1299 96 1023 109 2322 10,1 
459 34 251 2,7 71,0 31 
Segítő családtag 12 0,0 541 58 55,3 24 
KISÁRUTERMELŐ 
Egyénileg gazdálkodó paraszt 13,6 1,0 3,6 04 172 0,7 
Paraszt segítő családtagja 04 0,0 34 04 3,8 0,2 
Kisiparos, kiskereskedő stb. 
és segítő családtagja 25,8 1,9 93 1,0 35,1 1,5 
Összesen : 13531 — 1000 9384 1000 6 22915 1000 


Először azonban a nagy összefoglaló kategóriák alapján vessünk egy pillan- 
tást a városi és községi szerkezet 1970 óta történő eltolódására. Tíz év alatt a 
községekben a termelőszövetkezeti parasztsághoz tartozók aránya 29-ről 22 
százalékra, a kisárutermelők (egyénileg gazdálkodók, kisiparosok, kiskereske- 
dők) aránya 3-ról 2 és fél százalékra esett vissza " ugyanakkor a munkásosztály- 
hoz tartozók aránya 55-ről 59 százalékra, a szellemi foglakozásúaké 13-ról 16 
százalékra emelkedett. Mivel időközben a munkásosztályhoz tartozók aránya 
Budapesten 57-ről 50 százalékra, a vidéki városokban 61-ről 60 százalékra csök- 
kent (a szellemi foglalkozásúak arányának növekedésével párhuzamosan), a ko- 
rábbinál még inkább érvényes, hogy a községek ugyanannyira , munkástelepü- 
lések", mint a városok. Noha időközben a községi népesség csökkent, a munkás- 
osztályhoz tartozóknak ma is csaknem a fele községi lakos. 

Ha a másik nagy — és a szakirodalomban gyakran használt összefoglaló ka- 
tegóriából, a mezőgazdaságban és erdőgazdaságban foglalkoztatottakból indu- 
lunk ki, akkor azt látjuk, hogy ezeknek aránya már 1970-ben is csak 43 százalék 
volt, 1980-ra tovább csökkent 33 százalékra. Ezt az egyharmad részt sem kezel- 
hetjük azonban a hajdani magyarországi parasztság egyszerű utódaként, ma- 


§ Mint a következőkben részletesebben elmagyarázzuk, a munkások segítő családtagjait, 
akik a munkás háztartásíőjű háztartások kisegítő gazdaságatban dolgoznak, a szokásos beso- 
rolással ellentétben nem a kisárutermelők közé, hanem a munkásosztályba soroltuk. ezért 
a munkásosztályhoz tartozók aránya 1 százalékkal nagyobb, a kisárutermelőké ugyanennyivel 
kisebb mint a szokásos kimutatásokban. 

radékaként vagy az európai tőkés országok parasztságával azonos kategóriaként. 
Mindenekelőtt a mezőgazdaságban dolgozó 753 ezer községi lakos közül 79 ezer 
szellemi foglalkozású f közülük 15 ezernek felsőfokú végzettsége van, tehát az 
értelmiséghez tartozik. De aligha tekinthetjük a parasztság utódjának a mező- 
gazdasági és az erdőgazdasági szolgáltatás területén foglalkoztatott néhány 
ezer fizikai dolgozót. 

A szocialista mezőgazdasági nagyüzemekben fizikai munkát végző 565 ezer 
személy (91 ezer állami gazdasági, 31 ezer erdőgazdasági munkás és 443 ezer 
termelőszövetkezeti tag) sem tekinthető azonban parasztnak a szó hagyományos 
és a nemzetközi szakirodalomban használt értelmében: csaknem fele részük 
ugyanis nem mezőgazdasági foglalkozású. A férfiak között többségben is van- 
nak a nem mezőgazdasági fizikai foglalkozásúak. Csak szemléltetésképpen: 32 
ezer lakatos, 31 ezer gépjárművezető, 20 ezer szállító-rakodó munkás, 16 ezer 
asztalos és más faipari munkás, 14 ezer kőműves, 9 ezer gépjárműszerelő. Egy 
részük a nagyüzemek melléküzemágaiban dolgozik, más részük pedig a mező- 
gazdaságot kiszolgáló (javító, építő, szállító) üzemegységekben. 

Két lényeges következtetést vonhatunk le ebből. Az első az, hogy amikor Ma- 
gyarország gazdasági fejlettségét vagy a magyar mezőgazdaság hatékonyságát 
más országokéval összehasonlítjuk, semmiképpen sem alapozhatjuk ezt egysze- 
rűen a mezőgazdaságban foglalkoztatottak arányára. Nálunk ugyanis a mező- 
gazdasági nagyüzemek végzik el és ezért a mezőgazdasági ághoz tartozóként 
mutatjuk ki azokat a mezőgazdaságot kiszolgáló tevékenységeket, amelyeknek 
nagy részét a tőkés mezőgazdaság körülményei között specializált vállalatok 
látják el, de ezeknek a dolgozóit nem a mezőgazdasági ágban számolják el a 
statisztikai kimutatások. 

A másik lényeges következtetés, hogy ezek a lakatosok, kőművesek, gépjár- 
művezetők stb. az ipari, építőipari, szállítási ágban dolgozó szakmunkásokéhoz 
nagyon hasonló munkát végeznek, ezért valójában lényegesen közelebb állnak 
azokhoz, mint a régi értelemben vett parasztsághoz. 

Ám maguk a mezőgazdasági foglalkozásúak (növénytermelők, állatgondozók, 
erdészeti munkások, traktorosok stb.) is a legtöbbször egyáltalán nem olyan 
, Kaszás-kapás" munkát végeznek, mint valamikor a parasztok, hanem gépek- 
kel, vegyszerekkel dolgoznak, kötött munkaidejük van, mint az ipari munkások- 
nak. A munkához szükséges szakképzettség oldaláról nézve a mezőgazdasági 
ágban végzett fizikai munkának ez az átalakulása abban fejeződik ki, hogy a 
nagyüzemekben dolgozók egyharmada szakmunkás. 

Tehát a mezőgazdasági nagyűzemekben fizikai munkát végzők összetétele és 
munkájuk jellemzői ma egyre inkább hasonlítanak a más ágakban dolgozó mun- 
kásokéhoz és egyre kevésbé a hajdani egyénileg gazdálkodó parasztságéhoz. 

Viszont 1970 óta tovább zsugorodtak az egyéni gazdálkodás korszakában meg- 
levőkhöz hasonló csoportok. Mindenekelőtt csökken az egyéni gazdák és segítő 
családtagjaik száma; ezek már 1970-ben is elsősorban igen idős emberek voltak, 
vagy olyan rossz földön gazdálkodtak, ahol nagyüzemek szervezése minden- 
képpen ráfizetéses lett volna. Alig több mint ezerre csökkent a hajdani nap- 
számosokhoz hasonlóan alkalmi munkákat vállalók száma is. Csökkent a ter- 
melőszövetkezeti háztáji gazdaságokban dolgozó segítő családtagok száma is, 
mivel előnyösebb a termelőszövetkezetben munkát vállalni és e mellett foglal- 
kozni kistermeléssel. Néhány ezerrel nőtt viszont a munkások segítő család- 
tagjainak a száma, egyszerűen annak következtében, hogy a munkás háztartá- 
sok száma nőtt a községekben a szövetkezeti paraszt háztartások rovására. Ezek 


6 Közülük a közvetlen termelésírányítókat (brigádvezetőket stb.) a munkásosztályhoz. illet- 
ve a szövetkezeti parasztsághoz soroljuk. 

a munkássá vált szövetkezeti parasztok azonban többnyire nem adják fel a ko- 
rábbi kistermelést. (A munkások kisegítő családtagjait néha a kisárutermelők- 
höz szokták sorolni, de ezt nem látjuk indokoltnak, mert ezek az asszonyok 
munkás férjükkel együtt nagyrészt saját családjuk élelmiszer-szükségletének 
kielégítése, kisebb részben értékesítés, tehát jövedelmeik kiegészítése végett 
dolgoznak a kisegítő gazdaságokban.) 

Miközben a mezőgazdasági kategóriákba tartozók aránya együttvéve csök- 
kent, a nem mezőgazdasági munkás rétegeké nőtt a községekben. Ezeken belül 
a segédmunkásoké csökkent, viszont a szakmunkásoké nőtt, a legnagyobb növe- 
kedést pedig — akárcsak az ország egészében — a betanított munkás réteg mu- 
tatta. A mai községi lakosságban az országosnál változatlanul nagyobb a szak- 
képzetlen munkások aránya: a városokban az átlagnál nagyobb a szakmun- 
kásoké. A változás mégis a szakképzettebb rétegek növekedése, tehát a moder- 
nizálódás irányában haladt ebben a vonatkozásban is. 

Végül emelkedett a szellemi foglalkozásúak, azon belül az értelmiségiek ará- 
nya a községek aktív keresői között, de ez a növekedés körülbelül ugyanolyan 
mértékű (sőt az értelmiség esetében valamivel kisebb) volt, mint a városokban, 
azaz a szellemi foglalkozásúaknak, különösen az értelmiségieknek a városokba 
tömörülése nem mérséklődött. 

Mégis: a községekben lakó (a közvetlen termelésirányítókkal együtt számított) 
411 ezer szellemi foglakozásúnak a foglalkozási csoportok szerinti megoszlása 
szintén a községek társadalmi szerkezetének korszerűsödését fejezi ki. A falvak- 
ban régebben is megtalálható kategóriák közül a tanárok száma 1980-ban 61 
ezer (az egyéb kulturális foglakozásúakkal együtt), a papoké 3 ezer, a körzeti 
orvosoké és más egészségügyi foglalkozásúaké 33 ezer; de a műszakiak (99 ezer), 
az igazgatási és gazdasági foglalkozásúak (98 ezer) már többé-kevésbé új foglal- 
kozási csoportok a mai községekben, és az irodaiak számának (117 ezer) gyors 
növekedése is arra utal, hogy a községek társadalmi összetétele távol áll a múlt- 
beli falvakétól, 

A községi társadalmi szerkezet ilyen átalakulásának alapja az a — más orszá- 
gokban is előforduló, de nálunk valószínűleg lényegesen gyakoribb — jelenség, 
hogy a mezőgazdaságot elhagyó, tehát társadalmi értelemben mobil személyek, 
családok nagy és az utóbbi időkben állandóan növekvő része községi lakos ma- 
radt, vagyis területi értelemben nem volt mobil.7 Ennek következtében a köz- 
ségekben lakó munkások és szellemi foglalkozásúak számát növelték. Helyben 
maradásuk egyik következménye az ingázás, amely a hetvenes években cse- 
kély mértékben tovább nőtt. A másik következmény, hogy megtartották, sőt sok 
esetben fejlesztették háztáji vagy kisegítő gazdaságukat. Ez viszont oda veze- 
tett, hogy a kistermeléssel foglalkozók között még inkább döntő többségbe ke- 
rültek a nem mezőgazdasági munkások a szövetkezeti parasztokhoz és az állami 
gazdasági munkásokhoz képest. 


A háztartások társadalmi összetétele 


Ezeknek a sajátos szerkezetátalakulási és mobilitási folyamatoknak egy má- 
sik vetülete a társadalmi szempontból vegyes összetételű háztartások nagy 
aránya. 1980-ban az 5 millió községi lakos 14 százaléka olyan háztartásban élt, 
ahol nem volt aktív kereső (csak nyugdíjas és eltartott), 29 százaléknak a ház- 
tartásában csak egy aktív kereső élt, így társadalmi szempontból szükségképpen 


1 Lásd Harcsa István: A társadalmi mobilítás alakulása településtípusok és régiók szerint. 
Statisztikai Szemle. 1977. 12. SZ. 

homogének voltak; a fennmaradó 57 százalékot találjuk két vagy több aktív ke- 
resős háztartásban. Ezeknek a háztartásoknak valamivel több mint a fele vegyes 
összetételű volt. Így tehát vegyes összetételű háztartásban élt a községi lakosság 
29 százaléka. 

A munkásosztályhoz tartozó aktív keresőknek 49 százaléka, a szövetkezeti 
parasztsághoz tartozóknak 61 százaléka, a szellemi foglalkozásúaknak 47 szá- 
zaléka, a kisárutermelőknek 53 százaléka élt olyan háztartásban, ahol rajta 
kívül más kategóriába tartozó aktív kereső is volt. Ha a finomabb rétegkategó- 
riákat alkalmaznánk, akkor a vegyes háztartásban élők aránya még nagyobb- 
nak bizonyulna. 

Az a tény, hogy az említett községi társadalmi kategóriáknak többé-kevésbé 
a fele vegyes összetételű háztartásban él, nagyon határozottan aláhúzza azt a 
foglalkozási kategóriák elemzéséből levonható következtetésünket, hogy bizo- 
nyos osztály- és réteghatárok elmosódnak. Hiszen aligha beszélhetünk egymás- 
tól elkülönülő munkás- vagy szövetkezetiparaszt-érdekekről, ha a munkások- 
nak és a szövetkezeti parasztoknak is igen jelentős része együtt, egy háztar- 
tásban él. 

A háztartások , vegyessége" szerepet játszik abban is, hogy a kistermelés a 
községi munkások szinte teljes körében elterjedt. Ha ugyanis a munkás olyan 
háztartásban él, ahol szövetkezeti tag is van, akkor az utóbbi révén háztáji gaz- 
daságot kap, amelynek megművelésében természetesen részt vesz (sőt, ha a 
munkás férfi, akkor ő vállalja a nagyobb részt), amelynek jövedelmeiből a töb- 
bi családtaghoz hasonlóan részesül. Valószínűnek látszik, hogy a községi csalá- 
dok számára a legelőnyösebb , stratégia", ha egyik tagjuk munkás, és rajta 
keresztül az ebből származó előnyöket (magasabb kereset stb.) élvezik, másik 
tagjuk viszont szövetkezeti tag, tehát háztáji földet kaphat és a szövetkezet 
más vonatkozásokban (gépi munka, takarmány) is támogatja kistermelésüket. 


A községi lakosok életmódja 


Hogyan tükröződik a községi lakosok életmódjában a községek társadalmi- 
foglalkozási szerkezetének korszerűsödése, valamint az osztályhatárok elmosó- 
dása, az új rétegek kialakulása? A községi, a vidéki városi és a budapesti lakos- 
ság 19786—77. időmérlegének és az 1963. évi időmérleg-felvétel eredményeinek 
összehasonlítása alapján próbálunk ezekre választ adni. 


Az időmérleg-felvétel országos adatainak elemzése alapján korábban azt a 
következtetést vontuk le, hogy nálunk a különféle munkatevékenységek (a 
munkahelyen végzett munka, a mellékjövedelemért végzett munkák, a háztar- 
tási munka, a gyermekgondozás, valamint az ezekkel kapcsolatos közlekedés) 
által lekötött idő viszonylag igen hosszú, és 19863 óta kevésbé csökkent, mint 
azt a kötelező munkaidő rövidülése és a háztartások gépesítése alapján gondol- 
hatnánk. A kötelező munkaidő és a háztartási munka rövidülése következtében 
felszabadult idő egy részét ugyanis arra fordítják, hogy különféle jövedelem- 
kiegészítő vagy bizonyos kiadások megtakarítását lehetővé tevő mellékmunkákat 
végeznek. Az utóbbiak között különösen a mezőgazdasági kistermelés, valamint 
a magánerőből történő (és saját munkaerőt felhasználó) lakásépítés lényeges. 
A nők időmérlegében jelentős szerepe volt annak is, hogy közöttük a rendszeres 
foglalkoztatást vállalók aránya a hatvanas évek eleje óta tovább emelkedett, 
így egy , átlagos" nőre több főfoglalkozású munkaidő jut. 

Mindez fokozottan érvényes a községi lakosságra. Itt bővült leginkább a nők 
foglalkoztatása, mert itt volt a legtöbb munkaerő-tartalék : itt a legkiterjedtebb 

a magánerőből történő lakásépítés, mert a községi lakóházak nagy többsége a 
család, a távolabbi rokonok, a barátok, munkatársak összefogásával, , kaláká- 
ban" épül. Természetesen itt a legintenzívebb a háztáji és kisegítő gazdálkodás 
(bár figyelmet érdemel, hogy a vidéki városi férfiak átlagos napjából is 40 per- 
cet, a nőkéből 21 percet foglal le). Itt a leghosszabb a főfoglalkozású munka- 
helyen töltött idő (mert a mezőgazdaságban a tényleges munkaidő hosszabb 
mint más ágakban). Végül: hosszabb a nők háztartási munkaideje is. 

Összegezve az összes ilyen munkatevékenységeket, amelyek a létfenntartást 
szolgálják, a 15—-69 éves népesség kötött idejének átlagos napi időtartama 
1976—-77-ben a következő volt: 


Férti Nő 
Budapest 8 óra 02 perc 8 óra 55 perc 
Vidéki városok 8 óra 21 perc 9 óra 412 perc 
Községek 9 óra 14 perc 9 óra 51 perc 


Bár az egyes községi társadalmi rétegek között nem lényegtelen különbségek 
vannak a kötött idő hosszában (a mezőgazdaságban dolgozóké a leghosszabb), 
mindegyik községi társadalmi réteget a megfelelő városi rétegénél hosszabb 
kötött idő jellemez. Ennek az a fő oka, hogy — bár különböző mértékben — 
mindegyik társadalmi réteg községben lakó tagjai részt vesznek a háztáji és 
kisegítő gazdálkodásban. Ennek átlagos napi időtartama az egyes községi ré- 
tegekben a következő volt. 


Férfi Nő 
Vezető értelmiségi 22 perc 11 perc 
Egyéb szellemi 63 perc 21 perc 
Szakmunkás 59 perc 22 perc 
Betanított munkás 74 perc 42 perc 
Segédmunkás 93 perc 76 perc 
Mezőgazdasági fizikai dolgozó 143 perc 126 perc 
Nyugdíjas 164 perc 104 perc 
Gyermekgondozási segélyen levő — 55 perc 
Középiskolai tanuló 26 perc 17 perc 
Háztartásbeli nő — 116 perc 
15—69 éves községi lakosok együtt " 99 perc 92 perc 


A háztáji és kisegítő gazdálkodásban tehát a szövetkezeti parasztok és az 
állami gazdasági munkások mellett minden községi társadalmi réteg tagjai 
(és nem kevés vidéki városi lakos), mindenekelőtt a községekben lakó munká- 
sok is részt vesznek. Bár a munkások napi átlagos időráfordítása rövidebb, a 
kitermelésre fordított összes munkaidőben — amely évente országosan mintegy 
2,7 milliárd óra — nagyobb számuk következtében több a nem mezőgazdasági 
munkások része, mint a mezőgazdasági foglalkozásúaké. Hozzá kell tenni, hogy 
a nyugdíjasok és a (kis létszámú) háztartásbeli nők is igen jelentős részt vál- 
lalnak a kistermelésben. 

Mivel a községekben a különféle munkatevékenységek által lekötött idő 
hosszabb, a szabadon beosztható — tehát tanulásra, művelődésre, szórakozásra, 
pihenésre fordítható — idő lényegesen kevesebb a községi népességnél. Ebből 
városokban és falvakban egyaránt kb. másfél órát tesz ki a tévénézés. A televí- 
ziónak ez a nagyfokú és minden társadalmi rétegben egyformán megmutatkozó 
térhódítása az elmúlt két évtizedben végbement egyik leglényegesebb változás 
a szabadidő felhasználásában. Mellette szinte minden más szabadidős tevé- 
kenység kisebb-nagyobb mértékben háttérbe szorult. Mivel pedig a kötött idő 
a községekben a leghosszabb és itt rövidült legkevésbé, az egyéb otthoni mű- 

velődési tevékenységekre, mint az olvasásra, az otthonon kívüli művelődésre 
(mozi, színház, művelődési ház stb.), sőt a társas összejövetelre, szórakozásra is 
itt jut a legkevesebb idő. 

Ezek az időmérleg adatok tehát arra engednek következtetni, hogy — látszó- 
lag ellentétben a községi termelési viszonyok és társadalmi szerkezet korszerű- 
. södésével — a községi lakosság életmódjában sok, múltra jellemző elem ma- 
radt meg; a munkával töltött igen hosszú idő, az általánosan elterjedt mező- 
gazdasági kistermelés és a szabadidő viszonylag egysíkú (bár szélesebb látókört 
nyújtó) eltöltése. Ennek az ellentmondásnak a magyarázatát a jövedelmi viszo- 
nyok és életkörülmények alakulásában lehet felfedezni. 


jövedelmi színvonal és életkörülmények 


A Központi Statisztikai Hivatal ötévenkénti családijövedelem-felvételeinek 
eredményei? szerint a községi lakosok egy főre jutó átlagos havijövedelem- 
szintje fokozatosan közeledett a városiakéhoz. 


Egy főre jutó havi jövedelem (Ft) 


1962 1967 1972 1977 
Községek 742 1084 1507 2242 
Vidéki városok 890 1124 1549 2297 
Budapest 1079 1355 1867 2819 
Együtt 823 1138 1585 2333 


Sőt az egy háztartásra jutó jövedelem 1977-ben a községekben magasabb volt, 
mint a városokban. (Mivel azonban a községi háztartások nagyobbak voltak, ez 
a jövedelem több személy között oszlott meg.) 

Ennek a kedvező tendenciának az értékelésénél azonban nem szabad elfelej- 
tenünk, hogy a községi családi jövedelmeknek igen lényeges része (csaknem 
negyede, a mezőgazdasági fizikai foglalkozásúak családjaiban több mint har- 
mada) származott a háztáji és kisegítő gazdálkodásból : 


Egy háztartásra Pbből a háztáji és 
jutó havi kisegítő gazdálkodásból 


jövedelem, Ft származik 
Forint százalék 
Községek 6885 15568 22,6 
Vidéki városok 865094 508 7,7 
Budapest 60632 33 0,5 
Együtt 6750 898 13,3 


A kistermelésből származó jövedelemkiegészítés nélkül tehát a községi jövede- 
lemszint nagyon lényegesen elmaradna a városi és még inkább a fővárosi át- 
lag mögött, a községi lakosságnak igen jelentős része élne meglehetősen nehéz 
anyagi körülmények között. A községi lakosság ígen kemény munkával, a ren- 
des munkaidő utáni többletmunkával érte el, hogy jövedelmének szintje a vá- 
rosiakét megközelítette. 

Ha összehasonlítjuk a háztáji és kisegítő (valamint egyéni) gazdálkodásból 
származó összes jövedelmet (az egész lakosságra kivetítve) és az ilyen gazdál- 
kodásra fordított összes munkaidőt (a 15—69 éves lakosságra kivetítve), akkor 
olyan becsléshez juthatunk, hogy a kistermelésben teljesített egy munkaóra 


8 Lásd: A családi jövedelmek színvonala és szóródása 1977-ben. KSH. 1980.. ?15. old. és 
éű Mihály: A társadalmi osztályok és rétegek jövedelemkülönbségei. Statisztikai Szemle. 
197 3. Sz. Kt 

1977-ben mintegy 15 forint jövedelmet eredményezett. Ez kb. olyan nagy- 
ságrendű, mint az ugyanabban az évben a gazdaság szocialista szektorában 
elérhető átlagos órabér, és mindenesetre alacsonyabb, mint a munkaidőn kí- 
vül végzett alkalmi munkákkal elérhető órakereset. Tehát a községi jövedelem- 
emelkedések mögött nemcsak igen sok, de emellett nem is nagyon jól jövedel- 
mező többletmunka ál!l.? Ez érthetővé teszi, miért szorult vissza ugyanezekben 
az években az egyéni gazdálkodás. Ilyen nagyságú jövedelemért ugyanis sem- 
miképpen sem érdemes feladni a szocialista szektorban levő munkahelyből szár- 
mazó járulékos előnyöket: a pénzbeli társadalmi juttatásokra való jogosultságot 
és általában a kereset és a foglalkoztatás biztonságát. 

Miért foglalkoznak mégis a községi lakosok kistermeléssel? Az okokat csak 
találgathatjuk, de nagyon valószínűnek látszik, hogy a fő magyarázat az: a köz- 
ségi lakosság számára nem nagyon nyílnak más lehetőségek mellékjövedelmek 
szerzésére, különösen a reggeli és az esti töredékidőkben, amikor — a hétvégi 
napokon kívül — a kistermeléssel foglalkozni szoktak. Nem lényegtelen az sem, 
hogy a kisgazdaság termelése a családok élelmiszer-szükségletének jelentős ré- 
szét fedezi, és mivel a községi kereskedelmi ellátás a városokéhoz képest gyen- 
gébb, nehezebben (egyebek között a bevásárlási idő jelentős növekedésével) 
jutnának hozzá az élelmiszerekhez. Végül azt sem lehet kizárni, hogy a községi 
lakosok szívesen dolgoznak a saját háztáji vagy kisegítő gazdaságukban. Ha 
ez így van, akkor a magyarországi kistermelés és a Nyugat-Európából újabban 
terjedő saját célokra végzett mezőgazdasági kistermelés között van bizonyos 
hasonlóság. Ilyen értelemben a kistermelés nem, vagy legalábbis nem csak egy 
elmúlt korszakból fennmaradt jelenség — esetleg jövőbe mutató eleme is van. 

A községi családok az emelkedő jövedelmeknek a létszükségletek fedezése 
után fennmaradt részét elsősorban lakásépítésre — korszerűsítésre, a lakás fel- 
szereltségének javítására, valamint tartós fogyasztási eszközök vásárlására — 
fordították. Aki csak futólag látogat el magyar községekbe, vagy csak átutazik 
rajtuk, az is rögtön látja, mennyire megváltoztak a falusi lakóházak és felsze- 
reltségük. Ezt alátámasztják az 1980. évi népszámlálás és az 1978. évi életkörül- 
mények-felvétel adatai. 

1980-ban a községi lakások 38 százaléka 20 évesnél nem régibb volt, 1960 óta 
épült, tehát a községi lakásállománynak csaknem kétötöde kicserélődött a me- 
zőgazdaság kollektivizálása óta. Ezért ma már mintegy felerészük szilárd épí- 
töanyagból van, vagyis nem vályogból vagy vertföldből épült (1949-ben 21 
százalék), 43 százalékukban vízvezeték van (1949-ben 1 százalék), 32 százalékuk- 
hoz vízöblítéses W. C. tartozik (1949-ben kevesebb mint 2 százalék), 97 száza- 
lékukban van villany (1949-ben 25 százalék). 

De ezeknek a nagyon kedvező változásoknak — a városiaknál gyorsabb, szem- 
betűnőbb javulásnak — ellenére a községi lakáskörülmények ma is elmaradnak 
azokétól. Noha a községi lakások — különösen az utóbbi 20 évben épültek 
— valamivel nagyobbak a városiaknál, az egészen kis (50 négyzetméternél kisebb) 
lakások aránya alacsonyabb és a nagyoké (80 és több négyzetméter) magasabb 
mint a városokban, a községi háztartásokban élők nagyobb része lakott 1978- 
ban zsúfoltan, illetve a háztartás létszámának és összetételének meg nem felelő 
nagyságú lakásban. ! 


9 Természetesen nagyon valószínű, hogy az egy órára jutó 15 forintos jövedelemátlag mö- 
gótt nagyon eltérő értékek húzódnak meg, mert ennek az átlagnak a kialakulásában egyaránt 
Szerepet játszanak az erejük teljében levő fiatal felnőtt férfiak munkaórái és a 60 éven felü- 
liek feltehetően sokkal kevésbé intenzív munkavégzése ís. 

10 AZ adott háztartásnak meg nem felelő volt szerintünk az a lakás, ahol a laksűrűség a 
Szobánkénti 2 személynél nagyobb volt, továbbá az ís, ahol a háztartás tagjait nem lehe- 
tett a szobákban úgy elhelyezni, hogy egy szobába ne jussanak két nemzedék tagjai (szülő 
és gyermek, nagyszülő és unoka). 

50 m? és 81 m? és 2-nél na- Nem meg- 
kisebb nagyobb gyobb lak- felelő 
sűrűségű nagyságú 
lakásban lakott a háztartásoknak alábbi százaléka 
Községek 25 32 16 24 
Vidéki városok 32 18 15 22 
Budapest 48 14 23 29 
32 24 19 26 


Még határozottabb az elmaradás a lakások komfortosságában: fürdöszoba és 
vízöblítéses vécé 1978-ban a községi háztartások 23 százalékának, a vidéki vá- 
rosiak 64 százalékának, a budapestiek 71 százalékának a lakásban volt. E na- 
gyobb elmaradásnak nemcsak a közületi közművesítés alacsonyabb szintje az 
oka (hiszen házi kutat és emésztőgödröt lehet a községi házakban is létesíteni). 
hanem a községi családok kisebb anyagi ereje is. Fürdőszoba létesítése ugyanis 
viszonylag költséges, és nyilvánvalóan alapvetőbb szükséglet a megfelelő nagy- 
ságú lakás, mint a fürdőszoba. 

A községi családok költségvetését a lakáshoz jutás amúgy is sokkal lénye- 
gesebben terheli, mint a városiakét. A városokban ugyanis a családoknak egy 
nem lényegtelen kisebbsége az állami lakáselosztáson keresztül jut lakáshoz 
(tanácsi kiutalással, szolgálati lakás révén, vagy bérlakás bérlői jogát örökli). 
a községekben viszont a lakáshoz jutásnak ez a módja elenyészően ritka: a 
többség vásárolja vagy maga építi lakását. 


A lakáshoz való hozzájutás módja 1977-ben (!,) 


Állami lakás- Építéssel Vásárlással 
elosztás révén 
Községi háztartások 6 40 23 
Vidéki városi háztartások 24 20 21 
Budapesti háztartások 30 11 12 


A háztartási gépek kevésbé költségesek, mint a lakásépítés és komfortosítás, 
így ebben valamivel kisebb különbségeket látunk lakóhely szerint: a háztartási 
gépekkel (hűtőgéppel, mosógéppel és centrifugával vagy automata mosógéppel) 
jól felszerelt háztartások aránya 1978-ban a községekben 41, a vidéki városok- 
ban 66, Budapesten 63 százalék volt. 

Ezek az adatok azt mutatják, hogy a községi lakosság egyrészt nagy többlet- 
erőfeszítésekkel, elsősorban a háztáji és kisegítő gazdálkodással és magánerős 
lakásépítéssel elért többletjövedelemmel az életkörülmények tekintetében csök- 
kentette lemaradását a városi lakosokhoz képest, másrészt a legtöbb vonatko- 
zásban ma is rosszabbak az életkörülményei — lakáskörülményei, tartós fo- 
gyasztási javakkal való ellátottsága —, mint a városiaké. Ezért érthető, hogy 
továbbra is inkább a többleterőfeszítéseket választja, mint az országos átlagtól 
való leszakadást. Az életkörülmények javulásának, korszerűsödésének .ára te- 
hát az igen sok munka, a modernnek alig nevezhető életmód volt. 


Ebben a tanulmányban az ország összes községeinek összesített adatait ele- 
meztük. Nyilvánvalóan lényeges különbségek vannak azonban a községek kö- 
zött a lakosságszám, a közlekedési adottságok, az ipari munkahelyek és a vá- 

rosok közelsége szerint. Függ a községek helyzete a településfejlesztési koncep- 
cióban kijelölt szerepkörüktől is. de nem csak, sőt talán nem is elsősorban ettől 
a ,kijelöléstől", hanem mindenekelőtt azoktól az objektív feltételektől, amelyek 
,kijelölésüket" is befolyásolják (gazdasági, mezőgazdasági helyzetük és lehető- 
ségeik, az ott levő gazdasági egységek jellege, jövője). Mindezek egyben meg is 
határozhatják egy-egy község prosperálását vagy stagnálását. 

Néhány példa az elmondottakra. A 10 ezernél nagyobb népességszámú közsé- 
gekben a vándorlási egyenleg együttesen pozitív, és az 5—10 ezer lakosúakban 
a természetes szaporodás nagyobb volt a vándorlási veszteségnél: minél kisebb 
községeket nézünk, annál nagyobb a vándorlási veszteség, s annál kisebb — 
elsősorban a népesség elöregedése következtében — a természetes szaporodás. 
Hasonlóképpen a középfokú központi szerepkörrel kijelölt községekben pozitív 
volt a vándorlási egyenleg. Hasonló volt a helyzet a budapesti agglomerációhoz 
tartozó községekben. Viszont az alsófokú központok népessége csökkent, mert 
nagyobb volt a vándorlási veszteségük, mint a természetes szaporodásuk. Még 
inkább az elvándorlás és a népességcsökkenés jellemezte együttesen azokat a 
községeket, amelyeknek nem volt ilyen központi szerepkörük, és nem tartoztak 
agglomerációhoz. A társadalmi szerkezet korszerűsödése, valamint a jövedelmi 
viszonyok és a lakáskörülmények javulása minden valószínűség szerint hasonló 
különbségeket mutatna községtípusonként.!! 


Ez a javulás, mint láttuk, elsősorban a községi családok többlet-erőfeszítései- 
nek eredménye volt. Vannak azonban az életkörülményeknek olyan elemei, 
amelyeket az egyes családok alig tudnak befolyásolni, mert központi és helyi 
államigazgatási és gazdasági döntésektől függnek, mint a kereskedelmi ellátás, 
a közlekedési viszonyok, az oktatási és egészségügyi intézmények és ellátás. 
Mindezekben a vonatkozásokban a községek általában, de különösen a kisebb 
és a központi szerepkör nélküli községek (bizonyos fokig az alsófokú központok 
is) lényeges hátrányban vannak a városokkal szemben. ha el akarjuk kerülni 
egy olyan helyzet kialakulását, hogy községeink jó részét a , magánjólét és 
közszegénység" (Galbraith által az Egyesült Államokra vonatkozóan leírt) ál- 
lapota jellemezze, akkor mindenképpen nagyobb gondot, nagyobb összegeket 
kell fordítani a községi életkörülmények elemeinek javítására. 


Ellenkező esetben aligha várható, hogy a mai községi népesség és utódai, 
akiknek igényei, életcéljai egyre inkább hasonulnak a városi népességéhez, a 
következő évtizedekben megmaradnak községi lakóhelyükön, vállalják a nehe- 
zebb mezőgazdasági munkát, a kistermeléssel járó többletmunkát, más szóval, 
hogy megvalósul a , községek népességmegtartó erejének növekedése". Az utolsó 
tíz év változásai azonban arra engednek következtetni, hogy lehetséges a köz- 
ségek fokozatos elnéptelenedésének megállása, a , városodás"? meglassulása (te- 
hát a városi népességarány növekedésenek lassúlása), és helyette a községek 
nagy részének , városiasodása" (vagyis a községi társadalmi szerkezet, élet- 
körülmények és életmód változása a városokra jellemző irányban). A közsé- 
gek összességének és az egyes községeknek jövőbeli fejlődése azonban az objek- 
tív adottságokon és fejlődési tendenciákon kívül erősen függ az alkalmazott 
településfejlesztési, gazdasági és társadalmi politikától. 


11 Nagy szükség lenne a községek egeszere vonatkozóan e tanulmányban elemzett adatokat 
különböző községtípusok szerint külön-külön ií5 megvizsgálni. 

12 A , városodás"? és ,, városiasodás" fogalmat itt a településtudományban és a területi 
statiszúkában többek által javasolt értelemben használom és különböztetem meg. Lásd: Dl. 
Kovács Tibor: Urbanizációs folyamatok és a városstatisztika. Területi Statisztika. 1975. 1. SZ. 


ESZMECSERE 


A 15 éves gazdaságirányítási reform 
továbbfejlesztéséről 


Az MSZMP Központi Bizottsága 1966 májusában határozatot hozott a gazdaságiírányítás 
rendszerének továbbfejlesztésére. Kereken másfél évtizede, 1968 januárjában került sor c 
gazdasági reform, az ,új mechanizmus" gyakorlati bevezetésére. A gazdasági reform - 
működésének 15 esztendeje alatt — sok társadalmi, gazdasági, politikai tapasztalattal goz- 
dagított bennünket. De nemcsak a kerek évforduló, hanem a gazdaságírányítási rendszer 
továbbfejlesztésére irányuló, folyamatban levő munkálatok miott is időszerűnek láttuk, hogy 
felkérjük a Gazdaságpolitikai Bizottság mellett létrehozott Konzultatív Testület nyolc tog- 
ját: fejtsék ki véleményüket folyóiratunkban a témával kapcsolatos néhány alapvető jelen- 
tőségű kérdésről. 
A következő kérdésekre kértünk váloszt: 


1. Az elmúlt mintegy 15 év tapasztolatai alapján hogyan minősíti a gazdaságpolitika 
és a gozdaságirányítási gyakorlat viszonyát, az irányítás egyes elemei — a tervezés, 
a szabályozás és oz intézményi-szervezeti rendszer — kölcsönhatását? 

2. Ebből kiindulva mit tort szükségesnek ahhoz, hogy a megváltozott külső és belső fel- 
tételekre is figyelemmel az irányítási rendszer a lehető legjobban szolgálja gozdaság- 
politikai törekvéseinket? 

3. Megítélése szerint a szükségesnek tartott továbbfejlesztéshez megfelelő kereteket 
nyújtanak-e a gazdaságirányítás reformjának 1968-ban megfogalmazott alapelvei? 

A Társadalmi Szemle szerkesztősége azzal a céllal teszi közzé a beérkezett válaszokot., 
hogy az olvasóknak módjuk legyen tájékozódni a viták középpontjában álló kérdésekről, 
a különböző elgondolásokrói, az egyes álláspontokról. Az interjúcsokorból ugyanis jól 
érzékelhető, hogy a gazdaságiírányítás kérdései szükségképpen sok szemszögből közelíthe- 
tők meg. Nyilvánvaló, hogy az irányítási rendszer komplex továbbfejlesztését célzó elkép- 
zelések kimunkálása még sok feladatot jelent az ezzel foglalkozó állami és tudományos, 
mozgalmi és párttestületek számára. 


BERECZ FRIGYES : 


Megfelelő irányítás mellett a munkások képesek 
megteremteni a kedvezőbb fejlődés forrásait 


A gazdaságpolitika 1957 óta, fő céljait — a társadalmi termelékenység folya- 
matos és jelentős növelését, az életviszonyok állandó javítását — tekintve, nagy 
általánosságban állandónak tekinthető. Ezt nem cáfolja az a tény sem, hogy 
a jelenlegi időszakban és még néhány évig legfeljebb az életszínvonal megtartá- 
sára törekedhetünk, hiszen ezt jelentősen romló külgazdasági viszonyok köze- 

pette érjük el. De negyed évszázad tapasztalatai alapján ma már világosan lát- 
juk, hogy az átmeneti időszak a szocializmus teljes felépítéséig jóval hosszabb 
ideig tart, a cél sokkal bonyolultabb úton érhető el, mint ahogyan azt 1957-ben 
feltételeztük. Az áru- és pénzviszonyok a szocialista gazdaságban még hosszú 
ideig meghatározók lesznek, s hatásuk is sokkal mélyebb, mint ahogyan azt 
néhány évtizede gondoltuk. 

A gazdaságirányítás nem bizonyult olyan állandónak, mint a gazdaságpoli- 
tika. Ennek nagyobbrészt tudatos elhatározás az oka, hiszen 19866 májusában 
a KB éppen a gazdaságpolitika változatlan fő céljainak hatékonyabb és gyor- 
sabb elérése végett határozta el a gazdaságirányítási rendszer reformját. De 
bekövetkeztek olyan változások is, amelyeket előre nem látott külgazdasági 
események vagy az irányítási reform nem kívánatosnak ítélt következményeitől 
való tartózkodás váltottak ki. 

A távlati és középtávú tervek rendszerint teljes egészében tartalmazzák az 
adott időszakban elérendő gazdaságpolitikai célokat. A konkrét éves tervek tel- 
jesítése azonban az utóbbi években — halmozódva s egyre nagyobb mérték- 
ben — elmarad a középtávú és a távlati tervcéloktól, így a gazdaságpolitikai 
céloktól is. Okait elsősorban a világgazdaság számunkra hátrányos, előre nem 
látott változásaiban, továbbá a gazdálkodó egységek munkájának nem eléggé 
gyors fejlődésében (vagy éppen e fejlődés elmaradásában) és — bizonyos mér- 
tékig — a középtávú és távlati tervezés tökéletlenségeiben kell keresnünk. 

Az irányítási rendszer másik fontos eleme a szabályozás. Véleményem szerint 
nem az a fő gond, hogy szabályozás helyett esetenként utasítások, adminisztra- 
tív korlátok , terelik" a gazdálkodók tevékenységét. Az államnak időnként (még 
a tőkés gazdálkodás viszonyai közt is) szükségszerűen be kell avatkoznia a vál- 
lalatok gazdálkodásába. A válalatvezetők nagy része meg is érti: adott helyzet 
kényszerítő hatására szükségessé válhat, hogy a szabályozókkal időlegesen a 
távlati céllal ellentétes irányú pályára tereljék a gazdálkodást. Ilyen ellent- 
mondás van ma például a keresetek teljesítmény és képesség szerinti nagyobb 
differenciálásának szükségessége, illetve a tényleges jövedelemkülönbségeket 
csökkentő közelmúltbeli intézkedések között. De az már ténylegesen gond, ha 
a pénzügyi-közgazdasági szabályozók módosítása nem kellően megérlelt elvi 
alapon, vagy a remélt hatásokat kivárni nem tudó türelmetlenség, vagy leszűkí- 
tett szempontú szakirányítói törekvés miatt kellő körültekintés nélkül történik, 
vagy ugyanilyen okokból adminisztratív beavatkozássá válik. Ez kerülő utakra 
készteti a gazdálkodókat és előbb-utóbb visszakozásra a szabályozást. Egyik sem 
használ céljainknak. 

Ami a gazdaságírányítás intézményi-szervezeti rendszerét illeti, úgy vélem, 
hogy ez az utóbbi 2—3 évben elhatározott változtatásokkal ma jobban igazodik 
az irányítási rendszer követelményeihez, mint előzőleg a változatlanság évti- 
zedeiben. A változás az állami irányító szerveknél nagyobb mértékű, mint a 
vállalatoknál, a vállalatoknál pedig nagyobb, mint a kutató-fejlesztő intézmé- 
nyeknél. A változások azonban még nem elégségesek. Ami az állami irányító 
szerveket illeti, úgy gondolom, abból kell kiindulni, hogy a gazdálkodóknak 
(vállalatoknak, szövetkezeteknek) ma sok szakmai gazdája van, de csak egy 
tulajdonosa. Zavarokat okozhat, ellentmondásos irányításra vezethet, ha a vál- 
lalatok tíz-tizenkét szakmai , gazdája" tulajdonosként is fellép, s esetenként 
egymástól eltérő vagy éppen ellentétes tulajdonosi szempontot törekszik érvé- 
nyesíteni. Csak egyetérteni lehet azokkal a törekvésekkel, amelyek a szakirá- 
nyítói, illetve a tulajdonosi hatáskörök átfedés (és kihagyás) nélküli körülhatá- 
rolását célozzák. Alaposan meggondolandó azonban, hogy milyen új szerveze- 
teket és milyen hatáskörökkel állítsunk fel a tulajdonosi funkció érvényesí- 
tésére. 

Ami a gazdálkodói szervezeteket illeti, egyetértéssel lehet fogadni az új tí- 
pusú kisvállalkozói szervezetek életrehívását. Nem osztom azt a véleményt, 
hogy a nagy-, illetve a kisvállalkozás , mérkőzésének" a kezdetéhez érkez- 
tünk. Vannak olyan technikai feladatok — például erőműépítés, vasútimozdony- 
gyártás, acélgyártás vagy távközlési berendezés gyártása —, amelyeket kis vál- 

lalatok sohasem lesznek képesek fejleszteni és kivitelezni. Ezek nagy szellemi 
és anyagi erők összpontosítását és összevonását igénylik; ezeknek eddig is 
megvolt és a jövőben is egyedül életképes szervezeti formájuk lesz a nagy- 
vállalat, vagy éppen a tröszt. Meggyőződésem azonban, hogy e bonyolult tech- 
nikai termékekhez szükséges alkatrészek, részegységek, gyártóeszközök, szol- 
gáltatások jelentős hányadát gazdaságosabban és színvonalasabban lehet fej- 
leszteni, gyártani önálló, kislétszámú gazdálkodóknál, mint a nagyüzemek ellá- 
tó részlegeiben. A , nagyok" által olyannyira óhajtott szállítói verseny is hama- 
rabb kibontakozhat a kisvállalkozók között, vagy éppen csak így bontakozhat 
ki. A különböző műszaki-gazdasági feladatok teljesítéséhez legalkalmasabb 
szervezeti formákat leginkább úgy találhatjuk meg, ha ezek igen sokféle mó- 
don működhetnek a társadalmi tulajdon alapvető befolyásának megőrzése mel- 
lett. Ugyanerre a következtetésre juthatunk a lakosság folyamatos, jó ellátásá- 
nak megoldását célzó feladatok elemzéséből is. 


A kutató-fejlesztő intézményeknél történt szervezeti változások jó irányba 
mozdították el a gazdaságos fejlesztés ügyét. Feltétlenül megoldandó feladat- 
nak látszik azonban, hogy egy-egy intézményt a sikeres fejlesztésekből meg- 
valósuló termékértékesítés nyereségének visszaszármazó hányada tartson fenn, 
eredménytelen kutatásait, fejlesztéseit is beleértve. 


Ahhoz, hogy a gazdaságirányítási rendszer a gazdaságpolitikai célokkal tartós 
összhangba kerüljön, az irányítási rendszer egyes elemeinek továbbfejlesztése és 
egymással való összehangolása szükséges. 


Hogyan szolgálhatná jobban az irányítási rendszer 
gazdaságpolitikai törekvéseinket ? 


Változatlanul a gazdaságpolitika fő céljait minél hatékonyabban s minél rö- 
videbb idő alatt megközelítő fejlődés elősegítését tartom az irányítási rendszer 
fő céljának. A megváltozott külső és belső feltételek csak sürgetőbbé teszik e 
feladat megoldását, s esetenként és átmenetileg sajátos szabályozást is igényel- 
nek. 

Az egyik legfontosabb feladatot a gazdaságpolitikai vezetés már napirendre 
tűzte: a teljes, illetve a hatékony foglalkoztatás — első tekintetre ellentmondá- 
sosnak tűnő — megoldását. Úgy gondolom, bátran cselekedhetünk, nem áll 
fenn a munkanélküliség veszélye. A gazdálkodóknál foglalkoztatottak hatéko- 
nyabb munkavégzése nyilván jelentős , kapun belüli" munkaerő-felesleget tár 
majd fel, de ez a , felesleg" (amelyért a , feleslegesnek" bizonyuló dolgozó maga 
rendszerint nem vétkes) azonnal feladatot talál azokon a területeken, ahol való- 
ban szükség lenne létszámnövelésre; feltöltődhetnének a hiányszakmák és 
hiánymunkakörök. Ezzel a folyamattal együtt járna egy másik kívánatos vál- 
tozás is: megindulna a visszaigazodás a munkafeladat nehézségét, bonyolult- 
ságát, az ellátásához szükséges képzettséget méltányoló s a közvéleményben is 
egyetértést kiváltó alapbérarányokhoz. 

Mindkét folyamat: a feltöltődés is, a bérarányok helyreállása is jól mérhető; 
s mivel évekig tartó folyamatról van szó, időben felismerhető lesz, hogy mikor 
közeledünk valóban munkanélküliséghez. A szabályozásnak — úgy vélem — 
ez előtt a kritikus pont előtt kell megállítani a fciyama:ot. 

Persze nem egyszerű kérdés, hogyan , szoríthatók" a gazdálkodók hatéko- 
nyabb munkavégeztetésre. 

Véleményem szerint a bérszabályozás 1983. január elsejével bevezetett új 
módja jó irányba ösztönöz. Tovább kellene azonban lépni. A mutató növelésé- 
vel megkereshető bér mellett a létszám-megtakarításból feltárható bérfejleszté- 
si összetevőnek évről évre növekvő hatást kellene gyakorolnia a bérre, s ezt a 
szabályozó által lehetővé kellene tenni. Ez sajátos szabályozást igényel, s úgy 
vélem megoldhatónak, ha a szabályozás megkülönbözteti, hogy adott bértömeg 
az eddigi laza szervezettségből a mai magyar viszonyok közt is elvárható magas 

szervezettségig való eljutással vagy az ennél magasabb — a világszínvonallál 
összemérhető —. szervezettségig menő fejlődéssel feltáruló létszámfelesleg le- 
építéséből származik-e. Az előbbit részben vagy teljesen elvonná, az utóbbit 
azonban a vállalatnál hagyná, és ebből korlátlanul a vállalat növelhetné meg- 
maradt dolgozóinak jövedelmét. Egy ilyen szabályozásnak természetesen elő- 
feltétele is van: minden vállalatra ki kell dolgozni azt a hatékonyságkövetel- 
ményt, ami a mai magyar viszonyok között átlag felettinek, a világszínvonal- 
lal összemérhetőnek ítélhető. Ez a gazdálkodók nagy száma miatt nehéz fel- 
adat, de — minthogy véges számú vállalat, illetve szakma számára kell kidol- 
gozni — megoldható. 


Egy másik fontos követelmény az irányító munkával szemben, hogy növelje 
a gazdálkodók számára a tervezés biztonságát, mégpedig úgy, hogy egyúttal a 
tervezés és irányítás rugalmasságát is megőrizzük. Ez is ellentmondásos igény- 
nek tűnik, de szerintem megoldható vagy legalábbis jól megközelíthető. 

Amit ma a vállalatok leginkább sérelmeznek, s ami szerintük kiszámíthatat- 
lanná teszi a vállalati tervezést, az a szabályozás eszközeinek — devizaszorzók, 
adók, járulékok s egyebek — , menetközbeni" változtatása. 

Mit mutat a gyakorlat? Ha néhány évre visszamenőleg megszerkesztjük az 
esetenkénti változtatások diagramját, azt látjuk, hogy azok egyenként is, össz- 
hatásukban is — logikusan és kiszámíthatóan — a hatékonyabb gazdálkodás 
felé , terelték" a gazdálkodókat. Sók vállalat felismerte a változások trendjelle- 
gét, és saját kockázatára kiterjesztésükkel (extrapolálásukkal) számol közép- 
távú és távlati tervei kidolgozása során. 

Ezek után felmerül a kérdés: mi lenne, ha a szabályozás nem esetenként lép- 
ne, hanem meghirdetné — mondjuk a VII. ötéves terv időszakára — az állami 
tervezés által valószínűsített trendeket, s ezzel statikus adatok helyett irányí- 
tott, dinamikus számsorokat alkalmazna a szabályozás eszközeként? Azt termé- 
szetesen nem lehet elvárni, hogy ezek középtávra garantáltak, érinthetetlenek 
legyenek. Ha a trendek és a gazdasági valóság közt számottevőbb eltérés mu- 
tatkozik, akkor a szabályozás esetenkénti módosítása elkerülhetetlen. De való- 
színű, hogy ilyen tervezés mellett ritkábban, kisebb mértékben lenne szükséges 
az eseti beavatkozás, tehát biztonságosabbá válna a gazdálkodók tervezése is. 
Ez pedig nagy előnnyel járna: bátrabban, mélyebben nyúlnának tartalékaikhoz. 


További feladat, amit az irányítási rendszer fejlesztésével feltétlenül megol- 
dandónak tartok: a szabályozás által elérni remélt cél pontos meghatározása. 
Eddig is előfordult, s ma is megesik, hogy a szabályozás a nemkívánatos gazda- 
sági jelenségnek csak a felszínére ügyel, és arra hat, holott gondosabb elemző 
munka feltárhatná a felszíni nemkívánatos jelenségek mélyebben fekvő okait. 
Úgy vélem, a szabályozásnak éppen az okokra, s nem csupán a következmé- 
nyekre kellene hatnia. Legfeljebb átmenetileg — s következmény-voltát tisz- 
tán felismerve — lehetne szabályozással befolyásolni a nemkívánatos felszíni 
jelenségeket. 

Hadd támassza alá ezt az állításomat egy példa. Fejlődésünk jelenlegi szaka- 
szában nemkívánatos teher a gazdálkodáshoz felhasznált túl magas tőkés im- 
port. Ezért a szabályozás a múlt év közepétől — az egyébként is fizetendő vá- 
mon felül — többletadóval , bünteti". A , büntetés" azonban az eseteknek csak 
egy részében , megérdemelt"; ott, ahol a tőkés importot hazai vagy szocialista 
importból származó anyaggal, alkatrésszel lehet pótolni. Ha ilyen lehetőség 
nincs, de a feldolgozó ipar termékei versenyképességéhez adott anyag vagy al- 
katrész mégis szükséges lenne, akkor a mélyebben rejlő és szankcionálandó 
ok az, hogy egy-egy vállalat (a háttériparban) elhanyagolta termékeinek fejlesz- 
tését, vagy éppen nincs is még olyan vállalat, amelyik gondoskodhatna az im- 
port helyettesítéséről. Egyik esetre sem elfogadható az a válasz, hogy a feldol- 
gozóipar mellőzze olyan termékek fejlesztését, amelyekhez nincs hazai vagy el- 
érhető szocialista háttéripar. Ebben az esetben ugyanis túlzottan leszűkülne az 
a végtermékskála, amellyel a magyar ipar versenyezhetne. Nincs más lehetőség : 
az irányításnak — megfelelő szabályozókkal, de közvetlen beavatkozással is — a 

háttéripar gyorsabb fejlődését kell kikényszerítenie, mégpedig nemcsak a mű- 
szaki színvonal, hanem a mennyiségi teljesítés szempontjából is. 

Végül még egy gazdaságirányítási gondot szeretnék megemlíteni: az elvileg 
normatív szabályozás esetenként nem normatív gyakorlati működtetését. A nor- 
mativítás a jól, illetve rosszul gazdálkodók helyzetének differenciálódását 
lenne hivatott elősegíteni, ami helyes gazdaságpolitikai cél. Mérsékli azonban 
a differenciálódást, visszafogja a jól gazdálkodók fejlődését, ha az irányítás egy 
nemkívánatos gazdasági jelenségre az átlagos vagy legrosszabb gazdálkodóra 
orientáló szabályozó-változtatással reagál, és ezt minden gazdálkodóra egysé- 
gesen alkalmazza. 

Erre is lehet példát hozni: 1982 elején számos vállalat megalapozatlan bérfej- 
lesztést eszközölt, veszélyeztetve ezzel az árualap és a vásárlóerő egyensúlyát. 
Más vállalatok viszont betartották az előírásokat, nem hajtottak végre idő előtti 
és termelékenység-növekedésük arányát meghaladó bérfejlesztést. A foganatosí- 
tott intézkedés — a bértartalék felhasználhatóságának egységes csökkentése — 
mégis egy sorba állította a , jókat" és a , rosszakat", a fegyelmezetteket és fe- 
gyelmezetleneket, holott lehetett volna találni olyan normatív megoldást is, 
amely egybeveti a vállalatok gazdaságos árualap-kibocsátásának arányát az ál- 
taluk megvalósított bérfejlesztés arányával. Ez átlaghatásában ugyanúgy a vá- 
sárlóerő jogos — és indokolt — visszafogását jelentette volna, mint az egységes 
-— Ám differenciálatlan — szabályozómódosítás. 


Az 1968-as reform alapelvei ma is helytállóak 


1968: a gyakorlat kezdete volt; az alapelveket a KB 196866 májusi határozata 
fogalmazta meg. 

A határozat több mint 15 éve felismerte a reform szükségességét, az okokat, 
amelyek elodázhatatlanná tették, s amelyek teljes súlyukkal a jelenlegi években 
éreztetik hatásukat: az extenzív úton elérhető fejlesztési tartalékok kimerülé- 
sét, az intenzív — a belső tartalékok feltárására irányuló — útra lépés el- 
kerülhetetlen szükségességét. Ennek egyik eszközeként — s alapvető poli- 
tikai célként is — jelölte meg a dolgozó egyének és közösségek öntevékeny- 
ségének, kezdeményezéseinek kibontakozását és bekapcsolását az irányító mun- 
kába, továbbá érdekeltebbé tételüket szűkebb közösségük — s ezáltal a 
népgazdaság — eredményesebb működésében. A célt elősegítő intézkedési ja- 
vaslatok között szerepelt a döntési mechanizmus decentralizálása és demokra- 
tizálása; a piaci igényekhez igazodó gazdaságos termelés ösztönzése; a kereslet- 
kínálat egyensúlyának megteremtése és állandósítása ; a tervutasításos irányítási 
rendszer átalakítása pénzügyi-gazdasági szabályozók révén történő közvetett 
irányítássá. 

Ha mindezt másfél évtized távlatából felidézzük, és mai gondjainkkal és fel- 
adatainkkal szembesítjük, felelősséggel állítható: az akkor megfogalmazott alap- 
elvek ma is helytállóak, elégséges elvi alapot adnak a gazdaságirányítási rend- 
szer napirenden levő továbbfejlesztéséhez. 

Az elmúlt tizenöt évben többirányú aggodalmat, félelmet is kiváltott az 1968- 
ban bevezetett gazdaságirányítási rendszer. Ezek egyike a munkásosztályt, kü- 
lönösen a nagyüzemi munkásságot féltette a reform kedvezőtlen hatásaitól, 
és helyzetének rosszabbodásától tartott. 

Meggyőződésem: rendszerünk szilárdságának valóban nélkülözhetetlen előfel- 
tétele, hogy a munkásság elégedett legyen életkörülményeivel, azonosulni tud- 
jon mind az ország, mind a szűkebb közösségek céljaival, s lelkesen, legjobb tu- 
dása és ereje szerint segítse elő ezeknek a céloknak az elérését. De — nagyüzem- 
ben élvén — tudom: többségüknek nincs olyan igénye, hogy helyzetüket ér- 
demükön és a tényleges lehetőségeken felül javítsák, olyan bér- és szociálpoliti- 
kai intézkedésekkel rendezzék, amelyeknek fedezetét mások másutt teremtették 
elő. Bíznak képességeikben, és meggyőződéssel állítják, ha megfelelő feltételeket 
teremtenek munkájukhoz, képesek olyan színvonalú termelőmunkát kifejteni, 

irna dá eredményéből életviszonyaik javítására is, vállalatuk fejlesztésére is 
utn 

Ezért úgy vélem, következetesen kell végigmenni az 1966-ban elhatározott, 
1968-ban megkezdett úton, nem szabad megriadni a kibontakozó teljesítmény- 
különbségektől, hiszen éppen erre törekszünk, ez lehet az egyik eszköz arra, 
hogy gazdasági fejlődésünk újra felfelé íveljen. 

Az átlagosnál jobb eredményeket produkáló közösségek dolgozói közvetlenül, 
munkájuk eredményéből kerülnek jobb helyzetbe. A gyengébben dolgozó közös- 
ségek számára pedig a munkafeltételek önerőből történő javításának lehetőségét 
kell biztosítani, nem máshonnan elvont jövedelem-kiegészítést. Végső esetben 
pedig szabad munkahely-választást a jobban produkáló vállalatoknál. 

A közgondolkodás sokat fejlődött az utóbbi 15 évben. Az emberek nagy több- 
sége nemcsak érdeklődik a közgazdasági kérdések iránt, hanem mind jobban 
érti is azokat. S ha a gazdasági helyzet őszinte feltárásával, a munkahelyi fel- 
adatok közérthető, gondos meghatározásával mindenki számára világossá tesz- 
szük, kinek mit kell tennie egy újabb, tartós gazdasági fellendülés érdekében, 
bízhatunk abban, hogy az eléréséért való hasznos cselekvés közüggyé válik és 
siker koronázza. 


BOGNÁR JÓZSEF: 


A gazdasági reform szerepe 
a szocialista társadalom fejlődésében 


A Konzultatív Testület mgalakításában a politikai vezetés átgondolt és ha- 
tározott gazdaságirányítási reformtörekvései jutnak kifejezésre. A gazdaságirá- 
nyítási reformnak nemcsak átfogónak és mélyrehatónak kell lennie, hanem kon- 
zisztensnek (összefüggőnek) is. A konzisztencia ebben az esetben azt jelenti, 
hogy a bevezetésre kerülő változások különböző fajtáit egy működő és hatáso- 
kat kifejtő gazdasági rendszer egymást kölcsönösen befolyásoló elemeinek te- 
kintjük ; azaz a viszonyoktól független ellentmondásokat minimalizáljuk. 

A konzisztencia ugyanis nem jelenti és nem is jelentheti azoknak az ellent- 
mondásoknak a kiküszöbölését, amelyek a kialakult érdekviszonyokban, a lét- 
rejött struktúrákban, illetve az egyes tényezők különböző természetű hatásai- 
ban rejlenek. 

Átfogó, mélyreható és konzisztens reformok kidolgozása — ami a divergáló 
nézetek és cselekvési alternatívák ütköztetését is feltételezi —, természetesen 
nem lehet egyetlen testület feladata. Ezért utólag is örömmel regisztráljuk 
azt a tényt, hogy állami, illetve tudománypolitikai szervek felkérései és meg- 
rendelései alapján évek óta folynak a tudományos kutatások és a gazdaságpoli- 
tikai vizsgálódások egyes részkoncepciók kidolgozására. Ilyen részkoncepciókat 
különböző közgazdasági fórumokon már több alkalommal is megvitattak, sőt 
a szaksajtó hasábjain különböző egyéni elgondolások is kifejtésre kerültek. 

Nyilvánvaló, hogy az eltérő koncepciók és divergáló egyéni vélemények ki- 
fejtése után — amit a magam részéről nagyon hasznosnak tartok — a cselek- 
vésből kiinduló szintézis kialakítására kell törekedni. Cselekvési szintézis ese- 
tén ugyanis a valóságos viszonyok, érdekek és helyzetek a racionális cselekvés 
korlátját jelentik; azaz nem az ideálisból, hanem a lehetségesből kell kiindul- 
nunk. A cselekvés és a feltételek — amelyek között cselekednünk kell — köl- 
csönösen függenek egymástól; azaz az ideális-optimális cselekvés csak ideális- 
optimális feltételek között lehetséges. A cselekvés feltételrendszerének alapos 
elemzése tehát minden esetben szükséges, de nem elégséges; a különböző cse- 
lekvési variánsok következményrendszerét is mérlegelni kell. A különböző al- 
ternatívák ugyanis az érdekeltek eltérő reakcióit váltják ki (a gazdaságon be- 

lül és kívül), és a gazdasági valóságot jellemző folyamatokat ezek a cselekvé- 
sek alakítják ki. A legjobb törekvések és a legnemesebb szándékok is meghiú- 
sulhatnak, sőt negatív következményekkel járhatnak akkor, ha az egyének, a 
gazdasági vállalkozások vagy éppen a nemzetközi gazdasági környezet közöm- 
bösen vagy ellenségesen reagál különböző döntéseinkre. i 


A cselekvési szintézis jellegére, természetére és összefüggéseire történő uta- 
lásokkal elsősorban azt kívántam érzékeltetni, hogy a Konzultatív Testület 
munkája, feladata és felelőssége nem csupán a különböző javaslatok, elgondo- 
lások és részkoncepciók összegezésére, illetve összekovácsolására terjed ki. A le- 
hetséges cselekvést kell megkeresnie, és ennek következményrendszerét kel! 
előrelátnia olyan körülmények között, midön az ellentmondások nemcsak a gaz- 
dasági lehetőségek és a társadalmi igények között lépnek fel, hanem a gazda- 
ságon belül is; a reformkoncepciókban testet öltő törekvések és a belső és kül- 
ső egyensúlyhiány ténye között. 

Bármilyen súlyosak legyenek az adott helyzetben és feltételrendszerben rej- 
lő bonyodalmak, és bármilyen nagyok is a lehetséges cselekvés kockázatai, a 
racionális cselekvés többé nem halogatható! A cselekvés elmulasztása végze- 
tes lenne, mert a magyar gazdaság összes eddigi eredményét veszélyeztetné. 
Nyilvánvaló ugyanis, hogy a mai súlyos világgazdasági krízisben minden nem- 
zeti gazdaság küzd létéért, jövőjéért és a világban elfoglalt pozíciójának megja- 
vításáért. Ebben az öldöklő versenyben a cselekvésre képtelen, vagy a cselek- 
vés kockázatát nem vállaló országok megdöbbentően rövid idő alatt az elmara- 
dók között találhatják magukat. 


A reform mint a szocialista gazdaság és társadalom 
fejlődésének célszerű módszere 


Biztatónak érzem, hogy a gazdasági és irányítási reform kidolgozásával és 
bevezetésével a szocialista társadalom és gazdaság fejlődésének és előrehala- 
dásának legcélszerűbb és nálunk eddig jól bevált módszerét (formáját) választ- 
juk. A reform alternatívája ugyanis egy dinamikusan változó világban csak a 
, Permanens forradalom" vagy az időnkénti társadalmi robbanás lehetne. 
A permanens forradalom gyakorlata viszont még egy olyan hatalmas, nagy ci- 
vilizációs örökséggel rendelkező, óriási gazdasági potenciált birtokló és rend- 
kívül toleráns népet és társadalmat is, mint a népi Kínáé, hosszú időre vissza- 
vetett. A szükséges reformok halogatása, megkerülése vagy megakadályozása 
pedig előbb-utóbb olyan társadalmi robbanásokra és gazdasági krízisekre ve- 
zetne, mint amilyeneknek legutóbb Lengyelországban voltunk tanúi. 


A szocialista társadalmat szerkezeti adottságai különösen alkalmassá teszik 
arra, hogy előrehaladását — a folyamatos gazdasági és politikai döntések mel- 
lett — reformokra alapozza. A társadalom és a gazdaság egész működését érin- 
tő reformok elhatározása, kidolgozása és bevezetése természetesen nemcsak 
előrelátást és alkotó invenciót feltételez, hanem rugalmasságot is. Figyelembe 
kell venni azt is, hogy a reform egyes gazdasági eszközök és döntési kompe- 
tenciák átcsoportosítása útján — az adott társadalmi rendszeren belül — a ha- 
talmi viszonyokat, az érdekeltségi viszonyok átalakítása útján pedig a jövedel- 
mi viszonyokat lényegesen megváltoztatja. Ezért átfogó reformok bevezetése 
esetén a társadalmií-politikai egyensúlyviszonyok érzékenysége lényegesen 
megnő. 

Ha a reformot a szocialista társadalom és gazdaság előrehaladását biztosító, 
célszerű és racionális módszernek tartjuk, különleges gondot kell fordítanunk 
a különböző reformok és a közvélemény kapcsolatára. Ebben a vonatkozásban 
még gyakoriak a végletes megítélések. Egyesek a reformtól a társadalom sta- 
bilitását vagy identitását féltik, mások viszont azt feltételezik, hogy egy-egy 
reformmal a cselekvés gondját hosszú évtizedekre elvetjük, hiszen a megoldások 
évtizedekre szólnak. Természetesen a reformnak mindig vannak olyan vezető 


ESZMECSERE 57 


gondolatai, amelyek évtizedekig érvényesek, például a világpiachoz történő 
igazodás elkerülhetetlensége vagy a külgazdasági tényező növekvő jelentősége 
stb. — , de az igazodás konkrét tartalma és cselekvési rendszere a jövőben ki- 
alakuló különböző helyzetek függvénye. Ezért a reformok bevezetése során 
olyan szerkezeteket és szervezeteket kell létrehozni, amelyek rugalmasságuk- 
nál fogva képesek arra, hogy a változó lehetőségekhez igazodva saját érdek- 
rendszerüket megfelelően kössék össze a nemzetgazdasági érdekekkel. 


A reform kontinuitása és a feltételek gyökeres átalakulása 


A reform szerepének és természetének megvilágításához mai helyzetünkben 
szervesen hozzátartozik a jelenlegi reformtörekvések és az 1968-as irányítási 
reform viszonyának tisztázása. E viszony tisztázása azért is indokolt, mert a re- 
formok nemcsak egy adott gazdasági-társadalmi szituációhoz kapcsolódnak, 
hanem a megelőző reformhoz is. Sőt a reformok igazi kontinuitását a megelőző 
reformokhoz való kapcsolódásuk jelenti. 

Sokan felteszik azt a kérdést: miért van szükség új gazdasági reformra, 
hiszen 1968-ban már bevezettünk ilyet? 


Hangsúlyozni szeretném, hogy a mai reformtörekvések valóban az 1968-as 
reform folytatását jelentik. Erre azért is szükség van, mert a 68-as reform a het- 
venes évek első felében elakadt, és ezért a maga teljességében bevezetésre nem 
ís került. A 6868-as reformot ugyanis kezdeményezői és kidolgozói többszakaszos 
reformként képzelték el, amely a második-harmadik szakaszban a gazdaságpo- 
litikai, intézményi és külgazdasági tényezőkre (vektorokra) is kiterjed. A 68-as 
reform — mint szintetikus cselekvési rendszer — a lehetségesből, nem pedig 
az ideálisból indult ki. Elméletileg, sőt tisztán közgazdasági összefüggések alap- 
ján tökéletesebb reform is kidolgozható lett volna, de a reform építői a társa- 
dalmi helyzet, az erő- és érdekviszonyok, valamint a nemzetközi összefüggé- 
sek mérlegelése alapján úgy vélték, hogy nemzeti konszenzusban akkor a tár- 
sadalom többre nem vállalkoznék. Lehet, hogy ma vannak olyanok, akik ezt az 
elhatározást nem tartják elég , nagyvonalúnak"; hiszen ilyen megjegyzésekkel 
és véleményekkel gyakran találkozunk a szaksajtó, sőt néna más lapok hasáb- 
jain is. Ilyen megjegyzéseknek és véleményeknek azonban csak akkor adhat- 
nék hitelt, ha a kritikusok értékítéleteit az 1966-os, 1967-es magyar társadalom 
állapotának mélyreható elemzése, valamint az 1968 után kialakult nemzetközi 
összefüggések átgondolása megelőzte volna. 

Amellett, hogy a mai reformtörekvések kontinuitása — 1968-hoz viszonyítva 
—. kétségen felül áll, megvalósításukra gyökeresen megváltozott viszonyok 
között kell vállalkozni. E gyökeresen megváltozott körülmények közül külö- 
nösen kettőre szeretnék utalni: a gazdasági egyensúlyhiány az egyik, a külgaz- 
dasági tényező és a világgazdasági környezet mélyreható átalakulása a másik. 

Az egyensúlyhiány és a nagyon lassú gazdasági növekedés önmagában véve 
is súlyos probléma, hiszen a reformot egy mennyiségi szempontból stagnáló és 
eszközhiánnyal küzdő gazdaságban kell bevezetni. A minőség megjavítása, a 
struktúra átalakítása, a ráfordítások csökkentése, a szolgáltatások fejlesztése és 
az export növelése egyaránt több ösztönzést igényelne, de a szükséges anyagi 
eszközök alig állnak rendelkezésre. E megnehezült feltételek között is kell ta- 
lánunk azonban olyan módszereket és lehetőségeket, amelyeknek révén előre- 
haladhatunk, hiszen az egyensúlyhiány organikus megszüntetése vállalkozási 
kedvet és bátorságot kíván. Ezért van döntő jelentősége a gazdaságpolitika 
szelektívitásának, amelynek kialakítását eddig a társadalom reflexei és a gaz- 
daságpoliítikai döntések szférájában létrejövő kompromisszumok mindig meg- 
akadályozták. 

A világgazdasági feltételrendszer, valamint a magyar gazdaság külgazdasá- 
gi szituációja drámai változásokat mutat 1968-hoz képest. Nemcsak az eladó- 
sodás és a fizetési mérleg helyzete okoz súlyos gondokat, hanem a gazdaságos 

export növelése is a stagnáló világkereskedelemben. Az árak és árfolyamok 
hirtelen változásai, a terms of trade (a cserearányok) alakulása, a nemzetközi 
monetáris rendszer súlyos válsága, valamint a nemzetközi gazdaságban kiala- 
kult kölcsönös függőségek rendszere, amely súlyos politikai feszültségekkel és 
fegyverkezési versennyel párosul, rendkívüli mértékben megnehezíti a nemzet- 
közi együttműködésre érzékeny nemzeti gazdaságok helyzetét. Nyilvánvaló, 
hogy egy ilyen krízis és világgazdasági átrendeződés időszakában nem elegen- 
dő, ha a belső gazdaságban az export számára prioritást biztosítunk, hanem ak- 
tív kereskedelmi és pénzügyi politikára, valamint a külkereskedelem kapcso- 
lati és értékesítési módszereinek gyökeres átalakítására is égető szükség van. 

Az egyensúlyhiányra és annak következményeire történő nyomatékos utalá- 
sunknak nemcsak az volt a célja, hogy a 68-as reform és a mai reformkoncep- 
ciók megvalósításával (bevezetésével) kapcsolatos különbségeket felvázoljuk, 
hanem az is, hogy bizonyos valószínűsíthető félreértéseket megelőzzünk. A gya- 
korlatban és az emberek tudatában ugyanis a kialakult kedvezőtlen helyzetek 
és az azok megszüntetésére irányuló cselekvések gyakran összeolvadnak. Is- 
mert jelenség nemcsak rendszerváltozás esetén, hanem egy rendszeren belüli 
irányváltás esetén is, hogy a politikai-gazdasági cselekvések hatásai bizonyos 
időeltolódással (2—4 év) jelentkeznek. Ily módon az új irányzatoknak először 
egy korábbi irányzat által kialakított helyzetekkel kell megküzdeniük. Az 
egyensúlyhiány nem a gazdasági reform része (tartozéka) és nem annak követ- 
kezménye; ellenkezőleg: a reform egyik legfőbb célja az egyensúlyhiányt ki- 
váltó okok organikus megszüntetése. Természetesen a gazdasági folyamatok 
kontinuitásánál fogva a kialakult (konkrét) egyensúlyhiány mindenféle cse- 
lekvés vagy elhatározás környezete és korlátja marad egészen megszűnéséig. 

A gazdasági egyensúlyhiány — amelyet a gazdaság egyik jellemző működési 
zavarának szoktunk felfogni — nem egyszerűen gazdasági, hanem társadalmi- 
politikai probléma ís. Az egyensúlyhiánynak ugyanis két döntő oka van: az 
egyik a ráfordítások (az ínput) megengedhetetlenül magas színvonala a létre- 
jövő értékhez képest, a másik a felhasználásban kialakuló , túlköltekezés", 

Az alacsony hatékonyság (a magas ráfordítás) elválaszthatatlanul összefügg 
a gazdaság ,társadalmi környezetével", vagyis azzal a feltételrendszerrel, 
amelynek keretei között e tevékenység az adott társadalmi rendszeren belül 
folytatható. A szocialista társadalom, fejlődése első periódusában csak részben 
biztosította — az okokat ezúttal nem kívánjuk részletezni —, hogy a gazdaság 
saját dinamikáját kifejthesse. Ezért az elmúlt másfél évtizedben és még az előt- 
tünk levő időszakban is a gazdaság működésének olyan kereteit és formáit 
kell megtalálnunk, amelyek lehetővé teszik e dinamika teljesebb kibontakozá- 
sát a szocialista társadalmon belül. 

A nemzeti jövedelem felhasználásában kialakult , túlköltekezés" abból ered, 
hogy a társadalom egyidejűleg nagyobb, több vagy ellentétesebb célokat kíván 
megvalósítani, mint amennyire az adott időpontban képes. Ez viszont arra 
vezethető vissza, hogy az állami hatalom gazdasági korlátait a társadalom, il- 
letve a döntéseket hozó szervek a gyakorlatban még nem ismerték fel. 

A gazdaságírányítási reformok ebben az értelemben a szocialista társadalom 
önmegismerési és fejlődési képességeinek bizonyítékát jelentik. A társadalmi- 
gazdasági rendszerek hatékonysága ugyanis nem attól függ, hogy a megvaló- 
sulásuk előtti koncepciók mit tartalmaznak, hanem attól, hogy a valóságos vi- 
szonyokat miképpen tudják a lehetséges célok megvalósítása érdekében felhasz- 
nálni, illetve organikusan fejleszteni. 

A múlt (a korábbi felfogások és feltételezések) azonban nemcsak koncepciók- 
ban és törekvésekben van jelen, hanem struktúrákban és érdekviszonyokban 
is. (Ezért van szükség az intézményi rendszer és a múltban kialakult szervezeti 
formák megreformálására is.) 

A mai struktúrák, érdekviszonyok és társadalmi , hajlamok" mellett ugyanis 
a társadalom , hiperérzékeny" olyan változásokra, amelyek a kialakult struk- 
túrákat érintik; és érzéketlen azokra a változásokra, amelyek külső vagy bel- 
ső okokból a gazdaság fejlődését döntő mértékben befolyásolják. E , hiperérzé- 

kenység" következtében hajlamosak vagyunk indokolatlanul korai időpontban 
adminisztratív módszerekkel felszámolni vagy korlátozni szükséges tevékeny- 
ségeket, az érzéketlenség következtében viszont évtizedeken át belenyugszunk 
a ki nem elégített kereslettel összefüggő jelenségekbe, vagy késve és halogatva 
ismerünk fel olyan világgazdasági folyamatokat, amelyek évtizedekre megha- 
tározzák az emberi gazdálkodás új feltételeit. 


Reform, értékrendszer és nemzeti egység 


Az eddigi viták során ís többször felmerült az a probléma, hogy miképpen 
kapcsolódik, és milyen hatásokat fejt ki a gazdasági reform 


-— egyfelől a szocialista társadalom fundamentális értékrendszerére, 
— másfelől a konkrét politikai szerkezetünk alapját képező nemzeti egység 
követelményére, 


Egyetértek azokkal, akik a fundamentális értékrendszer megőrzését és a nem- 
zeti egység fennmaradását döntő feltételnek tartják. E mellett azonban utalni 
kell arra, hogy egy adott társadalom célokban, törekvésekben és prioritások- 
ban kifejezésre jutó értékrendszerét nem lehet a gazdasági lehetőségektől és 
realitásoktól elvonatkoztatni. A társadalomnak természetesen vannak távlati, 
koncepcionális törekvései (céljai), de ezeket nem szabad túlerőltetni, mert a gaz- 
daságilag megalapozatlan célok csak adminisztratív eszközökkel (többnyire az 
erőszak különböző formáinak alkalmazásával) és csak látszólag érhetők el. A 
demokráciát és az egyének, illetve a kis kollektiívák szabadságát viszont az ér- 
tékrendszer egyik alapjának érzem. Továbbá az értékrendszer dinamikus fo- 
galom; hiszen a természet és a társadalom jobb megismerése és fejlődése révén 
új értékek is keletkeznek (például az utóbbi években a természeti környezet 
megóvásában rejlő érték), régiek megkopnak (a kollektivizmus korai fogalmai 
a család szerepéhez viszonyítva), vagy más megvilágításba kerülnek (az állam 
szerepének gazdasági korlátai). Végül vannak olyan értékek, amelyek csak egy 
rjzátájtasása maradó korszakban testesítették meg a cselekvés alapját képező 

f. 

A nemzeti egységet sem szabad az egy-egy időszakban kialakult társadalmi- 
politikai egyensúlyviszonyokkal azonosítani. A társadalmi-gazdasági fejlődés 
során gyakran kell súlypontokat változtatni és a társadalom összetétele (szer- 
kezete) is az állandó változás állapotában van. Végül a nemzeti egységet cse- 
lekvésben (dinamikában) kell és lehet csak biztosítani, és a tétlenség, a szüksé- 
ges cselekvés halogatása nem megerősíti, hanem aláássa a nemzeti egységet. 
Különösen fontossá válik a cselekvés olyan esetekben, midőn a reform a rend- 
szer ég a nemzet létkérdéseivel, azaz fennmaradásával és fejlődésével áll össze- 


függésben. 
a 


Befejezésül szeretnék újólag utalni arra, hogy szilárd és tartós tekintéllyel 
csak az a hatalom rendelkezhet, amely a döntő pillanatokban kezdeményezni 
és cselekedni képes. A kezdeményezés és a cselekvés különösen fontos jelen- 
legy midőn a tétlenség, a habozás és a halogatás olyan súlyos gazdasági el- 
maradásra vezethet, amely nemcsak a tőkés gazdaságokhoz viszonyítva, ha- 
nem a gyorsan iparosodó fejlődő országokhoz viszonyítva is bekövetkezhet. 

A közvélemény növekvő része reformokat vár és türelmetlen. A cselekvés el- 
maradása ugyanis a reformra törekvők számára annak bizonyítékát jelentené, 
hogy a rendszer és a nemzet a jelenlegi struktúrában nem képes a megújulásra. 
E következtetésnek feltehetően az lenne a következménye, hogy a reformtörek- 
vések a jelenlegi politikai kereteken kívül igyekeznének utat törni maguknak, 
ami a nemzeti egységet és a társadalmi egyensúlyt egyaránt aláásná. 

A cselekvésnek, illetve a reformnak a jelenlegi világhelyzetben nemzetközileg 

is nagy jelentősége van (lenne), mert politikai ellenfeleink régóta azt hirdetik, 
hogy a szocialista társadalom mai struktúrájában mind a problémák megoldá- 
sára, mind önmaga megújítására képtelenné vált. 

A tökés világban súlyos, tartós és mélyreható krízis van. De a krízisből tör- 
ténő kilábalás érdekében a technikai fejlődést, a találmányok alkalmazását 
példátlan mértékben felgyorsították, a nemzetközi kereskedelem és értékesítés 
módszereit tökéletesítik, a vállalkozások akcióképességét fokozzák, és a gazda- 
sági folyamatokat erőteljesen racionalizálják. E megállapítások alapját képező 
megfigyelések és elemzések tényekre épülnek, noha — amint ezt jól tudjuk — 
ezzel ellentétes tények is vannak, mint a munkanélküliség növekedése, illetve 
a stagfláció fennmaradása. 

Kolosszális tévedés lenne tehát azt gondolni, hogy mi akkor is fennmaradha- 
tunk, sőt fejlődhetünk. ha egyetlen korábbi elgondolásunkat sem , áldozzuk 
fel", sőt a változásokhoz is csak lassan és elkésetten alkalmazkodunk. 

A késedelem nélküli, erőteljes reform az előfeltétele annak, hogy az elkerül- 
hetetlen áldozatok elviselhető keretek között maradjanak, és a továbbiakban ne 
összeomlás, hanem fejlődés következzék ! 


CSIKÓS-NAGY BÉLA: 


A magyar gazdaság párt- és állami 
irányításának hatékonysága 


Sokan írtak már azokról a veszteségekről, amelyek az 1973. és 1979. évi olaj- 
árrobbanások nyomán az energiahordozók és egyes vegyipari termékek relatív 
árának nagymérvű emelkedése miatt értek bennünket. Világméretben is azok- 
hoz az országokhoz tartozunk, amelyeknél a külkereskedelmi cserearány a leg- 
nagyobb mértékben romlott, amelyek nemzeti jövedelmük mintegy 10 száza- 
lékát elvesztették. 

A világpiaci árviszonyok kedvezőtlen változása egy másik súlyos, ha nem sú- 
lyosabb problémával párosult. A természeti erőforrások KGST-n belüli rela- 
tív hiánya immár két évtizede fokozódik. Ez kétségtelenül hazánkat sújtja leg- 
inkább, minthogy nálunk a legnagyobb az egységnyi termelési többlet anyag- 
importhányada. Ne felejtsük el, hogy a második világháborút követően a hat- 
vanas évek közepéig a KGST-n belüli energia- és anyagimport évi növekménye 
a belföldi termeléssel együtt (ezek kereken 90 százalékos ellátottságot biztosí- 
tottak) a nemzeti jövedelem 4—-66 százalékos emelését tette lehetővé. Ezt a nö- 
vekedési ütemet tekintettük olyannak, amely mellett kívánatos mértékben bő- 
vülnek az általános társadalmi-gazdasági fejlődés anyagi alapjai. 

Mivel korábban abból indultunk ki, hogy a termelés bővítéséhez szükséges 
importhoz nagyjából hozzájuthatunk KGST-együttműködésben, természetesen 
arra törekedtünk, hogy a magyar gazdaság exportszerkezete a KGST-országok 
igényeihez alkalmazkodjék. Ebben az időszakban elsődlegesen a KGST-orszá- 
gokkal létesített külkereskedelmi megállapodások határozták meg országunk 
struktúrapoclitikáját, így egyebek között azt is, mely termelési ágakban és mely 
profilokban bővítsük a kapacitásokat. 

Ma lényegesen eltérő feltételek között kell gazdálkodnunk. A kelet-nyugati 
kereskedelemnek napjainkban már struktúraszabályozó szerepe van, minthogy 
ipari nyersanyagszükségletünk nagyobb hányadát, mintegy kétharmadát a vi- 
lágpiacon, illetőleg csak konvertibilis valuta fizetése ellenében szerezhetjük be. 
A konvertibilis valutával térített import az energiahordozóknál marginális ma- 
radt ugyan, az alapösszefüggés mégis az, hogy a sikeres energiaracionalizálás, 
valamint a gazdaságnövekedés tudatos lefékezése csak elodázhatja a világpiac- 
ra való ráutaltságunkat. 

Gazdaságunk nemzetközi összehasonlításban is rendkívül külkereskedelem- 
érzékeny. A gazdálkodás ebből adódó bonyolultsága rejtve maradhatott mind- 
addig, amíg a KGST képes volt biztosítani a fejlődés majdnem valamennyi 
szükséges feltételét. A magyar gazdaság nyitottságáról azóta beszélünk, amióta 
erősödik ráutaltságunk a világpiacra, következésképpen exportpotenciálunk is 
csak a minden irányba konvertálható termékek rendszerében fejleszthető. Az 
új helyzet számos — jó néhány elemében kellően még nem tisztázott — problé- 
mát vetett fel, egyebek között olyanokat, amelyek abból fakadnak, hogy irá- 
nyítási rendszerünk és káderképzésünk is egy többé-kevésbé zárt szocialista 
világgazdasági rendszer követelményeihez igazodva jött létre, és fejlődik még 
ma ís. 

Jellegére nézve tehát kettős problémával állunk szemben. Egyfelől az energia- 
hordozók felértékelődése termelés- és fogyasztásszerkezeti alkalmazkodást kö- 
vetel, másfelől a világpiacra való ráutaltság fokozódása irányításrendszerbeli 
problémákat vet fel. Az egyik oldalon kedvező fordulatot kell elérni a kelet- 
nyugati kapcsolatokban, hogy ennek révén már a jelenlegi termelési szerkezet- 
ben is javítható legyen az exporthatékonyság, így az egységnyi devizára eső rá- 
fordítás. A másik oldalon új növekedési pályát kell találnunk, amely lehetőséget 
kínálna arra, hogy — megváltozott termelési szerkezetben — ipari félgyártmá- 
nyokat, iparcikkeket és élelmiszereket exportáljunk gazdaságosan a megdrágult 
természeti erőforrások mellett is. 


A Munkás-Paraszt Forradalmi Kormány által 1957-ben meghirdetett új gaz- 
daságpolítika kedvező feltételeket teremt mindkét probléma megoldásához. A 
mezőgazdaságban 1957, a nem mezőgazdasági szektorokban 1968 jelentette a 
fordulópontot. A mezőgazdaságban a változást 1957-ben a kötelező termékbe- 
adás megszüntetése, a szabad felvásárlási rendszer bevezetése jelentette, ami 
1970-ben a szabad takarmánypiaccal egészült ki, ezt követően pedig az ipari 
termelőmunka kibontakoztatásának engedélyezésével vált teljessé. A nem me- 
zőgazdasági szektorokban a változást 1968-ban a kötelező tervmutatók megszün- 
tetése, a közgazdasági eszközökkel történő szabályozás bevezetése jelentette. Ez- 
zel összhangban lépett hatályba a vegyes ármechanizmus, ami lehetővé tette az 
áralakulásban a kereslet-kínálat törvényszerűségeinek mind teljesebb figyelem- 
bevételét. Az ármechanizmus új tartalmat nyert 1980-ban a versenyárrendszer 
meghonosításával. A versenyárrendszer bevezetése óta a nemzetközi verseny- 
ben való helytállást tekintjük a gazdasági hatékonyság mércéjének. 

Az 1957-ben bevezetett új gazdaságpolitika kialakításában közgazdászok és 
műszakiak, tudósok és gyakorlati szakemberek széles köre működött közre. A 
vitákat az ilyen céllal életre hívott Közgazdasági Bizottság szervezte, és e bi- 
zottság terjesztette egyeztetett javaslatait a Munkás-Paraszt Forradalmi Kor- 
mány elé. Újjáéledt a tudományos vita a hatvanas évek közepe táján, amikor 
az extenzív irányú fejlesztés tartalékainak kimerülése, a teljes foglalkoztatott- 
ság megvalósulása napirendre tűzte az intenzív irányú fejlesztés kérdéseit. Ezt 
a vitát már közvetlenül a párt irányította. 


Az így formálódó gazdaságpolitika hosszú időn át rendkívül hatékonynak bi- 
zonyult. Az 1956-ban szétzilált gazdaságot feltűnően gyorsan sikerült konszo- 
lidálni, amiben a Szovjetunió pénzügyi segítségének is jelentős szerepe volt. Ez 
a segítség önmagában tartós megoldást nem adhatott. Rendkívül gyorsan ment 
végbe a mezőgazdaság szocialista átszervezése, mégpedig a szocialista építés 
történetében talán első ízben úgy, hogy még átmenetileg sem járt a termelés 
visszaesésével. A mezőgazdaság szocialista átszervezése kiinduló pontja lett az 
intenzív irányú fejlesztésnek, ami később ipari rendszerű agrártermesztési mód- 
szerek kifejlesztésével vált nemzetközileg is ismertté. 

Az 1968. évi gazdasági reform új növekedési tényezőket hozott működésbe. 
Jogosan lehetett a magyar gazdaság aranykorának tekinteni az 19867—1974-es 
időszakot. Ez a kitüntető megjelölés voltaképpen azt kívánta kifejezni, hogy a 
párt és a kormányzati politika nagyfokú hatékonysággal volt képes szintetizálni 
a szocialista társadalmi követelményeket a piaci viszonyokkal a tervgazdaság 
rendszerében. A piaci viszonyok léte azon az egyszerű tényen alapul, hogy nem 
közvetlen termékcserében szervezzük a gazdálkodást, hanem árutermelésben. 


Felvetődött az a kérdés, vajon minden tekintetben megfelelő volt-e az alkal- 
mazkodásunk egyfelől az olajárrobbanásokhoz (különösen az 1973. évi első olaj- 
árrobbanáshoz), másfelől azokhoz a követelményekhez, amelyek gazdaságunk 
nyitottságából, erősödő világpiaci ráutaltságunkból adódnak. Mindezzel kapcso- 
latban számos jogos észrevétel merült fel, de talán ugyanannyi alaptalan, né- 
hány esetben pedig megtévesztő kritikai állásfoglalással találkozhattunk. 


Mindenekelőtt tudni kell, hogy az első olajárrobbanásra világszerte késedel- 
mesen reagáltak. A viták középpontjában eleinte még az a kérdés állt, vajon 
tartós sikerre számíthat-e az az OPEC-akció, mely 1973 őszén egyik napról a 
másikra egy barell nyersolaj árát kereken 3 US dollárról 11 US dollárra emel- 
te. A nyugati világban évekig árszintvita folyt a régi és az új árakat illetően. 
Valahol a barellenként 7—9 US dollár között jelezték azt az alsó árhatárt, amely 
mellett az iparilag fejlett országokban a pótlólagos olajtermelés, illetve az olaj- 
helyettesítő termékek jövedelmező kiaknázása beindulhat. 


Az új helyzethez való alkalmazkodásunk még Így is késedelmes volt, noha a 
KGST-országok körében elsőként igazodtunk a megváltozott árviszonyokhoz. 
Az energiadeficites fejlett kapitalista országok a gazdaságnak a megnehezült 
feltételek következtében megbomlott nemzetközi egyensúlyát kevés kivétellel 
már 1975 körül helyreállították, nálunk azonban erre csak 1980 körül került 
Sor. 

Súlyosabb helyzet adódott az 1979. évi olajárrobbanás nyomán, noha kőolajat 
azóta jóformán csak a Szovjetunióból importálunk, és a KGST-ben transzferá- 
bilis rubelért beszerezhető kőolaj ára 5 éves átlagon követi a világpiaci árat 
(vagyis a terhelés 1986-ig fokozatosan jelentkezik a magyar gazdaságban). A 
második olajárrobbanás , sokkhatása?"? inkább azzal magyarázható, hogy ez 
az árrobbanás olyan korszerűsítési — részben olajigényes struktúraátalakítási 
— folyamat befejező szakaszában ért bennünket, amely folyamat a termelés 1 
százalékos növekedéséhez 2 százalék körüli energiaszükséglet-növekményt ren- 
delt hozzá. Továbbá nyilvánvalóvá vált az is, hogy az energiaforrások import- 
jának fokozására a KGST-n belül nem nyílik lehetőség. Minthogy a gazdaság 
korszerűsítési folyamata már a második olajárrobbanás előtt is (egészen az 
egyensúly újbóli helyreállításáig) csak külföldi kölcsönök felvételével volt táp- 
lálható, a gazdaságpolitikában — objektív okokból — fordulatot kellett végre- 
hajtani. 1979 óta a növekedéssel szemben a nemzetközi egyensúly helyreállítá- 
sa, a nemzeti jövedelem belföldi felhasználásában pedig a beruházással szem- 
ben az életszínvonal megőrzése élvez prioritást gazdaságpolitikánkban. 


Az 1979. évi döntés meghozatalakor még úgy tűnt, hogy a gazdaságpolitikai 
fordulattal viszonylag hamar úrrá lehetünk az új nehézségeken. A világgazda- 
sági recesszió miatt azonban a KGST-n kívüli export növelése nem várt ne- 
hézségekbe ütközött. A kelet-nyugati kapcsolatok romlása miatt alkalmazott 
részleges hitelembargó szoros importgazdálkodásra kényszerített minket. A ma- 
gyar gazdaság 1982-ben kritikus helyzetbe került. A fizetésképtelenség veszélye 
fenyegetett, így az is, hogy több országhoz hasonlóan a felvett hitelek lejáratá- 
nak átütemezését kell kérnünk. Ezt a veszélyt sikerült elhárítanunk, ami két- 
ségtelenül nagy sikere a magyar gazdaságpolitikának. Ugyanakkor e siker tár- 
sadalmi fogadtatása nyilván nem lehet olyan, mint azé a sikeré, amely az 1968. 

évi gazdasági reform nyomán a gazdaság és az életszínvonal erőteljes növeke- 
désében mutatkozott meg. u 


Az erősen visszafogott gazdaságfejlesztés és a szanálásra jellemző állami ak- 
ciók a dolog természeténél fogva olyan társadalmi légkört teremtenek, hogy 
könnyedén kapnak hitelt azok a nézetek, amelyek a megoldandó probléma 
nagysága helyett a vezetési készség hiányosságaira helyezik a hangsúlyt, úgy 
tüntetve fel a dolgot, hogy az új gazdaságnövekedési pálya beindítása pusztán 
a hozzáértés és a belátás ügye. 

Mindez nem a nagymértékben aktivizálódó kritikai hangvétel elleni állásfog- 
lalás kíván lenni. Megnyugtató és szükséges az a szabadságfok, amelyet a köz- 
gazdasági kutatómunka hazánkban élvez. Ilyen helyzetben persze mindenfajta 
szélsőséges nézet is teret kap. Aki azonban arra élezné ki a dolgot, hogy ezeket 
lenyesegetve a vitáknak eleve keretet szabjon, egyszerűen figyelmen kívül 
hagyná azokat a feltételeket, amelyek mellett a tudomány művelhető és a tár- 
sadalom javára fejleszthető. Semmire sem megyünk azzal, ha a tudományos ku- 
tatómunka számára eleve megfogalmazzuk azt az eredményt, amelyet csak a 
tudomány rendelkezésére álló eszközök és módszerek útján nyerhetünk. 

De tézisek, nézetek, különösen ha azokat hibásaknak tekintjük, nem marad- 
hatnak válasz nélkül. Érvek és ellenérvek tüzében kell megvédeni, igazolni a 
követett gazdaságpolitikát. Ez azonban csak egyik része a dolognak. Hibát hibá- 
ra halmozhatunk, ha túlságosan széles körben bizalmasan kezelünk adatokat. 
Nem kielégítő informáltság esetén a tudományos kutatómunka számára rejtve 
maradnak azok a jelentős tényezők, amelyek a gyakorlatban a párt- és állami 
politikát szabályozzák. Ezzel a párt és a kormány mintegy megfosztja magát at- 
tól a támogatástól is, amelyet csak a tudomány képes nyújtani. Ennek nyomán 
a tudományos kutatómunka is elbiízonytalanodik, túlzottan spekulatív jelleget 
eze je ását és — akarva-nem akarva — ellentétbe kerülhet a politikai gyakor- 


A tudományos kutatásra és a kutatáshoz szükséges minden lehetséges feltétel 
megteremtésére azért is szükségünk van, mert csak állandó megújítási folyamat- 
ban értelmezhetjük a párt és kormányzat hatékony gazdaságpolitikáját. E meg- 
fontolások között még azt ís figyelembe kell venni, hogy hazánk a szocialista 
gazdaság irányításának rendszer-fejlesztésében úttörő szerepet vállalt magára. 
Ez megkívánja a tudományos munka színvonalának megőrzését, sőt lehetséges 
emelését is fokozott felelősség mellett. 


Olyan időszakban élünk, amikor gazdaságirányítási rendszerünket egyre in- 
kább a világ változó körülményeihez való rugalmas alkalmazkodóképesség és az 
ezzel egybevetett társadalmi tűrőképesség szempontjából kell vizsgálat tárgyá- 
vá tennünk. A mechanizmus-fejlesztés csak az árutermelésre érvényes gazda- 
sági törvényszerűségek fokozottabb figyelembevételén alapulhat. A szocialista 
árutermelés jellegének rendszeres elemzése, e viszonyok céltudatos értelmezése 
az a terület, ahol sok minden újbóli átgondolása tűnik fontos feladatnak. Ezért 
is nagyra kell értékelni azt, hogy az MSZMP Gazdaságpolitikai Bizottsága mel- 
lett Konzultatív Testület alakult a gazdaságirányítási munkálatok és viták ösz- 
szefogására. Miként a hatvanas évek közepe táján történt, a pártvezetés most 
is kezdeményező és irányító szerepet vállal a gazdaságirányítás továbbfejlesz- 
téséhez szükséges intézkedések megvizsgálása, az idevonatkozó munka megszer- 
vezése, valamint az ajánlások elbírálása terén. 

Egyre több jel utal arra, hogy 1985-ben egy, az 1980-ashoz hasonló irányítás- 
rendszerbeli módosításra kerülhet sor. Ez remélhetőleg tovább erősíti az ár 
allokációs funkcióját, megteremti a gazdasági kalkuláció racionális feltételeit, 
és hozzájárulhat a jelenleginél jobb marketing-politika intézményi rendszeré- 
nek kialakításához. 

KULCSÁR KÁLMÁN: 
Gazdasági reform — társadalmi összefüggések 


A gazdaságirányítás a gazdaságpolitikához való viszonyában két dimenzióban 
is felfogható. Egyrészt — legalábbis bizonyos összefüggésekben —  közre- 
működik a gazdaságpolitika kialakításában, formálásában, másrészt végrehajtja 
a gazdaságpolitikát. S ha a gazdaságirányítás abban az értelemben nem is 
szükségképpen a gazdaságpolitika tárgya, hogy a változó gazdaságpolitika szin- 
te automatikusan módosítaná a gazdaságirányítás mechanizmusának alapjait, 
alapvető változása mégis összefügg a gazdaságirányítás, sőt a gazdaság egész 
szervezetrendszerének módosulásával. 

A gazdaságpolitika, a gazdaságirányítás és a gazdaság szervezetrendszerének 
egésze csak együttesen és egymás igényeinek és alapelveinek megfelelve pro- 
dukálhat eredményeket. A gazdaságirányítás reformjának első időszaka óta el- 
telt idő egyértelműen — sajnos sokszor negatív oldalról — ezt igazolja. Köz- 
ismert — és ehelyütt talán felesleges is ismételni vagy akár példázni —, hogy e 
három terület valamelyikének , elkésése"?, ingadozások és visszalépések, bizony- 
talanságok és fékek ,nem csupán" nehezítették a gazdaság működését, hanem 
közrehatottak mai nehézségeink kialakulásában is. Az is közismert — ezzel 
azonban mégis foglalkozni kell, mert mai helyzetünkben is fontos tanulságokat 
kínál —, hogy ezek a bizonytalanságok, ingadozások, esetenként visszalépések 
nem csak és nem elsősorban a reformot követő irányítási tapasztalatlanságból, 
a tudomány bizonytalanságaiból és egyáltalán nem mindig a gazdaság műkö- 
désének elemzéséből, értékeléséből származtak. 

Ez egyáltalában nem meglepő. Elméletileg ugyan már régóta ismert, hogy 
a gazdaság és a politika viszonyában végső soron a gazdaság a meghatározó, ám 
azt is tudjuk — ugyancsak inkább elméleti szinten, mégpedig már Engels óta —, 
hogy a politika megindulhat a gazdaság követelményeivel és feltételeivel ellen- 
tétes irányban, ám — , kerülő utakon" és s Veszteségesen" — végül mégis az 
előbbiek formálják a maguk feltételei szerint a politikát is. 

A gyakorlatban azonban további tényezőkkel is számot kell vetni. Így élt 
dául a gazdaság működésének társadalmi következményeivel, amelyeknek 
megfelelő kezelése végül is politikai kérdés. A politika természetéhez tartozik 
továbbá — a hosszú távú mellett — a rövid lejáratú legitimáció kényszere is. 
Ebből következik, hogy a rövid távú következmények is (vagy olyan következ- 
mények, amelyek már megmutatkoznak rövid távon, de még nem látható igazán 
tartósságuk) a , gazdasági fejlődés követelményeivel" ellentétben álló intézke- 
désekre késztethetnek. Ilyen intézkedések kifejezhetnek , pusztán" politikai ra- 
cionalitást is, bár rövid távú racionalitást. Minthogy azonban a politikai viszo- 
nyok stabilitását jelentős mértékben a gazdaság stabilitása biztosítja, a politikai 
ésszerűség (különösen ha az ésszerűség csak látszólagos) mégsem mehet lényeges 
elemekben és tartósan a gazdasági ésszerűség rovására. Maga a politikai ész- 
szerűség is többféle, hiszen a politika eleve érdekösszefüggéseket hordoz, így 
csak bizonyos (és nem ritkán partikuláris) politikai törekvések sajátos érdek- 
tartalmú racionalitását jelenti, s így e racionalitások viszonya a , gazdasági 
fejlődés követelményeihez" eredendően más és más lehet. Ebből azután követ- 
kezhet az is — s találunk rá példát a magyar szocialista társadalomban, éppen 
a gazdasági reform folyamatának alaposabb elemzésével —, hogy meghatáro- 
zott gazdasági intézkedések (irányítási, gazdaságpolitikai, a szervezeti rendszert 
érintő) rövid lejáratú társadalmi következményei esetleg partikuláris politikai 
törekvésekhez fűződő döntési alternatívák indokául szolgálhatnak. 


Ezekből az elvi megállapításokból további következtetések adódnak. 


Talán a legfontosabb következtetés a környezet fontossága, hiszen a gazdasá- 
got érintő döntések mindenképpen túlvezetnek a gazdasági szférán, a gazdaság 
irányítását, a gazdaságpoliítikát és a gazdaság szervezetrendszerének alapjait 

érintők mindenképpen a politikai rendszer mechanizmusához, annak műkö- 
dését pedig a szélesebb — belső és külső — társadalmi környezet feltételezi. 
Esetünkben ennek különösen két összefüggése emelhető ki. 


Mindenekelőtt az, hogy már a gazdasági cselekvésben közreható tényezők, 
indítékok sem csak gazdaságiak. Csak egy-két — távolról sem azonos szintű 
és jelentőségű — példát említek. A közgazdasági-szociológiai kutatások már 
feltárták, hogy az új gazdaságirányítási rendszert követő elbizonytalanodásban 
nem kis szerepe volt az ún. recentralizálódás mechanizmusának, amelynek té- 
nyezői természetesen összetettek. Egyik közülük abban mutatkozott meg, hogy 
egyes vállalati vezetők (elsősorban a nagyvállalatok körében) nem, vagy nem 
csak a vállalat gazdasági környezetében észlelhető kihívásokra kívántak vá- 
laszolni, adaptálódva a piaci környezet igényeihez, hanem a tényleges vagy sok- 
. szor csak vélt hivatali szintű várakozásokhoz. S minthogy ennek a magatartás- 
nak a , jutalma" nagyobb volt, mint a piachoz való alkalmazkodásé (amely 
ráadásul nagyobb ismereteket, elemzőképességet és nem utolsósorban kocká- 
zatot is követelt), a hivatalosan meghirdetett elvek ellenére elterjedt. 


A problémát általánosabban is megfogalmazhatjuk. Minden vállalat gyakor- 
latilag kétfajta szituációban cselekszik. Egyrészt a valóságos gazdasági-társa- 
dalmi politikai viszonyok között, amelyek igényeket támasztanak vele szemben 
és feltételeket jelentenek számára, másrészt e helyzetet, igényeket, feltételeket 
már sajátos szempontból értékelő, így azokat sokszor jelentősen módosító sza- 
bályozók alkotta szituációban, amelyet a legtalálóbban normatív szituációnak 
nevezhetünk. A közvetlenül csak a reális szituációra , válaszoló" vállalati cse- 
lekvés ma már egyetlen társadalomban sincs , biztosítva", valamilyen módon és 
mértékben mindenütt jelen van a szabályozók alkotta normatív szituáció is. Azt 
is mondhatjuk, hogy a normatív szituáció a reális szituáció részévé vált. A kér- 
dés az, hogy a normatív szituáció milyen mértékben felel meg a reális szítuá- 
ció követelményeinek, a szabályozórendszer milyen szempontokat és igényeket 
helyez előtérbe, és erre is tekintettel mennyire konzisztens, vagy mennyire hor- 
doz esetleg önmagában is ellentmondásokat. 


Ilyen ellentmondások magából a gazdasági helyzetből is adódhatnak. A táv- 
lati célokat szolgáló szabályozók és a napi követelményeknek megfelelő alakí- 
tásuk vagy működtetésük jól ismert ellentmondása mellett másokat is említ- 
hetnék. A magyar gazdaságban például életbevágóan szükséges az innovatív 
képességek kibontakoztatása, a szervezettség, a teljesítmény fokozása. Ugyan- 
akkor részben gazdasági, részben társadalompolitikai tényezők a kiemelkedő 
teljesítmények anyagi elismerésével szemben hatnak. A példa azt is jelzi, hogy 
— éppen mert a szabályozórendszer már a szituáció értékelésén alapszik — ki- 
alakításában a gazdasági megfontolásokon túl más természetű célok és köve- 
telmények is közrejátszanak. Ez az értékelés politikai természetű, tehát külön- 
böző érdekösszefüggéseket érint, vehet tekintetbe, egyeztethet stb. Azt is jel- 
zi azonban, hogy a gazdasági fejlődés hosszú távú igényeivel szemben a sza- 
bályozórendszerben jelen lehetnek az adott reális szituációval esetleg ellenté- 
tes feltételek, illetőleg e feltételek következményei is. 

A hosszú távú reformelgondolásokat napjainkban ís visszafoghatják egyrészt 
a rövid távú következményekre építő (vagy azokat felhasználó, esetleg parti- 
kuláris politikai érdekekre épült) tényezők, illetőleg magának a gazdaságnak 
,rTövidebb lejáratú" (vagy ilyenként értékelt) kényszere. 

Napjainkban — és ez lenne az iménti megfogalmazásból adódó második 
fontos következmény — mindkettőnek van vagy lehet hatása. E hatások egy 
része, nevezetesen a gazdasági nehézségekből adódó kényszerintézkedések, még 
azt a benyomást is kelthetik, mintha a politikai vezetés letért volna a gazdaság 
távlati megújításának, politikai, irányítási és szervezeti reformjának útjáról. 
Az sem váratlan, hogy ezeket a rövidebb távú kényszerintézkedéseket a re- 
formmal szembenálló politikai erők saját igazolásukként, vagy éppen saját tö- 
rekvéseikkel egybeeső intézkedésekként igyekeznek értelmezni, sőt ilyenként 
propagálni. 

Azt hiszem, helyénvaló hangsúlyozni, hogy az 1968-ban megindított reform 
alapjául szolgáló határozat alapelvei helyesek voltak, helyességüket nemcsak 
az eredmények, hanem a tőlük való időleges és részleges eltérés negatív követ- 
kezményei is igazolják. A reformfolyamat tehát elengedhetetlen, továbbhalad 
— az utóbbi évek távlatokra is mutató intézkedései is ezt jelzik —, és; nem 
látható más reális és eredményekkel kecsegtető alternatíva. 


Az új körülményekhez való alkalmazkodás 
nem mehet végbe konfliktusok nélkül 


Az eddigi tapasztalatok azonban azt is jelzik, hogy ez a folyamat nem konf. 
liktusmentes. E konfliktusok adódhatnak a gazdaság rövid távú nehézségeinek 
és a hosszú távú fejlődés követelményeinek eltéréséből, például valamiféle 
, absztrakt" szocializmuskép vagy a szocialista elvekkel azonosított, ám esetleg 
csak meghatározott fejlődési szakaszt tükröző tételek és a valóságos folyama- 
tok konfrontálódásából; végezetül forrásuk lehet a hosszú távú gazdasági kö- 
vetelmények irányában tett intézkedések társadalmi hatása (adott esetben mel- 
lékhatása), illetőleg a , gazdasági fejlődés követelményeinek" megfelelő társa- 
dalmi feltételek kialakítása. 

Nem lévén közgazdász, nem a gazdaságból, annak rövidebb és hosszabb távú 
igényeiből, vagy éppen szerkezetéből, távolabbi vagy közelebbi múltba vissza- 
vivő belső ellentmondásaiból fakadó konfliktusokkal kívánok itt foglalkozni. 
Mindössze néhány, olyan társadalmi jellegű problémát szeretnék jelezni, ame- 
lyekkel a gazdaságirányításnak számolnia kell a gazdaság szervezetrendszeré- 
nek további reformmunkálatai során. 


Az első ilyen probléma a reform elviselhetősége. Bizonyos értelemben , gyűj- 
tő" probléma, hiszen sokféle tényező hatása halmozódik fel benne. Annak meg- 
állapítása, hogy a társadalom mennyire képes elviselni valamit — gazdasági 
döntéseket, politikai határozatokat stb. és természetesen bármilyen reformot —, 
önmagában is politikai értékelést jelent. A politikai értékelést befolyásoló tár- 
sadalmi tényezők tehát jelen vannak a reform társadalmi fogadására, elviselé- 
sére vonatkozó döntésekben. Minthogy azonban politikai rendszerünkben a tár- 
sadalom sokrétű érdekviszonyait valóban tükröző visszacsatolás még nem meg- 
oldott probléma, pontosabban a visszacsatolás az érdekérvényesítés lehetőségei- 
től függően szelektív jellegű, így az elviselhetőségre vonatkozó állásfoglalások 
bizonyos értelemben szubjektív jellegűek, s megnyilvánulhatnak nem csupán 
a gazdasági racionalitás követelményeinek ellenében — ami végül is minden- 
képpen előfordulhat —, hanem partikuláris érdekek kifejeződéseként is. 

(Jó példa erre a lakbéremelés hosszan húzódó ügye. A reális lakbér beveze- 
tésének elhúzódásában az egyik sokat hangoztatott érv az volt, hogy a lakos- 
ság ezt nem, vagy nehezen viselné el. A valóságban a lakbéremelés a lakosság- 
nak viszonylagosan kisebb, kb. 30 százalékát érinti, mert körülbelül ennyien 
laknak tanácsi bérlakásokban, a kétharmádos többség a személyi tulajdont 
képező lakásformák valamelyikében lakik. Ennek a kb. 30 százaléknak az ösz- 
szetételéből következően, hiszen — Budapest kivételével, ahol egyébként a 
tanácsi bérlakások aránya az országos átlaghoz képest sokkal nagyobb — el- 
sősorban azok a rétegek lakják a bérlakásokat, amelyek kedvezőbb helyzetben 
vannak az érdekkifejezést és érvényesítést illetően, a valóságos érintettségnél 
erősebb szembenállás mutatkozhatott meg. Az , elviselhetőség" szempontjából te- 
hát a lakosság egy részének és azon belül is sajátos rétegeknek érdekei, véle- 
ménye került hosszú ideig elsősorban értékelésre. Egyebek között azért ís, 
mert a valóságos számadatok sem voltak megfelelően ismertek.) 

A gyakorlat azt mutatja, hogy a társadalom , elviselőképessége", ha nem is 
konfliktusmentesen, eddig mégis kedvezően alakult — mégpedig nem kismér- 
tékben a megfelelő informáltság folytán —, sőt egyes társadalmi rétegekben a 
reform továbbfejlesztésének igénye különösen erőteljesen mutatkozik. Nem 

kétséges azonban az sem, hogy az , elviselőképesség" nem értelmezhető csak 
a magyar társadalom kontextusában, hanem a kialakult nemzetközi gazdasági 
és politikai összefüggések kondícionáló hatását is figyelembe kell venni. 

Lényegében már az elviselhetőség mértékének értékelésében ís közrehat a tár- 
sadalom ideológiai kondicionáltsága, de ennél általánosabban is jelentős sze- 
repet játszanak az ideológiai tételek, és az egyes reformintézkedéseknek hoz- 
zájuk való viszonyítása. Egyebek között az MTA Közgazdaságtudományi In- 
tézetében folyamatban levő kutatások (a gazdaságpolitika alakulásával kapcso- 
latban) is rámutattak arra, hogy a szükségessé váló (vagy annak vélt) gazda- 
sági döntések összeütközésbe kerülhetnek valamilyen , érvényesnek tekintett 
szocializmus-felfogással" vagy egy absztrakt szocializmusképpel. 

Talán felesleges is utalni arra, hogy ez, bár rendkívül nehéz kérdés, és még 
inkább azzá válhat (különösen ha sajátos érdekekhez fűződő törekvések egyes 
meghaladottnak tűnt ideológiai elemekkel szemben ható intézkedést az egész 
ideológiai rendszer megkérdőjelezésének fogják fel vagy még inkább tüntetik 
fel), maga a probléma egyáltalán nem egyedülálló a történelemben. A szocia- 
lista társadalom is találkozott már vele, említsük csak a NEP bevezetésével 
kapcsolatos vitákat, vagy Magyarországon az 1957-től a hatvanas évekig ter- 
jedő időszakot; sőt a hetvenes évek első felében ez a kérdésfeltevés még visz- 
szalépésre is vezetett. De nemcsak a szocialista társadalom produkált ilyen 
problémákat. Lényegében minden ideológiai rendszer tartalmazott túlélt ele- 
meket, minden ideológiai rendszer egy idő múltán hajlamos volt megfeledkezni 
saját funkcionális jellegéről, és minden ideológiai rendszerrel előfordult már, 
hogy egyes túlélt elemeinek abszolutizálásával próbáltak szembeszegülni az 
újjal azok (emberek és szervezetek is), akiknek, illetve amelyeknek érdekeit 
az új sértette (vagy úgy hitték, hogy sérti). 

Ezzel a problémával szembe kell nézni. Ha nem nézünk vele szembe, akkor 
könnyen olyan helyzetbe kerülhetünk — most már túl a szükséges reformok 
kibontakozásának nehezítésén —, hogy széles körű ideológiai bizonytalanság 
alakul ki, az értékek elbizonytalanodása, relativizálódása megy végbe, régi és 
új értékek ellentmondásaiból fakadó negatív következményekkel együtt stb. 
Ezzel is összefüggésben jelentősen eltérhetnek egymástól a politika egyes te- 
rületei (például a gazdaságpolitika, az agitációs és propagandamunka stb.). 
A probléma megfogalmazása tehát nem az ideológia lebecsülését jelenti. Éppen 
ellenkezőleg: nagy jelentőségű és alkotó munkára van szükség és lehetőség. 

Vallom ugyanis, hogy a politikai rendszer egyes elemei — akár tevékenységi 
formái — között megnyilvánuló eltérések, adott esetben konfliktusok, végül is 
szükségszerűek, és a politikai rendszer egésze adaptációjának egyik forrását 
jelentik. Az sem tagadható, hogy az , ideológiai bizonytalanságban" is bennrej- 
lik az ideológia mozgása. Az egész társadalomnak az új (mégpedig jórészt a 
saját maga kitermelte új) követelményekhez való adaptációja pedig nyilván- 
valóan nem mehet végbe konfliktusok nélkül, sőt ennek az adaptációs folyamat- 
nak egyik legfontosabb eleme éppen a konfliktusok elviselése és kezelése, , fi- 
nomabb", ha szabad így mondani: funkcionális jellegű módjának társadalmi 
méretű kifejlődése. Mégis mindezek a problémák tudatos elemzést igényelnek 
magának a reformfolyamatnak a sikere érdekében. 

Végül: minden reformmal szemben élnek fenntartások, kétségek, sőt kibon- 
takoznak ellenakciók is. Különösen így van ez akkor, ha a hosszú távú reform- 
elgondolások kimunkáltsága még nem teljes, ha egyes, lényeges problémákra a 
megoldás még nem alakult ki. Mi például kevéssé foglalkoztunk még a gaz- 
daság strukturális változásainak társadalmi következményeivel; az esetleg — 
gazdaságtalan voltuk miatt — megszüntetésre kerülő vállalatoknál vagy visz- 
szafejlesztendő iparágakban dolgozók további foglalkoztatásának rendkívül 
komplex problémájával. Így azután könnyű érvek adódnak tetszetős eszmei 
burokba öltöztetett érdekcsoportok tevékenységének, különösen akkor, ha ko- 
rábbi hibákra is történhet hivatkozás. (Emlékezetesek például a szénbányászat 
visszafejlesztésére hozott egykori — bár egyáltalán nem a reformmal kapcso- 
latos, hanem éppen közgazdaságilag sem átgondolt, illúziókra alapozott — dön- 

tés következményei, majd a döntés alapjával szembenálló gazdasági fejlődés. 
Vagy: nincs megfelelően kimunkálva például a gazdasági tevékenység vissza- 
csatolásának módja — a piac szerepe ebben a folyamatban, a piaci kontrollt 
kiegészíthető eszközök és alkalmazásuk kívánatos határai stb. — és ennek po- 
litikai összefüggései sem. A példákat talán sorolni sem kell.) 

Gunnar Myrdal világhírű könyvében (Korunk kihívása: világszegénység) fe- 
lületesnek nevezte a ,nem gazdasági tényezőktől elvonatkoztatott" szemléletet. 
Azt hiszem, ez a felületes szemlélet nemcsak felületes, hanem végső soron gaz- 
dasági szempontból eredménytelen is. A fordított, a gazdasági tényezőktől el- 
: vonatkoztatott szemlélet azonban már bűnösen felületes, sőt a maga illuzórikus 
jellegével — ahogyan ezt az egykori politikus a politikára nézve megállapítot- 
ta — több mint bűn, hiba. 


NYERS REZSŐ: 


Az alapelveket jobban érvényre juttatva 
folytatni kell a reformfolyamatot 


A válaszomat arra a kérdésre, hogy a gazdaságpolitika és a gazdaságirányítás 
viszonya az elmúlt 15 év alapján hogyan minősíthető, egy kérdéssel kezdem. 
Vajon lehet-e azonos jelzőkkel minősíteni, pestiesen szólva , egy kalap alá ven- 
ni" az elmúlt 15 évet? Szerintem csak annyiban, hogy a gazdasági reform prob- 
lémái 1968 óta meghatározó szerepet játszottak a történtekben. Közelebbről 
vizsgálva azonban nagyon is különböző részidőszakokat találunk, tulajdonkép- 
pen csak a pártkongresszusi határozatokban, a nagy általános célokban és el- 
vekben találunk folyamatosságot, a politikai gyakorlatban két időpontban — 
1973-tól és 1979-től — lényeges változások történtek. 


Igazában szerintem a gazdaságpolitika nagyfokú , manőverezési időszaka" 
volt ez a másfél évtized, amikor egyszerre akartunk megvalósítani három dol- 
got: a reform kibontakozását, a gazdasági egységek mentesítését a zavaroktól, 
a politikai szféra megóvását attól, hogy piaci hatások , keresztezzék" a politika 
befolyását. Nos, ma már világos, hogy a három dolgot egyforma súllyal lehetet- 
len érvényre juttatni, viszont az alá-, fölérendelést nem vállaltuk, ebből adó- 
dott a hol erre, hol arra manőverezés. 

A politikai hangsúlyok időről időre eltolódtak. 1968—72-ben a megújulás do- 
minált a gazdaságpolitikában és az irányításban, 1973 és 1978 között azonban 
már a megújulás korlátozása, majd leállítása volt a jellemző. Akkoriban a gaz- 
dasági növekedés erőltetése már nem támaszkodott működőképes ár- és szabá- 
lyozórendszerre, ehelyett ismét a reform előtti módszerek kerültek előtérbe, 
nem hivatalos , árnyékmechanizmus?" formájában. Így azután 1978 végére — 
— részben külső, részben belső okokból — labilissá vált a népgazdaság külső 
egyensúlya. 1979-től ismét változás történt, egy új és egy korábbi prioritás ér- 
vényesült: a népgazdaság külső egyensúlyának konszolidálása és a reform- 
folyamat folytatása került napirendre. 

1979-től megfigyelhető, hogy a külgazdasági konszolidáció és a piaci mecha- 
nizmus fejlesztése hol egymást segítő, hol egymást keresztező tényezőként hat; 
1981 vége óta főként a keresztező hatás a jellemző. 


A gazdaságfejlesztésben bizonytalanságok, eltérően értelmezett társadalmi- 
érdek-felfogások jelentkeztek a hetvenes években: milyen a mezőgazdasági be- 
fektetések társadalmi hasznossága; a tőkés világpiaci kapcsolatok bővítésének 
adjunk-e szerepet az ipari struktúra változásában; helyes-e szélesíteni a kis- 
és középvállalatokat a termelésben, szolgáltatásban; a központi fejlesztések és 
a piaci alkalmazkodás szerepe milyen legyen a termelési szerkezet formálásá- 
ban. Mindezek szerves összefüggésben merültek fel a gazdaságirányítás miként- 

jével: a piaci prognózis figyelembevételével a központi tervezésben, az ár-, az 
adó- és a jövedelemszabályozás mértékeivel, a gazdasági szervezetek összevoná- 
sával vagy szétválasztásával. A fejlesztési bizonytalanságok tehát kölcsönhatás- 
ban álltak az irányításbeli következetlenséggel. Ezért aztán én semmiképpen 
sem helyeslem azt a véleményt, hogy a gazdaságpolitika mindvégig jó lett volna, 
csupán a gazdaságirányítás gyakorlata szülte a hetvenes évek ismert problé- 
máit. 


Ami pedig az irányítási rendszer fő elemeit illeti, úgy vélem, hogy a közpon- 
ti tervezés és az állami szabályozás megfelelő kölcsönhatásban volt egymással, 
bár hangsúlyozni kell, hogy a minőségi és hatékonysági célok megvalósulását 
ösztönözte is, meg fékezte is a szabályozórendszer. Különösen a hetvenes évek 
második felében, mikor a normativitás a minimumra csökkent, egyedi alku- 
dozások sorozatából állt az állami szervek és a nagyvállalatok kapcsolata. A leg- 
inkább visszahúzó tényezővé azonban mégis a szervezeti-intézményi reridszer 
vált. Bebizonyosodott, hogy a régi értelemben vett ágazati irányítás , kalodá- 
nak" bizonyul a fejlődőképes vállalatok számára, csak az elmaradók számára 
nyújt segítséget. A vállalatok jó része pedig különböző összevonásokkal ért el 
pillanatnyi hatékonyság-javulást, fokozódó önellátásra törekedett kooperáció 
helyett; igaz, hogy a profilmódosítás lehetőségétől a legutóbbi időkig el volt 
vágva. A szervezeti megoldások nagyrésze ún. , pótcselekvésnek" bizonyul a jö- 
vő szempontjából. A tanulság mindebből az, hogy a gazdasági mechanizmus 
mindhárom fő elemét egymással összhangban kell fejleszteni, csak Így hozhat 
tartós, jó eredményt. 


Összegezett véleményem a következő: az elmúlt 15 év teljesítménye a gazdasá- 
gi reform nélkül egész biztosan sokkal rosszabbul alakult volna, mai nehézsé- 
geink nagyobbak lennének, politikai helyzetünk aligha lenne a maihoz hason- 
líthatóan konszolidált. De úgy érzem, a tételt ki kell egészítenem azzal, hogy 
a reformfolyamat 1973—78-as megtorpanása nélkül, az , árnyékban" történő 
központosítás nélkül minden bizonnyal jobb lenne a másfél évtized mérlege, 
adósságállományunk lényegesen kisebb lenne a mainál. Nem állítom, hogy jó és 
zavartalan lenne a helyzetünk, mert az elképzelhetetlen a mai világgazdasági 
válsághelyzetben, a kelet— nyugati kapcsolatok súlyos romlásának és a KGST- 
beli előnyeink jelentős csökkenésének az időszakában. Egy dolog azonban biz- 
tos: nem a gazdasági reform megvalósításának, hanem inkább a reform vissza- 
fogásának volt destabilizáló hatása, az utóbbi tette hosszabb távon kockázatossá 
a helyzetünket. Ezt a tanulságot nem lehet eléggé hangsúlyozni az elbizonytala- 
Tirst politikai közvélemény tisztázottabb politikai tudatának kialakulása ér- 

e A 


A fejlettebb irányítási rendszer követelményei 


Az első általános követelménynek azt tartom, hogy az irányítás egészében he- 
lyesen ötvöződjön a rendszer távlati (stratégiai) stabilitása a rövid távú (tak- 
tikai) rugalmas alkalmazkodóképességgel. A rendszer , stabil pilléreiben" — a 
vállalati önállóságban és felelősségben, az állami irányítás jellegében és esz- 
köztárában, a belső és külső piaci kapcsolatok felhasználásának lehetőségében 
— alapvetően biztonságra van szükség a vállalkozások tervezése és megvalósítá- 
sa érdekében. Ugyanakkor az irányítás , nem stabil elemeiben" — az árakban, 
az adókban, a hitelfeltételekben, a valutaárfolyamban, az új vállalkozások ala- 
pításában és a visszafejlesztésekben — oly mértékű rugalmasság legyen, amilyet 
a helyzet követel. 


A második követelmény szerintem az, hogy a társadalmi tudatban, különösen 
a politikai szférában és a gazdasági szakemberek körében teret nyerjen és álta- 
lánossá váljék az 19866-os reform gazdaságirányítási filozófiája, amely mentes az 
etatista dirigizmus felfogásától meg a szabadpiaci ábrándoktól. Tévedés lenne 
azt hinni, hogy e tekintetben minden rendben van. Politikusoknál gyakorta 

jelentkezik az állami cselekvés lehetőségeinek túlértékelése, néha — különösen 
az irányítás rugalmas elemeinek változásakor — némelyek a gazdaságot egy- 
szerűen rövid távú politikai megfontolások uralma alá helyeznék. Gazdasági 
szakembereink egy része viszont a gazdasági ésszerűséget féltve, a legszíveseb- 
ben politikamentes környezetben, a , laikusok" ellenőrzése és beleszólása nélkül 
dolgozna ; persze ez is valóságidegen. A megoldás csak az lehet, ha pártunk egé- 
sze és a társadalom többsége minden óvatoskodó kétértelműség nélkül, szocia- 
lista ideológiaként fogadja el a reformfilozófia lényegét. 


A harmadik követelmény a gazdaságpolitikai törekvések tisztázottsága a je- 
len és a jövő összefüggésében. Ez azért különösen fontos most, mert a magyar 
népgazdaság sajátos helyzetben van, maga mögött hagyta a régi növekedési 
lehetőségeket, de még nem képes új módon növekedni, az átmeneti helyzet kon- 
szolidációs gazdaságpolitikát követel, erőltetett ütemben és rendkívüli módon 
történő egyensúly-helyreállítást, az erős növekedési korlát tudomásulvételét. 
A jövő gazdaságpolitikájának — mihelyst a konszolidációs kényszerszakaszon 
túljutunk — már nem csupán egyensúly-helyreállítónak, hanem fejlődést ösz- 
tönzőnek kell lennie, export-expanzióval, a külső egyensúly mellett már a hazai 
felhasználás bizonyos mértékű növekedésével. 

A konszolidációs feladatok közé tartozik a gazdasági mechanizmus működő- 
képességének a javítása is, annak figyelembevételével, hogy ebben a szakasz- 
ban az állami beavatkozás gyakran kivételes jellegű, szélesebb és mélyebb, 
a normatív szabályozás elvét azonban ekkor is előnyben kell részesíteni, mint 
ahogy 1983-ban szerencsére módot találtak erre az importmérséklés esetében. 
Az új módon történő későbbi fejlődéshez azonban a mostaninál fejlettebb gaz- 
daságirányításra van szükség, amely a vállalatokat nagyobb piaci mozgékony- 
ságra ösztönzi és készteti egyszerre. 

Nagyon sok függ attól, hogy milyen jelen- és jövőképet hordozunk a fejünk- 
ben mi, gazdaságpolitikusok, továbbá a szakemberek miként gondolkodnak a 
kivételes helyzetről és az általános elvekről. Ha nem teszünk különbséget a 
különböző szakaszok tennivalói között, akkor félő, hogy erőfeszítéseinknek vé- 
gül is sziszifuszi jellege lesz, a felfelé görgetett szikla ismételten visszagurul a 
mélybe. 

A jövő fejlettebb irányítási rendszerét szerintem változatlanul a tervezés és 
a piaci automatizmus szerves összekapcsolására kellene alapozni. A népgazda- 
sági tervet a gazdaságpolitika fő megnyilvánulásaként helyes értelmezni, amely 
kifejezi a fejlesztés koncepcióját és irányát, normatív szabályozást valósít meg, 
nem tartalmaz közvetlen utasításokat a vállalatok felé. A vállalati tevékenység 
mozgatórugója az anyagi érdekeltség, amelynek centrumában az éves jövedel- 
mezőség és a hosszabb távú eszköz- (tőke) hatékonyság áll. 


Milyen konkrét fejlesztés kívánatos a gazdaságirányítás rendszerében? Vé- 
leményem szerint a következők: 


€ A nyereségérdekeltség szerepének növelése a vállalatok saját erőből törté- 
nő fejlesztése és a dolgozók béren felüli jövedelmének alakulása tekintetében. 
Ennek érdekében el kell! érni, hogy a nyereség jobban feleljen meg a tényleges 
hatékonyságnak. 


0 Javítani, ösztönözni és a mainál jobban ellenőrizni kell a vállalati eszköz- 
(tőke)-gazdálkodást. A tulajdonosi funkció ellátását hatásosabbá, keményebbé 
kell tenni a mainál, ezért azt el kell különíteni a tőkét működtető vállalatveze- 
téstől, úgyszintén az éves irányításban résztvevő államigazgatási szervektől, és 
külön — az állam által megbízott — szerveknek kel! átadni a tulajdonosi jogo- 
sítványt. 

80 A szocialista vállalkozás fejlesztése érdekében korlátozni kellene a vállala- 
ti monopolszervezeteket és ezzel együtt szélesíteni a vállalatok közötti versenyt. 


0 Nagyobb szerepet kell adni a hitelnek a gazdasági életben mind az álló-, 
mind a forgóeszköz-gazdálkodás terén. Ennek feltétele az, hogy a hitel ne álla- 

mi juttatásként működjön, hanem üzleti befektetésként, amely hatékony fel- 
használásra kényszerít. 

0 Ki kell alakítani az állami vállalatokban a vezetés és a dolgozók partneri 
együttműködésének a mainál világosabb, markánsabb formáját. Helyes lenne 
szerepet adni a szakszervezeti szervek bevonásával a vállalati dolgozók önkor- 
mányzatának. 


Nincs szükség második reformra, 
de szükséges az irányítás lényeges, komplex fejlesztése 


Az 1988-as reform alapelveit megfelelő keretnek tartom a továbbfejlesztéshez, 
ha egyértelművé tesszük, hogy lényeges és komplex továbbfejlesztést akarunk. 
Nem szükséges második reformot előkészíteni, mert szerintem az első alapjában 
sikeres, csak végig nem vitt folyamat, továbbá azért, mert az alapelvek tág 
lehetőséget adnak a reformfolyamat folytatásának. De ezt a megállapítást hang- 
súlyozottan az 19868-os központi bizottsági határozatra, az abban foglalt alap- 
elvekre értem, nem arra, amit azokból 1988-ban, a bevezetéskor sikerült ér- 
vényre juttatni. 3 

El kell gondolkoznunk azon: miért merül fel egyesekben a második reform 
szükségessége? Hallgatva és olvasva az érveket, úgy látom, azért, mert a reform 
elvi kereteit az 1968-as gyakorlattal azonosítják, és azt keveslik a jövő szem- 
pontjából. Szerintem ez téves értelmezése a dolognak, ám igaz, hogy másoknál, 
a , reformlimitálóknál" is megfigyelhető az 19868 végállomásként való értelme- 
zése, mert ők valahogy úgy gondolkodnak: , elég volt már az elvek (lényegében 
az 1949—56-ban megfogalmazott elvek) eróziójából"; nem jobb mechanizmus 
kell, hanem keménykezű vezetés. Nagyon úgy fest, hogy a két álláspontot 
vallók közvetett vitája is belejátszik a dolgok alakulásába. Hogy elvi alapon 
foglalhassunk állást, ahhoz tisztáznunk kell az 1986-os elvi határozat és az 
1968-as konkrét bevezetés egymáshoz való viszonyát. 

Véleményem szerint a mi reformunk által megvalósítandó gazdaságirányítás 
alapelveit — úgy is mondhatjuk: modelljét — az 19686-os határozat és az általa 
jóváhagyott koncepció tartalmazza. Ezt nyilvánvalóan nem lehetett egyetlen 
akcióval elérni. 1988-ban az volt a konkrét célunk, hogy a régi és az új modell 
között , átlépjük a Rubicont". Ezt el is értük, 1970—71-ig még előrehaladtunk, 
aztán megálltunk. Tehát az elvi modell felé való fejlődésben valahol félúton 
megálltunk, mert j 


0 a szabályozott piac nem bontakozott ki eléggé, a termelésre gyakorolt ha- 
tása korlátozott maradt, helyette állami túlszabályozottság és széles körű de- 
ficit-finanszírozás maradt fenn ; 

8 a gazdaság szervezeti hozzáigazodása az új gazdaságirányítási elvekhez 
csak alig-alig történt meg, a központi ágazati irányítás vegetált, a vállalati túl- 
központosítás fennmaradt, a verseny csak szűk területen jutott érvényre; 

0 a reform sokat nyújtott életszínvonalban és fogyasztásban az emberek- 
nek (helyesen), de keveset adott termelési érdekeltségből a kisebb dolgozói cso- 
portoknak; mint gyakran hallhatjuk: ,a reform megállt a nagyvállalatok kapu- 
jában". 

Felmerül a kérdés: a világgazdasági és a belső helyzet lényeges változása nem . 
kérdőjelezi-e meg a korábbi alapelveket? Véleményem szerint egyáltalán nem, 
sőt inkább megerősíti azokat. A körülmények változása nagyon jelentős, de 
azok nem annyira a gazdasági mechanizmus modelljét érintik, mint inkább a 
gazdaságpolitikai gyakorlatot. A mechanizmusreform a növekedés és az egyen- 
súly összekapcsolását hangsúlyozza alapelvként, a gazdaságpolitika viszont ak- 
koriban a növekedés gyorsítását szorgalmazta — ami 1988 és 1973 között 
egyensúlyjavulás mellett jött létre. Nyilvánvaló, hogy a gyorsítás a mai körül- 
. mények mellett nem lehetséges az akkori módon. 

Természetesen más hatások és követelmények tekintetében is szükségesek 
hangsúlyeltolódások, nagyobb erővel merül fel a tőkegazdálkodás megújítása, 
úgyszintén a gazdasággal összefüggő politikai mechanizmus fejlesztése. 


Végül is az a véleményem, hogy ha jól fogjuk fel az 1968-ban követett alap- 
elveket, azok megfelelő keretet nyújtanak az irányítás lényeges fejlesztésére. 


POZSGAY IMRE: 
Felelős történelmi elemzés alapján továbblépni 


Ha a gazdaságpolitika és a gazdaságirányítás viszonyáról van szó, akkor cél- 
szerűnek tartom a Központi Bizottság 1966. május 25—27-i határozatáig visz- 
szamenni. Ebben a határozatban fogalmazták meg ugyanis a gazdaságirányítá- 
si reform alapelveit és kidolgozásának részletes programját is. Ennek a doku- 
mentumnak a tanulmányozásából kitűnik, hogy a párt akkor a reformot a gaz- 
daságpolitikát is átalakító kezdeményezésként vállalta. Bizonyság erre mindjárt 
a határozat első mondata: ,A reform mindenekelőtt gazdasági mechanizmu- 
sunknak, ezen belül a gazdaságirányítás rendszerének a reformja, ugyanakkor 
szorosan összefügg pártunk gazdaságpolitikájával, és annak továbbfejlesztésé- 
re irányul." (Kiemelés tőlem. — P. I.) 

Előbbi kijelentésem igazolására szükségesnek tartom a határozatnak még két 
gondolatát idézni az I. fejezetből: , A reform politikai fontossága mindenekelőtt 
abban rejlik, hogy a tömegek életszínvonalának jövőbeni gyorsabb emelését 
hivatott biztosítani, s arra törekszik, hogy az egyes dolgozó életszínvonala a je- 
lenleginél jobban függjön munkája társadalmi hasznosságától, egyéni teljesít- 
ményétől és a kollektív munka eredményességétől ... A szocializmus fejlődésé- 
re, a közérdeket szolgáló alkotómunka szabadabb kibontakozására van szükség. 
Végül politikai cél, hogy a reform révén kedvezőbb feltételeket teremtsünk- a 
szocialista demokrácia további fejlődéséhez." A továbbiakban pedig ez követ- 
kezik: , A reform tehát maga is fontos tényezője a gazdaságpolíitikai fejlődés- 
nek... E cél megkívánja társadalmunk szocialista alapjainak erősítését, a szo- 
cialista termelési viszonyok formáinak fejlesztését." (Kiemelés tőlem. — P. I.) 

Szükségesnek tartottam felidézni ezt a sokaknál már feledésbe merült hatá- 
rozatot, mert véleményem szerint az 1988-as reform fő problémája, hogy a meg- 
valósítás során nem sikerült összhangot teremteni a gazdaságpolitikai célok és 
a gazdaságpolitikának ugyancsak részét képező gazdasági mechanizmus között. 
Alapos történelmi elemzéssel kellene válaszolni arra a kérdésre, mi történt 1966 
és 1968 között, és mi történt 1968 óta. , 

A gazdaságpolitikai célok közül messzemenően megvalósult a dolgozók élet- 
körülményeinek javítását, az életszínvonal emelését szolgáló szándék. De azt 
már nem értük el, hogy az egyes dolgozó életszínvonala jobban függjön mun- 
kája társadalmi hasznosságától, egyéni teljesítményétől. 


Azért említettem éppen az életszínvonalat, mert példáján a legszemléleteseb— 
ben ábrázolható az előbb már említett ellentmondás. Az életszínvonal emelke- 
dése kétségkívül vívmány, méghozzá nagy vívmány. Megőrzése a humanista 
szempontokon túl politikailag azért nagyon fontos, mert ez a társadalmi stabi— 
litás egyik tartóoszlopa. Kérdés azonban, hogy a személyes fogyasztás fellen-— 
dülése a hetvenes években, a kereslet-kínálat egyensúlyának fenntartása, a 
hiányjelenségek visszaszorítása a személyes fogyasztásban — mennyiben a 
mechanizmus működését szolgáló gazdasági szabályozók következménye, és 
mennyiben a gazdaságpolitika. az általános politika következménye. 


Véleményem szerint mindvégig a politika őrködött az életszínvonal növeke-—- 
désén, ezért a megvédésén is a politikának kell őrködnie a társadalmi egység és 

együttműködés fennmaradása érdekében. A gazdasági mechanizmus ugyanis 
néhány alapvető feladatát nem tudta megoldani, ezért a politikának időnként 
át kellett felette nyúlnia és közvetlenül beleszólni a gazdasági viszonyokba, fő- 
. leg a felhalmozás és fogyasztás arányaiba. Erre azt mondhatják, hogy ekként 
"maga a politika torzította el voluntarista beavatkozásaival a gazdasági viszo- 
nyokat. Természetesen ez is megvizsgálandó, de kár lenne elhamarkodottan egy 
elvakult mechanizmus-apológia nevében ítélni. 

Mindenekelőtt szemlét kellene tartani az 1968-as mechanizmusreform ered- 
ményei és ellentmondásai fölött. Ez ugyanis nemcsak egy szűk szakmai közvé- 
lemény ügye. Politikai kultúránk fejlettségét mutatja és fejlődése múlik azon, 
hogy saját múltunkat mennyire tudjuk torzítások és elfogultságok nélkül meg- 
ismerni. Csak így kerülhető el az a veszély, hogy a régi dogmákat új dogmákkal 
cseréljük fel. Ezért égető szükségesség a hetvenes évek mélyreható elemzése, 
amellyel a tudomány mai napig adósunk. 

Szerintem kétségtelen eredménye a reformnak, hogy végleg a magyar gaz- 
daságtörténet emléktárába helyezte a tervutasításos irányítási módszert. Ezzel 
szorosan" összefüggő eredmény, hogy azt bizonyította: egy elvont, moralizáló, 
normatív szocializmuskép nem vezérelheti a gazdasági folyamatokat, cseleke- 
deteket. Sőt éppen arról van szó, hogy tényleges gazdasági teljesítmények nél- 
kül talajukat vesztik a politikai, szociális értékek is. Ámde nemcsak ilyen 
eredmények és felismerések következtek a reformból, hanem szembetűnő el- 
lentmondások is. 

A történelmi hűség megköveteli, hogy kimondjuk: ezek az ellentmondások 
feszítő erejűek voltak és intézkedéseket követeltek, még mielőtt a reform kriti- 
kája, majd a reform körüli politikai vita kibontakozott volna 1972-ben. Csak a 
legfontosabbakat említem: nem működtek a piac egyensúlyt teremtő, szabályo- 
zó eszközei, mert nem jött létre valóságos szocialista piac; nem érvényesült a 
vállalatoknál az ár- és költségérzékenység követelménye, amit a termelés rend- 
kívül magas anyag- és energiaigényessége is bizonyít; a vállalatok továbbra is 
a növekedésben voltak érdekeltek, nyereségérdekeltségük ennek rendelődött 
alá; nem sikerült piaci eszközökkel szabályozni a felhalmozás és a fogyasztás 
arányát, a beruházásokat továbbra is csak adminisztratív eszközökkel tudtuk 
a gazdaságpolitikailag és társadalmilag eltűrhető keretek között tartani; a mun- 
ka termelékenysége és a műszaki fejlődés nem a gazdaságpolitikai célok szerint 
alakult, elmaradt azoktól; az infrastruktúra fejlődése messze elmaradt a köve- 
telményektől stb. Az emlékezet felfrissítésére hadd idézem a kormány elnökhe- 
lyettesének a Népszabadság 1969. szeptember 14-i számában megjelent nyilat- 
kozatát (Timár Mátyás: Számadás évközben): , Bár van némi előrehaladás, nem 
sikerült még egyensúlyi helyzetet teremtenünk a beruházások tekintetében. Na- 
gyobb az igény és több a vállalati pénzforrás is, mint az építési kapacitás és 
a gépimport lehetősége." 

A felsorolt és egy rövid válaszban nem elemezhető ellentmondások is jelzik, 
hogy az 1988 és 1974 közötti, viszonylag kiegyensúlyozott, ám olykor idillikus- 
nak feltüntetett gazdasági helyzetünket nem annyira az új mechanizmusnak, 
mint inkább közvetlenül a gazdaságpolitikának köszönhetjük. Ezzel nem kívá- 
nom azt állítani, hogy a gazdaságpolitika az említett időszakban tévedhetetlen 
volt és azt sem, hogy a gazdasági mechanizmus és a gazdaságpolitika között 
nincs kölcsönhatás. 

Emlegetik a magyar mezőgazdaság eredményeit, amelyek — úgymond — az 
új mechanizmussal adekvát viszonyok kifejezői. Meg kell azonban mondani, 
hogy az agrár- és főleg az élelmiszer-termelés sikerei szintén a politika, a gaz- 
daságpolitika —. az életszínvonalhoz fűződő érdekek — közvetlen következmé- 
nyei. Ezek az érdekek követelték meg, hogy a paraszti tradíciónak és életfor- 
mának, a falusi munkamegosztási és intim szociális viszonyoknak megfelelő 
vállalati (szövetkezeti), önigazgatási intézmények jöjjenek létre, amelyeket a 
gazdaságpolitika megfelelő állami támogatási, hitelfelvételi és beruházási in- 
tézkedésekkel segített. 

A mechanizmus problémáit, ellentmondásait nem azért kell felemlegetni, 
hogy újabb érveket adjunk a reform ellen. Nem, hanem azért, hogy elfogulat- 
lanul — most már talán nem túlzás így mondani — objektív történelmi elemzést 
készíthessünk komplex módon az elmúlt 15 év tapasztalatairól. A reformra, a 
reform folytatására feltétlenül szükség van. Helyes, ha az útkeresés közben 
visszatérünk a Központi Bizottság 1966-os határozatához. Nem tartom elveten- 
dőnek az 1968-ra való hivatkozást — egyébként is a közvéleményben ez az év- 
szám tudatosodott —, de elégtelennek és homályosnak tartom. Egy új reform- 
kezdeményezés szempontjából rendkívül izgalmas kérdés, hogy mi történt 1966 
és 1968 között. 1972 szerepét és jelentőségét is a maga reális összefüggéseiben 
kell tisztáznunk, miként azt is, mi történt 1968 és 1972 között, amikor a reform 
maga mutatta meg saját ellentmondásait. Ámde, amikor az 1966-os határozatot 
vesszük elő, ezt sem tehetjük kritikátlanul, és főleg nem hagyhatjuk figyelmen 
kívül, hogy az elmúlt tizenhét év történései nem tüntek el nyomtalanul, ha- 
nem a továbblépés feltételeivé váltak. Így kiderülhetne, hogy milyen sajátos 
politikai és gazdasági érdekek együtthatásának és feszültségének az eredménye 
az a mechanizmus, amely létrejött, és amelynek további reformja, fejlesztése 
nélkülözhetetlen ahhoz, hogy megbirkózzunk a világgazdasági helyzet káros kö- 
vetkezményeivel, de méginkább a magyar népgazdaság működési zavaraival. 


Meghatározni a társadalmi-gazdasági vonatkozási pontokat 


A legnagyobb nehézséget az okozza, hogy a világgazdasági válság miatt és 
az ország nemzetközi fizetőképességének megőrzése érdekében már hosszú ide- 
je rákényszerülünk arra, hogy a reform szellemével, a mechanizmus szabályai- 
val ellentétes kormányzati intézkedésekkel beavatkozzunk a gazdasági szerve- 
zetek működésébe. (Mint jeleztem, ilyen beavatkozások az említett ellentmon- 
dások miatt végig elkísérték a reformot, de most azokat is felülmúló adminiszt- 
ratív intézkedések sora vált elkerülhetetlenné.) 

Ezeket az intézkedéseket — példa rá az amúgy is akadozva működő nyere- 
ségérdekeltséget hátráltató mennyiségi exportérdekeltség szorgalmazása — 
ideiglenesnek, átmenetinek terveztük. Csakhogy ha ez az átmenet túlzottan 
sokáig tartana, akkor módszerei struktúrálódhatnak a népgazdaságban, és bi- 
zonytalan, beláthatatlan időre elodázhatják a reform továbbfejlesztésének a le- 
hetőségeit. Az első tennivaló tehát, nem vitatva az átmeneti intézkedések szük- 
ségességét, olyan konszolidációs áthidaló módszereket keresni, amelyek reáli- 
san elvezetnek a reform folytatásával a restrikciós korszakot meghaladó gaz- 
dasági távlatokhoz. 

E rövid távú konszolidációs program célja a gazdaságban felhalmozódó fe- 
szültségek csökkentése, ami egyszersmind lehetővé tenné, hogy a politikai sta- 
bilitás megőrzése mellett dolgozzuk ki távlati gazdaságpolitikai programunkat. 
Politikai szükségszerűség is egy ilyen távlati program kidolgozása, hiszen a 
szintentartás egy nép számára nem lehet tartós program. egy egész országot nem 
lehet szinten tartani. E távlati program nem lehet légvárépítés. Ezt azért em- 
lítem, mert a nyilvánosságra hozott reformtervekben egy újfajta voluntarizmus- 
sal találkozhatunk: a szabályozó-voluntarizmussal. Ezekben a tervekben imitált 
és szimulált viszonyokat írnak le, mintha egy társadalom nem valóságos viszo- 
nyokból állna (amelyben szabályozókkal nem szimulálható érdekek vannak je- 
Hét hanem a , Játsszunk okosan!"-társasjátékok bábfiguráiból, játékszabályai- 
ból. 

Már jelenlegi gazdasági problémáink között is — a gazdasági kereteket meg- 
haladó területeken, de a gazdaságra is visszaható jótékony következményekkel 
— több konkrét kezdeményezésre van lehetőség. Ilyennek tartom a társadalmi 
szervezetek, mozgalmak nagyobb arányú, valóságos bekapcsolását a gazdaság- 
politika formálásába. Az érdekek lehetőleg pontos feltárása és a politikai pre- 
ferenciák meghatározása alapján nagyobb szerepet kellene kapniuk a szakszer- 
v ezeteknek és a népfrontmozgalomnak a stabilizációs program és a távlati re- 

formprogram kidolgozásában. Ez a részvétel megerősíthetné e szervezetek, moz- 
galmak iránti társadalmi bizalmat, következésképpen a nehéz helyzetben is erő- 
sítené a politika bázisát. Természetesen ennek a részvételnek a helyi szintekig 
kell eljutni. Ez lehet a legbiztosabb módszer megakadályozni azt, hogy a mun- 


káskollektívák és helyi közösségek tőlünk független mozgalomban keressék a 
megoldást problémáikra. 


Az útkeresés, a távlatok keresése, meghatározása idején elkerülhetetlen újra 
tisztázni a politika és a gazdaság viszonyát. Ismételten leszögezve, hogy a poli- 
tikai értékeknek is elvész az alapjuk, ha nincs megfelelő gazdasági teljesítmény, 
mégis fontosnak látszik meghatározni azokat a társadalmi-politikai vonatkozási 


pontokat, amelyek tájékozódásul szolgálhatnak egy gazdasági reformprogram 
kidolgozásához. 


NH Továbbra is a társadalmi tulajdon jelöli ki az összes többi termelési, tár- 
sadalmi viszony helyét. A társadalmi tulajdon hatékony hegemóniájához — 
amikor tehát nem a politikai hatalom biztosítja jórészt ezt a hegemóniát, ha- 
nem az eredményes működés — nélkülözhetetlen megvizsgálni és fejleszteni e 
tulajdon funkcionálását szolgáló egész intézményrendszert. Túl kell lépni azon 
a helyzeten, néha csak látszaton, hogy a társadalmi tulajdon létformája a stag- 
nálás vagy merev pályákon való mozgás, a magántulajdoné pedig a dinamiz- 
mus, a kezdeményezés. 

8 A társadalmi tulajdon után másik fontos alapköve társadalmunknak a 
gazdasági növekedés, hiszen csak ez lehet a forrása az életszínvonal emelkedésé- 
nek, az életkörülmények javulásának, az ezzel összefüggő politika folytatásá- 
nak. Olyan mechanizmust kell teremteni, amelyben a vállalatok és a társada- 
lom érdekei úgy kapcsolódnak egybe, hogy a növekedés nem jár együtt az 
19568 után is fennmaradt erős kilengésekkel, az egyensúlyt állandóan felborító 
mechanizmusokkal. 

B A növekedés szükségleteihez igazodva biztosítani kell a társadalmi mobí- 
litás lehetőségeit. Ez a követelmény oly módon is kapcsolódik a növekedéshez, 
hogy feltételezi a társadalmi közös fogyasztási alapok, az infrastruktúra fejlesz- 
tését. (Csak közbevetőleg jegyzem meg, hogy az infrastruktúra alacsonyabb fo- 
kú importigénye a jelenlegi nehéz külgazdasági helyzetben is lehetővé teszi a 
fejlesztést, társadalompolitikai haszna pedig stagnáló életszínvonal mellett na- 
gyon jelentős.) 

B A növekedés, a mobilitás és az állami őrködés együtthatójaként kell fenn- 
maradnia a szociális biztonságnak. El kell vetni azt az illúziót, hogy a gyárka- 
puk előtt dörömbölő munkanélküli-sereg majd sakkban tartja a kapun belül 
levőket, rendbe teszi az üzemen belüli viszonyokat. Ismerünk olyan fejlett tő- 
kés országokat, ahol a teljes foglalkoztatás, sőt munkaerőhiány idején is rend- 
ben voltak a munkaszervezetek, termelékeny és minőségileg kifogástalan munka 
folyt, és ismerünk olyan szocialista országot, ahol a nagyfokú munkanélküliség 
ellenére súlyos zavarok vannak a termelőszervezeteken belül. Természetesen 
a felesleges munkaerőtől az üzemen belül, mint szükségtelen többletköltségtől, 
meg kel! szabadulni, de az államnak továbbra is a teljes foglalkoztatásra kell 
törekednie. 

8 Végül, de nem utolsósorban törekedjünk, hogy a társadalmi tulajdon di- 
namikus működéséhez megtaláljuk a tulajdon társadalmiságát megszemélyesítő, 
a működésben közvetlenül érdekelt és a munkaszervezettől való elkülönültség 
feloldása felé mutató tulajdonosi intézményeket. Egyrészt e folyamat járjon 
együtt gazdaság és politika, a pártirányítás, a pártszervezetek és a gazdasági 
szervezetek viszonyánuk politikai értékeink szellemében való tisztázásával, más- 
részt ehhez kapcsolódva annak megvizsgálásával, hogy a tulajdon és a mun- 
kásság hogyan viszonyulnak, kapcsolódnak egymáshoz. Hiszen célunk terme- 
lési viszonyaink szocialista jellegének fejlesztése. 

Ha ezeket a tájékozódási pontokat figyelembe vesszük, akkor joggal elmond- 
hatjuk, hogy a legmerészebb, de a realitásoktól el nem szakadt reformprogram 

is a szocializmusban és a szocializmusért készült. Így lehet ismét elővenni az 
19668-os határozatot, amelynek gazdaságpolitikai követelményei jórészt köve- 
telményként fogalmazhatók meg ma is. Továbbra is elérendő cél megteremteni 
az összefüggést az egyén, a kollektíva teljesítménye és az életszínvonal között. 
Nem kerülhet le napirendről a szocialista demokrácia fejlesztése, a gazdaság és 
a politikai intézményrendszer kölcsönhatásának vizsgálata. Kimondja ez a ha- 
tározat, hogy a szocialista termelési viszonyok formáit is fejleszteni kell. 


Ma sem mondhatunk le erről, amikor némelyek ezeket a.formákat a szocia- 
lizmuson kívül keresik. Mélyen tudatosítani kell: a politikai hatalom garantál- 
ja, hogy gazdasági viszonyaink csak egyfelé, a szocializmus irányába lehesse- 
nek nyitottak, de hogy ezek a viszonyok hatékonyak, működőképesek legyenek, 
ahhoz mélyreható változásoknak kell bennük végbemenni. Ez is politikai belá- 
tás kérdése. 


PULAI MIKLÓS : 


Szükség van a gazdaságirányítás 
komplex továbbfejlesztésére 


A gazdaságpolitika legnagyobb eredményének azt tartom, hogy mintegy 
húsz évvel ezelőtt felismerte a gazdaságirányítási rendszer nagy jelentőségét a 
gazdaságpolitikai célok kialakításában és végrehajtásában, új gondolati pályára 
helyezte a gazdaságirányítás fejlesztésének folyamatát, és ez lehetővé tette az 
1968-as reformot. A reform nem terjedt ki a gazdaságirányítás mai felfogásunk 
szerinti egész rendszerére. Lényegében a közgazdasági szabályozás összefüggő 
rendszerét alkotta meg. A legjellegzetesebb intézkedés azonban a tervezés kö- 
rében történt: szétválasztották a népgazdasági tervet és a vállalati tervet, azaz 
megszűnt a kötelező tervlebontás rendszere. 


Az új gazdasági mechanizmus (ahogy akkor hívtuk) megszületése után nem- 
csak a változó gazdaságpolitikai követelmények miatt módosult, hanem önfej- 
lődése is támasztott ilyen igényeket. De lényeges volt az is, hogy a mechaniz- 
mus maga is hatott a gazdaságpolitikai gyakorlatra. Eredményes működése 
ugyanis megköveteli, hogy vegyék figyelembe jelzéseit, engedjék a konzekven- 
ciákat érvényesülni. 


A reform első szakaszában — melyet 1966 és 1972 közé teszek — a gazdaság- 
politika és a gazdaságirányítási gyakorlat viszonya lényegében összhangot mu- 
tatott. A gazdaságpolitika gyors fejlődést kívánt az iparban, a mezőgazdaságban. 
a fejlesztések és az életszínvonal terén, a külkereskedelem mindkét fő viszony- 
latában. Ehhez az új gazdasági mechanizmus a korábbinál jobb feltételeket te- 
remtett: a vállalati, szövetkezeti önállóság növelése fokozta az aktivitást, a 
gazdálkodás új szabályai bővítették a gazdálkodó szervezetek döntési hatáskö- 
rét, növelték érdekeltségüket. 


A kedvező külpiaci konjunktúra által mutatkozó lehetőségek szerencsésen ta- 
lálkoztak ezzel az aktivitással. Mindezek alapján nem megalapozatlan e kor- 
szakot a magyar gazdaság , aranykorának?" nevezni. De ,aranykor" sincs ár- 
nyék nélkül, és ütközés már ebben az időszakban is volt. 


1970—71-ben a beruházási kereslet gyors növekedése következtében (mely 
döntően a szabályozás hiányosságaiból fakadt) beruházási , boom" alakult ki, 
és ezzel egyidőben váratlanul jelentős importtöbblet jött létre a nem rubel el- 
számolású külkereskedelemben. Az egyensúlyhiányt — e viszonylatban — fo- 
kozta az is, hogy a rubel elszámolású külkereskedelemben kialakult nagy aktí- 
vum növekvő tőkés importot igényelt. A gyors és határozott intézkedések ered- 
ményeképpen hamar rendeződtek a dolgok. és 1972—73-ban újra létrejött az 

egyensúly. Ilyen , ütközést" természetesnek lehet tekinteni időnként, s ha a gaz- 
daságirányítás jól reagál, a korrekciós intézkedések hatásosak. 


Nehezebb és hosszabb időszakra, talán még napjainkra is kiható ütközés volt 
1972-ben, amikor néhány nagyvállalat — gazdálkodási eredményét és a bér- 
emelést tekintve — elmaradt az átlagtól. Ennek okát nem a vállalatok gazdálko- 
eZETÍRÍ hibáiban, hanem az új gazdasági mechanizmusban keresték és vélték 
megtalálni. 

Ez ellenfolyamatot indított meg, amely nem csak és talán nem elsősorban 
megalapozatlannak bizonyult gazdasági intézkedésekkel okozott károkat (így 
például a követelmény nélküli béremeléssel), hanem azzal, hogy biztatást adott 
olyan törekvésnek, hogy a vállalatok ne a gazdálkodásukban keressék helyze- 
tük javításának kulcsát, hanem a gazdasági szabályozók részükre előnyös — ál- - 
talános vagy egyedi — megváltoztatásában. Ez már más természetű ütközés 
volt a gazdaságpolitika (talán a politika?) és az új mechanizmus között, ami 
megítélésem szerint jó néhány évre, egészen 1978-ig megakasztotta a reform to- 
vábbfejlesztése érdekében szükséges munkát és intézkedéseket. Pedig nem csak 
ilyen típusú munkára lett volna szükség, mivel az olajárrobbanás következté- 
ben kialakult új helyzet is változásokat indokolt. Késedelmes reagálásunk nagy- 
mértékben a reform ügyében fennálló bizonytalanságnak tudható be. A bizony- 
talanságot a gyakorlati munkában annak ellenére érezni lehetett, hogy a párt 
többször — még kongresszuson is — állást foglalt az új gazdasági mechanizmus 
mellett. Ezekben az években folytak a viták többek között a szövetkezetek pers- 
pektívájáról, a háztájíról, az állattartási adóról. 

1978-tól újra javult az összhang a gazdaságpolitika és a gazdaságirányítás kö- 
zött. Erősítették a gazdaságirányításban azokat az elemeket, amelyek a gazdál- 
kodás hatékonyságát hivatottak elősegíteni. A gazdaságpolitikában az egyensúly 
kapott prioritást, nagyobb hangsúlyt helyeztek olyan kategóriákra, mint a piac, 
a versenyképesség, a jövedelmezőség és az érdekeltség. Az árrendszer és a 
pénzügyi szabályozás változtatásával megkíséreltük bevonni a gazdálkodásba a 
világpiaci mércét. A kormány napirendre tűzte a gazdaságirányítás komplex 
továbbfejlesztését: a tervezésnek, a közgazdasági szabályozásnak és a gazdaság 
Szervezeti rendszerének — beleértve a központi gazdaságirányítás intézményeit 
is — összehangolt korszerűsítését. 

Ekkorra azonban már lényegesen nehezebbé váltak a körülmények. A gazda- 
ságfejlesztésben már nem számolhattunk külföldi erőforrások bevonásával, mert 
a hitelfelvételt meghaladták az adósságszolgálat terhei (a törlesztés és a kamat 
összege), és tartóssá vált a cserearányromlás (előbb a nem rubel elszámolású, 
később a rubel elszámolású külkereskedelemben.) A kelet-nyugati politikai és 
gazdasági kapcsolatok romlásának következményei kritikussá tették fizetőké- 
pességünk fenntartását. 1982-ben elkerülhetetlenné vált külkereskedelmi mér- 
legünk gyorsabb ütemű javítása, ami azonnali döntéseket és intézkedéseket kö- 
vetelt meg a gazdaságirányítástól. 

A csak folyamatokra ható szabályozó intézkedésektő! nem lehetett elvárni, 
hogy néhány hónap alatt hozzák a kívánt eredményt. Ez írt több, a folyamatok- 
ba beavatkozó intézkedés is történt. Mint tudjuk, a fő :élt elértük: a fizetőké- 
pességet fenntartottuk. Ugyanakkor új probléma merült fel, amelynek lényegét 
abban látom, hogy ma még nem lehet tudni, milyen következményekkel jár az 
átmenetileg szükséges szorosabb központi irányítás a gazdaságirányítás komp- 
lex továbbfejlesztésének ütemére. 


A továbbfejlesztés okairól 


A gazdaságirányítási rendszer, ezen belül a közgazdasági szabályozórendszer 
az elmúlt 15 év alatt sokat és sokszor változott. Minden ötéves terv időszakát 
megelőzően nagyobb arányú összehangolt módosításra került sor. Ösztönző és 
vásárlóerő-szabályozó intézkedéseket — a szükségleteknek megfelelően — álta- 


78 ESZMECSERE 


lában az éves tervekkel összhangban hoztunk. Az utóbbi években ilyen céllal 
nem kevés változtatást hajtottunk végre év közben is a szabályozás egyes ele- 
meiben. 

Már az új mechanizmus létrehozásakor előrelátható volt, hogy annak rend- 
szeres továbbfejlesztésére lesz szükség. 

— A reform főleg a közgazdasági szabályozásra terjedt ki, és későbbi felada- 
tának tekintette a tervezési és szervezeti rendszerek korszerűsítését. 

— A közgazdasági szabályozás is sok — akkor szükséges — kompromisszu- 
mot tükrözött, amelyeknek feloldásához idő kellett. 

— Világos volt az is, hogy egy ilyen munkában nincsenek , telitalálatos" 
megoldások, a mechanizmus működésének tapasztalatait értékelve felvetődik 
a változtatás szükségessége. 

— Számítani kellett a belső és külső feltételek átalakulására és arra, hogy 
mindebből adódóan gazdaságirányításunk is módosul. 

A VI. ötéves terv egy olyan gazdaságpolitikának a kifejezője, amelyet a kö- 
vetkező célokkal jellemezhettünk : 

— Szilárdítsuk meg a külgazdasági egyensúlyt az export növelése, a termelés 
és a fogyasztás importhányadának csökkentése révén. 

—. Javítsuk a gazdálkodás hatékonyságát, és ezáltal növeljük a nemzeti jöve- 
delmet, ezzel biztosítva az életszínvonal megőrzését és a gazdaságfejlesztéshez 
szükséges forrásokat. 

— Változzék a gazdaság szerkezete, aminek alapján növelhetjük gazdaságos 
exportunkat és a gazdálkodás jövedelmezőségét. 

Ahhoz, hogy ezeket a céljainkat elérjük, korszerűsítenünk kell a gazdaság- 
irányítás egész rendszerét, a tervezést, a közgazdasági szabályozást, a gazdaság 
szervezeti intézményrendszerét egyaránt. A szükséges változásokat részben fo- 
lyamatos, részben egyidejű, szélesebb kört átfogó, összehangolt intézkedések ke- 
retében hajtjuk végre. 

A gazdaságirányítás továbbfejlesztésének fő iránya véleményem szerint a 
vállalati önállóság növelése az érdekeltség és az ésszerű kockázat alapján. A 
gazdaság mai és jövőbeli feladatait csak akkor oldhatjuk meg eredményesen, 
ha a vállalatok és a szövetkezetek döntéseikben érvényesítik a gazdaságpoliti- 
kában megfogalmazott fő követelményeket, és erre ösztönözve és kényszerítve 
is vannak. A vállalati döntések akkor fognak ennek eleget tenni, ha a mérce, 
azaz az ár- és pénzügyi szabályozás világpiaci feltételeket közvetít. Leegyszerű- 
sítve ezt úgy is mondhatjuk: a közgazdasági szabályozástól azt kell elvárni, 
hogy ne engedje sokáig működni azokat a gazdálkodó szervezeteket, amelyek 
nem tudnak a piacon jövedelmezően értékesíteni, amelyek több anyagot, ener- 
giát és munkaerőt használnak fel, mint versenytársaik. 15 éves tapasztalat alap- 
ján ma már tudjuk, hogy roppant nehéz ennek az elemi követelménynek meg- 
felelni. 

A gazdaságirányítás továbbfejlesztésében a következő főbb feladatokat lá- 
tom: 

8 A vállalkozói önállóság kiterjesztése a termelési profil megváltoztatására, 
a termelési tényezők kombinációjára, a szervezeti formákra. 

0 A pótlólagos eszközökhöz és pénzforrásokhoz való jutás módszereinek vál- 
tozatosabbá tétele. 

8 Az ár- és pénzügyi szabályozásban a világpiaci versenyképesség követel- 
ményeinek érvényesítése. 

6 A gazdálkodó szervek egyenlőtlen fejlődéséből (differenciálódásából) ádódó 
társadalmi és gazdasági problémák megoldása (pontosabban a konzekvenciák 
vállalása). 

8 A központi gazdaságírányitás (az állam) és a vállalatok kapcsolatának új- 
raértékelése és rendezése. 

i 6 A központi gazdaságirányítás intézményrendszerének korszerűsítése az ön- 
álló vállalati gazdálkodás figyelembevétele alapján. 

6 A vállalati irányítás továbbfejlesztése, a kollektíva szerepének növelése a 
tulajdonosi döntésekben. 


Gazdaságirányításunkat a terv és a piac kombinációjára kell építeni 


Az 1986-ban elfogadott központi bizottsági határozat megfelelő alapot nyújt 
a továbbfejlesztésre. Azért tartom szükségesnek, hogy ehhez a határozathoz tér- 
jünk vissza, mert az 1968-ban bevezetett konkrét rendszer — mint ahogy arról 
az előbbiekben írtam — még sok mindent nem tudott, nem tudhatott megolda- 
ni. Helyesnek bizonyult az az alapelv, hogy gazdaságirányításunkat a terv és a 
piac kombinációjára kell építeni. A reformról szóló központi bizottsági határo- 
zat történelmi jelentőségű. E határozat alapján olyan működőképes rendszer 
jött létre, amely — figyelembe véve a magyar adottságokat — bebizonyította, 
hogy lehet tervgazdálkodást kötelező tervlebontás nélkül is folytatni, és a gaz- 
daság működése eképpen eredményesebbé is vált. 

1968 óta sok minden történt, egy egész történelmi korszak múlt el. Számos 
fogalom ma mást jelent, mint korábban. Másként értelmezem az olyan fogal- 
makat — és más követelmények is fűződnek ma hozzájuk —, mint nyitott gaz- 
daság, önálló vállalat, központi gazdaságirányítás, érdekeltség, vállalkozás, koc- 
kázat. Ha egyértelműen az is a véleményem, hogy a gazdaságirányítás reform- 
jának alapelvei kiindulásként szolgálhatnak a továbbfejlesztési munkálatokhoz, 
akkor sem jelenti ez azt, hogy nem kell újraértékelni nézeteinket, és új felada- 
tokat tűzni magunk elé. 

Szükségesnek tartom azt is hangsúlyozni, hogy nem elegendő a gazdaságirá- 
nyítás továbbfejlesztése keretében csakis közgazdasági szakmai munkát végez- 
ni. Emlékeztetni kell továbbá arra, hogy már a reformról szóló határozat is 
megfogalmazza az új gazdasági mechanizmus eredményes működésének két fon- 
tos feltételét. (Az elmúlt 15 év tapasztalatai azt mutatják, hogy ezek hiánya 
nagymértékben csökkenti az irányítás hatékonyságát.) 

Az első és egyben alapfeltétel az, hogy olyan helyzetet kell teremtenünk, 
amely létrehozza a vevők piacát, ahol fokozatosan szélesedik a verseny és a 
kapacitásokban enyhe kínálati többlet van. Csak ilyen körülmények között mű- 
ködhet olyan szabályozott piac, amelyre ráépíthetjük a hatékony gazdálkodást 
kibontakoztató piaci szabályozó elemeket. 

A másik feltétel: a gazdaságirányítás egészének és a gazdaságpolitikának 
(hozzáteszem: a politikának ís) olyan környezetet kell létrehoznia, amelyben 
természetes, hogy egyes vállalatok, kollektívák gyorsabban fejlődnek a töb- 
bieknél, mások viszont kiszorulnak, új profilok és vállalatok keletkeznek és 
régiek szűnnek meg — következésképpen norma a kollektívának és az egyén- 
nek a vállaikozás eredményességétől függő boldogulása. 


SÁRKOZY TAMÁS: 
Az állam gazdasági működését korszerűsíteni kell 


Az az , új gazdasági mechanizmus", amelynek alapelveit zömmel az MSZMP 
KB 1986 májusi határozatában, illetve a hozzá fűződő irányelvekben deklarál- 
ták, rendkívül nagy horderejű változást hozott a gazdaságirányítási rendszer- 
ben. A változás lényegét talán a következőkben ragadhatjuk meg: 

e Megszűnt a hierarchikus tervlebontás, és ezzel létrejöttek az alapjai annak, 
hogy kiépítsük a központi gazdaságirányítási szervek és a vállalkozásként mű- 

ködtetendő szocialista gazdálkodó szervezetek minőségileg más típusú kapcso- 
latrendszerét. 


8 Ez a mechanizmus a központi gazdaságirányítás hatékonyságát a vállalati 
önállóság növelésével kívánja fokozni. A vállalatok közötti piaci kapcsolatok 
szabályozására törekszik a népgazdasági tervben megfogalmazott gazdaságpo- 
litikai döntések alapján. 


A reform 1968-as bevezetése történelmi jelentőségű politikai tett volt. Ez a 
megállapítás jelenlegi gazdasági nehézségeink között sem önellentmondás, mi- 
vel a már bevezetett reform nélkül a világgazdasági válság feltehetően jóval 
súlyosabb következményekkel járt volna hazánkban. A gazdaságirányítási re- 
form egy olyan új típusú, kombinatív szocialista gazdasági mechanizmus megva- 
lósítási kísérlete, amely a kiindulóponthoz képest fejlettebb termelőerőkhöz és 
termelési viszonyokhoz, nagyobb kulturáltságú lakossághoz, szakmailag fej- 
lettebb szakember- és vezetőgárdához, kiegyensúlyozottabb belpolitikai légkör- 
höz igazodik. 

A gazdaságpolitika és a gazdasági mechanizmus egymással kölcsönhatásban 
álló, de különnemű kategóriák. Egy és ugyanazon gazdaságpolitikát többfajta 
gazdasági mechanizmus is szolgálhat, egy adott gazdasági mechanizmus nem- 
csak egyfajta gazdaságpolitikát determinál. Ezek a variációs lehetőségek azon- 
ban nem korlátlanok. A tartósan súlyos egyensúlyhiányokkal küzdő hiánygaz- 
daságot például nem lehet zömmel indirekt eszközökre alapított folyamatsza- 
bályozással működtetni; ekkor szükséges — méghozzá meglehetősen széles kör- 
ben — a direktív eszközökkel élő , kézivezérlés" is. Tulajdonképp az elvek és a 
gyakorlat kétségkívül megfigyelhető ellentmondása is jó részt abból adódik, 
hogy a hosszú távú érdekek egyértelműen a reform alapelveinek minél követ- 
kezetesebb érvényesítését követelik meg, rövid távon viszont a likviditási 
problémák sokszor operatív intézkedéseket kívánnak a lassabban ható piaci 
és egyéb automatizmusok helyett. A gazdaságpolitika e két alapérdek között 
manőverez, szükségképpen bizonyos hibaszázalékkal. 


Sokszor az itt jelzett ellentmondásra vezethetők vissza azok a — megítélé- 
sem szerint — jó szándékú vélemények, amelyek az 1988-as reform továbbfej- 
lesztése helyett , új reformot", ,második gazdasági reformot" tartanak szüksé- 
gesnek. Ezek a vélemények az élettapasztalatokkal kevésbé rendelkező ifjúság 
egyes rétegeinek, illetve a gazdasági realitásokról kevésbé informált ún. szabad- 
foglalkozású értelmiségnek a türelmetlenségére utalnak. Ezt a türelmetlenséget 
az is táplálja, hogy akkor is a mechanizmus továbbfejlesztéséről beszéltek, ami- 
kor éppen visszarendeződés ment végbe. Az elmélet és a gyakorlat — szerintem: 
adott helyzetünkben sokszor szükségszerű — ellentmondásából azonban olyan 
hibás következtetés is levezethető, hogy voltaképp az operatív irányítás a he- 
lyes, az igazából , szocialista". Ez az utóbbi, zömmel burkoltan jelentkező ál- 
láspont alapvetően konzervativizmusra, elavult ideológiai tabukhoz való ragasz- 
kodásra vezethető vissza (például az egyszemélyi vezetés favorizálása), továb- 
bá kényelmi érdekekre is (parancsokkal könnyebbnek tűnik irányítani, mint 
nagyobb tudást igénylő, variálható, sokrétű eszköztárral). 


Fokozatos megvalósítás előnyökkel és hátrányokkal 


Véleményem szerint a gazdaságirányítás reformjának 1968-ban megfogalma- 
zott alapelvei megfelelő alapot nyújtanak a továbbfejlesztéshez. Ezek az alap- 
elvek még sokban nem valósultak meg, már csak azért sincs szükség új reform- 
ra. Egy reform szükségképp ráépül a korábbi fejlődésre, csak folyamatosan va- 
lósulhat meg. Például az 1970-es évek fordulóján is több olyan koncepciót dol- 
goztak ki, amelyeknek megvalósulására akkor még nem voltak meg a politikai 
feltételek, de az évtized végére már megértek. (Lásd például az iparirányítás 
reformját.) 

A reform fokozatos megvalósításának a számottevő előnyök mellett termé- 
szetesen hátrányai is vannak. Az a politikai előny például, hogy az 1957 után 
kialakult mérsékelt tervlebontási rendszernek a gazdaságirányítási szervezet- 
rendszere kisebb módosításokkal már alkalmas volt arra, hogy ráépítsük az új- 
típusú tervezési és szabályozási rendszert, a későbbiekben lényeges hátrányok- 
kal is járt. Nem a szervezeti rendszer igazodott a reform tervezési és szabályo- 
zási rendszeréhez, hanem a tervezés és a szabályozás kezdett átformálódni — 
az 1970-es évek elején-közepén — a régi szervezeti rendszer , igényeihez". Osz- 
tom a kutatók jelentős részének azt az álláspontját, hogy a szervezeti rendszer 
(bár:a hetvenes évek végétől fejlődés indult meg ezen a téren is) viszony- 
lag lemaradt a tervezési és szabályozási rendszer mögött. Ezért a nyolcvanas 
években a továbbfejlesztés alapvető területe feltehetően a gazdaságirányítási és 
a vállalati szervezeti rendszer lesz. 

A fokozatos, kompromisszumokkal (és ezáltal bizonyos mértékben belső el- 
lentmondásokkal, ellentendenciákkal) terhelt reform — véleményem szerint — 
minden hátránya ellenére az elérhető optimumnak látszik, tekintetbe véve az 
ország társadalmi-gazdasági-politikai körülményeit, illetve a világpolitikai és 
világgazdasági összefüggéseket. Rendelkeznünk kell azonban egy tudományosan 
alátámasztott komplex fejlesztési koncepcióval és a folyamatos részintézkedé- 
seknek e koncepció megvalósítását kell szolgálniuk. Például a döntési jogkörű 
igazgatótanácsokkal, az igazgatói kinevezésekkel, a felügyelőbizottság jogállá- 
sával kapcsolatban 1981 végén kiadott jogszabályok minden bizonnyal ellent- 
mondásokkal terhesek. Mégis úgy tűnik, hogy alapvetően helyes irányba, a 
örheájiú és egyszemélyi vezetés jobb kombinációja felé mutatnak ezek a vál- 
tozáso új 


Ahogy a reform kibontakozásában lehetségesek megtorpanások, visszaesések 
is, ugyanúgy szükségszerűek a nagyobb előrelendülések is. A kontinuitás han- 
goztatása mellett tehát —-a gazdasági mechanizmus egyes területein — elkép- 
zelhető ugrásszerű fejlődés is. Ilyen nagyobb horderejű változásokra kerülhet 
sor a nyolcvanas évek közepén a gazdasági intézményrendszerben. Az a tény. 
hogy , csak" továbbfejlesztésről beszélünk, nem egyértelmű azzal, hogy egyes 
szférákban nem kerülhet sor lényeges továbblépésre. Ugyanakkor nem jelent- 
het megmerevedést annak megállapítása, hogy a fejlődésnek alapvetően a re- 
form hatvanas években kidolgozott alapelvei szerint kell végbemennie. 

Az 1968-as reform egy elméleti koncepció kísérleti bevezetését jelentette. 
1988 óta számos gyakorlati tapasztalattal gazdagodtunk, jelentős társadalomtu- 
dományi eredményeket könyvelhetünk el. Egyes elképzelések egyértelműen té- 
vesnek bizonyultak, így például az egyszemélyi vállalatvezetés túlzott hang- 
súlyozása. Más kérdésekben az irányelvek meglehetősen bizonytalanok, homá- 
lyosak voltak: ez jellemző a társulásokra vagy a tőkeáramlásra vonatkozó meg- 
állapításokra. A nemzetközi feltételek is lényegesen megváltoztak. A KGST- 
kapcsolatok realitása több tekintetben eltér a hatvanas évek végén kialakított 
elképzelésektől. Úgy tűnik, illúziókat is tápláltunk e téren. A nyugati országok- 
kal kialakult kapcsolatrendszerünk jóval bonyolultabb, nehezebben kezelhető 
eszközöket igényel, mint ahogy azt annak idején feltételeztük. 

A gazdaságirányítási rendszer továbbfejlesztésekor arról sem szabad meg- 
feledkezni, hogy a 6868-as reform alapvetően közgazdaságtudományi előkészítésre 
épült. Ez érthető is, hiszen abban az időben a szociológia, a szervezés- és veze- 
tés-elmélet, valamint a politikatudomány csak csírájában létezett Magyarorszá- 
gon. Az államelmélet, a közigazgatás és a jogtudományok gazdasággal foglal- 
kozó ágazatai meglehetősen fejletlenek voltak. Ma már más a helyzet. A szer- 
vezetszociológia jelentős eredményeket ért el a vállalaton belüli érdekmozgá- 
sok feltárásában, a vezetéstudomány és a politikaelmélet alapjait leraktuk. 
jobban támaszkodhatunk a közigazgatási és a gazdasági jogra, jelentős gazda- 
ságtörténeti, illetve elmélettörténeti eredmények születtek, előreléptünk a 
nemzetközi tapasztalatok összehasonlító feldolgozásában, kialakulóban van 
egy komplex társadalomtudományi vállalatelmélet. Ezért a reform továbbfej- 

lesztése ma már — még inkább, mint korábban — jóval több mint egyszerű 
közgazdasági feladat. 


Bár elterjedt, mégis jelentős leegyszerűsítés gazdasági mechanizmusunkat 
tervezési, szabályozási és intézményi alrendszerek összességének tekinteni. Ter- 
vezési rendszeren tágabb értelemben a népgazdasági tervekben foglalt vagy 
azokon alapuló állami döntések is érthetők. A szabályozás pedig nemcsak a köz- 
gazdasági értelemben vett szabályozórendszert öleli fel, hanem a központi dön- 
téseket vállalati szintre közvetítő transzmissziós eszközök összességét, így a di- 
rekt vagy indirekt, normatív vagy egyedi, kötelező vagy csak befolyásoló jel- 
legű, jogszabályba vagy egyedi aktusokba foglalt gazdaságirányítási eszközö- 
ket is. Az intézményi rendszer pedig a központi gazdaságirányítás és a gazdál- 
kodás szervezeti formarendszerét egyaránt magában foglalja. Ilyen felfogás 
mellett a gazdasági mechanizmus alapvetően három nagy kapcsolatrendszer- 
ként is felfogható. 

Ezek a következők: a központi gazdaságirányítás és a gazdálkodás alanyai, 
elsősorban a vállalati szféra kapcsolatrendszere; a vállalatok egymás közötti 
mellérendeltségi kapcsolatrendszere ; a vállalaton belüli kapcsolatok rendszere. 


E három metszet felépítése szempontjából döntő kérdés az állam gazdasági 
funkciójának újraértelmezése. Milyen feladatok azok, amelyeknek ellátására a 
központi államapparátus még hatékonyan vállalkozhat, hol van tehát a köz- 
hatalmi állami tevékenység és a vállalati gazdálkodás határvonala? Mennyiben 
kell, vagy lehet a gazdaságirányítást az állam tulajdonosi jogaira alapozni, 
illetve mennyiben kell e két tevékenységet egymástól elválasztani, és az állami 
tulajdonosi funkciókat gazdasági jellegű szervezetekkel elláttatni ? 


Ez a kérdés arra a problémára vezethető vissza, hogy a szocialista állam köz- 
hatalmi és tulajdonosi minősége alanyi egységének mennyiben kell módszer- 
tani egységet is képeznie, tehát mennyiben van mód arra, hogy az állam poli- 
tikai-közhatalmi viselkedési formáitól viszonylag különböző állami irányítási 
módszereket alakítsunk ki a népgazdaságban. Lényeges felismerés, hogy a di- 
rekt tervgazdálkodás gazdasági túlhierarchizáltsága, az államigazgatás túlten- 
gése a népgazdaságban mai viszonyaink között már több hátránnyal jár, mint 
előnnyel, inkább gyengíti, mintsem erősíti az államot. Az államigazgatás nem 
azonos az állam egészével, csak egy rész abban, és túlburjánzása felborítja az 
államszervezet egyensúlyát. Sőt, magának az államigazgatásnak is csökkenti a 
hatékonyságát, gátolja valódi közigazgatássá való átalakulását. 


A gazdasági igazgatás fejlesztésének kérdései 


A gazdaságirányítási reform továbbfejlesztésének alapkérdése az államigaz- 
gatás funkcióinak viszonylagos korlátozása más állami szervek vagy állami 
szervek által alapított (például tulajdonosi funkciókat ellátó stb.) szervezetek 
javára. Ez összefügg a magyar közigazgatás általános modernizálásával, igazi 
lényének, a hatósági eszköztárnak a korszerűsítésével. A közigazgatás haté- 
konyságát gátolja, ha magára vállalja a közvetlen szolgáltatást, szüntelenül 
beavatkozik a gazdálkodás részfolyamataiba, vállalati érdekképviseletet lát 
el. A tág értelemben vett szocialista államnak az állam által alapított vállal- 
kozások, a vállalatok is részei, és a vállalatok a közgazdasági szerveknél alkal- 
masabbak a gazdálkodási feladatok megoldására. Tulajdonképpen ezt a felis- 
merést tükrözi más szocialista országokban a kombinátok és egyesülések jog- 
körének bővítése, a Szovjetunióban a , politikai" minisztériumokkal szemben 
az önelszámoló minisztériumok megjelenése is. A gazdaságpolitikai döntések 
jobb előkészítését és végrehajtását szolgálhatja az államigazgatástól teljes 
mértékben elkülönülő vállalati és szakmai érdekképviseleti rendszer. Az ér- 
dekképviseleti rendszer fejlesztését alapvető feladatnak látom. 

Jelentős erőfeszítéseket kell tennünk a kormányzati működés erősebb szer- 
vezeti alátámasztása érdekében, csökkenteni kell a döntéshozatalban levő pár- 

huzamosságot, átfedéseket (az állami és a pártszervek között is.) Nem szabad 
engedni a döntések felelősségelmosó feltorlódását, a kormányzati tevékenység 
részkérdések özönébe való fulladását, mert ez inflálja és ezáltal devalválja a 
kormányzati döntéshozatalt. Erre ezideig is voltak törekvések, de úgy tűnik, 
hogy még nem sikerült megtalálni mindehhez a szervezeti biztosítékokat. Meg- 
jegyzendő, hogy egyre mesterségesebbé válik a funkcionális és az ágazati gaz- 
daságirányítás megkülönböztetése. Az ágazati minisztériumokra mint szakmák, 
népgazdasági ágazatok képviselőire van szükség, nem pedig mint kvázi-trösz- 
tökre és funkcionális szervek és a vállalatok közötti ütközőpontra. Az ága- 
zati minisztériumok igazi funkcióit a jövőben nem az állam tulajdonosi jogai- 
nak ellátásában, nem az operatív vállalatirányításban látom. E minisztériumok 
,szakmai-funkcionális" gazdaságpolitikai irányító szervként, illetve szakfőható- 
ságként találhatják meg igazi helyüket a népgazdaság intézményi rendszerében. 


Jelentős feladatok állnak előttünk a gazdaságirányítás eszköztárának finomí- 
tásában. Számos elképzelés van a közgazdasági szabályozást is hordozó gazda- 
sági jogalkotás technikai fejlesztésére. A tervelőkészítő és a népgazdasági ter- 
vek végrehajtását szolgáló megállapodások a központi gazdaságirányítási és a 
vállalati szféra között lényegében , partneri" k" xcsolatuk meghonosítását je- 
lentené (a kétségtelenül fennálló érdekkülönbségek ellenére), aláhúzná a tág 
értelemben vett államszervezeten belül a gazdaságirányítási és a vállalati 
szféra elvi egyenjogúságát. 

Az ún. igazgatási szerződések gazdaságirányítási eszköztárba való felvétele 
nagyobb manőverezési lehetőséget tererntene az állami támogatások, vagy akár 
a KGST-n belül kötött államközi szerződések végrehajtása területén is. A kor- 
mányzati irányításnak természetesen meg kell adni a lehetőséget — a világ- 
gazdasági helyzet rendkívül gyors változása is ezt indokolja —, hogy ha más le- 
hetőség nincs, operatívan beavatkozzon a vállalati gazdálkodásba, konkrét uta- 
sításokat is adjon. Ámde az operatív beavatkozásoknak is törvényesnek és tár- 
sadalmilag ellenőrizhetőnek kell lenniük. 


A gazdaságirányítási reform továbbfejlesztése tehát egyben a szocialista , gaz- 
dasági állam" működésének modernizálását jelenti. Ezen a téren egyfelől el 
kell utasítani az államigazgatás korábbi túlburjánzásának szinte szükségszerű 
következményeképpen jelentkező, ellenkező végletet hordozó álláspontot, 
amely — ez már a nyugati országok körülményeihez képest is korszerűtlen — 
az állam gazdasági tevékenységét a 19. század államának , éjjeliőr" szintjére 
kívánja visszaszorítani. Másfelől az az álláspont is elvetendő, amely a szocia- 
lista állam népgazdaságban való működését csak az ötvenes években kialakult 
hierarchikus piramisban tudja elképzelni. 


A vállalati szférában a jelenleginél jóval nagyobb formagazdagságot és dina- 
mizmust kell szorgalmazni. A vállalati szervezeti formák sokasága, az egyes 
vállalati szervezeti formák másikba való átmenetele — a gazdaság bizonyos fej- 
lettségi fokán — szinte természetszerű, és szerintem egyáltalán nem jelent per- 
manens átszervezést vagy szervezeti formalizmust. Lényegében tudományosan 
bizonyítottnak tekinthető, hogy vállalati szféránk túlcentralizált, sok az admi- 
nisztratíven egyesített álnagyvállalat, és hiányoznak a nagyipart kiegészítő kö- 
zép- és kisvállalatok. Éppen ezért helyeselhetők a kisvállalati, illetőleg kisválla- 
kozási formák bővítésére irányuló törekvések, ezeket a jövőben is folytatni 
kell. 

Ugyanakkor azonban azt is hangsúlyozni kell, hogy nemcsak az irányítás 
kényelmi szempontjait szolgáló, erőszakolt vállalati és szövetkezeti egyesítések 
károsak (a , minél nagyobb, annál össznépibb" tévideológia mellett), hanem az 
egyoldalú decentralizáció is, a kisvállalkozások túlzott preferálása ís (a , minél 
kisebb, annál demokratikusabb" téveszmével körítve). Elismerem, hogy mindig 
az új az érdekes, mégis kifogásolhatónak tartom, hogy a magyar sajtóból néha 
úgy tűnik. mintha a kisvállalkozás lenne az a csodafegyver, amellyel a magyar 
gazdaság problémáit meg lehet oldani. A kisvállalkozásnál jóval lényegesebb, 

hogy nagyvállalataink belső szervezetét fejlesszük, és megteremtsük a közép- 
vállalati szférát, ennek háttere, kiegészítése legyen a sokféle kisszervezet. 


Nemcsak szétválásokra van szükség a vállalati szférában, hanem integráló- 
dásra is, és annál jobb, minél inkább gazdasági szükségből, a vállalatok önkén- 
tes elhatározásából mennek végbe ezek a folyamatok. Ezzel függ össze, hogy a 
vállalatok közötti kooperáció minőségileg új alapokra helyezése ugyancsak alap- 
vető feladat. E körben nézetem szerint egyaránt elvetendő a , szerződéses fe- 
gyelem" gazdaságtól idegen adminisztratív és büntető jellegű koncepciója, il- 
letve a vállalatok éles szembenállására építő , szabadversenyes" piaci konstruk- 
ció. A cél egy modern tömegtermelésen alapuló, a megváltozott piaci törvény- 
szerűségekhez igazodó, a versenyt és az együttműködést vegyítő, tartós szer- 
ződéseket lényegesen preferáló koncepció kidolgozása. 

Látható: teendő van bőven, pedig szakmámból kifolyólag csak a szervezeti 
kérdéseket érintettem. A gazdasági mechanizmus továbbfejlesztése — mint ér- 
zékelhető — egyáltalán nem fantázia nélküli, nagyobb társadalmi rétegek be- 
vonására alkalmatlan, földhözragadt program. Hangsúlyozni kell azonban, hogy 
a fejlesztésre vonatkozó koncepció számos eleme ma még kidolgozatlan, alap- 
kutatási stádiumban van. E munka felgyorsítását, szintetizálását szolgálja a 
Konzultatív Testület létrehozása is. 


A munka e szakaszában a tudományon belül minél több ötletre (vad, megala- 
pozatlan ötletre is), minél több (fésületlen, szenvedélyes) vitára, a fennálló tár- 
sadalmi-gazdasági gyakorlat részletes kritikájára (éles, adott esetben igazság- 
talan bírálatra is) szükség van. Ezeknek az ötleteknek részletes kidolgozása 30- 
rán lehet csak eldönteni azonban, hogy mely elképzelések az életképesek, és az 
is elképzelhető, hogy elvileg helyes javaslatok — adott gazdasági-politikai kö- 
rülmények között — nem használhatók fel. Nem helyes tehát e kialakulóban 
levő, formálódó, sokszor egymással ellentétes javaslatokat úgy tálalni a köz- 
véleménynek, hogy az a látszat keletkezhessék, mintha ezek az elképzelések 
jeti bevezethetők lennének, és azonnali javulást hoznának a gazda- 

n. 

Nincs és nem is lehetséges olyan reformot kidolgozni sem a gazdasági mecha- 
nizmus, sem pedig a szervezeti rendszer terén, amely azonnali hatású gyógyír 
lenne gazdasági nehézségeinkre, és amelynek csak előnyei lennének számot- 
tevő hátrányok nélkül. Végül: a legtökéletesebbnek látszó koncepció sem fo- 
gadható el, ha olyan továbbgyűrűző gazdasági, társadalmi vagy politikai hatá- 
sokkal járhat, amelyek veszélyeztetik a Magyarországon huzamosabb idő alatt, 
nehéz munkával elért szocialista alapú társadalmi-politikai stabilitást. 

Asszonyi Tamás: Érem 


KRITIKA 


Egy gazdag tudományos életút tanulságai 


P. L. Kapica: Kísérlet, elmélet gyakorlat 


Kapica könyvéről? nem lehet és 
nem szabad a fejezeteket nyomon kö- 
vető  könyvismertetést írni. Nem, 
mert óriási a kísértés a teljes 
mondanivaló lerövidített s így szük- 
ségképpen eltorzított megismétlésé- 
re, 8 mert az ismertetéssel le- 
szállítanánk igazi értékét, amely ép- 
pen abban van, hogy minden gondo- 
lata továbbgondolásra, minden megál- 
lapítása analógiára, minden figyel- 
meztetése önmagunk értékelésére sar- 
kall, arra, hogy feltegyük a kérdést: 
nálunk hogy is van ez?; egybees- 
nek-e a mi tudományos életünk ta- 
pasztalatai az ő következtetésével?; 
mit lehetne a releváns gondolatokból 
nálunk is megvalósítani? 


0 


Kísérlet, elmélet gyakorlat viszo- 
nya örök kérdés, amióta e , szenthá- 
romság" létezik. A két ellentétes tár- 
sadalmi rendszer létversenye közepet- 
te ebben az összefüggésben aligha van 
aktuálisabb kérdésfeltevés, mint az, 
hogy milyen a tudományos munka 
hatékonysága, a tudományos és tech- 
nikai fejlődés kölcsönhatása és mind- 
kettőnek a termelésre gyakorolt be- 
folyása. 

Mert e kérdések éppúgy érintik az 
energiagondokat, az ökológiai problé- 
mákat s az ezeket súlyosbító fegyver- 
kezési versenyt, mint azt, hogy a min- 


S Gondolat Könyvkiadó, 1982. 


dennapi életviszonyok anyagi-kultu- 
rális feltételeinek javításával hogyan 
befolyásolhatják a szocialista orszá- 
gok a globális ügyeket. Mindez ter- 
mészetesen nem magán a tudomá- 
nyon, de a kísérlet-elmélet-gyakorlat 
kapcsolatán már igencsak múlik. 


Az olvasó számára szinte önként 
adódik a kérdés: hogyan tudott 
minderről gondolatokban oly gaz- 
dag munkát írni egy olyan tudós, aki 
a mágneses terek tulajdonságait, a 
különböző fizikai jelenségeknek a 
rendkívül alacsony és az igen magas 
hőmérsékleteken történő viselkedését 
vizsgálta évtizedekig, s aki 1978-ban 
épp ezért kapott fizikai Nobel-díjat. 
A válasz valószínűleg Kapica igen 
gazdag, hallatlanul sokszínű életében 
rejlik. A nagy fizikus egyszerre fog- 
lalkozott alapkutatással és kísérletes 
tudománnyal; egyszemélyben volt tu- 
dós és mérnök; képes volt merész tu- 
dományos témaváltoztatásokra, kuta- 
tási irányának, ha nem is 180 fokos, 
de jelentős megváltoztatására; e el- 
méleti szakember mivolta mellett tu- 
dományszervező és tudománypolitikus 
is volt. Éveket töltött külföldön, Ang- 
liában Rutherford cambridge-i inté- 
zetében dolgozott, s a Szovjetunióban 
is több tudományos laboratóriumot, 
intézetet és intézményt vezetett. 


hé 


Hosszú pályafutása során — 6 ez 
könyve mondanivalójának arányaiból 

is kitűnik — mindvégig izgatta a tu- 
domány és a gyakorlat kapcsolata. 
Régi problémáról van itt szó, hiszen 
Diderot-tól Hegelen át Marxig oly so- 
kan foglalkoztak vele, s aligha van 
a szocializmus építésének történeté- 
ben olyan, a tudománnyal foglalkozó 
elméleti munka és állami vagy párt- 
dokumentum, amely ne hangsúlyoz- 
ta volna az elmélet és gyakorlat egy- 
ségének fontosságát. 

Kapica e kapcsolat hiányát súlyos 
jelenségnek tartotta: , A szakadék az 
elmélet és a kísérlet, az elmélet és az 
élet, az elmélet és a gyakorlat között: 
súlyos tünet, a tudomány kiegyensú- 
lyozott fejlődésének zavarára utal." 
(243. old.) Azonnal megjegyezzük : Ka- 
pica számára az elmélet és gyakorlat 
kapcsolata nem szűkül le a közvetlen 
hasznosságra. Jellemző, hogy a gya- 
korlati alkalmazást ugyancsak sürge- 
tő időben (1943-ban) jelentette ki a 
következőket: , Ügy gondolom, hogy 
a tudomány és a technika kapcsola- 
tának fogalmát gyakran vulgarizál- 
ják. Igen sokan azt hiszik, hogy min- 
den tudományos munkának, ott a 
helyszínen és azonnal műszakilag 
közvetlenül felhasználható eredményt 
kell adnia." (192. old.) Faraday-re hi- 
vatkozik, akinek alapvető munkái és 
felfedezései révén nyílt lehetőség ar- 
ra, hogy a civilizáció fegyvertárába 
olyan eszközök kerüljenek, mint a di- 
namó, a villanymotor, a telefon. De 
csak Faraday után néhány évtizeddel 
végezte el Bell, Siemens, Edison és 
több más nagy tehetségű mérnök az 
, alkalmazást". 


A gyakorlati hasznosság vulgáris 
értelmezését Kapica egy olyan fejre- 
állított értékrendhez hasonlítja, mely 
szerint az végezte a java munkát, aki 
leszakította az almát. Noha igazából 
azé az érdem, aki a fát ültette. (193. 
old.) De az , alma leszedését", a gya- 
korlati alkalmazást is alkotó munká- 
nak tartja, és nem árt erre felfigyel- 
ni azoknak a mérnököknek, akiknél 
az alkotói, a diplomához méltó tevé- 
kenység a kutatóintézetekben vagy a 
tervező-gyártmányfejlesztő irodában 
kezdődik és végződik. Kapica a tudo- 
mány és a technika kapcsolatának 
sokoldalúságát jellemezve írja: , Ami- 
kor egy mérnök kiszámítja egy kocsi 


fékeződését, egy építmény szilárdsá- 
gát, akkor a Newton megfogalmazta 
mechanikai törvényeket alkalmazza. 
Amikor a Találmányi Hivatal szakér- 
tője elutasítja a soros "sokat ígérős 
örökmozgó tervét, a Mayer által fel- 
fedezett  energiamegmaradás tételét 
veszi alapul e így tovább." (193. old.) 
Igazi alkotói és méltó mérnöki fel- 
adatnak tartja az alkalmazást. , Nem 
várhatjuk ... azt, hogy a felhasználás 
módját maguk a kutatók találják ki." 
(59—60. old.) 

A technikai alkalmazás , előzmé- 
nyét", az alkalmazott és az alapkuta- 
tást szintén egységben látta, 6 a gaz- 
dasági nehézségek (!) sem indokolták 
előtte az alapkutatás elhanyagolását. 
Igaz, az alapkutatást nem azonosítot- 
ta az örökkévalóság számára való 
munkálkodással, a gyakorlati eredmé- 
nyeknek a végtelenbe való kitolásával. 
1937-ben írta: ,Az alkalmazott ku- 
tatás és az alapkutatás között azon- 
ban csak egyetlen különbség van: az 
alkalmazott tudomány problémái a 
mindennapi életből származnak ; mind- 
azonáltal az alapkutatások maguk is 
alkalmazható eredményekre  vezet- 
nek, minthogy semmilyen tudományos 
ismeret sem lehet független ettől: így 
vagy úgy alkalmazásra talál, gyakor- 
lati eredményeket ad, bár néha na- 
gyon nehéz megmondani, hogy mi- 
kor." (163. old.) S ez a mikor hosszú 
idő is lehet. Úgy érzem ezt a gondo- 
latot a mai, számunkra sürgető meg- 
oldást igénylő időszakban is tisztelet- 
ben kell tartanunk az alapkutatások 
és a jövő érdekében. Mert ha Kapica 
1940-ben szükségesnek tartotta hang- 
súlyozni, hogy a fölfedezéstől a föl- 
használásig sokszor több évtized te- 
lik el, akkor ez napjainkban arra int, 
hogy még nagyobb türelemmel visel- 
tessünk az alapkutatások iránt. 

Kapica utal arra: Röntgen sohasem 
gondolta, hogy az általa fölfedezett 
sugárzás valaha a rák gyógyítására IS 
alkalmas lesz, s ennek alapján jelenti 
ki: , Ezért ha a tudományos munká- 
ban új, váratlan eredmény adódik, ér- 
tékét nem szabad egyszer s minden- 
korra fölbecsülni." (29. old.) . 

Nem következik viszont mindebből 
az azonnali felhasználás lehetősége- 
nek tagadása. Ellenkezőleg ,,... § 

természet minden feltárt jelensége új 
lehetőséget teremt, melyeket valahogy 
mindig fel lehet használni a minden- 
napi életben. Ezek az alkalmazási le- 
hetőségek teljesen váratlanok is le- 
hetnek, és olyan területekhez is kap- 
csolódhatnak, amelyek teljesen távol 
esnek a felfedezőtől, aki nem tud ró- 
luk, és munkája közben el sem tudná 
gondolni." (58. old.) 


Az alkalmazás, a megvalósulás nem 
spontán folyamat. Kapica korántsem 
tekintette közhelynek azt az immár 
közhellyé koptatott kifejezést, hogy 
a , tudomány behatol a technikába". 
rA "behatolás. szó azt jelenti — ír- 
ja —, hogy az előrehaladást a külső 
közeg ellenállása kíséri... észre sem 
véve, hogy ezzel egyszersmind kife- 
jezzük az új technika elsajátítási fo- 
lyamatának a normálistól eltérő jel- 
legét. Ha majd az új technika selsa- 
játításáróla fogunk beszélni, akkor 
gondolhatjuk majd, hogy megvalósí- 
tottuk a fejlesztés normális körülmé- 
nyeit." (257. old.) Az új technika elsa- 
játítását tanulási folyamatnak fogta 
fel, amelynek mint minden tanulási 
folyamatnak kellő feltételeket kell te- 
remteni, 8 épp ezek a feltételek azok, 
amelyek az , ellenállást"? csökkentik. 


6 


Ehhez az ,elsajátításhoz" kapcsoló- 
dik a napjainkban oly aktuális kér- 
dés: ,,... elég elsajátítandó feladatot 
ad-e a tudomány a népgazdaságnak, 
azaz elég nagy-e a tudományos mun- 
ka hatékonysága?" (262. old.) Ma ami- 
kor a hatékonyság szó szintén megko- 
pott, alig beszélünk a tudományok, 
illetve a tudományos munka haté- 
konyságáról. A hatékonyság kapcsán 
csak az ipari, építőipari és más mun- 
kásnak, esetleg művezetőnek, azaz 
mindenképpen az anyagi javak köz- 
vetlen termelőinek tevékenységéről 
van szó. Ez természetesen jogos és 
szükséges. De éppígy szükséges és jo- 
805 a tudományos munka hatékonysá- 
gáról is beszélni. 

Kapica egyértelmű összehasonlítá- 
sokat tesz e kérdésben az Egyesült Ál- 
lamok eredményeivel, mondván: , Mi 
a világ tudományának 1/6 részét ad- 
juk, vagyis fele annyit, mint ők... 


nagyjából ugyanakkora kutatói lét- 
számmal feleannyi tudományos mun- 
kát produkálunk, mint az amerikaiak. 
Ezért bármennyire szomorú is, be kell 
ismerni, hogy a tudományos munka 
termelékenysége nálunk feleakkora, 
mint az USA-ban." (285—266. old.) 
Kapica minden bizonnyal jól tudja, 
hogy a tudományos munka hatékony- 
sága erősen függ az ipar fejlettségé- 
től, szervezettségétől, struktúrájától és 
mindezek alapján tudományfogadó- 
készségétől. Mégis tudós mivoltához 
hűen mindannak, amit közvetlenül 
vagy közvetve a tudomány hatékony- 
ságáról mond, kiindulópontja a tu- 
dományos élet mély ismerete és elem- 
zése. 

A szerző a tudomány hatékonyságá- 
ról gondolkodva a tudomány dinamiz- 
musának kritériumait igyekszik szám- 
bavenni. Mitől dinamikus, mitől fej- 
lődik eredményesen a tudomány, ami 
egyben hatékonyságának is záloga? 


[1] Mindenekelőtt igen sok múlik 
a tudományos dolgozók kiválo- 
gatásán. Sem a kiválogatásnál, sem a 
tudós egyéniségének értékelésénél 
nem szabad visszariadni a személyi- 
ség bonyolultságától. Lomonoszovot 
jellemezve írja Kapica: , Minél na- 
gyobb az ember, annál több ellent- 
mondás van a feladatokban, melye- 
ket az élet állít elé. Az ellentmondá- 
sok kiterjedtsége mértéke is az em- 
ber zsenialitásának." (405. old.) Nem 
következik természetesen ebből az, 
hogy egyúttal minden ellentmondásos 
egyéniségben egy Lomonoszov tehet- 


sége lakozik. 
A tehetség kiválasztása nem köny- 
nyű dolog, mert ,,...a tanulási ké- 


pességet gyakran összetévesztik az al- 
kotó vonásokkal". (399. old.) ,,...a 
felsőoktatási intézmények professzorai 
— írja — nem azt a hallgatót tartják 
nagyra, aki többet ért, hanem az 
olyant, aki többet tud." (187. old.) 
Ő is, a nálunk mostanában oly nagy 
publicitást élvező , kreatív" készsége- 
ket részesíti előnyben, de megtalálá- 
suk jobb lehetőségét nem várja a fel- 
sőoktatási intézmények ilyen irányú 
bírálatától, hanem azt vallja, hogy a 
tudós aspiránsok fejlődését olyan 
munka végzése közben kell nyomon 
követni, amelyből meg lehet ítélni al- 


88 KRITIKA 


kotóképességüket. A feladatot nem 
hárítja át az iskolákra — noha felelős- 
ségüket hangsúlyozza —, hanem egye- 
nesen azon méri a tudományos inté- 
zet vezetői tehetségét. hogy felisme- 
rik-e és megfelelően értékelik-e a fia- 
tal kutatók alkotó vonásait. Ruther- 
fordról — akiről sok összefüggésben 
oly csodálattal és önzetlen elismerés- 
sel szól könyvében — írja: , Ruther- 
ford kétségtelenül egyik legtehetsége- 
sebb tudományszervező volt; ezirányú 
adottságának! lényege, hogy képes 
volt kiválasztani a fiatal kutatókat 
alkotóképességeik szerint." (401. old.) 
S nemcsak a kiválasztás, a továbbfej- 
lesztés is alapvető: , A tudomány si- 
keres előrejutásához nagyon fontos, 
hogy kedvező feltételek teremtődjenek 
a kutatók természetadta tehetségének 
fejlesztésére..." (Uo.) 

A kiemelkedő képességek fejleszté- 
sét pedig korántsem a nálunk is 
egyes körökben mind jobban szorgal- 
mazott elitképzésben látja. Ellenke- 
zőleg! ,A matematikában, fizikában, 
kémiában, biológiában kiválasztott te- 
hetséges fiataloknak alapított isko- 
lák... egyenesen károsak"? — írja. 
(310. old.) Hangsúlyozza, hogy a te- 
hetségeknek az iskolából való kieme- 
lése csökkenti valamennyi iskola szín- 
vonalát; a jó képességű gyerekek 
gyakran nagyobb szerepet játszanak 
társaik tanításában, mint a tanár; s 
hogy e folyamatban maguk a tehetsé- 
gek is továbbfejlődnek, mert itt de- 
rül ki, hogy mi az, amit maguk sem 
értenek eléggé. , A tehetséges tanu- 
lóknak tehát saját szellemi fejlődésük 
érdekében szükségük van olyan osz- 
tálytársakra, akiknek segíthetnek." 
(Uo.) Íme, a nagy :tudóstól mi sem áll 
távolabb, mint a szellemi arisztokra- 
tizmus. 


[2] A tudományos munka sikeres 

fejlődéséhez a személyi feltéte- 
leken túl, számos olyan sajátosságra 
és körülményre van szükség, melyet 
a tudományos munka , nyitottsága? 
címén látszik célszerűnek összefoglal- 
ni. Kapica számos, különböző össze- 
függésekben kifejtett, de a nyitottság, 
a  megújulóképesség fogalomkörébe 
tartozó gondolatát találjuk könyve 
legkülönfélébb helyein. Ide tartozik 
az, amit a tudományos vita eszüksé- 


gességéről ír. Mi ebben az új? — kér- 
dezhetné bárki. Igen, hozzá hasonlóan 
mások is leírták, hogy a tudományos 
munkák minden széles körű vitáját 
üdvözölni kell. De a vitához tudo- 
mányos propaganda is kell, és még 
valami. , A vita pedig nem indul csak 
úgy magától, a vitát művelni kell" — 
írja (kiemelés tőlem. — V. R.). Ez az 
egyetlen szó, a , művelés" — érzékel- 
teti azt az újat, amivel Kapica a tu- 
dományos viták értelmezéséhez hoz- 
zájárult. , Előadást vita vagy eszme- 
csere nélkül nem érdemes tartani: 
egyszerűbb és olcsóbb a szöveget ki- 
nyomtatni" (211. old.); csak vitával 
van lehetőség az adott tudományos 
vagy technikai probléma társadalmi 
hasznosságának megítélésére. 

A vita nyilvánosságán túl Kapica ír 
a tudományos közvéleményről, amely 
szintén egy formája a tudományos 
élet nyitottságának. Igen nagy szere- 
pet tulajdonít a közvéleménynek a 
tudomány szervezésében, de a tudo- 
mányos közvéleményt magát is mint 
megteremtendő jelenséget értelmezi. 
, Egészséges, vezető tudományos köz- 
vélemény megteremtése: ez hatalmas 
feladat, amire még nem fordítottunk 
elég figyelmet." (429. old.) E köz- 
vélemény megteremtése magában 
foglalja a tudományos munkával kap- 
csolatban levők nagy táborának ne- 
velését, annak a k k a ki- 
fejlesztését, hogy objektíven értékel- 
jék az eredményeket, és támogassanak 
mindent, ami valóban jó és nagy a 
tudományban. Csak e közvéleményre 
támaszkodva fejlődhetnek helyes 
irányba a tudományok. 

A fejlődésnek igen lényeges eleme 
Kapica szerint az a közvéleményhez 
szintén szervesen kapcsolódó cél, hogy 
a tudomány az egész világ kultúráját 
befolyásolja. , Hogy a világ kultúrá- 
jának fejlődését befolyásolja, a kuta- 
tónak nem elég tudománvos felfede- 
zést tennie, az ís kell, hogy az ország- 
ban meghatározott feltételek legye- 
nek, és létezzék kellő kapcsolat a kül- 
földi tudományos közvéleménnyel." 
(423. old.) S ha ehhez hozzágondol- 
juk a nemzetközi tudományos kav- 
csolatok békemisszióját, akkor vilá- 
gos, hogy a nyitottságnak erre az ele- 


KRITIKA 89 


mére a tudományokon túlmutatóan 
nélkülözhetetlen szükség van. 


3] Végül a tudomány hatékony- 
ságának gondolatköréhez kap- 
csolódik mindaz, amit Kapica a fia- 
talok szerepéről ír. Nemcsak azért 
nem szabad sajnálni a fáradtságot a 
fiataloktól, mert a , fiatal kutatóé a 
jövő", hanem mert ,a fiatalok hatá- 
rozzák meg jelenünket is". Ennek 
kapcsán is Rutherford szavait idézi: 
tudod, csak a tanítványaimnak kö- 
szönhetermn, hogy én is fiatalnak ér- 
zem magam", Majd maga is hasonló- 
képpen nyilatkozik: , És most, amikor 
én magam is közeledem az öregkor- 
hoz, úgy érzem, a fiatalokkal való 
együttműködés kell legyen az a mo- 
dus vivendi, amely megóv bennünket 
a fonnyadástól, segít a frissesség meg- 
őrzésében, és fenntartja az érdeklő- 
dést a tudomány minden új eredmé- 
nye iránt. Hiszen a tudományos kon- 
zervativizmus a kutató számára rosz- 
szabb, mint a korai halál; féke a tu- 
dományos fejlődésnek." (190. old.) 
Igen, Kapicának mint embernek bi- 
zonyára az emberi fiatalság, de mint 
tudósnak a tudomány fiatalsága a 
legfontosabb ügy. S ezzel a tudo- 
mányos intézetek muködésére vonat- 
kozó maradandó gondolataihoz jutot- 
tunk el. p8 


A tudományos intézetek milyensé- 
gét, feladatát természetesen ő is azok- 
nak a társadalmi feltételeknek a so- 
kaságából vezette le, amelyek a vi- 
lág bármely tudományos intézményé- 
nek működését többé-kevésbé meg- 
határozzák. Vizsgálta azonban a tu- 
dományos intézetek önfejlődését és 
önmagukért való sajít felelősségét. 
Igen szellemesen beszél a tudományos 
intézetek szklerózisáról. Az analógiá- 
ban persze , sántít" az, hogy az élő 
szervezet, az ember szklerózisa bizo- 
nyos koron túl természetes jelenség, a 
tudományos intézeteké viszont elke- 
. rülhető. Nos, éppen azért bírálja olyan 
szenvedélyesen a tudományos intéz- 
mények hibáit Kapica, hogy elkerül- 
hető legyen e szklerózis. 

Az öregkori falánksághoz hasonlí- 


totta azt a jelenséget, amikor az in- 
tézetek több eszközt vásárolnak, mint 


amire szükségük van; az öreg szerve- 
zetnek azt a tuijdonságát, hogy ben- 
ne a szervezet munkájában aktívan 
részt nem vevő sejtek is keletkeznek, 
az intézetek elnehezüléséhez hason- 
lítja; ezt azok a káderek okozzák, 
akik nem vesznek részt az intézet 
munkájában, de akiktől nem tud az 
intézet megszabadulni; az öregkori 
fecsegésnek a szükségtelen mennyisé- 
gű és öncélú publikációk arányának 
növekedése felel meg; a szaporodási 
képesség elvesztésének minősíti azt a 
jelenséget, amikor az intézetek nem 
bocsájtanak ki elég nagy számban 
fiatal szakembereket; s végül az öreg- 
ség legszomorúbb jelének tekinti az 
emberi életben és a tudományos 
munkában azt a tényt, amikor az in- 
tézet már csak a megszokott módsze- 
rek és tapasztalatok szerint dolgozik, 
nehezen fogja fel az új dolgokat, és 
elmarad a tudomány gyors fejlődésé- 
től. 

De Kapica optimista: egyaránt le- 
het küzdeni az emberek és a tudo- 
mányos intézetek öregsége ellen. Itt 
ismét visszatér a fiatalokkal való 
együttes munka, a tanítványoktól 
való tanulás ifjító hatására. Nyilván- 
valóan az intézmények elöregedése el- 
leni küzdelemhez még számos más, 
átfogóbb társadalmi inspiráció és le- 
hetőség is szükséges. Ebbe az irány- 
ba hat a könyv egész mondanivalóját 
átszövő igény: az elmélet és gyakor- 
lat, az elvont gondolkodás és a kísér- 
letes megfigyelés egységének teljesü- 
lése. 

0 


Befejező gondolatként ez utóbbi 
, Kapica-hagyatékot" említjük, ami 
már túlmutat ugyan a tudományos 
intézmények munkájával szembeni 
követelményen, de nélkülözhetetlen 
eszköz a tudományos munka fiatalsá- 
gának megőrzéséhez. S ez az elméle- 
ti gondolkodás és a természettudomá- 
nyok, a filozófia és a kísérleti tudo- 
mányok kapcsolata. Sok minden be- 
árnyékolta már e kapcsolatot, s erről 
a könyv szerzője is ír. De fontosabb, 
amit az egymástól való elszakadás 
két oldaláról külön-külön, de egymás- 
ra vetítve is mond. 

Kiindulópont a kísérletes és az el- 

méleti . természettudományos kutatás 
elválasztása elleni érvelés. Bírálja azt 
a helyzetet, amelyben az elméleti 
szakemberek elszakadhatnak az élet- 
től. Ilyenkor , Az elmélet kezd saját 
magának dolgozni — írja —, és érté- 
két csak metodikai és esztétikai 
szempontok alapján lehet meghatá- 
rozni a legjobb esetben." (245. old.) 
Ennek pedig egy lényeges, gyakran 
elhanyagolt következményére mutat 
rá: , Az elméletnek a kísérlettől, a ta- 
pasztalattól, a gyakorlattól való el- 
szakadása n magát az elmé- 
leti kutatást károsítja." (Uo.) 


Ezzel kapcsolatban idézi fel azt az 
időszakot, amikor a filozófia az élet- 
től elszakadva a kibernetika fejlődését 
akadályozta, 8 a dialektika metafi- 
zikus alkalmazásával , bizonyította", 
hogy a relativitáselmélet tarthatatlan ; 
s hasonlóan káros következtetésre ju- 
tottak a biológiában. , Ez arra bizo- 
nyosság, hogy a dialektika természet- 
tudományi alkalmazása a kísérleti té- 
nyek és azok természettudományi ál- 
talánosításának különösen mély isme- 


retét követeli meg. A dialektika e nél- 
kül egymagában nem adhat helyes 
megoldást. A dialektika olyan, mint 
egy Stradivári-hegedű. Legtökélete- 
sebb a hegedűk között, de ahhoz, hogy 
valaki játszék rajta, muzsikusnak 
kell lennie, és ismernie kell a zenét. 
E nélkül éppen olyan hamisan fog 
szólni, mint akármilyen közönséges 
hegedű." (249. old.) 

A könyv alapmondanivalóját elmé- 
let és gyakorlat egységéről aligha le- 
hetne jobban összefoglalni, mint a 
szerzőnek Kelvintől kölcsönzött pél- 
dázatával. Kelvin az elméletet a 
malomkőhöz, a kísérleti eredménye 


lyet a malomkövek őrölnek. 
vánvaló, hogy egvedül a 

vek, bármennyit forogjanak is, nem 
adhatnak semmi hasznosat (az elmé- 
let önmagában dolgozik). De a liszt 
milyenségét a magok minősége ha- 
tározza meg, dohos magból nem kap- 
hatunk ételhez való lisztet." (250. old.) 


H. Varró Rózsa 

POLITIKUS-PALYÁK 


Nagy Ferenc 


A Pesti Hírlap — a fővárosi liberális 

polgárság egyik legtekintélyesebb na- 

pilapja — 1929. január 4-én egy ,.hu- 

szonöt éves, tizenkét holdas, gyakorlati 
kisgazda" tollából , Rothermere és a királykérdés" címmel cikket közölt, amely 
élesen bírálta a hazai legitimista vezetőket és a parasztság többségének nevé- 
ben elutasította a Habeburg-restauráció gondolatát. Az írás egycsapásra iís- 
mertté tette a szerző, Nagy Ferenc nevét. 

A sikeres bemutatkozást hetente követték az újabb cikkek, amelyek alap- 
jában véve összhangban álltak a Bethlen-kormány és az Egyeséges Párt poli- 
tikájával, de sok tekintetben annak kritikáját is jelentették. Nagy Ferenc a 
lap hasábjain igyekezett hűségesen beszámolni a parasztság súlyos gazdasági 
helyzetéről. Nemcsak a módosabb parasztság sérelmeinek adott hangot, hanem 
feltárta a falusi nincstelenek és szegényparasztok nyomorát és megélhetési 
nehézségeit is. Kiállt a politikai szabadságjogok, főként a sajtószabadság biz- 
tosítása mellett; sürgette a titkos választójog bevezetését; felelevenítette az 
egyenlő közteherviselés eszméjét ; intézkedéseket követelt az alsóbb paraszti ré. 
tegek ezociális helyzetének javítására. A cikkek ugyanakkor — a kor hivata- 
108 idológiájának megfelelően — a szerző erős nacionalista beállítottságáról, 
paraszti elfogultságáról, városellenességéről $8 a szociáldemokrata és a kom- 
munista munkásmozgalom lebecsüléséről, a velük szembeni bizalmatlanságról 
is árulkodtak. Í 


$XX 


Tildy Zoltán felfigyelt nevére, és 1929 karácsonyán meghívta magához. Kide- 
rült, hogy hasonlóan ítélik meg a parasztság helyzetét. Abban is egyetértettek, 
hogy a kormánypárt, az Egységes Párt kisgazda frakciója. a régi Nagyatádi-féle 
Kisgazdapárt maradványai, s a különböző kisebb agrár jellegű pártocskák nem 
alkalmasak a parasztság érdekeinek képviseletére; ezért a parasztságnak, első- 
sorban a birtokos parasztságnak létre kell hoznia egy új, ellenzéki arculatú 
parasztpártot. 

1930 elején Nagy Ferenc, Tildy Zoltán és mások hozzá is láttak egy új, 
mind a kormánypárttól, mind a szociáldemokrata munkásmozgalomtól függet- 
len, ellenzéki parasztpárt megszervezéséhez. Hivatalosan október 12-én Béké- 
sen bontott zászlót a Független Kisgazdapárt, s Nagy Ferencet választotta 
meg főtitkárává, aki e tisztségét másfél évtizedig töltötte be. A bíssei fiatal 
gazda egyike volt azoknak, akik kidolgozták és végső formába öntötték párt- 
juk programját. A program — tudomásul véve a fennálló társadalmi és tulaj- 
donviszonyokat — az ellenforradalmi rendszer megreformálását, a nagybirtok 

és a nagytőke hatalmának korlátozását, a parasztság politikai jogainak érvé 
nyesítését, befolyásának növelését tűzte ki célul. Számos demokratikus köve- 
telést vetett fel. A földreformot talán taktikai megfontolásból, de bizonyára 
azért is, mert a birtokos parasztság nem érezte annak szükségét, megkerülte. 
Gazdasági téren egyébként olyan intézkedéseket sürgetett, amelyek kedvezőb- 
bé tették volna a paraszti árutermelés és értékesítés feltételeit, és Így az or- 
szág agrár jellegét, a paraszti polgárosodást erősítették volna. 

Nagy Ferenc 1932 őszén Budapestre költözött, hivatásos politikus, pártalkal- 
mazott lett. Ebben az időben az FKP paraszti balszárnyának Tildy és ő lett a 
vezetője. A párton belüli erőviszonyok miatt, továbbá mivel minden lényeges 
kérdésben a döntés a pártvezér (1932-től Eckhardt Tibor) és a képviselőcso- 
port kezében összpontosult, a párt vezetésére és politikájának meghatározására 
ekkor nem volt befolyása. Mindvégig támogatta a , hivatalos" politikai irány- 
vonalat és taktikát, különösen az ország teljes fasizálására törekvő jobboldali 
és szélsőjobboldali erők és a német hódítás veszélye elleni harcot. 

A harmincas évek végén azonban szembekerült Eckhardttal és pártjának 
, úri", dzsentri-földbirtokos szárnyával. Nem látta szívesen pártvezére közele- 
dését a Bethlen István vezette, a nagytőke és az arisztokrácia angol orientá- 
ciójú csoportjait tömörítő ún. , konzervatív ellenzékhez"; helytelenítette a ka- 
cérkodást a legitimizmussal, s nehezményezte, hogy Eckhardt olyanokkal is haj- 
landó volt szövetségre lépni (mint például Gömbös Gyula közeli hívével, az 
Egységes Pártból kilépett Sztranyovszky Sándorral), akik korábban mindent 
megtettek a Kisgazdapárt háttérbe szorítására. A legfőbb kifogása azonban 
az volt, hogy az Eckhardt-féle pártvezetés nem képviselte elég határozottan 
a paraszti érdekeket, s emiatt a párt vidéken vesztett népszerűségéből, nem 
sikerült a nyilas-nemzetiszocialista mozgalom térhódítását sem feltartóztatnia. 

Nagy Ferenc kereste a kapcsolatot a fiatal baloldali értelmiségi körökkel, 
mindenekelőtt a falukutatókkal. Kovács Imrével, Féja Gézával össze is barát- 
kozott. Nézeteik nagy hatást gyakoroltak politikai felfogására. Rokonszenve- 
zett a Márciusi Front követeléseivel. 1939 januárjában — Szabó Pál, Féja Gé- 
za, Kovács Imre és Kovács Béla mellett — tagja volt annak a hét tagú bizott- 
ságnak, amelyet a Nemzeti Parasztpárt megalakításának előkészítésére állítot- 
tak fel. Hosszas tépelődés után mégsem lépett át az új, baloldali parasztpárt- 
ba, mert nem értett egyet a szegényparasztság külön pártba való tömörítésé- 
vel, a parasztság politikai és szervezeti megosztásával, holott ekkor már a pa- 
rasztságon belül erős volt a differenciálódás. Emellett Nagy Ferenc, akinek 
határozott politikai ambíciói is voltak, kisgazdapárti listán inkább számíthatott 
arra, hogy bekerül a parlamentbe, mint az éppen alakuló és a Kisgazdapárt- 
nál radikálisabb Nemzeti Parasztpárt útján. 

Az 1939-es parlamenti választásokon valóban mandátumhoz jutott, és két- 
szeri próbálkozás után végre bekerült a képviselőházba, amire oly régen vá- 
gyott. Politikai súlya mind a Kisgazdapártban, mind a közéletben megnöve- 
kedett, különösen azután, hogy Eckhardt Tibor 1940-ben Horthy megbízásá- 
ból az Egyesült Államokba távozott, s a párt élére Tildy Zoltán került. Ha 
ellentmondásokkal, visszaesésekkel is, de egyre határozottabban szembe került 
az uralkodó körök, mindenekelőtt a Bárdossy-, majd a Kállay-kormány hábo- 
rús politkájával, a náci Németország szolgalelkű követésével, s meghunyászkodó 
kiszolgálásával. 


XXX 


Nagy Ferenc a második világháború kitörésekor passzív és óvatos volt. A 
háborúban bekövetkezett fordulatokkal, különösen pedig a német hadsereg 
1943 eleji sztálingrádi vereségével passzivitása fokozatosan oldódott. Már 1942 
őszén meg volt győződve arról, hogy Hitlerék el fogják veszteni a háborút. El- 
fogadta azt a gondolatot, hogy a szovjetellenes háborúból való kilépés, a náci 
Németországgal való szakítás, vagy legalábbis a szövetség lazítása és a német- 

barát jobb- és szélsőjobboldal elleni hatékonyabb fellépés érdekében vala- 
mennyi Hitler-ellenes politikai erőt össze kell fogni az ún. , konzervatív-ellen- 
zéktől", Bethlenéktől kezdve a legitimistákon, a polgári liberálisokon és a pol- 
gári demokratákon keresztül a munkásmozgalomig. Felismerte, hogy a munkás- 
mozgalommal is számolni kell, hogy az reális erő. 

Jó személyes kapcsolatok fűzték Keresztes-Fischer Ferenc belügyminiszter- 
hez, de Tildyhez hasonlóan a németellenes , nagy koalíción" belül ő is első- 
sorban a Kisgazdapárt és a Szociáldemokrata Párt összefogását tartotta fonto- 
sabbnak; továbbra is baráti viszonyt tartott fenn a népi írókkal, a Szabad Szó 
körével, a Győrffy-kollégistákkal és más antifasiszta beállítottságú emberek- 
kel és csoportokkal. Az illegális KMP-vel ő sem állt összeköttetésben, bár ab- 
ban a körben, amelyben mozgott egyesekről tudta, hogy kommunisták. 

Nagy Ferenc 1942 márciusában tagja lett a Magyar Történelmi Emlékbizott- 
ságnak. Aláírta annak nyilvánosságra hozott felhívását. A harcosabb fellépés- 
sel, így a kommunisták kezdeményezte március 15-i tüntetéssel — akárcsak 
Tildy, Kovács Imre vagy Peyer Károly — nem értett egyet. De a képviselő- 
házban a német típusú totális fasizmus híveivel szemben kiállt az alkotmá- 
nyosság fenntartása mellett a szociáldemokrata párt és a szakszervezetek mű- 
ködésének lehetőségéért. Korábbi passzivításával ellentétben ekkor már a zsi- 
dóüldözés ellen is felemelte a szavát. Bírálta a Kállay-kormány agrárpoliti- 
káját, főként a Jurocsek-féle beszolgáltatási rendszert, amely súlyos terheket 
rótt a parasztságra. 1943 nyarán ő is aláírta a Bajcsy-Zsilinszky Endre kezde- 
ményezésére Kállay Miklós miniszterelnökhöz eljuttatott memorandumot, 
amelyben a Kisgazdapárt egyebek közt követelte Magyarország kilépését a 
szovjetellenes háborúból, sürgette az ország semlegességének deklarálását, az 
alkotmányos jogrend helyreállítását. 

Azt a Tildytől kiinduló kezdeményezést, hogy a Kisgazdapárt és a Szociál- 

demokrata Párt a háború és a fasizmus elleni harc érdekében lépjen egymás- 
sal politikai szövetségre, Nagy Ferenc elfogadta. Szerepe volt abban, hogy a 
Kisgazdapárt vidéki, módosabb paraszti szárnya, amelyet éveken keresztül a 
legális munkáspárt ellen tüzeltek, végül is elfogadta a pártszövetség gondo- 
latát, hozzájárult megkötéséhez. Nagy Ferenc azzal érvelt, hogy ,a háború 
után a politikai szín demokratikus lesz, és mi az ország újjáépítésében nem 
működünk együtt a földbirtokos arisztokráciával és az önző kapitalizmussal, 
amint azt Nagyatádi Szabó István tette. Ugyanakkor nem szállhatunk szembe 
az ipari munkássággal sem, mely kétségtelenül az egyik pillére lesz a háború 
utáni demokratikus struktúrának. Ezért azonnal együttműködésre kell lép- 
nünk a szociáldemokratákkal és ezt a háború után is folytatnunk kell."! Eh- 
hez azonban hozzá kell tennünk, hogy Nagy Ferenc nem a szociáldemokrata 
baloldallal kívánt együttműködni (amelyet akkor a Szociáldemokrata Pártban 
amúgy is háttérbe szorítottak). Személy szerint Takács Ferenccel állt kapacso- 
latban. Az SZDP—FKP koalíció tető alá hozása minden valószínűség eszerint 
Kállay Miklós miniszterelnök és Keresztes-Fischer Ferenc belügyminiszter tud- 
tával és beleegyezésével történt. Ennek ellenére ez a lépés fontos esemény 
volt. 
A háború alatt Nagy Ferenc főként a Parasztszövetségben, annak elnöke- 
ként tevékenykedett. Ez a szervezet 1941 őszén az ő kezdeményezésére, Keresz- 
tes-Fischer Ferenc belügyminiszter jóváhagyásával és rendszeres anyagi támo- 
gatásával, a Kisgazdapárt paraszti szárnyának közreműködésével alakult meg. 
Létrehozásának politikai célja az volt, hogy — mivel a Kisgazdapárt műkö- 
dését a bevezetett rendkívüli, háborús intézkedések korlátozták — a , politika- 
mentesség" jelszavával társadalmi úton fogja össze a parasztság legkülönbö- 
zőbb rétegeit. Így kívánták megóvni ezeket mind a nyilas mozgalom behato- 
lásától, mind a baloldal befolyásától, s átmenteni a parasztság politikai erőit a 
háború utáni időszakra. 


1 Nagy Ferenc: The Struggle Behind the Iron Curtain. New York, Macmillan, 1948. 37—38. old. 

A Parasztszövetség így elsősorban a Kisgazdapárt számára biztosított befo- 
lyást a parasztság körében. De annak idején bizonyos mértékig fedezéket 
nyújtott különböző antifasiszta csoportoknak, a népi íróknak és néhány, az anti- 
fasiszta egységíront kialakításán munkálkodó illegális kommunistának is. Az 
egyik országos titkár például — Iliás Ferenc — 1942-től tagja volt a KMP-nek. 
A Kállay-kormány 1943 novemberében, arra hivatkozva, hogy a Parasztszövet- 
ség tagjai postán kommunista (békepárti) röplapot kaptak, Nagy Ferencet el- 
mozdította a Parasztszövetség éléről. Utódjául egy kormánypárti parasztképvi- 
selőt neveztek ki. 

A német megszállás után, 1944 márciusában Nagy Ferencnek ís menekülnie 
kellett. Mivel a németek családja elhurcolásával fenyegetőztek, áprilisban ön- 
ként jelentkezett a Gestapó pécsi kirendeltségén. A német hatóságok 1944. ok- 
tóber 10-én — másokkal együtt — átadták a Lakatos-kormánynak, amely éppen 
október 15-én helyezte szabadlábra. A nyílas puccs miatt ismét el kellett tünnie, 
s illegalitásban élte át a főváros ostromát. 


XXX 


A felszabadulás után, 1945 januárjában Tildy a Skót Misszió Vörösmarty 
utcai épületébe hívta, ahol már működött a Kisgazdapárt ideiglenes főhadiszál- 
lása. Nagy Ferenc ott volt a Budapesti Nemzeti Bizottság megalakításánál is. 
Februárban az Ideiglenes Kormány székhelyére, Debrecenbe utazott: tájékozó- 
dott az új politikai helyzetről, megismerkedett a kommunista vezetőkkel, Gerő- 
vel, Révaival, Farkassal, és részt vett Vorosilov marsallnak, a Szövetséges Ellen- 
őrző Bizottság elnökének megérkezése alkalmából rendezett fogadáson. Hama- 
rosan tagja lett az Ideiglenes Nemzetgyűlésnek, 1945 májusában pedig újjáépí- 
tési miniszterként a kormányban találjuk. Hozzákezdett a Kisgazdapárt, vala- 
mint a Parasztszövetség újjászervezéséhez, s 1945 augusztusában az FKP elnö- 
kévé választották. 

A felszabaduláskor Nagy Ferenc 42 éves volt, kialakult egyéniség, tapasz- 
talt politikus. Nyugodt, kiegyensúlyozott személyiség volt, aki tartotta ma- 
gát az otthonról hozott hagyományos paraszti értékrendhez. Szenvedélyesen 
érdekelte a politika; elsősorban a parasztság sorsa izgatta, de a tágabb közös- 
ség jövője is foglalkoztatta. A parasztság iránti romantikus elfogultsága ekkor- 
ra jelentősen csökkent, de nem tűnt el; változatlanul nem ismerte el a mun- 
kásság vezető szerepét. Nem szívelte a grófokat, az arisztokratákat és a pénz- 
vílág hatalmasságait; nem szívesen érintkezett az , úri középosztály" tagjaival, 
főként a közigazgatás embereivel. Ha nem volt is ,a hatalom megszállottja" — 
ahogy egyesek vélték —, tagadhatatlanul vonzotta a hatalom, s voltak politikai 
amiciói. Amikor felmerült, hogy ki legyen a Kisgazdapárt köztársasági elnök- 
jelöltje, bár ő is kacérkodott a gondolattal, hogy .megpályázza", végül is le- 
mondott erről, s döntésében személyes momentumok mellett fontos szerepet 
játszott az, hogy tudta: a munkáspártok Tüdyt támogatják. 

Tildyhez hasonlóan nem értett a modern pártvezetéshez, közigazgatási isme- 
retei is nagyon hiányosak voltak, s gazdasági kérdésekkel sem szívesen foglal- 
kozott. A politizálás, a hatalomgyakorlás hagyományos — polgári jellegű — 
eszközeihez és módszereihez tartotta magát. 

A Kisgazdapártban Tildy mögött Nagy Ferenc volt a második ember a párt- 
hierarchiában. Ez akkor változott meg, amikor Tildy — köztársasági elnökké 
választása után, 1946 februárjában — gyakorlatilag kivált a pártvezetésből, s 
Nagy Ferenc lett az ország miniszterelnöke. Kovács Bélával és Varga Bélával 
együtt a párt centrumának élén állt, amely elsősorban a közép- és a módos 
parasztságra támaszkodott, annak érdekeit igyekezett képviselni és érvényre 
juttatni. Emberileg Kovács Béla állt hozzá legközelebb, akit a harmincas évek 
óta ismert. Hosszú ideig alig volt közöttük véleménykülönbség. 1946 február- 
jától, amikor Kovács Béla kilépett a kormányból és Varga Bélától átvette a 
Kisgazdapárt irányítását, közöttük is keletkeztek feszültségek, amelyek néha 


POLITIKUS-PÁLYAK 95 


éles összeütközésekig vezettek (Kovács 1946 nyarán például le ís mondott — 
átmenetileg — főtitkári tisztségéről). Ellenséges viszonyba azonban nem kerül- 
tek egymással. Konfliktusaik nemcsak eltérő emberi habitusukra és politikai 
, vitáikra vezethetők vissza, hanem különböző politikai funkciójukból is adód- 
tak. Nagy Ferencnek, a miniszterelnöknek bizonyos mértékig figyelemmel kel- 
lett lennie a kormány, a koalíciós partnerek véleményére. Kovács Béla főtitkár- 
ként a Kisgazdapárt érdekeinek direktebb szószólójává vált, keményebb intra- 

i álláspontot képviselt számos kérdésben; helytelenítette például a 
munkáspártoknak tett engedményeket, és Nagy Ferencnél határozottabban 
fel akarta tartóztatni a belpolítika további balratolódását. Kovácsot erő- 
sebben befolyásolta a Kisgazdapártban növekvő ellenzéki hangulat, mint Nagy 
Ferencet, s egy idő után inkább hallgatott Sulyokra és Pfeifferre, mint rá. 

Nagy Ferenc baráti , környezete" homogénebb volt Tildyénél. Elsősorban — 
minthogy Baranyából származott — a baranyai képviselők (Koszér Nándor, 
Samu László, Vörös Vince) vették körül. Hagonlóképpen befolyással bírtak rá 
az ún. , aprószentek", a Hám-Saláta csoport tagjai (Hám Tibor, Kiss Sándor, 
Saláta Kálmán, Vatai László stb.): zömmel fiatal politikusok, akik a népi írók 
hatására valamiféle , szövetkezeti szocializmusban" látták a jövendőt, de foko- 
zatogan szembe kerültek a népi demokrácia fejlesztésére irányuló társadalmi- 
politikai törekvésekkel, mindenekelőtt a koalíció baloldalával, az MKP-val, to- 
vábbá a Szovjetunióval. 

Nagy Ferencnek személyesen a felszabadulás után sem alakultak ki nagytő- 
kés kapcsolatai. Református lévén, a katolikus egyházhoz sem fűzte szorosabb 
nexus. Mindszenty közéleti szereplését elítélte. Igaz: Esztergom ura sem be- 
csülte őt, 8 szűkebb körben lenézően nyilatkozott róla. Sulyokkal, Pfeifferrel, 
Dessewffyvel, pártja polgári jobbszárnyának vezetőivel azonban személyes vi- 
szonya nem volt rossz, bár egyes politikai, de főként taktikai kérdésekben 
nem mindig és nem mindenben értett velük egyet. 


$t9X 


A felszabadulás után a nemzetközi helyzet és a társadalmi-politikai erővi- 
szonyok másként alakultak, mint ahogy ezt Nagy Ferenc és környezete várta. 
Ő is azok közé a politikusok közé tartozott, akik arra számítottak, hogy Ma- 
gyarországon a fordulat, a háborúból való kilépés a nyugati szövetségesek se- 
gítségével vagy részvételével történik; csak 1944 nyarán jött rá, nyilván a ná- 
la világosabban látók hatására, hogy az országot a szovjet hadsereg szabadítja 
fel, és ez a tény döntő lesz a háború utáni kibontakozásban. 

Nagyon sokat foglalkozott 1943—44-ben a háború utáni berendezkedés és a 
megvalósítandó reformok kérdésével. E megnyilatkozásai azt mutatják: tuda- 
tában volt annak, hogy Magyarországon demokratizálásra, társadalmi refor- 
mokra van szükség. De mivel a Horthy-rezsim társadalmi-gazdasági berendez- 
kedését feudalizmusnak minősítette, akárcsak Tildy, olyan követeléseket fogal- 
mazott meg, amelyek nem mentek túl a klasszikus polgári demokratikus kö- 
veteléseken. A magántulajdont szentnek és sérthetetlennek tekintette; csupán 
a hitbizományok és nagybirtokok felosztásáig jutott el, a termelési és tulaj- 
donviszonyokon ennél többet nem kívánt változtatni. Az osztálystruktúrán — a 
földreform hatását leszámítva — nem szándékozott módosítani. 

Olyan parlamentáris demokráciát képzelt el, amelynek politikai alapja az 
FKP és az SZDP szövetsége a Kisgazdapárt vezetésével, tánsadalmi bázisa pe- 
dig mindenekelőtt a parasztság, annak jobbmódú birtokos rétege, továbbá a 
szociáldemokrata befolyás alatt álló munkásság. Ez a demokrácia biztosítja a 
polgári szabadságjogokat, s az , alkotmányos kormányzás" feltételeit. Gyöke- 
res társadalmi-politiíkai reformokra nem gondolt, sőt éppen az foglalkoztatta, 
hogy miként lehetne a fegyverek elhallgatása után a néptömegek radikalizá- 
lódását, egy forradalmi helyzet kialakulását elkerülni. 1944 januárjában arra 
figyelmeztette a népet, hogy tudnia kell: , mi a különbség a követelések felál- 


96 POLITIKUS-PALYAK 


lítása és a megvalósításuk érdekében vállalt felelősségük között. Nem szabad 
odaadnia magát az elégedetlenség csábításának. Nem rendbontásra, hanem a 
rend megóvására és kormányzásra kell készülnie. Egyforma határozottsággal 
kell megállnia a maga józan és tiszta programja mellett felfelé és a minden 
fejlődést veszélyeztető forradalommal szemben lefelé."? 

A felszabadulás után Nagy Ferenc egy időre képes volt alkalmazkodni az új 
körülményekhez. Olyan radikális változásokat, reformokat is elfogadott, ame- 
lyekre egyáltalán nem gondolt, vagy távolról sem olyan mértékben, ahogyan 
azok bekövetkeztek. Tudomásul vette, hogy a kormánykoalícióban a Kommu- 
nista Párt az egyik partner, amelynek az adott kül- és belpolitikai körülmé- 
nyek között meghatározó szerepe van és lesz az események alakításában. Deb- 
recenből 1945 februárjában azzal a benyomással tért vissza, hogy a kommunis- 
tákkal és a szovjet hatóságokkal együtt kell és lehet működni. A nyilvános- 
ság előtt vállalta a Függetlenségi Front és az Ideiglenes Kormány programjá- 
ban lefektetett javaslatokat, beleértve a földreformot és az államosításokat. 
Hozzájárult a nevezetes földreform-rendelet kiadásához, de az előzetes viták 
során annak a véleményének adott hangot, hogy a lebonyolítást lassúbb ütem- 
ben kell végrehajtani, és mintagazdaságok számára néhány középbirtokot 
meg kellene hagyni. Csalódással fogadta, hogy az SZDP a munkásegység je- 
gyében az MKP oldalára állt. A Nemzeti Parasztpártra eleve bizalmatlanul! 
tekintett: tisztában volt azzal, hogy veszélyeztetni fogja a Kisgazdapárt 
hegemóniáját vidéken. 

Ugyanakkor az első perctől kezdve, de különösen az 1945 novemberi vá- 
lasztások után — amikor pártja megszerezte a szavazatok 57 százalékát — 
elégedetlen volt a Kisgazdapártnak a hatalomban való részesedésével. 
A , többségi elv" alapján a kormányzatban, az államigazgatásban, a hadse- 
regben és a rendőrségnél, valamint a különböző népi szerveknél több pozí- 
cióra tartott igényt. Ez szükségképpen oda vezetett, hogy szembekerült a 
koalíció baloldalával, amely joggal tartott attól, hogy egy kisgazdapárti 
többségű hatalmi szervezet visszafordítaná a történelem kerekét, hiszen a 
Kisgazdapártot támogatták ekkor a volt uralkodó osztályok jelentős körei, 
s valamennyi más reakciós erő 

Nagy Ferenc társadalmi ideálja 1945—46-ban is a paraszti-polgári demok- 
rácia volt. A parasztság felemelkedését csakis a tőkés magántulajdon fenn- 
tartásával, az egyéni gazdálkodás lehetőségeinek kiszélesítésével, a dán tií- 
pusú fogyasztási és értékesítési szövetkezetek elterjesztésével, egyszóval a 
paraszti polgárosodás hagyományos útján tartotta lehetségesnek. Külpoliti- 
kai téren, számolva a realitásokkal, eleinte a Szovjetunió és a környező orszá- 
gok bizalmának megnyerését tartotta fontosnak, de később a nyugati hatalmak- 
tól remélt támogatást a Kisgazdapárt és a polgári erők számára. 

Stratégiai célját, a paraszti-(kisypolgári demokrácia kiépítését — mint em- 
lékirataiban később bevallotta — fokozatosan, több lépésben szerette volna 
végrehajtani. Az első lépés, a szabad demokratikus választások 
zése, 1945 őszén megtörtént. A második lépcsőfok a békeszerződés megköté- 
se 8 az ország függetlenségének helyreállítása volt. A harmadik szakasz pe- 
dig a szovjet csapatok kivonása és az újabb választások után a koalíció fel- 
számolása, a Kisgazdapárt hatalomátvétele lett volna. A felszabadulás első 
pillanatától "ebihez a politikai tervhez tartotta magát, 8 ezt követte a kor-. 
mány één is. E stratégia és taktika szükségszerűen szembefordította őt a 
népi demokratikus átalakulás továbbvitelére törekvő g a Szovjetuniót szö- 
vetségesnek tekintő baloldali erőkkel. 


XXX 


Nagy Ferencet, mint említettük, 1946. február 4-én nevezték ki minisz- 
terelnökké, miután elődjét, Tildy Zoltánt pár nappal korábban államfővé vá- 

lasztották. A kormányfői tisztséget csak környezetének hosszas rábeszélésére 
és a koalíciós pártok kívánságára fogadta el. Ő ugyanis inkább a Kisgazda- 
párt élén szeretett volna maradni; ezt a posztot fontosabbnak s egyben ve- 
szélytelenebbnek is ítélte meg. Féltette népszerűségét is, mert attól tartott, 
hogy nem tud megbirkózni az ország előtt álló óriási feladatokkal. 


Nagy Ferenc 1946 áprilisában kormánydelegáció élén Moszkvába látoga- 
tott, majd júniusban ugyancsak kormányküldöttséggel az Egyesült Államok- 
ba és Angliába utazott. Mindhárom fővárosban — természetesen nem egy- 
forma mértékben — gazdasági segítségre kapott ígéretet, de a magyar bé- 
keszerződéssel kapcsolatos igények támogatására nem. Kérésére Washington- 
ban Truman elnök rövid időre négyszemközti megbeszélésre is fogadta őt. 
Nagy Ferencet az érdekelte, hogy a Kisgazdapárt és egy kisgazda többségű 
kormány kaphatna-e hatékonyabb nyugati támogatást politikai írányvonalá- . 
hoz. Az amerikai elnök — amint ezt Nagy Ferenc később legbizalmasabb 
barátai előtt elmondotta — nemzetközi megállapodásokra hivatkozva kitérő 
választ adott, azt azonban megígérte, hogy a békeszerződés aláírása után az 
Egyesült Államok kész minden segítséget megadni számukra. Nagy Ferenc 
ezzel az ígért segítséggel számolt is; nem utolsósorban ez volt a választó- 
víz közte és a koalíciós pártok baloldala között. 


Az 1946 tavaszi népmozgalmak s a Baloldali Blokk megalakulása után hely- 
re akarta állítani a belpolitikai békét, s a választásokkal kialakult hatalmi 
egyensúlyt. Folytatni kívánta a koalíciós politikát, ugyanakkor érvényt akart 
szerezni a Kisgazdapárt hatalmi igényeinek. Neki is szerepe volt abban, hogy 
a Kisgazdapárt vezetősége 1946 márciusában végül is engedett a Baloldali 
Blokk követeléseinek, és kénytelen-kelletlen elfogadta a négy nehézipari 
nagyüzem állami kezelésbe vételét, a nagybankok állami ellenőrzését, a köz- 
igazgatás leépítését, a reakciós, horthysta elemektől való megtisztítását, s 
kizárt soraiból 20 jobboldali képviselőt. Később azonban — az emigrációban 
— súlyos hibának minősítette, hogy hozzájárult a baloldali pártok külön 
szövetségének létrehozásához. 

Kovács Bélával együtt kezdeményezője volt a Kisgazdapárt 1946. április- 
májusi ellentámadásának, amely azt célozta, hogy feltartóztassák a politikai 
erőviszonyok további balratolódását, növeljék a párt hatalmi súlyát a köz- 
igazgatásban és a rendőrségnél, s keresztül erőszakolják a helyi (községi) 
választások megtartását. Ennek következménye hetekig tartó belpolitikai vál- 
ság lett, amely 1946 júliusában lezárult ugyan, de csak ideiglenes kompro- 
misszummal. Egy hónap múlva — számítván a magyar békeszerződés mi- 
előbbi aláírására — Nagy Ferenc kidolgozta és meghirdette a Kisgazdapárt 
új konszolidációs politikai irányvonalát. Ez — elismerve a népi demokrácia 
addigi vívmányait — mindenekelőtt a parlamentáris kormányzás megszilár- 
dítására irányult, e elutasította mind a horthysta restaurációt, mind a Szo- 
cialista perspektívát. A Magyar Kommunista Párt III. kongresszusa ezzel 
szemben 1946 szeptemberében a népi demokrácia szocialista irányú tovább- 
fejlesztésének programját hirdette meg. A két ellentétes irányvonal az Őszi 
hónapokban újabb súlyos belpolitikai válság kirobbanásához vezetett, amely 
az egész koalíciós kormányzati rendszer krízisévé szélesedett. A politikai lég- 
kör feszültebbé vált, a pártok közötti és a kormányon belüli kapcsolatok meg- 
romlottak. 

Ebben a helyzetben robbant ki a , Magyar Közösség" köztársaságellenes 
összeesküvésének ügye. Az összeesküvés szervezője voltaképpen inkább az 
1944-ben megalakult Horthy-féle Kiugrási Iroda mögött álló szervezet volt, 
de tagjai közül sokan tartoztak a Magyar Közösséghez is. A Honvédelmi Mi- 
nisztérium Katonapolitikai Osztálya már 1946 augusztusában nyomára jutott 
ennek az önmagában nem túl nagy veszélyt jelentő jobboldali szervezkedés- 
nek, s megfigyelés alatt tartotta annak résztvevőit. Az MKP és a baloldal 
az ügyet annak érdekében használta fel, hogy mielőbb kiszorítsa a hatalom- 

ból a koalíció jobboldalát, centrumát. Ezért lényegében. adminisztratív esz- 
közökkel súlyos csapást mért a Kisgazdapárt felső vezetésére, elsősorban 
az irányítást kézben tartó centrum vezetőire. Kovács Bélát, a párt főtitkárát 
1947 februárjában letartóztatták, elítélték, 8 csak 1955-ben szabadult. Az 
MKP akkori vezetése, személy szerint Rákosi Mátyás elérte továbbá, hogy 
1947. június 2-án Nagy Ferenc — Svájcban, ahol szabadságát töltötte — le- 
mondjon miniszterelnöki tisztségéről, és ne térjen haza. 

Sem Nagy Ferenc, sem Kovács Béla nem tartozott az összeesküvők közé. 
A , Magyar Közösség" illegális szervezkedésében nem vettek részt; ők politikai 
céljaikat a Nyugatra támaszkodva parlamentáris úton kívánták elérni. Nagy 
Ferenc lemondó levelében szögezte le: , a leghatározottabban kijelentem, hogy 
semmiféle összeesküvésről annak rendőrségi megállapítása előtt nem tudtam". 
Ugyanakkor az erkölcsi, politikai felelősség kérdése vele szemben is joggal vet- 
hető fel, hiszen az összeesküvők kapcsolatban álltak közvetlen környezetének 
tagjaival ís. 

Nagy Ferenc később mindig tagadta, hogy 1947 májusában eleve azért 
ment volna külföldre, hogy ott maradjon, vagy hogy pénzt fogadott volna 
el a magyar kormánytól azért, mert kinn maradt. Ha Nagy Ferenc hazatért 
volna, hogy védekezzék az öÖsszeesküvőkkel való cinkosság vádjától, itthoni 
politikai pályája akkor is lezárult volna. Nem elsősorban a reá esett gyanú 
miatt, hanem azért, mert politikai koncepciója — a hazai viszonyok polgári 
alapon történő konszolidációja — belpolitikailag és nemzetközileg is ekkor 
már végképp realitását vesztette. 1947 tavaszán a Truman-doktrína meghir- 
detésével, majd a Marshall-terv bejelentésével fölerősödött a hidegháború, 
8 a világ hamarosan két táborra szakadt. Nyugat-Európában (Franciaország- 
ban, Olaszországban, Belgiumban) a kommunistákat kiszorították a koali- 
ciós kormányokból és ellenzékbe kényszerítették. Kelet-Európában pedig 
felgyorsult a népi demokratikus átalakulás, a polgári erők és pártok sorra 
vereséget szenvedtek. Magyarországon a 3 éves tervvel és a bankok álla- 
mosításának felvetésével frontális támadás indult a tőkés magántulajdon el- 
len. A korlátozott tervgazdálkodás bevezetésének gondolatát Nagy Ferenc 
még el tudta volna fogadni, a nagybankok államosításával azonban már nem 
értett egyet. Valószínűtlen, hogy a polgári magántulajdon teljes felszámo- 
lásával, különösen pedig a szocialista jellegű termelőszövetkezetek szerve- 
zésével valaha ís egyet tudott volna érteni. Tiüdytől eltérően nem helyeselte 
a munkásosztály vezető szerepének elvét; a munkás-paraszt szövetség esz- 
méje sem vonzotta. 


XXX 


Lemondása után a volt miniszterelnök az Egyesült Államokban telepedett 
le. Távozásának , sztorijáért" 20 ezer dollárt kapott, amelyből Washington 
mellett tejfarmot vásárolt. Négy évig gazdálkodott, majd 1951-ben — a hi- 
degháború tetőfokán — felhagyott vele, s csak politikával foglalkozott. Kü- 
lönböző nemzetközi és magyar emigráns szervezetekben vállalt megbizást. 
A kelet-európai parasztpárti vezetők által létrehozott Nemzetközi Paraszt- 
unió egyik megalapítója és 1948-tól 1964-ig alelnöke lett. Ott volt 1950-ben 
a Magyar Nemzeti Bizottmány létrehozásánál, s tagja lett az Intéző Bizott- 
ságnak, amelyet , fénykorában", 1954—55-ben valamiféle félhivatalos emig- 
ráns kormánynak tekintettek. 

Távozásának körülményei, a Rákosi-féle vezetés vádaskodásai magyaráz- 
zák, de nem mentik Nagy Ferenc cselekedeteit: azt, hogy az agresszív ame- 
rikai külpolitika szolgálatába állt, hogy egyik irányítója lett a szocialista 
Magyarország elleni hadjáratnak, s terveket szövögetett a szocialista rend- 
szer megdöntésére, az ország — s lényegében egész Kelet-Európa — ,,fel- 


3 A lemondó levél megtalálható: História, 1982. 6. sz. 35. old. 

szabadítására". 1954-ben és 1955-ben (majd 1982-ben) az amerikai külügy- 
minisztérium felkérésére és támogatásával távol-keleti körutat tett, hogy 
felhívja a gyarmati sorból épphogy felszabadult ázsiai országok vezetőinek, 
többek között Nehrunak a figyelmét ,a rájuk leselkedő szovjet és kommu- 
nista veszélyre". Ő tett kísérletet 1956-ban a magyar emigráció politikai prog- 
ramjának kidolgozására. Igaz, hogy az emigráció más, szélsőséges irányzataitól 
eltérően, ez a program — bár a polgári demokrácia és a tőkés termelési viszo- 
nyok visszaállítását tűzte ki célul — a földreformot, a bányák államosítását, 
a bankok állami ellenőrzését nem kívánta visszavonni. 

1956 nyarán az Egyesült Államokból Ausztriába szeretett volna látogatni, 
de az osztrák kormánytól nem kapott tartózkodási engedélyt. Az ellenforra- 
dalom idején megkísérelt kapcsolatba lépni a Kisgazdapárt Budapesten újjá- 
alakult vezetőségével, abban a reményben, hogy esetleg hazatérhet. Svájcban 
Tildyvel telefonon fel is vette a kapcsolatot. Az ellenforradalom leverése után 
az ún. , 58-os" emigrációhoz közeledett, s tagja lett a rövid életű strassbourg-i 

," Magyar Forradalmi Tanács" Intézőbizottságának. 

A hatvanas évek közepén azzal párhuzamosan, hogy Magyarországon meg 
szilárdult a szocialista rend, az ország nemzetközi tekintélye ismét növekedett, 
8 a nemzetközi politikában egyre inkább érződü.t az enyhülés, a nyugati ma- 
gyar politikai emigrácó — amely korábban sem volt egységes — szétesett, és 
fokozatosan jelentőségét vesztette. A józanabb emigráns vezetők, közöttük 
Nagy Ferenc is kezdték felismerni, hogy nincs értelme a régi vonal folytatásának. 
Nagy Ferenc 1983 után — a Nemzetközi Parasztuniót nem számítva — foko- 
zatosan visszavonult az emigráns politikától, s egyetemi előadásokból igyeke- 
zett magát és családját fenntartani. Elhatárolta magát a jobboldali és a szél- 
sőjobboldali magyar emigráns köröktől; támogatta a magyar—amerikai kap- 
csolatok javítását; 1977-ben az amerikai szenátus különbizottsága előtt — a 
jobboldali jEörn ságlátztse emigráció képviselőivel ellentétben — kiállt a magyar ko- 
rona visszaadása mellett 

Élete vége felé eljutott odáig — bár régi kommunistaellenes beállítottságát 
sohasem adta fel, hogy elismerte: , a hazai rendszer — adott lehetőségei sze- 
rint — a magyar nép gazdasági és szellemi erősítésén fáradozik". Nagy Ferenc 
akit de jure valójában nem fosztottak meg magyar állampolgárságától, nem 
vette fel az amerikai állampolgárságot. 1979 nyarán a Magyarok Világszövet- 
ségének meghívására Magyarországra készült, amikor 1979. június 12-én egy 
hirtelen szívroham végzett vele. Haláláról hírt adott a világsajtó, beleértve a 
Népszabadságot is. Amerikában temették el. 


XXPR 


Nagy Ferenc itthoni életében a parasztságért, elsősorban a módosabb bir- 
tokos parasztságért küzdött. Nem kétséges: méltánytalanság történt vele. Poli- 
tikájának és személyi törekvéseinek kudarcát azonban nem egyszerűen a Rá- 
kosi-féle politika módszerei okozták. Végső soron arról volt szó, hogy a tár- 
sadalmi fejlődés sokkal mélyebb, radikálisabb változásukat tűzött napirendre, 
mint amivel Nagy Ferenc valaha is fellépett, vagy elfogadhatott volna. A pa- 
raszti polgárosodás programja 1945 előtt még haladó cél volt, de a felszaba- 
dulás után, a népi demokratikus átalakulás során hamarosan túlhaladottá vált. 
Nagy Ferenc ezt nem ismerte fel, a szocialista perspektívát elutasította. Buká- 
sának végső soron ez volt az oka. 

Vidc István 


§ 4 Nagy Ferenc levele Vörös Vincénez. 1979. május 7. (Vörös Vince tulajdonában) 


Dancs József; Utak és állomások. Kossutn Könyvkiadó, 1978. 

Dobi: István: Vallomás és történelem. 1—2. köt., Kossutn Könyvkiadó, 1962. 

Nagy Ferenc: The Struggle Behind the Iron Curtain. New York. Macmillan, 1948. 
Vida István: Nagy Ferenc politikai pályafutása. História, 1981. 3. sz. 22—23. old. 
Nagy Ferenc: Ahogy én láttam . . . Visszaemlékezések. Gondolat Könyvkiadó, 1985. 

Veres Péter 


Életművének méltatói gyakran teszik 

fel a kérdést: ki is volt igazán Veres 

Péter. Szépíró? Publicista? Gondolko- 

dó? Azt ritkábban, hogy politikus 
volt-e. Pedig az is volt, méghozzá főhivatásban. Ez az írás Veres Péter félév- 
százados közéleti tevékenységének e rövid, csupán néhány évet átívelő tevé- 
kenységét kívánja felvázolni. 

Veres Péter 1897-ben született Balmazújvároson, a földmunkás és agrárszo- 
cialista mozgalmak egyik tiszántúli központjában. Élete a korabeli társadalom 
mélypontjáról, az uradalmi cselédtanyáról és városszélről indult. Az olvasó-po- 
litizáló 22 éves fiatalember a Tanácsköztársaság idején már a balmazújvárosi 
direktórium három tagjának egyike. Az ezért elszenvedett börtön után vissza- 
térve — egészen a felszabadulásig — ott éli a földmunkás, a pályamunkás, a ke- 
vés földű kisparaszt életét. Közben a Szociáldemokrata Párt tagja, és cikkeket 
írogat különböző szociáldemokrata lapokba. 

A harmincas évek elején a Korunk kommunista szerkesztőjének, Gaál Gábor- 
nak a közvetlen biztatására kezd irodalommal, szociográfiával foglalkozni, s ez- 
zel aktivitásának súlypontja a földmunkás mozgalomról, a politikáról az 1932- 
es szociáldemokrata kongresszus után mindinkább az irodalomra helyeződik át. 
Hamarosan a terebélyesedő népi írói mozgalom egyik markáns egyénisége lesz. 
Egymás után jelennek meg írásai a Korunkban, a Századunkban, majd a Vá- 
laszban és a Kelet Népében. De önálló köteteket is írt, mint például Az Alföld 
parasztsága és a Számadás. 1938 végén, amikor Szabó Pál lett a Szabad Szó 
szerkesztője, az első számban Darvas József, Illyés Gyula és Tamási Áron mel- 
lett már ott szerepel Veres Péter is. Írói pályája indulásakor többek között olya- 
nok figyelnek fel rá és biztatják, segítik mint Bálint György, Bajcsy-Zsilinszky 
Endre, Molnár Erik, Németh László, Illyés Gyula. 

Veres Péter tehát úgy érkezik el a harmincas évek végére, hogy akkor már 
országosan neve és Írói rangja van. Nemcsak a Szociáldemokrata Pártból, a 
földmunkásmozgalomból ismerik, egyre inkább úgy becsülik, mint a népi írói 
mozgalom baloldalán felnőtt közéleti személyiséget. Ebből az alapállásból vesz 
részt a felszabadulást megelőző évtizedben a nemzeti egységfront, a független- 
ségi mozgalom szinte valamennyi érdemleges politikai akciójában. 1937-ben ott 
találjuk a Márciusi Front kiáltványának aláírói között. Gyakran adott Írást a 
Márciusi Front debreceni lapjának, a Továbbnak is, szoros kapcsolatot tartva 
az ottani kommunista értelmiségieket tömörítő csoporttal. A Márciusi Front 
1938 nyarán bekövetkezett felbomlása és a népi írók mozgalmának erős diffe- 
renciálódása után azok közé tartozott, akik több-kevesebb következetességgel 
kitartottak korábbi álláspontjuk mellett. 


A Gondolat, majd a Korunk megszűnése, a Márciusi Front felbomlása kö- 
vetkeztében azonban Veres Péter kapcsolata lazult a kommunista értelmiségiek- 
kel. Ez is szerepet játszott abban, hogy akkor jelentek meg legvitathatóbb s a 
legtöbb vitát kiváltó írásai, a , Mit ér az ember, ha magyar?", illetve a , Szocia- 
lizmus, nacionalizmus". Ezekben az írásaiban kiütköztek világszemléletének tisz- 
tázatlan, eklektikus vonásai is. 

A Nemzeti Parasztpárt 1939. június 29-re, Makóra meghirdetett alapító ta- 
nácskozásán Veres Péter nem vesz részt, de az augusztus 20-án megtartott első, 
pártvezetőséget választó értekezleten ő is tagja lesz az országos vezetőségnek. 
A párt szervezeti kiépítésére a második világháború kitörése miatt már nem 
került sor, de a Szabad Szó köré tömörülő népi Írók és a földmunkások kapcso- 
lata nem szakad meg. E lap a háború éveiben igen jelentős demokratikus saj- 

tóorgánum volt. Szerzőgárdájának tagjai minden fontosabb antifasiszta meg- 
mozdulásban, szervezetben ott voltak. 

. Veres Péter ekkori magatartását, tevékenységét találóan jellernzi az az 1940 
őszi rendőrségi priuszában található megállapítás, hogy , fanatikus meggyőző- 
déstől fűtve minden ellenszolgáltatás nélkül küzd a mai társadalmi rend ellen. 
Erre használja ki írói tehetségét és az egyesületekben, valamint szervezetekben 
tartott előadásait is." Valóban: tagja a Magyar Történelmi Emlékbizottságnak; 
később, főleg a Tiszántúlon, számos előadást tart a Magyar Parasztszövetség 
földmunkás szakosztályában, 1943 augusztusában pedig egyik aktív résztvevője 
a Soli Deo Gloria szárszói ifjúsági konferenciájának, amelyen Erdei Ferenc 
előadásához kapcsolódva fejti ki véleményét a nemzeti összefogásról, az ország 
háború utáni demokratikus átalakulásáról. A radikalizálódás jegyében 1944 ja- 
nuárjában átszervezett Szabad Szó fejlécén Veres Péter a feltüntetett öt szer- 
kesztőségi tag egyike. Ez politikai kiállásnak számított. 


XXX 


Az a Veres Péter érkezik el így a felszabaduláshoz, aki 1936-ban Az Alföld 
parasztságában arról ír, hogy , az alföldi szegényparasztságnak a mostani gaz- 
dasági helyzetben nincs jövője... De gazdaságunk átszervezése is lehetetlen a 
kapitalizmus törvényein belül." , Nincs tehát más választás: felszabadulás, vagy 
pusztulás." Nem egészen egy évtizeden belül a magyar szegényparasztság és 
vele együtt Veres Péter számára is az első alternatíva következett be. Bár az 
30. évéhez közeledve, de tele tettvággyal, az osztályért, a nemzetért való tenni- 
akarással, 

Múltja közismert lévén, széles körben úgy számolnak Veres Péterrel, mint 
az újjászülető Magyarország egyik leendő politikai vezetőjével. Neve és írói be- 
csülete alapján jól ismerik a magyar közélet baloldalán, s a politizáló fö. dmun- 
kásságon és szegényparasztságon túl népszerű az értelmiség és a diákság haladó 
elemeinek körében is. Hamarosan az ország , Péter bácsija? lett. 

Természetes volt tehát Erdei Ferenc és elvbarátai számára, hogy azt ja.vasol- 
ják: ő legyen a Nemzeti Parasztpárt elnöke. Nánási László megjelenés alatt levő 
emlékirataiból viszont az derül ki: ő nem szívesen látta, hogy Szabó Pált: mel- 
lőzték, és Veres Péter lett az elnök, aki — úgymond — ott sem volt a Maroson 
1939-ben. Alighanem igaza volt Veres Péternek, aki később azt írta masxgáról, 
hogy azért lett az NPP elnöke, mert , egy osztály — a szegényparasztság — kép- 
viselőjét érezték bennem. Abban a zenekarban, amelyet Rákosi dirigált, egy 
szólamot, a hajdani paraszti panaszdalt, azt hiszem én tudtam a legjobban." 
Elfogadható az a vélekedés is, amit a másik esélyesről, Kovács Imréről szintén 
Veres Péter írt: ha , becsvágyó szíve legmélyén önmagát tartotta is a megszer- 
vezendő nagy nemzeti — és s"nemzetmegtartóxs Parasztpárt igazi rátermett ve- 
zérének, ... de belátta, hogy most különösen a szegényparasztok meghódítítsá- 
hoz (ehhez jó eszköz a Veres Péter-i sparasztvarázss, a "magunk közül waló 
embers) és a munkáspártokkal való szükségszerű jó viszony kényszerű vállalá- 
sához én vagyok a megfelelőbb figura". 

Veres Péter helyzetének, politikai presztízsének jellemzésére nem mellőzhető 
az a nagyon fontos tényező sem, hogy írói indulásától kezdve nagyra becsül- 
ték, vitázva segítették kommunista oldalról is. A hazai illegális kommunista 
mozgalom több tagjával és vezetőjével személyes ismeretségben állt, a közösen 
végzett munka tradíciói fűzték össze őket. Révai József több megnyilatkozása, 
de mindenekelőtt a népi írói mozgalomról — még a felszabadulás előtt — ké- 
szült átfogó elemzése arról tanúskodik, hogy a kommunista emigráció is mél-. 
tányolta Veres Péternek a parasztság, a nép iránti elkötelezettségét, nagyra ér- 
tékelte és hasznosította azt a helyzetismeretet és hallatlanul gazdag tudást, amit 
írásai a magyar parasztságról, társadalmi helyzetéről közvetítettek. 

De vegyük szemügyre az eseményeket. A Függetlenségi Front 1944 decem- 
ber eleji megalakulása és programjának elfogadása után a Parasztpárt munká- 

jának középpontjába a földreform került. A főváros felszabadulása után Veres 
Péter — aki az ostrom idején munkaszolgálatos szökevényként Pesten bújdo- 
sott — Debrecenbe utazhatott, és bekapcsolódott a munkába. A Parasztpárt 
február 25-i viharos debreceni nagygyűlésén — amelyet majd másfél hónappal 
a párt nyilvánosságra hozott földreformjavaslata után — a földreform ügye 
támogatásának szántak, már Veres Péter is a szónokok között szerepelt. 


A radikális földreform szükségességében teljes volt az egyetértés az NPP 
és az MKP között. Az ún. úribirtok és a parasztbirtok kategóriája közötti kü- 
lönbségtétel elvét azonban a parasztpártiak csak a kommunista vezetőkkel foly- 
tatott megbeszélések eredményeként tették magukévá, miután elfogadták azt 
az álláspontot, hogy nem volna célszerű azonnal frontot nyitni az egész nagy- 
gazda-parasztsággal szemben. A Debrecenbe érkező Veres Péter (és mások is) 
felújították a vitát. Túlságosan magasnak tartva a 100, illetve a 200 kataszteri 
holdas felső birtokhatárt, megalkuvásnak tekintette az úri és a parasztbirtok 
közötti különbségtételt. Csak heves belső viták után fogadták el a magasabb 
birtokhatár elvét. Veres Péter még egy pártközi értekezleten is utóvédharcot 
folytatott, amivel annyit ért el, hogy Budapestre és harminc kilométeres kör- 
zetére vonatkozóan elfogadták az 50 holdas felső határt, azzal az indokkal, hogy 
itt kevés a. felosztható föld, de ami mégis található, az annál értékesebb. 

A történeti irodalomból ma már közismert, hogy a rendeletben rögzített bir- 
tokhatárt a földreform gyakorlati végrehajtása során, éppen az alulról jövő 
tömegnyomás következtében (amiből Veres Péterék eredeti állásfoglalása is 
táplálkozott) az ország tekintélyes részén nem sikerült érvényesíteni. 


Veres Péternek a következő években kiemelkedő szerepe lett a földreform 
lebonyclításában, miután 1945 márciusában rábízták az Országos Földbirtok- 
rendező Tanács elnöki tisztségét is. Részt vett az osztályharc minden csatájá- 
ban, arnely a földreform teljes befejezéséért folyt. 


XIPAR 


194; tavaszán, nagyjából az ország teljes felszabadulása és a földosztás első 
nagy rohamának befejezése után megbomlott a Függetlenségi Front korábbi 
egysége. Ez a Parasztpártban is messzemenően éreztette hatását. Ezért Veres 
Péter pártelnöki tevékenységének megértése végett mindenekelőtt arról a sa- 
játos helyzetről, megosztottságról kell szólni, amely 1945 nyarától 1947 elejéig 
a Nemzeti Parasztpárt belső életét jellemezte. 

A Parasztpártban nagyjából három csoport alakult ki. Az egyiket a marxista 
móclon gondolkodó vezetők és az őket követő, jórészt következetes baloldali né- 
pi értelmiségiek és agrárproletárok alkották. E csoportot kezdettől fogva Erdei 
Ferenc és Darvas József reprezentálta. A másik csoportosulás fő képviselője 
Kovács Imre volt, aki mögé a párt jobboldali törekvésű elemei zárkóztak fel. 
A párt jobbszárnya elsősorban az ún. harmadikutas értelmiségre és a gyér szá- 
mú. módos paraszti elemre támaszkodott. E két pólus között — elmosódó ha- 
tárokkal — kialakult egy centrum is; az ide sorolhatók jórészt Veres Péterhez 
kötődtek. Nagyjából egyet lehet érteni Veres Péternek azzal az önmagáról 
adott későbbi minősítésével, hogy ,az egyik árnyalat a proletárabb Erdei Fe- 
rencet, a másik a s"narodnyikabbs Kovács Imrét érezte titkos vezérének — én 
pedig haj! én mindegyiket értettem, hisz népben, nemzetben gondolkoztam; de 
bár az Erdeiét éreztem a jövő útjának, mégis megpróbáltam az ügy érdekében, 
majd később is mindig egyensúlyozni ezt a két nem nagy, de egymást erősen 
akadályozó erőt... és kétarcúságának az ódiumát nekem is viselnem kellett". 
A centrum társadalmi bázisa szintén a párt osztályjellegét döntően meghatározó 
szegény- és kisparaszti rétegekből, részben értelmiségiekből állt. Ezek a rétegek 
a felszabadulással kapcsolódtak be a politikai életbe, politikailag iskolázatlanok 
vagy alig iskolázottak voltak. Ahogyan Veres Péter történelmi távlatból vissza- 
pillantva e rétegről némi öniróniával írta: ,a mi kis pártunkban ezek a veres- 
péteres emberek voltak a legnaivabbak és a legtapasztalatlanabbak." 

A párt balszárnya — és a polarizáció éveiben az esetek nagy többségében a 
centrum is — a munkáspártokkal, különösen a Kommunista Párttal, a jobboldal 
pedig inkább a Kisgazdapárttal kívánt szorosabb együtthaladást, minthogy an- 
nak centrumával állott eszmei-politikai rokonságban. Veres Péternek nem volt 
fenntartása a Parasztpárt balszárnya, illetve a Kommunista Párt akkori alap- 
vető céljaival, törekvéseivel szemben. Ha vitája volt ezekkel, akkor inkább a 
politikai küzdelem eszközeivel, módszereivel kapcsolatban volt. 


$ népi demokrácia érdeke azt kívánta, hogy a Parasztpártot ne vessék szét a 
benne feszülő ellentétek, hanem funkcionáljon, és tömegeivel a népi demokra- 
tikus erők baloldalán maradjon. A Parasztpártban tömörülő többféle társadal- 
mi réteg és eszmei-politikai áramlat együtt tartásában meghatározó szerep ju- 
tott Veres Péternek, akit a párton belüli csoportosulások mindegyike elismert. 
Annál is inkább, mert a Nemzeti Parasztpártban 1945 és 1947 tavasza között 
gyakorlatilag sem a balszárny, sem a jobboldal nem lett volna képes Veres 
Péter, illetve a centrum nélkül akaratát érvényesíteni a párt politikájának meg- 
határozásában. Ennek illusztrálására néhány példa. 


A Nemzeti Parasztpártban 1945 nyarán kiéleződött belső ellentétek fókuszá- 
ban főként az a két kérdés állt: hogyan lehet a Parasztpárt tömegbázisát ki- 
szélesíteni és hogyan alakítsák az NPP-nek a Kisgazdapárthoz való viszonyát. 
Ez utóbbit az állította előtérbe, hogy a kisgazdák ismételten felajánlották az 
újjászervezett Parasztszövetségben való esetleges közös tevékenységet. Az éles 
belső vitákban Veres Péter a baloldallal együtt következetesen abból az elvi 
álláspontból indult ki, hogy a Nemzeti Parasztpártnak a Parasztszövetséggel 
való bármilyen kapcsolata azzal a következménnyel járna, hogy mind politi- 
kailag, mind szervezetileg bizonytalanná tenné falun a párt helyzetét. A Pa- 
rasztszövetség révén a Kisgazdapárt jobbra tolná a Parasztpártot, mert eltá- 
volítaná a Kommunista Párt és a Földmunkásszövetség közeléből. 


Az 1945 októberi budapesti törvényhatósági választás után, amely előre vetí- 
tette a novemberi országgyűlési választások eredményét is, a párton belüli hely- 
zet rendkívül kiéleződött. A centrumhoz tartozók közül többen szintén a bal- 
oldalt tették felelőssé a vereségért; ezek a jobboldalhoz közeledtek, s a jobb- 
oldal meg ís erősödött. A párton belüli baloldal óriási küzdelmet vívott, hogy 
az NPP megmaradjon a koalíció baloldalán. A rendkívül kiélezett helyzetben — 
amikor a párt kettészakadásának lehetősége is reális veszély volt — a párt lé- 
tének megóvásában, a két szárny között modus vivendi megtalálásában lénye- 
ges szerepet vállalt Veres Péter, aki határozottan úgy foglalt állást, hogy , a párt 
irányvonalán semmi lényeges változtatást nem lehet tenni". ,A kommunista 
eleányvállalatiságs vádját — mondotta — csak úgy lehetne levetni, ha a kom- 
munista párttal szembefordulna az NPP. De ezt az NPP nem teheti meg, mert 
egy ilyen lépés azt a hasznos akcióegységet bontaná meg, amely a két párt na- 
gyon sok helyi szervezetében jól funkcionál." A párt a koalíció baloldalán vett 
részt az 1945 novemberi választási küzdelemben. 

Veres Péter kompromisszumteremtő készségére jellemző a parasztpárti ifjú- 
sági mozgalommal kapcsolatos vitában elfoglalt álláspontja. 

A választási harc időszakában Kovács Imre határozottan azon volt, hogy az 
NPP — a Kisgazdapárthoz és a szociáldemokratákhoz hasonlóan — az önálló 
ifjúsági agitáció folytatása mellett szánja el magát, és még a választások előtt 
lépjen ki a MADISZ-ból. A parasztpárti baloldal viszont arra törekedett, hogy 
— a koalíción belüli helyzet további élezését elkerülendő — a választásokig ne 
bolygassák az ügyet. E törekvésük nem járt teljes sikerrel. Az ifjúsági szervezet 
sorsa feletti vitát ezért Veres Péter áthidaló javaslatával zárták le. E szerint 
nyilvánosan bejelentették a párt önálló ifjúsági agitációjának megindítását és 
azt, hogy kulturális munkát végeznek az ifjúság körében; a szervezeti kiválás 
kérdésében pedig — a Népi Ifjúsági Szövetség létrehozásában — a döntést a 
választások utánra halasztják. 

Veres Péter 1945 novemberi—decemberi megnyilatkozásaiból kitűnik, hogy a 
földreform védelmét és a népi demokrácia továbbfejlesztését alapvető célnak 

tekintette, s ez továbbra is feltételezte a munkáspártok, mindenekelőtt a Kom- 
munista Párt melletti felsorakozást. A fiatal népi demokrácia nehéz hónapjai- 
ban, 1946 tavaszán e politika vezette el a Baloldali Blokkban való részvételhez, 
amellyel március első napjaiban, a kialakult helyzetben átmenetileg a Paraszt- 
párt valamennyi áramlata egyetértett. 

A március 11—12-én tartott első parasztpárti nagyválasztmányi ülés (kong- 
resszus) előadói beszédében Veres Péter nagy hangsúllyal szólt az NPP-nek ar- 
ról a központi törekvéséről, hogy az ellentámadásba lendülő reakciós erfket 
visszaszorítsák, s a társadalmi-politikai és gazdasági életben további eltolódást 
érjenek el a demokratikus erők javára, hozzájáruljanak a népi demokrácia to- 
vábbfejlesztéséhez. Ennek garanciáját a munkás-paraszt szövetség fenntartá- 
sában látta. Következetes álláspontja jelentősen hozzájárult ahhoz, hogy az NPP 
továbbra is a Baloldali Blokk tagja maradt. 


XXIX 


1946 tavaszán—nyarán bizonyos ingatagság jellemezte az országos politikát, 
és benne a Parasztpártot is. Augusztus végén Kovács Imréék határozott fellé- 
pésre szánták el magukat, s ezúttal a pártvezetőségi centrum jó részének támo- 
gatását is sikerült megszerezniük. 

A korabeli gazdasági helyzet, a vágtató infláció és az adott viszonyok között 
szükségszerűen szélesre nyílt agrárolló miatti elégedetlenség erőteljesen moti- 
válta Veres Péter és a mögötte állók, így a parasztképviselők álláspontját. Az 
NPP politikai orientációja viszont mindjobban nyugtalanította Kovács Imre 
körét. E kétféle elégedetlenség összetalálkozása oda vezetett, hogy ezúttal a 
jobbszárny és a centrum egységesen lépett fel a balszárnnyal szemben. Ková- 
csék, hogy a baloldalt meggyengítsék, követelték három kommunista orientá- 
ciójú, Győrffy-kollégista fiatal kiszorítását a felső vezetésből, és a pártközpont 
létszámának csökkentését. Ezen túlmenően visszaállították a főtitkári tisztsé- 
get, ugyanígy a párt igazgatói tisztséget is, és a pártközpont osztályainak élén 
személycseréket hajtottak végre. Mindezek összhatásukban Kovács Imrének 
kedveztek. 

A párton belüli kritikus helyzetben a vitát végső soron az döntötte el, hogy 
Veres Péter — a párt kettészakadásától félve — támogatta a baloldallal szem- 
ben álló parasztképviselők követeléseit. A balszárny vereségét azonban némi- 
képp ellensúlyozta, hogy a politikai bizottság összetétele nem változott, benne 
a centrum dominált, és minden lényeges kérdésben továbbra is e testület kezé- 
ben maradt a döntés joga. 

A koalíción és a párton belüli válság objektíve a népi demokrácia továbbfej- 
lesztésével volt összefüggésben, ami a stabilizáció és az MKP III. kongresszusa 
után óhatatlanul előtérbe került. Veres Péternek a Szabad Szóban október kö- 
zepén megjelent , Tovább kell menni"? című vezércikkéből egyértelműen az az 
álláspont rajzolódott ki, hogy szó sem lehet a múlt konzerválásáról vagy egy- 
szerűen csak a polgári demokratikus keretek közötti megrekedésről. A megreke- 
dés miatti aggodalom, illetve a továbblépés igénye csendül ki Veres Péternek 
az október végi pártközi értekezleten elhangzott szenvedélyes felszólalásából is. 

A pártvezetőség azonban továbbra sem volt egységes a fejlődés irányának 
megítélésében. Az NPP 1946 november elején tartott soron következő nagy- 
választmányi ülésén ismét reális veszéllyé vált a kettészakadás. A baloldal és 
Veres Péter egyaránt a párt létének, egységének megóvását és politikai irány- 
vonalának megőrzését tekintette központi feladatának. Ez határozta meg a 
nagyválasztmányi ülésen követendő magatartásukat. Veres Péter ekkor mondta 
el híressé vált sokórás beszédét, némi paraszti agyafúrtsággal a kifárasztásos 
taktikát is alkalmazva, hogy minél kevesebb idő maradjon Kovács Imrének. 
De nemcsak a párt létének minden áron való megóvását tekintette feladatának, 
hanem határozottan kiállt a Baloldali Blokk politikája mellett is. Hangsúlyozta, 
hogy együtt kell menni a munkásosztállyal még akkor is, ha az együtthaladás 
során adódnak konfliktusok. 

Az adott helyzetben Erdei, Darvas és csoportjuk azt az egyedül eredményes- 
nek ígérkező taktikát követte, hogy egyfelől igyekeztek kerülni a legvitatottabb 
kérdések boncolgatását, másfelől Veres Péter mögé sorakoztak fel, s hangsúlyoz- 
ták: az általa képviselt politika megfelel a párt hagyományos irányvonalának, 
és személye garancia számukra e politika megvalósítására. A nagy számban 
felszólaló vidéki küldöttek — még azok is, akik egyébként nem azonosultak 
teljesen a Baloldali Blokkban való részvétellel —, Veres Péterre bízták a dön- 
tést. A baloldal és a centrum említett összefogásának eredményeként Veres Pé- 
ter támogatást kapott annak a politikának a folytatására, melyet ő körvonala- 
zott, reprezentált. Ennek megfelelően az általa javasolt összetételű politikai bi- 
zottságot választotta meg a nagyválasztmányi ülés, nem pedig Kovács Imre 
ellenlistáját. 

1947 februárjában a köztársaságellenes összeesküvés politikai következmé- 
nyeinek hatására Kovács Imre — Veres Péterhez írott levelében — bejelentette 
a pártból való kilépését. Az átalakított országos vezető testületben a volt bal- 
szárny és a centrum vitathatatlan fölénybe került, s a fordulat rövid időn belül 
a felső vezetéstől az alapszervezetekig kedvezően éreztette hatását. A kilépés- 
ben kevesen követték Kovács Imrét. A volt jobbszárnyon állók az NPP-ben 
akarták kivárni az időt, amíg Kovács új parasztpártot alakít. A centrum jobb- 
szélén elhelyezkedők szintén várakozó álláspontra helyezkedtek, egyrészt abban 
bízván, hogy a felső vezetéstől eltekintve a változás nem lesz számottevő, más- 
részt pedig a parasztpárti vonal folytatásának személyi garanciáját látták Veres 
Péterben mint a párt elnökében. 

Abban tehát, hogy a baloldali platformon megvalósuló pártegység megráz- 
kódtatások nélkül jöhetett létre, nagy szerepe volt Veres Péternek. 

1947 március derekán a hosszú hónapok óta húzódó koalíciós és kormányzati 
válság is megoldódott; megegyezés jött létre a Baloldali Blokk és a Kisgazda- 
párt között. A koalíciós alkudozások során az NPP-nek meg kellett válnia a 
vallás- és közoktatásügyi tárcától, amiért cserébe az új kormányalakítás alkal- 
mával a földművelésügyit kérték. Ehelyett azonban a honvédelmi tárcát aján- 
lották fel az NPP-nek, attól azonban a Parasztpárt következetesen elzárkózott. 
Így került hozzá az építésügyi minisztérium. Élére Veres Péter állt. Veres Péter 
Nagy Ferenc külföldre távozása után megalakuló Dinnyés-kormánynak is tagja 
maradt. 


XA 


Az 1947 augusztus végi választási eredmények azt bizonyították, hogy sikere- 
sek voltak a Parasztpárt szervezeti erejének növelésére, tömegbefolyásának ki- 
szélesítésére a tavasz és a nyár folyamán kibontakozott kampányok. A koalíció 
négy pártja közül a Kommunista Párt mellett csupán a Parasztpártnak sikerült 
nemcsak megőriznie, de meg is erősítenie pozícióját, gyarapítania tekintélyét. 
Bár az NPP továbbra is a koalíció legkisebb pártjának számított, súlya mégis 
lényegesen nőtt, mert a koalíció pártjai között is jelentős erőeltolódás követ- 


kezett be. 

Mint ismeretes, a választások után hetekig tartó politikai válság alakult ki, 
és csak azután tudtak megegyezni az új kormány összetételében. A Paraszt- 
párt most elsősorban a földművelésügyi tárcára tartott igényt, amit Veres Pé- 
ternek szánt. A kormányalakítási tárgyalásokon azonban az NPP mindhárom 
másik párttal szembekerült, s elszigetelt helyzetében engedni kényszerült. Mi- 
vel a pártközi értekezlet ragaszkodott ahhoz, hogy Veres Péter a kormány tagja 
maradjon, végül is ő került a Honvédelmi Minisztérium élére. A munkáspártok 
emellett kötelezettséget vállaltak arra, hogy a két agrárpárt elnöke, Veres Pé- 
ter és Dobi István rendszeresen meghívást kap a Gazdasági Főtanács ülései- 
re. A csizmás, parasztruhás és valóban cseppet sem katonás alkatú Veres Péter 
honvédelmi miniszter egy időre a korabeli vicclapok és tréfák kedvenc alak- 
jává, olykor céltáblájává vált. 88 

A Parasztpárt 1947—1948 fordulóján nemcsak helyeselte és tudomásul vette 
a bekövetkezett alapvető politikai változásokat, hanem tevékenyen, sőt kezde- 
ményezően működött közre a társadalmi, politikai és gazdasági viszonyokat át- 
alakító forradalmi folyamatban. 


A párt soron következő november eleji nagyválasztmányi ülésének megtar- 
tására már az egyre inkább kiéleződő nemzetközi és az eléggé bonyolult bel- 
politikai helyzetben került sor. Az antifasiszta világkoalíció bomlásának fel- 
gyorsulása, a kialakuló két világrendszer harcának fokozódása, az imperialista 
hidegháború kibontakozása jellemezte ezt az időszakot. Veres Péter az évi nagy- 
választmányon tartott előadói beszédében, a nemzetközi helyzet tárgyalása so- 
rán némelykor az ország földrajzi helyzetére is hivatkozott, s ezzel érvelt a 
Szovjetunió vezette táborban való felsorakozás mellett. Ezért is érezte szüksé- 
gesnek Erdei Ferenc, hogy főtitkári beszámolójában újra érintse ezeket a kér- 
déseket, és mintegy korrigálva Veres Pétert, leszögezte: a Szovjetunió vezette 
táborhoz való csatlakozás teljes összhangban van a Parasztpárt tudatosan vál- 
lalt radikális politikai irányvonalával, a dolgozó parasztság és az egész nem- 
zet létérdekeivel. 

Némiképp előreszaladva, Veres Péter pártelnöki tevékenységének még egy ér- 
demi mozzanatára utalnék. A Parasztpárt vezetősége 1948 tavaszán úgy ítélte 
meg, hogy az eddigi politikai sikerek elegendő és szilárd alapot teremtettek ah- 
hoz, hogy a népi állam feladja azt a jórészt védekező jellegű álláspontot, amit 
a katolikus egyházzal való viszonyában folytatni kényszerült. Veres Péter ezért 
az országos vezetőség 1948 április végi ülésén azt javasolta, hogy az MKP-val 
közösen tárgyalják meg az állam és a katolikus egyház viszonyának rendezését, 
s ennek keretében tűzzék napirendre, s vigyék keresztül az iskolák államosí- 
tását is. A javaslatból határozat lett, majd a következő hetekben jól szervezett, 
országos, tömegméretű kampány bontakozott ki, amelynek eredményeként az 
iskolák államosítását végül is zökkenőmentesen le lehetett bonyolítani. 

Az iskolák államosításának sikeres végrehajtása és a két munkáspárt egye- 
sítésének befejezése, majd a függetlenségi front átszervezése azonban egyben 
már újabb nagy dilemmák időszakát is jelentette. A nemzetközi feszültség mé- 
lyült, a hidegháborús légkör egyre nyomasztóbbá vált, és a Tájékoztató Iroda 
határozata nyomán gyors ütemben elmérgesedett a szocialista országok és Ju- 
gceszlávia viszonya. Mindezek konzekvenciái éreztették hatásukat a magyar bel- 
politika alakulására is. 

Ez időben lett a nyár eleji könyvhét slágere Veres Péter májusban megjelent 
könyve, a , Paraszti jövendő". Régi latin közmondás, hogy a könyveknek min- 
dig megvan a maguk sorsa. Veres Péter e könyvének nemcsak különös sorsa 
lett, hanem a szerző felszabadulás utáni pályafutásában sorsfordító jelentőségű 
is lett. Nem tekintem feladatomnak, hogy a könyvet és a körülötte zajló vitát 
tételesen értékeljem, ez önálló tanulmány témája lehetne. De nem kerülhetem 
meg, hogy a vita körülményeinek néhány fontos összetevőjére ne utaljak. Már- 
csak azért sem, mert részben ehhez kapcsolódik Veres Péternek mint politikus- 
nak a bukása, másrészt véleményem és tapasztalataim szerint Veres Péter kor- 
társaiban a vele szemben élő fenntartások gyökerei jórészt e vitához nyúlnak 
vissza. 

A könyvet Veres Péter január és április között írta. E hónapokban az ese- 
mények gyors iramban felpörögtek, s éppen az agrár- és népfrontpolitika tekin- 
tetében alapvető változások következtek be. Erdei Ferenc február 11-én nyil- 
vánosságra lépett az NPP télen kidolgozott átfogó szocialista szövetkezetpoliti- 
kai programjával, s az MKP április végére szintén elkészítette a maga szövet- 
kezetpolitikai koncepcióját, amely a mozgalom szocialista irányú fejlesztését 
tűzte ki célul. Ezeket követően jelent meg májusban a ,Paraszti jövendő", 
amelynek egyik — kétségkívül hibás — alaptétele Veres Péter , örökparaszt"- 

tézise: az tudniillik, hogy a gazdasági, társadalmi, műszaki, kulturális haladás 
ellenére a mezőgazdasági dolgozó lényegében mindig paraszt marad. A mező- 
gazdasági fejlődés irányának felrajzolása során hosszú életet szán az általa idea- 
lizált kisparaszti gazdaságoknak. A könyvben felvázolt szocializmuskép lényege 
egy olyan gazdasági struktúra, amelyben az állami szektor mellett tartós ideig 
együtt él az erőteljessé vált — főleg általános és fogyasztási — szövetkezet és 
a magánszektor. Ez utóbbi fő területe a mezőgazdaság lenne. E koncepció — 
amely elméletileg ugyan nem zárható ki — lényegét tekintve azokból a koráb- 
bi politikai realitásokból táplálkozott, amelyek 1947—48 fordulójáig az NPP, 
és tegyük hozzá: az MKP agrárpolitikáját is jellemezték. Viszont a könyv meg- 
jelenése időszakában az események említett felgyorsulása következtében Ve- 
res Péter koncepciója fáziskésésbe került, s ez a művet — sok figyelemre méltó 
részleme ellenére — politikailag túlhaladottá tette. 

Veres Péter sok bírálni valót is kifejtett a könyvében, de sajnos a korabeli 
viszonyok már nem kedveztek semmiféle tárgyilagos eszmecserének. Ekkor már 
az iránt a Veres Péter iránt sincs bizalom, akíről Lukács György — mintegy a 
Kommunista Párt felső vezetésében elfogadott véleményt tolmácsolva — 1947- 
ben még azt írta: , a döntési kényszer a parasztság igazi képviselőit a helyes 
cselekvés irányába hajtja, gyakran még akkor is, ha tisztán ideológiai gondol- 
kodásuk még mindig telítve van irracionalista homályossággal . . . Nekünk kom- 
munistáknak azonban számos ideológiai vitánk volt Veres Péterrel, nemegyszer 
bíráltuk elméleti gondolkodásának miszticízmusba veszését — de ha a szegény- 
paraszt létérdekeiről van szó, mindenki tudja és látja: hol áll Veres Péter . . ." 


A könyv körül kibontakozó vita méreteit, dimenzióit, eltorzulását 1948 nyafán 
már clyan tényezők határozták meg, amelyek függetlenek voltak a könyv mon- 
danivalójától. Az MDP politikájában — a szövetségi politika torzulásának kö- 
vetkeztében — mind erőteljesebb az NPP elsorvasztására irányuló törekvés is. 
E szituációban a , Paraszti jövendő"? Rákosiéknak már minden bizonnyal tálcán 
kínálta az alkalmat, hogy a parasztság és az értelmiség körében népszerű, a párt- 
vezetőségi üléseken aggályainak hangot adó Veres Pétert kiiktassák a politikai 
életből. Annál is inkább, mert a könyvet előbb a jobboldali, illetve a középen 
álló sajtó kapta fel, amely saját szájaízének és érdekének megfelelően szövet- 
kezetellenes és kommunistaellenes élt adott a könyv mondanivalójának. A nyár 
folyamán tovább gyűrűzött a vita, amelyben megszólalt és a könyvtől elhatárol- 
ta magát az NPP főtitkára, Erdei Ferenc és a Kisgazdapárt néhány vezetője is. 

A kialakult helyzetben Veres Péter hamarosan távozott a Honvédelmi Mi- 
nisztérium éléről; az Alföld fásítására létrehozott bizottság élére nevezték ki őt. 
A még formálisan fennmaradó Parasztpárt vezetésében július elejétől érdemben 
nem vett részt, és ősztől kezdve a Szabad Szóban sem írt többé cikket. Ősszel, 
illetve az év végén már nem tartanak igényt arra sem, hogy a Dolgozó Parasz- 
tok és Földmunkások Országos Szövetsége (DÉFOSZ) létrehozását előkészítő 
népgyűléssorozaton előadóként szerepeljen. 

Hamarosan visszavonult az irodalomba. Közéleti tevékenységét azonban — 
vérbeli, született , homo politicus" lévén — 1970-ben bekövetkezett haláláig sem 
hagyta abba. Az 1950-es években egy ideig az Írószövetség elnöke; haláláig tag- 
ja a Hazafias Népfront Országos Tanácsának és országgyűlési képviselő. 


gEX 


Veres Péter a politikai közszereplésből való 1948 végi visszavonulása után az 
epika területén olyan hallatlan termelékenységgel dolgozott, mintha csak iga- 
zolni akarta volna Rákosi Mátyásnak azt a tételét, hogy ő , elsősorban író". A 
következő hét esztendő alatt kilenc új könyve jelenik meg. Az irodalomtörténé- 
szek joggal állapítják meg e korszakáról, hogy újra otthon érzi magát az iroda- 
lomban. Életének végső másfél évtizede pedig az a szakasz pályáján, amikor leg- 
jobb regényeit, elbeszéléseit, publicisztikájának és élettanulmányainak javát al- 
kotja. Egyet lehet érteni azzal, hogy Veres Péter e korszakban lesz igazán a pa- 

rasztság írójából a nép—nemzet Írójává, s tehetsége az emberiséget átfogó táv- 
latokban bontakozik ki. 

Minden bizonnyal ezekben az években teljesedik ki a nevével, személyiségé- 
vel olyannyira elválaszthatatlanul eggyéforrt népben—nemzetben való gondol- 
kodás történelmi tapasztalatokat asszimiláló tartalma. Később, Kassákról írva 
úgy vall erről a belső érési-vajúdási folyamatról, hogy ,én is a szociáldemokra- 
ta párt és az akkori radikális baloldal szegényes szellemi kenyerén nőttem fel, 
és éppúgy utáltam és kerültem a szólamos hazugságízű hazafiaskodást, mint ő 
és az egész munkásmozgalmi élcsapat. Aztán megtanultam, hogy az srantinacio- 
nalizmuss is csak santiságs, s hogy az internacionalizmus nemzetek közöttis 
és nem "nemzetek fölötti eszme. A lázadó proletár, az osztályharcos forradal. 
már, de még a haladó humanista értelmiségi is csak a saját közegében — kö- 
zösségében — lehet az, ami." 


Az ötvenes évek első felének szektás, dogmatikus politikáját, majd az ellen- 
forradalom Veres Péternek is megrázkódtatást okozó eszmei-politikai zűrzava- 
rát követő konszolidáció időszakában, a kiegyensúlyozott politikai légkör vi- 
szonyai között újra jól érzi magát a közéletben. Ehhez hozzájárult az is, hogy a 
felszabadulás utáni történeti fejlődés kritikai elemzését elvégző MSZMP reáli- 
san tudta értékelni Veres Péter egyéniségét és politikai tevékenységét. A közö- 
sen megtett útra visszatekintve — mint ismeretes — Kádár János a kommunis- 
ták és Veres Péter viszonyát értékelve azt mondta: , Az idők folyamán három 
nagy kérdésben volt komoly nézetkülönbség és ütközés. Kettőben ő tévedett, 
egyikben neki volt igaza. A viták egyik forrása Veres Péter egy időben vallott 
azon nézetei voltak, amelyet kisparaszti-kisárutermelői illúziók és nosztalgiák 
terheltek. A másik forrása, amelyben Veres Péternek az akkori hivatalos ál- 
lásponttal szemben kezdettől fogva igaza volt: azok a torzulások, amelyek a 
negyvenes évek végén, az ötvenes évek első felében súlyos károkat okoztak a 
szocializmus építésében. A harmadik nagy vitánk ezen hibák kijavításának út- 
ját-módját illetően volt." 

Az MSZMP messzemenően igényt tartott véleményére. Számolt vele akkor is, 
amikor nem mindenben osztotta nézeteit. Tudta, hogy Veres Péter még szegény- 
paraszti évtizedeiből magával hozott és írói-politikusi pályája során mindvégig 
megőrzött egy páratlan problémaérzékenységet; gondolkodásában mindig ott 
voltak az igen értékes élettapasztalataiból fakadó valóságos problémák, élet- 
szemléletét népi bölcsesség hatotta át. Nézeteit, gondolkodásmódját, magatartá- 
sát mindenkor a nép szolgálata vezérelte. Megszabadulva kisparaszti illúziói- 
tól, teljes azonosulással, cselekvően segítette a szocialista társadalom megújulá- 
sát, fejlődését. Kádár János találóan írja Veres Péter életének e szakaszáról, 
hogy , a kollektivista, nagyüzemi gazdálkodás tevékeny híve, a szocialista rend- 
szernek nemcsak címzetes tanácsadója, hanem jelentős támogatója lett". Min- 
den érdekli, mindenben véleményét nyilvánítja, s akármiről szól, közüggyé tud- 
ja avatni. Többször idézték már jellemző példaként, hogy kórházba szállítása- 
kor, a mentőkocsiban, a halál kapujában is képes volt arra, hogy lediktálja a 
IV. ötéves tervjavaslattal kapcsolatos észrevételeit. sú 3jászá 

Iskolarendszerünk és a család 


— Mit lát Ön, ha fölmegy a Gel- 
lérthegyre? — szokta kérdezni a szi- 
gorlóktól a jogfilozófia híres profesz- 
szora. Valóban mit lehet látni? Sze- 
relmespárokat, játszóteret és termé- 
szeti környezetet. Citadellát, Gellért- 
fürdőt, nagyvárosi panorámát. Néző- 
pontja válogatja. A szigorlaton a pro- 
fesszor mindenesetre csak egy választ 
fogadott el helyesnek: aki fölmegy 
a Gellérthegyre, az jogalanyokat és 
jogtárgyakat lát. 


Az idén tavasszal az ország vala- 
mennyi alsó- és középfokú tanintéze- 
tében nevelési értekezleten vitatják 
meg a pedagógusok és szülők együtt- 
működését a gyermeknevelésben. A 
pedagógia oldaláról természetesen. 
Esetleg a pedagógus oldaláról, ami 
már kevesebb. A jelenlevők , esettant? 
KEL élése hallani tanulókról és szüleik- 
ról — vagyis sok-sok jelenséget. Ada- 
tokat is hallanak majd a rendezvé- 
nyek látogatottságáról, a szülők által 
ledolgozott társadalmi munkaórák 
pénzértékéről. Erkölcspedagógiai téte- 
lek is el fognak hangzani együttmű- 
ködésre kész és az együttműködés 
elől kitérő szülőkről. Lesznek nyilván 
módszertani észrevételek is: hogyan 
lehet szót érteni velük. Az élet által 
föltett kérdésre, milyennek látják ma 
a nevelés szakemberei a szülő és is- 
kola, a család és az iskolarendszer vi- 
szonyát, valószínű, hogy miként a 
hallgatók a professzori kérdésre, a pe- 


dagógusok is a jelenségek leírásával 
— esetekkel, tényekkel, vélekedések- 
kel — fognak válaszolni. 

Mennyi energiát fordítanak azonban 
annak az ellentmondásnak a feltárá- 
sára, amit minden ískola átél az e 
területre vonatkozó hivatalos köve- 
telmények és a napi gyakorlat való- 
sága között? Az új nevelési és oktatá- 
si tervek végre 1978-ban rögzítették 
az együttnevelés természetes alapel- 
vét, amely szerint a szülők és neve- 
lők kapcsolata a felelős és egyenran- 
gú nevelőtársak viszonya. Ennek el- 
lenére jelenleg e kapcsolatban gyak- 
rabban találunk pedagógiai alanyokat 
és pedagógiai tárgyakat, semmint 
egyenrangú feleket. Alany az iskola- 
vezető, a pedagógus, tárgy pedig a 
szülő. Ma a fogadóórákon — ez az 
egyik jellemző kapcsolati forma — 
egyik teremből a másikba sietnek a 
szülők, 8 minden egyes pedagógus 
előtt beállnak a sorba, hogy a szűkre 
szabott időben is (évente hat alkalom, 
alkalmanként két-két óra) minél több 
tanárral meg tudják tárgyalni gyer- 
mekük ügyeit. A kollektív érintke- 
zési formában — ez a szülői értekezlet 
— a pedagógus a katedrán ül, a szü- 
lők a padban. Esetleg helyet foglal 
még az asztalnál az osztály szülői bí- 
zottságának elnöke. Előfordul, hogy 
mielőtt a megjelentek közös dolgaikhoz 
látnának, meghallgatják hangszórón 
az iskolavezetés képviselőjének vagy 
az iskolai szülői választmány elnöké- 
nek szavait. . 

Akárhogy van is, maga a kapcsolat, 
ez az egész érintkezési mód és stílus 

a szülők másodlagos helyzetét, szélső- 
séges esetben kiszolgáltatottságát tük- 
rözi. 

A szülő is, a pedagógus is megha- 
tározott szervezeti szerepet tölt be: a 
társadalmi szükségletekhez és az is- 
kolarendszer adta lehetőségekhez ké- 
pest nem éppen korszerű szerepet. 
Ennek lényege egyfajta egyenlőtlen- 
ség, ami abból fakad, hogy a szerep 
rendezőelve: a diák teljesítménye. 
(Hogyan tanul és hogyan viselkedik, 
milyen problémát okoz pedagógusnak, 
szülőnek, s mindez kihat-e — s ha 
igen, hogyan — későbbi pályatervei- 
re.) Olykor szóba kerül az is, hogy 
neki, a tanulónak, milyen személyi- 
ségproblémái vannak. Az már csak 
igen ritkán, hogy e problémák kelet- 
kezésében mennyi része van szülőnek, 
testvérnek, pedagógusnak. 


Ez a témasor valószínűleg érzékel- 
tet két összefüggést. Az egyik úgy 
szól, hogy a diákról általában az idő- 
szerű tanulmányi tapasztalatok szem- 
szögéből esik szó pedagógus és szülő 
között. Minél távolabbi valamely téma 
ettől a megfigyelési sarkponttól, an- 
nál ritkábban beszélik meg, s ha meg- 
tárgyalják is, csak vázlatosan. A ta- 
nulmányi szempontok nevelési fény- 
szórója a gyermek személyiségéből 
sok mindent homályban hagy, sok 
mindent érdemen felül kiugrat. Tor- 
zít tehát. 

A másik összefüggés azt írja le, 
hogy a pedagógus fölényhelyzete két 
forrásból fakad: ebben a kapcsolat- 
ban ő képviseli a közoktatást, egyút- 
tal pedig szakértő is. Ennek megfe- 
lelően a kapcsolat másik végpontján 
a szülő mint ügyfél, illetve mint a pe- 
dagógia kérdéseiben laikus személy 
helyezkedik el. E szervezeti részsze- 
repek szükségesek, funkciót töltenek 
be. De ha a mai körülmények között 
háttérbe szorítanak vagy esetleg ki 
sem engednek bontakozni más szerep- 
lehetőségeket — ilyen a nevelőtársé, 
a programszervezőé —-, akkor lelas- 
síthatják egy fontos területen az is- 
kolai közélet demokratizálódását. De 
ez a szándékoktól teljesen függetle- 
nül van így, az ismeretközvetítésre 
berendezkedett iskola  felépítüséből, 
belső  szervezettségéből következően. 


Ebből származik az egyoldalú tevé- 
kenységrendszer, az egyoldalú peda- 
gógus—gyermek kapcsolat. Az iskola 
tanulásra beszűkített értékrendjében 
a gyakorlat síkján szinte kizárólag az 
egyéni teljesítmények számítanak. Ez 
aztán a gyermekekben is, a szülők- 
ben is individualista motívációkat hoz 
működésbe, egyben az iskolai életnek 
azt a szeletét nagyítja ki, amelyben 
a szülő valóban nem tud hozzáértés- 
sel egyenrangú partner lenni. 

A hetvenes évek, mint tudjuk, nem 
csupán az oktatás tartalmának korsze- 
rűsítését indították el, hanem meg- 
kezdték kiszélesíteni a pedagógiai te- 
vékenységrendszert is. Az első vonat- 
kozásban elmondhatjuk, hogy a ta- 
nulási folyamat összetettebbé vált, a 
tananyag színvonalasabb lett, s elő- 
térbe kerültek a tanulás jellemténye- 
zői. Az a kérdés tudniillik, hogy a 
diák voltaképpen miért is tanul, kap- 
ható-e a céloktól függően nagyobb 
erőfeszítésre, s képes-e rá? Elég ki- 
tartó-e, következetes-e, fegyelmezett-e 
hozzá? Ha ide számítjuk még az ön- 
tevékenység, a problémaérzékenység 
— a kreativitás — jellemjegyeit (bár- 
mit jelentsen is ez a neveléselmélet- 
ben még kevéssé konkretizált fo- 
galom), világos, hogy ezekre sikeresen 
nevelni a család tudatos közreműkö- 
dése nélkül, bajos. 

Ugyanehhez a következtetéshez ju- 
tunk el, ha sorra vesszük azokat a je- 
lentős kezdeményezéseket, amelyekre 
az iskolarendszer rászánta magát a 
diákéletforma megszervezése terén. 
Most, amikor az oktatás és a műve- 
lődésnek az iskolán kívüli mozzanatai 
tervezetten kerültek közelebb egymás- 
hoz, sőt itt-ott kezdenek egységes fo- 
lyamattá rendeződni; amikor a heti 
két szabadnap új tevékenységi for- 
mák kifejlesztésével teszi nyitottab- 
bá az iskolát; amikor az általános is- 
kolai gyermekmozgalom erőteljesen 
tovább , társadalmasítja" tevékenysé- 
gét a szülők újabb hányadának bevo- 
násával — megjelenik. egy feszítőerő 
az iskolák életében. Ez arra készteti 
az intézményvezetést és az érintett 
pedagógusokat, hogy átalakítsák ha- 
gyományos szerepfelfogásukat, s a 
szülőkkel való kapcsolatuk közelebb 
kerüljön az egyenrangú nevelőtársak 

minőségéhez. Ez a feszítőerő fölismert 
intézményi érdekké válik vagy vál- 


o 


Iskolarendszerünk és a szülők kap- 
csolatát legalább egy évtizede átme- 
netben kell látnunk egyik fejlődési 
fokról a másikra. Az a korábbi 
egyensúly, amelyben a tananyag szo- 
cialista tartalma, a nevelés szocialista 
szelleme egyoldalú tevékenységrend- 
szerben érvényesült, fokozatosan fel- 
borult, s azóta új vonások élnek 
együtt az oktatóiskola régi beidegző- 
déseivel. Egyre kérdésesebb, szabad-e 
a fejlődés epontán, szabályozatlan 
erőire bízni, hogy a szülőkkel való 
együttműködés tartalma  átalakul- 
jon-e vagy sem? 

A tapasztalatok inkább a tudatos 
beavatkozást indokolják a történetileg 
kialakult munkamegosztás szerint — 
egyidőben az országos oktatásirányí- 
tás és a Hazafias Népfront! részéről. 
Ma az iskolák túlzottan különböznek 
egymástól a szülőkapcsolat tekinteté- 
ben. Mi más okozhatná e nagy szóró- 
dást a ráfordított munkakedvben, ér- 
deklődésben, az együttműködés szín- 
vonalában, mint az, hogy magasabb 
szintű  egységesítésélhhez hiányzik a 
külső — az iskolarendszer magasabb 
szintjeiről énkező — ösztönzés, támo- 
gatás, irányítás? A helyi pedagógiai 
kezdeményezégek a központosított 
irányítás viszonyai között az iskolai 
élet más területein is erőtlenek. Több 
olyan körülmény régebben is adva 
volt az iskolarendszerben, amely elvi- 
leg már megindíthatta volna a szü- 
lőkkel való kapcsolat átalakítását 
egyenrangú felek közös tevékenységé- 
vé, a jó helyi kezdeményezések még- 
sem egyesültek országos változássá. 

A társadalomnak és a szülőnek pél- 
dául egyaránt érdeke volt korábban 
is, hogy olyan fiatalok kerüljenek ki 
az iskolából, akik a munkahelyen, a 
köz- és a magánéletben egyaránt 
megállják a helyüket. Ez az objektív 
és általános érdekegybeesés volt az 


1 A Hazafias Népíront szülőképviseleti te- 
vékenységét e cikk csak a legszükségesebb 
mértékben érinti. A nagymúltú és növek- 
vően eredményes szülőmozgalomra a Társa" 
dalmi Szemle még visszatér, — A szerk. 


elmúlt évtizedek során is a családok 
és a szocialista iskolarendszer között 
meglevő társadalmi viszony alapja. A 
szocialista pedagógia is mindig gyer- 
mekközpontúnak tekintette magát. S 
ha figyelembe vesszük, hogy a szó- 
ban forgó kapcsolat résztvevőinek 
többsége korábban is olyan nevelők- 
ből tevődött össze, akik megfelelően 
jó szakemberek, szeretik hivatásukat 
és tanítványaikat, s őszintén segíteni 
szeretnének a szülőknek, valamint 
nem kis mértékben olyan szülőkből, 
akik segítőtársat látnak és keresnek 
a pedagógusban, levonhatunk egy kö- 
vetkeztetést: korábban is megvolt a 
lehetősége, hogy a pedagógus a gyer- 
mekközpontúság jegyében ne csupán 
a tanulót lássa meg a diákban, hanem 
a teljesebb személyiséget, s ezért más- 
képpen nézzen a szülőre is. Miért nem 
tette meg oly sok szakember? Mi ma- 
gyarázza továbbá, hogy az együttmű- 
ködés jogi keretei hosszú idő óta szé- 
lesebbek, mint az átlagos iskolai gya- 
korlat? 

Jól tudjuk, hogy a központi tanügy- 
irányítás a szülőkapcsolat színvona- 
lát, minőségét az intézmények hatás- 
körébe utalta. Így is akadtak szép 
számmal iskolák és nevelők, amelyek, 
illetve akik elvi okokból vállalták a 
gyermekek teljeslebb) személyiségfor- 
málását, s a hozzá illeszkedő átfogóbb, 
egyenrangúbb partneri viszonyt a 
szülőkkel. Voltak és vannak továbbá 
olyan tanintézmények is, ahol prog- 
ramszerűen kiszélesítették a pedagó- 
giai tevékenységrendszert, s ennek 
keretében alakult át a szülőkkel való 
együttműködés is. S végül voltak és 
vannak iskolák, ahol a tevékenység- 
rendszer változatlan maradt ugyan, de 
az intézmény szabályos működéséhez 
— például egy nagyobb mérvű fel- 
újításhoz, bővítéshez — égető szük- 
ség volt a szülők megnyerésére. Mind- 
ezekben az eltérő fejlesztési típusok- 
ban találunk egy közös tényezőt. Ez 
pedig: a szülőkkel való megváltozott 
viszony nem csupán helyét, értelmét, 
feladatát nyerte el az intézmény bel- 
ső megújítási folyamatában, hanem 
része volt az iskola megváltozott kül- 
ső kapcsolatainak is. 

Amikor tehát közerőből fölépült va- 
lahol egy tanterem, egy játszóudvar 

vagy iskolai sportpálya; amikor va- 
lamely kiemelkedő iskolában az isko- 
lavezetés és a testület a helyi nevelési 
rendszer keretében tett hozzá új 
szempontokat, vonásokat, munkafor- 
mákat az együttműködés hagyomá- 
nyaihoz, akkor ebben érdekelve vol- 
tak a helyi tanügyigazgatás képvise- 
lői, a település művelődési — adott 
esetben még sport- és egészségügyi — 
szakemberei, valamint a helyi üzemek, 
intézmények is. Nem is szólva a helyi 
népfírontszervezetről. De azon a pon- 
ton túl, ahol már ezek a módosítások 
a kapcsolatban az iskolai tevékeny- 
ségrendszer belső logikájával  üt- 
köztek, vagy kivívták az iskola társa- 
dalmi környezetének számottevő el- 
lenkezését, kevés személy vagy intéz- 
mény állta a további harcot. Érthető. 
Ár ellen úszni nehéz. 


Nem tűnik mindezek alapján reá- 
lisnak, hogy a szülőkkel való együtt- 
működés korszerűsítését egyedül az 
intézmények gondjává, feladatává, ki- 
zárólagos felelősségévé tegyük. Ez az 
iskolarendszer ügye is, s ezenkívül 
bizonyos mértékben még általános po- 
litikai kérdés. 


o 


Véleményem szerint témánk — a 
kapcsolat — lehetőségei és mai álla- 
pota miatt kiérdemli a társadalompo- 
litika megkülönböztetett figyelmét. A 
hosszú távú és konjunkturális okok 
közül nézzük az első okcsoportot. A 
politikai intézményrendszer mai fej- 
lettségi fokán bevett és bevált gya- 
korlat a különböző társadalmi csopor- 
tok érdekeinek intézményesített kife- 
jezése és az érdekkifejezés belefogla- 
lása politikai intézményrendszerünk 
működésébe. Ilyen folyamat végered- 
ménye a családpolitika, s ezzel kap- 
csolatban a  társadalompolitikának 
mindaz a viszonylag önálló területe 
(a nőpolitika, a  népesedéspolitika), 
amely kapcsolatban áll a család sze- 
repének elvi méltánylásával és gya- 
korlati erősítésével. 

A család nevelési érdekei alapján 
rajzolódik ki a társadalomban egy 
funkcionális nagycsoport: a szülőké, 
s lép viszonyrendszerbe más társa- 


dalmi csoportokkal, intézményekkel. 
Azt is mondhatnánk, hogy szükség 
van a nevelés területén a családpolíti- 
ka képviseletére. A közoktatás korsze- 
rűsített programja s ennek nyomán 
a módosuló pedagógiai gyakorlat más 
jellegű együttműködést kíván a szü- 
lőkkel: a szervezeti szemlélet felül- 
vizsgálatát, az együttműködés hatósu- 
garának kiterjesztését, módszereinek 
differenciálását. Finomítását ott, ahol 
alkalmazni kell a különböző társadal- 
mi környezethez, az eltérő szülői ré- 
tegekhez, kidolgozását olyan vonat- 
kozásban, ahol valamilyen új problé- 
ma indokol differenciálást. Í 

Úgy gendolom azonban, hogy nem 
elég, ha az oktatás irányítása az ága- 
zaton belül maradva illeszti szorosab- 
ban általános törekvéseihez a szülők- 
re vonatkozó koncepcióját. A család 
társadalmi szerepének általános föl- 
értékelése még két további feltételt 
állít a közoktatás irányítói elé. Hogy 
elképzeléseiket kapcsolják hozzá a 
családpolitika egyéb területeihez, s 
amit elgondoltak, azt hasonló részle- 
tességgel dolgoztassák ki a szakembe- 
rekkel, mint amennyire a koncepció- 
kat általában ki szokták dolgozni a 
családpolitikában. Szinte nincs is az 
iskoláztatással összefüggő olyan csa- 
ládpolitikai feladatcsoport —  gyer- 
mekvédelem, a gyermekintézmények- 
re háruló szolgáltatás jellegű funk- 
ciók, a nevelés területéről kiinduló 
életmód-formálás —, amely csakis 
tárcafeladat volna. Ezért kevéssé 
valószínű, hogy bármely intézkedés 
az elvárt eredményt hozná meg pusz- 
tán ágazati szemlélettel. 


Az iskola és a család közötti viszony 
és felfogás ilyesféle fejlesztése mellett 
gyakorlati érvek is szólnak A szülők 
a maguk kárán? tanulgatják, hová ve- 
zet a szétforgácsoltság, a szülői mun- 
kaközösségi lehetőségek iránt tanúsí- 
tott közöny, egyáltalán az a sSszem- 
lélet, amely a társadalmi viszonyt az 
egyéni érdekek egyéni érvényesítésé- 
ben képzeli el. Szülőtudat alakul, s 
igény érlelődik a közös föllépésre. E 
folyamatot növekvő határozottsággal 
és hatásfokon, különböző keretekben 


2 Gondoljunk a körzetesítések, más met- 
szetben az új tananyag bevezetésének sok- 
koló hatására. 

támogatják és szervezik, s ehhez kap- 
csolódik a Hazafias Népfront is. 


o 


Nehéz volna megrajzolni az iskola- 
rendszer és a család kapcsolatának 
valóságos vonásait anélkül, hogy szó- 
vá ne tennénk a konzisztens nevelési 
cél- és feladatrendszer hiányát, vala- 
mint azt a tényt, hogy a közoktatás- 
nak még nincsenek átfogó, korszerű és 
pontos ismeretei a magyar családok 
mai helyzetéről, törekvéseiről; vagy 
ha vannak, azokat még nem alkalmaz- 
ta a családdal összefüggő nevelési 
problémák megoldására. Az első hiá- 
nyosság mind a gyakorlatról való el- 
méleti gondolkodást, mind pedig — 
az alapdokumentumok megfogalmazá- 
sa és normává emelése révén — az 
elméleti gondolkodásban érdekeltté 
tett oktatáspolitikát is károsítja. (Meg- 
jegyzem: a koncepció alapvonalai már 
ma is fölvázolhatók, de kifejtésük na- 
gyobb terjedelmet igényelne.) 

A másik hiányosságra, hogy tudni- 
illik a közoktatásban nem ismerik 
eléggé a szülőtársadalom átalakulását, 
s ennek következtében a pedagógiai 
analízisekből kimaradnak fontos ele- 
mek, legyen szabad egyetlen példát 
idézni. Olyat, amely minden különö- 
sebb elméleti eszmefuttatás nélkül ér- 
zékelteti, hogy akkor is van az iskola- 
rendszerrel összefüggésben elkülönült 
szülői érdek, ha egyúttal a különböző 
szülői rétegek sajátos belső érdekta- 
goltság szerint reagálnak a fölvetődő 
konkrét kérdésekre, 

A nevelési szakirodalom és publi- 
cisztika emlegetni szokta, hogy a mai 
szülőket már a szocializmus nevelte; 
a mai szülők mások, mint akikkel 
akár húsz éve is az iskolának dolga 
volt. Homályos formában egy társa- 
dalomtudományi kategóriát is használ- 
nak e jelenségkörre. S ez: a fiatal 
szülő. Mit mondhat minderről a pe- 
dagógiának a társadalomkutatás ? Elő- 
ször ís azt, hogy ma az alsó- és kö- 
zépfokú oktatási intézményekben zö- 
mében olyan fiatalok tanulnak, akik- 
nek szülei legalább az adott iskolatí- 


3 Legújabban Gazsó Ferenc: Az Ifjúság 
társadalmunk szerkezetében. Társadalomtu- 
demányi Közlemények, 1982. 4. Sz. 


pust kijárták. A fiatalabb szülők ja- 
varészt elvégezték az általános isko- 
lát, a szakmunkásképzőkbe és szakkö- 
zépiskolákba magas arányban járnak 
szakmurikások, közvetlen termelés- 
irányítók és szellemi foglalkozású csa- 
ládok gyermekei, a gimnázium pedig 
részben a szellemi dolgozók, részben 
a magasan kvalifikált szakmunkások 
gyermekeinek iskolatípusa. 

A második új vonás az, hogy a fia- 
tal szülők körében emelkedett a szak- 
munkások aránya. Ezen belül, mint 
megfigyelték, az ,elit" szakmákban 
találunk rendkívül sok fiatal szak- 
munkás szülőt. A fiatal szakmunká- 
sok egy emelkedő pozíciójú társadal- 
mi réteg többségében aktív tagjai, az 
iskoláztatás — jelentőségével teljesen 
tisztában vannak, befolyásuk tehát az 
iskolával való együttműködésben na- 
gyobb, mint különben számarányuk- 
ból következnék. 

Harmadik új vonásként említem, 
hogy ezt a számarányon felüli befo- 
lyást a szellemi foglalkozású fiatal 
szülőkre is ki lehet terjeszteni. Mind 
az értelmiségi, mind az egyéb szelle- 
mi dolgozó családok aránya megnőtt 
a szülők között. Természetesen olyan 
réteg mindkettő, amely ugyancsak 
tisztában van azzal, mit ér az iskoláz- 
tatás. 

Negyedik sajátosságként hadd utal- 
jak arra, hogy jól elkülönül az a szü- 
lőcsoport a többi szellemi dolgozó, 
szakmunkás, illetve a , vegyes" foglal- 
kozási összetételű családoktól, amely 
lányát gimnáziumi érettségihez kíván- 
ja juttatni, fiát viszont érettségizett 
szakmunkásnak, esetleg technikusnak 
akarja látni. 

Ha a pedagógiai szakirodalom túl- 
tekint az elvont , szülő" kategórián, 
csak munkás- és értelmiségi szülőt 
különböztet meg, ami elsősorban azért 
nem felel meg az együttműködés gya- 
korlatának, mert nem veszi figyelem- 
be, hogy a társadalmi osztályok men- 
talitásban, igényekben e területen is 
közelednek egymáshoz, miközben az 
osztályhatárokon belül nőnek a réteg- 
különbségek. Ma az iskolával szemben 
nem kettős, hanem hármas tagozódá- 
sú szülői igények rajzolódnak ki. 
Egyik póluson a magasan kvalifikált 
értelmiségé, amely különböző úton- 

módon eddig is el tudta érni; hogy 
sajátos igényeit az iskolarendszer ne 
mellőzze. Elég talán ebben az össze- 
függésben a tagozatos osztályok meg- 
szervezésére, mostanában pedig az új 
műveltséganyag és az előtérbe kerülő 
módszerek olyan vonásaira gondolni, 
amelyeknek elsősorban a jövendő ér- 
telmiség veszi majd hasznát. 


A másik végponton a kvalifikálat- 
lan, alacsony iskolázottságú és kere- 
setű, társadalmi körülményeibe sajná- 
latos módon belekövesedett fizikai 
dolgozó családokat találjuk. , Az isko- 
larendszer jelenleg nem tud kielégítő 
segítséget nyújtani az e rétegbe tar- 
tozó fiatalok fölemelkedéséhez" — ol- 
vashatjuk egy tanulmányban. Ezzel 
függ össze — állapítja meg a szer- 
ző, Gazsó Ferenc —, hogy a többol- 
dalúan hátrányos helyzetű fiatalok- 
nak kétötöde szüleinek nyomdokába 
lép.! Egy másik adat szerint ez az if- 
júsági csoport ma az adott korosztá- 
. lyok 15 százalékát teszi ki.ő 


Miként a magasan kvalifikált értel- 
miségi szülők törekvései sem az egész 
értelmiséget képviselik, akként nem 
fedheti el az immobil munkáscsaládok 
mégoly drámai gondja, az iskolarend- 
szerrel való szembenállása sem, hogy 
az iskolának más munkásszülői típu- 
sokkal is dolga van. Ismereteim sze- 
rint kialakult az a rendkívül széles 
— szakmunkás, közvetlen termelés- 
irányítói, alkalmazotti, beosztott értel- 
miségi családokból verbuválódott — 
szülői réteg, amely ma az iskolával 
való együttműködés karakterét meg- 
szabja. Nem állíthatjuk, hogy az is- 
kolarendszernek csak a szülői , közép- 
réteg" problémáival kell és szabad 
foglalkoznia, ha korszerűsíteni akar- 
ja e kapcsolatot, de azt igen, hogy 
e szülőcsoport természete kevéssé van 
pedagógiai szemszögből feltárva, noha 
a szülőkkel szemben elkövetett hibák 
itt igen élénk visszhangot váltanak 
ki, 8 a tartalmas, sokszínű együttmű- 
ködésnek is itt vannak az igazi tar- 
talékai. A magasan kvalifikált értel- 
miségi szülő ugyanis nincs annyira 
ráutalva, hogy közvetlenül együttmű- 

4 Gazsó Ferenc: I. m. 584. old 


3 Huszár István: Ifjúság és társadalom. 
ln: Társadalmi Szemle. 1982. 10. sz. 


ködjön az iskolai neveléssel. Az im- 
mobil munkásréteghez tartozó szülő 
pedig jóformán megközelíthetetlen a 
pedagógia számára. 


o 


A következőkben az iskolarendszer 
és a család kapcsolatának egy-két ér- 
zékeny pontjáról kívánok szólni, ame- 
lyek elkedvetlenítik a szülőket, vi- 
szont, ha e téren változna a közokta- 
tás szervezeti magatartása, akkor je- 
lentősen meg lehetne növelni a bi- 
zalmat és aktivitást a szülők körében. 


Elsőként említem, hogy az iskola- 
rendszer nem elég figyelmes a szü- 
lőkkel. Ide tartozik az érintkezési 
módnak minden olyan vonatkozása, 
amelytől a kapcsolat nem egyenran- 
gú felek viszonya. Erről bőven írtam 
a bevezetőben. De ide tartozik az is, 
hogy az iskolarendszer részéről s az 
iskolák számottevő hányadától a szü- 
lők nem kapnak kellő időben, kellő 
részletességgel, kellő szervezeti önis- 
meretet tükröző nyílt és tárgyszerű 
tájékoztatást. Ezt, mint tudjuk, fel- 
adatként állította a közoktatás elé a 
Központi Bizottság 1982. április 7-i ál- 
lásfoglalása. Szorosan összefügg e 
problémával a szülők körében végzett 
felvilágosító és propagandatevékeny- 
ség egyik-másik vonása is. Az java- 
részt — igen következetesen s nem 
kevés eredménnyel — társadalmi ke- 
retekben folyik: a szülők végzik. Ez 
a hatékonyságnak szükséges, de nem 
elégséges föltétele. A közoktatással 
szemben az állam és a társadalom azt 
a politikai igényt is támasztja, hogy 
nyerje meg a szülők támogatását a 
neveléshez, most elsősorban a korsze- 
rűsítés feladatainak. 

Ha azonban sorra vesszük a kö- 
zelmúltnak és a jelennek azokat az 
oktatáspolitikai döntéseit, amelyek ki- 
hatnak a családok életformájára, ne- 
tán életszínvonalára, nem találunk 
éles kontúrokkal megrajzolt álláspon- 
tot, meggyőző érvelést a propagandá- 
ban: nem találjuk az ellentmondások- 
nak azt az őszinte, a tennivalóknak 
azt a mozgósító erejű feltárását, mint 
amit megszoktunk a gazdasági és tár- 
sadalmi élet nagy horderejű problé- 

máinak tárgyalásánál. Kevés szó esik 
például arról, hogy a gyermekek ta- 
níttatási költségei némileg megnőttek. 
Nem volt kellő felkészítés atekintet- 
ben, hogy a hetvenes évek hatalmas 
óvodai és igen jelentős napközis férő- 
hely-bővítési programja csak úgy me- 
hetett végbe, hogy a közoktatás túl- 
zsúfoltsággal és a magas színvonalú 
nevelő munka rovására tett kényszerű 
engedményekkel fizetett érte. 
Legújabban nem kis mérvű arány- 
tévesztést tapasztalhatunk a pedagó- 
giai közhangulatban és a nevelési pub- 
licisztikában két kérdés megítélése kö- 
rül. Egyrészt mennyire felelős a csa- 
lád — a diák és szülei —, ha nem 
úgy megy a tanulás, mint ahogy szük- 


séges volna; másrészt hogyan kellene 


megosztani a diákok heti két szabad- 
napjának megszervezését a család és 
az iskola között.f 

Hogy e téma még mindig kissé pe- 
riférikus az oktatáspolitika számára, 
az kitűnik abból a csekély figyelem- 
ből is, amennyit a kutatásban, a pe- 
dagógusképzésben és továbbképzésben 
fordítanak rá. 1976 és 1980 között a 
közoktatás távlati fejlesztését  szol- 
gáló kutatási főirány egyetlen vizs- 
gálata foglalkozott az együttműkö- 
déssel, a folyó tervidőszak kutatási 
programjában egy sem. Ezért is vált 
szükségessé, hogy a Hazafias Népíront 
Országos Elnöksége javasolja tavaly a 
Művelődési Minisztériumnak a kuta- 
tások újrakezdését.7 A szülőkkel való 
érintkezés és együttműködés pedagó- 
giája, lélektana és szociológiája pedig 
nem tananyag. Még annyira sem, 
amennyire a napközis neveléssel, az 
úttörővezetéssel vagy a gyermekvé- 
delem sajátos kérdéseivel foglalkoz- 
nak a tanárképzés évei alatt. 

A második neuralgikus pont a kap- 
csolatban — az iskolarendszer valódi 
hatékonysága, a szakértelem proble- 
matikája. Vegyünk talán egy példát. 
A szülők többsége, miközben nyitot- 
tan és segítséget várva fordul az is- 
kolához, kimondva-kimondatlanul azt 
kéri, hogy gyermekét alapos szemé- 


6 Legutóbb Zalka György vezércikkben 
fejtette ki a véleményét a Pedagógusok Lap- 
ja 1982. 25—24. számában arról, hogy az is- 
kola ne hárítson át mindent a családra. 

7 VvV. Ö. dr. Molnár Béla cikke, Magyar 
Nemzet 1983. júl. 8. sz. 


lyiségismeret birtokában, jól kiválasz- 
tott pszicho-pedagógiai módszerekkel 
neveljék. A családi nevelés növekvő 
feszültségei és belső értékbizonytalan- 
sága miatt az iskolarendszertől, az in- 
tézményektől, az egyes pedagógusok- 
tól hathatós útbaigazítást, olykor tá- 
mogatást vár. Egyes tapasztalatok ar- 
ra mutatnak, hogy kiváltképpen a szü- 
lők középrétegei igénylik ezt. Igényü- 
ket — nagyobb műveltségük, nem le- 
becsülhető társadalmi érdeklődésük és 
aktivitásuk folytán — világosan meg 
is fogalmazzák. 


A diákok iránt tanúsított személyes 
érdeklődés, a személyre szóló ismeret, 
jó tanácsok a tanuláshoz, időbeosztás- 
hoz, jellemneveléshez — ezek jogos 
igények. Ugyanakkor nem sajátosan 
szocialista igények. Vannak olyan 
szakmai nézetek, melyek szerint a ma- 
gas szintű és korszerű pszicho-peda- 
gógai kultúrának a magyar iskola- 
rendszerben való hiánya: a szocialista 
művelődési forradalomra maradt utol- 
só, megoldatlan polgári demokratikus 
feladat a közoktatásban. A szakiro- 
dalom nem egységes a magyarázat- 
ban. Én azoknak adok igazat, akik is- 
mét csak az oktatóiskola tekintélyelvű 
szellemében, légkörében, működési 1o- 
gikájában keresik e fogyatékosság 
okát. Legújabban azonban? azt is meg- 
figyelték, hogy az iskolai nevelés bi- 
zonyos  személytelensége, lélektani 
érzéketlensége nem pedagógiai elvek- 
ből, hanem a pedagógusok belső bi- 
zonytalanságából ered. Ez újabb érv 
amellett, hogy a szülők e vonatkozás- 
ban joggal várnak többet az iskola 
szakértelmétől. 


A szakértelem és a hatékonyság 
kérdésköréhez tartozik, mit tud kez- 
deni az iskolarendszer azokkal, akik- 
kel ma semmit sem tud kezdeni? Ez 
szinte az egész szülőtársadalom közös 
gondja. A közösségi értékekért aggó- 
dó kisebbség mellett azoké is, akiket 
csak gyermekük egyéni dolgai érde- 
kelnek. A problematikus vagy konf- 
liktushelyzetben levő gyerekek szü- 


8 ,Ma az a legriasztóbb, hogy az autori- 

táriíus magatartások mögött sokszor semmi 
nincs, vagy pusztán az elhallgattatás. AZ 
autoriter módon követelők nem hisznek a 
maguk igazában" — mondta Ancsel Éva. 
Társadalmi Szemle, 1982. 10. sz. 

leit ez izgatja, a többi szülőt az, hogy 
gyerekének személyiségfejlődését 
vagy szellemi előrejutását lassítja, 
hogy tőle vonnak el figyelmet a ne- 
hezebb tanulmányi és nevelési hely- 
zetű gyermekek érdekében. 


Nem titok, hogy a magyar iskolák: 
ban a tanulóknak mintegy ötödrésze 
vall abban a formában kudarcot, hogy 
megbukik vagy kimarad az adott tan- 
intézményből.? A kutatások további 
20—25 százalékra teszik azoknak az 
általános iskolai végbizonyítvánnyal 
rendelkező 14—16 éves fiúknak és lá- 
nyoknak az arányát, akik nem ren- 
delkeznek a tudás társadalmilag  el- 
várható minimumával sem. !0 


o 


Ha most megpróbálok néhány el- 
gondolást, szempontot kifejteni az 
együttműködés tartalmasabbá tétele 
érdekében, az első, amit leírok, a ré- 
gi könyvelések szokásos rövidítése: a 
t.f.m. Azaz: , tévedések fenntartása 
mellett". Valamikor ezt kötelezően je- 
gyezte oda számításaihoz minden fo- 
lyószámla-vezető. 


Ebben a témában ismereteink mai 
állása mellett bajosan lehet szétvá- 
lasztani a nevelési praxisból általáno- 
sítható tapasztalatokat azoktól az el- 
képzelésektől, amelyek még nem áll- 
ták ki a gyakorlat próbáját. Az bizo- 
nyosnak látszik, hogv a kezdeménye- 
zésre képes közoktatásnak a mainál 
több önbizalomra van szüksége. Öntu- 
datos és koncepciózus társadalom- és 
oktatáspolitika teremtette meg a 
negyvenes évek végén a szülőmoz- 
galom szervezeti kereteit, s ma is, 
amennyire a gyér adatokból valószí- 
nűsíthető, minden olyan tanintéz- 
ményben, ahol élénk szülői egyetértés 
és közreműködés kíséri a nevelő mun- 
kát, a helyi nevelési rendszer jól át- 
gondolt programot kínál a szülők- 


Bee AZ iskolai kudarcot vallók ságetgáje egy" 
korosztályon belül javul de lé- 
xi ében állandónak tekíntnető (kb. 20 szá- 
zalék)f! — ez Kozma Tamás véleménye. Vö 
Kozma Tamás: Az iskolarendszer fe lesztési 
stratégiája. Szociológia, 1982. 1. SZ. 

10 Gáspár László ses fait és megyéből, 
Hajdú-Bihar megyei Pedagógus Továbbképző 
Intézet pedig Kelet-Magyarországról szerzett 
fölmérésen alapuló adatekat. 


nek. Olyan szolgáltatásokat is, ami 
IAU nincs vagy nem úgy érvénye- 
sül. 

A távlati fejlesztés egy "magához 
tért, önmagát megújítani képes köz- 
oktatással számol. A rá vonatkozó ter- 
vek néhány pontja fogódzót ad, hogy 
a szülőkkel való kapcsolat távlatainak 
egyes elemeit körvonalazzuk. Ilyen az 
a pont, hogy az iskola tevékenységi 
rendszere idővel arányosabb lesz: el- 
sősorban azáltal, hogy a munkára ne 
velés — a tanulók szervezett termelő 
tevékenységbe való bekapcsolása ré- 
vén — jelentőségben a tanítás-tanu- 


lás mellé lép. Ilyen az a pont is, hogy 


sikerül áttörni az iskolai munka je- 


. lenlegi működési logikáját, amelynek 


közösségi jellege fogyatékos, demok- 
ratizmusa több vonatkozásban formá- 
lis. Ilyen végül az a pont is, amely 
szerint a következő évtized második 
felére az iskolarendszer túlszabályo- 
zottsága, merev központosítottsága lé- 
nyegesen enyhül, talán meg is szű- 
nik. . 

Mindez a szülők szempontjából azt 
jelenti, hogy az iskola eredményes 
működése, ennek nyomán belső ér- 
dekeltségi rendszere Írja elő az egyen- 
rangúságon alapuló együttműködést, 
s tágítja ki azoknak a kérdéseknek a 
körét, amelyekre nézve a szülők vé- 
leményét kompetensnek tekinti a köz- 
oktatás. Sokat fog jelenteni, ha a kez- 
deményezés joga nem lesz többé a 
központ kiváltsága. Egy-egy iskola így 
a maga módján és teljes mértékben 
integrálódhat saját társadalmi környe- 
zetébe, túllépve a helyi tánsadalmi 
szervezetekkel, a helyi tanáccsal és 
a gazdasági szervezetek vezetésével 
kiépült szokásos kapcsolatokon. 

"A szülőkkel való együttműködés is 
differenciálódik. Lesznek egységesen 
vallott igények, például az iskola fa- 
kultatív szolgáltatásait illetően (nyelv- 
órák, készségtárgyak, sportfoglalkozá- 
sok bevezetése). Lesznek olyan isko- 
lai döntések, amelyekben az iskola- 
vezetés különböző szülői nézeteket 
hallgat meg, s a döntés az iskola- 


11 A Baranya megyei Szederkény általános 
iskolájában például a. pedagógusok és a falu 
egészségügyi szakemberei 3—14 éves életkori 
szakaszban egységes rendszerben figyelik meg 
s tartják számon a gyermekek testi-lelki-pe- 
dagógiai fejlődését. 


ISKOLA ÉS TÁRSADALOM 


körzet szociális összetételét mérlege- 
lő , rétegpedagógiát"? tükrözi. Továb- 
bá: az iskolával kapcsolatos terhek 
nem pusztán azokra a szülőkre hárul- 
nának, akiknek gyermeke éppen isko- 
lás, hanem eloszlanának a körzet gyer- 
mekes családjai között. Valahogyan 
úgy, hogy minden olyan iskolát, amely 
valóban betagolódott a saját telepü- 
léskörnyezetébe, a lakosságnak hár- 
mas gyűrűje fogná körül. A tanítvá- 
nyok családjai, a volt és lehetséges 
jövőbeli kapcsolatok révén érdekelt 
családok, valamint az iskolakörzet 
olyan családjai, amelyek az ott lakás 
révén érintkeznek az iskolával, de a 
helyi településpolítika adott közokta- 
tási döntéseiben van (lehet) szavuk. 


De mit tegyünk ma? 

Semmi olyat, ami ellentétes a táv- 
lati fejlesztéssel. Töltsük ki az iskola- 
rendszer és a családok kapcsolatára 
megszabott mai jogi kereteket. Ez is 
hosszú évek munkája lesz. Középtá- 
von lehetségesnek tartom, hogy a kor- 
szerűsítés programia alapján elsősor- 
ban a progresszív pedagógus fogjon 
Össze a progresszív szülővel — e fo- 
galmat természetesen a nevelési fel- 
fogásra is értve; továbbá, hogy hely- 
reálljon a bizalom az együttműködés- 
re kész szülői többséggel, s kellő ki- 
próbálás után lerakják egy , devian- 
ca" program alapjait. Ez azokra a 
családokra vonatkoznék, ahol az is- 
kolának a szülőkkel a társadalmi be- 
illeszkedés és nevelés minimális felté- 
teleiért is meg kell küzdenie. 


Mindehhez az szükséges, hogy az 
oktatáspolitika periférikus feladatból 
kiemelt tennivalóvá emelje a család- 
dal való kapcsolatot. Egy központosí- 
tott szervezetben ez a leghatásosabb, 
tehát sorrendben is a legelső lépés, 
ha az irányítás valóban nyomatékot 
akar adni a témának. Néhány éve 
kutatók rangsoroltatták igazgatókkal 
intézményük társadalmi kapcsolatait. 
Kiderült: a nevelési dokumentumok 
hiába hangsúlyozzák, hogy az iskola 
legfontosabb: partnere a család. A 
valóságos ügyfélforgalomban a szü- 
lőkkel való érintkezést sok egyéb tí- 

pusú kapcsolat előzte meg. Az igaz- 
gatók gyakorlatias észjárása a társa- 
dalmi kapcsolatok sorrendjében első 
helyre az iskolafenntartó tanácsot, az 
utolsó helyre az intézményt használó 
felet, a szülőt helyezte.!? 

Ezért tartom nélkülözhetetlennek, 
hogy az oktatásirányítás tegye 
keltté a tőle telhető mértékben (bár 
nyilván csak fokozatosan!) az intéz- 
ményvezetőket és a pedagógusokat 
abban, hogy az  egyenrangúságon 
nyugvó partneri viszonyt építsenek ki 
a családokkal. Hogy a gyakorló peda- 
gógust érdekeltté tehessük, ismét egy 
sor feltételnek kell működésbe lép- 
nie. Ha ezek teljesülnének, akkor az 
szemléleti és pszichológiai síkon alá- 
boltozná a hivatalos előírásokat. Mert 
egyszerű előírni, hogy a tanítók és 
tanárok többet foglalkozzának a csa- 
ládokkal, járjanak például többet csa- 
ládlátogatásra, vagy sűrítsék az isko- 
lai fogadónapokat. De mit ér az elő- 
írás, ha nincs hozzá idő, megfelelő el- 
ismerés és belső kedv? 

Mert igaz ugyan, hogy a nevelési 
dokumentumokban van egy — jó- 
részt megvalósítási feltételeitől elsza- 
kított — követelménysor. Ez azonban 
még nem szabadult meg egy kellő- 
képpen végig nem gondolt — mert el- 
vont, normatív, diktált típusú — 8zo- 
cializmus- és emberképtől. Ellenkező- 
leg, egyes követelmények (ilyen a 
harmonikus személyiség nevelésének 
követelménye) e normákat a minden- 
napi cselekvés mérocéjévé akarja ten- 
ni. Az igazgatók és pedagógusok jog- 
gal elfordulnak az életidegen elgon- 
dolásoktól, 

Sajnos, ezáltal maga a nevelési do- 
kumentum is veszít hiteléből. Vannak 
rá adatok. Például a Fővárosi Peda- 
gógiai Intézet egy vizsgálatából, amely 
a fővárosi tanítókra nézve reprezen- 
tatív, az derült ki, hogy a pedagógu- 
soknak mindössze 8 százalékát orien- 
tálja mindennapi munkájában a ne- 
velési és oktatási terv.§ A többiek 
talán — alsó tagozatról lévén szó — 
a központi irányító tanmenet alapján 


12 Csepeli György, Hegedűs T. András, KOZ- 
ma Tamás: Az oktatásügyi szervezetkutatás 
lehetőségei. Akadémiai Kiadó, 1976. 60—67. old. 

13 Szabó László Tamás idézi. Vö. A szerző: 
A látens hatásrendszer fogalma és vizsgálata. 
Országos Pedagógiai Intézet, 1979. 16—17. old. 

dolgoztak. Abban természetesen nincs 
utalás a családdal való kapcsolat el- 
veire, 


A cél érdekében szükség van né- 
hány olyan közoktatási lépésre, amely 
növeli a pedagógusok biztonságérze- 
tét, miközben kapcsolatra lépnek a 
szülőkkel. A különböző intézmények- 
nek, szerveknek — a tanügyigazgatás, 
a továbbképző kabinetek, az Orszá- 
gos Pedagógiai Intézet és a Tan- 
könyvkiadó — összehangolt módon 
kellene támogatni a jó tapasztalatok 
összegyűjtését és elterjesztését. Saj- 
nálatos, hogy e fontos feladattal ma 
érdemben a szülőmozgalmon és a Ma- 
gyar Pedagógiai Társaságon kívül 
jóformán senki sem foglalkozik. Meg- 
növelné a pedagógusok önbizalmát, ha 
a rokon- határtudományok igazolt 
kutatási eredményei a gyakorlat szá- 
mára felhasználható formában ren- 
delkezésre állnának. Ne fogadjuk el 
végzetszerűnek azt, hogy a közoktatás 
általában is vonakodva s elkésetten 
merít a magyar tánsadalomtudományi 
kutatások közös eredménykészletéből. 


o 


Jelentősége miatt kissé részleteseb- 
ben is beszélni kell egy időszerű ok- 
tatáspolitikai feladatról. Arról, hogy 
most, még az újrajelentkezés első 
éveiben kell kiiktatni a működési gya- 
korlatból azokat a vonásokat, ame- 
lyek a korszerűsítéssel kapcsolatban 
növelik a nem értelmiségi gyermekek 
hátrányát az iskolarendszerben. En- 
nek egyik következményeként feszült- 
ségek keletkezíhetynek a nem értel- 
miségi szülők és az iskolarendszer, 
valamint a különböző szülőcsoportok 
között. Most nem arra az egészen más 
karakterű hátrányra gondolok, ami a 
többszörösen hátrányos helyzetű csa- 
ládokat s gyermekeik iskolai helyze- 
tét jellemzi, hanem arra, hogyan ha- 
tottak a korszerűsítés ellentmondásai 
a többi munkáscsaládra. 

A kiindulópont az a tény, hogy a 
korszerűsítés csaknem kizárólag az 
oktatásra vonatkozik. Ez — remélhe- 
tőleg csak átmeneti időre — fölerő- 
sítette a gyakorlatban az oktatóiskola 
egyoldalúságait. Az intellektuális tel- 


jesítmény értéke ismét úgy nött meg, 
hogy a diákcsoportok életében erősö- 
dik a versengés és individualizmus, S§ 
csökken a közösségi vonások és a szo- 
lidaritás jelentősége s szubjektív ér- 
téke. A teljesítménymérésnek is hang- 
súlyozottabbá vált a szelektáló, mi- 
nősítő oldala. Az átlagos tanintéz- 
ményben, főleg a gimnáziumban, az 
osztályzatok és a felmérő lapok pont- 
értékei, ezek a didaktikai jellegű ta- 
nulásmérő eljárások ismét jellemmi- 
nősítő eszközzé kezdenek válni. 


Ez kétélű gyakorlat. Senki sem ta- 
gadhatja, hogy a mai iskolában igen- 
csak helyén van, ha a munkateljesít- 
mény kapcsán jellemnevelés is folyik. 
Az iskolarendszerben mindig is vol- 
tak preferált jellemvonások, tanulói 
magatartásmódok. kedvezményezett 
társadalmi személyiségtípusok. Ezek 
újabbakkal való felfrissítése azonban 
hosszú távú és igen kényes pedagó- 
giai folyamat. E téren a kampány- 
munka többet árt, mint használ. Kü- 
lönösen, ha fogalmunk sincs a diákok- 
ra jellemző magatartásmódok és tár- 
sadalmi  személyiségtípusok valódi 
megoszlásáról, hiszen ezt tudományo- 
san még nem vizsgálták, s ezért csak 
hangulatok, benyomások és ideolo- 
gikus vélekedések alapján becsülget- 
jük, milyen is az a szociális hatás, 
amit e téren a kampányok kiválta- 
nak. 

Miről is van szó? Az utolsó egy-két 
évben az iskolai tevékenységrendszer 
kiszélesedése mintha megtorpant vol- 
na. Ilyen körülmények között a peda- 
gógusok igen természetesen minden 
személyiségvonást a fő tevékenységte- 
rületre, a tanulásra vonatkoztatnak. 
Az anyag nehéz: a szakfelügyelők 
megfigyelték, hogy számos tantárgy- 
ból mind az általános iskolában, mind 
a gimnáziumban magas a korrepetál- 
tak aránya. Még több, ha azt is szá- 
mításba vesszük, hogy — kénytelen- 
ségből — sok szülő otthon is foglal- 
kozik gyermekével afféle kisegítő 
korrepetitorként. Az új tananyagot 
még maguk a pedagógusok is szok- 
ják, ízlelgetik, ami nyilván tükröző- 
dik a tanítás színvonalában is. Ilyen- 
féle, még a bevezetés feszültségeivel 
is terhelt oktatási fázisban osztályo- 
zással jellemet minősíteni, megalapo- 

zatlanul bedobni a napi gyakorlatba 
olyan kidolgozatlan jellemminőséget, 
mint például a kreatív fiatal értékké 
nyilvánítása — rendkívül sok, nem 
szándékolt, káros hatással jár. 

Nem az a legnagyobb baj, hogy a 
hagyományos konform-értékek az is- 
kolában viharos gyorsasággal ismét 
fölértékelődnek. (Hogyan is mondta 
Ancsel Éva a nyíregyházi ifjúságpo- 
litikai konferencián? Egy iskolában, 
sha valakit... igazságtalanság ér... , 
akkor sem szervezeti lehetőség, sem 
bármi siker-esélyes lehetőség nincs, 
hogy megvédelmezzék."144 Ennél na- 
gyobb baj, hogy minden értékes tu- 
lajdonság — az igyekezet, a kitartás, 
az akaraterő, az önfegyelem, a kezde- 
ményezőkészség, a műveltségre és a 
sikerélményre ráépülő magabiztosság, 
vagyis a korszerűsítéssel értékükben 
megemelkedő személyiségjegyek is — 
csak a szellemi teljesítményben nyer- 
nek elismerést. Márpedig e téren a 
tanulók nem tudnak azonos eséllyel 
versenyezni, s hogy ki húzza a rö- 
videbbet, az nyilvánvaló. 

Ha az iskolarendszer gyakorlata el- 
fogadja, ami ma élesen talán csak bi- 
zonyos középiskolákban él, hogy tud- 
niillik a diákokat (persze nem hiva- 
talosan) első- és másodosztályú isko- 
lai polgárként kezelik aszerint, hogy 
versenyképes-e a felsőoktatásra vagy 
sem, akkor ez rontani fogja (mint 
ahogy már nem kevés helyen mérge- 
Zi is) széles szülőcsoportok és a pe- 

k partneri összefogását. Az a 
tény, hogy az oktatóiskola egyenran- 
gúságot a szülő—pedagógus kapcsola- 
tában csak az előnyös kulturális hely- 
zetű család, az előnnyel induló, elő- 
nyét megtartó vagy növelő jó diák 
szülei számára biztosít, mint a szak- 
irodalom kimutatta 5 már korábban 
gondot okozott a szülőmozgalomnak. 

Hogy e jelenség ismét föléledt, ar- 
ra szükséges fölfigyelni, mert gyöke- 
rei messze nyúlnak. Részben az is- 


14 Ancsel Éva: I. m. 

15 Majzik Lászlóné: Az iskola és a család 
együttműködésében rejlő ellentmondások. In. :; 
Korszerű nevelési módszerek az iskolában. 
Szerk. Gál Erzsébet, Majzik Lászlóné. Országos 
Pedagógiai Intézet. 1982. 298. old. 


kolarendszer működési mechanizmu- 
sába, részben az új tananyagba, rész- 
ben a tanároknak talán nem minden- 
ben korszerű módszertani kultúrájá- 
ba. Számolni kell azonban azzal is, 
hogy e körülmények olykor tápot ad- 
hatnak a pedagógusok egy részénél 
nem kívánatos értelmiségi elfogult- 
ságoknak is. 

A szülőpedagógia el akarja érni, 
hogy a családok fogadják szívesen a 
reformot, hiszen annak lényege — 
hibái mellett is — progresszív. De 
mindez megnehezül, s az értelmiségi 
tevékenységről, de a szakmai művelt- 
ségről is ferde fogalmat alkot magá- 
nak a szülő, ha az oktatási megúju- 
lás — ahogy tapasztalható sokfelé — 
valamiféle mumusként tűnik a szemé- 
be. Ha egyrészről a tanulás, a szelle- 
mi munka mint valami bonyolult, ne- 
hezen áttekinthető, fárasztó anyag- 
halmaz jelenik meg előtte. Ha nem 
érti, de átéli gyermekének sok-sok 
nehézségét, s tehetetlen, nem tud raj- 
ta segíteni. Másik oldalon pedig ta- 
pasztalnia kell, hogy a gyermek és a 
serdülő személyisége többnyire bélye- 
get s nem jóakaratú és hatékony cse- 
gítséget kap, ahogy az iskolában fo- 
kozódnak tanulmányi vagy beillesz- 
kedési nehézségei. 


Írásomat egy  jogászprofesszorra 
való hivatkozással kezdtem, befejezés- 
ként egy történész professzorra hivat- 
koznék. Marczali Henriknek tették 
föl annakidején a kérdést: szakmai 
szemléletében derűlátó-e vagy ború- 
látó; konzervatív-e vagy radikális? 
Azt felelte, hogy a történész mindig 
konzervatív, mert ismeri a múltat, s 
látja a hagyomány elkerülhetetlensé- 
gét. Ugyanakkor azonban radikális is, 
mert már tudja, elviszi az ördög az 
olyan haladást, amelynek nincs bá- 
torsága szakítani a rossz hagyomá- 
nyokkal. E fogalmi párosítást találó- 
nak érzem az iskola és a szülő viszo- 
nyának problematikájára nézve is. 


Dr. Kronstein Gábor 

LUKÁCS JÓZSEF : 


Marx és a társadalomelmélet mai kérdései 


A 100 éve elhunyt Marxhoz s az évfordulóhoz nehezen illenek a nagy sza- 
vak. Az az ember, akinek életműve bizonnyal mindenki másnál nagyobb ha- 
tással volt a halála óta eltelt évszázad történetére, nem szenvedhette a lényeg 
hiányát palástoló szóvirágokat. Marx, akit annyiszor idéztek az utolsó száz- 
ötven évben, nem kedvelte azokat, akik csak ismételni tudták azt, amit meg- 
állapított, anélkül, hogy művei szellemében tovább is léptek volna az általa 
megkezdett úton. (Talán ezért is mondta egyszer ironikusan: csak annyit tu- 
dok, hogy én nem vagyok , marxista"; s vallotta kedvenc maximájának a ,de 
omnibus dubitandum est", a minden látszattal, fétissel, tabuval, minden felszí- 
nes ismerettel, sőt minden, általunk már elért tudományos vívmánnyal szembe- 
ni konstruktív és módszeres kételkedés elvét.) 

Ez a magatartás távolról sem holmi álszerénységből fakad — Írásai hevét a 
polemikus szenvedély, .a felismerés jól érezhető öröme és a reális történelem 
iránti heves érdeklődés táplálja. Az öntelt doktrínérséggel és a gyáva agnoszti- 
cazmussal egyaránt a szüntelen kutatás, a történelmi-társadalmi dialektika tu- 
datosításának elvét és alkalmazásának gyakorlatát állítja szembe. A dialekti- 
káét, amely az igazságot folyamatként, radikális fordulatok által meg-megsza- 
kított, ám .a megismerés tartósnak bizonyuló eredményeit meg is őrző, fel is 
halmozó folyamatként fogja fel, a spekulatív idealizmus absztrakcióival szem- 
ben pedig a konkrétum olyan elméleti rekonstrukcióját tekinti céljának, amely 
sok (absztrakt) meghatározás történetileg megszabott módon való összefoglalá- 
sának eredménye. Az igazság mindig konkrét. És viszont: csaikis a tudományo- 
san, elméletileg is megragadható igazság az, ami a konkrétum tartalmát hitele- 
sítheti ; enélkül a puszta empíria fénye lidércként villan el. 

. Talán főként ez a kettős attitűd: a konkrét olthatatlan szomjúhozása és az 
igazság szüntelen újrafogalmazását célzó szenvedély teszi Marxot a társadalom- 
tudományok klasszikusává, a filozófia, a gazdaságtan és a politikai cselekvés 
elmélete szintézisének nagy úttörőjévé. És mert egyben a konkrét emberi világ 
olyan felfogását képviselte, amelyben a társadalmi struktúrák nem hűvös, élet- 
telen szerkezetek, hanem emberalkotta művekként egyben az őket formáló em- 
beri tevékenység keretei is, mutathatott példát az elmélet forradalmán túl a for- 
radalom elméletére is, válhatott elmélet és gyakorlat egyesítésének forradalmi 
v vá. 


A klasszikus 
Klasszikusnak lenni nem annyit tesz, mint minden téren az igazság csalhatat- 


lan birtokosának lenni, hanem főként annyit jelent, mint egy érvényes, mert 
továbbgondolható és továbbgondolandó kulturális tradíció megalapítójának és 

inspirátorának lenni. Arisztotelész alapeszméit továbbgondolta a peripatetikus 
iskola, a sztoa vagy a skolasztika, Descartes cogito-ját a felvilágosodás raciona- 
listái, de Spinoza is, Kant is. Ám ezeknek a klasszikusoknak a szemléletéből 
hiányzott a megismerés történeti megközelítése: műveik vitathatatlanul igényt 
tartottak bizonyos végső bizonyosságok körvonalazására. 

Marx esetében azonban, aki egész életművével az újra- meg újragondolás igé- 
nyét példázza, és aki módszertanilag is megfogalmazta igazság és történetiség 
egyesítésének programját, még nyilvánvalóbb: őt követni annyi, mint önnön 
módszere segítségével szüntelenül változtatni is rajta, saját elméleti bázisán 
meg is haladni egyes megállapításait. Marxot tolmácsolni annyi, mint kibontani 
az általa megformált elméletben rejlő lehetőségeket, és annyi, mint módszere 
segítségével alkalmazni ezt az elméletet olyan viszonyokra, amelyekre ő már 
nem alkalmazhatta. És mivel az elmélet és a módszer az alkalmazás során ma- 
ga is változik, Marxot tolmácsolni annyi is, mint saját forradalmi inspírációja 
szellemében, saját logikája által sugalltan, tanulva a társadalom és a kultúra 
fejlődéséből — változtatni is elméletén és módszerén. Éppen ezért Marxról 
megemlékezni sem lehet másként, mint olyan igénnyel fordulni saját korunk 
problémáihoz, ahogyan ő fordult százada valóságához. 

De ebből az általános igényből még nem adódik közvetlen válasz arra a kér- 
désre: miképpen tolmácsoljuk, alkalmazzuk, korrigáljuk Marxot? 

A századforduló szociáldemokráciájának jó része Kant nevében, az orosz for- 
radalom győzelmét követő évtized számos kommunistája Hegel nevében, ké- 
sőbb az újbalodal nem egy képviselője végső soron Fichte vagy Rousseau szel- 
lemében próbálta helyesbíteni Marxot. Nem maga a változtatás kísérlete elhi- 
bázott — senki sem , korrigálta" például radikálisabban a Marxra hivatkozó 
ökonomista ortodoxiát, mint Lenin —, inkább a dogmatikus elfogultság, amely 
az életmű egyik vagy másik mozzanatát Marx valamelyik elődjének vagy akár 
követőjének gondolatvilága jegyében abszolutizálta, ahelyett, hogy az analízis 
révén is egyre magasabb fokú szintézisekre törekvő Marx módszerét a jelen 
viszonyainak mélyebb megértése és progresszív-forradalmi meghaladása érde- 
kében érvényesítette volna. 

Más Marx-követők hasonló hibába estek, amikor a fiatal Marxot az idős 
gondolkodóval, a , humanista" és , historizáló" Marxot a szisztematizáló elmélet 
képviselőjével próbálták szembeállítani. Pedig a marxi életmű hangsúlyainak 
változtatásai szükségképpen adódtak mind a változó világból, mind magából 
. a marxi módszerből: a történeti és a logikai dialektikus, újra meg újra megfo- 
galmazandó konkrét egységéből. Ennek megértése híján hagyták figyelmen kí- 
vül azt is, hogy Marx életműve nem csupán helyes (és persze egyes esetekben 
téves) tételek gyűjteménye, hanem mindenekelőtt az elemzés példája, és ugyan- 
akkor kihívás is, a további elemzés ösztönzője is. 

A 20. század végéhez közeledve úgy tűnik: azoknak volt igazuk a , Marx-rene- 
szánsz" körüli vitában, akik egyszerre tartották fontosnak Marx újraolvasását 
és azt, hogy ettől a stúdiumtól tovább lépjenek a mai valóság új értelmezése 
felé. És tegyük hozzá: valószínűleg azoknak van igazuk, akik —- honorálva az 
utolsó két-három évtized elméleti haladásának eredményeit — ezt a , reneszán- 
szot" számos vonatkozásban még előttünk áló, megvalósítandó feladatnak tart- 
ják. A magyar társadalom legalábbis ezt várja a társadalomtudományok mar- 
xista kutatóitól. 


A múlt század fia? 


De vajon folytatható-e Marx? Nem változtak-e meg Marx évszázada óta a vi- 
szonyok oly radikálisan, hogy ma már helyesebb, a múlt század annyi más szel- 
lemi vívmányával együtt, Marx életművét is főként a történetírás hatáskörébe 
szg tri bsző ESZ oztsz e álál a marxizmus ellenfelei tanácsolják — valami gyökeresen 

ezde 

De mit is jelent, ha valakit a 19. század fiának deklarálunk? Hiszen ehhez a 
századhoz tartozik Saint-Simon és Fourier utópizmusa, de ekkor született en- 
nek antagonistája: Comte és Spencer pozitivizmusa is. Ez a század szülte Lap- 
lace vagy Leverrier racionalizmusát, de ne feledjük: Schopenhauer és Nietzsche 
irracionalizmusát is. Ez a század hozta a 48—49-es forradalmakat és a párizsi 
kommünt, de a Szent Szövetség, III. Napóleon uralmát, Magyarországon a 
Bach-korszakot is, s e század realitásához tartozik a kommünárok véres fala is 
a párizsi Pére-Lachaise temetőben. A nagy ellentétek százada ez. De a nagy el- 
lentétek meghaladásáé is: olyan század, amely számos pontján mutatott túl ön- 
magán, és nyomta rá bélyegét az utána következő korszakra. A 20. század szo- 
cialista társadalmai és mozgalmai éppúgy nem jöhettek volna létre a múlt szá- 
zad proletármozgalma és Marx teóriája nélkül, mint ahogy Október és a má- 
sodik világháború utáni új világhelyzet kialakulása nélkül elképzelhetetlen a 
gyarmatvilág felszabadulása, a világgazdasági korszakváltás, sőt az is, hogy új- 
fajta kapcsolat jöjjön létre a polgári világban a liberális reformizmus és az ál- 
lami gazdasági intervencionizmus közt. 


A múlt század tiszteletre méltó relikviája volna-e Marx tana? De hiszen a 
marxizmus éppen a 20. században terjedt el az egész világon, olyannyira, hogy 
hatása nem csupán saját természetes bázisán, a munkásmozgalmakban érvénye- 
sül, hanem hatással van a , harmadik világ" nem-marxista teoretikusaira és 
politikusaira, sőt a polgári gondolat képviselőire is. Nélküle sem Nehru, sem 
Nasszer nem lett volna az, aki volt, nem ismernénk Camillo Torres, a latin- 
amerikai keresztény forradalmárok nevét, nem érthetnénk meg a harmincas- 
negyvenes évek magyarországi népies mozgalmát sem. Nélküle Mounier forra- 
dalmas katolikus perszonalizmusa, Teilhard de Chardin dialektizáló evolucio- 
nizmusa sem lett volna lehetséges, sőt: az sem, hogy a polgári országokban a 
társadalomtudományok — a strukturalizmus olykori kétértelműségein át — 
újabban végül is számos ponton a materialista szemlélet irányába tettek jelen- 
tős lépéseket. 


Jellemző ugyanakkor, hogy alig van e századnak jelentős polgári gondolkodó- 
ja, aki ne Marx és a marxizmus kritikája révén próbálta volna megfogalmazni 
saját identitását — Max Webertől Jacgues Martinainen át Jean-Paul Sartre-ig, 
Claude Lévy-Straussig és Adornóig sorakoznak a példák —, és ez érthetetlen 
lenne Marx eszméinek 20. századi hatása nélkül. 


Igaz, a napjainkban támadásba lendült konzervatív ideológiák, a romantikus 
antikapitalizmus és a nacionalizmus különböző alakjai vagy az elidegenült én 
kultusza is a 19. századba eresztik gyökereiket. De objektíve még ezt az ellen- 
támadást sem csupán az emberiség gondjainak tényleges megoldatlansága teszi 
lehetővé. Az új-jobboldal nyílt antihumanizmusa az ellensúlyozás kísérlete is: 
válasz a marxi örökség humanista tartalmának erőteljesebb hangsúlyára, aho- 
gyan a genetikai invariancia, a nemek, fajok és rétegek közti áthághatatlannak 
deklarált egyenlőtlenség mítosza válasz a társadalmi egyenlőség reális megvaló- 
sításának marxi programjára, vagy ahogyan a mai irracionalizmus válasz a tár- 
sadalomirányítás ésszerűsítési kísérleteinek szocialista kihívására. 


A 19. század ellentmondásai részben olyan eszmékben tükröződnek, amelyek 
túlmutatnak a kor kapitalizmusán, részben viszont olyanokban, amelyek pre- 
kapitalista-konzervatív eszmei modellekből próbáltak ihletet meríteni az ellent- 
mondások bírálatához. Nem meglepő, ha osztályküzdelmektől, súlyos nehézsé- 
gektől, válságoktól gyötört korunk eszmevilágában mindkét kritikai tendencia 
jelen van, miként az sem, hogy — elméletileg hitelesített, rezignált vagy akár 
cinikus formákban — megmutatkozik az indirekt apológiába torkolló szkepszis 
is az éppen adott világ bajaira javasolt mindennemű gyógyírral, sőt minden- 
nemű eszmei általánosítással, , ideológiával" szemben is. De éppen ezért nem le- 
het megkerülni a választ a marxi örökség aktuális érvényességére vonatkozó 
kérdésekre: csak így derülhet fény arra, miként folytatódik és miként fejlőd- 
het a nyolcvanas években Marx tanítása. 

Történetiség, dialektika, politikai realizmus 


Marxot egyes kritikusai nem ritkán úgy ábrázolják, mint százada , meghala- 
dott" racionalizmusának, illuzórikus fejlődésgondolatának vagy naiv humanista 
TERESA KERT képviselőjét, ami aztán persze megkönnyíti Marx , megcáfo- 
ásá 99 

Nos, ha racionalizmuson a hézagtalan érvelés, a szabatosság, a descartes-i 
clare et distincte érvényesítésének igényét, a tudatosság — határhelyzetekben 
döntő — történelemformáló szerepének elismerését értjük, Marx egyértelműen 
e nagy hagyomány folytatójának mondható. Ha viszont az értelem szinte min- 
denható, demiurgikus erejébe vetett felvilágosult hitet tekintjük ismérvének, 
azt kell mondanunk, hogy alig volt gondolkodó, aki többet és mélyebben figyel- 
meztetett volna az eszmék korlátaira, amelyek csak az ezerarcú valóság meg- 
közelítőleg adekvát képmásai, , elvont, egyoldalú vonatkozásai", szellemi abre- 
viatúrái, a náluk végtelenül gazdagabb és történetileg változó emberi viszony- 
latok termékei és kifejeződései lehetnek. 

A mai újkonzervativizmus többnyire abból indul ki, hogy az emberiség esz- 
metörténete végérvényesen lezárult, sőt ahogy Arnold Gehlen megfogalmazza: 
, elérkeztünk az utótörténelemhez, amikor a Föld optikailag és információs 
szempontból áttekinthetővé válik és amikor egyetlen nagyobb jelentőségű ese- 
mény sem kerülheti el figyelmünket... az emberiségnek be kell rendezkednie 
a nagy vezérlő elképzelések most meglevő körén belül". Marx ezzel szemben 
nemcsak társadalomtörténetileg vallja, hogy éppen most kezdődik egy új tör- 
téneti szakasz, hanem elméletileg is: számára nincs retográdabb dolog, mint a 
megismerés egyszer elért állapotát végérvényesnek, kimerítőnek tekinteni. 

De Marxtól nemcsak a fogalmak kimeríthetőségének archaizáló utópiája áll 
távol, hanem az a mai tudománytörténeti anarchizmus is, amely ellenkezőleg: 
minden korszak tudományosságát minden mással összemérhetetlennek minősíti, 
végső soron a megismerésben is kifejezésre jutó folytonosságot is tagadja, 

hogyan azt például Paul S. Feyerabend teszi. Kategóriáink (tulajdon, pénz, 
munka stb.) a maguk elvontságában — vallja Marx — , ősrégi és minden tár- 
sadalmi formára érvényes vonatkozást" fejeznek ki, s, mindamellett ennek az 
elvontságnak a meghatározottságában maguk is ugyanúgy történelmi viszonyok 
termékei, és csak ezekre a viszonyokra és ezeken belül teljes érvényűek".? 
Így maga a marxi életmű támasztja azt az igényt, hogy igazságtartalmát és 
módszertani helyességét a kor valóságának fényében vizsgáztassák le újra meg 
újra. Ez ugyan valóban elmemunkát, fogalmi analízist feltételez, de olyan elme- 
munkát, amelyben az elméleti reprodukciót nem szubjektív értékítéletek, ha- 
nem az anyagi élet újratermelésének objektív logikája szerint kell realizálni. 

Nem alaptalan az az ellenvetés, hogy noha fogalmainkat a valóságon akarjuk 
mérni, a valósághoz mégsem közeledhetünk fogalmak nélkül. A circulus vitio- 
sus veszélyét csak az csökkentheti érdemben, ha a vizsgálat kiindulópontjának 
nem a vélt, elgondolt, hanem a valóságos létviszonyokat (,a valóságos egyé- 
neket, cselekvésüket és anyagi életfeltételeiket")? tekintjük, vagyis ha szün- 
telenül ellenőrizzük absztrakcióink helyességét, és ha ugyanilyen határozot- 
tan lépünk fel az elméletellenes empirizmus, pragmatizmus és prakticizmus 
ellen, amely végeredményben megoldhatatlan vagy érdektelen kérdéssé minősíti 
azt a problémát: milyen összefüggés, milyen rendszer elemei az empirikus té- 
nyek, milyen az a , meghatározott társadalmi termelés . .., amely kijelöli vala- 
mennyi többi termelésnek (természetesen a szellemi élet termelésének is — 
L. J.) a rangját és befolyását", milyen az az , általános megvilágítás" , melybe 
az összes többi színek bele vannak merítve. és amely különösségükben módosít- 
ja őket". Marxnál! tehát a racionalista tradíció folytatása egyben elméleti újra- 


1 A. Gehlen: Studien zur Anthropologie und Soziologie. Neuwied-Berlin, 1963., 323—323. old. 
p8 2 "tat A politikai gazdaságtan bírálatának alapvonalai. MEM 46/I. köt., Budapest, 1972., 

o 

3 Marx—Engels: A német ideológia. MEM 3. köt. Budapest, 1976., 22. old. 

4 Marx: A politikai gazdaságtan bírálatának alapvonalai. MEM 46/1. Köt. 32. old. 

kezdést is jelent: a materialista dialektikát, a történetiség elvét alkalmazza mind 
a külső körülmények, mind a megismerés természetének megvilágításában. 

A tőke szerzőjének és követőinek gyakran tették azt a szemrehányást, hogy 
eltúlozták a gazdasági viszonyok szerepét a nem-gazdasági (politikai, ideológiai) 
fejlődés meghatározásában, a tudati tényezők s az egyén döntéseinek történel- 
mi szerepét pedig bagatellizálták. Napjainkban, amikor maga a gazdaság in- 
tenzív fejlődésének szükséglete is messzemenően megköveteli a kulturális tar- 
talékok jobb mozgósítását, a politikai döntések optimalizálását, amikor a, há- 
borús veszéllyel szembeni fellépés nem utolsósorban az emberi tudat minősé- 
gén, az emberek morális felelősségtudatán múlik, ezek az ellenvetések különös 
nyomatékot kapnak. Már csak ezért sem árt felidézni Engels kései vallomását: 
,Hogy az ifjabbak néha nagyobb fontosságot tulajdonítanak a gazdasági ol- 
dalnak, mint amekkora megilleti, azt részben Marx és én magam okozhattuk. 
Nekünk az ellenfelekkel szemben az általuk tagadott fő elvet kellett hangsú- 
lyoznunk, és ily körülmények között nem mindig volt rá időnk, helyünk és 
alkalmunk, hogy: a kölcsönhatásban résztvevő többi mozzanatnak (ti. a poli- 
tikai eszméknek, jogi formáknak, vallási nézeteknek, filozófiai elméleteknek 
stb. — L. J.) is megadjuk, ami nekik jár." Pedig , Mindezeknek a mozzanatok- 
nak a kölcsönhatása az, amelyben a véletlenségek végtelen tömegén keresztül 
végül is mint szükségszerű, a gazdasági mozgás érvényesül." 

A marxizmus sok tekintetben mindmáig adós a jelenségeknek azzal a komp- 
lex bemutatásával, amelyre Engels utal — a vulgáris materializmus vádja pe- 
dig szüntelenül újjászületik. A teljes igazság azonban az, hogy — mint ezt újab- 
ban főként Lukács György hangsúlyozta — Marx materialista elmélete szinte 
már in statu nascendi abban különbözött elődeitől, hogy felismerte a cselek- 
vést motiváló érdekek és eszmék, valamint a tudatosan kitűzött célok és tény- 
leges megvalósulásuk közti dialektikus összefüggést. Marxnál a történelmi 
folyamat minden konkrét mozzanata egyszerre determinált és alternatív jel- 
legű. Magának a termelési folyamatnak sincs egyetlen aktusa sem, amelynek 
realizálásában nemcsak a különböző közvetlen és közvetett gazdasági vagy ha- 
talmi érdekek, szükségletek, hanem az azokat közvetítő különböző eszmék, ér- 
tékek, szenvedélyek ís ne játszanának szerepet. Ez nem zárja ki, hogy a külön- 
böző céltételezések közti választás meghatározott, objektív érdekek függvénye, 
és az egyes ember, sőt egész embercsoportok konkrét döntéseihez képest kü- 
ljönböző, azoktól eltérő eredményekhez is vezethet. A döntés alapjául szolgáló 
reális alternatívák tehát maguk is objektíve meghatározottak, megoldásukat 
azonban az érdekek és szükségletek — politikai megfontolások, erkölcsi refle- 
xek, szenvedélyek, értékek, az eszmei tudatosság szintje révén — messzeme- 
nően befolyásolják. 

A gazdaság és a gazdaság törvényei tehát egyfelől megteremtik a politikai és 
az ideológiai döntések objektív mozgásterét, miközben e döntések visszahatnak 
az anyagi javak termelésének folyamatára, messzemenően befolyásolják fejlődé- 
si formáját, ütemét. Az így befolyásolt gazdasági viszonyok aztán ismét folya- 
matosan előmozdítják azoknak a nem gazdasági tényezőknek a kiválasztását, 
megerősödését vagy visszaszorulását, amelyek saját fennmaradásukhoz szüksé- 
gesek, ám azokat is, amelyek hosszabb távon az adott társadalmi viszonyok 
meghaladása irányába hatnak. 

Mindebből következik, hogy Marx társadalomfelfogása elvileg kizárja az egy- 
nemű, egysíkú fejlődést, annak egyirányúságát, lineáris-teleologikus jellegének 
elfogadását. Feltételezi ugyan a fejlődés kumulatív, progresszív alaptendenciá- 
ját, de éppígy annak ellentmondásos, sőt egyenlőtlen voltát is, implikálja a tör- 
téneti folyamat visszaeséseit, válságait és zsákutcáit is. 

Evolucionista-e Marx? Korszakos fontosságú tette, hogy felvázolta a világ- 
történelemben egymást követő — az ázsiai, az antik, a germán-feudális és a pol- 
gári — társadalmi-gazdasági alakulatok , progresszív sorát", mint , a természeti 
korlátok visszaszorításának" világtörténelmi folyamatát. Nem véletlenül szól 


S Engels levele J. Blochhoz. 1890. szept. 21—22. MEM 57. köt., Budapest. 1977., 459—454. old. 

azonban idézőjelben , az úgynevezett történeti fejlődésről", amely azon nyug- 
szik, hogy , az utolsó forma a múltbelieket önmagához vezető fokoknak tekinti 
- és minthogy . . . csak egészen meghatározott feltételek között képes önmagát 
bírálni — ezeket mindig egyoldalúan fogja fel." Ezek az alakulatok nem al- 
kotnak lineáris sort, csak a világfejlődés egészét tekintve épültek egymásra, s 
úgyszólván nem ismerünk egyetlen konkrét társadalmat sem, amely AlÁTEn Te 
nyi alakulaton végigment volna. A Kommunista Kiáltványban, ugyanabban a 
műben, amely a tőkés kizsákmányolás megszüntetése objektív szükségszerűsé- 
gének felismeréséből meríti máig sugárzó pátoszát, olvasható az a mondat is, 
hogy az osztályok harca mindenkor az egész társadalom forradalmi átalaku- 
lásával, vagy a harcban álló osztályok közös pusztulásával végződött".7 


A történelmi fejlődés marxi értelemben vett szükségszerűsége éppen ezért 
implikálja a nem klasszikus, az atipikus formák, a véletlen jelenségek elemzé- 
sét is, hiszen enélkül a törvényszerű, a tipikus sem érthető. S minél fejletteb- 
bek, bonyolultabbak a viszonyok, minél több olyan politikai, kulturális stb. 
közvetítés iktatódik a termelés aktusai közé, amelyek relatív önállósághoz jut- 
nak, annál inkább szélesednek a döntési lehetőségek, az alternativitással együtt 
növekszik a véletlenszerűség szerepe, s ezzel ugrásszerűen megnő a helyes, 
tudatos döntések fontossága, a kultúrának, mint az emberek áltat elsajátított 
értékek, készségek, ismeretek komplexumának a jelentősége is. 

Semmi sem állt távolabb Marx ellentmondásokat kutató és ellentmondások- 
ban mozgó gondolkodásmódjától, mint valamiféle , Versöhnung?", a konfliktusok 
tudati elsimításának alaposan optimista evolúcionizmusa, a kommunizmusnak 
valamiféle eszkatonnal, isten országával való rokonítása. A megoldást — ellen- 
kezőleg — az ellentmondásosság és egyenlőtlenség, a válságok és a konfliktusok 
terhelte világ nyújtotta lehetőségek tudatos kiaknázásában, a nehézségek, hibák 
kendőzetlen megnevezésének, a válságokból, kataklizmákból való szüntelen ta- 
nulásnak, az ellentmondások szervezett megoldásának történelmi folyamatában 
kereste, amely végül is elvezethet az egyenlőtlenségek erőteljes és fokozódó kor- 
látozásához, s ahol végül majd az egyes emberek közti természetes egyenlőtlen- 
ségek nem párosulnak többé gazdasági és társadalmi egyenlőtlenségekkel. 

Marx tehát abban az alapvető és manapság oly aktuálisnak tűnő elvben kü- 
lönbözik százada evolucionistáitól (sőt a Marx-életmű ökonomista interpretáto- 
raitól is), h a megérett és elméletileg is feltárt történelmi-társadalmi lehető- 
ségek realizálásának teljes felelősségét az adott alternatívák közt tudatosan vá. 
lasztó és cselekvő emberre ruházza. Ugyanakkor a küszöbön álló világtörténel- 
mi fordulattól nem a , történelem végét" várja, hanem az ellentmondások tu- 
datos és tömegméretű ellenőrzésének növekvő lehetőségét egy minden eddigi- 
nél bonyolultabb világban. Ehhez természetesen az embernek és képességeinek 
együtt kell növekednie az általa alkotott környezettel. Marx , optimista", ha 
ezen azt értjük, hogy az emberek csak olyan feladatokat tűznek maguk elé, 
amelyeket meg is tudnak oldani. De nem állította, hogy nincsenek olyan kér- 
dések, amelyeket az ember nem tud megoldani. A vallást vagy az utópizmust 
nem utolsósorban azért bírálja, mert megoldhatatlan feladatok megoldásának 
illúzióját nyújtja, reális, bár történetileg korlátozott feladatok viszonylagos 
megoldása helyett. Ez az optimizmus a kockázatot is vállaló józanság, tudatos- 
ság és az elkötelezettség egysége. Ha az ember, a társadalom megérti, mi az, 
amire a siker reményében vállalkozhat, és mi az, amire nem, ha megtalálja a 
cél eléréséhez szükséges eszközöket, ha használni is képes azokat, akkor érvé- 
nyesítheti a történelem előre mutató tendenciáit. Ehhez gyakran meg kell jár- 
ni a poklot is: ez a fajta optimizmus nem az üdvözülés Ígéretén alapszik, ha- 
nem a küzdelem fölvállalására kötelez annak érdekében, hogy élni tudjunk reá- 
lis lehetőségeinkkel. 

A világtörténelem összfolyamatára, az érőfélben levő világtörténelmi felada- 
tokra figyelő Marx sohasem mondott le az általános, a törvényszerű felmu- 


A Marx: A politikai gazdaságtan bírálatának alapvonalai. MEM 46/I. köt., 31. old. 
7 Marx—Engels: A Kommunista Párt kiáltványa. MEM 4. köt., Budapcést. 1959., 442. old. 

tatásáról és a cselekvés belőle következő elvi programja kidolgozásának fon- 
tosságáról, miközben e téren azt is hangsúlyozta, hogy az általános csak külö- 
nös formákban létezik, s kiemelte az egyenlőtlenség mozzanatát és a tudatos 
cselekvés minőségének jelentőségét is. De ugyanakkor nagyon is jól tudja, hogy 
minden adott szituáción nem lehet közvetlenül számon kérni a világtörténelmi 
tendenciák érvényesülését. 

Marx politikai realizmusa tehát — éppen azért, mert világtörténelmi össze- 
függésekben volt képes megítélni a megtett lépések jelentőségét — azt az utat 
vizsgálta, amelyen járva az éppen adott helyzetből közeledni lehet a világtör- 
ténelmileg is szükségszerű feladatok megvalósításához anélkül, hogy a takti- 
kát valaha is a szükségszerűség rangjára emelte volna, anélkül, hogy az elveket 
kicsinyes taktikázásban oldotta volna fel. 

Az a kérdésfeltevés, hogy a 20. század valósága igazolta-e. korrigálta-e, meg- 
cáfolta-e Marxot, nem egészen Marx szellemében fogant: igazában , a világ el- 
veiből" kell kibontani ,a világnak új elveket"8; tudatosítani kell az emberek- 
ben azt, amiért harcolnak, nem pedig az eleve változatlannak tekintett elmé- 
letet szembesíteni a valósággal. Ha ilyen szándékkal fogjuk vallatóra a való- 
ságot, nemcsak Marx módszerének és eszméinek érvényére, hanem e konfliktu- 
sokkal terhes korszak felrajzolta feladatok megértéséhez is közelebb juthatunk. 

Marx életműve egészének hatása — mindenekelőtt Leninnek és marxista kö- 
vetőinek köszönhetően — széles körben termékenyítette meg a tudományt, 
gyorsította meg a történelmi mozgást. Az igazsághoz azonban az is hozzá- 
tartozik, hogy a korszak számos, alapvetően fontos problémájára több okból 
kifolyólag — tárgyalásukat ezúttal nem vállalhatjuk — nem született napjaink 
szükségleteit kielégítő elméleti válasz. Az utolsó negyedszázad jelentős kez- 
deményei és részleteredményei ellenére mindmáig nem rendelkezünk napjaink 
kapitalizmusának olyan jellegű, átfogó és mélyreható tudományos elemzésével, 
amilyenre éppen Marx Tőké-je mutatott klasszikus példát, elemzéssel, amely 
szintetikus magyarázatot volna képes adni a polgári társadalom dinamikájá- 
nak mai természetére, a tőkés elidegenülés mai formáira, a kapitalizmus vál- 
ságainak mai vonásaira vonatkozó kérdésekre. Éppen csak elkezdődött a fej- 
lődő országok viszonyainak, fejlődési problémáinak komplex bemutatása. A 
legégetőbb hiányosságok azonban talán éppen a mai szocialista társadalmak 
viszonyainak elméleti kutatásában mutatkoznak; s a megoldást e téren sürge- 
tően megkövetelik, ám ugyanakkor nehezítik is azok a nem ritkán éles ellent- 
mondások, sőt néhol válságjelenségek, amelyekkel országaink fejlődése is ter- 


hes. 

Ha példaként az államkapitalizmusról szólva igaza volt is Leninnek abban, 
hogy Marx nem hagyott hátra , egyetlen pontos idézetet" és , megcáfolhatatlan 
útmutatást" sem, mégis, életművének szelleme és számos alapvető elméle- 
ti megállapítása ma, száz évvel halála után is serkenti a 20. század bonyolult 
valóságának jobb megértését, a jövő felé vezető utak elméleti feltárását. 

Vessünk tehát futó pillantást századunk néhány lényegesnek tűnő és elmé- 
leti választ igénylő problémájára, hogy valamennyire érzékeltetni tudjuk, 
mennyire alkalmas Marx módszere és szemlélete e kérdések feldolgozására, 
megoldására. 


Társadalom, természet, technika 


Alig vitatható, hogy a technika, a termelőerők robbanásszerű fejlődése e 
század történetének meghatározóan fontos fejleménye. Maga a tény visszaiga- 
zolja azt a Marxot, aki a termelőerők, a technika és a termelést tápláló tudo- 
mány jelentőségét az elsők között állította a középpontba. Ismerjük azonban az 
ellenvetéseket is: egyfelől a technicizmus apologétái, a természet és az emberi 


8 Marx: Levelek a ..Deutsch—Französische Jahrbücher"-ből. MEM 1. köt., Budapest. 1957. 
347. old. 

világ növekvő technikai ellenőrzése bonyolult s mégis egysíkú programjának 
szóvivői, másfelől a technika ördögi arcát, pusztító, elembertelenítő lehetősé- 
geit abszolutizáló, antitechnicista balsorspróféták egyaránt támadják Marxot. 


Pedig Marx — aki (számunkra annyira jelentőségteljesen) sohasem feledke- 
zett meg arról, hogy a techné szó eredetileg hozzáértést, képességet jelölt, s aki 
a termelőerők legfontosabbikának magát a termelő embert tekintette — nem 
pusztán szellemi potenciát és nem is csak munkaeszközeink tárházát látta a 
technikában, hanem mindenekelőtt az ember és a természet, az ember és em- 
ber közötti társadalmi viszonyok közvetítőjét. Ez már abból is következik, 
hogy Marx volt az, aki egyesítette a , tool-making animal" polgári és a zoón 
politikón antik fogantatású emberképét, dialektikus és történelmi-társadalmi 
összefüggésbe kapcsolva össze azokat. Ez természetesen azt is jelenti: a techni- 
ka nem angyal és nem ördög. De jelenti azt is, hogy ugyanaz a technika elté- 
rő termelési feltételek közt eltérő szerepet játszhat. A technicizmus elvonatkoz- 
tat ezektől a különbségektől, ami rossz válasz arra a nem kevésbé rossz kér- 
désre, melyet viszont az antitechnicista romantika tesz fel, és amely magától 
a technikától vonatkoztat el. 

A modern marxizmus egyes képviselői részben érthető történelmi okokból 
egy ideig elhanyagolták a technika negatív kihatásainak társadalmi elemzé- 
sét. Ez alkalmat adott egyes köröknek arra, hogy az emberiség egészét fog- 
lalkoztató globális problémák egyik fő kérdését: a fejlett ipari országok ökoló-. 
giai válságát ma gyakran Marx ellen próbálják kijátszani. De azon felül, hogy 
Marx módszeréből, fogalmi rendszeréből semmiféle technicíiammus nem követ- 
kezik, nem árt utalni arra sem, hogy ezek a száz évvel ezelőtt inkább csak csí- 
rázó problémák elméletileg sem kerülték el Marx figyelmét. 

, A városi népesség, amelyet nagy központokban halmoz össze folstöj növek- 
vő túlsúlyával a tőkés termelés, egyrészt halmozza a társadalom történelmi 
mozgató erejét — Írja A tőkében —, másrészt megzavarja az ember és a föld 
közti anyagcserét, azaz az ember által táplálkozási és ruházkodási eszközök 
formájában elhasznált talajalkatrészek visszavételét a talajba, tehát a taláj tar- 
tós termékenységének örök természeti feltételét. Ezzel szétrombolja egyúttal 
a városi munkások fizikai egészségét és a falusi munkások szellemi életét. De 
egyúttal azáltal, hogy ennek az anyagcserének pusztán természetadta módon 
keletkezett körülményeit szétrombolja, rákényszerít arra, hogy ezt az anyag- 
cserét rendszeresen, mint a társadalmi termelés szabályozó törvényét, mégpedig 
a teljes emberi fejlődésnek megfelelő formában állítsák helyre." 

Arról van tehát szó, hogy az iparosítás és a városiasítás a tőkés termelés 
talaján kiélezi az ellentétet a termelékenység és az egészség természeti feltételei 
és a társadalom történelmi mozgatóerői közt, az előbbi kárára. Marx egyértel- 
műen elismeri a technikai fejlődés progresszív szerepét, de világosan jelzi, 
hogy a történelmi haladás súlyos ballasztót hurcol: veszélybe kerülnek saját 
természeti alapjai. Ezen a ponton habozás nélkül bizonyos , örök természeti fel- 
tételekre" hívja fel a figyelmet, miközben a megbillent egyensúly helyreállítá- 
sát , a teljes emberi fejlődésnek megfelelő" formáktól várja. Más szóval: a tech- 
nika hatását ezen a ponton — ha úgy tetszik — , globális" kérdésként, a tár- 

om és a természet viszonyaként mérlegeli, s fejlődésének jogosult :kor- 
átait természeti-emberi adottságokban is keresi. : 

A konklúzió: , A tőkés termelés tehát csak azáltal fejleszti a társadalmi ter- 
melési folyamat technikáját és kombinációját, hogy egyúttal aláássa minden 
gazdagság kútforrásait: a földet és a munkát."? Ennek megfelelő — s Marxra 
mélyen jellemző — a megoldási javaslat is: az anyagcserét , a föld és a mun- 
kás" védelmében, egy új társadalmi állapot által lehetővé tett, magasabb szin- 
tű szabályozás keretében kell helyreállítani. (Hogyan ís fogalmazott már 1844- 
ben? A megoldás ,az ember naturalizálásának" és , a természeti humanizálás- 
nak" együttese.) 


9 Marx: A tőke. I. köt.. MEM 23. köt., Budapest; 1907., 471—472. old. 

Az ökológia mai alapproblémáinak általános elméleti váza ez, a konkrét 
megoldásra vonatkozó próféciák nélkül. Mert a feladat nehézségével kapcsolát- 
ban aligha lehettek illúziói: maga is azt Írja, hogy esetleg éppen az anyagcsere 
szétrombolása kényszerítheti ki majd a megoldást. A magát a természetből ki- 
dolgozó ember Marxnál nem a természet , ura és parancsolója". A baconi afo- 
rizma csaknem elfeledett folytatása — úgy tűnik — elméletileg szinte fonto- 
sabb is számára, mint a banálissá szűkült kiindulópont: csak, ha engedelmes- 
kedünk a természetnek, lehetünk képesek parancsolni neki. 

Marx módszere — a technikának a totalitás, az egész társadalmi összefüggés 
lényeges elemeként való vizsgálata — mindinkább igazolódik a 20. század tech- 
nikai tudományosságának fejlődésében is. Bizonyos azonban az is, hogy a világ 
sem a technika, sem az ökológia vagy a demográfia problémái tekintetében nem 
elégszik meg általános válaszokkal: a helyes megoldások lehetősége benne rej- 
lik ugyan Marx eszmevilágában, de magát a konkrét megoldást napjaink 
marxista tudományosságának számos ponton még produkálnia kell. 


Viták az emberi természetről 


Ember és természet viszonyának kérdése nem oldható meg helyesen az em- 
beri természet mélyebb tudományos megvilágítása nélkül. Marx elmélettörté- 
netileg döntő jelentőségű tette, hogy az emberi lényeg elvont feuerbachi kon- 
cepciójával polemizálva felfedezte, hogy ez a lényeg nem azonos az , emberi 
nemmel" mint , belső, néma, a sok egyént pusztán természetileg összekapcsoló 
általánosság"-gal, hogy , Az emberi lényeg a maga valóságában a társadalmi 
viszonyok összessége". 10 

Ebből azonban semmiképpen sem következik, hogy figyelmen kívül hagyható 
volna Marxnak az a szilárd álláspontja, hogy az ember nem pusztán szociá- 
lis, hanem természeti-társadalmi lény, miként az sem következik, hogy , a való- 
ságos, anyagilag megszabott egyének"-en, testi szervezetükön és a külső termé- 
szethez való viszonyukon kívül ne játszhatna más is szerepet a társadalmi viszo- 
nyok formálásában. 

A 20. század világtörténelmi jelentőségű folyamatai nem tanulmányozhatók 
eredménnyel a természet- és társadalomtudományok interdiszciplináris összefo- 
gása nélkül. Hiszen végső soron , Csak egyetlen tudományt ismerünk, a törté- 
nelemtudományt. A történelmet két oldalról lehet szemügyre venni: a termé- 
szet történetére és az emberek történetére lehet felosztani. Ámde a két oldalt 
nem szabad elválasztani . . ."!! 

A század vége nyersanyag- és energiagondokkal terhes. Nos, milyen ener- 
getika, milyen geológia, agronómia vagy hidrológia volna az, amely eltekin- 
tene attól, milyen társadalmi folyamatok következtében állt elő — a glóbusz 
nyersanyag- és energiakészleteinek egyenlőtlen természeti megoszlása talaján 
— az energiakészlet és a nyersanyagok világméretű elosztásának társadalmi 
egyenlőtlensége, milyen hatással vannak az elosztás és újraelosztás körüli küz- 
delmek e természeti források igénybevételének és értékesítésének fokára? És vi- 
szont — országunk nyersanyag- és energiagondjaival küzdve talán nem kell 
dá sÁgsár ZREk TE —, milyen közgazdaságtan, milyen szociológia, történettudo- 

, sőt milyen pszichológia és filozófia volna az, amely eltekintene egy tár- 

om fejlődésének eltérő természeti adottságaitól? Lehet-e helyesen értel- 

epEze a , harmadik világ" országainak napjainkban oly nagy jelentőségű és 

életünk mindennapjaira is kiható küzdelmeit, a tőkés országok megváltozott 

világpolitikai taktikáját, a nemzettudat világszerte mutatkozó intenzifikációját 

és deformációit egy-egy ország természeti adottságainak és azok eltérő társa- 
dalmi értékeléseinek tekintetbevétele nélkül? 

De a , természet" más pontokon is meglepte századunkat. Az imperialista 


10 Marx: Tézisek Feuerbachról. MEM 3. köt., 9. old. 
11 Marx—Engels: A német ideológia. MEM 3. köt.., 20. old. 

háborúk természetesen csakis társadalmi okokkal (s ezen belül főként a ter- 
mészeti források fölötti rendelkezés újraelosztására irányuló törekvésekkel) 
magyarázhatók. 

A világháborúk azonban az emberi természet sajátos paradoxiáira is fényt 
vetettek: a fasiszta barbárság tudatosan apellált az ember legalantasabb ösz- 
töneire, és játszotta ki ezeket a kultúra ellenében. A kegyetlenség minden há- 
ború velejárója, de a második világháborúban kirobbant agresszivítás, ártat- 
lan, fegyvertelen emberek millióinak kiirtása az emberi pszichikum tudatta- 
lanának olyan mélységeibe világított be, amely drámaian megkérdőjelezte az 
ösztönvilágnak az emberi racionalitás és a civilizáció fejlődésével szinkron fej- 
lődését; belőle a humán-biológiának azok az interpretátorai húztak jogosulat- 
lan hasznot, akik az agressziót az ember alapvető antropológiai jegyeként, ge- 
netikai kódjainkat egyfajta modern végzet gyanánt próbálják értelmezni. 

A politikai agressziók korlátozására irányuló feladataink elsőbbsége nem fe- 
ledtetheti az elméleti feladatot sem: az ész új trónfosztása, az ember és állat 
közti határ elméleti elködösítése elleni fellépés nem lehet eredményes, ha 
megfeledkezünk a Marx által oly gyakran és találóan jellemzett emberi in- 
dulatok, szenvedélyek természeti, pszichoszomatikus bázisának felderítéséről, 
s vele az ösztönvilág humanizálásának — Arisztotelész s Marx által egyaránt 
vallott — programja megvalósításának előmozdításáról. A történelmi helyzet, 
az éleződő ideológiai harc kevés haladékot enged: felelni kell a kihívásra. 

Marx emberfelfogása megadja a kiindulópontot e kérdések helyes megköze- 
lítéséhez. A Rousseau-típusú optimista idealizmussal (,az ember jó, csak meg- 
rontották") és a Kant-féle kvázi-vallásos pesszimizmussal szemben (, Az embert 
túlságosan görbe fából faragták ahhoz, hogy valami igazán egyeneset lehetne 
ácsolni belőle") Marx az emberi fejlődés reális lehetőségét vallja. Mindnyájan 
tudjuk: a pokol útjait is kikövezheti jó szándék, miként azt is, hogy a közvet- 
lenül rossznak minősülő erők érvényesülése a történelemben progresszív ered- 
ményekkel járhat, és gyakran járt is. Marx éppen ezért utasítja el a törté- 
nelem moralizáló vagy vallásos magyarázatát; kutatja az előrehaladás tény- 
leges kritériumait és azokat a társadalmi feltételeket, amelyek között tárgy- 
talanná válhat Szent Ágoston problémája: látom a jót, és mégis a rosszat kö- 
vetem; amelyek között az emberi természet pozitív, szociálisan konstruktív 
tendenciái kerekedhetnek felül, és ahol a jó szándék nem fordul szükségkép- 


pen a visszájára. : 

Ezt a századot egyaránt jellemzi a tradicionális közösségek bomlásának vagy 
újraformálódásának, valamint új közösségek kialakulásának folyamata és az 
egyes ember személyiségének érvényesítésére, az ,én" valóságos identítása ki- 
munkálására, az egyén döntési szférájának kiszélesítésére és megalapozására 
irányuló törekvések térhódítása. A kapitalizmus mai fejlődése — Marx meg- 
állapításaival össznangban — egyrészt fejlett, másrészt elidegenült és fruszt- 
rált egyének sokaságát produkálja, miközben százmilliók személyes fejlődését 
súlyosan korlátozza. A privát kisvilágok körébe zárt, egymással termékeny 
kölcsönhatásba nem kerülő egyének részben növelik annak a politikai közöm- 
bösségnek a körét, amelyen felelőtlen imperialista manipulációk élősködnek, 
részben készséges receptorai különböző régi és új mitológiáknak — az ön- 
megvalósítás liberális vagy egzisztencialista mitizálásától az egyes emberrel 
, Veleszületett", inherens, de sajátos módon , elfeledett", , őseredeti" értékek és 
erények rehabilitásának populista demagógiájáig. 

A marxista filozófia, pszichológia, szociológia fokozatosan meghaladja ugyan 
azokat a kezdetleges koncepciókat, amelyek az egyes ember szerepét pusztán 
a közösségek szolgálatába rendelték, gyakorlatilag figyelmen kívül hagyva a 
Kommunista Kiáltvány sorait, melyek célként olyan társulás megvalósítását tű- 
zik ki, , amelyben minden egyes ember szabad fejlődése az összesség szabad 
fejlődésének feltétele", 1? ahol tehát az ember megszabadul a , természetadta" 
közösségek nyomása alól és kifejlesztheti saját egyéniségét. 


12 Marx—Engels: A Kommunista Párt kiáltványa. MEM 4. köt., 460. old. 

Nyugodt lélekkel mégsem állíthatjuk, hogy szocialista fejlődésünk mentes 
volna az egyéniség, a személyiség státusza gyakorlati és elméleti meghatározá- 
sával kapcsolatos nehézségektől, zavaroktól. Történeti okok miatt társadal- 
munkban évtizedekkel ezelőtt a szabályozásnak olyan módszerei valósultak 
meg, amelyek mindenekelőtt egy általános tervelképzelés megvalósításában 
vették igénybe az egyes ember energiáját, és annak megfelelően fogták fel 
mozgásterét, aminek természetes ellenpontjaként az individualizmus különböző 
formái is megjelentek. A gazdaságirányítás reformja nálunk számos tekintet- 
ben megteremtette az általános és az egyes, a népgazdasági, nemzeti :kö- 
zösségi érdek és az egyéni érdek közti hídverés lehetőségét: e pólusok közt 
elvileg a különös, a vállalati érdekeltség játszhatja a közvetítő szerepét. De 
a nagy horderejű gazdasági reform — mint általában véve a gazdasági vál- 
tozások — főként csak a reális lehetőségét teremthette meg annak, hogy poli- 
tikai, ideológiai, erkölcsi, kulturális erők révén az általános, a különös és az 
egyes szférái egymással összehangzóan fejlődjenek a társadalomban, hogy az 
eleven emberi egyének és különböző szintű társadalmi közösségeik egymást 
gyarapítsák és kibontakoztassák. A feladatot tovább bonyolítják az elő- 
állott világgazdasági és világpolitikai feszültségek hatására társadalmunkban 
éleződő ellentmondások is, amelyeknek megoldása a szubjektív elem s ezen 
belül az egyes ember tudatosságának, erkölcsi felelősségének fokozása nélkül 
— s ami ennek előfeltétele: a személyiség megfelelő fejlődése, sőt az emberi 
bensőség tartalmasabbá válása nélkül — nem lehetséges. Mindez természete- 
sen feltételezi e kérdéseknek az eddiginél célratörőbb és elmélyültebb tudo- 
mányos-elméleti tanulmányozását is. 

Az ember benső világa társadalmi folyamatok és kölcsönhatások során kép- 
ződik ki, és mint olyan, nemcsak pszichológiailag, hanem történetileg, társa- 
dalomelméletileg is vizsgálható. A polgári-kispolgári individualizmus, amely 
végső soron a puszta bírást tekinti a személyiség gazdagsága fokmérőjének, tel- 
jesen le nem küzdött magatartásként jelen van (és lesz még belátható ideig) 
életünkben. De ez nem ment fel az alól, hogy elméletileg megszabaduljunk e 
bornirtságtól, és tánogassuk annak a vonzó, az emberiség valamennyi eddigi 
vívmányát megőrző emberképnek a megismertetését, amelynek alapjait oly 
árnyaltan — bár a részletes kifejtés igénye nélkül — éppen Marx vázolta fel. 

,s- . . ha a korlátolt polgári formát lehántjuk, mi egyéb a gazdagság, mint az 
egyének szükségleteinek, képességeinek, élvezeteinek, termelőerőinek stb. az 
egyetemes cserében létrehozott egyetemessége? mint a természeti erők — mind 
az úgynevezett természetnek, mind az ember saját természetének az erői — 
feletti emberi uralom teljes kifejlődése? mint az ember teremtő hajlamainak 
abszolút kimunkálása — aminek nincs más előfeltétele, mint a megelőző ltör- 
ténelmi fejlődés —, amely a fejlődésnek ezt a totalitását, azaz minden emberi 
erőnek mint olyannak előre adott mércével fel nem mérhető fejlődését ön- 
céllá teszi? mint amikor az ember nem egy meghatározottságban termeli ma- 
gát újra, hanem a totalitását termeli? nem arra törekszik, hogy olyan valami 
maradjon, ami lett, hanem a levés abszolút mozgásában van?"$ 

Ugyanez a gondolat fogalmazódik meg A tőkében is — azzal a dialektikus 
kiegészítéssel, hogy e gazdaság megvalósulását már a kapitalizmus előkészíti, 
amely , Élethalál-kérdéssé teszi, hogy ...a részegyént, egy társadalmi rész- 
letfunkció puszta hordozóját, helyettesítsék a totálisan fejlett egyénnel ..."!" 

Az emberi egyed — saját átörökölt biológiai feltételeinek, hajlamainak és 
készségeinek a bázisán — sajátítja el neveltetése során a társadalmi informá- 
ciókat, hatásokat: a gazdag személyiség a társadalom sokrétűségét, gazdagsá- 
gát, nyitott voltát feltételezi. Az egyén abszolút szabadsága tehát illúzió: az 
entber csak abból építheti fel személyiségét, csak azokat a viszonyokat fejleszt- 
heti tovább, változtathatja meg, amelyeket az ember már létrehozott. De ezek 
közt a határok közt — saját társadalmi helyzete és élettani-pszichikai adottságai 


13 Marx: A politikai gazdaságtan bírálatának alapvonalai. MEM 46/I. köt. 367. old. 
14 Marx: A tőke I. köt.. MEM 253. Köt. 455—456. old. 

által megszabott módon — maga az ember alkotja viszonyait és önmagát: a 
,társadalom? nem ellenpontja, hanem létfeltétele, mozgástere az egyénnek, 
miközben személyiségének tartalmát is innen kölcsönzi. 

A szocialista politika, a szocialista nevelés értelemszerűen nemcsak az em- 
beri viszonyok formálását, hanem az azokat hordozó, gazdag, fejlett személyi- 
ségek létrejöttét is célozza, és tudatosan épít az egyes emberek, , minden egyes 
ember? öntevékenységére, képességére, termelő erőire, tudatos választásaira. Ez 
egyrészt azt jelenti, hogy szocialista értékrendünk szempontjából sohasem le- 
hetnek közömbösek számunkra az egyes individuumok gondjai, kudarcaik, 
társtalanságuk, betegségük vagy öregségük. Marx világa nem redukálható 
ugyan valamilyen filantrópiává, de nem is nélkülözheti ezt a tevékeny hu- 
manizmust. Ám ez ennél többet is jelent: annyit, mint megteremteni azt a 
kulturális szférát, az ismereteknek és értékeknek, eszméknek és érzelmeknek, 
tevékenységi mintáknak és tudati objektivációknak azt a komplex együttesét, 
amely maga is csak e személyiségek — egyéni vagy közös — tevékenységének 
köszönheti fejlődését. 


Állam, politika, erkölcs 


A kelet-európai szocialista fejlődés sajátos körülményei közt a szocialista 
építésben, a szocialista társadalmi tulajdon különböző formáinak talaján szük- 
ségképpen fokozott szerephez jutottak a közvetlen cselekvés politikai és jogi 
szabályozói, miközben — egyenlőtlenül és korlátozott módon, de egészében fo- 
kozódóan — érvényesítik formáló hatásukat a tudományos ismeretek is. A tár- 
sadalmi folyamatoknak , felülről", a centralizált állami szférából, a politikából, 
a jogból és a párt döntéseiből kiinduló befolyásolása történelmileg hosszabb 
ideig bizonyára a jövőben is megőrzi alapvető fontosságát. De ne feledjük, hogy 
Marx ugyanabban az írásában, ahol a német munkáspárt programjával kapcso- 
latban a , politikai átmeneti időszak" kérdéseit taglalja, számunkra is tanulságos 
módon emeli ki az állam és társadalom kapcsolatának jelentőségét. , A szabadság 
abban áll — írja —, hogy az állam a társadalom fölé rendelt szervből a társa- 
dalomnak mindenben alárendelt szervévé váljék, s ma is az államformák olyan 
mértékben szabadabbak vagy kevésbé szabadok, amennyire az állam szabad- 
ságát korlátozzák." Ugyanitt keményen bírálja a Lassalle-szekta etatizmusának 
, az államba vetett alattvalói hitét?.15 


Állam és társadalom viszonya tehát történelmileg messzemenően változó. El- 
mélétileg mégsem árt kiemelni, hogy a társadalom az állam alapzata, nem pe- 
dig megfordítva, s azt a szakadást, amely a polgári társadalom és az elkülö- 
nült politikai állam között kialakult, a szocializmusnak egyre szűkítenie kell, 
oly módon. hogy a társadalmi közösségek és a politikai hatalom közti kölcsö- 
nös kapcsolatokat tudatosan kifejleszti. Ennek az államnak a modelljét pillantja 
meg Marx a Kommünben, amely , visszaadta volna a társadalmi közösségnek 
mindazt az erőt, amelyet addig a rajta élősködő és szabad mozgását béklyózó 
állam felemésztett". !6 


Tudjuk: éppen a szocializmus mai szükségletei egyszerre tűzik sürgetően 
napirendre az önálló kezdeményezés, felelősségvállalás, bátor újítás és a tár- 
sadalmi elkötelezettség egységének kivívását, az , alulról" kiinduló erőfeszíté- 
sek és a tervszerű társadalomirányítás, a régiók és a centrum, az egyének és 
a közösségeik összhangiának fejlesztését is. A központi döntéseket tudományo- 
san jobban meg kell alapozni, és ugyanakkor az egyes ember döntéseihez is 
átfogóbb segítséget kell nyújtani. Ehhez az egyénnek nemcsak a szó átfogóbb 
értelmében vett információt kell megkapnia. Ahogyan gazdaságunkban az in- 
tenzív fejlődés a meglevő termelési tényezők sokkal jobb kihasználását írja 


15 Marx: A gothai! program kritikája. MEM 19. köt. Budapest, 1969., 25. és 28. old. 
16 Marx: A polgárháború Franciaországban. MEM 17. köt.. Budapest. 1988.. 311. old. 

elő, úgy egész társadalmunk elé a meglevő ismeretekkel, képességekkel való 
jobb és eredményesebb gazdálkodás, a nehéz és nehezedő helyzetben való er- 
kölcsi helytállás, a reálisan lehetségesre, a jövőre irányuló, de a jelenben meg- 
valósuló, értékorientált egyéni cselekvéssorok kibontakozásának céljait tűzi ki. 

Ez a helyzet feltételezi a gazdasági reformfolyamatok megalapozott és tu- 
datos fejlesztését, ám ugyanakkor azt is, hogy a decentralizáltabb kockázat- 
és felelősségvállalás, a sűrűsödő döntési nehézség közepette fejlődjenek a tár- 
sadalmi öntevékenység, a szocialista demokrácia intézményei, főként pedig, 
hogy fejlődjék maga a demokratizmus — a gazdasági és politikai döntések meg- 
felelő társadalmi-állami előkészítése és tényleges ellenőrzése. 

A nehezebb nemzetközi feltételek és a társadalmi-gazdasági reformfolyama- 
tok fejlődése egyaránt szükségessé teszik a szocialista erkölcsi értékeknek, 
Marx szavaival , az erkölcs és igazság egyszerű törvényeinek" a konkrét hely- 
zetet számításba vevő érvényesítését. A marxizmus hegemóniájának érvénye- 
sítése nem a vezető szerep igényének , bejelentését" és nem is csak intézmé- 
nyes biztosítását jelenti, hanem elsősorban egy magasabb minőség realizálásá- 
nak követelményét: mélyebb válaszokat kell adni az élet által feltett kérdések- 
re. S napjainkban ezek közé az oly gyakran vitatott kérdések közé tartozik az 
emberfelfogás és az erkölcs problematikája is. 


Marxról közismert, hogy nem voltak illúziói a spontán öntevékenység lehe- 
tőségeivel és korlátaival kapcsolatban, és hogy esküdt ellensége volt minden- 
fajta utópista-szubjektivista moralizálásnak, amely ,,. . . követelőzően nyers a 
támadásban, hisztérikusan érzékeny a más nyerseségével szemben, kardját 
óriási erőpazarlással, nagy Ívben suhogtatja, hogy aztán lapjával engedje le, 
állandóan erkölcsöt prédikál, állandóan megsérti az erkölcsöt... csak az ügy- 
gyel törődik, mindig elsurran az ügy mellett".17 De ez aligha jelenti azt, hogy 
ignorálná az erkölcsi tudat olykor döntő jelentőségét. Pusztán irodalmi para- 
bola-e, amikor azt Írja: , Egy nemzetnek és egy nőnek nem bocsátják meg azt 
az óvatlan órát, amelyben az első jöttment kalandor erőszakot követhet el raj- 
ta", hogy tehát egy nemzet óvatlanságának, felelőtlenségének okait erkölcsi 
kategóriákkal írja le? Hogyan értelmezzük ezt a diagnózist: , Egyetlen periódus- 
ban sem találkozunk . . . szárnyaló frázisoknak és tényleges bizonytalanságnak, 
meg gyámoltalanságnak, lelkesebb újításvágynak és a régi rutin gyökeresebb 
uralmának ... tarkább keverékével"??? Vagy ezt: , Maga a forradalom meg- 
bénítja saját hordozóit és csak ellenfeleit ruházza fel szenvedélyes erőszakos- 
sággal"?9 Más szóval: fontosnak tartja annak hangsúlyozását, hogy az osztály 
eszmei gyengesége erkölcsi gyengeségbe mehet át, és megfordítva: egy mélyen 
erkölcstelen uralom téves eszméken, illúziókon nyugszik. 

Ezzel ellentétes a jól ismert példa: a kommünárok elvesztették a nagy csa- 
tát; de a Kommün munkásainak , szerény, lelkiismeretes és önzetlen" munká- 
ja, belátásról és mérsékletről tanúskodó pénzügyi rendszabályai, Párizs igazi 
asszonyainak hősies, nemes lelkű és önfeláldozó harca, amely a ,, klasszikus 
ókor asszonyaira" emlékeztet — nemcsak politikai és elméleti, hanem erkölcsi 
tőkét is jelent a további küzdelmekben. , A dolgozó, gondolkodó, harcoló, vér- 
ző Párizs — egy új társadalom érlelése közben szinte megfeledkezve a kapui 
előtt álló kannibálokról — sugárzott történelmi kezdeményezésének lelkesült- 
ségében."9 Az erkölcs példái itt egy új, történelemalakító osztály érettségét 
jelzik. 


A modern marxizmus — a legutóbbi pápai enciklikáktól eltérően — nem 
hajlandó az erkölcsi megújulást a radikális társadalmi átalakulás abszolút elő- 
feltételének tekinteni. De a morális mozzanat mindig jelen van, és érdemi 
szerepet játszik az osztály-, csoport- és személyes érdekek, szükségletek kife- 


17 Marx: A moralizáló kritika és a kritizáló morál. MEM 4. köt.. 319—320. old. 

18 Marx: Louis Bonaparte brumaire tizennyolcadikája. MEM 8. köt.. Budapest, 1962., 109— 
110. old. 

19 Uo., 127. old. 

20 Marx: A Polgárháború Franciaországban. MEM 17. köt.. 319. old. 


16 LUKÁCS JÓZSEF 


jezésében, közvetítésében, érvényesítésében és viszont: közrehat az egyéni cse- 
lekvés kiformálódásában, megszerveződésében. Határesetekben, válságos szi- 
tuációkban pedig egyenesen döntő szerepet is játszhat bizonyos feladatok meg- 
oldásában, vívmányok védelmében. 


illúziók ellen 


Ma már közhely, hogy Marx materializmusa egyszerűen nem engedi meg a 
tudati mozzanat lebecsülését; azt, azonban már kevésbé szokás számba venni, 
hogy ebből nemcsak a racionális, tudományosan megalapozott döntések fon- 
tossága, hanem a társadalom és az egyén pszichikus beállítódásainak és erkölcsi 
értéktételezéseik jelentőségének értékelése is következik. Mint Marx a Bru- 
maire-ben írja: , Látjuk: az összes ridée napoléonienne--ek a fejletlen, fiatalo- 
san üde parcella eszméi, s az idejétmúlt parcella számára értelmetlenek. Csak 
haláltusájának hallucinációi, szavak, amelyek Írázissá, szellemek, amelyek kí- 
sértetté váltak. De szükség volt a császárság paródiájára ahhoz, hogy a Írancia 
nemzet tömege megszabaduljon a hagyomány terhétől, és hogy az államhata- 
lomnak a társadalommal való ellentéte tisztán kidomborodjék."?! 

E pszichikai diszpozíciók, értékrendek, életszemléletek önállósága — illúzió. 
De Marx tudja, hogy az illúziók hatása történetileg igen jelentőssé válik, ha 
igazán hisznek bennük. ,,. . . ebben az értelemben az összes istenek... reális 
exisztenciával rendelkeztek — írja már Disszertációjában. — Nem uralkodott-e 
az öreg Moloch? Nem volt-e a delphoi-beli Apollón valóságos hatalom a gö- 
rögök életében?"? Hozzátehetjük: az istenvilágon kívül Marx szerint ilyen 
, kísérteties tárgyiassággal" rendelkező, , érzékileg érzékfeletti" vonások fakad- 
nak a kapitalista áru- és pénzvilág fétisjellegéből is, ilyen vonásokat hordozhat 
egyáltalán a mai kapitalizmus dologias vagy személyi képzetekhez kötött , mo- 
dern" mítoszvilága is. 

Marx korszakos újítása az, hogy miközben belátja és felmutatja az , érzé- 
sek, illúziók" teljes önállóságának látszatát és mélyen elismeri relatív önálló- 
ságukat, ezzel összefüggésben pedig elméleti bírálatuk szükségességét — e bírá- 
lat reális érvényesítését az elidegenült társadalmi viszonyok és az azokat hor- 
dozó gyakorlat megváltoztatása függvényének tekinti. , A teremtés" például a 
, népi tudatból nagyon nehezen kiszorítható képzet", mivel , A természetnek és 
az embernek önmaga általi léte felfoghatatlan a számára, mert ellentmond a 
gyakorlati élet összes kézzelfoghatóságainak" — olyan körülmények közt, ami- 
kor az ember , egy másiknak a kegyelméből él" és ezért , függő lénynek tekinti 
magát". Így e képzet eltűnését nem várhatjuk pusztán annak elméleti bírála- 
tától — ez csak akkor valósulhat meg, ha , az ember az ember számára mint 
a természet létezése és a természet az ember számára mint az ember létezése 
gyakorlativá, érzékivé, szemlélhetővé lett." Ekkor , Az ateizmusnak — mint 
a lényegtelenség tagadásának — nincs többé értelme, mert az ateizmus Isten 
tagadása, és az ember létezését e tagadás által tételezi; de a szocializmusnak 
mint szocializmusnak (értsd: az elidegenülés nélküli társadalomnak — L. J.) 
nincs többé szüksége ilyen közvetítésre; a szocializmus az embernek és a ter- 
mészetnek mint a lényegnek elméletileg és gyakorlatilag érzéki tudatából 
kezdődik."8 

Marx egész kritikai módszerének pozitív, affirmatív jellege lesz itt világos- 
sá: a puszta tagadás elvi elutasítása — az emberi viszonyok és a gyakorlat új 
típusa elméleti megvilágításának és történelmi megvalósításának bázisán; ez a 
kritika nem csupán elméleti érvektől várja az illúziók meghaladását, hanem a 
megváltozott társadalmi viszonyokból származó élettapasztalatok megváltozása 


21 Marx: Louis Bonaparte brumaire tizennyolcadikája. MEM 8. köt... 192. old. 

hú 22 FS A demokritoszi és epikuroszi természetfilozófia különbsége. Budapest, 1969., 99— 
. old. 
23 Marx Gazdasági-filozófiai kéziratok. MEM 42. köt., Budapest, 1981., 114. és 115—116. old. 

alapján: mindenekelőtt az illúziók forrásainak elapasztása, önállóságuk látsza- 
tának alapjai ellen lép fel. Így kapcsolódik össze a marxi ember- és társadalom- 
felfogás rekonstrukciója a gyakorlat és a gyakorlatot átvilágító elméleti munka 
feladataival, vezet vissza a történelmi jelenbe: a szocializmus mai problémái- 
hoz. I 


Egyetemes és különös 


A 20. század eddigi történetének legfontosabb mozzanata — ismételjük — alig 
vitathatóan a szocialista vagy szocialisztikus rendszerek létrejötte Európában, 
Ázsiában, sőt Amerikában és — bizonyos értelemben — Afrikában is. Ez az 
a folyamat, amely elsősorban igazolja Marxot, miközben néhány ponton helyes- 
bíti is. Igazolja: hiszen nincs egyetlen gondolkodó a világon, akinek társadalmi 
előrelátása annyi ponton bizonyult volna teherbírónak, mint az övé. És helyes- 
bíti is: hiszen a szocializmus nem a legfejlettebb, leginkább társadalmasult ter- 
melőerők talaján jött létre, hanem többé-kevésbé fejletlen, még a polgárosodás 
meg nem oldott feladataival is adós országok körülményei közül indult. Töb- 
bek közt ennek is tulajdonítható, hogy a szocialista mozgalom és a társadalmi 
háttér eltérő volta által befolyásoltan maga a marxizmus is olyan különös 
formák sokaságában jeleníti meg a maga egységét, mint ami korábban aligha 
volt előre látható. 

Bizonyos, hogy ma kevésbé lehetséges a marxizmus egyetlen autentikus fel- 
fogását valamennyi kommunista interpretáció alapjává tenni, mint fél évszázad- 
dal ezelőtt, hogy sokkal inkább tekintetbe kell venni a formák sokféleségét, 
a regionális és nemzeti sajátosságok által indokolt eltéréseket. Bizonyos, hogy 
a marxizmus fejlődése is csak az önkritika és a kölcsönös, elvtársi bírálat bázi- 
sán, a közös és a különös tapasztalatok elméleti feldolgozása és azok kölcsö- 
nös megismertetése, gyakorlati átvétele révén gondolható el. Bizonyosnak tű- 
nik, hogy a szocialista országok marxistáinak az eddiginél jobban tekintetbe 
kell venniük azokat a sajátos — kelet-európai, ázsiai stb. — feltételeket, ame- 
lyek közt a szocialista átalakulás ott eddig végbement, tanulva a nyugati fej- 
lett tőkés országok és a , harmadik világ" marxizmusának fejlődéséből is, mi- 
ként az utóbbiak sem mellőzhetik azokat a pozitív és negatív történelmi ta- 
pasztalatokat, amelyek a szocializmus eddigi építéséből adódnak. 

Mindez azonban nézetünk szerint nem jelenti azt, hogy e differenciálódás 
láttán meg kellene kérdőjeleznünk Marx elméletének és módszerének alapvető 
vonásait. Igaz, hogy Marx elmélete Nyugat-Európában született, hogy ezt a 
régiót tekintette a klasszikus tőkés feilődés terepének. De a maga korában 
Marxé szinte az egyetlen átfogó európai társadalombírálat, amely a nem klasz- 
szikus, a nem európai utak és a nyugat-európai fejlődés összevetését is magá- 
ban foglalta. Marx módszere nemhogy kizárná, hanem feltételezi, hogy másutt 
az általa leírttól eltérő utakon is végbemehet az eredeti felhalmozás, kialakul- 
hat a munkásosztály, sőt —. amint ezt a Zaszulics-levelek híres sorai tanúsít- 
ják —, hogy meghatározott körülmények közt akár a paraszti földközösség is 
bázisa lehet egy ország társadalmi megújulásának, hogy megfelelő feltételek 
közt egész társadalmi-történeti fejlődési szakaszok lényegesen lerövidíthetők, 
másutt viszont éppen a ,lerövidítés" feltételei hiányozhatnak. 

Ha úgy tekintünk Marxra, mint aki — miközben mintaszerű elemzését adta 
a saját kora ellentmondásait a leginkább reprezentáló társadalmi-gazdasági vi- 
szonyoknak — átfogó módszert nyújtott a társadalmi-termelési viszonyok, a 
, tevékeny életfolyamat" olyan analíziséhez, amelynek célja éppen a különösben. 
megjelenő általánosság feltárása, de amely , semmiképpen sem ad... receptet 
vagy szkémát, amelyhez a történelmi korszakokat hozzá lehet nyesegetni"? 
— nincs okunk bármit is visszavonni felfedezésének egyetemes érvényéről. 


2 Marx—Engels: A német ideológia. MEM 3. köt., 25—26. old. 

A változások szükségszerűségének egyetemessége tehát Marx szerint egységet 
alkot a forradalmi átalakulások különösségével, ami általában feltételezi az át- 
menetek konkrét sokféleségének elemzését. 

Ugyanez mondható el a kapitalizmust követő és a kommunizmust megelőző 
időszak marxi jellemzéséről is. Marx kétségtelenül úgy vélte, hogy az iparilag 
fejlett országokban a szocializmus, a kommunizmusba való átmenet rövidebb 
lesz, mint amilyennek ez viszonyaink közt látszik. De ez — mint ismeretes — 
nem jelenti azt, hogy elméletileg ne vette volna számba az átmenetek termé- 
szetrajzát, amennyire ez saját korában szükséges és lehetséges volt. 

,. . . a munkásforradalom első lépése a proletariátus uralkodó osztállyá eme- 
lése, a demokrácia kivívása... — olvasható már a Kiáltványban. — (A ter- 
melőerők növelése) természetesen eleinte csak a tulajdonjogba és a polgári ter- 
melési viszonyokba való zsarnoki beavatkozások útján történhetik, tehát olyan 
rendszabályok útján, amelyek gazdasági szempontból elégtelenek és tarthatat- 
lanoknak látszanak, amelyek azonban a mozgalom folyamán felülmúlják ön- 
magukat, a régi társadalmi rendbe való további beavatkozásokat tesznek szük- 
ségessé."5 (E , további beavatkozások" a régi rendbe — e gondolat alapján jog- 
gal következtethetünk arra, hogy Marx legalábbis jelzi az átmeneti periódusban 
foganatosítandó reformok elkerülhetetlenségét.) 

A gothai program kritikája pedig, mint ismeretes — ugyanebben a szellem- 
ben, ama , realista felfogás" jegyében, , amelyre annyi fáradsággal neveltük rá 
a pártot, de amely most gyökeret vert benne? —, szól a szocializmus első sza- 
kaszáról, és utasítja vissza a javak , egyenlő" és , igazságos" elosztásával kap- 
csolatos torzítást: , Nekünk itt nem olyan kommunista társadalommal van 
dolgunk, amely a saját alapján kifejlődött, hanem ellenkezőleg, olyannal, amely 
a tőkés társadalomból éppen hogy keletkezik... Itt nyilvánvalóan ugyanaz az 
elv uralkodik, amely az árucserét szabályozza, amennyiben az egyenértékek 
cseréje... az egyenlő jog még mindig a polgári korláton belül marad... A jog 
sohasem lehet magasabb fokon, mint a társadalom gazdasági alakulata és az 
ezáltal megszabott kulturális fejlettsége." 

Körülményeink között, ahol a forradalomnak polgári feladatokat is meg kel- 
lett oldania, még inkább kidomborodik az elméleti feladat kettős volta: miköz- 
ben a szocializmus önmagát világosan elhatárolja az őt körülvevő és számos 
vonatkozásban fenyegető kapitalizmustól, s miközben nem téveszti szem elől 
világtörténelmi célként a kommunizmust — önmagát világosan meg is kell 
különböztetnie saját történelmi jövőjétől is, hacsak nem akar voluntarista utó- 
piák rabjává válni. Korunkban olyan állapotról van szó, amely a termelési esz- 
közök társadalmi tulajdonán nyugszik, de amelyben az áru- és pénzviszonyok, 
az egyenértékek cseréje, tehát a piac fennállása történelmileg szükségszerű, s 
hasonlóképpen a jog is, amely e viszonyokból következik. Olyan viszonyokról 
van tehát szó, ahol szükségszerű az állam gazdasági irányító tevékenysége. 
amely azonban csak az árutermelés sajátosságainak megfelelő tekintetbe vé- 
tele és kiaknázása esetén funkcionálhat eredményesen. A társadalom ezen a 
ponton még nem képes lehántani a termelés előfeltételeiről minden tekintetben 
természetadta jellegüket, de már ezt a célt tudatosítja, miközben még tudato- 
san megszabott korlátok közt épít is ezekre az előfeltételekre. Elvileg tehát 
még nem lehet képes leküzdeni az elidegenülés minden formáját, de ezt már 
történelmi feladatként vállalja. Ez nem lehetséges másként, mint az elméletileg 
is megalapozott, az egész társadalmat mindinkább átfogó szocialista reform- 
politika folyamatosságának, intézményi keretének kifejlesztése, reform és for- 
radalom dialektikájának kibontakoztatása révén. 

Magyarország szerény, de elismert és tevékeny ödszée a legnagyobb forra- 
dalmi átalakulásnak, amelyen az emberiség eddig átment története során, de 
amely egyben a legbonyolultabb, a legnehezebb és legküzdelmesebben meg- 


253 Marx—Engels: A Kommunista Párt kiákványa. MEM 4. köt., 459. slnes Az idézet végén levő 
dőltbetűs rész Engels 1888-as; kiegészítése. Egyéb kiemelések tőlem — L. 
26 Marx: A gothai program kritikája. MEM 9. köt., Budapest, 1964. 18—19. ola 

valósítható feladatokat is elénk tűzi. Ez a folyamat történelmileg feltételezi az 
emberek szabad társulásának és a viszonyok tudatos, tervszerű ellenőrzésének 
mind hatékonyabb, mind intenzívebb megvalósulását —, a szocialista demok- 
ráciának, a tervezési és döntési mechanizmusoknak és az emberek tudatának 
egyidejű fejlesztése révén. Feltételezi — a parasztokat, kézműveseket, kisiparo- 
sokat , egyetlen reakciós tömeggé" minősítő, Marx által élesen elutasított szektás 
szemlélettel szemben — minden dolgozó tömörítését a munkásosztály harca 
körül; feltételezi a velük való, eszmei kompromisszumoktól mentes, de minden 
szűkkeblűségtől távol álló politikai szövetség történelmi megvalósítását egy sza- 
badabb, boldogabb világért folyó küzdelemben. Feltételezi annak a nacionalista 
partikularizmusnak a bírálatát, amely a szocialista erők nemzetközi összefogá- 
sának is komoly akadálya. De egy pillanatra sem tekinti magát közömbösnek, 
a nép, a nemzet léte és boldogsága, ama nemzetközi harc nemzeti feltételei 
iránt, amely minden kizsákmányolás, elnyomás és elidegenülés megszüntetésére 
irányul. Feltételezi a kultúra értékeinek elsajátítását és olyan új értékek létre- 
jöttét, amelyek egyaránt közrehatnak az emberek anyagi szükségleteinek kielé- 
gítésében és új, szellemi szükségletek felkeltésében, kielégítésében, társadalmi 
individualitásuk és közösségeik fejlődésében, állampolgári öntudatuk és erköl- 
csi felelősségtudatuk izmosodásában. Feltételezi az elért szocialista vívmányok 
megszilárdulását és védelmét, s feltételezi az új jelenségek tudatos, kritikai el- 
méleti feldolgozását — kölcsönhatásban a megérett lehetőségek realizálásáért, a 
progresszív tendenciák támogatásáért vívott egyéni és közös gyakorlati-politikai 
harccal. S feltételezi — mindennek feltételeként — a békés élet, a békés mun- 
ka, az emberi lét védelmét, a bomba árnyékának szétoszlatását a gondba borult 
glióbusz égboltjáról. i 

Az őrzőknek vigyázniuk kell a strázsán, és őrt állni ma annyi, mint helyt- 
állni. Marx eleven emlékét azzal tisztelhetjük meg igazán, ha minden követője 
jobban összpontosítja figyelmét, tudását, megfeszíti erejét annak az ügynek a 
haladása érdekében, amelynek egész harcos és tudós életét áldozta. 


Borítóképünkhöz : 


E fényképfelvétel, amely Engels véleménye szerint híven 
tükrözi Marx ,egyéniségének derűjét, győzelembe vetett 
hitét,  olimposzi nyugalmát" -—- 1875-ben készült, John 
Mayall neves londoni fotogrófus műtermében. Mayall hí- 
res emberektől, így Marxtól sem fogadott el pénzt a fel- 
vételekért, ezért később Marx barátai és elvtársai nemigen 
merték a fényképészt újabb másolatok készítésére kérni. 
Marx halála után 1883-ban Engels a szocialista pártok 
részére több mint ezer másolatot rendelt Mayallnál Marx 
fotográfiáiról, köztük erről a képről is 200 darabot. Való- 
színűleg ez utóbbiak közül került az egyik példány Ma- 
gyarországra. A 10,5X16 cm-es kabinetportret — amely 
Magyarországon oz egyetlen eredeti . fénykép Marxról — 
.o Magyar Munkásmozgalmi Múzeum őrzi. 


KOZMA FERENC: 
A marxizmus és mai gazdasági világunk 


Marx gazdasági világképének mai felfogása nem mentes a szélsőséges meg- 
közelítésektől. Olyikunk néha pontos receptet keres Marx műveiben a mai vi- 
lág problémáinak megoldásához, mások múzeumi tárgyként csodálják zsenijét, 
mondván: e világ olyannyira különbözik az övétől, hogy bölcsességével gya- 
korlatilag nem tudunk mit kezdeni. Akarva-akaratlan mindketten félreértik, 
vagy félremagyarázzák az igazi Marxot, aki sem divatideológus nem volt, sem 
igényt nem tartott a tértől és időtől független örök igazságokat mondó 
próféták dicsőségére. A 19. század Nyugat-Európájának szülötteként saját kora 
realitásait és az oda vezető történelmi utat kutatta, elemezte, érzékelte hallat- 
lanul kifinomult tudósösztönnel, és vonta le belőlük a politikai tennivalókra 
vonatkozókat, rendkívül következetes gyakorlatiassággal. 

Világképének egyetlen molekulája sem statikus: minden gazdasági kategó- 
riája magában hordja a folytonosan változó, alakuló környezet hatásait; min- 
den jelenség, amelyet feltár, csak e változó környezettel való szüntelen kölcsön- 
hatás-összefüggésben érthető meg. Marx világképében a konkrét gazdaság — 
akárcsak az egész emberi társadalom — élő, lélegző, születő, fejlődő és el- 
haló szervezetként jelenik meg, amely sajátosan hordja magában az örökített 
kontinuitás és a kölcsönhatások kiváltotta változékonyság tulajdonságait. Ami 
Marx közgazdasági eszmevilágát ma is élővé teszi, az mindenekelőtt e szem- 
léletmód s az ezzel járó kényszer arra, hogy a magunk térben és időben konk- 
rét világát a folytonosság és változás elválaszthatatlan egységeként kezeljük: 
akár a gazdaságelmélet, akár a gazdaságpolitika síkján. 

Marx, aki hideg fejjel, tudósként vette bonckés alá kora égető, emberi szen- 
vedélyeket felkorbácsoló problémáit, nem késlekedett levonni azokat a poli- 
tikai következtetéseket, amelyek a forradalmi munkásmozgalmat örök időkre 
összekapcsolták nevével. A kutató Marx tudósi felelőssége és a politikus Marx- 
nak a szocialista munkásmozgalom ügyével való következetes elkötelezettsége 
ismét olyan jelenség, amely beállítottságbeli követelmény ma is mindenki szá- 
mára, aki követőjének tartja magát. 

A marxista közgazda a való világ valóságos viszonyainak kérlelhetetlenül rea- 
lista számbavevője, aki a szocializmus ügyének előmozdítása érdekében érti 
meg és igyekszik megváltoztatni a világot. A kettő ismét elválaszthatatlan: a 
gazdasági viszonyok mély és sokoldalú megértése nélkül a világot nem előre- 
vivően megváltoztatni, hanem csak félreváltoztatni, eltorzítani van esélyünk; 
a szocializmus ügyének gondolkodásunk és tetteink célfüggvényébe való helye- 
zése nélkül viszont ahhoz válhatunk silány eszközökké, hogy a történelem ke- 
reke visszafordíttassék. A marxi gazdaságtudomány pártossága az emberiség 
jelene és jövője iránti felelősség szinonímája. 


A mai tőkés gazdaság alapszerkezete, alapmechanizmusai és a marxizmus 


Amikor a marxi közgazdaságtudomány megszületett, a gazdaság — alapszer- 
kezetét tekintve — jóval homogénebb volt, mint mai viszonyaink. A tőkék fel- 

halmozása még a kezdetén tartott: azokat a lehetőségeket aknázta ki, amelyek 
az eredeti felhalmozásból adódtak. A munkafolyamatok egy részének mecha- 
nizálása ugyan megtörtént, ám ez nem szorította ki tömegesen a magas szak- 
értelmet követelő, de egyben nehéz fizikai munkát. Ugyanakkor a nem gépesí- 
tett, egyszerű munkafolyamatok a szakképzetlen munkaerő tömeges alkalma- 
zását tették szükségessé, különösen a beruházási szektorban (építkezések) és az 
anyagmozgatásban. A munka termelékenysége a maihoz viszonyítva hihetetle- 
nül alacsony volt, még az akkor legfejlettebbnek számító országok leginkább 
gépesített iparágaiban is. A piacon versenyképesnek számító tőkés üzemnagy- 
ság az ott dolgozó néhány tucat embert és a foglalkoztatásukhoz szükséges mun- 
kaeszközöket jelentette; a hozzájuk tartozó megelőlegezett tőke és az évi for- 
galom a legnagyobb egységeknél sem igen érte el a mai , középüzemi?" szintet. 
Az átlagos ipari vállalat tőkés tulajdonosa egy személyben volt , menedzser", 
. főkönyvelő", , marketing-felelős" és még sok más. Vállalkozása családi jellegű 
volt, vállalatának a piacon való helytállásától egyéni és családi sorsa közvetle- 


nül függött. 
Az átlagos vállalattól való eltérés felfelé és lefelé — ismét csak , történelmi 
visszapillantásban" — igen csekély volt: létezett és egzisztált a kisárutermelés, 


de nem a gépesített ipar integrált segédüzemi hálózataként, hanem annak re- 
ménytelen konkurrensi mivoltában. A mai fogalmak szerinti nagyvállalat még 
nem létezett, vagy kivételes ritkaságnak számított. Az akkori fogalmak szerin- 
ti , gépi nagyipar" több tíz- vagy százezer, egymástól elszigetelt és egymással 
késhegyig menő konkurrenciában levő egységre oszlott meg. Az ipar vertiku- 
ma csekély lévén, a konkurrencia súlypontja a lakossági fogyasztói piacon ala- 
kult ki, ahol a tíz- vagy százezres nagyságrendű vállalat-tömeg versenyzett 
a milliós nagyságrendű fogyasztói tömeg fizetőképes keresletéért. 

A gazdasági szerkezet tehát jószerével kinőtte a helyi-regionális piacok mag- 
zatburkát, és nemzeti — bizonyos pontokon néhány országnyi kiterjedésű nem- 
zetközi — piaccá vált, amanufaktúráról az alapmunkafázisok gépesítésére való 
áttérés erre alkalmat adott. Az iparszerkezet és a vállalati szerkezet azonban 
még nem sokkal haladta túl a kisipari-manufakturális kereteket. 

Marx olyan közegben élt és működött, amelyre ez a. , felállás" volt a jellem- 
ző. Ha nem a változások közgazdásza, a sekély vertikumú, kis szóródású közép- 
üzemekből összetevődött kapitalizmust természetes, örök állapotnak fogja fel, 
és figyelmét arra koncentrálja, hogyan lehet e gazdasági struktúra atomjaként 
egy textilgyárnak vagy vashámornak optimálisan fennmaradnia, esetleg gya- 
rapodnia. A marxi zseni azonban — amellett, hogy igen részletesen bemutatta 
azt az akkor egyedül létező fejlett kapitalizmust, amelyet ma , szabadversenyes 
kapitalizmusnak" hívunk, feltárta ennek kisárutermelésbe és eredeti tőke 
felhalmozásba visszanyúló gyökereit, igen aprólékosan kielemezte működési tör- 
vényeit — nem tekintette azt végleges, teljesen kiforrott képződménynek. Nem- 
csak abban az értelemben, hogy mint tőkés rendnek meg kell szűnnie, és át 
kell adnia helyét a szocializmusnak, hanem abban az értelemben sem, hogy 
, szabadversenyesként" nem fejlődhet az idők végezetéig. 

Csak néhány példát villantok fel annak illusztrálására, hogy Marx a szabad- 
versenyt nem tekintette a kapitalizmus végleges, még kevésbé , optimális" ál- 
lapotának; ellenkezőleg, a modern kapitalizmus csaknem minden lényeges 
vonása csírájában benne foglaltatik a marxi életműben, persze csak annyira ki- 
bontva, amennyire a 19. század derekának tőkés viszonyai ezt meglátni en- 
gedték. 


A monopólium, pontosabban: az oligopólium 


A monopólium — ezt ma már világosan látjuk — valamely termelési tényező 
(vagy tényezők) egy, illetve kevés számú döntési centrumban való, oly mérté- 
kű koncentrálódása, amely elegendő ahhoz, hogy szétzilálja a hagyományos ár- 
centrumot: vagy véglegesen, vagy hosszabb időre. Ott lép fel rendszerint mo- 
nopolhatás, ahol a társadalom fizetőképes keresletének kielégítése két dolgot 

követel meg: 1. a legkedvezőbb hatékonyságú termelési tényezőknek az átlagost 
jóval meghaladó mértékű fejlesztését; 2. ameddig ez nem következik be, az át- 
lagosnál jóval kedvezőtlenebb hatékonysággal működtethető tényezők egy- 
szerű vagy minimálisan bővített újratermelésének biztosítását. 


A Marx-korabeli világban rövid távú , monopolhatás" —- mai fogalommal él- 
ve — az innováló vállalatoknál lépett fel és extraprofitot eredményezett. Azok- 
nál, akik a terméket újították meg, az életgörbe felfelé szálló ágában a fajla- 
gos ártöbbletből, illetve az eladott terméktömeg utáni bevételi volumentöbb- 
letből származott; akik a technológiát újították meg, önköltségcsökkenésből. E 
, monopolhatás" azonban olyannyira tiszavirág-életű volt, hogy Marx — teljes 
joggal — nem is nevezte annak. A termékek és technológiák megújítása ugyan- 
is a fejlődésnek abban a stádiumában nem követelt sem olyan K-t. F-erőkon- 
centrációt, sem olyan tökekoncentrációt, amely reménytelenül meghaladta volna 
az átlagos tőkés vállalat megmozgatható vagy felhajtható anyagi és szellemi 
erőforrásait. Az innováció monopoljellege csaknem kizárólag az időelőnyben 
volt. Amint ez elenyészett, vele együtt enyészett el a többletnyereség is. 


Mindenesetre az extraprofit-elmélet — úgy, ahogyan azt Marx beépítette 
munkaérték- és értéktöbblet-elméletébe — felvillantja Marx kései olvasójában 
a kérdést: mi történik akkor, ha a valóban új terméket vagy technológiát ered- 
ményező, tehát jelentős innovációhoz eleve akkora szellemi és anyagi erőforrá- 
sok szükségeltetnek, amekkorák a vállalat-világ csak egy elenyésző számú, de 
óriás méretű hányadának állnak a rendelkezésére? Tiszavirág-életű lesz-e az 
extraprofit, ha az alapjául szolgáló innováció — anyagi vagy intellektuális 
okokból — másutt adaptálhatatlan? Marx érzékelhető környezetében ilyen eset 
a tőke- és munkatényezők körül nem fordulhatott elő, a természet-faktor ese- 
tében azonban mindennapos gyakorlat volt. Ezért A tőke beszámol monopol- 
árról és monopólium szülte járadék-jövedelemről, de csak a mezőgazdasághoz 
és a bányászathoz kapcsolva. Mindkettőt technológiailag is relatíve elmaradott- 
nak tartja, és méltán veti a földbirtokos osztály szemére, hogy e többletjöve- 
delmet parazita módon elfogyasztja, ahelyett, hogy a kitermelő ágak műszaki 
fejlesztésének meggyorsítására fordítaná. 

Érdekes módon az a gondolat, hogy a nagy volumenű, nehezen megtérülő 
termelési tényezőkkel dolgozó ágazatoknak a társadalmi többlettermékből na- 
gyobb arányban kell részesülniük, mint ahogyan ahhoz hozzájárultak, többször 
előbukkan Marx gondolatvilágában; méghozzá nem is elejtett megjegyzésként, 
hanem elméleti építményének fő vonulatában. Az érték termelési árrá, mint 
árcentrummá való átalakulásának mechanizmusát olyan automatizmusként Ír- 
ja le, amely a technikailag magasan felszerelt és/vagy lassan forgó tőkével dol- 
gozó ágazatok számára kisebb-nagyobb mértékben biztosítja a nemzeti érték- 
többlet kivételes erősségű átáramlását, ami egyet jelent azzal, hogy a legna- 
gyobb koncentrációs küszöböt követelő ágakat részben a társadalom egésze 
finanszírozza; ha nem, akkor e pontokon szűkített újratermelés lép fel, s ennek 
az értéktöbbletet bőven ontó ágazatok is kárát látják. 


Persze Marx idejében a piacon való helytállás tőkekoncentrációs küszöbének 
ágazatonkénti eltérései lényegesen kisebbek voltak, mint napjainkban. Ahhoz, 
hogy egy középtávú cikluson belül a tőkeintenzív (magasan felszerelt és;vagy 
hosszú termelési ciklusú) ágazatok bővített újratermelése biztosítva legyen, ele- 
gendő volt, ha a tőkearányos jövedelmezőségük, ugyancsak középtávon, egyen- 
lő a kevésbé tőkeintenzív ágazatokéval. A tőkét azonban a 20. század végén ol- 
vasván, felvetődik az emberben a kérdés, elegendő-e egy ITT vagy ICI méretű 
,KtF-t-T-t-É"-komplexum folyamatos bővített újratermeléséhez, világméretű 
innovációs centrum létének biztosításához az, ha jövedelmezőségi rátája 4—6 év 
átlagában egyenlő egy 300—400 alkalmazottat foglalkoztató konfekcióüzemével ? 

Nagyon sok jel mutat arra, hogy a modern világkapitalizmus gazdasági ér- 
tékrendje az eredeti marxi logikával követhetően fejlődött ki abból a 19. szá- 
zadbeli kapitalizmusra jellemző értékrendből, amellyel Marx részletesen, rend- 
szerszemléletben foglalkozott, s amelyet eleve nem tekintett egyszer s min- 

denkorra zárt rendszernek. A jövő kapui azonban nem kivételként, a szabad- 
verseny-viszonyok anomáliáiként vagy elejtett ötletzárványokként épülnek be- 
le a marxi életműbe, hanem ennek szerves részeiként. Fegyelmezett tudósként 
és felelős politikusként Marx nem kalandozott el a jövőbe mutató jegyek men- 
tén: csak annyit fejtett ki belőlük, amennyi bizton kifejthető volt. 

A klasszikus kapitalizmus marxi elemzése azonban nemcsak a koncentráció- 
centralizáció pontján nyit utat a modern kapitalizmus megértése felé, hanem 
egész elméleti építményével. Ha a relatíve homogén vállalati szerkezet és a se- 
kély vertikum megszűnik a társadalmi munkamegosztás jellemzője lenni, és 
átadja a helyét egy mély vertikumban összefonódó, erősen heterogén struktú- 
rának, szüksegszerűen fellép az oligopólium (, monopolhatás"); nem egyszerűen 
úgy, mint az üzleti erőviszonyok dzsungeltörvénye, hanem az ilyen szerkezetben 
való bővített újratermelés alapvető feltételeként. Az árcentrum az átlagterme- 
lékenység és az átlagos tőkeintenzitás felől eltolódik a marginális termelékeny- 
ség és a magas tőkeintenzitás, mint hatékonyságiküszöb-kritérium felé, amely- 
nek az , elvárt rentabilitás" lépcsőzetessé válása lesz az eredménye. Ha a kon- 
fekció- vagy alkatrészgyártó kisüzem 5—10 százalék közötti rentabilitás birto- 
kában meg tud élni, s megújíthatja és modernizálhatja a maga kis méretű gép- 
parkját, győzi a forgalmi költségeket, megfizetheti a nála dolgozó néhány, alap- 
jában véve adaptív beállítottságú, kisebb innovációra képes műszaki szakem- 
bert stb. — akkor 5 százalék alatti nyereség esetében szűkíteni fogja az újra- 
termelést, 10 százaléknál nagyobb nyereség esetén dinamikus bővítésbe kezd. 
Ha a mikroelektronikát vagy gyógyszereket termelő óriásvállalat 30—50 szá- 
zalékos rentabilitással képes csak fenntartani, illetve fejleszteni a hatalmas ku- 
tató-fejlesztő apparátust, biztosítani a technológia néhány évenkénti teljes 
megújulását és jobbára új termékei számára a piac újra meg újra meghódítását, 
akkor 29 százalékos nyereség esetén beáll a szűkítés, és csak az 50 százalékost 
meghaladó profitráta késztet további expanzióra. 


A piaci mechanizmusok mai szerepe 


Marx piaci és versenyelméletét a társadalmi és magánmunka, illetve (Engels 
interpretálásában említve) a társadalmi termelés—egyéni elsajátítás antago- 
nisztikus ellentétpárjára építette fel. Vagyis az elszigetelt termelő a döntései- 
nek helyességére vagy helytelenségére vonatkozó , társadalmi jóváhagyást" utó- 
lag — a cselekvés (a tőke termelési tényezőkre való elköltése és a termék meg- 
termelése) megtörténtével — kaphatja csak meg, mégpedig , húsba-vérbe vágó" 
módon: ti. jövedelme, illetve vagyona növekedésén, csökkenésén keresztül. A 
döntést előre csak sztereotípiák befolyásolják: olcsóbban kell termelni, új, ke- 
lendő terméket kell a piacra vinni stb. 

Az ok világos: az igen sokszámú, egyenként apró, életével vagy halálával a 
társadalom nagy folyamataira érzékelhető hatást nem gyakorló döntési köz- 
pont nem képes arra, hogy saját magát megszervezze valamiféle információs 
lánccá, de az sem reális, hogy egy össztársadalmi koordinátor összefogja őket. 
Akikkel mint kereslettel szemben állnak, ugyancsak diszpergáltak, fizetőképes 
szükségleteik csak statisztikailag állnak össze egy törvényszerű inputszerkezet- 
té, a szükségleteik növekedését meghatározó jövedelmi tényezők pedig vissza- 
csatolódnak a nemzetgazdaság arculatát ugyancsak statisztikusan formáló 
termelőszektor teljesítményéhez. Róka fogta csuka, csuka fogta róka: a szét- 
szórt és viszonylag homogén szerkezetű gazdaságban nincs más tájékozódási le- 
hetőség, mint a kereslet-kínálat, az pedig ex-post-jelzéseket ad. Ez ugyan állan- 
dó stresszállapotnak tartja a vállalkozót, ami még előnyére is válik: a bizo- 
nyosság ugyanis nem hajtaná előre a termelőerők fejlesztése és a szükséglet- 
hez való alkalmazkodás területén. 

Továbbá: az ex-post jelzések pazarlássá változtatnak minden olyan tőke- és 
munkabefektetést, energia- és anyagfelhasználást, piaci erőfeszítést, amely hi- 
bás döntés alapján jött létre, azonban , valamit valamiért": az eltunyulás a 
társadalom egésze számára elvileg több elmaradt hasznot eredményezne, mint 


24 KOZMA FERENC 


amennyit a hibás döntések következtében elpusztuló, vagy elkótyavetyélt ter- 
melési tényező ér. 

Vajon változik-e a piaci jelzések szerepköre a heterogén szerkezetű és mély 
vertikális tagozódású gazdaságban? A tapasztalatok azt mutatják, hogy igen. 


a) Egyfelől eltolódik a piac súlypontja. A 19. században az adás-vételek zöme 
a nyersanyag- és a végfelhasználói piacon bonyolódott le; a vertikalitás fokozó- 
dása viszont az ügyletek súlypontját a termelőfelhasználói piacra tette át, ahol 
vállalat áll vállalattal szemben. Az egymásnak való félkésztermék-szállítások 
technológiailag meghatározott összehangoltságot, pontos szállítási ütemezést, az 
egymással piaci kapcsolatban levő vállalatok stabil együttműködését követelik 
meg, nemcsak műszaki téren, hanem az árképzés területén is. 


b) Másfelől megváltozik a piacon részt vevők jellege. A számtalan apróbb-na- 
gyobb vállalatocska helyébe a gazdaság kulcspontjaira hatalmas, koncentrált 
termelőegységek kerülnek, amelyek determinálják a Kt-F tevékenységet ís, a 
termelés mennyiségét, ütemességét is, a piacon elismert költség- és árszintet is. 


Ezek az óriások , holdudvarukba" vonják a velük munkamegosztási kapcso- 
latban levő (konkurrensből bedolgozóvá , szelídített") közép- és kisvállalatok 
tömegét. Egymással versenyeznek ugyan, de össze is fognak. Az órjások verse- 
nyében mind kevésbé lehet a szó 19. századbeli értelmében tönkremenni. A 
konkurrens — szó szoros értelmében vett — csődjét még a vele versenyző oli- 
gopol cégek sem engedhetik meg maguknak, az állam még kevésbé. A csőd az 
adott menedzsment bukására korlátozódik, magát azt a hatalmas méretű terme- 
lésinyező-kombinációt, amit óriásvállalatnak nevezünk, átszervezik: alárende- 
lik más döntési központoknak, a bankok vagy az állam forrásainak felhaszná- 
lásával szanálják. 

Az óriások közötti teret kitöltő közepes és kisvállalatok persze kevésbé sta- 
bilak. Számuk, tőkeerejük, munkaerő-felszívó képességük, üzleti virulenciájuk 
változik, hullámzik, ám egy olyan piac keretében, amelynek az alaphangját nem 
a kis- és középvállalatok tevékenységének sztochasztikusan kialakuló eredője, 
hanem néhány tucat, egymással, a bankvilággal és az állammal szorosan össze- 
fonódott óriásvállalat érdekei határozzák meg. 

c) Ezek azonban nemcsak alkalmazkodnak a kereslet-kínálathoz, hanem ma- 
nipulálják is azt. Tehetik, mert van rá erejük és lehetőségük. 

Megszűnik tehát a klasszikus értelemben vett, a piaci impulzusok információs 
szerepének egyetemlegessége és pótolhatatlansága. Ezt megkönnyíti a híradás- 
technika és informatika térhódítása is, alapjában véve azonban a bankok, a 
marketing-tevékenység és az államok tevékenysége által koordinált óriástőke 
támadási, valamint önvédelmi reflexei tolják előtérbe a piac ex-post jelzéseivel 
szemben az ex-ante jelzéseket. 

Az óriásvállalatok hálózata üzleti és fejlesztési programját nem tudja rövid 
távú jelzésekre alapozni, hanem kénytelen stratégiát teremteni. A piacon meg- 
jelenő keresleti-kínálati viszonyok már nem , önmozgók", hanem e stratégiák 
függvényei. Az oligopol szektor, ha figyel a rövid távú piaci impulzusokra, 
nem azért teszi, hogy aszerint viselkedjék, hanem azért, hogy ellenőrizze stra- 
tégiájának lépésről lépésre való megvalósulását, figyelje az egyéb óriásvállala- 
tok kompromisszumainak tarthatóságát vagy módosítási lehetőségeit és kény- 
szereit, nyomon kövesse és egyben befolyásolja a piac diszpergált szektorának 
mozgásait, a konjunktúrát stb. Mindezek alapján az óriásvállalatok módosítják 
stratégiájukat is, taktikájukat is, beleértve a piaci játékszabályok manipulálá- 
sának stratégiáját és taktikáját. 

Ne tévesszen meg senkit, hogy az oligopol szektor a nem piaci információt 
is pénz-mértékegységben érzékeli és dolgozza fel, a szektoron belüli egyezkedé- 
sek is javarészt pénzkategóriákban történnek és a diszpergált szektor felé , su- 
gárzott" akaratát is az áru-pénz viszonyok kategóriáinak segítségével , kódolja". 
Ennek egyrészt az az oka, hogy a pénzben való számolás mint a ráfordítások 
és eredmények mértékrendszere bevált, tehát alkalmas arra is, hogy stratégiai 

jellegű információkat fejezzen ki feldolgozás céljából. Másrészt a pénzbeli ki- 
fejezési forma egyetemes , kódrendszer": egy s ugyanazon értékelési egység 
szerint teszi kifejezhetővé a multinacionális vállalat döntését arról, hogy Dél- 
Koreában létesítsen-e szerelőüzemet vagy Uruguayban, és a háziasszony dönté- 
sét arról, hogy melyik vállalat mosóporát emelje le a szupermarket polcáról; 
vagyis összetartó erőt jelent a rendkívül heterogénné vált piac egymástól el- 
térő törvényszerűségek szerint működő alrendszerei között. Ám a piaci impul- 
zusok cselekvésdetermináló szerepe már csak az oligopol szektoron kívüli, at- 
tól többé-kevésbé függő helyzetű árutulajdonosok számára jellemző. Ismétlem 
és hangsúlyozom: az állammal és a pénzintézetekkel összeforrt, általuk koordi- 
nált óriásvállalati hálózat nem szolgája a piacnak, hanem ura; nem a piac irá- 
nyítja, hanem ő , csinálja" a piacot. Ha nem így lenne, az általa mozgatott 
gigantikus méretű termelőerők működésképtelenné válnának. 


Ez a jelenség kétségkívül új a Marx által ismert és elemzett kapitalizmushoz 
képest. A 20. század végének marxistáira vár mélyebb megismerése és ko- 
moly elemzése. Ez alól nem bújhatunk ki sem azzal, hogy a heterogén állagú 
gazdaságszerkezet összes sajátos jelenségét egyszerűen a , profitra éhes impe- 
rialista vadállat" olyan praktikájának ítéljük, amely megsérti a Marx által 
oly szépen, logikusan leírt piaci rendszert, s mint ilyent egyszerűen kiirtandó- 
nak nyilvánítjuk, sem pedig azzal, hogy a monopolkapitalizmus adekvát me- 
chanizmusaiban csak azt vesszük észre, hogy azok megtartották a szabadpiac 
játékszabályainak formáit, s abban a naív hitben ringatjuk magunkat, hogy a 
klasszikus szabadkereskedelem a heterogénná vált, modern gazdaságban is meg- 
valósítható. Észre kell vennünk Marx piacelméletének azt a mélyebb rétegét, 
amely hidat ver az általános információelmélethez. Ez közelebb visz a piac 
mai szerepének helyes értékeléséhez. Megóv attól, hogy lebecsüljük a piac 
jelentőségét, és elvessük az objektíve létező piaci viszonyokban rejlő lehetősé- 
gek kihasználását; de attól is, hogy gyermeteg illúziókat tápláljunk a piac min- 
denható szabályozó szerepével szemben. 


A kapitalizmus sorsa és a marxizmus 


Marx egyik legnagyobb tudományos teljesítménye az volt, hogy észrevette 
a múlandóság jegyeit egy olyan társadalmi-gazdasági képződményen, amely az 
ő idejében még felfelé ívelt. Azzal a véleményével, hogy a tőkés rend múlandó, 
és át kell adnia helyét a szocializmusnak, a marxizmus — érthető okokból — 
mindmáig csaknem egyedül áll a közgazdaságtudományban. Nemcsak azért, 
mert a marxizmust azok a kizsákmányolt osztályok és néprétegek érzik ma- 
gukénak, amelyek a kapitalizmusban ki vannak rekesztve a termelőapparátus 
működtetése és fejlesztése, valamint a javak elosztása feletti döntésekből, s 
ezért elemi érdekük fűződik a tőkés magántulajdon eltörléséhez, a polgári gaz- 
daságtudomány érdeklődésének középpontjában viszont a tőkemechanizmus 
hatékonyabb működtetése áll. Azért sem egészen magától értetődő a kapitaliz- 
mus múlandó volta, mert természeténél fogva óriási energiák szorultak belé. 

Maga Marx is számtalan alkalommal kifejti, hogy a tőke — végtelen exrpan- 
zivitású termelési viszony, mivel önmaga gyarapítását függetlenítette minden- 
fajta tulajdonosi fogyasztási korláttól. Igaz, ennek megvan a fonákja is: a piaci 
realizálás nélkül bénává, tehetetlenné váló tőke időnként beleütközik a bér- 
ből élő tömegek fizetőképes keresletének korlátaiba. A rendszerhiba tehát ma- 
gában a konstrukcióban rejlik: a tőke mozgástörvénye egyik oldalról a munka- 
erőár-mechanizmuson keresztül korlátozza a tömeges fizetőképes keresletet, 
másfelől e korláthoz képest , korlátlanul" módja van növelni a kínálatot az ext- 
raprofit-mechanizmuson keresztül (,intenzív úton"), illetve a tőkefelhalmozás 
és terjeszkedés által (, extenzív úton"). Ráadásul e belső ellentmondás keltette 
piaci feszültségeket csak az ex-post mechanizmusok révén képes észlelni, a 
korrekciókat csak a konfliktusok után képes elvégezni. 

A korai marxizmus számára a túltermelési válságok jelentek meg olyan , lep- 
rafoltokként", amelyek előrevetítették a tőkés rend működőképességének és el- 
viselhetőségének határait. A kapitalizmus, amely nem renyhül el soha azáltal, 
hogy a vállalatok tulajdonosai minden lehető és elképzelhető luxusigényüket ki 
tudják elégíteni, önmagát fojtja meg azzal, hogy a termelőerők fejlődése előtt 
szélesebb kapukat nyit, mint a tömegfogyasztás növekedése előtt. Ígaz. amíg 
a tőke nem válik egységes és egyenszilárdságú világrendszerré, terjeszkedéssel, 
újabb tömegek proletarizálásával és újabb piacok teremtésével meg tudja men- 
teni önmagát. Az expanziós hullám kibontakozása következtében a leprafolt né- 
hány évre eltűnik, s ha ismét fejlődés következik be, a leprafoltot az újabb 
expanziós hullám ideig-óráig ismét el tudja nyomni. 

Ebből egy érdekes következtetés adódik, amelyet a mai gondolkodásmódunk- 
nak megfelelő szófűzésben úgy lehetne kifejezni, hogy a kapitalizmus, amelynek 
mechanizmusai az extenzív terjeszkedésre épp oly érzékenyek, mint az inten- 
zív megújulásra, alapjában véve mégis az extenzív fejlődési korszak képére 
és hasonlatosságára van teremtve. Akkor nyúl csak mint alapvető és megha- 
tározó fejlesztési modellhez az intenzifikáláshoz, ha más kiútja nem marad. 

Ez furcsán hangzik, tudván, hogy a kapitalizmus tette lehetővé az első ipari 
forradalmat, teremtette meg a 19—20. század fordulója körül a mai értelemben 
vett nagyipart, forradalmasította az energetikát, a mechanikát, a kémiát, a 
közlekedést és a hírközlést, majd bevezette az elektromosságot, a tömeggyár- 


alá, hogy a tőkés rend fejlődésében az extenzív terjeszkedésnek volt elsődleges, 
meghatározó, az intenzív megújulásnak pedig alárendelt szerepe. Igaz, ez az 
alárendelt szerepe is elégséges volt ahhoz, hogy a közismert, világtörténelem- 
formáló műszaki fejlődés végbemehessen. 

A magyarázat magában a profitelvben van. A tőke a rentabilitás maximumát 
kutatja, ezért hamarabb nyúl a kedvező természeti erőforrásokhoz és az olcsó 
munkaerőhöz, mint a tőkeintenzitás növeléséhez. Ez utóbbit akkor helyezi csak 
előtérbe, ha drágul a munkaerő, és/vagy ha a hagyományos termékekkel már 
telített a fizetőképes piac. A konjunktúra tehát alapjában véve a terjeszkedés- 
jellegű modell alkalmazásának időszaka, a periódikusan bekövetkező válsá- 
gokból való kilábalás pedig egyértelműbben hozza előtérbe az intenzív mód- 
szereket: kezdetben a piac telítettsége, később a munkaerő drágulása miatt. A 
rentabilitás csökkenése azonban a konjunktúra előrehaladott szakaszában Szük- 
ségszerűen bekövetkezik. Ilyenkor a tőke új források és piacok meghódítására 
veti rá magát. A recesszióban a tőke fokozottan agresszívvá válik. A holtpont- 
ról megpróbál az olcsó erőforrások felé való terjeszkedéssel kitörni: ha ennek 
korlátai vannak, akkor nyúl az intenzív módszerekhez. 

Marx idejében a kapitalizmus a Földnek még csak néhány országában volt 
uralkodó, meghatározó termelési mód; expanziója csak egy-két országban volt 
mondható befejezettnek. Európa nagy részén és Észak-Amerikában a tőkés ter- 
melési viszonyok terjedőben voltak, harcban a visszavonuló feudalizmussal 
vagy az indián törzsek uralta vadnyugat mostoha viszonyaival. A többi konti- 
nens a néhány európai tökés ország számára még alig jelentett többet, mint 
kereskedelmi bázist; a klasszikus gyarmati rendszer is csak csírájában található 
:meg. Expanziós lehetőség tehát volt bőven, s ezzel a tőke élt is: ehhez technikai 
fölénye adta meg a reális lehetőségeket, amelyet az intenzifikálásnak köszönhe- 
tett. Így a műszaki fejlődést terjeszkedésre, a terjeszkedést saját stabilizálá- 
sára, a stabilizációt a belső piacon elérendő sikerek megsokszorozására használ- 
ta. s ez utóbbihoz kénytelen volt intenzifikálni. seek 

Marx nem érte meg a folyamat zavartalan végbe : Ő ÖSZ- 
szeomlását: a Föld felosztásának befejeződését és igáját eken jszt érdekében 
Mel való .kiszorítósdi " elindulását; ennek első elemzése már Leninre hárult 

edig valójában itt került napfényre a tőkés rend görcsös ragaszkodása az ex- 

tenzív modellhez. Voltaképpen az a konfliktus, amely századunk elején kibon- 
takozott a tőkés világrendszeren belüli erőviszonyok körül, elvileg megoldható 
lett volna a termelés intenzív pályára való erőteljes és következetes átállításá- 
val. Egy ilyen átállás tudományos-műszaki feltételei nagyrészt adva voltak. 
A kapitalizmus azonban két okból is az erőszakos újrafelosztás mellett dön- 
tött: egyrészt azért, mert a terjeszkedés távlatilag olcsóbbnak tűnt az intenzi- 
fikálásnál, másrészt azért is, mert a termelőapparátus háborús felhasználása 
ugyancsak egyfajta , piac" megteremtését és bővítését hozta magával, mégpedig 
olyan piacét, amelynek , extenzív terjeszkedését" nem veszélyeztették a tömeg- 
fogyasztás korlátai. A tudományos-technikai forradalom , kitörését"? ezert bi- 
zonytalan időre elhalasztották. 

Vagyis a kapitalizmus a megváltozott körülmények között is olyan logika 
szerint viselkedett, ahogyan a 19. század derekának körülményei között a Marx 
által elemzett kapitalizmus. Nem a belső logikája szenvedett mutációt, hanem 
a körülményei változtak meg. A háború kimenetele a győztes fél uralkodó ré- 
tegeit egy évtizedre jóllakatta, a vesztes fél pedig egy évtizedig a sebeivel volt 
elfoglalva. Ezt követően ismét minden feltétel adott lett volna egy tömeges és 
következetes intenzifikáláshoz; ennek elmulasztása egy addig sohasem látott 
mélységű válságba kergette a tőkés világot, amelyből ismét csak nem a termelő- 
erők egész világrendszerének gyors iramú fejlesztésével próbáltak kikeveredni, 
hanem inkább egy új, még pusztítóbb háborút robbantottak ki. 

E ponton következett be a végzetes torzulás a tőkés rend szerkezetében. A vi- 
lágháború ugyanis kikényszerítette egy olyan tömegű és színvonalú haditechni- 
ka kifejlesztését, valamint tömeges gyártását, amely 

a) egyes nemzetgazdaságok kritikus szektorává vált, ami azt jelenti, hogy a 
katonai célú kutatás és termelés csak akkor volna nélkülözhető az újraterme- 
lési egyensúly és foglalkoztatás szempontjából, ha a gazdaság egésze gyökere- 
sen más rendező elveken alapuló fejlődési pályára térne át; 

b) nélkülözhetetlenné vált a versenyképesség szempontjából is, mint új tech- 
nológiák, anyagok és termékek kiindulópontja (korunk összes korszakalkotó 
új felfedezését a kutatás stádiumában hadi költségvetésből finanszírozták, ezek 
a haditechnikában nyerték el az ipari használhatóságra való érettséget, és u 
haditechnikában való elavulásuk után adaptálódtak polgári használatra !); 


c) a hatalmi viszonyok fenntartásának, folyamatos újratermelésének és időn- 
kénti helyreállításának alapvető eszközévé vált, következésképpen a nemzetközi 
kereskedelemben is nőtt a jelentősége. 

A mind szörnyűbb tömegpusztító eszközök termelése, gyorsuló ütemben való 
fejlesztése és állandó bevetésre való készenléte tehát a 20. század második felé- 
ben a tőke profitteremtésen keresztüli önmegvalósításnak szerves kritériumá- 
vá vált, csaknem úgy, mint a Marx-korabeli kapitalizmusnak a két alapszektor 
közötti csere végbemenetele. A világháborúban felgyűlt és a háború óta meg- 
gokszorozódott haditechnika folyamatosan átömlik a polgári célú termelésbe; 
az eredetileg hadi rendeltetésű innovációk a nemzetközi kereskedelem tárgyá- 
vá váltak. Imígyen elterjedvén és , megszelidülvén", e technika további fejlesz- 
téseket indukál, forradalmasítja az anyagokat, technológiákat és magát a fo- 
gyasztást is. Újabb, nagy lökést azonban ismét csak a katonai szektorból re- 
mélhet. A nukleáris fegyverkezés árnyékában ki tudott bontakozni a kapitaliz- 
mus öregkori másodvirágzása, amelynek külön ösztönzést adott a két világ- 
rendszer versenye, valamint a klasszikus gyarmati rendszer összeomlása során 
kialakult új erőviszony-rendszer is. A tőkés világ fejlődésében több mint egy 
évtizede eddig sohasem látott méretben került felszínre az intenzív modell. 

Persze ennek az intenzív fejlődésnek volt egy sajátosan extenzív oldala is. 
A fejlett tőkés országokban — éppen a kutatás-, tőke- és szaktudásintenzív szer- 
kezeti fordulat miatt — rendkívüli módon emelkedett a munkaerő értéke és 
ára. A rentabilitás csökkenését csak úgy lehetett elkerülni, ha a másik két ter- 
melési tényező — a nyersanyag és az energia, valamint a szakképzetlen mun- 
kaerő — olcsón áll rendelkezésre, s ennek következtében a kimustrált haditech- 

nikát nem kell többszörösen adaptálni, energia- és anyagtakarékossá tenni a 
működését. A Föld nyersanyagkincseivel és a fejlődő országok olcsó munka- 
erejével olyan mértékű rablógazdálkodás indult el, a termelőapparátus hulla- 
dékainak, valamint a természet szennyezésének olyan mértékű , feldúsulása" 
kezdődött meg, amely több vonatkozásban robbanásveszélyt rejtett magában. 

A , golden sixties" termelőerőinek viharos fejlődése tehát sajátos , intenzív 
pálya" kialakulását mutatja. Egyfelől mintegy negyvenéves késéssel következett 
be, s e késés az emberiségnek két világháborúba és egy viharos erejű világ- 
gazdasági válságba került; másfelől a tömegpusztító haditechnika talaján vi- 
rágzott ki, mégpedig úgy, hogy egységnyi normál használati értéktömeg növe- 
léséhez, vagy egységnyi normál emberi szükségletre irányuló innovációhoz min- 
dig egységnyinél nagyobb fegyvertömeg-termelés, illetve hadi célú innováció 
szükségeltetett. A kapitalizmus tehát rákapott a fegyverkezés heroinjára, s a 
hetvenes évek elején-közepén már ott tartott, hogy normális , közérzetének" 
fenntartásához mind nagyobb és nagyobb adag fegyverkezési kábítószer-adagol 
kellett bevennie. Ma, a nyolcvanas évek elején viszont már ott tart, hogy a soha 
nem látott méretű hadikiadások sem elegendők a konjunktúra-állapot fenntar- 
tásához, növelésük viszont már nem serkentőleg hat a gazdaság vérkeringésére. 
hanem szétzilálja azt. A , kábítószer-élvező" társadalom tehát kritikus ponthoz 
érkezett el: választhat a szörnyű öngyilkosság, a , drog-halál" és a — nem kevés 
megrázkódtatással járó — radikális , elvonókúra" között. 

Hozzáteszem, hogy mindezek árán a világnak csak viszonylag igen kis hánya- 
dán sikerült magas civilizációs színvonalat elérnie, miközben a , harmadik vi- 
lág" országainak zöme vagy semmit nem profitált a civilizációból, vagy olyan 
torz formában kapta ennek áldásait, hogy alapvető létproblémái nemhogy eny- 
hültek volna, sőt éppen meghatványozódtak. 

A tőkés termelési mód Marx által leírt két, egymással ellentétes irányú sajá- 
tossága — tehát a tőke kimeríthetetlen terjeszkedései és innovációs elevensége 
egyfelől, a hasznos tömegfogyasztás fékezése és a piacnak e korlátok közül bár- 
mi áron való kitörési szükséglete másfelől — a mai kapitalizmusban nem azt 
a hatást eredményezi, amit Marx a 19. század derekán, az akkori viszonyok 
alapján joggal feltételezett. A kapitalizmus nem fárad ki az elaggatott feudaliz- 
mushoz hasonló módon, vénkorára is virgonc marad, de extenzív és intenzív 
fejlődése az emberiség számára mind életveszélyesebbé válik. Minél nagyobb 
a virulenciája, annál eszeveszettebbül sodorja magával az emberiséget a ka- 
taklizma akut veszélye felé. 

Tévedett Marx? Nem: alaptétele változatlanul igaz. A tőke mint a gazda- 
ság megszervezési formája szembefordult az emberiség sorsérdekeivel. A szem- 
befordulás módja az, amit a 19. század derekán még nem lehetett tisztán látni, 
már csak azért sem, mert ez történelmi precedens nélküli. A rabszolgatartó 
birodalmak bukását ugyan népirtások előzték meg, perifériális országok vál- 
tak pusztaságokká, de az alapvető termelési tényező mértéktelen pazarlása 
végül is a nagy kulturcentrumok hanyatlásához is vezetett, s ez volt a szembe- 
ötlőbb. A hűbériség századokon keresztül aggott el, szemmel láthatóan gátolva 
a városi, polgári termelési gócok fejlődését és kiterjedését. A tőke, amely a 
nagyipari termelőerőket ötvözi a mértéktelen felhalmozást lehetővé tevő magán- 
pénzgazdálkodással, nem renyhíti vagy bénítja a társadalmat, hanem alattomo- 
san kifejlődő rosszindulatú daganatként viselkedik: minél gyorsabban burján- 
zik és minél több áttétele van, annál életveszélyesebb. Az emberiség alapvető 
érdeke idejében izolálni, majd idővel kimetszeni ezt a karcinómát. 


A megvalósult szocializmus gazdasági viszonyai Marx világképének tükrében 


A szocialista gazdaság működésének modellje, annak részletei a 19. század- 
ban még a jövő méhében szunnyadtak. Csak néhány, igen általános vonást le- 
hetett több-kevesebb biztonsággal előre látni: azt például, hogy a politikai ha- 
talmat a kizsákmányoltaknak kell a kezükbe venniük; hogy a nagyipari ter- 

melőeszközöket kollektív tulajdonba kell ragadni; hogy a dolgozó tömegeknek 
nem csak szűkebb munkakörük határain belül kell hozzájárulniuk a gazdálko- 
dás sikeréhez, hanem közéleti ember mivoltukban is; hogy a tehetség és szor- 
galom kibontásának feltételeit általánossá kell tenni mindenki számára; hogy 
a javakat olyan arányban kell elosztani, amilyen arányban az egyének a tár- 
sadalom gyarapodásához hozzájárulnak; hogy elejét kell venni a gazdasági 
anarchiának, vagyis meg kell szüntetni a gazdasági döntések utólagos társadalmi 
elbírálásának kizárólagosságát, azaz tervszerűséget kell vinni mind a folyó újra- 
termelésbe, mind pedig a fejlesztésbe. Nehéz elbírálni, vajon ez a néhány álap- 
gondolat sok-e vagy kevés. Ahhoz feltétlenül kevés, hogy belőlük közvetlenül 
kibontható, levezethető legyen a megvalósuló szocializmus működési modellje: 
tervezése, ár-, bér-, adó- és hitelrendszere, vállalati rendje stb. — bár, ha bele- 
gondolunk, mindegyikükkel szemben kemény, határozott követelményeket tá- 
maszt. Ahhoz viszont sok, hogy e követelményeket a rendelkezésünkre álló 
emberöltő alatt hiánytalanul megvalósíthattuk volna, bár hatalmasakat léptünk 
irányukba. 

Kétségtelen, hogy volt két olyan hipotézis, amely nem állotta ki az idők pró- 
báját. Az egyik az, hogy a szocializmus világméretű megvalósulásának epicent- 
ruma az a néhány, iparosodott ország lesz, ahol a gyáripar, a művelt, öntudatos, 
de munkaereje újratermelésében a tőke mohósága által permanensen veszélyez- 
tetett munkásosztály és a polgári demokrácia már kifejlődött. A másik felté- 
telezés az volt, hogy a társadalmi szinten irányított újratermelési folyamatnak 
nem lesz szüksége az áru- és pénzviszonyokra. Egyik sem bizonyult helytálló- 
nak. Ám a zseniknek még a tévedései is zsen:álisak: ezért éppen ehhez a két 
tézishez szeretnék hozzáfűzni néhány gondolatot. 


A szocializmus megvalósításának feltételei a fejlett világ peremén 


Marxnak abban a gondolatában, amely a szocializmust egyértelműen a lé- 
tező legfejlettebb termelőerőkhöz köti, van egy nagyon megfontolandó igaz 
mag: az, hogy 

a) a szocializmust olyan társadalomnak képzelte el, amelynek alapvető fel- 
adata, hogy építsen a tőkés múltban kifejlesztett termelőerők elemeire, azo- 
kat fokozatosan rakja olyan új rendszerbe, amely alkalmas egy emberibb tár- 
sadalom kiszolgálására és a tőkés struktúrára jellemző Santiktásáktól men- 
tes továbbfejlesztésére ; 

b) ennek az átcsoportosítási és továbbfejlesztési munkának természetes irá- 
nyítója az a magas fokon szervezett és művelt munkásosztály, amely a termelő- 
erőket közvetlenül ismeri, uralja, amelynek egyéni, valamint kollektív életta- 
pasztalata feltétlenül szükséges ahhoz, hogy az átcsoportosulás valóban ember- 
és társadalomközpontú lehessen ; 

c) a munkásosztály a polgári demokrácia iskoláját végigjárván kellő szer- 
vezési és politikai tapasztalattal rendelkezik saját maga mikro- és makroöko- 
nómiai szintű igazgatására is, az országok, vagy ország-közösségek egészének 
vezetésére is. 

A történelem azonban másként alakult. A századforduló tájékán a kapitaliz- 
mus nemzeti rendszerek szorosabb, lazább kapcsolattal rendelkező halmazából 
többé-kevésbé egységes világrendszerré vált. Az országok egy maroknyi cso- 
portja az egyoldalú függőség különböző fokozatait hozta létre a földkerekség 
egészén, földkerekség-méretűvé tágítván a tőke potenciális mozgásterét és a 
tőkés viszonyok antagonizmusait egyaránt. Ez a mérhetetlenül inhonmiogén 
rendszer ráadásul prekapitalista zárványokat is tartalmaz, amelyek az anta- 
gonizmusok erősítőiként szerepeltek. Az ily módon, hihetetlenül rövid idő alatt, 
hihetetlen stratégiai felelőtlenséggel — mondhatnám: történelmi vaksággal — 
összetákolt világrendszer születése pillanatában elkezdett recsegni-ropogni. Az 
ebből eredő evidens marxista következtetést a századfordulónak és a század 
első negyedének szellemóriása, Lenin vonta le: a rendszer akkor is megbomlik 

legnagyobb, akut feszültségpontjain, ha egyébként még nem ütött világméretű 
létének utolsó órája; s a bomlás helyén még akkor is a szocializmus lép szín- 
re, ha az adott. konkrét táptalaj-társadalom az imént vázolt három kritérium- 
mal nem teljesen rendelkezik, vagyis, ha az így létrejövő szocializmus helyi 
értelemben koraszülöttnek bizonyul. 


Persze az ilyen, korántsem ideális körülmények között létrejövő szocialista 
társadalmaknak igen hosszú ideig sajátos gazdaságfejlesztési és gazdaság-me- 
nedzselési stratégiát kell követniük. Nem egyszerűen újrarendezik és tovább- 
fejlesztik egy emberközpontú irányba a kor átvett, maximális színvonalú mű- 
szaki kultúráját, hanem ki is kell fejleszteniük azt. Félig-meddig paraszti tár- 
sadalomból ipari társadalommá kell válniuk, műveletlen társadalomból mú- 
velt társadalmat kell faragniuk, félfeudális országokból demokratikus orszá- 
gokat kell létrehozniuk. Eközben nem csak a kisajátított hazai burzsoázia ellen- 
állásával kell megbirkózniuk, hanem a náluk gazdaságilag fejlettebb tőkés tár- 
sadalmak gazdasági, ideológiai, olykor katonai támadásait is ki kell védeniük, 
s be kell rendezkedniük a tőkés világgal való, több generáció életét átfogó 
együttélésre. i 

Kétségtelen, hogy ez a stratégia rendkívüli mértékben elüt attól, amit a marxi 
szocializmuskép feltételezett. Az eredeti modell gondolatai azonban mégsem 
elhanyagolhatók. 


WHI Igaz, hogy a fejlett világ perifériáján született szocializmusoknak a kor 
műszaki kultúrájának megtanulása, importja, kifejlesztése elkerülhetetlen fel- 
adatuk. Eközben azonban eleve figyelembe kell vennünk, hogy a mi társadal- 
munknak a kapitalizmusétól nagyon sok tekintetben eltérő szükségletei van- 
nak. E szükségleteltérések nem csak — és nem is elsősorban — a műszaki- 
gazdasági fejlettségbeli elmaradottságból származnak, hanem a társadalmi 
szerkezet szocialista jellegéből. 


A szocializmus például nem működhet óriási és növekvő társadalmi-gazda- 
sági kontrasztok mellett. Az egész társadalom előrehaladása mellett óhatatla- 
nul szüksége van a fejlődésben lemaradott emberek, rétegek, iparágak, or- 
szágrészek relatív hátrányának fokozatos eltüntetésére is. Nem csak — talán 
nem ís elsősorban — nyomor-, szenvedés- és szellemisötétség-ellenes, humánus 
alapbeállítottsága következtében, hanem mindenekelőtt azért, mert ezeknek az, 
elmaradottságuk miatt kis energiájú szektoroknak teljesítményük gyors növe- 
lesére is szükségük van egymásra torlódó feladataik megoldásához. A kapitaliz- 
mustól eltérően az új társadalomban nem tud egymással hosszú ideig együtt 
élni a fejlett és fejletlen, a termelékeny és a primitív, a művelt és a művelet- 
len, a gazdag és a nélkülöző; kínzó funkcionális zavarokat okoznak ezek a dia- 
pazonok, aminek következtében ellenállhatatlan erővel tör felszínre enyhítésük, 
majd fokozatos felszámolásuk szükségessége. A szocializmus egész eddigi törté- 
nelme ebből a szemszögből nézve az elmaradottság, a nyomor és a műveletlen- 
ség elleni harc története. 


Ne tévesszük össze ezt a mélyen emberi és az emberiség legelemibb érdekei- 
vel egybeeső tendenciát annak kispolgári karikatúrájával, az utópikus , egyen- 
lősdivel"; a kettőnek semmi köze nincs egymáshoz. A szocializmus harmonikus 
fejlődési szükséglete az elmaradottságot történelmi örökségként hurcolók mun- 
kateljesítményének növekedése felé tör utat, és ezáltal hozza létre a jólét álta- 
lánosodásának feltételeit; az egyenlősdi viszont a meglevőt porciózza szét ér- 
demektől függetlenül, s ezáltal kettős kárt okoz: egyik oldalon elveszi a ked- 
vét a hatékonyan tevékenykedni képeseknek, másik oldalon pedig társadal- 
mi kitartottakat nevel. Az azonban biztos, hogy a harmonikusan, a nagy kont- 
rasztok felszámolásának irányában fejlődő társadalomnak sok tekinteiben má- 
sok a jóléti prioritásai, mint azé a társadalomé, amely a maga értékrendjét ép- 
pen ezekre a nagy kontrasztokra építi. A lakosság egészségügyi és műveltségi 
kultúráját fokozó, magas szinten biztosító technikának, a munka- és környezet- 
védelemnek, az emberi szükségleteket kollektív módon, magas szinten kielégítő 

berendezések és módszerek műszaki fejlesztésének például eleve nagyobb sze- 
repet kellene játszania, a társadalmi termelékenység növekedésének jóval ko- 
rábbi fázisában kell prioritást kapnia, mint ahogyan az a kapitalizmusban sor- 
ra kerül. (Meg kell mondani, nem kis mértékben már a megszületett szocializ- 
mus demonstrációs hatására !) 

A szocialista világ fejlesztési törekvéseiben fel is fedezhetők ezek a voná- 
sok, következetes kibontakoztatásukat azonban nagymértékben nehezíti, hogy 
a nákunk egyelőre még jóval gazdagabb fejlett tőkés országok más irányú 
műszaki-gazdasági kultúrájának szomszédságában, annak erős demonstrációs 
hatása alatt élünk, ezért sok mindent kénytelenek vagyunk kellő adaptáció 
nélkül átvenni, illetve saját erőből kifejleszteni. Hozzáteszem: az érdemi adap- 
tációt nélkülöző technika- és szokásátvétel gyorsabbis,éssok tekintetben pil- 
lanatnyilag olcsóbb is. A szocializmus műszaki kultúrája ugyanis erősen beru- 
házásigényes. A természeti javakkal való, nemzedékekkel előre számoló racio- 
nális gazdálkodás, az emberi környezet következetes védelme, a higiénia- és 
kultúracentrikus tömeges jólét hallatlanul gazdaságosan, hatékonyan tud mű- 
ködni, ha már kiépült — kiépítése azonban óriási, közvetlenül meg nem térülő 
befektetéseket igényel, s ez megsokszorozza azoknak az országoknak a gondjait, 
amelyek a szocializmus küszöbét alacsony termelékenységgel és még alacso- 
nyabb szintű, múltbeli felhalmozott nemzeti vagyon birtokában lépték át. Az 
átvett és kifejlesztett termelőerőknek a kifejlett szocializmus követelményeit 
eleve figyelembe vevő rendszerbe szervezése tekintetében a létező szocializmus 
csaknem , tiszta lappal" indult, ez azonban sajátos módon nem könnyítő, hanem 
nehezítő körülménynek bizonyul. 

NI A létező szocializmus — történelmének eddigi rövid évtizedei alatt — ha- 
talmas kulturális forradalmat vitt végbe. Nem örökölvén tömegesen, osztálymé- 
retekben magas szakképzettségű dolgozókat, maga képzett nagy tömegeket 
szakmunkássá és szakképzettséggel rendelkező mezőgazdasági dolgozóvá, maga 
teremtette meg saját népi értelmiségét. Az első szakképzett generációk azonban 
rendszerint még nem birtokolják a műveltséget olyan mélyen, ahogyan a fej- 
lett szocialista viszonyok igényelnék, sőt képzettségükre is bizonyos mértékig 
rányomja bélyegét, hogy gyors, tömeges oktatásban részesültek. 

Legnagyobb a lemaradásunk a szabályozó- és szervezőkészség kifejlesztésé- 
ben. Pedig e készségnek a társadalmiasultság magas fokán álló szocialista gaz- 
daságban fokozott jelentősége van. Nemcsak azért, mert az új társadalom mak- 
ro-ökonómiai léptékben kénytelen megszervezni az újratermelési folyamatot, 
hanem azért is, mert a fegyelmezett kooperáció szocialista körülmények között 
elveszíti a legfontosabb múltbeli stimulátorát: az egzisztenciális fenyegetettség 
etresszhatását. Ezért a szocializmus szervezési és szabályozási modellje bonyolul- 
tabb a kapitalizmusénál, képzettebb, szélesebb látókörű és kulturáltabb vezetői 
munkát feltételez, érzékenyebb az emberi kapcsolatok milyenségére. Mindezek 
ismerete elsőrendűen fontos ahhoz, hogy elszakítsuk társadalmunknak a félig 
fejlett kapitalista múlthoz kötő , köldökzsinórját". 


I A ma létező szocialista társadalmak többsége a forradalom előtti idők- 
ben úgyszólván bele sem kóstolt a polgári demokráciába. Évszázados elma- 
radottságú, feudális, abszolutisztikus politikai hagyományokat örököltek, egyi- 
kük-másikuk közelmúltjában félfasiszta vagy fasiszta diktatúrák is előtérbe 
kerültek. A néptömegek társadalmi reflexeiben múltjuk során nem fejlődött 
ki a közösségi aktivitásnak és az egyéni felelősségérzetnek az az ötvözete, amely 
széles társadalmi bázist teremtene a társadalmi szinten fegyelmezetten koor- 
dinált, emellett nagyfokú helyi vállalkozószellemet magában foglaló, területi és 
vállalati autonómiák számára. 

Ezért, jobb híján, fennmaradtak a népi állam keretén belül is a merev hierar- 
chikus kapcsolatok, amelyek a gazdaság területén akadályozzák a vállalkozó- 
szellem kifejlődését. Sajátos, torz fogalmak kezdtek kialakulni a demokráciáról : 
sokan a nálunk soha ki nem próbált polgári demokráciát a fgyelem és felelős- 
ség nélküli individualista paradicsomként képzelik el, a demokrácia szocialista 

válfaját pedig jogcímnek tartják arra, hogy bárki a közösség anyagi és szellemi 
javaiból kemény munka nélkül is részesedjék. 

A szocializmus egyik legnehezebb, de elkerülhetetlen feladata a polgári de- 
mokrácia előiskoláját nélkülöző népek körében a szocialista demokrácia kifor- 
málása. Enélkül nem fejleszthető ki az az , ötlési-döntési-végrehajtási-ellenőr- 
zési szervezet", amely a vezetők és a vezetettek partneri típusú munkamegosztá- 
sán alapul, s amelytől idegenek mind a merev hierarchikus függelmi viszonyok, 
mind pedig a felelőtlen és fegyelmezetlen individualizmus anarchisztikus 
uralma. 


A szocialista árugazdaság 


Kétségtelen, hogy a szocializmus és az árugazdaságnak Marx által érzékelt és 
megértett válfaja összeférhetetlen egymással; mégpedig azért, mert az az áru- 
gazdaság az egyéni középvállalkozó képére és hasonlatosságára volt teremtve. 
Ez a fajta áru-pénzmechanizmus már a mai kapitalizmus számára is történe- 
lem ; neoliberális hirdetői sem veszik komolyan (hacsak nem a nagy monopolista 
centrumok mágneses terébe bevonandó országok számára szánják, ideológiai 
exportáruként!). Amikor tehát Marx saját korának piacát nem tudta vázlatos 
szocializmus-modelljébe foglalni — ilyen értelemben teljesen helyes következ- 
tetésre jutott. 

A gyakorlat azonban minden kétséget kizáróan bebizonyította, hogy a szocia- 
lizmus tőrőlmetszett árugazdaság. Nem az áru-érték-pénz formákat puszta kal- 
kulációs módszerként használó naturálgazdaság, hanem valóságos árutermelők 
valóságos áruviszonyainak hálózata. Ezek az árutermelők azonban 19. század- 
beli elődeiktől gyökeresen eltérő körülmények között gazdálkodnak. 

Az eltérések egyik csoportja jellegében hasonló ahhoz, amely a mai kapitaliz- 
must a csaknem másfél évszázaddal ezelőtti kapitalizmustól elválasztja, tehát: 

6 az árukapcsolatok egymástól gyökeresen különböző erejű, lehetőségű és 
felelősségű árutermelő egységek között létesülnek, a munkamegosztás mély ver- 
tikumában. Vagyis óriások és törpék, stratégia-orientált és taktika-orientált, vi- 
lágpiaci méretekben és helyi piaci méretekben gondolkodó és cselekvő egysé- 
gek állnak egymással többé-kevésbé tartós technológiai kapcsolatokat igénylő 
munkamegosztásban, dolgoznak egymás számára a K-tF és a termelés területén. 


0 a termelői és a fogyasztói piac kereslete gyorsabban változik, mint aho- 
gyan az állóeszközállomány amortizálódik, következésképp a zavartalan és ha- 
tékony újratermelés óriási likvid termelésíitényező-tartalékok rendelkezésre dál- 
lását igénylik; 

0 a kutatás-fejlesztés-termelés hatósugara óriási méretűvé vált, a hibás piaci 
és fejlesztísi döntések kockázata igen nagy, vállalati és makro-ökonómiai szin- 
ten egyaránt. Ennek következtében a gazdaság ex-ante információigénye mieg- 
nőtt, és az újratermelés minimális biztonsága szempontjából meghatározóvá 
vált; egyben a számítógépek és a számítástechnika alkalmazásba vétele lehető- 
vé teszi — az ex-ante információkra támaszkodva — a lehetséges döntési va- 
riánsok piaci következményeire vonatkozó forgatókönyvek sorozatainak leját- 
szását ; 

0 a bankhálózatnak és az államnak, mint a heterogén gazdaság társadalmi 
szintű koordinátorainak és stratégáinak szerepe megnőtt, e szerepük sikeres 
betöltésére vonatkozó módszertanuk kialakult. 

Az ex-post piaci jelzések döntés-determináló szerepe, az egyéni vállalkozó 
félig-meddig szatócsi léptékű üzleti raffinériája a modern gazdaságban már 
csak a kisvállalati szektorban bír gyakorlati jelentőséggel (ott persze nem el- 
hanyagolható és népgazdasági szempontból sem lebecsülendő!). Az újratermelés 
gerincét alkotó és a társadalom sorsát hosszabb távon egyértelműen eldöntő 
nagyvállalkozási szektorban túlhaladott dolog. Ideológiai és közgazdasági éle- 
tünkben ugyan időről időre új életre kel, ez azonban nem vehető komolyabban, 
mint a divatban és a kultúrában felbukkanó nosztalgia-hullámok (amelyekkel 

egyébként a közgazdasági szabadverseny-divatok gyanús időbeli párhuzamos- 
sággal esnek egybe). 

A nagyvállalatoknak a bankok és az állam által kiválóan koordinálható háló- 
zata a modern gazdaság viszonylagos, de nagyon is érzékelhető önmozgással és 
öntörvényekkel rendelkező alrendszere, mégpedig olyan alrendszere, amelynek 
meghatározó jelentősége van az egyéb alrendszerek (közép- és kisvállalatok 
hálózata, K-t-F szektor, szolgáltatási és infrastrukturális szféra, külgazdasági 
kapcsolatok stb.) irányában. Tévedés ne essék: a nagyvállalati szektor is való- 
ságos áruviszonyok között működik, ám ezek sajátos, az exr-ante információk- 
kal mélyen áthatott, vagyis hosszú távú, egymás között és makro-ökonómiai 
szinten szinkronba hozott, fejlesztési és piaci döntéseket is reálisan lehetővé te- 
vő áruviszonyok. 

A létező szocialista gazdaságok még akkor is modern szerkezetek, ha műsza- 
ki szintjük és működési hatékonyságuk egyelőre nem éri el a legfejlettebb 
amerikai, nyugat-európai vagy japán gazdaságét. Ostobaság volna valamiféle 
,szabadverseny-skanzent" teremtenünk belőlük, erre a relatív műszaki, haté- 
konysági elmaradottságra hivatkozva. 

Az eltérések másik csoportja abból adódik, hogy a szocialista gazdaságban a 
termelőkapacitásoknak az a legnagyobb hányada, amelynek működtetése és 
fejlesztése társadalmi erőfeszítést követel, megszűnt magántulajdonként létez- 
ni. A tőkék valamilyen formában kollektív tulajdonná váltak, a dolgozók kol- 
lektív vállalkozásaiként működnek. Ez három lényeges tartalmi sajátosságot 
takar. Egyrészt azt, hogy a szocialista vállalat kollektív vállalkozás a dolgozók 
megélhetésének és e megélhetés javításának biztosítására, s mint ilyen szemé- 
lyi jövedelem-centrikus indíttatású; másrészt azt, hogy a szocialista vállalat 
valódi — üzleti — vállalkozás, s mint ilyen felhalmozni, terjeszkedni, innoválni 
hajlamos, vagyis nyereség-centrikus; végül azt, hogy a szocialista vállalat a 
szélesebb értelemben vett közösség gazdasági potenciáljának szerves része, s 
mint ilyennek alkalmazkodnia kell az országos taktikai és stratégiai érde- 
kekhez. 

A három tulajdonság (mozgatóerő) a vállalatban egymással összefonódva 
egymástól elválaszthatatlanul létezik, noha hatáserősségük térben és időben 
nagyon is változékony lehet. Van, amikor a vállalat , kenyérkereső" jellege do- 
minál; van, amikor a dinamikus vállalkozás-jelleg kerül előtérbe; és nem el- 
képzelhetetlen olyan helyzet sem, amikor a , közszolgálati" funkció rendeli alá 
magának a másik kettőt. Nem létezhetnek azonban egymás nélkül: a , köz- 
szolgálati" funkció elsekélyesedik, és Így — végül is — silány , kenyérkereseti" 
lehetőségeket kínál, ha nincs telítve vállalkozással; a , kenyérkereseti" funk- 
ció vegetálássá sekélyesedik, ha nem egy országos méretekben koordinált, pezs- 
gő vállalkozás keretében folyik; a kollektív vállalkozók megélhetése a vak vé- 
letlen kezébe kerül, ha társadalmi szinten nincs szinkronba hozva egy nemzeti 
méretű közjó felé való tudatos haladás érdekében. 


A jobb megélhetésért folyó, vállalati méretekben kollektív vállalkozásként, 
országos méretekben összehangolt és stratégiailag vezérelt, taktikailag pedig 
folyamatosan korrigált nemzeti újratermelésként megjelenő társadalmi tevé- 
kenység tehát minden ízében árutermelés és minden ízében tervgazdaság; 
egyik elválaszthatatlan a másiktól. A tervszerűséget és az árugazdaságot nem 
lehet — és nem is szabad — sem egymástól külön álló, netán egymással szem- 
ben álló jelenségeknek felfogni, és nem szabad ezek sterilizált kategóriáit egy- 
mással elegyíteni. A szocialista árugazdaság nem szocialista, ha nem tervszerű; 
a szocialista tervgazdaság nem tervszerű, ha nem árugazdaság. 

Egyébként a , sterilizált" áruviszonyok — a tapasztalat szerint — óhatatlanul 
közelednek a szabadverseny-nosztalgia absztrakt modelljéhez: a ,,sterilizált" 
tervszerűség pedig a tisztviselőhad által vagy kibernetikus úton vezérelt , nép- 
gazdaság-robot" utópiájához. A teremtő gyakorlat halála az, ha két, egyenként 
is katasztrofálisan használhatatlan modell között lavírozva ezeket eklektikusan 
keverni kénytelen: az eredmény ti. egy még használhatatlanabb modell Wetkx 


34 KOZMA FERENC , 


Mindezeket végiggondolva tudjuk értékelni és használni Marx áru- és piac- 
elméletét: azét a Marxét, aki nem Smith és Ricardo epigonja volt, és végkép- 
pen nem számítható Milton Friedman múlt századbeli előfutárának. Feltárván 
az árutermelés általános modelljét, és alkalmazván azt saját korának kapitaliz- 
musára, Marx nem csodálója, hanem kérlelhetetlen bírálója volt kora gazda- 
sági mechanizmusainak. Am sohasem ösztökélte a társadalmat a ,régi szép 
idők" felé való visszakozásra, és nem volt utópista álmodozó sem. Ebben is örök 
példakép. 

Ha napjaink realitása arra a következtetésre juttatott bennünket, hogy a szo- 
cialista társadalom a kollektív árutermelők világa, ne késlekedjünk levonni a 
következtetéseket; s mivel ugyanezek a realitások követelik a kollektív áruter- 
melők tervszerű koordinálását, ne essünk pánikba. Semmi egyebet sem észlel- 
tünk, csak azt, amit Marx egész életműve fennen hirdetett: világunk ellent- 
mondásosságát. Ezt az ellentmondásos jelleget nem tudjuk huszárvágásokkal 
felszámolni. A szocializmus árugazdaság-lényegét nem áldozhatjuk fel fejlő- 
désünk és vívmányaink súlyos sérelmének kockázata nélkül egy absztrakt terv- 
szerűség oltárán; de a kollektív árutermelők tervszerű koordinációját sem dob- 
hatjuk ki a hajónkból társadalmunk szocialista jellegének súlyos veszélyezteté- 
se nélkül. Gazdasági gyakorlatunk a térben és időben megfelelő mozgásformát 
keresi annak érdekében, hogy sikeresen együtt tudjunk élni ezzel a kettős adott- 
ságunkkal, és fejlődésünk javára fordíthassuk azt a feszültséget, amelyet egy- 
szer s mindenkorra megszüntetni nincs módunkban. 


Ferenczy Béni: Marx (1934) 


WIENER GYÖRGY: 


A tulajdon marxi felfogása 


A tulajdon a marxista társadalomelmélet, a materialista történetfelfogás 
egyik központi kategóriája, mely a termelési viszonyok rendszeréhez, a társa- 
dalom gazdasági alapzatához tartozik. A különféle szaktudományokban és a hét- 
köznapi gondolkodásban azonban e fogalomnak teljesen más a jelentése: embe- 
rek és dolgok viszonyát, elkülönült árubirtokosoknak dolgok feletti korlátlan 
hatalmát fejezi ki, illetőleg olyan elvont, egyének közötti kapcsolatokat, melye- 
ket a politikai hatalom, a törvényhozói akarat hív életre. E megközelítésekben 
a tulajdon egyben történelem feletti, az ember biológiai-pszichológiai természe- 
téből fakadó intézményként jelenik meg, melynek formáit legfeljebb a , tulaj- 
don eszméjének" fejlődése vagy a politika, az állam erőszakos beavatkozása vál- 
toztatja meg. 

Az ilyen nézetek múlt századi képviselőivel vitatkozva Marx úgy érvelt, hogy 
,a tulajdon minden történelmi korszakban másképpen és egészen különböző 
társadalmi viszonyok között fejlődött... A tulajdont mint független viszonyt, 
külön kategóriát, mint elvont és örök eszmét meghatározni akarni — ez csak 
a metafizikának vagy a jogtudománynak az illúziója lehet."! A marxi felfo- 
gásban tehát a tulajdon olyan intézmény, mely a társadalmi termelés egyik 
szükségszerű mozzanatát alkotja, s így formája a termelés jellegének átalakulá- 
sával együtt változik. Ezért. a tulajdon fogalma sem lehet teljesen általános, 
történelem feletti kategória, hanem a fejlődés során végbement alakváltozáso- 
kat is meg kell ragadnia. 


A tulajdon mint termelési, illetve jogviszony 


A marxi tulajdonelmélet kiindulópontja a termelés, a reális elsajátítás fo- 
lyamata, mely a fogalomképzés e legáltalánosabb szintjén természetesen min- 
den történelmi vonatkozásától megfosztott, általában vett termelés. ,, Minden 
termelés a természet elsajátítása az egyén által egy meghatározott társadalmi 
formán belül és annak révén. Ilyen értelemben tautológia azt mondani, hogy a 
tulajdon (tulajdonbavétel, elsajátítás) a termelés egyik feltétele." E felfogás- 
ban a termelés elválaszthatatlanul kötődik a tulajdonhoz, mely a természet át- 
alakításának, a reális elsajátításnak eredményeként jelenik meg, s így a terme- 
lőnek a termék feletti hatalma a munkán alapul. A reális elsajátítás azonban 
nem egyszerűen ember és természet kapcsolatát, a társadalmi összefüggések- 
től elválasztott munkafolyamatot jelenti, mivel az egyén mindig társadalmi 
lényként, egy közösség tagjaként viszonyul termelésének objektív feltételeihez. 


1 Marx: A filozófia nyomorúsága. MEM 4. köt., 158. old. Marx megjegyzése egyébként közvet- 
lenül Proudhonnak azt az állítását bírálta, hogy , a földjáradék eredete, akárcsak a földtulajdoné. 
hogy úgy mondjam, gazdaságon kívüli: lélektani és erkölcsi megfontolásokon alapul, amelyek 
csak igen távoli vonatkozásban vannak a gazdaság termelésével". 

2 Marx: A politikai gazdaságtan bírálatának alapvonalai. Első rész. MEM 461. köt.., 15. old. 

Sőt, mint később részletesebben is kifejtjük, Marx szerint a természetadta, ősi 
közösségeket még nem a munka hívta életre, hanem éppen azok jelentek meg a 
termelés, a tulajdonbavétel előfeltételeként. Ezért gendolatmenetében a tulaj- 
don eredetileg készen talált természeti objektum, mely csupán a munkaanyag- 
ként és eszközként való használat következtében vált tételezett tárggyá. 


Az elsajátítás reális jellegének kiemelésével Marx élesen elválasztotta egy- 
mástól a termelési, illetőleg a jogviszonyként kifejeződő tulajdont, s így cáfolta 
azt a felfogást, mely — a jogi gondolkodásmódhoz kötődve — e kategóriát aka- 
rati viszonyként vagy egy eszme fejlődéseként ábrázolta. A gyakorlati tevékeny- 
ség során kialakult viszonyokat csak később rögzítik törvényként; ezzel azon- 
ban a tulajdon egyszersmind jogviszonnyá is válik, melynek megváltoztatása 
később már tudatos cselekvést igényel. Ezért a termelési viszonyokban végbe- 
ment módosulások mindig a tulajdonnal összefüggő politikai harcokhoz vezet- 
nek. Ugyanakkor a rögzítés nem terjed ki a tulajdon valamennyi mozzanatára, 
s így az a jogi forma változatlansága ellenére jelentős mértékben átalakulhat. 


Marx azonban a tulajdont nemcsak reális elsajátításként definiálta, hanem e 
kategória legáltalánosabb, minden eddigi történelmi korszakra jellemző moz- 
zanatai közé sorolta az idegen munkaerő feletti rendelkezést is.? A tulajdon e 
mozzanatát mind a prekapitalista, mind a tőkés társadalmakban a saját mun- 
kára alapozott elsajátításból vezette le, bizonyítva, hogy az eredeti közösségi 
földtulajdon, illetőleg a magántulajdon egyaránt magában rejti azt a lehetősé- 
get, hogy mások többlettermékének elvonásává alakuljon át. , A törzsiségen 
(amelybe a közösség eredetileg feloldódik) nyugvó tulajdon alapfeltétele — az, 
hogy a törzs tagjának kell lenni — a törzs által meghódított idegen, alávetett 
törzset tulajdonnélkülivé teszi, és a maga újratermelésének szervetlen felté- 
telei közé veti, amelyekhez a közösség mint az övéihez viszonyul. Rabszolga- 
ság és jobbágyság ezért csak a törzsiségen nyugvó tulajdon további fejlődé- 
sei." Ilyen körülmények között az idegen munkaerő feletti rendelkezés uralmi- 
szolgasági viszonyok alakját ölti, s nemcsak a munka termékét, hanem több- 
nyire magát a termelőt is elsajátítják, mások tulajdonává teszik. 

Ezzel szemben a tőkés társadalomban a saját munkán nyugvó tulajdon csere 
utján, a személyi függetlenség fennmaradása mellett válik idegen munka elsa- 
játításává, ami egyben azt is jelenti, hogy a gazdasági alávetettség és a politikai 
uralom intézményesen elkülönül egymástól. E különbség egyik döntő okát Marx 
abban látta, hogy a tőkés termelés előtti társadalmi formákban — az idegen 
munkaerő feletti rendelkezés kifejlődése ellenére — a munka és a tulajdon 
eredeti egysége csak kivételes esetekben bomlott fel, s ezért akkor a többlet- 
termék elsajátításának a gazdaságon kívüli kényszereszközeit is alkalmazni kel- 
lett. E kényszer azonban egyáltalán nem vagy alig vezetett idegen munka felet- 
ti közvetlen parancsnoklás kialakulásához, hiszen ennek előfeltétele az, hogy 
a munkások mások tulajdonában levő termelési feltételekkel dolgozzanak. 


Az idegen munkára alapozott tulajdon legkiteljesültebb alakzata az, mely- 
ben a termelés irányítása és a többlettermék elvonása, a rendelkezés és az el- 
sajátítás egyazon társadalmi egyén (csoport) funkciójaként lép fel. Ilyenkor a 
tulajdont valóban azonosíthatjuk a rendelkezési-elsajátítási viszonyokkal, bár 
ez az elvont — Marxnál egyébként teljesen hiányzó — kategória a fogalmi ap- 
parátust új elemekkel nem gazdagítja. A többlettermék elsajátítása azonban 
egyáltalán nem feltételezi, hogy a tulajdonos közvetlenül részt vesz a terme- 
lési folyamatban s ennek keretében idegen munkaerő felett parancsnokol. E 
funkció eleve hiányozhat, illetőleg elkülönülhet az elsajátítástól, így a tulajdon 
— a marxi fogalomhasználat szerint — névleges tulajdonná válik. A tulajdon e 
harmadik, pusztán az idegen munka elsajátítására korlátozódó mozzanatát 


3 , A családban levő, persze még nagyon kezdetleges, latens rabszolgaság az első tulajdon, 
amely egyébként ítt már tökéletesen megfelel a modern közgazdászok definíciójának. amely 
szerint a tulajdon idegen munkaerő feletti rendelkezés." Marx—Engels: A német ideológia 
MEM 3. köt., 35. old. 

4 Marx: A politikai gazdaságtan bírálatának alapvonalai. Első rész. MEM 461. köt., 372. ola. 

Marx általános síkon nem definiálta, a földjáradék- és a kamatelmélet kifejté- 
sekor azonban részletesen vizsgálta a névleges tulajdon különféle alakzatait. 

A névleges tulajdont a mezőgazdaságban úgy jellemezte, hogy az — tőkés 
viszonyok között — ,nem termelők tiszta magántulajdona a természet felett, 
puszta tulajdoni jogcím a földre" mely a földtulajdon más gazdasági formái- 
hoz hasonlóan, földjáradékban realizálódik. A földtulajdon névleges jellegét 
azokban a prekapitalista gazdasági viszonyokban is kimutatta, melyekben az 
uralmi-szolgasági kötelékek a járadék elvonásában merültek ki, s lényegében 
nem befolyásolták a termelés folyamatát. Ebben az esetben — mint ezt később 
részletesebben is tárgyaljuk — a földdel és más munkaeszközökkel elsődlegesen 
a termelők rendelkeztek, s velük szemben az állam, illetőleg a magánföldesúr 
névleges tulajdonosként jelent meg. 


Ugyanakkor a marxi elméletben, a szoros értelemben vett termelés szempont- 
jából, a pénzzel kereskedő tőkés, az uzsorás és a bankár is pusztán az elsajátító 
funkcióját tölti be. , Minőségileg tekintve a kamat értéktöbblet, amelyet a tőke 
puszta tulajdona szolgáltat, a tőke mint tőke hoz, jóllehet tulajdonosa kívül 
marad az újratermelési folyamaton . . "ff E megfogalmazást természetesen nem 
értelmezhetjük úgy, hogy Marx elvileg kizárta a banktőke részvételét a kapi- 
talista vállalatok üzletpolitikájának alakításában. A profit és a kamat sajátos 
vonásainak elemzésekor csupán arra mutatott rá, hogy az értéktöbblet egy 
része már a tőkés termelés kezdetén függetlenedhet a tényleges gazdálkcdástól, 
s a fejlődés tendenciája éppen az, hogy a vállalkozás és az elsajátítás, a tőke- 
funkció és az értéktöbbletszerzés — mind a személyek, mind a társadalmi osz- 
tályok szintjén — különválik egymástól. 

A marxi tulajdonfogalom legáltalánosabb elemeit vizsgálva eddig még nem 
tárgyaituk a klasszikus értelemben felfogott rendelkezés, az elidegenítés jogát. 
Ennek oka az, hogy Marx az elidegenítést, a termék áruvá változtatását nem 
tekintette a tulajdon elvont, valamennyi termelési módra jellemző sajátossá- 
gának. E tulajdonelméletben az eladás, az értékesítés nemcsak a köz-, hanem 
a magántulajdon elvontabb meghatározásaiból is hiányzik, a magántulajdon az 
egyszerű forgalom előfeltétele, de ez utóbbi nem feltétele, hanem következmé- 
nye a magántulajdonnak. Ezért elnagyoltnak tűnik az a hazai szakirodalomban 
elterjedt nézet, hogy Marx a tulajdont lényegében a magántulajdonnal, azt 
pedig az árutulajdonnal azonosította, s tulajdonelméletét a szabad piaci gazdál- 
kodáson nyugvó klasszikus kapitalizmus viszonyaira alapozta. 

A marxi koncepcióban a saját munkára épülő reális elsajátítás, az idegen 
munkaerő feletti parancsnoklás és a puszta jogcímként megjelenő többletelvo- 
nás a tulajdonnak a szocialista-:kommunista társadalom előtti valamennyi kor- 
szakát jellemzi, s ezért ezen elemek létezése, illetőleg hiánya alapján a tulajdon 
történelmi fejlődési folyamatát nem tagolhatjuk. A munka és tulajdon egysége 
ugyan legerőteljesebben a prekapitalista formációkban, a munka tulajdonnél- 
külisége pedig elsődlegesen a tőkés társadalomban érvényesül, de az előbbiek- 
ben is kifejlődik az idegen munka feletti, közvetlen vagy névleges rendelkezés, 
s az utóbbiban is fennmarad a saját munka elsajátításán nyugvó kisáruterme- 
lés. A tulajdon egyes történelmi formáit s az azokra épülő" termelési módokat 
valójában az különbözteti meg egymástól, hogy a tulajdonbavételt milyen jel- 
legű közösségek és egyének végzik, ennek során milyen objektív termelési fel- 
tételeket sajátítanak el, s tevékenységüket milyen társadalmilag kialakult cé- 
lok, motívumok szabályozzák." A tulajdon, mint az egyes termelési módok bá- 


5 Marx: A tőke. III. könyv. MEM 25. köt., 602. old. 

6 Uo., 355. old. 

7 Ezt az összefüggést Marx termelésiímód-elmélete alapján Tőkei Ferenc úgy fogalmazta meg. 
hogy ,.a termelés szubjektív előfeltételét csak mint egyéneket, mégpedig egymással ilyen vagy 
olyan módon közösségeket alkotó egyéneket szabad felfognunk. Igy a termelési mód totalitá- 
sának három fő mozzanata: az egyének, mindenkori közösségeik és a termelési eszközök 

. egyik mozzanatról sem mondhatunk semmit a másik kettő és az azokkal való viszony meB- 
határozása nélkül, és megfordítva, akármelyikük meghatározása egyértelmű a másik kettő és a 
hármas viszony meghatározásával." Tőkei Ferenc: A társadalmi formák elméletéhez. In.: A tár- 
sadalmit formák marxista elméletének néhány kérdése. Kossuth Könyvkiadó, 1977.. 58—59. old. 

zisa, tehát úgyszintén különös formameghatározottságú jelenségként nyilvánul 
meg, s a marxi elmélet a különböző társadalmi formákat éppen az előbb fel- 
sorolt, történelmileg változó sajátosságok alapján írja le. 


A tulajdon a prekapitalista társadalmakban 


A történelmi fejlődés kezdetén, az őstársadalmakban a tulajdon , egy törzs- 
höz (közösséghez) tartozást jelent (benne szubjektív-objektív létezéssel bírást), 
valamint ennek a közösségnek a földhöz, a talajhoz mint az ő szervetlen tes- 
téhez való viszonyulása közvetítésével az egyénnek a földhöz, a termelés ősfel- 
tételéhez — minthogy a föld nyersanyag is, szerszám is, termék is — mint az 
egyéniségéhez tartozó előfeltételekhez, egyénisége létezési módjaihoz való vi- 
szonyulását."§ Marx egy másik megfogalmazása szerint e társadalmi fejlettségi 
fokon a tulajdon abban fejeződik ki, hogy az ember — egy természetadta közös- 
ség tagjaként — úgy viszonyul természeti termelési feltételeihez, mint amelyek 
hozzá tartoznak, az övéi. Ezek a feltételek eredetileg nem a munka eredménye- 
ként jöttek létre, hanem készen talált állapotban váltak a közösségi tevékenység 
eszközévé és tárgyává. Ilyen körülmények között — mint ezt Marx többször is 
hangsúlyozta — a tulajdon csupán a termelés, a reális elsajátítás folyamatában 
valósult meg. Mivel a tulajdont a munka közvetítette, a személyes használati 
tárgyak készítőjük egyéni tulajdonát képezték, az alapvető termelési eszköz, a 
föld pedig azé a közösségé lett, amelyik elfoglalta, megszállta. A modern nép- 
rajzi kutatások e marxi megfogalmazások lényegét egyértelműen megerősítik, 
bizonyítva, hogy a jelenleg ismert valamennyi társadalmi tagozódás előtti, va- 
dászó-gyűjtögető népnél a föld az elemi közösségi egység, a területi csoport kol- 
lektív tulajdonát alkotja.? A neolit forradalom után kifejlődött primitív föld- 
művelő és nomád állattenyésztő társadalmakat úgyszintén a föld közösségi tu- 
lajdona jellemezte, bár e népeknél a termelés, a reális elsajátítás során már 
megjelent az időleges, esetenként örökletes földmagánhasználat. 

Az első osztályjellegű társadalom, az , ázsiai" termelési mód kialakulása az 
alapvető földtulajdonviszonyokat lényegében érintetlenül hagyta. E társadalmi 
. formában a földet továbbra is kizárólag a törzs, illetőleg a faluközösség tagjai 

használhatták, s ezért a marxi koncepcióban még az örökletes magánbirtoklás 

sem válhatott földmagántulajdonná. Az , ázsiai" termelési mód alapvető sajá- 
tossága Marx szerint éppen az, hogy a kizsákmányolás, az idegen munka el- 
sajátítása a föld ősi, közösségi tulajdona alapján szerveződött meg. Az eredeti, 
közösségi földtulajdonnak ugyanis még nem mond ellent az, hogy , mint a leg- 
több ázsiai földforma esetében, a mindezen kis közösségek felett álló összefog- 
laló egység jelenik meg felsőbb tulajdonosként vagy egyetlen tulajdonosként, 
a valóságos községek ennélfogva csak örökös birtokosokként".10 

Marx elméleti teljesítménye tehát nem az , ázsiai? társadalmak despotikus jel- 
legének leírása — ezt már jóval előtte mások is kimutatták —, hanem annak 
feltárása, hogy az összefoglaló egység, az állam földtulajdonának hátterében 
alapzatként a törzsi vagy a faluközösségi tulajdon húzódott meg. Ezt az össze- 
függést az újabb kutatások jelentős tényanyaggal bizonyították, s ezért a despo- 
tizmust egyáltalán nem vagy csupán nagyon felületesen jellemezhetjük a föld 
állami monopóliumával és a politikának a gazdaság feletti , uralmával". A des- 
pota ugyanis eredetileg nem volt a föld kizárólagos tulajdonosa, és a közös 
birtoklást sem az ő rendelkezései hívták életre. A főnöki, majd az azt felváltó 
állami tulajdon kezdetben az uralkodó nagycsaládi, illetőleg nemzetségi par- 


8 Marx: A politikai gazdaságtan bírálatának alapvonalai. Első rész. MEM 46. köt.. 371. old. 

8 Az elmúlt száz év legfontosabb néprajzi kutatásainak eredményejt összegezve Láng János 
azt írja, hogy , az egyes csoportok vadászterületei határainak pontos megállapítása, a határo- 
kon belül fekvő területnek kizárólag a csoport tagjai által történő használata, a határoknak és 
a kizárólagos használati jognak elismerése, vagyis a kollektív földtulajdon jellemzi egészen 
általánosan a gyűjtögető-vadászó népek társadalmait." Láng János: Az őstársadaimak. Gondolat 
Könyvkiadó. 1978. 40. old. 

10 Uo.. 357. old. 

cellájára korlátozódott, melyet részére a közösségek tagjai műveltek meg. Az 
állami földtulajdon eleinte általában hódítások révén gyarapodott, s csak ké- 
sőbb, nagyon lassan terjedt ki az egész földterületre. E forma azonban még 
ekkor is inkább névleges tulajdont jelentett, mely a közmunka-kötelezettség- 
ben, illetőleg az adóban, a földjáradék egyedüli , ázsiai" módjában realizáló- 
dott, s csak egészen kivételes esetekben vezetett a faluközösségek használati- 
birtoklási viszonyainak módosításához. 

Az , ázsiai" termelési módban a földmagántulajdon egyáltalán nem, vagy 
csupán csökevényesen, alárendelt mozzanatként fejlődött ki. Marx az uralkodó, 
a despota földtulajdonát nem tekintette magánjellegűnek, sőt azt állította, hogy 
ez a berendezkedés kizárja a földmagántulajdon megjelenését. E társadalmi 
formában , az állam a legfőbb földesúr. A szuverenitás itt nem más, mint nem- 
zeti méretben összpontosított földtulajdon. Ezért ebben az esetben nincs is sem- 
miféle földmagámntulajdon, bár mind a magán-, mind a közös földbirtoklás és 
haszonélvezet fennáll." Az uralkodó földtulajdona a marxi felfogásban azért 
nem magánjellegű, mert a földjáradékot, a puszta jogcím realizálódását a közös- 
ség képviselőjeként élvezte, vagyis a föld társadalmi funkciójához, nem pedig 
személyéhez kötődött. Ebből következik, hogy az uralkodó által adományozott 
hivatalnoki földek sem voltak magánjellegűek, hiszen azokat valamilyen állami 
tisztség betöltéséért járó fizetségként adták, általában a funkció betöltésének 
időtartamára. A hivatalnoki földhasználat — az állami földtulajdon keretében 
— többnyire pusztán a járadékadó egy meghatározott hányadára való jogcím- 
ként jelent meg, s így az uralkodó valójában nem is földet, hanem inkább jára- 
dékrészt adományozott az államapparátus tagjainak. 

Marx szerint a földmagántulajdon először az antik társadalomban fejlődött 
ki, s létrejöttének hátterében elsődlegesen a termelés, a reális elsajátítás felté- 
teleinek módosulása húzódott meg. Az antik földmagántulajdon azonban a mar- 
xi felfogásban eredetileg úgyszintén egy közösséghez tartozást előfeltételezett, 
bár ezt a közösséget — éppen a tulajdonforma változása miatt — már az jel- 
lemezte, hogy földmagántulajdonosokból állt. E kettős közvetítés, vagyis az az 
állapot, melyben a közösségi tagság, az állampolgárság és a földmagántulaj- 
donnal való rendelkezés kölcsönösen függött egymástól, mind az állami, mind 
a magántulajdonnak sajátos jelleget adott. Marx nem véletlenül fogalmazott 
úgy, hogy az antik állami föld, szemben az , ázsiai" típusú, többnyire a falu- 
közösségi birtoklásra rárakódó, névleges despota-tulajdonnal, a község tagjai- 
tól elkülönült, s így a magántulajdonosok mellett különös gazdasági létezéssel 
bírt. Az antik közföldet eredetileg csupán az állam képviselői birtokolhatták : 
,minthogy a patrícius magasabb fokon képviseli a közösséget, ő az ager publicus 
possessora és azt cliensei stb. útján használja (lassanként el is sajátítja). Ily 
módon — a marxi felfogás szerint — az állampolgárokkal szemben kirekesztő, 
monopoljellegű állami tulajdon a közföldet ténylegesen birtokló patríciusok 
számára pusztán névleges tulajdonként jelent meg, s fokozatosan úri földmagán- 
tulajdonná változott át. 

Az állami tulajdon magánelsajátítását egyrészt az tette lehetővé, hogy az ál- 
lam képviselői a földet nem konkrét hivatali tisztségük, hanem előkelő szár- 
mazásuk (és a megművelést biztosító rabszolga- és ingó vagyonuk) alapján birto- 
kolhatták, s így az egyre inkább személyükhöz kötődött. Másrészt az állam kép- 
viselői maguk is földmagántulajdonosok voltak, s hivatali tevékenységük rész- 
ben e minőségük védelmét is szolgálta. Ez az úri földmagántulajdon alapvetően 
idegen munkaerő feletti rendelkezésben, a cliensek, a rabszolgák, majd a colo- 
nusok többlettermékének (többletmunkájának) elvonásában fejeződött ki, s ese- 
tenként közel jutott a termelési folyamat irányításához, a munka közvetlen 
parancsnoklásához. Az antik közösség felbomlásával a nagy földbirtok teljesen 
kifejlődött, árujellegű magántulajdonná vált, mely később — igaz, áruminőségét 
elvesztve — hozzájárult egy új termelési mód, a feudalizmus kialakulásához. 


11 Marx: A tőke IH. könyv. MEM 25. köt., 745. old. 
12 Marx: A politikai gazdaságtan bírálatának alapvonalai. Első rész. MEM 46. köt.. 362. old. 

A marxi felfogásban a korai, saját munkán nyugvó antik földmagántulajdon 
csak abban különbözött az , ázsiai" jellegű magánhasználattól, hogy a megmű- 
velés, a reális elsajátítás közösségi elemei teljesen eltűntek, s — jórészt ennex 
következményeként — a parcella a családon belül végérvényesen átörökíthető- 
vé vált. Az elidegenítés jogát tehát egyáltalán nem sorolta a magántulajdon 
szükségszerű mozzanatai közé, sőt úgy fogalmazott, hogy a közösségi előfelté- 
telezettség miatt ,a föld még ott is, ahol magántulajdonná lett, csak korlá- 
tozott értelemben csereérték".8 Az egyén azonban magántulajdonát e korlá- 
tozottság ellenére elveszthette; a fejlődés folyamán az antik parasztság fokoza- 
tosan föld nélküli proletariátussá alakult át, s így a birtokok koncentrációja 
a magánföldek szférájában is végbement. 

Marx e folyamatot részben a népesség szaporodásával, részben pedig a há- 
borúkkal magyarázta, melyeket bizonyos fokig éppen a túlnépesedés, a fennálló 
tulajdonviszonyok mellett szükségszerűen jelentkező földhiány kényszeritett 
ki. A koncentráció alapvető eszköze az uzsoratőke volt, mely éppen a , korlá- 
tozott csereérték" bázisán játszott különösen jelentős szerepet. A munka és a 
tulajdon szétválása az antik közösség bomlásának részét alkotta. Az ókori pro- 
letár azonban továbbra sem szakadt el az állam , fogyasztói alapjától", s ezért 
a létfenntartási cikkek piaca, illetőleg a bérmunka általános kényszere nem 
alakulhatott ki. 

A marxi társadalomelméletben az egyetlen, valóban földmagántulajdonon 
nyugvó termelési mód a germán formából kifejlődött feudalizmus volt, melynek 
alapvető társadalmi viszonyai magántulajdonos egyének személyi kapcsolatai- 
ként jelentek meg. A földtulajdon eredeti formáját azonban még a germán 
társadalomban is a közvetlen köztulajdon képezte, mely a közösség jellegének 
átalakulásával vált az egyes családok magántulajdonává. A szétszórtan letele- 
pedett családfők kezdetben a törzs tagjaiként vették birtokba a földet, a vér- 
ségi kötelékek szétesése után azonban már földmagántulajdonos egyénekként 
hozták létre közösségeiket. Az egyéni földbirtoklás éppen azáltal változott át 
magántulajdonná, hogy ,a község ugyan magánvalóan, a nyelv, a vér stb. kö- 
zösségeként előfeltétele az egyéni tulajdonosnak ; másrészt mint létezés azonban 
csak közösségi célokra történő valóságos összegyűlésében létezik . .."" A közös- 
ség elkülönült létezésének hiánya abban is kifejeződött, hogy az egyes családi 
gazdaságok mellett fennálló közös földet a közösség valamennyi tagja magán- 
egyénként használhatta, s így az valóban az egyes tulajdonosok közös tulajdo- 
nát alkotta. A közföld a germán formában — az , ázsiai" és az antik társadal- 
makkal ellentétben — már nem megművelt terület, hanem csak erdő és legelő 
volt, mely a szántóföldi magángazdaságot egészítette ki, s fennmaradása az ál- 
lattenyésztés , reális elsajátítási" feltételeivel, e gazdasági ágazat konkrét üzem- 
módjával függött össze. 

A germán forma feudalizmussá fejlődése a mezőgazdasági és a katonai te- 
vékenység elkülönüléséhez, a paraszti és a lovagi életmód éles elhatárolódásá- 
hoz kötődött. A feudális uralkodó osztály eredetileg lovagi rendként szervező- 
dött meg, melynek tagjai — noha földmagántulajdont általában már korábban 
is birtokoltak — elsődlegesen királyi és hűbérúri adományok alapján, illetőleg 
a parasztok magánegyénekként történő alávetésével jutottak földhöz. (A job- 
bágyság másik formája az antikvitásból származott át, s a rabszolgák telekre 
ültetésével jött létre.) A feudalizmus marxi elméletében azonban nemcsak a 
hűbéri hierarchia különböző szintjein elhelyezkedő földesurak, hanem a job- 
bággyá vált parasztok is föld-magántulajdonosként jelentek meg, vagyis ere- 


13 Marx: A politikai gazdaságtan bírálatának alapvonalai. Második rész. MEM 46II. köt., 201. 
old. E marxi érvelés alapján Tőkei Ferenc megjegyezte: , Engels tévedett. amikor úgy gondolta. 
hogy a föld magántulajdona szükségképpen együtt jár a föld elidegenítésével. Az ejvont lehe- 
tőségével igen, de hogy e lehetőség valósággá válik-e. az mindig a földtulajdon struktúrájától és 
annak bázisán elért fejlettségi fokától függ. Világtörténelmi értelemben a föld csak a kapitalíz- 
mussal! lesz igazán csereérték: az antik forma bázisán később is csak korlátozott mértékben lesz 
adásvétel tárgyává, a feudális magántulajdonnak pedig egyenesen par excellence formája az €l- 
TAZSLeeztsái majorátus." Tőkei Ferenc: Antikvitás és feudalizmus. Kossuth Könyvkiadó. 

; . old. 

14 Marx: A politikai gazdaságtan bírálatának alapvonalai. Első rész. MEM 461. köt., 364. old. 

deti tulajdonosi minőségüket és járulékos faluközösségi szervezetüket a meg- 
változott feltételek mellett is megtartották. Ennek oka az, hogy a földdel to- 
vábbra is a közvetlen termelők rendelkeztek s így a reális elsajátítás síkján a 
paraszti földtulajdon vitathatatlanul fennmaradt." A földesúri tulajdon — a 
majorsági gazdálkodás bizonyos eseteitől eltekintve — csupán névleges tulajdon 
volt, puszta jogcím a termelők munka-, termék-, vagy pénzjáradékának elsajá- 
títására, s így a feudalizmus későbbi időszakában a járadék a földtől elkülönül- 
ten, önálló forgalom tárgyát is képezte. A feudális uralkodó osztály tevékeny- 
sége — keletkezésének módjával szoros összefüggésben — a magánjellegűvé 
vált állami funkciók betöltésére korlátozódott: , a hűbériség idején a főparancs- 
nckság háborúban és bíráskodásban a földtulajdon velejárója volt", s a föld- 
járadék e , társadalmi tisztségek" ellenszolgáltatásaként jelent meg. 

A marxi felfogás szerint az önálló szerszámtulajdon is csupán a feudalizmus- 
ban fejlődött ki. Ennek oka az, hogy a prekapitalista társadalmakban az alap- 
vető termelési ág a mezőgazdaság volt, s így a gazdaság más területeinek sajá- 
tosságait is a földtulajdon jellege szabta meg. Az ipari termelés esetében ez 
abban fejeződött ki, hogy a nyersanyag és a szerszám tulajdonát nem egysze- 
rűen a kézműves munka közvetítette, hanem e tevékenységnek a mezőgazdaság- 
hoz és az azon nyugvó közösségi formákhoz fűződő viszonya is. Az , ázsiai" és 
az antik társadalmakban az ipar és a mezőgazdaság felemás elkülönülése, a ka- 
tonai, vallási és luxuscélokra történő ipari termelés túlsúlya következtében a 
szakosodott kézművesek jó része állami, illetőleg úri műhelyekben dolgozott, s 
az önálló kisiparosok többsége is hozott anyagból, megrendelésre termelt. Ilyen 
feltételek mellett a munkatárgyak és eszközök általában a despotikus állam, 
illetőleg a rabszolgatartó patriciusok tulajdonában voltak, ami természetsze- 
rűen nem reális elsajátításon, hanem idegen munkaerő feletti rendelkezésen 
alapult. A szerszám és a nyersanyag termelői magántulajdona csupán a feuda- 
lizmusban alakulhatott ki, amikor az ipar és a mezőgazdaság közötti árucsere 
kifejlődése, a széles fogyasztópiac részére történő termelés lehetővé tette a sa- 
ját munkán, a kézműves különös szakismeretein alapuló szerszámtulajdon ön- 
állósulását. A berendezkedés egészét tekintve azonban e társadalmat is a mező- 
gazdasági termelés uralta, s ezért a városi kézművesség — önállósodása ellené- 
re — céhes szervezetében a germán típusú faluközösség viszonyait utánozta. 


A tőkés magántulajdon marxi értelmezése 


A marxi elméletben a tőkés gazdaság elemzése az egyszerű forgalomból indult 
ki, mely a társadalom felszíni mozzanataként bármely termelési módban kifej- 
lődhet. Az egyszerű forgalomban a cserélők mint tulajdonosok állnak szem- 
ben egymással, s mivel ennek keretében , idegen tárgyiasult munkát csakis 
egy egyenérték kicserélése által lehet elsajátítani, ezért az áru valójában nem 
lehet más, mint a saját munka tárgyiasulása, s ahogy a saját munka valójá- 
ban természeti termékek tényleges elsajátításának a folyamata, úgyanígy mint 
a tulajdoni jogcím jelenik meg."! A forgalom álláspontjáról a munka és a tu- 
lajdon szükségszerű egybeesését az idézi elő, hogy az áruk keletkezési folyama- 
ta kívül esik a forgalmon; a csere csupán másodlagos elsajátítás, melynek szem- 
pontjából közömbös, eredetileg milyen úton jutottak tárgyiasult munkához. 

Az egyszerű forgalom, mint elméleti kategória azonban a marxi életműben 
nemcsak a különös formájától megfosztott, elvont árucsere logikai vázát alkot- 
ta, hanem egy konkrét történelmi időszakra is vonatkozott, mely a klasszikus 
angol fejlődésben a középkori közösségek felbomlása és a tőkés ipari termelés 


15 Marx általában a jobbágyokat is földtulajdonosoknak nevezte, , Sohasem szabad meg- 
feledkeznünk arról, hogy maga a jobbágy nemcsak a házához tartozó földparcella tulajdonosa, 
habár szolgáltatásra kötelezett tulajdonosa, hanem a községi föld társtulajdonosa is volt." 
Marx: A tőke. I. könyv. MEM 23. köt., 671—672. old. (191. sz. jegyzet) 

16 Uo.., 312. old. 

HAT ele dést A politikai gazdaságtan bírálatának alapvonalai. Második rész. MEM 46/II. Kköt.. 
268—389. old. 


42 WIENER GYORGY 


létrejötte között helyezkedett el. E kisárutermelő társadalomban, az , önmagát 
felszabadító munka" világában a tulajdon valóban a saját munkára alapozó- 
dott, vagyis nemcsak a forgalom álláspontjáról, hanem ténylegesen is a reális 
elsajátításon nyugodott. A faluközösségi, a jobbágy- valamint a céhviszonyok 
felbomlása következtében a kisárutermelők, egyediesült emberként, már polgári 
magántulajdonnal rendelkeztek, amelyet azonban átmenetileg még a saját mun- 
ka közvetített. Ez az állapot később a polgári szakirodalomban a szabad piaci 
gazdaság eszményképévé vált, melynek mozgástörvényeit, jellemvonásait azo- 
nosították a tőkeviszonyra épülő, kifejlett kapitalista társadalommal. 

A burzsoá magántulajdon jogi fogalma úgyszintén az egyszerű árutermelés 
viszonyait fejezte ki, csak a közgazdasági megközelítésnél is elvontabb, fetisiszti- 
kusabb formában. A dologgal való élés és visszaélés joga ugyanis , egyrészt azt 
a tényt mondja ki, hogy a magántulajdon a közösségtől teljesen függetlenné 
vált, és másrészt azt az illúziót, mintha maga a magántulajdon pusztán a magán- 
akaraton, a dolog feletti önkényes rendelkezésen nyugodnék."§$ A jogi fel- 
fogásban tehát már nemcsak a tőkeviszony tűnt el, hanem az a mozzanat is, 
hogy a polgári tulajdont eredetileg a termelés, a reális elsajátítás közvetítette. 

Marx szerint a termelést átfogó tőkeviszony látszólag egyszerű cserén, a mun- 
kásnak a tőkéssel való szerződésén alapul. E csereviszony azonban a munkás 
tulajdonnélküliségére épül, vagyis történelmileg azokra a folyamatokra, ame- 
lyek során a föld-magántulajdonos parasztokat megfosztották alapvető termelési 
feltételüktől, a földtől, illetőleg a munka és a tulajdon (fogyasztási alap) erede- 
ti egységének más formáit is felbomlasztották. Ezért az a használati érték, ame- 
lyet a munkás kínál, csak eleven munkaképesség, s így a tőkés a csere ered- 
ményeként idegen munkaerő feletti rendelkezéshez jut. A tőkés és a munkás 
közötti kapcsolat tehát a cserével nem fejeződik be; a munkaerő elfogyasztása, 
a megvásárolt áru elsajátítása egy társadalmi viszony keretében történik, mely 
valójában nem más, mint a termelés tőkés formában végbemenő folyamata. 
Az idegen munkaerő feletti rendelkezés következtében a munka idegen tulaj- 
dont hoz létre; ,a tulajdonjog a tőke oldalán dialektikusan átcsap az idegen 
termékre való jogba, vagyis az idegen munkára való tulajdonjogba, abba a jog- 
ba, hogy idegen munkát egyenérték nélkül elsajátítson, a munkaképesség olda- 
lán pedig abba a kötelességbe, hogy a saját munkájához vagy a saját terméké- 
hez mint idegen tulajdonhoz viszonyuljon." A marxi felfogásban tehát a tőkés 
tulajdon a többletmunka elsajátításának az a különös formája, melyben az el- 
vonás nem uralmi—szolgasági viszonyok alapján, hanem csere közvetítésével, a. 
munkás személyi függetlensége és a termelési folyamatban jelentkező dologi 
függősége meMleett valósul meg. 

A tőkés magántulajdon kialakulási folyamata is világosan bizonyítja annak 
a marxi tételnek az igazságát, hogy a történelmi fejlődés során az egyes terme- 
lési módok eredeti tulajdonviszonyai saját ellentétükbe csapnak át. A prekapita- 
lista társadalmakban is lényegében ilyen jellegű módosulások történtek, hiszen 
az , ázsiai" faluközösségek földtulajdona despotikus állami tulajdonná változott 
át, az antik közföldből úri latifundiumok keletkeztek, a germán parasztok 
családi gazdasága pedig földesúri magántulajdont hívott életre. E formákban 
azonban a változások a termelés szervezetét, a reális elsajátítás folyamatát 
tulajdonképpen érintetlenül hagyták, s csupán a többlettermék elvonásának 
különböző módjait alapozták meg. Az egyszerű árutermelés tőkeviszonnyá válá- 
sa viszont a munka és a munkamegosztás jellegének, valamint a termelés szer- 
vezeti formáinak alapvető jelentőségű átalakulásával járt együtt; a manufaktú- 
ra, majd a gépi nagyipar kifejlődése ugyanis a termelést kooperatív folyamattá 
változtatta át, melyben az egyes dolgozó csak részmunkát végezhet, s értékesít- 
hető árut, hasznos terméket kizárólag az , összmunkás" állíthat elő. A munka 
kooperatív jellege már önmagában szükségessé tette az elkülönült felügyeleti- 
vezetői funkciók kialakulását, a termelési folyamat parancsnoki pozícióinak lét- 
rejöttét, melyek a tőkeviszony keretében természetszerűen idegen munkaerő 


18 Marx—Engels : A német ideológia. MEM 3. köt.. 78. old. 
19 Marx: A politikai gazdaságtan bírálatának alapvonalai. Első rész. MEM 46/I. köt., 343. old. 

feletti rendelkezésként jelentek meg. A tőkés társadalom klasszikus korszaká- 
ban, a szabadversenyes kapitalizmus idején az ipari vállalkozók általában nem- 
csak az értéktöbbletet sajátították el, hanem a munkafolyamat parancsnoki 
funkcióit is betöltötték, s így a tőketulajdon számukra saját munkájuk eredmé- 
nyének, a felügyeleti tevékenység munkabérének tűnt. E szoros összefügges 
tehát hosszú időn keresztül azt a látszatot keltette, hogy a felügyeleti funkciók 
a tőketulajdon szerves részét alkotják, s a tulajdonosi minőség éppen a rendel- 
kezésben, a termelési, beruházási és értékesítési döntésekben fejeződik ki. 

Az elsajátítási és rendelkezési mozzanatok időleges egységét az idézte elő, 
hogy a kapitalizmusban a többletmunka elvonásának alapvető célja nem az él- 
vezet, a fogyasztás, hanem a profit állandó, rendszeres növelése. E cél az ipari 
tőkések esetében a profit egyre növekvő hányadának felhalmozását, termelő- 
tőkévé való visszaváltoztatását követeli meg, s ily módon az értéktöbblet el- 
sajátítása eredetileg a termelési és a beruházási döntések meghozatalát is ma- 
gában foglalja. A marxi felfogás szerint azonban a tőkés elsődlegesen nem 
használati értékek felhalmozására törekszik, hanem arra, hogy profitjának rá- 
táját és tömegét pénzformában maximalizálja, s ezért célját a termelési folya- 
mattól elkülönülten is elérheti. A tőkés földtulajdonos, valamint a bankár — 
mint erre a tulajdonfogalom általános mozzanatainak elemzésekor is utaltunk 
— már a kapitalizmus szabadversenyes korszakában is bizonyos fokig név- 
leges tulajdonosként jelenik meg. A névleges jelleg leginkább a klasszikus tő- 
kés földtulajdont jellemzi; a földtulajdonos— tőkés bérlő viszonyban az előbbi 
kizárólagos funkciója az, hogy az értéktöbblet meghatározott részét pénzfor- 
mában fizetett földjáradékként elsajátítja. 

Az értéktöbblet bérlői profitra és földjáradékra történő széthasadása ugyan- 
akkor az elosztási viszonyok mellett a tőke általános befektetési lehetőségeit, 
a mezőgazdasági termelés szintjét és termékeinek áralakulását is befolyásolja, 
vagyis a névleges tulajdon a tőke értékesülési folyamatában aktív szerephez 
jut. A banktőke s részesedési formája, a kamat esetében a szabályozó funkció 
már alapvető jelentőségűvé válik, ami szorosan összefügg azzal, hogy a hitel 
a tőkés társadalom legáltalánosabb áruját, a pénzt közvetíti, majd termeli. 
A hitel egyfelől számottevően hozzájárul a tőkés fellendülés felgyorsulásához 
és a válság elmélyüléséhez 9 másrészt megteremti azokat a társadalmi me- 
chanizmusokat és elsajátítási formákat, amelyeken keresztül a vállalkozás és az 
értéktöbbletszerzés, a tőkefunkció és a tőketulajdon különválik egymástól. 

A marxi tulajdonelmélet egyik leglényegesebb eleme az, hogy a korabeli tőkés 
gazdaság néhány jelenségéből — különösen a részvénytársaságok és a szövet- 
kezeti gyárak működéséből — kiindulva feltárta a felügyeleti tevékenység és az 
elsajátítás személyi, valamint osztályszinten egyaránt végbemenő elkülönülésé- 
nek, a tőketulajdon puszta jogcímmé válásának folyamatát. Az elkülönülés kö- 
vetkeztében , a valóban működő tőkés puszta igazgatóvá, idegen tőke kezelőjévé, 
a tőketulajdonosok pedig puszta tulajdonosokká, puszta pénztőkésekké változ- 
nak át. Még ha az osztalék, amelyet kapnak, magában foglalja is a kamatot és 
a vállalkozói nyereséget, azaz a teljes profitot (mert az igazgató fizetése pusz- 
tán munkabér, vagy az kell hogy legyen, egy bizonyos fajta tanult munkáért, 
amelynek ára éppúgy a munkapiacon szabályozódik, mint minden egyéb mun- 
káé), akkor is ezt a teljes profitot csak kamatformában kapják, azaz pusztán 
mint térítést a tőketulajdonért, amely most éppúgy elválik a valóságos újra- 
termelési folyamatban betöltött funkciótól, mint ez a funkció, az igazgató sze- 
mélyében, a tőketulajdontól."21 


20 , Ha a hitelügy a túltermelés és a túlzott kereskedelmi spekuláció fő előmozdítójaként je- 
lenik meg, ez csak azért van, mert a természeténél fogva rugalmas újratermelési folyamatot itt 
legszélsőbb határáig erőltetik, éspedig azért erőltetik, mert a társadalmi tőke egy nagy részét 
olyanok használják fel, akik nem tulajdonosai és akik ennélfogva egészen másképp vágnak 
neki a dolognak, mint a tulajdonos, aki, amennyiben maga funkcionál. aggodalmasan mérlegeli 
magántőkéjének korlátait." Marx: A tőke. III. könyv. MEM 25. köt., 419. old. Marx tehát azt is 
felismerte, hogy a hitelügy s nyomában a részvénytársasági forma kifejlődése. az újratermelési 
folyamat és a tőketulajdon elválása fellazítja a termelés tökekorlátait s ezáltal átmenetileg 
Meet o ál .. KAZOBSÁR fejlődését. 

o 

A fejlődés folyamán a felügyeleti-rendelkezési jogosítványok szervezetileg 
is elválnak a tőketulajdontól (a felügyelő bizottságok és igazgatóságok jórészt 
formális szerepére már Marx is utalt), s így most az a látszat keletkezik, hogy 
a tulajdont valójában a vállalati igazgatási szervezet, modern kifejezést hasz- 
nálva a technostruktúra hordozza. Az igazgatási és a tulajdonosi funkciók ösz- 
szekeverését az is megkönnyíti, hogy a menedzserek jelentős hányada maga is 
részvénytulajdonos, s így — ha a korábbitól eltérő formában is — a rendelkezés 
és az elsajátítás egysége újratermelődhet. 

A modern tőkésvállalatokban azonban, a marxi fejtegetéssel egyezően, az igaz- 
gatási tevékenység nem az elsajátítási-tulajdonosi jogcímen alapul; a vállalati 
szervezetben betöltött funkciók elsődlegesen munkavállalói jellegűek, ami a 
jövedelemszerzés módjában és a döntések mögött meghúzódó motivációkban, 
cselekvési célrendszerekben egyaránt kifejeződik. Mivel a technostruktúra tag- 
jai főként igazgatási díj formájában részesednek a hozzáadott értékből, cél- 
rendszerükben a profitmaximalizálási törekvés elhalványul, s helyét a munka- 
körrel való azonosulásból, valamint a szervezeten belüli előrejutási vágyból 
fakadó növekedési hajlam foglalja el. 


A tőkés országokban az elmúlt évtizedekben lefolytatott empirikus kutatások 
azt bizonyítják, hogy a vállalati igazgatási szervezet általában a részvényesek- 
nek még megfelelő minimális profitszint elérését tűzi ki célul, s így a termelés 
volumene nagyobb, mint profitmaximalizálás esetén, de kisebb, mint ha a mi- 
nimális profitszinttől is eltekintenének.? Ez arra utal, hogy a tőkés gazdaság 
jelenlegi fejlettségi szintjén a növekedés fenntartása a profitmotívum gyengü- 
lését feltételezi; az állami beavatkozás konjunktúraélénkítő funkciója viszont 
azt jelzi, hogy a tőkések puszta jogcímként megjelenő tulajdona is jelentős 
szerepet játszhat a termelési folyamat közvetett irányításában, különösen a 
beruházási döntések meghozatalában. 


Marx a részvénytársaságok kifejlődését úgy jellemezte, hogy az a tőkés ma- 
gánipar megszüntetése magán a tőkés termelési módon belül. E társadalmiasu- 
lási folyamatot azonban nem azonosította a tőke elszemélytelenedésével, mivel 
a legnagyobb méretű társaságok hátterében is magánegyének tőketulajdona s a 
profit azon nyugvó magánelsajátítása húzódik meg. ,A részvényrendszerben 
már ellentét létezik a régi formával szemben, melyben a társadalmi termelési 
eszköz egyéni tulajdonként jelenik meg, de a részvényformává való átváltozás 
maga is még a tőkés korlátok foglya marad ; ennélfogva ahelyett, hogy megszün- 
tetné a társadalmi jellegű gazdagság és magángazdagság közti ellentétet, csak 
újabb alakban fejleszti ki azt." Az elsajátítás magánjellege abban is kifejező- 
dik, hogy a részvények mint a jövőbeli értéktöbblet egy meghatározott hánya- 
dára vonatkozó jogcímek a részvénytársaságok tényleges működésétől függet- 
len, önálló forgalom tárgyai, s az árfolyamingadozásokon keresztül a profitszer- 
zés egy különös formáját jelentik. Ily módon a reáltőke mellett jelentős tömegű 
fiktív tőke képződik, szoros összefüggésben azzal, hogy a tőketulajdon mind in- 
kább névleges jellegűvé, az értéktöbblet elsajátításának puszta eszközévé válik. 


A társadalmi tulajdon formái 


A szocialista-kommunista társadalom marxi elmélete abból a felismerésből 
indult ki, hogy a termelési eszközök centralizációja és a munka társadalmasí- 
tása következtében a társadalmilag szervezett termelés szükségletei már a tőkés 
formában kialakultak, bár egyelőre még a magántulajdon és a magánelsajátí- 
tás bázisán. E szükségleteket főként a részvénytársaságok, majd a monopóliu- 


22 A nyugati szakirodalomban ilyen jellegű álláspontot elsősorban a behaviourista közgazdá- 
szok képviselnek, akik mind a marxizmust, mind az egyensúlyelméleten alapuló neoklasszikus 
polgári közgazdaságtant bírálják. A profitmaximalizálás korlátozása azonban Valójában nem 
áll ellentétben a marxi felfogással, amely szerint — mint ez a 20. jegyzetből is kitűnik — már 
a hitelügy kifejlődése is fellazítja a termelés tőkekorlátait,. vagyis a szigorú profitmaximalizálá- 
son nyugvó kapitalista gazdálkodást. 

23 Marx: A töke. III. könyv. MEM 3235. köt., 418. old. 

mok kifejlődése, illetőleg a tőkés állami tulajdon megjelenése jelzi, de még ez 
utóbbi forma sem lépi túl a tőkeviszony korlátait, mivel az állam össztőkésként, 
a tőketulajdonosok szervezeteként működik. Ezért a szocialista termelési mód 
létrehozása tudatos politikai cselekvést, társadalmi-politikai forradalmat felté- 
telez, melynek legfontosabb mozzanatait az államhatalom megszerzése, vala- 
mint az alapvető termelési eszközök társadalmasítása alkotja. 

A tulajdonforma átalakítása egyfelől megszünteti azt a lehetőséget, hogy ma- 
gánegyének — idegen munka feletti parancsnoklás, illetőleg névleges tulajdon 
címén — mások többletmunkáját elsajátítsák, másrészt azonban a saját munka 
által közvetített tulajdont is korlátozza, hogy megakadályozza annak tökévé 
válását. Marx a termelési eszközök társadalmasítását mindazonáltal mégis úgy 
jellemezte, hogy az , helyreállítja az egyéni tulajdont, a tőkés korszak vívmá- 
nya: a kooperáció és a földnek, valamint a maga a munka által termelt terme- 
lési eszközöknek a közös birtoklása alapzatán."" Ily módon a szocialista-kom- 
munista köztulajdont az egyéni tulajdon és a közös birtoklás szerves egysége- 
ként fogalmazta meg, s ezzel elméletét egyértelműen elhatárolta a szocializmus 
utópikus felfogásaitól, melyek a tulajdon kollektív jellegét a személyiség eltű- 
néseként, a közösség általános-elvont hatalmának érvényesüléseként ábrázol- 
ták. A kommunista köztulajdon egyéni jellegét hangsúlyozva Tőkei Ferenc rá- 
mutatott, hogy amikor , Marx a természetadta köztulajdonnal szemben a mo- 
dern kommunista formát egyéni tulajdonnak nevezte, az egyáltalán nem vélet- 
len ötlet, hanem egész történetfelfogásából szervesen következik... A termé- 
szetadta köztulajdon és a kommunista egyéni tulajdon e megkülönböztetésé- 
ben ott rejlik az egész emberi történelem, ott rejlik az egész történelmi út, 
amelyen a természetadta közösség egyszerű egyede valóban egyénné, kommu- 
nista egyéniséggé vált."5 

A marxi elméletben tehát a társadalmi tulajdon egyéni jellegét lényegében 
az fejezi ki, hogy a termelési feltételekkel a szabadon társult munkások, gaz- 
dálkodnak, akik termelői minőségükben vesznek részt a munkafolyamatok irá- 
nyításában és a javak elsajátításában. 

Az egyéni tulajdon és a közösségi birtoklás azonban kifejlett formában csak 
a kommunizmusban valósulhat meg, noha a szocialista forradalom időszakában, 
a munkásellenőrzés intézményén keresztül, a munkásosztály a két elem egysé- 
gének létrehozására törekszik. Az átmeneti társadalmat még jórészt pusztán 
a magántulajdon negatív megszüntetése jellemzi; e társadalom ugyanis a ter- 
melőeszközök államosításával, az állami tulajdon kialakításával mindenkit mun- 
kássá változtat át, s ezáltal a munka közösségét és a munkabér viszonylagos 
egyenlőségét hívja életre, , amelyet a közösségi tőke, a közösség mint általános 
tőkés fizet ki. A viszonynak mindkét oldala egy elképzelt általánosságba van 
felemelve: a munka mint az a meghatározás, amelybe mindenki bele van he- 
lyezve, a tőke mint a közösség elismert általánossága és hatalma."$ 

A magántulajdon negatív megszüntetése, az állam , általános tőkéssé"? válása 
az elidegenedett munka s annak részeként a kényszerjellegű munkamegosztás 
fennmaradását jelenti, azt a társadalmi fejlettségi fokot, melyen a köztulajdon 
még a szellemi és a fizikai munka különválására épül. Ilyen feltételek mellett 
a gazdaság irányítása, a rendelkezési jogok gyakorlása — a részvénytársasá- 
gokhoz hasonlóan — munkavállalókból álló igazgatási szervezetek, díjazásban 
részesülő hivatalnokok feladata, akik a közösségi tőkés, az állam nevében gaz- 
dálkodnak. A rendelkezési jogok gyakorlása a szocializmusban sem jelent tu- 
lajdont; a központi apparátus és a vállalatvezetés egyaránt társadalmi-politikai 
felhatalmazás alapján, egy sajátos munkavállalói pozíció keretében működik, 
mely csupán a megbízatás időtartamára terjed ki. 

Ez az oka annak, hogy a polgári értelemben felfogott tulajdon a szocialízmus- 
ban, az átmeneti társadalom időszakában elszemélytelenedik, megfoghatatlanná 


24 Marx: A tőke. I. könyv. MEM 23. köt., 713. old. 

25 Tőkei Ferenc: A társadalmi formák elméletéhez. In.: A társadalmi formák marxista elmé- 
letének néhány kérdése. Kossuth Könyvkiadó, 1977. 145. old. 

26 Marx: Gazdasági-filozófiai kéziratok 1844-ből. MEM 42. köt., 105—106. old. 

válik, s a gazdasági tevékenység egészét az idegen tulajdonnal való rendelkezés 
jellemzi. A munkásosztály számottevő része ezért továbbra is bérmunkásként 
viszonyul a termeléshez, a gazdasági vezetés magatartását pedig — a tőkés tech- 
nostruktúrához hasonlóan — a munkakörrel való azonosulás és az abból fakadó 
növekedési hajlam jellemzi; törekvéseit azonban, a tőkés társadalommal ellen- 
tétben, a minimális profitszint kényszere sem korlátozza, s így a növekedési 
hajlam állandósult hiányban és beruházási ciklusokban fejeződik ki.?7 

Az elszemélytelenedésből eredő ellentmondások feloldása érdekében a szocia- 
lista fejlődés során ismételten felmerült a csoporttulajdon elsődlegességének 
igénye, mely többnyire a társult termelők szervezetének marxi elméletéhez 
nyúlt vissza. Ezek a kísérletek azonban csekély. elméleti eredménnyel jártak, 
mivel a jövőkép utópikus felvázolásától idegenkedő Marx a társult termelés 
konkrét közösségi és üzemformáiról érthetően semmit sem mondott. Néhány el- 
szigetelt megjegyzése a Párizsi Kommün tapasztalataihoz kapcsolódott, s ennek 
alapján annyit megállapíthatunk, hogy az , állami" és a , szövetkezeti" üzemek 
között nem látott érdemi különbséget. A Kommünnek azt az intézkedését ugyan- 
is, mely elrendelte, hogy a tőkések által leállított gyárakat az addig ott foglal- 
koztatott munkások szövetkezeti társaságként üzembe helyezzék, és e társasá- 
gokat egy nagy szövetségbe egyesítsék, a társadalmi tulajdon létrehozásaként 
értékelte, olyan lépésként, amely végeredményben a kommunizmus felé mutat. 

Az állami tulajdon és a szövetkezeti gazdálkodás viszonyáról vallott felfogá- 
sát Engels később úgy összegezte, hogy a szövetkezeti üzemet az átmeneti tár- 
sadalom egyik alapvető jelentőségű gazdasági formájának tekintette, amelyet 
, közbenső fokként kiterjedt mértékben kell majd alkalmaznunk... Csak úgy 
kell elrendezni a dolgot, hogy a társadalom, tehát eleinte az állam, megtartsa a 
termelési eszközök tulajdonát, és így a szövetkezet külön érdekei nem uralkod- 
hatnak el a társadalom egészének érdekei fölött."8 Marx elméletében tehát a 
társadalmi tulajdon és a tervgazdaság nem jelenti a termelés elkülönült szer- 
vezeteinek felszámolását, a társadalom egyetlen gyárrá történő átalakítását, 
ami szorosan összefügg azzal, hogy a tulajdon társadalmi jellegét elsődlegesen 
nem szervezeti kérdésként, hanem a tulajdonosi címen történő magánelsajátítás 
tagadásaként fogta fel. Ebből következően az egyéni tulajdon és a közös bir- 
toklás egységének kérdését sem a csoporttulajdonnal, illetőleg az üzemmérettel 
kötötte össze, hanem azzal, hogy a reális elsajátítás és az azon nyugvó munka- 
megosztás fejlettsége mily mértékben teszi lehetővé a munka létszükségletté vá- 
lását, a kényszerjellegű tevékenységmegoszlás, az elidegenedés felszámolását. 

Az átmeneti társadalomban az elszemélytelenedett állami elsajátítás anyagi 
alapzata az, hogy a közvetlen munkaidő értékalkotó szerepe. fennmaradt, s ezért 
a személyes fogyasztáson felüli többlettermék, a társadalmi felhalmozási alap 
többletmunka alakjában jelenik meg. A munka változatlan kettéhasadása szo- 
rosan összefügg azzal, hogy a termelés — a tőkés társadalomhoz hasonlóan — 
a gépi nagyiparon s az annak megfelelő gyári üzemformán nyugszik, melyben 
a munkafolyamat során szükségszerűen hierarchikus függőségi kapcsolatok, kü- 
lönböző hatalmi-rendelkezési pozíciók alakulnak ki. Ezért a társult munka ki- 
fejlett formája, az elidegenedett munka felszámolása a gyárszervezet meghala- 
dását, egy olyan fejlettségi fok elérését feltételezi, melyben, , nem a közvetlen 
munka, amelyet az ember maga végez, nem is az idő, amelyet dolgozik, hanem 
a saját általános termelőerejének elsajátítása, az, hogy megérti a természetet 
és uralkodik felette társadalom testként való létezése révén — egyszóval a 
társadalmi egyén kifejlődése az, ami a termelés és a gazdagság nagy alappillére- 
ként jelenik meg."3 A kommunista köztulajdont, az egyéni tulajdon és a közös 
birtoklás egységét gazdasági s nem politikai formában csak az ilyen típusú 
reális elsajátítás közvetítheti. 


271 A szocialista vállalatvezetők magatartási motivációiról és a vállalatok állandósult növe- 
kedési hajlamáról. Lásd Kornai János: A hiány, Közgazdasági és Jogi Könyvkiadó, 1982. 77—79. 
és 204—208. od. 

28 Engels; August Bebelhez 1886. január 20—323. MEM 36. köt., 426. old. 

29 Marx: A politikai gazdaságtan bírálatának alapvonalai. Második rész. MEM 46/II. köt., 
169. old. 


MÁTRAI LÁSZLÓ: 


A marxizmus első magyarországi fogadtatása 
a múlt század közepén 


Téved a mai olwasó, ha úgy véli és érzi, hogy Marx Károly hatóádának 100. — és születésé- 
nek közelgő 165. — évfordulójáról megemlékezni pusztán a munkásmozgalom és a morxista 
társadalomtudomány történetének szokásos, protokolláris gesztusa. A népek és az eszmék 
történetének sajátosan kacskaringós, ellentmondásos menete éppen a mai ember szemében 
bizonyítja, hogy itt ennét sokkal többről, sokkal nagyobb jelentőségű , fordulatról" van szó: 
a 19. és a 20. század eddigi történelme és a jelen idő társadalmi-gazdasági, valamint 
eszmei spektruma egyre világosabban jelzi, hogy a marxizmus eszmeáramlatához való 
elméleti (filozófiai) és gyakorlati (társadalmi-mozgalmi) viszony minden nép és kultúra 
számára elhatározó fontosságú. 

Az itt következő — az irodatomtörténész Komlós Aladár szerencsés felfedezésének kö- 
szönhető — gondofatsor a marxizmus magyarországi történetének 1850 körüli kezdeteihez 
od olyan odatokat, amelyeket mind történészeinknek, mind irodalomtörténészeinknek oz 
eddiginél sokkal mélyebben kell figyelembe venniük, ha a nemesség által vezetett polgári 
forradalom megannyi eszmei önellentmondása között helyesen kívánják megállapítani li- 
beralizmus és demokratizmus, forradalmiság és konzervativizmus határvonalát. De e ha- 
tárvonolok érzékelése fontos adolék nopjaink polgári eszmeáramlatai és a morxizmus 
viszonyának helyes értelmezéséhez ís; segítséget jelentenek azoknak a történelmi akadá- 
lyoknak a feltárásában, amelyek a marxizmus magyarországi elterjedése előtt tornyosultak. 
Az 1848—49-es mogyar polgári forradalom és szabadságharc leverése és a kiegyezés ke- 
retében végbemenő visszafogott polgári átalakulás ugyanis nemcsak jelen fejlődésünknek 
kedvezőtlen társadalmi-gazdasógi ,előtörténete", hanem azoké a sajátosan elmaradt 
ideológiai viszonyoké is — s ezek vissza is hatottak a társadalmi fejlődésre -, amelyek 
határozott szembenállássol fogadták a marxizmust. A , doktrinérek" a marxizmus első 
magyarországi ellenfelei voltak, akik mintegy ,időben" , felkészítették" a magyar szellemi 
életet, hogy amikor a marxizmus befogadásának valóságos társadalmi bázisa, a magyar 
munkásosztály s vele a magyar munkásmozgalom megjelenik, az uralkodó ideológia tel- 
jes fegyverzetben fordulhosson szembe e forradolmi eszmével. Ez a folyamat a magyar 
kultúrhistóriának oz 1849 és 1867 közötti időszokában gyökerezik. 


A magyarországi osztályharcok 19. századi történetének ideológiai tükröző- 
déseit kutatva, már nem elégséges a nemzeti függetlenség és a társadalmi ha- 
ladás tendenciáit általában kutatnunk, mert az osztályviszonyok — a század- 
fordulóhoz képest — 1830-ra alaposan megváltoztak. Széchenyi és Kossuth har- 
cát a forradalom közeledése egyre inkább kiélezi, egyre élesebbé válik a határ- 
vonal a liberális reformerek és demokrata forradalmárok között, a forradalom 
tisztító tüzében pedig szinte percek alatt szembekerül egymással a néptől félő 
liberálisok és a néppel tartó demokraták tábora. A liberalizmusról — encore 
une fois — kiderült, hogy a francia forradalom tanulságaiból okult, óvatos pol- 
gári ideológia csupán, mely — ellentétben a felvilágosodással — legott a jobb 
oldalát mutatja, mihelyt a néptömegek érdekeiről volna szó. Nem kétséges, hogy 


A cikk Mátrai László , Gondolat és szabadság" című könyvének (Magvető Könyvkiadó, 1961.) 
egy némjleg rövidített fejezete (,.A "doktrinérek-. a marxizmus első magyarországi ellenfelei"). 

liberalizmus és demokratizmus szembekerülése mögött az óvatos birtokos és a 
bátor, vagyontalan nemesség érdekeinek nyílt szétválása rejlik, és logikus. 
hogy a felrobbant uralkodóosztály melyik része az, amely képes a maga ér- 
dekeit a forradalmi tömegekével egyesíteni, amely képes a népfelkelés élére 
állani. 

A liberalizmus lenini elemzése és bírálata az egyetlen helyes módszertani 
iránytű, melynek segélyével a kelet-európai fejlődés e szakaszának bonyolult 
osztályviszonyai egyáltalán kibogozhatók. A ,ki kit folytat?" kérdése döntő je- 
lentőségű a haladó hagyományok kutatásában, S e€ kérdésben sohasem dönthet 
pusztán az eszmei tartalom, a tantételek látszólagos tartalmi egyezése, hanem 
mindig a konkrét osztályharcban betöltött konkrét társadalmi funkció. Így vizs- 
gálva a kérdést, világosan ki kell derülnie annak, hogy a forradalom utáni li- 
beralizmus nem a forradalom előtti felvilágosodás folytatója, és még sokkal 
kevésbé folytatója 1867 az 1848—-49-es szabadságharcnak és forradalomnak. 


Minthogy főtémánk irányába mutat, ki kell emelnünk a kor filozófiai , életé- 
nek" két mozzanatát: az egyik Erdélyi János szerepe, a másik a Mentovich és 
Brassai közt lezajlott vita materializmus és idealizmus kérdésében. 

Erdélyi János igen pozitív alakja volt az 1848 előtti magyar gondolkodás- 
nak. A szabadságharc után egy ideig bújdosik, azután Sárospatakon telepszik 
le mint főiskolai tanár, és ezzel végleg el is tűnik a magyar irodalom és tudo- 
mány fővárosi színpadáról. — . 

Az elnyomatás korában kevés filozófiai megnyilatkozása van, de ezek között 
feltétlenül fel kell figyelnünk a Budapesti Szemlében, 1858-ban megjelent ér- 
tekezésére Verulami Baconról, amely azt mutatja, hogy Erdélyi János nem 
szűnt meg haladó gondolkodó lenni, annak ellenére, hogy kiszorult a nyilvá- 
nosság színpadáról. Amidőn Bacon empirizmusát és az empiírista iránynak a 
tudományok és a filozófia történetében való jelentőségét jellemzi, egy szerény 
mellékmondatban nem kevesebbet állapít meg, mint azt, hogy ,aki a világi jó- 
lét bölcsészetével akar foglalkozni, ne Bacont tanulmányozza többé, hanem a 
szocialistákat, mert a paconizmusnak jelenkori kifejezése a szocializmus". Vagy- 
is Erdélyi János felismerte, hogy társadalmi kérdésekben a szocialisták azok, 
akik Bacon módjára új és gyakorlati úton oldják meg a problémákat. 

Erdélyi János másik pozitív megnyilvánulása: az a mód, ahogyan Madách 
Ember tragédiáját bírálta azért, mert Madách a falanszter-jelenetben kigúnyol- 
ja az utópista szocializmust. Erdélyi azt mondotta: még ha az író nincs is a SZO- 
cialistákkal egy véleményen, ki pártfogolja az új társadalmi elgondolásokat, 
még ha azok utópisták is, ha nem aZ írók? Ha az Írók is szembefordulnak az 

Jelen összefüggésben Mentovich és Brassai vitája azért igen jellegzetes, mert 
világosan mutatja eszmei síkon azt, ami a társadalom szerkezetében e korszak- 
ban végbemegy : a liberalizmus 49 utáni jobbratolódását, illetve eredendő jobb- 
oldaliságának 49 után való fokozatos lelepleződését. 49-ben még Mentovich és 
Brassai együtt harcolt Kossuth hadseregében; Mentovich mint , gyármunkás" . 
lőszert és bombákat gyártott, Brassai pedig nemzetőr volt. Mentovich eljut 
nézeteinek fejlődésében a Büchner—Vogt—Moleschott-féle vulgáris materializ- 
musig, de teljesen kiszorul a hivatalos irodalmi és tudományosS élet fórumairól. 
Brassai élesen fordul szembe Mentovich , Új világnézle " ével, a materializmus- 
sal, és első képviselője annak a harcos idealizmusnak (Nemcsak az anyag hal- 
hatatlan, 1870), mely elsikkasztja természettudomány és idealizmus ellentéteit, 
és hivatalos világnézetként elburjánzik a kiegyezés utáni Magyarország egye- 
temein. Nagyon is érthető, hogy Brassai az Akadémia tiszteleti tagja, az új 
kolozsvári egyetem rektora stb. lesz, míg Mentovich teljesen elszigetelődik a 
marosvásárhelyi középiskola magányában. 


Az ideológiai síkon folyó osztályharc fő színtere azonban nem a filozófia, ha- 
nem a politikai gondolkodás, a társadalmi kérdések elméleti és publicisztikai 

fejtegetése volt. Itt azután (minden későbbi megszépítés vagy elhallgatás ellené- 
re) élesen kiviláglik liberalizmus és demokratizmus ellentéte, ha maguk a harc 
résztvevői nem is mindig voltak tudatában ennek. 

Ne feledjük el, hogy a szabadságharc bukása látszólag a liberálisokat ,iga- 
zolta". Azt mondhatták: íme, nekünk volt igazunk, Kossuth végromlásba vitte 
az országot ; íme, a forradalom, a szabadságharc katasztrófát jelentett. A libe- 
rálisok a szabadságharc elbukásában nem nemzeti szerencsétlenséget és a reak- 
ció győzelmét látták, hanem saját maguk, ellenforradalmi politikájuk igazolá- 
sát. Nem csodálkozhatunk azon, hogy a liberálisok közül csak kevesen ma- 
radnak meg a demokrácia oldalán, a baloldalon, a többiek több-kevesebb gyor- 
sasággal átszivárognak a jobboldalra. Csak néhány kivételes egyéniség marad 
meg a demokrácia mellett, és természetesen megmarad a nép, amely ebben a 
korszakban sem válik hűtlenné a forradalmi eszmékhez és Kossuthhoz. 


Ha szemügyre vesszük, hogy kik maradnak az irodalmi nyilvánosság porond- 
ján, már az is jellemző, hogy kik maradhatnak ott, hogy a szabadságharc bu- 
kása után kiket tűr el a bécsi udvar, kik azok, akik a politikai porondon ma- 
radhatnak. Jellemző módon — és ez a döntő a későbbi társadalmi és ennek 
következtében az ideológiai fejlődés szempontjából — az udvar eltűri annak 
a birtokos nemességnek a működését, irodalmi tevékenységét, amelyben bízik, 
hogy éppen saját földbirtokához való kötöttsége lesz az a lánc, amely őt a feu- 
dális intézményeket védő osztrák államhoz fűzi. Ez az a réteg, amely a maga 
liberális eszméivel igen jól el tudja leplezni azt, hogy az osztrák monarchiában 
mennyire elmaradottak a társadalmi viszonyok. Ez a réteg éppen azért, mert 
liberalizmusának másik oldalával a szabadságharcban is részt vett, alkalmas 
arra, hogy a magyar népet megtévessze, nemzeti színben fog tudni feltűnni. 

A liberális gondolkodók földbirtokos-nemes jobbszárnya részben már a ki- 
egyezés előtt, de ebben az időben végleg is megszállja az irodalmi vezető po- 
zíciókat, elsősorban a Tudományos Akadémiát, és befolyása vagy személyes 
részvétele révén az egyetemet is. Ennek az a következménye, hogy mire a ki- 
egyezéskor, 1867-ben, a kapitalizmusnak valóban erőteljesebb megindulása és 
a magyar munkásmozgalomnak erőteljesebb jelentkezése aktuálissá válik, ad- 
digra már az uralkodó osztály a szocializmus, a demokrácia ellen felvértezve 
tudja várni az ideológia síkján a fejletlen magyar munkásmozgalom eszmei 
megnyilatkozásait. Ez természetes módon kihat a magyar munkásmozgalomra 
is, kihat a munkásság szövetségeseinek kérdéseire is, kihat az egész magyar 
kulturális életnek a filozófiai és társadalmi gondolat terén való jobbratolódásá- 
ra is. 


Az abszolutizmus korának egyik legkiemelkedőbb irodalmi képviselője, az 
egész korszak szellemi vezéralakja Kemény Zsigmond. Kemény Zsigmondról 
tudnunk kell, hogy 1848-ban volt annyira baloldali, hogy nem ment el Eötvös 
Józseffel a forradalom elől — tudjuk, hogy Eötvös távozott a forradalom ki- 
törésének időpontjában —, viszont volt annyira jobboldali, hogy Kossuthtal 
sem ment el az ellenforradalom elől, nem követte Kossuthot emigrációba. Ez 
a politikai magatartás maga elárulja, hogy Kemény Zsigmond bizonyos logi- 
kával hitte magát egy harmadik út képviselőjének, ami igen fontos mozzanat 
a harmadikutas illúziók magyarországi történetében. 

Bizonyos, hogy Kemény Zsigmond gondolkodásának szinte betegesen közpon- 
ti gondolata a forradalomellenesség. A forradalomnak esküdt ellensége volt 
előtte is, alatta is, utána is. Már a szabadságharc alatt, Debrecenben, ő szer- 
vezte a Békepártnak nevezett jobboldali ellenzéket, szemben a Kossuth körül 
csoportosuló radikálisokkal, akiket flamingóknak neveztek, gúnyosan célozva 
a kalapjuk mellé tűzött vörös tollakra. A Békepárt és a flamingók már Deb- 
recenben harcban álltak egymással. Itt Kemény odáig ment forradalomellenes- 
ségében, hogy ez bőven felért egy konspirációval, és ha a hadiesemények nem 
fordultak volna meg, nyíltan ki is tört volna a harc Kossuth és Kemény között. 

A szabadságharc bukása abba az illúzióba ringatta többek között Keményt is, 
hogy a történelem neki szolgáltatott igazságot: , Az őrült az hiszi, hogy mi vesz- 
tettük el a hazát, nem ő" — írja Kossuthról. 

Kemény Zsigmond volt az, aki elméleti, politikai, publicisztikai munkássága 
során elválasztotta a magyar népet Kossuthtól, a forradalomtól, meggyőzte a 
magyar közvéleményt arról, hogy Kossuthnak és a forradalomnak a szerepe 
1849-ben véget ért, és most már egészen más feladatok vannak a magyar nem- 
zet előtt. 

Ha megvizsgáljuk, hogy mi Kemény életművének, egész gondolkodói alka- 
tának társadalmi jellegzetessége, akkor elsősorban is meg kell állapítanunk, 
hogy Kemény igen művelt író, de akárcsak Eötvös, a filozófiában teljesen já- 
ratlan. Ez nem zárja ki azt, hogy Kemény igen mély gondolkodó. Gondolkodá- 
sának ismertetőjegye kétségbevonhatatlan hazafisága, de az a típusú hazafiság, 
amely a hazáért képes a haza népén is átgázolni. Keménynél a haza fogalmá- 
ban — ezt is szigorú dolog kimondani — nem foglaltatik benne a nép fogalma. 
A népiesség mint stiláris, mint művészi törekvés és a nép iránt való érdeklő- 
dés mint politikai törekvés, hiányzik Kemény Zsigmond gondolkodásából. 
Emellett Kemény végig meg van győződve — klasszikus liberális önáltatással 
—, hogy a haladásért küzd. 

Világnézete, mely kifejeződik legnagyobb alkotásaiban, eredendően tragikus- 
nak tartja az emberi sorsot, a szenvedélyek juttatják előbb-utóbb tragikus 
szituációba az egyes embert. Anélkül hogy ezt a kérdést vulgáris módon pró- 
bálnánk visszavezetni társadalmi alapjára, nem sok irodalomtörténeti éleslátás 
kell annak megállapításához, hogy az effajta tragikus világnézet nem más, mint 
egy meghaladott osztály, egy történelmi szerepét eljátszott osztály helyzetér- 
zése, kivetítve az egész emberiségre. Ez a Kemény-féle tragikumnak a forrása, 
és ez belejátszik a Madách-féle tragédia alaphangulatába is. 

Kifejeződik ebben annak a feudalizmusból ittmaradó földbirtokos osztálynak 
történelmi sértődöttsége, amely ha nem ismeri is fel, de gondolkodásán, érzelmi 
világán keresztül — amire egy nagy írónál különösen építeni lehet — feltétle- 
nül érzi, hogy az idő elfutott felette, és történelmi szerepét eljátszotta. Az a sötét 
tragikus tónus, amely Kemény egész írói alkotását átlengi, ennek a történeti 
szituációnak kifejeződése. 


Ha ezek után a magyar társadalmi gondolat történetét Keménnyel kapcsolat- 
ban megvizsgáljuk, roppant jellegzetes, hogy mi a viszonya Keménynek, en- 
nek a sokat olvasott írónak, az ebben a korszakban külföldön már kibontakozó 
marxista filozófiához, a munkásmozgalomhoz. Kemény a Pesti Naplóban több 
vezércikkében felhasználta Engelsnek Die Lage der arbeitenden Classen in 
England című 1845-ben megjelent munkáját, szóról szóra fordítva hosszú mon- 
datokat, sőt szakaszokat, de nem nevezi meg, hogy ki a szerző. Vagyis Engels 
első magyar fordítója: báró Kemény Zsigmond. 

Vizsgálva, hogy mi a politikai célja Keménynek azzal, hogy állást foglal a 
marxista álláspont adataira építve, látjuk, hogy igen érdekes gondolatmenettel 
zárja le cikksorozatát, messzemenően megerősítve mindazt, amit eddig róla 
mondottunk. Engelsből merített gazdag és színes adatait Kemény Zsigmond 
ezzel a következtetéssel zárja (ami egyben a birtokos dzsentri anglomániáját is 
elárulja): annak ellenére, hogy Angliában a munkások helyzete valóban igen 
súlyos, a munkások nem a földbirtokosok vagy a polgárság ellen lázadoznak, 
hanem csak a , tőkepénz" ellen, vagyis a bölcs arisztokraták, akik Angliában 
kormányoznak ítehát az a földbirtokos nemesség, amelyhez Kemény a legkö- 
zelebb áll), tudni fogja a módját annak, hogy a tőkepénz kinövéseit kordában 
tartsa, ezzel egyezséget hozzon létre a munkások és tőkések között, összehangol- 
ja a munkát és a tőkét. 

Ily módon a liberálisoknak ebben az időben kifejtett működése nemcsak 
visszamenőleg destruktív azzal, hogy ami a szabadságharcban megindult, azt le- 

szereli, hanem előremutatólag is destruktív, hiszen felkészíti a meginduló mun- 
kásmozgalom elleni védekezésre a rendszer ideológusait és az egész politikai 
életet. 


Kemény Zsigmond politikai hatása közvetlenül ment át a magyar irodalom- 
ba. Baráti kör alakult ki körülötte, amely kezében tartja az irodalmi fórumo- 
kat. Csengery Antal megalapítja a Budapesti Szemlét, s hosszú éveken át szer- 
keszti. Trefort Ágoston, a későbbi miniszter az Akadémián tölt be fontos posz- 
tot. Barátai között szerepel Lukács Móric is, talán ő az első író Magyarországon, 
aki hírt ad a tudományos szocializmus kezdeteiről már 1842-ben (Néhány szó a 
szocialízmusról), s e kérdésben meglepő éleselméjűséget árul el. 

, Előre látható, hogy Európa nyugati státusaiban — írja — előbb-utóbb ziva- 
tarnak kell kitörnie, melynek első jelei már Anglia gyármunkásainak lázon- 
gásaiban mutatkoznak. Harc fog támadni a lakósok külön osztályai közt. . . 
mely a polgári társaság eddigi alapját, a személyes tulajdont kérdésbe veendi. 
A birtokos és birtoktalan osztályok különböző érdekeinek kiegyenlítése, ezen a 
jövendőre nézve mindeneknél fontosabb társadalmi probléma, melynek meg- 
oldását socialisták és communisták elméleti úton hiába keresték, végre gya- 
korlati úton meg fog fejtetni, de drága tapasztalások árán." 

A nyugati ,irigylett gazdaság és hatalom fényes épülete a tömegek nyo- 
morúságán és szenvedésein nyugszik (akaratom ellen mi keserű gúny rí ki itt 
e szóból), nyomorúságon, mely annál kirívóbb és lázasztóbb, mert közel szom- 
szédai a bőség s a pazar fényűzés, a munkásosztály verítékének s nélkülözései- 
nek csábító, de rá nézve tantalusi gyümölcsei". 

De mikor e kitűnő jellemzés után levonja végkövetkeztetéseit, lényegében 
(ha szimpatikusabb formában is) ugyanarra az álláspontra jut, mint később 
Kemény: a nyugat-európai munkásmozgalom magyar tanulsága az, hogy ne- 
künk még fejletlen az iparunk, s így van időnk arra, hogy tudományos nyu- 
galommal vitatkozva, eleve elhárítsuk a forradalmat. 

Vagyis látszólag magas színvonalú, látszólag haladó és előremutató, volta- 
képpen azonban félrevezető és teljesen a forradalmi mozgalom ellen ható iro- 
dalmi iskola ez, amely a polgári haladás bizonyos demokratikus követelményeit 
kitűzi zászlajára, de ezek a követelmények már eleve abban az irányban hat- 
nak, amilyen irányban Kemény is felhasználja Engelsnek a munkásosztály hely- 
Zetéről szóló analízisét. 

Az abszolutizmus korának minden írójánál, így Csengery Antalnál is végleg 
eldönti ideológiai-politikai hovatartozandóságának kérdését az a mód, ahogyan 
Kossuthról és az általa képviselt forradalmi szellemről vélekedik. , Lamartine 
— mondja Csengery — inkább költő, mint szónok; Kossuth inkább szónok. 
Egyik sem államférfi." Washington szerinte azért tudta , befejezni a forradal- 
mat", mert igazi államdérfi volt. Ezzel szemben Kossuthnak el kellett buknia, 
mert: , A lelkesedés, a szónak hatalma egymagában soha egy nemzet szabad- 
ságát nem vívta ki, nem biztosította." És Csengery e sötéten ellenforradalmi 
felfogását közvetlenül Keménytől veszi át, hiszen Keménynek volt eszelős rög- 
eszméje, hogy a , műveletlen"? és , következetlen" Kossuth hatalmas sikerének 
titkát kizárólag szónoki tehetségében lássa. 


A centralisták, a doktrinérek szerepe 1849 és 1867 között — eszmei téren — 
az, hogy egyrészt leszereljék 49 forradalmi demokratikus tendenciáit és — 
másrészt — felkészítsék az uralkodó osztályt, hogy a kiegyezés után erős li- 
berális pozíciókból tudjon majd védekezni a demokratizmus újabb , veszélye", 
a szocializmus ellen. A munkásmozgalom és a marxista ideológia első ellen- 
felei már az abszolutizmus korában megkezdik támadásaikat, és egyáltalán nem 

véletlen, hogy az Erdélyi, Táncsics vagy Mentovich szabású egyéniségek ki- 
szorultak a közélet porondjáról már ekkor — és elsősorban nem a bécsi udvar 
elnyomó terrorja miatt. 

Maga Eötvös József is, A XIX. század uralkodó eszméiben (bár igen kis 
erudícióval) ezt a feladatot végzi el: a szabadság és egyenlőség eszméinek 
szembeállitásával, a magas elméleti absztrakció síkján fogalmazza meg a libe- 
ralizmus és demokratizmus ellentétét. Mestere nemhiába Tocgueville, akiről a 
doktrinér Trefort Ágoston világosan kimondja: ,, . . . felállítá theoriáját, hogy 
kortársait az egyenlőségi doktrínák veszélyeitől megmentse . . ." 

Kautz Gyula pedig (az egykori nemzetőr) már nyíltan a marxizmussal vi- 
tázik, ugyancsak 1858-ban megjelent művében, a Theorie und Geschichte der 
National Ökonomie-ban. Művének egy részét a Csengery szerkesztette Budapesti 
Szemle helyesnek látta magyarul is megjelentetni A szocializmus és kommu- 
nizmus rendszerei címen. Néhány idézet meggyőz arról, hogy Kautz Gyulában 
él még valami a régi forradalmárból, mikor az új eszméket ismerteti : 


, Hátra van még néhány szót szóllanunk Európa más népeinek azon társadal- 
mi bölcselőiről, akik szintén a socialismus zászlói alá szegődtek. Legkitűnőbb 
helyet foglalnak e tekintetben okvetlenül a német socialisták, mint akik a fran- 
cia rendszeralapítóktól átvett eszmekört bölcseletileg alaposabban, tudományo- 
sabban kifejtették, a francia materialista irányt eszményibb világnézettel vál- 
tották fel, s több oly elvekre utaltak, melyek a szocializmust az erkölcstannal, 
a nemzetgazdasági elmélettel és a statustudomány uralkodó tanaival legalább 
némileg kapcsolatba hozni lehetőséget nyújtanak." 

, Az első és valóban önállóbb nézetet eláruló német communista: Engels, a 
Die Lage der arbeitenden Classen in England (1845) című munka szerzője . . . 
Eszmerokona ennek, de alapos képzettségre nézve Engelsszel párvonalba nem 
helyezhető Weitling ... aki különféle műveiben... Fourier elveihez közeledik, 
s kitűnőleg azt sürgeti, hogy a társadalmi szerkezet fő célja az emberi hajla- 
mok, vágyak, tehetségek és élvek kiegyenlítése s összhangba hozása." 

Beszél azután Stirnerről, Feuerbachról, és végül így fejezi be: 

, Mélyre hatóbb mindezeknél K. Marx, ki már 1848-ban Proudhon Contra- 
dictions Economigues című munkájának bírálata, legújabb pedig egy több kö- 
tetre terjedendő Kritik der politischen Oekonomie (1859) című munka közre- 
bocsátása által vonta magára a figyelmet." 

Amennyire tiszteletre méltó azonban az a tudós tárgyilagosság és az egykori 
demokratákra valló szimpátia, mely Kautz tollát az ismertető részleteknél ve- 
zeti, annyira elszomorító az erre következő értékelő, kritikai álláspontja: a Sszo- 
cialista irodalom tanulmányozása azért igen fontos, hogy figyelmeztesse a pol- 
gári társadalmat a munkásosztály felől fenyegető veszélyre, a kellő óvintézke- 
dések megtételére. Vagyis Kautz Gyula ugyanazt mondja el a politikai gazda- 
ságtan nyelvén: a szabadság liberális eszméjét harcba kell vinni az egyenlőség 
demokratikus, , communisticus" eszméje ellen. 


E vázlatos áttekintésből is kiderült talán, hogy a centralisták, a későbbi dokt- 
rinérek, élükön báró Kemény Zsigmonddal, már a kiegyezés előtt erős és egy- 
séges politikai-ideológiai Írontot alakítottak ki, amely már 67 előtt megszállta 
az irodalom és tudomány hatalmi posztjait. Vitatkozásuk a bécsi udvarral a 
nemzeti függetlenségért vívott harc 48-as glóriáját vonta irodalmi és publiciszti- 
kai tevékenységük köré, jóllehet annak társadalmi tartalma oly kevéssé volt 
demokratikus, hogy ennél kevesebb még a liberalizmus fogalmát sem érte 
volna fel. 48—49-ben a centralisták liberalizmusa a birtokos nemesség balszár- 
nyának és a köznemesség jobbszárnyának az ideológiája volt; 67-re a doktriné- 
rek liberalizmusa a birtokos nemesség és a nagypolgárság közös ideológiája lett. 
A doktrinéreké a történeti , érdem", hogy — követve az osztályharc logikáját — 
a korszak végére a forradalomellenes, harmadikutas liberalizmusból tiszta mú- 

fajú, ellenforradalmi liberalizmust sikerült kifejleszteniük. Eötvöst mély hu- 
manizmusa a kiegyezés után, harmadik korszakában, felül tudja még emelni 
az , Uralkodó eszmék" mélypontján. Keményt a betegség és halál kivonja szel- 
. lemi vetésének learatásából. De Trefortot, Csengeryt, Kautz Gyulát semmi sem 
menti meg attól, hogy a kultuszminiszteri székben, a Földhitelintézet igazgatói 
stallumában vagy az Osztrák—Magyar Bank alkormányzói rangjának birtoká- 
ban élvezzék az , egyenlőségi doktrinák" elleni küzdelmük gyümölcseit. 

Mindez egyszersmind azt is jelenti, hogy a magyar liberalizmus eszméi nem 
előkészítői, hanem hatásos ellenfelei voltak a marxi eszmék magyarországi tér- 
hódításának. Így a marxi ideológia terjesztőinek — a munkásmozgalmon belüli 
kispolgári áramlatok mellett — velük is meg kellett küzdeniük. 


A Magyarországon megjelent 
első Morx-portró a Hazánk 
s a külföld című képes hetilap 
1871. november 23-I számában 


ESTI BÉLA : 


Marx és a magyarországi munkásmozgalom 


Magyarország azok közé az országok közé tartozik, amelyekben Marx taní- 
tása, a tudományos szocializmus a legkorábban befogadásra talált. Mindössze 
öt évvel a Német Általános Munkásegylet után Magyarországon is létrejön or- 
szágos szocialista munkásegylet, s egy évtizeddel a német után, egyidőben a 
franciaországival, megalakul a már szociáldemokrata jellegű munkáspárt. A 
kommunista pártok között is a Kommunisták Magyarországi Pártja a legelsők 
között van, alapító tagja a Kommunista Internacionálénak. 

Nemzeti történelmünkben a munkásmozgalom története egyike azoknak a 
tényezőknek, amelyekre nem vonatkoztatható az , elkésettség", a , lemaradás" 
minősítése. 

Igaz, Magyarországon a munkásmozgalom szükségképpen későbbi eredetű, 
mint Nyugat-Európában, hiszen maga a munkásosztály is később alakult ki. 
A későbbi indulás azonban nem mindig okoz lemaradást. Gyakran éppen a 
gyorsabb fejlődést segíti elő, mert lehetővé teszi a kezdeti tévutak elkerülését, 
bizonyos kisérleti szakaszok átugrását, az új eszmék, a legújabb tudományos 
eredmények megismerését, a már gyakorlatban is bevált módszerek átvételét. 

A magyarországi munkásmozgalom ezért nem ment át a géprombolásnak és 
az utópisztikus szocializmusnak a szakaszán, nem volt proudhonista, blanguista 
vagy tradeunionista korszaka. Igen rövid, mindössze néhány évi lassalleánus 
periódus után marxista eszmeiségűvé vált, és ezt a jellegét alapvetően mind- 
végig megtartotta. 


90.0£. 


Az 1860-as évek végén, a kiegyezés után viszonylag szabadabb politikai lég- 
körben meginduló hazai szocialista szervezkedés szinte kezdetétől kapcsolatban 
volt a Marx és Engels által 1864-ben létrehozott I. Internacionáléval. Hrabje 
János asztalos, az 1868-ban megalakult magyarországi Általános Munkásegylet 
első elnöke már 1865-ben, Londonban tagja lett az Internacionálé Főtanácsá- 
nak. Egyik kortársa, Politzer Zsigmond, ugyancsak az ÁME vezetője írta róla 
visszaemlékezésében: , Hrabje tökéletesen beszél magyarul, németül, franciául 
és angolul. Eredetiben olvasta Stuart Mill, Louis Blanc, Cabet műveit stb., egy- 
szóval az angol, Írancia és német szocialista és radikális közgazdasági munká- 
kat. Alaposan ismerte Marx és Engels munkáit és Marxot határtalanul tisztel- 
te."! Az Internacionálé 1868 szeptemberi brüsszeli kongresszusát , A pesti mun- 
kások szövetsége" sürgönyben üdvözli: , Üdvözletünket küldjük Önöknek, a 
proletáriátus bátor bajnokainak! Harcoljanak rendületlenül a munkástömegek 
jogaiért! Önökkel érzünk!"? A következő, az 1869. évi bázeli kongresszuson a 

Főtanács Marx által összeállított jelentése magyarországi munkásmozgalmi ese- 
ményről, a pozsonyi munkások küldöttségének a belügyminiszterrel lefolytatott 
vitájáról is beszámolt.? 

Ugyancsak ebben az évben Marx. mint a Főtanács tagja, Hollünder Jakabot, 
a pesti szabómunkás-egylet vezetőjét arról értesíti, hogy a német munkások 
gyűjtést szerveztek a pesti szabómunkás-sztrájk támogatására. 1869—70-ben 
Farkas Károly megszervezte az Internacionálé hazai szekcióit. Ő, valamint az 
ÁME vezetői, Essl András, Ihrlinger Antal, Külföldi Viktor s mások J. Ph. 
Beckerrel, a Főtanács elnökével, válamint Frankel Leóval álltak levelező kap- 
csolatban. Frankel a Párizsi Kommün veresége után Londonba menekült, ott 
tagja lett a Főtanácsnak, baráti viszonyba került Maraszal és Engelsszel, aki- 
ket — mint a Főtanács ausztria magyarországi levelező titkára — rendszere- 
sen tájékoztatott magyarországi értesüléseiről. Farkas Károly részt vett az In- 
ternacionálé 1872. évi hágai kongresszusán, ahol az anarchisták ellen és külön- 
féle szervezeti kérdésekben a marxi álláspontot támogatta. (Hágai tartázkodása 
idején adott meghatalmazást Farkas Károly Marx részére, hogy a nevére érke- 
zö összes levelet és pénzküldeményt átvegye.)i A magyarországi mozgalom ve- 
zetői kapcsolatban voltak August Bebellel és Wilhelm Liebknechttel, a német 
szociáldemokrácia marxista irányzatának élharcosaival. 

Mindezek alapján érthető, hogy a meginduló magyarországi mozgalomban a 
marxizmusnak igen hamar meghatározó szerepe lett. 


0.0... 


Igaz, az első évek munkásmozgalmi dokumentumaiban még főként Ferdinand 
Lassalle méltatásával találkozunk. (A polgári befolyást érvényesítő Schultze— 
Delitsch-féle , önsegélyező" irányzat, bár sok szó esik róla a munkásmozgalom- 
történeti tankönyvekben, Magyarországon jelentéktelen és igen rövid életű 
volt.) , A rabszolgaságból, a munkabér Egyiptomából ki, és az önállóság ígéret- 
földjére kell bevonulnunk. A tűzoszlop, mely bennüket vezérel, Lassalle Nán- 
dor tana legyen!!!" — olvashatjuk az ÁME 1868. február 23-i keltezésű szóza- 
tában. A szózat, amely az ÁME elvi megnyilatkozásának tekinthető, többek 
között ,,...a Lassalle elvei szerinti termelő-egyesületek lehetősítése által. . ." 
véli elérhetőnek célját: ,,...a munkásosztály szellemi és anyagi érdekeinek 
óvását és előmozdítását". 

A lassalle-izmusnak azonban nálunk ekkor sem volt hegemón szerepe, s a 
lassalle-i tanok Magyarországon nem is eredeti teljességükben jelentkeztek." 
Nem került be az ÁME programjába Lassalle-nak a német munkásmozgalomban 
sok kárt okozó két tétele: a sztrájkharcot, a szakszervezeti mozgalmat akadá- 
]Jyozó , vasbértörvény" és a szövetségi politikát bénító dogma, amely szerint a 
városi és falusi kispolgárság, parasztság a burzsoáziával , egyetlen reakciós tö- 
meget" alkot. 


3 .. Ha a munkásmozgalmat Így zaklatták a Lajtán inneni Ausztriában, Magyarországon kí- 
méletlenül üldözték. Erre vonatkozólag igen megbízható pesti és és pozsonyi jelentések érkeztek 
a Főtanácshoz. Egy példa eléggé megmutatja, hogyan bánnak a hatóságok a magyar munká- 
sokkal. Von Wenckheim úr, a magyar belügyminiszter, hivatalos ügyben éppen Bécsben tar- 
tózkodott. A pozsonyi munkások, akiknek már hónapok óta megtiltották nyílvános gyűlések 
tartását, sőt még azt ís, hogy egy betegpénztár alapjainak összegyűjtése céljából mulatságot 
rendezzenek, néhány nappal ezelőtt több munkást Bécsbe küldtek, hogy panaszaikat a bel- 
ügyminiszter úrnak előadják. Sok fáradságba került bejutni a magas urasághoz, és amikor 
végre megnyílt a miniszteri szoba ajtaja, a munkásokat a miniszter minden illendőséget meg- 
csúfoló módon fogadta: "Maguk munkások? Szorgalmasan dolgoznak? — kérdezte, TETSÉTÉSZ 
szivarral a szájában. — Nos, másra ne ís legyen gondjuk. Maguknak nem kellenek nyilvá- 
nos egyesületek, ha pedig beleütik az orrukat a politikába, tudni fogjuk, hogyan bánjunk el 
magukkal. Nem teszek semmit az érdekükben, A munkások csak zúgolódjanak, ha kedvük 
tartja!s A munkásoknak arra a kérdésére, hogy továbbra ís a rendőrség Önkénye fog-e ural- 
kodni, a liberális miniszter így válaszolt: sIgen, az én felelősségemre.: Nézeteiknek kissé hosz- 
szas, de hiábavaló kifejtése után a munkások eltávoztak, de kijelentették a miniszter- 
nek: "Mivel az államügyek befolyásolják a munkások helyzetét, a munkásoknak foglalkozniok 
kell a DPolitikával, s feltétlenül fognak is vele foglalkozni." (Karl Marx és Friedrich Engels 
Művet — továbbiakban: MEM — 16. köt., Budapest, 1964., 368. old.) 

4 MMTVD 1., 241. old. 

§ MMTVD I., 74. old. 

6 S. Vincze Edit: Az útkeresés évtizedei. Gondolat Könyvkiadó, 1977. 

Továbbá — és ez nem kevésbé fontos — eltérően a klasszikus lassalle-izmus 
nacionalizmusától, a magyarországi mozgalom kezdettől fogva internacionalista 
volt. A marxi befolyás talán éppen e téren jelentkezett a legszembetűnőöbben. 
Természetesen annak is szerepe volt ebben, hogy a magyarországi munkásság 
eleve sok nemzetiségből tevődött össze. Az együtt dolgozó magyar, német, szlo- 
vák, román, horvát munkások könnyen megértették, hogy érdekeik is, ellen- 
ségeik is közösek. 

A nacionalista úri Magyarországon már az is internacionalista vagy legalább- 
is antinacionalista megnyilvánulásnak számított, hogy az ÁME alapszabályzata 
és pecsétje az egylet nevét három nyelven: magyarul, németül és szlovákul je- 
lölte meg. Az alapszabályzatban a célok között szerepel: , Testvéries közeledési 
eszközölni az idegen földön levő társakkal."" Az ÁME 1869. augusztus 22-i tö- 
meggyűlésén ismertetett programpontok között olvashatjuk: , Nemzetiségi te- 
kintetben a social-demokrata párt azt a népek önhatározati joga által kívánja 
meghatározni." De elhangzott a gyűlésen ,a nemzetek teljes egyenjogúságára 
fektetett, és minden más országtól független Magyarország" követelése is." 

Még kifejezőbb példáját adta nemzetköziségének az induló hazai munkásmoz- 
galom a Párizsi Kommün iránti szolidaritásával. A Párizsi Kommün hatására 
valóságos sztrájkhullám kezdődött a magyar fővárosban is. Egymás után szün- 
tették be a munkát a serfőzők, a szabók, a pékek, a vasúti munkások, a kár- 
pitosok. 1871. május 8-án több ezer munkás nyomult be a parlament épületébe 
, Kenyeret és Igazságot!" feliratú táblákkal. 1871. június 11-én a budapesti 
munkások tüntető felvonulást rendeztek, tiltakozásul a Párizsi Kommün vér- 
befojtása miatt. , Hosszú, beláthatatlan sorban vonultak ki a munkások a vá- 
rosligetbe — olvashatjuk a szemtanú visszaemlékezését. — A főváros közönsége 
érdeklődve nézte a szokatlan látványt és senkinek sem jutott eszébe, hogy a 
munkások magaviseletét félelmesnek tartsa. A városligetben megállapodtak a 
munkások és elénekelték a Marseillaiset, azzal a módosítással, hogy minden sza- 
kasz végére hozzátették: vAz új forradalom, az általános forradalom. Azután 
szétosztották a munkások közt a genfi nemzetközi munkásszövetségnek ötven- 
egy pontból álló "Temple unigues című (a Párizsi Kommünről szóló) határoza- 
tát. A városba visszatérve, a munkások a pesti általános munkásegylet elé vo- 
nultak, ahol a fővárosi munkások gyásza jeléül kitűzték a fekete lobogót." 

Ismeretes, hogy e tüntetés miatt tartóztatták le az ÁME 28 vezetőjét, és in- 
dították meg ellenük az ún. , hűtlenségi pert". Ma büszkék lehetünk arra, hogy 
az első nagy szocialistaellenes bírósági eljárást Magyarországon a munkásmoz- 
galomnak éppen egy internacionalista megnyilvánulása váltotta ki. 

A marxista és a lassalle-ista eszmék keveredése ez időben általános jelenség 
a munkásmozgalomban. A magyarországi munkásoknak jelentős része volt né- 
met, vagy a német nyelvet értő, 0 már csak azért is, mert igen sokan közülük 
vándoréveiket német nyelvterületen töltötték el. A szocialista tanokat a Német- 
országban és Ausztriában ekkor általánosan elterjedt lassalle-i tolmácsolásban 
ismerték meg. 

A marxizmus és a lassalle-izmus különbsége ekkor még nem volt tisztázott, 
nem volt közismert. Engelstől idézve: , Agitációs írásaiban ami helyeset Marx- 
tól átvett, az annyira összefonódik Lassalle saját és rendszerint helytelen fejte- 
getéseivel, hogy alig lehet a kettőt különválasztani". Marx csak 1875-ben írta 
meg a gothai program kritikáját, a lassalle-i dogmák bírálatát, de az éppenhogy 
létrejött német munkásegység megóvása érdekében írását nem hozta nyilvános- 
ságra. A magyarországi munkásmozgalom ezért nem Lassalle megcáfolásával és 
leleplezésével, hanem fokozatosan, a marxi tanítások mind teljesebb megisme- 
résével és saját gyakorlati tapasztalatai nyomán szabadult meg a lassalle-i tév- 


7 MMTVD 1., 76. old., idézi S. Vincze Edit, i. m., 18. old. 

B MMTVD 1., 104—105. old. 

9 Schulhof Géza: A munkásmozgalom keletkezése Magyarországon. Budapest, 1895. 36— 39. 
old. MMTVD 1. 179. old. 

10 Ez volt az oka annak, hogy Marx és Engels írásaiból a század végéig csak néhány részle- 
tet közöltek magyar nyelven. 

1 Engels: Level Kautskyhoz. 1891. február 23.. MEM 38. köt., Budapest. 1977., 37. old. 

tanoktól. Ebből az is, következett, hogy Lassalle neve még akkor is zászló volt 
a mozgalomban, amikor tanaiból lényegében már csak a munkásszervezkedés 
eszméje maradt. Mindenesetre a lassalle-i hatás nálunk rövidebb életű volt, s 
kevésbé mély nyomokat hagyott, mint Ausztriában és Németországban. 


9000 


Az újabb kutatások feltárták, hogy a magyarországi szociáldemokrata párt- 
alapítási kísérletek is korábban kezdődtek, mint ahogyan azt régebben tud- 
tuk.2? Kapcsolatban az osztrák, majd a német szociáldemokrata párt megala- 
kulásával, 1869-ben és 1870-ben Magyarországon is bizottságokat szerveztek, 
nyilvános gyűléseket és illegális összejöveteleket tartottak a szociáldemokrata 
párt létrehozásának előkészítésére. 

Ezek a kísérletek a hatósági üldözés és egyéb okok miatt nem jártak sikerrel, 
Magyarországon ekkor még nem jött létre szociáldemokrata munkáspárt, bár 
az Általános Munkásegylet bizonyos fokig betöltötte a párt szerepét: politikai 
programja, újságja, országos szervezete volt. Az ÁME működését azonban a 
,hűtlenségi perrel" kezdődő fokozott rendőri üldözés 1872-re lehetetlenné tette. 

A magyarországi pártalapító kísérleteket csak Frankel Leó 1876-ban történt 
hazaérkezése után koronázta siker. Frankel a Párizsi Kommünben és az Inter- 
nacionálé Főtanácsának funkcionáriusaként szerzett nemzetközi forradalmi ta- 
pasztalataival, a Marx és Engels környezetében elsajátított elméleti és politikai 
ismereteivel messze kiemelkedett hazai kortársai közül. Tulajdonképpen az ő 
tevékenységével jutnak túlsúlyra a marxi tanítások a lassalle-izmussal szemben 
a magyarországi munkásmozgalomban. Az általa 1878-ban megszervezett Nem- 
választók Pártja, és különösen az 1880-ban megalakult Magyarországi Általános 
Munkáspárt már marxista párt volt. 

A Magyarországi Általános Munkáspárt csak a hatósági tilalom miatt nem 
használta a szociáldemokrata párt elnevezést. Programja szerint a szocializmust 
már nem a Lassalle által elképzelt termelőszövetkezetekkel, hanem az Interna- 
cionálé 1868-as és 1869-es kongresszusán elfogadott marxi tételek szellemében 
,A földbirtokoknak, valamint mindennemű munkaeszköznek társadalmi tulaj- 
donná átalakítása, a bérmunka-rendszer eltörlése..." útján kívánta megvaló- 
sítani. A program tartalmazta az általános választójog és egyéb polgári demok- 
ratikus jogok, az állam és az egyház szétválasztása, valamint szociális reformok 
követelését. 

Az Általános Munkásegylet alapszabályzatához képest visszalépésnek tűnik, 
hogy a párt programjából hiányzik a nemzetköziségre való utalás. Hiba lenne 
azonban ebből arra következtetni, hogy itt elvi változásról van szó. Frankel 
el akart kerülni minden olyan fogalmazást, amely a kormánynak lehetőséget 
adhatott volna a pártalapítás megakadályozására. Marxnak és Engelsnek az 
Internacionáléban is alkalmazott és a szektás irányzatokkal szemben nemegy- 
szer hangoztatott álláspontját követte, amely szerint egy induló mozgalom ese- 
tében nem az a legfontosabb, hogy túlzott precizitással ügyeljenek az el- 
vek pontos megfogalmazására, hanem az, hogy egyáltalán lehetőség nyíljon a 
szervezet létrejöttére és a mozgalmi tevékenység kibontakoztatására. Továbbá 
azt is figyelembe kell venni, hogy a Magyarországi Általános Munkáspárt meg- 
alakulásának idején az I. Internacionálé már feloszlott, a munkásmozgalomnak 
ekkor nem volt nemzetközi szervezete. Frankel egész tevékenységében, valamint 
az Arbeiter Wochen-Chronik és a Népszava cikkeiben, a párt kiadványaiban 
megtaláljuk a bizonyítékait annak, hogy a Magyarországi Általános Munkás- 
párt a proletár internacionalizmus talaján állott. Burkolt utalás van erre a párt- 
vezetőségnek a párt második kongresszusára kiadott felhívásában is: 

,, Elvtársak! Amidőn más országokban élő testvéreiteket és elvrokonaitokat, 
kik a szocializmus zászlaját diadalgyőztesen lobogtatják, szemmel kíséritek, 


12 S. Vincze Edit: Tervek és kísérletek szociáldemokrata párt létrehozására Ausztriában és 
Magyarországon 1868—1871. I. m., 161—228. old. 
13 MMTVD 1., 393. old. 

lelkesüljetek saját igazságos ügyetek iránt is. Emlékezzetek, hogy a munkás- 
mozgalom mindenütt csekély kezdettől fejlődött, minden üldözés és elnyomás 
dacára azon impozáns hatalommá nőtte ki magát. mely az egész világ prole- 
tárjait alapos reménnyel tölti el a munkásosztály gazdászati emancipációja 
iránt." 

A hazafiság és a nemzetköziség összefüggéséről máig is útmutatók az Arbei- 
ter Wochen-Chronik 1877. december 23-i számában olvasható, valószínüleg 
Frankel tollából származó sorok: ,Az igazi hazafiság egyedül és kizárólag 
az, ha a sérelmek, az ellenségeskedések, rágalmak és gyanúsítások ellenére — 
sőt dacolva minden veszéllyel, mindenünket kockáztatjuk azért, hogy hazánk- 
nak a lehető legnagyobb szabadságot, szellemi és anyagi jólétet biztosíthassuk, 
hogy hazánkat a kultúra olyan fokára segíthessük, ahonnan minden vonatko- 
zásban tündöklő példaként világítja be a többi országok útját . . ."§ 

A Magyarországi Általános Munkáspárt programja mind a szocialista, mind 
a polgári demokratikus követeléseknél megmaradt az általánosság szintjén. 
wegfogalmazói nem voltak képesek a korabeli magyarországi társadalmi vi- 
szonyok tudományos elemzésére, ami előfeltétele lett volna annak, hogy a 
marxizmus általános tanításait a hazai viszonyokra konkrétan alkalmazzák. 
Vannak ugyan próbálkozások — elsősorban Frankel részéről vagy az ő ösztön- 
zésére — az Arbeiter Wochen-Chronik és a Munkás Heti-Krónika hasábjain a 
sajátos magyarországi társadalmi problémáknak, a nemzeti és nemzetiségi kér- 
désnek, valamint a földkérdésnek 1848-hoz visszanyúlva történő elemzésére, de 
ezek gyér számúak, és Frankel 1881-ben történő bebörtönzése, majd Magyar- 
országról való távozása után abbamaradnak. A nemzetiségi kérdésről például 
különösen figyelemre méltó az Arbeiter Wochen-Chronikban 1876. december 
24-én , Egy szerb elvtárstól" szerzői megjelöléssel közölt cikk, amely kijelenti: 
A Kossuth-féle dunai szövetség majd egyszer meg fog valósulni, de nem azon 
alapelven, mint azt ő prédikálta. A népek szövetsége a Keleten (a magyarok, 
magyar-németek, románok, szerbek stb.) csak szocialisztikus alapon létesülhet, 
ez az egyedüli mentség . . . Menekülés csak a nemzetközi szocializmusban rejlik. 
Szabad Magyarország és szabad szomszédállamok! Ez a mi célunk? .16 

A társadalmi viszonyok történeti és szociológiai feltárása hatalmas tudomá- 
nyos feladat. A munkásmozgalom legnagyobbrészt munkásokból lett vezetői ez- 
zel a feladattal nem birkózhattak meg. Magyarországon ekkor még hiányzott 
az a demokratikus polgári társadalomtudomány, amelynek eredményeire épül- 
ve létrejöhetett volna a marxista társadalomkutatás. (Frankel maga is tulaj- 
donképpen kivételes jelenség ekkor Magyarországon — elméleti tudását, moz- 
galmi ismereteit nem is itt szerezte.) Ez tulajdonképpen csak a következő szá- 
zadban indul meg, mindaddig a magyar munkásmozgalom, noha marxista ala- 
pon áll, nem képes a marxizmus alkotó alkalmazására. 

Frankel távozása, a pártnak a hazai viszonyok mélyreható elemzésére, az eb- 
ből adódó feladatok kijelölésére való képtelensége kétségtelenül szerepet ját- 
szott abban, hogy a Magyarországi Általános Munkáspárt tevékenysége a kez- 
deti lendület után fokozatosan elszürkült, a mozgalom fejlődése átmenetileg 
megrekedt. 

A visszaesés azonban mindössze 6—7 évig tartott, s már csak ezért sem helyes 
jelentőségét eltúlozni. Inkább a németországi és az ausztriai mozgalommal ösz- 
szehasonlítva tűnik fel a hazai mozgalom lemaradása. Németországban és 
Ausztriában ugyanis az elnyomó kivételes törvények ellenére (vagy talán éppen 
ezek által ösztökélve?) a nyolcvanas években nagymértékben növekedett a szo- 
ciáldemokrata párt ereje. Európa két vezető tőkés országában, Franciaország- 
ban és Angliában viszont jóval lassúbb volt a marxista befolyás terjedése. 

Egy évvel a II. Internacionálé megalakulása után a Magyarországi Általános 
Munkáspárt 1890. évi kongresszusa végrehajtotta a régen esedékes újjászerve- 
zést. A párt felvette a Magyarorszári Szociáldemokrata Párt elnevezést. Elvi 

14 MMTVD 1.. 428—430. old. 


15 MMTVD 1.. 319. old. 
16 MMTVD I., 312—315. old. 

Nyilatkozatot adott ki, amelyben ismét nyílt hitvallást tett a proletár inter- 
nacionalizmus mellett, és marxista céljait a kor színvonalán határozta meg. 

Az Elvi Nyilatkozat, szemben a nyolcvanas évek pártmegnyilvánulásainak a 
törvényes korlátokat messzemenően figyelembe vevő óvatos megfogalmazásai- 
val, nyíltan hirdeti a munkásosztály történelmi elhivatottságát a szocializmus 
megteremtésére, kimondja, hogy a párt fő feladata ,,...a proletárságot szer- 
vezni, azt helyzetének és feladatának tudatára ébreszteni, s azt szellemileg és 
testileg harcképessé tenni, hogy világtörténelmi hivatásának teljesen megfelel- 
hessen."" A korábbi programok szinte minden esetben kötelezettséget vállal- 
tak a törvények betartására; az Elvi Nyilatkozat viszont burkoltan kifejezi, 
hogy a párt nem tartja kötelezőnek magára az osztályállam törvényeit, a céljai 
megvalósítására felhasználható eszközök körét ,a nép természetes jogérzete" 
határozza meg. . 

Az új vezetőség élén az 1890-es évek elején a Magyarországi Általános Mun- 
káspárt politikáiával elégedetlen osztályiharcos ellenzék szervezője, Engelmann 
Pál állott. Megkezdték a szakszervezetek széles körű szervezését. Ismeretes, 
hogy az MSZDP és a szakszervezetek szervezeti összefonódása a későbbiekben 
kárcs hatású volt, fékezte a párt politikai harcát. De volt pozitív következménye 
is: Magyarországon nem tudott meginonosodni a , politikamentes" szakszerve- 
zetek eszméje, a magyar szakszervezetek mindig részt vettek a munkásosztály 
politikai nevelésében. 

A magyar társadalom sajátos problémáinak elemzése, a földkérdés és a nem- 
zetiségi kérdés különlegesen nagy magyarországi szerepének feltárása azonban 
továbbra is elvégzetlen maradt. A régi vezetők közül többen a feladat jelentősé- 
gének felismeréséig sem jutottak el. Csillag Zsigmond például így szólt erről az 
MSZDP I. kongresszusán: , Magyarország gazdasági, egyszersmind politikai fej- 
lődése ugyanazon az úton haladt, s halad ma is, mint Európa többi országáé, 
nincsen benne semmi kivételes, mint azt a sovinisztikus tudatlanság és nép- 
butítás a munkásnéppel elhitetni szeretné... A különbségek. amelyeket látunk, 
teljesen megfelelnek a gazdasági fejlődés időkülönbségeinek, mely fejlődésben 
az európai nyugat... valamivel megelőzött bennünket. Út és irány azonban 
ugyanaz." 

Az MSZDP, jóllehet alapjaiban osztályharcos marxista párt volt, lényegében 
ebben a szellemben nevelte a munkásosztályt. Bár a nagy gazdasági és politikai 
harcok hosszú sorozatát szervezte és vezette, egyes elismerésre méltó kísérletek 
ellenére sem volt képes a századfordulóval induló új korszak, az imperializmus 
igazi lényegének megértésére és a küszöbönálló forradalmi korszak feladatai- 
nak felismerésére. 

A marxizmus alkotó alkalmazásához és továbbfejlesztéséhez a magyar mun- 
kásmozgalomban is a lenini eszmék adták meg a kulcsot. A történelmi feladat 
megoldását az 1918. november 24-én, a forradalom viharában megszületett 
kommunista párt kezdte meg, amely folytatója és igazi képviselője lett a ma- 
gyar munkásmozgalom teljes marxi hagyományának. 


9... 


Néhány szót Marx műveinek hazai kiadásairól.? A Buda-Pesti Munkásegy- 
let kiadásában 1868-ban néhány hónapig megjelent Munkások Újsága című 
lap közölte az I. Internacionálé Alapító Üzenetének egy részletét, a Munkás 
Heti-Krónika 1873-ban a Kommunista Kiáltvány első fejezetét. A polgári saj- 
tóban 1866-ban és 1871-ben jelent meg az I. Internacionálé Szervezeti Szabály- 
zata. Magyar nyelven külön kiadványként először a Kommunista Kiáltvány 
került a hazai olvasó elé: 1896-ban, igaz, ekkor is csonkán, mert harmadik fe- 
jezetét elhagyták, és a negyedik fejezetből is csupán rövid kivonatot közöltek. 


17 MMTVD 2., 40. old. 


18 Idézi S. Vincze Edit: Küzdelem az önálló proletárpárt megteremtéséért Magyarországon 
1848—1890. Kössuth Könyvkiadó. 1972., 67. old. 

19 Lásd: Práger Miklós: Marx és Engels Műveinek magyar kiadásairól és elterjedéséről. Tár- 
sadalmi Szemle 1953. 3. sz. 

(Megjegyzendő azonban, hogy a századfordulón még igen sokan jól ismerték a 
német nyelvet Magyarországon, így a német kiadásokat is olvashatták.) Sajnos 
a Kiáltvány világhírű befejező mondata pontatlan. fordításban került be a 
magyar köztudatba. A , Világ proletárjai, egyesüljetek!" jelszó ugyanis az ere- 
detiben így hangzott: , Minden ország proletárjai, egyesüljetek!" Az árnyalat- 
nyinak tűnő eltérés valójában a nemzeti kérdés leegyszerűsítését, jelentőségének 
a kor munkásmozgalmára jellemző alábecsülését tükrözte. 

A századforduló előtt jelent meg magyarul a Bérmunka és tőke is. 

Marx és Engels Válogatott Műveinek első magyar kiadása — mint közismert 
— Szabó Ervin érdeme. 1905-ben jelent meg az első, 1909-ben a második kötet. 
Egészen a felszabadulásig tulajdonképpen ez a kiadvány volt a marxizmus meg- 
ismerésének fő forrása a csak magyarul tudó olvasó számára. Ehhez azonban 
hozzá kell tenni, hogy a munkássajtó — név nélkül — sokszor közölt kivonato- 
san Marxtól és Engelstől származó Írásokat. 

Az , őszirózsás" forradalom és a Tanácsköztársaság idején nagyobb lendületet 
kapott a marxista irodalom kiadása. Megjelent az Osztályharcok Franciaország- 
ban, a Polgárháború Franciaországban, a Bér, ár, profit, A kommunizmus alap- 
elvei és több kiadásban a Kommunista Kiáltvány. Megkezdték A tőke fordí- 
tását, de eza munka a Tanácsköztársaság veresége folytán félbemaradt. 

Az ellenforradalmi rendszer időszakában Marx és Engels írásainak kiadása 
is nagy nehézségekbe ütközött. A Kun Béla és Landler Jenő irányításával újjá- 
szervezett KMP néhány külföldön kiadott, vagy itthon illegálisan sokszorosított 
mű terjesztésével küzdött az , ideológiai zárlat" ellen. Az illegális kommunista 
szemináriumokon és az MSZDP tanfolyamain fontos tananyag volt Schönstein 
Sándor kommunista orvos népszerű sorozata, A tőke kivonata. A , Schönstein- 
füzetek" még a felszabadulás után is jó ideig nélkülözhetetlen segédanyagát 
jelentették a marxista politikai gazdaságtan oktatásának. 

Marx fő művét, A tőké-t először 1921-ben, Bécsben adták ki magvarul, ha- 
zai kiadásai 1934-től jelentek meg. A Népszava 1921—1922-ben kiadta Engels 
Anti-Dühring-jét és A család, a magántulajdon és az állam keletkezése című 
művét; az 1930-as évek elején megjelent Marx A filozófia nyomorúsága című 
munkája és A gothai program kritikája. 

Marx és Engels műveinek széles körű terjesztésére Magyarországon csak a 
felszabadulás után nyílt lehetőség. A Kommunista Kiáltvány, az Anti-Dühring, 
A család, a magántulajdon és az állam keletkezése és számos kisebb terjedelmű 
munka 1945—1946— 1947-ben napvilágot látott új kiadásai után a párt kiadója 
1948-ban megjelentette a Válogatott Művek és A tőke első kötetének új ki- 
adását. A moszkvai Marx—Engels— Lenin Intézet segítségével eljutottak a ma- 
gyar olvasóhoz az itthon eddig ismeretlen munkák is, mint Engels A természet 
dialektikája (1950) és Marx— Engels A német ideológia (1952) című műve. 1957- 
ben pedig megkezdődött Karl Marx és Friedrich Engels Művei-nek tudományos 
apparátussal ellátott folyamatos megjelentetése. 

PATKÓ IMRE: 


Világhelyzet és világnézet 


,Úgy látszik, vannak olyan halottak, akiket minden nap újra el kell temet- 
ni" — írta egy francia publicista Marxról az 1970-es évek közepén, amikor az 
épp soron levő antikommunista kampányban az , új filozófusok" temették a 
marxizmust. Követték őket az , új konzervatívok", s most állami politika rang- 
jára emelten Reagan és környezete, monetaristák és a , kínálati gazdaság" hir- 
detői, megújuló támadásaik hevével is bizonyítva, mennyire eleven, s félelme- 
tes ellenfél számukra Marx és a marxizmus. 

Eközben az embernek sokszor olyan benyomása támad, hogy Marxot többet 
olvassák, idézik és értelmezik ellenfelei, mint hívei, akiknek meg kellene védeni 
őt. De meg kell-e védeni Marxot? A marxizmus , védelme" egyébként is csak a 
mai helyzetre való reális és pozitív eredményekkel járó alkalmazása lehet. 
Időszerűségét nem lehet idézgetéssel bizonygatni, hiszen egész világszemléleté- 
nek lényege, hogy empirikus, tapasztalati forrásokból indult ki általánosításai- 
ban, megvetette a dogmatikus , bibliamagyarázókat", s jóelőre megizente né- 
kik: , Ami engem illet, nem vagyok marxista." Arra figyelmeztetett, hogy a 
történelem minden képzeletet meghaladó, ravasz fordulatokra képes. Az általa 
felfedezett társadalmi törvényszerűségekkel kapcsolatban hangsúlyozta, hogy 
azok az egyes emberek cselekedetein, véletleneken keresztül érvényesülnek, 
talán hosszú történelmi korszakon és kanyargós utakon áthaladva, semmiképp 
sem automatikusan és végzetszerűen, hanem az alternatívák közti emberi vá- 
lasztás révén, amely lehet helyes vagy helytelen, vezethet győzelemhez, de ve- 
reséghez is. Marx , csupán" megkönnyítette az utána következő nemzedékek 
számára a történelmi sors formálását, de nem végezhette el helyettük a törté- 
nelmi lehetőségek beteljesítését. 

Nem arról van tehát szó, hogy mi , segítsünk" a marxizmuson, hanem arról, 
hogy Marx segítsen bennünket eligazodni a jelenkori történelemben. 

De hát a 20. század végi bonyolult , nemzetközi helyzet"-ek megértésében 
és a politikai cselekvéshez támpontok, orientáció nyújtásában mit segíthet egy 
19. századi filozófus-közgazdász, ha az emberi szellem mégoly óriása is, mint 
Marx Károly? Hiszen forradalmi-kritikai szelleme mindig az adott valóságot 
kutatta, s ez a valóság mérhetetlen nagyot változott a halála óta eltelt száz 
esztendőben . . . 


A kérdésre nem könnyű a válasz; nem közgazdaságról vagy filozófiáról van . 
szó, ahol közvetlen szakmai keretben konfrontálhatók a marxi szövegek az 
utána következő évszázadban élt gondolkodók és tudósok munkáival, a gazda- 
ságban bekövetkezett, valóságos változásokkal. Marx sohasem írt külpolitiká- 
ról, , nemzetközi helyzetről" általában; ami tehát a világpolitika megértésé- 
ben, elemzésében ma egyáltalán segítségünkre lehet: az történelemszemlélete, 

a dialektikusan alkalmazott történelmi materializmus. A marxi életmű másik 
jellemző vonása, hogy valójában a szocializmus és a kommunizmus mibenlétét 
sem fejtette ki részletesen, hanem erre vonatkozó megállapításait az addigi tör- 
ténelmi fejlődés logikájából és különösen a kapitalizmus természetének, műkö- 
désének, törvényszerűségeinek tudományos konkrétságú kritikájából vezette 
le. Ezeknek a következtetéseknek az érvényessége alapvetően attól függ, hogy 
ami ma van a világ nagyobbik részén, az kapitalizmus-e, s érvényesek-e műkö- 
désére ma is a Marx által felfedezett alaptörvények? Bár volt idő, amikor éppen 
a kapitalizmus apologétái vitatták, hogy kapitalizmus van-e a , nyílt társadal- 
makban", a , fejlett ipari országokban" és így tovább, de azt komolyan senki sem 
vonhatja kétségbe, hogy a tőke értékesítésének új formái mellett és azokkal 
együtt, a világ nagyobbik részén ma is tőkés termelés folyik; a tőke pedig ma 
sem egyszerűen pénzt, hanem olyan emberek közti viszonyt jelent, amely a tár- 
sadalmi termelőeszközök egyéni vagy kollektív magántulajdonán, az áruter- 
melés sajátos módján alapszik, ahol mindezek révén az értéktöbblet elsajátítása, 
a munka alávetése és kizsákmányolása profitot termel, s a legfőbb cél, a tőke 
létének értelme, amihez képest minden más közömbös vagy alárendelt jelentő- 
ségű, épp az, hogy profitot kell fiadzania. A 20. század két világháborújának 
kirobbanását, s mindazt, ami azóta történt, a jelenlegi válságot és a politikát, 
amelyet e válság idején a tőkés országok folytatnak, magát a tőkés és a szocia- 
lista országok politikája közti különbséget sem lehet megérteni és megmagya- 
rázni annak tudomásul vétele nélkül, hogy a tőke létfeltétele az állandó növe- 
kedés, újabb profit szerzése érdekében. 

Azért sem könnyű a válasz arra, mit segíthet nekünk Marx ma a nemzetközi 
helyzet elemzésében, mert a szocialista országokban felnőtt új nemzedékek köz- 
vetlenül nem élték meg, mit jelent a kapitalizmus, s ezt a közvetlen tapaszta- 
latot a turistautak nyilván nem pótolják. Szembe kell néznünk azzal is, hogy 
Marx ma csakis elméletével adhat segítséget, s az elméletet általában, a mar- 
xizmust különösen, bizonyos fokig lejáratta az, hogy elérte a , kötelező tantár- 
gyak" sorsa, merev tételek halmazaként tanították, így önmagától is elidegene- 
dett; hogy önmagukat joggal marxistának valló politikai szervezetek határo- 
zatai, döntései és akciói, amelyeket , marxistának" szántak, utólag voluntaristá- 
nak, dogmatikusnak, vagyis határozottan antimarxista jellegűnek bizonyultak; 
hogy amikor az élet egyénektől és kormányoktól szükséghelyzetekben elkerül- 
hetetlenül pragmatikus, rövid távú döntéseket követelt, ezek mellett a közvéle- 
mény szemében az elméletre hivatkozás már-már életidegen spekulációnak, 
steril elméletieskedésnek tűnt; végül, de nem utolsósorban, épp ilyen hatá- 
rozatok és döntések kényszerű-cerőltetett , megideologizálása" a köztudatban 
, 12" ideológiának tűnt fel, s erre nem sok ügyet vetettek. 

A tőkés rendnek nem volt és nincs a cselekvést orientáló, átfogó, egységes vi- 
lágnézeti alapja: ott uralkodó, rendező elvként szolgál a profit, s vagy ehhez 
gyárt különböző ideológiákat, vagy megtűr minden olyan más ideológiát, amely 
ezt nem veszélyezteti létalapjaiban. Ezzel jól összefér, hogy közben a szaktudo- 
mányokban — a humán tudományokban is — nagyszerű eredmények szülesse- 
nek ott is. És azzal, hogy a mi dogmatizmusunk elzárkózott ezek elől, éppen 
nem tettük népszerűbbé és a gyakorlatot jobban segítővé a marxista elméletet, 
amelynek alaptörvénye, hogy az emberi elme minden vívmányát egyesítenie 
kell magában, s felhasználnia az emberiság történelmi szabadságharcában. 


o 


Marx történelemszemléletében és valóságlátásában döntő, hogy nála minden 
megelevenedik: az áru — emberek közti viszony; a tőke — meghatározott tár- 
sadalmi összefüggéseket és funkciót jelent; általában: a gazdaság és a politika 
elválaszthatatlan, egymásra kölcsönösen visszaható egységben jelenik meg. En- 
gels 1883. március 17-én, a highgatei temetőben, Marx sírjánál tartott gyászbe- 
szédében így szólt erről: , Darwin a szerves természet fejlődési törvényét fe- 

dezte fel — Marx az emberi történelem fejlődési törvényét: azt az eddig ideoló- 
giai burjántól ellepett egyszerű tényt, hogy az embereknek előbb enniök, in- 
niok, lakniok és ruházkodniok kell, mielőtt politikával, tudománnyal, művé- 
szettel, vallással stb. foglalkozhatnak; hogy tehát a közvetlen anyagi létfenn- 
tartási eszközök termelése s ezzel egy nép vagy korszak mindenkori gazdasági 
fejlődési foka az az alap, amelyből az illető emberek állami berendezései, jogi 
nézetei, művészete, sőt vallási képzetei kifejlődtek, és így ebből az alapból kell 
ezeket magyarázni is — nem pedig, ahogy eddig történt, megfordítva."! 


Erről a történelmi materialista szemléletről lemondani veszélyes dolog. Pél- 
da erre a fasizmusról alkotott nézetek története. A fasizmus jellemzőjeként fel- 
sorolták kegyetlenségét, amellyel tömegeket pusztított el, fajgyűlöletét, anti- 
szemitizmusát. De kegyetlenkedett és népeket irtott ki Dzsingisz kán is; rend- 
szeresen alkalmazta a kínzást az inkvizíció is; zsidópogromokat a spanyol do- 
nok és az orosz cárok is szerveztek (ha nem is olyan pokolian , nagyüzemi" mé- 
retekben, mint Hitler), s nemrég láthattunk palesztinok elleni pogromot, izraeli 
asszisztenciával. A kegyetlenség és antiszemitizmus tehát nem meríti ki a fa- 
sizmus ismérveit, ha nem tesszük hozzá: mindez a nagytőkések egy meghatá- 
rozott csoportja érdekében és ösztönzésére történt. Ök pusztán gazdasági esz- 
közökkel nem tudták elérni saját növekedésük, létfeltételeik, , életterük" bizto- 
sítását a többi tőkés hatalommal folytatott versenyben, ezért gazdaságon kívüli 
eszközökkel, erőszakkal, az egész németségnek , uralkodó népként" más népek 
leigázására való felhasználásával, a történelem eddigi legpusztítóbb háborújá- 
val próbálták elérni ezt a célt. Ez a fasizmus lényegéhez tartozik, s éppen ezt 
szolgálta más országok lerohanása, a világ uralkodó és rabszolgafajokra osztá- 
sának ideológiája. Aki ezt nem látja, hogyan fedezné fel és készülne fel hasonló 
történelmi szituációkban, amikor a nagytőkések egy vagy több meghatározott 
csoportja ugyancsak ilyen gazdaságon kívüli, erőszakos eszközökkel akarja , élet- 
érdekeit" biztosítani a világ s népei rovására, egészen más ideológiai for- 
mákba rejtve a lényegében azonos tartalmat. A fasizmus nem ,a megvadult 
kispolgár" osztály-, s nem ,a németek"? nemzeti produktuma, s korántsem 
azonos az antiszemitizmussal. Amerikai szociológusok most épp arra hívták fel 
a figyelmet, hogy a Reagant is , puha liberálisnak"? minősítő amerikai szélső- 
jobboldal félreismerhetetlenül fasiszta politikai jelszavai mellett a legszélső- 
ségesebb pro-izraeli propagandát folytatja — azért is, hogy ne lehessen fasiz- 
mussal vádolni, hiszen Amerikában ez ma is Káin-bélyeg, legalábbis az egy- 
szerű emberek szemében. 

Ha a fasizmus politikáját nem lehet a tőkés gazdasági alap nélkül megérteni, 
még kevésbé lehet megmagyarázni a most szemünk előtt lejátszódó jelenségek 
egész sorát, ha nem vesszük tudomásul, hogy a tőkés társadalmi rend uralkodó 
rendező elve, amely politikáját is meghatározza: a profit. Hogyan lehetne meg- 
érteni, hogy például az élelmiszerek világpiaci ára esik, holott a világ élelmi- 
szer-szükséglete egyáltalán nincs kielégítve, s nagy lenne a kereslet: emberek 
tízmilliói halnak éhen minden esztendőben. Az Egyesült Államok kormánya 
ugyanakkor dotációt fizet a farmereknek, hogy csökkentsék a vetésterületet, 
mert csak a fizetőképes kereslettel számol; az élelmiszer is áru, s csak ott lehet 
eladni, ahol profittal értékesíthető. 

Mivel magyarázható, hogy az 1970-es években a nemzetközi bankok valóság- 
gal csalogatták a , boltba a vevőket", hiteleztek kétes politikai stabilitású és 
nagyon szegény országok mellett nagyon gazdag, fejlett iparú országoknak is, 
holott a tőkésekre nem jellemő, hogy megesik a szívük a szegény elesett nem- 
zeteken, és két kézzel szórják a , segélyeket", hiteleket nekik. Azt sem gondol- 
hatnánk, hogy a gazdag országok polgári nem tudnak dollármilliárdnyi hitelek 
nélkül megélni, ha nem arról lett volna szó: a bankok magas kamattal nyújtott 
kölcsöneiből az adós ugyanezeknek a bankoknak a klienseitől, a nagy monopol- 
konszernektől vásárolhat, s azok értékesíthetik tőkéiket, ugyancsak nagy ha- 
szonnal, s a bank mindkettőjükön keres. Így történt, hogy a világ nemzetközi 


1 Friedrich Engels: Karl Marx temetése. MEM 19. köt.. Budapest, 1969.. 461. old. 

adósságállománya 1981-ben elérte a 900 milliárd dollárt, s éppenséggel nem- 
csak a szegény, vagy az olajat importáló országok szorultak e hitelekre. Az el- 
adósodás világrekordját az olajban gazdag Mexikó tartja, mintegy 80 milliárd 
dollárral, az olajtermelő Venezuela adóssága majdnem 50 milliárd; az Északi- 
tenger olajmezőit eredményesen kitermelő Nagy-Britannia csak az amerikai 
bankoknak 46 milliárd dollárral tartozik. A világ leggazdagabb országai közé 
tartozó Egyesült Államok lakossága több mint 3 billió dollár hitelt vett fel 
,Otthon", házak, autók; tartós szükségleti cikkek vásárlására vagy tőzsdei, pénz- 
ügyi spekulációkra. 

Ilyen grandiózus méretekben segíti elő a finánctőke az ipari tőke értékesít- 
hetőségét — és már ez sem bizonyult elegendőnek. A jelenlegi válság, a világ 
legfejlettebb tőkés országaiban is növekvő munkanélküliség, a termelés növe- 
kedésének megtorpanása, a kapacitások kihasználatlansága — a tőke értéke- 
sítésének válsága, a profit realizálásának növekvő nehézségei miatt beállott 
válság. Ezt a válságot nem az elmaradott technológia, nem a rossz munkafegye- 
lem, nem a hatékonyság elhanyagolása vagy a beruházásokhoz szükséges tőke 
hiánya okozta, s éppenséggel nem az, hogy emberek százmillióinak ne lenne 
szüksége a legfejlettebb termelőerőkkel előállítható közszükségleti cikkek és 
termelőeszközök tömegére. A világ lakosságának fele, több mint 2 milliárd 
ember a szegénységi szinten, vagy az alatt él — s ezt nem kommunista brosú- 
rák, hanem a Világbank és az ENSZ statisztikái közlik. A világ országai közül 
néhány olyan akad, ahol az egy főre jutó évi nemzeti jövedelem 12—14 ezer 
dollár, .de tucatszámra találni olyanokat, ahol ez az összeg évi 150—200 dollár 
csupán. A fejlett és a fejlődő országok közt a különbség állandóan nő, mert a 
tőkés nemzetközi munkamegosztás , beépített eleme" az egyenlőtlen csere: a 
, megsegített" fejlődő országokból sokkal több a kiáramló profit, mint a be- 
áramló tőke és hitel. Ma a tőkés világban, a fejlett és a fejlődő országok közt 
kezdenek olyan viszonyok kialakulni, mint valaha Athén városállamában vagy 
a Római Birodalomban, ahol a szabad polgárok jóléte a rabszolgák, a , barbár 
népek" munkáján, elnyomásán és kizsákmányolásán alapult. Persze: az eszkö- 
zök bonyolultabbak és kifinomultabbak, s még rabszolgának lenni is kelle- 
mesebb ma, mint kétezer évvel ezelőtt, de a képlet hasonló. Ami meghökkentő: 
ez annak a munkamegosztásnak a következménye, amely a tőke kellő profittal 
történő értékesítése érdekében jött létre, hogy a nyersanyagforrásokat és pia- 
cokat biztosítsa számára, s termelőerőit működtethesse, vagyis a tőke maga, 
saját mozgástörvényeit követve hozott létre olyan világhelyzetet, amelyben 
— egyszerűen szólva — száz- és százmilliók szegénysége szab korlátot a fizető- 
képes keresletnek, a profithajsza okozza a profit realizálásának növekvő nehéz- 
ségeit. Egy-egy ország határain belül Európában, vagy Észak-Amerikában 
mindez talán kevésbé szembetűnő, de a globális kép ezt mutatja. 


o 


Meddig lehet folytatni ezt a gyakorlatot? Meddig képesek a fejletlen or- 
szágok elmaradottsága és népeik nyomora árán fenntartani a fejlett tőkés or- 
szágok jelenlegi életmódjukat és az elmúlt évtizedekben megélt virágzásukat? 
Ez a gazdasági helyzet roppant politikai feszültségekkel terhes. Tavaly a fÍran- 
ciaországi Bougivalban, főként a Szocialista Internacionálé körül csoportosuló 
pártok teoretikusainak nemzetközi értekezletén, a kialakuló perspektívákat 
vizsgálva teljes komolysággal vonták le azt a következtetést: ha a jelenlegi tőkés 
munkamegosztás diktálta, a működő planetáris tőkés rendszerek s transznacio- 
nális monopóliumok révén megvalósuló, a fejlett ipari országoknak más népe- 
ket alávető tendenciákat nem sikerül megfékezni, ennek alternatívái közt az 
egyik a háború, a másik egy olyan , planetáris kapitalizmus", ahol néhány or- 
szág világrendőrsége vigyáz a többi népre, azoknak számítógépek határozzák 
meg a minimális kalóriaszükségletet, hogy a leghatékonyabb termelési rendsze- 
rekben dolgoztassák őket, a fejlett országok igényeinek kielégítéséért . . . 

Érdemes ide Marxot idézni, csak hogy világossá váljék: a mai kapitalizmus — 
minden új, korszerű vonása ellenére, lényegét illetően — ugyanazon törvények 
szerint működik, mint amelyeket Marx tudományos kutatásai felfedtek: , Az 
egyre kiterjedtebb piacnak a szükséglete, amelyen termékeit eladhatja, végig- 
kergeti a burzsoáziát az egész földgolyón. Mindenüvé be kell magát fészkelnie, 
mindenütt be kell rendezkednie, mindenütt összeköttetéseket kell létesítenie. 

A burzsoázia a világpiac kiaknázása által valamennyi ország termelését és 
fogyasztását kozmopolitává formálta. A reakciósok nagy bánatára kihúzta az 
ipar lába alól a nemzeti talajt... A régi helyi és nemzeti önellátás és elzárkó- 
zottság helyébe a nemzetek sokoldalú érintkezése, egymástól való sokrétű füg- 
gése lép . . . 

A burzsoázia az összes termelési szerszámok gyors tökéletesítése, a végtelenül 
megkönnyített közlekedés révén valamennyi nemzetet, még a legbarbárabba- 
kat is, belerántja a civilizációba... Minden nemzetet rákényszerít, hogy, ha- 
csak nem akarnak tönkremenni, elsajátítsák a burzsoázia termelési módját . . . 


A burzsoázia a falut a város uralma alá vetette... s ahogy a falut a várostól, 
úgy a barbár és félbarbár országokat a civilizáltaktól, a paraszt népeket bur- 
zsoá népektől, a Keletet a Nyugattól tette függővé." 

Ebbe a képletbe csak két, minőségileg új elem lépett be. Az, hogy Kelet ma 
nincs alávetve a Nyugatnak — amennyiben Keleten a szocializmus országait 
értjük —, hanem a Nyugat sorsa is messzemenően függ attól, hogy mi történik 
ezen a Keleten; másrészt új elem a termelőerők iközt a nukleáris energia, 
s annak felhasználása, katonai célokra. Ennek a két új mozzanatnak rendkívüli 
hatása van a termelőerők és a termelési viszonyok jelenkori alakulására. 


Marx, mint köztudomású, egyáltalán nem volt ökonomista, sem mechanikus 
materialista, s hangsúlyozta, hogy ha a felépítmény különböző elemei: politika, 
filozófia, művészet létrejöttek, akkor megvan a maguk autonóm, öntörvényű 
mozgása, és kölcsönhatásban vannak a gazdasági alappal, visszahatnak rá, így 
annak szerepe nem hasonlítható a protestáns determináció dogmájához. Az is 
világos, hogy az eseményeket történelmi perspektívában, keletkezésükben és 
tendenciájukban látta, a forradalmat sem egyszeri rohamnak, hanem egész 
történelmi korszakon áthúzódó , lassabb, vagy gyorsabb" forradalmi átalakulá- 
sok folyamatának tartotta. De figyelmeztetett: , Az ilyen forradalmasodások 
vizsgálatánál mindig különbséget kell tenni a gazdasági termelési feltételekben 
bekövetkezett anyagi, természettudományos szabatossággal megállapítható for- 
radalmasodás és a jogi, politikai, vallási, művészi vagy filozófiai, egyszóval 
ideológiai formák között, amelyekben az emberek ennek a koníliktusnak tuda- 
tára jutnak és azt végigharcolják."? 

Ezek, azt hiszem, a legismertebb Marx-idézetek közé tartoznak, ami nem vál- 
toztat azon, hogy ma ifjúságunk és értelmiségünk nagy része számára , tört- 
mat. tanulmányi emlékek" inkább, mint ösztönössé lett szemléleti mód, s még a 
külpolitikával foglalkozók számára sem mindig jelenti azt, hogy csak a gazda- 
sági alaphelyzettel összevetve lehet megítélni a politikai cselekvés mozgató 
rugóit, irányát, realitását vagy irrealitását, tartós vagy múlékony jellegét. 

Engels ,A Kommunisták Szövetsége történetéhez" című munkájában írja: 
, Manchesterben szinte orrommal ütköztem bele abba, hogy a gazdasági tények, 
amelyek az eddigi történetírásban semmilyen vagy csak nagyon lenézett szere- 
pet játszanak, legalábbis a modern világban döntő történelmi erők; hogy ez az 
alapzata a rnai osztályellentétek keletkezésének; hogy ezek az osztályellentétek 
pedig azokban az országokban, ahol a nagyipar következtében teljesen kifejlőd- 
tek... a politikai pártképződés, a pártharcok s ezzel az egész politikai történe- 
lem alapjai. Marx nemcsak hogy ugyanerre a nézetre jutott, hanem... oly- 
módon általánosította, hogy egyáltalán nem az állam szabja meg és szabályoz- 
za a polgári társadalmat, hanem a polgári társadalom az államot; hogy tehát a 


2 Marx—Engels: A Kommunista Párt kiáltványa. MEM 4. köt., Budapest, 1959., 445—446. old. 
3 Marx: A politikai gazdaságtan bírálatánoz. MEM. 13. köt., Budapest, 1965., 6—7. old. 

politikát és annak történetét a gazdasági viszonyokból és azok fejlődéséből kel! 
megmagyarázni, nem pedig megfordítva." 

Milyen , orr" kell ahhoz, hogy ne ütközzék bele abba ma is, hogy gazdaság 
és politika elválaszthatatlan kölcsönhatásban állanak, mint a nemzetközi kap- 
csolatok, a modern világtörténelem formáló erői? Ha egyoldalúan csakis gazda- 
sági tényekből magyarázunk gazdasági jelenségeket, éppoly hibás következte- 
téshez jutunk, mintha a politikát pusztán ideológiai koncepciók és szubjektív 
döntésektől függő hatalmi szempontok, személyes törekvések megvalósításának 
ábrázoljuk. Nálunk sokat írtak az olajválságról, de inkább az , olajsejkeket" 
emlegették vele kapcsolatban, mint a nemzetközi olajmonopóliumokat és a 
nagybankokat, ahová az olajdollárok zöme visszaáramlott, s amelyek kölcsön- 
kamatainak egyetlen százalékos változása nagyobb hatással volt az országok 
többségének költségvetésére, mint az egész olajár-manipuláció. Az olajválság 
ilyen értelmezése már-már oda vezetett, hogy az nem valóságos mivoltában 
jelent meg, mint a tőkés rendszer strukturális válságának, a profithajszának 
következménye, szimptómája, időnként már bizarr illusztrációja, hanem mint 
e válság oka. Sőt, akár a válság el is tűnhetett szem elől: majdnem minden gaz- 
dasági nehézségnek az olaj lett az oka, nem a monopolkapitalizmus természete. 


Ma több, mint 160 független, formailag szuverén ország van a Földön, s ezek 
nagy többségének évi költségvetése kisebb, mint a tíz legnagyobb transznacio- 
nális monopoltársaság bármelyikének egyévi forgalma. Ha egyetlen ország, az 
Amerikai Egyesült Államok költségvetési deficitje, kamatláb-politikája, belső 
adó- és importszabályozó rendelkezései és egész külpolitikája más országok, 
köztük fejlett országok sorában képes inflációt, munkanélküliséget előidézni; ha 
ez az egyetlen ország képes válságot és ellenforradalmat exportálni — és meg 
is teszi ezt —, hogyan beszélhetnénk a világ bármely sarkán a gazdaságtól füg- 
getlen, attól elszakított politikáról? Ma nincs szabadkereskedelem, amelyet 
ne befolyásolna — korlátozna — az erősebb joga és szabadsága. Nagyítóval ke- 
reshetünk olyan , önszabályozó piacot", amelyen ne érvényesülnének a nemzet- 
közi pénzügyi és monopoltőkés manipulációk, de a gazdaságon kívüli eszközök 
erőszakos hatása is. Aki a nemzetközi piacot szabad piacnak képzeli el, olyan, 
mintha csak az állatkertben látott volna elefántot, s el sem tudja képzelni, mi- 
lyen az, amikor a dzsungelben sétál. Ebből korántsem következik, hogy igaza 
van annak, aki fél, s egyáltalában nem megy az erdőbe. A munkamegosztás 
—- figyelmeztetett Marx — maga is termelőerő, amiről nem lehet az elmaradás 
büntetése nélkül lemondani. De az erdőt ismerni kell, s a termelőerők és terme- 
lési viszonyok törvényét, a monopoltőke és az őt szolgáló államok politikáját 
is figyelembe véve kell bekapcsolódnunk a mai nemzetközi munkamegosztásba. 


o 


Ha valaki mindebből azt a tanulságot vonja le, hogy a történelmi materialista 
szemlélet ma is hasznos módszer, és csakis mint módszer hasznos és aktuális, 
téved. A marxizmus: a kommunizmus, s az ehhez vezető forradalmi átalakulá- 
sok folyamata szükségességének, realitásának felismerése, tehát olyan világné- 
zet, amely logikus célt jelöl meg az emberiség számára. Ennek a célnak szer- 
vező, a valóság kínálta alternatívák közti választásnál orientáló szerepe van a 
politikai cselekvésben. 

Marx a történelmi materialista szemlélet tömör összefoglalásában, amit , A 
politikai gazdaságtan bírálatához? című 1859-ben megjelent munkájának Elő- 
szavában klasszikusan megfogalmazott, mint olyan , általános eredményt", 
amely , tanulmányainak vezérfonala" lett, így írt a termelőerők—termelési vi- 
szonyok kérdéséről: , Fejlődésünk bizonyos fokán a társadalom anyagi termelő- 
erői ellentmondásba jutnak a meglevő termelési viszonyokkal, vagy ami ennek 
csak jogi kifejezése, azokkal a tulajdonviszonyokkal, amelyek között addig mo- 


4 Engels: A Kommunisták Szövetsége történetéhez. MEM 21. köt., Budapest, 1970., 305. old. 

zogtak. Ezek a viszonyok a termelőerők fejlődési formáiból azok béklyóivá csap- 
nak át. Ekkor társadalmi forradalom korszaka következik be. A gazdasági alap 
megváltoztatásával lassabban vagy gyorsabban forradalmasodik az egész óriási 
felépítmény . . ."§ 

Ha valaki kételkedik Marx ilyen értelmű időszerűségében, azt kell megvizs- 
gálnia, hogy a jelenlegi termelőerők megférnek-e a mai tőkés termelési viszo- 
nyokkal, vagy olyan tendenciát mutatnak, amely egy nem profitelven mozgó, 
hanem az emberi szükségletek kielégítésére irányuló együttműködésen, munka- 
megosztáson alapuló termelési mód keresését, kialakítását szükségessé, lehetsé- 
gessé, sőt az emberiség fejlődése szempontjából nélkülözhetetlenné teszi. 


A termelőerők, termelési viszonyok összefüggésének vizsgálata parancsoló 
szükség a szocialista országok számára is a kapitalizmusból a kommunizmusba 
átvezető egész történelmi korszakban. Ebből a szempontból tanulságos (és ko- 
rábban is tanulságos lett volna) végiggondolni, mi az aktualitása annak a marxi 
megállapításnak: , Egy társadalomalakulat soha nem tűnik le addig, amíg nem 
fejlődtek ki mindazok a termelőerők, amelyeknek számára elég tágas, és új, 
magasabb rendű termelési viszonyok soha nem lépnek helyébe, amíg anyagi 
létezési feltételei magának a régi társadalomnak méhében ki nem alakultak. 
Ezért az emberiség mindig csak olyan feladatokat tűz maga elé amelyeket meg 
is tud oldani, mert ha pontosabban megvizsgáljuk, mindig azt látjuk. hogy a 
feladat maga is csak ott merül fel, ahol megoldásának anyagi feltételei már 
megvannak vagy legalábbis létrejövőfélben vannak." 


Ebből logikusan következik, miért nem lehetséges, még akkor sem, ha egyéb- 
ként azt a hatalmi viszonyok lehetővé tennék, a , forradalom exportja", s miért 
szükséges — ott, ahol a forradalmi átalakulás feltételei megvannak vagy ,leg- 
alábbis keletkezőben vannak", a nemzetközi és belső társadalmi mozgás pedig 
ebbe az irányba tart — szembeszállni az ellenforradalom exportjával és támo- 
gatást adni a haladás helyi erőinek. Ha ,.az előző társadalom méhében" létre- 
jönnek olyan anyagi feltételek, vagyis termelőerők, tudományos, technikai vív- 
mányok, szervezési formák, amelyek alkalmasak a jövő társadalmában való fel- 
használásra is, voltaképpen ennek éppúgy , eszközei", alkotó elemei lehetnek — 
más tulajdonviszonyok kontextusába állítva —, mint ahogy a maga céljaira fel- 
használja őket a tőkés társadalom. A tőke centralizációja és internacio- 
nalizálódása olyan nemzetközi szervezeteket teremtett a transznacionális tár- 
saságok formájában, amelyeknek belső tervezése, munkamegosztása. haté- 
konyságot és gazdaságosságot szolgáló módszerei, illetve ezek egyrésze fel- 
használható, adaptálható a termelési eszközök magántulajdonát eltörlő gaz- 
dasági-társadalmi rendben is. Történelmi pazarlás tehát, ha a forradalmi 
hatalomváltást teljes gazdasági-társadalmi ,tabula rasa"-nak fogjuk fel, 
és így próbáljuk végrehajtani: ezért mindig meg kellett fizetnünk, és bűnhő- 
dik érte, aki a jövőben megpróbálja. A szocializmus termelőeszközei, anyagi 
előfeltételei már az előző társadalmi formációban kialakulnak vagy kifejlődőben 
vannak; ezért sem lehet a szocializmust egy előre elképzelt, s a győztes forrada- 
lom után a valóságra egyszeriben ráhúzható modellként elképzeini és volunta- 
rista módon , megteremteni", hét nap alatt, mint a bibliai Isten a világot. Marx 
.A német ideológiá"-ban így írt erről: ,A kommunizmus szemünkben nem ál- 
lapot, amelyet létre kell hozni, nem eszmény, amelyhez a valóságnak hozzá 
kell igazodnia. Mi a kommunizmusnak a valóságos mozgalmat nevezzük, amely 
a mai állapotot megszünteti. E mozgalom feltételei a ma fennálló előfeltétel- 
ből adódnak." " 


Mindennek semmi köze sincs Bernstein hírhedt tételéhez — , a mozgalom min- 
den, a cél semmi" —, de van köze mai bel- és külpolitikánkhoz. Marx éppen egy 
meghatározó cél — a kommunizmus — szempontjából tartja szükségesnek az 


előfeltételek alakítását, a rendelkezésre álló lehetőségek közti választást; az 


5 Marx: A politikal gazdaságtan bírálatához. MEM 13. köt., 6. old. 


6 Uo. 7. old. ő 
7 MarXx—Engels: A német ideologia. MEM 3. köt.. Budapest. 1976. 38. old. 

adott valóság és a kommunizmus mint cél kölcsönviszonyban állanak. A ter- 
melőerök és a termelési viszonyok ellentmondásossága vagy megfelelése az a 
viszonylatrendszer, tájékozódási pont, amely a cél — illetve annak történelmileg 
soron levő szakasza — eléréséhez szükséges politikát, gazdasági intézményeket, 
eszközöket, államtípust, tulajdonviszonyokat (például: nemzetközi, össznépi, ál- 
lami, szövetkezeti, csoport-, magán- vagy személyi tulajdon) kiválasztani, kiépíte- 
ni segít, fogódzót nyújt. A cselekvésnek nem általában, hanem az elérendő cé- 
lok szempontjából is hatékonynak kel! lennie. 


o 


Marx a termelőerők fejlődésétől azt várta, hogy létrejön a gazdaság és a mű- 
veltség olyan világa, amelyben , már adva van az emberek világtörténelmi — és 
nem helyi — létezésében meglevő empirikus egzisztencia", egy , világtörténelmi 
lét-tudat", amit az , emberek egyetemes érintkezése" teremt meg, fejleszt ki. 
Azt várta, hogy a Föld egyre több országát a saját sorsukat és az emberiség 
sorsát összeérni látó, kölcsönösen befolyásoló viszonyként felfogó emberek népe- 
sítik majd be, akiknek számára tapasztalati tény lesz napjaink világtörténelme. 
Ahogy József Attila kifejezte ugyanezt: , Ehess, ihass, ölelhess, alhass " A min- 
denséggel mérd magad". Marx ilyennek látta a kommunista embert. , A kom- 
munizmus empirikusan csak az uralkodó népek tetteként regyszerres és egy- 


idejűleg lehetséges — írta —, ez pedig a termelőerő egyetemes fejlődését és a 
vele összefüggő világérintkezést előfeltételezi... a kommunizmus egyáltalában 
csak mint evilágtörténelmi-x létezés lehet meg; ... az egyéneknek olyan létezése, 


amely közvetlenül összekapcsolódik a világtörténelemmel."? Ezért látta már éle- 
tében a történelmi jövő formálásában döntő szerepet játszó osztályok, a prole- 
tariátus és a burzsoázia létét is csak nemzetközileg reális egésznek, így beszélt a 
proletariátusról a Kiáltványban is. Azt várta a kommunistáktól, a jövő tudatos 
építőitől, hogy az osztályharcban , mindig az összmozgalom érdekeit képviselik" 
és , az egész proletariátus közös, nemzetiségtől független érdekeit hangsúlyoz- 
zák és érvényesítik ".? 

A kommunizmus még nem valósult meg, mint , az uralkodó népek" egyidejű 
vívmánya, de az egyén gyakorlatban kialakult , világtörténelmi létezésének" 
anyagi feltételei, a , világérintkezés" eszközei: a repülőgépek, autók, tévékészü- 
lékek, a világűrből műsort sugárzó műholdak már itt vannak. A termelőerők 
fejlettsége elérte azt a fokot, amelyen az egész emberiség szükségletei kielégít- 
hetők lennének: mindenki ehetne, ihatna, lakhatna és ruházkodhatna, hogy 
képes legyen , politikát, tudományt, művészetet" csinálni, önmaga, emberi mi- 
volta kiteljesítésével. Az egyetemes, világtörténelmi léttudatú emberek azon- 
ban ritkák, mint a fehér holló, s ennek sokfajta, változatos oka van. A világ 
legfejlettebb termelőerőkkel rendelkező országaiban most egyfajta túltermelési 
válság rombol; "már több, mint három magyarországnyi a munkanélküliek szá- 
ma; a szegények ezért, a gazdagok pedig azért hajszolják a pénzt, hogy még 
gazdagabbak legyenek. A hiánygazdaságú országokban, nálunk is, a lakáskere- 
sés görcsös erőfeszítéseiben élő fiatal házaspárok, alacsony nyugdíjon élő öre- 
gek, a bérnek a munka társadalmi értéke szerinti elosztását hiányoló fiatal 
mérnökök, nagyüzemi munkások számára ez az önmagát a világtörténelemhez 
mérő egyetemes személyiségtudat, s néna maga a kommunizmus is a tudomá- 
nyos-fantasztikus regények fantáziavilágába tartozónak tűnhet, holott tudnak 
az atomenergiáról, a számítógépekről, és esténként elébük teríti a világot a 
tévé képernyője. Hányan gondolnak arra, hogy nem a cél irreális, hanem máris 
meglevő eszközei nincsenek az emberiség számára , rendeltetésszerűen" felhasz- 
nálva. 

Marx úgy látta, hogy ha hiányzik az egyetemes, világtörténelmi lét-tudat és 


8 Marx—Engels: A német ideológia. MEM 3. köt.. 38. old. 
9 Marx—Engels: A Kommunista Párt kiáltványa. MEM 4. köt., 453. old. 

a termelőerők rendkívül magas fejlettségi foka, vagyis a szubjektív és objektív 
feltételek híján a gazdasági és politikai viszonyok tőkés internacionalizálódása, 
planetáris dimenziói , csak a nélkülözést tennék általánossá, tehát az ínséggel 
szükségképpen ismét megkezdődnék a harc a szükségesért, s ismét előállna az 
egész régi szemét". Nemzetközi méretekben a fejlődő országok nagy részére 
jellemző egy ehhez hasonló állapot, olyan értelemben is, hogy , az egész régi 
szemét" egy vékony, kizsákmányoló elit és a lakosság óriási többsége közti 
roppant életszínvonal-különbséget, az alakuló új nemzeti államok számára a 
klasszikus nemzetté alakulást kísérő véres harcok és viszályok történelmi drá- 
máinak újrajátszását jelenti — jelentené mindenütt, ha nem lenne már Sszocia- 
lista világ is. De a termelőerők és a termelési viszonyok ellentmondásai mind- 
ezeken túl, újult erővel vetik fel a nemzeti és nemzetközi ellentétét a világgaz- 
daságban és a világpolitikában általában. 


j o 


A tőke értékesítésének parancsa olyannyira , végigkergette a burzsoáziát a 
földgolyón", hogy a 20. század végére kifejlődtek azok a planetáris rendszerek 
f tevékenységükkel az egész Földet behálózó transznacionális vállalatok (a tő- 

és világ ipari termelésének felét közülük a 100 legnagyobb adja), amelyek a 
mai világgazdaság fő szereplői. Ezeknek általában nemzeti bázisuk van, de 
profitjuk nagy része külföldről áramlik hozzájuk, termelésük jelentős része 
sem hazai üzemekben folyik: magának a tökefelhalmozásnak a bázisa is nem- 
zetközi lett. Ugyanakkor ez a piacok, nyersanyagok, termelési profilok és pénz- 
ügyi műveletek szempontjából mindinkább interdependens tőkés gazdasági vi- 
lágrendszer továbbra is nemzeti keretekben működő gazdaságokon alapszik, s 
nem hangolja — a tőkés konkurrenciaharc miatt nem is hangolhatja — össze 
tevékenységét valamely nemzetközi vagy világszervezet. A legerősebb országok 
legerősebb tőkés csoportjai, mint az illető ország nemzeti érdekét fogalmazzák 
meg saját profitérdekeiket, és ennek a , nemzeti érdeknek" alárendelten akar- 
ják működtetni az egész globális rendszert. 

Ez a törekvés ma a legnyilvánvalóbb és leghatékonyabb az Egyesült Államok 
jelenlegi politikájában, s kihívja maga ellen minden ország gazdasági és politi- 
kai, nemzeti önvédelmi reflexeit. Kisebb potenciálú országok tőkés csoportjai 
regionális összefogással próbálnak ellenállni és versenyképesek maradni. Nyu- 
gat-Európa, Japán és az Egyesült Államok közt jelenleg is kereskedelmi háború 
folyik. A legfejlettebb tőkés országok egymás után hozzák a protekcionista in- 
tézkedéseket, miközben a szabadkereskedelemről szónokolnak. 

Az Egyesült Államok tőkés, imperialista erői ma a legfejlettebb termelőerők 
monopolizálásra törekszenek. Mindannak, amit , reaganomics"-nak, , reagani 
gazdaságtannak" neveznek Amerikában, az a lényege, hogy az állami költség- 
vetés révén végrehajtják a nemzeti jövedelem nagyszabású újraelosztását a tő- 
kések javára és a tömegek rovására, hogy az Így felhalmozott tőkével átállítsák 
az amerikai termelést a nehézipar bázisáról a mikroelektronika bázisára. Ez 
azzal jár — s a folyamat már előrehaladott —, hogy más, alacsonyabb szintű 
technológiát igénylő, s különösen a nagy munkaerőigényű iparágakat ,le kell 
adni" más országoknak, az ipar földrajzi széttelepítését kell végrehajtani. 
Ez folyik, s ezáltal Amerika még nagyobb mértékben függ a külföldi importtól, 
mint eddig, viszont ugyanez a folyamat a magas dollárárfolyam és a fejlett 
technológiák monopolizálása révén hatalmas profittal kecsegteti a kedvezően 
érintett iparágakat. Ellene van ennek minden más iparág, minden más fejlett 
iparú nemzet. Egyes fejlődő országoknak gyors fellendülést ígér ugyan, de a 
többit sújtja, s piacukat vásárlóképtelenebbé teszi. Maguk a gyorsan fejlődők 
pedig kezdenek konkurrenciát jelenteni a fejlett országoknak. Miközben a ter- 
melőerők fejlődését profitszempontból egy-egy tőkés csoport maximálisan ki- 


10 Marx—Engels: A német ideológia. MEM 3. köt., 38. old. 

használja, eközben a többi tőkés csoporttal; a nemzetek egész sorával, a világ 
népeinek többségével egyre élesebb konfliktusba kerül, saját növekedésének 
állít korlátokat. 

E nemzetközi konfliktusokhoz társul az ipari bázisváltással járó belső, társa- 
dalmi feszültség. A mikroelektronikai bázis például az automatizáció, a robo- 
tok mind szélesebb körű felhasználását jelenti, ez pedig nemhogy csökkentené 
a jelenleg növekvő munkanélküliséget, hanem forradalmasítja az egész bér- 
munkarendszert: a munka és munkabér, a munkaidő és szabadidő, a fizikai 
munka és szellemi munka, a bérek, fizetések és a fizetőképes belső kereslet 
viszonylatait. A tőke értékesítési lehetőségeinek ilyen új utakon keresése az 
alapoka a nemzetközi viszonyokban jelentkező anarchikus jelenségeknek, az erő- 
szak terjedésének (a tőke mozgási szabadságához kedvező nemzetközi feltétele- 
ket erőszakkal is biztosítani kell), s ugyanakkor növeli a belső társadalmi fe- 
szültségeket a tőke , fellegváraiban", a világ , centrumában" is. 

Marx elemzésének az a megállapítása is érvényes tehát, hogy a tőkés rend 
ellentmondásaiból fakadó válságokat a burzsoázia (Engelsnek a Kiáltványhoz 
írt jegyzete tisztázza, hogy ezen a társadalmi termelőeszközöket birtokló és 
bérmunkát alkalmazó tőkéseket érti, nem általában a polgárokat, még kevésbé 
a vkispolgárokat") úgy akarja megoldani, hogy közben, akaratlanul, , még egyete- 
mesebb, még hatalmasabb válságokat készít elő".!! Ezt az igazságot kegyetlenül 
alátámasztja, hogy a modern termelőerők közt ott van a nukleáris energia. 

Mindez akkor történik, amikor a szocialista országok egyre nagyobb teret 
foglalnak el a földgolyón, s ez érthető aggodalommal tölti el a világ vezető tő- 
kés köreit, állami vezetőiket is. Mióta megszülettek és felnövekszenek a világ 
szocializmust építő és antikapitalista orientációjú országai, puszta létükkel ta- 
gadják a kapitalizmusnak mint társadalmi-gazdasági rendszernek kizárólagos- 
ságát és , egyedüli perspektíva" voltát. Ezért van, hogy bármily kicsiny legyen 
is, bármily nehéz körülmények közt indult és bármily sok hibát követett is út- 
keresésében egy szocialista ország, amelyben eltörölték a nagy termelési eszkö- 
zök magántulajdonát, legyen bármily jelentéktelen létszámában, eszközeiben 
egy párt vagy mozgalom, amely a profitrendszer embertelen dinamizmusát más- 
sal akarja felváltani, a világ bármely sarkán úgy tekintenek rá a leghatalma- 
sabb tőkés erők, mint egy történelmi dimenziójú kihívás részére; ennek egy 
morzsányi darabkája is veszélyes számukra, mint a kommunizmus testet öltött 
, kísértete". 

A politikatudomány teljes joggal kutatja egy-egy politikai koncepció kiala- 
kulásának, a nemzetközi politikai helyzet alakulásának komplex, geopolitikai, 
hatalmi, személyi összetevőit, a multipolaritás és interdependencia, a regionális 
szövetségek stb. rendszereinek mozgását, jogi és ideológiai fegyverzetét. De glo- 
bális és regionális rendszerek mellett és mögött, a nemzeti kereteket átlépő és 
nemzetközi, államközi kapcsolatban is megvívott osztályharc kétpólusú frontja 
húzódik, s ez az a fő tengely, ami körül forog a világpolitika. A nemzetközi erő- 
viszonyok minden eltolódását, a világ bármely részén bármely kormány politi- 
kai állásfoglalását úgy veszik számításba — vagy: úgy is feltétlenül számításba 
veszik —, hogy az a kétféle osztálypóluson álló két legnagyobb hatalom melyikét 
erősíti, melyiket gyengíti. A kommunizmusnak már nemcsak a kísértete, hanem 
konkrét kezdeményei járják be — nemcsak Európát, hanem az egész világot. 
A nemzetközi burzsoázia — és hatalmas tömegtájékoztató apparátusa — pa- 
rancsnoki posztján, úgy tűnik, sokkal osztálytudatosabban számolnak ezzel, 
mint ahogy például nálunk a köznapi tudatban él ennek a ténye. 

Az imperialista nyomás ellen a nemzeti határok védőfaljellegének új és meg- 
növekedett a szerepe. De nem jó, ha az országhatárok világszemléleti korláttá 
válnak. A hétköznapi gondok súlya alatt az egyén, család köré préselődő korlá- 
tok, a távoli népek problémái folyamatos, intenzív átélésének pszichikai lehetet- 
lensége, a ránk zúduló hír- és információ özön érzékeket tompító hatása mellett 
a nagyon tudatos tőkés osztálypropaganda játszik fő szerepet abban, hogy a 


11 Marx—Engels: A Kommunista Párt kiáltványa. MEM 4. köt.. 447. old. 

tömegekben az a bizonyos , világtörténelmi lét-tudat" nem alakult ki, s kevesen 
számolnak a világhelyzet alakulásának valódi összefüggéseivel. A tömegtájé- 
koztatási eszközök tőkés világmonopóliumai pedig egységesek abban, hogy 
gyártják és terjesztik a hamis tudatot, az események , megideologizált" és a 
valóságos összefüggéseket már a szóhasználattal is elfedő magyarázatát, min- 
denekelőtt a , szovjet veszély" mítoszát. 

Ebben nincs pardon. Az enyhülés — egyszersmind a tőkés fellendülés — idő- 
szakaiban barátságos viszony alakulhatott ki valamely tőkés állam és a Szovjet- 
unió között, de még szovjet, vagy más szocialista államférfiak baráti látogatá- 
sai idején is gondoskodott a hivatásos propaganda-apparátus a párhuzamos, 
egyidejű antikommunista propaganda-ellensúlyról. A tőkés országokban nem 
becsülik le a , megideologizálást" (mint sokszor nálunk az ideológiát!), sőt, most, 
a válság időszakában. amerikai ösztönzésre, a nemzetközi politikai és gazdasági 
kapcsolatokban első vonalba sorakoztatták az ideológiai tényezőket. 


0 


Bármilyen kártékony és romboló ez az ellenünk folytatott ideológiai háború. 
vele ideológiai frontokon kell szembeszállni, s hiba lenne kiterjeszteni a nem- 
Zzetközi gazdasági és politikai kapcsolatokat valóban meghatározó területekre. 
Ezeknek a kapcsolatoknak egymáshoz kötő vagy ütköző pontjait nem az ideoló- 
gia határozza meg. A jelenlegi világhelyzetnek több új. a jelenkorra nézve spe- 
cifikus vonása van, de korántsem kiúttalan zsákutca. Sem a háború, sem a pla- 
netáris kapitalizmus modern rabszolgasága nem elkerülhetetlen: az emberiség 
ma sem tűz ki maga elé olyan történelmi feladatokat, amelyeknek HESÉEÉSB 
sára ne lennének meg az eszközei. 

A jelenlegi nemzetközi helyzet feszültségének alapoka a tőkés FAGÁASÁGL ÁÁ 
sadalmi rend ellentmondásainak válságos kiéleződése. Ezt olyan időben éljük 
át, amikor az emberiség globális problémákkal került szembe: az emberi kör- 
nyezet védelmével, az éhség megszüntetésével, a nyersanyag- és energiaellátás 
gondjaival, egy nukleáris háború veszélyeivel. E problémák közt egy sSincs, 
amelynek megoldásához ne lennének meg máris a szükséges anyagi termelő- 
erők, eszközök, javak és képességek. Megvannak, de felhasználásukat akadá- 
lyozzák olyan imperialista erők, amelyek akkor is saját érdekeik szolgálatába 
akarják kényszeriteni mindezt, ha közben a végpusztulás veszélyét idézik fel az 
emberiségre. Velük szemben, történelmi távlatban, a szocializmus a reális és 
ideális alternatíva a világ számára. De a jelenben ezek az erők is realitások; 
tudomásul kell hát vennünk: a szocializmusért folyó világméretű harcnak nincs 
primátusa a békéért folytatott harc fölött, mert attól elválaszthatatlan. 

Mi marad akkor? A békés egymás mellett élés valamely kölcsönösen elfogad- 
ható formája. Jelenleg is ez a Szovjetunió és a szocialista országok külpolitiká- 
jának fő vonala. Egy ilyen kölcsönösen elfogadható megoldás felé kényszerít 
a globális problémák jelenléte az emberiség életében. Csak azok nem akarnak 
engedelmeskedni e globális társadalmi-gazdasági kényszer logikájának, akik 
nem ismerik fel a világhelyzet, s benne saját helyzetük komolyságát, a belső 
ellentmondások okozta növekvő problémák egyre gyorsuló ütemben felszínre 
törő feszítő erejét. Ám a szocialista és a fejlődő világ nemcsak harci terep, de 
piac és partner is lehet a tőke számára. Mert nem a tőke általában és nem az 
Amerikai Egyesült Államok különösen, hanem egy amerikai bázisú nemzetközi 
imperialista tőkés csoport és az egész emberiség ellentéte az, ami most a tőke 
és a munka, a társadalmi termelés és magántőkés kisajátítás ellentmondásai 
mellett világpolitikai tényezőként megjelenik. 

Ez egyszersmind olyan nemzetközi ellenerők felsorakoztatását teszi lehetővé 
— és kívánja meg! — amelyek akcióegységének bázisa szélesebb, mint amit a 
. három forradalmi erő": a szocialista országok, a nemzetközi forradalmi mun- 
kásmozgalom és a nemzetközi felszabadító, függetlenségi mozgalmak potenciális. 

természetes egységfrontjának nevezünk. Ebbe az ennél szélesebb és hatalmasabb 
világírontba polgári, nem forradalmi, sőt tőkés erők, akár józan profitérdekeket 
követő transznacionális társaságok és tőkés államok is bekapcsolódhatnak, mert 
— ha néha csak időlegesen is — nyilvánvalóvá válik, hogy adott körülmények 
között létérdekük bekapcsolódni ilyen akcióegységbe. Nem olyan régen volt, 
amikor a fasizmus globális kihívásával szemben ellentétes társadalmi-gazdasá- 
gi berendezkedésű országok belátták, hogy kénytelenek szövetségre lépni egy- 
mással. Kérdés, hogy nincs-e jelen, nincs-e mindinkább keletkezőben a világon 
olyan súlyos ok, olyan súlyos veszélyhelyzet, amelyben hasonló egységífront 
létrehozása parancsoló kötelesség. Az új, minden korábbinál hatalmasabb ter- 
melési erők megjelenése kikényszeríti a felépítményben, az emberek és orszá- 
gok viszonyában is a változást. Ennek reális formáit és járható útjait kell ke- 
resnünk. 

És a megoldás ma — csak nemzetközi lehet. Egyetlen, mégoly nagyerejű ha- 
talom sem képes azt egyedül elérni. Ebben az egy kérdésben — életkérdésben! 
— az emberiség többsége képes lehet egyénenként és nemzetenként, a világ- 
történelmi tudat szintjére emelkedni. A marxistáknak azon kell dolgozniuk, 
hogy így legyen, s ez a munka , otthon": a szocialista közösségben, a szocializ- 
must építő nemzet közösségében kezdődik. 


Marx és a világhelyzet témájáról nem lehet még ilyen töredékes utalásokban 
sem beszélni, mint ahogy ez az írás megkísérelte, az imperializmus említése 
nélkül. Az imperializmus legkomolyabb marxista elemzése pedig már Lenintől 
származik, ő vert elméleti hidat a 19. század kapitalizmusa és a 20. század im- 
perializmusának kifejlődése közt, mint gondolkodó és mint a történelmet gya- 
korlatban formáló, forradalmi tapasztalatokban gazdag államférfi. Ha a nem- 
zetközi helyzetet — és a belpolitikát! — úgy akarjuk megérteni, hogy az ki- 
indulópont legyen a cselekvéshez, ismernünk kell a saját korunk idevágó tudo- 
mányos eredményeit, a 20. század forradalmár gondolkodóinak munkáit, s ujra 
meg újra jó kézbe venni, olvasni Marxot — és Lenint. 


Marx arcképe a Világ-Krónika 
című lap 1890. májusi számóban 


Franz Mehring: Karl Marx. Életrajz 


Franz Mehring a , szocialista cito- 
yen" ama ritka fajtájából való, akit 
a becsületessége, következetessége vitt 
el a szocialista gondolathoz, a mun- 
kásmozgalomhoz. Miután megismerke- 
dett Marx és Engels műveivel, szakí- 
tott saját polgári demokratikus felfo- 
gásával, s — Marx egyik leghűsége- 
sebb tanítványaként — egy életre el- 
kötelezte magát a tudományos szocia- 
lizmus és a munkásmozgalom mellett. 
Karl Liebknechttel, Rosa Luxemburg- 
gal együtt a mozgalom balszárnyának 
élén állt, majd ott találjuk őt a Né- 
metországi Kommunista Párt megala- 
pítói között. Érdemeit nehéz lenne né- 
hány szóban összefoglalni. Következe- 
tes harcot folytatott a materialista 
történetfelfogás meghamisítási kísérle- 
tei ellen, felvette a küzdelmet az In- 
ternacionálén belüli revizionista irány- 
zatokkal, így Bernstein , gazdasági 
materializmusával". Felismerte az Ok- 
tóberi Forradalom világtörténelmi je- 
lentőségét, megértette a marxizmus 
forradalmi jellegét. Méltatásra igazá- 
ból csak kiterjedt tevékenysége, gaz- 
dag irodalmi munkássága ismertetésé- 
vel lehetne vállalkozni. A lexikonok 
főként mint publicistát és történészt 
említik, pedig maradandót alkotott a 
filozófia és az esztitika területén is. Fő 
műveinek — Lessing-legenda; A né- 
met szociáldemokrácia története és az 
életmű betetőzéseként a Marx-élet- 
rajz — az ad nem múló jelentőséget, 
hogy bennük alkotó módon képes volt 
alkalmazni a marxizmust a történelem 


jelenségeinek vizsgálatában. Érdemeit 
az idős Engels és Lenin is elismerte. 


Ha most Mehring Marx-monográ- 
fiájára fordítjuk figyelmünket, joggal 
vetődik fel a kérdés: mi indokolja az 
életrajz újbóli, immár harmadik ki- 
adását magyar nyelven?" . 

A könyv először 1925-ben jelent 
meg magyarul, munkások, értelmisé- 
giek nemzedékei nevelkedtek rajta, 
abban az időben, amikor a marxiz- 
mussal megismerkedni eléggé körül- 
ményes volt, hiszen Marx és Engels 
művei csakúgy, mint a róluk szóló 
irodalom igen nehezen volt hozzáfér- 
hető. Mehring könyve így igazi misz- 
sziót teljesített azzal, hogy hitelesen 
közvetítette a marxizmus alapítójá- 
nak tanítását népszerű, de tudomá- 
nyosan megalapozott formában. 

Mehring — mint maga írja — való- 
ban elsősorban munkásoknak szánta 
könyvét, akik csak most ismerkednek 
a marxizmussal. Ez azonban koránt- 
sem csökkenti a mű irodalmi becsét, 
amely több évtizedes kutatómunka 
eredményeként született meg, s a 
maga nemében máig egyedülálló: 
olyan sikerült ötvözete a tudományos 
monográfiának és az olvasmányos iro- 
dalmi életrajznak, amilyen azóta sem 
született. A mű erényein nem fogott 
az idő, korlátait pedig éppen az azóta 
eltelt idő magyarázza. Minthogy 


$ A művet a Kossuth Könyvkiadó jelentette 
meg 1982-ben. Szerkesztette és az előző két 
magyar fordítás felhasználásával fordította : 
Kálmán Endre. 

Marx-biográfiáját Mehring nem sok- 
kal halála előtt, 1918-ban jelentette 
meg, több olyan fontos Marx- (és En- 
gels-) művet nem ismerhetett, ame- 
lyet csak a későbbi kutatás tett hoz- 
záférhetővé. 

Külön tanulmány tárgya lehetne, 
mennyiben határolta körül Mehring 
és kortársai Marx- és marxizmus-ké- 
pét az a körülmény, hogy olyan művek, 
mint a Gazdasági-filozófiai kéziratok 
1844-ből. A német ideológia, A töke 
Nyersfogalmazványa s  Engelstől A 
természet dialektikája csak az 1927- 
ben induló összkiadás (MEGA) köte- 
teiben jelenhettek meg először teljes 
terjedelmükben. Nem kérhetjük szá- 
mon Mehringtől mindazt, amit csak a 
későbbi Marx-kutatás ismerhetett és 
— ennek nyomán — produkálhatott. 
A rendelkezésére á!ló anyagot viszont 
alaposan ismerte, sőt maga is tevéke- 
nyen hozzájárult a marxi— engelsi ha- 
gyaték kiadásához a fiatalkori írások, 
majd a levelezés sajtó alá rendezésé- 
vel. 


Ha ma valaki Marxról kíván olvas- 
ni, könyvtárnyi irodalommal találja 
magát szemben. A tengernyi, mégoly 
izgalmas Marx-irodalom sem homá- 
lyosítja el azonban Mehring életraj- 
zának erényeit, mindenekelőtt azt a 
Marx-élményt, amit tőle kapunk; azt 
a tényt, hogy Marxot a maga sokol- 
dalúságában, mint egész embert állít- 
ja elénk. Az élet és a mű, a magán- 
ember és a tudós, a forradalmár és a 
gondolkodó egységben jelenik meg 
előttünk, átélhető, megfogható közel- 
ségben. Ebben az értelemben ma is 
hatásos bevezetésként szolgálhat a 
könyv a marxizmushoz — a széles ol- 
vasóközönség számára. 


Helyesen írja a könyv előszavában 
Thomas Höhle professzor: a Marx- 
életrajz egyik fő erénye a tárgyilagos- 
ság; ennek köszönhető, hogy tudomá- 
nyos szempontból sem avultak el máig 
a mű főbb megállapításai. Ha a szer- 
ző szándékai felől közeledünk a 
könyvhöz, elmondhatjuk: célját, Marx 
alakjának ábrázolását, az adott terje- 
delemben hiánytalanul megvalósítot- 
ta. S itt ne tévesszen meg bennün- 


ket Mehring szerénysége, aki szerint 
Marx tudományos írásainak elemzése 
megsínylette a terjedelmi korlátokat. 
Valójában mindvégig kitartott kon- 
cepciója mellett, hogy ti. Marxban a 
gondolat embere és a tett embere el- 
választhatatlanul egybeforrt, s ugyan- 
akkor a harcos mindenkor megelőzte 
benne a gondolkodót. Az ábrázolás o1- 
vastán e gondolat igazságáról magunk 
is meggyőződhetünk. 


Nem lennénk azonban méltányosak 
Mehring teljesítményével szemben, ha 
csak könyvének egészéről szólnánk, 
hiszen igazi erényei és tévedései is a 
részletekben mutatkoznak meg iga- 
zán. A legsikerültebb fejezetek talán 
éppen azok, amelyek a fiatal Marxot 
ábrázolják. Mehring idejében még a 
nyomát sem találjuk a fiatal és az 


éérett Marxot szembeállító, később le- 


folyt, sokszor művi vagy ideologiku- 
san megterhelt vitáknak: a nagy gon- 
dolkodó időbeli fejlődése is szerves 
egészként bontakozik ki előttünk, nem 
szabdalják szét önkényes cezúrák. Kü- 
lönösen kitűnik itt Mehring részéről a 
forrásokkal való mélyreható foglal- 
kozás termékenyítő hatása. Éles szem- 
mel veszi észre a serdülő Marx iskolai 
német dolgozatában a maga idejében 
bizarr gondolatot, amely már a ké- 
söbbi gondolkodót előlegezi. Idézi is: 
, nem mindig választhatjuk magunk- 
nak azt a foglalkozást, amelyre hiva- 
tottnak érezzük magunkat,  viszo- 
nyaink a társadalomban bizonyos 
mértékben már megkezdődtek, még 
mielőtt módunk lenne meghatározni 
őket". (Egy ifjú elmélekedései pálya- 
választáskor. Ez a dolgozat magyarul 
csak az 1980-ban megjelent Marx— 
Engels Művei 40. kötetében olvasható.) 

Szép elemzést olvashatunk a Dokto- 
ri disszertációról, amelynek első sajtó 
alá rendezése szintén Mehring nevé- 
hez fűződik. Itt is az előremutató, ké- 
sőbb is érvényes gondolatokra figyel 
a szerző, szabadon idéz az egyik He- 
gellel kapcsolatos jegyzetből: , a filo- 
zófiai iskoláknak nem az a feladatuk, 
hogy meggyanúsítsák tanítójukat, ha 
valamely akkomodációt lalkalmazko- 
dást) követett el, hanem hogy annak 
az elvnek az elégtelenségével magya- 
rázzák meg ezt . . .. amelyből fakadnia 

kellett . . "" Nos, Marx valóban ennek 
a korai felismerésének a szellemében 
járt el a későbbiekben, jelesül Hegel- 
bírálataiban is. 


Természetesen mi itt nem követhet- 
jük Marxot Mehringgel együtt az 
életút minden állomására. Árra azon- 
ban már itt felhívjuk a figyelmet, 
mennyire meggyőzően bizonyítja Meh- 
ring a gyakorlati harc döntő szerepét 
Marxnak forradalmárrá és materia- 
listává válásában, kezdve a Rhei- 
nische Zeitungbeli szerepléssel, s foly- 
tatva azzal, mennyire elképzelhetetlen 
lett volna Marx szocialistává válása a 
bontakozó munkásmozgalomhoz való 
csatlakozása nélkül. Kellő megvilágíi- 
tást nyer ennek az összefüggésnek 
másik oldala is, ti. Marx propaganda 
és szervező munkájának katalizáló 
szerepe abban a hosszú és ellentmon- 
dásos folyamatban, amelyet szocializ- 
mus és munkásmozgalom egymásra 
találása jelentett. In statu nascendi 
látjuk a szocializmus tudománnyá 
való átlényegülését, amely tudomány 
Marx keze nyomát viseli, de amely- 
nek — viszont — a kialakuló munkás- 
mozgalom volt a katalizátora. Bízvást 
láthatjuk megerősítve Mehring elem- 
zésében azt a történelmi tényt, hogy a 
modern szocializmus és az osztálytu- 
datos munkásmozgalom egymást erő- 
sítve s egyben feltételezve, együtt szü- 
letett meg. 


Az 1843-as, 1844-es év elemzésénél 
a mai olvasónak joggal lehet hiány- 
érzete, hiszen Mehring nem ismer- 
hette a Marx fejlődésében oly fontos 
szerepet betöltő A hegeli jogfilozófia 
kritikájából szövegét, sem az 1844-es 
Gazdasági-filozófiai kéziratokat, már- 
pedig a Hegellel való végleges leszá- 
molás ezekben történik meg. E ponton 
nyugodt szívvel utalhatjuk az olvasót 
a későbbi Marx-irodalom színvonalas 
eredményeihez.  Mehring pensze a 
Deutsch-Französische Jahrbücher cik- 
keiből is kihallotta a korabeli Marx 
igazi hangját. Idézi is többek között 
azt a fontos passzust, amely az általa 
kevéssé ismert A német ideológiában 


s Lásd MEM 40. köt., Budapest. 1980.. 220. old. 


még hangsúlyosabban fordul majd elő: 
, mi nem akarjuk dogmatikusan anti- 
cipálni a világot, hanem csak a régi 
világ kritikája útján akarjuk megta- 
lálni az újat". A német ideológiából 
Mehring csak jelentéktelen részleteket 
ismert, így azt nem is ítélhette meg 
tényleges jelentőségében — mint erre 
a könyv kiadói jegyzete is felhívja fi- 
gyelmünket. A Proudhon elleni vita- 
irat és a Kommunista Kiáltvány 
elemzése azonban világosan jelzi Marx 
fejlődésének irányát, 

A könyv tekintélyes része foglalko- 
zik az Internacionálé történetével, a 
korabeli európai politika alakulásával. 
Ezekben a fejezetekben óhatatlanul 
háttérbe szorul Marx személyének áb- 
rázolása, aki a mozgalom fellendülése 
idején szinte feloldódott a szervező 
munkában és az agitációban, a mozga- 
lom apálya pedig a főművén való el- 
mélyült munkálkodás éveit jelentette 
számára elsősorban. A mai olvasó szá- 
mára egyes alfejezetek bizonyára ke- 
véssé érdekesek, az emigráció belső 
torzsalkodása, a különböző fÍrakciók 
csatározásai a mozgalmon belül, Marx 
irodalmilag kevésbé értékes, alkalmi 
pamfletjeinek ismertetése szintén hoz- 
zátartoznak az összképhez, de aktua- 
litásuk nemegyszer korhoz kötött. 


Külön fejezet foglalkozik viszont 
magával A tőkével, az életmű koro- 
nájával. (Mehring felhívja figyelmün- 
ket arra, hogy a második és harma- 
dik könyv elemzése barátja és harcos- 
társa, Rosa Luxemburg munkája.) A 
tőke ismertetése korrekt, a részlete- 
sebb elemzés pedig valóban szétfeszí- 
tette volna az életrajz kereteit. Élet- 
rajzról lévén szó, külön ábrázolást 
nyer A tőke keletkezésének szubjek- 
tív története, Marx heroikus küzdelme 
a műért a nyomorral, a betegséggel, 
az emigrációs élet megpróbáltatásai- 
val, a polgári társadalom könyörtelen 
természettörvényeivel, amelyek fenye- 
getésétől élete végéig nem tudott 
megszabadulni. Mehring Marx iránti 
csodálata itt szinte átüt a könyv 
egyenletes szövetén. Így ír: , Bármi- 
lyen szomorú volt is e nagy szellem 
sorsa, csak azáltal emelkedett tragi- 
kus magaslatra, hogy Marx önként 
vállalta évtizedek kínzó szenvedéseit 
s elutasított minden olyan kísértést, 

hogy bemeneküljön valamilyen polgá- 
ri foglalkozás kikötőjébe . . ." 

Nem titkolt szeretettel és persze iro- 
dalmi becsvággyal rajzolta meg Meh- 
ring Marx és Engels barátságát, élet- 
re szóló harci szövetségük történetét, 
valamint a Marx-család mindennapi 
életét. E fejezetek könyvének legszebb 
lapjaihoz tartoznak. Az a néhány sza- 
vas portré pedig, amellyel hősét jel- 
lemzi, külön is érdemes a felidézésre: 
,a történelmi fejlődés törvényeinek 
világos és mélyenszántó áttekintése, 
az erély, amely akarja azt, ami szük- 
séges, és a türelem, amely megelégszik 
azzal, ami lehetséges, a fáradhatatlan 
elnézés a becsületes tévedés iránt és 
a büszke kérlelhetetlenség a csöxkö- 
nyös tudatlansággal szemben" — íme 
a legtömörebb jellemzés Marxról. 


Messzemenően egyetérthetünk Meh. 
ring ama alapelvével, amelyet Marx- 
ról és Engelsről írván mindvégig szem 
előtt tartott. , Ez a két férfi, ha ma 
megszólalna, maga is maró gúnnyal 
fogadná azt az igényt, hogy velük 
szemben nem szabad azt a kíméletlen 
bírálatot alkalmaznunk, amely nekik 
maguknak a legélesebb fegyverük 
volt. Az ő igazi nagyságuk nem abban 
áll, hogy sohasem tévedtek, hanem 
abban, hogy miután felismerték téve- 
désüket, többé nem ragaszkodtak hoz- 
zá." 


Marx és Mehring szellemében já- 
runk el tehát, ha Mehring tévedéseit 
sem rejtjük véka alá. Nem egy alka- 
lommal például olyan elfogultságot 
tanúsít Lassalle személye iránt, ami 
a mai olvasót zavarba ejti. Nem azok- 
ról a pragmatikus igazságokról van 
szó, amikor — mint Mehring kimu- 
tatja —  Lassalle-nak valóban igaza 
volt Marxszal és Engelsszel szemben 
egy-egy konkrét napi kérdés megíté- 
lésénél. Németországban élve Lassalle 
valóban , közelről látta", s így ,,he- 
lyesebben ítélhetett meg" egy-egy kér- 
dést, Marx viszont a hosszú emigrá- 
ció folvamán valóban csak távolról 
szemlélhette a hazai eseményeket, 
köztük a belső pártügyeket. Marxék 
fenntartásait (esetenként bizalmatlan- 
ságát) azonban mégiscsak az elvek kü- 


lönbsége magyarázza s nem szubjek- 
tív elfogultság — mint Mehring su- 
gallja. Mehring részrehajlását Lassalle 
iránt magyarázza — ha nem is menti 
— az a körülmény, hogy ő is annak a 
szociáldemokráciának a neveltje, 
amelynek születésénél a sokáig nép- 
szerű Lassalle is bábáskodott. Az pe- 
dig végképp nem tartható álláspont, 
hogy — mint Mehring írja — Las- 
salle forradalmárként teljesen egyen- 
rangú lett volna Marxszal. 


Külön gondolatmenetet érdemelne a 
kérdés: mi vezérelte Mehringet túlzot- 
tan pozitív Bakunyin-képének meg- 
rajzolásában. Fenntartva, hogy Baku. 
nyin megítélésében még nem hangzott 
el a csöndet parancsoló utolsó szó, 
Höhle professzor Előszavához utaljuk 
az olvasót, ő ugyanis kísérletet tesz 
mind Lassalle, mind Bakunyin szere- 
pének tisztázására, a többszörös félre- 
értések eloszlatására. Annyit itt is el 
kell mondani, hogy Mehring koránt- 
sem tett elméleti-politikai engedményt 
Bakunyin javára, s célja nem is vala- 
milyen elvtelen szerecsenmosdatás, ha- 
nem szubjektíve jó szándékú, ténysze- 
rű igazságszolgáltatás. Ami Mehring 
kisebb, filológiai vagy értékelésbeli té- 
vedéseit illeti, ebben a könyv jegyzet- 
apparátusa messzemenő eligazítással 
szolgál, támaszkodva az újabb kuta- 
tások eredményeire. ű 

A könyv Függelékében két posztu- 
musz és eddig magyarul nem publi- 
kált cikket olvashatunk. Az elsőben 
(Marx és a bolsevikok) Mehring meg- 
védi a proletárdiktatúra marxi kate- 
góriáját a Kautsky-féle , általános vá- 
lasztójog" jelszóval szemben. A cikk, 
amely 1918 őszén íródott (a cenzúra 
nem engedélyezte a megjelentetését) 
világosan jelzi Mehring kiállását a 
bolsevik hatalom mellett. A másik 
írás, amely az életrajzot ért első bírá- 
latokra reagál, feltehetőleg Mehring 
utolsó írása (A marxizmus egy epi- 
zód ja). . 


Betejezésül — egyetlen gondolatot 
idézzünk fel az életrajzból. Mehring 
több helyütt írja, hogy Marx, forra- 
dalmi türelmetlenségében — egy-egy 

történelmi esemény hatása alatt —, Sokkal inkább használunk azzal, ha 
miközben világosan látta, milyen úton megállapítjuk: tudományos műveinek 
haladnak az események, lebecsülte az egyikében sem találkozunk messianisz- 
út hosszát. Mehringnek igaza van. S  tikus türelmetlenséggel, az út hosszá- 
Marxnak nem azzal szolgáltatunk ra vonatkozó jóslásokkal. S ezért — 
elégtételt, hogy rámutatunk: ebben a bármilyen hosszúnak bizonyul is ez az 


türelmetlenségben úgyszólván minden út —- az ő igazságai útközben sem 
forradalmi szellemű tanítványa — a  avulnak el. 
20. századot is számítva — osztozótt. Veszelák Ferenc 

Tary Lajos bélyegterve (1919) 

GELLÉRT HUGÓ: TÖKE-ILLUSZTRÁCIÓK 


Gellért Hugó a munkásmozgalom vi- : 
lágszerte elismert grafikusa, 1892-ben ; 
született Budapesten. Fiatalon kivándo- 
rolt az Egyesült Államokba, művészeti 
tanulmányait New Yorkban végezte. A 
két világháború között az amerikai for- 
radalmi művészgárda tagja volt. Fő- 
ként mint politikai karikaturista vált is- 
mertté. A , Capital in Pictures" című 60 
lapos litográfia-sorozata 1933-ban je- 
lent meg New Yorkban. 


POLITIKUS-PÁLYÁK 


Dobi István 


Azon a politikai portrén, amelyet róla 

pályafutása közben ellenfelei igyekez- 

tek belopni a közvéleménybe, sok volt 

a torzító vonás. Mindenekelőtt szemé- 
re vetették, hogy nem tartott ki a szociáldemokratáknál, átlépett a kisgazdák- 
hoz és onnan élete delelőjén a kommunistákhoz. Emberi arculatáról pedig fel- 
emlegették, hogy gyakran üríti fenékig a poharat és kártyázik. 

Tény, hogy Dobi István ötven év leforgása alatt három pártban tevékenyke- 
dett, de mindháromba a néphez való hűsége vezette. Az is tény, hogy valami- 
kor megszokta a hajnalig tartó pincézéseket, amelyek a boros vidékeken ak- 
kortájt politikai fórumoknak is számítottak. A kártya — közelebbről az ulti — 
sohasem vált szenvedélyévé. Számára ez a játék kedves időtöltést, jó kikapcsoló- 
dást jelentett. 

Elöljáróban mindezt el kellett mondani, hiszen a tények akkor is tények ma- 
radnak, ha azokat elhallgatják. Ámde a tényeket a körülményektől sohasem 
szabad elválasztani. 


XXX 


Több mint negyvenéves barátság fűzött össze bennünket Dobi Istvánnal. Bár 
már korábban is találkoztunk, csak az 1935-ös képviselőválasztások idején is- 
merkedtünk össze. Két szomszédos Komárom megyei községben laktunk, mind- 
kettőnket lázadó természettel áldott meg a sors, mindketten a Független Kis- 
gazdapárt programjával fellépő ellenzéki jelölt, dr. Cseh.Szombathy László 
budapesti főorvos mellett agitáltunk. Kerékpárral jártuk a nagyigmándi vá- 
. lasztókerület településeit, lelkesedtünk és lelkesítettünk. 


Útközben árokba szorítottak és sárral fröcsköltek be a kormánypárt autó- 
kon száguldó, demagóg kortesei. 

, A sarat lemostuk." Boldogan, mert a választás az ellenzék fényes győzelmé- 
vel végződött. Cseh-Szombathy László a hatóság ezernyi gáncsvetése ellenére is 
bekerült a parlamentbe. 

A győzelem kivívásában nagy érdemeket szerzett a szőnyi földmunkás, Dobi 
István, akit abban az időben már Komárom megye egész területén a kisembe- 
rek szószólójaként emlegettek. Tekintélye volt, sokan hallgattak a szavára. A 
jó munkást és az igaz ügy érdekében küzdő agitátort tisztelték benne. 

Az ellenzéki győzelmet megünnepeltük, s az a beszéd, amelyet az ünnepi va- 
csorán Dobi István mondott, mindenkit meglepett, de nem mindenkinek tet- 
szett. 

A fehér asztalnál ünneplők előtt — akadtak köztük rangos úriemberek is — 
azt hangoztatta, hogy a siker ne szálljon a fejébe senkinek. A végső győzelem. 
a szabadság teljes kivívása még messze van. A hatalmat azok tartják kezük- 

ben, akik a munkásembert és a parasztot is lenézik, saját kiszolgálójuknak te- 
kintik, holott ez a két társadalmi réteg az ország éltető eleme. A herendi por- 
celánkészletet, amellyel a grófok, gyárosok és bankárok asztalán szolgák terí- 
tenek, munkások készítik. A kalácsot — amelyből a dolgozó népnek csak mor- 
zsák jutnak — a parasztok verejtékével termelt búzából sütik. 

A nevezetes Dobi-beszéd után egyre sűrűbben találkoztunk és vitatkoztunk 
is. Én jól képzett forradalmárnak, kitűnő szónoknak ismertem meg vitapartne- 
remet, aki jóval többet tudott Marxról és Leninről, mint én. Ő a munkások és 
parasztok politikai közeledésében, majd pedig egymásra találásában jelölte 
meg az ország boldogulásának kulcsát. Én pedig akkor az országszerte erősen 
bontakozó kalászos mozgalomtól — ötvenezer fiatal és tettre kész, mezőgazdasá- 
gi szakiskolát végzett gazdától — reméltem sokat. Mindenekelőtt azt, hogy bú- 
zából, húsból, szellemi javakból egyaránt több jusson a nép asztalára. 

Vitáink során tisztázódott néhány fontos kérdés, és közelebb jutottunk a ke- 
resett igazsághoz. Többek között ahhoz, hogy a két nagy társadalmi rétegnek, 
a munkásságnak és a parasztságnak, nemcsak a javak termelésében — magya- 
rán szólva, a verejtékes munkában —, hanem a politikában is vezető szerepet 
kel! biztosítani. Vegye kézbe ez a két osztály mielőbb sorsának irányítását ! 

Benne volt ebben Dobi István sajátos törekvése. Ő a parasztság ügyében 
messzebbre akart jutni annál, mint amit a Kisgazdapárt akkor maga elé tű- 
zött. De annál is, amit a szociáldemokraták akkor hirdettek. Az ő kezdemé- 
nyezésére alakult meg 1937-ben a Kisgazdapárt földmunkás szakosztálya. 

1941 szeptemberében a Független Kisgazdapárt paraszti szárnyának kezde- 
ményezésére, Keresztes-Fischer Ferenc belügyminiszter támogatásával zászlót 
bontott a Magyar Parasztszövetség és többek között Dobi Istvánt velem együtt 
központi titkárnak jelölték. Elfogadtuk a jelölést, és munkához láttunk. Egész 
országra érvényes vasúti szabadjegyet és költségeink fedezésére tiszteletdí- 
jat kaptunk. Jól indult a szervezés. Gazdakörök, olvasókörök és földmunkás- 
egyletek csatlakoztak testületileg a Magyar Parasztszövetséghez, amelynek ke- 
retében Vörös Vince kezdeményezésére először a kalászos gazdák szakosztályát, 
majd pedig Dobi sürgetésére 1943. május 9-én a földmunkás-szakosztályt is meg- 
alakítottuk. 

Dobi István fáradhatatlan agitátor volt. Szívesen és gyakran utazott a Tiszán 
túlra, elsősorban oda, ahol munkásegyletekbe tömörült szegényparasztok éltek. 
Vésztőn, Gyomán, Kisújszálláson, Orosházán — ahonnan tavaszonként kubiku- 
sok ezrei rajzottak ki — otthonosan érezte magát. Sok jó barátot szerzett, akik- 
kel később, mikor magas állami pozíciókba került, ugyanúgy megtartotta kap- 
csolatait, ahogy annak idején, parasztszövetségi titkár korában. I 

Gyakran járt a Matyóföldre is. A matyó falvak — ahonnan a dunántúli ura- 
dalmak a legolcsóbb munkaerőt, a sommásokat toborozták — kedves területe 
volt Dobi Istvánnak. 

A Parasztszövetség földmunkás tagozatának létrehozásában, Szücs Ferenc- 
cel az élen sokat segítettek a Győrffy-kollégisták. Mint később megtudtam: 
1942 őszén Dobi rajtuk keresztül került kapcsolatba a kommunistákkal. 


Politikai kérdésekkel foglalkozó, vagy éppen a szervezkedéssel kapcsolatos 
összejövetelekről, vitákról Dobi csak a legritkább esetben maradt távol. Fő- 
ként akkor, ha beteg volt, ha légzési zavarai bántották. Tudomásom szerint 
akkoriban jól megértették egymást Nagy Ferenccel és Kovács Bélával, a szövet- 
ség elnökével, illetve főtitkárával, ellentétben azzal a párton belüli mendemon- 
dával, amit akkori ellentéteikről terjesztettek. 

; Nagy Ferenc és Kovács Béla is tudta, hogy Dobi István balra áll tőlük, és 
jó kapcsolatot tart fenn a kommunistákkal, de ezt nem vetették a szemére. 
Ugyanakkor tudomásul vették azt is, hogy hitleristákkal rokonszenvező politi- 
kusok is tevékenykednek a Magyar Parasztszövetségben. Feltételezem, hogy ezt 
a belügyminisztériumban már a szövetség alakulásakor kikötötték. Ehhez az 
utóbbi csoporthoz tartozott Pataki László kormánypárti parasztképviselő és 

Buzás Márton országos szervező titkár, de az irányítás kétségtelenül a Hitler- 
ellenes és a baloldali ellenzékhez tartozó politikusok kezében volt. 

A parasztszövetség vidéki gyűlésein gyakran kerültünk Dobi merész agi- 
tációs érvei miatt nehéz helyzetbe. Egy alkalommal — ha jól emlékszem Oros- 
házán — valamelyik földmunkáskörben a főszolgabíró megvonta a szót Dobi- 
tól, mert ilyeneket mondott: egy táborba kívánunk gyűjteni mindenkit, aki 
ezt a mostani háborút idegen érdekekért folyó értelmetlen vérontásnak tartja, 
aki nem szereti a nácikat, s nem nyugszik bele, hogy a katonai fölmentéseket, 
(zrasezrzguág ágas dada politikai hovatartozás szerint intézik, hogy a padlásokat 
esöprik . . . 

Meggyőző erő volt minden szavában. Akaratát át tudta sugározni a hallgató- 
ságra. Azon a félbeszakított gyűlésen ugyan nem fejezhette be mondanivaló- 
ját, viszont a gyűlés feloszlatását követő családi látogatásokon még bátrabban 
beszélt, még cifrábbakat mondott. 


px 


Az 1944 márciusi náci megszállás első napjaiban a Magyar Parasztszövetsé- 
get is feloszlatták. Megszűnt a Kis Újság és a paraszti Szabad Szó is, ahol 
Dobi ugyancsak otthonosan mozgott. A parasztszövetség vezetői, sőt több politi- 
kai munkatárs ellen is letartóztatási parancsot adtak ki. Jó néhányan börtönbe, 
internáló táborba kerültek. Többek között Nagy Ferenc, a szövetség elnöke, 
Rácz Lajos gyomai, Kiss Gergely vésztői, Iliás Ferenc fertőszentmiklósi bará- 
tunk és munkatársunk. Közülük — ahogy korábban sejtettük, de biztosan nem 
tudtuk — Iliás Ferenc központi szervező titkár tagja volt az illegális kommu- 
nista pártnak. 

Szavajárása volt Dobinak, hogy akit a föld alá kényszerítenek, az szaporáb- 
ban lélegzik és elszántabbá válik. Nem hagyja abba, sőt eltökéltebben folytat- 
ja a megkezdett munkát. Ő sem hagyta abba, de a többiek sem. 

Dessewffy Gyula, a Kis Újság volt főszerkesztője kezdeményezte és szervezte 
1944 nyarán azt az illegális összejövetelt, amelyen vagy húszan vettünk részt. 
Közöttünk volt Doti István, Kovács Béla, a szociáldemokratáktól Száva Ist- 
ván, a parasztpárti szellemet képviselő Szabó Pál, Somogyi Imre, a Győrffy- 
kollégisták soraiból Sipos Gyula, Kardos László s természetesen Dessewffy 
Gyula is. Elsőként a Békepárt röplapjainak terjesztéséről s a politikai helyzet 
alakulásáról beszéltünk, majd pedig Dobi javaslatára arról, hogy a paraszt- 
szövetség híveit országszerte aktív ellenállásra kell buzdítani. Vita kerekedett, 
de Kovács Bélát nem sikerült meggyőzni arról, hogy a parasztságot fegyveres 
Skzezá szervezzük be, bár Dobi javaslata mellett állt ki a jelenlevők több- 
sége. 

Az állásfoglalásig ugyan eljutottunk, de kiderült: fegyver és lőszer nélkül 
nem lehet fegyveres ellenállást szervezni. Fegyverünk nem volt, a falvakban és 
a tanyákon pedig még a vadászpuskákat is összeszedték a csendőrök. 

Korábbi kapcsolatainkat az illegalitásban is sikerült megtartani, s úgy tűnt, 
hogy a náci megszállás első hetei után némileg csillapodott a hajsza. Jó érte- 
süléseink voltak, s azt is tudtuk, hogy a vonatokon, pályaudvarokon minden- 
naposak az ígazoltatások. A Budapestre érkező Iliás Ferencet is a Keleti pálya- 
udvaron fogták el. 

Dobinak tudomása volt minden atrocításról, ami a parasztsággal kapcsolat- 
ban történt. Tudta, hogy a kisgazdapárti szervezetek helyiségeit bezárták, s 
többségüket a gazdakörök, földmunkásegyletek székházaival együtt hombárok- 
ká alakították át. Azt viszont nekem sem mondta el, hogy ezeket az informá- 
ciókat honnan szerezte és kinek továbbította. 

Budapesti látogatásaink alkalmával éjszakára a Bethesda kórházban, Cseh- 
Szombathy főorvos szobájában találtunk biztonságos szállást. , Pista, a felszaba- 
dulás után nagy szükség lesz rád. Ezért ne kockáztasd az életedet" — mondta 
alkalmi szállásadónk, aki valószínűleg maga is félt a lebukástól. 

Dobi megfogadta a tanácsot, s egyik komáromi ismerőse elintézte, hogy kato- 
nai szolgálatra hívják be. Tizedesként egy zsidó munkásszázadhoz került, szol- 
gálatvezetői és anyagbeszerzői beosztásba. Ez a munkakör lehetővé tette, hogy 
Gántról, a század munkahelyéről gyakorta utazhasson a fővárosba, és tovább- 
ra is kapcsolatot tudjon tartani az ellenállási mozgalom vezetőivel, barátaival. 
Természetesen keretlegényként is teljesen másképp viselkedett, mint oly sok 
ilyen beosztású katonatársa, akikre megalapozottan sütik rá az üldözöttekkel 
való kegyetlenkedés bélyegét. Ő — mint néhányan mások is — ott segített, ahol 
csak tudott a meghurcoltaknak. 


XXX 


1945. április. Felszabadult az ország. 

A Független Kisgazdapárt országos központjában egymást kérdezgetjük: mi 
van Dobi Istvánnal? Sopronból, Hám Tibor kisgazdapárti főispántól tudjuk 
meg, hogy a sopronkőhidai hadifogolytáborba került. Végül 1945 júliusában 
felesége közli a jó hírt: Dobi István hazaérkezett Szőnyre, családjához. 

Ahogy , Vallomás és történelem" című könyvében is megírta: kalandos körül- 
mények között került haza, s az útközben szerzett tapasztalatok is hozzájárul- 
tak, hogy később se feledje: a Horthy-rendszer és a nyilas uralom bukásával 
nem szűnt meg a reakció. Az történt, hogy úton hazafelé, Celldömölkön magyar 
katonák igazoltatták. Hiába mutatta fel a sopronkőhidai szovjet parancsnokság 
igazolását, mely szerint útjában senki fel nem tartóztathatja, bekísérték a kato- 
nai őrszobára, ahol a parancsnok ezzel a felkiáltással rendelte el Dobi István 
motozását : , levenni róla a gatyáját is!". Személyes holmiját ugyancsak el akar- 
ták kobozni, de ezeket végül is visszakapta. 

Dobi István nem hagyta szó nélkül az esetet. Nyílt levelet intézett a honvédel- 
mi miniszterhez, és feltárta, hogy ,a hadseregben semmit sem változott a bá- 
násmód ... a reakciós celldömölki parancsnok ott folytatja, ahol abbahagyta". 

Budapestről szőnyi otthonában elsőként én kerestem fel. Legyengült a szer- 
vezete, kihullottak a fogai, három fia közül kettőnek a hollétéről semmi hír . . . 
de Dobi István nem veszítette el a hitét. Örült, hogy küzdőtársai, barátai nem 
feledkeztek meg róla. Ennek egyik bizonyítéka: távollétében az Ideiglenes Nem- 
zetgyűlés tagjává választották, és egyszerre három párt hívta őt a soraiba: a 
kisgazdák, a kommunisták és a parasztpártiak. A kommunista párt szőnyi szer- 
vezete — munkásmozgalmi múltját ismerve — távollétében vette őt fel a tagjai 
közé, és párttagkönyvét átadta feleségének. 

Mind a három párt úgy érezte, hogy náluk a helye. Dobi egy napig pihent, 
tájékozódott a politikai helyzetről, végül úgy döntött, hogy a Független Kis- 
gazdapártba tér vissza. 8 

Sokan kérdezték: az erősen baloldali gondolkodású politikus miért válasz- 
totta ezt a pártot? Hiszen akkor már közismert volt, hogy egyfelől a négy koalí- 
ciós párt közül a kisgazdáknak a legmérsékeltebbek a reformtörekvései, más- 
felől olyanok is nagy számban sorakoztak a Kisgazdapárt zászlaja alá, akik nem 
szimpatizáltak a demokratikus fejlődéssel. , Vallomás és történelem" című mű- 
vében erről is szól. Megírja: tulajdonképpen az a cél vezette, hogy ott dolgoz- 
zon, ahol legtöbb hasznát veszik. Ezzel a kommunisták is egyetértettek. 

Könyvében azt sem hallgatja el, hogy a Kisgazdapárt Semmelweiss utcai 
központjában — ahova első útja vezetett — olyan elemek is nyüzsögtek, akiket 
ő nem tartott demokratáknak, akik korábban esküdt ellenségei voltak annak a 
politikának, amelyet a párt képviselt. Már a párton belüli első vitákból is ki- 
tűnt, hogy nem kevés azoknak a hangadóknak a száma, akik a vezetőséggel el- 
lentétben gáncsolni szeretnének mindenfajta együttműködést a két munkás- 
párttal. Dobi ekkor még inkább érezte: bőven van feladata. 

A párt régi hívei becsülték; ez a megbecsülés jutott kifejezésre, amikor 1945. 
augusztus 20-án a Kisgazdapárt alelnökévé választották, és behívták a Politikai 
Bizottságba. 

Demokratikus szemlélete és politikai álláspontja nem változott, és baráti köre 
is az maradt, ami korábban volt. Vacsorameghívásokat utasított vissza, tartóz- 
kodott új ismeretségek kötésétől, de mindig nyitva volt az ajtaja, főként pedig 
a szíve, hogy régi barátait, küzdőtársait fogadja. Saját pártjának vezetői közül 
Tildy Zoltán állt hozzá a legközelebb, de korrekt viszonyban volt Nagy Ferenc. 
cel és Kovács Bélával is. Később közelebb került a párt radikális baloldali ér- 
telmiségi szárnyához, az ,0O" csoporthoz. (Ortutay, Oltványi és mások). 

A Nemzeti Parasztpárt vezetőivel, Veres Péterrel, Erdei Ferenccel, Darvas 
Józseffel ugyancsak jó barátságban volt. Közelebb érezte magát hozzájuk, mint 
saját pártja egyik-másik miniszteréhez, akikről így nyilatkozott: fogalmam 
sincs. hogy ezeket a kisgazda minisztereket honnan szalasztották. 

1945. november 15-én a négy párt megegyezése alapján új koalíciós kormány 
alakult, s Dobi Istvánt államminiszterré nevezték ki. A beiktatás után mesélte 
el, hogy az 1940-es esztendők legelején a Szabad Szó pályázatot hirdetett olva- 
sóinak. A szerkesztőség azt kérte: írják meg a pályázók, mit tennének, ha mi- 
niszteri székbe ültetnék őket? Ő is pályázott, sőt díjat is nyert, de most gondban 
van, mert hátha nem azt teheti, amit akkor szeretett volna. 

A Kisgazdapártban 1945 őszére már kialakultak a frakciók. Összeverődtek 
azok az erők, amelyek nem akarták tudomásul venni, hogy megváltozott a vi- 
lág, és B. Szabó István, Sulyok Dezső, Vásáry István és a klérust képviselő 
Barankovics István mögé sorakoztak. Még a párt Politikai Bizottságában is 
akadt olyan tag, aki túlzottnak tartotta a földreformot. 

A birtokviták nehezen csitultak el, 1946-ban is lobogtak. Ha nem is nyíltan, 
de támadták Dobi Istvánt és a köréje csoportosult mintegy 30 paraszt képvise- 
lőt, akik nem értettek egyet a jobboldal törekvéseivel, de azokkal az alulról jö- 
vő kilengésekkel sem, amelyek megsértették a földreformtörvényt. 

Az 1945-ös választások után egyre hevesebbé váltak a Kisgazdapártot ért 
támadások, amiért az parlamenti többségére hivatkozva vissza akar kanyarodni 
a polgári demokráciához. Dobi nehéz helyzetben volt. Pártján belül is támadták, 
mert együttműködött a kommunistákkal. Az államminiszter erre így válaszolt: 
, Az együttműködésből — ha azt az ország érdekeinek megfelelően alakítjuk — 
több előny származik, mintha egymásra acsarkodnánk. Igenis együttműkö- 
dünk mindenkivel, aki tiszteletben tartja a koalíció szabályait. Ugyanakkor 
tudomásul kell vennie partnereinknek, hogy a Kisgazdapárt zászlaja alatt so- 
rakozott fel a választók több mint a fele." 

A kiéleződött osztályharc viszonyai között újabb próbatételt jelentett a koa- 
líció számára az államforma kérdése. A Szociáldemokrata Párt kezdeményezésé- 
re először 1945 decemberében került napirendre a , király nélküli királyság" 
megszüntetésének ügye és a köztársasági törvény előkészítése. Dobi István — 
Tildy Zoltánnal egyetértésben és a Politikai Bizottság felhatalmazásával, de a 
párton belüli legitimisták tiltakozását figyelmen kívül hagyva — a Magyar 
Nemzet 1945 karácsonyi számában kiállt a köztársasági államforma mellett. 
Így személy szerint is nagy érdeme van abban, hogy 1946. január 31-én a Kis- 
gazdapárt parlamenti csoportja a nemzetgyűlésen egyöntetűen fogadta el az 
új államformáról, a Magyar Köztársaság megalkotásáról szóló törvényjavaslatot. 


1946 tavasza. Súlyos az ország helyzete. Az infláció csillagászati magasságok- 
ba szökik. Ezen a tavaszon a Baloldali Blokk kezdeményezésére tömeges harc 
bontakozott ki az országban. A követelések között szerepelt az ország gazdasági 
talpraállításának, a földreform megvédésének, a közigazgatás megtisztításának, 
a bankok állami ellenőrzés alá vonásának ügye. 

Dobi István — aki 1946 februárjától földművelésügyi miniszterként tevékeny- 
kedett — sokat tett azért, hogy elősegítse az újgazdák, a földtörvény megvé- 
dését. Ő terjesztette elő azt a törvényjavaslatot, amely kimondta: az 1946. ja- 
nuár 1. előtt kisajátított földeket nem vehetik vissza régi tulajdonosaik az új- 

gazdáktól. Ugyanakkor a törvény azt is előírta, hogy az 50 holdnál kisebb bir- 
tokkal rendelkező középparasztoknak vissza kell adni a tőlük szabálytalanul 
elvett területeket. 

Ujabb kellemetlen ügy. A Szabad Nép 1946. március 7-i számában nyilatko- 
zatot közölt hat baloldali gondolkodású kisgazda politikus nevével. A nyilatko- 
zat szövege szerint az aláírók azt követelték, hogy a Kisgazdapárt hozzon né- 
hány olyan intézkedést, amit a kommunisták akartak. Ámde ez — ha meg is 
történt — a párt belső ügyének számított. A nyilatkozat alatt szerepelt Rácz 
Lajos, Dancs József és Dobi István neve is, holott ők nem írtak alá semmit. Ért- 
hető volt Dobi István asztalt csapkodó kirohanása, amit emiatt baráti körben 
csinált. 

Államellenes összeesküvés vádjával letartóztatták Arany Bálintot, a Kis- 
gazdapárt budapesti értelmiségi csoportjának egyik vezetőjét és még jó néhány 
olyan személyt, aki a Magyar Közösség nevű betiltott szervezet fölélesztésében 
szerepet vállalt. Dobi tagja volt annak a fegyelmi bizottságnak, amely a kis- 
gazdapárti képviselők és tisztségviselők elleni vádakat ebben az ügyben kivizs- 
gálta. Ő határozottan elítélte az összeesküvést, de nem hitt Nagy Ferenc és 
Kovács Béla részvételében, és hangot is adott e véleményének. 

Amikor Nagy Ferenc Svájcban töltött szabadságáról nem tért vissza az ország- 
ba, a Kisgazdapárt Politikai Bizottsága a megüresedett pártelnöki tisztségre 
Dobi Istvánt jelölte, és 1947. május 31-én egyhangúlag meg is választották. Őt 
tartotta a párt a legalkalmasabbnak arra, hogy rendezni tudja a Kisgazdapárt 
megbomlott sorait, és helyreállítsa a bizalmat a koalíciós partnerekkel. 

Napokig tépelődött. Azt forgatta a fejében, hogy visszamegy Szőnybe, szőlőt 
kapálni, aratni. Végül mégis vállalta a felelősséget. Minden alkalmat megraga- 
dott, hogy védje a dolgozó parasztság érdekeit, a paraszti tulajdont és szorosabb- 
ra fűzze a kapcsolatokat a munkáspártokkal. Ugyanakkor szorgalmazta: pártja 
járuljon hozzá a hároméves terv törvénybe iktatásához és a nagybankok államo- 
sításához. 

Persze nem minden kérdésben egyezett a véleménye a koalíciós partnerek 
vezető politikusaival. ; 

Így például Dobit eleinte foglalkoztatta a , kertmagyarország? megteremté- 
sének gondolata, amit Somogyi Imre, a kertgazdálkodás apostola ültetett bele 
a paraszti köztudatba. Később rájött, hogy Soprontól Nyíregyházáig, Szegedtől 
Salgótarjánig nemcsak fölösleges, hanem lehetetlen is minden talpalatnyi föl- 
det gyümölcsössé, zöldségeskertté alakítani. Ehhez se erőnk, se elegendő öntö- 
zővizünk, sem piacunk stb. nincsen. Viszont Magyarországon kenyérből és hús- 
ból is bőséget kell teremteni, a búzát, a kukoricát, a cukorrépát és a többi jól 
fizető haszonnövényt nem szabad termőföldjeinkről száműzni. Nem tartotta 
célravezetőnek a mi éghajlatunk alatt nehezen beérő, vagy éppen be sem érő 
növények honosításának, a gyapot, a gumipitypang, a citrom stb. termesztésének 
beindítását sem. 

Parlamenti választások 1947 őszén. A Kisgazdapárt elvesztette korábbi sza- 
vazóinak több mint 70 százalékát. Ne firtassuk itt a hogyanokat és a miérteket. 
Annyi bizonyos, hogy a vereségben. tükröződtek a Kisgazdapárt hibái. De sze- 
repet játszott a baloldali pártok nyomása is, és sok voksot vittek el a koalíción 
kívüli ellenzéki pártok is, amelyeknek vezetői korábban a Kisgazdapárt jobb- 
oldalán tevékenykedtek. 

A Kisgazdapárt vereségét a párton belüli baloldal számlájára próbálták rá- 
írni, s éles támadás bontakozott ki, amely szeptember 2-án utcai tüntetéssé fa- 
jult. A Semmelweis utcai székház elé vonult tömeg követelte a koalíciós politi- 
Bu] feladását és többek között a baloldali értelmiségi szárny eltávolítását a párt- 

Az 1947. szeptember 11-re összehívott nagyválasztmányi gyűlésen — ahol a 
választáson elszenvedett vereség okait tárgyalták — heves vita bontakozott ki. 
Az éles összecsapások ellenére Dobi Istvánt újra elnökké választották. 

A baloldali Dobi Istvánban bíztak a választmány tagjai, de a vezetőségbe ja- 

vasolt értelmiségi baloldali jelöltekben nem. Ezért ellenlistát készítettek, ame- 
lyek alapján viszont olyan politikusok is szavazattöbbséget kaptak, akikkel a 
már megválasztott elnök — politikai okokból — nem volt hajlandó együtt dol- 
gozni. A szavazatszámlálás ismertetése után Dobi beszédet mondott és ezekkel 
a szavakkal fejezte be mondanivalóját: , Nem fogadom el elnöki megbízatáso- 
mat, erről a tisztségemről lemondok. Jogomban áll megválasztani munkatár- 
saimat, márpedig ezen a listán olyan politikusok nevei is szerepelnek, akikkel 
én semmi körülmények között sem vállalom a párt irányítását." 

A bejelentés nagy kavarodást okozott. Dobi nélkül az ellenlistán megválasz- 
tott vezetők sem vállalták a megbízatást. Erre közös megegyezéssel megismétel- 
ték a szavazást, ami újra Dobi nagyarányú győzelmét hozta. A mérsékelt 
szárnyhoz tartozókat viszont megnyugtatta a választás eredménye, sőt még elé- 
gedetten is fogadták, mert az értelmiségi baloldal hangadói kimaradtak a veze- 
tőségből. 

Ezt követően a Dobi által vezetett Kisgazdapárt konstruktívan vett részt a 
kormány munkájában. Dobi Istvánnak személy szerint is nagy szerepe volt 
abban, hogy a kisgazdapárti Dinnyés Lajos vezette kormány 1947 októberében 
az országgyűlés előtt olyan nyilatkozatot tett, amelyben hangoztatta a demokra- 
tikus pártok együttműködésének fontosságát, a nagybankok államosításának 
szükségességét, s állástfoglalt a hároméves terv végrehajtása, a dolgozók élet- 
színvonalának javítása mellett. A Dinnyés által benyújtott programot az ország- 
gyűlés több napos, alapos vita után jóváhagyta. Ez a kormány terjesztette be a 
bankok államosításáról — elsősorban a Magyar Kommunista Párt által szorgal- 
mazott — törvényjavaslatot, amelyet az országgyűlés november 24-én törvény- 
erőre ís emelt. 


XXX 


Polgári demokrácia vagy népi demokrácia? E kérdések körül zajlottak 1947 
őszén a Kisgazdapárton belül a viták. Dobi 1947. november 12-i nyilatkozatában 
hitet tett a népi demokrácia mellett. Az 1948. március 6—-7-i balatonkenesei 
pártértekezleten pedig előtérbe került a szocialista fejlődés ügye és az, hogy a 
népi demokrácia a szocializmus irányába tart. 

Dobi István már 1945-től rendíthetetlen híve volt a termelőszövetkezetek lét- 
rehozásának, de akkor a kisgazdapárti képviselők többsége még várakozó ál- 
láspontra helyezkedett. Viszont voltak a Kisgazdapárt paraszt képviselői között 
— és természetesen az egyéb funkciósok soraiban is — olyan példamutató em- 
berek, akik lakóhelyükön nemcsak a szövetkezeti gondolat felkarolását vállal- 
ták; hanem mikor cselekedni kellett, elsőként írták alá a belépési nyilatkozatot. 
Bevitték földjüket, gazdasági felszerelésüket, állataikat és tudásukat is. 


Nehéz lenne összeszámolni, hány kisgazdapárti paraszt képviselő és tisztség- 
viselő vette vállaira termelőszövetkezetében az első évek, évtizedek ezernyi 
gondját. Csak néhány név a hosszú sorból, akik termelőszövetkezeti vezetőként 
országos hírnevet szereztek: Jámbor István a földesi, Kovács István a csákbe- 
rényi, Szabó Kálmán a dunabogdányi, Faggyas Jenő a tarpai, Gál Ferenc a jász- 
ladányi, Simon István az ászári termelőszövetkezet elnökeként bizonyított. 

Dobi soha, sehol nem hallgatta el, hogy a kollektivizálás nehéz és bonyolult 
feladat. Ennek megfelelően szorgalmazta, hogy a Kisgazdapárt dolgozza ki a 
termelőszövetkezeti társulások útmutatóját. Ez 1948 nyarán elkészült, és többek 
között ezeket olvashatjuk benne: , Csak önkéntes és szabad társuláson alapuló, 
a helyi adottságokat figyelembe vevő és az állam által támogatott szövetkezetek 
útján tudjuk elképzelni a mezőgazdaság gépesítését, korszerűsítését. Vélemé- 
nyünk szerint csakis a szövetkezeti tag földtulajdonának nagysága és a föld 
megmunkálásában eltöltött munkanapjai szabhatják meg a tagság részesedé- 
sét. 99 

Mindezt elfogadta és megerősítette az 1948 októberére összehívott nagyvá- 
lasztmány, amely Balatonkenesén ülésezett. Olyan állásfoglalás volt ez, amelyet 

Dobi István élete egyik legnagyobb sikerének tekintett. Ámde a visszhang — 
amire ugyan számított, de nem abból az irányból, ahonnan várta — meglehető- 
sen bosszantó volt. 

. Rákosi Mátyás személyesen bírálta Dobit, és közölte vele: nem a kisgazdapár- 
tiak dolga a kezdeményezés. Hozzátette: levitézlett párt ne kísérelje meg ilyen 
módon visszanyerni a népszerűségét. 

Dobi Istvánnak ismét keserű lett a szája íze. Nem volt szokása a káromkodás, 
de ezúttal hétszentségelt. Az események persze már korábban és más irányból 
is nyugtalanították. A nyár derekán pattant ki Tildy Zoltán vejének, Csornoky 
Viktornak kémkedési botránya, ami Tildy bukását is jelentette. Nagy Ferenc 
— ahogy korábban már szó esett róla — még 1947 tavaszán elhagyta az orszá- 
got és nem tért haza, Kovács Bélát ez előtt letartóztatták. 1948 decemberében 
disszidált Nyárádi Miklós kisgazdapárti pénzügyminiszter, és a kisgazdapárti 
Dinnyés Lajos miniszterelnököt azon a címen, hogy tudnia kellett pénzügymi- 
nisztere szándékáról, menesztették. Utódaként Dobi Istvánt nevezték ki a kor- 
mányelnöki tisztségre. 

Akkor a miniszterelnöknek csak hivatala és felelőssége volt, de hatásköre jó- 
formán semmi. Ilyen helyzetben nem lehet csodálkozni azon, hogy Dobi elked- 
vetlenedett. Megkisérelte a visszavonulást, de Rákosiék rábeszélték, hogy ma- 
radjon. Mi mást tehetett? Hétvégeken hazament Szőnybe, otthoni barátaival 
elvonult a borospincébe. Ezek a kikapcsolódások jelentették számára az apró 
örömöket. 

Rákosival egyéb vitái is voltak. Így amikor a kuláklistára rakott középpa- 
rasztok érdekében szót emelt. Az történt, hogy a Kisgazdapárt egyik szőnyi ve- 
zetőjét, Dózsa Eleket családjával együtt a Hortobágy szélén levő internáló tá- 
borba vitték, mert — állítólag — megszegte a május elsejére előírt rendtartást, 
ünneplés helyett kiment a mezőre dolgozni. Dobi Rákosihoz fordult, de azt a 
választ kapta, hogy egy volt részaratónak tudnia kellene: ezek az elemek nem- 
csak a szegények kizsákmányolói, hanem az országnak is ellenségei. Dobi, aki 
több mint egy évtizedig volt részaratója az ugyancsak kuláklistára került sző- 
nyi gazdálkodónak, Szelei Lászlónak, a Kisgazdapárt helyi elnökének, nem tud- 
ta türtőztetni magát. Fölugrott helyéről és csak ennyit mondott: , Ezeket az 
embereket a te bosszútól lihegő magatartásod sodorja az ellenség táborába!" 


Dobinétól tudom, hogy aznap egész éjjel a szemét se hunyta le. Másnap reg- 
gel megszólalt a telefon. Rákosi volt a vonal túlsó végén, és közölte: , István, új- 
ra el kellene beszélgetnünk. Ha ma délelőtt a tíz órai időpont neked megfelel, 
átmegyek a hivatalodba." 


Dobi igent mondott, de nem tudott megnyugodni. Akkor sem, mikor Rákosi 
megígérte: a Dózsa család internálásának körülményeit kivizsgáltatja, de a ku- 
láklistán nem enyhítenek. 


XXX 


A több párt rendszerének megszűnte után Dobit a Népfront elnökévé vá- 
lasztották. Egyre inkább érezte: a személyi kultusz és a törvénytelenségek idő- 
szakában neki se szava, se tekintélye. Elvi okokból azonban nem vonult vissza a 
politikai porondról, azt remélte: enyhül a személyi kultusz, és újra módja nyí- 
lik politikai szemléletének, elgondolásainak érvényesítésére. 

1951-től a Termelőszövetkezetek Országos Tanácsának elnöki székét foglalta 
el, 1952-ben pedig — amikor Rákosi lett a miniszterelnök — Dobi Istvánt az 
Elnöki Tanács elnökévé választották. Érdemi munkára azonban ebben a magas 
pozícióban sem volt sok lehetősége. Fokról fokra elszigetelték a munkától s 
barátaitól. 

Az események gyors iramban követték egymást. 1953 júniusa: Dobi remény- 
kedik. Úgy érzi, hogy az MDP határozatával megszűnik az a gazdaságpolitika, 
amely miatt sokat kesergett, úgy vélte, hogy a mezőgazdaság több támogatást 
kap, abbamaradnak az erőszakos tsz-szervezések, és helyreáll a törvényesség. 

Újabb aggodalmak. Látja, hogy hiányzik a vezetés egysége, huzavona ural- 
kodik a politikában. Az SZKP XX. kongresszusa ismét reményekkel tölti el, de 
1956 nyarán egyre nagyobb nyugtalanság vesz rajta erőt. Ingatag a belpolitikai 
helyzet, a megújhodásnak balról és jobbról egyaránt vannak kerékkötői. 

1956. október 23. 

Vér folyik a pesti utcán; ellenforradalom tör ki Magyarországon. Dobi István 
nem vállal szolidaritást az ellenforradalom napjaiban újjászervezett Kisgazda- 
párttal. Helyén a szíve és az esze is. Ezekben a napokban a parlament épüle- 
tében tartózkodik; s mint az Elnöki Tanács elnökét, Rónai Sándorral együtt le- 
tartóztatták, mert ellenezte Nagy Imre kormányának azt az elhatározását, hogy 
Magyarország lépjen ki a Varsói Szerződésből. 

Hamarosan kiszabadult és az Elnöki Tanács az ő előterjesztésére felmentette 
Nagy Imre kormányát, és kinevezte Kádár János forradalmi munkás-paraszt 
kormányát. Mint ő maga az Elnöki Tanács 1957. május 9-i országgyűlés be- 
számolójában elmondta: , Az Elnöki Tanács november 4-től kezdve a legszoro- 
sabb együttműködést fejtette ki a forradalmi munkás-paraszt kormánnyal." 


Dobi mindent megtett, amit csak tudott, a rendszer konszolidációjáért. Egyet- 
értett az MSZMP politikájával és ezen belül különösképpen azzal a parasztpoli- 
tikával, amelyet az újjászervezett párt folytatott. Ennek logikus következménye 
volt, hogy 1959 őszén belépett az MSZMP soraiba. Naov érdemei elismeréseként 
az MSZMP Központi Bizottságának tagjává választották. 


Egészségi állapota azonban egyre romlott. Az orvosak óvták a megerőltető 
munkától. Ő ennek ellenére nem pihent. A munka láza, a termelőszövetkeze- 
tek további alakulása izgatta. Utolsó találkozásunk alkalmával is terveiről be- 
szélt. Arról, hogy ne hagyjuk magukra a gondokkal! küszködő közös gazdaságo- 
kat, segítsünk nekik, hogy minél gyorsabban az élenjárók közé juthassanak. 
Nem érhette meg a szocialista mezőgazdaság nagy fellendülését: 1968. novem- 
ber 24-én, hetvenévesen halt meg. 

Dancs József 


Bán Antal 


Ma már nem sokan emlékeznek Bán 

Antalra, aki csak a negyvenes évek 

elején tűnt fel a magyar szociálde- 

mokrata mozgalomban. Pályája gyor- 
san Ívelt felfelé, hirtelen került a párt élvonalába, s alig több mint fél évtized- 
nyi aktív tevékenység után el is tűnt a magyar közéletből. 


gXXX 


Bán (1945 áprilisáig Rozmayer) Antal 1903-ban született egy Baranya me- 
gyei német-sváb családban. Tizenévesen került fel Budapestre szakmát tanulni. 
Sorsa semmiben sem különbözött az akkori Magyarország sok tízezer olyan 
gyerekének sorsától, akiknek szülei a nyomor elől menekülve vándoroltak 
faluról iparvidékekre, mindenekelőtt a fővárosba. Bán Antal is így lett tanonc 
a Ganz-gyárban. 

A munkáskörnyezet hatására már 14 évesen bekapcsolódott a szociáldemok- 
rata ifjúmunkás mozgalomba. Gondolatvilágát a Váci úti munkások radikalizá- 
lódása. a magyarországi polgári demokratikus és szocialista forradalom esemé- 

nyei érlelték. A szociáldemokrata ifjúsági mozgalom tagjaként részt vett sztráj- 
kok szervezésében, politikai küzdelmekben. 1918-ban a Ganz-gyári tanoncok 
főbizalmija. A Tanácsköztársaság alatt aktivitása fokozódott, a KIMSZ I. kong- 
resszusán, 1919 júniusában beválasztották az Ellenőrző Bizottságba. A Tanács- 
köztársaság vérbefojtása után családjával együtt Dél-Magyarországra menekült. 
Amikor pedig ezt a területet a békeszerződés Jugoszláviához csatolta, ott ma- 
radt, és uradalmi gépészként dolgozott. 

Új hazájában is hamarosan bekapcsolódott a szakszervezeti és a szociálde- 
mokrata munkába, s különböző funkciókat, tisztségeket töltött be. 1931-ben a 
vajdasági SZDP-vezetőségben alelnökké választották. 

Az 1933-as évek elejétől a jugoszláviai munkásmozgalomban is tért hódított a 
népíront gondolata, amely az illegális és a legális-féllegális mozgalmat, szerve- 
zeteket fokozatosan a munkásegységíront útjára terelte. Ez Bán Antalban is 
maradandó nyomokat hagyott. Később, 1945-ben, a munkáspártok együttműkö- 
désének szükségességéről beszélve hivatkozott is erre. , Ennek a kérdésnek (a 
népfrontnak — S. E.) specialistája voltam — tnondotta 1945 májusában — 
. . . , mert kénytelen voltam 15 éven keresztül végigverekedni az időt, közöttük a 
Dimitrov-pert is", amely a munkásosztályra , óriási hatással volt... a Balkánon 
és jórészt Magyarországon is... Éreztem a bőrömben, a csontjaimban és ve- 
lőmben ennek a kérdésnek a súlyosságát . . ." 

Nagy tapasztalatokat gyűjtött a legális tömegmunkában, a különböző nemze- 
tiségű és vallású dolgozók harcának irányításában, összehangolásában. Körze- 
tében, majd az egész délvidéken a szociáldemokrata és a szakszervezeti mozga- 
lom ismert vezetőjévé vált. 1938-ban a Jugoszláv SZDP jelöltjeként Szabadkán 
és Zentán indult a képviselőválasztásokon. 1939-ben az újvidéki pártszervezet 
alelnökévé választották. i 

A fasizmus előretörésével — bár rövid ideig az államilag támogatott újvidé- 
ki munkáskamara titkáraként dolgozott — helyzete mind bizonytalanabbá vált. 
Letartóztatták, két évet töltött internáló táborban. Innen a magyar Szociál- 
demokrata Párt vezetőinek közreműködésével szabadult ki 1942-ben. Budapest- 
re költözött, és itt azonnal bevonták őt a magyar SZDP munkájába. Eleinte ta- 
nácsadói és összekötői minőségben ő tartotta a kapcsolatot az SZDP budapesti 
központja és az újvidéki szociáldemokrata szervezet között. 1942 nyarán — ami- 
kor a Kállay-kormány több száz kommunista, szociáldemokrata és szakszerve- 
zeti vezetőt börtönökbe, internálótáborokba hurcoltatott, a hiányzók és a ,le- 
feketedettek" helyébe új embereket vontak be a Szociáldemokrata Párt köz- 
pontjába. A megüresedett öt titkári állásból 1943 elején négyet töltöttek be: 
Millok Sándor, Hiermann József. Marosán György mellett Bán Antalt is titkárrá 
választották. Bán harmadmagával a fővárosi és környéki pártszervezést tartotta 


kézben. 

1942—1943 fordulójától — amikor mind egyértelműbbé vált, hogy a hitleri 
Németország és szövetségesei nem nyerhetik meg a háborút — a legális mun- 
kásmozgalom vezetői is egyre intenzívebben kezdtek foglalkozni a kiugrás le- 
hetőségeivel s az eljövendő, a háborút követő békés időszak feladataival. Az 
SZDP-ben — Mónus Illés irányításával, Bán Antal és néhány más vezető köz- 
reműködésével — elkészítették a háború utánra szóló akcióprogram-tervezetet, 
amely azt latolgatta, hogy a kormányzati tényezővé váló SZDP-nek milyen 
reformokat kell szorgalmaznia, mit kell tennie egyfelől az ellenforradalmi-fa- 
siszta rendszer felszámolásáért, másfelől egy 1918—1919-es forradalmi helyzet 
kialakulásának meggátlásáért, a munkásmozgalmon belül a szociáldemokrácia 
uralkodó helyzetének biztosításáért. Megszületett az , Új Magyarország", ,A 
holnap Magyarországa? jelszó, amely a demokratikus szabadságjogokat, a föld- 
reformot és bizonyos monopoltőke-cellenes szociálpolitikai követeléseket foglalt 
magában. Az SZDP vezetősége lépéseket tett a kispolgári, paraszti rétegek felé, 
és kereste az összefogás kiszélesítésének lehetőségeit az értelmiséggel is. 

1943 júliusában létrehozták az Értelmiségi Szervező Bizottságot és Bán Antal 
vezetésével az értelmiségi titkárságot. Bán — akinek kitűnő szervezői képessé- 
gei voltak — nagy ambícióval vetette bele magát ebbe a munkába, s rövid idő 
alatt jelentős sikereket ért el. Személy szerint neki is köszönhető, hogy 1944 
tavaszára a pártvezetőség és az értelmiségi titkárság égisze alatt több százra 
volt tehető azoknak a szellemi foglalkozásúaknak a száma, akik az SZDP-n be- 
lül vállalták a tervezés és a szervezés munkáját. 

1943 második felében a szervező bizottság irányítása alatt nyolc értelmiségi 
csoport működött, amelyek közül az egyik közgazdászokból állt. Ez utóbbi — 
Bán Antal tudtával és beleegyezésével — a jövőre nézve két alternatívát dolgo- 
zott ki a pártvezetőséghez írt bizalmas memorandumában: egy mérsékeltet és 
egy radikálisat. Az utóbbival, amely az ország politikai és gazdasági struktú- 
rájának lényeges megváltoztatását javasolta, Bán is szimpatizált, kiváltva ezzel 
nemcsak Peyer, hanem Mónus Illés ellenkezését is. 

1943—1944 fordulójára az egész munkásmozgalomban érződött! a radikalizáló- 
dás. Az egyre nyíltabban balra tartó Bán Antal közreműködésével és vezeté- 
sével az értelmiségi csoportok tevékenysége túlnőtt az eredeti elképzeléseken; 
a vezetők tudta nélkül összejöveteleket szerveztek, ami gyakran heves támadást 
váltott ki a szélesőjobboldali pártok részéről. Szakasits Árpáddal, Marosán 
Györggyel, Schiffer Pállal együtt Bán Antal is igyekezett a pártot a határozot- 
tabb politikai cselekvés irányába tolni. 

Az SZDP nem kerülhette ki a kommunista párthoz való viszonyának problé- 
máját sem. A legális tömegszervezetekben, a pártban, a vezetőségekben, a Nép- 
szavánál, az ifjúsági és más szervezetekben a kommunisták és szociáldemokraták 
között kialakult bizonyos együttműködés, a gyakorlatban sok helyütt megvaló- 
sult a munkásegységfront. Bán — nem utolsósorban korábbi tapasztalatai alap- 
ján — a jövőt a két munkáspárt összefogásában látta. A háború utáni új hely- 
zetre készülve szorgalmazta a két munkáspárt viszonyának normalizálását, a 
munkásegységíront megteremtését —- mindenekelőtt saját területén, az értel- 
miségi mozgalomban. 

Az ország 1944. március 19-i német megszállása után az SZDP-t is betiltották, 
s vezetői közül sokat elhurcoltak. Az illegalitásba vonultak azonban kiépítették 
a földalatti hálózatot, és bekapcsolódtak az ellenállási mozgalomba. A Magyar 
Front elnöke Szakasits Árpád lett. Egy másik vonalon megindult szervezkedés 
élén Bán Antal állt, aki Marosán Györggyel, Szélig Imrével, Justus Pállal dolgo- 
zott együtt. Az április közepén bekövetkezett újabb letartóztatások után a szét- 
esett csoport tagjai, így Bán Antal is összeköttetésbe került az illegális szer- 
vezkedés fő vonalával, személy szerint Szakasits Árpáddal. Változó aktivitás- 
sal október közepéig, a Szálasi-puccsig vett részt az ellenállási mozgalomban. 

1944 szeptember végén a kommunisták kezdeményezésére a munkáspártok 
vezetői között az egységmegállapodásról kezdődő illegális tárgyalásokba Kabók 
Lajos és mások mellett az ifjúsági mozgalom képviselőjeként Bán Antalt is be- 
vonták. Október 10-én azonban, amikor az aláírásra került volna sor, Bán 
Antal — Kabúkhoz hasonlóan — váratlanul nem jelent meg a találkozón. Fel- 
tehetően azért, mert Szeder Ferenc, Kéthly Anna és más vezetők ellenezték az 
egységmegállapodást és kétségbe vonták Bán illetékességét. Ez mégsem jelentat- 
te azt, hogy Bán elvileg ellenezte a munkáspártok egységmegállapodását, hiszen 
Szakasits Árpád október 14-én — a Szálasi-puccsot megelőző napon — éppen 
őt bízta meg azzal, hogy ha a főváros felszabadul, és Szakasits akadályoztatva 
lenne, a munkáspárti megállapodás szellemében indítsa útjára a Szociáldemok- 
rata Pártot, álljon a szervező munka élére, és az új platformon lásson hozzá a 
politika kímunkálásához. 

A Szálasi-diktatúra azonban mély illegalitásba szorította az SZDP vezetőit, a 
főváros ostromának megindulása pedig átmenetileg megbénította az életet. Bán 
Antal, mint sok más vezető, illegális papírokkal bujkált. A Hungária körúton 
egy pincében húzódott meg, s itt várta be a felszabadító szovjet katonákat. 
Vele együtt bujkált a kommunista Farkas Sándor, aki így emlékezik ezekre a 

napokra: , Ott éltem, egészen vicces módon, egy Rozmayer nevű emberrel 
együtt, aki ebben az időben az óvóhelyélet megszabta feladatokkal kapcsolatban 
nagyon rendesen viselkedett, kollektív volt, segített másoknak... A pinceélet 
során lassanként tisztáztuk egymásnak ideológiai hovatartozandóságát, és a 
munkásegységnek egy kis sajátos megnyilvánulása volt az, hogy amikor ki le- 
hetett menni az utcára, akkor ketten együtt indultunk el először a zuglói kom- 
munista pártszervezetbe... majd az akkori Tisza Kálmán (ma: Köztársaság 
— S. E.) térre a pártközpontba", ahova a második kísérletre el is jutottak. 
Bán , ottan tájékozódott", megtudta, hogy a MÉMOSZ-székházban a kerületi 
szociáldemokrata erők szervezkednek, , és akkor ő oda ment". 


XXX 


A gyökerében megváltozott helyzet az SZDP és a mozgalom baloldali-radi- 
kális erőinek kedvezett. A pártban ezek az erők törtek előre, háttérbe szorítva 
a Peyer vonalával szimpatizálókat. A vasmunkás-szakszervezet Magdolna (ma: 
Koltói Anna) utcai otthonában 1945. január 16-án — még a harcok közepette 
— összesereglett mintegy száz szociáldemokrata párttag; Ideiglenes Intéző Bi- 
zottságot (IIB) választottak, amelynek vezetője Bán Antal lett. Bán a szervező- 
irányító munkát az 1944 októberi megállapodás szellemében, az ott rögzített 
mozgalmi-szervezési elvek alapján indította meg. Hamarosan előkerültek a párt 
más vezetői is. Marosán György, Justus Pál, Ries István, Szamay Lajos és má- 
sok. 

Rövid időn belül operatívan működő apparátus jött létre. Bán segítette a fő- 
városi és környéki mozgalom újraindulását, a szervezett, központilag irányított 
pártélet kialakulását. Január végén Száva István és Marosán György — Bán 
javaslatára — Debrecenbe ment, hogy megteremtsék a közvetlen összeköttetést 
az ottani vezetőséggel, a kormánnyal, illetve más pártok vezetőivel. 


Bán szerepe akkor sem csökkent, amikor előkerült az SZDP választott főtit- 
kára, Szeder Ferenc, majd február közepén Szakasíts Árpád is. Főtitkárhelyet- 
tesi minőségben dolgozott tovább, s oroszlánrészt vállalt abban, hogy a mozga- 
lom a megváltozott körülmények között új alapokra helyeződjék. A munkás- 
mozgalom eddigi struktúrája ugyanis lényegesen módosult. Létrejött az egysé- 
ges szakszervezeti mozgalom, az MKP legalizálódott, és ez maga után vonta az 
SZDP monopolhelyzetének megszűnését, a kommunisták befolyásának kiszéle- 
sedését. Az SZDP , szakszervezeti" pártból a szó teljes értelmében politikai párt- 
tá alakult. Tömegbázisát immár elsősorban saját szervezetei útján, illetve köz- 
vetetten más munkásszervezetek vagy népi testületek, bizottságok révén biz- 
tosította. Ezt a sok évtizedes hagyománytól eltérő helyzetet nem volt könnyű 
megértetni és elfogadtatni az SZDP vezető gárdájával, tisztségviselőivel, tö- 
megeivel. A kormányzópárttá vált SZDP állami szinten is új feladatok elé ke- 
rült: biztosítani kellett a mozgalom és a kormányzás összhangját. 


A mozgalom szervezeti életének új alapokra helyezésén túl igen fontos része 
volt Bán Antalnak abban is, hogy a párt egyértelműen baloldali politikát foly- 
tatott, hogy az SZDP irányvonalának tengelyébe a két munkáspárt 1944 októ- 
beri megállapodása került. 1945 január végén sok tízezres példányban megje- 
lentették , A Szociáldemokrata Párt felhívása Magyarország dolgozó népéhez" 
című, programadó funkciót is betöltő dokumentumot, amelyben az Ideiglenes 
Intéző Bizottság elítélte a fasizmust, az ellenforradalmi rendszert és a magyar 
uralkodó osztályok katasztrófapolitikáját; nagyra értékelte a Vörös Hadsereg 
felszabadító szerepét a magyar dolgozók közelebbi és távolabbi harca szem- 
pontjából, kiállt az antifasiszta harc, a németellenes háború, az ország újjá- 
építése és demokratikus átalakítása mellett, s mindezen feladat végrehajtásá- 
nak feltételeként a munkáspártok együttműködését jelölte meg. 

A januári kiáltványnak Bán Antal később is elvi jelentőséget tulajdonított. 
Véleménye szerint az , bizonyos alapvető princípiumokat" leszögezett — mon- 
dotta a párt 34. kongresszusán, 1945 augusztusában. Így: ,a Kommunista Párt- 

tal szoros szövetséget és együttműködést, és a szakszervezeti egységet. Mind- 
kettő kardinális szerepet játszott az SZDP politikájában". Ebben a szellemben 
az IIB szoros kapcsolatot teremtett az MKP vezetőivel azért, hogy a közös ten- 
nivalókat összehangolják, a munkáspárti politikát egy irányba tereljék. Január 
25-én Gerő Ernő és Bán Antal aláírta , a két marxista munkáspárt" újabb meg- 
állapodását a konkrét, közvetlen feladatokkal kapcsolatban. 


Bán Antal tagja lett az SZDP új vezetőségének, az elnökségnek, a Politikai 
Bizottságnak. Az SZDP 1945 augusztusi kongresszusától kezdve másfél éven át 
Szeder Ferenc mellett a másik főtitkárhelyettes. 1945 áprilisában bekerült az 
ideiglenes nemzetgyűlésbe, s a pártvezetőség őt jelölte az iparügyi miniszteri 
posztra. Tagja volt a két munkáspárt Országos Összekötő Bizottságának. Emel- 
lett számos közéleti funkciót is betöltött. Ezek közül az egyik legjelentősebbnek 
a Magyar—Jugoszláv Társaság társelnöki tisztét tekintette. E minőségében — 
minthogy ebben az időben a két ország között felhőtlen volt a kapcsolat — 6o- 
kat tudott tenni a jugoszláv—magyar gazdasági, politikai együttműködés fej- 
lesztése érdekében. Részt vett az Országos Gazdasági Tanács, majd a Gaz- 
dasági Főtanács munkájában is. Egyik fő szervezője volt a szociáldemokrata 
pártok 1947 májusában Budapesten megtartott Dunavölgyi Konferenciájának. 
Több nemzetközi konferencián és kongresszuson képviselte a magyar Szociál- 
demokrata Pártot. 

A pártban — még személyes és politikai ellenfelei is — elismerték kitűnő 
kvalitásait. Bán Antalt szervezőképessége, hatalmas munkabírása (e tekintetben 
a kommunista Rajkkal hasonlították össze), megfontoltsága, marxista olvasott- 
sága méltán emelte az első öt szociáldemokrata vezető közé. Mint gyakorlati 
pártmunkás a művelt munkások köréből kiemelkedett vezetők típusához tar- 
tozott. Jó szónok hírében állt, szót tudott érteni különösen a munkásokkal, de 
értelmiségi közegben is magabiztosan, egyenrangú partnerként lépett fel. 

Marxista forradalmi szociáldemokratának vallotta magát. Ez számára 
akkor azt jelentette, hogy mindenekelőtt a jobboldaltól határolódott el. Ele- 
ve számolt például azzal, hogy a Kisgazdapárttal, illetve annak polgári-kon- 
Zzervatív erőivel a Szociáldemokrata Párt előbb-utóbb szükségképpen szakításra 
kényszerül. Azt hirdette, hogy az ellenség mindig jobbra van, de ezt a jelszót, 
amelyet a polgárság kisebb radikális pártjai, csoportjai is használtak, azoktól 
eltérően fogta fel, akárcsak a hozzá hasonlóan gondolkodó szociáldemokraták. 
Álláspontja szerint e jelszó azt is tartalmazta, hogy a Kommunista Párttal kap- 
csolatos ellentéteknek nem szabad az együttműködés felmondásához vezetniük. 
Az SZDP és az MKP közötti politikai különbségeket taktikai jellegűnek ítélte 
meg. De gyakran vitatta a kommunistáknak a szociáldemokrata mozgalomról 
alkotott véleményét, és elítélte a két munkáspárt pozícióharcát. Nagy jelentő- 
séget tulajdonított, továbbá annak, hogy a két munkáspárt nézeteltéréseit tár- 
gyalások útján tisztázzák. A burzsoáziával való összefogást a szocialista célok 
feladásának, s egyben a baloldali vonalat követő SZDP halálának is tekintette. 


Bán Antal teljesen egyetértett az SZDP 1945 márciusában megfogalmazott új 
stratégiai céljával, amelyet a , Ma a demokráciáért, holnap a szocializmusért", 
júniustól pedig , A demokrácián át a szocializmusért" jelszó is kifejezett. Ezt 
úgy értelmezte, hogy a dolgozó tömegek hatalmát, befolyását növelni kell, a pol- 
gári, reakciós irányzatokat vissza kell szorítani, a tőkés magántulajdon rend- 
szerét fokozatosan fel kell számolni, a termelőeszközöket társadalmi tulajdonba 
kell venni. Azt vallotta: a dolgozók hatalma, a tényleges politikai demokrácia 
nem létezhet gazdasági demokrácia, vagyis a termelőeszközök társadalmasítása 
nélkül. A , harcos demokrácia" volt az eszménye, a demokratikus szabadságjo- 
gokat csakis a valóban demokraták, a dolgozó tömegek, a munkásosztály és a 
velük lojális polgári-demokrata rétegek számára tartotta biztosíthatónak — a 
rendszer ellenségei számára nem. , Nem mindenki számára lehet demokrácia, ez 

Hitler óta világos" — mondta. — , Azt hiszem, hogy pártunk ezen a katasztró- 
fán leszögezheti, hogy van korrektúrája a demokráciának. Nincsen végletekig 
való demokrácia." 

1945 elején Bán még úgy vélte, hogy a felszabadulással a munkásosztály és a 
dolgozó tömegek számára bekövetkezett igen kedvező történelmi helyzet gyors 
ütemű szocialista átalakulást tesz lehetővé. Később tudomásul vette, hogy sem 
a nemzetközi helyzet, sem a hazai osztályerőviszonyok nem felelnek meg e ra- 
dikális óhajnak. 1945 közepén már, az objektív helyzet és nem utolsósorban az 
MKP és az SZDP egyes vezetőivel folytatott eszmecserék hatására, , belenyugo- 
dott" abba, hogy a kapitalizmust gyors úton nem lehet , megdönteni", csak fo- 
kozatos fejlődés és nehéz osztályharc visz közelebb az áhított célhoz. Támogatta 
a széles nemzeti összefogás gondolatát, programját; ezt az SZDP 1945 máju- 
sának közepén megtartott háromnapos tanácskozásán elmondott beszéde is bi- 
zonyítja. 


h 


t 

1945 júniusától állt az Iparügyi Minisztérium élén, s képviselte egy igen bo- 
. nyolult és ellentmondásos helyen, nehéz feltételek között a koalíció, az SZDP és 
a munkáspártok közös gazdasági programját. Az Iparügyi Minisztérium a ver- 
tikálisan egymásra épült és egymásba fonódó iparágak irányító, felügyelő álla- 
mi szerve volt, s mindvégig az osztályharc fókuszában állt. Egyfelől a burzsoá- 
zia, az ipari és a banktőke képviselőivel (GYOSZ, TÉBE), másfelől a munka- 
vállalókkal és érdekképviseleti szerveikkel (szakszervezetekkel, munkáspártok- 
kal, üzemi bizottságokkal) állt kapcsolatban, ezek ellentétes politikai, gazdasági 
és osztályérdekeit kellett hol összehangolnia, hol ütköztetnie. 

Az SZDP politikájának megfelelően Bán a gazdasági demokrácia alkotóele- 
meként, fontos átmeneti intézkedésként támogatta az állami és a népi ellen- 
őrzés elvét és gyakorlatát, de ezzel párhuzamosan 1945 tavaszától szorgalmazta 
a termelőeszközök társadalmasítását is. Ennek két útját tartotta lehetségesnek : 
az államosítást és a szövetkezetesítést — pontosabban a létező szövetkezeti moz- 
galom demokratizálását és fejlesztését. Az SZDP készülő akcióprogram-terve- 
Zzeténez útmutatásként 1945 március közepén összefoglalta gazdaságpolitikai 
koncepcióját is: társadalmasítás; első lépésként a bányák és az energiaforrások 
szigorú állami ellenőrzése, majd államosítása ; szövetkezetesítés. 

Bán nem hitt abban a lehetőségben, hogy a tőkéseket be lehet vonni az újjá- 
építésbe, és nem is támogatta lelkesen ezt az irányvonalat. 1945 nyarától egyre 
inkább a tőkések fokozott korlátozásának, ellenőrzésének, illetve az államosí- 
tásnak a vonalára lépett. Az általa vezetett minisztérium 1945 júniusától 1948 
elejéig nemcsak egyik előkészítője, hanem végrehajtója is volt az államosítási 
terveknek. A Peyer-csoportnak a bányák államosítása ellen 1946 elején indí- 
tott akcióját mélységesen elítélte, s szigorú pártbüntetést követelt ellenük. A 
munkásdemokrácia szellemében szorgalmazta az üzemi bizottságok jogkörének 
kiszélesítését, a szakszervezetek részvételének növelését a munkásokat érintő 
szociális, munkaügyi stb. problémák intézésében. 

Gazdaságpolitikai koncepciójának tengelyében a szovjet—magyar gazdasági 
kapcsolatok kiépítése és bővítése állt, amelyet az SZDP jobboldalától eltérően 
több aspektusban, mindenekelőtt politikai és ideológiai kérdésként kezelt. , Vég- 
re felismerjük — mondotta —, hogy merrefelé kell és lehet külpolitikát csi- 
nálni. Első helyen Szovjet-Oroszország áll... Igyekezni kell a viszonyokat a 
legjobb alapokra fektetni..." Első külföldi útja (Gerő Ernővel) a Szovjetunió- 
ba vezetett, ahol 1945 augusztusában aláírta az első szovjet—magyar kereske- 
delmi szerződést. Kiemelt fontosságot tulajdonított a jugoszláv—magyar kap- 
csolatok rendezésének is. , Ha Jugoszláviával rendes viszonyt tudunk teremteni, 
a kettő (a Szovjetunióval együtt — S. E.) olyan indulásnak számíthat, ami 
hozzásegít bennünket a bizalmatlanság eloszlatásához..." Nagy elismeréssel 
adózott az ottani fejlődésnek, ,ahol a nemzeti kisebbségek a legrendezettebb 

körülmények között élnek Közép-Európában". Helyeselte, hogy a környező or- 
szágokkal mélyíteni kell a kapcsolatokat és hogy a tőkés országokkal is töre- 
kedni kell a normális államközi viszonyok kialakítására. 

Külön kiemelendő, hogy őszinte híve volt a tervgazdálkodásnak. 1945-ben 
szorgalmazta az Országos Gazdasági Tanács felállítását. Az SZDP párttaná- 
csának 1947 áprilisában és júniusában megtartott ülésein többször foglalkozott 
a hárcméves tervvel. , Ha mondottam is, hogy nem szocializmus az, amit most 
csinálunk, de ne felejtsük el, hogy útközben vagyunk és jól tesszük ezt, hi- 
szen ezzel is közeledünk a szocializmushoz." Felhívta a funkcionáriusok figyel- 
mét arra, hogy , lesz szabotázs is... kár volna elhallgatni, hogy ez eluralkodik 
azokon, akik nem óhajtanak velünk együtt jönni, akik ennek ellenkezőjét akar- 
ták . . " Ezekkel szemben csatasorba kell állítani a munkásosztályt, a munkás- 
szervezeteket, amelyek , ütni is tudnak". De nem ezzel kell kezdeni. 

Bán Antal szem előtt tartotta a politika primátusát a gazdasági politikában, 
s ennek rendelte alá a tennivalókat, javaslatait. A stabilizáció és a hároméves 
terv kidolgozásánál nem vetette el a külföldi kölcsön felvételének lehetőségét, 
de elvileg fontosnak tartotta leszögezni, hogy annak , nem lehet semmilyen po- 
litikai ára". Ugy látta: éppen ezért , a legnormálisabb kölcsön az, ha megpró- 
báljuk a terheket a magunk vállaira venni és addig nyújtózkodunk, amíg a ta- 
karónk ér". Az ország jövőjét érintve kifejtette, hogy 3 év múlva kész lesz az 
újabb terv, amely remélhetőleg , körítve lesz a körülöttünk élő népekkel való 
gazdasági együttműködéssel", és így sikerülhet , egy válságmentes, állandóan 
fejlődő, nem a háború felé fejlődő gazdasági életet teremteni, amelyben nin- 
FGEAKKT határai és korlátai, egy bizonyos lehetőségen belül, az életszínvonal eme- 
ésének . . ." 

Bár jól látta, hogy minél erőteljesebben halad a fejlődés tőkésellenes irányba, 
különösen a gazdasági életben, annál jobban kiéleződnek az osztályellentétek, 
fokozódnak a hazai és a nemzetközi reakciós erők támadásai, mégis hitte: a 
munkásosztály együttes ereje megálljt tud ezeknek parancsolni. , Minden ember 
a fedélzetre, folytatni azt, amit elkezdtünk, a honfoglalást a nép érdekében. 
A nép végre elfoglalja a maga hazáját" — mondotta az 1947. június 28—29-i 
pártválasztmányon. 

A stabilizációt követően, 1946 szeptemberében, az ország fejlődése forduló- 
ponthoz érkezett. A nemzetközi életben kiéleződtek az ellentétek a volt anti- 
fasiszta szövetségesek között; a belpolitikában a , hogyan tovább?" kérdése fog- 
lalkoztatta a pártokat. 1946 nyarán, amikor III. kongresszusára készült az MKP, 
nemcsak az addig megtett út, hanem a követendő politikai vonal is napirendre 
került. Az SZDP-ben is arra a következtetésre jutottak, hogy a fejlődés egy sza- 
kasza lezárult, s ezzel összefüggésben dönteni kellett egy sor politikai és gazda- 
sági kérdésben, mindenekelőtt abban, hogy az SZDP továbbra is támogatja-e a 
munkáspártok együttműködését, a koalíciót, az antikapitalista fejlődést. Szélig 
Imre, az SZDP egyik jobboldali vezetője a Politikai Bizottság ülésén 1946 szep- 
temberében azt sürgette: tisztázzák világosan a párt politikai céljait. Ezen az 
szk követett baloldali, az MKP-val egyeztetett politika felülvizsgálatát ér- 
ette. : 

Bán Antal hangot adva meglepetésének, kifejtette: , Nyilvánvaló, hogy ha 
ilyen kérdés elé kerülnénk, úgy csak a szocializmus érdekei lehetnek mérvadók. 
Feladatunk és célunk a szocializmus érdekében folytatott harc megrövidítése, 
és itt az osztályellenséggel csak átmeneti időre szóló megállapodás lehetséges." 
Ugyanakkor az előrehaladás ütemének, lendületének, módszereinek szempont- 
jából alapvetőnek tekintette, hogy a munkáspártok a tömegeket a továbbiak- 
ban is magukkal vigyék. A belpolitikai életben, véleménye szerint, ahhoz a 
ponthoz jutottak el, , amikor már látszanak az utak szétválásai", de ebben a 
helyzetben is az döntse el az akciókat, a taktikát, , hogy mit tudunk elfogad- 
tatni tömegeinkkel". 

A munkásegységfírontot, az MKP-val való közös politizálást a munkásosztály 
közelebbi és távolabbi érdekeinek rendelte alá, s úgy ítélte meg, hogy , együtt 
vezetjük a munkásosztályt". A két párt létezését történelmileg. szükségesnek, 
az onszág objektív helyzetéből adódóan elkerülhetetlennek elk intette. Éppen 
ezért az összefogást is történelmileg indokolt politikának. Egymásra utaltsá- 
gukat objektíve — sokakkal együtt — a magyar társadalmi, politikai viszo- 
nyok elmaradottságával magyarázta. Megállapította, hogy ,a magyar demok- 
rata réteg" kicsi és keskeny, s ezt a demokratikus erők összefogásán túl a két 
munkáspárt együttműködésével látta pótolhatónak. Alapvető érvként mindig 
azt hangoztatta: , Ez az együttműködés egy osztály, a munkásosztály két poli- 
tikai reprezentánsának összefogása, ami Így... magától értetődő, természetes, 
következésképpen szoros és a lehető legjobb kell hogy legyen." Úgy ítélte meg, 
hogy ,a mostani történelmi adottságok mellett a két párt — különböző takti- 
kája, különböző társadalmi térfoglalása mellett — különböző módon, de egy- 
mást kiegészítve tudja szolgálni az egységes közös célt. Ha bármelyik párt 
gyöngül, gyöngül a közös érdek, a közös cél szolgálata." 


Ebből kiindulva alapvető elvi kérdésnek tekintette állami és szakszervezeti 
vonalon egyaránt a paritás, a számszerű egyenlőség elvének betartását, a két 
munkáspárt együttműködésében pedig a politika közös hirdetését, a politikai 
vonalak egyeztetését. Azok közé tartozott, akik tudomásul vették, hogy az 
SZDP a felszabadulás után a munkásmozgalomban — Szakasits szavaival — 
utársbérletbe került"; az SZDP és az MKP csakis közösen, nem pedig egymás 
rovására politizálhat. Erről a platformról utasította el, hogy az , eddig és ne 
tovább" jelszót alkalmazzák az együttműködésben, mint azt a szociáldemokrata 
jobboldal követelte. 

A két párt jövőjét illetően Bán elvileg nem vetette el az egyesülés gondola- 
tát, vagyis a fúziót, ahogyan akkor nevezték. Az MKP és az SZDP 1945 ja- 
nuári kiáltványa kimondotta, hogy a perspektíva: ,a demokratikus Magyar- 
ország megteremtéséért folytatott harcaiban a két munkáspárt között teljes 
politikai egység jöjjön létre, és megfelelő időben az SZDP és a KP egységes 
forradalmi munkáspárttá egyesüljön". Amikor 1946 tavaszán az MKP felvetette 
a fúzió gondolatát, Bán Antal ezt még időszerűtlennek tartotta. Azt is hangoz- 
tatta, hogy ,a magyarországi SZDP nem tartja hivatottnak magát arra, hogy 
a világ SZDP-itől elszakadva egyedül mutasson utat". Később, 1946 őszén, ami- 
kor fordulóponthoz érkezett a belpolitikai válság, továbbá a két munkáspárt 
együttműködésében komoly zavarok keletkeztek, kifejtette: , Együttműködé- 
sünk rossz, oda jutottunk, hogy inkább csak nominális. A minden áron való 
együttműködést nem kényszeríthetjük. Azt érhetjük el vele, hogy leválhatnak 
rólunk tömegeink és jobbra mennek." Ehelyett akkor már inkább a fúziót ja- 
vasolta. Minthogy azonban ekkor az SZDP vezetősége az egyesülést mint köz- 
vetlen napirenden levő feladatot elvetette, Bánnak — akárcsak az SZDP bal- 
oldalának — az volt az álláspontja, hogy ily módom ,a jó EGYÜLEMŰKÖGÉS mel- 
lett kell maradnunk . 

Az 1946 márciusi fultoni Churchill-beszéd nyomán kiéleződő nemzetközi 
helyzetben mélyült a polarizáció az országon belül, a polgári jobboldal újabb 
támadásra készülődött. Mindez az SZDP-ben is éreztette hatását. A jobboldal, 
amely Peyer vezetésével 1945 őszétől fokozta frakciós tevékenységét, és egyre 
nagyobb nyomást gyakorolt a Szakasits által irányított vezetésre, 1946 decem- 
berében az SZDP vezetőségéhez memorandumot juttatott el, amely most már 
nyíltan a párt kettészakítását célozta. A peyeristák arra számítottak, hogy az 
1947 februárjára kitűzött 35. kongresszuson átvehetik a vezetést, vagy kipro- 
vokálhatják a pártból való kizárásukat. Bán Antal — több társával együtt — a 
jobboldal elleni küzdelemben korábban már nemegyszer Peyerék kizárását sür- 
gette. Most azonban — Bőhm Vilmos és mások hatására — taktikailag ő is 
helyesebbnek tartotta egyöntetű elítélésüket, mint kizárásukat. Abból a meg- 
gondolásból indult ki ugyanis, hogy nemcsak a mozgalom, hanem a koalíció 
számára is alapvető politikai kérdés a baloldali vezetés alatt álló SZDP addigi 

befolyásának és szervezeti erejének megőrzése. Ha Peyerék minden áron szakí- 
tani akarják az SZDP-t, akkor ezt tegyék meg nyíltan; vagyis ne tetszeleghes- 
senek a , kizártak" pózában, hanem vállalják a mozgalomban legnagyobb bűn- 
nek tekintett egységbontás ódiumát. Ezzel is megakadályozható, hogy a párt- 
ellenes frakció nagyobb tömegeket vonzzon magához. Ez a taktika bevált: Pe- 
yer 1947 augusztus elején valóban kilépésre kényszerült, s nem sikerült szá- 
mottevő szociáldemokrata erőt kiszakítania az SZDP-ből. 


XXX 


Az 1947 augusztusi választásokat követően — néhány hétig — válságos hely- 
zet alakult ki Magyarországon. Bár a Függetlenségi Frontra szavazott a vá- 
lasztók több mint 60 százaléka, az ellenzéki pártok is jelentős számú szavaza- 
tot kaptak. Ez egymagában is súlyosbította a hatalomért vívott harcot. Tovább 
nehezítette azonban a helyzetet, hogy a választási szövetség pártjai — mi több: 
a két munkáspárt — között is átmenetileg kiéleződtek az ellentétek. A Szo- 
ciáldemokrata Párt ugyanis 1945-höz viszonyítva elveszítette szavazóinak mint- 
egy 10 százalékát, és ezt az MKP agresszív fellépésének tulajdonította. Az SZDP 
elégedetlenségét a reakció igyekezett felhasználni a munkásegységnek és ma- 
gának a szociáldemokrata mozgalomnak a megbontására, a népi demokratikus 
forradalom megállítására. A Szociáldemokrata Pártban a jobboldal és a cent- 
rum az addig követett politikai irányvonal felülvizsgálatát, a baloldali vezetők 
leváltását követelte. 

Ekkor az SZDP-ben — némi leegyszerűsítéssel — a következő alapkérdés 
vetődött fel: együtt lehet-e és kell-e működni továbbra is a Kommunista Párt- 
tal a népi demokratikus vívmányok továbbviteléért és vállalni a koalíciás kor- 
mányzásban való részvétel felelősségét — vagy pedig, ha az SZDP nem kapja 
meg az általa követelt, szavazati arányánál nagyobb számú posztot, szakítani 
a Kommunista Párttal, kiválni a koalícióból, azaz ellenzékbe vonulni. Ez utób- 
bi alternatíva súlyos veszélybe sodorta volna nemcsak a népi demokrácia jö- 
vőjét, de akkori jelenét, már kivívott eredményeit is. 

E válságos helyzetben Bán más vezetőkkel, például Kisházi Ödönnel együtt 
— azt vallotta: , Az egész világon folyik a gyürkőzés nemcsak a jobboldal és 
a baloldal között, hanem van egy bizonyos tisztázatlan per, folyik egy vita a 
munkásosztályon belül is, és most arról van szó, hogy ez a vita miképpen 
dőljön el." Minden erővel azon kell lenni — hangsúlyozta —, hogy a párton 
belüli válság, amely széteséssel fenyeget, megszűnjön, s ebből megtisztulva ke- 
rüljön ki a mozgalom. Az események megerősítették benne azt a gondolatot, 
hogy két munkáspártra a jövőben is szükség van, de az SZDP-nek meg kell 
szabadulnia minden kétes vagy jobboldali elemtől, politikájának egyértelműen 
baloldalinak kell lennie. 


Bán ekkor egyfelől megvédte az SZDP addigi, 1945 óta követett hivatalos 
politikai vonalát, másfelől hangsúlyozta, hogy , az SZDP nélkül, mint történel- 
mi erő nélkül Magyarországon időtálló demokrácia nincsen . . . Olyan lapja a tör- 
ténelemnek nem íródhat Magyarországon, hogy a Szociáldemokrata Pártnak 
abba bele kelljen pusztulnia. Sokkal mélyebbek gyökereink." Az SZDP vállalja 
a nemzeti és a közös programot, a hároméves tervet viszi tovább, de pontosan 
meg kell határozni, hogy milyen feltételek között. , És ha ez végképp nem megy, 
ki merné megtagadni tőlünk azt a jogot, hogy nálunk a fordított francia vi- 
szonyok lesznek" (vagyis az SZDP, nem pedig az MKP kerül kormányon ki- 
vülre, oppozícióba). 

Mint ismeretes, a kormányválság, a koalíció válsága három hét alatt megol- 
dódott, s a két munkáspárt között is helyreállt, majd megerősödött az akció- 
egység. A szociáldemokrata baloldal egyre erőteljesebb harcba indult a jobb- 
oldal ellen, s e küzdelem néhány hónap leforgása alatt összefonódott a két 
munkáspárt egyesülésének előkészítésével. Bán Antal úgy is, mint aki hosszú 
távon számolt egy független szociáldemokrata párt fennállásával, de azért is, 

mert az ellenzékbe vonulás lehetőségét felvetve egy fÍrontba került néhány pro- 
minens jobboldali politikussal, mindinkább szembekerült saját pártján belül 
is az egyesülés előkészítőivel. 

1947 októberében határozat született arról, hogy bár a minisztériumban , fon- 
tos munkát végzett, a központi apparátusba kapcsolódik, mint ügyvezető he- 
lyettes főtitkár". Feladata lett volna Szakasitscsal együtt a pártapparátus újjá- 
szervezése ,a párt nagy feladatának megfelelően, hogy ez a pártapparátus most 
már egy egységes, erős párt élén jól funkcionáló szerve legyen ennek a mi pár- 
tunknak". A határozat végrehajtására nem került sor, mert a miniszteri állásra 
javasolt személyek felől nem tudtak dönteni, és mert az események elsodorták 
ezeket az elképzeléseket. Az országban 1947 végétől kibontakozó folyamatok je- 
lezték, hogy az MKP kezdeményezésére a kommunisták és az SZDP vezetőinek 
egy része hozzáfogott a két munkáspárt egyesülésének előkészítéséhez. 


Bán Antal, aki az SZDP további önálló létének egyik szószólója volt, zsák- 
utcába jutott. Ebben az időszakban magán a Szociáldemokrata Párton belül is 
elmélyült a bizalmatlanság a különböző politikai nézeteket vallók között. A po- 
litikai harcban, amelybe olykor presztízsszempontok is keveredtek, egyre in- 
kább feledésbe merültek a két munkáspárt közös tapasztalatai, feléledtek a ré- 
gi indulatok. 

Az Iparügyi Minisztérium 1947 végén az MKP támadásának egyik célpont- 
jává vált. Egy nagyipari vállalat korrupciós ügye kapcsán a szociáldemokrata 
iparügyi államtitkár ellen eljárást indítottak. Bán, a miniszter nem hárította 
ugyan el magától a felelősséget, de a minisztérium ellen indított támadásban 
tudatos akciót látott, mert hasonló jelenségek más tárca hatáskörébe tartozó 
vállalatoknál is tapasztalhatók voltak. Érezte, hogy ritkul körülötte a levegő 
mind saját pártjában, mind az állami és a társadalmi életben. Amikor 1948 
február elején napirendre került az egyesülés előkészítésével összefüggésben a 
jobboldal kiszorítása az SZDP-ből, már ő is — mint az egyesülés ellenzője — a 
kizárandók közé került. Február 18-án a sportcsarnoki gyűlésen felolvasott lis- 
tán a lemondottak és kizártak között az ő neve is szerepelt. Ezt követően, az 
egyesülés zavartalan lebonyolítása érdekében — önként, de a két munkáspárt 
vezetőinek egyetértésével — elhagyta az országot. Egy ideig bízott abban — és 

nem is alaptalanul —, hogy később visszatérhet. 


xXxXxR 


1948 februárjának közepétől Svájcban élt. Az SZDP márciusi 36. kongresszu- 
sa, majd a két munkáspárt júniusban tartott egyesülési kongresszusa — ame- 
lyen személyét érintő éles kritikák is elhangzottak — egyértelművé tette szá- 
mára, hogy Magyarországra való visszatérése aligha kívánatos. Ezután Bán 
1948 júliusában semmisnek nyilvánította az egyesülést, és létrehozta a Magyar- 
országi Szociáldemokrata Párt külföldi képviseletét. A szervezet végrehajtó bi- 
zottsága Szélig Imrét választotta meg elnökké, Bán Antalt pedig főtitkárrá. 
A több helyen, különböző vezetőkkel és különböző politikai platformmal szer- 
vezkedő szociáldemokrata emigrációnak az ő általa vezetett csoportja bírt a leg- 
nagyobb befolyással; a Szocialista Internacionálé ezt a csoportot ismerte el, és 
közvetlen politikai támogatást is az ő pártja kapott a Labour Party-tól. Az 
emigrációban több kísérlet történt az emigráns szociáldemokrata irányzatok 
összefogására. Így például 1948-ban az egymást gyűlölő riválisok, Bán és Pe- 
yer között is tárgyalások kezdődtek Svájcban, a COMISCO (Nemzetközi Szo- 
cialista Konferencia Bizottság) égisze alatt. Ezek végül is megállapodással vég- 
ződtek. Ám a két vezető és politikai csoportjuk között levő súlyos elvi-politikai 
ellentétek miatt ez hamarosan felbomlott; Peyer Amerikába települt át. 

Bán Antal 1949 júliusában Londonba tette át székhelyét. Innen irányítva a 
szervező munkát, igyekezett valamiféle egységet kikovácsolni a magyar SZzo- 
ciáldemokrácia emigrációs irányzatai között, de a peyeristák nélkül. Az egység 
elvi alapját az 1949 májusában elfogadott deklaráció rögzítette. Az első érte 

kezletet 1950 márciusában tartották meg Stockholmban. A főtitkári referátu- 
mot Bán Antal terjesztette elő. Ebben a Szovjetunió visszaszorítását és — a 
nyugati országok támogatására számítva — az SZDP vezetésével Magyarország 
demokratizálásának programját hirdette. Az elfogadott határozat hadat üzent 
mind a fasizmusnak, mind a kommunizmusnak. Az azonban kétségtelen, hogy 
az 1945 után elért vívmányok eltörlését nem követelte. 


A Bán és Szélig vezette emigrációs MSZDP-t a COMISCO felvette tagjainak 
sorába. E párt aktív szerepet játszott a regionális emigrációs szociáldemokrata 
szervezetek tömörítésében is. A lengyel, a magyar, a csehszlovák, a jugoszláv 
és a bolgár. emigrációs szocialista-szociáldemokrata pártok létrehozták közös 
szervezetüket a , Közép- és Kelet-Európai Szocialista Uniót", amely csatlakozott 
a Nemzetközi Szocialista Konferenciához. 

Bán Antal, az emigrációs vezetőkkel és csoportokkal együtt, antikommunista 
és szovjetellenes platformra csúszott, és TEGETTAN TÖRT azoknak a táborában 
kötött ki, akik a , szabad világgal", az Egyesült mokkal való összefogásban 
látták céljaik realizálásának egyedüli lehetőségét. A hazai munkásmozgalmat 
és a népi demokratikus fejlődést akkor már általában negatív színben tüntette 
fel. Nézetei azonban nem alkottak összefüggő rendszert, hiszen nem vonta két- 
ségbe azoknak a társadalmi változásoknak a jelentőségét, amelyek Magyaror- 
szágon 1944 vége és 1947—1948 fordulója között végbementek. Haragja, kese- 
rűsége mindenekelőtt a kommunisták és az egyesülést szorgalmazó egykori szo- 
ciáldemokraták ellen fordult. 

1951-ben súlyos betegen visszatért Zürichbe; ott is halt meg még abban az 
évben. 

Politikai pályája egészen sajátos volt, hiszen 1945-ben egy rövid ideig az 
MKP-tól , balra" állt, s végül szembekerült nemcsak a kommunista világmoz- 
galommal, hanem a baloldali szociáldemokratákikal is. Meghasonlása és pálfor- 
dulása ellenére sem feledkezhetünk azonban meg a népi demokratikus átala- 
kulásban, az újjáépítésben, a tőkés magántulajdon kisajátításában, a két mun- 
káspárt akcióegységében játszott pozitív szerepéről. 

. Strassenreiter Erzsébet 


Marx születésének 101. évfordulóján felovotott 
emléktábla az egykori Ferenc József gyalogsógi 
laktanya — ma Zalka Móté Katonci Műszaki Fő- 
iskola — falán, amelyet a Tanácsköztársasóág Iide- 
jén Marxról neveztek el. (1919. május 39) 


KÖNYVEKRŐL 


Párt, szakszervezetek, szocializmus 
Kádár János új kötetéről 


A magyar társadalom negyedszázados harcait, küzdelmeit, eredményeit ismer- 
heti meg az olvasó Kádár János elvtárs beszédeinek, cikkeinek most megjelent 
válogatásából. Erre az ismeretre elengedhetetlenül szükség van, hiszen a múlt, 
főleg a közelmúlt nélkül nem érthetjük a mát, mai feladatainkat, gondjainkat, 
nem becsülhetjük igazán eredményeinket. Ma, amikor társadalmunkban növek- 
szik az érdeklődés a felszabadulás utáni időszak történelme iránt, jobb , törté- 
nelemkönyvet" nem ajánlhatunk a fiatal nemzedékeknek az utolsó negyedszázad 
(és — ha utalásszerűen is — az azt közvetlenül megelőző időszak) igaz történe- 
tének megismeréséhez, mint ezt a kötetet. De érdemes olvasni, tanulmányozni 
azoknak is, akik végigélték, harcolták ezt a korszakot, akik munkájukkal, tet- 
teikkel ilyen vagy olyan mértékben hozzájárultak a magyar történelem talán 
legfényesebb negyedszázadának eredményeihez, sikereihez, akik helytálltak a 
gondok, problémák megoldásában. Felidézi ez a kötet örömeiket és bánataikat, 
a mindennapok küzdelmeit, a társadalom egész fejlődését. 

Ez a könyv persze nem csupán tudatosítás közelmúlt történelmünkről. A párt 
első titkárának gondolatai a pártról, a szakszervezetekről, a szocializmusról, me-r 
lyek a lenini alapelvek gyakorlati továbbgondolásából és alkalmazásából szü- 
lettek, mai munkánkhoz is tanulságosak, aktuálisak, megszívlelendők, mai gon- 
dolatok kimunkálására, a mai helyes gyakorlatra ösztönöznek. 


T. 


Kádár János elvtársnak a kötetben összegyűjtött cikkei és beszédei (illetve 
ezek részletei) átfogó képet adnak: 1957 januárjától, a SZOT X. ülésén el- 
hangzott felszólalásától 1982 májusáig, amikor 70. születésnapjának ünnepségén 
rövid köszönetet mondott az üdvözletekért, a kitüntetésért, bemutatják a szocia- 
lista társadalom megvalósításának magyarországi útját. Azt az utat, amely sok 
vonatkozásban nemzetközi figyelmet és elismerést váltott ki. A kötet plasztiku- 
san ábrázolja és tanúsítja, hogy az elért eredmények mozgatója, motorja a 
párt volt, amely újjászületett az 1956-os ellenforradalommal vívott harcban, a 
szektásság és a revizionizmus elleni küzdelemben. Folytatója és megvalósítója 
lett a magyar munkásmozgalom több mint százéves, a magyar kommunista moz- 
galom több mint hatvanéves küzdelmeinek, harcainak, céljainak és álmainak. 

A beszédekből és cikkekből kibontakozik, hogyan lett az MSZMP igazi 
lenini párt, amely képes volt arra, hogy , kétfrontosan" harcolva kijavítsa az 
ötvenes évek első felének súlyos hibáit, torzulásait; hogyan lett forradalmi 
tömegpárt, amely képes volt és ma is képes arra, hogy a társadalom vezető ereje 
legyen. 

Milyen feltételeket kellett ehhez megteremteni? Mindenekelőtt képessé kel- 
lett tenni a pártot olyan politika kialakítására, amely a marxizmus—leninizmus 
elméleti alapján áll, s úgy törekszik az adott időszakban a szocialista építés 
hazai problémáit, feladatait megoldani, hogy figyelembe veszi, alkalmazza az 
általános törvényszerűségekké vált nemzetközi tapasztalatokat, egyezteti a ma- 
gyarországi sajátosságokkal. Ugyancsak fontos feltétel volt (s az ma és a jövő- 
ben is), hogy a párt a valóság tényeinek ismeretére és tudományos elemzésére 
építette politikáját, s mindig kész volt a megújulásra, az adott periódusban fő 
feladatok felismerésére, kijelölésére. 

Mindez elengedhetetlen ahhoz, hogy a párt vezető szerepe megvalósuljon — 
de nem elég hozzá. Az elmúlt 26 év során egyre markánsabban fogalmazódik 
meg, hogy a vezető szerep nem deklaráció kérdése; politikai vezető szerepe csak 
akkor lehet a pártnak, ha tömegek követik, önként, meggyőződésből. Vagyis a 
vezető szerep szorosan összefügg a párt tömegkapcsolataival és szövetségi po- 
litikájával. A vezető szerep e helyes értelmezésére szinte minden beszédében, 
írásában visszatér Kádár elvtárs. 

Az MSZMP VIII. kongresszusán, 1962-ben így beszélt erről: , A párt nem ön- 
célú szervezet, hanem annak a munkásosztálynak eszméit, törekvéseit képviseli 
és szolgálja, amelynek közeli és távoli céljai egyaránt azonosak az egész dolgozó 
nép érdekeivel." (131. old.) A párt tehát — amelynek , útján a munkásosztály 
kormányoz, gyakorolja a hatalmat" — ,nem uralkodik, hanem vezet, a népet 
szolgálja", fő vezetési módszere a meggyőzés, nem a parancsolgatás és a ha- 
talmaskodás. 1977-ben pedig így írt erről a Béke és Szocializmus című folyóirat- 
ban az MSZMP tapasztalatait összegezve: , Pártunk történetében előfordult 
a vezető szerep olyan mechanikus értelmezése, hogy mindent közvetlenül a 
pártnak kell megoldania, a vezető szerep csak ott biztosított, ahol közvetlenül 
a párt veszi magára a gyakorlati feladatok megvalósítását. E véglet ellentéte- 
ként olyan elképzelések is jelentkeztek, amelyek a párt vezető szerepét leszű- 
. kíthetőnek vélték csak eszmei irányító tevékenységre. A párt vezető Szerepe 
ma, okulva a múlt tanulságain, úgy érvényesül nálunk, hogy a párt kezedemé- 
nyez, megszabja az építőmunka fő irányait, meggyőzi ezek helyességéről a pár- 
tonkívülieket, országunk dolgozóit, mozgósítja őket a végrehajtásra, és ellen- 
őrzi annak menetét. A párt testületei csak a pártra, a párt tagjaira hoznak 
kötelező határozatokat. Végrehajtásukért a párt előtt az állami, a gazdasági 
területeken és a tömegszervezetekben dolgozó kommunisták felelnek." (406— 
407. old.) 

Nincs itt lehetőség arra, hogy felsoroljuk mindazokat az eredményeket, ame- 
lyeket pártunk vezetésével népünk az elmúlt 26 évben elért. Ezeknek az ered- 
ményeknek a legfőbb forrása a párt és a nép — kölcsönös bizalomra épülő — 
elszakíthatatlan egysége. Ezt a bizalmat természetesen napról napra, minden 
kérdésben újra kell teremteni — hangsúlyozza ismételten Kádár elvtárs —, s 
ez csak úgy valósítható meg, ha a párt politikája , nyílt, a tömegekkel szoros 
kapcsolatban formálódik, a megoldandó kérdésekről, problémákról, nehézsé- 
gekről őszintén -szól". (483. old.) A nyíltság és őszinteség, a gondok, problémák 
feltárása — az elért eredményekkel együtt — olyan erő, amelynek segítségé- 
vel a párt képes magával vinni a tömegeket a nehéz feladatok megoldásáért 
vívott harcban. 

Ezt a bizalmat erősíti, hogy , A párt a népet felnőttnek tekinti, és ennek meg- 
felelően tárgyalja meg vele a közös gondokat". (484. old.) A párt alapelve, hogy 
nemcsak a politika végrehajtóinak tekinti a tömegeket, hanem a politika ala- 
kítóinak, formálóinak is. Mégpedig abból a felismert alapigazságból kiindulva. 
hogy: , A párt vezető szerepe nélkülözhetetlen, de a történelemformáló erő ma- 

ga a nép, és a szocialista társadalom csak az egész nép műveként jöhet létre. 
A párt már csak létszámánál fogva sem lehet képes egymagában felépíteni a 
szocialista társadalmat. Az új társadalom az egész népnek épül, s a párt vezeté- 
sével a kommunistáknak és a pártonkívülieknek, a népnek a történelmet for- 
máló tömegeknek együtt kell megvalósítaniuk. A párt, a kommunisták a nép- 
pel együtt akarnak és tudnak csak boldogulni, hiszen életük célja és értelme a 
nép szolgálata. A szocializmus építését vezető párt munkájának eredménye attól 
függ tehát, mennyire képes maga köré felsorakoztatni a pártonkívüliek töme- 
gét. Szövetségesek, tömegek nélkül nincs győzelem. Ezért a szövetségi politika, 
a tömegkapcsolatok szüntelen erősítése a párt számára nem taktika, hanem 
alapvető elvi, politikai kérdés." (408—409. old.) 


A néppel, a szövetségesekkel való termékeny párbeszédet, az osztályok és ré- 
tegek érdekeinek feltárását, kifejezését, az alkotó gondolatok felkarolását és tet- 
tekké szervezését szolgálja a munkáshatalom egész politikai rendszere, a benne 
működő valamennyi szerv, szervezet és mozgalom. Az ő segítségükre, szervező 
munkájukra is szükség volt, hogy létre jöhessen ,az az egység, összefogás, 
amely népünk szolgálatában a különböző pártállású, különböző világnézetű em- 
bereket, a társadalom tisztességes erőit egyesítette. Ez a nemzeti közmegegyezés, 
szocialista egyetértés, amely szocialista társadalmunk alapintézményének félté- 
sével, erősítésével, további gyarapításával és szilárdításával függ össze, a leg- 
nagyobb vívmányunk." (521. old.) 

A kötet választ ad arra, hogyan termette meg gyümölcsét az MSZMP politi- 
kája, kommunista munkastílusa. Világosan megmutatja: a párt politikájának 
sikere olyan politikai tőkét halmozott fel, amely ma is segíti a nehézségekkel 
való szembenézést, a gondok, problémák megoldását. A tömegek ma is hisznek 
a pártnak, e hitet az elmúlt huszonhat év helyes politikája alapozta meg. Ez a 


politika szilárd és elvi politika volt és ma is az. 


2. 


Kiemelkedő jelentősége van annak, ahogyan a párt állást foglal a legnagyobb 
jelentőségű tömegszervezet, a bérből és fizetésből élők döntő többségét átfogó 
szakszervezetek szerepével és tevékenységével kapcsolatban. Ennek alapelvei a 
kötetben világosan megfogalmazódtak, alakulása is nyomon követhető. 

Abból, hogy a kötetet a szalkszervezeti mozgalom, a Népszava Könyvkiadó 
jelentette meg, nyilvánvalónak látszik: elsőrendű célja, hogy a szakszervezeti 
aktivistákkal megismertesse és megértesse a pártnak a szakszervezetekkel kap- 
csolatos felfogását. Minthogy azonban a szocialista országokban a szakszerveze- 
ti kérdés fontos politikai és ideológiai kérdéssé vált, alapvetően fontos a párt- 
és az állami funkcionáriusok, valamint a többi tömegszervezet és tömegmozga- 
lom aktivistái számára is e téma alapos tanulmányozása. Találóan jegyzi meg a 
kiadó a kötet előszavában, hogy Kádár elvtárs sok helyen nem is utal a szak- 
szervezeti mozgalomra, mégis róla beszél, hiszen, amikor a párt egész politikáját 
és annak alapjait meghatározza, a szakszervezetekről és a szakszervezeteknek 


is szól. 

A párt közvetlenül az ellenforradalom leverése után meghatározta a szak- 
szervezetekhez való viszonyának máig érvényes alapelveit. , Az 1956-os idők- 
ben — mondta Kádár elvtárs — egyesek arra törekedtek, hogy a szakszerveze- 
tek legyenek "függetleneks a párttól: Ez teljesen helytelen álláspont. A politikai 
irányító a párt. Mi természetesen a szakszervezetek önállóságának hívei va- 
gyunk. Vitassák meg a feladataikat, hozzanak határozatokat, s dolgozzanak azok 
szellemében, mert ők felelősek a végrehajtásért. A párt nem akar gyámkodni 

a szakszervezetek felett, mert ez a felelősség átvállalását jelentené, és mentesí- 
tené a szakszervezeteket a felelősség alól. A szakszervezeti funkcionáriusoknak 
önállóan kell dolgozniuk. Politikailag azonban a szakszervezeteket a párt irá- 
nyítja. Ebben az értelemben nem lehet függetlenségről beszélni." (99. old.) 

Tehát: a munkásosztály legnagyobb osztályszervezetei politikailag nem le- 
hetnek függetlenek a munkásosztály forradalmi élcsapatától, a párttól, viszont 
szükséges, hogy szervezetileg önállók legyenek. , Természetesen a vezetés meg- 
követeli, hogy időnként a párt állást foglaljon, és döntsön a szakszervezeteket, 
a szakszervezeti munkát érintő kérdésekben is. Ezek az állásfoglalások és dön- 
tések azonban csak a szakszervezetekben dolgozó párttagokra kötelezőek és nem 
a szakszervezet önálló választott szerveire." (207. old.) 

A szakszervezeti mozgalom önálló tevékenysége, speciális funkcióinak sajátos 
módszerekkel való ellátása a szakszervezetek eredményes működésének alap- 
vető feltétele. Ez az önállóság egyben a párt tömegkapcsolatait is erősíti. A dol- 
gozó tömegek ugyanis a jól működő szakszervezeteken keresztül közelebb ke- 
rülnek a párt politikájának megértéséhez, ez pedig alapvető feltétele annak, 
hogy aktívan részt vegyenek e politika megvalósításában. 

A párt — tanulva az ötvenes évek hibáiból — kialakította a politikai struk- 
túrán belül azt a társadalmi munkamegosztást, amelynek lényegét Kádár elv- 
"társ a következőképpen határozta meg: , A párt elvi, politikai állásfoglalásai 
alapján az ügyekben a szükséges konkrét intézkedéseket, a megvalósítás mó- 
dozatait az állami és gazdasági irányító szervek, a társadalmi szervezetek veze- 
tő testületei önállóan dolgozzák ki, maguk határoznak, és határozataikért, azok 
végrehajtásáért a törvényes kötelmek, saját szabályzataik szerint felelősek 
megbízóiknak, illetve tagságuknak." (287. old.) 

Ami pedig a párt és a szakszervezetek közötti viszonyt és munkamegosztást 
illeti, az alap az, hogy: , Mindkettő az egész dolgozó nép érdekeit képviseli és 
fejezi ki; eredetét, lényegét tekintve mind a párt, mind a szakszervezet a mun- 
kásosztály osztályszervezete. Ezért mi természetesnek és magától értetődőnek 
tartjuk, hogy szocialista viszonyaink között mind a párt, mind a szakszervezet 
csak úgy töltheti be hivatását, csak úgy láthatja el a maga sajátos feladatait, 
ha legszorosabban és a lehető legjobb módon együtt dolgozik" (205. old.), meg- 
őrizve és erősítve az eszmei és politikai közösséget, elismerve a párt eszmei és 
politikai irányítását. A szakszervezeteknek feladata az is, hogy a párt szavát 
közvetítsék a tömegekhez és a tömegek véleményét, igényeit közvetítsék a párt- 
hoz, betöltsék a párt és a dolgozó tömegek közötti összekötő szerepet is. 

A kötet írásai, de főleg beszédei újra és újra megvilágítják, milyen feladatai 
vannak a szakszervezeteknek a szocializmus viszonyai között. Nem egyszerű 
kérdés, s a könyvből is jól követhető, hogyan kereste és találta meg az elmúlt 
26 évben sajátos arculatát, útját a szakszervezeti mozgalom. 

Szocialista viszonyok között a szakszervezeti mozgalomnak kettős, de egy- 
séges feladata van: szervezni és nevelni tagságukat társadalmunk politikai és 
gazdasági erejének növelése érdekében, és az ország anyagi lehetőségeivel össz- 
hangban tagságuk érdekeinek képviselete anyagi, szociális és kulturális igé- 
nyeik kielégítésében. 

Nyilvánvaló: a szakszervezeti mozgalom, minthogy részese a hatalomnak, 
nem működhet úgy, mint egy tőkés országban. A szakszervezetek tagjainak, 
még inkább tisztségviselőinek központi feladatuk, hogy minden kérdést a mun- 
káshatalom erősítésének alárendelve vizsgáljanak. Amíg szakszervezetek létezni 
fognak, alapvető feladatuk marad, hogy a munkások érdekében kérjenek és 
követeljenek — mondta Kádár elvtárs a szakszervezetek XIX. kongresszusán. 
De — tette hozzá — igen nagy különbség van aközött, hogy kitől követelünk, 

hogy milyen társadalmi rendszerben él és követel a szakszervezet. Nyilvánvaló, 
hogy a munkásosztály hatalmának kivívása, a szocialista társadalom győzelme e 
tekintetben is új körülményeket és feladatokat teremtett a szakszervezetek 
számára. E 

Ezért ,a dolgozók érdekvédelmének, helyes érdekvédelmének első követel- 
ménye, hogy a termelés kérdésével foglalkozzon a szakszervezet . . . segítsen nö- 
velni azoknak a javaknak a mennyiségét, amit majd eloszthatunk a dolgozók 
között". (53—54. old.) Ugyanakkor azonban ,, A szocialista társadalmi viszonyok 
között is szükség van rá, hogy a szakszervezetek védjék a dolgozó kollektívák 
és az egyes emberek jogait, képviseljék napi érdekeiket." Mert hiszen a ,.szo- 
cialista állam szavatolja, törvények, kollektív szerződések biztosítják ugyan a 
dolgozók jogait, de... A törvényeket, a dolgozók munka- és életkörülményeit 
meghatározó rendelkezéseket és megállapodásokat is emberek hajtják végre, 
s ezért esetenként jogsérelmek, érdekütközések is lehetségesek." (288. old.) 

A szakszervezetek nélkülözhetetlen szerepet töltenek be a vállalatoknál, üze- 
mekben, különösen a mai bonyolult gazdasági viszonyok és feladatok közepette. 
Mai és jövőbeli gondjaink megoldása — erre számítani lehet — együtt jár a 
munkahelyeken a konfliktusok növekedésével; a szakszervezet arra törek- 
szik, hogy a feszültségeket formalizált csatornákban hozza felszínre, és segítse 
megoldásukat. A mai helyzetben a szakszervezeteknek még felelősebben kell 
megfogalmazniuk a munkahelyeken az egyéni, csoport- és rétegérdekeket, s 
ezeket határozottan kell képviselniük. Mint a szakszervezetek XXIV. kongresz- 
szusa is kimondta, a szakszervezeti szerveknek kellő bátorságuknak kell lennie 
ahhoz, hogy a fórumokon, a dolgozókkal szervezett nyílt tanácskozásokon ves- 
sék össze a különböző szintű érdekeket. 

A vállalatoknál sajátos munkamegosztásra van szükség a gazdasági vezetők 
és a szakszervezet között. Kádár János elvtárs ezt így jellemezte egyik beszédé- 
ben: ,Egy rendes gyárigazgató természetesen szem előtt tartja a munkások 
érdekeit, de elsőrendű gondja mégis a termelési terv megvalósítása. A felada- 
tait jól ellátó szakszervezeti főbizalmi mindent megtesz, hogy a gyár teljesítse 
a tervét, de ő mindenekelőtt a munkások helyzetével törődik. Ebből az együtt- 
működésből alakul azután ki a helyes szemlélet és gyakorlat, ami gazdaság- 
irányítási rendszerünk sajátossága miatt különösen fontos... a szakszervezetek 
megfelelő módon bele tudnak szólni az ország és a vállalatok ügyeibe, s erre 
szükség is van." (491. old.) I 

Mindezek alapján — tehetjük hozzá — a munkáshatalom politikai rendsze- 
rében az állam és a szakszervezetek egyenjogú partnerek. Tagságuk érdekeinek 
védelmében követelményeket támasztanak az állammal mint munkáltatóval 
szemben. E partneri viszonyban joguk van intézményesen kételkedni az ál- 
lami szervek javaslataiban, kialakíthatják önálló koncepcióikat és véleményü- 
ket, de saját véleményüket sem tarthatják megfellebbezhetetlennek. Jing 


3. 


Kádár elvtárs e kötetben kifejtett, konkrét helyzeteket elemző konkrét gon- 
dolataiból logikusan következik, hogy új helyzetünkben — támaszkodva eddig 
elért eredményeinkre — tovább kell fejleszteni mind a párt szakszervezeti 
politikáját, mind a szakszervezetek tevékenységét. A kötetből a fejlesztés irá- 
nyának elvei is mindenki számára kiolvashatók. Egyaránt szükséges a sikeres 
politika folytatása és fejlesztése, a régi, bevált eszközök további alkalmazása 
ugyanúgy, mint az adott helyzethez igazodó új eszközök bevezetése. 

Ahogy súlyos hiba volt az ellenforradalom előtti időszakban, hogy megfosz- 

tották a mozgalmat az érdekvédelmi funkció gyakorlásától, ugyanolyan súlyos 
hiba lenfe ma eltéríteni a szakszervezeteket a gazdálkodást, a politika végre- 
hajtását segítő funkció teljesítésétől. Ma és a jövőben is a szakszervezeti moz- 
galom csak mindkét funkciójának magasabb színvonalra emelésével, a mai kö- 
vetelményeknek megfelelő tevékenységgel képes betölteni szerepét. Ehhez felül 
kell vizsgálni a gazdálkodás segítésének szakszervezeti eszközeit, és szükséges- 
sé válhat új formákat keresni az érdekképviseleti, érdekvédelmi funkció betöl- 
téséhez is. A realitásokra épülő és a társadalmi igazságosságot szolgáló érdek- 
védelem a nehezebb időszakban sem gyengíti, hanem erősíti a párt tömegkap- 
csolatait, a munkáshatalom pozícióit. Ezt a Kádár elvtárs gondolataiból leszűrt 
következtetést időszerű figyelmébe ajánlani azoknak az elvtársaknak, akikben 
— egyes párt- és állami szerveknél — ma nincs kellő fogadókészség a szak- 
szervezetek tevékenysége, elsősorban érdekvédelmi munkája iránt. 

Elmondhatjuk, hogy a szakszervezeti mozgalom jó úton van a gyakorlati 
megújulás felé. Fejlesztette belső demokráciáját és szervezeti rendszerét, részt 
vett a munkahelyi demokrácia erősítését szolgáló határozatok kimunkálásában, 
alapos revízió alá vette egész irányítási rendszerét, egyetértően támogatja a 
gazdaságirányítási reform továbbvitelét, figyelembe veszi a vállalati önállóság 
növekedését. 

Feladataink megoldásának az a feltétele, hogy a mai nehéz helyzetben is jól 
működjön a társadalmi munkamegosztás a párt vezetésével egyfelől az állam, 
a gazdasági vezető szervek és egységek, másfelől a szakszervezetek között; hogy 
eleve számoljunk a döntések társadalmi, politikai és gazdasági hatásaival; hogy 
szinte ösztönös készségünkké váljon a kötetben is kifejtett egyik legfontosabb 
alapelv: csak a néppel együtt érhetünk el eredményeket, oldhatjuk meg sike- 
resen feladatainkat. , Legyen meg politikánk elvi szilárdsága, legyen meg a po- 
litikánknak ez a demokratikus vonása, a közmegegyezésre való törekvés min- 
den kérdésben. Legyen meg bennünk a nyitottság, mellőzzük a megszokott sab- 
lonokat, és akkor nem kel! félnünk a jövőtől." (521. old.) 

Buza Márton 

Európa Könyvtár, 
Budapest, 1932. 

Havasi Ferenc : Új fejlődési pályán 


A VI. ötéves terv időszakának első 
félidejéhez közeledve, pártfórumokon és 
a lakosság nyilvánossága előtt is meg- 
kezdődik anniak módszeres számbavéte- 
le, hogy mit értünk el az elmúlt két és 
fél év alatt, és hogyan rangsoroljuk, 
tervezzük a következő időszak főbb 
tennivalóit. Ez a számbavétel ad külö- 
nös aktualitást Havasi Ferenc új köte- 
tének, amely az 1977 és 1982 közötti 
években elmondott beszédeinek és meg- 
jelent cikkeinek válogatását tartalmazza. 
Bár e cikkek öt évre vonatkoznak, az 
értékelt időszak ennél lényegesen hosz- 
szabb, visszanyúlik 19688. január 1-ig a 
magyar gazdaságirányítás új rendszeré- 
nek bevezetéséig; egyes kérdésekben pe- 
dig. például a lakásépítés és a lakásgaz- 
dálkodás témakörében előretekint egé- 
szen 1990-ig. 

Közös ezekben a beszédekben és cik- 
kekben az, hogy — a mai külpiaci és 
hazai gazdasági körülményeknek meg- 
felelően — nagy hangsúllyal foglalko- 
zik fejlődésünk külső és belső feltéte- 
leinek változásával és az ebből adódó 
szigorúbb követelményekkel, 


A kötetben közölt beszédek és cikkek 
híven tükrözik azokat a fő kérdéseket, 
amelyek a politikai vezetést és az ország 
közvéleményét az elmúlt időszakban 
foglalkoztatták. A legnagyobb terjede- 
delemben a gazdaságnak az új fejlődési 
pályára történő átállításával és a pá- 
lyamódosításból következő új feltétel- 
rendszerrel foglalkozik Havasi Ferenc. 
Meghatározza azokat a tényezőket, ame- 
lyek a pályamódosítást szükségessé tet- 
ték. Vagyis nemcsak a korábban felté- 
telezettnél kedvezőtlenebbül alakuló, a 
magyar gazdaság magatartásától függet- 
len külső körülményeket, hanem belső 
problémáinkat az ipar lassú alkalmaz- 
kodóképességét is szemügyre veszi. Vi- 
lágosan körvonalazza azokat a prioritá- 
sokat, amelyek gazdasági fejlődésünkben 
a közei jövőben alapvető jelentősé- 
gűek: az egyensúlyi helyzet javítását 
és az életszínvonal elért szintjének meg- 
őrzését. A publikált írásokból kitűnik az 
is, hogy a pályamódosítás nem jelent 
változtatást a szocialista táborhoz való 
kötődésünkiben, a szocialista országok 
közösségével való kapcsolatainkban és 
abban az alapfelfogásunkban, hogy mind 
a gazdaság, mind a társadalom szük- 
séges változtatásait a nép érdekében, a 
nép szolgálatában kívánjuk végrehaj- 
tani. 

A válogatás őszintén, kritikusan elem- 


zi fejlődésünket. hangsúlyozza a fejlő- 
désben érvényesülő előrevivő elemeket, 
de legalább ilyen erővel — esetenként 
még nagyobbal is — azokat a problé- 
mákat, amelyek fékezik, akadályozzák 
gyorsabb előrehaladásunkat. 

Vezérfonalként vonul végig a beszé- 
dek és cikkek gyűjteményén az a gon- 
dolat: a lassuló növekedési ütem nem 
cél, hanem következmény és eszköz, 
hogy a megfelelő tenmelési, külgazdasági 
struktúra kialakításával jobban megala- 
pozzuk a már elért életszínvonalat. Esz- 
köz annak érdekében hogy az életszín- 
vonallal jó társadalmi közérzet párosul- 
jon, hogy meg tudjuk őrizni mindazo- 
kat a vívmányokat, amelyek a magyar 
nép történelmi fejlődésének eredmé- 
nyei. 

v 


Bár az egyes beszédek és Írások kü- 
lönböző időpontokban és különböző ese- 
mények kapcsán láttak napvilágot, egy- 
séges keretbe foglalja őket, hogy az 
MSZMP XII. kongresszusával függnek 
össze: nészben előkészítették a kong- 
resszust, részben ott hangzottak el, illet- 
ve a kongresszus határozatainak végre- 
hajtását elemezték. Vezérfonalként hú- 
zódik végig ezeken az Írásokon az a 
gondolat, hogy a világgazdasági kor- 
szakváltás nyomán kialakult új körül- 
ményekíhhez a magyar gazdaság csak úgy 
tud alkalmazkodni ha a nemzetközi 
munkamegosztásba való bekapcsolódás 
mértékét növeli, és annak minőségét 
érzékelhető módon javítja. Mind a gaz- 
dasági, mind a társadalmi kérdések 
elemzése kapcsán hangsúlyozza Havasi 
Farenc a struktúraváltás szükségességét, 
a világpiaocal való kapcsolat erősítését. 
Figyelemre méltó, hogy wa világpiacon 
nemcsak annak egy szegmensét, hanem 
a szocialista, a tőkés és a belföldi piac 
egységét érti. Az ár- és szabályozó- 
rendszer fejlesztésének szükségességét is 
ebbe a gondolatkörbe ágyazza be, hang- 
súlyozva hogy az árrendszer alapvető 
új vonása a belföldi termelői árak minél 
szélesebb körű hozzáigazítása a világ- 
piaci árakhoz, és hogy a szabályozó- 
rendszerben is ezt az elemet. valamint a 
normativitást szükséges érvényesítenünk. 

Az egyensúlyi helyzet javítása érde- 
kében lényegesen emelni kell gazdál- 
kodásunk színvonalát. A teendők közül 
Havasi Ferenc a külgazdasági feladatokat 
emeli ki. Több beszédében elemzi rész- 
letesen a gazdaságos kivitel növelése ér- 

dekében tett lépéseket s az előttünk 
álló feladatokat. "Ezek az elemzések 
konkrétan jelölik meg a vállalatok, az 
irányító szervek, a tervezés, a szabályo- 
zás teendőit. Mindegyik beszéd és cikk 
felhívja a figyelmet arra, hogy csak úgy 
tudjuk megszilárdítani a gazdasági 
egyensúlyt, ha a termelés és a gazdál- 
kodás szférájában érünk el tartós ered- 
ményeket. 
v 


Világos képet vázol fel a szerző az 
életszínvonal megőrzésének  feltételei- 
ről. Már a kongresszus előkészítésének 
időszakában is azt hangsúlyozza, hogy az 
életszínvonal stabilizálása nem jelenthe- 
ti minden család, minden dolgozó, vagy 
akárcsak minden réteg jövedelmének 
szinten maradását. Az a helyes út, ha a 
munkából származó jövedelmekben a 
végzett munka mennyisége és minősége 
tükröződik, tehát a jövedelmeket a tény- 
leges teljesítmények differenciálják. 
Csökkenteni célszerű viszont az eltérő 
családnagyságból és más, a dolgozótól 
független, objektív szociális tényezőkből 
niósskááke el családijövedelem-különbsége- 

A különböző időpontokban született 
beszédek és írások egyaránt hangsúlyoz- 
zák a létbiztonság, a teljes és hatékony 
foglalkoztatás megvalósításának és meg- 
őrzésének követelményét, a különböző 
rétegek — életszínvonalával kapcsolatos 
fejlődési irányokat és lehetőségeket. 
Több helyütt is kiemeli a szerző hogy 
a magyar nyugdíjrendszer nemzetközi 
összehasonlításban is kiállja a próbát. 
Növekvő számú nyugdíjas mellett ezt a 
jövőben csak úgy tudjuk biztosítani, ha 
az aktív rétegek teljesítménye a mainál 
gyorsabban javul, továbbá, ha megfelelő 
társadalmi összefogás biztosítja a nyug- 
díjasok életkörülményeinek, életfeltéte- 
leinek javítását is. 

Az aktív keresők, különösen a fiatalok 
életkörülményeit befolyásoló tényezők 
közül a lakásépítés, -elosztás és -gaz- 
dálkodás továbbfejlesztése kap — jelen- 
tőségének megfelelően — nagyobb hang- 
súlyt a kötetben. De foglalkozik a szer- 
ző a gyermekes családok helyzetével, a 
családalapítók gondjaival, s ezek lehet- 
séges mértékű csökkentésével is. Bhhez 
szükséges az infrastruktúra (óvodák, 
bölcsődék, általános iskolák) fejleszté- 
se, a juttatások (köztük a gyermek- 
gondozási segély) rendszerének korsze- 
rűsítése. 

v 


A gazdasági kérdések közül a mező- 
gazdaság kap — jelentőségének és az el- 


múlt öt évben tapasztalt fejlődésének 


megfelelően — kiemelt helyet. Jól be- 
vált  agrárpolitikánkat húszéves -idő- 
szakra vonatkozóan ig áttekinti Havasi 
Ferenc, megállapítva, hogy megfelelően 
gazdálkodtunk nemzeti kincsünkkel a 
földdel. Korszakváltás ment végbe az 
elmúlt két évtizedben az alkalmazott 
növény- és állatfajtákban, a növényne- 
mesítésben, az új állatfajták honosítá- 
sában. Mindemellett hangsúlyozza. hogy 
az elért eredmények legfontosabb forrá- 
sa a mezőgazdaságban is az emberek 
kreativitása, alkotókedve, ami abban ís 
kifejezésre jut, hogy a hatvanas évek 
közepe óta fokozatos fiatalodás tapasz- 
talható a amnezőgazdaságban dolgozók 
körében. 

Jóllehet a mezőgazdaság a legutóbbi 
négy-öt évben igen jelentős eredménye- 
ket ért el. beszédeiben, cikkeiben Ha- 
vasi Ferenc nem hallgatja el azokat a 
fogyatékosságokat, amelyek nemzetközi 
összehasonlításban nálunk ma még ta- 
pasztalhatók, Utal például arra, hogy 
a mezőgazdasági termékek feldolgozásá- 
ban — lemaradtunk,  élelmiszeriparunk 
európai viszonylatban közepesnek mni- 
nősíthető technikai színvonalon van. A 
jövőben nagyobb gondot íkell fordíta- 
nunk a termelőerők összehangolt fejlesz- 
tésére, a termelés szervezésére. iMező- 
gazdaságunk ma nemzetközi összehiason- 
hításban állja a versenyt; csak úgy tu- 
dunk azonban továbbra is versenyben 
maradni, ha ésszerűen gazdálkodunk 
erőforrásaikkal, közöttük az energiával 
és mindenekelőtt az lalkotó emberrel. 


Erős nyomatékot kap a cikkgyűjte- 
ményben külgazdasági kapcsolataink ha- 
zai háttere. Több cikkében állapítja meg 
Havasi Ferenc, hogy külkereskedelmi 
egyensúlyunk javulásának legfőbb té- 
nyezője az elmúlt években az élelmi- 
szer-gazdaság, az élelmiszer-kivitel növe- 
kedése volt; kevesebb sikert értünk el, 
különösen a nem rubelviszonylatú for- 
galomban az ipari termékek exportjá- 
nak növelésében. Elemzi a szerző azt is, 
hogy elég szilárd-e külgazdasági egyen- 
súlyunk s mit kell tennünk annak érde- 
kében, hogy biztosabb talajon tervezhes- 
sük a közeli jövőt. Ugyanaz a következ- 
tetés két különböző időszakban (1978- 
ban és 1982-ben): csak a gazdálkodás 
hatásfokának lényeges növekedése, a 
műszaki színvonal emelése, a termékek 
és a gyártás minőségének javítása Je- 
hetnek azok a tényezők. amelyre a seta- 
bil külgazdasági egyensúly támaszkod- 
hat. E téren van még elmaradásunk 
mind a nemzetközi élmezőnyhőz viszo- 
nyítva, mind saját igényeinkhez és le- 
hetőségeinkhez képest. Sok még a tenni- 

valónk elsősorban a tenrmék- és a ter- 
melési szerkezet javításában, a fegyel- 
mezettebb. jobban szervezett munka 
meghonosításában és elterjesztésében, 
nem utolsósonban pedig a mindezt ki- 
kényszerítő gazdasági szabályozásban. 


v 


Jóllehet az elhangzott beszédek és 
írások többsége gazdasági jellegű és ve- 
lik t$kapcsolatos életszínvonal-kérdések- 
kel foglalkozik, nagy figyelmet szentel a 
szerző mindezekben az alkotó embernek, 
az eredményeket elérő dolgozóknak. 
Több írásban is leszögezi Havasi Fe- 
renc: eddig elért eredményeink iga- 
zolják. hogy a munkásosztály 6 a vele 


fejleszteni, előbbre lendíteni, kibonta- 
koztatva az állampolgárok kezdeménye- 
zőkészségét, újítókedvét, felelősségvál- 
lalását. A magyar munkásosztály helyt- 
állása nagy eredményeket hozott a 
múltban is. Több írásban is emlékeztet 
Havasi Ferenc a bányászok politikai 
mozgalmaira, antifasiszta és háborúel- 
lenes megmozdulásaira, helytállásukra a 
felszabadulást követő időszakban és 
mindazokban az években, amikor az 
energiaválság nagyobb feladatokat rótt a 
magyar bányászokra. Az ő példájukon 
érzékelteti, hogy az elmúlt 35 évben 
szocialista társadalmi rendünk építésé- 
ben milyen óriási eredményeket ért el 
a magyar munkásság, hogyan szolgál- 
ta a korszerű nagyipar kiépítését s ez- 
zel is a nép jólétének emelését. 

Az írásokban és a beszédekben több- 
ször foglalkozik Havasi Ferenc ideoló- 
giai kérdésekkel direkt vagy indirekt 
módon. Hangsúlyozza az MSZMP egyik 
legfontosabb történelmi tapasztalatát: 
nagy feladatainkat csak akkor tudjuk 
teljesíteni, ha a párt egyértelmű, előre- 
mutató programot ad. A marxista—le- 
ninista eszmei alapokon nyugvó világos 
politikai programnak a szavak és a tet- 
tek egységében kell tükröződnie. Csak 
ez alapozhatja meg a következetesen 
célratörő cselekvést. Ez az egyetlen 
módja annak, hogy a kommunistákat és 
minden dolgozót ezervezetten lehessen 
felsorakoztatni a közös nagy célok el- 
éréséért. Ezt a gondolatot hangsúlyozta 
Havasi Ferenc különböző testvérpártok 
kongresszusain elmondott beszédeiben, 
s ez a gondolat tükröződik abban is, 
ahogyan gazdasági építőmunkánk si- 
kereiről és problémáiról, elért eredmé- 
nyeiről és feladatairól szól. 


A mai világgazdasági és világpolitikai 
helyzetben még nagyobb jelentőséget 
nyer az a gondolat, hogy a Dolitikai 
egységnek a cselekvésben kell tükröződ- 
nie. A kádermunkában a politikai szi- 
lárdság, a szaktudás. a vezetőkészség és 
az emberi jellemtisztaság, a tisztesség 
azok az alapkövetelmények, amelyek a 
fejlődés biztosítékai, az előrehaladás út- 
jának legfontosabb elemei. A szocialista 
demokrácia fejlesztése is azt igényli, 
hogy e követelményeknek megfelelő ve- 


.zetők irányításával kibontakozzék a dol- 


gozók alkotókészsége, hiszen az alkotó 
ember a legfőbb erőforrásunk volt a 
múltban és lesz a jövőben is. 


v 


Havasi Ferenc válogatott beszédeinek 
és Írásainak gyűjteménye hasznos eliga- 
zítást ad pártmunkásoknak. a gazdaság- 
politika és a társadalmi kérdések iránt 
érdeklődő olvasóknak. Különösen fon- 
tos ez a dokumentumgyűjtemény a pro- 
pagandamunkában részt vevők számára, 
hiszen érvanyagot, az agitációhoz szük- 
séges áttekintést ad, s egyidejűleg előre- 
mutatást a következő időszakra. Mind- 
azok, akik korunk társadalmi és gaz- 
dasági problémái iránt érdeklődnek, ér- 
zékenyen figyelik gazdasági és társa- 
dalmi fejlődésünket, érdeklődéssel és ha- 
szonnal fogják olvasni ezt a könyvet. 


(Kossuth Könyvkiadó, 1982.) 
Nyitrai Ferencné dr. 


Bíró Mihóly: Marx (1910-es évek) 

Ferdinand Lassalle : Beszédek és írások 


Az a gyakorlat, amely csax a mar- 
xizmus kiemelkedő klasszikusainak mű- 
veit tartotta (és tartja) tanulmányozás- 
ra és hivatkozásra érdemesnek, alábe- 
csüli a marxizmus történeti kibonta- 
kozásának és érvényesülésének tanulsá- 
gait. Ahelyett, hogy eleven történeti, el- 
mélettörténeti folyamatot láttatna, leegy- 
szerűsíti a dolgokat néhány zseniális 
gondolkodó egyéni szellemi teljesítmé- 
nyére. Ott, ahol az eleven mozgalom, 
az intellektuális alkotó erő (hol széle- 
sebb. hol szűkebb fronton) közös telje- 
sítménye eredményezi a fejlődést. előz- 
mény és társ nélküli , igazmondókat" 
tételez fel. Ez a kép nemcsak hamis és 
igazságtalan, hanem visszatükrözi azt az 
időszakot is, amelyben nyíltabb vagy 
burkoltabb formában a karizmatikus 
személyiségek és vezetők működésének 
következményeként fogtuk fel a szocia- 
lizmus és a forradalmi munkásmozga- 
lom fejlődésében alapvető feladatok 
megoldását. " 


A marxizmus fejlődésében természete- 
sen meghatározó szerepe volt a marxiz- 
mus-leninizmus — klasszikusainak. De 
munkájukat nem egyedül, elszigetelten 
végezték, hanem egy eleven mozgalmi 
és értelmiségi közösség (meghatározó) 
részeként. E közösségben maguk is kap- 
tak ösztönző gondolatokat, korrigálandó 
és — korrigáló eszméket. A forradalmi 
munkásmozgalom mint élő, eleven kö- 
zeg csak így, ebben a hatásokat és (in- 
tellektuális és mozgalmi) kölcsönhatá- 
sokat együtt mutató rendszerben válik 
érthetővé, teljessé és valóságossá. A 
marxizmus-—leninizmus klasszikusai is 
ebben a keretben kapják meg valóságos 
történeti-tudományos szerepüket és em- 
beri dimenziójukat. Csak így válhatnak 
csodatévőkből kiemelkedő tudományos 
és mozgalmi, történeti személyiségekké. 


v 


A munkásmozgalom történetének je- 
lentős személyisége és korának, kora 
munkásmozgalmának jelentős alakja 
volt Ferdinand Lassalle. Nélküle, tevé- 
kenysége, de nézetei nélkül is a német 
munkásmozgalom a múlt század máso- 
dik felében nem válhatott volna azzá, 
amivé vált. sem saját országában, sem 
a nemzetközi munkásmozgalomban. 
Egyúttal azonban a marxizmus fejlődé- 
sének bizonyos mozzanatai is csak a 
lassalle-izmussal való  kölcsönhatásból 
érthetők meg. 


Szó se róla: Lassalle nézeteiben, tevé- 
kenységében, személyiségében számtalan 
olyan vonást látunk amely szövetsége- 
sek és harcostársak kritikáját egyaránt 
kiválthatta. A felvilágosító hév túlzásai, 
a ,tudás gőgje" formájában jelentkező 
filozófiai gőg, esetenként kifejezett nagy- 
képűség és mindezek manírjai, amelyek 
Lassalle-nál megtalálhatók voltak, bő- 
ven adtak alapot ilyen kritikai meg- 
jegyzésekre. A felvilágosítói felfogásból 
is ered, hogy Lassalle rendszeresen in- 
gadozott a hurrá-optimizmus és a pesz- 
szimizmus szélsőségei között. Így az Ál- 
talános Német Munkásegylet megterem- 
tésének időszakában komolyan meg volt 
arról győződve hogy azt négy hét alatt 
az egész Németországot átfogó szerve- 
zetté tudja fejleszteni. 6 miután ezt a 
célt — magától értetődően — nem ér- 
hette el, a pesszimizmus, az emberi-po- 
litikusi válságtudat jellemzői jelentkez- 
tek nála. 

Lassalle ugyanis — és elméleti szem- 
pontból úgy hisszük, hogy vele kapcso- 
latban ez a leglényegesebb — mint teo- 
retikus, tulajdonképpen nem tudott túl- 
lépni a kispolgári szocializmuson, jólle- 
het őszintén hivatkozik a munkásosz- 
tályra. a munkásosztályban és mozgal- 
mában fedezi fel: csakis ez az erő ké- 
pes az osztály, egyszersmind a társa- 
dalom alapvető problémáit megoldani. 

Marx és Engels ennek ellenére "nagy- 
ra tartotta Lassalle-t. Idézzük enmek jel- 
lemzésére Engelsnek Marxhoz Írt egyik 
leveléből azt a részletet, amelyben Las- 
salle halálhírére reagál: , Gondolhatod, 
mennyire meglepett a hír. Bármilyen 
volt is Lassalle máskülönben, egyéni- 
leg, irodalmi, tudományos szempontból, 
de politikai tekintetben kétségkívül az 
egyik legjelentékenyebb fickó volt Né- 
metországban. — Számunkra a jelenben 
nagyon bizonytalan barát volt, a jövő- 
ben meglehetősen biztosan ellenségünk 
lett volna, de mindegy, mégis súlyosan 
érinti az embert. amikor látja, hogyan 
teszi tönkre Németország a legszélsőbb 
párt minden valamelyest rátermett em- 
berét. Micsoda ujjongásban törnek ki 
majd a gyárosok és a haladópárti disz- 
nók. hiszen magában Németországban 
I assalle volt az egyetlen. akitől féltek." 


v 


Lassalle írásainak most kiadott gaz- 
dag válogatása világosan mutatja, hogy 
Lassalle nevét a munkásmozgalom szá- 

mára nem elsősorban teoretikusi, ha- 
nemn mozgalomszervezői tevékenysége 
őrzi meg. 

Az 1860-as évek elejére Németország- 
ban — a sajátos nemzeti formák között 
— Aa munkásság osztállyá szerveződésé- 
nek alapjában ugyanaz a folyamata 
ment végbe, mint Nyugat-Európa többi 
vezető országában. Kialakult a politizá- 
ló, tudatosabb munkásoknak az a csa- 
pata, amely eljutott a proletariátus ön- 
álló osztályszervezete enegteremtésének 
gondolatához. Ezek a munkások a bur- 
zsoázia ösztönzésére és a liberális bur- 
zsoázia Politikai támogatóiként ismer- 
kedtek meg a történelmi-politikai prob- 
lémákkal és a megoldásukért való harc 
alapmódszereivel, céljaival és — rész- 
ben — formáival. Történelmi érdemük 
abban állt, hogy felismerték: mindad- 
dig ők a burzsoázia számára csak 6e- 
gédcsapatként játszhattak szerepet. Ta- 
pasztalataik, önfejlődésük alapján elju- 
tottak odáig, hogy ezt ammár kevésnek 
érezték. Célul tűzték ki és megfogalmaz- 
ták. az önálló munkásszervezet létreho- 
zásának feladatait. 

Az 1860-as évek elején hasonló ered- 
ményre jutott Lassalle is. Felismerte — 
és ennek elemeit már korábbi munkái 
is rögzítették —, hogy a burzsoázia ál- 
talában, különösen pedig a mnémet-po- 
rosz burzsoázia nem vállalja (már) a ré- 
gi renddel való radikális, forradalmi le- 
számolást. Lassalle a kivezető utat a 
munkások szervezésében, önálló poli- 
tikai szerepük kifejlesztésében látta. Jól 
mutatják ezt a felismerést a kötetben 
közölt olyan tanulmányok mint: ,Az 
alkotmányról", a , Hatalom és jog", va- 
lamint a , Munkásprogram?" címűek. 

E két tényező találkozása vezetett az 
önálló német munkásmozgalom (az Ál- 
talános Német Munkásegylet) kialakulá- 
séhoz. Lassalle életének, tevékenységé- 
nek csúcsát e szervezet megteremtése és 
tevékenysége jelenti. Az ÁNME a né- 
met munkásmozgalom osztálymozgalom- 
ként való jelentkezésének meghatározott 
szervezeti formája wolt; elsősorban en- 
nek mnegalakítása és a keretei között 
kibontakozó munkásagitáció (szocialista 
agitáció!) őrzi meg az utókor előtt Las- 
salle nevét és jelentőségét mint a mun- 
kásmozgalom nagy nevelői és szervezői 
egyikét. 

Lassalle egyes műveit már korábban 
is kiadták Magyarországon. Csak a 20. 
századi kiadásoknál maradva: az első 
világháború előtt jelent meg egy válo- 
gatás Kundi Zsigmond fordításában és 
bevezetőjével. Kötetünk előtt ez volt a 
legteljtesetb magyar nyelvű Lassalle-ki- 
adás. Ez elsősorban az 1860-as évek , po- 


litikus" Lassalle-jának alapvető fontos- 


ságú Írásait foglalta magába. Később 
is adtak ki hazánkban Lassalle-t, (Pél- 
dául Sándor Pál a , Tudomány és mun- 
kásság"-ot.) 

A mostani kötet több vonatkozásban 
is jelentősen meghaladja elődeit. Hason- 
lóan a korábbi kiadásokhoz, a válogatás 
változatlanul közli az 1860-as évek alap- 
vető elméleti-politikai dokumentumait. 
De fontos részleteket közöl a korábban 
magyarul nem ismert , Az olaszországi 
háború és Poroszország feladata" című 
brosúrájából. Ez Marxszal és Engelsz- 
szel való viszonya szempontjából fontos 
adalék. 

A korábbi válogatásokkal szemben ez 
a mostani lényeges és fontos részleteket 
ad Lassalle eddig magyarul még nem 
közölt olyan munkáiból is, amelyek el- 
méleti-politikai — nézeteinek fejlődése 
szempontjából fontos szerepet játszot- 
tak. Ilyenek: , Az epheszoszi homályos 
Herakleitosz filozófiája a ,Franz von 
Sickingen" című dráma előszava, rész- 
let , A szerzett jogok rendszere" és a 
,Bastiat-Schulze von  Delitzsch" című 
műveiből. Teljes terjedelemben olvas- 
hatjuk a , Fichte filozófiája és a né- 
met népszellem jelentősége" című elő- 
adását. 

Új és méltánylandó vonása a kötet- 
nek, hogy néhány olyan kulcsfontosságú 
levelet közöl, amely Lassalle életének 
különböző szakaszait, illetve felfogását 
és törekvéseit jellemzi. 


v 


Külön szeretnék szólni az összeállítás- 
ról és a bevezetésről (mindkettő Balázs 
György munkája). 

Az összeállítás eredményeként a leg- 
fontosabb Lassalle-műveket kaptuk kéz- 
hez. A nem teljes terjedelemben kö- 
zölt művek esetében is általában sike- 
rült a fontos és jellemző részleteket ki- 
választania. 

Számomra azonban a könyv legfőbb 
érdeme a mintegy négy ívnyi bevezető- 
ben van. Ez átfogó képet nyújt Lassalle 
életének alakulásáról és részben tár- 
sadalmi-politikai tevékenységéről. Noha 
a kötetnek kb. egyötödét teszi ki. még- 
sem érezzük hosszúnak. mert biográfiai, 
történelmi háteret ad, és összekötő kap- 
csot jelent a közölt Lassalle-művek és 
részletek között. Mint egy vezérfonalra, 
fűzhető fel rá Lassalle irodalmi tevé- 
kenysége. 

Fontosnak és kiemelendőnek tartom, 
hogy a bevezető szemléletében is jelen- 
tősen különbözik a munkásmozgalom- 
történeti irodalom sok korábbi termé- 

kétől: nem időn és téren felül álló nor- 
marendszerben ábrázolja Lassalle életét. 
Behelyezi korába: a korabeli német tör- 
ténelem és a német munkásmozgalom 
történetének alapvető folyamataival veti 
össze (a velük való contextusban ábrá- 
zolja), s így az eddiginél sokkal job- 
ban kifejező kép felvázolásához tudott 
eljutni. A bevezető nem hallgatja el 
Lassalle emberi, teoretikusi és politikusi 
gyengeségeit, hibáit. De szakít azzal, 
hogy ezeket a fensőbbséges ítélkezés 
hangján bírálja. Ezáltal bírálata sokkal 
reálisabb, valóságosabb és főleg a tör- 
ténelmi-társadalmi viszonyok összefüg- 
géseiben sokkal világosabbá válik. Ezért 

van az is, hogy Lassalle szerepének 
pozitív vonásait rögzítve, ezt a társa- 
dalmi-történeti feltételekből következő- 
nek és értelmezhetőnek látjuk. 

A kötetet méltató megjegyzéseket ki 
kell terjeszteni az új fordításra is. Ez 
nemcsak modernebb (ami az előző for- 
dítások születésének korát tekintve nem 
véletlen), hanem tudományos szempont- 
ból pontosabb is, amellett jól követhe- 
tő és — a szó jó értelmében — olvas- 
mányos is. 

(Gondolat Könyvkiadó, 

Kossuth Könyvkiadó, 1982.) 


Magyar György 

KÖPECZI BÉLA: 


Gazdaság, kultúra, ideológia 


A gazdasági mechanizmus reformja óta napirenden van a kultúra és a gaz- 
daság közötti kapcsolatok vitája. Most nem a kultúra árujellegének a kérdé- 
séről szeretnék szólni, hanem sokkal inkább arról, hogy a reform által kívál- 
tott gazdasági folyamatok miként befolyásolják a kulturális tevékenységeket, 
és hogy maguk a kulturális tevékenységek hogyan hatnak az ideológiai-tudati 
viszonyok alakulására a gazdaságban, a társadalomban és a művelődésben. 


I. 


A legkézenfekvőbb, ha a fogyasztás oldaláról indulunk ki, hiszen a különböző 
— és persze nemcsak gazdasági — változásokra a legközvetlenebb reagáláso- 
kat itt figyelhetjük meg. Az 1977 és 1981 közötti időszakot vesszük alapul, s az 
egyszerűség kedvéért nem differenciálunk a fogyasztás forrásai szempontjából, 
S nem hasonlítjuk össze a különböző fogyasztási kategóriákat sem. 

A lakosság összfogyasztása 1977-ben 3326 milliárd forint volt, amelyből 
kulturális-művészeti termékek (könyv, hanglemez, kazetta) vásárlására 2 mil- 
liárd forintot, kulturális szolgáltatásokra (mozi, színház, opera, koncert, cir- 
kusz) 0,7 milliárd forintot fordított. Ez a két tétel együttesen a teljes fogyasz- 
tásnak 0.8 százalékát tette ki. 1981-ben az összfogyasztás 477,7 milliárd forintra 
emelkedett, ezen belül a kulturális termékek vásárlására 3 milliárd forintot 
fordítottak, a kulturális szolgáltatásokra pedig 09 milliárdot. A két összeg 
együtt az összfogyasztásnak most is csak 0,8 százalékát tette ki. Az összfogyasz- 
tás tehát jelentősen emelkedett — összesen 436 százalékkal —, a kulturális fo- 
gyasztás aránya ezen belül viszont 5 év után sem változott. 

Az első következtetés, amit levonhatunk, hogy a kulturális igények nem nőt- 
tek olyan mértékben, mint ahogy egyes optimista becslések vagy előrejelzések 
hitték. 

Érdemes azonban a kulturális fogyasztáson belül a termékekre és a szolgál- 
tatásokra fordított összegeket külön is vizsgálni. A kulturális-művészeti ter- 
mékekre fordított összeg 50 százalékkal emelkedett, nagyobb mértékben, mint 
a lakossági összfogyasztás növekedésének üteme. A szolgáltatásoknál viszont 
az emelkedés mindössze 0,2 milliárd volt, tehát csak 28 százalékos. A kulturá- 
lis termékeknél a legjelentősebb emelkedés a hanglemezforgalomban mutatko- 
zik, ami részben a könnyűzene iránt megnövekedett keresletnek köszönhető, de 
tagadhatatlanul szerepet játszik benne a klasszikus és modern ,magas" zenei 

alkotások iránt megnőtt érdeklődés is. Figyelemre méltó a könyvértékesítés 
fejlődése is, amely folyamatosnak mondható, de nem áttörő jellegű olyan ré- 
tegeknél, amelyek eddig is kevés könyvet vásároltak. Mindkét esetben tekin- 
tetbe kell venni a növekedési ütem megítélésénél az árak emelkedését is. 


A vásárlás jelentős differenciáló tényező az egyes rétegek kulturális igényei 
szempontjából, s évek óta azt jelzi, hogy elsősorban a szellemi foglalkozásúak 
érdeklődése nő az értékesebb kulturális termékek iránt. 

Sokkal kedvezőtlenebb a kép a kulturális szolgáltatások esetében. A kultu- 
rális rendezvényeket látogatók száma 1977-ben 87 millió volt, 1981-ben csak 
77 millió. A csökkenés általános, kivételt csak az Országos Filharmónia kon- 
certjei jelentenek, amelyeknél minimális emelkedés tapasztalható. . 

Ez a jelenség részben új szolgáltatások és főleg a televízió belépésével, rész- 
ben bizonyos gazdasági tényezőkkel függ össze. Azoknál a rétegeknél, ahol az 
egy főre eső jövedelem a legalacsonyabb, a létfenntartási költségek növeke- 
dése magával hozta, hogy kevésbé veszik igénybe legalábbis a , klasszikus" kul- 
turális szolgáltatásokat. Erre utal például a mozilátogatók számának csökke- 
nése; e számban a 20 éven aluliak és a nyugdíjasok mindig magas — szinte 
meghatározó jellegű — részarányt tesznek ki. 

A kulturális szolgáltatások árainak emelkedése 1977 és 1981 között 20-tól 50 
százalékig terjed (hozzáteszem, hogy aránytalanságok mutatkoznak a külön- 
böző műfajok között), ami ugyancsak hozzájárult az egyes kategóriák látoga- 
tottsági indexének csökkenéséhez. 

Az előbb csak a , klasszikus" kulturális szolgáltatásokról beszéltem, s nem 
szóltam a tömegkommunikációs eszközökről. Úgy gondolom: a hetvenes évekre 
kulturális szempontból jellemző, hogy már nemcsak a rádió, hanem a televízió 
is eljutott mindenkihez. Jelenleg 2.8 millió a televízió- és rádió-előfizetők szá- 
ma, a lakosság 94 százaléka néz rendszeresen televíziót és hallgat rádiót. A 
rádió és a televízió — de különösen az utóbbi — befolyásolta a hagyományos 
kulturális szolgáltatások igénybevételét. A televízió különösen a mozilátogatásra 
hatott, mint ahogy ez mindenütt a világon történt. Hozzá kell tennünk, hogy a 
mozihálózat jellegében és kulturáltságában nem követte a változást, s ez hozzá- 
járult a látogatás csökkenéséhez, még ha az utolsó két évben bizonyos javulás 
tapasztalható is a nézők számának alakulása szempontjából. 


Amikor a kulturális szolgáltatásokról beszéltünk, azt még a hagyományosok- 
nál is leszűkített értelemben tettük, hiszen elsősorban a művészeti szolgáltatá- 
sokról volt szó. Nem volna azonban helyes, ha nem szólnék másfajta kulturális 
szolgáltatásokról is, amelyeket elsősorban a könyvtárak, a múzeumok és a mű- 
velődési házak nyújtanak, s amelyek a művelődés művészeten kívüli formáira is 
kiterjednek. Ha ebből a szempontból vizsgáljuk a szolgáltatások igénybevéte- 
lét, azt lehet megállapítanunk, hogy a beiratkozott könyvtári olvasók száma 
évek óta ugyanazon a szinten mozog, 2,2—2.3 millió körül. A művelődési há- 
zakat látogatók száma sem változik évek óta, és nem nagyon javultak az adott 
kereteken belül a tevékenységek közötti arányok sem. Tehát a művelődési há- 
zakban rendezett ismeretterjesztő előadásokon, műsoros esteken, klubfoglal- 
kozásokon évenként 20 millióan. vesznek részt. E szolgáltatásoknál változás 
csak egy területen mutatkozik, a múzeumok látogatásában, amely nem kis mér- 
tékben a múzeumi hálózat fejlődése és a kiállítások számának növekedése miatt 
évről évre emelkedett. Például 1977-ben a látogatók száma 14 millió körül moz- 
gott, 1981-ben viszont meghaladta a 17 milliót. A múzeumok látogatásának nö- 
vekedése mutatja azt az összefüggést is, amely a motorizáció és a kulturális 
igények alakulása között jelentkezhet. 

Eddig olyan kulturális tevékenységekről beszéltünk, amelyeknél adva volt a 
szabad választás lehetősége. Hogy a kép teljes legyen, szólnunk kell az oktatás- 
ról is, amely meghatározóan ifferenciáló tényező más kulturális tevékenységek 
szempontjából. 1981-ben a 15 évesnél idősebb lakosságnak 66,1 százaléka ál- 
talános iskolai végzettségű volt, a 35 éven aluliaknak több mint 90 százaléka. 
Hasonló logikával mérve a középiskola esetében 23,3, illetve 40 százalék, a fel- 
sőfokú végzettségben pedig 6,5, illetve 10 százalék az arány. A fejlődés jelentős, 
különösen a középfokú oktatás egyre általánosabbá válása szempontjából. Az 
oktatás mennyiségi fejlődése azt bizonyítja, hogy e tekintetben van társadalmi 
igény ; más kérdés, hogy a minőségi szempontok hogyan érvényesülnek. Egy bi- 
zonyos: az iskolai végzettségi szint emelkedése szélesebb rétegek számára teszi 
lehetővé az igényesebb művelődést. 


Az iskolai végzettség jelentős különbséget okoz az egyes rétegek, de különö- 
sen a falusi és a városi lakosság művelődése szempontjából. Budapesten a 15 
évesnél idősebbeknek 78 százaléka végzett legalább általános iskolát, a 18 éven 
felülieknek 39 százaléka középfokút. Más városokban ezek a számok valamivel 
alacsonyabbak: 73, illetve 29 százalék. A falvakban viszont a lakosság 56 szá- 
zalékának van legalább általános iskolai, illetve 12 százalékának középfokú vég- 
zettsége. Falun lákik viszont az összlakosság 468 százaléka. Ezt azt jelenti te- 
hát, hogy a falu nem egyszerűen csak az infrastruktúra elmaradottsága miatt, 
hanem az iskolai végzettség szempontjából is hátrányosabb helyzetben van, és 
ez kihat minden művelődési tevékenységre. (Hozzá kell tenni: mindebben csak 
töredékkel játszanak szerepet az aprófalvas települések.) 

Az elmúlt 5 esztendőben a felnőttek továbbtanulás iránti igénye csökkent. 
Ezt részben azzal kell magyaráznunk, hogy a megfelelő korosztályok döntő 
többsége továbbtanulhatott, részben azzal, hogy a jövedelmi viszonyok, a tár- 
sadalmi presztízs és végzettség között nem egyenes az arány. 1977-ben még 45 
ezren iratkoztak be a felnőttek általános iskoláiba, 1981-ben már csak 20 ezren. 
A gimnáziumokban és a szakközépiskolákban a felnőttoktatás hallgatóinak lét- 
száma 1977-ben 165 ezer volt, 1981-ben 120 ezer. A felsőoktatásban az esti és 
levelező tagozatok hallgatói létszáma még ma is eléri a nappali tagozaténak 
mintegy 60 százalékát, ami részben azzal indokolható, hogy a társadalom ilyen 
módon korrigálja az egyetemi felvételi rendszer hiányosságait, illetve teret ad 
olyan törekvéseknek, amelyek egyéni ambíciókkal vagy szakmai igényekkel 
függnek össze. Ma az esti és levelező oktatás mindenesetre sokkal kisebb mér- 
tékben szolgálja a társadalmi mobilitást, mint a múltban. 

Ha a reprezentatív háztartási statisztika adatait vesszük a fogyasztás szem- 
pontjából (és most minden kulturális-oktatási jellegű kiadást, rádió- és tele- 
vízióvásárlást is ide számolunk), azt látjuk, hogy a különböző rétegek maga- 
tartása hosszú ideje változatlan. A szellemi foglalkozásúak egy főre eső kiadása 
1977-ben 2987 forint volt, 1981-ben 4579 forint, az emelkedés 58,1 százalékos. 
A munkásoknál 1977-ben ugyanilyen célra a kiadás 1440 forint volt, 1981-ben 
2278 forint, tehát az emelkedés 58,2 százalékos. Végül a parasztságnál az ugyan- 
ilyen alapon végzett számítás azt az eredményt adja, hogy 1977-ben egy fő 
1012 forintot költött kulturális fogyasztásra, 1981-ben 1555 forintot, a növeke- 
dés tehát 53,6 százalék. Az emelkedés a munkásoknál és a szellemi foglalkozá- 
súaknál azonos nagyságrendű, de a fogyasztás struktúrája a két kategóriánál 
eltérő. A gazdasági fejlődésből leginkább részesedő és kulturálisan legelmara- 
dottabb parasztságnál kisebb a növekedés; ez több tényezőre vezethető vissza, 
de mindenképpen figyelmeztet arra, hogy a falu és a város különbsége kultu- 
rális szempontból továbbra is jellemző. 

A kulturális fogyasztás adatai nem adnak egyértelműen választ arra, hogy 
a gazdaságirányítás reformja és az azt követő változások milyen mértékben 
befolyásolták a különböző kulturális tevékenységeket. Egyes tendenciák ugyan- 
is a reform előtt is jelentkeztek, akár a hanglemez- vagy a könyvvásárlás fo- 
lyamatos növekedéséről van szó, akár pedig bizonyos szolgáltatások vagy ok- 
tatási formák iránti érdeklődés csökkenéséről. A gazdasági helyzet és főleg 
a jövedelemviszonyok javulása, majd a stagnálás nem hatott tehát automati- 
kusan a kulturális fogyasztásra. A jobban élő rétegek nem fordítottak feltét- 
lenül többet kultúrára, és a kisebb jövedelműek sem mondtak le kulturális 
igényeikről. Ez a tény csak megerősített bennünket abban, hogy ott is aktív 
művelődéspolitikára van szükség, ahol kedvezőbb életkörülmények közé kerül- 
nek az emberek, annak érdekében, hogy a többletet a kultúra hasznára lehes- 
sen fordítani. Nem szabad azonban elfeledkeznünk az elmaradott rétegekről, 
amelyek nem mindig gazdasági okok miatt nem fordulnak a kultúra forrásai- 
hoz. Az ís világos, hogy a változások nem pusztán gazdasági, hanem technikai 
tényezőkkel is összefüggnek. 


2. 


A gazdaság és kultúra viszonyát vizsgálnunk kell abból a szempontból is, 
hogy az állam milyen összegeket tud fordítani a kultúrára. A szocialista állam 
feladata anyagilag is támogatni a művelődést, mégpedig kettős célból: egyrészt 
elő kell mozdítania a tudományban, az irodalomban és a művészetekben az al- 
kotó tevékenységet, másrészt fenn kell tartania az oktatást és a közművelő- 
dést, s el kell juttatnia a kultúra nagy értékeit a legszélesebb rétegekhez. 


A tudományos kutatás támogatására az állam a költségvetésből 1981-ben 5.4 
milliárd forintot fordított. Ezen túlmenőleg azonban más forrásokból, így első- 
sorban a műszaki fejlesztési alapból is kapott támogatást, mindenekelőtt az 
alkalmazott kutatás. 

Ami a művészeti tevékenységeket illeti, 1981-ben 1 milliárd forintot fordí- 
tottunk a színház, zene, képző- és iparművészet, további 1,1 milliárdot pedig a 
filmgyártás és -forgalmazás és a csak részben művészeti célokat szolgáló 
könyv- és folyóirat-kiadás támogatására. Az állam mecénási szerepe érvénye- 
sülésének ez az egyik legvitatottabb területe, annál is inkább, mert az egyes 
ágazatokban nemcsak állami dotáció a forrás, hanem a közönség közvetlen tá- 
mogatása is — az árbevételek útján. 

A támogatás nem kis mértékben a különböző termékek dotálásában jelent- 
kezett. Egy mozijegyre 1981-ben csaknem 10, egy színházjegyre 82, egy opera- 
jegyre 170, egy koncertjegyre 35 forintot költött az állam, amihez képest a 
fogyasztók az említett összegeknek 25-től 50 százalékig terjedő részét fizették. 

A kultúra terjesztésében az oktatás foglalja el a fő helyet. Az erre fordított 
kiadás 1980-ban összesen 25,7 milliárdot tett ki. Az emelkedés 1977 és 1980 
között jelentős, mindenekelőtt természetesen az általános iskolai és a közép- 
fokú oktatásban, ahol a kiadás 13 milliárdról 19-re emelkedett. A felsőokta- 
tási ráfordítás 3-ról 3,8 milliárdra nőtt. 

Ami a közművelődést illeti, a rádióra és a televízióra, az országos tudomá- 
nyos, szak- és közművelődési könyvtárakra, a művelődési otthonokra és köz- 
pontokra, a múzeumokra, a levéltárakra, az ifjúsági létesítményekre, a köz- 
művelődési célfeladatokra együttesen az állami költségvetésből 1981-ben több 

mint 63 milliárd forintot fordítottunk. (Ebből 3 milliárd forintot a rádió és a 
televízió, 1,4 milliárdot a közgyűjtemények. használtak fel.) 

A növekedésnél minden szektorban tekintetbe kell venni az áremelkedése- 
ket is, amelyek persze különbözőképpen érintették az egyes kulturális tevé- 
kenységeket. Lényegében azt lehet mondani, hogy most már évek óta a szin- 
ten tartás lehetett a cél, ami természetesen feszültséget okoz igények és lehe- 
tőségek között. Ez a feszültség tovább nő, hiszen — az általános iskolákat és az 
ifjúság- és gyermekvédelmet kivéve — 1983-ban az állami dotáció nem emel- 
kedik. 

Itt vetődik fel az a kérdés, hogy milyen a kultúra részesedése a költségvetés- 
ből. Ha a rádiót, a televíziót, a sportot is ide soroljuk, az éves kulturális kiadás 
1981-ben meghaladta a 40 milliárd forintot, ami az összköltségvetés 84 szá- 
zaléka, a nemzeti jövedelem belső felhasználásának 63 százaléka. Ezek az ará- 
nyok 1977-ben így alakultak: 74 és 5,4 százalék. Az arányok tekintetében nincs 
lényeges különbség hazánk és a hozzánk hasonló fejlettségű országok között. 
Lehetne erre azt mondani hogy egy szocialista országnak többet kellene áldoz- 
nia a kultúrára. A kérdés az, hogy mely forrásokból, milyen átcsoportosítások 
lehetségesek, illetve, hogy az állami támogatás és a lakosság kiadásai között 
milyen legyen az arány, mert ez is meghatározó lehet. 3 

A magam részéről a fejlesztés igényét állami forrásból, elsősorban az 
oktatásban látom indokoltnak, ahol az állami források az elsődlegesek. Emel- 
lett minden területen a beruházás és a felújítás jelent problémát. Az általános 
iskolai tanteremépítés ebben az ötéves tervben jó eredményeket hoz, s biztosan 
túlhaladjuk a 6600-as számot. Gondolnunk kell azonban a demográfiai hullám 
továbbhaladására, s ezzel együtt a középiskolák fejlesztésére. Megindult a Marx 
Károly Közgazdaságtudományi Egyetem és az Eötvös Loránd Tudományegye- 
tem rekonstrukciója, folyik az Operaház felújítása. Befejezés előtt áll az új 
nemzeti könyvtár megépítése. Viszont rendkívül leromlott állapotban vannak 
egyes múzeumaink (Szépművészeti Múzeum), könyvtáraink (Egyetemi Könyv- 
tár) és más régi kulturális épületek. Úgy vélem, hogy erőfeszítéseinket ezekre 
a területekre kell koncentrálni; másutt új társadalmi és lakossági források. fel- 
kutatására, illetve a meglevők jobb felhasználására kell törekednünk. 


A megváltozott gazdasági, társadalmi és kulturális feltételek között meg kell 
javítani az irányító-gazdasági munkát a művelődés minden ágában. Ésszerűbb, 
rugalmasabb, szakszerűbb tervező, szervező tevékenységre és gazdálkodásra 
van szükség. Az a határozat, amely a gazdasági szabályozók újszerű felhasz- 
nálásáról szól, s amelyet már bizonyos intézkedések követtek, ezt a célt szol- 
gálja. Ezek az intézkedések segíteni akarják az egészséges decentralizációt is, 
egyrészt területi vonatkozásban, másrészt állami és társadalmi szervezetek kö- 
zött. 

Szeretném hangsúlyozni, hogy elsősorban az állami intézmények és vállala- 
tok tevékenységének továbbfejlesztéséről van szó, és csak másodsorban — és 
ott, ahol erre a lehetőségek megvannak — a magán-és csoportkezdeménye- 
zések, új formák kibontakoztatásáról. Ilyeneket el tudunk képzelni az iÍipar- 
és képző-, a színház-, a zene- és táncművészek vagy egyes oktatási és közmű- 
velődési tevékenységek körében. Nem lehet szó például magánkönyvkiadó lé- 
tesítéséről, de továbbra is megadjuk a lehetőséget arra, hogy magánszemélyek 
saját munkáikat megjelentessék. Az csak természetes, hogy a magánvállalko- 
zóknak is magukévá kel! tenniük a művelődéspolitika általános, tartalmi nor- 
máit, és alkalmazkodniuk kell azokhoz a jogi, gazdasági szabályokhoz, ame- 
lyek ezeken nyugszanak. 

A kultúra gazdaságtanának a kérdései ilyen módon előtérbe kerülnek, s 
ennek — azt hiszem — szemléleti változást is eredményeznie kell. Nem mindegy, 
hogy mi mibe kerül, s hogy van-e fogyasztója. Gondolom, hogy a kultúra al- 
kotóinak a figyelme is jobban a közönség felé fog fordulni, ha nemcsak a ki- 
bocsátás, hanem a befogadás is meghatározó tényező lesz. Tovább mehetünk: 
a közönség ís jobban fog válogatni. Továbbra is szempontunk, hogy a nagy ér- 
tékeket hozzáférhető áron juttassuk el a legszélesebb rétegekhez, de az árak 
differenciálására széles lehetőség nyílik rétegek, érdeklődési kör, kulturális 
ágazat szerint. 

A változás indítékai persze — mint az eddigiekből is látszik — nem pusztán 
gazdaságiak, hanem politikaiak és kulturálisak is. Az új körülmények között 
sokszínűbbé, bonyolultabbá és decentralizáltabbá válik a művelődéspolitikai . 
irányítás, s éppen ezért megnő a jelentősége az alapelvek közös értelmezésé- 
nek és alkalmazásának. E politika megvalósításának fő feltétele az eszmei irá- 
nyítás színvonalasabbá tétele, az alkotóműhelyekkel, intézményekkel, vállala- 
tokkal való szoros együttműködés, egyben a nagy önállóság és felelősségvál- 
lalás. 

Remélhető, hogy mindez megtermékenyítőleg hathat egész szellemi életünk- 
re, a tudományra, az irodalomra és a : MŰVÉSZELEKE; de a kultúra fő közvetí- 
tőjére, az értelmiségre is. 


3. 


A kultúrának a gazdaságra és a társadalomra gyakorolt hatásáról sok szem- 
pontból lehet szólni: az általános műveltség vagy a szakképzettség oldaláról, 
de az eszmék vonatkozásában is. Én most ez utóbbi nézőpontot választom 
(a kérdés más összefüggéseiről , Eszmei haladás és gazdaság" címmel jelent 
meg cikkem a Valóság 1982. évi 1. számában.) Felfogásomban a kultúra a tu- 
dományt, az irodalmat, a művészeteket, tehát a kulturális értékeket éppúgy 
magában foglalja, mint a világról, az életről, az emberről kialakult nézeteket és 
az ezekhez kapcsolódó -értékrendszereket, amelyek magatartást és életmódot 
határoznak meg. 

Ha a gazdaság és kultúra viszonyát tartalmi szempontból nézzük, azt mond- 
hatjuk, hogy a hetvenes években a társadalmi kérdésekben a tudományos- 
ság vagy legalábbis a tudományosság iránti igény erőteljesebben jelentkezett, 
mint a múltban. A legnyilvánvalóbb ez a közgazdaságtudomány esetében, amely 
képviselői útján közvetlenül is részt vett a gazdasági mechanizmus reformjának 
kidolgozásában, majd a hetvenes évek közepétől a továbbfejlesztés munkálatai- 
ban. De nemcsak ennek a tudományágnak a társadalmi jelentősége nőtt meg. 
hanem más társadalomtudománydké is. Elég, ha itt a szociológiát említem, 
amely a társadalmi struktúra- vagy az életmódkutatásokkal sok fontos jelensé- 
get tudatosított. Hadd szóljak még a történettudományról, amely a magyar gaz- 
daságtörténet, a társadalom- és eszmetörténet vagy éppen a diplomáciatörténet 
folyamatait tárta fel, mégpedig nem pusztán a régmúltban, hanem a 20. szá- 
zadban, a lehetséges objektivitás és módszertani újítások alapján. 

A természettudományok társadalmi elismertsége régebbi keletű, ezért nem új 
jelenségként kell kezelnünk; de az új, hogy a gyakorlat igénye a kutatási ered- 
mények iránt megnőtt, még ha az alkalmazás tekintetében továbbra is feszült- 
ség mutatkozik főleg a kutatás és az ipari gyakorlat között. A nemzetközi ver- 
senybe való szélesebb körű bekapcsolódás egyébként megerősítette e tudomá- 

nyok jelentőségét, ha úgy tetszik: az elemi életszükségletek kielégítése, általá- 
ban a társadalmi haladás szempontjából, és nem pusztán Magyarországon. Ta- 
lán nem tévedek, ha azt mondom, hogy ennek hatására az utóbbi időkben e 
tudományok képviselőinél nagyobb érzékenység tapasztalható a tudomány és 
a társadalom összefüggései iránt. 

A tudományosság iránti igény nem pusztán a vezetésben jelentkezett, hanem 
a közvéleményben is, amit bizonyít többek között az ismeretterjesztő irodalom 
előretörése (egyébként nem csak hazánkban). 

A főleg a természettudományok nagy eredményei nyomán kialakult neopo- 
zitivista légkör egy ideig kedvezett a technokrata és ökonomista irányzatoknak, 
legalábbis addig, amíg nemzetközileg is divat volt hinni a tudomány minden- 
hatóságában. A válságjelenségek ezt a divatot felszámolták, s ma a , legkemé- 
nyebb" természettudományokban is felteszik a kérdőjeleket az eredmények 
hasznosítása szempontjából. A társadalomtudományok prognosztikus képességei 
is vita tárgyai, s ott is az önvizsgálat jeleivel találkozunk. Kiderül, hogy a kü- 
lönböző tevékenységek között az összefüggések sokkal bonyolultabbak, mint 
ahogy a tudomány részéről sokan elképzelték, s. az előrelátás hiánya, a célok 
és módszerek rossz megválasztása nem pusztán a politika jellemzője. Mindez 
az együttműködés szükségességére hívja fel a figyelmet és persze a különböző 
tevékenységi szférák sajátosságaira és korlátaira. A szocializmus építésének ha- 
zai tapasztalatai példát szolgáltatnak az együttműködésnek nem csupán a szük- 
ségességére, hanem társadalmi hasznára is. Teljesen nyilvánvaló, hogy ha a tu- 
domány nem tudott is hozzájárulni egy sor ellentmondás feloldásához és vala- 
mennyi válságjelenség előrelátásához, azzal, hogy a helyzetről alapos és kritikus 
képet rajzolt, és a változtatások szükségességét hangsúlyozta, erősítette a re- 
formszellemet, amely társadalmunk előrehaladásának egyik motorja. Marxista 
módon a tudomány szerepét is csak a gazdaság, a társadalom, a kultúra össze- 
függéseiben vizsgálhatjuk, de jelentőségének növekedését tudatosítanunk kell, 
8 szeretném hangsúlyozni, eszmei szempontból is. 

Érdekesen alakult az elmúlt évtizedekben az irodalom és más művészetek 
helyzete. A hatvanas évek közepétől az érdeklődés olyan irányzatok felé for- 
dult, amelyek a régi magyar és nemzetközi avantgarde-hoz, vagy éppen a mai 
neoavantgarde-hoz kapcsolódtak, s ez azt eredményezte, hogy a belső műhely- 
problémák kerültek előtérbe; de azt is, hogy az irodalom és a művészetek tár- 
sadalmi funkciójáról vallott nemcsak szocialista, hanem régebbi polgári huma- 
nista nézetek is kétségbe vonattak. Nem pusztán Gorkij, de Romain Rolland is 
azt várta a művészettől, hogy ,tanítson meg élni". A magyar irodalom és 
művészet pedig nem a legkisebbek példájával bizonyította, hogy ezt a külde- 
tést vállalta. 

Igaz, hogy a 20. század eleje óta olyan irányzatok alakultak ki a világban, 
amelyek ezt a funkciót elvetik a kísérletezés, az újítás vagy éppen a játék ne- 
vében. Úgy tűnik, hogy most bizonyos magyar előzményekre is támaszkodva 
nálunk is megjelenik ez a felfogás, a sokszor túlzó , közéletiség" ellentéteként. 
Történik ez pedig olyankor, amikor az irodalom, de más művészetek számára 
is szélesebb tér nyílt meg, és megszűnt a homo Dpoliticus-szal való foglalkozás 
kizárólagosságának, illetve egyoldalúságának a kényszere vagy igénye. Persze 
van e neoavantgarde-nak politikai ellenzéki megnyilvánulása is, amely a nyu- 
gati újbaloldal jelenségeire emlékeztet, s amely arra figyelmeztet, hogy adott 
körülmények között ezoterikusnak tűnő kísérletek is társadalmi jelentőséget 
kaphatnak. 

A gazdaságirányítás reformja hozta változások tgyánakkot meglepetést kel- 
tettek azok egy részében is, akik a társadalmi elkötelezettséget a maguk szá- 

mára normának tartották. A parasztság nagy gazdasági-társadalmi problémá- 
jának megoldása — mégpedig az érdekeltek egyetértésével — már nem táplál- 
hatta tovább azt az irodalmat, amely a népi-nemzeti hagyományokra támasz- 
kodott. Az életmód változásai, bizonyos kispolgári jelenségek, az anyagi érde- 
kek egyoldalú előtérbe állítása kritikákat váltott ki ebből az irodalomból, de 
ezek hatása csak korlátozott maradt. Az irodalom és a művészetek egy része 
az utóbbi időkben, szerepét újraértelmezve, ismét politikai funkciót kíván 
vállalni, főleg a nemzeti, illetve a nemzetiségi kérdés előtérbe állításával. Ér- 
telmezéseiben szembe találja magát a társadalomtudományokkal, főleg a tör- 
ténettudománnyal — és természetesen a politikával, amely elvi okokból és 
nemzeti, külpolitikai érdekekből sem lehet közömbös az irodalomnak ezzel az 
új , átpolitizálásával" szemben. A belső gazdasági és társadalmi fejlődés, de 
a hazánk sorsát meghatározó külső körülmények tudatossá tétele is azt a 
reményt kelti, hogy a realizmus — ha úgy tetszik: a népi realizmus — az illú- 
ziókon felülkerekedik. 

Lehet persze mindezekre a jelenségekre azt mondani, hogy felületiek, s hogy 
a művek többsége mégiscsak a humanista, sőt a szocialista eszme- és érték- 
rendszert erősíti. Ez igaz, de más oldalról elég hangos megnyilvánulásokról 
van szó, amelyek diktatórikusan lépnek fel, amelyekkel szemben a kritika, 
úgy látszik, béna; vagy azért mert meglepte ez az , átpolitizálás", vagy mert 
elszokott az élesebb eszmei vitáktól. Arról nem is szólva, hogy a kritika egy 
része az irodalom támogatásának ürügyén maga is ezeknek az áramlatoknak 
a szószólója. 

Ami most már a többség kultúráját illeti, az idézett statisztikai adatokból 
kiviláglik, hogy a lakosság egyes rétegei nem veszik igénybe a kulturális lehe- 
tőségeket. Ha ehhez hozzávesszük, hogy elvileg megnőtt a szabadidő, de azt 
részben munkával töltik, részben nem éppen a legkulturáltabb tevékenységek- 
kel, akkor azt mondhatjuk, hogy a kulturális forradalom mennyiségi céljainak 
megvalósítása szempontjából is sok a tennivaló. Ennél is nagyobbak a feladatok 
minőségi szempontból. Az ismeretszint az általános iskola elvégzése után is 
alacsony, a továbbtanulásra nincs elég társadalmi ösztönzés, a nagy értékek 
nem jutnak el széles rétegekhez. A szabadidő eltöltésének egyik fő lehetősége 
a szórakozás; a művelődéspolitika a maga egészében nem ismeri ennek helyze- 
tét, és nem tudja befolyásolni irányait. Gondok vannak a mindennapi kultú- 
rával, az emberi kapcsolatok alakulásával, a viselkedéssel. Ugyanakkor azt is 
megfigyelhetjük, hogy nagy tömegek szeretnék gyarapítani műveltségüket, 
hogy van igény az értékes kulturális tevékenységekre, hogy sokan keresik az 
igazi eszméket és értékeket, az emberhez méltó életet. Mindez arra utal, hogy 
ellentmondásos folyamatokkal állunk szemben, amelyekben különböző érde- 
kek, hiedelmek, nézetek, ideológiák is ütköznek. 

Sokféleség van tehát Magyarországon abban, hogy különböző tudatos vagy 
kevésbé tudatos világszemléletek élnek egymás mellett, amelyek nem vezetnek 
feltétlenül politikai polarizálódáshoz, sőt az esetek többségében a különböző 
nézetű emberek között a szocializmus közös féltését találjuk meg és a közös 
akarást, hogy jelenlegi nehézségeinkből kilábaljunk, dinamikusabban folytas- 
suk az építőmunkát, és javítsuk az életkörülményeket. Sokféleség mutatkozik 
tudományban, irodalomban és művészetekben is, minthogy ott szakmai vagy 
ideológiai irányzatok vannak jelen. Ez esetben sem kell feltétlenül politikai 
ellentéteket feltételezni, hacsak egyes irányzatok képviselői nem akarnak 
,mMmásfajta" politikát érvényesíteni. 

Ebben a helyzetben a marxisták nem képviselhetnek — még a szövetségi 
politika érdekében sem — valamiféle ideológiai semlegességet. Furcsa, amikor 


GAZDASÁG, KULTÚRA, IDEOLÓGIA 11 


egyesek, akik marxistának vallják magukat, arra figyelmeztetnek, hogy az 
ideológusok is tévedtek és tévedhetnek. Biztosan így van, a pápákat nem aka- 
dályozta meg ebben a csalhatatlansági bulla kihirdetése sem. Halljuk, hogy a 
hetvenes évek elején az ideológia akadályozta a reformtörekvések kibontakoz- 
tatását. Készségesen elismerjük, hogy egy politikai irányzat — de hangsúlyo- 
zom: politikai irányzat — felhasznált bizonyos ideológiai elemeket is a saját 
álláspontjának érvényesítésére. De hát ez mindig így volt. A reformok hívei is 
élnek ideológiai mozzanatokkal, amikor meggyőződésüket hirdetik. (Zárójelben 
megjegyzem: Nyugaton is sokszor lehet hallani arról, hogy az ideológia milyen 
károkat okoz — persze főleg a szocialista országokban —, de hát vajon nem 
azt látjuk-e, hogy az Amerikai Egyesült Államokban és másutt milyen nagy 
erőfeszítéseket tesznek a kapitalizmust védő ideológia rekonstrukciójára, sok- 
szor nagyon is primitív eszközökkel.) 

Az ideológia lényegében minden társadalom kohézióját szolgálja az adoti 
uralkodó osztály érdekeiből kiindulva. Lemondani róla azt jelenti, hogy ezt a 
kohéziót veszélyeztetjük. Ezért nem érdemes ellentéteket konstruálni például 
gazdaság és ideológia, vagy ha úgy tetszik, tudomány és ideológia között. 

Más kérdés, hogy milyen legyen az az ideológia, amely ezt a funkciót be tudja 
tölteni. Az embernek az az érzése, hogy sokaknak az ideológiától való félelmét 
a dogmatizmus régi tapasztalata magyarázza. Vajon nem volna-e érdemes 
tekintetbe venni, hogy az elmúlt negyedszázad alatt mi történt a világban és 
Magyarországon, és ennek milyenek a következményei az ideológia szempont- 
jából? A dialektikus és történelmi materializmus ismeretelméleti, történeti — 
és hadd tegyem hozzá: etikai — alaptételei, még ha bizonyos változásokkal! is, 
megállják a helyüket. Más dolog a belőlük levont politikai következtetések 
sorsa: egy részük helyessége történetileg elismert, másokat a gyakorlat meg- 
cáfolt vagy éppen elítélt. A marxizmus nélkül nem lett volna Októberi Forra- 
dalom, nem következett volna be a , harmadik világ" népeinek felszabadulása, 
de még a kapitalizmus , jóléti állama" és a munkásosztály helyzetének meg- 
javulása sem. Magyarországon nem számolhattuk volna fel a fejletlen, feudá- 
ls maradványoktól terhes kapitalizmust, nem oldottuk volna meg a paraszt- 
kérdést, nem teremthettük volna meg a társadalmi egyenlőség feltételeit, nem 
javíthattuk volna meg az egész nép életkörülményeit, és nem emelhettük volna 
kulturális szintjét. Ezek történelmi jelentőségű eredmények, amelyeket meg- 
szeplősítenek a törvénytelenségek, a politikai torzítások, de nem kérdőjelezik 
meg azokat. . 

Tény, hogy a nagy változások ellenére elméletünk nem fejlődik a szükséges 
mértékben, bár erre az igények ígen nagyok, hiszen nemcsak elvont filozófiai 
következtetéseket várnak, hanem ezeknek a valósággal történő állandó szembe- 
sítését is. Akik arról panaszkodnak, hogy ez a munka nem megy megfelelően 
előre, elfelejtik: minden régebbi filozófia el tudott vonatkoztatni a gyakorlattól, 
de a marxizmus ezt nem teheti. Amit a gyakorlat nem valósít meg vagy csak 
nagy ellentmondásokkal, az minden esetben visszahat az elmélet és főleg a 
rajta alapuló ideológia hitelességére is. A kiút nem az elméleti munkáról való 
lemondás, hanem a tapasztalat és a tudomány eredményeinek állandó figye- 
lemmel kísérése és a lehetséges elméleti következtetések levonása." 

Mindez persze nem pusztán a tudomány számára ad feladatokat. Az iroda- 
lomnak, a művészeteknek is szembe kell nézniük azzal, hogy milyen az ember 
ebben a társadalomban, melyek eszméi és értékei, hogyan alakítják tudatát, 
ízlését, nézeteit, de mindennapi életviszonyait és emberi kapcsolatait is. Születő 
társadalomról van szó, s ha van érdekes művészi feladat, kétségtelenül az 
egyik legérdekesebb az, hogy valamit megmutassunk keletkezésében. Ma nem 

attól kell félni, hogy rózsaszínű, lakkozott, sematikusan optimista irodalom vagy 
művészet jön létre, hanem mindezeknek az ellenkezőjétől. Márpedig az embe- 
riség döntő többsége élni akar, még az is, aki szkeptikus, embergyűlölő, vagy 
éppen pesszimista. 

A nagy kérdés: érdemes-e élni, és ha igen, miért? Erre keres választ az em- 
berek többsége, s az olyan irodalom vagy művészet, amely elfordul ettől a fel- 
adattól, egyre inkább szűk és érdektelen szakmai tevékenység lesz. Ilyen jelen- 
ségeket Nyugat-Európában régóta ismerünk, látjuk a következményt is. A 
Francois Mitterrand által nemrég összehívott értelmiségi konferencia Párizsban 
arról tanácskozott, hogy miként lehetne a kultúrát megmenteni az amerikai 
kulturális ipartól, és mit tehetnek ezért a , kultúra mesterei". A feladat szá- 
munkra is adott. 


A művelődéspoliítika csak akkor tud aktívabb, előremutatóbb, hatékonyabb 
lenni, ha támaszkodni tud az elméletre, a tudomány, az irodalom és művészetek 
eredményeire. Csak akkor tudja elérni, hogy az oktatás tartalma és módszerei 
megfeleljenek a korszerű követelményeknek. Ha sikerül elérni, hogy minden 
erőt összefogjunk az ismeretek és értékek terjesztésére, az új tömegkultúra 
kialakítására, az emberek tudatának és életmódjának értelmes alakítására, ak- 
kor a kultúra elfoglalhatja a társadalomban az őt megillető helyét. 


Ezt kell művelődéspolitikánknak jobban tudatosítani, ennek érdekében kell 
munkáját hatékonyabban szerveznie; s ezeknek a céloknak az érdekében kell 
felhasználnia a társadalom által rendelkezésre bocsátott anyagi eszközöket. 
Véleményem szerint gazdaság, kultúra, ideológia összefüggéseiről elsősorban 
ebből a távlatból, az ember távlatából érdemes szólni. 

A szellemi mozgalom, ha társadalmi érdekkel találkozott, a történelemben 
előrelendítő erőként léphetett fel a gazdaság és a társadalom szempontjából is. 
Marx vagy Lenin sohasem becsülte le a gazdasági tényezők mellett az eszmék 
jelentőségét. Mi se tegyük ezt. 


; vi )]. A. Punyin: 
: Csendélet fehér korsóvol 
" . (1919) 


JUHÁSZ ÁDÁM: 


Gazdaságunk teljesítőképességéről 


Adott gazdaság akkor működik a legjobb hatékonysággal, ha tartós telje- 
sítőképességének maximumát adja. Ennek az a feltétele, hogy a gazdaság, 
illetve a társadalom egyes elemei egyedileg is teljesítőképességük maximumát 
nyújtsák, és az egyedi teljesítményeket a rendszer egészének működése ne ront- 
sa le, hanem pozitív rendszerhatásként felerősítse azokat. A társadalomnak a 
gazdálkodó szervezetek teljesítőképessége teljes kihasználására irányuló, gaz- 
dasági és egyéb eszközökkel kiváltott igényét nevezhetjük teljesítménykény- 
szernek. 


Jelenlegi helyzetünkben több olyan jelenséget észlelhetünk, amelyek arra 
utalnak, hogy gazdaságunk egésze és egyes elemei nem adják teljesítőképessé- 
gük maximumát, nem elégítik ki a teljesítménykényszer követelményét. Ha ez 
így van, akkor teljesítmény-visszatartásról beszélhetünk. Ez nem mindig tuda- 
tos vagy szándékos (ez ís előfordul); gyakran csak a szabályozók által meg- 
engedett, eltűrt, esetleg kiváltott kényszerű teljesítmény-visszatartást jelent, 
ami a gazdaság egészének negatív rendszerhatásából adódik. A következőkben 
a teljesítménykényszer elégtelenségére és a teljesítmény-visszatartásra utaló 
egyes jelenségekre kívánom felhívni a figyelmet. 


A korábbi évek közgazdasági szakirodalmában szinte általánosan elfogadott 
nézet volt, hogy a szocialista gazdaságokra az , eladók piaca" jellemző. Ezt a 
jelenséget a legátfogóbban Kornai János elemezte , A hiány" című művében", 
de az ő munkásságára hivatkozva a gazdasági élet más jelenségeit elemző köz- 
gazdászok is kimutatták a hiány szerteágazó hatását. Maga a jelenség termé- 
szetesen régebbről ismert, ha nem tulajdonítottak is neki ilyen központi jelen- 
tőséget. Gazdasági mechanizmusunk egyik meghirdetett célja a piac valódi 
szerepének a helyreállítása, a , vevők piaca" kialakítása, a termelők és eladók 
versenyének, mint eddig ki nem használt ösztönző-kényszerítő erőnek a szocia- 
lista fejlődés szolgálatába állítása volt. : 


A ,hiány" vagy az , eladók piaca" jelenségcsoport e felfogásban összekapcso- 
lódott a szocialista országok gyors növekedésével és termeléscentrikusságával. 
Érthető tehát, hogy amikor a hetvenes évek végén a szocialista országok (köz- 
tük hazánk) növekedési üteme lelassult, bíztunk abban, hogy az új körülmé- 
nyek között a hiányjelenségek enyhülni fognak, és viszonylag gyorsan kiala- 
kulhat a , vevők piaca", erősödik az eddig nagyon gyengének mutatkozó ver- 
seny az eladók között. A növekedési ütem lassításának is egyik indoka volt, 
hogy a fokozódó verseny a gazdasági egyensúly helyreállítását elősegítő egyik 


s Közgazdasági és Jogi Könyvkiadó, 1980. 

mozzanat lesz. Ez a logikus és joggal várt változás azonban csak lassan és 
mindeddig igen korlátozott mértékben következett be, pedig előfeltételei lénye- 
gében adva voltak és vannak. 


Miben nyilvánul meg a teljesítmény-visszatartás? 


A világpiaci nagy recessziót megelőző 1975—80-as időszak átlagában a magyar 
iparban a bruttó termelés évi növekedése 3,3 százalék volt, az állóeszköz-állo- 
mányé viszont 8,2 százalék, következésképpen az állóeszköz-hatékonyság évi 
49 százalékkal romlott. Azóta a helyzet tovább rosszabbodott. A statisztikai 
adatok azt mutatják, hogy a szocialista ipar bruttó termelése 1979 és 1982 kö- 
zött alig emelkedett (2,6 százalékkal), de az ipar állóeszközállománya tovább 
nőtt, bármennyire visszafogtuk is a beruházásokat. A szocialista szervezetek 
vállalati döntési körbe tartozó beruházásainak értéke alig változott, évi 102— 
113 milliárd forint között mozgott. Csak az amortizációból a vállalatoknak nye- 
reségüktől független fejlesztési alapja meghaladja az évi 60 milliárd forintot. 
A termelőeszközök kiselejtezése ennél sokkal kisebb értéket tesz ki. Ez a körül- 
mény és sok közvetlen tapasztalat is alátámasztja azt a feltevést, hogy a nép- 
gazdaságban (nemcsak az iparban) jelentős kihasználatlan kapacitások vannak. 
Ez nem csak az ún. válságágazatokra (kohászat, nehézvegyipar), hanem kisebb- 
nagyobb mértékben minden iparágra, sőt szinte minden vállalatra érvényes. 

Az eszközhatékonyság csökkenése a legtöbb területen összefügg a berende- 
zések kihasználási műszakszámának a csökkenésével is. A KSH adatai szerint 
1982 januárjától novemberéig a gépeket átlagban naptári időalapjuk 54,5 szá- 
zalékában működtették. 1976-ban ez az érték 604, 1979-ben pedig 58,4 száza- 
lék volt. 

E számokat pontosabban értelmezhetjük, ha tudjuk, hogy az elmúlt években 
az iparban erőteljesen növekedett a munkarenden belüli állásidő, anyag-, al- 
katrész-, energia-, munkaerő- és rendeléshiány miatt. 1976-ban a kieső idők 
25,9 százalékát okozták az említett hiányok, 1979-ben 30 százalékát, 1982-ben 
novemberig már 384 százalékát. A legerőteljesebben a rendeléshiány miatt ki- 
eső gépórák aránya nőtt (1976-ban 6,5, 1979-ben 8, 1982-ben 10,5 százalék). 

Helytelen volna azonban az eszközhatékonyság csökkenését csakis a piaci 
igények csökkenésével magyarázni, és ezt egyszerűen a recesszió begyűrűző 
hatásaként tudomásul venni. Kétségtelen, hogy a külpiaci recesszió több terü- 
leten is komoly értékesítési gondokat okoz, de az vitathatatlan, hogy a magyar 
exportvolumenek a világpiaci forgalomnak olyan kis hányadát teszik ki, hogy 
azok piaci elhelyezése nagyrészt a termékek versenyképességén és a terme- 
lők—értékesítők ügyességén, a piaci igényekhez való alkalmazkodási készségén 
és képességén múlik. Egyre több vállalat bizonyítja, hogy a jelenlegi piaci hely- 
zetben is lehet dinamikusan bővíteni az exportot és javítani annak gazdasá- 
gosságát. Figyelmet érdemel, hogy eszközhatékonyság- és műszakszámcsökke- 
nés észlelhető sok olyan vállalatnál is, amelyeknek nincsenek értékesítési gond- 
jaik, sőt az igényeket gyakran nem is tudják kielégíteni. 

Elég általános jelenség nálunk a kapacitásfeleslegek és -hiányok egyidejű je- 
lenléte azonos szakterületeken. Ez különösen a háttéripari termékeknél és a 
kooperációs kapcsolatokban szembetűnő. Még mindig érvényesül a végtermék- 
centrikus vállalati (és a fejlesztéseknél az ilyen banki) szemlélet, mely lebe- 
csüli és elhanyagolja az alkatrészek, részegységek gyártására, résztevékenységek 
végzésére való szakosodást, holott ez a kiterjedt és megbízható kooperációs 
kapcsolatoknak és az ipar rugalmasságának az alapja. Hasonló a helyzet az 

import helyettesítésével is. Még mindig indokolatlanul sok olyan terméket ím- 
portálunk tőkés piacokról, melyeket itthon, a meglevő és gyakran éppen kihasz- 
nálatlan kapacitásokon gazdaságosan lehetne gyártani. A legtöbb esetben arra 
is lenne mód, hogy a tartósan kihasználatlan gépi és emberi kapacitásokat más, 
gazdaságosan művelhető tevékenységre csoportosítsák át. Különösen kézenfek- 
vő ez a vállalatokon belül meglevő, kihasználatlan háttéripari és szolgáltató te- 
vékenységek esetében (szerszám- és alkatrészgyártás, karbantartás stb.). Erre 
is akad sok jó példa, de gyakori még a kihasználatlan kapacitások eltűrése, 
a kényelmes várakozás. 


A munkaerő áramlása 


A kapacitáskihasználatlanság másik, ma legnagyobb gondot jelentő oka a 
létszámhiány. Tény, hogy Budapesten és a nagyobb ipari városokban az iparból 
több éve tartó létszámkiáramlás hatását a vállalatok egy része szervezési intéz- 
kedésekkel már nem képes ellensúlyozni. Sok üzemre jellemző, hogy több a gép, 
mint az ember. Ez valóságos probléma, amelynek a jelentőségét nem szabad 
alábecsülni. Egyes területeken, elsősorban a viszonylag alacsony bérszínvonalú 
vállalatoknál (például a textiliparban, a melegüzemekben, egyes gép- és műszer- 
gyárakban) a helyzet egyenesen kritikus, egyre nagyobb számban állnak kihasz- 
nálatlanul a drága berendezések, miközben a rajtuk előállítható termékeket 
importálni kényszerülünk, vagy éppen exportjuktól kell eltekintenünk. 

A jobban, ügyesebben gazdálkodó és a munka- és üzemszervezést bátran 
alkalmazó vállalatok azonban azt bizonyítják, hogy ez a helyzet sem ,isten- 
csapása", amelytől nincs menekvés. Elég, ha azokra az üzemekre hivatkozom, 
ahol a folyamatos üzemeltetés technológiai követelmény (erőművek, közművek, 
kohászat, a vegyipar és a textilipar egy része stb.), és a létszámkiáramlás ellené- 
re megtalálták a folyamatos működés lehetőségét. Ennek nem a délutáni, illet- 
ve éjszakai műszakban fizetendő műszakpótlék a magyarázata (hiszen ugyan- 
ilyen mértékű pótlékot fizetnek a nem folyamatos technológiájú üzemekben is, 
ahhol ennek ellenére nemegyszer még a legdrágább berendezéseket sem üzemel- 
tetik folyamatosan, sőt három, vagy két műszakban sem mindig), hanem az, 
hogy rákényszerültek a széles körű automatizálásra és a kezelői munkahelyek 
számának állandó csökkentésére. 

Egyébként általában még a leglétszámhiányosabb vállalatoknál is van annyi 
létszám, amennyivel jól működő külföldi vállalatok az adott teljesítményt pro- 
dukálni képesek. Ehhez azonban sokkal jobb szervezettségre, szigorúbb munka- 
fegyelemre, hatékonyabb ösztönzésre, összességében hatékonyabb gazdálkodási 
kényszerre lenne szükség. A vállalati munkaközösségek, a szövetkezeti szakcso- 
portok és egyes kísérleti bérgazdálkodási formába bevont vállalatok kiugró tel- 
jesítményjavulása is ezt bizonyítja. Lehet, hogy ezeknek az eredményeknek a 
rendes műszakban elért eredményekkel való pontos összevetése nem teljesen 
problémamentes, de nagyságrendjük egyértelműen bizonyítja, hogy egyrészt a 
kapacitástartalékok igen nagyok, másrészt, hogy a gyérebb források és a csök- 
kenő létszám ellenére is keresnünk kell a még meglevő szűk keresztmetszetek 
tágításának és a jelenleginél gyorsabb, hatékonyabb növelésének útját. 

A , több a gép, mint az ember" helyzet létrejöttében csak az egyik ok a lét- 
számcsökkenés; a másik az, hogy rendszeresen elmarad az elavult vagy szük- 
ségtelenné vált gépek selejtezése, illetve átadásuk oda, ahol jól hasznosíthat- 
nák őket. Jó megoldás lehet a gépek átadása olyan vidéki termelőszövetkezetek- 
nek, ahol még található csak részlegesen, a mezőgazdasági munkacsúcsok idején 

foglalkoztatott létszám, s ezt gazdaságosan lehetne hasznosítani a csúcsidőkön 
kívül a még viszonylag korszerűtlenebb berendezések működtetésével is. Ez 
a folyamat megindult, segíteni és támogatni kell! Meg kell azonban jegyezni, 
hogy ha ezeket a gépeket a fővárosban működő tsz-melléküzemágak vagy kis- 
vállalkozások továbbra is Budapesten (vagy a nagyvárosokban) fogják üzemel- 
tetni, akkor ez népgazdaságilag többnyire nem előnnyel, hanem hátránnyal 
jár. Tudniillik általában a legjobb szakmunkásokat , szívják el" ezekre a helyek- 
re, mivel csak ők képesek arra, hogy másutt már kiselejtezett gépeken még el- 
adható terméket állítsanak elő; így helyük betöltetlen marad, és lényegesen 
termelékenyebb gépek fognak állni az állami iparban, tetézve a nagy értekű, 
nagy teljesítményű gépek amúgy is súlyos kihasználatlanságát. 

Ezt az ítt csak tendenciájában jellemzett folyamatot (amelyen belül termé- 
szetesen szép számmal akad kivétel) jól mutatja, hogy a KSH adatai szerint 
1982-ben az ipar létszáma mintegy 30 ezer fővel csökkent (legnagyobbrészt a 
városokban), a mezőgazdaságé viszont 28 ezer fővel növekedett. föleg a melleék- 
üzemágakban, jelentős részben a telephelyen kívül, a városokban. Ha a vevő- 
kért nem is, de a létszámért már annál inkább kialakult a verseny a termelők 
között. Ez azonban egészségtelen, negatív verseny, mert a létszám a nagyobb 
jövedelem irányába áramlik ugyan. de ez többnyire nem esik egybe a nagyobb 
népgazdasági hatékonysággal. 

Az állami iparból történő, túlzott mértékű és a hatékonyságot népgazdasá- 
gilag rontó létszámkiáramlást az váltja ki, hogy a különböző gazdálkodó szer- 
vezetekre nem azonos szigorúságú hatékonysági követelményeket érvényesít 
szabályozórendszerünk. Csak a laza és nem egyenszilárdságú teljesítménykény- 
szer körülményeivel magyarázható az említett , negatív verseny", mint a telje- 
sítmény-visszatartás sajátos formája. Mivel a szocialista szektorba tartozó vál- 
lalatok — bérezési lehetőségeik szoros korlátai miatt — több bérrel nem tudják 
a munkaerőt átcsábítani, vagy akár a meglevőt megtartani, abban kezdenek 
versenyezni egymással, hogy ki követel kevesebbet, ki ad több (általában sza- 
bálytalan) kedvezményt. Tovább lazul a munkafegyelem, terjedőben van a napi 
munkaidő-rövidítés eltűrése, a heti munkarend megváltoztatása, a pénteki mun- 
kanap részleges vagy teljes , ledolgozása" (gyakorlatilag , szabad péntek"). Sok 
helyütt lehetővé teszik, hogy a vállalat vagy a szövetkezet szerszámaival, esz- 
közeivel a hétvégeken térítés nélkül , maszekolhassanak"? a dolgozók. Olyan 
esetekről is tudunk, amikor vidéki termelőszövetkezet úgy hoz létre budapesti 
melléküzemágat, hogy annak dolgozóitól csak meghatározott összeg rendszeres 
befizetését igényli, egyébként szabad kezet ad a munkavállalásra, s a tsz az árak 
meghatározására, az elért többletbevételre sem tart igényt. 


A kialakult helyzetért azonban nem lehet csak a tsz-eket és a kisvállalko- 
zásokat hibáztatni. Nem kis szerepük van ebben az állami vállalatoknak is. 
Sajátos helyzet ugyanis, hogy gyakran ugyanazok a budapesti vagy más nagy- 
városi vállalatok, melyek meglevő állóeszközeiket még termelőszövetkezetek- 
től, áfészektől vagy külföldről , bérelt" munkaerő foglalkoztatásával is csak 
részlegesen tudják kihasználni, még akkor is minden áron a nagyvárosokban kí- 
vánnak terjeszkedni, további fejlesztéseiket ide igyekeznek telepíteni, ha már 
rendelkeznek vagy célszerűen rendelkezhetnének munkaerővel jól ellátott vidé- 
ki telephelyekkel, részlegekkel, kooperáló partnerekkel (például tesz-ekkel). 
Ezeket több vállalat csak alacsony műszaki kultúrát igénylő feladatokra veszi 
igénybe, és csak minimális önállóságot biztosít a számukra. 

Ebben szerepet játszik az erős telephelyek kényszerű önállósiításától való fé- 
lelem is. Valószínűleg ez, valamint a nem egyértelmű nyereségelszámolási és 

adózási szabályok tartják vissza a vállalatokat attól, hogy leányvállalatukká 
szervezzék át azokat részlegeiket, amelyeket az önellátás érdekében, kényszerű- 
ségből háttéripari tevékenység folytatására hoztak létre (öntödék, szerszámo- 
kat, kötőelemeket, műanyag-, gumi- és más alkatrészeket gyártó, karbantartó, 
szállító stb. részlegek). Márpedig az ilyen átszervezés igen kívánatos lenne. (Így 
visszájára fordul az az egyébként helyes központi törekvés, amely a túlcent- 
ralizált nagyvállalatok gyáregységeinek az önállósításával kívánja a rugalmas 
kis- és középüzemek számát növelni.) A leányvállalat keretében ugyanis a ver- 
tikumban többnyire meglevő többletkapacitásokkal más felhasználók számára 
is lehetne nem is kevés árut termelni. Az üzemi vertikumok jelenlegi gépi ka- 
pacitásfeleslegei elegendők lennének háttéripari gondjaink nagy részének be- 
ruházás nélküli megoldásához. 

A tapasztalatok azt mutatják, hogy például az Április 4. Gépipari Művek 
azóta vált az ország egyik legjobb, legversenyképesebb általános gépipari vál- 
lalatává, amióta Kiskunfélegyházára költözött. De említhetem példának a Me- 
dicort vagy a Taurust is, amelyek ugyancsak kiemelkedő teljesítményeket 
nyújtanak, és fejlesztéseiket elsősorban a vidéki egységeiknél hajtják végre 
úgy, hogy egy-egy szakterületnek nemcsak termelő, hanem fejlesztő tevékeny- 
ségét is kihelyezik, illetve eleve vidéken hozzák létre. Így tesz sok más, elő- 
relátóan gondolkodó vállalat is. Általában is megfigyelhető, hogy az átlag- 
nál sokkal dinamikusabb, versenyképesebb vállalatok többnyire vagy jelentős 
mértékben nem Budapesten működnek (Rába, Videoton, Bakony Művek, Tiszai 
Vegyi Kombinát, Borsodi Vegyi Kombinát, fűzfői Nitrokémia Ipartelepek, Bio- 
gal Gyógyszergyár, több Mezőgép vállalat, Pápai Textilgyár, Pécsi Bőrgyár, 
Győri Kötöttkesztyű Gyár, Szigetvári Cipőgyár). 


Ez persze nem általános szabály, de figyelmet érdemel. Mutatja, hogy ahol 
kisebb a munkaerő-fluktáció, ott jobb a munkafegyelem, nagyobb a kötődés a 
munkahelyhez, vagyis kedvezőbbek a feltételek a fejlődéshez nemcsak mennyi- 
ségi, hanem minőségi, korszerűségi szempontból is. Nem más, mint a teljesít- 
ménykényszer gyengesége az oka annak, hogy a vállalatok tartósan meg tud- 
nak élni úgy is, hogy fejlődési lehetőségeiket gúzsba köti a nagyvárosokban 
kialakult tartós munkaerőhiány és a laza munkafegyelem. 


Kevés olyan vállalati vezető van (de van!), aki vállalkozik arra, hogy (ki- 
indulva például a nemzetközi összehasonlításokból leszűrhető tapasztalatokból) 
a vállalaton belül szigorúbb teljesítménymércét alkalmaz, mint amit a népgaz- 
daság a vállalat felé érvényesít, és aminek a túlteljesítését alig honorálja. Ezt 
a vállalati közvélemény, főleg a nagyvárosokban nehezen fogadja el, és az ilyen 
vezetőt jó esetben is csak fél szívvel támogatja. Gyakoribb azonban, hogy a szi- 
gorúbb teljesítménykövetelmények alkalmazását meg sem kísérelik, attól félve, 
hogy az egyébként is nagy létszámcsökkenés elviselhetetlenné válik. 


Az eladók fölénye 


Nem kevésbé figyelmeztető egy másik jelenségcsoport is. Ennek az a lényege, 
hogy — az általános várakozással ellentétben — a vevők és eladók piaci po- 
zíciója, amelyre hosszú ideje az eladók erőfölénye a jellemző (,eladók piaca"), 
több olyan területen sem módosult lényegesen, ahol időközben a bel- és kül- 
földi igények csökkenése miatt a kapacitások kihasználtsága régóta nem teljes 
mértékű. Megfigyelhető, hogy miközben egyes területeken (például a híradás- 
technikában, a bútoriparban, a cipőiparban, az élelmiszeriparban stb.) a ter- 

melők közötti verseny jelei mutatkoznak, és kezd javulni a vevők pozíciója 
— sok más területen, beleértve a nem teljesen leterhelteket is, nem változott az 
eladók piaci magatartása (kohászat, háttéripar, a gépgyártás több ága, építő- 
és szerelőipar stb.). Általában is elmondható, hogy a nem közvetlenül lakossági 
igényeket kielégítő ipari tevékenység nagy részében a kapacitásfeleslegek elle- 
nére sem változott érdemlegesen a termelők piacérzékenysége, nem rövidültek 
a szállítási határidők, nem javult a termékek és szolgáltatások minősége, a koo- 
perációs készség és a szállítási fegyelem. 


Az eladói erőfölényt gyakorta a monopolhelyzet is alátámasztja. Monopol- 
helyzet nem csak akkor jöhet létre, ha egy adott terméknek egyetlen ter- 
melője van, hanem akkor is, ha a termelők nyíltan vagy burkoltan kartellt ala- 
kítanak, és megosztják a piacot (ilyet korábban a szakosítással hivatalosan ís 
létrehoztunk például a kohászatban és több más területen). De monopolhelyzet- 
be kerülhet kisvállalat is, ha az adott szakterületen vagy körzetben nincs va- 
lódi versenytársa és az importverseny is korlátozott. Gyakran előfordul, hogy 
éppen a nagyüzemekkel szemben érvényesítenek monopol-magatartást koope- 
ráló partnereik, rákényszerítve az előbbieket az önellátás fokozására. Úgy tű- 
nik, hogy a piaci hatások és érdekeltségi viszonyok kényszerítő ereje még min- 
dig nem kielégítő mértékű ahhoz, hogy a sok év alatt beidegződött eladói ma- 
gatartás megváltoztatását kikényszerítse. 


Kikényszerítésről kell beszélni, mert általában is, de recessziós időszakban 
különösen nagyobb szerepet kell kapnia a vállalati magatartás befolyásolásá- 
ban a gazdálkodási kényszernek, mint a talán túl sokat és egyoldalúan han- 
goztatott ösztönzésnek. Ez utóbbi ugyanis a nálunk kialakult szemléletmód sze- 
rint bármiféle, a korábbihoz viszonyított többlettevékenység után jár. A gaz- 
dálkodási kényszer viszont azt fejezi ki, hogy rossz gazdálkodással nem lehet 
megélni még akkor sem, ha a rossz gazdálkodás esetleg többletmunkavégzés- 
sel párosul, mert nem a munkát, az erőfeszítést, hanem a teljesítményt, az 
eredményt fogadja el a környezet, a piac. 


A teljesítmények és a jövedelmek közötti korábban is laza összefüggés az 
utóbbi időben tovább lazult, miközben meghirdetett szándékunk volt az ellen- 
kező tendencia érvényre juttatása, a jövedelmek teljesítmény szerinti haté- 
kony differenciálása (mind vállalatokra, mind személyekre vonatkozóan). A 
differenciálódás mértéke kétségtelenül fokozódott, különösen az új vállalkozási 
formák körében, de aligha állítható, hogy ez a differenciálódás mindig szoros 
kapcsolatban volna a nyújtott teljesítményekkel. Márpedig a teljesítmények és 
a jövedelmek közötti szoros kapcsolat nélkül a teljesítménykényszer nem ér- 
vényesülhet. 


Az árak szerepe 


A teljesítmények szerinti igazságos differenciálás előfeltétele, hogy a telje- 
sítményeket objektív mércével tudjuk mérni. A teljes körű piacgazdálkodás kö- 
rülményei között ezt a mércét a piac értékítélete szerint alakuló árak jelentik. 
Ha a piac elég nagy, és az árak szabad áramlását vámok és egyéb mesterséges 
korlátok nem akadályozzák, a piacon használt valuták pedig konvertibilisek, 
az árak jól betöltik értékmérő szerepüket. Ezek a feltételek azonban még a 
fejlett tőkés országok esetében is csak megközelítőleg adottak, különösen az 
olyan recessziós időszakokban, mint amilyen a jelenlegi is. A fejlett tőkés or- 
szágok is rákényszerülnek, hogy a vámokon kívül az árakat befolyásoló kvó- 

tákat alkalmazzanak, továbbá egyes termékek, tevékenységek védelmére átme- 
neti (kohászat) vagy tartós (mezőgazdaság) dotációkat, adókedvezményeket ér- 
vényesítsenek. Ezek az intézkedések deformálják az áraknak a mindenkori piaci 
kereslet-kínálat szerinti alakulását. 

Még nagyobb gondot jelent az árak értékmérő szerepének érvényesítése a mi 
szabályozott piaci mechanizmusunk keretében, ahol a piac és az árak viszo- 
nyát mindeddig nem tudtuk egyértelműen rendezni. Jelenlegi gyakorlatunk- 
ban párhuzamosan érvényesül egyfelől az, hogy a piaci kereslet-kínálat alaku- 
lása szabályozza az árakat (szabad árak), másfelől pedig az, hogy az árak köz- 
vetlen vagy közvetett meghatározásával kívánjuk befolyásolni a piacot (ható- 
sági árak és versenyárak). Közgazdászaink egy része a piaci versenytől várja a 
teljesítményarányos árak kialakulását, másik csoportjuk viszont a külpiacon 
érvényesülő árarányok átvételével kívánja a hiányzó versenyt pótolni, szimu- 
lálni, és vannak, akik mindkettőt akarják. Az árrendszer problémája a többi 
szocialista országban (és nagyon sok tőkés gazdaságban is) a legtöbb vitát ki- 
váltó kérdés. Ez érthető ís, hiszen a mérce pontossága meghatározza a (telje- 
sítmény)mérés pontosságát vagy pontatlanságát. 

Úgy gondolom, nem túlzás azt állítani, hogy szabályozórendszerünk csak any- 
nyira képes a teljesítménykényszert kiváltani, amennyire ezt az árrendszer meg- 
alapozza. Mechanizmusunk legnagyobb problémáját éppen ennek a feltételnek 
a nem kielégítő megoldásában látom. Áraink ugyanis többnyire nem tudják 
megfelelő pontossággal közvetíteni a világpiac számunkra objektívnek tekin- 
tendő (mert nem tudjuk befolyásolni) értékítéletét, és Így azt sem, hogy a nyere- 
ség megfeleljen az adott tevékenység nemzetijövedelem-termelésének. Ezért 
kell attól tartanunk, hogy a többletnyereség mögött nincs mindig felhasználható 
többletteljesítmény. Ezért félünk a teljesítményarányos bérezéstől, és ezért van 
szükség a progresszív adókra, a különböző elvonásokra és plafonokra. 


Közismert, hogy szabályozórendszerünk mindmáig csak nagyon vitatható ha- 
tékonysággal tudja kezelni a racionálisan meg nem szüntethető, monopolhely- 
zetben levő vagy ilyen (például kartell típusú) megállapodásokkal létrehozott 
termelő vagy forgalmazó (bel- és külkereskedő, készletező) vállalatokat. Hason- 
ló a helyzet a közműveknél és az infrastrukturális körben is (például víz-, gáz-, 
energiatermelés és ellátás, hírközlés stb.), ahol a versenyhelyzet eleve kizárt. 
Ide sorolhatjuk azonban a háttéripart és az ipari szolgáltatásokat, továbbá a 
belföldre vagy szocialista piacra termelő feldolgozó ipar jelentős részét is, ahol 
ún. szabad ár van, amit éppen a termelői versenynek kellene alakítania, ez 
azonban teljesítménykényszer hiányában nem érvényesül. Valódi verseny nem 
lévén, ezeken a területeken az árak felső korlátjaként a vámmal növelt import- 
árat igyekszünk érvényesíteni, de ez az árplafon — minthogy tényleges iímport- 
verseny általában nincs — alig tekinthető objektívnek és egyértelműnek, nem 
beszélve arról, hogy a szolgáltatásokra, kooperációkra, alkatrészek és részegy- 
ségek gyártására jószerint nem ís értelmezhető. Ebben a körben a vállalatok 
többnyire , visszafelé", az elérni szándékozott nyereségből levezetve (aminél 
sem több, sem kevesebb nem kívánatos) állapítják meg áraikat. Itt tehát a sza- 
bályozók teljesítménykényszert aligha váltanak ki. 

Sokkal szigorúbb az ár- és szabályozórendszerünk azokkal a vállalatokkal 
szemben, amelyek termékeiknek 5 százalék feletti hányadát a nem rubel elszá- 
molású piacokra exportálják. Itt ugyanis az ún. kompetitív árképzést keli al- 
kalmazni. Ez esetben a tőkés piac valóságos (sőt gyakran diszkriminatív) érték- 
ítéletét a ténylegesen exportált termékek belföldi áraiban is érvényesíteniük 

kell. Könnyű belátni, hogy az ilyen, exportvámmal és más költségekkel terhelt 
exportkövető belföldi ár sokkal alacsonyabb (esetenként akár a fele), mint ha 
ugyanerre a termékre az importkövető árképzés szabályait alkalmazzák, ahogy 
az a termékek egy jelentős hányadánál történik is. A kompetitív árképzést al.- 
kalmazó vállalatok , szerencséjére? a ténylegesen nem exportált termékeik bei- 
földi árait azok önköltsége alapján állapíthatják meg, és csak az elszámolható 
nyereség aránya függ az export nyereségességétől. Ez a sajátos árképzés elég 
nagy mozgásteret biztosít ezeknek a vállalatoknak is. Az 5 százalék alatt vagy 
egyáltalán nem exportáló feldolgozóipari vállalatok árképzési szabályai még 
komplikáltabbak. Áraikat ugyanis az exportkövető (kompetitív) árrendszerbe 
tartozó rokon profilú vállalatok áraihoz való ,arányosítással" kell megállapí- 
tani. Az arányosítás megfoghatatlansága miatt az árrendszer vállalatonként itt 
is igen különböző követelményeket jelent. 


A keveset exportáló vállalatok közül sokan óvakodnak az 5 százalékos bűvös 
határ átlépésétől, még ha erre egyébként volna is lehetőségük, mert ez gyakran 
igen előnytelen számukra. A legrosszabb helyzetben azok a vállalatok vannak, 
amelyeknek export részaránya magas, és csak kevés fajta terméket gyártanak, 
mert ezeknek a belföldi árlehetőségei a legkorlátozottabbak. Különösen nehéz 
helyzetben vannak azok a vállalatok, amelyek az export növelése érdekében 
jelentős beruházási hiteleket is igénybe vettek, és számításaikat a piaci recesz- 
szió keresztülhúzta. 

Nem meglepő tehát, hogy az iparban a veszteséges vagy alaphiányos válla- 
latok kivétel nélkül a jelentős exportot teljesítő vállalatok köréből kerülnek ki. 
Viszont a tőkés piacra csak kis részarányban vagy egyáltalán nem exportáló 
iparvállalatok között — jelenlegi ismereteink szerint — egyetlen veszteséges 
sincs. i 

Félreértés ne essék: nem azt állítom, hogy a veszteséges és alaphiányos vál- 
lalatok önhibájukon kívül kerültek ebbe a helyzetbe, hiszen sok más, jelentős 
részarányú exportot teljesítő, tehát az exportkövető árrendszerbe sorolt válla- 
lat jól gazdálkodik, és megfelelő nyereséget tud elérni. Azt találom indokolat- 
lannak, hogy a nem exportáló vállalatok közül még a közismerten leggyengéb- 
ben gazdálkodók, a legkevésbé innovatívak, a legrugalmatlanabbak sem kerül- 
tek a veszteséges vállalatok kategóriájába. Elképzelhető, hogy éppen a tőkés 
piacra sokat exportálók között vannak a leggyengébb vállalataink? Itt valami 
nincs rendben, hiszen inkább a fordítottja lenne logikus. A teljesítménykény- 
szer — úgy tűnik — ebben a körben sem működik azonos szigorúsággal. 


Gazdálkodás a költségekkel 


Az hogy a belföldre termelőknek nem kell tartaniuk a csődbe jutástól, és 
ezért rájuk nem hat valódi teljesítménykényszer, nem csak az érintett vállalati 
körre hat fellazítólag. A csak belföldre termelők is alakítják az ország terme- 
lési kultúráját; kooperációs partnerként, háttériparként közvetve többnyire 
részesei az exportnak is. Egy népgazdaságon belül nem működhet párhuzamo- 
san kétféle, egymástól lényegesen eltérő követelményrendszerben tevékenykedő 
vállalati kör. 


Elsősorban az említett ellentmondások fényében célszerű megvizsgálni azt a 
jelenséget is, hogy az ún. restrikciós, visszafogó gazdaságirányítás jegyében 
fogant pénzügyi intézkedések ellenére a vállalatok pénzügyi eredményei általá- 
ban felülmúlják a tervezettet. Ez fejeződik ki a feltételezettnél több vállalati 

beruházásban és a tervet felülmúló bérnövekedésben. Minden jel arra mutat, 
hogy a vállalatok ezeket az eredményeket részben olyan ármanipulációkkal érik 
el, amelyekkel nem járulnak hozzá a népgazdaság egyensúlyának javításához, 
amelyek nem jelentenek a piaci igényekhez való fokozottabb alkalmazkodást, 
nem eredményezik új termékek piacra dobását, nem jelentenek többletteljesít- 
ményt. 


A vállalatok a sokat kárhoztatott, de mindmáig érvényesülő bázisszemlélet 
hatására elsősorban a mérsékelt, de folyamatos növekedésben érdekeltek, és 
"nem előnyös számukra az ugrásszerű javulás sem a nyereségben, sem az export- 
többletek realizálásában, különösen akkor nem, ha ez bázissá válva tovább már 
nem fokozható. Kiugrani nem célszerű, inkább beválik az , amit ma megtehetsz, 
oszd be holnapra is" szemlélet. Ezt a teljesítmény-visszatartást ösztönzi az az 
egyoldalú költségvetéscentrikus gyakorlat is, amely onnan vesz el (egyre töb- 
bet), ahol van. Ez csak látszólag logikus, mert hatására különösebb erőfeszíté- 
sek nélkül is életben maradnak az életképtelenek, és ami még nagyobb baj, 
nem tudnak dinamikusan fejlődni az erre érdemesek. Éppen ezért elismerés il- 
leti azokat a vállalatokat, amelyek nem a bázisszemlélet bűvöletében, hanem 
hosszú távú érdekeik szerint cselekszenek. A jelzett helyzeten bizonyos mér- 
tékben javít a vállalati jövedelemszabályozás idén bevezetett új rendje. 


Ugyanezekkel a körülményekkel magyarázható az a sajátos jelenség is, hogy 
miközben a termelés csak lassan emelkedik, és sok a kihasználatlan berende- 
zés, a vállalatok beruházási kedve töretlen. Úgy tűnik, hogy a beruházási dön- 
tésekben nem érvényesül eléggé a veszteségességtől és következményeitől való 
félelem. Az árrendszer lazaságairól mondottak ebben a nemegyszer indokolatlan 
beruházási vakmerőségben jelentősen közrejátszanak. 


A teljesítménykényszer lazasága és az érdekeltség erőtlensége az elsődleges 
oka a vállalatok közismerten nem megfelelő költségérzékenységének is. Úgy tű- 
nik, hogy sok vállalat számára még mindig könnyebben járható út a bevételek 
növelése, az áremelés, mint a költségek csökkentése. Ha ez a tőkésexport-árak 
növelésében jelenik meg, természetesen hasznos dolog, és ezúttal valóságos tel- 
jesítménytöbbletet bizonyít; gyakori jelenség azonban, hogy a belföldi árak nö- 
velésével elért többletbevételt nem alapozza meg a használati érték vagy a kor- 
szerűség, minőség javulása. 


Az alacsony költségérzékenység egyik közvetlen megnyilvánulása, hogy faj- 
lagos anyag- és energiafelhasználási értékeink nemzetközi összehasonlításban 
magasak. A közvetett hatások közül elsősorban a vállalatok (különösen a na- 
gyok) belső mechanizmusának a korszerűtlenségét emelem ki. A költségekkel a 
műhelyekben, üzemrészekben tudnak a leghatékonyabban gazdálkodni, ha erre 
rákényszerülnek és ebben érdekeltek is. Ehhez viszont a vállalaton belüli ön- 
elszámolás következetes, a jövedelmekre is vonatkozó kiterjesztésére lenne szük- 
ség. Ezen a téren — a jelentős fejlődés ellenére — még sok a tennivaló. 

A teljesítmények valóságos színvonalát a vállalati nyereség jó esetben is csak 
összevontan, a tevékenység egészére vonatkozóan jellemzi. Szükség van a tel- 
jesítmények más megközelítésű és a részletekre ís kiterjedő értékelésére is. A 
vállalati teljesítmények objektív értékelésének legközvetlenebb módja saját tel- 
jesítményeink összevetése az élenjárókéval, azokéval, akik a világpiac követel- 
mény- és teljesítményszintjét meghatározzák. Az ilyen összevetésnek ki kell 
terjednie az üzemek egész tevékenységét átfogó olyan teljesítménymutatókra, 
mint a termelékenység, eszközhatékonyság, a készletek termeléshez mért ará- 
nya, a termelési és termékszerkezet fejlesztési tendenciája, a műszaki és piac- 
fejlesztés céljai és módszerei. Elemezni kell továbbá az egyes tevékenységek és 

termékek műszaki-gazdasági paraméteit, anyag- és energiaigényességét, minő- 
ségi mutatóit és nem utolsósorban értékesítési árait. 

Az Ipari Minisztérium még 1981-ben felszólította a vállalatokat rendszeres 
nemzetközi összehasonlításokra, és ehhez információs és módszertani segítséget 
is ad. Az összehasonlítások eddigi munkáiból a vállalatok sok hasznos tanul- 
ságot szűrhettek le, ami elősegíti teljesítményeik objektív értékelését. Az irányí- 
tás számára pedig ismételten beigazolódott: a jól működő, korszerűen vezetett 
vállalatok jól és részleteiben ismerik tevékenységi területük világszínvonalát, 
s ez további versenyre ösztönzi őket; a gyenge vezetésű üzemek viszont igen 
tájékozatlanok a világszínvonal részleteiről, ez tehát nem sarkallja őket 4959 
teljesítményekre. 


A szabályozó- és az alapját képező árrendszerünkben tapasztalható nagyfo- 
kú bizonytalanság is indokolja a szabályozórendszer jelentős továbbfejleszté- 
sét — ez folyamatban is van —, objektivitásának és a teljesítményeket kikény- 
szerítő hatásának erőteljes fokozását. Ezzel összefüggésben felvetődik a kérdés: 
indokolt-e, hogy az iparban és a mezőgazdaságban alkalmazott ár- és szabályozó- 
rendszer szinte minden eleme elveiben és mértékeiben ennyire eltérjen egy- 
mástól? Egész szabályozórendszerünk tulajdonképpen csak az iparban érvénye- 
sül teljeskörűen, a többi ágazatban sok szempontból eltérőek a módszerek. Meg- 
gondolandó: mivel a mezőgazdasági szabályozás egész rendszere a teljesítmény- 
kényszer szemszögéből nézve eredményesebbnek mutatkozik, nem kellene-e azt 
adaptálni az iparra is? Ez a gondolat annál inkább felvethető, mivel a mezőgaz- 
dasági üzemek nyereségének több mint a fele ma már a nem mezőgazdasági 
. (ezen belül jórészt az ipari) tevékenységükből származik. 

Gazdasági mechanizmusunknak az 1988-ban megkezdett úton történő tovább- 
fejlesztését szükségessé teszi az is, hogy a gyakorta tapasztalható teljesítmény- 
fellazulás a nagy gazdasági károknál is jelentősebb, visszafordíthatatlan torzu- 
lásokat okozhat a társadalom és az egyének értékítéletében, tudatában is. Félő, 
hogy a közvélemény lassan beletörődik abba, hogy a jövedelmek és a teljesít- 
mények között nincs egyértelmű összefüggés. Ez az ipari munka és a munkás 
tekintélyét, társadalmi presztízsét tovább rontja, az ipari munka hovatovább 
hivatásból kényszerűséggé wálik. 

A szabályozórendszer továbbfejlesztésétől a gazdálkodásunkban érvényesülő 
teljesítményorientáció fokozódását várjuk. Ennek sikere azon múlik, hogy 
tudunk-e a szabályozórendszerrel hatékonyabb teljesítménykényszert kiválta- 
ni, mint a tervutasításokkal. Mindamellett adottságainkat és körülményeinket 
is reálisan számbavéve, aligha várható, hogy a továbbiakban mellőzhető lenne 
az állam sokirányú gazdaságszervező tevékenysége. Az állam gazdaságszervező 
szerepe még egyensúlyban levő gazdaságban sem kérdőjelezhető meg, a mi je- 
lenlegi és közeljövőbeni helyzetünkben pedig különösen nem. Az állami gaz- 
daságszervező tevékenység jó része az ágazati irányítás feladatkörébe tartozik, 
mert a termelési folyamatok műszaki és gazdasági összefüggéseinek olyan 
mélységű ismeretét feltételezi, amellyel elsősorban az ágazati szervek híva- 
tottak rendelkezni. 


Ezen túlmenő feladatok is vannak. A mechanizmus továbbfejlesztése mel- 
lett a funkcionális, az ágazati és a banki szervek munkáját, azok összehangolt- 
ságát is fejleszteni szükséges. Különösen indokolt ez ott, ahol a szabályozók ál- 
tal motivált vállalati érdekek ellentmondásos helyzetet hoznak létre. Ilyen pél- 
dául a tőkés import ésszerűsítése, annak feltárása, hogy ne exportáljon az egyik 
vállalat olyan terméket, amelyet a másik importál, vagy azt tovább feldol- 
gozva nagyobb exporteredményt érhetne el. A műszaki fejlesztésben is a je- 

lenleginél jobban érvényt kell szerezni annak, hogy az erőket a legfontosabb 
fejlesztési területekre koncentráljuk. Az olyan vállalatközi feladatok, mint a 
háttéripar összehangolt fejlesztése, a racionális anyag- és energiagazdálkodás 
szervezése és feltételeinek biztosítása, a kooperációs fegyelem megjavítása, a 
fővállalkozás kiterjesztése, a termékforgalmazás és készletezés ésszerűsítése, a 
szelektív hitelpolitika érvényesítése, és sok más feladat az állami szervek célsze- 
rű közreműködése nélkül nem, vagy csak nagy késéssel volnának megvalósít- 
hatók. 

Nehéz belátni, hogy miért kellene a passzív szemlélő szerepére korlátozni a 
tulajdonosi jogokat és kötelezettségeket a népgazdaság egésze képviseletében 
gyakorló szerveket ott és akkor, amikor a szándékos vagy kényszerű teljesít- 
mény-visszatartás ténye nyilvánvaló, és ezt a szabályozó automatizmusok ilyen 
vagy olyan okból nem érzékelik, eltűrik. Az állam nem hagyhatja magára a 
gazdaságot, és nem mentesítheti magát a gazdaság működéséért viselt felelős- 
ség alól sem. 


I. A. Punyin : 
UÖnnepi pannóvázlat 4 
(1918) 


DÉVAI KATALIN: 


A nagyvállalatok helyzete 


Közgazdasági közvéleményünk napjainkban a nagyvállalatokkal szemben bi- 
zalmatlan, úgy tűnik viszont, hogy túlzott illúziókat fűz a kisvállalkozásokhoz 
és általában a kis vállalati méretekhez. Ez minden bizonnyal arra utal, hogy 
népgazdaságunk vállalati struktúrájának, a vállalati koncentráció valóságos 
tartalmának a megítélése nem eléggé árnyalt. Egyre több helyen találkozhatunk 
olyan nézettel, amely mind a monopolhelyzetet, mind pedig az alacsony jöve- 
delmezőséget szinte kizárólag a nagyvállalat fogalmával kapcsolja össze. 


A túlzott vállalati koncentráció és háttere 


Jelentős számú kutatás és gyakorlati tapasztalat eredményeként közismert, 
hogy népgazdaságunk vállalati struktúráját nem jelentéktelen aránytalanságok 
jellemzik. Gazdaságunk méreteihez, termelőerőink fejlettségi színvonalához 
képest — összehasonlítva más szocialista országok és a fejlett tőkés államok 
adataival — túlzott a vállalati koncentráció, túlsúlyossá vált a nagyvállalati 
szervezet. A korszerű kis- és középvállalatok viszont jórészt hiányoznak gazda- 
ságunkból. A vállalatok közötti munkamegosztás nagyon alacsony szintű, gyen- 
gék a vállalatközi kapcsolatok (így például a kooperáció is). Vállalati struktú- 
ránk változását, a koncentráció fokozódásának ütemét jól érzékelteti a követ- 
kező táblázat. 


Az ipar vállalatainak (vállalkozásainak) száma 


Megnevezés 1960 1970 1980 
Minisztériumi ipar 890 532 546 
Tanácsi ipar 478 280 153 
Szövetkezeti ipar 1 251 821 661 
Állami és szövetkezeti ipor együtt 2619 1 633 1 360 
Nyugdíjas kisiparosok 60 146 43 054 39 275 


Forrás: Statisztikai ézet KSH, Budapest, 1978., 143. old. és Statisztikai Évkönyv. KSH. 
Budapest, 1980., 147. old. . 


Mindössze 20 év alatt — amint arról az adatok tanúskodnak — gyakorlati- 
lag a felére csökkent az állami és a szövetkezeti iparvállalatok száma. A kis- 
iparosok vállalkozásai is csaknem hasonló ütemben fogyatkoztak. A vállalatok 
számának nagyarányú csökkenése ebben az időszakban nemcsak az iparra, ha- 
nem a népgazdaság más területeire is jellemző volt. Az 1980. évi központi in- 
tézkedések útját állták a vállalati méretek további , szervetlen? növekedésének, 

az aránytalanság fokozódásának. 1981 végéig a vállalati szerkezet javítása ér- 
dekében 141 új vállalatot hoztak létre és 13 trösztöt, illetve országos nagyválla- 
latot szüntettek meg, az iparban 33 új vállalat létesült. 

A túlzott vállalati koncentráció felszámolásának legközvetlenebb és legkézen- 
fekvőbb útja a , szervetlenül" fejlődő nagyvállalatok, trösztök, a gyengélkedő 
vagy éppen életképtelennek bizonyuló óriásszervezetek felbontása kis- és kö- 
zépvállalatokra. Ez a , feldaraboló" jellegű átszervezés azonban önmagában nem 
elegendő, illetve nem alkalmas arra, hogy vállalati struktúránk bajainak mind- 
egyikét orvosolja. Érdemes ezért itt vázlatosan számba venni mindazt, amire a 
vállalati koncentrációval foglalkozó közgazdasági kutatások ez ügyben már rá- 
mutattak. 


[1] A vállalati nagyság optimuma nem határozható meg egzakt módszerek- 
kel. A vállalatok versenyképessége elsősorban a jól megválasztott funk- 
ciókon és a jól felépített vállalati stratégián múlik. Még azonos termelési pro- 
filú vállalatok között is jelentős nagyságrendbeli eltérések lehetnek. Sokszor 
— a nemzetközi irodalomban számtalan példát találhatunk erre — éppen a vál- 
tozatosság, a különböző karakterű vállalatok jó, mondhatnánk szerencsés kom- 
binációja a nemzetközi versenyképesség , titka". 

A koncentráció túlzott vagy elégtelen voltának a megállapításához nem ad 
elég támpontot, ha összeszámoljuk a bizonyos ismérvek alapján nagynak, köze- 
pesnek és kicsinek tartott vállalatokat. Magukat a megkülönböztetés alapjául 
szolgáló ismérveket is elemeznünk kell. A foglalkoztatott létszám! vagy akár 
az évi termelési érték ismereténél lényegesen fontosabbak, több információt 
nyújtanak az optimális üzemnagyságra vonatkozó számítások. Adott gyártási 
ágakban, adott termékek esetén ugyanis meghatározható, hogy mekkora az a 
minimális kapacitás, amellyel a piacra lehet lépni. A legkisebb hatékony üzem- 
nagyság, az ún. LHÜ értékek kiszámításának alapja a termékek gyártási költ- 
sége. Román Zoltán nem régen megjelent könyvében? gyártási ágra adja 
meg az LHÜ értékeket, s kimutatja: a vizsgált gyártási ágak közül mindössze 
12-ben teszi lehetővé a hazai termelési volumen egynél több üzem hatékony 
működtetését, 17 gyártási ágban pedig egyetlen hatékony üzem sem telepíthető 
hazánkban. Anélkül, hogy az LHÜ értékek alapján kapott eredményt abszoluti- 
zálnánk, megállapítható, hogy nálunk a tényleges termelési koncentráció nem 
mondható túl magasnak. Erre következtethetünk gyártmányszerkezetünk szét- 
forgácsoltságából, a specializáció alacsony fokából is. 

A termelési koncentráció jellemezhető a vállalatok ipartelepeinek segítségé- 
vel is. Közismert, hogy hazánkban a nagyvállalatok többnyire összevonások és 
beolvasztások eredményeként jöttek létre. Ebből következően nagyvállalataink- 
ra a soktelepes elhelyezkedés, a területi szétszórtság jellemző. Ezt mutatja az 
alábbi táblázat. 


Az iparvállalatok számának és az iparvállalati koncentráció néhány jellemzőjének alakulása 


Megnevezés 1960 1970 1980 
Az állami iparvállalatok száma 1368 812 699 
Az ipartelepek száma 6670 5681 4991 
Az egy iparvállalatra jutó telepek száma 49 7 7.1 


Forrás: Statisztikai Évkönyv. KSH, Budapest, 1978., 143. old. és Statisztikai Évkönyv. KSH, 
Budapest, 1980., 147. old. 


1 Egy 3000 fős magyar üzem termelését Nyugat-Európában általában 800—1000 fős üzem 
produkálja. A foglalkoztatott létszám vállalatainkat a valóságosnál nagyobbnak tünteti fel. 
2 §lomán Zoltán: Iparpolitika. Közgazdasági és Jogi Könyvkiadó, 1981. 

Az állami iparvállalatokra jutó telephelyek száma 1960 és 1980 között megkö- 
zelítőleg 50 százalékkal nőtt, miközben a legnagyobb ipartelepek termelése sem 
éri el a legkisebb hatékony üzemnagyságra jellemző értéket.? A nagyvállalatok 
részekre bontása jó módszere lehet a soktelepes létforma megszüntetésének, a 
vállalat és az üzem közelítésének, de a termelés tényleges koncentrációját, a 
hatékonyság növelését több helyütt az üzemméret növelése szolgálhatja. E kö- 
vetkeztetés levonásában az ís bátorít, hogy a kis ipartelepek száma (az ipari 
kistelepek és az iparhoz nem tartozó, de ipari tevékenységet folytató telepek) 
nem mondható alacsonynak. (A mezőgazdasági üzemek 88 százaléka, az építő- 
ipari vállalatok 96 százaléka, a belkereskedelmi szervezeteknek több mint a 
fele csaknem 10 ezer telepen folytat ipari tevékenységet.) 


[2] Nemcsak a vállalati tevékenységet, hanem a vállalat nagyságát is nem- 
zetközi mércével kell mérnünk. Vajon elmondhatjuk-e, hogy nagyválla- 
lataink a nemzetközi porondon is nagynak minősülnek? Aligha. A világpiacon 
a magyar nagyvállalatok sem pénzügyi, sem műszaki paramétereik alapján nem 
tekinthetők igazán nagynak." Aligha vitatható, hogy nemzetközi versenyképes- 
ségünk fenntartásához szükség van olyan eredményesen gazdálkodó nagyvál- 
lalatokra (talán még náluk is nagyobbra!), mint a Rába vagy az Ikarusz. 


[3] A modern nagyvállalatok többsége diverzifikált. A diverzifikált válla- 
latok profilidegen területekre is behatolnak, többágú tevékenységet foly- 
tatnak. Számos esetben kimutatható, hogy a tőkés nagyvállalatok termelésük és 
piacaik , szóródásával" nagymértékben tudták stabilizálni helyzetüket válságos 
viszonyok közepette is.5 Az új körülményekhez való gyors és rugalmas alkal- 
mazkodásuk egyik kulcsa termelésük változatossága, sokrétűsége. A magyar 
nagyvállalatoknak ezzel szemben nem futja racionális diverzifikációra. Nem 
elég nagyok ahhoz, hogy képesek legyenek egyidejűleg több területen is jelen- 
tős erőket mozgósítani a gyártmányfejlesztésre, a piacra való betörésre. Merev 
belső szervezeti felépítésük és irányítási rendszerük is ellenáll aA sokirányú te- 
vékenységnek. 


[4] A vállalati struktúra függ a vállalatok közötti munkamegosztás fejlettsé- 

gétől, a vállalatközi kapcsolatoktól. A jó vállalatközi kapcsolatok integ- 

rációt pótló szerepet tölthetnek be. Annak hiánya viszont a túlzott nagyvállala- 
tiasodást, a vállalati autarkiát táplálja. 


A vállalatközi kapcsolatok hatékonyságának egyik jellemzője, hogy a kis- 
és középvállalatok beépülnek a nagyvállalati struktúrába, és a nagyvállalatok 
is támaszkodhatnak a specializált, korszerű kisüzemekre, a kisüzemek rugal- 
masságára, innovációs tevékenységére. Az iparilag fejlett kis tőkés országok 
nagy részének vállalati struktúrájára is jellemző a nagyvállalatok, a transzna- 
cionális vállalatok túlsúlya f de ezekben az országokban a nagyok mellett je- 
lentős számban működnek kisüzemek és kisvállalkozások. Nálunk a korszerű 


jó V. ö. Román Zoltán: A magyar ipar szervezeti rendszere. Ipargazdasági Szemle, 1978. 9. 

A Forte gyár termelése mindössze 1,3 százaléka a világ 200 legnagyobb vegyipari JÁT Ta: 
jatásak ranglistáján a 44. helyet elfoglaló Estman Kodakénak. Az egész magyar gyógyszer- 
ipar a 3200 legnagyobb gyógyszergyártó cég termelésének mindössze 2,6 százalékát adja. V. Öö. 
Horváth Csongor: A vállalati nagyságról. Közgazdasági Szemle, 1979. 4. sz. 

§ Mint Szabó Katalin írja, ,,... a diverzifikáció fontos lehetőség a monopóliumok számára, 
hogy egyéni növekedésüket, egyéni profitjukat, egyéni stabilitásukat biztosítsák akkor is. 
amikor a növekedés, az egyensúly és profitszerzés kilátásai nemzetgazdasági és világgazdasági 
méretekben nem valami rózsásak". (A tőkés társaságok tevékenységének diverzifikálása. Köz- 
gazdasági Szemle, 1979. 6. sz., 704. old.) 

6 Svájc és Hollandia például gazdasági sikereit nagymértékben néhány óriásvállalat műkö- 
désének köszönheti. Ezek az óriásvállalatok döntő súlyt képviselnek a gazdaság egészében. 
Svájc és Svédország továbbá transznacionális monopóliumai segítségével képes ma export- 
hordozói szerepkört betölteni a gépiparban; s a finomvegyiparban, valamint gyógyszeriparban 
elfoglalt pozícióikat is néhány nagyvállalat , védi" meg. V. ö. Losoncz Miklós: Világgyazdasagi 
illeszkedés a nyugat-európai kis országokban. Közgazdasági Szemle, 1981. 4. sz. 

kisvállalatok hiányát az is növeli, hogy nincs megfelelő nagyvállalati , hát- 
terük". Egy, a gépipari szövetkezetek körében végzett felmérés" éppen arra mu- 
tatott rá, hogy a kisvállalatok az innovátor szerepkörét csak a nagyvállalatokkal 
szorosan együttműködve tudnák betölteni. Az új termék sorsára nézve ugyanis 
döntő, hogy mennyi időt köt le a kikísérletezés és a tömeggyártás közötti sza- 
. kasz. Jelen gyakorlatunkból hiányzik az időnyerés két fő — a nemzetközi te- 
repen jól ismert — módszere: az innovátor alaptőkéjének emelése vagy a nagy- 
vállalat bekapcsolása. ; 

A vállalatok közötti kapcsolatok gyengeségét a szervezeti változtatások ön- 
magukban nem oldják meg. Olyan feltételrendszert kell teremtenünk, amely- 
ben a vállalatok tudnak és kénytelenek törekedni a hosszú távon is jövedelmező 
gazdálkodásra, amely növeli a termelő szervezetek érdekeltségét, fokozza biz- 
tonságérzetüket abban az értelemben, hogy nem kell! tartaniuk jövedelemegyen- 
lősítő, jövedelemlecsapoló intézkedésektől. 


A monopolhelyzet, a verseny és a nagyvállalatok 


Gazdaságunk teljesítőképességét csökkenti, hogy nem eléggé intenzív a haté- 
konyságnövelést serkentő, a termékstruktúra változtatását kikényszerítő ver- 
seny. A konkurrencia hiányát azonban sokan a nagyvállalatok monopolhely- 
zetével kötik össze. A monopólhelyzetet (a nagyvállalatokat) tartják minden 
nTOSSZ", a versenyt (a kisvállalatot) minden .jó" előidézőjének. A monopólium 
és a verseny történelmietlen, mechanikus szembeállítását fedezhetjük fel azok- 
ban az elemzésekben, amelyek a szocialista gazdaság monopóliumainak termé- 
szetrajzát azonosítják a tőkés monopóliumokéval, amelyek idealizálják a ver- 
senyt, a monopóliumot ezzel szemben már-már adminisztratív intézményként 
írják le. Nem szükségtelen tehát a monopolizációs folyamat mögött meghúzódó 
összefüggésekkel, a monopóliumok többszínűségének kimutatásával foglalkozni. 


0 Mely feltételek között szükségszerű a monopolhelyzet kialakulása? Álta- 
lában elfogadott az a tétel, hogy ha az optimális üzemnagyság nagyobb, vagy 
legalább akkora, mint a gyártott termékből gazdaságosan realizálható mennyi- 
ség, akkor elkerülhetetlen a monopóliumok létrejötte. A már említett LHÜ ér- 
tékek és gazdaságunk méretei alapján nyilvánvaló, hogy jó néhány területen 
szükséges és célszerű monopolhelyzetű szervezeteket működtetni. Az iparilag 
fejlett kis országok tapasztalatai is ezt igazolják. Sándor Anna a Shell, a Phi- 
lips, az Unilever, az Akzo és Estel holland nemzetközi nagyvállalatok példájá- 
val támasztja alá, hogy , minél kisebb egy ország, annál nagyobb a vezető vál- 
lalatok súlya az ország gazdaságához mérten". j 


A belső piacon kialakult monopolhelyzet természetesen nem zárja ki a ver- 
senyt. Mint Horváth László írja,9 a , nemzeti keretekben gondolkodás ebben 
az összefüggésben beláthatóan irreális". Közismert, hogy hazánkban a külpiaci 


7 Becsky Róbert—Inzelt Annamária: A mozgékonyság titka. Figyelő, 1981. december 930. 

$ Alfred Eichner az oligopóliumok keletkezésével foglalkozó reprezentációs vizsgálatokra 
épülő gazdaságtörténeti munkájában kimutatta, hogy az amerikai gazdaság történetében meg- 
lehetősen rövid volt az a korszak, amely szabadversenyes viszonyokkal jellemezhető. A ver- 
seny jegyeivel leírható viszonyok még e rövid korszakban is bizonytalanok, erőtlenek voltak. 
E tanulmányában Eichner arra a következtetésre jut, hogy az árak bizonyos mértékű ellen- 
őrzése, befolyásolása — az árverseny tőkeelértektelenítő hatása miatt — nélkülözhetetlen eleme 
a magánvállalkozás fennmaradásának. Azaz, mint írja ,,...az oligopólium nem rendellenes 
jelenség, mint ahogyan a közgazdászok többsége vélekedik, hanem történelmi szükségszerű- 
ség". (V. ő. A. S. Eichner: The Megacorp and Oligopoly. M. E. Sharpe. White Plans, New 
York, 19890.) 

9 Sándor Anna: Egy kis ország nagy nemzetközi vállalatai. Közgazdasági Szemle, 1976. 6. sz. 

10 Horváth László: A szocialista iparvállalatok mérete, tulajdonosi integrációk. Közgazda- 


sági Szemle, 1976. 5. sz.. 

verseny monopóliumot korlátozó hatása nem érvényesül kellően. Ennek objek- 
tív és szubjektív okai egyaránt vannak. Sokáig lebecsültük a külpiaci verseny 
szerepét a nagyvállalati magatartás formálásában, a nagyvállalati monopolpozí- 
ció gyengítésében. Az importversenynek pedig sokszor kemény gazdasági kor- 
látok állták útját. A világpiaci verseny , szorítását" fellazíthatják a gazdaság- 
politikai prioritások, az árrendszer autarkiája is. Az 1980-tól bevezetett ver- 
senyárrendszer — legalábbis az exportáló nagyvállalatok esetében — erősítette 
a világpiaci orientációt. Ez természetesen nem minden vállalatra egyformán ér- 
vényes, és a verseny mértékével, minőségével sem lehetünk még elégedettek. 


8 A verseny elengedhetetlen feltétele a piaci viszonyok kiegyensúlyozott- 
sága, a potenciális kínálat egészséges túlsúlya. Ahol a gazdasági fejlődés adott 
szintjén még nem alakulhatott ki ilyen egyensúly, ahol a hiánygazdálkodás jel- 
lemző, ott a gazdaság a , szívás" állapotában van, azaz a kereslet tartósan meg- 
haladja a kínálatot. Ilyen feltételek között bármely gazdálkodó szervezet mo- 
nopolhelyzetbe kerülhet, tehát a kisvállalatok és a családi vállalkozások is. Az 
1968 óta eltelt időszak történetéből számos példát lehetne említeni arra, hogy a 
kisvállalatok és a kisszövetkezetek jóval inkább élhettek a hiányból fakadó mo- 
nopolhelyzet lehetőségeivel, s jobban felhajthatták az árakat, mint a szigorú ár- 
kötöttségek között működő nagyvállalatok. A nagyvállalatok több esetben ki- 
szolgáltatottjai lettek kicsi, kooperáló partnerüknek. Ismert például a végtermé- 
ket előállító nagyvállalatok függősége egyes kis szériában termelő részegység- 
gyártóktól. 

A monopolhelyzet eszerint elsősorban a hiánnyal, a kereslet és kínálat egyen- 
súlyának olyan megbomlásával függ össze, amelyben a gyárak kivételes pozíciót 
élveznek, kihasználhatják a vevők kiszolgáltatottságát. Ha tehát az egyensúly- 
hiány döntően nem a vállalati struktúra betegségeire vezethető vissza, akkor a 
kisvállalatok (vállalkozások) csak a hiány intenzitását csökkenthetik, de nem 
változtathatják meg a piac jellegét. Nem véletlen, hogy a kisvállalatok ,,kis 
monopólium-palánták világrajöttét is jelentették".! Az új vállalkozások — 
az első tapasztalatok szerint — inkább a , monopolhelyzetek lyukait", a mono- 
polhelyzetekbe való beilleszkedést, nem pedig ,a verseny területeit keresik".£ 


Friss István a gazdaságirányítási reformot értékelő cikkében már jó néhány 
évvel ezelőtt felhívta a figyelmet arra, hogy a monopolhelyzet nem okvetlenül 
tagadja a piaci viszonyokat, és nem kell mindig monopolszervezet ahhoz, hogy 
a gazdasági alanyok monopolisztikus módon viselkedjenek. , Láttuk, hogy a re- 
formra vonatkozó párthatározat szerint az segyes vállalatok monopolhelyzete 
szülte hátrányoks kiküszöbölésére törekedni kell különböző versenyformák biz- 
tosítására. A határozatnak ez a része az eredetileg elképzelt módon nem való- 
sult meg. Tapasztalataink szerint ez nem kizárólag egyes vállalatok monopol- 
helyzetének következménye. A monopóliumok is igyekeznek vevőik kedvébe 
járni, hajlandók esetleg termékeik árát mérsékelni, ha nincs irántuk kereslet, 
de a nem monopolhelyzetben levő vállalatok sem támasztanak egymásnak szá- 
mottevő versenyt, ha — ami a szabály — a piac az eladók piaca, a kínálat lé- 
nyegében nem haladja meg a keresletet, vagy éppen elmarad mögötte."$ 

A hiányból fakadó monopolhelyzet felszámolásának kulcsa tehát végső soron 
a hiány felszámolásában, az egyensúlyi helyzet megteremtésében van. A vál- 
lalati szervezetek decentralizálása ennek értelmében a feszültséget csak enyhít- 
heti, de nem szüntetheti meg. 


11 , Monopoltörpék." Heti Világgazdaság, 1978. március 14. 
12 Práger László: A vállalat és a szabályozás. Figyelő, 1982. április 28. 
13 Friss István: Tíz év gazdasági reform. Valóság, 1978. 7. sz. (Kiemelés a cikk szerzőjétől.) 

6€ A gazdaságirányítás versenyt korlátozó szerepét a szakirodalomban széles 
körben bírálják." E kritikákban erősen kihangsúlyozódott, hogy a nagyválla- 
latok érdekérvényesítési lehetősége gazdasági-politikai súlyuk alapján túlzot- 
tan nagy. Módjuk van — különböző hivatalos és informális csatornákon keresz- 
tül — a gazdaságpolitikai döntések megváltoztatására, a számukra kedvezőbb 
szabályozók ,kialkudására", a mentesítések és támogatások megszerzésére. 
Mindez monopolhelyzetük sajátos érvényesítéseként fogható fel. 


Aligha vitatható, hogy a nagyvállalatok számottevően befolyásolni tudják 
költségvetési kapcsolataikat. A kis- és középvállalatoknál könnyebben jutnak 
különböző jogcímeken ingyenes állami juttatásokhoz, kedvezményes vagy szű- 
kében levő hitelhez, olykor még a hitel visszafizetésének tisztázatlan körül- 
ményei között is. A nagyvállalatok — Kornai János terminológiájával élve — 
költségvetési korlátuk erőteljes fellazításával fékezhetik az elavult struktúra 
felszámolását, segíthetik a kevésbé hatékony vagy veszteséges szervezetek túl- 
élését. 

Az utóbbi évek gazdaságpolitikája azonban számos olyan új elemet hozott, 
amelyek szűkítették a nagyvállalatok , kijárási" lehetőségeit. Megváltozott a 
nagyvállalatok és a gazdaságirányítás kapcsolata. E változásban szerepet ját- 
szott a különböző ipari tárcák összevonása, az Ipari Minisztérium létrejötte, az 
ún. versenyárrendszer bevezetése, mindazok a törekvések, amelyeknek célja 
a gazdaság keresletvezérelt pályára terelése. Ezt az irányzatot erősíti a vállalati 
szervezetek felülvizsgálata, egyes trösztök és nagyvállalatok lebontása és nem 
utolsósorban az új vállalkozási formák létrejötte. 

A nagyvállalatok érdekérvényesítési lehetőségeinek jogos kritikája mellett 
azonban többnyire elhalványul az, hogy a nagyvállalatok önállósága több te- 
kintetben csekélyebb, mint a kisebb termelő szervezeteké. Ez részben szükség- 
szerű. Mint Kozma Ferenc írja: , Nem tudok elképzelni vállalkozó vállalatokat 
vállalkozó bankok és a vállalkozásokat elősegítő, vállalkozó szellemű egységes 
gazdaságpolitika nélkül . . . Eleve lehetetlent kívánunk a vállalatoktól akkor, ha 
vállalkozásra — azaz innovációra, befektetésekre, kockázatvállalásra — szorít- 
juk, de a gazdaságirányító szervek nem vesznek részt aktívan ebben az innová- 
cióban, befektetésben, kockázatvállalásban."$ 

A gazdaságirányítás és a nagyvállalatok viszonyára inkább a kölcsönös füg- 
gés, mintsem az egyoldalú nagyvállalati érdekérvényesítés a jellemző. A mono- 
polisztikus viszonyok sajátos kölcsönviszony jellegére hívja fel a figyelmet In- 
zelt Annamária is. Mint írja, a , monopolisztikus forma a szervezet számára 
nemcsak diktátori, hanem a legteljesebben kiszolgáltatott termelői (például el- 
látási felelősség) funkcióit is létrehozhatja?.!1€ 

Az állami szabályozás egyensúlyfenntartó funkciója a nagyvállalati termelő- 
szervezeteket terheli elsősorban, rájuk vonatkoztatható a gazdaság egyensúlyát 
szolgáló legtöbb kötöttség. Így például a nagyvállalati kör árképzésében sokkal 
inkább érvényesül a korlátozás, mint a kis- és középvállalatok árképzésében. 
Az ipari nagyvállalatoknak 52 százaléka dolgozott 1980-ban kötött árformában, 
a kis- és középvállalatoknál viszont ez az arány 10—12 százalék! Ebből szük- 
ségszerűen következik, hogy a nagyvállalatok ,az átlagosnál nehezebben tud- 


14 Egy-egy központi fejlesztési program során kényszerpályára terelték a vállalatközi vi- 
szonyokat, ezzel szükségszerűen erősítették a vállalatközi kapcsolatok monopoljellegét. A köz- 
uti járműprogramról keszített tanulmányokban például számos példát találnatunk arra, hogy 
a bedolgozó, alkatrészeket gyártó vállalatok szoros irányítása nagymértékben körülhatárolta e 
vállalatok cselekvési lehetőségeit. Az Üjpesti Gépelemgyár licenc alapján gyártott lengés- 
csillapítóját pl. nem engedték nagy sorozatra felfutni és önállóan exportálni. 

15 Kozma Ferenc: Gazdaságpolitikai stílusváltás: mennyiség és minőség. Társadalmi Szemle, 
1981. 6. sz. 

16 Inzelt Annamária: Versenyképesség és az ipari struktúra változása. Közgazdasági és Jogi 
Könyvkjadó, 1981., 263. old. 

ták... áthárítani a begyűrűző költségnövekedést... többnyire az ágazati át- 
lagnak megfelelő vagy annál kisebb áremelést tudtak realizálni".! (Az árak és 
az azokban foglalt jövedelmek így a központi árszabályozás követelményeit is 
regisztrálják.) Az árszabályozás , megkülönböztetései" miatt jelentősen torzul- 
hatnak az árak és a jövedelmek jelzései a hatékonyságról. 

A bér- és keresetszabályozásban bennefoglalt , bérfék", a bérkiáramlás kor- 
látozása szintén egyenlőtlen helyzetbe hozza a vállalatokat a munkaerő meg- 
szerzésében és megtartásában egyaránt. A legjobb nagyvállalatok is csak ne- 
hezen tudnak versenyezni e területen a kisvállalkozásokkal. A kisvállalkozás- 
ban kifizethető béreket és egyéb jövedelmeket ugyanis központi szabályozás 
nem korlátozza. 

Mindezek az összefüggések azt mutatják, hogy a szabályozás oldaláról a 
nagyvállalatokra jelentős stabilizációs terheket rónak. Miközben joggal bírál- 
juk a gazdaságtalan termelés állami finanszírozását 8 ennek konzerváló, fejlő- 
dést gátló hatásait, e stabilizációs terhek miatt a jól működő és versenyképes 
nagyvállalatok sem jutnak gyakran megfelelő forrásokhoz, nem tudnak dinami- 
kusan fejlődni. A vállalati pénzjövedelmek állandó újraelosztása bizonytalan 
helyzetet teremt a nagyvállalati szférán belül is. A nagyvállalatokra is érvényes 
Kornai Jánosnak az a megállapítása, hogy a , vállalat többnyire nem látja előre 
pontosan, mennyit fog elvenni tőle, vagy mennyit juttat neki az állam". 


A vállalatnagyság és a jövedelmezőség 


Számos kutatás hívta fel a figyelmet a vállalatnagyság és jövedelmezőség 
fordított arányosságára. Fenyővári István a már idézett cikkében a miniszté- 
riumi ipar (OKGT nélkül) 381 vállalatának adata alapján? mutatta ki a vál- 
lalatok mérettől függő jövedelmezőségi sorrendjét. 


A jövedelmezőség alakulása vállalatnagyság szerint 1980-ban 
(a minisztériumi iparban) 


Váltalatnagyság" Nyereség Nettó jövedelem 
(átlagértékek) az állóeszközök hbér százalékában 
Kisvállatatok 154 199 
Közepes vótlolatok 112 163 
Nagyvállakatok 7.3 8.8 


s A vállalatnagyság értelmezését lásd a következő táblázatban. 


A vállalatok nagyság szerinti besorolása a létszám és a lekötött eszközök alapján 


Vállalati A foglalkoztatott A lekötött eszközök 
nagyságkategória létszám értéke (bruttó) mFt 
Kisváltolat 0—1000 0— 600 
Közepes vállalat 1001—-5000 601—3000 
Nagyvállalot 5001-tői . 3001 felett 


17 vin ézés István: Vállalatnagyság és jövedelmezőség az iparban. Pénzügyi Szemle, 


. sz. 
18 Kornai János: , Kemény" és , puha" költségvetési korlát. Gazdaság, XIV. évf. 4. sz. 
19 A számba vett vállalatoknál volt az összes ipar bruttó állóeszköz-állományának 90, a 
foglalkoztatott létszámnak 85 százaléka (ezen belül az 58 nagyvállalatnál az állóeszközök 73. 
a létszám 57 százaléka). 

A táblázatból kiolvasható adatok nem vallanak önmagukról. A létező szocia- 

lista gazdaság talaján létrejövő , monopóliumok" ugyanis egészen más árképzési 
magatartásra kényszerülnek, mint a tőkés gazdaság monopóliumai. Jövedelmük 
alakításában messze nem érvényesíthetik úgy sajátos helyzetüket, mint a tőkés 
óriásvállalatok. Ha az ár, a jövedelem, az export, az árfolyam, a fizetési mérleg, 
a vásárlóerő szabályozása szükségszerűen korlátokat állít a vállalati működés 
elé, akkor ezek a korlátok, ezek a korrekciók elsősorban a nagyvállalati jöve- 
delemképződést határolják körül. Ezért az alacsony jövedelmezőség orvoslásá- 
ban a nagyvállalatok , méretre szabása" — ha mégoly fontos is ez — csak 
egyike a szükséges gyógykezeléseknek. 
. A nagyvállalatok alacsony jövedelmezőségének lehetnek olyan, a , nagyválla- 
lati" jellegtől független, de a nagyvállalatokhoz valamilyen módon kötődő okai 
is, mint az acél- vagy az alumíniumipar válsága. Ezért hátra van még annak 
felvázolása, hogy milyen veszteségforrásokat hordoz nagyvállalati struktúránk, 
és milyen — a nagyvállalati szervezettől nagyrészt független, de a nagyválla- 
latoknál megjelenő — más típusú veszteségforrások léteznek. 


Nagyvállalataink alacsonyabb jövedelmezőségének néhány jellegzetes oka 


6€ Az ún. üzemhalmaz jellegű vállalatok tipikus és krónikus problémái is- 
mertek; nehézkessé válik a döntési mechanizmus, a vállalaton belül az irányí- 
tás merev, többnyire direkt módszerekkel történik, felduzzad az adminisztra- 
tív létszám. Fenyővári István említett cikkének adatai mutatják, hogy a nagy- 
vállalatok 100 forint bruttó termelési értékre jutó összes fel nem osztott költ- 
sége, központi irányítási költsége, valamint improduktív (bank- és egyéb) költ- 
ségei jelentős mértékben felülmúlják a kis- és középvállalatok ráfordításait. 

60 Nagyvállalatainkra jellemző a főprofilok elmosódása, a  kényszerdiverzi- 
fikáció. A , vállalatok termelési profiljának a gyártási ágak számában tükröző- 
dő sokszínűsége nem jelenti a foglalkoztatott létszám ennek megfelelő elosztá- 
sát, mivel a főprofilon kívüli tevékenységek többnyire csak kis volumenű (és 
alacsony létszámigényű) gyártást jelentenek."9 A kényszerdiverzifikációt a 
hiányzó kooperációs bázis megteremtése indokolja, és távolról sem jövedelme- 
zőségi megfontolások. Megfigyelhető a háttéripart , pótló", ún. vertikális kény- 
szerdiverzifikáció is. A kényszerdiverzifikáció fő területei: a javító-karbantar- 
tó tevékenység (a vállalatok létszámának mintegy 10—20 százalékát ez kötötte 
le), a főprofilhoz kapcsolódó háttéripari tevékenység, alkatrészgyártás stb. Egy 
1977-es felmérés adatai szerint a KGM-hez tartozó vállalatok 80 százalékának 
volt saját szerszámüzeme. Az üzemek 10 százaléka 35 munkásnál kevesebbet 
foglalkoztatott, 8 csak 11 százalékuk alkalmazott 100 munkásnál többet.?! 
Ugyanez a felmérés arra is rávilágított, hogy egyes termékek gyártása (például 
öntvények, fémszerelvények, műszaki műanyagáruk stb.) a főprofil szerinti ága- 
zatba sorolt vállalatokon kívül további 20—30 vállalathoz települt. Ilyen típusú 
gyártás azonban általában csak gazdaságtalanul valósítható meg. 

8 Nem elhanyagolható azoknak a vállalatoknak a száma, amelyek súlyos 
ballasztként cipelik magukkal korábbi elmaradottságuk következményeit, ala- 
csony jövedelmezőségüket. Sok korszerűtlen vállalatnál — részben tőkeképzési 
mechanizmusunk problémái is jelentkeznek ebben — késett vagy el is maradt a 
rekonstrukció. A rekonstrukció gyakran nem fogta át a vállalati teljes profilt. 
Elavult a vállalati infrastruktúra, aránytalanságok vannak a régi és az új Üze- 


20 Dr. Kristóf Imre: Hogyan tovább az iparszervezettel? Figyelő, 1981. március 11. 
21 Lásd Róth András: Háttéripar. Figyelő, 1978. 19. sz. 

mek között. A korszerűsítés több esetben oly mértékben , kimerítette" a válla- 
latok pénzügyi erőforrásait, oly mértékben megkötötte a vállalat pénzügyi stra- 
tégiáját, hogy az céljával ellentétben — tehetetlenségi tényezővé vált. A nehéz- 
séget fokozta, hogy a vállalatok a rekonstrukciós hitelfelvételkor a nyereség 
megszokott növekedési ütemével számoltak. Mire a hitelek visszafizetésére ke- 
rült sor, a megbecsülttől jelentősen eltérő feltételek (csökkenő termelés, kisebb 
vállalati és a vállalatnál maradó nyereség) közé kerültek. A túlzott rekonst- 
rukciós terhek ráadásul újratermelik az említett vállalati betegséget: a vállalat 
újból lemarad, nem tud fejleszteni, alapvetően változtatni a helyzetén. 

60 Nagyvállalataink veszteségforrásait táplálja a célszerűtlen vidéki ipar- 
telepítés is. Számos esetben ugyanis a vidéki ipartelepítés révén olyan vállala- 
ton belüli kooperációs kapcsolatok alakultak ki, amelyek jelentős többletszál- 
lítási költségekkel jártak, csökkentették a vállalati eredményt, miközben a szak- 
képzetlenebb munkaerő miatt romlott az anyagkihozatal, nőtt az anyagköltség 
és a selejtveszteség. 


Az alacsonyabb jövedelmezőség nem tipikus okairól 


B Több elemzés tanúsága szerint az alacsony jövedelmezőség nem függ az 
ágazati hovatartozástól. Ilyen nagyvállalatok minden ágazatban működnek. 

Az utóbbi időben azonban az ágazati hovatartozás, a termelési profil is 
jelentős szerephez jutott egyes vállalatok alacsony jövedelmezőségűvé válásá- 
ban. Egyik ilyen ok az ún. válságágazatokhoz való tartozás. Közismert, hogy a 
világgazdasági környezet megváltozása, az energiaárak drasztikus növekedése 
mindenekelőtt az olajfeldolgozó ipart (petrolkémiai ipar), az erősen energiaigé- 
nyes termelési ágakat, elsősorban az autóipart, a hajógyártást, valamint az acél- 
ipar jelentős részét (főként a kohászatot) sújtotta. Gazdaságunk számára ezek a 
hatások azért is erőteljesek, mert a recesszió központja Nyugat-Európa, s ezek 
az országok protekcionizmussal is próbálják enyhíteni nehézségeiket. 

A válságágazatokban — éppen nagyvállalataink exporttevékenységének célor- 
szágaiban — jelentős fölös kapacitások alakultak ki. Ez súlyos helyzetbe hozta 
exportáló vállalatainkat. Kohászatunk például az értékesebb termékek export- 
jának fokozása, a külkereskedelmi munka javítása, az önköltség csökkentése 
ellenére sem tudta ellensúlyozni az eladási árak csökkenését. Ugyanez vonat- 
kozik a műanyagipari alapanyagok, például a PVC gyártására is. 1980-ban ko- 
hászati termékek és a PVC értékesítésével 590 millió dollár árbevételt értünk 
el, 1981-ben viszont az árbevétel már 130 millió dollárral, azaz 22 százalékkal 
volt kevesebb. Az értékesített árumennyiség is csökkent 8—10 százalékkal, mi- 
közben jelentős árveszteséget szenvedtünk el. Az iparcikkek kivitelében a vál- 
ságágazatok, valamint a recesszió által tartósan érintett ágazatok hazánkban 
40—50 százalékban részesednek. Következményei vállalati szinten is jelentősek. 
Az alacsony jövedelmezőségű vállalatok között nem kevés az olyan sem, ame- 
lyet elhúzódó recesszió sújt. Ilyen például a könnyűipar. 

B Külön kell megvizsgálnunk a kitermelőipari, valamint az élelmiszeripari 
nagyvállalatok alacsony jövedelmezőségének okait. A bányászatban az alacsony 
jövedelmezőséget az ágazat népgazdaságban betöltött különleges szerepe, az el- 
látás elsődlegessége indokolhatja. A bányászatban tevékenykedő vállalatok kö- 
zelebb állnak az ún. közüzemi típusú vállalatokhoz, mint a nyereségorientált, 
vállalkozó típusúakhoz. Az élelmiszeripari vállalatok alacsony jövedelmezősé- 
gének elemzésekor nem hanyagolható el ennek az ágazatnak különleges hely- 
zete. Az élelmiszer-iparág a mezőgazdasági termeléstől függ, annak hozamaitól, 

költségeitől. A termelés szezonális. Az árak — a fogyasztói árak hatósági sza- 
bályozása miatt —, ha nem ís kötöttek, de gyakorlatilag jóval , kötöttebbek", 
mint más ágazatokban. Az élelmiszeripar költségeit rohamosan növelte a higié- 
niai és a környezetvédelmi előírások szigorodása. 

Az élelmiszeripari nagyvállalatok alacsony jövedelmezőségéhez tehát nagy- 
mértékben hozzájrultak ennek az ágazatnak a sajátosságai. Ha mindehhez hoz- 
zátesszük, hogy a nagyvállalatok 42 százaléka (a bruttó termelési értékek alap- 
ján) az élelmiszeriparban működik, 3 azonnal szembetűnő, hogy mennyire fél- 
revezethet az a nagyvállalati statisztika, amely nem bontja a nagyvállalatok 
csoportját, amely válságágazatokat ugyanúgy tartalmaz, mint különleges , stá- 
tuszú" ágazatokat (amilyen a bányászat, az élelmiszeripar). Torzít tehát minden 
olyan elemzés, amely a nagyvállalati kört egyértelműen összekapcsolja a válla- 
lati nyereség magasabb támogatástartalmával.8 

Mindezek tükrében már másként vetődik fel a támogatások és a nagyválla- 
latok összefüggése. A Pénzügyi Kutató adatai szerint 1981-ben a támogatások 
31 százaléka a külkereskedelemhez kapcsolódik, 41 százaléka a lakossági fo- 
gyasztás támogatása, s 28 százalék zömmel a mezőgazdasági célú termelői ár- 
kiegészítések és egyéb támogatások aránya. (Ezek az adatok természetesen gyen- 
ge, rosszul működő vállalatokat is takarnak.) 

Támogatási rendszerünk gazdaságpolitikánk függvénye. A támogatásnyúj- 
tás íránya (nem mértéke) egyértelműen utal a gazdaságpolitikai prioritásokra. 
Ilyen helyzetben nehéz szétválasztani a támogatásokat úgy, hogy abból hol és 
mennyi az, ami gazdaságtalan termelést finanszíroz, és hol és mennyi az, ami a 
gazdaságpolitikai prioritásokat érvényesítő jövedelem-átcsoportosításnak mi- 
nősül. A nehézségek hangsúlyozásával nem akarom kétségbe vonni, hogy a nye- 
reségek jelenlegi támogatástartalma már messze meghaladja azt a mértéket, 
ameddig a támogatások jövedelem-átcsoportosító hatása még ésszerű lehet. Ha 
a vállalati nyereségek jelentős része költségvetési támogatás, ebből szükeségsze- 
rűen következik az is, hogy a költségvetés, amennyire és ahol csak lehet, igyek- 
szik elvonni a nyereséget, hogy gyarapítsa saját bevételeit. A támogatások ek- 
kor már paradox hatásúak. Nem dinamizálják, de konzerválják a gazdaságot. 

A vállalati struktúra javítását szolgáló teendők nem egyirányúak, nem egy- 
típusúak. Sok gondot okozott és okoz feltehetőleg továbbra is a túlzott vállalati 
koncentráció, nehéz feladat a vállalati struktúra aránytalanságainak felszámo- 
lása, az ésszerűtlenül létrehozott trösztök és nagyvállalatok lebontása. Ezen 
gondjaink közepette sem szabad azonban" megfeledkeznünk azokról a halaszt- 
hatatlan teendőkről, amelyek szükségesek ahhoz, hogy a nagyvállalatok igazi 
vállalkozásokká váljanak, felgyorsuljon a termelési koncentráció és specializá- 
ció, a kényszerdiverzifikációt racionális diverzifikáció váltsa fel, a kis- és közép- 
üzemek szervesen épüljenek be a vállalati struktúrába. 

A vállalati szervezet a gazdaság élő organizmusának része. A nagyvállala- 
tok — akárcsak a gazdaság bármely más szervezete — nem ragadhatók ki a 
szocialista gazdaság egésze működésének törvényszerűségei alól. Éppen ezért 
megalapozatlan egyedül a nagyvállalatokat okolni jelenlegi gazdasági nehézsé- 
geinkért. A nagyvállalatok helyzetét differenciálatlanul és makrogazdasági hát- 
tér nélkül tárgyaló fejtegetések Íróit, a nagyvá!lalatellenességet ugyanúgy , ideo- 
logikus" szándék mozgatja, mint a nagyvállalat ,bajnokait", akik azon igye- 
keznek, hogy saját vállalataik ügyes-bajos dolgait , nagyvállalati", sőt , össznépi" 
ügyként ismertessék el. 


223 Fenyővári István: 1. m. Az adat 1980-as, azóta a helyzet a trösztök megbontásával változott, 
33 Az 1980-as adatok szerint az egész ípar az élelmiszeripar nélkül, mintegy fele annyi 
támogatást kapott, mint a mezőgazdaság és az élelmiszeripar együttvéve. 


TOKODY GYULA: 


Politikai konzervativizmus, fasizmus, 
nemzetiszocializmus 


Amióta a nemzetiszocialista vezetők magukhoz ragadták a hatalmat Német- 
országban — tehát kereken 50 év óta —, politikusok, teoretikusok, történészek, 
a témával foglalkozó visszaemlékezések, tanulmányok, újságcikkek, vagy rádió-, 
illetve televízióriportok egyaránt beleütköznek abba a kérdésbe, hogy miként 
kerülhetett sor erre a drámai fordulatra, amely a világtörténelem legvéresebb, 
legembertelenebb háborújának kiindulópontjává vált. És éppen Németország- 
ban, amely ugyan a polgári demokratikus hagyományok terén szegényebb volt, 
mint — mondjuk — Anglia vagy Franciaország, de amelyben a 19. század utol- 
só harmadától a legszervezettebb volt a munkásosztály a világon, s még 1917 
után is a nemzetközi munkásmozgalom élvonalában haladt, a tőkés országoknak 
akár szociáldemokrata, akár kommunista mozgalmait tekintjük. 

A kérdés sokoldalú megválaszolására egyetlen tanulmány szűkös keretei nem 
adnak lehetőséget, meg kell tehát elégednünk néhány gondolat, illetve össze- 
függés felvetésével. 

A hangsúlyt ezúttal nem annak az általánosan ismert táragatásaált a bemu- 
tatására helyezzük, amelyet a német finánctőke nyújtott Hitler pártjának. Két- 
ségtelen persze, hogy a nemzetiszocializmus átütő sikereíre és győzelmére e tá- 
mogatás nélkül nem kerülhetett volna sor. De az anyagi támogatás elnyerésé- 
hez már országos politikai eredményekre volt szükség, így annak méretei igazán 
jelentőssé csak 1929—30-tól váltak. A márkamilliók tették lehetővé a pártappa- 
rátus kiépítését, működtetését, a több százezres taglétszámú SA fenntartását és 
az egész birodalmat lázban tartó propagandakampányok megszervezését, de ön- 
magukban nem adnak magyarázatot az anyagi befektetések politikai hatékony- 
ságára. 

Természetesen nem arról van szó, hogy nyíltan vagy burkoltan kétségbe von- 
juk az ismert dimitrovi megállapítás lényegét, azt tudniillik, hogy a fasizmus 
— különösen Németországban — a finánctőke legreakciósabb köreinek érde- 
keit képviselte, politikai rendszere e körök terrocista diktatúráját juttatta ér- 
vényre a fasiszta pártok és vezéreik közvetítésével. Ám a fasizmus elburjánzá- 
sa, kibontakozása, még inkább uralomra jutása egyetlen országban sem lenne 
megmagyarázható anélkül a hosszú ideológiai előkészítés és a két világháború 
közötti aktív politikai támogatás nélkül, amelyet a politikai konzervativizmus 
nyújtott számára. Ez még Németországra is vonatkozik, ahol pedig a fasizmus, 
pontosabban a nemzetiszocializmus a nagyarányú tömegtámogatás révén olyan 


Elhangzott , A fasizmus néhány időszerű ideológiai kérdése" címmel 1983. február 23—24-én 

szervezeti erőre tett szert, amely nemcsak a munkásmozgalommal, a liberaliz- 
mussal és a demokratizmussal való erőszakos leszámolást tette lehetővé (ez 
Olaszországban és részben Magyarországon is sikerült), hanem a hagyományos 
konzervatív irányzatok szervezeti felszámolását és beolvasztását is. 


A politikai konzervativizmus jó száz esztendővel megelőzte a fasizmus fellé- 
pését. Ha a rendszerbe foglalás kedvéért leegyszerűsítjük a 19. századi Európa 
rendkívül tarka politikai képét, és figyelmen kívül hagyjuk, hogy a sokféle 
irányzat gyakran alig határolható el egymástól, s legalább ily gyakran a közös 
gyökér ellenére ígen lényeges különbségek vannak közöttük, akkor három alap- 
vető politikai és eszmei áramlatot nevezhetünk meg: a liberalizmust, a konzer- 
vativizmust és a szocializmust. Az első — mint általában ismeretes — a feltö- 
rekvő, majd a hatalomra került vagy a hatalomban részesülő burzsoázia, a má- 
sodik a vele szemben feudális privilégiumaiért harcoló, később azonban a tő- 
kés viszonyokhoz alkalmazkodó nagybirtokosság érdekeit fejezte ki eredeti- 
leg, a harmadik pedig a mindkettővel szemben álló, jogaiért, társadalmi és po- 
litikai emancipációjáért küzdő munkásosztályét. 


A konzervatívizmus általános jellemvonásai között különösen szembetűnő 
volt kezdettől fogva a forradalomellenesség, és ennek látszólagos ellentéteként 
a tőkés társadalom változásaihoz való alkalmazkodóképesség. Az utóbbi gyak- 
ran súlyos konfliktusokat és ellentmondásokat szült, de végül is — két évszá- 
zadon át mindmáig — ez tette lehetővé fennmaradását. Az előbbi, az ellenforra- 
dalmiság viszont társadalmi funkciójából és létrejöttének történelmi körülmé- 
nyeiből következett, hiszen az 1789-es nagy francia forradalomra való ellensé- 
ges reagálás során alakult politikai és eszmei áramlattá, pártirányzattá pedig 
— legalábbis Németországban, pontosabban az akkori Poroszországban, de rész- 
ben a katolikus dél-német államokban is — az 1848-as forradalom elleni harc 
során vált. : 


A 19. század második felében — s ez sok tekintetben a későbbi korszakokra 
vonatkozóan is érvényes maradt — a politikai konzervativizmus egységes tar- 
talom nélküli, szervezetileg laza, többnyire a polgári pártok jobbszárnyán el- 
helyezkedő, egymással is vitában álló csoportok gyűjtőfogalma volt. Ezeket ál- 
talában a nagybirtokos érdekek képviselete (a pénz- és kereskedelmi tőke, ki- 
sebb részben az ipari tőke érdekeivel szemben) a monarchizmus, a parlamenti 
demokrácia elvetése vagy kiszélesítésének gátlása, a liberális, a demokrata, 
még inkább a szociáldemokrata eszmék és törekvések elvetése fűzött össze, bár 
országonként lényeges eltérések is voltak közöttük. 


A 19. század e három nagy politikai és eszmei áramlata, a liberalizmus, a 
konzervativizmus és a szocializmus a,20. század elejére lényeges változásokon 
ment át. A nagy francia polgári forradalom , szabadság, egyenlőség, testvériség" 
eszméje, amely a munkásmozgalom értelmezésében eljutott a kizsákmányolás- 
tól való megszabadulásnak, a szociális egyenlőtlenségek felszámolásának és a 
munkásság internacionalista testvériségének gondolatáig, a hagyományos libe- 
ralizmus számára elfogadhatatlanná vagy egyszerűen üres, semmitmondó jel- 
szóvá lett. A liberális elveit egykor büszkén valló burzsoázia a marxizmus sza- 
badság- és egyenlőségeszméjével nem tudott mást szembeállítani, mint az is- 
tentől elrendelt, vagy éppen fajilag determinált emberi egyenlőtlenség konzer- 
vatív koncepcióját; a társadalomban és a politikai hatalomban meglevő különb- 
ségek ebből következő természetes és megváltozhatatlan voltát, más szóval a 

száz évvel korábban éppen vele szemben kialakított reakciós ideológia moder- 
nizált variánsát. 

A liberalizmus bomlását kiteljesítette balszárnyának önállósulása, a munkás- 
mozgalomhoz való közeledése, sőt sok esetben egybeolvadása. E folyamat ösz- 
szefonódott a munkásmozgalom irányzatokra bomlásával, befolyásolta azt, erő- 
sítette az opportunizmust és a reformizmust, miközben az ellene folyó harc 80- 
rán egyre erőteljesebbé váltak a forradalmi munkásmozgalom kontúrjai is. 


Talán felesleges utalnom arra, hogy mindeme folyamatok mögött a kapitalis- 
ta társadalom struktúrájának gyökeres átalakulása, az imperializmus létrejöt- 
te, a nagytőkés és nagybirtokos érdekek összemosódása, a munkásosztály hatal- 
mi-politikai súlyának rendkívüli megnövekedése, nem utolsósorban pedig a 
számszerűleg igen jelentős, érdekeiket tekintve azonban megosztott középréte- 
gek gazdasági és társadalmi kiúttalansága húzódott meg. 

Természetesen a politikai konzervativizmust sem hagyták érintetlenül a nagy 
társadalmi átrendeződések. A századforduló táján Európa-szerte egy ún. neo- 
konzervatív irányzat lépett fel, amely népi bázist keresett, s új ideológiai és 
politikai nézeteket ígérve, voltaképpen a szélsőjobboldali radikalizmus és a né- 
zeteiben, módszereiben egyaránt mérsékeltebb keresztényszociális mozgalom 
párhuzamos fellépésében nyilvánult meg. Németországban ekkor került a fi- 
gyelem központjába az antiszemitizmus, a német kultúr-, sőt faji fölényre épí- 
tett nagyhatalmi sovinizmus, illetve az ún. völkisch és a pángermán irányzat. 
Ausztria osztrák tartományaiban hasonló ideológiai változások és politikai szer- 
vezetek jöttek létre, s a szélsőjobboldali radikalizmus első jelei a magyar poli- 
tikai életben is megfigyelhetők voltak. Hatalmi-politikai szempontból azonban 
ekkor még nagyobb jelentősége volt a keresztényszociális mozgalomnak, arnely 
Németországban főleg a keresztény szakszervezetek fellépésében, Ausztriában a 
politikai katolicízmus vezető pártirányzattá válásában, Magyarországon pedig 
Prohászka Ottokár, még inkább Giesswein Sándor katolikus újkonzervativiz- 
musában jelentkezett. . 

Az első világháború kimenetele, különösen pedig a háborút követő forradal- 
mak gyökeresen új helyzetet teremtettek a politikai konzervativizmus számára 
is. A fő kérdés Németországban, Ausztriában és Magyarországon egyaránt az 
volt, hogy képes-e, hajlandó-e a forradalmak következtében létrejött polgári 
demokráciához alkalmazkodni, annak egyik konstruktív támaszává lenni, vagy 
ellene fordulva megdöntésére törekszik-e. Képes-e, hajlandó-e tehát olyan for- 
dulatot végrehajtani, mint amilyen Angliában, Franciaországban és más Dpoliti- 
kailag fejlettebb nyugat-európai országban hosszabb történelmi fejlődés ered- 
ményeként már a 19. században végbement? 


A porosz— német konzervativizmus fő erői röviddel az 1918 novemberi forra- 
dalom győzelme után újjászerveződtek, 1919 januárjában pedig — ha nem is 
átütő, de mindenképpen figyelemre méltó — eredményeket értek el a nemzet- 
gyűlési választásokon, noha a polgári demokratikus irányzatokkal szemben lé- 
nyegesen alulmaradtak. Elsősorban a Német Konzervatív Párt utódaként fel- 
lépő, szélsőségesen jobboldali Német Nemzeti Néppárt (Deutschnationale 
Volkspartei), kisebb részben az egykori jobboldali liberálisokat és szabad kon- 
zervatívokat tömörítő Német Néppárt (Deutsche Volkspartei) megjelenésére és 
növekvő aktivitására kell gondolnunk. A tényleges hatalmi-politikai befolyás 
megítéléséhez azonban figyelembe kell vennünk a porosz— német konzervati- 
vizmus hagyományos bázisának, illetve támaszának számító állami és közigaz- 
TÉS apparátus viszonylagos szilárdságát és a hadsereg részleges reorganizá- 

sát is. 

Az 1918—19-es polgári forradalmi átalakulás hónapjaiban az egész ország 
belpolitikai erőviszonyainak további alakulására is kiható kérdés volt az, hogy 
milyen mértékű lesz a hagyományos szembeállás a munkásmozgalom legerő- 
sebb irányzata, egyúttal az 1919 januári nemzetgyűlési választásokon messze el- 
ső helyre került ún. többségi Szociáldemokrata Párt és a politikai konzervati- 
vizmust képviselő főbb erők között. A proletárforradalom veszélyének elhárí- 
tása és az ország antant általi esetleges megszállásának megelőzése céljából a 
szociáldemokrata vezetők már 1918 novemberében együttműködésre léptek a 
hadsereg vezérkarával és az állami tisztviselőkkel, s e két veszéllyel szemben 
mindkét fél a későbbiek során is számíthatott a másik lojalitására. Ez egyfelől 
természetesen korlátozó hatással volt egymás elleni harcuk hevességére: a szo- 
ciáldemokrata-ellenesség terén a tradicionális konzervatív csoportok nem me- 
hettek olyan messzire, mint a völkischek, a pángermánok vagy éppen a nem- 
zetiszocialisták. Másfelől viszont a kényszerű egymásrautaltság nyitva tartotta 
az együttműködés lehetőségét, tulajdonképpen tehát annak a lehetőségét, hogy 
a porosz—német konzervativizmus az 1918 előttihez képest némileg átalakított 
programmal és , népi irányba" módosított társadalmi bázissal beilleszthető lesz 
a polgári demokrácia rendszerébe. 

Ezzel párhuzamosan azonban végbement egy lényegét tekintve ellentétes tar- 
talmú folyamat is. A politikai konzervativizmus mindhárom irányzata (az arisz- 
tokratikus, a völkisch és a keresztényszociális irányzat) az életbenmaradás biz- 
tosítása érdekében 1918—19 forradalmi hónapjaiban — nézeteltéréseik ellené- 
re — még szervezetileg is együttműködött. A politikai nyitás a Német Nemzeti 
Néppárt részéről azonban társadalmilag a kis- és középpolgári rétegek érdekei- 
nek a részbeni felkarolását igényelte, ami viszont több területen ellentmondás- 
ban volt az eredeti nagybirtokos-nagytőkés, gazdagparaszti érdekek érvényre 
juttatásával. Ez az ellentmondás a szociális politika területén korlátok közé 
szorította a politikai konzervativizmus vezető pártjának mozgási lehetőségét, 
hozzájárult mind a radikális, mind pedig a keresztényszociális csoportok kü- 
lönállásához, majd részbeni kiválásához, de újabb radikális szervezetek önálló 
fellépéséhez is. ) 

Az irányzatok közötti harc légkörében született meg a nemzetiszocializmus. 
És bár a bábák között a tradícionális konzervativizmushoz ezer szállal kapcsoló- 
dó antiszemita-völkisch csoportoknak meghatározó, a jövőt szervezetileg is, 
ideológiailag is kijelölő szerepük volt, az új párt szinte már indulása pillana- 
tától kezdve meghaladta a politikai célok és ideológiai megindoklásuk terén ís 
azt a miliőt, amely kítermelte. 


Talán nem felesleges arra is utalni, hogy a vázolt politikai mozgás, a szélső- 
jobboldali radikalizmus erősödése összefüggött a középrétegek közéleti aktivi- 
tásának rendkívüli megnövekedésével is. Nem elegendő tehát az okokat csakis 
a munkásmozgalom fellendülésében keresni. Az aktivitás ösztönzője viszont 
egyfelől e rétegek egzisztenciális helyzetének bizonytalanná válása, másfelől 
az a körülmény volt, hogy mivel a hagyományos uralkodó körök a tsászárság 
bukása következtében elvesztették politikai hatalmukat vagy legalábbis annak 
egy részét, a politikai mobilitás, a feltörekvés lehetősége kiszélesült az alsóbb 
társadalmi rétegek számára. A létbizonytalanság és a politikai vákuum a forra- 
dalom hónapjaiban a középrétegek nagyobb részét a polgári demokrácia felé 
orientálta. Ennek egyik szembetűnő kifejeződése volt a Német Demokrata Párt 
meglepő választási sikere 1919 januárjában. A tőkés rendszer konszolidálódá- 
sának elhúzódása és a versailles-i békeszerződés elleni tiltakozás viszont egyre 

inkább a jobboldali radikalizmus irányába tolta el e társadalmilag és politikai- 
lag egyaránt bizonytalan helyzetben levő rétegeket. 


Talán helyénvaló arra is utalni, hogy hazánkban az első világháborút köve- 
tően sok tekintetben a németországihoz hasonló változások mentek végbe. S 
ez nem csupán a középrétegek megnövekedett szerepére vonatkozik, hanem a 
politikai konzervativizmus általános hatalmi helyzetére, sőt az ebből követ- 
kező politikai és ideológiai törekvésekre is. De Magyarországon az 1918-as pol- 
gári demokratikus forradalom és az Osztrák— Magyar Monarchia összeomlása 
következtében a volt uralkodó osztályok politikai dezorganizáltsága nagyobb 
méreteket öltött, mint Németországban. Mások voltak a történelmi előzmé- 
nyek is, s a gazdasági és hatalmi érdekellentétek mellett, amelyek különös éles- 
séggel jelentkeztek a nagybiírtokosság és az ipari-kereskedelmi burzsoázia kö- 
. zött, hazánkban az uralkodó köröket megosztó tényező volt a nemzeti kérdés, 
főleg a Habsburg-uralomnak, Bécs politikájának eltérő megítélése is. 

Más volt az egyházak szerepe is. Magyarországon a katdicizmus közismerten 
erősebb hatalmi pozíciókkal rendelkezett, mint a protestantizmus, pontosabban 
a kálvinizmus, s a magyar (és az osztrák) arisztokrácia, valamint a bécsi udvar 
a katolikus klérussal fonódott össze, ellentétben a főleg protestáns bázisra tá- 
maszkodó porosz—német arisztokráciával és a Hohenzollern-házzal. A politikai 
katolicizmus aktivitása és tömegbefolyása hazánkban mégis gyengébb volt, mint 
Németországban és sokkal gyengébb, mint Ausztriában. A számos magyaráza- 
tot adó ok közül ezúttal csupán a politikai katolicizmus és a nemzeti kérdés 
összefüggését, valamint a magyar parasztság elzárkózó magatartását emelném 
ki. 

Németországban a politikai katolicizmus a porosz uralommal és a poroszosí- 
tási törekvésekkel szemben a dél- és nyugat-német államokra — főleg Bajor- 
országra — támaszkodva és a történelmi hagyományokat követve egyfajta 
, nemzeti" ellenzéki szerepet tudott eljátszani. Ausztriában szociális propagan- 
dája segítségével viszonylag széles paraszti és városi kispolgári rétegeket tudott 
mozgósítani a Habsburg-birodalom fenntartása mellett, hallgatólagos érdekkap- 
csolatot teremtve ily módon az uralkodó körökkel (különösen Ferenc Ferdi- 
nánd körével). Magyarországon tömegeket mozgósító nemzeti tartalma — az 
említett érdekösszefonódás és hatékony történelmi hagyományok hiánya 
miatt — nem volt. 

Ami pedig a másik kérdést illeti, talán elég arra az ismert körülményre utal- 
ni, hogy a magyar faluban a szociális ellentétek jóval nagyobbak voltak, mint 
a másik két országban; a katolikus egyház maga is hatalmas földbirtokokkal 
rendelkezvén, hozzájárult az ellentétekhez; a munkásmozgalom befolyása a ma- 
gyar falvakban erősebb volt, mint Ausztriában vagy akár Németországban, s 
az utábbi országok parasztságától eltérően a magyar parasztság jelentős saját 
politikai mozgalmakat volt képes létrehozni. Végül a magyar falusi lakosság 
nagy tömegei — főleg a Tiszántúlon és a Duna-Tisza közén — kálvinisták vol- 
tak, s ez is korlátok közé szorította a politikai katolicizmus szervezkedési lehe- 
tőségeit a magyar paraszti tömegek között. 

Mindamellett az ellenforradalmi-konzervatív erők szervezkedése hazánkban 
is már a polgári demokratikus forradalom idején megkezdődött. Ám nem volt 
erős szervezeti bázisuk, sem pedig komoly propagandisztikus hatásuk. Ekkor 
még ellenfornadalmi hadsereget sem tudtak szervezni, miközben Németország- 
ban 1919 elejétől már eredményesen operáltak a szabadcsapatok, Ausztriában 

pedig zászlót bontott a Heimwehbr. A magyar szociáldemokráciával sem alakul- 
hatott ki egy németországihoz hasonló együttműködés. Ez nemcsak a hazai kon- 
zervatív ellenforradalmi erők különös merevségével, ebből következő elzárkó- 
zásával és politikai gyengeségével függött össze, hanem elsősorban azzal, hogy 
a magyar szociáldemokrácián belül — a némettől és részben az osztráktól el- 
térően — a szóbanforgó időszakban a centristák és a baloldaliak voltak fö- 
lényben. Továbbá: a már 1918 novemberében megszerveződött kommunista párt 
létrejöttét hazánkban nem követte törés vagy visszaesés — mint Németország- 
ban —, hanem befolyása gyorsan növekedett. Így nálunk még lehetőségként 
sem merülhetett fel az amorf állapotban levő politikai konzervativizmus beil- 
leszkedése a polgári demokrácia rendszerébe. A Magyar Tanácsköztársaság győ- 
zelme pedig átmenetileg még magát a polgári demokratikus rendszert is fel- 
számolta, s Így a konzervativizmus politikai szerepvállalása egy időre teljes 
mértékben kilátástalanná vált. 

A politikai konzervativizmus Magyarországon tehát mélyebb krízist élt át, 
mint Németországban vagy Ausztriában, s a hagyományos értelemben már- 
csak emiatt sem születhetett újjá. A közvetlen kontinuitáshoz — Németország- 
tól vagy Ausztriától eltérően — a szervezeti keretek is hiányoztak. Ennél azon- 
ban jóval nagyobb jelentősége volt a magyar arisztokrácia politikai kiúttalansá- 
gának. S ezt nem csupán a forradalmak váltották ki, hanem az is, hogy a ma- 
gyar konzervatív vezető körök korábbi kiállása az Osztrák—Magyar Monarchia 
fenntartása mellett (és 1918 utáni megosztottsága a Habsburg-ház restaurációjá- 
nak kérdésében) továbbra sem tette lehetővé számukra a nemzeti gondolat meg- 
győző képviseletét. Nem tudtak tehát olyan fordulatot végrehajtani, amelyet 
ebben a kérdésben a porosz junkerek már az 1871-es birodalomalapítást köve- 
tően megtettek, s amelyre a Habsburg-birodalomban — az ott érvényre jutott 
osztrák hegemónia miatt — az osztrák arisztokráciának 1918-ig tulajdonképpen 
nem volt szüksége. 

Ily módon, mivel a forradalmak során — és főleg után — a hatalom újjá- 
szervezésében a magyar arisztokrácia körei szociális és nemzeti okokból egy- 
aránt csak alárendelten vehettek részt, a középrétegek mozgási lehetősége fel- 
tehetően nagyobb volt, mint Németországban. A politikai konzervativizmus, 
majd — az ellenforradalom győzelme után — az egész politikai rendszer fő tár- 
sadalmi bázisává a dzsentri középosztály vált, annál is inkább, mert e réteg 
közéleti aktivitása sajátos okok folytán különös mértékben megnőtt. Figyelem- 
be kell vennünk például, hogy Magyarországon a középrétegek egzisztenciája 
nem csupán a forradalmak következtében vált ingataggá, mint ahogy Német- 
országban, hanem a forradalmi háború, a román megszállás, főképpen pedig an- 
nak következtében is, hogy a németországinál sokkal nagyobb területveszte- 
ségek — Ausztriához hasonlóan — együtt jártak a régi állami közigazgatási 
apparátus érintett részének az összeomlásával. 

Tekintettel arra, hogy a politikai konzervativizmus megszerveződésének ha- 
zánkban alapfeltétele volt a Magyar Tanácsköztársaság megdöntése, s a szer- 
veződés összefonódott a forradalom elleni fegyveres harccal, az ideológiai-poli- 
tikai nézetekben, még inkább a mindennapi gyakorlatban már a rendszer szü- 
letésekor szerepet — sőt ekkor kifejezetten domináns szerepet — kaptak a fa- 
siszta vonások: a kommunizmus, sőt általában a baloldaliság felszámolását cél- 
zó terrorizmus és a neokonzervativizmusban már korábban is meglevő, új 
szemita tartalmú fajgyűlölet. 


A proletárdiktatúra vérbefojtása és az azt követő fehér terror után azonban 
— mint ismeretes — a belső osztály-erőviszonyok új egyensúlya alapján hatalmi- 
politikai konszolidáció ment végbe. Ily módon pedig lehetővé vált — a nemzet- 

közi várakozásoknak ís eleget téve — egy korlátozott parlamenti rendszer be- 
vezetése, a politikai konzervativizmus egyik alapgondolatának, a királyságnak 
elvi fenntartása és a kormányzói jogkör által biztosított tekintélyuralmi szisz- 
téma gyakorlata mellett. A fasizálódási folyamatnak különösen a harmincas 
években bekövetkezett erősödése ellenére e korlátozott parlamentáris rendszer 
egészen 1944. március 19-ig fennállt, némi működési lehetőséget nyújtva — a 
második világháborús évek Európájának sajátos kuriózumaként — még a szo- 
ciáldemokrata munkásmozgalom számára is. 

Mivel az 1919 után kialakult osztály- és hatalmi erőviszonyok a lényeget te- 
kintve az egész korszakban szilárdnak bizonyultak, a politikai rendszer átala- 
kítására a parlamentáris keretek önmagukban véve nem nyújtottak lehetőséget; 
ilyen fordulatra — bal- és jobboldali értelemben egyaránt — csupán a nemzet- 
közi helyzet gyökeres megváltozása, közvetlen külső beavatkozás esetén ke- 
rülhetett sor. Mint ismeretes, a totális fasiszta rendszer bevezetésére törekvő 
irányzatok — a nyilasoktól a volksbundistákig — csak német segítség esetén 
számíthattak a hatalom átvételére. Viszonylagos gyengeségük arra mutatott, 
hogy a fasiszta nézetekkel és módszerekkel operáló magyar politikai rendszer 
érvényre tudta juttatni az uralkodó osztályok, közelebbről a nagybirtokosok és 
nagytőkések közös ellenforradalmi, antidemokratikus hatalmi-politikai érde- 
keit; mindvégig befolyása alatt tudta tartani a középrétegek legnagyobb részét, 
és képes volt állandósítani a forradalmi, valamint a polgári demokratikus erők 
bénultságát. Ezért — ellentétben Németországgal — a politikai konzervativiz- 
musnak mint egésznek hazánkban nem lehetett célja a rendszer felszámolása. 
Alapvető érdeke éppen a hatalom megtartása és erősítése volt, s egyes csoport- 
jai között is csupán a hatalomban való nagyobb részesedésért folyt a küzdelem. 

A szélsőjobboldali radikalizmusba fordulása mellett a magyar politikai kon- 
zervativizmusnak éppen ez az egyeduralma teszi indokolttá, hogy a két világ- 
háború közötti rendszert fasiszta jellegűnek vagy típusúnak nevezzük. De a 
rendszer — a nyilas uralam néhány hónapját kívéve — nem öltött totális for- 
mát, s nem csupán azért, mert a parlament korlátozott jogkörrel és a többpárt- 
rendszer bizonyos mértékű érvényesülése mellett fennmaradt, hanem azért is, 
mert, mint látni fogjuk, a nemzetiszocializmussal ideológiailag sem azonosult. 


A fasizmust — az említett tételből következően — tehát szélesebb politikai és 
ideológiai áramlatnak kell tekintenünk, mint a nemzetiszocializmust; történel- 
mileg is megelőzte az utóbbit, és — mint Spanyolország és Portugália esete bi- 
zonyítja — túl is élte azt. A történelmi megelőzésre Olaszország mellett éppen 
Magyarország tekinthető példának, két olyan ország tehát, amelyekben a for- 
radalmak, illetve az igen erős forradalmi mozgalmak felmorzsolták, vagy leg- 
alábbis háttérbe szorították a hagyományos politikai konzervativizmust, az el- 
lenforradalmi erők azonban képesek voltak felülkerekedni. Sőt a konzervatív 
ideológiai és politikai nézetek radikális újraértelmezésével és részben terrorisz- 
tikus, részben új manipulációs propagandaszólamok és módszerek felhasználá- 
sával, különösképpen pedig a végsőkig szított sovinizmus állandó ébrentartá- 
sával viszonylag széles társadalmi bázisra is szert tudtak tenni (természetesen 
főleg Olaszországban), s a hagyományos politikai konzervativizmus meghala- 
dásával önálló politikai erővé szerveződtek. Végül Olaszország esetében teljes 
mértékben, Magyarország esetében a lényeget tekintve egyeduralmat vívtak 
ki, s azt az egyre kedvezőbbé váló nemzetközi helyzetben meg is tudták tartani. 

Ahol viszont a forradalmi mozgalmak túl gyengék voltak, vagy leverésük nem 


POLITIKAI KONZERVATIVIZMUS, FASIZMUS, NEMZETISZOCIALIZMUS 41 


járt a megújhodott politikai konzervativizmus teljes győzelmével, a konzerva- 
tív irányzatok zökkenőmentesen — legalábbis lényeges törés nélkül — alkal- 
mazkodtak a kapitalizmus 1917 után megváltozott viszonyaihoz, anélkül, hogy 
készek vagy képesek lettek volna a polgári demokratikus rendszer felszámolá- 
sára s az egyeduralom kivívására. Ez vonatkozik egyebek között Angliára, az 
Egyesült Államokra és bizonyos megszorításokkal Franciaországra is. Ezekben 
az országokban a politikai konzervativizmus fasizálódására nem, vagy csak kis 
mértékben került sor; a fasiszta csoportok elszigeteltek és jelentéktelenek vol- 
tak, illetve — mint Franciaországban — vereséget szenvedtek. 


Talán nem felesleges néhány szót ejteni arról is, hogy az antifasiszta gondol- 
kodásban gyakran összemosódik a fasizmus és a nemzetiszocializmus fogalma, 
s ez elvi félreértésekhez vezet. Ennek oka elsősorban az, hogy a nemzetiszocia- 
lizmus uralomra jutása által vált a fasizmus döntő nemzetközi hatalmi ténye- 
zővé. Ez volt továbbá a fasizmus szélesebb áramlatán belül a legszélsőségesebb, 
a fasizmus embertelenségét leginkább kifejező, egyúttal messze a legerősebb 
irányzat, amely fennállása alatt az összes többi fasiszta rendszert és mozgalmat 
befolyásolta, esetleg a maga képére formálta vagy éppen újakat hívott életre. 
Hatásának és lényegének figyelembe vételével joggal beszélhetünk a fasiszta 
jellegű rendszerek illetőleg mozgalmak fasizálódási folyamatáról, ami lényegé- 
ben a nemzetiszocializmussal való azonosulás irányába tartó mozgást fejezte ki. 

Fogalmilag azonban — az elmondottak ellenére — a nemzetiszocializmus 
mégsem , nyelte el" a fasizmust, hanem tulajdonképpen ennek a fordítottja 
történt mind a tudományos, mind pedig a politikai irodalomban. A nemzeti 
gondolat és még inkább a szocializmus ugyanis annyira ellentmond a fasizmus 
lényegének, hogy a két fogalom összekapcsolásával — propagandisztikusan 
bármennyire hatásosnak mutatkozott is ez a két világháború közötti Németor- 
szágban — sem sikerült a , nemzeti szocializmust" és az általa ténylegesen kép- 
viselt történelmi érdekeket, célokat azonossá tenni. 


A nemzetiszocializmus kibontakozásának az Európában már létező fasiszta 
típusú rendszerek és mozgalmak fontos külső impulzusokat adtak. De politikai 
sikereit, majd a hatalom megragadását elsősorban természetesen nem a nem- 
zetközi tényezők, hanem a belső osztály-erőviszonyok tették lehetővé. 

Szemben Magyarországgal, Németországban a polgári demokrácia nemcsak 
győzött, hanem konszolidálódott is. S bár a weimari alkotmány hírhedtté vált 
48. paragrafusa — mint később kiderült — súlyos viszaéléseket tett lehetővé, 
egészét tekintve a rendszer mentes volt a császári időszak félabszolutisztikus 
korlátaitól. A magyarországihoz hasonló, tekintélyuralomra épített konzerva- 
tív-ellenforradalmi szisztéma létrehozása is csak a weimari demokrácia felszá- 
molása esetén vált volna lehetővé. Mivel ezt parlamenten kívüli erőkre támasz- 
kodva még fegyveres erőszakkal sem lehetett elérni, amint azt az 1920. márciusi 
Kapp-puccs és az 1923. novemberi, Hitler-vezette ún. sörpuccs csúfos kudarca 
is egyértelműen mutatta, egyetlen lehetséges út maradt: a megdöntésre szánt 
parlamenti demokrácia előírásainak megfelelően megszerezni a tömegek vi- 
szonylagos többségét, s a kormányra kerülés szokásos útján megvalósítani az 
áhított Machtergreifungot (a hatalom megragadását). 

A német politikai konzervativizmus fő irányzatai közül erre a feladatra a 
siker reményében csak az az irányzat vállalkozhatott, amely a tömegek meg- 
nyerése szempontjából legfontosabb két kérdésben, a szociális és a nemzeti 
kérdésben addig még nem kompromittálta magát. A helyzet fonákságát mu- 

tatja, hogy éppen az az irányzat, ti. a nemzetiszocializmus, volt képes a leg- 
hatásosabban kihasználni és a maga javára fordítani a polgári demokrácia le- 
hetőségeit, amely a legkérlelhetetlenebb ellenfele volt a demokráciának, elvileg 
is szemben állt vele; amelynek a demokratikus rendszerbe való beépülése hosz- 
szú távon — a politikai konzervativizmus egyéb irányzataitól eltérően — szóba 
sem jöhetett, s végül még csak titkot sem csinált abból, hogy a weimari köztár- 
saság helyébe a maga Führer-elvre épített diktatúráját akarja helyezni. 


,Egy olyan világnézetnek — Írja Hitler a Mein Kampf-ban —, amely arra 
törekszik, hogy ezt a földet a demokratikus tömeggondolat elutasításával a leg- 
kiválóbb népnek, tehát a legmagasabbrendű embereknek adja, logikusan kell 
követnie . . . ezt az arisztokratikus elvet, és a vezetést, valamint a szóban forgó 
népen belül a legmagasabb befolyást a legjobb koponyák számára kel! biztosí- 
tania. Ily módon e világnézet nem a többség, hanem a személyiség elvére épül." 
(Mein Kampf. München 1935., 131—132. kiadás, 493. old.) Az , arisztokratikus 
világnézet" azonban — jól tudjuk — a nemzetiszocializmus gyakorlatában min- 
Jen nehézség nélkül összeegyeztethető volt a választási többség eléréséért foly- 
tatott kíméletlen harccal, ha úgy tetszik az olyannyira lenézett , demokratikus 
tömeggondolattal". 


E tanulmány nem kíséri nyomon azt a folyamatot, amelynek során a német 
politikai konzervativizmus főbb szervezetei fasizálódtak, azaz nemcsak ideoló- 
giailag, hanem szervezetileg is kapcsolódtak a nemzetiszocializmushoz, végül 
pedig összeolvadtak vele. E folyamat a hatalomátvételt követően, tehát 1933. 
január 30-a után is folytatódott, a lényeget tekintve — ha nem is abszolút ér- 
telemben — ekkor vált teljessé. Hitler első kormányának összetétele például 
még erős konzervatív befolyásról tanúskodik, s bár a későbbiek során ez a be- 
folyás csökkenő tendenciájú volt, a politikai konzervativizmus arisztokratikus 
képviselői is jelentős pozíciókkal rendelkeztek az államapparátus irányításában, 
ideértve a miniszteri szintű posztokat is. A hadsereg tisztikara szinte teljes 
egészében beépült a fasiszta rendszerbe, s az egykori konzervatív erők szerepe 
— bár ennél kisebb arányban — kimutatható az új fegyveres testületekben, az 
SA-ban, az SS5-ben, az SD-ben, a Gestapóban stb., sőt magában a pártappará- 
tusban is. 

. — Az eddigi vizsgálatok egyúttal arra engednek következtetni, hogy minél na- 

gyobb lett az államapparátus, elsősorban a hadsereg, és minél szélsőségesebb 
feladatokat kellett a fegyveres testületeknek megoldaniuk — összefüggésben 
a háború menetével és a népirtás méreteivel —, annál kisebb szerephez jutottak 
a hagyományos konzervatív erők a volt völkischekkel, még inkább a nemzeti- 
szocialisták által nevelt saját káderekkel szemben. Természetesen ez nem menti 
fel a felelősség alól a hagyományos politikai konzervativizmust, illetve egykori 
képviselőit, már csak azért sem, mert igen nagy többségük a teljes összeomlá- 
sig kitartott a rendszer mellett. 


Mégis érdemes felfigyelni e jelenségre. Egyfelől ugyanis azt jelzi, hogy a 
totális fasiszta rendszer kiépítése, valamint a háború eddig eléggé nem vizsgált 
társadalmi mozgásokat idézett elő, elsősorban továbbra is a fasizmussal azono- 
suló középrétegek számára nyújtva tiszavirág-életű érvényesülési lehetőséget. 
Másfelől viszont azt is mutatja, hogy a politikai konzervativizmus egyes cso- 
portjai még a legnagyobb mértékű fasizálódás idején ís megtartották elvi külön- 
állásukat. Jórészt — ha nem is kizárólagosan — ez utóbbi tette lehetővé az 
1944. július 20-i Hitler-ellenes összeesküvés megszervezését, amely bár elbukott, 
a túlélő személyek révén, valamint a Goerdeler nevével jelzett politikai kon- 
cepció által, helyet kapott a második világháború utáni nyugatnémet politikai 

gondolkodásban is, elsősorban az Adenauer-korszak Kereszténydemokrata 
Uniójára gyakorolva számottevő hatást. 


A szervezeti összefonódási folyamat szükségszerűen együtt járt az ideológiai 
konzervativizmus felbomlásával és a nemzetiszocialista ideológia teljhatalomra 
jutásával Németországban. Ebben a vonatkozásban különösen figyelemre méltó 
az a jelenség, hogy az első világháború után Németországban és Magyarorszá- 
gon egyaránt — de tulajdonképpen egész Európában — rendkívül megnőtt a 
világnézet jelentősége a politikai hatalomért vagy annak megtartásáért folyta- 
tott harcban. A forradalmak, illetve e forradalmi mozgalmak, a szocialista 
eszmék nagy népszerűsége, a kommunizmus erőteljes és sikeres fellépése nem- 
csak politikai, hanem ideológiai téren is hatalmas kihívást jelentett a polgári 
irányzatok számára, s az ellenforradalmi konzervativizmust irracionális és 
emocionális argumentációjának megújítására ösztönözte. 

A válaszkeresés Németországban a rasszizmus térhódításához, majd uralkodó- 
vá válásához vezetett. A fajelmélet lett az az összekötő kapocs, amely egybe- 
fűzte a gyakran egymásnak is ellentmondó társadalmi és politikai nézeteket, 
kifejezésre juttatta a nagyhatalmi törekvéseket, s mindenekelőtt eszközül szol- 
gált a legfőbb világnézeti ellenfél, a marxizmus elleni harchoz. A marxizmus 
— mint ismeretes — az egységes emberi fajon belüli rasszokat egyenlő érté- 
kűnek tekinti. Hitler tagadja e tételt, s azt állítva, hogy a marxizmus nem tesz 
különbséget a népi és az egyéni értékek között — mégpedig azért, hogy , a vi- 
lágot tervszerűen a zsidóság kezébe vezesse át" — hangsúlyozta: a nemzetiszo- 
cialista világnézet , egyáltalán nem hisz a fajok egyenlőségében", hanem , elis- 
meri különbözőségüket, magasabb és alacsonyabb értékűségüket, és ezáltal kö- 
telezve érzi magát arra, hogy annak az önök akaratnak megfelelően, amely a 
mindenségen uralkodik, elősegítse a jobb, az erősebb győzelmét, a gyengébb és 
a rosszabb fajok alárendelését . . ." És Hitler itt megismétli — könyvében egyéb- 
ként számtalan esetben és formában másutt is — azt, amit már a századforduló 
völkisch-antiszemita írásaiban, különösen pedig Houston Chamberlain hírhedt 
könyvében — a 20. század alapelveiről — olvashatott az árják és az emberiség 
sorsának elválaszthatatlanságáról: , Az emberi kultúra és civilizáció ezen a föld- 
golyón elválaszthatatlanul összekötődik az árják létezésével. Kihalásuk vagy 
kipusztulásuk egy kultúra nélküli korszak sötét fátylát borítaná erre a föld- 
re." (Uo. 420—421. old.) 

Részletesebb bizonyító anyag felsorolása nélkül ez az idézet — figyelembe véve 
a belőle következő, ismert politikai gyakorlatot — talán önmagában is elég 
annak illusztrálására, hogy a nemzetiszocialista világnézet éppen a rasszizmus 
segítségével volt képes betölteni mind az eszköz szerepét (azaz a politikai ellen- 
felek legyőzésének, a hatalom megszerzésének egyik eszközévé válni), mind 
pedig a megvalósítandó program szerepét. A rasszizmus révén ugyanis a nemzeti- 
szocializmus bár teljes mértékben hamis és tudománytalan, de valójában mégis- 
csak új meghatározott társadalomfelfogást állított szembe a marxizmussal, de 
egyúttal a kereszténységre apelláló (némileg ugyan a fajelmélettel is kokettáló) 
konzervativizmussal, s végül az eredetileg a rációra és az emberek egyenlősé- 
gére hivatkozó liberalizmussal is. 

Ami pedig a programot illeti: egyértelmű célra mozgósított, ti. a felsőbbrendű 
faj, az árják hegemóniájának, sőt világuralmának a kivívására, hiszen úgy- 
mond csak ezáltal lett volna biztosítható , az emberiség kultúrájának fennma- 
radása és virágzása". A nemzetiszocializmusnak ez az axiómája adott — mint 
tudjuk — elvi indoklást mind a hódító háborúkra, mind pedig más népek német 
szolgaságba vetésére és az , alacsonyrendű fajok" kiirtására. 

A rasszizmus a tárgyalt korszakban tulajdonképpen csak a fasiszta Német- 


44 TOKODY GYULA 


országban vált a politikai rendszer hivatalos ideológiájának az alapkövévé. De 
szerepet kapott azokban az országokban is — vagy legalábbis azok többeségé- 
ben —, ahol a politikai konzervativizmus fasiszta módszereket alkalmazott a 
hatalom kivívása, valamint fenntartása érdekében, és ahol — történelmi okok 
folytán — a más népek feletti uralom megszerzése vagy biztosítása beépült a 
rendszer ideológiai és politikai programjába. Magyarországon — hasonlóan más 
országokhoz — a fasizálódott konzervativizmusnak jobban megfelelt, hagyomá- 
nyaihoz is jobban kapcsolódott az ún. keresztény gondolat, amely képesnek lát- 
szott és képesnek is bizonyult arra, hogy betöltse a rendszer konszolidálásának, 
majd fenntartásának világnézeti funkcióját, ámbár — a rasszizmusra épült nem- 
zetiszocializmussal szemben — alkalmatlan volt arra, hogy politikai programmá 
is váljék. Felhasználható volt a marxizmussal szemben, a magyar társadalom 
osztályok feletti egységének hangsúlyozására, a materialista bolsevizmus el- 
leni küzdelem, később a háború ideológiai indoklására is, de a rendszer leg- 
fontosabb hatalmi célját, , Nagy-Magyarország" visszaállítását a keresztény 
gondolat belső tartalmával csak erőltetett propagandamanőverek tudták úgy- 
ahogy kapcsolatba hozni. 

A rendszer hatalmi törekvése és fő ideológiai bázisa közötti hiátus hozzá- 
járult ahhoz, hogy a nemzeti gondolat sovinizmussá, sőt rasszizmussá torzulá- 
sának folyamata nálunk is jelentkezett. Talán elég ezúttal, ha például a turá- 
nizmus elméletére vagy az egykori magyarországi nemzetiségeket is magába 
foglaló , fajkeret" fogalomra, vagy — végül —- a zsidóságot kirekesztő, a nem- 
zetiségeket viszont vallási hovatartozás nélkül szintén felkaroló , keresztény 
faj" teóriájára utalunk. A rasszizmus tehát a magyar konzervativizmus ideoló- 
giájának is szerves részévé vált, s jelentősége az egész politikai rendszer fasi- 
zálódásával párhuzamosan növekedett. S bár a németországihoz hasonló egyed- 
uralomra nem tett szert, nemzetközileg is figyelmeztető bizonyítékot szolgálta- 
tott az ellenforradalmi konzervativizmus fasizálódási készségére és képességére. 


Németországnak a második világháború eredményeként bekövetkezett össze- 
omlása, teljes katonai, politikai és ideológiai veresége szükségszerűen együtt- 
járt azzal, hogy sem a fasizmus, sem a politikai konzervativizmus nem szület- 
hetett többé újjá a régi formában. Neofasiszta szervezetek és ideológiai tenden- 
ciák mindamellett az 1945 utáni Európa politikai életében is jelentkeztek; ak- 
cióik, a politikai terrorizmussal való kapcsolataik gyakran felháborodott tilta- 
kozást keltettek és keltenek a közvéleményben. Ám kibontakozásukat, hathatós 
politikai erővé válásukat a nemzetközi helyzet alakulása és a polgári demokrá- 
ciák uralma Nyugat-Európában, ideértve a Német Szövetségi Köztársaságot és 
Olaszországot, sőt Spanyolországot és Portugáliát ís, mindmáig sikeresen meg- 
gátolta. 8 

Ezzel szemben a politikai konzervativizmus, mint világjelenség, gyakran meg- 
lehetősen elmosódott társadalmi bázison és módosult ideológiai tartalommal ma 
sem szűnt meg létezni ; továbbélése és eszmei megújhodása a legfejlettebb tőkés 
országokban is megfigyelhető. Márpedig a történelmi tanulságok, de napjaink 
ellenforradalmi diktatúrái is arra figyelmeztetnek, hogy a politikai konzerva- 
tiíviznus léte, hatalmi befolyása magában hordja a fasizmus, vagy legalábbis 
módszerei újjáéledésének a lehetőségét. És bármilyen bizonytalan alapokon 
nyugszik is a tudományos prognosztika, aligha kétséges, hogy emberi társa- 
dalom csak addig létezhet, amíg a fasizmus nemzetközi méretű újjászületése 
megakadályozható. 


FEKETE JÁNOS, SIMEK ZSÓFIA : 


Konkrét programot — de hogyan? 


Miért futnak alkoholizmus elleni törekvéseink és intézkedéseink rendszerint 
zátonyra? Miért olyan hosszadalmas és csekély hatásfokú az egyes alkohol- 
betegek — és az alkoholbetegség következményeíitől sújtott családok —- érde- 
két szolgálni hivatott beavatkozás, s miért fordul olykor visszájára? Miért 
marad papíron annyi, kínnal megszövegezett jószándék, s miért nem biztosítja 
intézkedéseink érvényesülését valamiféle hatékony ellenőrzés? Miért tűnik 
többnyire üres fecsegésnek, amikor a részegeskedés megelőzéséről szónokolunk, 
s miért nincs komoly társadalmi rangja ma a józan életvitelnek; az alkohol 
rabságából való szabadulást pedig miért nehezíti az utólagos megbélyegzés és 
gyanakvás légköre? 

Az évszázados társadalmi beidegződések, rögzült hagyományrendszerünk stb. 
magyarázhatják a javító-változtató törekvések nehézségeit, a velük szemben 
érvényesülő szívós — és többnyire nem is tudatos — ellenállást, de a kóros 
jelenség tapasztalt ütemű fokozódását, terjedését semmiképp sem indokolják. 

Aggodalmainkat kívánjuk tehát szóvá tenni. Azért itt, e társadalompolitikai 
fórumon, mert a Társadalmi Szemle — kezdve az 1981. decemberi számban 
közreadott szenkesztőségi eszmecserével — a nyílt vita számára eddíg is tág 
teret biztosított." 

Attól tartunk ugyanis, hogy ha nem vigyázunk, csak az alkoholizmus elleni 
dörgedelmes vezércikkek száma fog szaporodni. A harci csinnadratta semmi- 
képp sem pótolhatja az igazi, szervezett küzdelmet, e — népünk életét sokféle- 
képpen rontó, élettartamát is megkurtító — szövődményes jelenséggel szemben. 


Hol tartunk valójában? 


A kormány öt éven belül immár harmadízben tűzte napirendjére a terjedő 
alkaholizmus társadalmi gondját. Az 1982. június 24-i ülésről kiadott szűkszavú 
kommiüniké így szól: 


"A kormány az egészségügyi miniszter jelentése alapján áttekintette az alko- 
holizmus elleni küzdelem helyzetét. A tapasztalatokat mérlegelve, úgy ítélte 
meg, hogy oz alkoholfogyasztás kóros mértékének visszaszorítósához további 
összehangolt intézkedésekre van szükség. Ezért felhívta az Alkoholizmus Elle- 
ni Országos Bizottságot, hogy a jelentésben feltért tanulságokat és az e 


" Hadd utaljunk ezen belül kiemelten Levendel László javaslataira, amelyek az 1982. 7. 
számban láttak napvilágot. Gondolataink mintegy ezekre épülnek. 

tárgyban folytatott társadalmi vita ajánlásait hasznosítva konkrét programot 
dolgozzon ki a tennivalókra. Kötelezte az állami szerveket, hogy a program 
kidolgozásához és végrehajtásához minden segítséget adjanak meg." 


A konkrét program előterjesztésének határnapját 1983. december 31-ben szabta 
meg a minisztertanács. 

A téma sorozatos újratárgyalását az indokolja, hogy intézkedéseink mind- 
eddig nem tudtak gátat vetni a részegeskedés fokozódásának. A mértékvesztő 
italozási szokások az utóbbi húsz évben a hasonló nemzetközi tendenciát jóval 
meghaladva terjednek lakosságunk szinte minden rétegében (1. ábra). 


1. óbra 
Néhány európai orszóg alkoholfogyasztásának alakulása 
1970 és 1980 között (literben) 

Nogy György összeállítása a Hosveel alcoholhovudende dranken 
worden er in de wereld gedronken? évkönyvekből. 


Az egy főre jutó alkoholfogyasztás 1960 óta megkétszereződött, és jelenleg már 
megközelíti a 12 liter abszolút alkoholt évente és fejenként. Nem csoda, hogy 
a következményes károk — többek közt az alkoholos elmebetegség vagy a máj- 
zsugor-halálozás — ezt a tendenciát hatványozottan követik. A különböző in- 
tézkedések hatására 1978 óta (átmenetileg?) megtorpant a korábbi meredek fo- 
gyasztásnövekedés; ennek kedvező hatása természetesen csak évek múlva je- 
lentkezhet (2. ábra). 

A közvéleményt intenzíven foglalkoztató, már-már irritáló jelenséget 1982. 
október 27-én az országgyűlés két bizottsága is tárgyalta — az egészségügyi. 
szociális, valamint a jogi, igazgatási, igazságügyi — egy közösen szervezett 
tanácskozás keretében. Lényegében a képviselők is ugyanarra a következtetés- 

2: ábra 


ohol ág 
italok egy főre eső fogyasztásának és a 15-60 éves lakoss 
úiz üli májzsugor-halálozásának alakulása Magyarorszagon 


liter Holálozások száma 


a mm — Osszfogyosztás 

(abszolút olkoholban) 

ól ún áz jájnő tó Ezen belül égetett szesz 
(500/5-os alkoholban) 
Halólozósok száma 


N Gyö összeállítása a Hoeveel al- 
cöhalkozden. dranken worden er in 
de werelid gedronken? évkönyvekből és a 
Demogrófiai Évkönyvek adatai alapján. 


jegyzés: Nincs a mójzsugor-halólo- 
zóshoz még csak megközelítően hasonló 
belszervi halólok sem, amely ez idő alatt 
hasonlóképp növekedett és többségében 
a produktív korúökot pusztította volna - 
nyilvánvaló késéssel követve az aolkohol- 
1961 1965 1969 1973 1977 1981 fogyasztás rohomos emelkedését. 


re jutottak, mint ami a júniusi kormányülést megelőző társadalmi vitában, szó- 
ban és írásban nyilvánosságot kapott: nagyobb hatású koncepcióra van szükség, 
és változtatni kell az eddigi módszereken. 

A változtatásra irányuló őszinte törekvésnek az a próbája, milyen kritikusan 
tudjuk elemezni mind a jelenséget, mind pedig az alkoholizmus megfékezésére 
tett eddigi erőfeszítéseinket.. 

Az Alkoholizmus Elleni Országos Bizottság (AEOB) által szervezett több mint 
20 éves , küzdelem" sajnos hiába szabadult meg a korai munkásmozgalom aszke- 
tikus absztinencia-sóvárgásától és a felszabadulást követő évek voluntarista il- 
luzionizmusától, amikor is azt hittük, hogy a forradalmi átalakulás önmagától 
gyökerét metszi mindenféle devianciának. A jelenség feltárásán és a jóindulatú 
kísérletezésen túl sok egyébre nem futotta az erőnkből. 


A tárgyilagosság megköveteli, hogy legalább vázlatosan visszaidézzük a fel- 
szabadulást fáziskéséssel követő, de végül is mind bátrabb javaslatokkal elő- 
álló, alkoholizmus elleni törekvések történetét. Az elődök iránti tisztelet hang- 
ján most név szerint sorolhatnók a társadalom-orvostannak azokat a neves 
művelőit, akik az országos bizottság létrehozását annak idején kezdeményezték 
— kezdve Arató Emillel, az Antialkoholista Munlrás Szövetség néhai elnöké- 
vel. Ők voltak az elsők, akik a rendelőkben is, a társadalmi fórumokon is sza- 
kítottak a terméketlen moralizálással, és mint népbetegséggel fordultak szem- 

be a tömegméretekben jelentkező részegeskedéssel. Beszélhetnénk az első té- 
tova lépésekről, amikor még vicclapok és kabarétréfák nem túl jóindulatú élcei 
között kellett az úttörőknek ösvényt vágniuk, hogy a borivó nemzet egyáltalán 
odafigyeljen szemléletükre. Sajnos, amíg ez nagy nehezen sikerült, a borivásról 
sokan áttértek a pálinkára, és már töménnyel dúsítják a könnyebb ítalokat is. 


Számolva a realitásokkal, a mértékletesség lett napjaink magyarországi anti- 
alkoholizmusának fő jelszava. A fűszerként élvezett alkohol mértékletes és al- 
kalomhoz igazodó fogyasztóit mindvégig megpróbáltuk nem háborgatni. Nem 
az , ádáz antialkoholistákon", hanem sajnos a tényeken múlik, hogy az alkohol- 
fogyasztás és az alkoholizmus újra meg újra egymásba folyik, egymást táplálja, 
s e kettő nem választható mereven ezéjjel. Nem véletlen, hogy az Egészségügyi 
Világszervezet is , alkohollal összefüggő problémákról" (alcohol related prob- 
lems) beszél manapság, s csak ennek részeként — egyik végállapotaként — tag- 
lalja a szenvedélybetegség jellegű alkoholfüggőséget (dependenciát). 

Visszatekintve e hőskorszakra, talán joggal lehetünk büszkék arra, hogy 
kezdettől fogva cselekvőkész volt ez az — előbbiekben idézőjelek közé préselt — 
alkoholizmus elleni küzdelmünk. Már 1962-ben napvilágot láttak az önkéntes, 
illetőleg a kötelező kezelést szolgáló jogszabályok első változatai, s az alkohol- 
kínálat korlátozására akkor születtek az első kísérletek. Egyáltalán: a szabályo- 
zás egész, paragrafusokkal körülbástyázott rendszere, mondhatni kialakult az 
évek során. Az 1977 őszén hozott kormányhatározat pedig szinte minden tár- 
cának és társadalmi szervezetnek körvonalazta a feladatait. Az Egészségügyi 
Világszervezet egyik kiadványában (1980-ban) kifejezetten elismerően írnak a 
magyarországi alkoholizmus elleni küzdelem szisztémájáról, amelynek gyakor- 
lati eredményeit a magas rangú állami és társadalmi vezetők által irányított 
, nemzeti bizottság" mintegy garantálja. 

A látszat azonban nem téveszthet meg bennünket. Próbáljunk tehát számot 
vetni mindazokkal a jelentősebb tényezőkkel, amelyek a kialakult helyzetre 
általában az utóbbi évek ivásszokásaira pedig különösen hatással lehettek. 


A makrotársadalom változásait, mobilitását, rétegmozgásait és az új társa- 
dalmi struktúrák rögzülését a szociológusok nálunk sokkal felkészültebben 
elemzik. A mikrotársadalmi — elsősorban: családi — szokások, normák, értékek 
átalakulását (és ennek hatását az egyén viselkedésére) már a szociálpszicholó- 
gusokkal és szociálpszichiáterekkel közösen próbálják követni. Az ellentmondá- 
sos tényezőknek itt még a felsorolására sem vállalkozhatunk, csupán utalunk 
rájuk mint olyan faktorokra, amelyek semmiképp sem hagyhatók figyelmen 
kívül, s amelyekre talán a legjellemzőbb a változások nehezen követhető gyor- 
sulása, valamint a társadalmilag ajánlott célok és a legális eszközök közötti 
feszültségek növekedése. 

A még kellőképpen nem elemzett , italozási hagyományokon" túl ugyanis 
nyilván a jelenkor érintett (vagy még föl sem fedett) társadalmi tényezőin mú- 
lik, hogy az alkohol, e legális és hagyományos narkotikum fogyasztása hazánk- 
ban egyre növekvő mértékben hatja át szinte minden társas cselekvésformán- 
kat — az ünnepléstől kezdve a barátkozáson, a szókimondáson, a szexualitá- 
son, a ezórakozáson át egész a munkavégzésig. 

Egyéni sorsunk szocializációs (nevelődési) tapasztalata, az életkorunkkal, élet- 
helyzetünkkel, munkakörülményeinkkel összefüggő viselkedési szokások be- 
gyakorlása, de az irodalom és a művészet számos alkotása is ugyanazt sulykol- 
ja belénk: az alkohol bevált pótszer, s az alkoholfogyasztás — mint pótcselek- 
vés — vitathatatlanul része a kultúrának. Következésképpen ezt úgy lehet 
akár csak visszaszorítani is, ha alkalmazásának minden területén más-más, de 

feltétlenül értékesebb, hasznosabb —. és vonzóbb! —. cselekvésmód épül a 
helyére. 

Ilyen új értékek felmutatása (és elfogadása) hiányában nem is csoda, hogy 
antialkoholista törekvéseinket sokan valamiféle agressziónak élik meg, amely 
személyes szokásaik és szabadságuk jogtalan megsértésében ölt testet, és bor- 
zolja az idegeiket. Annál nagyobb a realitásuk ezeknek az ellenérzéseknek, 
minél inkább , bélyeg"? az alkoholista-minősítés, és minél inkább éppen ahhoz 
tapad ez a , vád", aki már gyógykezelésre (. elvonókúrára") adná a fejét. 

Az utóbbi évek tőkés világválságától függetlenedni ugyan nem vagyunk képe- 
sek, de társadalmunkra mégiscsak a gyarapodás a jellemző, ha az elmúlt két 
évtizedre visszatekintünk. Ez az általános gyarapodás azonban — amely a falu 
és a város arculatát egyaránt átalakította, óriási lehetőségeket villantva fel 
szinte mindenki előtt — az egyenlőtlenségek újratermelődését is okozta. Akik 
testi, lelki vagy társadalmi hátrányaik miatt nem tudnak élni az adott lehető- 
ségekkel, s nem képesek alkalmazkodni a gyors változásokhoz, gyakran kerülnek 
halmozottan hátrányos helyzetbe, ami jelentősen szűkíti választási és cselekvé- 
si lehetőségeiket. Tárcaközi kutatási főirány foglalkozik ma már — a hátrányos 
helyzetűeket védő szociálpolitikai háló megfelelő fejlesztése érdekében — az 
elsősorban itt tenyésző devianciákkal, társadalmi beilleszkedési zavarokkal, 
amelyeket nem minden él nélkül rövidítünk tbz-nek." 


Sokunkat szinte váratlanul ért, hogy ezek az alkalmazkodási, beilleszkedési 
zavarok növekvő mértékben jelennek meg napjaink szocialista viszonyai között. 
Ma már azonban jószerint mindenki — úgyszólván kikerülhetetlenül — bele- 
ütközik abba a társadalmi tapasztalatba, hogy a tbe után a tbz lett a legfőbb 
, népbetegség", amely többek közt a gyermekkori szocializációs zavarokat, az 
alkoholizmust, az öngyilkossági cselekményeket és a pszichés zavarokból eredő 
egyéb káros magatartásmódokat, valamint a bűnözést foglalja magába. A kü- 
lönféle devianciák közös értelmezését az indokolja, hogy ezek többnyire össze- 
fonódva, egymást is fokozva jelennek meg a társadalomban. (Az iszákos, szét- 
hulló, züllött családban válik a gyermek legkönnyebben csavargóvá, s kezd el 
maga is részegeskedni, vagy nyúl egyéb narkotikumokhoz; itt válhat a legha- 
marabb bűnözővé is.) 

E jelenségsor — s ezek felismerése, illetve tagadása — jellemzi legjobban mai 
alkoholizmus-gondjainkat, de intézkedéseinket s az önmagunkkal szemben tá- 
masztott követelményeinket is. 

Vakságra vallana azonban, ha nem vennők észre, hogy a káros jelenségek ta- 
nulmányozása és az ellene folytatott mindennapos küzdelem — a maga sze- 
rény eredményeivel és sok kudarcával — szinte minden városban és megyében 
(és csaknem minden szakterületen!) kitermelte és megedzette a probléma iránt 
érzékeny, igazán tennivágyó különféle , alkohológusokat", legyenék azok orvo- 
sok, gondozónők, mozgalmi aktivisták, klubszervezők vagy éppen filmesek, rá- 
dióriporterek. Az AEOB, a területi AE-bizottságok és az Alkohológia folyóirat 
köré csoportosulnak többnyire ezek az emberek, akik segítőkészségükkel és ki- 
tartásukkal kétségtelenül kiyvívtak már bizonyos társadalmi elismerést. Csak 
aki maga is megpróbált már lejtőre csúszott embert talpra segíteni, szétzilált 
családot összeforrasztani, csak az értheti meg e küzdőtársak igazi emberségét 
— s a beléjük vetett bizalom, feléjük áradó reménység erejét, sodrát és felelős- 
ségét. 

A konkrét programnak, amelyet a kormányhatározat előír és elvár tőlünk, 
országosan is, helyileg is ezeknek az elkötelezett embereknek a tapasztalataira 


e A tbz rövidítés metaforaként utal az előző korszak legsúlyosabb és legkiterjedtebb nép- 
betegségére, a tbc-re. 

és javaslataira kell épülnie. Élesztője lehet majd ez a gárda annak a közös gon- 
dolkodásnak, amelynek eredményeként valahány jószándékú ember megtalál- 
hatja a maga mindennapos, szerény tennivalóját a társadalom lelki egészség- 
védelmében (a mentálhigiéniában), természetes részeként bármilyen konstruk- 
tív, emberi törekvésnek. 

Az utóbbi öt esztendő legnagyobb eredményét éppen abban látjuk, hogy en- 
nek végre megértek a feltételei. Az ún. józan többség — ami 500 ezer nagyivó- 
val számolva is legalább hétmillió, mértéket tartó felnőttet jelent! — manapság 
mind határozottabban nyilvánítja nemcsak kritikai véleményét, de cselekvő- 
készségét is. Ez már — akárhogy vesszük is — politikai tényező. Szinte nincs 
olyan társadalmi fórum, alapszervezeti gyűlés, munkaértekezlet, tanácstagi be- 
számoló, országos vagy helyi konferencia, ahol ne kapnának hangot ezek a jogos 
igények, a javítás szándékával tett új vagy ismételt javaslatok. S hogy ez nem- 
csak puszta követelődzés, üres szócséplés, seregnyi helyi kezdeményezés bizo- 
nyítja. 

Példának hadd hozzuk fel a közterületi italfogyasztás tilalmának tanács- 
határozatokra épülő, gyors elterjedését; vagy az alkoholizmus ellen Magyaróvá- 
rott megalakult társadalmi bizottságot, amelynek tagjai — a hivatalos eljárást 
megelőzően — elbeszélgetnek az üzemek, a rendőrség vagy a család által jel- 
zett részegeskedővel. Elismerően szólhatnánk itt akár a szekszárdi, akár a szi- 
getvári, akár a pomázi, izsófalvi, vagy mondjuk a főváros XIII. kerületének 
Róbert Károly körúti kórházára szervezett, jól működő egészségügyi modell- 
intézményekről is, amelyeknek gyógyítva nevelő és rehabilitációs munkája már 
különféle kezelési-gondozási formákra, sőt jól szervezett üzemi kapcsolatokra 
is támaszkodik. I 

A magunk részéről — sokakkal egyezve — ezekre a kezdeményezésekre, ki- 
állásokra (és ezek mind erőteljesebb közvéleményi támogatására) alapozzuk 
reményeinket. És még valamire: pártunk mozgalmi erejére mindenekelőtt. Töb- 
bek közt a fővárosi IV. kerületi, a Veszprém megyei, a Nógrád megyei párt- 
bizottság intézkedési tervére, amely az alkoholizmus elleni harc fokozása je- 
gyében született a közelmúltban. De ugyanilyen joggal hivatkozhatunk az 
MSZMP KIB Agitációs és Propaganda Bizottságának 1982 tavaszán e tárgyban 
tartott tanácskozására, vagy az írókkal és alkohológus szakértőkkel ezután szer- 
vezett beszélgetésre is. 


Az illetékes politikai vezetők legkülönbözőbb fórumokon elhangzott értéke- 
lésével egybehangzóan az a meggyőződésünk, hogy a társadalmi problémák 
nyílt feltárása az egyetlen lehetséges, célravezető módszer azok leküzdésére. Ma 
még inkább hisszük, mint valaha, hogy az követ el politikai hibát, az jár a ke- 
zére a kaján ellendrukkereknek, aki elbagatellizálja e fontos társadalmi gondot." 
Pártunk sokrétű akcióit már az 1960 őszén hozott PB-határozat körvonalazta, 
8 ez azóta ís érvényes. A részegeskedés és az alkoholizmus a szocialista erkölcs- 
csel Összeegyeztethetetlen, s különösen az ifjúságra nézve káros jelenség. Ha 
ezt az alapgondolatot következetesen érvényesíteni tudnánk, hatékony emelő- 
jévé tehetnénk mind az eredményes cselekvésnek, mind az ehhez szükséges 
önvizsgálatnak, 

Gyakran ér bennünket — , antialkoholistákat" — az a vád, hogy eltúlozzuk 
a probléma jelentőségét. Ideje végre társadalompolitikai szempontból is helyére 
tenni ezt a kérdést. Gondoljuk csak át fő feladatainkat, mintegy címszavakban: 
politikai aktivitás, népi-nemzeti egységben; gazdasági egyensúly és fejlődőké- 
pesség ; az alkotás és a jó közérzet társadalmi-kulturális feltételei. Vajon melyi- 
ket nem keresztezi, nem hátráltatja az alkohol mértéktelen, túlzott fogyasztása 
—. mint veszélyforrás, mint ártalom, mint a legkézenfekvőbb társadalmi pót- 

cselekvés? Vagy: hogyan volna lehetséges a munkahelyi balesetek jelentős csök- 
kentése a jelentések alkoholfogyasztást leplező jellegének fölszámolása nél- 
kül? Többek közt az Egészségügyi Világszervezet 1979. évi közgyűlésén is arra 
figyelmeztettek, hogy a kormányok egészségügyi törekvései, a szervezések, in- 
tézkedések és beruházások nem érhetik el a kívánt hatékonyságot, ha a terjedő 
alkoholizmust nem sikerül egyidejűleg megfékezni. 


A probléma azonban fordítva is igaz. Minden olyan törekvés, amely az egész- 
séges, kulturált, közösségi, kiegyensúlyozott életvitelt szolgálja, egyben harci 
siker az alkoholizmus megelőzésére és megfékezésére. Voltaképpen tehát az 
alkoholizmus és részegeskedés ellen érvényesülő mindenféle igazi program túl- 
mutat önmagán: egyben lelki egészségvédő (mentálhigiéniás) és kulturális (köz- 
művelődési) program is. Ha azonban mégis leszűkítjük a problémát az , iszik 
— nem iszik" kérdésre, ne csodálkozzunk, hogy az ilyen , küzdelem" fecsegésbe 
fullad és nevetségessé válik. Sőt, kifejezetten káros minden formális , alkoho- 
lizmus elleni küzdelem" mert ez csak látszatharc; sokak szemében az egész 
ügyet éppen ez diszkreditálja. 

Ha már eljutottunk az alkoholizmus elleni küzdelem integrálásának és komp- 
lexitásának gondolatához, a félreértés elkerülése végett a kört tovább kell szé- 
lesítenünk. A szervezés és a szabályozás, a vezetői stílus, az intézkedések és a 
jogalkalmazás stb. — mind-mind életvitelt alakító tevékenységformák, érvénye- 
süljenek akár országosan, akár egy-egy községben vagy Üzemben, iskolában. 
Az integrálás és a komplexitás igénye ezekre a tényezőkre is érvényes, ha- 
sonlóan az előzőekben kifejtettekhez. 


Érdekeltség és szervezettség 


Itt az ideje, hogy visszakanyarodjunk a kudarcok okaira. Vajon rosszul tűz- 
tük ki a célokat? Ügyetlen módszereket választottunk? Nem mértük föl kellő- 
képpen azokat az egyéni indítékokat és társadalmi erőket, amelyekre eredmény- 
nyel támaszkodhatnánk? A gondos elemzés valóban nem nélkülözhető, és a 
kudarcok okait nem elég, ha feltárjuk: menet közben sorra le is kell küzdenünk 
őket, ha a kormány által előírt konkrét programot úgy akarjuk kidolgozni, hogy 
lépésről lépésre meg is valósuljon. 

Tekintsünk határainkon túlra: van-e olyan ország, ahol eredményt tudnak 
felmutatni a káros alkoholfogyasztás megfékezésében? És ha igen, milyen in- 
tézkedésekkel? A nálunk fejenként több alkoholt fogyasztó öt nemzet egyi- 
kében sem olyan magas a töményszesz-fogyasztás aránya, mint itt; mégis 
országos intézkedésekkel fékezik a káros folyamatot mindegyikben; a legtöbb 
alkoholt fogyasztó Franciaországban pedig az utóbbi években jelentős csökke- 
nést értek el. Az alkoholfogyasztási szokások kedvező alakítására, az idejekorán 
kezdődő gyógykezelésre és a hatékony rehabilitációs programra számos kezde- 
ményezést ismerünk világszerte, a kevesebbet ívó országokban is. Mind az Egye- 
sült Államokban, mind a Szovjetunióban gyors ütemben terjed az egyszerre 
megelőző, gyógyító és rehabilitációs jellegű üzemi programok rendszere. ame- 
lyeknek közös lényegük, hogy itt is, ott is ráébredtek a munkahely érdekeltsé- 
gére; arra, hogy minden eszközzel meg kell akadályozni a gyakorlott munka- 
erő elvesztését. Szűkítsük le a példákat Észak-Purópára, a skandináv országok- 
ra. Finnországban csak az ALKO (az alkoholmonopólium) üzleteiben lehet — 
sörön kívül — szeszes italt vásárolni. Norvégiában az alkohol forgalmazását a 
vendéglátóiparban olyan progresszív adókulcsokkal sújtják, hogy a bázis fö- 
" lötti forgalom nem érdeke már az árusítónak. Svédország biztosító társaságai 

kedvezőbb életbiztosítást kötnek a józan életűekkel, így honorálják a korai 
halál egyik lényeges rizikótényezőjének kivédését. A példák tipikusak. Úgy 
tűnik, hogy az érdekeltség és a szervezettség az a két fő kérdés, amely köré 
valahány tennivalónk csoportosítható. 

Hogyan építsük fel tehát a kormány elé terjesztendő konkrét programot e 
két fő szempont figyelembe vételével? 

W Határozzuk meg mindenekelőtt, hogy az alkoholos italok termelésének és 
forgalmazásának ésszerű korlátozásában, az illegális csatornák eltorlaszolásá- 
ban, a zugpálinkafőzés felszámolásában — mondjuk egy húszéves távlati terv 
végrehajtása során — milyen számszerű eredményeket kell elérnünk. 

H Tűzzük ki célul továbbá a józan, mértékletes életvitel, az alkoholmentes 
munka, és az alkoholbetegségből való megszabadulás társadalmi presztízsének 
megteremtését. 

NH Fogalmazzuk meg egyúttal azokat a pozitív mentálhigiéniás és közművelő- 
dési célokat, amelyek alkalmasak lehetnek az alkoholizmus megelőzésére álta- 
lában, de különösen is, például bizonyos speciálisan veszélyeztetett csoportok, 
rétegek, foglalkozási ágak vonatkozásában. 

NH Határozzuk meg továbbá a gyógyító-rehabolitációs hálózatfejlesztés irány- 
számait. 

H Ezek után a munkahelyek, az ágazatok és szakmák állami és társadalmi 
vezetői teremtsék meg a közösen kitűzött célok (tehát a társadalmi érdekek) 
egyéni érdekeltségét, anyagi-erkölcsi ösztönzőit s a különböző ellenérdekeket 
kivédő, semlegesítő eszközöket. 

Az egyéni érdekeltség — amelyet az anyagi érdekeltségnél sokkal tágabban 
kell értekmeznünk — lesz minden bizonnyal a tervezett hadjárat mozgató ere- 
je, sikerének biztosítéka. , Saját pénzen vett betegségnek" szokták csúfolni az 
alkoholizmust. Valóban, az alkoholbetegség pokoli folyamata az örömszerzés és 
az alkalmazkodás időleges sikereivel van kikövezve, amin eleinte még — jó- 
szándékkal és jószántából — maga lép, majd merészkedik mind tovább az 
ember. A társadalmi felelősség olyan túlhangsúlyozása, amely elmosná az egyéni 
felelősséget, kétségkívül hiba lenne. Valójában senkinek sem érdeke, hogy 
egészségét, családi kapcsolatait, társadalmi helyzetét alkohollal (mértéktelen- 
séggel) rombolja. Csakhogy ennek az alapvető érdekünknek a felismerésében 
éppen az imént érintett időleges és látszólagos érdekek akadályoznak bennün- 
ket. Minél inkább sikerül leleplezni ezeket, és minél több olyan lelki-társadal- 
mí-gazdasági ösztönzőt tudunk működésbe hozni, amelyek alapvető érdekeink- 
kel, emberi, érzelmi, erkölcsi értékeinkkel párhuzamosan hatnak, annál nagyobb 
lesz az esélyünk, hogy helyes, valóban felelősségteljes döntéseket hozzunk eb- 
ben a vonatkozásban is. 

Amennyire fontos az ösztönzők ilyen aprólékos, gondos kimunkálása az 
egyénben és az egyén körül, annyira fontos — ha nem fontosabb! — a kisebb- 
nagyabb közösségek tekintetében is. Az üzemeket és a hivatalokat, a szocialista 
brigádot (de a családot is) rá kell ébresztenünk alapvető közösségi érdekeire 
a mértéktelen alkoholfogyasztás megelőzésében, illetőleg az alkoholbetegség 
gyógyításában. Hogy ez valóban sikerüljön, igénybe kell vennünk a legkülön- 
bözőbb — szociális, kulturális és gazdasági — ösztönzőket, az ismeretek premi- 
zálásától a helyes viselkedés, a kulturált magatartás erkölcsi elismeréséig és a 
célszerű szervezettség jutalmazásáig. Meg kell mondani, tapasztalataink szerint 
ma a munkának és az alkoholnak a szétválasztása tűnik a legközvetlenebb, reá- 
lis célnak; az egybeeső egyéni és közösségi érdekekre talán itt sikerül a leg- 
hamarabb ráébreszteni társadalmunkat, ha kivétel nélkül mindenkire vonatkoz- 
tatni merjük majd ezt az elvet. 

Ezt a feladatrendszert gondosan ki kell munkálnunk, mert az érdekeltség 
érvényesülésével az alkoholizmus elleni küzdelmet — mint lelki egészségvédelmet 
— a személyes viselkedésbe és tevékenységbe csakúgy beépíthetjük (interiori- 
zálhatjuk), mint a különböző társadalmi csoportok spontán megnyilvánulásaiba 
és dinamikájába. Igazi tartós eredményekre ugyanis csak akkor számíthatunk, 
ha a lelki egyensúly és egészség védelmét szolgáló szokások, normák és értékek 
valamiképpen ugyanúgy a szocializáció elemeivé válnak, mint például a testi 
sérthetetlenség , ne ölj!" parancsa, amelyet — békeidőben — az emberek nagy 
többsége már belső tiltásként követ, s nemcsak a következményektől való fé- 
lelmében tart tiszteletben. 


Sem a célok pontos meghatározása, sem pedig azoknak az érdekeltségi formák- 
nak a kialakítása nem lesz könnyű dolog, amelyek a kitűzött célokat reális, 
valóban időarányosan teljesíthető tervekké gyúrhatják. Ez utóbbi jelzős kapcso- 
lattal gyakran találkozunk azokban a formális beszámolókban is, amelyek szá- 
mos tárca, szervezet vagy munkahely (rendszerint az előző évi programból át- 
másolt) alkoholizmus elleni feladattervének teljesítéséről készülnek, s amelyek- 
nek sem elismerő, sem elmarasztaló következményei nincsenek soha. Az efféle 
, tervekkel" és , beszámolókkal" most sem mennénk sokra. Az előttünk álló fel- 
adat azt követeli, hogy az igazi elemzést valódi szervezés kövesse, és hogy min- 
denütt kialakítsák ehhez az ellenőrzés hathatós rendszerét is; magyarán, min- 
denütt kapjon megbízást egy-egy személy vagy csoport, aki, amelyik az elhatá- 
rozott tervek végrehajtásáért felel, s azt napirenden tartja. 

Válaszúton levő alkoholizmus-ellenes küzdelmünk egyik kulcskérdése az, 
hogy sikerül-e a káros alkoholfogyasztás megfékezésére irányuló feladatokat 
valóban integrálni a tárcák, szervek, intézmények, munkahelyek és szervezetek 
sajátos tevékenységébe, vagy sem. Át tudjuk-e helyezni munkánk súlypontját 
a szólamokról a tettekre; a gyökértelen és visszhang nélküli , központi" kam- 
pányokról a hétköznapok szakmai-társadalmi tevékenységébe? Ez a kérdés 
azonban már átvezet a szervezettség felülvizsgálatának igényéhez. 

Ha ugyanis mindenütt kidolgozzák és megszervezik, ráadásul még ellenőrzik 
is a saját tevékenységformákba szervesen illeszkedő alkoholizmus-ellenes fel- 
adatokat, mi lehet a dolga az Alkoholizmus Elleni Országos Bizottságnak? Véle- 
ményünk szerint: egyrészt az ösztönzés, másrészt az összehangolás. A tapasztalt 
nehézségek, itt-ott érvényesülő ellenállások, el- és áthárítási törekvések isme- 
retében semmiképpen sem becsülhetjük le a késztetés, az inspiráció szükségét, 
jelentőségét. A koordináció azonban még ennél is fontosabbnak tűnik. Csakis 
a jól működő koordináció biztosíthatja az intézkedések összhangját, eredményét 
s az idejében bekövetkező módosításokat. 

Több szakember — így Levendel László, Samu István, Füzéki Bálint — 
a nagy nyilvánosság előtt tette fel a kérdést: vajon képes lesz-e a jelenlegi Al- 
koholizmus Elleni Országos Bizottság erre a feladatra? Összetétele, vezetése, ha- 
tásköre, gyakorlati elhelyezése alkalmassá teszi-e arra, amit joggal elvárnánk 
tőle? 

A bizottság 1962-ben létesült a Politikai Bizottság már idézett határozata és 
az ezt követő kormányhatározat alapján, azzal a céllal, hogy a kormány speciá- 
lis tanácsadó testülete legyen. Az alapdokumentum rendelkezései szerint a min- 
denkori egészségügyi miniszter az elnöke, s a Magyar Vöröskereszt főtitkára 
látja el a bizottság titkári teendőit. Az egészségügyi vezetés eleve és érthetően 
a probléma egészségügyi jellegét és az egészségügy kompetenciáját hangsúlyoz- 
ta; mellérendelt pozícióból ugyanakkor aligha lehetett számonkérni a többi 
tárca alkoholizmus elleni munkáját. A titkár tömegszervezeti funkciójából kö- 
vetkezett viszont a titkárság elhelyezése: ez kezdettől fogva a Magyar Vörös- 

kereszt Országos Vezetőségének székházában működik, gyakorlatilag — még 
hivatalos bélyegzője szerint is — e szervezet egyik osztályaként. 

Az évtizedek során kialakult és szentesített gyakorlat ellentmondásos követ- 
kezményekkel járt. A Magyar Vöröskereszt jelentős társadalmi és szervezeti 
bázisán sikerült némi mozgalmi jelleget adni az alkoholizmus elleni tevékeny- 
ségnek, ami egy ilyen mélyen gyökerező és a hagyományos szokásainkra épülő 
jelenség befolyásolásához semmiképp sem nélkülözhető. A vöröskeresztes szer- 
vezetek beszámoló jelentéseibe (és az ezekre épülő mozgalom-statisztikai év- 
könyvekbe) rendszeresen bekerül az alkoholizmus elleni helyi tevékenységre 
vonatkozó adatok jórésze; jelenleg ez az egyetlen, valamennyire is objektív 
visszajelzés e tevékenységformákról. A negatív következmények viszont megne- 
hezítik az alapfeladat végrehajtását: a vöröskeresztes munkabizottság látszatát 
keltő AEOB mindmáig képtelen a hatékony állami-társadalmi koordinációra. 


A jelenlegi Alkoholizmus Elleni Országos Bizottság egy önmaga által 1978-ban 
elfogadott dekrétum, a partnerszervek és -szervezetek feladatait minden szá- 
monkérési lehetőség nélkül megszabó működési szabályzat alapján dolgozik, 
de annak csak részben tudott érvényt szerezni. Az AEOB felhatalmazását min- 
den, ezzel foglalkozó minisztertanácsi határozat újra meg újra megerősítette; 
mégis a minisztériumok, országos hatáskörű szervek ma már csak elvétve kül- 
dik el a bizottság titkárságának — véleményezésre — a témával összefüggő in- 
tézkedéseik tervezetét. A tárcák, társadalmi szervezetek kijelölt képviselői 
több-kevesebb meggyőződéssel (és minden hatásköri felhatalmazás nélkül) vesz- 
nek részt a bizottság ülésein. Ha előzetesen felkérik őket, általános tájékozta- 
tást adnak ágazatuk (szervezetük) ez irányú tevékenységéről, de a bizottság 
közös koncepcióját már sokkal kevésbé képviselik a két ülés közötti időben, 
saját munkaterületükön. Már csak azért sem képviselik, mivel bizottsági állás- 
foglalásról az utóbbi években aligha lehet beszélni: a tájékoztatásokat a kölcső- 
nös udvariasság jegyében általában , elfogadják", és , köszönettel veszik tudo- 
másul". Konkrét ügyekről, ezek támogatásáról, javaslatba foglalásáról, ne adj" 
isten: tiltakozásról bizottsági szinten mind ez ideig nem született döntés. A bi- 
zottság formálisan éves munkaterv alapján dönt abban, hogy milyen témákat 
tűzzön napirendjére, gyakorlatilag azonban az elnökön múlik, hogy mikor hív- 
ja össze a testületet. A bizottság tagjai még sohasem reklamálták az ülés késé- 
sét vagy elmaradását. 

Rugalmatlannak bizonyult az AEOB a változó körülményekhez való alkal- 
mazkodásban, a tárcakereteket meghaladó kezdeményezések fölkarolásában is. 
Több mint egy éve tevékenykedik már a Református Egyház Iszákosmentő 
Missziója, nemrég hasonló kezdeményezés történt az Evangélikus Egyház ke- 
retében is; az AEOB mint testület a mai napig sem vonta be ezek képviselőit 
a munkájába. Pedig a hátrányos helyzetű családok megsegítésében, a deviáns 
családok és töredékcsaládok további züllésének megakadályozásában, a családi 
békemozgalomban ugyanolyan széles nemzeti egységírontra lenne szükség, mint 
a háborúellenes békemozgalomban. 

Ugyancsak a rugalmatlanság jele, hogy harmadik éve nem képes az AEOB a 
gödi tsz rehabilitációs tervét tető alá hozni, holott a létesítendő kétszáz ágyas 
védett szállás és védő munkahely egyszerre szolgálná a gazdaságos termelést, 
és az alkoholbetegek gyógyulását. A tárcák sovén partikuláris érdekeit és 
rögzült intézkedési szisztémáit mindmáig képtelen volt egyeztetni. 

A negatívumokat hangsúlyozó felsorolás nem egészen igazságos, de szolgáljon 
mentségünkre az önkritikus szándék. Végtére az AEOB-nak vannak elvitatha- 
tatlan érdemei is: így a különféle szakemberek alkohológiai ismereteinek fej- 
lesztésében, a tapasztalatok szakmaközi terjesztésében, nem utolsósorban pedig 

annak a gondos helyzetelemzésnek a kidolgozásában, amely az 1977. évi kor- 
mányhatározat és az ezt követő intézkedések alapjául szolgálhatott. Mindez 
azonban nem változtat azon, hogy az AEOB mai állapotában már nem alkalmas 
azoknak a feladatoknak a megoldására, amiért annak idején létrehozták. 

Noha az 1982. június 24-i kormányülés nyomán több minisztérium is hozzá- 
kezdett alkoholizmus elleni tevékenységének újragondolásához, mégis indokolt 
fontolóra vennünk a — társadalmi vitákban többféle változatban elhangzott — 
javaslatot az AEOB átszervezésére. Olyan új AEOB-ra van szükségünk, amely 
ismét meg tud felelni eredeti céljainak és az alapító politikai döntések szelle- 
mének. Levendel már felidézett gondolatait tovább finomítva, ez két — egy- 
mással összefüggő — szervezeti intézkedéssel lenne megoldható : 


1. Alakuljon át az AEOB kormánybizottsággá, Így lesz biztosítható az alko- 
holizmus elleni küzdelem magas szintű és hatékony állami-társadalmi koordi- 
nációja. A tárcaközi célfeladatokra fordítható anyagi eszközök fölött Ís ez az 
alkoholizmus elleni kormánybizottság diszponáljon. 

2. Az AEOB köré szervezzünk egy — a Közművelődési Tanácshoz hasonló 
felépítésű — szélesebb testületet is, a társadalmi bázis kiterjesztése érdekében; 
ebben — a többi társadalmi szervezettel együtt — a Hazafias Népfront fontos 
szerepet vállalhatna (a közreműködésre vállalkozó egyházak részvételét is fel- 
tételezve). 

A területen — a fővárosban, a megyékbén, a városokban, a kerületekben, a 
községekben — és a munkahelyeken működő alkoholizmus elleni bizottságok 
helyzete, ha lehet, az országos bizottságénál is rendezetlenebb. Kihez tartoznak? 
Kinek számolnak be? Ki felügyeli munkájukat? — kérdezte legutóbb Buda- 
pest IV. kerületi pártbizottságának első titkára, amikor a témát napirendre tűz- 
ték. Helyileg találtak megoldást. Eszerint a társadalmi koordináció Újpesten 
változatlanul a Vöröskereszt feladata lesz; az állami-tanácsi feladatok összehan- 
golását, a szükséges feltételek megteremtését az illetékes tanácselnök-helyettesre 
bízták, a pártbizottság ideológiai titkárát. pedig az egész tevékenység politikai 
segítéséért tették felelőssé. Budapest XIV. kerületében tanácsrendelettel ala- 
pozták meg az alkoholizmus elleni bizottság tevékenységét. Ezek a törekvések 
azonban semmiképpen sem pótolhatnak egy általános — hatáskört és kapcsolat- 
rendszert egyértelműen meghatározó — szabályozást. A területi koordináció 
sem oldható meg magas szintű tanácsi vezetés nélkül; folyamatos operativiításá- 
hoz pedig arra van szükség, hogy a fővárosban és a megyei tanácsoknál egy- 
egy szociális szervező speciálisan ezzel a feladattal foglalkozzék. 

A szervezeti változásokon túl, országosan is, helyileg is érvényesíteni kell a 
főocdínártó legfőbb alapelvét: az alkoholfogyasztással vagy az alkoholizmussal 
összefüggésben semmiféle döntés ne születhessen az illetékes alkoholizmus elleni 
bizottság tájékoztatása és véleményének meghallgatása nélkül! 


Javaslatok, tervek, tennivalók 


Végezetül a konkrét programra szeretnénk nyilvános javaslatot tenni. A tár- 
sadalmi vitákból és a területi tapasztalatokból leszűrt javaslatainkat — mint a 
Társadalmi Szemle 1981. évi alkohológiai eszmecseréjének kezdeményezői — 
korábban már eljuttattuk az AEOB elnökén kívül a minisztertanács és az 
MSZMP Központi Bizottsága illetékes vezetőihez. 

Az alkoholizmus elleni intézkedési terv koncepcióját az előzőekben már érin- 
tettük. A szaktevékenységbe szervesen illeszkedő (integrált) és megfelelően ösz- 
szehangolt (koordinált) alkohodlizmus-ellenes programban tehát mindenekelőtt 

pozitív célokat kell magunk elé kitűzni, így szolgálva egész népünk és az egyes 
emberek egészséges, kiegyensúlyozott, kulturált és termékeny-alkotó közösségi 
életvitelét, valamint az ezt fenyegető veszélyek-ártalmak kivédését és ellensú- 
]Jyozását. A konkrét program eszerint tartalmazni fog célokat és eszközöket — 
mind az alkaholizmus megelőzésére és gyógyítására, mind pedig a talpraállók 
maximális rehabilitációját elősegítő intézkedésekre; és mindezt összefüggő, 
komplex rendszer formájában. Egyaránt szükség van egy rövid távú (minimá- 
lis) és egy hosszabb távú (maximális) tervezetre a lépésről lépésre megvalósí- 
tandó teendőket (és alternatívákat) illetően. Az országos intézkedési terveket 
viszont csak az ágazati, szakmai, területi és munkahelyi állami-társadalmi prog- 
ramokkal összhangban és kölcsönhatásban lehet kialakítani. zi 

Mindebből kitűnik: jól szervezett és széles körű társadalmi vita kell 
ahhoz, hogy ilyen optimális programot valóban magunk elé tudjunk tűzni. A 
programtervezet vitája egyben arra is alkalmat adhat, hogy a közvéleményt 
helyesen orientáljuk és aktív közreműködésre mozgósítsuk. 


A fő feladat: az alkoholizmus megelőzése 


Már a közeljövőben sürgős intézkedésekre van szükség, hogy az egy főre jutó 
átlagos alkoholfogyasztás megtorpanását állandósítani tudjuk, s ezen belül a 
töményszeszfogyasztás arányát csökkenthessük. A hosszú távú tervnek viszont 
arra kell irányulnia, hogy a századfordulóra sikerüljön visszaszorítani alkohol- 
fogyasztásunkat az 1960-as szintre, tehát a mainak felére. 


Az italozási szokások kedvező módosítása számos részintézkedést és részprog- 
ram elindítását igényli. Ezeknek egyfelől meg kell tanítaniuk bennünket a fe- 
szültségek jobb elviselésére és termékenyebb, alkotó leküzdésére, másfelől jobb 
feltételeket ikell biztosítaniuk a hátrányokkal és nagyobb sérülékenységgel fe- 
nyegető biológiai-környezeti ártalmak kivédéséhez és ellensúlyozásához. 

A kedvező szokásváltáshoz, az eredményes neveléshez-önneveléshez — az ada- 
tok és információk gondos elemzése alapján — minden szakterületen, tevékeny- 
ségi körben és körzetben külön-külön kell megkeresni azokat a kulcsfeladato- 
kat, amelyeknek (akárcsak részleges) megoldása alkalmas lehet e pozitív fo- 
lyamat elindítására és erősítésére. A kedvezőbb egyéni és csoportdöntéseket 
viszont csak úgy énhetjük el, ha ezek érdekében : . 

0 feltárjuk a döntések legfőbb alakító tényezőit, motivációit, megpróbáljuk 
ellensúlyozni a negatív, erősíteni a pozitív indítékokat; bőséges tapasztalat bi- 
zonyítja, hogy mit sem ér az érdekeket, viszonylatokat figyelmen kívül hagyó, 
vakon vagdalkozó moralizálás ; 

6 a lakosság mentálhigiéniás ismereteit (önismeret, társadalomismeret, a 
veszélyek és a segítési lehetőségek ismerete stb.) fejlesztjük és begyakoroltatjuk ; 
ehhez minden eszközt felhasználunk, kezdve a tájékoztató és segítő beszélgeté- 
sektől, a tömegkommunikációs hatások alkalmazásáig, maximálisan építve az 
emberi értelemre és tudatosságra, de számolva is ennek korlátaival; 

8 megszervezzük az egészségügyiek, a pedagógusok, a rendőrök és más , mo- 
dellt nyújtó szakmák" lelki egészségvédelmét, és ezzel egyidejűleg fokozatosan 
beillesztjük e szakterületek minősítési elvei közé a józan életvitel presztízsét; 
a közösségvezetők személyes jó példája nélkül képmutató prédikációvá válik 
a legjobb program is; 

8 felhasználjuk az intézményes nevelési kereteket (az iskolát, a hadsere- 
get, a közművelődést, a társadalmi szervezeteket), valamint a spontán csopor- 

tosulások mozgalmi lehetőségeit; ott kell foglalkoznunk az emberekkel, a fia- 
talokkal], ahol élnek és csoportba verődnek, s olyan módszerekkel, amelyektől 
nem idegenkednek: jó példa erre a veszprémi szipózó fiatalok értékváltását 
szolgáló, izomfejlesztő , body building" klub; 

0 a fiatalok körében divatba hozzuk, hogy elutasítsák a felnőtt italozási 
szokásokat, valamint a droghoz menekülés mámorát; a lényeg, hogy szót ért- 
sünk velük életformánk kritikájában, hiszen valóban másként (okosabban, tisz- 
tábban és sikeresebben) kell élnie a jövőjét tudatosan szervező új generációnak, 
mint elődeinek ; 

8 különleges gonddal tervezzük meg a prevenció lépéseit a fokozottan ve- 
szélyeztetett lakossági csoportokban ; speciális programokra van szükség a lakó- 
telepeken, a munkásszállókon, az ingázók körében, a nevelőotthonokban, a ci- 
gányság soraiban, bizonyos szakmákban, a fogyatékosok és más krízishelyzetbe 
került társaink között: mindenütt, ahol nem inni vagy keveset inni sokkal 
nehezebb. 

Az alkoholizmus megelőzésének — nemzetközi tapasztalatok szerint is — nél- 
külözhetetlen összetevője, hogy tovább korlátozzuk az alkoholos italok szug- 
gesztív kínálatát (térben és időben, az ésszerűség és a közmegegyezés határain 
belül), de mindenekelőtt az érvényben levő szabályozás betartására — és ennek 
hatékony ellenőrzésére — kell törekednünk. 

A szabályozás indokolt továbbfejlesztésének egyik fontos elve a megosztott 
felelősség legyen, amely például az egészségvédő tilalmak betartásáért a kiszol- 
gálót és a fogyasztót egyaránt felelőssé teszi. Másik ajánlott elvünk az, hogy 
a helyi közösségnek (a tanácsoknak, a lakóbizottságoknak stb.) nagyobb dönté- 
si, illetőleg beleszólási lehetőséget kell biztosítani ebben a vonatkozásban is. 


Többek közt arra van szükség, hogy 

0 a reggeli szeszárusítási korlátozást kivétel nélkül terjesszük ki minden 
bolttípusra; minden kivétel, de a bolti és a vendéglátóipari árusítás megkülön- 
böztetése ebből a szempontból különösen káros; 

0 az országutak, forgalmi csomópontok, pályaudvarok és más fontos objek- 
tumok (iskolák, kórházak stb.) 200 méteres környékének kereskedelmi forgal- 
mából teljesen iktassuk ki a szeszes italokat, tekintettel a nagyobb veszélyhely- 
Zetre és a sérülékenyebb környezetre; 

0 a tömény szeszes italok üzleti árusítását fokozatosan szervezzük át egy 
skandináv mintájú speciális bolthálózatra; első lépésként vonjuk ki ezeket az 
italokat az élelmiszerboltak kirakataiból (mint ezt Fejér megyében már meg- 
tették), majd a kisboltok és az önkiszolgáló ABC-áruházak töményszesz-árusí- 
tását szüntessük meg, mert ezekben a legnagyobb a szeszkínálat vásárlásra 
késztető hatása; 


0 a fiatalkorúak semmilyen üzlettípusban ne vásárolhassanak szeszes italt; 
ez visszatartó hatással lenne nemcsak a fiatalokra, de a felnőttekre is, mint- 
hogy — ha igényük van rá — a bolti alkoholos italt is maguknak kell megvá- 
sárolniuk ; 

0 marimáljuk a szeszes italokat árusító 5 vendéglátóhelyek lakossághoz viszo- 
nyított arányszámát és nyitvatartási idejét (a szerződéses üzletekét is); ugyan- 
akkor fokozzuk az ételforgalom és a teabárok arányát, kikötve azt, hogy min- 
den városban legyen legalább egy — klubszerű foglalkozásoknak is teret adó 
— szeszmentes, lehetőleg kocsmából átalakított szórakozóhely ; 

0 az illegális szeszfőzést és -értékesítést az eddiginél súlyosabban — egész- 
ségkárosításként is! — szankcionáljuk, párhuzamosan a megtermelt gyümölcs 

felvásárlásának és feldolgozásának biztosításával ; az illegális csatornák szűkítése 
megteremti a feltételeket ahhoz is, hogy a lakossági igények kielégítésére szol- 
gáló legális szeszesital-termelésre volumenstopot rendelhessünk el; áttételesen 
a márkavédelem is hozzájárulhat az italfogyasztás kulturáltabb, mértékletesebb 
szokásainak kialakításához; így még ez is beletartozhat a kínálat célszerű módo- 
sításába; megfontolandó továbbá, hogy a sósborszesz italként befutott karrier- 
jének ne azzal vessünk-e véget, hogy visszairányítjuk a gyógyszertári forga- 
lomba ; 

6 állandóan kísérjük figyelemanel az alkoholos italok árarányát, nehogy a 
hozzáférhetőségük növekedjék; ugyanakkor az alacsonyabb szeszfokú ítalok 
forgalomba hozásával is próbáljuk meg csökkenteni az elfogyasztott abszolút 
alkohol mennyiségét; 


0 továbbra is ugyanolyan dinamikusan fejlesszük az alkoholmentes italok 
választékát, mint az elmúlt években; nagyobb gondot fordítsunk azonban kár- 
bavesző, kihasználatlan ásványvizeinkre és a hazai gyümölcs, paradicsom stb. 
alapanyagokra, hogy étkezési szokásainkhoz jobban igazodó, savanyúbb italok- 
kal ís ki tudjuk elégíteni a lakosság igényeit. 


A másik fő feladat: a gyógyítás és a rehabilitáció 


A javaslatok lényege ebben a vonatkozásban az, hogy mivel az alkoholiz- 
mus igencsak sajátos betegség, terápiája és rehabilitációja semmiképp esem 
szorítkozhat az egészségügy szakmai erőfeszítéseire; eredményes beavatkozásra 
csak a legszélesebben értelmezett társadalom-egészségügyi modell alapján szá- 
miíthatunk. 


0 A különböző szakterületek, társadalmi fórumok s a közvélemény mind 
nagyobb részét meg kell nyernünk a káros italfogyasztók jóindulatú és szaksze- 
rű befolyásolásához, életvitelük késztetéssel vagy kényszerítéssel történő mó- 
dosítására, kezelésbe-gondozásba irányításuk elősegítésére 8 a kezeltek-gondo- 
zottak segítésére, visszafogadására. A jelzési kötelezettséget is minél szélesebb 
körre (gyámügy, válóperes bíróságok esetb.) ki kell terjeszteni. Nem utolsósorban 
azonban azt kell elérni, hogy az egészségügyben dolgozó szakemberek összes- 
sége rendelkezzen a szükséges alkohológiai ismeretekkel és szemlélettel. Csak 
így érhetjük el, hogy valamennyi ellátási ág — mindenekelőtt az üzemi és kör- 
zeti alapellátás — dolgozói idejekorán felfigyeljenek az alkoholos kóreredetre és 
szövődményekre, a nagyivókra, és az eddiginél jobban ismerjék - beavatkozási 
lehetőségeiket. 

8 Szervezett társadalmi segítséggel mielőbb biztosítanunk kell a szükséges 
feltételeket az alkoholbetegek eredményes és gazdaságos gyógykezeléséhez, gyó- 
gyító neveléséhez. A tárcaközi célfeladatok anyagi finanszírozására az egyéb 
javaslatokba foglalt szigorúbb szankcionálás teremtheti meg a pénzügyi felté- 
teleket; meggondolandó, hogy ezekkel az anyagi eszközökkel a tanácsok köz- 
vetlenül rendelkezhessenek. Az üzemeknek saját érdekük is, hogy az alkohol- 
betegek gyógyulását, visszailleszkedését eredményesen biztosító munkaterápiás 
lehetőségeket, orvosi háttérrel megerősített védett szállásokat és a gyógyulókat 
védő műhelyeket létesítsenek. Az egészségügyi, alkohológiai gondozást az al- 
koholellenes (AE) klubok öngyógyító közösségeinek aktív társadalmi munkája 
hasznosan kiszélesítheti az érintett családokra. 


6 Elodázhatatlanná vált a szociálpolitika egységes beavatkozási rendszeré- 
nek, a komplex családgondozásnak a fokozatos kialakítása is. Lépésről lépésre 

erősítenünk kell a párhuzamos gondozási formák együttműködését, a halmo- 
zottan hátrányos helyzetű családok fokozott támogatására és az ehhez szüksé- 
ges szakemberek kiképzésére. 

8 A betegségbelátással nem rendelkező alkoholbetegek kezelésbe-gondozáeba 
irányítását (szükség szerint: kötelezésüket erre) feltétlenül egyszerűsítenünk 
kell, ez fontos társadalmi érdek. Az alkoholbetegek kórházba utalását — a 
jogi kautélák betartása mellett — egyértelmű orvosi-egészségügyi feladattá kell 
tenni, és biztosítani kell a veszélyhelyzetben levő (vagy súlyosan veszélyeztető) 
alkoholbetegek azonnali kórházi felvételét. A magatartási vétségek szabálysér- 
tésként történő elbírálását viszont úgy kell szabályozni, hogy a: rendőrség és az 
igazgatási hatóságok e jogkörükben az alkoholbetegség gyógyíttatásáról is in- 
tézkedhessenek. Ehhez további (nagyfai típusú) munkaterápiás intézetek létesí- 
tése válik szükségessé. 

60 Meg kell oldani az önálló életvitelre képtelen, súlyos alkoholbetegek spe- 
ciális szociális otthonokba való elhelyezését (minden megyében és a főváros- 
ban) is. 

68 Az alkoholbetegek gyógyító-megelőző ellátásának szakmai irányítására hi- 
vatott Alkohológiai Tudományos Módszertani Központot önálló országos inté- 
zetté kell szenvezni, és biztosítani kell az alkohológiai ellátás egységes területi 
(megyei, fővárosi) szakirányítását. 


Néhány kuicsfeladat 


A program bonyolult feladathalmaza néhány kulcsfeladat. megjelölését 
igényli: 

1. A munkahelyeken olyan összehangolt alkoholizmus-ellenes programokat 
kell kidolgoznunk, amelyek egyaránt irányulnak a mentálhigiéniás jellegű meg- 
előzésre, a gyógyítás elősegítésére és a gyógyulók rehabilitációjának támoga- 
tására. 


2. Az alkoholos italok előállításával és fogyasztásával kapcsolatos egyéni és 
partikuláris érdekeket, érdekviszonyokat gondosan fel kell tárnunk, hogy ezek 
figyelembevételével és kedvező módosításuk irányába hassanak intézkedéseink. 

3. Az alkoholtermelést és -forgalmazást, valamint az alkoholbetegség gyógyító- 
megelőző ellátását és a gyógyulók rehabilitációját szabályozó intézkedéseket 
magas szintű jogszabályban (törvényben) kell egyeztetni, egyszerűsíteni, illetve 
kiegészíteni a hatékony lelki egészségvédelem jegyében. 


P. V. Kuznyecov: 
Nok 


(1925—26. Röszivi) 


SZEMLE 


A brigádmunka új útjai a Szovjetunióban 


Kollektív szervezés és ösztönzés a munkában 


A termelési technológia, az alkal- 
mazott berendezések technikai szín- 
vonalának nagymértékű fejlesztése 
nélkül ma elképzelhetetlenek lenné- 
nek azok az eredmények, amelyeket 
a szovjet népgazdaság az utóbbi egy- 
másfél évtizedben elért. Az egyre kor- 
szerűsödő gépek, a félautomata és a 
teljesen automatizált termelési rend- 
szerek azonban azt is jelentik, hogy 
már nem lehet a régi, megszokott 
módon dolgozni. A megváltozott tech- 
nikai feltételek nemcsak az egyén te- 
vékenységét alakítják át, hanem a 
termelés szervezetének, a munka 
megszervezésének is új módját igény- 
lik. Enélkül ugyanis — mint azt több 
fejlett ipari ország tapasztalatai is 
mutatták — alkalmazásuk az ember— 
munka, az ember—szervezet viszony- 
ban kedvezőtlen változásokhoz, a 
tervezettnél kisebb gazdasági teljesít- 
ményekhez vezethet. 

Ez a felismerés volt a forrása an- 
nak, hogy a Szovjetunióban — épít- 
ve a brigádmunka ismert hagyomá- 
nyaira és más ipari országok hasonló 
tapasztalataira — az elmúlt években 
újabb erőfeszítések történtek a ter- 
melés munkahelyi szintű szervezetei- 
nek átalakítására, új típusú termelő 
brigádok létrehozására. ! 


Új körülmények jelentkezése 


Az előrelépésben szerepet játszott, 
hogy a hetvenes évek második felé- 
ben az egészében pozitív fejlődés ke- 


1 A célok és a feladatok, amelyek az SZKP 
KB-nak és a Minisztertanácsnak a tervezéssel, 
a termelés hatékonyságával és a munka minő- 
ségével foglalkozó 1979. július 12-i közös ha- 
tározatában jelentek meg. napjainkban egyre 
nagyobb hangsúlyt kapnak. 


retében a hagyományos munkaszerve- 
zetek és az új technika által támasz- 
tott munkakövetelmények között ter- 
mészetes ellentmondások támadtak, 
amelyeknek számos jele volt tapasz- 
talható: 


0 a régi munkaszervezetekben meg- 
levő túlzott specializáció és a rend- 
kívül bonyolult, túlszabályozott mun- 
kaköri kapcsolatok elégedetlenséget 
szültek a munkával szemben a dolgo- 
zók körében;? 

8 a munkaidő-kihasználás számos 
iparágban kedvezőtlenül alakult; pél- 
dául a volgográdi traktorgyár auto- 
matizált szerelősorán dolgozó szere- 
lők munkaidejük 634 százalékában 
végeztek csak termelő tevékenységet, 
és 289 százalékot várakozással töl- 
töttek a műszakidőből ;? 

8 a munkaidő-veszteségeknek csak- 
nem a felét az egyre növekvő számú 
igazolatlan hiányzások okozták; pél- 
dául az egyik csapágy-gyárban a dol- 
gozók 15—25 százaléka rendszeresen 
távolmaradt a munkától; 

8 az iskolázottsági, kulturális szín- 
vonal emelkedése — elsősorban a fia- 
talok körében — azt eredményezte, 
hogy a dolgozók olyan munkahelye- 
ket kerestek, amelyek szakmai ér- 
deklődésüknek, színvonaluknak meg- 
felelnek, érdekes, változatos munkát 


2 Social Aspects of Work Organization: Im- 
plications for Social Policy and Labour Re- 
lations. Selected Papers and Proceedings of an 
International Symposium, Moscow, February 
15-18tnh., 1977. International Institute for Labour 
Studies Research Series 33. sz. 44. old. 

3 Zemlanszkij, N.—Kuznyecov. N.—Szvata- 
jev,. A.: Novíije formi organyizaciit truda na 
avtomatvicseszkih linyiah. Szocialisztyicseszkij 
Trud. 1977. 2. sz. 63. old. i 

4 Kasanov és mások: Upravlenyije szocfal- 
nim razvityijem proizvodsztvennih kollektyi- 
vov. Alma-Ata, Nauka Kaz. SZSZR. 1975. 1632. 
old. 

tudnak biztosítani; a hagyományos 
(főként szalagszerű munkákra alapo- 
zott) munkaszervezetek kínálta egy- 
hangú munka, sokszor nem kedvező 
körülmények nem elégítették ki a 
munkába lépő fiataloknak a munká- 
juk iránti előzetes várakozásait; 


€ a fiatalok munkához való viszo- 
nyára több helyen a passzív hozzáál- 
lás, a munkafegyelem lazulása és a 
nagy fluktuáció vált jellemzővé; a 
kazah vasutaknál például a munka- 
erőmozgás vizsgálata azt mutatta, 
hogy dolgozóinak 60 százaléka tíz év 
alatt két-háromszor cserélt munkahe- 
lvet, és a munkahelyváltoztatók 67,2 
százaléka a 18—34 éves korosztály- 
hoz tartozott.? 


A munkában, a munkaszervezetek. 
ben jelentkező konfliktusok feloldá- 
sára, a gazdasági munka eredmé- 
nyességének javítására — a koráb- 
binál bonyolultabbá és nehezebbé vá- 
ló gazdálkodási feltételek és vViszo- 


nyok közepette — úgy van mód, ha a 


termelés és a gazdálkodás minden 
szintjén fokozódik a felelősségvállalás 
mértéke, javul a munkafegyelem, a 
munkához való viszony. Ennek lehe- 
töségét a termelési hierarchia első 
szintjét jelentő brigádoknál — mint 
felismerték — egyebek közt a kollek- 
tív munkaszervezési és ösztönzési el- 
vek alkalmazása teremtheti meg. 


Brigádalakítás és működési formák 


A termelő brigádok alakítása a mi- 
nisztériumok és a központi, valamint 
a köztársasági szakszervezetek közö- 
sen kidolgozott programja alapján in- 
dult el. A központi határozatok a 
vállalatvezetés feladatául . szabták, 
hogy mindazokon a területeken, ahol 
a termelési feltételek ezt lehetővé te- 
szik — a belépés önkéntessége mellett 
— kezdeményezzék és támogassák az 
új típusú brigádok megalakulását. A 
brigádok létszámát, összetételét, a 
munkafeladatok mennyiségét ugyan- 
csak a vállalatvezetés hagyja jóvá, 
egyben gondoskodik a szükséges ter- 
melési területről, termelőeszközökről, 
és az összes egyéb termelési feltéte- 


§ Lásd Kasanov és mások: 1. m. 138., 144. 
old. 


lekről valamennyi vállalati termelő 
brigád számára. 


A brigádok tevékenysége átfogja a 
termelésnek egymással kapcsolatban 
levő alap-, kiszolgáló és kisegítő 
technológiai folyamatait, de ezek a 
gyakorlat szerint elsősorban az alap- 
tevékenység egy-egy funkciójára szer- 
veződnek. Az alap-, valamint a kiszol- 
gáló folyamatok elkülönülését segíti 
elő az a koncepció is, hogy például a 
karbantartás erőteljes üzemen belüli 
centralizációját kívánják  megvalósí- 
tani. Csak elvétve találkozhatunk 
olyan törekvésekkel, hogy a termelő 
brigád tagjai között — velük azonos 
érdekeltségi rendszerben — karban- 
tartó, gépbeállító munkások is dol- 
goznak. Az általunk meglátogatott 
tusinszkói harisnyagyárban például, 
ahol a fizikai dolgozók 70 százaléka 
brigádtag, és az egyes termelő bri- 
gádok teljesítménye nagymértékben a 
gépek állapotától függ, most terve- 
zik, hogy olyan brigádokat hoznak 
létre, amelyekhhez karbantartó szak- 
emberek is tartoznak. 


A brigádok a szakmai-szakképzett- 
ségi összetétel szempontjából kétfé- 
lék: specializált, illetve komplex bri- 
gádok. A epecializált brigádokban 
ugyanazon szakma képviselőit, a 
komplex  brigádokban több, eltérő 
szakma képviselőit találjuk. 

Főként a folyamatos termelést foly- 
tató " iparágakban (szénbányászat, 
vegyipar, kohászat. energetikai ipar 
stb.) gyakorta szerveznek , váltómű- 
szakos brigádokat", amikor is mind- 
három műszak dolgozói egy brigádba 
tartoznak. A gyakorlat azt mutatja, 
hogy az iparban a komplex brigádok 
a legelterjedtebbek, arányuk 1980-ban 
már 52 százalék volt, de egyre nő 
a váltóműszakos brigádok aránya ís, 
hiszen 1981-ben az összes brigádok 
negyedrésze ebbe a típusba tartozott. 

A brigádok kezdetben olyan terüle. 
ten alakultak, ahol az egyéni munka- 
végzés a technológia és a gyártásszer- 
vezés megkövetelt módjai miatt ele- 
ve lehetetlen (például kohászat, vegy- 
ipari anyagkinyerő, átalakító folya- 
matok nagy része stb.). A brigádmun- 
ka elterjesztésének következő szaka- 
sza (ahol ma is a legnagyobb az elő- 
rehaladás) a tömegtermelést folytató, 


szalagszerűen ezervezett munkafolya- 
matok területei (híradástechnikai ípar, 
finommechanikai, szerelő és egyéb 
gépipari tevékenységek). Még csak a 
tervek között szerepel a hagyományo- 
san egyedi  munkahelystruktúrára 
épülő munkák és a szolgáltatások 
szférájában a brigádmunka szerve- 
zése. 


Munkakapcsolatok és teljesítménymérés 


Brigádokat az esetek döntő több- 


ségében egy-egy jól meghatározott 
termelési feladat ellátására hoznak 


-egy 

mány szempontjából önálló funkciók- 
kal bíró, ellenőrizhető részegység, ter- 
mék. A közös érdekeltség arra irá- 
nyul, hogy a brigád rendelkezésére ál- 
ló eszközöket, erőforrásokat a lehető 
leggazdaságosabban használva a vég- 
termék mennyiségi és minőségi kö- 
vetelményeit teljesítsék. 

A brigádok közvetlen irányítását 
a művezetők látják el. Azáltal, hogy 
minden brigádnak egyúttal a vállalat- 
vezetés által — de a brigádtagok vé- 
leményének figyelembevételével e 
kinevezett  brigádvezetője is van, 
nagymértékben megváltozott a mun- 
kahelyi termelésirányítók és a mun- 
kások közötti munkamegosztás. A bri- 
gádvezető, valamint a nagyobb bri- 
gádokban a tagok által megválasztott 
brigádtanács a művezetők több funk- 
cióját átveszi miáltal lehetőséget te- 
remt a közvetlen termelésirányítók- 
nak arra, hogy energiáikat fokozot- 
tabban fordíthassák a termelésszer- 
vezésre, a technikai, technológiai kor- 
szerűsítésre, a munkafeltételek javítá- 
sára, 

A brigádok működésének alapja a 
brigád terve, melyet a vállalati ter- 
vek alapján határoznak meg. A havi 
tervet a művezető és a brigádvezető 
bontja le napi termelési programmá. 
A terv a csoportra vonatkozik, és a 
brigádvezető osztja el a munkát az 


6 A joke Kez kötelezettségeket részletesen 
lössénytls ; : ööh tásekeet LÁulíjsárs B ég sztggést po- 
lossen enno 
gyire, vija prot brigadi i SzÖVJéLY brigagyi- 

. GOSZKOMTRUD 1 SZVCSZ PROFS 

ZOVv. Posztanovlenytje 1980. dec. 31. No. 389/ 

22-118. Moszkva. 


egyes egyének között annak alapján, 
hogy ki milyen munkafeladat ellátá- 


adatokat ég a munkamegosztást. 


A végtermékre orientált közös ér- 
dekeltség arra ösztönözheti a brigádo- 
kat, hogy a kialakult szervezési-mun- 


területeken 
következett be — mivel most foly- 
nak a vizsgálatok — még nincs isme- 
retünk, 


A terv a végtermék egységére meg- 
határozott komplex, a brigád 
re vonatkozó norma alapján készül el. 
A brigád összkeresete ennek mennyi- 
ségi és minőségi teljesítésétől függ. 
Nemcsak a darabnormát és az előírt 
minőségi mutatókat igyekeznek azon- 
ban számításba venni, hanem a ter- 
melés sajátosságaitól függően például 
az anyagkihasználás, az energiafel- 
használás stb. paramétereit is a komp- 
lex norma részévé próbálják tenni. A 
komplex norma célja, hogy a brigád 
egészét ösztönözze az adott végtermék 
havi tervének teljesítésére, ég a mun- 
kaeredmény elérésében közös érde- 
keltséget biztosítson. 

A brigádon belül változatlanul ki- 
alakul a munkának, a munkafelada- 
toknak, a műveleteknek egyfajta 
megosztása, amelynek révén az egyes 
munkások, 


magukra. 
Szükség van tehát a komplex norma 
mellett az egyes munkások által vég- 
zett . munkafeladatok technikailag 
megalapozott, egyedi műveleti nor- 
máira is, az egyéni teljesítmények 
szerinti bérdifferenciálás megvalósí- 
tásához. 


Osztönzés és bérezés 


A brigádok anyagi ösztönzésének 
és bérezésének elveit a következők- 
ben lehet összefoglalni: 

8 Teremtsen közös érdekeltséget a 
munkaeredmény (a végtermék és ki- 
hozatali mutatói) elérésében. 

€ Nyújtson alapot az egyéni mun- 
karáfordítások és teljesítmények sze- 
rinti különbségek elismerésére. 

0 Vegye tekintetbe a munkához va- 
ló viszonyt, a munkatársi segítség- 
nyújtást, a végeredmény eléréséért 
vállalt többlet-erőfeszítéseket. 

€ Tükrözze az egyes munkakategó- 
riáknak, a munkafeltételeknek és a 
szakképzettségeknek a munkafolya- 
matban egyénenként megnyilvánuló 
különbségeit. 

Az elvek összességében azt kíván- 
ják biztosítani, hogy az egyéni kere- 
set ne csak attól függjön, hogy az 
egyén, az egyes munkás miként dol- 
gozik, hanem a csoport összteljesít- 
ményétől is. Mindezt olyan bérezési 
és  premizálási megoldás valósítja 
meg, melyben az egyéni munkaráfor- 
dítás, a szakképzettségi fokozatok és 
a munkakategóriák különbözősége az 
alapfizetés, a kollektív eredményhez 
való hozzájárulás mértéke pedig az 
egyéni prémium nagyságát határozza 


meg. 

A premizálásra fordítható összeg 
két fő forrásból ered. Az egyik a terv 
túlteljesítése, amikor is a prémium az 
adott munkafeladatra a tarifa Ssze- 
rint kifizethető alapbér összegének 
maximum 40 százaléka lehet; a másik 
forrás, amelynek képzésénél felső 
korlát nincs, az anyag-, energia-, ter- 
melőeszköz- stb. megtakarítás. (Meg- 
jegyzendő azonban, hogy ez utóbbi 
elenyészően kicsi a normatúlteljesí- 
tésből származó premizálási alaphoz 
képest.) A munkaerő ésszerű felhasz- 
nálásának, a létszámmal való taka- 
rékosságnak egyre növekvő szerepére 
8 ennek ösztönzésére utal, hogy ha a 
brigád a norma szerinti létszámnál 
kevesebb fővel is teljesíti a tervet, 
akkor egyes területeken az ebből ere- 
dő bérmegtakarítás bizonyos részét 
(egyes esetekben maximum 50 száza- 
lékát is) premizálásra fordíthatják." 

A brigádok bérezésének és ösztön- 
zésének irányelveit az ágazati minisz- 
tériumok és a szakszervezetek közös 
útmutatása alapján a vállalati veze- 
tés és a szakszervezet alakítja ki. 
Ezen belül a brigádtanács joga, hogy 


7 A brigádmunka bérezésének és Ösztönzé- 
sének kérdéseivel részletesen foglalkozik: Ak- 
tualnie voproszi szoversensztvovanyija tarifnoj 
szisztyemi. NIIT Moszkva, 1982. 


a lehetséges bérezési formák közül 
melyiket választja. Az összes brigád- 
nak csaknem a felében az alapbért az 
egyéni teljesítmény és a tarifa szerin- 
ti bértételek alapján osztják fel, a 
prémiumot pedig a munkarészvételi 
mutató (KTU: koefficient trudovovo 
ucsasztija) segítségével. 

A KTU értékek meghatározására 
központi előírások nincsenek. Minden 
vállalat saját hatáskörben állapodik 
meg a brigádokkal és a szakszervezeti 
szervekkel a kiszámítás módjában. 
Lényege, hogy a brigádvezetők pon- 
tozzák az egyes dolgozóknak a kollek. 
tív eredmény eléréséhez való hozzájá- 
rulását, és ennek alapján kialakulnak 
az egyéni KTU értékek, melyeket a 
hónap végén a brigádtanács vagy a 
brigádgyűlés fogad el. 

A brigádvezető ugyan tagja a bri- 
gádnak, és részt is vesz a közös terme- 
lőmunkában — de idejének jelentős 
részét a munka szervezésére és ad- 
minisztrálására kell fordítania. Ezért 
keresetét -—- a  brigádteljesítmény 
alapján — a vállalatvezetés határoz- 
za meg. Hasonlóan a vállalatvezetés 
egyéb termelésirányítóinak és a funk- 
cionális részlegeinél dolgozó gazdasági 
és műszaki szakembereknek az öÖsz- 
tönzése is kapcsolódik a brigádmun- 
kához. 


Tapasztalatok 


1982 végén az iparban foglalkozta- 
tottak 52,5 százaléka brigádtag volt, 
1982 januárja és augusztusa között az 
iparban a brigádok száma 22 százalé- 
kal nőtt, amint ezt a szovjet Munka- 
ügyi — Kutatóintézetben megtudtuk. 
Mint mondták, félő ugyanakkor, hogy 
egyes esetekben a jó céloknak csak 
formális teljesítéséről van szó. 


A kollektív munkaszervezés és Öösz- 
tönzés alapján kialakított brigádok 
2—3 éves működéséről általánosítha- 
tó ismereteket nehéz szerezni. A szak- 
sajtóban megjelent — viszonylag nagy 
számú — publikáció? is elsősorban az 


8 A , Szoctalisztyicseszícij Trud" című folyó- 
iratban 1981 óta külön rovat ozik a bri- 


fogtalk a 
gádmunka szervezésének kérdéseivel. E rovat- 
ban szinte minden egyes példányban 1—3 gya- 
korlati tapasztalatokat ismertető cikk jelent 
meg az emúlt 3 év során. 

egyes esetekkel foglalkozik. Bizonyos 
tapasztalatok összegzésére azonban 
módot nyújt a moszkvai Munkaügyi 
Kutatóintézet vizsgálata, melynek so- 
rán 240 jól működő brigádot keres- 
tek fel, hogy a sikeres példákkal be- 
mutassák a brigádok megalakításától 
remélhető kedvező hatásokat a vál- 
lalatok működésére. Eszerint a mun- 
katermelékenység növekedése a bri- 
gádok megalakulásának első évében 
8 százalékkal múlta felül a korábbi 
növekedés értékét, a második évben 
pedig 8,9 százalékkal. A fluktuáció 

mértéke átlagosan harmadára szorult 
. vissza, a késések és az igazolatlan 
hiányzások száma a korábbinak he- 
tedére csökkent. Ezekből, valamint a 
munkaidő kihasználásának jobb meg- 
szervezéséből eredően a munkaidő- 
veszteség mintegy fele volt a koráb- 


binak, 
Az elmondottak jelentőségét az 


sem csökkenti, hogy a brigádok szer- 
vezése mint kiemelt országos prog- 
ram nagy nyilvánosságot kapott és 
kap minden fórumon, ami az egyéb 
szervezési munkákkal szemben a vál- 


lalatvezetők nagyobb figyelmét, több 
segítséget, a feltételek gyorsabb biz- 
tosítását is jelenti. Vitatott azonban, 
hogy ha a hagyományos egyedi mun- 
kahelystruktúrára alapozó  szervezé- 
sek is ilyen feltételek között történ- 
nének, nem hoznának-e vajon hason- 
ló jó eredményeket. 


Összességében — a jelenleg rendel- 
kezésre álló ismeretek alapján — a 
kollektív munkaszervezési és ösztön- 
zési formák szovjetunióbeli tapasz- 
talatairól elmondható, hogy az elin- 
dult folyamat fő célja a kollekti- 
vákban rejlő tartalékok feltárása, a 
munkához való viszony kedvező ala- 
kítása, a gazdaság teljesítőképességé- 
nek fokozása. Ennek egyik eszköze a 
brigádmunka, amely a dolgozók szá- 
mára autonómiájuk szélesítését, a 
munkavégzés eredményéért érzett és 
egyre növekvő felelősség vállalását, a 
döntésekben való részvételük erősíté- 
sét hozhatja. 

Bogdán János 


V. 1. Tatlin: 
Tengerész (1917) 


ONKORMANYZAT A GYAKORLATBAN 


A Társadalmi Szemle - 1978 tavaszán arra vállalkozott, hogy áttekintést adjon 
az 1971-ben hatályba lépett tanácstörvény érvényesülésének tapasztalatairól. 
Egy erről szóló kerekasztal-beszélgetés után a , Közigazgatás és politika" című 
sorozatban tekintette át a tanácstörvény társadalompolitikai elveinek érvényesü- 
lését, a tanácsi munka jogi, szervezeti, irányítási és gazdálkodási folyamatait. 

Újabb, most kezdődő közigazgatási tárgyú sorozatunk témaválasztását - 
amely elsősorban a helyi tanácsok önkormányzati jellegének jelenlegi állapotát, 
a gyakorlati megvalósulás pozitív és negatív tapasztalatait kívánja vizsgálni - 
több körülmény is indokolja. Az önkormányzat és általában a helyi önállóság 
kérdése korábban is, ma is központi eleme a politikai rendszer továbbfejlesz- 
téséről, a szocialista demokrácia erősítéséről folyó vitáknak, útkereséseknek. A 
mai, közismerten feszültebbé vált gazdasági és politikai helyzetben újult erővel, 
gyakran hangsúlyosabban vetődik fel az irányítási rendszer korszerűsítésének, 
ezen belül a helyi önállóság fokozott elismerésének igénye. Kétségtelen, hogy 
tapasztalhatók túlzott várakozások, nemegyszer illúziók is az önkormányzat tény- 
leges lehetőségeit illetően. Nem ritka azonban az olyan vélekedés és gyakorlat 
sem, mely az önkormányzati törekvéseket , hatékonyságrontó" (például gazdasági 
nehézségeink megoldási törekvései ellen ható) tényezőnek tekinti, s ilyen meg- 
gondolásból esetleges kibontakozását is gátolni igyekszik. 

Ezért is választottuk sorozatunk témájául annak vizsgálatát, hogy a tanács- 
törvényben megfogalmazott önkormányzati koncepció ,.mit hozott" a gyakorlat- 
ban, az egyes települések szintjén; milyen szerepet játszik ma a települési viszo- 
nyak fejlesztésében; s mely területeken van reális lehetőség további kibontakoz- 
tatására. Ez a feltétele ugyanis a központi irányítás hatékonysága és a helyi 
önállóság egyidejű növelésének. i 

Sorozatunkat három kerekasztal-beszélgetés közlésével kívánjuk indítani; ezek- 
ben a képviseleti szervek működéséről, a tanácsi gazdálkodásról, valamint 
szervezeti, személyzeti és irányítási kérdésekről mondják el tapasztalataikat el- 
méleti és gyakorlati szakemberek. Ezt követően önálló tanulmányokban szeret- 
nénk a gyakorlati tapasztalatokat összegezni, belőlük következtetéseket levonni, 
s ahol lehetőség nyílik rá, néhány továbbfejlesztési javaslat megfogalmazására 
is törekszünk. 3 

A szerkesztőség 

Képviselet, demokrácia, helyi önállóság 


Kerekasztal-beszélgetés a szerkesztőségben 


A képviseleti demokrácia témakörével foglalkozó kerekasztal-beszélgetésen részt vett: Benke 
Valéria, a Társadalmi Szemle főszerkesztője; dr. Raft Miklós, a Minisztertanács Titkár- 
ságának a vezetője (vitavezető); dr. Horváth Géza vb-titkár, Cegléd; Marosvölgyi Lajos 
tanácselnök, Szentendre; dr. Schmidt Péter egyetemi tanár, az ELTE Állam- és Jog- 
tudományi Kar dékánja; dr. Takács Lőrine tanácselnök, Gyula; Tir Dezső tanácselnök, 
Gyöngyös; dr. Varga Gyula tanácselnök, Tata; dr. Vass Miklós tanácselnök, Balassagyar- 
mat; dr. Verebélyi Imre, az Államigazgatási Szervezési Intézet igazgatója, valamint Forgács 
Imre, a Társadalmi Szemle munkatársa, aki egyben a beszélgetés anyagát sajtó alá ren- 
dezte, 


BENKE VALÉRIA Kedves Elvtársak! Az , Önkormányzat a gyakorlatban?" 

című sorozat kerekasztal-megbeszélésén a Társadalmi 
Szemle szerkesztő bizottsága és szerkesztősége nevében üdvözlöm a megjelente- 
ket. Köszönöm, hogy elfogadták meghívásunkat, és vállalkoztak arra, hogy társ- 
szerzők legyenek egy jelentős közös munkában. A gyakorlat tapasztalatait vár- 
juk az elvtársaktól; kritikájukat, javaslataikat szeretnénk hasznosítani, nem 
csupán egy sorozat közlése céljából, hanem azért, hogy a közös gondolkodás- 
sal hozzájáruljunk a tanácsok önkormányzati jellegének fejlesztéséhez. 

Mint ismeretes, az önkormányzatok fejlesztése nem választható el azoktól a 
munkálatoktól, melyek a gazdaságirányítási rendszer korszerűsítését célozzák, 
s szervesen kapcsolódik azokhoz a kutatásokhoz is, melyek a politikai intéz- 
ményrendszer továbbfejlesztését kívánják megalapozni. 

Sorczatunk — az elmondottakon túlmenően — kapcsolódni kíván a közigaz- 
gatás továbbfejlesztésének azokhoz a munkálataihoz is, melyek magas szintű 
párt-, állami és tudományos szervek közreműködésével folynak. Az egyes rész- 
területeknek (települési hálózat, választási rendszer, szakigazgatási szervek kor- 
szerűsítése, tanácsi gazdálkodás stb.) pozitív irányú továbbfejlesztése nyilván- 
valóan egy átfogó közigazgatási reformkoncepciót is feltételez. Az egyes. rész- 
területek — köztük az önkormányzati problematika — szorosan kapcsolódnak 
egymáshoz, s figyelembe veszik a társadalomirányítás más fontos területeinek 
tervezett változtatásait is. Ezért az önkormányzati kérdés jelenlegi kiemelése 
és középpontba állítása mellett szívesen vesszük a gyakorlat és elmélet szak- 
embereinek azokat a megállapításait, helyzetértékelő észrevételeit és konkrét 
javaslatait is, melyek a közigazgatás komplex továbbfejlesztése szempontjából is 
hasznosíthatók. 

A vizsgálódás, a javaslatok felvetése természetesen több szálon fut; a köz- 
reműködők alkotó együttműködésére van szükség ahhoz, hogy a gyakorlati 
szakemberek, így a városi, nagyközségi tanácsi vezetők, valamint a kutatóin- 
tézetek szakértői, a Tanácsi Hivatal munkatársai tapasztalataikkal, kritikai ész- 
revételeikkel és elgondolásaikkal hatékonyan járuljanak hozzá az említett re- 
formmunkálatokhoz. 

Szerkesztőségünk azzal kívánja e folyamatok kibontakozását segíteni, hogy 
nyilvánosságot biztosít a felmerülő gondolatoknak, a problémák felvetésének; 
abban a reményben, hogy a szakemberek megszólalása másokat is aktivizálhat, 
s a továbbiakban egy szélesebb kör kapcsolódik be az elemző munkába, a gon- 
dolkodásba. 


RAFT MIKLÓS Elöljáróban néhány kérdést szeretnék felvetni, s azt ja- 
i vaslom, hogy ezekhez kapcsolódva fejtsük ki nézeteinket. 
Ugy gondolom, hogy az első kérdés, amelyre — elsősorban a gyakorlati ta- 
pasztalat alapján — választ kell találnyhk: vajon mi az oka annak, hogy az el- 

fogadhatónál nagyobb különbség van a politika által is kívánatosnak tartott, a 
tanácstörvényben is deklarált népképviseleti-önkormányzati jelleg és annak 
valóságos érvényesülése között? Hogy ilyen különbség fennáll, az eléggé is- 
mert, jó lenne azonban megtalálnunk a választ ennek okaira. 


A másik problémakör a képviseleti önkormányzatnak és demokráciának egy 
általánosabb keretben való elhelyezkedése. Másként fogalmazva: milyen a köz- 
igazgatás demokráciája és a társadalom demokráciája közötti kapcsolódás, köl- 
csönhatás? A tanácsi képviseleti demokrácia — egy-egy városi vagy községi 
tanács demokráciája is — egy meghatározott politikai rendszerben funkcionál, 
nem szakadhat el attól. Ebben a keretben kell tehát önmaga fejlődését, előre- 
haladását is megvalósítania. Nem lehet valami egészen más, egymástól külön- 
böző a közigazgatás demokráciája és a társadalom demokráciája. Viszont a köz- 
igazgatásnak vannak olyan sajátos lehetőségei, feladatai, amelyekkel az egész 
társadalom demokráciáját segítheti kibontakozni. Ennek vizsgálatához külö- 
nösen jó terep a város vagy a község, ahol a képviselet érdemi működése, a te- 
lepülés társadalmának, lakosságának demokráciája hagyományokra tekint visz- 
sza, eredményei, fogyatékosságai is megragadhatók, kifejezhetők. 

A harmadik problémakör lehetne a demokrácia mint a döntési hatalom gya- 
korlásának módja, módszere. Bármilyen oldalról közelítjük is meg a demokrá- 
cia problematikáját, akár elméleti síkon, akár a gyakorlati tapasztalatok szem- 
szögéből, végül is nem kerülhetjük meg azt a kérdést, hogy a döntési hatalom 
hogyan, milyen keretekben funkcionál. 


Ismert dolog, hogy a hatásköröket megállapító jogszabályok szerint vitatha- 
tatlanul a képviseletek a hatalmi központok; az érdemi döntések mégis sok 
tekintetben kikerülik ezt a centrumot, és a döntési folyamatok lényeges elemei 
a testületi munkán kívülre kerülnek. Mi ennek az oka? 

Ide kapcsolható problémakör a tisztségviselőknek a testületekhez való kötő- 
dése, a tanácstagok szerepvállalása és még számos fontos kérdés, köztük pél- 
dául a közvetlen demokrácia fórumainak tapasztalatai a falugyűléseken, vagy 
egyáltalán az állampolgárok véleményének érvényesülése az egyes döntéseket 
előkészítő fórumokon. 

Külön feladat lehet a képviselet tartalmának vizsgálata. Nem kell bizonygat- 
nunk, mennyire fontos, hogy mi jelenik meg és mi nem kap hangot a képvi- 
seletben. Milyen típusú érdekek kerülnek be a képviseletbe a különböző érde- 
kek közül? Ott ütköznek-e meg a csoportérdekek, a városrészek érdekei, a 
foglalkozási csoportok érdekei stb., vagy csupán kinyilatkoztatások hangzanak 
el, amelyeket formálisan jóváhagynak ? 

Végül: miben látják a résztvevők a települési önkormányzat továbbfejleszté- 
sének lehetőségét? Milyen akadályokat kellene elhárítani? Jogi vagy szemléleti 
akadályokat? A politikai rendszerrel összefüggő egyéb tényezők hátráltatják-e 
a kibontakozást ? 

Úgy vélem, ilyen és hasonló kérdések köré lehetne csoportosítani ismeretein- 
ket és elindítani a közös gondolkodást. 


Az önkormányzati jelleg érvényesülésének általános ta- 
pasztalatai: társadalmi demokrácia és közigazgatási de- 
mokratizmus 


VASS MIKLÓS Az önkormányzat mindenekelőtt önálló hatáskört jelent 
a saját szervezettel és az alapvető lakossági kérdésekkel, 
valamint a tanácsi és gazdálkodási döntésekkel kapcsolatban. Azt is jelenti, 
hogy a tanács eszközökkel rendelkezik ahhoz, hogy a tudatosult, felismert, 
rangsorolt érdekeket érvényre juttathassa. j 
" Mi a feltétele ennek? Úgy gondolom, két tényezőt szükséges kiemelni: a bel- 
ső érdekegyeztetési folyamatok javítását, valamint a külső kapcsolatok élethez 
igazítását. 

Kicsit részletesebben az első kérdésről. 

Az érdekegyeztetési folyamatoknak az a céljuk, hogy minél több igény, szük- 
séglet jusson felszínre, és mutatkozzon teljes súlyával, valamint legyen olyan 
fórum is, ahol az egyeztetés megtörténhet. Úgy vélem, a tanácstagok testületi 
és választókerületi munkája eredményesebb lehetne, ha nem csak évenként 
egyszer — ahogy előírják — találkozna a tanácstag a választókkal szervezett 
keretekben, hanem szükség szerint, az érintett állampolgárok és a tanács ré- 
széről felmerült kérdések, problémák megoldása érdekében maguk a választók 
is kezdeményezhetnék a találkozókat, választói gyűléseket. Ma a választóknak 
csupán mintegy 20 százaléka képviselteti magát a tanácstagi beszámolókon. 


Egy másik probléma, hogy eltérő súlyú érdekek felmerülésekor gyakran ta- 
pasztalható bizonytalanság kezelésükben. Az önkormányzati jelleget meghatá- 
rozó külső kapcsolatoknál nyilvánvalóan a legfontosabb a megyei tanácshoz 
való viszony. A megye és a város szinte , egymásba épül" a mindennapos mun- 
kakapcsolatok, előzetes egyeztetések, közös álláspontok kialakítása révén. Ezt 
az , összeépülést" erősíti az is, hogy egy-egy vezető több szervezetben, bizott- 
ságban is részt vesz. A következmény: egymásrautaltság és hierarchikus függés. 
Domináns a megyéhez való munkajogi kapcsolódás (tanácselnök, elnökhelyet- 
tes, vb-titkár) és a pénzügyi-gazdasági alárendeltség. A városi tanácselnök 
sokkal jobban függ például a megyei tanácselnöktől, mint az őt megválasztók- 
tól a fizetés, a jutalom, a minősítés szempontjából. 

A szerteágazó formális és informális, jogi, személyi függési rendszer a vezető- 
ket a megyéhez kapcsolja, ami végső soron végrehajtóvá degradálást is jelent- 
het. Ezeket erősíthetik a felsőbb szervek olyan jogosítványai is, mint az elő- 
zetes hozzájárulás, a kötelező véleménykérés, a tervegyeztetés stb. Így a vitás 
kérdések már a különböző szintű apparátusok között tisztázódnak, a testületek 
csak megadják a formális szentesítést. További gond, hogy az ágazatok is meg- 
kísérlik érvényesíteni elképzeléseiket a szakigazgatási szerveken keresztül a kö- 
rülményesebb testületi út megkerülésével. Azt is mondhatnánk, hogy a minden- 
napos munkakapcsolatok révén rejtetten, de hatáskörelvonás valósul meg, és 
az előzetes egyeztetések végeredményben a valóságos döntéseket helyettesítik. 


MAROSVOLGYI LAJOS Úgy vélem, a jelen pillanatban eléggé ellentmondásos az 

önkormányzati jelleg érvényesülése. Inkább azt monda- 
nám, hogy szükséges a jelenlegi keretek kiszélesítése. Ugyanakkor kihasználat- 
lan lehetőségeink is vannak ezen a területen még a jelenlegi viszanyok között is. 


A testületeknek például — még akkor is, ha valóban a település, a város ér- 
dekét szolgálva döntenek bizonyos fejlesztési kérdésekben — az az érzésük, 
hogy a döntésben nincs benne az ő véleményük. Ez főleg akkor van így, amikor 
nem közvetlenül a tanácskozáson kimondott vélemény fogalmazódik meg, ha- 
nem évek óta érlelődő problémákról születik döntés. Annak módszereit kellene 
megtalálni, hogy a testület maga is érezze: abban az előterjesztésben, amely 
mondjuk öt évre meghatározza egy település fejlődését, fejlesztését, benne van 
az ő véleménye is. 


Ezt úgy lehet elérni, hogy a döntés előtt, még mielőtt a pénzügyi eszközöket 
megismerik, széles körű társadalmi vita bontakozik ki, és — ha úgy tetszik — 
,kívánságlista"? áll össze. Ettől jelenleg még mindenki fázik. Amikor a tervcik- 
lust indítottuk, óva intettek attól, nehogy valami széles plénumot hívjunk össze, 
ahol majd felsorolják a problémákat, és a kívánságokat hosszú listában foglal- 
ják össze, mert mi lesz, ha nem jut rá pénz. A pártbizottsággal egyetértettünk 
abban, hogy ez a nézet nem egészen helyes. Mielőtt a VI. ötéves terv tényleges 
pénzeszközeit ismertük volna, készítettünk egy ilyen anyagot, illetve egy elő- 
zetes programot, amelyet megvitattunk a tanácstagokkal és a lakossággal. Na- 
gyon érdekes, hogy amikor elfogadásra került a programnál jóval szerényebb 
pénzügyi eszközökkel alátámasztható terv, megállapíthattuk, hogy abban ben- 
ne voltak a lakosság és a tanácstagok kívánságai alapján megvalósítható leg- 

jelentősebb dolgok. A fejlesztési feladatok tehát mintegy szükségszerűen úgy 
álltak össze, ahogyan a lakosság rangsorolta. 

Igaz, amikor a terv a testület elé került, akkor volt jó néhány olyan dolog, 
ami nem kerülhetett be a VI. ötéves tervbe. A testület ezért úgy foglalt állást, 
hogy ha valamire nincs pénz, azt tudomásul vesszük és nem tervezzük, kö- 
telezzük azonban a testületet és a tanács tisztségviselőit arra, hogy ha pénzügyi 
lehetőség lesz, akkor ezt és ezt bizonyos rangsorolással valósítsák meg. Nem 
fantasztikus dolgokat rangsoroltak, hanem olyanokat mint az öregek napközi 
otthonát, a körzeti orvosi rendelő megfelelő körülmények közé helyezését stb., 
tehát társadalmilag fontos és reális dolgokat. 


SCHMIDT PÉTER Úgy gondolom, az önkormányzat fogalma nálunk sajá- 

tos értelmezést kapott. Ez a sajátosság abból adódik, 
hogy 1971-ben született a tanácstörvény, és akkor a gazdaságirányítás problé- 
máiból kiindulva fogalmaztuk meg az önkormányzat kérdéseit. Arra viszont 
nemigen adtunk választ, hogy kinek az önkormányzatáról van szó. Vagyis a 
decentralizáció, az önállóság kinek a számára alakítandó ki: a tisztségviselők 
vagy a lakosság számára? Ha decentralizálunk demokratizálás nélkül, akkor — 
elnézést kérek, hogy csúnyán mondom — kiskirályokat teremtünk. Társadalmi 
ellenőrzés nélkül az igazgatási decentralizáció egy sor negatív társadalmi kö- 
vetkezménnyel jár. 

Az önkormányzatot a települési közösségeknek kell létrehozniuk. Alapvetően 
hibás megközelítésnek tartom azt is, hogy mi általában a tanácsok önkormány- 
zati szerepéről beszélünk, és nem teszünk különbséget a megye és a település 
között. Pedig a megye funkciója egészen más, mint a településé, és egészen má- 
sok az önállósági igények is. 


Ha az önkormányzati kérdéseket a közösség oldaláról kívánjuk megközelíte- 
ni, akkor a közösség, a város mint település problémájáról van szó. Itt jelenik 
meg az az emberi közösség, amelynek számára döntési jogokat akarunk adni. 


A közösségi problémák középpontjában ma a kommunális fejlesztés kérdé- 
sei állnak, jóllehet a kommunális fejlesztési politika nyitottságát még nem si- 
került megvalósítani. Úgy érzem, hogy jelenleg nincs, vagy nem eléggé alakult 
ki az egyes községekben és városokban kommunálpolitikai fejlesztési koncep- 
ció, gondolkodásmód. Az anyagi eszközök szétforgácsoltsága következtében is 
túlságosan csak a naturális szükségletek kielégítése kerül előtérbe. Ezen azt 
értem, hogy amikor tanácstagot választanak egy választókerületben, akkor ag- 
resszív tanácstagot választanak, mert az a tanácstag majd ki tudja hajtani a 
járdát, ki tudja hajtani a villanyt stb. De ez nem helyezkedik bele egy város- 
politikai, egy községpolitikai koncepcióba. A tanácstag nem abban az irányban 
gondolkodik, hanem túlzottan leszűkül a gondolkodása azokra a naturális szük- 
ségletekre, amelyek az ő területén jelennek meg. 

Aligha hiszem, hogy ezt egyszerűen a tanácsi tisztségviselők hibájául lehetne 
felróni. Itt ugyanis a nyilvánosság hiánya semmiben sem különbözik a politikai 
rendszer más összetevőinél megjelenő problémáktól. 


Vass elvtárs említette azt a tapasztalatát, hogy a kommunális fejlesztés kér- 
dései apparátusi értekezleteken dőlnek el, nem pedig a tanácsüléseken, a város 
és a község nyilvánossága előtt. Ez nem egyszerűen a tanácsi szervezet problé- 
mája, ez politikai rendszerünk problémája is. A nyitottság megteremtéséért 
nemcsak a tanácsi szerveknek kell tenni, hanem a párt szerveinek, a szakszer- 
vezeteknek, a KISZ-nek és minden nyilvános társadalmi fórumnak. Az egész- 
séges vitakészséget nem szabad a nyilvános fórumokból kiszorítani. 


TAKÁCS LŐRINC A tanácsok önkormányzati jellegének érvényesülését két 
szemportból vizsgálhatjuk: döntésre alkalmas-e a jelen- 

legi szervezet, illetve van-e érdemi döntésre lehetőség? 
A szervezet vizsgálatánál arra a következtetésre juthatunk, hogy a nagy lét- 
számú testület konkrét, de az egész várost érintő kérdésekberi alkotó, felelős- 

ségteljes döntés hozatalára alig képes. A kérdés második része: van-e miben 
dönteni, illetve ténylegesen a testület határoz-e a hatáskörébe tartozó gazda- 
sági, szervezeti és személyi ügyekben? Itt azonnal felmerül egy általánosabb 
probléma is: az, hogy sok olyan feladatot, szolgáltatást közvetlenül a tanácstól 
kérünk számon, melyben döntési jogköre egyáltalán nincs, vagy csak korláto- 
zottan érvényesül. Ilyenek például a regionális vállalatok szolgáltatásai (gáz, 
villany, posta, közlekedés), de ide sorolhatók a megyei szintű kereskedelmi, épí- 
tő, javitó vállalatok, gazdasági egységek is, mivel ezek tevékenységükért nem 
a helyi tanácsnak tartoznak felelősséggel. A lakosság jogos szükségleteinek ki- 
elégítése érdekében igényelt konkrét intézkedések csupán kérés, javaslat, sze- 
mélyes kapcsolatok útján gyakorolhatók. Ezért csak látszólag létezik az a vá- 
lasztási lehetőség, melyet a közelmúlt egyik rádióriportja a tanácsi önállóság 
illusztrálásaként hozott fel. A riportban az hangzott el, hogy a tanács dönthet 
arról, hogy ABC vagy fogorvosi rendelő épüljön-e a községben. Valójában az 
eltérő finanszírozási források, a különböző szintű hatáskörök a tanácstestületet 
e kérdés eldöntéséből csaknem teljesen kizárják. 


Ennek ellenére, úgy vélem, az önálló döntéshozatal még gazdasági téren sem 
csupán mennyiségi, hanem minőségi kérdés. Következésképp nemcsak akkor 
érvényesülhet, ha a tanács , sok" pénzzel rendelkezik, s ez még akkor is igaz, 
ha gyakran mondjuk, hogy a tanácsi önkormányzat a szegénység demokráciája. 


Kérdés, hogy a demokrácia — tényleges érvényesülése esetén — valóban a 
tanácstestület demokráciája-e? Látszólag igen, ténylegesen aligha. A mai ta- 
pasztalat az, hogy a megyei tanács szervei, illetve tisztségviselői rendelkeznek 
a legerősebb és legszélesebb jogosítványokkal. Ennek megfelelően általában 
nem a tanács ülésén dőlnek el a dolgok, hanem a helyi apparátus és a felettes 
szakigazgatási szervek vezetői közötti , egyeztetés" a tényleges döntési szint. 
Arra alig van lehetőség, hogy a megállapodásoktól eltérően, megyei tanácstag 
a megyei tanácsülésen eredményesen léphetne fel például gazdasági kérdések- 

en. 

Ugyanez a helyzet a helyi tanács esetében is, ahol legfeljebb egy-egy kisebb 
útjavítás vagy járdaszakasz kiépítése lehet az eldöntendő kérdés. Ezt gyakran 
a szűkülő anyagi lehetőségekkel magyarázzuk, de igen rövid vizsgálódás is 
meggyőzhet bennünket arról, hogy a több pénz is hasonló módszerrel kerülne 
elosztásra, ezért a bajok gyökerét máshol kell keresni. Az alapkérdés e téren 
kimondatlanul is az, hogy a helyi tanácsok között meglevő aránytalanságot 
a megyei tanácsi szervek időközönként , szintrehozási" törekvésekkel igyekez- 
nek enyhíteni, ez viszont az öntevékenység, a hatékony helyi kezdeményezés 
ellen hat. A helyi érdekeltség hiánya , kényelmes" gazdálkodáshoz, a helyi le- 
hetőségek felhasználásának mellőzéséhez vezet. 

Ezért nem értek egy dolgot. Ha ma — miként ezt oly gyakran és sokféle ösz- 
szefüggésben hangoztatjuk — minden területen bevált az önálló, felelősségteljes 
kezdeményezés, az érdekeltségen alapuló vállalkozás, gazdálkodás, akkor miért 
nem lehet a tanácsok érdekeltségét legalább megközelítő módon figyelembe 
venni; miért nem biztosítjuk annak lehetőségét, hogy a helyi tanács csekély 
eszközeit önállóan használhassa fel. Ez elemi feltétele lenne a hatékonyságnak 
is, különösen ha arra gondolunk, hogy ma még milyen óriási differenciák van- 
nak a települések között. 


Az önállóság, a helyi tanácsok érdekeltségi problémái felvetik a Miniszter- 
tanács Tanácsi Hivatalának szerepét is. Megítélésem szerint a Tanácsi Hivatal 
— jelenlegi formájában — vagy túlságosan kicsi, vagy túlméretezett szervezet, 
attól függően milyen szemszögből nézzük. Mert, ha azt szeretné elérni — és 
miért ne lenne így —, hogy a tanácsok érdekében történjék valami (például 
a vállalati érdekeltség vagy a saját gazdálkodás területén), úgy tűnik, ezt ma 
még nem tudja megvalósítani. Nem alakult ki az a rendszer, hogy a miniszté- 
riumok olyan partnerként fogadnák el, amelynek véleménye egy-egy jelentő- 
sebb kérdés eldöntésében meghatározó, figyelembe veendő. Ugyanakkor a ta- 
nácsi tevékenységben gyakran — indokolatlannak tűnő mértékben — érvénye- 

sül a Hivatal irányító-koordináló szerepe. A végső summázat abban a talán 
túlzó vélekedésben fejezhető ki: a hatalom, a pénz az ágazatoknál van, a de- 
mokráciát pedig csinálják a tanácsok. 


VEREBÉLYI IMRE Először Raft elvtársnak arra a bevezető kérdésére sze- 
retnék reflektálni, amely a deklarált önállóság és a való- 
ság közötti eltérésre vonatkozott: hogy miért van ez így, jó-e, vagy nem jó? 
Azt hiszem, nem jó, ez világos, de ne csak az eltéréseket, hanem az okokat is 
nézzük. Sokkal könnyebb a szocialista demokráciát általában deklarálni, mint 
ennek részleteibe menő konkrét intézkedéseket hozni. Amikor ugyanis a de- 
mokrácia alkotó elemeiben, feltételeiben lépni kell, akkor ágazati, politikai 
szempont és egyéb kötöttségek miatt elbizonytalanodás tapasztalható. 

Ismert az a közkeletű, gyakran sztereotip vélekedés, hogy a demokratikus ke- 
retek adva vannak, csak tartalommal kell megtölteni őket. Inkább azt mon- 
danám, hogy nem csak a kereteket kell a demokráciához megteremteni, ha- 
nem a kényszerítő mechanizmusokat és feltételeket is. A tanácsi önállóság és 
demokratizmus területén mutatkozó különbségek ma éppen a feltételrendszer 
különbözőségeiből adódnak. Szélsőségesen fogalmazva azt is mondhatnánk, 
hogy nemegyszer a , felvilágosult menedzserektől" függ a helyi demokrácia mér- 
téke. Ha tehát valakinek van egy demokráciaképe és önmagával szemben ezt 
végre akarja hajtani, akkor végrehajtja mint tanácselnök a testületi ülésen, de 
a környezete, akár megyei, akár települési, nem kényszeríti rá. Sokszor csak 
belső elhatározásból vagyunk demokraták, ez nagyon jó, mert azt jelenti, hogy 
akaratunk jó irányba halad; de rossz, ha nem minden vezetőt hat át ez a fel- 
ismerés, és nem éri el a demokratikus eljárásra való társadalmi kényszerítés. 


Alapvető kérdés, hogy a testület függetlenített vezetői valóban a saját tes- 
tületüktől függjenek bérben, jutalomban, munkájuk minősítésében stb. A tes- 
tületek tagjai szorosan kötődjenek választóikhoz, a tanácstag kiválasztásánál 
legyen verseny, és csökkenjenek a , statisztikai szempontok". 

A meglevő problémák ellenére az a benyomásom, hogy a szélesebb, társadal- 
mi demokratizmushoz képest a tanácsi demokrácia még mindig nem áll rosz- 
szul. Vagyis, ha összevetjük az alapszervezeti taggyűlések és a tanácsülés, a ta- 
nácsi bizottságok demokratikus fejlődését, a lassú fejlődési ütem ellenére a ta- 
nácsi terület elöl jár. Ha azonban összevetjük a tanácsi demokrácia fejlődését a 
helyi társadalompolitikai igényekkel, a már meglevő települési közéleti lehető- 
ségekkel, akkor nem lehetünk elégedettek. 

Végül a tanácsi önállóság kérdésével összefüggően szeretném érinteni a tár- 
sadalmi típusú tanácsi érdekképviselet — Takács elvtárs által felvetett — prob- 
lémáját. Ugy gondolom, hogy ma már Magyarországon minden önkormányza- 
ti jellegű szervnek az az érdeke, hogy társadalmi érdekképviselete legyen. Gon- 
doljunk a szövetkezetekre, ahol megvan a társadalmi típusú érdekképviseleti 
szerv, ugyanúgy a vállalatoknak is van központi társadalmi típusú érdekkép- 
viseleti szervezetük, a Kereskedelmi Kamara. Úgy vélem, megérett az idő ar- 
ra, hogy a tanácsoknak ís legyen ilyen szerve, elegendő akár szocialista pél- 
dára, akár a fejlettebb országok tapasztalataira hivatkoznunk. 


A tanácstestületek összetétele; a tanácstagok döntési rész- 
vétele 


VASS MIKLÓS A választott testületek eredményes működésének kulcs- 

kérdése, hogy résztvevőik ismerik-e, akarják-e a kitűzött 
célokat és képesek-e megvalósításukra. Ezzel a gondolatmenettel azonnal szem- 
bekerül a rendkívül sok szempontú kiválasztás, melynek kapcsán sokszor sta- 
tisztikai megközelítésben alakul ki a választott testület összetétele. Ez ggnawá- 
ban hordozza azt a veszélyt, hogy statisztikai összetételében ugyan .esefjég ki- 
válóan reprezentálja a testület az illető területet, de egyáltalán nem biztos, 

hogy a testületben levők a majdani feladatoknak meg is tudnak felelni. Mind- 
ez konkrét tanácsi vonatkozásban még tovább bonyolódik, mivel a más terü- 
leteken esetleg már bizonyított aktív tevékenység egyáltalán nem biztosítja — 
csak feltételezi — a viszonylag speciális tanácsi területen a hasonlóan eredmé- 
nyes munkát. Ha megpróbálunk bizonyos kiválasztási sorrendet ezen a terü- 
leten alkalmazni, talán a legáltalánosabb követelménynek azt tekinthetnénk, 
hogy azok a szakemberek kerüljenek elsősorban a bizottságokba és testületek- 
be, akik területük elitjét képviselik, és emberi szempontból is elismertek. 

Ellentmondásos azonban ugyanakkor a képviseleti munka, hiszen a mandá- 
tum meghatározott területre (lakóterületre) vonatkozik, viszont a kiválasztás 
gyakorlati szempontja legnagyobbrészt az üzemek, vállalatok, intézmények te- 
rületén végzett munka. Ez a kettősség a választott személyben is bizonytalan- 
ságot kelt, olyan érzést, hogy aktivitására nincs szükség vagy lehetőség. Ugyan- 
így gondokat okoz a megfelelő érdekképviselet biztosítása is, hiszen ha nem va- 
lóságos érdekcsoportokat, rétegeket képviselnek, akkor a valóságos érdekegyez- 
tetés átkerül oda, ahol az érdekek ténylegesen megjelennek. 


Végső soron a fórumrendszer is keveredik, minthogy a tanács számára az 
egész város adott, de a vállalat, üzem, intézmény általában egyedi, sajátos érde- 
keket képvisel, ezáltal keveredik a területi és az ágazati érdek. Az évenkénti 
koordinációs értekezlet nem elegendő fórum az érdekegyeztetésekre a wállala- 
tok, intézmények számára, és a rétegérdekek megnyilvánulásához sem meg- 
nyugtató a meglevő fórumok közötti kapcsolat. 


VARGA GYULA Érdekes probléma, hogy a tanácstag és az apparátus vi- 

szonya elkerülhetetlenül feszültség- vagy ellentmondás- 
forrásként jelentkezik. A tanácstagság — nagyon helyesen — ötévenként erő- 
teljesen felfrissül, és elég sok, a dolgokban járatlan új tanácstag kerül be a tes- 
tületekbe. Az apparátusnak viszont megvan az az előnye, hogy felkészültsége 
és folyamatos megbízatása alapján széles körű, jelentős információkkal rendel- 
kezik. Ez a kettősség bizonyos feszültségeket hordozhat. 


Nem ritkán ugyanis a tanácstagok sem mentesek —. a lakosság körében is 
ható — illúziótól a tanácsok mindenhatóságával kapcsolatban. Egyesek azt 
mondják: a terület gazdája a tanács, forduljanak a tanácshoz, vessék fel a prob- 
. lémákat bátran és nyíltan, tegyenek javaslatot. A javaslatok azonban általában 
olyan jellegűek, hogy új dolgokra irányulnak, holott a korábban kialakított el- 
határozások is igen nagyfokú terhet és anyagilag talán nem is kellően megala- 
pozott elképzeléseket takarnak. Ebből következik, hogy a tanácstagság egy 
részénél is érvényesül a túlzott várakozás. Például amikor új tanácstag kerül 
be a testületbe, a felkészítés során úgy véli, hogy ott valóban nagy kérdések 
dőlnek el, és esetleg már az első hozzászólása alapján megváltoznak a viszonyok. 


E gyakran túlzott várakozás azzal is összefügg, hogy nem könnyű a tanács- 
tagság átfogó városi szemléletének formálása. Sajnos az a helyzet, hogy a vá- 
ros egészét érintő elhatározásokat — mint például az ötéves tervet és az 1985-re 
kialakított elképzeléseket is — adottnak tekintik, de időnként nem érzik saját- 
juknak. A város külső kerületeiben egy-egy — valóban jogosan felmerülő — 
kommunális probléma irányítja gondolkodásukat, és azok léte, felvetése sok- 
szor nagyobb súllyal esik latba, mint egy százmilliós beruházásé (hozzáteszem: 
nincs túl sok százmilliós beruházásunk)." 


MAROSVOLGYI LAJOS A képviselettel kapcsolatban gyakran felmerülő kérdés, 

hogy tulajdonképpen mit, pontosabban kit képviselnek 
ma a tanácstestületek? Másként: mi a népképviseleti jelleg tartalma? Úgy gon- 
dolom, ma a tanácstagok elsősorban a maguk tanácstagi körzetét, valamint a 
"maguk társadalmi rétegét — például a pedagógusok a pedagógusokét, az orvo- 
sok az orvosokét, a műszakiak a műszakiakét — képviselik. Fontos azonban 
hangsúlyozni, hogy ez a tartalom általában nem a tanácsüléseken, hanem a tes- 

tületi ülések előtt, tehát tulajdonképpen a döntések előkészítési folyamatában, 
rendszerében válik jelentőssé. Mi tudatosan próbáljuk gyakorlatunkban érvé- 
nyesíteni, hogy mire egy kérdés megérik a döntésre, megismerjük a témában 
érdekelt különböző rétegek, csoportok véleményét és problémáit. Mindenütt 
vannak lakossági találkozók, fórumok, ankétok, s ezeket tudatosan rétegek sze- 
rint szervezzük meg. Gondolom másutt is így van, ez nem új dolog. Vagyis 
külön tanácskozunk a pedagógusokkal, külön az egészségügyiekkel, külön a 
nyugdíjasokkal, külön az üzemi dolgozókkal és az egyes városrészek lakóival. 
Lényeges a gyakorlati munka szempontjából az értelmiség rétegenkénti meg- 
különböztetése is. Végső soron az apparátusnak, illetve a testület vezetésének, 
a tanácselnöknek, a tisztségviselőknek kell gondoskodniuk arról, hogy egy té- 
mával kapcsolatban az előterjesztésben megfogalmazódjanak az előzetes tapasz- 
talatok konzekvenciái is, tehát a különböző társadalmi rétegek, csoportok, vá- 
rosrészek érdekei érvényesüljenek az előterjesztésben. Nem biztos, hogy jól ér- 
vényesülnek, de éppen azért van a testületi vita, hogy legyen kontrollja annak, 
helyes volt-e az érdekegyeztetés. 


SCHMIDT PÉTER A képviseleti tartalmat — tehát, hogy kit képviselnek a 

választott testületek — a választási rendszer oldaláról 
szeretném megközelíteni. Tíz éve erőltetjük a többes jelölést, de nem megy. Sőt: 
ha az adatokat nézzük, akkor visszáfejlődési tendencia mutatkozik, nemcsak az 
országgyűlési képviselőknél, de a helyi tanácstagok esetében is. Milyen okai van- 
nak ennek? Bármilyen furcsa, de Magyarországon a viszonylag demokratikus 
közélet nem engedi ezt a fejlődést. Ezt nem lehet egyszerűen az apparátus aka- 
rásának vagy nem-akarásának a számlájára írni. Tudniillik, ha két jelölt van, 
és mindkét jelölt csak azzal tud felállni, hogy ,én egyetértek a népfront poli- 
tikájával", de semmi mást nem tud hozzá mondani, akkor az állampolgár miért 
válasszon? Nincs mi között választania. Az állampolgár legfeljebb azt mondhat- 
ja: ,ismerem, nem ismerem, szimpatikus —- nem szimpatikus", tehát emberi- 
személyi vonásokról van szó, amit nem akarok lebecsülni, de túlértékelni sem 
szabad. Úgy gondolom, a kommunálpolitikai, városfejlesztési kérdésekben kel- 
lene ütközéseknek lenniük, és ezeket az ütközéseket fejezhetnék ki a jelöltek. 
Tudniillik ehhez képest lehet gondolkodni és szavazni, de ehhez képest lehet 
az állampolgárok gondolkodását is a demokratizmus irányába továbbfejlesz- 
teni. 

Egy másik példa a közvetett választások kérdése. Nyilvánvalóan azzal a cél- 
lal vezettük be, hogy a városi és a községi érdekek a megyei tanácsnál erőtel- 
jesebben jelenjenek meg. Ha ennek tapasztalatait nézzük, akkor láthatunk bi- 
zonyos változást, de az biztos, hogy nem hozta meg azt az eredményt, amit 
hittünk. Milyen okok miatt? Úgy látom, ma egy községi, városi vezető többet 
ér el azzal, ha jó kapcsolatai vannak a megyei tisztségviselőkkel, osztályveze- 
tőkkel, az apparátussal, mintsem azzal, hogy neki jó megyei tanácstagjai van- 
nak. Tudniillik a megyében sem a tanács szintjén dőlnek el valójában a kérdé- 
sek, hanem apparátusi szinten. Miért törekedne akkor a községi, városi vezető 
arra, hogy neki jó megyei tanácstagjai legyenek? Ez másodrendű kérdéssé vá- 
lik a számára. 

Ehhez tartozik az is — és ez a párt politikája szempontjából is nagyon lénye- 
ges — hogy a párt szervei nem politizálnak eleget a tanácsi testületekben. A 
párt szervei is az apparátussal vannak kapcsolatban, az apparátuson keresztül 
,Mmozgatják" a tanácsot is. De a tanáccsal — mint testülettel — nem politizál- 
nak eléggé, és nem erősítik ebből a szempontból a képviseleti szervek súlyát. 


Végül a választójogot illetően még egy témát vetnék fel. Vajon nem kellene-e 
megfontolnunk, hogy a tanácstagok választásánál bizonyos fokig visszatérjünk 
a szabad-lajstromos választókerületre? Ez különösen a községekben izgalmas, 
de a kisebb városokban is megfontolandó. Az egyéni választókerület erőltetése 
gyakran odavezetett, hogy az utca egyik oldala: egy választókerület, a másik ol- 
dala: egy másik választókerület. Ennek következtében nem tudnak kifejezni 

valóságos települési részérdekeket. Nem kellene-e a választókerületi rendszer 
kialakításánál sokkal inkább települési részegységekben, tehát bizonyos érde- 
keket hordozó egységekben gondolkodni, a választókerületeket így kialakítani, 
és minden ilyen — valamiféle érdeket hordozó — szervezeti egységben annyi 
tanácstagot választani, amennyi a lakosság arányában azt a területet megilleti? 
Tehát ha négy illeti, akkor négyet, több jelölt indításával, mint amennyi ta- 
nácstagi hely van, és ezzel a többjelöltes választásoknak is elébe tudnánk menni. 


HORVÁTH GEZA A gyakorlatban tapasztalható, hogy a tanácsi testületek 
ülésein kevés a hozzászólás, a különféle érdekek fel- 
színrehozatalára, ütköztetésére szolgáló viták csak ritkán alakulnak ki. Ennek 
sokrétű, szerteágazó okai vannak, melyek között szerepel a tanácstagok je- 
lölésének jogszabályi mechanizmusa és a gyakorlat közötti ellentmondás. 

Például a jelölőgyűlések résztvevőinek számából kiindulva többször fel- 
vetődött bennem az a kérdés, hogy a népfront mint tömegmozgalom volójá- 
ban milyen erőt képvisel. Javaslatainak megtételénél mennyire tudja felmérni, 
rnegismerni, alakítani és érvényesíteni egy-egy választókerület lakosságának 
véleményét, érdekeit és milyen hatékonysággal tud a célok elérése érdekében 
mozgósítani, 

Ma nagyobb veszélye van annak, hogy a megválasztott tanácstag elszakad 
választóitól, illetve a választók érdekeik érvényre juttatását más, többnyire 
informális úton próbálják elérni. Ennek egyenes következménye lehet, hogy 
a testületek tagjainak kevesebb a mondanivalójuk. 

Országos viszonylatban valószínűleg csak kevés tanácstagot hívtak vissza a 
választók, ami arra enged következtetni, hogy a kontroll és a korrigálás lehe- 
tőségei teljes mértékben nincsenek kihasználva. 

A testületek tevékenységét figyelemmel kísérve, azt hiszem, általánosságban 
elmondható, hogy egy-egy testületi ülés csak nagyon ritkán képes az önma- 
gunkkal való vita színterévé válni. Nagyon nehéz testületi üléseken kétkedé- 
seinknek, aggályainknak úgy hangot adni, hogy ezzel önmagunk ellenzékének 
szerepét is betöltsük. 

Az anyagok előterjesztői többnyire arra törekszenek, hogy anyagukat a tes- 
tület simán elfogadja, ezt személyes ügyüknek tekintik. 

Sajnos sokszor nem tartjuk vagy tartják tiszteletben a mozgalmi testüle- 
tek szerepét, hatáskörét. Erre több példát is lehetne mondani. A legfírissebbek 
közül megemlíteném a lakásrendelet túlhajszolt tempóban való megalkotását, 
de hivatkozhatnék az AFIT és a GELKA megszüntetése kapcsán megjelent hí- 
rekre, hogy az említett szervek helyett tanácsi vállalatok alakulnak. A prob- 
léma az, hogy a vállalatalapítás kimondottan tanácsi hatáskör, mégis eleve el- 
döntött kérdésnek tekintették, hogy a tanácsok a megszűntek helyébe kisvál- 
lalatokat alapítanak. 


A tanácsülés döntési szerepe; korlátok és lehetőségek az 
apparátus és a testület viszonyában 


.  VASS MIKLÓS A testületek döntési és a tanácstagok tényleges részvételi 

lehetőségét illetően visszatérek az alaphoz: a legfonto- 
sabb, hogy a tanácstag személyében megfeleljen a szükséges feltételeknek. Ha 
ez érvényesül, akkor válik kérdéssé a tényleges részvétel, melynek két terüle- 
te van; egy szűkebb és egy tágabb. A szűkebb: a tanácstagnak a mandátumával 
együtt járó lakóterület. A legtágabb, a legmagasabb fórum: a tanácsülés. A ket- 
tő között van minden, hiszen a tanácsülésen kell az előbb elmondottaknak ér- 
vényesülniük. A tanácstag megszerzi az információt, véleményt mond, érdekeket 
visz a tanácsülésre, elmondja javaslatát a legjobb belátása és választóinak vé- 
leménye alapján. A két terület között van lényegében minden egyéb részvételi 

lehetőség: a tanácstagi csoport, vagy bizottság, a végrehajtó bizottság, az üzem, 
a vállalat és az intézmény képviselete, és általában a tanácstag egész közéleti- 
sége. 

Néhány szót a tanácsülésről. Ez a legfőbb érdekegyeztetési és döntési fó- 
rum. De mint minden fórumon, itt is a problémák egy része az előkészítő appa- 
rátus ellenérdekeiből adódik. Mert hiszen mi az apparátus érdeke? Az — mint 
erre már mások is utaltak —, hogy problémamentesen átmenjen az előterjesz- 
tés, szavazzák meg, mert ha módosítást határoznak el, az bírálatot és többlet- 
feladatot jelent az apparátus számára; vagy ha az előterjesztést leveszik a 
napirendről, még kellemetlenebb dolgai is lehetnek. Az apparátus tehát ösztö- 
nösen tiltakozik ez ellen: érdeke mindenképpen ahhoz kötődik, hogy az elő- 
terjesztés problémamentesen, , csont nélkül" átmenjen, ne legyen további prob- 
léma. i 


TAKÁCS LŐRINC Egyetértek Vass elvtárs véleményével, csupán azt tenném 

hozzá, hogy a tanácstagok testületi munkája azért is je- 
lent gondot, mert választókörzeteik túlságosan kicsik. Lényegesen nagyobbnak 
kellene lenniük a választókerületeknek, ahol már valamilyen mértékű területi, 
érdekekben is kifejeződő egység elképzelhető. Mint Schmidt elvtárs is utalt rá, 
az utcák kettévágása, a területi hasonlóság, azonosság gyakori és erőltetett 
megbontása kedvezőtlen hatással van a tanácstagok felelősségére, gondolkodá- 
sára. 


A testület nagysága mellett a másik kérdés, hogy a tanácsülés ünnepélyes 
legyen-e vagy pedig inkább munkaülés? Az elmúlt időben a gyakorlat inkább 
az ünnepélyesség felé tolódott el; azaz elvártuk, hogy a tanácsülés legyen mél- 
tóságteljes, ott , rend" uralkodjon, minden simán menjen. Jobb tehát, ha az 
ünnepélyességet nem zavarják a viták — nem is számítunk rájuk, ha pedig 
mégis előfordulnak, rossz szemmel nézzük. Az a véleményem, hogy minden- 
képpen az ülések munkajellegét kellene erősíteni. Ennek viszont sok egyéb 
mellett fontos feltétele, hogy a tanács legyen mozgékonyabb, tagjai meg tudják 
fogalmazni mondanivalójukat, több információjuk legyen a város dolgairól, és 
saját körzetük is szervesebb egység legyen a településen belül. Elengedhetet- 
len, hogy a tanácsülés elé tereljük azokat a vitákat, melyek az utcákon vagy a 
különböző kisebb fórumokon folynak. Bár kétségtelenül igaz, hogy a mintegy 
hetven tanácstag évi négy ülése nem tekinthető konkrét ügyek érdemi eldön- 
tésére alkalmas fórumnak ; inkább egy olyan fórumra hasonlít, amely a területi 
gondokat jelzi, illetve a végrehajtó bizottság és az apparátus elhatározását hir- 
deti ki. I 


TIR DEZSŐ A testületi aktivitásról szólva, úgy gondolom, a bizottsá- 
gi munka pozitív tapasztalataira kell utalni. A tanácsi 
bizottságok számának csökkentése, munkajellegük erősítése — úgy vélem — 
növeli az aktivitást. Ezért én az aktivitást nem szűkíteném le arra, hogy a ta- 
nácsülésen valaki feláll, elmondja a véleményét, vagy arra, hogy hány hozzá- 
szóló volt összesen. A tanácstagi aktivitás fontos elemének tartom az előter- 
jesztések előkészítésében való részvételt, az ahhoz nyújtott támogatást is. 


Nemcsak a tanácstagi aktivitás, hanem az egész tanácsi munka szempontjából 
is döntő a tájékoztatás, az, hogy a helyi tanácsi szervek és ezen belül a testületi 
tagok is megfelelő mennyiségű és minőségű információhoz jussanak. Sajnos e 
téren vannak negatív tapasztalataink. Már említette valaki, s ezt én is meg- 
erősítem, hogy gyakran olyan dolgokért is felelőssé tesznek bennünket, ami 
nem is a mi feladatunk. De azt is el kell mondanom, sok zavart: okoz az appa- 
rátusban az olyan eset, hogy például: az országgyűlés elfogad egy törvényt, 
arról megjelenik az információ, másnap reggel már nálunk vannak az állam- 
polgárok azzal a kérdéssel: , tessék mondani, kihez forduljunk, ezt hogyan és 
miként csináljuk?" — de mi is csak azzal az információval rendelkezünk, ame- 
lyet a hírközlő szervek adtak. 

Tudatosabbá, tervszerűbbé kellene tehát tenni a lakosság tájékoztatását. Hoz- 
zátenném, hogy a tanácsok egy-egy rendeletet vagy végrehajtási utasítást álta- 
lában egy hónappal később kapnak meg. Ez történt például a kisvállalkozások 
esetében is. A kisvállalkozásokat bevezettük január 1-én, a tanácsapparátusban 
. viszont csak január végén került sor konzultációkra, szakmai jellegű tapaszta- 
latcserékre. 

Hasonló volt a helyzet a lakásrendelet előkészítése során is. A kormány szep- 
tember 30-án döntött, és a tanácsnak október 31-re tanácsi rendeletet kellett 
alkotnia. Senki sem tudja, hogy miért nem kaptunk legalább november 30-ig 
szóló határidőt. Ezért azután gyorsított programot valósítottunk meg, vagyis a 
többi fórumon, tehát a KISZ-nél, a szakszervezetnél, illetőleg a Hazafias Nép- 
frontná! , végighajtottuk" az egészet. Nem biztos, hogy ezen a politikailag na- 
gyon fontos területen csak ennyi időre volt lehetőség s éppen a megvalósítás 
szintjein. 


VEREBÉLYI IMRE A testületi demokrácia fejlődése — szerintem — jelentős 

mértékben elmaradt a tanácsi szakapparátus fejlődése 
mögött, és ez ellentmondásos tényezővé vált. Tehát jóval , profibb" lett az 
apparátus, mint amennyivel demokratikusabb lett a testület, ezáltal a súly- 
pont áthelyeződött. Ezzel nem azt állítom, hogy az apparátust kell szakszerűtle- 
nebbé tenni, csak jelzem, hogy a laikus és a szakelem közötti ellentét az utóbbi 
fejlődésével élesebb lett. A testület és az apparátus viszonyában ezért fontos- 
nak tartom, hogy jóváhagyó-szentesítő testületek helyett a helyi döntési folya- 
matok egészét mozgató testületek működjenek. 

Mint Tir elvtárs is utalt rá, igaz, hogy a tanácsi bizottságok tevékenysége az 
utóbbi időkben élénkült az előkészítő fázisban, de azt is tudjuk, hogy általában 
nem a bizottság a tényleges előkészítő, hanem az apparátus készíti el a bizott- 
sági tervezetet. El kellene érni, hogy a tanács és bizottságai ne csak a folyamat 
végén lépjenek be, hanem az előkészítéstől a végrehajtásig gyakorolják a tes- 
tület hatáskörét. . 

A másik továbblépési irány: nagyobb politikai mozgásteret kellene biztosítani 
a testületeknek. Akár ifjúságpolitikai, akár pártpolitikai befolyásolásról van szó, 
az lehetőleg ne az apparátuson keresztül jusson el a tanácshoz, hanem ha vala- 
mi megérett a politikai döntésre, akkor a tanácstestület közvetítse a kérdést az 
apparátushoz. Nem egyszerűen a pártirányítás elvibbé tételéről van tehát szó, 
hanem arról, hogy a politika kit tekint partnerének: a felvilágosult apparátus- 
vezetőket, a helyi menedzsereket, akik úgy készítik elő a tanácsülést, ahogyan 
kell, vagy a testületeket. 

A testület és az apparátus kapcsolatának javítása szempontjából számos ki- 
sebb javaslat vethető fel. Ezek sorából kiemelném, hogy a tanácsülés elé kellene 
vinni az előkészítés során felmerült minden érdekelemet, megoldási irányt, azt 
is, amit az apparátus vagy a végrehajtó bizottság elvetett. Az sem mindig jó, 
ha mindenben a végrehajtó bizottság az előterjesztő, így a tanácsülésen már 
, hivatalos álláspont" felett kell szavazni, és ez is visszatart a vitától. A testületi 
üléseknél nem biztos, hogy jó, ha azokat délután, többnyire munkaidő után 
tartják. A települési , parlamenteknek" komoly munkát kell végezniük, s ezt a 
társadalomnak honorálnia kell (a közfeladat végzése idején mentesítés a munka 
alól, nagyobb társadalmi elismerés stb.), ellenkező esetben a fizetett szakappa- 
rátugs meg nem engedhető előnyökhöz jut a szabadidejét áldozó és hamar ,,el- 
fáradó" képviselethez képest. 

Végül megemlíteném, hogy a jövőben a mainál több lehetőséget látok a 
közvetlen demokratikus formák alkalmazására. Más országok tapasztalatai sze- 
rint a többmenetes, fontos tanácsi előterjesztéseknél (költségvetés, helyi rende- 
letalkotás) lehetne olyan nyilvános tanácsülést tartani, ahol a település lakosainak 
spontán felszólalásait hallgatná meg a tanács. Ehhez persze megfelelő előzetes 
propagandamunka szükséges. Ugyancsak figyelemre méltónak tartom, hogy 
van olyan településünk, ahol népszavazást tartottak fontos helyi kérdésben, 

vagy például a tanácsülés előtt a város diákjai közvéleménykutató lapokat 
osztottak szét és összesítettek (mely városrészben, mit akarnak fejleszteni a he- 
lyi lakosok stb.). 


PORGÁCS IMRE Engedjék meg, hogy — részben az eddig elhangzottak 
alátámasztására — elmondjam annak a kérdőíves fel- 
mérésnek a tapasztalatait, melyet szerkesztőségünk helyi tanácsok vezetőivel 
készített a sorozat szakmai előkészítése céljából. Felmérésünk általános tapasz- 
talata az volt, hogy a vizsgált városok és nagyközségek esetében legfeljebb a 
Kis ügyek demokráciájáról", más vélekedések szerint , a szegénység demokrá- 
ciájáról", esetleg ,az apparátusok demokratizmusáról" beszélhetünk. Mindez 
arra utal, hogy — miként a hozzászólók közül többen megerősítették — a dön- 
téshozatali alternatívák lehetőségei, az érdekegyeztetés csatornái lényegében le- 
zárulnak a vezetői (tisztségviselői, végrehajtó bizottsági), maximum bizottsági 
SZER HÜ s a testületeknek csupán másodlagos kérdésekbe van némi bele- 
szólásuk, : 

A testületi demokrácia formalizmusának okai közül a megkérdezettek álta- 
lában a tanács mint egész korlátozott pénzügyi lehetőségeit említették első he- 
lyen. Több olyan véleményt is hallottunk, hogy a képviseleti fórumok, a vá- 
lasztott testületek eleve nem képesek érdemi döntéshozatalra, különösen azok- 
ban a kérdésekben, melyek gondos és többoldalú szakmai előkészítést kívánnak, 
minthogy az érdekegyeztetés és a szakszempontok ütköztetése az előkészítő 
munka során megy végbe. 

E bonyolult problémakörből csak a testület elé kerülő alternatív javaslatok 
régi vitáját emelném ki, melyről igen eltérőek voltak a vélemények, és sokan 
sokfélét is értettek alternatíván. Többen vélekedtek úgy, hogy általában nincs 
reális döntési alternatíva, , különösen fejlesztési kérdésekben" elsősorban a 
pénzeszközök hiánya miatt. Ugyancsak többen képviselték azt az álláspontot, 
hogy a ,jó" előterjesztések többnyire csökkentik a testületi alternatívák szük- 
ségességét. Ezzel volt rokon az az érvelés is, hogy csak olyan esetekben van 
szükség alternatív javaslatokra, amikor a változatok mindegyike megvalósít- 
ható. Többen azt is szóvátették, hogy gyakran erőltetjük a többes javaslat- 
tételt, ami önmagában formális is lehet. Felmerült az , egyazon előterjesztőnek 
lehet-e ténylegesen több javaslata?" kérdése is. Volt, aki szerint lehetséges, de 
csak olyan formában, hogy az előterjesztő orientálja a tanácsülést, azaz kije- 
lenti, hogy szerinte melyik a jó. Volt aki szkeptikusabban vélekedett, mondván, 
hogy egyazon szakapparátus döntéselőkészítő tevékenysége csak egy másik, 
hasonlóan felkészült és kompetens szakértői kör tevékenységével állítható szem- 
be. Az alternatív javaslatok mellett érvelők között is többen csak a vb-elő- 
terjesztéseknél tartják reálisnak a több variánst, mások pedig csak egyes 
ügyfajtáknál látják indokoltnak (helykijelölés, rangsorolás stb.), és általában 
óvnak a túlzott erőltetéstől. 

A gazdálkodási önállóság hiánya mellett a megkérdezettek egyes hierarchikus 
és jogi korlátozásokat ítéltek olyannak, ami gátolja az önkormányzati jelleg 
kibontakozását. Többen szóvátették például, hogy a személyi kérdésekben, ká- 
derügyekben érvényesülő , tervlebontásos" rendszer feleslegessé teszi a helyi 
káderfejlesztési terveket, csökkenti az önállóságot. Egyes területeken — jóllehet 
a közösség érdekében — valóságos vezetői furfangnak, leleménynek kell érvé- 
nyesülnie, mely sajátos jogon kívüli szférákat is intézményesít. Ilyen például 
a tanácselnök szóbeli közlése a nem teljesen szabályosan átvett pénzeszközökről, 
amit a vb ,nem hivatalosan? tudomásul vesz, átvállalva ezáltal az elnöktől leg- 
alábbis a felelősség egy részét. ; 


RAFT MIKLÓS A vitában felmerült problémák többsége kétségtelenül 

nem új, lényegében a korábbi hasonló kerekasztal-be- 
szélgetésekben is ezekről volt szó. Ismételt felvetésük és elemzésük mégis idő- 
szerű, mert új az a társadalmi-politikai szituáció, amelyben most ezekre vála- 
szolhatunk. Olyan fejlődési szakaszt járunk ma a közigazgatásban és a társa- 


78 ÖNKORMÁNYZAT A GYAKORLATBAN 


dalomban, melyet az intenzív jelzővel szokás jellemezni. Mindez sokfajta kihívást 
jelent a közigazgatás, de a közigazgatást irányító politika számára is. 

A hatályos tanácstörvény és az azt megalapozó politikai koncepció adta meg 
a lehetőséget a közigazgatási demokrácia, az önállóság, a képviseleti jellegű 
önkormányzat továbbfejlesztésére. A tanácstörvényt joggal nevezhetjük olyan 
programnak, melynek bizonyos elemei , élnek", már átmentek a gyakorlatba, 
másokat viszont nem valósítottunk meg. A közigazgatást ebből a szempontból 
érzékenyen érintette az a megtorpanás, amely a hetvenes évek közepén a gazda- 
ságirányítás területén bekövetkezett. A közigazgatási decentralizáció jogi sza- 
bályozását nem követte a gazdasági önállóság feltételeinek megteremtése, sőt 
egyes területeken a centralizáció újabb elemeivel is találkozhattunk. A gazda- 
ságirányításban az 1978-as őszi központi bizottsági ülés után a megtorpanás 
véget ért, és lendületes fejlesztési munka indult meg, a közigazgatásban azonban 
ilyen fordulat nem volt, s ezért a lépéshátrány állandósult. Ezért is látjuk most 
feszítőbbnek a problémákat, és érezzük az előrelépés szükségességét különböző 

területeken. 
Meggyőzőek voltak azok a vitában elhangzott vélemények, amelyek szerint 
az önállóságnak a vállalati-szövetkezeti gazdálkodásban már meghonosított 
mértéke és formái a tanácsi gazdálkodásban még alig vannak jelen. Az önálltó- 
ságnak azok a megnyilvánulásai, amelyeket a vállalkozói kedv, a kockázatvál- 
lalás, a helyi források bekapcsolása, a lakosság szükségleteinek a lakossággal 
együtt történő kielégítése jellemez, a közigazgatásban csak az utóbbi években 
kezdenek megjelenni. 


Az új helyzethez azzal is alkalmazkodnunk kell, hogy a közigazgatás szer- 
veinek magatartásmódját is fokozatosan megváltoztatjuk. Elsősorban oly mó- 
don, hogy a hatalmi pozícióból való közigazgatás helyett a partneri egymás 
mellé rendeltség alapján fokozzuk a problémamegoldó képességet. Mindebben 
meghatározó szerepe van az önkormányzati jellegnek, a képviselet tartalommal 
való telítődésének. Mindez olyan összetett és egyben ellentmondásos folyamat, 
melyet a vitában többen is érintettek. Ugyancsak sokan hangsúlyozták a felve- 
tett problémának a politikai rendszer egészével való összefüggését is. Mégis 
úgy vélem, vannak saját lehetőségeink, és van saját felelősségünk is abban a 
kérdésben, hogy a közigazgatás mennyire válik az újítókedv és kezdeményezés 
színterévé. 

Az egyes részterületek szempontjából a megbeszélés sok információt adott. 
Megismerhettünk eltérő megoldásokat, de közös törekvést is a korszerű mód- 
szerek, a demokratikusabb magatartás- és eljárásmód, a képviseleti tevékeny- 
ség, az apparátus vagy a testületi munka jobb megszervezésére. Kétségtelen, 
hogy az önkormányzati jelleg erősítése nem képzelhető el a helyi érdekeltség- 
nek, a helyi erőforrásoknak a bekapcsolása nélkül. Ebben a tanácsnak és a ta- 
nácsi képviseletnek azért van különleges felelőssége, mert ez az a keret, amely- 
ben a mozgások elindulhatnak. Csupán felülről irányított szervezési meanő- 
verekkel nem lehet ezeket mozgásba hozni. A működőképesség feltételeit helyi 
szinteken kell megteremteni, s a működés további feltételeit is itt kell kiala- 
kítani. 

A jelenlegi helyzet kritikájaként azt mondhatjuk, hogy a közigazgatásban 
egy sajátos szereptévesztés él. A tanácstestületek felvállalnak egy népfront- 
jellegű szerepkört azzal, hogy demonstratív szerepet töltenek be, ugyanakkor a 
tanácsnak tulajdonított képviseleti szerepet jórészt átveszi a végrehajtó bizott- 
ság, a végrehajtó bizottságét a tisztségviselők, s végül valamennyiük funkcióját 
ténylegesen az apparátus gyakorolja. E szereptévesztés megszüntetése érdeké- 
ben meg kel! tisztítani a profilokat. Az lehet a cél, hogy mindegyik tanácsi szerv 
a maga szerepét, a maga társadalmi funkcióját igyekezzék jól betölteni. 


Ma-már teljesen világos, hogy a testületi munkában nem a demonstratív jel- 
leg a tartalmat adó lényeg. Igaz, volt olyan időszak, amikor a testületek tár- 
sadalmi-politikai funkciójának hangsúlyos eleme az volt, hogy demonstratív 
módon tegyék magukévá és reprezentálják a politikát. Ma azonban a politika 

már nem szorul rá arra, hogy önmagát a képviseleti szervek demonstratív ak- 
cióival igazolja. A politikai hatalom joggal feltételezi, hogy a társadalom egé- 
sze hajlandó céljaink, társadalmi programjaink megvalósítása érdekében cse- 
lekedni, felesleges tehát erre még rálicitálni demonstratív formalitásokkal. A 
képviseleti szerv létrehozásában ezért ma már az a lényeg, hogy miként vá- 
lasszuk ki azokat az alkalmas embereket, akik a fő politikai elképzelések tala- 
ján képesek különböző lokális érdekeket megfogalmazni, s azokat hatékonyan 
képviselni. Csak ily módon lehet vitatkozni és szerepet vállalni a közvélemény 
formálásában is. . 

Az állampolgárt ma főként az érdekli, hogy a dolgok rendben legyenek 
körülötte, és legyen olyan képviselője, aki — báy esetleg nem is kérdezi meg 
a véleményét minden apró kérdésben — tudja, melyek a választók valóságos 
problémái, s azoknak hangot adva képes legyen ezek képviseletében hatékonyan 
fellépni. Ez viszont csak úgy képzelhető el, ha a tanácstagnak súlya, tekintélye 
van, s ha feláll egy tanácsülésen, odafigyelnek rá. Ezért el kell fogadnunk, hogy 
a tanácstestület nem a közélet , elemi", hanem legalábbis , középfokú" is- 
kolája. Ha ez Így van, akkor viszont csak azok jöhessenek tanácstagként számí- 
tásba, akik már kijárták az elemi fokozatot. 

Ami a kiválasztási mechanizmust illeti, egyetértek azokkal, akik a többes 
jelölés mellett vannak. Mégpedig aszerint, hogy milyen karakterisztikus vonást 
hordoznak a jelöltek az adott választókerületben. A rátermettség mellett az 
is fontos, hogy a tanácstagjelölt mit tart fontosabbnak a választók különböző 

érdekei tekintetében. 

.. A vita során felmerültek szervezési, gyakran technikainak tűnő kérdések is. 
Többen megfogalmazták, hogy a demokrácia mai színvonala a képviselet, az 
önkormányzati jelleg megvalósulása sokszor kevésbé múlik az intézményeken 
és a jogi normákon, sokkal inkább az egyes személyeken. Ez kritikája a kép- 
viseleti mechanizmusunknak, hiszen az lenne a megnyugtató, ha az intézményes 
formák nem engednék meg, hogy valaki tanácselnökként másképpen cseleked- 
jen, mint ahogyan a szocialista demokrácia játékszabályai szerint viselkednie 
kell. 

A Minisztertanács Tanácsi Hivatalának szerepét is érintették a hozzászólók. 
Különösen abban az összefüggésben, hogy ha a társadalmi elemeket a közigaz- 
gatásban növelni akarjuk — márpedig akarjuk —, akkor az ennek megfelelő 
társadalmi típusú érdekképviselet valamilyen formáját intézményesíteni kelle- 
ne. Világos, hogy meg kell találni az ennek megfelelő szervezeti-intézményi 
kereteket. A Tanácsi Hivatal alapminőségét az adja, hogy a kormány munka- 
apparátusa; ez határozza meg jogállását, működési mechanizmusát is. Nyilván- 
való, hogy ebből a pozícióból bizonyos helyzetekben a tanácsi érdekeket is le- 
het képviselni, és a Hivatal ezt meg is teszi. Ez azonban természetesen nem 
ugyanaz, mint amit egy társadalmi típusú érdekképviseleti szerv tehet. 


Köszönöm a vitában részt vevők aktivitását, amely kifejezte azt a szándékot 
is, hogy a felmerült problémákról, megoldásuk intézményi kereteiről nekünk 
kell gondoskodnunk. Ehhez adottak a társadalmi feltételek, s erősödik a köz- 
igazgatás megújulásának belső igénye is. A társadalom a közigazgatástól maga 
is új mozgásformákat igényel. Ennek fő kerete és iránya a decentralizáció és a 
szocialista demokrácia pozícióinak erősítése. Egész társadalmunkban nélkülöz- 
hetetlenek azok az önszabályozó mechanizmusok, amelyek képesek a konkrét 
megoldásokra, feszültségek levezetésére, a helyi, közösségi jellegű problémák 
megoldására. E mechanizmusok kifejlődőben vannak tanácsi szervezetrendsze- 
rünkben. Közös feladatunk, hogy a pozitív tendenciákat felerősítsük és intéz- 
ményeinket alkalmassá tegyük a változó kor szükségletei kielégítésére. 


POLITIKUS-PALYAK 


Mindszenty József 


Joggal vetődhet fel az olvasóban a 
kérdés: hogyan kerül az 1945 utáni 
politikai élet jelentős . személyeiről 
írott pályaképek sorába Mindszenty 
József bíboros hercegprímás, esztergomi érsek, a magyarországi katolikus egy- 
ház első méltósága? Választ ad erre az a tény, hogy Magyarországon a katolikus 
egyház élén álló mindenkori prímás — a feudális korban több, a polgári kor- 
ban kevesebb — állami funkciót is gyakorolt, tehát hivatalánál fogva politikai 
szerepet töltött be. 1945 után az akkori hercegprímás, Mindszenty is érvénye- 
síteni akarta közjogi funkcióit. Prímási tisztét legalább annyira politikai sze- 
repkörnek mint egyházi méltóságnak tekintette. I 

Mindszenty (eredeti nevén Pehm) József földműves szülőktől származott, de 
élete végéig büszke volt arra, hogy ősei nemesi státuszt nyertek. 1915-ben szen- 
telték pappá. A politika már fiatalon vonzotta, 1918—19-ben ő volt a zalai el- 
lenforradalom vezetője. A polgári demokratikus kormány letartóztatta, a Ta- 
nácsköztársaság idején pedig internálták. 1919 őszén elnyerte az akkor 16 ezer 
lakosú Zalaegerszeg plébánosi tisztét. Ebben a funkcióban működött egészen 
1944-ig. 1921-ben kerületi esperes, 1924-ben címzetes pornói apát lett. 1937-ben 
megkapta a pápai prelátusi rangot. 

Elterjedt vélemény, hogy Mindszenty 1945 utáni szerencsétlen politikai sze- 
replése politikai tapasztalatainak hiányával is összefüggött, hogy a , vidéki plé- 
bános" szintjén kezelte az országos ügyeket. Ez azonban csak részben felel meg 
a valóságnak. Az egerszegi plébános mint virilista, tagja volt a megyei törvény- 
hatósági bizottságnak és a városi képviselőtestületnek. Emellett 1919 után ő 
lett a legitimista keresztény párt megyei elnöke. 

Pehm apát az 1930-as évek elején — Gömbös totális fasiszta törekvéseivel 
szemben — vezető szerepet játszott a dunántúli papság politikai szervezkedésé- 
ben. A kormánypárt és a kisgazdapárt térhódításának ellensúlyozására olyan 
új katolikus néppárt szervezését kezdeményezte, amely az addiginál határozot- 
tabban legitimista és agrárjellegű, (a pápai enciklikák szellemében) hangsú- 
lyozottan szociális és ellenzéki. 

Az 1930-as évek második felében — a nyilasok előretörésének idején — Pehm 
József ismét felbukkant az országos politikában. Ekkor Nyisztor Zoltán prelá- 
tussal, aki a jezsuita befolyás alatt álló Magyar Kultúra szerkesztője volt, olyan 
új pártot akart alakítani, amely középutat foglal el a keresztény párt és a nem- 
zeti szocialisták között. Pehm 1938 áprilisában papi értekezletet hívott össze az 
ország vezető plébánosai részére Budapesten. A nyilasokkal való modus vivendi 
megteremtését azzal indokolta, hogy csak így lehet kifogni a szelet vitorláikból. 

A jelenlevők többsége azonban nem fogadta el a javaslatokat. Az alsópapság 
bizalmatlan volt a püspökök háta mögött szervezett mozgalommal szemben, és 
még kevésbé értett egyet a katolicizmus és a fasizmus összefogásával. 

A nyilas demagógia sikerei, majd az erélyesebb hatósági fellépés az egyházi 
vezetést óvatosabbá tette a nyilasokkal szemben. A katolikus konzervatív, le- 
gitimista politika integritása érdekében az 1940-es évek elejétől Pehm apát is 
határozottan nyilasellenes álláspontra helyezkedett. Gróf Teleki Pál miniszter- 
elnök felkérésére elvállalta a kormány által szervezett Nemzetpolitikai Szol- 
gálat nevű mozgalom dunántúli vezetését. Ennek az volt a célja, hogy a kor- 
mány támogatásával a pángermán mozgalmat ellensúlyozó pártot szervezzenek 
a hazai németség körében. 1941-ben, amikor a legtöbben visszanémetesítették 
a nevüket, Pehm — aki nem volt német nemzetiségű — nevét Mindszentyre vál- 
toztatta. ; 

Mindszenty kezdettől fogva, 1919 óta legitimista volt. A legitimizmus a kor- 
szak végén egyfajta konzervatív ellenzéket is jelentett a totális fasiszta dikta- 
túrával szemben, miközben megőrizte elzánkózását minden demokratikus alter- 
natíva elől is. Mindszenty a második világháború alatt ismét időszerűnek látta, 
hogy országos méretű legitimista szervezkedésbe kezdjen. 1943—44 folyamán — 
főként a Dunántúlon — aláírási íveket köröztetett a plébániákon , A magyar ka- 
tolikus trón újbóli betöltését kérjük" felirattal. 

Püspökké 1944. március 4-én nevezték ki. Mindössze másfél évet töltött Veszp- 
rémben. A nyár folyamán betiltotta a zsidók , sikeres" deportálásának örömére 
készülő egyházi Te Deumot. Nyilvánvaló, hogy a nyilas puccs után a helyi ve- 
zetők csak az alkalmat várták, hogy félreállíthassák a legitimista főpapot. 


1944. október végén Mindszenty a dunántúli püspökök nevében egy emlék- 
iratot fogalmazott, amelynek érvelésében már találkozunk a majdani prímás 
argumentumaival. A memorandumban, amelyet ő adott át a nyilas kormánynak, 
a püspökök kérték, hogy ,a még ép Dunántúlt ne vessék oda visszavonulási 
harcok martalékának, mert ezzel a magyar haza utolsó darabja és vele a magyar 
jövő és felépülés utolsó reménye is odavész . . . Muhi, Mohács, Majtény, Világos, 
Trianon után volt feltámadás, de a megsemmisülésből nem lesz" — írták. A 
nemzetpusztulás víziójának felidézése mellett van ennek az iratnak egy másik 
momentuma is, amelyre később Mindszenty visszatér: azért kívántak beleszól- 
ni az ország sorsának intézésébe, mert magukat a törvényhozás, az országveze- 
tés , Istentől rendelt tényezőinek" tekintették. 

1944. november végén, amikor Mindszenty — az egyházi jogra és kiváltsá- 
gokra hivatkozva — nem engedte, hogy katonákat szállásoljanak be palotájá- 
ba, a nyilasok letartóztatták. Az épületet ugyanis mindenképpen le akarták fog- 
lalni, mert az ország aranykészletének és pénznyomdájának Nyugatra szállítá- 
sában ez volt az első célállomás. A front közeledése miatt a nyilasok december 
23-án Sopronkőhidára, majd Sopronba szállították a fogoly püspököt. 

A szovjet csapatok 1945. április 1-én szabadították fel Sopront, és a püspök 
is szabad lett. Aligha gondolta bárki is ekkor, hogy a nyilas fogságból a szov- 
jet csapatok segítségével kiszabadult veszprémi püspökből lesz az új, demok- 
ratikus Magyarország és a Szovjetunió egyik legengesztelhetetlenebb ellensége. 


XX 


Serédi Jusztinián bíboros hercegprímás 1945. március 29-én Esztergomban el- 
hunyt. A katolikus egyház kritikus időkben vezetés nélkül maradt. A felszaba- 
dulást követő első püspökkari értekezletet május végén tartották, Grősz József 
kalocsai érsek elnökletével. A püspökök megfárgyalták a népi demokratikus 
forradalom legfontosabb intézkedéseit. i 

A demokratikus földreformmal kapcsolatban elsősorban a lebonyolítás mód- 
ját kifogásolták, ezt helyezték előtérbe, de magával a reformmal szemben fel- 
lépni nem találták célszerűnek. A földreform során igénybe vett 5,5 millió 
holdból 860 ezer hold a katolikus egyházé volt. Ebből 765 ezer holdat osztottak 

szét, és 100 ezer hold maradt vissza az egyháznak. A kisajátított egyházi bíirto- 
kokért nem kaptak kárpótlást. Az állam az egyházat átmeneti jelleggel kíván- 
ta segélyezni. Maga Mindszenty, akinek elismerték a nyilasokkal szemben ta- 
núsított ellenállását, a rendelet értelmében 300 holdat tarthatott meg a veszpré- 
mi püspökség tulajdonában. Végül is azonban az egyházak — köztük a kato- 
likus egyház is — folyamatosan részesültek államsegélyben. 


Az 1945 májusi tanácskozáson Mindszenty a legintranzigensebb álláspontra 
helyezkedett, az egész földreformot rablásnak minősítette. Szerinte a földosztás 
jogalap nélkül történt, mert arról nem törvény intézkedett; az Ideiglenes Nem- 
zeti Kormány rendeletét nem ismerte el jogforrásnak. 


Mindszenty élesen bírálta a nemzeti bizottságok intézményét, a politikai 
rendőrség működését (amelynek vezetése a kommunisták kezében volt), a né- 
met lakosság kitelepítését, és sérelmezte a katolikus sajtó korlátozását. Már a 
májusi konferencián indítványozta, hogy erélyes hangú memorandumban til- 
takozzanak a kormánynál az egyházat ért sérelmek miatt. A püspöki kar tekin- 
télyes tagjai — élükön Czapik Gyula egri érsekkel — ezt ekkor még megakadá- 
lyozták. Az viszont egyre nyilvánvalóbbá vált, hogy a demokratikus hatalom- 
mal való merev szembenállás vezéralakja Mindszenty lesz. 

Az Apostoli Szentszék 1945 őszén meglepetésszerűen Mindszenty József 
veszprémi püspököt nevezte ki esztergomi érsekké. E döntésben valószínűleg 
szerepet játszott az a motívum, hogy őt a nyilasok letartóztatták, s hogy legi- 
timizmusa miatt nem azonosult a bukott horthysta rezsimmel. Negyedszázados 
lelkipásztori gyakorlata során buzgó és szigorú papnak ismerték. Mindszenty 
személye ellen a kormánynak sem volt politikai kifogása. 

Milyen ember, milyen egyéniség volt az új hercegprímás? Közvetlen munka- 
társai úgy látták, hogy a zárkózott és merev főpap , uralkodásra termett". 
Varga László, a jobboldali emigráció egyik vezére Mindszenty 70. születésnapja 
alkalmával többek között ezeket írta róla: , Volt benne valami félelmetes, bár- 
mennyire is egyszerű volt a modora . . . , mert mindenki úgy érezte, mintha az 
egész ember valami eleven acél volna, amely engedni és törni nem hajlandó." 
Mindszenty kétségkívül tudatában volt annak, hogy környezetével és elvbará- 
taival szemben mekkora fölényt kölcsönöz neki e roppant akaraterő. De azzal 
már aligha volt tisztában: az ilyen embert az a veszély fenyegeti, hogy önmagá- 
nak lesz bálványa. A prímás, minthogy magát csalhatatlannak vélte, természet- 
szerűleg gyanakvó és bizalmatlan is volt. A hivők szemében sem a , jó pásztor" 
benyomását keltette, hanem inkább , hívei félve csodálták". Egy ilyen ember 
számára magától értetődő lehetett az autoritatív mentalitás. Különösen veszé- 
lyesek voltak e tulajdonságok egy olyan korszakban, amikor az egyház vezető- 
jénél fokozott rugalmasságra és politikai megfontoltságra lett volna szükség. 

Programnak is beillő első beszédét 1945. október 7-én mondta el az eszter- 
gomi Bazilikában. , Atyátok akarok lenni, még a nehéz idők súlyos kísértései 
között eltévelyedett tékozló fiúknak is. Még nem léphetek be a közjogi harcok 
dandárjába sem, mert közjogi örvényben élünk... Hiányzik nem egy alkot- 
mányos tényezőnk, de az elődök helyén van már az ország prímása. Ha a bal- 
szerencse elmúltával a nemzet józansága hidat ver az örvény felett, mint Ponti- 
fex, mint hídverő, több mint 900 év jogán az ország első zászlós ura, a Ti ér- 
seketek, az ország prímása is ott lesz közjogi életünk helyreállításában és to- 
vábbvitelében" — szögezte le prédikációjában. 


A hercegprímás magát tekintette tehát az ország egyetlen alkotmányos té- 
nyezőjének és legitim vezetőjének. Olyan karizmatikus főpapnak a tógáját öl- 
tötte magára, aki nemcsak az egyház, hanem a nemzet hivatott vezetője, a múlt 
örökségének autentikus közvetítője és a jövő vátesze: , Akarok lenni népem lel- 
kiismerete, hivatott ébresztőként kopogtatok lelketek ajtaján, a föltetsző téve- 
lyek ellenében az örök igazságokat közvetítem népemnek és nemzetemnek. 

bresztgetem nemzetünk megszentelt hagyományait, amelyek nélkül egyesek 
talán igen, de a nemzet nem élhet." Hamarosan kiderült, mit ért e fennkölt sza- 
vakon a hercegprímás: a középkori Magyarország egyfajta restaurálását. 

A múltra hivatkozva Mindszenty magát ,homo regius"-nak, vagyis a ki- 
rály megbízottjának tekintette, aki a király távollétében vagy hiányában az or- 
szág legfőbb méltósága. Kinevezése után első lépése az volt, hogy kifejezte hű- 
ségét az általa Magyarország örökös királyának tartott Habsburg Ottóhoz. Ter- 
vei eleinte arra irányultak, hogy megakadályozza a köztársaság kikiáltását. 
Néhány fanatikus hívén kívül azonban a Habsburg-restaurációt még a bukott 
uralkodó osztályok sem tartották reálisnak. 


XXFH 


Mindszenty első jelentős politikai akciója a püspöki kar nevében 1945. 
október 18-án kiadott ún. választási pásztorlevél volt. Az 1945 őszi nemzetgyű- 
lési választásokat nem elsősorban politikai döntésnek, hanem világnézeti és 
erkölcsi választásnak nyilvánította. 1945 őszén, amikor a magyar nép elé nem- 
igen lehetett más programmal lépni, mint a demokráciáéval, a monarchista 
Mindszenty is a demokrácia elismeréséből indult ki. Ám a népi demokráciával 
szemben a kereszténydemokráciát, a keresztény erkölcsi törvényeken alapuló 
társadalmat hirdette meg, mint egyetlen lehetséges alternatívát. A hivők köte- 
lességévé tette az általa jónak tartott jelöltekre való szavazást. , Titeket pedig, 
kedves híveink, felszólítunk, hogy... a választás alkalmával adjátok szavaza- 
totokat arra a jelöltre, aki az erkölcsi tisztaság, a jog, az igazság és a rend érde- 
kében fog síkra szállani, s képes lesz küzdeni a jelenlegi szomorú állapotok. 
visszaélései ellen. Ne rettenjetek meg a gonoszság fiainak fenyegetésétől" — fúj- 
ta meg a baloldal elleni harci riadót az , első zászlósúr". Bár a választásokon 
induló egyetlen polgári párt, a Kisgazdapárt sem helyezkedett valláserkölcsi 
alapra, mégis ez a párt állt legközelebb a hivők szemében a keresztény ideálhoz. 


A választási körlevelet november 1-én az ország valamennyi katolikus temp- 
lomában felolvasták, ami a Kisgazdapárt javára befolyásolta a választásokat. 


A sikeren felbuzdulva, Mindszenty mögé fölsorakozott a bukott világ itthon 
maradt minden ereje, , előkelősége". A szervezett erőt azonban az általa irá- 
nyított egyház, illetve a neki alárendelt egyesületek jelentették. 

A prímás legitimizmusához és legitimista kapcsolataihoz nem fért kétség. 
Amikor a köztársaság megteremtésének ügye 1945—46 fordulóján közvetlenül 
napirendre került, Mintszenty minden erejét latba vetve igyekezett a köztár- 
saság kikiáltását megakadályozni. Emlékiratai szerint már 1945. november 
16-án a nála tisztelgő Tildy Zoltán miniszterelnök és Varga Béla plébános, a 
Kisgazdapárt egyik, szintén legitimista, vezetője előtt kifejtette: ellenzi az ál- 
lamforma kérdésének bolygatását. Decemberben a miniszterelnökhöz intézett 
levelében megismételte ezt a véleményét. 

A december 20-i püspökkari konferencia tudomásul vette a hercegprímás 
tiltakozását a köztársaság megteremtése ellen. Az elfogadott határozat a döntés 
elhalasztása mellett foglalt állást. Mindszenty elégedetlen volt ezzel. Ugyanitt 
még kétszer felvetette az államforma ügyét. Közölte a püspökökkel, hogy , felve- 
tették" előtte a felsőház összehívásának a gondolatát. A püspöki kar azonban 
úgy határozott, hogy ez most nem aktuális. Utána a prímás azt ismertette, hogy 
a többségi Kisgazdapárt 107 képviselője memorandumban követeli a köztársa- 
ság kérdésének napirendről való levételét. A püspöki kar azonban úgy hatá- 
rozott, hogy , ebbe a kérdésbe nem szól bele és a dilata (a halasztás — G. J.) 
elve alapján áll". 

Mindebből kitűnik, hogy a püspökök többsége sem állt ki a királyság intéz- 
ménye mellett. A legitimista prímás e kudarcba nem akart beletörődni. 1945. 
december 31-én újabb levelet intézett Tildy miniszterelnökhöz és Varga Bélá- 
hoz, a Nemzeti Főtanács tagjához, amelyben a következőket írta: , Ugy érte- 
sülök, hogy a nemzetgyűlés a közeljövőben napirendre szándékozik hozni az 
alkotmány-reformokat, köztük a köztársaság behozatalát az ezeréves királyság 
megszüntetésének tervével. Ha ez a hír megfelel a valóságnak, ha nem is kap- 
tam erről hivatalos tájékoztatást: a magyar prímások több mint 900 éven át ál- 

landóan gyakorolt közjogi tisztéből folyólag óvást emelek eme tervek ellené- 
ben." A kormánynak tett bizalmas jellegű szemrehányások — ha nem is ilyen 
élesen — elhangzottak a nyilvánosság előtt is, a prímás szilveszteri rádióbe- 
szédében. 

A felélénkült legitimista agitáció ellenére 1946 januárjában a koalíció több- 
ségi pártja, a Kisgazdapárt is a köztársaság mellett foglalt állást. Így a legiti- 
mista körök, Mindszenty bíborossal egyetemben, ebben a kérdésben gyakor- 
latilag már előbb elszigetelődtek, mintsem hogy a nemzetgyűlés véglegesen dön- 
tött volna az államforma kérdéséről. 


A prímás sem kerülhette meg azonban az újjáépítés kérdésében az állásíog- 
lalást. Nem tilthatta meg benne a katolikusok részvételét, de az újjáépítés si- 
keréből az egyház részére kívánt erkölcsi tőkét kovácsolni. 


Miként vélekedett az újjáépítésben döntő szerepet vállaló munkásosztályról? 
1945. december 23-án a csepeli plébánia-templomban XIII. Leó pápa keresztény- 
szociális nézeteit ajánlotta a munkások figyelmébe. A pápa meghirdette: , Mél- 
tó a munkás az ő bérére". Ugyanakkor ,a két részesedő fél (tőke és munka) 
között felállította a helyes részesedés vezérelvét és a foglalkozási ágak együtt- 
működésének rendjét". Mindszenty tehát a népi demokráciával szemben a hi- 
vatásrendi korporációs társadalmat ajánlotta mint egyetlen lehetséges alterna- 
tívát, amely kizárja az osztályharcot. 

A munkásosztály azonban ekkor már saját pártjaíra hallgatott. A Mind- 
szenty-féle politika ezért az ifjúsági egyesületekben — főként a diákszerveze- 
tekben és a parasztifjúság körében működő egyházi szervezetekben — igyeke- 
zett tömegbefolyást szerezni. E szervezetek egy része potenciálisan mozgósítható 
is lett volna Mindszenty politikai céljai érdekében is. Ezért az akkori kormány 
úgy Ítélte meg, hogy tevékenységük egyre inkább akadályává válhat a népi 
demokratikus fejlődésnek, így felszámolásuk hatalmi-politikai kérdéssé vált. 

A népi demokratikus forradalomban tehát az 1946-os év nagy kudarcokat 
hozott Mindszenty számára. 

1946 tavaszától Mindszenty egyre nyíltabban a népi demokráciával konfron- 
tációt kereső politika vezéralakja lett. A köztársaságról szóló 1946: I. törvény- 
cikk, majd az annak hatályos védelméről szóló 1946: VI. törvénycikk már nem 
tette lehetővé, hogy nyíltan fellépjen a köztársaság és a demokrácia ellen. 
Maradt a szentbeszédekbe burkolt politikai célzások módszere. Kiáltó példája 
ennek a prímás 1946. február 10-i szentbeszéde, amelyet az Üllői úti Örökimá- 
dás templomban tartott. Mondanivalójának lényege az volt, hogy , csak imád- 
kozó emberiség építhet egy jobb világot", vagyis a marxista-ateista pártok és 
szövetségeseik vezetésével ez nem lehetséges. A beszédet követő utcai tömegtün- 
kg jelezte, hogy a prímás megnyilatkozása a jobboldali támadás nyitánya 
volt. 

A konfrontációt élező prímás mögött azonban most sem sorakozott fel az 
egész egyház. Kitűnt ez az 1946. április 2-i püspökkari konferencián, ahol a prí- 
más ismertette a kormányhoz intézendő memorandumát és a nyilvánosságnak 
szánt deklaráció-tervezetét, amelyekben a köztársaság intézményének beveze- 
tését marasztalta el. A püspöki kar többsége ezt nem tartotta célszerűnek, így 
a dokumentumok ad acta kerültek. 

A püspöki kar 1945 végén rendelkezett a Katolikus Szülők Vallásos Szö- 
vetségének a felállításáról, amelynek feladata a kötelező iskolai hitoktatás és 
a felekezeti iskolák státuszának védelme volt. A szövetség 1946 májusában Ka- 
locsán tartott nagygyűlésén Mindszenty kiadta a jelszót, hogy a gyermek neve- 
lése elsődlegesen a szülő joga, abba az állam nem szólhat bele, a család joga 
pedig — úgymond —, hogy az egyházzal ossza meg a nevelést. 

A prímás konzervatív társadalomfelfogásának szerves részei voltak a család- 
ról és a házasságról szóló nézetei. 1946. május 15-én kiadott körlevele nem is- 
merte el a csak állami házasságkötés érvényességét. Mindszenty részletesen nyi- 
latkozott az erkölcsös házasság mikéntjéről is. , Istennek egészen világos tör- 
vényével ütköznek össze a születéskorlátozók . .. Az egyház álláspontja egészen 

világos és egyszerű: a házassági jogot igénybevétele esetén korlátozni nem sza- 
bad soha; tehát az úgynevezett vigyázás, óvakodás, a házaséletnek bárminő kor- 
látozáscélzó megszentségtelenítése kivétel nélkül minden esetben bűn Isten és 
a természeti törvény ellen... Vagy vállaljuk a házassági érintkezés követ- 
kezményekép a gyermeket, vagy hősiesen lemondunk egészen vagy időlegesen 
az érintkezésről. Más erkölcsös lehetőség nincs." A történelem iróniája, hogy 
Magyarországon az ötvenes évek elején — más megfontolásból ugyan, de — 
éppen Rákosiék hirdették meg a terhességmegszakítás vagy korlátozás elleni 
harcot, a szülés kötelességéről szóló elvet, ami gyakorlatilag találkozott Mind- 
szenty álláspontjával. 

1947 tavaszán újabb erőpróba zajlott le az egyház és az állam között a val- 
lásoktatás fakultatívvá tétele körül. Mindszentyéknek a szülők mozgósításával 
átmenetileg sikerült megakadályozni ezt a nagyon is megérett demokratikus 
reformot; 1948 júniusában azonban már az iskolák államosítása került napi- 
rendre. Az országgyűlés nagy többséggel a felekezeti iskolák államosítása mel- 
lett döntött. Ennek nagy jelentőségére utal az is, hogy ebben az időben a 2338 
állami elemi népiskola mellett 4331 elemi az egyházak kezében volt; a középfo- 
kú iskoláknak pedig mintegy fele volt a felekezetek birtokában, miközben költ- 
ségüket nagyrészt az állam viselte. 

A vesztett csata után Mindszenty tovább élezte a helyzetet. A világi és szer- 
zetes papoknak, apácáknak megtiltotta, hogy az állami intézményekben mun- 
kát vállaljanak. Ezzel akarta elérni, hogy az állami kezelésbe vett iskolák — 
tanerők híján — csődöt mondjanak. Mint ismeretes, a tanítás tovább folyt, a 
szerzetes tanárok viszont Mindszenty makacs konzervativizmusa következté- 
ben munka nélkül maradtak. Ez többek között azzal a következménnyel is járt, 
hogy a volt szerzetes tanárok nyugdíjuk megállapításánál elvesztették a nyug- 
díjba beszámítható, tanítással eltöltött éveiket. (Megjegyzendő, hogy a Magyar 
Népköztársaság kormánya azóta elrendelte, hogy e szerzetesek nyugdíjának 
megállapításánál a korábbi éveket is figyelembe kel! venni.) 


. ERR 


Az ottawai Mária-kongresszus alkalmából 1947 nyarán Mindszenty Kanadá- 
ban és az Egyesült Államokban járt. Itt kapta azt az ötletet, hogy a nálunk 
mély Mária-kultusz felhasználásával szervezzen demonstrációkat a népi de- 
mokrácia ellen. A prímás 1947—48-at Boldogasszonyunk Évének nyilvánította. 
Valóban, a Mária-év zarándoklatai több százezres tömegeket mozgattak meg, s 
ezt annak demonstrálására használták fel, hogy a katolikus egyháznak még 
mindig jelentős a politikai befolyása is. 

Miközben itthon Mindszenty polgárháborús légkört igyekezett teremteni, 
Truman amerikai elnök felszólítására XII. Pius pápa kinyilvánította együtt- 
működési készségét a , világkommunizmus" elleni harcban. Már 1947 nyarán 
biztosította Trumant, hogy a katolikus egyház , Isten kinyilvánított ellenségei- 
vel nem köthet kompromisszumot". Az egymás mellett élés, a modus vivendi — 
amely a haladó katolikusok minimális programja volt — a pápai trónról is meg- 
bélyegzésben részesült. 

Amikor hazánkban 1948-ban létrejött a megegyezés az állam és a jelentősebb 
egyházak között, a katolikus egyház — bátortalan kísérletek után — a Vatikán- 
ra is figyelve, elzárkózott a megegyezés elől. Mindszenty ebben a harcban meg- 
vetette az , ingadozó és bizonytalankodó" katolikus intellektueleket. A , naiv 
teológusok" és a kétkedő értelmiségiek szerinte az ellenfél malmára hajtják a 
vizet. Intranzigens magatartását a prímás Bibliából vett idézettel jellemezte: 
, Sem hideg nem vagy, sem meleg; bár hideg volnál vagy meleg! De mivel lan- 
gyos vagy és sem hideg, sem meleg, kezdelek téged kivetni számból." (Jel. 
3, 15—16.) ú A 

Mindszenty emlékirataiból is kitűnik, hogy az 1945 és 1948 közötti hatalmíi- 
politikai küzdelmet eleve világnézeti ütközetnek tekintette. , Miközben a kul- 
túrharc Magyarországon kibontakozott, azzal is tisztában voltam — Írja —, 

hogy a kereszténység és a bolsevizmus egy látványos világnézeti harcban e pil- 
lanatban magyar földön méri össze erejét. A megalkuvás, a kompromisszum 
helyett a tanúságtételt valasztottuk." 

Mindszenty befolyásának megtartásához már 1945 óta a nyugati nagyhatal- 
maknál keresett segítséget. Erre használta fel kinevezésével, majd bíborossá 
kreálásával kapcsolatos két római útját 1945—1946 fordulóján, amelyeknek le- 
bonyolításában az amerikai hadsereg működött közre. A prímás informátorai 
az új amerikai bíborosok és a magyar emigránsok voltak. Büszkén emlékezik 
Mindszenty, hogy az amerikai bíborosok megigérték neki a támogatást, és , ki- 
tették elém pénztárcájukat az asztalra". És ő ezt nem szégyellte, ellenkezőleg, 
büszke volt rá, s a gesztust nagylelkűségként fogta fel. 

A restaurációs terveket szövögető hercegprímás már 1946-tól abban bízott, 
hogy hamarosan kirobban az új világháború, amelyben a nyugatiak győznek 
majd, és a Szovjetunió kénytelen lesz kivonulni Kelet-Európából, így Magyar- 
országról is: , Optikai csalódásában" közrejátszott: nem volt ahhoz eléggé szé- 
les látókörű politikus, hogy kellő különbséget tudott volna tenni a propaganda 
és a nagyhatalmak reális lehetőségei között. 

Mindszenty később sem csinált titkot a nyugati hatalmakhoz, így elsősorban 
az amerikaiakhoz fűződő kapcsolataiból, de ma már az amerikai és az angol 
levéltárak nyilvánosságra került anyagai hitelesítik képünket erről a viszonyról. 
A bíboros prímás nemcsak a státuszából félig-meddig hivatalosan rendelkezé- 
sére álló csatornákat használta fel bizalmas információk közlésére, hanem ki- 
fejezetten hírszerzéssel foglalkozó személyekhez is eljuttatott ilyeneket. Célja 
az volt, hogy meggyőzze az amerikaiakat a magyar belügyekbe való beavat- 
kozás szükségességéről. 

Valóban megdöbbentő, hogy a keresztény erkölcsi elveket s a humanizmust 
másoktól oly szigorúan számon kérő esztergomi érsek mennyire gátlástalanul, 
minden erkölcsi aggály nélkül sürgette a fegyveres fellépést a szovjet hadsereg 
és a magyar népi demokrácia ellen. Egy új világháború kockázatát sem találta 
túl drága árnak politikai álmai megvalósításáért. Nincs mentség arra, hogy az 
amerikai atommonopólium bűvkörében hazánk , felszabadítására", a , vasfüg- 
göny felnyitására" az atombomba alkalmazását is helyesnek találta; akkor sem 
ha számolunk azzal, hogy talán maga sem volt tisztában az atomháború, az 
atombomba tömegpusztító erejével. 

1948 nyarán felgyorsultak az események, eldőlt a hatalom kérdése. Egyre 
nyilvánvalóbbá vált, hogy az állam és a katolikus egyház megegyezésének 
legfőbb akadálya a hercegprímás. Ezért személye ellen nagy erejű politikai 
kampány indult, ennek stílusa azonban esetenként túlment a megengedhető 
határokon. Hatására a püspöki kar novemberben hűségnyilatkozatot tett Mind- 
szenty mellett. 

A prímás utolsó pásztorlevelét 1948. november 18-án kívánta közzé tenni, de 
a hatóságok nem járultak hozzá. Ekkor ismét az amerikaiak segítettek Mind- 
szentynek. Másodtitkára a beszéd egy példányával Nyugatra szökött, hogy azt 
az Amerika Hangja sugározhassa. 

1948 karácsony másnapján a belügyi szervek hűtlenség, a köztársaság meg- 
döntésére irányuló bűncselekmény. kémkedés és valutaüzérkedés gyanújával 
letartóztatták Mindszenty bíboros hercegprímást. Perbefogásának és elítélésé- 
nek törvényes alapját a köztársaság hatályosabb védelméről szóló 1946. VI. te. 
szolgáltatta. Az események a hidegháborús hangulat felkorbácsolásához és tö- 
meghisztéria keltéséhez újabb szenzációul szolgáltak Nyugaton. 

Mindszentyt a népbíróság 1949 februárjában életfogytig tartó börtönbüntetés- 
re ítélte. Bebizonyított tény, hogy a hercegprímás kemény, militáns ellensége 
volt a magyar népi demokráciának. s így a közéletből való eltávolítása a rend- 
szer jogos önvédelmi lépíúre v .t A veie szemben — és tegyük hozzá. más egy- 

házi személyekkel szemben is — alkalmazott eljárás módszereiben azonban már 
felfedezhetők voltak a későbbi torzulások jelei. Ez sértette a hivők önérzetét. 
Ebben a kölcsönösen kiélezett légkörben mind az állam, mind az egyházi veze- 
tők részéről elkövetett hibák nagyban hozzájárultak ahhoz, hogy nehezen bon- 
takozhatott ki konstruktív egyházpolitika. 

A hatalom megszilárdulása, a papi békemozgalom kialakulása, a megegyezést 
kívánó alsópapság és a hivők kívánsága végül odavezetett, hogy 1950 augusztu- 
sában Grősz József kalocsai érsek a püspökök nevében aláírta a megegyezést az 
állam és az egyház között. A szerzetesrendek feloszlatása, majd 1951-ben a már 
koncepciós Grősz-per jelezte, hogy a végletekig kiélezett helyzet tarthatatlan. 
A püspöki karon belül megerősödött az az irányzat, amely a társadalmi viszo- 
nyok alakulását reálisabban értékelte, és kereste a modus vivendit. 1951. július 
21-én — Czapik Gyula egri érsek vezetésével — a püspöki kar letette az esküt 
a Magyar Népköztársaság alkotmányára. Az egyezmény és az eskütétel a Mind- 
szenty-féle konfrontációs politika végleges vereségét jelentette. Távlatilag meg- 
alapozta az egyház és az állam békés egymás mellett élését. 


Magyarországon a népi demokratikus forradalomnak kellett a polgári de- 
mokratikus átalakulás feladatait is végrehajtania. Ezek között szerepelt az egy- 
ház és az állam szétválasztása, amely a legfájdalmasabban a korábbi államegy- 
ház státuszhoz közel álló katolikus egyházat érintette. 


Az állam és az egyház feudalizmus-kori viszonyát már a polgári forradalom 
erői megkérdőjelezték. A polgári államok egy részében az állam és az egyház 
szétválasztása (a szeparáció) megtörtént, az egyházak kiváltságait felszámolták, 
a vallást magánüggyé, az egyházakat magántársasággá nyilvánították. Más 
polgári rendszerekben — így nálunk is — az egyház beépült a társadalmi és 
politikai struktúrába, megtartotta — ha nem is a korábbi mértékben és nem is - 
konfliktusok nélkül — addig élvezett pozícióit. 


Szükségszerű volt-e Mindszenty gyászos politikai szereplése, elkerülhetetlen 
volt-e az egyház és a demokrácia konfírontációja? Az elmondottakból kitűnik, 
hogy Mindszénty már a népi demokratikus átalakulás első demokratikus vív- 
mányai ellen is harcba szállt. A demokratikus reformok valóban megrendítet- 
ték, majd felszámolták az egyház feudális eredetű kiváltságait, az egyház ha- 
talmi állását. De nem lett volna ez csapás egy olyan egyházra, amely nem a 
birtokokban, nem a hatalomban, hanem a lelkekben keresi küldetését. Ha a 
Mindszenty vezette körök nem ragaszkodtak volna a monarchiához kapcso- 
lódó közjogi funkciókhoz (ha például a prímás nem tekinti magát a ha- 
talom legitim forrásának), hanem megelégedtek volna a közéleti-társadalmi 
részvétellel, másként alakulhatott volna az állam és az egyház viszonya. Az egy- 
ház a köztársasági államforma keretei között, a demokratikus és szocialista 
Magyarországon is megtalálhatja helyét és szerepét (mint ahogyan a keserű 
tapasztalatok után a későbbiekben meg is találta). 


XXX 


Mindszentyt 1956. október 30-án az ellenforradalmárok kiszabadították és 
Budapestre hozták. A prímás nem kívánt visszavonulni az esztergomi érseki 
palota csendjébe, hanem ismét az , első zászlós úr" pozíciójába helyezkedett, és 
maga akart irányt szabni a nemzetnek. 

Felületes és egyoldalú tájékozódás után bekapcsolódott a politikai életbe. 
November 1-én rövid rádiószózatot intézett az ország népéhez, amelyben a 
fegyveres ellenforradalmat szabadságharcnak minősítette. A beszéd előtt nem 
konzultált a püspöki karral. November 2-án is csupán néhány, számára meg- 
bízhatónak tűnő főpapot tájékoztatott akkor készülő, programadásnak szánt 
másnapi nyilatkozatáról. 

Mindszenty József november 3-i rádióbeszédét — elsősorban a revizionis- 
tákra utalva, másrészt azokra, akiknek szerepük volt a népi demokrácia meg- 
teremtésében — azzal kezdte, hogy neki nincs oka önkritikára: , Ugyanaz va- 

gyok, mint voltam bebörtönzésem előtt" — mondta. Elutasította a revizionisták 
és útitársaik platformját, és a nyílt ellenforradalom zászlóbontója lett. Követel- 
te mindazok felelősségrevonását, akik közreműködtek a népi demokratikus for- 
radalomban. Hangsúlyozta a nemzetközi imperializmus segítségének szükséges- 
ségét a , szabadságharc" sikere érdekében. Sürgette, hogy a Szovjetunió ismer- 
je el Magyarország semlegességét (kilépését a Varsói Szerződésből), és csapatait 
vonja ki az országból. A nyílt terror tobzódása közepette , szabad választáso- 
kat" követelt, hogy — külföldi támogatással — elősegítse a kapitalizmus restau- 
rációját, annak legitimálását. 

Mindszenty beszédének egyik inkriminált része a következőképpen hangzott: 
Azt a magyar nép természetesnek találja, hogy nagy múltú és nagy értékű in- 
tézményeinkről gondoskodni kell... továbbá megemlítem, az ország hat és fél 
millió katolikus híveinek tájékoztatására, hogy a bukott rendszer erőszakának 
és csalárdságának minden nyomát egyházi vonalon felszámoljuk. Ez nálunk 
ősi hit- és erkölcstanunkból és az Egyházzal egyidős jogszabályokból önként 
adódik." Bár terveinek részleteire tudatosan nem tért ki, néhány dolgot meg- 
említett: így például a katolikus egyház intézményeinek és sajtójának a vissza- 
adását. Meghirdette a felszabadulás utáni valamennyi reform, intézkedés fel- 
számolását. Ezek között pedig első helyen a földosztás állt. Az egyházi intéz- 
ményrendszer fenntartása már 1945 előtt is óriási összegeket emésztett fel; a 
részben hatóságilag behajtott egyházi adók a kiadásoknak csak egy kis töredé- 
két fedezték. A magas állami szubvenciók mellett az anyagi eszközök előte- 
remtésének forrása az egyházi nagybirtok volt. A hercegprímás ezek visszaszer- 
zésére célzott 1956 novemberében ! 

Hogyan értelmezhetjük Mindszenty kijelentéseit? Ő nemcsak a szocializmus 
, bukását" ünnepelte, hanem a polgári demokrácia alapvető vívmányait is meg- 
kérdőjelezte. Ám amikor az események túlhaladtak rajta, november 4-én haj- 
nalban az amerikai követségre menekült. Az ott eltöltött 15 év alatt nemcsak 
fizikai értelemben, hanem szellemileg is elszigetelődött a valóságtól, a világtól. 
Jelenléte az Egyesült Államoknak is egyre inkább tehertétellé vált, de ő maka- 
csul kitartott , őrhelyén". 


XXX 


Az 1970-es évek elejére egyre sürgetőbbé vált az egyháznak is a Mindszenty- 
kérdés rendezése. A Vatikánból kiinduló kezdeményezéseket követő tárgyalások 
eredményeként Mindszenty kegyelemben részesült a magyar kormány részéről, 
és 1971 őszén eltávozott az országból. Rómában méltóságának megfelelően fo- 
gadták, de hamarosan értésére adták, hogy vonuljon vissza a közéleti szereplés- 
től. Mindszenty nem tett eleget VI. Pál pápa kérésének, sem a távozását lehe- 
tővé tevő megállapodásban foglaltaknak: az emigrációban aktív politikai tevé- 
kenységbe kezdett, és a hidegháborús korszakra jellemző uszító hangnemben tá- 
madta a szocialista Magyarországot, sőt annak több egyházi vezetőjét is. A 
bíboros átmenetileg ismét a közérdeklődés előterébe került; hívei megszervez- 
ték a már megtört és agg főpap , körülhordozását a világban". Bécsben és uta- 
zásai során elmondott beszédeiben ott folytatta, ahol 1956 novemberében Bu- 
dapesten abbahagyta. A Pázmáneum — ahol lakott — a , keresztény, nemzeti 
ellenforradalomról" le nem mondó elvbarátainak gyülekezőhelye lett. A het- 
venes évek első felében az emigráns politikusok jelentős része még egyszer 
és utoljára kihasználta a Mindszenty-név antikommunista nimbuszát. 

Miután Mindszenty nem volt hajlandó az önkéntes visszavonulásra, VI. Pál 
pápa 1974 elején üresnek nyilvánította az esztergomi érseki széket. Ezzel meg- 
nyílt az út a magyar katolikus hierarchia teljessé tétele, a magyar állam és a 
katolikus egyház között még függőben levő kérdések rendezése előtt. 

Mindszenty József bíboros 83 éves korában, 1975. május 6-án hunyt el Bécs- 
ben. Az ausztriai Mariazellben helyezték örök nyugalomra. 


Gergely Jenő 

Slachta Margit 


Slachta Margit élete és politikai pá- 

lyája: anakronizmusok sorozata. Az 

1920-ban összeült nemzetgyűlés tagja- 

ként az első női képviselő Magyaror- 
szágon; szót emel a nők szavazati jogáért, de megszavazza a botbüntetést. Fel- 
lép a gyengébbek védelmében, a nincstelenek földhözjuttatásáért, de később til- 
takozik a katolikus nagybirtok és banktőke , letörése ellen?. Szemben áll a fa- 
siszta gyilkosokkal, segít a nácik üldözötteinek mentésében, de nem képes vál- 
lalni a polgári demokrácia elemi követelményeit. Szociális katolicizmust akar- 
na, de nem jut tovább a 18. század abszolutizmusának államelveinél. A királyt 
,a nép emberének" tekinti, és Isten nevében elszántan tiltakozik a hatalomra 
került nép köztársasága ellen. 

Alakját csaknem elnyelte a feledés. Az idősebb nemzedék is legfeljebb arra 
az elkeseredett harcra emlékszik, amelyet Slachta a felszabadulás után a köz- 
társaság és az iskolák államosítása ellen folytatott; szenvedélyére és elfogult- 
ságára, amely végül saját táborán belül is úgyszólván lehetetlenné tette a he- 
tedik évtizedében járó, változni nem tudó és nem is akaró politikus-nő támo- . 
gatását. Talán vannak, akiknek még az is eszükbe jut, hogy a törvényhozás- 
nak ez a bizonyára legmélyebben vallásos képviselője az iskolák államosításá- 
ról szóló törvény megszavazása után ülve maradt, amikor a többiek énekelni 
kezdték: , Isten, áldd meg a magyart . . ." 

Mégsem volna helyes elfeledkezni róla. Már csak azért sem, mert életpályája 
számos olyan ellentmondást tükröz, amely a 20. század első felének magyar tör- 
ténelmét átszőtte. Slachta igazi tragédiája az; hogy nem csak politikai ellenfe- 
leinek erejét ítélte meg tévesen, nem csak a marxisták világnézetét nézte tor- 
zító szemüvegen át, hanem évtizedeken át a saját, katolikus táborában zajló 
változásokra sem tudott felfigyelni. 


XXX 


Zadjeli és nádasi Slachta Margit lengyel eredetű nemesi családból 1884-ben 
született Kassán, ahonnan a felső leányiskola elvégzése után Kalocsára került 
a tanítóképzőbe. Tanítás következik néhány iskolában, majd németországi ta- 
nulmányút. Utána 1908-ban végleg megválik a tanítástól, hogy minden idejét a 
katolikus szociális munkának szentelje. Az ekkor alakult Szociális Missziótár- 
sulatnak ő az első bejegyzett tagja. Ezen az úton halad a fiatal Slachta a szo- 
ciális gondozástól a politikai élet felé. 

Ezek az esztendők Magyarországon a monarchia éleződő válságának, s egy- 
ben már objektíve a világháború előkészítésének évei. Az ország súlyos prob- 
lémáira — a föld nélküli nincstelenek sorsára, a munkanélküliségre, a nemzeti- 
ségek problémáira, a polgári átalakulás késlekedésére — az értelmiség legjobb- 
jai, Ady és a Nyugat első nemzedéke progresszív, humanista, nem egy ponton 
a szocializmus távlatait is sejtető választ adnak. Ezek az esztendők a munkás- 
mozgalom fellendülésének, az agrárszocializmus megszerveződésének, a horvát 
és szlovák nemzetiségi mozgalmak élénkülésének és visszaszorításának drámai 
évei. De sem a darabont-kormány, sem a , bilincstörvény" és a , derestörvény" 
nem bizonyul elégségesnek. Tisza István Munkapártjának megszervezése, a mi- 
litarizmus elleni harc és az obstrukció letörése már jelzi: a monarchia vezető 
körei a háborúba menekülnek a konfliktusok elől. Ugyanakkor az ís nyilván- 
valóvá lesz, hogy a konzervatív eszméket sem lehet többé változtatás nélkül 
eredménnyel felhasználni a rezsim védelmében, A magyar katolikusoknak az a 

része, amely XIII. Leó pápa énciklikái nyomán a század első éveiben megértette 
a keresztényszociális akció szükségességét, Prohászka Ottokár püspök — Slachta 
példaképe — vezetésével bizonyos értelemben korszerűbbé próbálja tenni a ka- 
tolicizmust. De a törekvések elakadnak az új pápa, X. Pius (és még inkább a 
magyar püspöki kar) értetlenségén: Prohászka maga is meghátrál. A katoliciz- 
mus vezetői egyértelműen felsorakoznak a császár és a király oldalán. 

Slachta a szociális reform jegyében tevékenykedik: fellép a kislakások építé- 
se, a kéthetes fizetett szabadság, a nők szociális védelme érdekében, de egy 
olyan történelmi pillanatban, amikor a szociális akció hívei már lemondtak az 
érdemi társadalmi változásért folyó harcról, visszavonulnak, még mielőtt ko- 
molyabb csatába keveredtek volna. A Misszió — elsősorban a polgári, , közép- 
osztálybeli" rétegekre támaszkodva — szót emel ugyan az igazságtalanságok 
ellen, de anélkül, hogy valaha is bírálta volna ennek legfőbb alapját, a nagy- 
Birtok-rendszert, a mágnások és bankárok uralmát szentesítő királyságot. A há- 
ború erőivel nem szegül szembe, sőt Prohászka a kitörő háború erkölcsileg tisz- 
tító hatásában reménykedik. 

De a tengernyi szenvedés láttán a katolikusoknak számot kell vetniük: elíté- 
lik vagy helyben hagyják-e szereteterkölcsük nevében a tömeges vérontást. 
Akadnak, akik — mint Nagy Lajos gyúrói lelkész — kimondják: ,,. . . háborút is 
folytatni, de meg evangéliumot is hirdetni — abszurdum". Slachta is a békéről 
beszél. Ám a maga módján vallja a háború szükségességét is: ,, Békeapostol 
csak az lehet, aki meghalni kész, ki bír kegyetlenkedéseket elviselni, vagy ki 
tanait vérrel is megpecsételi." Érzi a közeledő forradalmakat, de félelemtől el- 
telten ezt írja a Írancia forradalom jelszaváról, az , egyenlőség, testvériség, 
szabadság" követeléséről: , És amint a Mesternek borzadva kellett elfordulnia 
a vörössel írt, bilincszörgéssel súlyosbított és vérbe fulladó hármas jelszó halla- 
tára, úgy a glóriás paxot éneklő angyal sem ismer rá a gyáva békében az Ő 
dallamaira." A , gyáva béke" és a gyökeres társadalmi megújulás elutasításának 
angyali dallama nem fér meg a gyúrói pap vagy egy Giesswein Sándor háború- 
ellenes demokratikus kereszténységével, 


XXX 


A háborús vereség, a forradalmak, majd a fehérterror után Slachta elérkezett- 
nek látja az időt, hogy nyíltan kilépjen a politikai pártharcok küzdőterére. 
1918-ban még a Keresztényszocialista Párt keretében működik, 1919 őszén meg- 
szervezi az általa vezetett Keresztény Női Tábort. Tagja, sőt egyik alelnöke az 
ellenforradalom konszolidációjában szerepet játszó Keresztény Nemzeti Egye- 
sülés Pártjának. 

1920-ban nemzetgyűlési képviselőnek választják, de ez az év egyben kezde- 
te annak a tragikomédiának is, amely aztán egész életén végigkíséri. Az ellen- 
forradalom konszolidációja — Slachta várakozásaitól eltérően — végül is nem 
a Habsburg-királyság restaurációja, s nem a katolicizmus csorbítatlan vezető 
szerepének biztosítása jegyében megy végbe. A Habsburgok visszatértét mind 
az antant, mind Horthy tisztjei akadályozzák, s jóllehet az újdonsült kormány- 
zó tisztában van a katolikus egyház hatalmas befolyásával, igyekszik megaka- 
dályozni, hogy az ország sorsát jelentős részben a királysággal rokonszenvező 
katolikus politikai erők irányítsák. 

Slachta — Horthy és az antant ellenében — , a katolikus király" pártján ma- 
rad, akinek egyben , osztrák főhercegnek és törvényes leszármazottnak" kell 
lennie. S jóllehet kénytelen tudomásul venni, hogy az adott helyzetben a ki- 
rály nem töltheti be hivatalát, az uralkodó csorbíthatatlan szuverenitása rnel- 
he száll síkra, hiszen , a magyar király csak lelkiismeretének és Istennek fe- 
elős". 

Belpolitikai programja a maga ellentmondásosságában és eklekticizmusában 
egyébként nem üt el a konzervatív jobboldal akkori állásfoglalásaitól. A nem- 
zetgyűlés tagjaként 1920 augusztusában megszavazza a numerus clausust és ..a 
vagyon és az erkölcs védelmében" az élelmiszerhamisítókra kiszabni javasolt, 

egy évre bevezetendő, botbüntetésről szóló törvényjavaslatot: ,nem létezik 
olyan gyenge ember, még egy haldokló sem. akinek a botbüntetés valamilyen 
alapon kiszolgáltatható nem volna" — mondja. (Ez akkor is jellemző, ha tud- 
juk: a botbüntetést ténylegesen nem állították vissza.) 

Felszólal a szegények mellett, kívánja helyzetük javítását. Ugyanakkor az el- 
lenforradalmi konszolidáció vezetői Slachta moralizáló érveit már akkor el- 
avultnak tartják. Így a Bethlen István vezette Egységes Párt megalakulása után 
már nincs helye a csatatéren. Lemond szerepeltetéséről a püspöki kar is, amely 
az egyháziak önálló politikai erőként való fellépésének eltiltásával tudatosan 
megakadályozta egy keresztény ellenzék esetleges kikristályosodását. A Szo- 
ciális Missziótársulat 1922 márciusában arra kéri a hercegprimást, hogy ne en- 
gedélyezze Slachta számára a Keresztény Női Tabor vezetését, a nemzetgyűlési 
mandátumot vagy másfajta politikai szereplést, es a püspökkari konferencia 
egyetértését nyilvánítja ezzel a döntéssel. 

Slachta legitimizmusa és ódivatú, autokrata szellemű konzervativizmusa alá- 
merül. Anakronisztikus törekvésein túl bukásában bizonnyal egyfajta drámai 
paradoxon is kifejezésre jut: a maga konzervatív erkölcsi meggyőződését vé- 
delmezve bukik el egy olyan rezsimben, amelynek vezető erői a cinikus erkölcs- 
telenség előtt nyitják meg az utat. És végig azt hiszi, hogy a szélsőjobboldal és 
a kurzus ellenében keresztény elveit érvként használhatja. 

Ezután Slachta lényegében szociális tevékenységet folytat, és újságírói mun- 
kát végez. A második világháború idején azonban — miközben nem tágít me- 
rev antikommunista álláspontjától — Rajniss, Endre László, Milotay támadásai- 
val szembeszállva, a kereszténység nevében protestál a fasiszta újpogányság, a 
fajgyűlölet és a fajüldözés, a munkaszolgálatosokkal szemben elkövetett ember- 
telenségek ellen. Felháborodottan nyilatkozik arról, hogy a fasiszta szlovák ál- 
lam vezetőit, a katolikus lelkész Tisót és a .. napi áldozó" Machot nem közösíti 
ki az egyház. 1943-ban személyesen közreműködik abban, hogy a szlovák, a bol- 
gár és a horvát zsidók elpusztítását leleplező okmányok eljussanak XII. Pius 
pápához és az Egyesült Államok katolikus püspökeihez. 1944—45 apokaliptikus 
telén üldözötteket rejteget és ment meg. A , szürke nővérek" között akad olyan, 
aki mártírhalált hal ezekben a szörnyű hónapokban. Nincs okunk arra, hogy 
Slachta akkoriban tanúsított bátorságáról és emberségéről — későbbi politikai 
szereplése miatt — ne szóljunk tisztelettel és elismeréssel. 


XP 


Csakhogy Slachta a felszabadulás után — gyökeresen más körülmények közt 
— mintha ott akarná folytatni, ahol 1922-ben abbahagyta. Nem érti a végbe- 
ment hatalmas változás természetét, és a különbség felismerésének elmulasztása 
ezúttal végzetes. 

1920-ban Magyarországnak a háború előtti uralkodó osztályai megszilárdí- 
tották a Horthy-ellenforradalom segítségével saját uralmukat; 1945-ben elvesz- 
tették ezt az uralmat. A katolicizmus legjobbjai, köztük Szekfű Gyula ezt a 
történelmi szakadást véglegesnek és visszafordíthatatlannak ismerték fel: , Egy 
vonalnak, hosszú történeti vonalnak vége szakadt, dicstelenül, szégyenletesen, 
vagy ha jobban tetszik, groteszkül véres tragikomédiában." Slachta bizonyos 
következetességgel, de szinte érthetetlen és ezúttal már komikus makacssággal 
ismét csak az ancien régime nevében emel szót. Ráadásul nemcsak a szocialis- 
ták, kommunisták programjával száll harcba, hanem a polgári átalakulás de- 
mokratikus feladatainak megvalósítása ellen is. 

Az 1945-ös nemzetgyűlési választáson — pártonkívüli képviselőként — Mind- 
szenty utasítására Slachta a Polgári Demokrata Párt listáján indul, és így kerül 
be a parlamentbe. Választási programjának első pontjaiban — a női lelkület 
közéleti érvényesítése mellett — ,Istenatyánk uralmának visszaállítását", , az 
örök értékek védelmét", , az összes társadalmi osztályok érdekeinek érvénye- 
sülését"? követelte. Álláspontjának tartalma a választást követő vitákban válik 


világossá. 

Ő az egyetlen, aki 1946 februárjában szembehelyezkedik a köztársaság ki- 
kiáltásával, azzal az indokkal, hogy , a (törvény)javaslatban inkább a Rousseau- 
féle mentalitás uralkodik és az eddigi fradicionális magyar mentalitás nem fe- 
jeződik ki benne". Ezt a magyar mentalitást" pedig Slachta számára a jobbágy- 
ság sorsát szívén viselő Mária Terézia képviseli. Az ország erkölcsi tőkéjét 
csak akkor látja biztosítva, ha a Szent Korona tana nevében a társadalom ra- 
gaszkodik a királyság intézményéhez: ,,. . . amikor kimondjuk a köztársaságot, 
ezzel nemcsak a király fejéről, hanem a saját fejünkről is levesszük a koronát". 
Hiszen — érvel — a köztársasági elnök legfeljebb , a pártok embere" lehet, ame- 
lyek viszont mindenkor a maguk malmára hajtják a vizet, , a nép embere" pe- 
dig egyedül a király, aki , transzcendentális alapon áll", és szilárd morális tar- 
tását az biztosítja, hogy felelősséggel az Úristennek tartozik. A népszuvereni- 
tás elvével tehát Slachta nyíltan az Isten kegyelméből uralkodó király és a 
neki szolgáló nép egységét szegezi szembe — abban az Európában, amely vagy 
köztársasággal: váltotta fel a királyságot, vagy legalábbis formálissá tette sze- 
repét. Képtelen arra is, hogy a királyság szerepét történetileg ítélje meg: ha 
egyszer ez az intézmény szent, akkor a nevében elkövetett hibák, bűnök nem 
érintik a lényeget, legfeljebb egyes királyok személyes gyengéiről vallanak. 

Slachta ezen a ponton ugyanazt a felfogást vallotta, mint Habsburg Ottót a 
magyar királyságra invitáló, önmagát a király távollétében homo regiusnak, az 
ország első közjogi méltóságának deklaráló Mindszenty (aki egyébként is mesz- 
szemenően helyeselte Slachtának a politikai életbe való bekapcsolódását.) Bi- 
zonyos, hogy kettejük emberi arculatában nem kevés az eltérés, de az is, hogy 
egyformán védelmére keltek annak a királyságnak, amely a latifundiumok és 
a nagytőke uralmának legitimációját nyújtotta, szemben azokkal, a magyar 
társadalomban már évszázadok óta megnyilvánuló mozgalmakkal, forradalmak- 
kal, függetlenségi és szabadságharcokkal, amelyeknek tradícióit az új magyar 
demokrácia magáénak vallotta, és amelynek törekvéseit végre be akarta tel- 
jesíteni. Slachta nagyon távol volt attól, hogy megértse: a köztársaság, a föld 
és az iskola hármas kérdése az ország társadalmi megújhodásának részeként a 
szociális igazságtalanságok tényleges mérséklésének, megszüntetésének jegyé- 
ben egyetlen folyamattá kapcsolódott össze, és hogy aki ebben a történelmi 
periódusban valóban a nép javát akarja, ugyanakkor nem mondhat igent a ki- 
rályság intézményére. 

Slachtának, aki képviselőként 1945 és 1948 között részt vett a parlamenti har- 
cokban, már a köztársasági törvény megszavazásakor át kel! élnie teljes elszi- 
getelődését — nemcsak a politikai baloldaltól, nemcsak a kisgazdáktól, a pol- 
gári demokratáktól és a radikálisoktól, hanem a katolikus Demokrata Nép- 
párttól is, amely formális kifogást emelt ugyan az eljárás ellen, de megszavazta 
a törvényt. Nem csoda, hogy Mindszenty a továbbiakban már nem bízott Ba- 
rankovics pártjában sem, Slachta viszont bizalmát és támogatását élvezte. 

A Keresztény Női Tábor tagjai az 1947-es választáson indultak először ön- 
álló politikai pártként. Programjuk ismét csak a tízparancsolat és a szentistváni 
tradíciók, a , keresztény államelmélet" érvényesülését követeli, , olyan köz- 
meggyőződés kialakítását, amely képes az igazán keresztény politika hordozá- 
sára". Jellemző, hogy együttműködést csak az , erkölcsi alapon álló pártokkal" 
tart lehetségesnek, , amennyiben ezek nem egyházellenesek". Más szóval: a 
Függetlenségi Front pártjaival való esetleges együttműködést elvileg ismét el- 
utasítja. Ezzel a programmal azonban a Tábor a választáson mindössze négy 
mandátumot szerzett. Slachta akkoriban kijelenti ugyan, hogy , építő ellenzék" 
akar lenni, nem csupán nehezíteni akarja azt, ami végbemegy. Mégis: a vere- 
ség — ha lehet — még elfogultabbá teszi. Ez a helyzet különös módon azt hoz- 
za magával, hogy Slachta, aki saját politikai programját közvetlenül a termé- 
szetfölöttíre való vallási hivatkozással próbálja hitelesíteni, a kommunisták 
programját sem gazdasági vagy politikai érvekkel, hanem főként az alapjául 
szolgáló világnézet miatt bírálja. A végső világnézeti kérdések ellentétessé- 
gének hangsúlyozása aztán arra indítja, hogy — teljesen irreális módon — szin- 
te az országépítés egész programját világnézeti alapon vesse el. 

Ma már szinte hitetlenkedve olvassuk felháborodott szavait, amelyek az or- 
szág első hároméves tervének, az újjáépítés és az újrakezdés tervének tárgya- 
lásakor hangzottak el: , Mi tehát valóban látjuk épülni az Űristen nélküli fa- 
lansztert, ahol az államhatalom egy tervgazdálkodás és — ahogyan mondják — 
az általános jólét érdekében az emberekben már csak izmokat, gyomrokat, agya- 
kat lát . .. Az az ember, akit darwinisztikus, tehát állati öntudatra nevelnek, va- 
jon olyan-e, hogy meg tudja ezt a tervet a legjobb erőkkel valósítani?" 

Azt a vulgármaterialista torzképet, amelynek alapján Slachta a terv megvaló- 
síthatatlanságát prófétálja, nemcsak a korszak mindmáig ható, teremtő kul- 
turális légköre, a szellemi felpezsdülés, az eleven viták és a nagy elképzelések 
villanásai cáfolják — ez a kép figyelmen kívül hagyta azokat a hallatlan er- 
kölcsi energiákat is, amelyek nélkül az újjáépítés sohasem vezethetett volna 
sikerhez, és amelyeket eszmeileg jórészt a marxizmus inspirált. 

Ezek után nem meglepő, hogy Slachta e logikája jegyében még annak a leg- 
alpáribb rémhírhadjáratnak is élére áll, amely a jóvátételről szólva szibériai 
kényszermunkával riogatta a közvéleményt. Az országgyűlés ülésén ekkor bot- 
rány tör ki, a vitát nem lehet folytatni, Slachtát kijelentései miatt mentelmi 
bizottság: elé utalják, amely képviselői jogát hatvan napra felfüggeszti. 


XXX 


Talán ez volt a vég kezdete: Slachta nyíltan vállalta a politikai antikommu- 
nizmus és a szovjetellenesség pozícióját, s mindezt — meglehet őszintén, de sa- 
ját ügyét is kompromittáló módon — a vallás jegyében kísérelte meg. Igaz, ez 
a baloldallal, a kommunistákkal szimpatizáló nyugati katolikusok elleni egyházi 
megtorlások ideje, ez Mindszenty fokozódó agresszivitásának esztendeje is, köz- 
vetlenül a hidegháború előtt — csaknem másfél évtizednyi távolságban a má- 
sodik vatikáni zsinat előkészületeitől. De Magyarországon ekkor már küszöbön 
áll a protestáns és az izraelita felekezetekkel való állami megegyezés, és Mind- 
szenty támadásai is jórészt abból táplálkoznak, hogy helyzete saját egyházán 
belül is megrendült. Slachta pedig politikusként csak olyan szavakat ejt, ame- 
lyek súlyosan nehezítik egyháza és a népi demokrácia erői közötti konszenzus 
létrejöttét. 

Ezzel tulajdonképpen már csaknem lehetetlenné tette saját pályája folyta- 
tását is. Jóllehet 1948 tavaszán az egyházi iskolák államosítására vonatkozó 
törvényjavaslat vitájában — ismét szinte példátlan hangzavarban — nyílt si- 
sakkal újból szembeszáll a demokratikus pártokkal, megrendült pozícióinak 
megsemmisülését ez már csak betetőzte. 

Indulni akart az 1949-es választásokon is, hangsúlyozva, , hogy már csak a 
Női Tábor van a keresztény küzdőtéren", hogy , a mostani választás szó szerint 
kereszteshadjárat lesz", és ehhez támogatást kért a püspöki kartól. De a püs- 
pöki kar — a Tábor jelentéktelen ereje láttán — nem támogatja többé. A ka- 
locsai érsekhez benyújtott kérés felzetén ez olvasható: ,,...egy pár szereplése 
(Szent Korona, Himnusznál nem állt fel) elég szerencsétlen volt". Azt tanácsol- 
ják, hogy vonuljon vissza társulatának vezetéséhez. 

Ezt azonban már nem vállalja: röviddel ezután — elkeseredetten és a rea- 
litásokkal szemben értetlenül — húgával együtt Amerikába távozik, annak az 
egyesületnek, a Szociális Testvérek Társaságának egyik rendházába, amelyet 
még 1923-ban, a pártpolitikából való első kiválása idején alapított. Fokozatosan 
a jelentéktelenségbe süllyed és elhallgat. A kör — a politikai öngyilkosság 
köre — másodszor is és ezúttal végleg bezárul. Még negyedszázadot él, amikor 
90 éves korában, 1974-ben, az Egyesült Államokbeli Buffalóban eléri a halál. 


XXFX 
Megértette-e vajon, hogy a gyengék, a szegények, a nép védelmét más úton 
kellett volna keresnie? Aligha. ,, ...a kerék a történelemben folyton forog" — 


mondotta fenyegető hangsúllyal egy 1947-es beszédében. De éppen a történe- 

lemnek ez a kereke volt az, amely átgázolt Slachta Margit politikai eszméin, 
ahelyett, hogy az általa szentnek tartott paternalisztikus értékek visszaállításá- 
nak irányába forgott volna. 

Másnak látta ellenfeleit. mint akik valójában voltak, és másnak látta ön- 
mágát is, mint amit tényleg képviselt. Nemcsak személyes kötöttségei, de állás- 
pontjának társadalmi-történelmi korlátai is közrehatottak abban, hogy kudar- 
cokat szenvedve sem ismerte fel, hogy az, amit védelmezett, igazában aka- 
dálya volt a gyengék és szegények megsegítésének, amiért pedig fiatal éveiben 
fáradozni kezdett. 

Palkó Magda 

NEMZETKÖZI SZEMLE 


Lengyelország a kibontakozás útján 


E cikkben annak rövid áttekintésére teszünk kísérletet, hogy hol tart ma Len- 
gyelország a konszolidáció útján; a legfontosabb eredményeket és a legfeszí- 
tőbb gondokat számbavéve milyenek a tuvábblépés esélyei. 

A kérdésre több megközelítésben lehet választ keresni. s ennek megfelelően 
hol a bizakodás, hol a pesszimizmus erősödhet. A minősítés alapja azonban vé- 
gül is csak egy lehet: az elmúlt csaknem másfél esztendőben követett politika 
és gyakorlat hozzájárult-e és mennyiben a dolgozó osztályok érdekeinek érvé- 
nyesítéséhez. A válasz erre egyértelműen csak igen lehet. A szükségállapot 
kényszerű, de elkerülhetetlen bevezetése alapvető funkcióit betöltötte: elhárí- 
totta a közvetlen ellenforradalmi fenyegetettséget, helyreállította a társadalmi 
kibontakozáshoz elengedhetetlen rendet és nyugalmat, és feltételeket terem- 
tett az alkotó politikai cselekvés számára, a kibontakozásért tenni kész minden 
erő összefogásához. Mindez fokozatosan tudatosult a felelősen gondolkodó em- 
berekben. Egy novemberi lengyel közvéleménykutatás adatai szerint a lakos- 
ság 70 százaléka elfogadta a szükségállapot bevezetését, mint az anarchia elleni 
védekezés egyetlen lehetséges módját. 

A helyzet alakulását nyilvánvalóan nem csupán az 1981 decemberére kiala- 
kult rendkívül mély válsághoz képest kell vizsgálnunk, hanem abból a szempont- 
ból is, hogy a kibontakozás során milyen folyamatok indulnak el, milyen intéz- 
mények és biztosítékok jönnek létre, s úgy alakul-e a párt politikája és gya- 
ks hogy a korábbi évtizedek súlyos torzulásai és hibái elkerülhetők le- 
gyenek. 

. Az események osztályszempontú, elkötelezett vizsgálatához folyamatukban, 
önmagukban és egymásra hatásukban is szemügyre kell vennünk a helyzet ala- 
kulását meghatározó főbb tényezőket. 


A LEMP helyzete, programja és gyakorlati tevékenysége 


Közismert, hogy az elmúlt időszakban maga a párt is mély válságot élt át. 
Az 1980-as eseményeket követően a párt létszáma csökkent. egysége megbom- 
lott, társadalmi tekintélye megcsappant, és az ellene megújuló támadások kö- 
Zepette egyre kevésbé volt képes vezető szerepének betöltésére. A párt azonban 
— az eróziós folyamat ellenére — megőrizte szervezeti kereteit, tömegpárt jel- 
legét, s még 1981 júliusában is képes volt arra, hogy a növekvő zűrzavar és fe- 
nyegetettség közepette választ keressen és adjon a kibontakozás lehetséges irá- 
. nyára és fő kérdéseire (a LEMP IX., rendkívüli kongresszusán). Az események 
sodra azonban 1981 végére már szétzilálta, cselekvőképtelenné tette a párt na- 
gyobb részét. Olyan helyzet alakult ki, hogy kizárólag politikai eszközökkel már 
nem lehetett az egyre agresszívabb, nyilt kenyértörésre készülő ellenforradalmi 
erőket megfékezni. Így került sor a népi Lengyelországban a szocialista állam 

adott időben legszervezettebb ereje — a néphadsereg — föllépésére; a hadsereg- 
ben dolgozó, legöntudatosább, forradalmi gondolkodású kommunisták tevékeny 
közreműködésével a fegyveres erők történelmi felelősséget vállaltak hazájuk és 
a néphatalom védelmében. 


A szükségállapot intézkedései nem biztosíthatták automatikusan és önmaguk- 
ban a társadalmi gondok megoldását. Egy csapásra nem konszolidálódhatott a 
párt sem. Erre csak a gyakorlatban, a kibontakozásért folytatott napi küzde- 
lemben kerülhetett és kerülhet sor, a szocialista megújulás politikai irányvo- 
nala jegyében. 

A LEMP mindenekelőtt megfogalmazta a kibontakozás politikai platform- 
ját: nem lehet visszatérés az 1980 augusztusa előtti állapotokhoz, de az 1981. 
december 13. előtti anarchiához sem. E platform határozta meg lépésről lépésre 
a párt erőfeszítéseit, a pártalapszervezetek és tagságuk feladatait a kibontako- 
zás olyan alapvető kérdéseiben, mint a nemzeti megegyezés, a szakszervezeti 
mozgalom újjászervezése vagy a gazdasági reform bevezetése. 


A párt az első pillanattól kezdve nagy figyelmet fordított politikai, szervezeti, 
ideológiai és cselekvési egységének helyreállítására, erősítésére. Ezt szolgálta a 
párttagság, a pártalapszervezetek teendőinek egyértelmű meghatározása, a vég- 
rehajtás ellenőrzésének számonkérése, a pártegységet gyengítő frakciós törekvé- 
sek, csoportok, klubok, fórumok felszámolása, vagy az ideológiai kérdések ki- 
emelt kezelése. A LEMP legutóbbi, XII. plénuma is a pártélet, az ideológiai 
munka kérdéseire fordított megkülönböztetett figyelmet. 

A pártegység helyreállításában, a tömegkapcsolatok erősítésében, a válság 
általános felszámolásában elsődleges szerep jut a kétfrontos harcnak. Az elmúlt 
év politikai gyakorlata is kifejezte azt a felismerést, hogy a párt politikájának 
jobboldali revizionista vagy szektás, dogmatikus torzítása elleni napi küzdelem 
nemcsak a normalizálódás előfeltétele, hanem a korábbi évtizedekben elköve- 
tett súlyos hibák elkerülésének egyik alapvető biztosítéka. 


Jól érzékelhető változás következett be a párt munkastílusában. A hangsúly 
a politikai meggyőzésre került és kerül; következetesen igyekeznek megvalósíta- 
a szavak és a tettek egységét, hangsúlyozzák a személyes példamutatás, a dol- 
gozók véleményére való támaszkodás kiemelkedő jelentőségét. Egyre inkább 
terjed az a felismerés, hogy a párt és a tömegek kapcsolatának erősödése nagy- 
mértékben azon múlik, hogy az egyes üzemekben, munkahelyeken a pártalap- 
szervezetek mennyiben képesek megfogalmazni a helyi feladatokat és élenjárni 
azok megvalósításában. Ezt mutatta a kommunisták széles körű aktivitása a fel- 
függesztett szakszervezetek helyén átmenetileg megalakult szociális bizottságok- 
ban. 

A párt taglétszáma számottevően — mintegy egynegyedével (750 ezer) — 
csökkent, és ma 23 millió. A csökkenés hozzájárult a párt tisztulásához: sokan 
— különféle okokból — nem vállalták a párttagsággal járó mai követelmé- 
nyeket és felelősséget, másoktól pedig a pártszervezetek váltak meg. (A hetve- 
nes években tömegesen kerültek a pártba olyanok, akik sem értelmileg nem 
azonosultak a marxizmus—leninizmussal, sem érzelmileg a mozgalommal.) 

Összességében megállapítható, hogy a pártéletben kedvező tendenciák bonta- 
koznak ki a párt vezető szerepének érvényesülését illetően. Tekintettel kell 
lennünk azonban arra, hogy itt folyamatról van szó, amelynek egyrészt a kezde- 
tén tartunk, másrészt újra és újra a mindennapok gyakorlatában kell érvényre 
jutnia. A tömegek bizalmának visszaszerzése, a kölcsönös bizalom kiépítése csak 
következetes, a feltételeket elvi alapokon és körültekintően mérlegelő politika 
eredménye lehet. 

Sok még a feladat, különösen a sástálisssérteseíek szintjén. Cselekvőképes- 
ségük, aktivitásuk ma még nagy különbségeket mutat üzemenként és területen- 
ként. Nyilvánvaló realitás, hogy a legnehezebb ott előrehaladni, ahol a Szolidari- 
tás területi vagy üzemi szervezetei a legerősebbek voltak. 

Ugyancsak sok a teendő az ideológia frontján, ahol a korábbi évek súlyos 
fogyatékosságainak egyébként is negatív hatásait fölerősítik az elmúlt évek- 

ben országszerte és elvi kritika nélkül terjesztett legszélsőségesebb eszmeáram- 
latok, a szélsőségesen nacionalista nézetektől kezdve a dogmatikus megnyilvá- 
nulásokig. 


A LEMP következetes lépései —. a meglevő nehézségek és hiányosságok elle- 
nére — ha egy csapásra bizalmat nem is, de tiszteletet ébresztenek a józanul 
gondolkodó embereknél, akik átérzik a nemzet sorsáért vállalt felelősséget. A 
tömegkapcsolatokban a javulást a szembenállás csökkenése jelzi. A társadalom 
többsége ma várakozó állásponton van. Ez szükségessé, de lehetővé is teszi, 
hogy a párt következetesen haladjon tovább a megkezdett úton, és leküzdje a 
bizalmatlanság egyik legelterjedtebb megnyilvánulási formáját, a közömbössé- 
get. 


Az ország gazdasági helyzete 


Aligina kétséges, hogy a szocialista kibontakozás egyik meghatározó eleme az 
ország gazdasági helyzetének normalizálódása. Valószínű, hogy a kibontakozás 
felgyorsulásában a katalizátor szerepét a gazdasági helyzet társadalmilag ér- 
zékelhető javulása töltheti be. Az elmúlt egy esztendő röviden azzal jellemez- 
hető, hogy megtörtént az elmozdulás a mélypontról; megkezdődött a lassan el- 
haló gazdaság megmentése. Megítélés kérdése, hogy ez sok, vagy kevés. Tény 
azonban, hogy erre, ennyire nyílt reális lehetőség. Maga a párt is erre vállal- 
kozott, azaz 1982 végéig megállítani a termelés csökkenő tendenciáját. 


Az első szerény eredmények mögött is a lengyel dolgozók legáldozatkészebb 
részének nagy erőfeszítése húzódik meg, amely annál inkább méltánylandó, 
mivel a termelés hanyatlásának megállítására és kis mértékű növekedésére az 
élelmiszerárak 107 százalékos átlagos emelkedése és az életszínvonal 25 száza- 
lékos csökkenése mellett került sor 1982-ben. Ide tartozik az is, hogy a nyugati 
országok, elsősorban az Egyesült Államok által bevezetett, sőt többször kiter- 
jesztett szankciók — legutóbb a legnagyobb kedvezményes elbánás felfüggesz- 
tése — rendkívül nehéz helyzetet teremtettek, amelyet csak részben ellensúlyoz- 
hatott a szocialista országok, elsősorban a legnagyobb terhet vállaló Szovjet- 
unió gazdasági támogatása. A szocialista országok segítsége főleg a kétoldalú 
gazdasági együttműködési kapcsolatok keretében valósul meg. A kölcsönösen 
előnyös megállapodások során a szocialista országok — így hazánk is — messze- 
menő segítőkészséggel törekednek figyelembe venni a lengyel partner kéréseit 
(például bizonyos előszállításokat). 


Lássuk a kezdeti eredményeket. 


Társadalmi méretekben sikerült biztosítani a lakosság ellátását az alapvető 
élelmiszerekkel, fogyasztási cikkekkel és energiával. Az alapellátás stabilizá- 
lásában nagy szerepet játszott az alapvető cikkek széles körére bevezetett jegy- 
rendszer, az ugrásszerű áremelkedés fogyasztást mérséklő hatása, valamint ép- 
pen a termeléscsökkenés következtében létrejövő , energiafölösleg". A jegy- 
rendszer átmeneti jellege hozzájárult a meglevő szerény árualapok egyenlete- 
sebb elosztásához, s ezen a területen enyhítette a spekulációt. 


Megindult az ipari termelés lassú emelkedése; a kevésbé importigényes kiter- 
melő ágazatok termelése szinte azonnal növekedni kezdett, és az éves teljesít- 
mény 9 százalékkal meghaladta az 1981. évit, a feldolgozó iparban jdigs 2ée csök- 
kenés lényegében megállt, és szerény ütemű növekedés kezdődött el. Összessé- 
gében a szénkitermelés évi szinten megközelítette a 190 millió tonnát; tekin- 
tettel a szén számottevő szerepére a lakossági felhasználásban, a hazai energia- 
szerkezetben, valamint az exportban, ez az eredmény önmagában is jelentős. 


Szerény mértékben ugyan, de javult a külkereskedelmi forgalom; sikerült 
megállapodást elérni a magánbankoknál fennálló 1982. évi lengyel törlesztési 
kötelezettségek (2,5 milliárd dollár) 95 százalékának átütemezéséről. 


Hozzákezdtek a gazdasági reform megvalósításához. Ennek jelentőségét ön- 

magában a bevezetés ténye és a szemléletre gyakorolt hatása adja. A gazdasági 
reformot ugyanis két oldalról érte támadás: egyesek úgy ítélték meg, hogy a sú- 
lyos válság közepette a reform csak tovább mélyíti az anarchiát; mások a re- 
form kizárólagos érvényesülése mellett érveltek; de közös vonal volt, hogy a 
szükségállapot körülményei között gazdasági reform csak papíron létezhet. 
Álláspontjukat látszólag erősítette, hogy a reform bevezetése a gyakorlatban 
valóban számos nehézséggel, itt-ott hibás lépésekkel is járt. (Csak néhányat 


említünk: a vállalatok egy része azonnal , tiszta árrendezéssel", tehát emelés- — 


sel törekedett jövedelme növelésére; a számításba vett munkaerőfelesleg he- 
lyett munkaerőhiány keletkezett; a vállalati önállóság és az operatív szervek 
a szükségképpen sé zést többször ütköztek; a gazdasági szabályozók nem 
eléggé ösztönöztek a termelékenység növelésére, az export fokozására, az ener- 
giával való takarékosságra; illúziók keletkeztek a gazdasági reform minden- 
hatósága iránt.) Ámde minden nehézség ellenére — állapította meg a reform 
féléves tapasztalatait elemző kormánybizottság — a reformra mint eszközre 
szükség van, s azt a változó feltételekhez állandóan igazítani kell, tovább kell 
fejleszteni. 

Elfogadták az 1983—1985-re szóló stabilizációs — a három tervvariáció közül 
a mérsékeltnek minősített —. népgazdasági tervet. Ennek fő feladata és célja: 
három év alatt helyreállítani az alapvető népgazdasági arányokat, elérni az 
1979. évi termelési színvonalat és megteremteni a további növekedés reális fel- 
tételeit; a terv a nemzeti jövedelem 16 százalékos, az ipari termelés 15 száza- 
lékos, a mezőgazdaság 9 százalékos növekedésével számol. 

A gazdaságban továbbra is rendkívüli nehézségeket kell leküzdeni. A fel- 
adat bonyolultságát és a politikai konszolidációval való közvetlen összefüggé- 
sét az jelenti, hogy egyrészt az ország egyensúlyi helyzetének helyreállítása 
csak fokozatosan, hosszabb távon érhető el; másrészt a gazdasági makro-folya- 
matoknak a társadalmi közérzetre gyakorolt hatása később következik be; har- 
madrészt a helyes népgazdasági arányok helyreállítása kényszerű, társadalmilag 
népszerűtlen intézkedéseket is tartalmaz. Éppen ezért az önmagában megfon- 
tolt gazdasági döntéseknél talán még fontosabb azok társadalmi méretű megér- 
tetése és elfogadtatása. 
is see eetébb gazdasági gondok közül csak utalásszerűen jeleznénk a követ- 

ezőket : 


8 A mezőgazdaság alkalmassá tétele az országnak élelmiszerrel és élelmi- 
szeripari termékekkel való ellátására. A realitásokból kiindulva ebben az irány- 
ban tett lépést a LEMP és az Egyesült Néppárt együttes ülése. A tanácskozás 
határozata megerősítette a mezőgazdaság mindhárom szektorának egyenjogú- 
ságát, amelytől az egyéni, a szövetkezeti és az állami gazdaságok stabilitás- 
érzetének növekedését várják. Ezzel egyidejűleg komplex intézkedéseket hatá- 
roztak el, amelyek a korábbiaktól eltérően egységben és kiemelten kezelnek 
minden mezőgazdasággal összefüggő kérdést a műtrágya, vetőmag és termelő- 
eszköz biztosításától kezdve a gazdaságilag ösztönző felvásárlási árakon át az 
export- és importtevékenységig. Az együttes ülés állásfoglalásai hangsúlyozták, 
hogy a gyakorlati végrehajtásnak a város és falu gazdasági kapcsolatainak ja- 
vítását, a munkás-paraszt szövetség erősítését kell szolgálnia. 

A mezőgazdasági termékekkel való ellátás érzékelhető javítása annál is in- 
kább halaszthatatlan feladat, mert a gabonafelvásárlás tavalyi alacsony szintje 
(2,7 millió tonna, a megtermelt mennyiségnek alig több mint 10 százaléka) és a 
takarmányhiány miatt az állatállomány csökkenése egyes élelmiszerfejadagok 
leszállításával fenyeget. 


60 Súlyos teher a nagymérvű és — eddig minden erőfeszítés ellenére is — 
növekvő infláció, az árufedezet nélkül kiáramló vásárlóerő. Az erőfeszítések 
most arra irányulnak, hogy az árukínálat adott helyzetben lehetséges maximá- 
lis bővítése, a bérkiáramlás visszafogása, illetve a termelékenység növeléséhez 
való szoros kapcsolása és további árrendezések révén mérsékeljék az inflációt. 

6 Számottevő nehézséget jelent a tőkehiány, a magas adósságállomány, a 
nyugati import-nyersanyagok és alkatrészek hiánya. Jól mutatja ezt, hogy 1982- 
ben Lengyelország csaknem 500 millió dolláros aktívumot ért el nyugati keres- 
kedelmi forgalmában, de ez nem az export növekedésének, hanem az import 
több mint 30 százalékos csökkenésének az eredménye. 


A társadalmi megegyezés útján 


A LEMP kezdettől fogva megkülönböztetett figyelmet fordít egy széles nem- 
zeti egyetértés kialakítására. A párt vezetői többször utaltak arra, hogy a rend- 
kívül mély társadalmi-gazdasági válságból csak a kibontakozásért cselekedni 
kész erők nemzeti méretű összefogásával lehet kijutni. Az a lenini gondolat ölt 
testet ebben, hogy a szocialista társadalom felépítése csak az egész nép alkotó 
részvételével valósulhat meg. 


a) Ennek szellemében bontakozott ki az elmúlt év során a Nemzeti Újjászü- 
letés Hazafias Mozgalma (PRON), amely pártállásra, vallási meggyőződésre va- 
ló tekintet nélkül kívánja tömöríteni az ország felemelkedéséért alkotó cselek- 
vésre kész embereket. A mozgalom a Nemzeti Megmentés Állampolgári Bizott- 
ságainak létrejöttétől fokozatosan bontakozott ki. Ma már mintegy 11 ezer bi- 
zottságban csaknem 200 ezer ember aktívan részt vesz a helyi feladatok meg- 
oldásában. Létrejött a PRON Ideiglenes Országos Bizottsága, s a közeljövőben 
a mozgalom megtartja első országos kongresszusát is. 


A PRON széles társadalmi bázis megteremtésére ad lehetőséget, tevékenysé- 
gével meghatározó módon járulhat hozzá a szocialista demokrácia gyakorlati ér- 
vényesítéséhez, a párt és a tömegek kapcsolatának erősítéséhez, annak az ellen- 
séges erők által tudatosan szított látszat-ellentmondásnak a megszüntetéséhez, 
mintha áthidalhatatlan szakadék tátongana a hatalom és a nép között. A Nem- 
zeti Újjászületés Hazafias Mozgalma folytatni kívánja a korábbi Nemzeti Egy- 
ségíront (FJN) legjobb hagyományait, de elveti a korábbi időszak tevékenysé- 
gét esetenként jellemző formalizmust, bürokráciát. A mozgalom, amelynek 
alapja a munkás-paraszt szövetség, a korábbinál szélesebb felületet jelent a 
párbeszédre. 


A közeljövő feladata támogatni, ápolni a széles körű nemzeti összefogás fó- 
rumát, segíteni mindennapi tevékenységét, s egyúttal megvédeni azoktól a tö- 
rekvésektől, amelyek akár lebecsülni, akár abszolutizálni szeretnék szerepét. 
A PRON kialakulása és erősödése a konszolidáció biztató eleme. A belpolitikai 
élet tartós részévé válva sajátos lendítő erőt képviselhet és a bizalom vissza- 
szerzésének egyik fő csatornája lehet. 


A népírontmozgalom keretében kell szólni a LEMP és a szövetséges pártok 
új típusú együttműködéséről. Ismeretes, hogy a LEMP mellett létezik a kisipa- 
rosok, az értelmiség egy részét tömörítő Demokrata Párt és az Egyesült Néppárt 
— az egyéni gazdálkodók, kereskedők, a vidéki értelmiség pártja. A Demokrata 
Párt taglétszáma mintegy 110 ezer, az Egyesült Néppárté csaknem fél millió. 
Az együttműködés új típusa azt jelenti: ez a LEMP vezető szerepének elismeré- 
sén és a szövetséges pártok tényleges önállóságának elfogadásán alapuló part- 
nert együttműködés. Ez hosszú távú, tartós szövetséget jelent, amelynek kereté- 
ben ezek a pártok a kibontakozás érdekében élnek sajátos lehetőségeikkel. 
Mindkét párt sokat tett és tesz saját területén a kibontakozás programjának el- 
fogadtatásáért, a mozgósításért, a feladatok kidolgozásáért és végrehajtásáért. 
Sajátos feladatuk főleg a kereskedelem, a szolgáltatások és a mezőgazdaság fej- 
lesztésében van, de figyelemre méltó tájékoztató és nemzetközi tevékenységük 
is. Az új típusú kapcsolat lényegére utal — és nem egyszerűen protokolláris 
kérdés —, hogy a szövetséges pártok képviselői lengyel párt- és állami küldött- 
ségek tagjaiként tettek látogatást tavaly a szocialista országokban. Változásra 
utal az is, hogy erősödött a kormányzati munka koalíciós jellege. 

b) A konszolidáció kiemelkedő eredménye volt 1982. október 8-án az egyik 
legérzékenyebb társadalmi kérdés megoldására lehetőséget teremtő szakszerve- 
zeti törvény elfogadása. Alapos előkészítő munka, társadalmi konzultációk so- 
ra, sőt a sajtó, a töémegkommunikációs eszközök nyilvánosságát felhasználó vi- 
ták után született meg a döntés. A törvény lényegében az 1980. évi társadalmi 
megállapodásokon alapul. A szakszervezeti mozgalom általános és az elmúlt két 
év sajátos tapasztalatai alapján összhangot kíván teremteni az akkori megálla- 
podás két része — a megállapodásban rögzített jogok és a mellékletben foglalt 
kötelezettségek — között. Célja egy olyan szakszervezeti mozgalom fokozatos, 
alulról fölfelé és ágazati alapon történő kialakítása, amely a dolgozók érdekkép- 
viseletének és jogos törekvéseinek széles körű biztosítása mellett partneri fe- 
lelősséget is vállal a szocializmus építésében; alkotásra mozgósít, nem pedig 
anarchiára. A párt vezetői hangsúlyozták, hogy a szakszervezetek a törvény ad- 
ta kereteken belül olyanok lesznek, amilyennek a dolgozók azokat maguknak 
formálják. 

A társadalom meghatározó többsége éles összeütközések nélkül tudomásul 
vette a szakszervezeti törvény nyújtotta lehetőséget. Ha lassan is, de folyama- 
tosan alakulnak az alapító bizottságok és kezdeményező csoportok. A szakszer- 
vezeti törvény elfogadása óta mintegy 6000 új szakszervezet kezdte meg műkö- 
dését kb. 1 millió dolgozót tömörítve, és elképzelhető, hogy egyes ágazatokban 
országos bizottságot is alakítanak az év végéig. Kedvező jel az is, hogy eddig 
alig tízegynéhány bejegyzési kérelmet kellett elutasítani, mert formai vagy tar- 
talmi szempontból ellentétesek voltak a szakszervezeti törvény előírásaival. 
A fokozatosság, a türelem, a körültekintés, a politikai meggyőzés mind-mind 
elengedhetetlenül szükséges a még többségben levő ingadozók és várakozók 
megnyerésére. Igaz, a dolgozóknak eddig 10 százaléka vállalta a szakszervezeti 
mozgalom megújítását; tény, hogy elsőként az idősebb, tapasztaltabb munká- 
sok léptek be az új szervezetekbe. Kapkodás és sietség, a realitások figyelmen 
kívül hagyása azonban éppen a korábbi hibák megismétlődéséhez vezetne. 
A szakszervezetek terjedésének ütemét a dolgozók határozzák meg. 

Az új szakszervezetek körüli nagyfokú társadalmi érzékenységre a LEMP oly 
módon is igyekezett tekintettel lenni, hogy kezdetben nem szorgalmazta, sőt 
esetenként fékezte a párttagok elsőként történő belépését az új szakszerveze- 
tekbe. A szervezettség mai fokán azonban már szükségesnek látja a kommu- 
nisták fokozottabb részvételét és aktív kezdeményező tevékenységét a szakszer- 
vezeti mozgalomban, annak további kibontakoztatása és megszilárdítása érde- 
kében. 


c) Közismert, hogy a katolikus egyház — történelmileg is meghatározott 
okok következtében — számottevő társadalmi befolyással és ennek megfelelő 
intézményrendszerrel rendelkezik. Ez utóbbit jelzi a csaknem másfélszáz férfi 
és női rendház (szerzetes- és apácarendek), a mintegy 25 ezer pap és szerzetes, 
valamint a katolikus kiadványok százai. Így döntő jelentőségű, hogy az ideoló- 
giai különbözőség ne vezessen politikai szembenálláshoz, hanem rendszeres pár- 
beszéd alakuljon ki az állam és az egyház között. Ennek alapja az, hogy az ál- 
lam tiszteletben tartja az állampolgárok szabad vallásgyakorlását és az egyház 
ezzel összefüggő jogait és tevékenységét, az egyház pedig tiszteletben tartja a 
szocialista államot, a szocialista társadalmi berendezkedés alapjait. Az elmúlt 
időszak legnagyobb eredménye e tekintetben az volt, hogy a szükségállapot kö- 
rülményei között is fennmaradt a párbeszéd. Az egyház mint intézmény — ha 
nem is azonnal és egyértelműen, de — elhatárolta magát a társadalmi stabilitást 
veszélyeztető legszélsőségesebb csoportoktól, az anarchia elharapódzásával 
szemben mérséklő magatartást tanúsított. A lengyel katolikus egyháznak vég- 
eredményben magának is érdeke a társadalmi rend és nyugalom fenntartása. 
Ennek jelentőségét még fokozza, hogy az állammal létrejött a megállapodás 
a pápa 1983 júniusi látogatásáról. 

Az állam továbbra ís arra törekszik, hogy keresse az együttműködést ott, ahol 
ez lehetséges — a munkafegyelem erősítése, az erkölcsi értékek védelme, az al- 
koholizmus megfékezése kérdésében —, az egyház azonban még csak részben 

vállalkozik erre. Gondot okoz, hogy egyes vezető egyházi személyiségek tovább- 
ra sem hajlandók lemondani a nyílt szembenállásról, politikai állásfoglalásokról, 
politikai ambíciókról, az úgynevezett , harcos egyház" képviseletéről. Nem két- 
séges, hogy az együttműködésre való törekvést és az egyház esetenkénti szélső- 
séges megnyilvánulásai elleni fellépést egységben kell kezelni. 


A szemben álló erők 


A szükségállapot bevezetése és intézkedései súlyos csapást mértek az ellensé- 
ges erőkre, de távolról sem semmisítették meg azokat. Ezek az erők — a Szoli- 
daritás szélsőségesei, a KOR (Munkásvédelmi Bizottság), a KPN (Független Len- 
gyelország Konföderációja) illegalitásba vonult tagjai — nem adták fel a harcot. 
A nyugati központok propaganda és anyagi támogatásával, a Szolidaritás vitat- 
hatatlan népszerűségében bízva általános sztrájkra, tömegdemonstrációkra, az 
új szakszervezetek bojkottjára hívnak fel, s lényegében az 1981. december 13. 
előtti állapot visszaállítását tűzték ki célul. Kalandor, áldozatokat is követelő 
felforgató tevékenységük gyorsuló ütemben veszített népszerűségéből. A föld- 
alatti mozgalom vezetői közötti megosztottság növekedett, a kudarc elkerül- 
hetetlen volt. Ebben több tényező játszott közre — a szélsőségek egy részének 
fizikai elszigetelése, a széles körű felvilágosító és egyéb politikai munka —, de 
főként az, hogy a mozgalom vezetőinek, akárcsak korábban, most sincs konst- 
ruktív programjuk. Ez egyre jobban lelepleződött a tömegek előtt, s a sztráj- 
kok, az anarchia, a rombolás alternatíváját a társadalom döntő többsége eluta- 
sította. Nem mondanak ellent ennek azok a hírek, amelyek az elmúlt hetekben 
néhány városból korlátozott méretű rendzavarásokról tudósítottak. A felheccelt 
és félrevezetett fiatalok tüntetési kísérletei sem méreteiket, sem hatásukat te- 
kintve nem igényelték a szükségállapot rendkívüli intézkedéseinek alkalmazá- 
sát. Elgondolkoztató azonban, hogy a rendbontásokra újra és újra egyes templo- 
mi szertartásokat követően kerül sor, s jogos a feltételezés: létezhetnek olyan 
szélsőséges belső és külső erők is, amelyek feszültségek szításával , készülnek" a 
katolikus egyházfő lengyelországi látogatására. 

A párt egyértelműen fogalmazott: határozottan fellép minden szélsőséges 
megnyilvánulással szemben, de a megtévedteknek, félrevezetteknek helyet biz- 
tosít a kibontakozásban. Ezt fejezte ki az internáltak szabadon engedése, egy- 
idejűleg pedig hét, államellenes tevékenységért felelősségre vonható Szolidari- 
tás-vezető bíróság elé állítása. Nem követte büntető eljárás azok önkéntes jelent- 
kezését, akik hoszú ideig bujkáltak a szükségállapot idején. 

Az ellenséges erők tevékenysége korlátozott, befolyásuk csökkent. Mégis ko- 
rai lenne megszűntnek tekinteni ezt a kérdést. Ha eredeti céljaik megvalósít- 
hatóságában talán már csak kevesen hisznek is, a szocialista kibontakozás fo- 
lyamatát minden eszközzel készek akadályozni. Ehhez lehetőséget teremthetnek 
a gazdasági nehézségek, a még meglevő társadalmi illúziók, a hamis forradalmi 
romantika a fiatalok körében s a továbbra is korlátlan nyugati támogatás. 


hé 


Az eddig vázoltak korántsem adnak teljes képet. A feszítő és megoldásra váró 
. kérdések közül ezúttal nem esett szó olyan nagy horderejű feladatokról, mint 
az ifjúság vagy az értelmiség tevékeny bekapcsolása a válság megoldásába, vagy 
Lengyelország nemzetközi kapcsolatai korábbi szintjének a helyreállítása. Meg- 
győződésünk azonban, hogy a számottevő előrehaladás ezeken a területeken szo- 
ros összefüggésben van a részletesebben tárgyalt kérdésekkel. 


Összességében tehát megállapítható, hogy Lengyelországban a munkáshatalom 
történelmi vívmányainak védelme biztosítva van. Olyan politikai és gazdasági 
folyamatok indultak el, amelyek tendenciájukat tekintve kedvező alapot teremt- 
hetnek az ország felemelkedéséhez, a mély válságból való kijutáshoz, s ezzel 
együtt útját állhatják a korábbiakhoz hasonló válságok megismétlődésének. 

További feladatot jelent a kialakuló új tendenciák megerősödése, az elért ered- 
mények megóvása, a nyugalom és rend fenntartása, a szakszervezeti mozgalom 
további kibontakoztatása, a nemzeti újjászületési mozgalom megszilárdulása, 
a párt vezető szerepének erősítése. Ezek érlelhetik meg egyúttal azokat a fel- 
tételeket, amelyek a szükségállapot teljes feloldásához vezethetnek. Ezen az 
úton mérföldköveknek bizonyulhatnak olyan belpolitikai események (és társa- 
dalmi fogadtatásuk), mint a PRON megalakulása, az 1984. évi szejm- és tanács- 
választások előkészítése vagy a pápalátogatás. 

A szocialista országok töretlen figyelemmel követik a lengyelországi helyzet 
alakulását. Miközben visszautasítják egyes imperialista körök meg-megújuló 
beavatkozási kísérleteit, sokoldalúan támogatják politikai, gazdasági és erkölcsi 
téren egyaránt a lengyel kibontakozást. Az internacionalista szolidaritást és 
támogatást fogalmazta meg a Varsói Szerződés Politikai Tanácskozó Testületé- 
nek a közelmúltban Prágában tartott tanácskozása is, ismételten kiemelve azt 
is, hogy a lengyeleknek maguknak kell megoldást találniuk felhalmozódott 
problémáikra. i 

A kibontakozás hosszú és bonyolult folyamat. Ellentmondásokat, átmeneti 
visszaeséseket, újabb feszültségeket, sőt összeütközések lehetőségének a veszé- 
lyét is magában hordja. A kilátások azonban ma — óvatos, de megalapozott — 
optímizmusra adnak okot. Ahogyan Wojciech Jaruzelski, a LEMP Központi 
Bizottságának első titkára mondotta 1982. december 12-i tévébeszédében: , fiyen 
mély válságból egy csapásra nem lehet kijutni. Ugyanakkor derűsebb horizon- 
tot láthatunk már magunk előtt... A teljes normalizáláshoz lépésről lépésre, 
következetesen, közös erőfeszítéssel kell eljutni." zés 

ataki István 


K. N. Isztomin: 
Műteremben (1929) 

Berend T. Iván: Válságos évtizedek 


Közép- és Kelet-Európa a két világháború között 


Jóllehet könyvének tárgyát Berend T. 
Iván már annak akímében megjelöli, 
azt mégsem egyszerű egészen pontosan 
körülhatárolni. A szerző az előszóban 
azt írja, hogy , az 1910-es évektől, majd 
a két világháború közötti évtizedekre 
állandósulva, sajátos-súlyos válság bon- 
ksslgjájéstebás ki; ...társadalomra, politiká- 

eszmeáramlatokra és művészetekre 
ögyatást kiható értelemben" (11. old.), 
és hogy ,az események legfőbb szín- 
terévé... Németország és Oroszország, 
s az általuk behatárolt térségben élő 
népek, részben új országok, KöÖzép- és 
Kelet-Európa vált". (13. old. A részle- 
tes kifejtés során azután további fino- 
miításokra Sor. 


a térséget a szerző elhatárolja Nyugat- 
Európától, mely már a 19. században 
egyértelműen a világgazdaság centru- 
ma volt — nemcsak az Európán kí- 
vüli világhoz, de Európa többi részé- 
hez képest is, Másodszor abban az ér- 
telemben, hogy a tárgyalt térségen be- 
lül sajátosan határozza meg mind 
Oroszország, mind pedig Németország 
helyzetét. Oroszország helyzetét annyi- 
ban, hogy rámutat: mint Kelet-Európa 
egyetlen igazán szuverén állama és 
nagyhatalma, Oroszország a gazdasági 
elmaradottság ellenére sem került 
olyan függésbe a Nyugattal szemben, 
mint a kis kelet-európai államok (26. 
old.), továbbá annyiban, hogy itt 1917— 
18-ban — ugyancsak a térség többi 
államával szemben — sikeres forrada- 
lom játszódott le, melynek nyomán a 
cári birodalom helyén a . Szovjetunió 
alakult ki. Németország helyzetét pe- 
dig annyiban, hogy ez maga is fejlett 
állam volt, mely a kelet-európai kis 
népekkel szemben úgyszintén gyarma- 
tosítóként léphetett és lépett is föl. 
Németország helyzete a térségben 
amúgy is problematikus, mutat rá Be- 


Először is abban az értelemben, hogy 


rend. Európa közepén a Lajta és az 
Elba jelzi a Whatárvonalat Nyugat és 
Kelet között, de egyfelől a német egy- 
ségnek porosz fegyverekkel történt 
megvalósítása sok tekintetben egész 
Németországot ,porosz" vonásokkal ru- 
házta föl; másfelől Ausztria—.Magyar- 
ország különböző kelet-európai terüle- 
teket is magában foglalt, és ezek, így 
, Galícia, Bukovina, Dalmácia,  Ma- 
gyarország kicsiben úgy kapcsolódtak 
az iparosodó osztrák—cseh területekhez, 
mint az elmaradottabb,  agrárjellegű 
európai peremvidék a fejlett nyugat- 
európai  centrumhoz". (28. old.) (Az 
első világháború utáni Ausztria viszont 
már a Nyugathoz, Csehszlovákia pedig a 
Kelethez állt inkább közel fejlettség te- 
kintetében: uo. Épp ezen a sajátos, 
problematikus helyzeten nyugodott an- 
nak idején Friedrich Neumann nagy- 
szabású ún. ,Mitteleuropa"-terve, me- 
lyet később a náci Németországnak a 
balti térségben és az ún. , Südost- 
raum"-ban (Délkelet-Európa) való ter- 
jeszkedése kísérelt meg realizálni, 
Nos, , Mitteleuropa", tehát a német 
gyarmatosító törekvéseknek kitett ke- 
let-európai térség eajátos fejlődése: ez 
a könyv tulajdonképpeni tárgya. (Ezért 
marad ki belőle Nyugat-Európán kí- 
vül Skandinávia és a mediterrán tér- 
ség is.) A tárgynak ez a szűkebb kö- 
rülhatárolása mindenképpen jogosult, 
bár persze rögtön egy sor problémát is 
fölvet. Először is a szerző hajlamossá 
válik arra, hogy a térség perifériáján 
fekvő kis balti államokról és Finnor- 
szágról megfeledkezzen. Másodszor az 
oroszországi, illetve szovjetunióbeli fej- 
lődés eleve háttérbe szorul, bár az ad- 
dig erőteljes kapcsolatok és párhuza- 
mosságok az 1917—18 utáni ,cordon 
sanitaire" következtében sem szakadtak 
meg teljesen. Végül, minthogy a szó- 
ban forgó térség legfontosabb problé- 


—— 

mája a tárgyalt időszakban a fasizmus 
hatalomra törése, illetőleg az ellene ví- 
vott küzdelem volt, helyenként nagyon 
is föltűnően hiányzik a könyvből a dél- 
európai hasonló jelenségek, mindenek- 
előtt az olaszországi fasizmus tárgyalá- 
sa. Az olasz helyzetre, Mussolinira, az 
ún. , Carta del Lavoro"-ra vagy a fa- 
siszta művészetpolitikára történő elszórt 
utalások ezt a hiányérzetet nem csök- 
kenthetik lényegesen. 


v 


A térség alapvető problémája — mu- 
tat rá Berend — a fejlett Nyugattal 
szembeni gazdasági lemaradás, illetve 
ennek következtében a nemzeti fejlődés 
megkésettsége volt. A lemaradást a 
gazdasági és a politikai nacionalizmus 
egyre erőszakosabb eszközeivel kísérel- 
ték meg behozni, s ez végül is belül 
fasiszta típusú rendszerek, kívül a ná- 
ci Németország áldozataivá tette őket. 
Elmaradottság és nacionalizmus: a ke- 
let-európai kis népek tragédiáinak ős- 
okai. Az elmaradottság ugyanis nem 
csupán gazdasági jellegű volt, de min- 
den téren éreztette hatását. Polgárság 
jóformán nem létezett, vagy gyönge 
volt; a kelet-európai társadalmak alap- 
vetően nemesi és paraszti társadalmak 
voltak. A polgári fejlődés során Így 
azután nem al nemesség asszimiláló- 
dott a polgársághoz, mint Nyugaton, 
hanem a polgári vagy polgár ré- 
tegek vették át a feudális (például 
gentry) eszmeviílágot. Magát a polgá- 
rosodást is jórészt német és zsidó szár- 
mazásúak kégviselték. A németek pél- 
dául Prága lakosságának 40 százalé- 
kát tették ki (40. old.) és zsidók adták 
például Románia városi lakosságának 
egyharmadát. (39. old.) 

Az ebből a helyzetből spontán is ke- 
letkező idegenellenességet azután annál 
könnyebb volt szervezett zsidógyűlölet- 
be átfordítani, mivel az egymás között 
össze-vissza keverten élő, nyomorgó kis 
népek egymással szemben is ugyanolyan 


irigységet és gyűlöletet tápláltak. Mint. 


Berend Írja: ,S ahány etnikum, ahány 
kisebbség, annyi alávetés, annyi kire- 
kesztés, annyi megszégyenítő kigúnyo- 
lás. Szinte minden nemzetiségnek volt 
valamilyen lekezelő gúnyneve." (43 old.) 
Márpedig az előbb konglomerátum jel- 
legű birodalmakhoz, majd pedig nemze- 
tínek kikiáltott, valójában soknemzeti- 
ségű államokhoz tartozó népek esetében 
az első világháború után is — egyes 
becslések szerint — ,a különféle nem 
hivatalos, szétszórt, töredék és vallási 
kisebbségekkel együtt, a térség lakossá- 


gának közel felét sújtotta a kisebbségi 
sors". (160. old.) 

A polgári átalakulás és nemzetté vá- 
lás így nem egyszerűen a nyugatihoz 
képest megkésve, hanem egyszersmind 
— bizonyos fokig mindenütt — torz 
formák között játszódott le. Az átala- 
kulás folyamata először is túlzottan el- 
húzódó, mondhatni kényszeredett mó- 
don ment végbe. Ez még Németország- 
ra is igaz, ahol a polgári fejlődés a 
Stein- és Hardenberg-féle porosz re- 
formokkal kezdődött, de a polgári tár- 
sadalom és nemzet kialakulása még a 
weimari köztársaság idején sem telje- 
sedett ki igazán. Ugyanez a helyzet — 
mutatis mutandis — a magyar reform- 
kortól a népi demokratikus forrada- 
lomig tartó folyamat esetében is. A két 
világháború közötti időszak Így csak- 
ugyan egy sajátos , fegyverszünetnek" 
fogható föl, nemcsak nemzetközi vonat- 
kozásban, de a belső osztályharc vonat- 
kozásában is. És míg az ebben az idő- 
szakban kirobbanó nagy válságot a 
nyugati államok döntő mértékben a ko- 
rábbi intézményrendszer reformált meg- 
haladásával küzdötték le (keynes-iz- 
mus, New Deal), s ebben hatékony köz- 
reműködőre találtak a szociáldemok- 
ráciában, melynek alapvető gazdasági 
és politikai irányvonalát már Bernstein 
Kautsky és Hilferding kidolgozták — a 
világválság Közép- és Kelet-Európában 
(gyakorlatilag — mindenütt) valamilyen 
fasiszta típusú álforradalom irányában 
hatott. 

Az első világháború utáni társadal- 
mi forradalmakat ellenforradalmak kö- 
vették. A nemzeti forradalmak, melyek 
fölszabadították az addig elnyomott 
nemzetiségeket, hamarosan nacionalista 
,forradalomba" fordultak át; a válto- 
zatlanul fönnálló forradalmi helyzetet 
az uralkodó osztályok , preventív ellen- 
forradalommal" kísérelték , megoldani", 
az osztályellentéteket a ,tőkés" és a 
, proletár" nemzetek közötti ellentétbe 
próbálták meg átfordítani. A külpoli- 
tikában agresszív, a belpolitikában ter- 
rorisztikus módszerek voltak napiren- 
den, s a harmincas évekre már a fa- 
siszta típusú diktatúrák legkülönbözőbb 
fajtái uralkodtak a térség szinte min- 
den országában. 


v 


Berend nagy vonalú panorámáját raj- 
zolja föl ezeknek a diktatúráknak, me- 
lyek egyébként, sok lényegi azonosságuk 
mellett, bizonyos lényegbe vágó kü- 
lönbségeket is fölmutattak. , A harmin- 
cas évek Közép- és Kelet-Európáját te- 

hát valósággal elöntötték a diktatúrák, 
a különböző színezetű autokratikus, fa- 
siszta rendszerek... Számos elemzés, a 
fasizmus gyűjtőfogalmát alkalmazva, az 
egyes országok rendszereinek  jelleg- 
zetességeit igyekszik megkülönböztetni. 
Beszélnek például balkáni monarcho- 
fasizmusról, román népies-fasizmusról, 
irredenta—ellenforradalmi Horthy-re- 
zsimről (fasiszta jelzővel vagy anélkül), 
katolikus-Heimwehr ausztrofasizmusról, 
szlovák klerikálfasizmusról, horvát pre- 
vagy  félfasizmusról, fasiszta  tenden- 
ciákról Lengyelországban, s általában 
wefasizálódós  autokratikus— diktatórikus 
rendszerekről. A választék úgyszólván 
kimeríthetetlen." (327—328. old.) 


Az kétségtelen, hogy a fasizmus mint 
tendencia mindezekben az államrend- 
szerekben és mozgalmakban, nyíltan 
vagy burkoltan jelen volt. A fasizmus 
azonban — mondja Berend — nem 
azonosítható általában a konzervatív 
vagy az ellenforradalmi rendszerekkel, 
vagy bármely terrorisztikus vagy na- 
cionalista rendszerrel. A fasizmusban 
(amelynek klasszikus példájaként vég- 
ső soron a nácizmus jellemezhető) egy- 
felől sajátos bonapartista vonások, más- 
felől és az előbbihez kapcsolódva, sa- 
játos , népies" (völkisch) vonások ját- 
szanak szerepet, miközben — a maga 
egészében — a rendszer a legkíméletle- 
nebb és legagresszívebb kapitalizmust 
és nacionalizmust képviseli. (A náci 
pártban például Otto és Gregor Stras- 
ser vonala hordozott bizonyos, valóban 
radikális követeléseket, ezeket azonban 
Hitler szólamokká degradálta és a nagy- 
tőkének árusította ki.) Végső soron min- 
den fasizmusnak a nacionalista mázzal 
bevont osztályelnyomás a lényege: nem 
minden ellenforradalom és nem min- 
den nacionalizmus tekinthető fasisztá- 
nak, de minden fasizmusnak lényegé- 
hez tartozik az extrém ellenforradal- 
miság és nacionalizmus — mutat rá 
Berend. 


Ugyanakkor azonban a fasizmus (de- 
magóg és tényleges) radikális vonásai, az, 
hogy — jóllehet , jobbról", de mégis — 
, forradalomról" beszélt, mindenképpen 
u frontok összekuszálódásához vezetett. 
, Valóban megindult — Írja az előszó- 
ban a szerző — a régi értékek újraér- 
tékelése, mégpedig a filozófiában, a 
művészetekben és a politikában, a gé- 
pekben és a társadalmi cselekvésben 
egyaránt. Akik addig lemaradtak vagy 
kívülrekedtek (osztályok a társadalom- 
ban, népek a világrendszerben), nem 
voltak hajlandók többé elfogadni az 
uralkodó elit és az uralkodó legfejlet- 
tebb hatalmak  rtermészetesneks és 

vegyetemesneks nyilvánított normált. 
.. . Új ideálokat és új törvényeket akar- 
tak fogalmazni, mely(ek) számukra ís 
elfogadható, nekik is kedvező normá- 
kat teremt(enek). Az erők hatalmas 
birkózása indult meg: hogyan kell meg- 
változtatni a világot? A proletárforra- 
dalom, a nemzeti forradalmak, vagy a 
jobboldali radikalizmaus alternatívái Üüt- 
köztek, sőt esetenként keveredtek össze. 
A régi erők álltak elszánt csatasorba. 
... Ezek a nemegyszer összekuszálódó 
frontok alakultak ki és ütköztek meg 
sorozatos csatákban" (12. old.). 


Berend kiemeli, hogy Németország- 
ban mindennek gyökerei a 18. és 19. 
század fordulójára, a német klasszika 
és romantika párhuzamos kifejlődésére 
vezethetők vissza. Ez valóban így van, 
a szerző azonban helyenként mintha 
túlzottan leegyszerűsítené az idevágó 
összefüggéseket. Túlságosan is kiélezett 
Németországnak mint az irracionaliz- 
mus, illetőleg Angliának és Francia- 
országnak mint a racionalizmus hazá- 
jának szembeállítása; különösen akkor, 
ha ez egy Smith—Fichte szembeállítás- 
ban kulminál. Gazdaságilag talán jogos 
lehet ez a szembeállítás, filozófiailag 
azonban semmiképpen sem. Először is 
a szerző itt Lukács Györgynek lénye- 
gében ugyanazt a módszertani hibáját 
ismétli meg, melyet más vonatkozásban 
—. Lukács elemzésének alapvető ígaz- 
ságát elismerve — maga is bírál (194— 
195. old.), hogy ti. Az ész trónfosztásá- 
nak szerzője bizonyos fokig sematizálta 
a racionalizmus és az irracionalizmus 
kifejlődésének összefüggését a , polgá- 
ri haladással", illetve a , feudális reak- 
cióval". Az irracionalizmmus és a reak- 
ciós romanticizmus azonban Nyugaton, 
különösen Franciaországban is jelen 
volt (gondoljunk Chateaubriand-ra vagy 
de Maistre-re); ugyanúgy, ahogy az an- 
tiszemitizraus sem tűnt el a Dreyfus- 
ügy lezárulása után sem (gondoljunk 
a reakciós-romantikus ideológiával 
együttes föltámadására a vichy-i rend- 
szerben). Továbbá képtelenség olyan ki- 
fejezett és direkt összefüggéseket téte- 
lezni —- művének 1920-as új kiadására 
. alapozva — a jakobinus Fichte és a 
prefasiszta—fasiszta — ideológia között, 
ahogyan az a könyv lapjain megjelenik. 
Persze, Fichtére valóban hivatkoztak a 
nácik, és bizonyos öszefüggések itt még 
ténylegesen is adódnak — ám tha, mint 
Berend rámutat, Nietzschét is meghami- 
sították, mennyivel erőteljesebb és dur- 
vább volt ez a hamisítás Fichte eseté- 
ben! 

Hasonlóképpen vitathatónak tűnik föl 
néhány más eszmetöntérveti  összefüg- 

gés elemzése is. Így például meglehető- 
sen történietlen dolog — az amúgy is 
túlzottan sötét, a nácizmussal való 
szembefordulását nem említő leírásban 
—  Spengler szemére vetni, hogy nem 
ismerte A német ideológiát. Szekfű Gyu- 
la (a könyvben rövid Üü-vel! konzer- 
vativizmusának értékelése alapvetően 
helyes; ám ha kiemeljük, hogy bár 
nézetei ,Íigen sok ponton tértek el a 
nemzetiszocialiamus  gondolatrendszeré- 
től, de szembetűnők a találkozási pon- 
tok is" (186. old.), akkor említést kelle- 
ne tenni egyfelől a népies mozgalom- 
mal való érintkezési pontjairól is, más- 
felől viszont azokról, amelyek ez utóbbi 
és a nemzetiszocializmus gondolatrend- 
szere között állnak fönn. Végül meg- 
lehetősen bizarr (bár nem teljesen alap- 
talan) a fajelmélet kifejlődésének Go- 
bineau—Chamberlain — vonalába  min- 
den további megjegyzés nélkül beso- 
rolni a zsidó származású Ludwig 
Gumplowiczot (196. old. — a könyvben 
Gumplewicznak írva; e helyütt jegy- 
zem meg, hogy a kinyomtatott könyv- 
ben néhány helységnév és egyéb adat 
is hibás vagy anakronisztikus formá- 
ban szerepel). 


y 
Nagyszabásúnak kell minősítenünk 
viszont azt a tablót, amelyet a mű- 


vészetben lejátszódó folyamatokról, az 
értékek válságáról, a totalitás széthullá- 
sáról, s ennek hamis és reális újrake- 
reséséről, illetve az elvesztésébe bele- 
nyugvó, pszeudo- attitűdről vá- 
zolt föl a szerző. Ez utóbbiról megmu- 
tatja, hogy öncélú , lázadása?" végül 
merő formalizmusban vagy — és ez 
még inkább jellemző — kommercializált 
ipari fölhasználásban oldódott széjjel. 
Berend tehát általában nem teszi meg 
a szokásos, a modernista ízlésterror ál- 
tal szinte már kötelezővé tett tisztelet- 
kört az ún. avantgarde művészet előtt: 
a valóban modern művészet legnagyobb 
képviselőinek azokat tekinti, akik ép- 
pen nem beletörődő attitűddel regiszt- 
rálják a kor katasztrófahangulatát, de 
valódi, realista totalitásígénnyel lépnek 
fől vele szemben, mint Brecht, Bartók, 
József Attila. Épp ezért emelhetünk 
szót azonban az olyasfajta engedmé- 
nyekkel szemben, amelyekkel Kafkát 
vagy Schönberget is az előbbiek mellé 
sorolja. 


Ragyogó azután a hivatalos nemzeti- 
szocialista művészetről és művészetpo- 
litikáról vázolt kép. A hamis totalitás- 
igénnyel ötvöződött megalománia (túl- 
szárnyalni minden addigit!  szükség- 


képpen vezetett túlhaladott formák 
bombasztikus fölújításához: érdekesen 
mutatja meg Berend például Hitler 
ízlésében a romantika iránti mesterkélt 
nosztalgiát (369. old.). Talán még plasz- 
tikusabb lenne azonban a kép, ha a 
nácizmusnak mint , politikai expresz- 
szioniamusnak" (152. old.) elemzését 
összekötné a művészeti expresszioniz- 
muséval. Nem annyira az általa is em- 
lített tényre gondolok itt hogy ti. 
Emil Nolde, az expresszionista festészet 
egyik legnagyszerűbb képvieelője maga 
is náci volt (ez ugyanis véletlenszerű 
tény, bár mint lehetőség nagyon is fi- 
gyelemre méltó); hanem az olyan ösz- 
szefüggésekre, amelyek például — a 
könyvben kitűnően elemzett — kifeje- 
zetten — náci propagandafilm (ILeni 
Riefenstahl stb.) és az expresszionista 
filmművészet olyan alkotásai, mint a 
, Doktor Caligari", vagy Fritz Lang 
filmjei, a , Siegíried" és a , Metropolis" 
között fönnálnak, és amelyek mellett 
Berend végül is elsiklik. 


v 


Berend T. Iván könyve — amint az 
eddigiekből kitetszik — hatalmas tu- 
dásanyag alapján készült, nagyigényű, 
sőt megkockáztatom: grandiózus vál- 
lalkozás. Talán nem minden pontján 
sikerült úgy, ahogyan a szerző elgon- 
dolta. Ám ha itt néhány ilyen pontot 
meg is említettünk, most gondoljuk 
meg: mi ez a könyv több mint négy- 
száz, adatokkal zsúfolt, mégis plaszti- 
kusan és élvezetesen megírt oldalához 
képest? És vegyük figyelembe: ez a 
könyv nem egyszerűen szaktörténészi 
monográfia — habár persze az í8 ko- 


zófiai kísérlet. (Ettől azonban egy mu- 
tató még nagyon is elférne a kötetben.) 
Ismét az előszót idézve: ,Immár há- 
rom évtizedes  történetkutatói pályá- 
mon... — Írja a szerző —, még soha 
nem kerestem választ ennyire szemé- 
lyes kérdésekre. ...Ez a múlt... nem- 
csak befejezett. Ez a múlt valóban tör- 
ténelem, ami jelen van napjainkban 
és jövőnkben ís. ...N a múltra 
keresek tehát választ, hanem legalább 
annyira a jelenre és a jövőre is." (13— 
14. old.) 

Úgy vélem: a válasznak ez a kere- 
sése nagyrészt sikerült a könyvben. 
Nem olyasfajta válaszé persze, ami egy- 
két — szimplifikált mondatban  meg- 
fogalmazható, hanem olyané, amelyet 
az olvasónak, legyen bár szakmabeli" 
vagy ,jaikus" saját magának lehetősé- 

ge (és így kötelessége is) a könyv el- 
olvasása után megfogalmaznia. A Vál- 
ságos évtizedek: úttörő és útmutató 
vállalkozás. Azt az utat mutatja, ame- 
lyen a magyar marxista társadalomtu- 
dománynak -— meggyőződésem szerint 


— haladnia kell egy adekvát történel- 
mi és társadalmi tudat folyamatos ki- 
munkálása felé. 


(Gondolat Könyvkiadó, 1982.) 
Lendvai L. Ferenc 


Németi László: Magyarország élelmiszer-gazdasága 


a hetvenes évtizedben 


A magyar élelmiszer-termelés — a 
párt 25 éves agrárpolitikája eredménye- 
ként — az utóbbi évtizedben igen dina- 
mikusan fejlődött, szép sikereket ért el, 
s ez mindinkább az érdeklődés homlok- 
terébe állította. A figyelem a külföld 
részéről is fokozódik, amit eredmé- 
nyeink elismeréseként nyugtázhatunk. 

Németi László könyve a magyar élel- 
miszer-termelésnek ezt a sikeres évtize- 
dét, ennek főbb jelemzőit, változásait 
mutatja be rendkívül széles ismeret- 
anyagra támaszkodva, dicséretes rövid- 
séggel, tömörséggel és olvasmányos stí- 
lusban. Az eredményeket reálisan — 
öntömjénezéstől mentesen — tárja az 
olvasó elé, és nem hallgatja el, hanem 
kellő kritikával (önkritikával) szól az 
ágazat belső gondjairól, fejlődését las- 
sító hibáiról, gyengeségeiről. 


v 


A könyv első fejezete az élelmiszer- 
termelés fejlődését, mennyiségi és szer- 
kezeti változásait mutatja be, és né- 
hány szemléletes adattal eligazítja az 
olvasót a magyar mezőgazdaság és az 
élelmiszeripar színvonaláról nemzetkö- 
zi összehasonlításban. A termelési szer- 
kezet változásának , legjellemzőbb meg- 
jelenési formája, hogy nőtt a mező- 
gazdaságban a gabonatermelés és a ga- 
bonára épülő abrakfogyasztó ágazatok 
jelentősége"? (21. old.), ami. a gabona- 
hús vertikum erősödését jelzi. 

A mezőgazdasági nagyüzemekben az 
ún. kiegészítő tevékenységnek az alap- 
tevékenységnél gyorsabb növekedését 
láthatjuk. Erről a folyamatról és ma- 
gáról a tevékenységről sok vita folyt. 
Ma már az a nézet vált uralkodóvá — 
amit a szerző is vall -a, hogy ez a te- 
vékenység valóságos népgazdasági igé- 
nyeket elégít ki, tehát jól szolgálja gaz- 
daságpolítikai törekvéseinket. Azt persze 
megfelelő szabályozó eszközökkel bizto- 
sítani kell, hogy az alaptevékenység ne 


kerüljön hátrányba, hanem a népgaz- 
daság érdekeinek megfelelően alakuljon. 

Élelmiszeriparunk fejlődését elemezve 
a szerző felhívja a figyelmet arra, hogy 
az élelmiszer-feldolgozás, tárolás a je- 
lentős előrehaladás ellenére még min- 
dig hátrányban van a mezőgazdasági 
termeléssel szemben, noha az alap- 
anyagtermelés és feldolgozás összhang- 
ja az élelmiszer-termelés fejlődésének 
kulcskérdése. Sajnos az élelmiszeripar 
bemutatásánál a szerző elsősorban az 


állami élelmiszeripar tevékenységére 
szorítkozik. Megemlíti ugyan, hogy a 
mezőgazdasági Üzemek, áfészek stb. 


élelmiszer-feldolgozó tevékenysége több 
területen bővül, de nem érzékeljük kel- 
lően ezek súlyát (az összes tevékenysé- 
gen belül számszerű adatokat róluk a 
könyv nem közöl), pedig arányuk ma 
már nem elhanyagolható. Ezért is iÍn- 
dokolt, hogy az élelmiszeripar szerves 
részeként kezeljük őket. 


v 


A mezőgazdasági termelés mennyiségi 
növekedését tekintve Magyarország a 
nemzetközi összevetésben előkelő he- 
lyen áll, egy főre jutó gabonaterme- 
lésben és hústermelésben pedig világ- 
viszonylatban a harmadik helyet fog- 
laljuk el. Az egy mezőgazdasági dölgo- 
zóra jutó termelési érték, tehát a ter- 
melékenység területén azonban a fejlett 
országokhoz képest még mindig nagy a 
lemaradásunk — állapítja meg a szerző. 
Élelmiszereink feldolgozottsági szintje, 
kikészítése, választéka, minősége, csoma- 
golása pedig messze elmarad a nemzet- 
közi színvonaltól. . 

Élelmiszerexportunk az évtized utol- 
só évében csaknem két és félszerese 
volt az 1970. évinek. Az export nagy- 
arányú növekedése a nehezedő értéke- 
sítési feltételek és diszkriminációk el- 
lenére valósult meg. Tény, hogy az élel- 
miszerek külkereskedelmi forgalmának 

egyenlege több mint három és félsze- 
resére emelkedett. , Az ágazat 1980-ban 
mintegy 766 millió  dolláral járult 
hozzá a népgazdasági egyensúly megte- 


remtéséhez" (63. old. — mutatja ki 
a szerző. 
Exportunk szerkezetének változása 


tükrözi az élelmiszer-termelés szerkeze- 
ti módosulását; a gabona-hús vertikum 
adta 1980-ban az export 638 százalé- 
kát. A külpiaci igényekhez való rugal- 
masabb alkalmazkodásunkat jelzi, hogy 
a feldolgozott termékek kivitele lénye- 
gesen nagyobb mértékben nőtt, mint a 
nyers termékeké és az élőállatoké. 


A könyv foglalkozik az élelmiszer- 
export gazdaságosságával is. , Ez a kér- 
dés az élelmiszer-termelésben különös 
hangsúlyt kapott, minthogy az élelmi- 
szerexportunkban tapasztalt dinamikus 
növekedés, valamint az ezzel együtt 
megjelenő nem mindig pozitív költség- 
vetési kapcsolatok miatt sokan az ága- 
zat exportjának távlati létjogosultsá- 
gát is megkérdőjelezik" (68. old.). Lé- 
nyegében ide kapcsolható az a dilem- 
ma is, hogy ,az exportgazdaságosságot, 
vagy az árbevételben elérhető deviza- 
tömeget tekintsük-e meghatározónak". 
Népgazdaságunk jelenlegi helyzetében 
az élelmiszerexport növelése továbbra 
is elengedhetetlen, és ezzel egyidejűleg 
kell keresni a gazdaságosság javításá- 
nak minden lehetőségét — szögezi le 
véleményét a szerző. A gazdaságosság 
és a devizatömeg között tehát ésszerű 
, kompromisszum" szükséges. A gazda- 
ságosságot azonban több oldalúan kell 
vizsgálni. ,Bár a devizakitermelési mu- 
tató eligazító jelentőséggel bír, figye- 
lemmel kell kísérnünk azt is, hogy 
egy-egy termék milyen mértékű im- 
porttartalmat foglal magába" (70. old.), 
és az sem közömbös, hogy egységnyi 
területről mekkora devizabevétel nyer- 
hető. 

v 


Az évtized során tanúi lehettünk a 
termelőerők szerkezete és ezínvonala 
korszakos változásának, melyet egy szó- 
val a mezőgazdaság iparosodásának ne- 
vezhetünk. E folyamat jellemzője: a 
földterület és a munkaerő csökkenése, 
illetve az ipari eszközök és anyagok 
rohamos növekedése. Minderről szem- 
léletesen és bő ismereteket nyújtva 
szól a könyv egy következő fejezete. 
Az adatok, tények megismerésén túl 
megtudhatjuk például, hogy még sok a 
teendő a földdel — mint legnagyobb 
természeti kincsünkkel — való gazdál- 
kodásban és a beruházási tevékenység 
tervszerűségének javításában. 


A mezőgazdaság iparosodásával 
együtt nőtt a mezőgazdasági munka 
társadalmi megbecsülése. Ez utóbbit 
jelzi az is, hogy nálunk, a világon szin- 
te egyedülállóan, a mezőgazdasági és 
az ipari dolgozók jövedelme lényegében 
azonos színvonalon van, valamint hogy 
eltűnt a nyugdíjkorhatárban korábban 
meglevő különbség. Ennek is szerepe 
van abban, hogy a mezőg meg- 
szűnt munkaerő-kibocsátó ágazat len- 
ni, sőt az elmúlt években a dolgozó 
létszám némi emelkedését  tapasztal- 
hatjuk. 


Izgalmas témát taglal a könyvnek a 
termelési erőforrások hatékonyságával 
foglalkozó fejezete. A mezőgazdasági 
termelés bővülése a termőterület és a 
munkaerő jelentős csökkenése, vala- 
mint az eszközfelhasználásnak a ter- 
melés emelkedésénél nagyobb arányú 
növelése mellett következett be. A ter- 
mékegységre felhasznált élő- és tár- 
gyiasult munka együttes mennyisége 
nőtt, következésképpen csökkent a ter- 
melési erőforrások hatékonysága — ál- 
lapítja meg a szerző. A hatékonyság 
ilyen alakulása miatt számos , vád" 
éri a mezőgazdaságot, sokszor jogosan, 
de nemegyszer megalapozatlanul. Van- 
nak, akik a termelésfejlesztés szüksé- 
gességét is megkérdőjelezik a hatékony- 
sági mutatóra való hivatkozással. E 
kérdésben a kellő eligazodást azzal segíti 
a könyv, hogy külön-külön ís elemzi 
az egyes termelési erőforrások haté- 
konyságát. 


A mezőgazdasági termelés egyik leg- 
fontosabb hatékonysági mutatója a te- 
rületi termelékenységi mutató. A közölt 
adatok azt igazolják, hogy a fajlagos 
hozamok a legtöbb növényféleségnél 
dinamikusan emelkedtek (a búzáé pél- 
dául több mint kétszeresére, a kukori- 
cáé csaknem 60 százalékkal, a napra- 
forgóé pedig 64 százalékkal). Egy hek- 
tár területen 1980-ban 61,5 százalékkal 
nagyobb bruttó termelési értéket állí- 
tottak elő, mint 10 évvel korábban. 
Nem ilyen kedvező azonban a helyzet 
a felhasznált anyagok hasznosulását íl- 
letően: 100 forint termelőfelhasználás- 
ra 1970-ben 179 Ft bruttó és 79 Ft nettó 
tenmelési érték jutott, 1980-ban pedig 
már csak 155, illetve 55 Ft. A tendencia 
az élelmiszeriparban ís hasonló. Az oko- 
kat a szerző igyekszik csokorba kötni $ 
egyben rámutatni a hatékonyabb anyag- 
(és energia-) gazdálkodás lehetőségeire. 
Amit talán hiányolni lehet, az az. hogy 
a takarmánygazdálkodással — különö- 
sen ennek fogyatékosságaival — alig 
foglalkozik a könyv. Pedig az eredmé- 
nyesebb állattenyésztésnek ez az egyik 

kulcskérdése és talán a legnagyobb tar- 
taléka. 

,Az élőmunka-termelékenység alaku- 
lása minden társadalom és ágazat kor- 
szerűségének legfontosabb mutatója..." 
(118. old.) Nos e téren a mezőgazdaság- 
nak nincs oka szégyenkezni: a terme- 
lékenység csaknem  megkétszereződött. 
Az állóeszköz-hatékonyságnak világvi- 
szonylatban is tapasztalható romlása 
hosszabb idő óta a közgazdasági szak- 
irodalom egyik központi kérdése"? (123. 
old.), hisz a mezőgazdasági termelés 
egyre inkább eszközigényessé válik. Ez 
következett be hazánkban is, szinte 
természetes következményeként a me- 
zőgazdaság iparosodásának. De vajon 
törvényszerű-e, hogy az eszközhaté- 
konyság csak romoljon? Nem — rögzíti 
véleményét a szerző széles körű vizsgá- 
latokra alapozva. ,Az eszközhatékony- 
ság a fejlesztés időszakában, amikor 
még a termelés technikai, biológiai és 
egyéb tényezői nincsenek teljes össz- 
hangban, általában csökken, majd 
amikor a termelési tényezők összhang- 
ba kerülnek, és a biológiai kapacitás is 
kihasznált, akkor az eszközök haté- 
konysága emelkedni kezd." (127. old.) 


v 


Hogyan segítette az élelmiszer-terme- 
lés fejlődését a közgazdasági szabá- 
lyozás, sikerült-e mindenkor megfele- 
lő összhangot biztosítani a célok és a 
szabályozók között? Ezt a kérdéskomp- 
lexumot elemzi szemléletesen a könyv 
egy következő fejezete. 

A mezőgazdaságban már a hatvanas 
évek közepétől megszűnt a tervlebon- 
tásos rendszer, és fokozatosan előtérbe 
kerültek a közvetett (közgazdasági) sza- 
bályozási módszerek, de a fejlődésnek 
az igazi nagy lendületet az 1968-ban 
meghirdetett új tervezési és szabályo- 
zási rendszer adta. A hetvenes évek 
elején — ha nem is buktatók nélkül, 
de — sikeresen haladt előre a mező- 
gazdasági nagyüzemek klépítése. Ebben 
a szakaszban a mezőgazdasági terme- 
lői árak és a felhasznált iparcikkek ár- 
aránya is kedvezően alakult, bár a sza- 
bályozásnak továbbra is jellemző sajá- 
tossága maradt, hogy a mezőgazdasági 
termelői árak jövedelemtartalma ala- 
csony (árdiszparitás), ami egyre bővü- 
lő támogatási formákat vont maga után. 

A hetvenes évek második felében — 
a világgazdasági körülmények neheze- 
dése miatt —4 a szabályozórendszer szi- 
gorúbb követelményeket támasztott a 
mezőgazdasággal szemben, a feltételek 
keményebbé váltak. A könyvben kö- 


zölt adatok és tények alapján azonban 
az olvasó levonhatja azt a következ- 
tetést, hogy a mezőgazdaság — a ko- 
rábbiaknál sokkalta nagyobb erőfeszí- 
tésekkel — összességében sikerrel bir- 
kózott (birkózik) meg az új helyzet- 
tel; a tevékenységi kör bővítésével, a 
hatékonyság fokozásával stb. igyekszik 
felülkerekedni a nehézségeken. 


A fejlődés természetes velejárója a 
differenciálódás, amely az évtized má- 
sodik felében különösen felgyorsult. Mi- 
lyen tényezők hatottak az üzemek kö- 
zötti differenciálódás fokozásában? A 
szerző felsorakoztatja a legfőbbeket, 
amelyek — mint az elemzésből láthat- 
juk — rendkívül sokszínűek és össze- 
tettek. Vannak olyan vélemények, hogy 
talán jobb, ésszerűbb lenne a kedvezőt- 
len adottságú vagy veszteségesen gaz- 
dálkodó üzemek tevékenységéről lemon- 
dani, és az ide felhasznált állami támo- 
gatást a jobbak javára átcsoportosítani. 
Ezekkel a nézetekkel szemben a szerző 
egyértelműen leteszi a voksot a mellé, 
hogy a társadalomnak az itt folyó ter- 
melésre továbbra is szüksége van, keres- 
ni kell azonban annak az útját- módját 
miképpen lehet a termelés eredményes- 
ségén javítani. 


Az élelmiszeripar tervezési és szabá- 
lyozási rendszerében nem volt a mező- 
gazdaságéhoz hasonló kedvező minő- 
ségi változás — állapítja meg Németi 
László. Az élelmiszeripar alacsony jö- 
vedelmi színvonala, az ebből követke- 
ző gyenge önfinanszírozó képessége 
miatt a fejlesztések döntően központi 
pénzeszközökből valósultak meg. A vál- 
lalati önállóság így nem bontakozha- 
tott ki oly mértékben, mint a mező- 
gazdaságban. E kétségtelen tény mel- 
lett azonban azt is látni kell, hogy 
élelmiszeriparunk a hetvenes években 
s történelmének" legdinamikusabb fejlő- 
dését produkálta; a korábbi manufak- 
turális jellegű élelmiszeriparral szem- 
ben megteremtettük az élelmiszer-fel- 
dolgozás korszerű alapjait. Ez ugyan 
kiviláglik a könyvből, de a szabályo- 
zási problémák olvasásakor erről köny- 
nyen megfeledkezhetünk. 


v 


"Az elmúlt évek agrárpolitikájának 
egyik nagy eredménye, hogy korszerű- 
södött a mezőgazdaság vállalati szerke- 
zete és szervezete. A tudatosan kiala- 
kult sokszínűség —- a szakszövetkeze- 
tektől az agráripari egyesülésekig, a 
kistermelőktől a kombinátokig terjedő 
szervezeti változatosság — jelentősen 


110 KÖNYVEKRŐL 


hozzájárult a hetvenes évek fejlődésé- 
hez." (183. old.) 

A termelés szervezeti feltételeivel, a 
szervezeti formák fejlődésével önálló 
fejezetben foglalkozik a szerző. Képet 
kapunk a különböző integrációkról, a 
termelési rendszerek eredményeiről, a 
társulások helyéről és szerepéről a me- 
zőgazdaságban stb. Az élelmiszeripari 
vállalatok irányítási rendszere a könyv 
megírását követően alapvetően megvál- 
tozott. A szerző még a tröszti forma 
meghatározó szerepét említi — mint a 
vállalati önállóság növelésének egyik 
fő akadályát —, de ez azóta változott. 
Az  élelmiszeriparban a korábban 


funkcionáló 10 tröszt közül ma már 
csak 4 működik, a megszüntetett trösz- 
tök vállalatai teljes körű önállóságot 
kaptak;  felügyeletüket közvetlenül a 
minisztérium látja el. Az eddigi ta- 
pasztalatok az irányítási rendszer re- 
formjának helyességét egyértelműen 
igazolják. 

A könyv gazdag ismeretanyagával, 
érthető, világos stílusával nemcsak a 
szűkebb szakmai, hanem ennél széle- 
vé köröknek is hasznos olvasmánya 
lehet. 


(Mezőgazdasági Könyvkiadó, 1982.) 
Németh Ferenc 

KÁDÁR JÁNOS: 


Előadói beszéd 
a Központi Bizottság április 12—13-i ülésén 


Amikor a Központi Bizottság áttekinti a XII. kongresszus óta végzett munkát 
és kijelöli a párt előtt álló feladatokat, nagy fontosságú napirendet tárgyal, 
amely kiemelkedik szokásos témái közül, hiszen állásfoglalása meghatározóan 
befolyásolja a párt további munkáját, és szükségszerűen érinti az ország életét, 
népünk tevékenységét is. 

A Politikai Bizottság az ülésre készülve megfelelő formában áttekintette a 
pártmunka minden területét, a bel- és a külpolitikát, a gazdasági és a kultu- 
rálig munkát, a közigazgatás, a belügyi szervek, a hadsereg tevékenységét, 
mindazt, amit ilyenkor szükségszerűen érinteni kell. Figyelembe vette a buda- 
pesti, a megyei és a megyei jogú pártbizottságok értékelését saját munkájuk- 
ról, valamint a számszerűen mérhető tényeket. 

A Politikai Bizottság azt indítványozza, hogy a mai ülés egyetlen okmányt 
fogadjon el, a határozati javaslatot, s azt teljes egészében hozza nyilvánosságra. 

A határozati javaslatot a Politikai Bizottság több ízben megvitatta. Az elő- 
készítő munkában a Központi Bizottság osztályain, valamint a Budapesti Párt- 
bizottságon, a megyei és megyei jogú pártbizottságokon kívül részt vettek a 
határozati javaslat véleményezésére felkért fontos testületek, a Minisztertanács, 
a Magyar Tudományos Akadémia Elnöksége, a tömegszervezetek vezető testü- 
letei. A Politikai Bizottság körülbelül 300 oldal terjedelemben sok hasznos ész- 
revételt kapott, 8 ezek nagyon sokat segítettek a határozati javaslat véglegesí- 
tésében. A vélemények zömét — hiszen sok egybeeső észrevétel volt — ihasz- 
nosátani tudtuk. Az észrevételek más részét — mellékletben összefoglalva — el- 
különítettük. Úgy gondoljuk, a Központi Bizottság döntése szerint kötelező 
lesz, hogy további munkánk során ezeket is hasznosítsuk. Volt néhány olyan 
észrevétel is, amelyet nem ajánlunk figyelembe venni sem a határozatban, sem 
a további munka során. Ezek közül csak egyet említek: volt olyan vélemény, 
hogy változtassuk meg a VI. ötéves terv fő célkitűzéseit. Javasoljuk, hogy ezt a 
Központi Bizottság ne fogadja el. 

Szeretném ezt az alkalmat felhasználni arra, hogy a Politikai Bizottság 
nevében köszönetet mondjak a véleményezésre felkért testületeknek a mun- 
kánkat segítő, hasznos észrevételekért. 

A Politikai Bizottság megibízásából tartott előadói bészédem a határozati 
javaslat fő témáihoz kapcsolódik, bár azakat nem veszi mind sorra. Tekintettel 
arra, hogy a határozati javaslatot előzetesen kiküldtük, ez fölösleges is volna. 


 Gyersírói jegyzőkönyv alapján készült szöveg. 

A Központi Bizottság mai ülésének az a feladata, hogy értékelje a kong- 
resszus határozatainak végrehajtását, világosan állást foglaljon egyes jelenleg 
vitatott kérdésekben, jelezze a további feladatokat és mozgósítsa a párttagsá- 
got. szövetségeseinket, dolgozó népünket a XII. kongresszus határozatainak 
eredményes végrehajtására és a VI. ötéves terv fő céljainak elérésére. 

A végzett munka értékeléseként már itt megemlítem, hogy a Politikai Bi- 
zottság veleménye szerint a XII. kongresszus fő határozatait — amelyek közül 
csak emlékeztetőül emelem ki a nemzetközi fizetési mérleg. a belső költségve- 
tési egyensúly és a népgazdasági egyensúly általános javítását, az eddig elért 
életszínvonal megőrzését — párttagságunk, népünk elfogadta és tettekkel tá- 
mogatja. A munka e feladatok megoldására eredményesen folyik, a gyakorlat- 
ban igazolva a XII. kongresszus irányvonalának, fő céljainak helyességét. 

Javasoljuk, hogy a Központi Bizottság határozatilag mondja ki: megerő- 
síti, változatlanul érvényesnek tekinti a XII. kongresszus irányvonalát, határo- 
zatait, a VI. ötéves terv fő célkitűzéseit, s további munkájában is feladatának 
tartja ezek propagálását, és a mozgósítást e célok elérésére. 

Megemlítem, hogy a határozati javaslat — szándékosan — csak a párt- 
munka bizonyos kuülcskérdéseire tér ki, és több nagyon fontos területet nem 
érint. Azért nem, mert úgy véljük, hogy nagymértékben a határozati javas- 
latban szereplő feladatok eredményes megoldásán múlik a kongresszusi célok 
elérése. Állásfoglalásunk a ma napirenden levő, a párttagságot és az ország 
lakosságát foglalkoztató kérdésekben bizonyára elő fogja segíteni, hogy e tekin- 
tetben is egység legyen a pártban, egység a közvéleményben. 


Elsőként a nemzetközi kérdésekről kívánok szólni. A Magyar Szocialista Mun- 
káspárt XII. kongresszusa határozatainak végrehajtása feszültebb nemzetközi 
helyzetben, rosszabb külgazdasági körülmények között folyik, a nemzetközi 
helyzet éleződött. Az Egyesült Államokban, a többi NATO-államban és más 
országokban tevékenykedő szélsőséges imperialista körök ideológiai. politikai 
támadást intéztek a Szovjetunióval, a szocialista országokkal, általában a kom- 
munista mozgalommal, a szocializmus erőivel szemben. Esetenként gazdasági! 
bojkott szervezését is megkísérelték. Erőfölényre törekedve fokozott fegyver- 
kezési versenyt kezdeményeztek abból a célból, hogy világméretekben megvál- 
toztassák az erőviszonyokat az imperializmus javára. Ennek okai fontosak. s 
ezért röviden ezekről is szólok. 

Az enyhülés éveiről az imperialisták mérleget készítettek, és ez számukra 
kedvezőtlennek bizonyult. Idézzük csak fel: az enyhülés éveiben a Szovjetunió, 
általában a szocialista országok erősödtek; az Egyesült Államok Vietnam ellen 
vívott háborúja kudarccal végződött. A portugál, a spanyol, a görög fasizmus 
megbukott. Több volt gyarmati ország kivívta függetlenségét, előretörtek a 
nemzeti és demokratikus forradalmak. Angolában, Mozambikban, Etiopiában. 
Dél-Jemenben és több más országban megszüntették az imperializmus befolyá- 
sát. Az imperializmus járma alól felszabadult országok politikai vezetői közül 
nem kevesen szocialista programot hirdetnek és népei annak megvalósításáért 
küzdenek. Latin-Amerikában ís gyengültek az imperializmus pozíciói. Nicara- 
guában győztek a népi demokratikus forradalmi erők, Salvadorban kiélezett 
harcok folynak. Afrika déli részén felszabadult Zimbabwe, és éles harc folyik 
Namibia szabadságáért. 

Az imperialisták számára ilyen az enyhülés éveinek mérlege, s ezzel ők 
természetesen elégedetlenek. A kudarcokért alaptalanul a Szovjetuniót, a szo- 

cialista országokat, a békés egymás mellett élés politikáját teszik felelőssé, pe- 
dig valójában arról van szó, hogy a kapitalizmus feloldhatatlan belső ellent- 
mondásokkal küszködik, érlelődnek a tőkés rendszer megváltoztatásának fel- 
tételei, a népek megelégelték az imperialista elnyomást. 

A nemzetközi helyzet romlásában közrejátszik a kapitalizmus mély társa- 
dalmi, gazdasági és politikai válsága. Tudjuk, hogy a kapitalista világ nem 
egységes, a tőkés érdekeltségek is különbözőek, jelenleg azonban azoknak a 
hadiiparban érdekelt monopoltőkés csoportoknak a befolyása érvényesül, ame- 
lyek a fegyverkezési verseny fokozásában, a nemzetközi helyzet élezésében 
keresik a kiutat a válságból. 

A nemzetközi helyzet reális értékelése megkívánja, hogy megjegyezzük: az 
imperializmus manőverezési lehetőségeit bizonyos mértékig megkönnyítik a 
szocialista világ fejlődésének problémái, valamint a harmadik világ súlyos és 
megoldatlan gondjai. 

A kiéleződött nemzetközi helyzetben megszaporodtak az imperializmus és 
a haladás erői közötti ütközési pontok, széles körű és erős világnézeti harc 
bontakozott ki, antikommunista, szovjetellenes kampány indult. Több tőkés 
országban megfigyelhető egy reakciós hullám, politikai jobbratolódás. Az im- 
perializmus az enyhülés vívmányainak szétrombolására tör, szeretné felszámol- 
ni a helsinki értekezlet eredményeit, az európai béke és biztonság megszílárdí- 
tásának folyamatát, s ennek érdekében gátolja a madridi találkozó eredményes 
befejezését. 

A minden területre kiterjedő fegyverkezési verseny középpontjában jelen- 
leg az amerikai közép-hatótávolságú rakéták európai telepítése áll. Az imperia- 
lizmus támadólag lép fel a helyi válságok övezeteiben — Közel-Keleten, Kö- 
zép-Amerikában, Dél-Afrikában és Indokínában. Erre vonatkozik a határozati 
javaslatnak az a megállapítása, hogy a helyi összeütközések száma az utóbbi 
időszakban a kritikus pontokon nem csökkent, hanem növekedett. 

A nemzetközi helyzet ilyetén alakulásából természetesen le kell vonni bi- 
zonyos következtetéseket. A Szovjetunió, a Varsói Szerződés többi tagállama és 
más szocialista országok arra a következtetésre jutottak, hogy a világ fejlődé- 
sének távlatait tekintve központi feladat a katonai erőegyensúly feltétlen meg- 
tartása. De nem kisebb jelentőségű következtetés az sem, hogy ma kellő éber- 
ség, rendkívül aktív, folyamatos, határozott és céltudatos politikai munka és 
harc szükséges Európa biztonságának megerősítéséért, a fegyverkezési verseny 
lefékezéséért, az amerikai szárazföldi közép-hatótávolságú rakéták európai tele- 
pítésének megakadályozásáért, az atomháború elhárításáért, az egyenlő és köl- 
csönös biztonságot nyújtó megállapodások létrehozásáért. 

Bízni kell céljaink elérésében. A világháború nem elkerülhetetlen. A szo- 
cialista országok politikai, gazdasági, védelmi ereje hatalmas. Az imperializmus 
lehetőségei gazdasági, katonai és más téren is korlátozottak, hiszen a világ vál- 
tozása új helyzetet teremtett: régen és örökre elmúlt az az időszak, amikor az 
imperializmus a világ egyedüli ura és birtokosa volt. Ez a korszak már nem 
jön vissza soha. Minden nép békét kíván, és a , túloldal" politikai erői közül is 
a józan gondolkodású emberek békét és nem háborút akarnak. 

Ügyünk igazságos, pozíciónk erős. Az a cél, amelyet magunk elé tűztünk, 
mindenhol, mindenki előtt határozottan és magabiztosan képviselhető, mert az 
egész emberiség érdekelt fejezi ki: egyenlő biztonságot a fegyverzet alacso- 
nyabb szintjén. 

Ezt a szándékukat a szocialista országok több alkalommal és megfelelő 
formában kifejezésre juttatták. Nagy jelentőségű kezdeményezéseket tett a 
Szovjetunió. Bejelentette, hogy elsőként nem alkalmaz atomfegyvert, és kész 

saját európai, szárazföldi telepítésű, közép-hatótávolságú rakétáinak számát az 
angol és a francia közép-hatótávolságú rakéták szintjére csökkenteni. A Varsói 
Szerződés Politikai Tanácskozó Testülete legutóbbi prágai ülésén ugyancsak 
nagy fontosságú javaslatot tett arra vonatkozóan, hogy a Varsói Szerződés és 
a NATO országai kössenek megállapodást: lemondanak a katonai erő alkalma- 
zásáról és nem használják egymás ellen sem hagyományos, sem atomfegyverei- 
ket. Ezek a javaslatok és más kezdeményezések reális, jól képviselhető állás- 
pontot jelentenek. 

Reális, mindkét fél érdekeit szem előtt tartó álláspontot képvisel a Szov- 
jetunió a hadászati fegyverek és az európai nukleáris fegyverek korlátozásáról 
jelenleg Genfben folyó tárgyalásokon. Ebben a szellemben tárgyalunk a bécsi 
és a madridi fórumokon is. 

Ilyen nemzetközi helyzetben él és dolgozik a Magyar Népköztársaság. A mi 
fő erőnk a nemzetközi helyzet alapvető kérdésében az, hogy a párt, a kormány- 
zat, a nép egységesen és egységbe tömörülve békét akar. Ez egyaránt követ- 
kezik a társadalmunktat vezérlő szocialista, humanista eszmékből és népünk 
érdekeiből. Ez a mi legfőbb erőnk. 

Legfontosabb feladatunk, hogy gondoskodjunk népünk biztonságáról. Szö- 
vetségi rendszerünkre támaszkodva és számos kétoldalú kapcsolatunk lehető- 
ségével is élve, folyamatos és állhatatos politikai munkát végezzünk az enyhü- 
lés vívmányainak megőrzéséért és megerősítéséért, a béke ügyének előmozdí- 
tásáért. A Magyar Népköztársaság szavának is van bizonyos súlya, s ennek 
fedezete és háttere hazai feladataink jó megoldása. 

Külpolitikánk középpontjában a béke megőrzése, a háború, az atomháború 
elkerülése, a különböző társadalmi rendszerű országok békés egymás mellett 
élése és a kölcsönös érdekeknek megfelelő, gyümölcsöző együttműködése áll. Ez 
országunk és népünk alapvető érdeke. Politikánknak, álláspontunknak nagy 
erőt ad, hogy ez az érdek megegyezik minden nép, az egész emberiség érde- 
kelvel. 


A továbbiakban néhány belpolitikai kérdésről szeretnék szólni. Belpolitikai 
helyzetünk kiegyensúlyozott. A Magyar Népköztársaság szilárd alapokon 
nyugvó szocialista ország, a Varsói Szerződés, a Kölcsönös Gazdasági Segítség 
Tanácsának tagja. Országunkban a párt vezető szerepe érvényesül. Szö- 
vetségi politikánk eredményes. A párt élvezi a tömegek támogatását, s ebben 
rejlik pártunk és rendszerünk fő ereje. A munkások, a szövetkezeti parasztok, 
az értelmiségiek, a tudósok, a művészek, az egyházi emberek óriási többsége, 
a magyar dolgozó nép egyetért pártunk politikájának alapvető elemeivel és azt 
tettekkel támogatja. Nyennek ítélik belső helyzetünket nemzetközileg is a szo- 
cialista, a haladó erők, sőt a velünk szemben állók is. 

Az általános belpolitikai feladatokról szólva javasolom, hogy a Központi 
Bizottság erősítse meg pártunk politikai vonalát és nyílt politikáját. Erősítse 
meg szövetségi politikánkat, törekvésünket a szocialista nemzeti egység további 
építésére és szilárdítására, a szocialista demokrácia fejlesztésére. Erősítse meg 
társadalmi, állami, gazdasági és kulturális szervezeteink önállóságát, felelőssé- 
gét. Végül erősítse meg a bevált módszereket is, azt, hogy mi az érvek, a vita, 
a meggyőzés hívei vagyunk, és így akarunk egységes cselekvést elérni a párt- 
ban, az egész társadalomban. 

Nagy figyelmet kell fordítani a jövőben is a szakszervezeti munkára. a 
párt ifjúsági szervezetének, a Kommunista Ifjúsági Szövetségnek, valamint a 

Hazafias Népírontnak a tevékenységére. A szocialista nemzeti egység jegyében 
erősíteni kell a kommunisták és pártonkívüliek, a különböző világnézetű em- 
berek összefogását. 

Hangsúlyozottan szeretnék szólni arról, hogy politikai munkánkban meg- 
különböztetett figyelmet kell fordítani az ifjúságra, mindenekelőtt azért, mert 
feladataink jelentős része közvetlenül kapcsolódik az ifjúsághoz. Pozitív törek- 
véseink megvalósításának fontos feltétele, hogy az ifjúság nagy tömegeit meg- 
nyerjük céljainknak. 

Az ifjúság munkáját, tanulmányi eredményeit ismerjük, és értékeljük — 
például legutóbb a Forradalmi Ifjúsági Napok alkalmával — nagy tömegeinek 
politikai aktivitását. Merem állítani, hogy a mai ifjúság nem rosszabb egyetlen 
előző korszak ifjúságánál sem. Ugyanakkor természetesen a mai fiatalok má- 
sok, mint mi voltunk, hiszen a viszonyok, a körülmények is mások, a társadalmi 
alapok is megváltoztak. Mindenképpen figyelembe kell venni, hogy ifjúságunk 
érdeklődő, tárgyi tudása jelentősebb, mint korábban bármikor. 

A tudományos világnézet még szocialista viszonyok közt sem hatol be auto- 
matikusan a fiatalok gondolkodásába. A fiatalok nagy részének világnézete 
még alakulóban van, tapasztalataik az életben, a politikai küzdelmekben jóval 
kisebbek, mint a felnőtt nemzedékeké. Ezért nagy figyelmet kell fordítanunk 
a fiatalok politikai oktatására, szakmai felkészítésére, és az életre kell nevelni 
őket. Meg kell ismertetni velük népünk, nemzetünk, a magyarországi osztály- 
harcok történetét, amely gazdag tanulságokat nyújt az ifjú nemzedéknek is, 
és fel kell tárnunk előttük a mai világ valóságát. Felelősebben kell őket bevonni 
a munkába, hogy a hiányzó tapasztalatokat megszerezhessék. 

Gondolni kell arra is, hogy a velünk szemben álló erők kihasználják az 
ifjúság politikai tapasztalatlanságát. Ezért nagy figyelmet kell fordítani az ifjú- 
ság eszmei megnyerésére, ami egyébként mindig is haroban ment végbe a tár- 
sadalmak életében. 

Folyamatosan foglalkozni kell az ifjúság gondjaival is. Ezeket megértéssel 
kell kezelnünk, és segítenünk kell a fiatalokat a pályaválasztásban, a család- 
alapításban, a lakáshoz jutásban, a kulturálódásban egyaránt. A megértés, a 
segítség mellett követelményeket ís kell támasztani: lehet és kell igényelni esz- 
méink elfogadását, rendszerünk támogatását. Meg kell követelni, hogy köteles- 
ségüknek tegyenek eleget: a tanulók tanuljanak, akik pedig már munkába 
álltak, vállalt feladataikat példásan teljesítsék. A társadalmi, erkölcsi normá- 
kat tartsák be, értsék meg, hogy a szocializmus a munka társadalma, és a 
szocialista társadalmi rendben megbecsülése, érvényesülése, jövője csak annak 
lesz, aki politikailag, szakmailag megfelelően felkészült és dolgozik. 

Fontos, hogy az ifjúságról szólva misztifikáció nélkül beszéljünk minden 
kérdésről. Találkozhatunk például olyanfajta elképzeléssel, mintha az ország 
életében húsz évig egy bizonyos korosztály működne, majd azt , leváltják", s 
jön egy másik. Pedig az úgynevezett nemzedékvíáltás nem úgy történik, ahogy 
a hadseregben két hadosztály felváltja egymást. A társadalomban a nemzedék- 
váltás folyamatosan, a mindennapok során következik be. A nemzedékek vál- 
tását csak úgy lehet érzékelni, ha hosszabb időn át figyeljük a társadalom 
életét. 

Arra kell törekednünk, hogy a fiatalokból politikailag, szakmailag jól fel- 
készült felnőtteket, jó hazafiakat neveljünk a szocialista hazának, kiindulva 
abból, hogy a jövő valóban az ifjúságé, de magának az ifjúságnak is tennie kell 
valamit azért, hogy a jövő szép, biztató és boldog legyen. 

Reálisan számot vetve a helyzettel azt is látnunk kell, hogy párttagságunk, 
szövetségeseink, társadalmunk most nagyobb terhelésnek van kitéve, mint né- 

hány évvel ezelőtt. Azt hiszem, hogy a Központi Bizottság meggyőződését is 
kifejezem, amikor azt állítom, hogy párttagságunk, szövetségeseink, társadal- 
munk állja a nehezebb próbát, megérti, hogy most jobb munkára, határozott 
helytállásra, az állampolgári fegyelem erősítésére van szükség és arra, hogy 
mindenki tartsa be törvényeinket, tegyen eleget kötelezettségeinek. Bizonyos 
vagyok abban, hogy a nagyobb terhelésnek, próbatételnek a jövőben is meg 
fogunk felelni, mert mind pártunk, mind népünk tapasztaltabb, politikailag ma- 
gasabb színvonalon van, mint a korábbi évekiben volt. 

Ezt a helytállást, odaadást tükrözték az idei április 4-i kitüntetések, az Ál- 
lami és Kossuth-díjak is. Ezeknek a kitüntetéseknek, díjaknak nagy az erköl- 
csi értékük, hiszen nem érdemtelenül ítélik oda őket. Idén is azok részesültek 
elismerésben, akik rászolgáltak, mert helytállnak a maguk területén, s nagy- 
szerű dolgokat alkotva küzdenek szocialista céljainkért. 

Társadalmunkban tapasztalható ezzel ellentétes jelenség, bizonyos ellen- 
. zéki, sőt helyenként ellenséges mozgolódás is, amit az imperialisták által fenn- 
tartott és pénzelt rádiók, s egyéb propagandaszervek mindennapos támogatás- 
ban részesítenek. Számszerűen ezek az erők nem jelentősek, a tömegektől el- 
szigeteltek. 

E mozgolódások mögött azonban — esetenként a bennük részt vevő szemé- 
lyek tudatától és szándékától függetlenül — antikommunizmus, a szocialista 
rendszerrel való szembenállás húzódik meg, tevékenységüket tehát így kell ér- 
tékelni. 

A legutóbbi időszakiban ezek az elemek valamelyest agresszívabbá váltak. 
Egyesek szeretnék legalizálni magukat, hogy fórumhoz jussanak. Ezzel kap- 
csolatban a pártnak és elsősorban Központi Bizottságunknak határozott állás- 
pontot kell képviselnie: nálunk a társadalmi mozgalmak széles körű lehetősé- 
get biztosítanak, bennük minden tisztességes embernek helye van, a résztvevők 
változatos színskálát képviselnek, de ellenséges törekvéseket sem a mépfront, 
sem a békemozgalom keretében, sem más területen legalizálni nem fogunk, el- 
lenzéki bázisok kiépítését nem tűrjük. 

Ellenségeink számát nem akarjuk szaporítani, nem bélyegzünk meg senkit, 
nem nevezünk ki senkit szembenállónak. Minden ember megnyeréséért dol- 
gozni, küzdeni kell. Ha valaki végképp javíthatatlan és szervezetten fellép a 
szocialista rendszer ellen, annak világosan értésére kell adni: pártunk és a ve- 
lünk szilárdan együtt haladó szövetségeseink, a magyar társadalom jelentős 
része egységes abban, hogy népünk érdekeit, szocialista vívmányait minden 
eszközzel és mindenkivel szemben megvédjük olyan módon, ahogyan azt a hely- 
zet megköveteli. 

Nagy céljaink érdekében minden alkotó erő, minden tisztességes ember 
összefogására törekszünk. Hangsúlyozzuk és gyakorlatunkban érvényesítjük is, 
hogy társadalmunkban pártállásra, világnézetre való tekintet nélkül mindenki- 
nek helye, szerepe van, s hogy pártfunkció kivételével minden tisztséget be- 
szocialista társadalom, az osztály nélküli társadalom mindenkinek épül és ab- 
ban mindenki megtalálhatja helyét. 


A gazdasági építőmunka a vártnál nehezebb feltételek között. de a XII. kong- 
resszus határozatainak megfelelően folyik. Jelentős eredményeket értünk el, a 
népgazdaság fejlődése gazdaságpolitikai törekvéseink szerint alakul. A belső 
költségvetési egyensúly némileg javult, s ugyanez észlelhető a külgazdasági 

egyensúly tekintetében is. 1981-ben 7.4 milliárd forinttal, 1982-ben 13.,9 milliárd 
forinttal javult külkereskedelmi mérlegünk, a tőkés áruforgalomban 1982-ben 
mintegy 400 millió dollár aktívumot értünk el. Az ország fizetőképességét meg- 
őriztük. Kötelezettségeinknek minden irányban eleget tettünk. 


Az igazsághoz hozzátartozik. hogy ezt a biztató eredményt — sajnos — nem 
az export növelésével. hanem elsősorban az import csökkentésével. és nem a 
termelés hatékonyságának fokozásával, hanem főként a beruházások és a fo- 
gyasztás visszafogásával értük el. 

A beruházások szűkössége mellett is megépült azonban a KGST-országok 
7150 kilovoltos távvezetékének magyarországi szakasza, már áramot ad a paksi 
atomerőmű első blokkja. növekedett az olaj- és földgázkitermelés, új szénbá- 
nyák nyiltak Márkushegyen és Mányon,. másutt új bauxitbányákat nyitottak. 
a Lenin Kohászati Művekben elkészült a kombinált acélmű, és a Dunai Vasmű- 
ben megkezdődött a konverteres acélgyártás. Budapesten üzembe helyezték a 
metró új szakaszát, és felépült. az új, korszerű sportcsarnok. És sorolhatnám 
még hosszan: épült számos ipari és mezőgazdasági üzem, kórház és szálloda, 
lakótelep és közút. Aki ritkábban látja Budapestet, Magyarországot, mint mi, 
az jobban észreveszi, hogy nehezebb körülmények között is gyarapodik az ország. 


A gazdasági munka fő kérdéseiben a kongresszus döntései — a Politikai 
Bizottság megítélése szerint — a gyakorlatban igazolódtak, beleértve azt is, hogy 
az egyensúly megteremtése érdekében a fejlődési ütemet a korábban megszo- 
kotthoz képest csökkentenünk kell. Ez nem volt örvendetes döntés, de szükség- 
szerű volt és helyesnek bizonyult. Hozzáteszem, hogy a fejlődési ütem ilyen 
csökkentése a szocialista országokat tekintve sem egyedülálló. A fejlődési ütem 
csökkenése ellenére is figyelemre méltó, hogy a nemzeti jövedelem 1982-ben 
1980-hoz képest mintegy 105 százalékra nőtt. Ez az eredmény összehasonlítható 
még a gazdaságilag fejlett tőkés országok adataival is: Ausztriában 101, Ang- 
liában 99, Hollandiában 98, az NSZK-ban 100 százalék volt az 1982. évi nemzeti 
jövedelem az 1980-ashoz képest. 


A határozati javaslatban a tapasztalatok számbavétele miatt általános for- 
mában utalunk arra. hogy a külgazdasági egyensúly javítása érdekében milyen 
nemzetközi és hazai környezetben, milyen feladatokkal birkóztunk az elmúlt 
években. 


A nemzetközi cserearányromlás számunkra azt jelenti, hogy most ugyan- 
annyi importáruért 20 százalékkal többet kell exportálnunk, mint kilenc évvel 
ezelőtt. A tanulságok és a tapasztalatok miatt azt is meg kell mondanom, hogy 
az árveszteségeket. amelyeket a Magyar Népköztársaság szenvedett ez idő alatt, 
csak késleltetve engedtük érvényre juttatni. A hiányt jó néhány éven át új köl- 
csönök felvételével pótoltuk. A külkereskedelmi forgalomban jelentkező ár- 
veszteségek és a pótlásukra felvett hitelek kamatai ezekben az években hallat- 
lanul nagy összeget jelentettek, kilenc év alatt összesen mintegy 500 milliárd 
forintot. Ez az összeg ugyancsak kilenc év magyar nemzeti jövedelmének 11 
százalékával egyenlő. Hozzá kell tenni: olyan körülmények között kellett a 
fizetőöképességet megőrizni. e terheket viselni, amikor értékesítési nehézségek 
voltak a nyugati piacokon. Helyénvaló volt. hogy április 4-én a Parlament 
kupolatermében a kiváló dolgozók. alkotók különböző kategóriáinak sorában 
külkereskedőket és pénzügyi dolgozókat is kitüntettek, hiszen ezek az emberek 
sokat tettek azért. hogy megfelelően tudjunk gazdálkodni a nép munkájával 
megtermelt javakkal. 

Most — csak jelzésszerűen — pár szót gazdasági feladatainkról. 1983-ban 
az ország fizetőképességének megőrzése érdekében 7—800 millió dollár árufor- 

galmi aktívumot kell elérnünk. A nemzetközi fizetőképesség megőrzésének, a 
külgazdasági és a belső népgazdasági egyensúly javításának igazi útja az előt- 
tünk álló feladatok jobb megoldása, a hatékony termelés növelése, és nem a 
beruházások arányának további csökkentése. Azt hiszem, ez sem kíván részle- 
tezést — a jobb munka a követelmény. 

A továbbiakban egy másik, bizonyos mértékig a pártban is, a társadalom- 
ban is vitatott kérdésről szólok, amelyben — úgy gondolom — a Központi 
Bizottságnak határozottan és világosan állást kell foglalnia. Az utóbbi évek, 
évtizedek során Magyarország fejlődött, és célszerű megoldásokat talált társa- 
dalmi, gazdasági problémáira. Erről valóban nyugodtan szólhatunk, ám a nyu- 
gati propagandisták szeretnék úgy feltüntetni, hogy a gazdasági élet területén 
ez azért lehetséges, mert a magyarok — úgymond — kapitalista módszereket 
alkalmaznak. Ugyanezt jószándékkal, bár bizonyos aggodalommal a mi oldalun- 
kon, társadalmunkban, pártunkban is kérdezgetik: vajon nem kapitalista mód- 
szereket alkalmazunk-e szocialista módszerek helyett? 

Végül is milyen módszereket alkalmazunk mi? Milyen építés folyik Ma- 
gyarországon, szocialista vagy kapitalista? Hogy ez világos legyen, fel szeretném 
idézni korábbi, némely kérdésben már negyedszázados és egyszer már lezárt 
vitáinkat. Emlékszem például az 1956 utáni fejlődés legkorábbi szakaszára, 
amikor abból is vita keletkezett, hogy megszüntettük az ipari munkások meg- 
határozott munkahelyhez való kötését. Vita támadt abból, hogy a mezőgazda- 
sági begyűjtési rendszert eltörűltük és áttértünk a szerződéses rendszerre. Volt, 
aki azt kérdezte tőlem, miből lesz az országnak kenyere? Akkor nem tudtam 
mit válaszolni, de a döntés sürgős volt, 1956 decemberében meg is hoztuk a ha- 
tározatot. Annyit tudtam, hogy a begyűjtési rendszerből biztosan nem lesz ke- 
nyerünk, de bíztam abban, hogy a szerződéses rendszer lehetővé teszi a szüksé- 
ges mennyiség felvásárlását. Így is történt. Később, amikor a mezőgazdaságban 
végbement a szocialista átszervezés, megkezdődött a vita a háztáji gazdaságról. 
Aztán hosszú időn át folyt a vita a másodállásokról. Azóta a tapasztalatok 
alapján világossá vált, hogy a háztáji gazdaság a szocialista nagyüzemi mező- 
gazdaság integráns része, javára válik az országnak, s annak is, aki dolgozik 
benne. A másodállást is kellőképp szabályoztuk — nincs vele probléma. Sok 
vita volt az 1968-ban bevezetett gazdasági reformról, gazdaságirányítási rend- 
szerünkről, 

Ma még — sajnos — sok a zavar a kisvállalkozásokkal kapcsolatban. 
Legutóbb a Politikai Bizottság próbált valamelyes rendet teremteni, hogy tiszta 
fogalmakkal dolgozzunk, s hogy a propagandában is egyértelműen foglalkozza- 
nak a kérdéssel. Magának a kisvállalkozásnak a fogalmát is tisztázni kell. 
Ha egy vagy több állami ipari vállalat meghatározott termelési céllal leválasztja, 
önállósítja saját üzemének egy részét, ez — ha kisebb is — állami ipari üzem 
marad. Ugyanígy a mezőgazdasági vagy ipari szövetkezet, ha kisebb lét- 
számmal dolgozik, akkor ís szövetkezet marad, a szocialista szektor része: 
A kiskereskedelmet, a kisipart, amit tudatosan fejlesztünk, a jövőben is így 
fogjuk hívni és nem fogjuk kisvállalkozásnak elnevezni. Kisvállalkozások 
vannak, kellenek is, de a résztvevők száma viszonylag jelentéktelen, különösen 
ahhoz képest, amekkora sajtójuk van. Most sokat ne foglalkozzon velük a pro- 
paganda, várjunk egy esztendőt, nézzük meg a tapasztalatokat, tegyük a dolgo- 
kat a helyükre; mindezek a formák szocialista céljainkat és a lakosság érdekeit 
szolgálják. . 

Jelenleg viták folynak a nyugati eladósodás kérdésében is. Erről annyit 
jegyeznék meg, hogy az ország bizonyos földrajzi, természeti, gazdasági adott- 

ságok között él, amin a világon senki sem tud változtatni. Rendelkezünk egy 
fejlődő termelési kapacitással, amely nyersanyagot és energiát igényel. Sok 
minden mást is be kell szereznünk, -mert nem tudjuk magunk előállítani. Ezzel 
kapcsolatban mintegy negyedszázada van egy álapszabályunk: mindent, amit 
lehet, a Szovjetuniótól vagy más szocialista országtól veszünk. Amit onnan nem 
tudunk beszerezni, azt megpróbáljuk a fejlődő világban felkutatni. Végül, 
amit ott sem találunk, azt a fejlett kapitalista országokban kell megvásárolni. 
Az országnak élnie és dolgoznia kell, gazdaságának működnie kell. 

Nemzetközi gazdasági kapcsolatainkban természetesen szerepet játszik or- 
szágunk viszonylagos nyersanyag- és energiaszűkössége is. Azt is figyelembe 
kell venni, hogy hazánknak kicsi a belső piaca, és régóta tudjuk, mondjuk, hogy 
hatékonyan kis szériában termelni nem lehet. Ha hatékonyan akarunk termel- 
ni, nem építhetünk csak a belső piacra, nem zárkónhatunk el a világgazdaság- 
tól. Korunkban gazdaságilag és politikailag nézve olyan nemzetközi környezet- 
ben élünk és dolgozunk, amely részben szocialista, részben kapitalista. Ha csak 
rajtunk, kommunistákon múlna, itt, most, mindjárt megszavaznánk, hogy egy- 
féle, szocialista nemzetközi környezet legyen. Ám ez nem szavazáson múlik. 

Társadalmunknak adott fejlődési feltételek között kell dolgoznia. Ha 
valaki elvileg akarja vizsgálni ezt a kérdést, úgy is lehetséges. Mi a kommunista 
társadalom fejlődésének alsóbb fokozatában, szocialista társadalomban élünk. 
A szocializmus építése hosszú fejlődési szakasznak bizonyul, amelyre — egyebek 
között — árutermelés a jellemző. És ahol árutermelés folyik, ahol pénz van, 
ott az ár és a bér is szerepet játszik, s piac is létezik. Belföldi piacunk szabá- 
lyozott, a nemzetközi piacot nem tudjuk szabályozni, de figyelembe kell venni. 

A szocializmus építése, a nép érdeke azt követeli, hogy hatékonyan gazdál- 
kodjunk, az üzemek nyereséggel dolgozzanak, biztosítsuk népgazdaságunk 
alapvető egyensúlyát. Amihez még hozzáteszem — és ez nem elavult tétel —., 
hogy a szocialista társadalom lényegénél fogva kedvezőbb feltételeket teremt 
az igazi fejlődésre a gazdasági építés terén is, csak tudni kell élni a lehetősé- 
gekkel. Fontos elvi kérdés, hogy a szocialista rendszerben is hatékonyan kell 
termelni, nem szabad pazarolni az anyagot, az energiát és a munkaerőt. Szá- 
momra világnézeti kérdés, hogy ez a magasabb rendű társadalom, a szocialista 
társadalom magasabb fokon legyen képes kielégíteni az emberi szükségleteket. 
mint a kapitalizmus. Ez a végső kérdés az osztályharcban. 


Végül néhány adattal is szeretnék válaszolni arra a kérdésre, hogy szocia- 
lista vagy kapitalista módon dolgozunk-e? A termelés megoszlása a társadalmi 
szektorok szerint Magyarországon 1982-ben a következő: az ipari termelés 
93,1 százalékát az állami üzemek. 5,86 százalékát a szövetkezetek, tehát 98,7 
százalékát a szocialista szektor állítja elő, a magánszektor az ipari termelés 1,3 
százalékát adja. A mezőgazdaságban az elmúlt évben az állami gazdaságok 
a termelés 164 százalékát, a szövetkezeti gazdaságok 684 százalékát, az úgy- 
nevezett kisegítő gazdaságok 14,2 százalékát biztosították. Tehát a szocialista 
szektor állította elő a mezőgazdasági össztermelés 99 százalékát, az egyénileg 
gazdálkodók — ahogy a régi fogalom szerint mondjuk — vagy a magánszektor 
részesedése 1 százalék volt. A kiskereskedelmi forgalom 62,2 százalékát az 
állami, 36,7 százalékát a szövetkezeti kereskedelem, tehát a forgalom 98,9 szá- 
zalékát a szocialista szektor, 1,1 százalékát a magánszektor bonyolította le. 

Azt hiszem, itt mindenki tudja azt is, hogy hazánkban a termelési 
eszközök 98 százaléka társadalmi tülajdonban van, megszűnt az embernek 
ember általi kizsákmányolása. Ezért állíthatjuk: a magyar népgazdaság szo- 
cialista, a gazdasági életben alkalmazott módszerek a szocialista építést segítik, 

annak érdekeit szolgálják. Erről világos képnek kell lennie az egész pártban 
és szövetségeseink körében is. 

A jelenleg működő gazdaságirányítási rendszert 1968. január 1-ével vezet- 
tük be, akkor úgy hívtuk: gazdaságirányítási reform. Ma már a reform fogal- 
mát valójában el is hagyhatnánk, mert tizenöt éve működő rendszerről van 
szó. Ennek lényege: szocialista tervgazdálkodás a piaci törvények figyelembe- 
vételével. E rendszer jellemzője a közgazdasági szabályozókkal történő irányí- 
tás, a népgazdasági terveket nem bontják le az üzemekre, amelyek nagy önálló- 
sággal dolgoznak. Ez az irányítási rendszer működik, életképes. 

Mostanában egyesek — helyenként publikációkban is — igényként, köve- 
telésként vetik fel a reform reformját. E fellépések egyik elemeként bizonyos 
írásokban már hangot kapott az is, hogy az állam ne avatkozzon be a gazdasági 
életbe, a gazdasági tevékenységbe. Nem kinyomtatva, de felvetődött már az is. 
hogy a párt vonuljon ki a gazdaságból. Ebben a kérdésben a Központi Bizott- 
ságnak határozottan kell állást foglalnia, világos fogalmakkal kell dolgoznia. 
Le kell szögeznünk: először azt, hogy a gazdaságpolitika meghatározásában 
döntő szerepe van és lesz a pártnak. Másodszor: a gazdasági munkában az 
állam szervező szerepe a szocializmus építésének egész korszakában megmarad. 
Harmadszor: a gyakorlatban bevált gazdaságirányítási rendszerünket meg- 
tartjuk, tökéletesítése állandó feladat, de új reform, a reform reformja nincs 
napirenden. A dolgok jelenlegi állása szerint ez szükségtelen, sőt káros is volna. 
Gazdaságirányítási rendszerünket persze gondozni, karbantartani, tökéletesí- 
teni és fejleszteni kell, ettől a feladattól és gondtól nem szabadulunk meg soha. 

Rátérve a VI. ötéves terv kérdéseire, kérem, hogy a Központi Bizottság 
mondja ki: a VI. ötéves terv előirányzatait, fő céljait változatlanul érvényesnek 
tartja. A reális számvetés a helyzettel, az eddigi teljesítménnyel nem indokolja 
a terv előirányzatainak megváltoztatását. Jövendőmondással ne foglalkozzunk. 
nem kell jóslatokba bocsátkoznunk. Tudjuk, hogy mit akarunk, milyen 
célokért dolgozunk és küzdünk, de hogy milyen konkrét eredményt fogunk 
elérni, azt előre pontosan nem láthatjuk. Ez ideig a VI. ötéves terv fő előirány- 
zatai szerint haladunk és azokhoz — a különlegesen nehéz körülmények figye- 
lembevételével — nagyon tiszteletreméltó mértékig tartjuk is magunkat. 
Munkánk eredményes, nincs okunk tehát ezt a tervet megváltoztatni. De van 
okunk mozgósítani pártunkat és a népünket arra, hogy törekedjen a fő célok 
elérésére. Eredményeink alakulása hazai munkánktól és a nemzetközi körül- 
ményektől függ. Ha a tervidőszak véget ér, tisztességgel be fogunk számolni 
arról, hogyan sikerült teljesíteni a VI. ötéves tervet. 

A Politikai Bizottság javasolja: a Központi Bizottság mondja ki, hogy 
a VI. ötéves terv fő céljainak eléréséért kell dolgozni. Hívjon fel arra, hogy 
még jobb munkával küzdjünk az ötéves terv teljesítéséért, a hatékony termelés 
növeléséért, az elért életszínvonal megtartásáért, az életkörülmények javítá- 
sáért, a szocialista társadalom építésének töretlen folytatásáért. 

Kérem, hogy a Központi Bizottság állapítsa meg: pártunk a gazdasági 
építőmunkánkban, nehéz feltételek között, a dolgozó tömegek támogatásával 
mindent megtett a XII. kongresszus határozatának végrehajtásáért. Az eredmé- 
nyek a lehetőségekhez mérten biztatóak, de a követelményekhez képest még 
nem kielégítőek. 

Egyes kritikusok — ellenzékiek vagy nem ellenzékiek, de pánikban levő 
személyek — azt mondják: a kormányzat az elmúlt években egyetlen gazdasági 
kérdést sem oldott meg. Kormányzat alatt persze — ha nem is mondják — 
a Központi Bizottságot is értik. Ezzel a véleménnyel szemben szeretném te!jes 
felelősséggel kijelenteni. hogy a gazdasági munkában Központi Bizottságunk 

és annak végrehajtó szervei az elmúlt három évben mindig meghozták a napi- 
renden levő kérdések megoldásához szükséges megfelelő döntéseket. 


Hasonlóképpen cselekedett a kormány és annak számos végrehajtó gazda- 
sági szerve is. A rendkívül bonyolult viszonyok, nehéz körülmények között 
céltudatos, energikus és felelős döntések kellettek, amelyek biztosították a 
népgazdaság fejlődését. Ennek a jövőben is így kell lennie. Ezt válaszolhatom 
nyugodt és tiszta lelkiismerettel kritikusainknak. 


Életszínvonalpolitikánkban az elmúlt három évben alapjában véve elértük a 
XII. kongresszuson meghatározott célokat. 1981—1982-ben a reáljövedelem több 
mint 3 százalékkal, a lakossági fogyasztás mintegy 4 százalékkal növekedett. 
A vásárlóerő és az árufedezet egyensúlyban van, a közellátás színvonalát meg- 
őriztük, az egészségügyi ellátás, a lakáshelyzet javult, 5 bevezettük az öt- 
napos munkahetet. Változatlan feladat az életszínvonai társadalmi méretű 
megőrzése, ezen belül a gyermekes családok, a családalapító fiatalok, az ala- 
csony nyugdíjból élő idősek helyzetének javítása, a lakásépítési program 
folytatása. 

Tájékoztatásul bejelentem, hogy a Központi Bizottság korábbi elvi állás- 
foglalásának megfelelően a kormánynál előkészületben van az az intézkedés, 
amely szerint ez év július 1-i hatállyal — tehát első ízben augusztusi kifize- 
téssel — a kétgyermekes családok gyermekenkénti családi pótlékát 490 forint- 
ról 600 forintra felemelik. Az egygyermekes családoknál a jelenlegi 130 forint 
jövedelempótlékot — 170 forinttal — 300 forintra növelik a gyermek 6 éves 
koráig. Ha e hat év alatt újabb gyermek születik, úgy a két gyermek után járó 
családi pótlékot kapják, ha nem, akkor a továbbiakban a jelenlegi 130 forintot 
folyósítják részükre. 

Az országban jelenleg körülbelül 2 millió 100 ezer nyugdíjas és járadékos 
él. Ez óriási tömeg, valamennyiük helyzetén javítani rendkívül nehéz. Néhány 
százezren — különböző okok miatt — rendszeres szociális támogatást kapnak. 
Tehát a szociális tánogatásban részesülők száma igen nagy. Ezzel kapcsolat- 
ban a Politikai Bizottságban már több ízben fölmerült az a gondolat, hogy na- 
gyon komolyan kellene foglalkoznunk szociálpolitikánk differenciálásával; ter- 
mészetesen elvi alapon és szigorú szabályok szerint. Ugyanis ha 2 millió 100 
ezer nyugdíjas és járadékos helyzetén mindig átfogó intézkedéssel próbálunk 
javitani, akkor az ország teherbíró képessége miatt érezhető javulást nehezen 
tudunk elérni. S ebben van bizonyos igazságtalanság is. Mert a nyugdíj azonos 
törvény szerint jár mindenkinek, aki nyugdíjra jogosult, de a nyugdíjasok szo- 
ciális helyzete nem egyforma. Hiszen egészen más helyzetben van az a nyugdí- 
jas, akinek családjában aktív dolgozók is vannak, mint az, aki családi támoga- 
tás nélkül, alacsony nyugdíjból él betegen. Az ország teherbíró képességét is fi- 
gyelembe véve differenciáltan kellene támogatni azokat, akik erre valóban rá- 
szorulnak, akár azért, mert alacsony a nyugdíjuk, akár azért, mert nincs támo- 
gatásukra képes családtagjuk. 


A Politikai Bizottság most vizsgálja annak a lehetőségét, hogy az iparban 
— ahol bizonyos háromműszakos üzemekben már jelenleg is 40 óra a heti 
munkaidő — bevezethető-e a 40 órás munkahét. Iangsúlyozom, csak az iparról 
van szó, s ott is meg kell vizsgálni, elő kel! készíteni, meg kell az érdekeltek- 
kel beszélni. Úgy látjuk, hogy az üzemek megfelelő előkészítés után saját 
erejükből a következő években áttérhetnek a 40 órás munkahétre. Már beszél- 

gettünk ipari vezetőkkel, akik szerint ez megoldható lenne a termelés csök- 
kenése nélkül. Lehetséges, hogy jó munkaszervezéssel a 40 órág munkahéten 
nagyobb lesz a tényleges teljesítmény, mint most a gyakori lazaságok miatt. 


Az elméleti munkában megoldásra váró kérdések, a szocialista építőmunka gya- 
korlatában jelentkező igények, nemzetközi téren pedig a társadalmi rendsze- 
rek, az eszmék közötti harc kiéleződése szükségessé teszi, hogy most és a kö- 
vetkező években nagyobb figyelmet fordítsunk az ideológiai munkára. 

Az idei Marx Károly-jubileum jó alkalom arra, hogy széleskörűen, a 
társadalom minden rétegében terjesszük Marx eszméit, munkásságának fő 
eredményeit: a dialektikus és történelmi materializmust, azt a felismerést, 
hogy az emberiség történelme osztályharcok története, hogy a kapitalizmus 
pusztulása elkerülhetetlen, és hogy az emberi társadalom fejlődésének útja 
a szocializmus, a kommunizmus. Ezzel összefüggésben propagálnunk kell Lenin 
hozzájárulását Marx és Engels eszméihez, tanításaihoz. Hangsúlyoznunk kell azt 
is, hogy a marxizmus—leninizmus élő tudomány, eszméinek megvalósulásával 
fordulat következett be az emberiség történetében: létrejött a világ első szo- 
cialista országa, a Szovjetunió, majd a szocializmus világrendszerré vált. A 
szocializmus, a kommunizmus eszméi gyakorlatilag a föld minden országában 
jelen vannak és hatnak. 

Eszméink valóra váltásának vannak különösen nehéz időszakai is. Ha az 
ezekkel kapcsolatos magyar tapasztalatokat nézzük, például azt, hogy miért 
került sor az 1956. évi eseményekre, akkor nyilvánvaló, hogy a krízisek nem 
a marxizmus-—leninizmus eszméiből, hanem azok torz gyakorlati megvalósítá- 
sából eredtek. Azt hiszem, éppen a mi tapasztalataink bizonyítják: ha vissza- 
térünk a marxizmus-—leninizmus elveihez és azokat a gyakorlatban megpró- 
báljuk a saját valóságunkkal összhangban célszerűen alkalmazni, akkor a 6zo- 
. etalista fejlődés egyenes és biztos útján járunk. 

A marxizmus-—leninizmus eszméit nálunk sezéles körben propagálják. A 
pártoktatásban, az állami felsőoktatásban, a tömegszervezetekben évente átla- 
gosan 1 millió 700 ezer ember szerez marxista ismereteket. Ez a magas szám 
önmagában is elismerésre méltó, de mi, akik ezen a téren is közelebbről is- 
merjük saját gyakorlatunkat, tudjuk, hogy e munka általános színvonala még 
sok kívánnivalót hagy maga után, s nem lehetünk vele elégedettek. Az élő 
elméletet kell megfelelő színvonalon terjesztenünk. Ez az előadók kiválasztásán 
és felkészítésén is múlik. Csak megfelelő előadói gárda tudja biztosítani, hogy 
az elméleti oktatás ne legyen elvont, hanem kapcsolódjon a mai valósághoz, 
mert a hallgatók csak így tudják ténylegesen elsajátítani a marxizmus—le- 
ninizmus tanításait. Ezért az oktatókat a párt, az állami és tömegszervezeti 
képzésben nagyon körültekintően kell kiválasztani, felkészíteni, segíteni, és 
ha szükséges, bírálni. A lényeg az, hogy amit marxista—leninista oktatásként 
tartunk nyilván, az valóban az legyen. A mostani laza oktatási kereteket és 
a nem mindig megfelelő előadókat tekintve talán jobb lenne, ha az 1 millió 
700 ezer helyett csak 1 millió 200 ezer vagy 1 millió 400 ezer ember része- 
sülne marxista—leninista oktatásban, de az magasabb színvonalon történne. 

Az agitációnak, a szocialista eszmék hirdetésének sokféle formája van: 
ezeket változatosan kell alkalmazni. Nem mondhatunk le a régi és jól bevált 
módszerekről, az egyéni agitációról és a tömegrendezvényekről. A szocialista 
eszmék, politikánk hirdetése és képviselete szempontjából nagy figyelmet kell 
fordítani a tömegkommunikációs eszközökre, a sajtóra, a rádióra és a tele- 

vízióra. Munkájukban általában fejlődés tapasztalható. A magyar közvélemény 
sokkal érettebb, politikusabb, magasabb szinten gondolkodó, mint tíz vagy 
különösen húsz évvel ezelőtt, s ebben természetesen a sajtó, a televízió és 
a rádió is szerepet játszik felbecsülhetetlen tömeghatásával. 

Az ugyan nem igaz, hogy nálunk mindent, amit egy folyóirat leír, a rádió 
bemond vagy a. televízió bemutat, előzőteg jóváhagy a párt, de tény, hogy 
a tömegkommunikáció különböző megnyilvánulásait gyakran a párt számlá- 
jára írják. A párt FEE MESET javára ha jó, és hátrányára, ha rossz az adott 
cikk vagy műsor. A tömegtájékoztatás területén hullámzás, bizonyos vissza- 
esés is tapasztalható. A fejlődés ezen a téren is befolyásolta a munkát: amikor 
úgy tűnt, hogy gond nélkül élhetünk és minden tekintetben gyarapodunk, 
akkor ezen a területen is elszoktak az érdemi politizálástól, attól, hogy oda 
kell figyelni arra, amit hirdetnek, amit terjesztenek. Pedig nekünk a tömeg- 
hatást tekintve nem mindegy, hogy ezek az orgánumok a szocialista nézetek, 
a szocialista magatartás, vagy a kispolgáriság fórumai-e. Éppen ezért komolyan 
javítani kell a munkát a propaganda, az agitáció és a tömegtájékoztatás terü- 
letén ás. 

Ennek első feltétele az alapvető kérdések felelős kezelése. A sajtó, a 
rádió, a televízió területén nem elegendő az, hogy legyen adás, megjelenjen 

a lap. Ennél fontosabb a tartalom, az, hogy tömegméretekben mit adnak, mit 
terjesztenek. Mert való igaz, hogy Magyarországon a fejlődés jellemzőihez 
hozzátartozik az egyéni boldogulás valamelyest nagyobb lehetősége, az élet- 
színvonal javulása, de rosszul tesszük, ha túlságosan is az anyagi javak haj- 
szolását állítjuk az érdeklődés előterébe. Az emberekben is, a társadalomban 
is kétféle vonás figyelhető meg: erősödött a szocialista, de teret nyert a kis- 
polgári gondolkodás is. Az utóbbi időben terjedt egy kicsit a közügyek iránti 
közömbösség, az egoizmus, az önzés. Amikor ezek a kispolgári nézetek meg- 
jelennek a tömegtájékoztatásban, gyakran hallunk hivatkozást a közvélemény 
állítólagos igényére, érdeklődésére. Nem ilyen egyszerű kérdés ez! A tömeg- 
tájékoztatásnak gondolnia kell arra is, hogy munkájával milyen igényeket 
támaszt, milyen érdeklődést kelt és táplál. 

Szaporodnak a nyomtatott sajtóban — bár inkább a periférián elhelyez- 
kedő folyóiratokban, lapokban —, valamint a rádióban és a televízióban is a 
politikánktól eltérő, sőt azzal szemben álló, zavaros publikációk, anélkül, hogy 
a szerkesztőségek vagy a műsorok vezetői azon nyomban, vagy legalábbis adott 
alkalommal helyreigazítanák azokat. Nálunk cenzúra nincs, nem is lesz, mert 
ezen a területen is vannak felelős emberek, akiknek kézben ikell tartaniok 
az ügyeket. Nekik kell törődniük azzal, hogy milyen tömeghatást váltanak ki 
a műsorok és az írások, különösen ha politikai és eszmei kérdésekről van szó. 
Nem szívesen szólok róla, de bizonyos magyar folyóiratokban néhia olyan köz- 
gazdasági nézeteket nyomtatnak ki, hogy az ember azt kérdezi: amit leírtak, 
az agyrém, vagy csak ugratnak bennünket. De hallhattuk a lopás nyilvános 
feldicsérését, mentését is. Más alkalommal egy munkásőrrel készült intérjú 
azt sugallta, hogy nem érdemes áldozatot vállalni. Hát ez a mi politikánk? 
Ez a mi eszménk terjesztése? Komolyábban kell venni ezeket a dolgokat. 

Nem mondom, hogy nem fordulhatnak elő hibák a nyomtatott sajtóban, 
a rádióban, a televízióban. De akkor legyenek szívesek, helyesbítsék, korrigál- 
ják. azokat. S fejezzék ki a párt álláspontját is, bár néha nem is csak párt- 
álláspontról van szó. Népünk egészséges erkölcsi ítéletét állítsák szembe a hi- 
bás nézetekkel. És ne tűrjük azt sem, hogy régi, esetenként több évtizedes 
ügyek kiásásával a párt és a rendszer ellen. keltsenek hangulatot. j 

Nem akarok mindebből túl nagy ügyet csinálni, de komolyan kell venni 
ezeket a jelenségeket, s a helyzetnek megfelelően kell dolgozni ezen a terü- 
leten is. Tudomásul kell venni, hogy a sajtó, a rádió, a televízió nem az ott 
dolgozók tulajdona, hanem a szocialista társadalomé. A szocializmust építő 
nép, a szocialista állam. szándékait kell megvalósítaniuk és céljait szolgálniuk 
mindazoknak, akik ott dolgoznak. 

Fontos ideológiai, politikai feladat a nálunk is érezhetően növekvő nacio- 
nalista hullám leküzdése. Hazánkban a felszabadulás utáni évtizedekben ki- 
alakult és erősödött a szocialista hazafiság érzése, szemlélete és ettől elvá- 
laszthatatlanul az internacionalizmus, a népek közötti barátság eszméje. 
Ugyanakkor a korábbi, megdöntött társadalmi rendszer eszmei örökségeként 
még élnek és időnként fel is erősödnek a burzsoá nacionalizmus, a sovinizmus 
maradványai. Nem csoda, hogy ezek a tőlünk idegen eszmék makacsul tart- 
ják magukat. A régi rendszerben már az elemi iskolában is ezekkel az esz- 
mékkel táplálták a gyermekeket, és ezekkel tömték naponta a felnőttek fejét. 
Az imperialisták jelenleg is szítják a nacionalizmust, mert nekik az az érde- 
kük, hogy a szocialista országokban felhevítsék a nacionalista érzelmeket s 
ezáltal szembeállítsák egymással a szocializmust építő népeket. 

A burzsoá nacionalizmus komoly veszély, az imperializmus egyik fontos 
kártyája és aduja, a Szocialista eszmével szemben a rendszer ellenségeinek 
egyik fontos fegyvere. Nos, aki a nacionalizmus hullámain evez, az gondol- 
kodjon egy kicsit: valóban ő maga hajtja-e a hajót, vagy csak a hullám so- 
dorja talán oda, ahová még ő maga sem akar eljutni. 

Kialakulóban van egyes körökben egy olyasfajta hamis öntudat is, hogy 
a szocialista építéshez csak mi magyarok értünk, csak mi tudjuk a dolgokat 
megszervezni. Ez megalapozatlan nézet, mert mi nem ismerjük más népek 
feladatait, nehézségeit, problémáit úgy, mint a sajátunkat. Mások is tudják a 
dolgukat, építik a szocializmust, nincs okunk és jogunk a hencegésre, a fölé- 
nyeskedésre. 

Mindnyájunkban van egy természetes nemzeti érzés, ami azt is jelenti, 
hogy együttérzéssel, rokonszenvvel figyeljük a szomszéd országokban élő ma- 
gyarok sorsát. De ehhez a természetes érzéshez semmi köze sem lehet a na- 
cionalizmusnak és a felelőtlenségnek. 

A pártnak, a kormánynak mindig meggondoltan kell cselekednie. Semmi 
olyat nem tehetünk, és nem is teszünk, ami árthat népünknek, a szocializmus 
ügyének, vagy ami az ellenség kezére játszik. Ami pedig a jövőt illeti: a nem- 
zeti kérdés alakulásának története azt mutatja, hogy a nemzet, a nemzetisé- 
gek problémáit csak a szocializmus tudja megoldani, a kapitalizmus soha. Ezt 
a kérdést így kell! kezelni, a nacionalista hangulatkeltéssel szembe kell állíta- 
nunk és érvényre kell juttatnunk a szocialista hazafiságot, az internaciona- 
lizmust, a népek barátságának eszméjét. 

Szólni kívánok a kulturális területen érvényesülő irányítási módszerekről 
is.A Mi a marxista—leninista eszme talaján állunk, de tudjuk, hogy nálunk, 
Magyarországon a marxizmus—h—leninizmus nem kizárólagos, hanem hegemón 
helyzetben van. Más tekintetben azt hangoztatjuk -—- és gyakoroljuk is —, 
hogy a párt eszmei vezetését akarjuk érvényesíteni, a művészeti alkotómúű- 
helyek önállóságával együtt. 

Azt hiszem, hasznos lesz, ha a Központi Bizottság most, e kérdés tárgya- 
lásakor megerősíti: ezzel a módszerrel kívánunk dolgozni, ezt tekintjük érvé- 
nyesnek a jövőben is. Sem az elvi munkában, sem a vezetési módszerekben 
nem változik a lényeg. De e munkát javítani kell, mert a kultúra területen 
mind több az olyan műhely, ahol ez az elv és ez az irányítási módszer nem 

működik. El kell érni, hogy a szerkesztőségek, az alkotóműhelyek nemcsak 
önállóan, hanem valóban felelősen tevékenykedjenek, 8 a kultúra területén 
se engedjék meg velünk szemben álló bázisok szervezését. 


Végezetül a pártról szeretnék szólni. A Magyar Szocialista Munkáspárt álta- 
lános helyzete jó. Párttagságunk helytáll, a párt vezető szerepe érvényesül, 
pártunk élvezi a tömegek bizalmát. Pártunkban egység van, a taglétszám nö- 
vekszik. A kongresszus óta eltelt időben mintegy 40 ezerrel gyarapodott a 
párt tagsága, és a növekmény szociális összetétele nagyjából megfelel a kong- 
resszus által meghatározottnak. 

A Központi Bizottság végrehajtó szervei — elsősorban a Politikai Bizott- 
ságra, a Titkárságra, a budapesti és a megyei pártbizottságokra, a Központi 
Bizottság apparátusára gondolok — betöltik hivatásukat. Érvényesülnek a le- 
nini normák: a testületekben kollektív a vezetés, a végrehajtásban megnyil- 
vánul a személyi felelősség, megvalósul a demokratikus centralizmus. A Köz- 
ponti Bizottság és a Központi Ellenőrző Bizottság között — ez nagyon fontos 
— harmonikus az együttműködés. 

Mindezek megállapítása mellett azt is meg kell mondani, hogy a kong- 
resszus óta eltelt években a párt soraiban bizonyos lazulás is észlelhető. He- 
lyenként erőtlen a kiállás eszménk, rendszerünk, politikánk mellett. A feszül- 
tebb nemzetközi helyzet, a nehezebb nemzetközi gazdasági feltételek, az itt- 
honi bonyolultabb gazdasági feladatok kishitűséget, tétovaságot is kiváltottak. 
A párt soraiban, sőt bizonyos értelemben még az aktivisták között is többen bi- 
zonytalannak ítélik a jövőt. i 

A helyzet valóban nem könnyű, de azt hiszem, hogy a Központi Bizott- 
ság hangsúlyozhatja: egy marxista—leninista pártnak, a munkásosztály élcsa- 
patának minden helyzetben lehet és kel! dolgoznia, harcolnia. Hangsúlyozom: 
minden helyzetben! És ehhez hozzá kell tenni: úgy fogunk élni, dolgozni és 
harcolni, ahogy a helyzet megkívánja. A párttagoknak, a kommunizmus és a 
szocializmus híveinek — a párton kívüli szövetségeseinkre is gondolok — ép- 
pen a jelenlegi helyzetben kell határozottatban és aktívabban kiállni, fellép- 
ni a szocializmus eszméjéért, népünk szocialista céljaiért. A mindennapi élet 
valamennyi kérdésében a szocialista álláspontot, népünk érdekeit kell képvi- 
selniük. 

Amikor megállapítjuk, hogy testületeinkben, szervezeteinkben megvalósul 
a demokratikus centralizmus. érvényesülnek a lenini normák, nem árt azt is 
hangsúlyozni, hogy a pártban — s ezt bizonyos mértékig a társadalmi szerve- 
zetekről is el lehet mondani — a vitát a megfelelő fórumokon, a döntés he. 
lyén és még a döntés előtt igényeljük. Szükség van a vitára, a különböző ál- 
láspontok ismertetésére, egybevetésére, de ezután egységes döntés kell, majd 
annak egységes képviselete a végrehajtásban. . 

A pártnak számtalan felelős testülete van, ahol különböző kérdésekről ha. 
tároznak. Elfogadhatatlan magatartás, ha valaki a pártnak valamely fontos 
kérdésben vallott álláspontjával nem ért egyet és erről az ülésen hallgat, ám 
a döntés után különvéleményét a , kertek alatt" hírdeti. Ugyanúgy elfogadhatat- 
lan az is, hogy valaki nyilvánosan hirdessen és képviseljen olyan magánvéle- 
ményt, amely szemben áll a Központi Bizottság, az illetékes pártszervek állás- 
pontjával. Erre vonatkozó szabályainkat mindenkinek be kell tartania. Beszél- 
getéseken, sajtónyilatkozatokban, cikkekben mindenki csak a testület határo- 
zatának megfelelő álláspontot képviselhet. 


. 

Most az egész párttagságtól és az egész néptől helytállást, következetes és 
jobb munkát igénylünk. Ez különösen érvényes a Magyar Szocialista Mun- 
káspárt valamennyi tisztségviselőjére, akár a legfelsőbb szervekben, akár kö- 
zépszinten vagy az alsóbb szervekben dolgozik. De vonatkozik minden egyes 
párttagra is. A taggyűlésen vitatkozzanak, órákig, ha kell hónapokig, de a vi- 
tát ott kell lefolytatniuk és dülőre vinniük. 

A párt tagjainak ki kell állniuk a szocialista társadalom erkölcsi normái- 
nak betartásáért. Védeniük kell! a köztulajdont, harcolniuk kell a beosztással 
való visszaélés, a korrupció, a megvesztegetés, a bürokrácia, az egoizmus és 
más kedvezőtlen jelenségek ellen. A pártnak mentesnek kel) lennie azoktól a 
visszásságoktól, amelyek ellen harccl. Ezt én sokszor hangsúlyoztam, de tu- 
dom, hogy vannak, akik úgy gondolkodnak: hogyan védekezhet a párt e hi- 
bák ellen, amikor a párt a társadalomban él, s annak gyengeségei a pártban 
is tükröződnek. Az ilyen nézetre azt válaszolom, hogy ez népünk és pártunk 
megrágalmazása. Vannak egoisták, harácsolók, beosztásukkal visszaélök, tolva- 
jok, sikkasztók, felelőtlenek, de a nép döntő többsége, párttagságunk döntő 
többsége tisztességgel, becsületesen végzi saját munkáját és abból él. 

Változatlanul fenntartom, hogy a pártnak mentesnek kell lennie ezektől 
a hibáktól, s különösképpen megengedhetetlen, hogy a párt vezető tisztségvi- 
selői vétsenek az erkölcs szabályai ellen, mert akkor nem tudják képviseln; 
a szocialista társadalom erkölcsi normáit. Pedig ez feltétlenül szükséges, s er- 
re a közvélemény — joggal — nagyon érzékeny. Mi a párt teljes erejével, s 
nem utolsósorban a példamutatással változatlanul a szocialista erkölcs köve- 
telményeinek betartásáért harcolunk. 

A Politikai Bizottság a munka fő területeit áttekintve most is kötelessé- 
gének tartotta, hogy megvizsgálja a kulcspozíciókban dolgozó káderek hely- 
zetét. Ez elkerülhetetlen, hiszen a munka kérdéseit vizsgálva a káderek Üügyei- 
vel is foglalkozni kell. A Politikai Bizottság úgy ítéli meg, hogy most a kulcs. 
pozíciókban nem szükséges olyan jelentős változtatás, mint amilyen korábban, 
tíz hónappal ezelőtt volt. Ugyanakkor a Politikai Bizottság nevében javas- 
lom: a Központi Bizottság kötelezze a Politikai Bizottságot arra, hogy a meg- 
érett káderkérdéseket sorra-rendre, folyamatosan, a munka menetében oldja 
meg annak érdekében, hogy ezek a feladatok ne torlódjanak össze a XIII. 
kongresszus időpontjára. A Központi Bizottság ugyanezt az eljárást ajánlja a 
párt többi irányító szervének, a budapesti, a megyei pártbizottságoknak is. 

Ami a káderkérdéseket illeti, saját normarendszerünk — az a bizonyos 
hármas követelmény, a politikai megbízhatóság, a szakmai felkészültség, a 
vezetői képesség — változatlanul érvényes. A káderügyek megoldására már 
hosszabb ideje jellemző a humanizmus, a tapintat, a türelem, a körültekintés. 
E gyakorlat helyességét, szükségességét változatlanul meg kell erősítenünk, de 
nem engedhető meg, hogy egyesek ezzel a humanizmussal visszaéljenek, mert 
erre is vannak példák. Azt a régi jelszót. hogy ,én mindig oda mentem, aho. 
vá a párt Küldött", gyakran olyan is emlegeti, aki éppen akkor nem oda akar 
menni, ahová a párt ajánlja. Vagyis nem engedhető meg, hogy emiatt a ká- 
derkérdések megoldása, a munka hátrányt szenvedjen. 


A párt nemzetközi tevékenységéről szólva különösen fontosnak tartom, hogy 
jó elvtársi szellemben, szorosan együttműködünk a Szovjetunió Kommunista 
Pártjával. Más szocialista országok pártjaival is igen sokoldalú, gyümölcsöző 
és gyakorlatias az együttműködésünk. 

Rendszeres kapcsolatban vagyunk a nemzetközi kommunista és munkás: 
mozgalom legtöbb pártjával, közöttük azokkal a pártokkal is, amelyekkel né- 
hány eléggé fontos kérdésben vitáink vannak. A kapcsolatok megtartásának, 
az elvtársi eszmecserének, vitának a hívei vagyunk. Ezen a téren vannak po- 
zitív tapasztalataink, s ezt az elvet követjük minden párttal, amely erre haj- 
landó. 

Az ismert okoknál fogva továbbra sincs pártkapcsolatunk a Kínai Kom- 
munista Párttal és az Albán Munkapárttal. Ami Kínát illeti, az államközi kap- 
csolatokban bizonyos élénkülésre látszik lehetőség. Azt kívánjuk a kínai nép- 
nek, hogy erősödjenek társadalmának szocialista vonásai. 

A nemzetközi kommunista mozgalomban több párt sürgeti, mások pedig 
ellenzik egy nagy nemzetközi tanácskozás összehívását. Álláspontunk szerint 
megfelelő előkészítés után volna értelme a kommunista és munkáspártok szé- 
les körű nemzetközi találkozójának egy olyan napirenddel, ami nyilvánvalóan 
összeköt bennünket. s ez a béke védelmének ügye. 

Széles körű és hasznos kapcsolatokat tartunk a felszabadító mozgalmak- 
kal, valamint — különösképpen az európai — szocialista és szociáldemokrata 
pártokkal. Ez utóbbiakkal konzultatív jelleggel kölcsönösen informáljuk egy- 
mást azzal az alapvető céllal, hogy erősítsük az európai biztonságot és békét, 
fejlesszük a különböző társadalmi rendszerű országok együttműködését. 

A széles körű nemzetközi kapcsolatok persze sok munkát adnak pártunk. 
nak és kormányszerveinknek, de meggyőződésem, hogy erre szükség van, a 
fáradozásnak van értelme. 


A Politikai Bizottság nevében befejezésül arra kérem a Központi Bizottságot, 
hogy határozatával mozgósítsa párttagságunkat, a társadalom minden anyagi 
és szellemi erejét a XII. kongresszus határozatainak mind sikeresebb teljesí- 
tésére. A beterjesztett határozati javaslat azt a célt szolgálja, hogy szövetsége- 
seinkkel, minden jó szándékú emberrel összefogva tovább dolgozzunk és küzd- 
jünk hazánk szocialista fejlődéséért, a békéért. Kérem a Központi Bizottságot, 
vitassa meg és fogadja el a Politikai Bizottság által benyújtott határozati ja- 
vaslatot. 

Asszonyi Tamás: Kommunista Kióltvány 


Határozat 
a XII. kongresszus óta végzett munkáról 
és a párt feladatairól 


Elfogadta az MSZMP Központi Bizottságának 
1983. április 12—13-i ülése 


A Magyar Szocialista Munkáspárt 1980 márciusában megtartott XII. kong- 
resszusa kijelölte a szocializmus építésének soron levő feladatait. Belpolitikánk 
fő céljaként a szocialista társadalmi viszonyoknak, a nemzeti egységnek az 
erősítését, a szocialista demokráciának a fejlesztését határozta meg, gazdaság- 
politikánk fő céljaként pedig azt, hogy a minőségi tényezők kibontakoztatásá- 
val, a termelés nemzetközi versenyképességének fokozásával javítsuk a nép- 
gazdaság egyensúlyát és őrizzük meg az elért életszínvonalat. A kongresszus 
külpolitikánk feladatává tette, hogy járuljon hozzá az enyhülés vívmányainak 
megszilárdításához, a béke megvédéséhez. 


A Központi Bizottság átfogóan megvizsgálta az elmúlt három évben végzett 
munkát, és megállapította: népünk egyetértése a XII. kongresszuson megfo- 
galmazott célokkal az élet minden területén kifejeződött a mindennapos helyt- 
állásban, a javuló teljesítményekben. A párt és a nép összefogásának, a köl- 
esönös bizalomnak az eredményeként a kongresszuson megjelölt fő irányban 
haladtunk előre. Társadalmi rendünk szilárd. Javult a népgazdaság egyensú- 
lya, társadalmi méretekben megőriztük népünk életszínvonalát. Bővültek nem- 
zetközi politikai, gazdasági, kulturális kapcsolataink, s  szövetségeseinkkel 
együtt hozzájárultunk a béke megvédéséhez. A párt politikai irányvonalát a 
gyakorlat igazolta. 

Az előttünk álló években változatlanul az a legfontosabb feladat, hogy a 
XII. kongresszus határozatainak a végrehajtására, a VI. ötéves terv teljesíté- 
sére összpontosítsunk minden erőt. Arra kell törekedni, hogy az eddiginél 
jobb munkával, nagyobb erőfeszítésekkel a kongresszuson megfogalmazott fő 
politikai, gazdasági és kulturális célokat elérjük. Előrehaladásunkban megha- 
tározó szerepe van társadalmunk vezető erejének, a pártnak, a kommunisták 
egységes fellépésének és példamutató helytállásának, a párt és a nép össze- 
fogásának. 

A Központi Bizottság fontosnak tartja, hogy mindenkor kritikusan és ön- 
kritikusan elemezzük munkánkat, folyamatosan feltárjuk az irányítás és a 
végrehajtás gyenge pontjait, és pártszerveink, ha szükséges, a követelmények- 
nek megfelelően módosítsák korábbi határozataikat. 

A Központi Bizottság jelen határozatában nem törekszik teljességre. Azok- 
ra a kulcsfontosságú feladatokra irányítja a figyelmet, amelyek megoldásán 
nagymértékben múlik a kongresszusi célok elérése. 


I. A nemzetközi helyzet, külpolitikánk 


A párt XII. kongresszusa óta eltelt három évben feszültebbé vált a nemzet- 
közi helyzet. Az imperializmus, a NATO szélsőséges körei arra törekszenek. 
hogy megbontsák a fennálló katonai egyensúlyt, és fölényre tegyenek szert a 
Szovjetunióval, a szocialista közösség országaival szemben. Ennek következ- 

tében fokozódott a fegyverkezési verseny, ami nagy terheket ró a világ né- 
peire, és növeli a termonukleáris katasztrófa veszélyét. A régebbi válsággócok 
mellett újabbak is keletkeztek. A hidegháborús lépések, az egyes szocialista 
országok ellen irányuló politikai és gazdasági intézkedések súlyos károkat 
okoztak az enyhülés ügyének, lefékezték a nemzetközi gazdasági, kereskedel- 
mi, pénzügyi kapcsolatok fejlődését. Kiéleződött a két világrendszer közötti 
ideológiai harc. 

A jelenlegi nemzetközi helyzetben alapvető kötelességünk, hogy gondoskod- 
junk népünk biztonságáról. Szövetségeseinkkel egyeztetve, minden lehetőséget 
felhasználva, aktív nemzetközi tevékenységet kell folytatnunk, s ezáltal előse- 
gítenünk a béke és a társadalmi haladás erőinek gyarapodását, a szocialista 
építés külső feltételeinek, a nemzetközi helyzetnek kedvező módosulását. Eh- 
hez elsősorban a hazai szocialista építőmunka eredményes elvégzésével tudunk 
hozzájárulni. 


A Központi Bizottság különösen időszerűnek és fontosnak tartja, hogy a 
Varsói Szerződés tagállamai összehangoltan lépjenek fel a béke megvédése 
érdekében. Meggyőződése, hogy az egyenlő és kölcsönös biztonság elérhető és 
megszilárdítható a fegyverzetek alacsonyabb szintjén. Népünk számára külö- 
nösen fontos, de a nemzetközi helyzet alakulásának is döntő tényezője Európa 
békéje és biztonsága. Fontos nemzeti érdekünk, hogy ne kerüljön sor az ame- 
rikai közép-hatótávolságú rakéták nyugat-európai telepítésére, s földrészünk 
megszabaduljon a nukleáris fegyverek minden fajtájától. A Magyar Népköz- 
társaság, mint a Varsói Szerződés Szervezetének tagja, külpolitikájával támo- 
gatja a Politikai Tanácskozó Testület januári prágai ülésének nagy jelentő- 
ségű kezdeményezéseit, amelyek figyelembe veszik más államok jogos bizton- 
sági érdekeit is. 

A Központi Bizottság szilárd meggyőződése, hogy a nemzetközi feszültség 
éleződése ellenére az emberiséget fenyegető legfőbb veszélyeket el lehet hárí- 
tani, a világháború nem elkerülhetetlen. A béke fenntartásának a jövőben is 
legfontosabb tényezője a szocialista világ ereje, a két világrendszer országai 
között kialakult stratégiai-katonai erőegyensúly. A szélsőséges imperialista kö- 
rök törekvéseivel szemben világszerte nő az ellenállás, széles társadalmi réte- 
geket ölel fel a békemozgalom. A tőkés országok felelősen gondolkodó politi- 
kai, gazdasági, tudományos, kulturális tényezői is. felismerve korunk realitá- 
sait és számot vetve saját országuk érdekeivel, fellépnek a feszültség növelé- 
sével szemben, s igyekeznek fenntartani és fejleszteni a kölcsönösen előnyös 
kapcsolatokat a szocialista országokkal. 


A proletár internacionalizmus elve alapján tovább erősítjük barátságunkat 
és együttműködésünket a Varsói Szerződés és a Kölcsönös Gazdasági Segítség 
Tanácsának tagállamaival, a szocialista országokkal. Aktívan részt veszünk a 
két- és többoldalú együttműködésnek az új követelményekhez igazodó fejlesz- 
tésében. A magyar—szovjet barátság népünk békéjének, hazánk független- 
ségének és biztonságának, szocialista építőmunkánk sikerének fő nemzetközi 
támasza. Erősítése elsőrendű -nemzeti érdekünk, s ezért a jövőben is megkü- 
lönböztetett figyelmet fordítunk kapcsolataink fejlesztésére a Szovjetunióval. 


A Magyar Népköztársaság bővíti kölcsönösen előnyös, sokoldalú kapcsola- 
tait a fejlődő országokkal. Az együttműködés hozzájárul gazdasági önállósá- 
guk, politikai függetlenségük erősödéséhez, fejlődésük meggyorsításához. A 
szolidaritás szellemében, lehetőségeinkhez mérten támogatjuk a szocialista 
orientációjú országokat. 

Továbbra is azon munkálkodunk, hogy a békés egymás mellett élés elve 

alapján megőrizzük és bővítsük politikai, gazdasági, műszaki-tudományos, kul- 
turális és egyéb kapcsolatainkat a tőkés országokkal. 

Földrészünk népeinek alapvető érdeke a helsinki értekezleten elfogadott 
záróokmány ajánlásainak megvalósítása, a helsinki folyamat továbbvitele, a 
madridi tanácskozás eredményes befejezése. Ez egyben fontos hozzájárulás 
lenne a világbéke ügyéhez is. Az enyhülési folyamat eredményeinek védelme 
érdekében együttműködésre törekszünk minden olyan erővel, amely kész 
cselekedni a béke megvédéséért, a nemzetközi biztonság megszilárdításáért, a 
különböző társadalmi rendszerű államok kölcsönös előnyökkel járó kapcso- 
latainak fejlesztéséért. Folytatni kívánjuk a párbeszédet a tőkés országok poli- 
tikai és társadalmi tényezőivel, elsősorban azokkal, amelyek hajlandók felelő- 
sen és realista módon megközelíteni a nemzetközi élet fő kérdéseit. 

A Magyar Népköztársaság külpolitikájának a jövőben is nemzeti érdekein- 
ket, a szocialista országok szövetségének erősítését, a béke, a társadalmi hala- 
dás, a szocializmus ügyét kell szolgálnia. 


II. A belpolitikai helyzet 


Hazánk belpolitikai helyzete kiegyensúlyozott, a népi hatalom és a szocialista 
nemzeti egység szilárd, a párt vezető szerepe érvényesül, szélesedik a szocia- 
lista demokrácia. Fejlődött a szocializmus politikai rendszere, javult az állami 
és a társadalmi szervek munkája. A hatáskörök, anyagi eszközök decentrali- 
zálása révén növekedett a gazdálkodó egységek, a helyi párt- és társadalmi 
szervek önállósága és felelőssége. A törvényesség, a közrend és a közbiztonság 
szilárd. 

A nemzetközi feszültség növekedése, a tőkés világgazdaság válságának ked- 
vezőtlen hatása, a hazai gazdasági fejlődés intenzív szakaszára való áttérés 
bonyolult feladatai nagy próbatétel elé állítják a magyar társadalmat. Népünk 
nagyra értékeli vívmányainkat, szocialista céljaink valóra váltásán munkál- 
kodik, félti elért eredményeit. Társadalmunkban meghatározó és növekvő 
azoknak a köre, akik értik és tudják, hogy jobb munkával és nagyobb erőfe- 
szítésekkel a nehezebb feladatok is megoldhatók. 

A helyzet változása élesebb megvilágításba helyezi munkánk gyengeségeit: 
a lassú reagálást, a kellő rugalmasság hiányát a központi irányításban, a ké- 
nyelmességet, a formális megoldásokat a végrehajtásban, s általában az elné- 
ző magatartást az állampolgári fegyelem, valamint a munkafegyelem lazasá- 
gaival, a társadalmi tulajdon megsértésével szemben. Felerősödtek nemkívá- 
natos jelenségek: az anyagiasság, az élősdiség, a korrupció. Ezek közvélemé- 
nyünkben ma a korábbinál nagyobb ellenérzést váltanak ki. Társadalmi igény, 
hogy határozottabban, következetesebben lépjünk fel a szocialista közerkölcsöt 
sértő jelenségekkel szemben. 

Előrehaladásunknak elengedhetetlen feltétele, hogy mindenki eleget tegyen 
vállalt kötelezettségeinek. Mindenütt növelni kell az állampolgári fegyelmet 
és kötelességtudatot. Különös figyelmet kell fordítani a vezetők személyes fe- 
lelősségének erősítésére. A fegyelmezetlenség megnyilvánulásaival, a morális 
lazaságokkal és az utóbbi években gyakoribbá váló törvénybe ütköző csele- 
kedetekkel szemben szükség van a társadalom szervezettebb összefogására. a 
megelőző munka javítására és indokolt esetben határozottabb törvényes fel- 
lépésre is. 

Folytatjuk szövetségi politikánkat, amely összefogja társadalmunk dolgozó 
osztályait és rétegeit. A szövetség változatlan tartalma: a szocializmus épité- 

se, a béke védelme, népünk boldogulása. E fő célok elérése érdekében ma min- 
denekelőtt arra van szükség, hogy növeljük népgazdaságunk teljesítőképessé- 
gét, és hatékonyabbá tegyük szocialista rendszerünk intézményeinek műkö- 
dését. A szocialista célok jegyében fejlődik hazánkban a nemzeti egység, 
amelynek szervezeti kerete a Hazafias Népfront. E mozgalomban együtt mun- 
kálkodnak társadalmunk szervezett erői, kommunisták és pártonkívüliek, kü- 
lönböző világnézetű emberek. Az állam és az egyházak közötti rendezett vi- 
szony segíti a nemzeti összefogást. 


A szövetség erősítésének és folyamatos megújításának nélkülözhetetlen fel- 
tétele, hogy a párt megfelelő válaszokat adjon a társadalmi fejlődés új kér- 
déseire. A kommunisták határozottan álljanak ki elveink és politikánk mel- 
lett. A kommunisták, rendszerünk, a szocializmus hívei legyenek kezdeménye- 
zőek az új, alkotó gondolatok elfogadtatásában, karolják fel a társadalmunk- 
ban megfogalmazódó új felismeréseket, a pozitív kezdeményezéseket. 


Társadalmunkban meghatározó a munkásosztály szerepe. Folyamatosan 
gyarapodik műveltsége, erősödik szocialista tudata. A termelőszövetkezeti 
parasztság munkája, életformája tovább közeledik az ipari és az értelmiségi 
dolgozókéhoz. A következő években nagyobb figyelmet kell fordítani arra, 
hogy a gazdaságban végbemenő változások következtében hogyan módosul 
társadalmunk rétegződése, és ebből milyen következtetések adódnak a politi- 
kai munka számára. 


Építőmunkánkban növekszik az értelmiség szerepe, fokozódik aktivitása a 
gazdasági, a tudományos és a kulturális életben. Társadalmi rendszerünk ked- 
vező feltételeket teremt kezdeményezőkészségének kibontakozásához. Az ér- 
telmiség mind nagyobb része él a lehetőséggel, munkásságával jelentősen hoz- 
zájárul fejlődésünkhöz. Ugyanakkor egyes rétegeinél, csoportjainál jelentkez- 
nek tudati problémák is. A párt bevált értelmiségi politikáját folytatva támo- 
gatja és igényli az értelmiség akiívabb részvételét a közéletben és az alkotó 
munkában. 

A párt, a kormány magáénak érzi az ifjúság gondjait, és a jelenlegi körül- 
mények között is azok megoldására törekszik. Társadalmunknak segítenie kell 
a fiatalokat a pályakezdés nehézségeinek leküzdésében, az önálló otthon meg- 
teremtésében. Jobban kel! építeni a fiatalok újító kezdeményezéseire és fi- 
gyelni kell kritikai észrevételeire. Biztosítani kell annak feltételeit, hogy fele- 
lős részt vállalhassanak politikánk alakításában, az országépítésben, a veze- 
tésben. 

A fiatalok döntő többsége céljaink valóra váltásáért dolgozik. Egy részük 
azonban a politikai tapasztalatok hiánya és nevelőmunkánk gyengeségei miatt 
nem igazodik el eléggé a hazai építőmunka és a nemzetközi élet bonyolult 
kérdéseiben. Tapasztalhatók helyenként a passzivitás, a cinizmus jelei is. 
Ezért különleges gonddal kell munkálkodnunk azon, hogy az új nemzedéket, 
az ifjúság nagy tömegeit megnyerjük a szocialista eszméknek, társadalmi 
programunknak, s a fiatalokat munkára, felelősségtudatra neveljük. A párt- 
munkában több figyelmet kell fordítani az ifjúság kérdéseire. Az új nemze- 
dékek megnyerésében fontos szerep hárul a Kommunista Ifjúsági Szövetségre. 
A különböző szintű pártszervek segítsék hatékonyabban a Kommunista Ifjú- 
sági Szövetséget, ösztönözzék aktívabb politikai és szervező munkára, hogy 
vonzereje és befolyása növekedjen a fiatalok között. 

Erőfeszítéseink ellenére nem értünk el kellő eredményt a szocialista demok- 
rácia fejlesztésében. Olyan megoldások felé kell haladnunk, amelyek egyaránt 
szolgálják a dolgozók szélesebb körű. aktívabb részvételét Aa döntéshozatalban, 

a végrehajtásban, az ellenőrzésben és a munka hatékonyságának javítását. 
Szükség van választási rendszerünk továbbfejlesztésére, a népképviseleti szer- 
vek szerepének növelésére. Bátrabban kell építeni a társadalmi és tömegszer- 
vezetek tevékenységére, szélesebb lehetőséget kell adni számukra az önálló 
cselekvésre, az általuk képviselt érdekek kifejezésére, a különböző érdekek 
egyeztetésére, és nagyobb nyilvánosságot szükséges biztosítani a viták során 
kifejtett érveiknek, álláspontjuknak. A munkahelyi és lakóhelyi problémák 
feltárásában és megoldásában vállaljanak nagyobb szerepet a helyi párt-, tár- 
sadalmi és tömegszervezetek. Az eddigieknél jobban kell bátorítani és támo- 
gatni az alulról jövő kezdeményezéseket. 

A szakszervezetek növekvő szerepet töltenek be társadalmunk politikai 
rendszerében, részt vesznek politikánk alakításában és megvalósításában, a 
szocialista demokrácia fejlesztésében. Szervezzék és mozgósítsák a dolgozókat 
társadalmunk politikai és gazdasági erejének gyarapítására. Éljenek jobban 
lehetőségeikkel, jogaikkal, vállaljanak nagyobb részt tagjaik szocialista neve- 
lésében, csökkentsék a formalizmust munkájukban. Az egyes társadalmi réte- 
gek sajátos problémáira is figyelemmel javítsák az érdekvédelmet. 

A XII. kongresszus határozataival összhangban meg kell gyorsítani a társa- 
dalomirányítás, a politikai rendszer működésének tökéletesítését, az intéz- 
ményrendszer fejlesztésére irányuló munkát. A hatáskörök pontosabb elhatá- 
rolásával, az állami és a társadalmi szervek tevékenységének jobb összehan- 
golásával, a közigazgatás korszerűsítésével, az ügyintézés egyszerűsítésével is 
növelni kell az irányítás hatásfokát és csökkenteni a bürokráciát. Fokozott 
figyelmet kell fordítani a lakossággal közvetlen kapcsolatban álló városi, köz- 
ségi párt-, tanácsi és társadalmi szervek tevékenységének fejlesztésére. 

A Központi Bizottság szilárd meggyőződése, hogy belpolitikai helyzetünk 
stabilitása, szocialista rendszerünk fejlődőképessége biztosítja az építőmunka 
eredményes folytatását, társadalmunk szocialista vonásainak erősítését. 


III. A gazdasági építőmunka 


A dolgozók, valamint a párt-, állami és társadalmi szervek jelentős erőfeszf- 
téseinek eredményeként a népgazdaság az elmúlt években a XII. kongresszu- 
son meghatározott gazdaságpolitikai irányvonalnak megfelelően fejlődött. A 
legfőbb gazdaságpolitikai célok alapvetően teljesültek. 

Az utóbbi három évben tovább mélyült a tőkés gazdaság válsága, a nemzet- 
közi gazdasági együttműködés megszokott rendje megbomlott, a világkeres- 
kedelem helyzete romlott. A válság kiterjedt a nemzetközi pénzügyekre is: 
jelentős mértékben emelkedtek a kamatlábak, a hitelfelvételi lehetőségek 
szűkültek. A tőkés világ gazdasági válságának negatív hatásai érintik a Ma- 
gyar Népköztársaságot is. A tőkés piacokon romlottak az értékesítési lehető- 
ségek, fokozódott a protekcionizmus és a diszkrimináció, esetenként a gazda- 
sági bojkottot politikai fegyverként használják. 

A megváltozott viszonyokhoz — részben objektív okok, részben a központi 
irányítás és a vállalati gazdálkodás fogyatékosságai miatt — nem tudtunk elég 
gyorsan alkalmazkodni. Egyes korábbi feltevéseinket és az ezekre épített dön- 
téseinket a gyakorlat nem igazolta, illetve az élet túlhaladta. 

Mai nehézségeink egyik forrása, hogy a hetvenes évek közepén, amikor a 
termeléshez nélkülözhetetlen importált energiahordozók, nyersanyagok és be- 
rendezések ára nagymértékben emelkedett, a felhalmozás és a fogyasztás 
együttesen több éven át meghaladta a nemzeti jövedelem termelését. A hazai 

termelés hatékonysága nem javult a lehetséges mértékben. Nem bizonyult 
megalapozottnak az a feltételezés, hogy a hetvenes évek elejére jellemző ked- 
vező pénz- és hitelviszonyok tartósak maradnak, a számunkra kedvezőtlen 
hatások pedig mérséklődni fognak, és viszonylag rövid idő. alatt ellensúlyoz- 
hatók lesznek. A fűtőanyag-felhasználásban a kőolaj magas aránya, a szén 
háttérbe szorulása, az atomerőmű építésének késése hátráltatta az energiafo- 
gyasztás szerkezetének gyorsabb és gazdaságosabb megváltoztatását. Nem 
igazolódott az adriai kőolajvezeték megépítésének szükségessége. Mindennek 
következtében külföldi AGÓSSZBRHEK a gazdaságilag célszerűnél nagyobb mér- 
tékben nőttek. 

A párt vezető testületei a XII. kongresszust követően rendszeresen foglal- 
koztak a gazdaságpolitika kérdéseivel, döntéseikkel elvi útmutatást adtak az 
állami és a társadalmi szervek munkájához. Kezdeményezték és támogatták az 
irányítási rendszer valamennyi elemének — a tervezésnek, a szabályozásnak, 
az intézményi és szervezeti rendszernek — a továbbfejlesztését. Aktívabbá, 
kezdeményezőbbé vált az állami gazdaságirányító és -szervező tevékenység is. 


A Központi Bizottság nagy eredménynek tartja a népgazdaság belső egyen- 
súlyának megőrzését és az ország nemzetközi fizetési képességének fenntartá- 
sát. Az eladósodási folyamat lelassult, majd 1982-ben megállt. Biztosítottuk 
a gazdaság nyersanyag- és energiaszükségletének kielégítését. A munkaerő- 
kereslet és -kínálat összhangja javult, a költségvetés hiánya csökkent. Mivel a 
termelés hatékonysága nem kielégítő mértékben javult, a népgazdaság egyen- 
súlyának javítását elsősorban a beruházások visszafogásával és a lakossági fo- 
gyasztás korlátozásával tudtuk elérni, ami hosszabb távon nem járható út. 


A termelés a tervezettnél lassabban nőtt. A nemzeti jövedelem két év alatt 
mintegy 5 százalékkal, az ipari termelés 5 százalékkal, a mezőgazdasági termé- 
kek termelése 8 százalékkal emelkedett. 


A termelés minőségi jellemzőinek kibontakoztatásában szerény eredménye- 
ket értünk el. Az iparban a munka termelékenysége a termelést meghaladó 
ütemben nőtt, de elmaradásunk nemzetközi viszonylatban még jelentős. A 
termékszerkezet korszerűsödött, de a változás még nem kielégítő: a hatéko- 
nyan működő vállalatok termelésének bővülése még nem elég gyors, a gaz- 
daságtalan termelés csökkentése továbbra is lassan halad. A műszaki megúju- 
lási készség és a vállalatok közötti kooperáció nem megfelelő. 


A helyzet javítása érdekében számos intézkedést tettünk. Központi prog- 
ram alapján lényegesen módosult az energiafelhasználás szerkezete. Biztató 
fejlődés tapasztalható az ipar egyes ágaiban, több a termékszerkezetet kor- 
szerűsítő vállalati kezdeményezés. Megkezdődött az energia- és anyagtaka- 
rékossági, valamint a hulladék- és másodnyersanyag-hasznosítási program 
végrehajtása. A kőolaj és a kőolajtermékek fogyasztása 1979—1982 között 
mintegy 20 százalékkal csökkent. A gazdálkodás hatékonyabbá tétele, a vál- 
lalkozói készség élénkítése érdekében felgyorsult a vállalati szervezet és belső 
irányítási rendszer korszerűsítése. Ösztönöztük a kiegészítő gazdaság úi szer- 
vezeti formáinak a létrehozását, illetve a korábbiak bővítését. A kezdeti ta- 
pasztalatok többségükben kedvezőek. 

Nagyobb figyelmet fordítottunk a külgazdasági kapcsolatok fejlesztésére. 
az együttműködés szélesítésére. Arra törekedtünk, hogy a KGST-országok 
közötti gazdasági kapcsolatokban új erőforrásokat nyerjünk gazdaságunk szá- 
mára, a műszaki haladás meggyorsítására, a termelési szerkezet korszerűsíté- 
sére. Számos javaslatot tettünk a KGST tevékenységének javítására. az együtt- 
működés színvonalának emelésére. 


26 A KOZPONTI BIZOTTSÁG HATÁROZATA 


Szélesítettük gazdasági, kereskedelmi kapcsolatainkat a fejlődő országokkal 
és a fejlett tőkés országokkal is. Annak érdekében, hogy kedvezőbb feltéte- 
leket teremtsünk nemzetközi gazdasági munkánkhoz, csatlakoztunk az ENSZ 
szakosított nemzetközi pénzügyi szervezeteihez, a Nemzetközi Valuta Alaphoz 
és a Világbankhoz. 

A Központi Bizottság megállapítja: a párt gazdaságpolitikájának fő célja a 
termelőeszközök társadalmi tulajdona alapján fejlődésünk szocialista vonásai- 
nak erősítése, a termelőeszközök hatékony kihasználása, az ország, a lakosság 
szükségleteinek jobb kielégítése. A következő években a XII. kongresszuson jó- 
váhagyott gazdaságpolitikai irányvonalat követve biztosítani kell a népgazda- 
ság kiegyensúlyozott fejlődését, erőteljesebben ki kell bontakoztatni az inten- 
zív gazdálkodást, és meg kell teremteni a gyorsabb gazdasági növekedés felté- 
teleit. Közvetlen tennivalóink középpontjában a külgazdasági egyensúly meg- 
szilárdítása és az elért életszínvonal megvédése áll. 

Korábban azzal számoltunk, hogy 1985-től kezdjük meg az adósság csökken- 
tését. A külgazdasági körülmények arra kényszerítettek bennünket, hogy ezt a 
számítottnál előbb tegyük meg. Ezért a jelen helyzetben a fizetőképesség fenn- 
tartása és a jelentős áruforgalmi aktívum elérése a legfontosabb feladat. Ez teszi 
lehetővé az életszínvonal megőrzését is. 

Gazdasági problémáink megoldása, a szocialista építőmunxa eredményes foly- 
tatása mindenekelőtt a termelésben dől el. Előrehaladásunknak kulcskérdése a 
műszaki fejlesztés meggyorsítása, a munka termelékenységénex növelése, a mi- 
nőség és a munkakultúra javítása, s mindezek révén a termelés jövedelmező- 
" ségének és versenyképességének fokozása. A fejlesztési forrásokat elsősorban 
rekonstrukciókra, a műszaki színvonal emelésére, a tedhnológia korszerűsíté- 
sére, az anyag- és energiagazdálkodás racionalizálására kell fordítani. Gyorsi- 
tani szükséges a tudományos eredmények alkalmazását, a korszerű technológiák 
bevezetését. Biztosítani kell a gazdaság számára fontos tudományos kutatások 
és fejlesztések megfelelő feltételeit. Kapjanak elsőbbséget a gyorsan kivitelez- - 
hető, rövid idő alatt megtérülő és az exportképességet javító beruházások. A fej- 
lesztéseknél növelni kell a hazai gyártású gépek és berendezések arányát s foko- 
zottabban kihasználni a KGST-együttműködésben rejlő lehetőségeket. 

A szocialista ípar meghatározó szerepet tölt be a gazdasági életben, fejlődése 
nagy hatással van az egész népgazdaságra. Iparpolitikai irányelveket kel! kidol- 
gozni, amelyek számolnak a termelés differenciált fejlesztésével, a piaci köve- 
telményekkel és az ország nemzetközi gazdasági kapcsolataival. Azok a válla- 
latok, szövetkezetek fejlődjenek dinamikusan, amelyek a külső és belső felté- 
telekhez alkalmazkodva, nyereségesen gazdálkodnak. Ennek érdekében műkö- 
dési feltételeiket javítani kell. 

Folytatjuk bevált agrárpolitikánkat. Hazánk természeti adottságai lehetővé, 
az exportképesség növelésének követelménye pedig szükségessé teszi a mező- 
gazdaságnak — az értékesítési lehetőségekhez és a feltételeinkhez igazodó — 
fejlesztését. A mezőgazdasági termelésben is jobban figyelembe kell venni a 
világpiac változásait, s ezekhez tudatosabban kell alkalmazkodni. Ez megköve- 
teli, hogy különös gondot fordítsunk a költségek mérséklésére, az anyag- és 
energiafelhasználás ésszerűsítésére, a takarmánygazdálkodás javítására, a táro- 
lási, szállítási és feldolgozási veszteségek csökkentésére. Kiemelt feladat a nö- 
vénytermesztés és az állattenyésztés hozamainak gazdaságos növelése, a minő- 
ségi követelmények érvényesítése és a termőföld védelme. Az élelmiszer-kivitel 
bővítése érdekében szélesíteni kell a választékot, javítani a minőséget, valamint 
a termelés, a feldolgozás, a tárolás és a forgalmazás összhangját. 

A népgazdaság fejlődésének nélkülözhetetlen feltétele külgazdasági kapcso- 

lataink bővítése, aktív részvételünk a nemzetközi gazdasági, műszaki-tudomá- 
nyos együttműködésben. 

Politikai és gazdasági érdekeink egyaránt azt követelik, hogy jobban hasz- 
náljuk ki a KGST keretében megvalósuló, kölcsönösen előnyös együttműködés 
lehetőségeit. További kezdeményező lépéseket kell tennünk az áruforgalom, a 
szakosítás és a kooperáció bővítésére. Aktívan részt kell vennünk a szocialista 
gazdasági integráció kibontakozását célzó olyan javaslatok kidolgozásában, ame- 
lyek már a nyolcvanas években elősegítik országunk és a szocialista gazdasági 
közösség eredményes, az intenzív szakasz követelményeinek megfelelő fejlő- 
dését. 

A fejlett tőkés országokkal továbbra is a kölcsönös előnyök alapján szélesít- 
jük gazdasági kapcsolatainkat. Célunk az export és az import kiegyensúlyozott 
fejlesztése. Növelni kell a fejlődő országok részarányát külkereskedelmi for- 
galmunkban. 

A szocializmus építésének egész időszakában a gazdaságpolitika kialakításá- 
ban, a népgazdaság fejlesztésében alapvető a párt irányító és az állam szervező 
szerepe. A gazdaságpolitika következetes megvalósítását a párt mindenekelőtt 
elvi, politikai eszközökkel segíti. A pártirányítás módszerei igazodjanak a tár- 
sadalmi. gazdasági változásokhoz. Erősíteni kell az állam szerepét a népgazda- 
ság tervszerű fejlődését biztosító közgazdasági, intézményi feltételek megterem- 
tésében és összehangolásában, valamint a tulajdonosi felügyelet ellátásában. 

A Központi Bizottság szükségesnek tartja a gazdaságirányítási rendszer töké- 
letesítését, továbbfejlesztését. A bevált alapelveket megtartva és a tizenötéves 
gyakorlati tapasztalatokat figyelembe véve a gazdasági mechanizmust úgy kell 
fejleszteni, hogy az egyidejűleg szolgálja az intenzív gazdálkodásból és a világ- 
gazdaság változásaiból adódó feladatok eredményesebb megoldását. A gazda- 
ságírányítási rendszer a jövőben is a szocialista tervgazdálkodás keretében fej- 
lődik, a népgazdasági terv, valamint az áru- és pénzviszonyok összekapcsolá- 
sára, a piac aktív szerepének figyelembevételére épül, s lehetővé teszi az önálló, 
felelős vállalati döntéseket, segíti a kezdeményező és a vállalkozási készség ki- 
bontakoztatását. 

A tervezőmunkában alapvető feladat olyan népgazdasági tervek kidolgozása, 
amelyek reálisan határozzák meg a gazdaságfejlesztés fő céljait, mértékét és 
arányait. A közgazdasági szabályozás keretében fokozni kell az áraknak és a 
béreknek a költségmegtakarításra, a hatékonyságra ösztönző és késztető szere- 
pét, javítani kel! az érdekeltségi rendszert, s elő kell segíteni a munkaerő és a 
munkaeszközök ésszerű átcsoportosítását. Tovább kell haladni a népgazdaság 
intézményi és szervezeti rendszerének egyszerűsítésében. 

A gazdálkodásban segíteni kell a rugalmas formák alkalmazását. Az állami 
vállalatok és a szövetkezetek elsődleges és meghatározó szerepét biztosítva a 
jövőben is támogatjuk a lakossági igények kielégítésében a kisipart és a kis- 
kereskedelmet, valamint a termelőtevékenységben pótlólagos erőforrásokat fel- 
táró kisvállalkozókat, munkaközösségeket. 

A Központi Bizottság szükségesnek tartja a dolgozók aktív részvételét a vál- 
lalatok gazdálkodásával összefüggő elgondolások előkészítésében, kidolgozásá- 
sában, a döntések meghozatalában és végrehajtásában. A munkahelyi demokrá- 
cia fejlesztésére politikai és gazdasági szempontból egyaránt szükség van. Ered- 
ményes működtetése felszínre hozza a vállalaton belüli tartalékokat, segíti hasz- 
nosításukat. Társadalmunk fejlődésében továbbra is fontos szerepet tölt be a 
szocialista brigádmozgalom és a munkaverseny. 

A jelenlegi helyzet az eddiginél több erőfeszítést követel. Széles körű össze- 
fogással, kezdeményezésekkel, fegyelmezett munkával, a XII. kongresszus ha- 

tározatában megjelölt gazdaságpolitikai irányvonal érvényesítésével megalapoz- 
ható az intenzívebb, kiegyensúlyozott fejlődés. 


IV. Életszínvonal és szociálpolitika 


A VI. ötéves terv első két évében a lakosság egy főre jutó reáljövedelme több 
mint 3 százalékkal, fogyasztása pedig csaknem 4 százalékkal nőtt. A reáljöve- 
delem 1983-ban a kedvezőtlenebb gazdasági feltételek miatt némileg csökken. 
Összességében a lakosság életszínvonalát ez ideig sikerült a kongresszusi hatá- 
rozatnak megfelelően megőrizni. 

Az egyes társadalmi osztályok, rétegek jövedelmi arányai érzékelhetően nem 
változtax. A mezőgazdasági termelőszövetkezetekben kis mértékben növekedett 
a közös bevételből származó személyi jövedelem, amiben a kiegészítő tevékeny- 
ség bővülésének is szerepe van. 

A családok életszínvonala differenciáltan alakult. Javult a jövedelmi színvo- 
nal azoknál a családoknál, ahol az elmúlt időszakban többletjövedelmet értek 
el, vagy új kereső állt munkába. A családok döntő hányadánál változatlan ma- 
radt a jövedelmi és fogyasztási szint. Romlott a helyzet azoknál a családoknál, 
amelyeknél a munkabér jellegű jövedelem nem tartott lépést a fogyasztói árak 
emelkedésével. A gyermekes családoknál az egy főre jutó reáljövedelem vala- 
melyest csökkent. 

A nehezebb körülmények között is kiegyensúlyozott volt az áruellátás. A vá- 
sárlóerő és az árualap egyensúlyának fenntartása a múlt évben elkerülhetet- 
lenné tette a fogyasztói árszínvonalnak az eredetileg tervezettnél nagyobb mér- 
tékű emelését. A szolgáltatások színvonala nem javult kielégítő mértékben. 

Hazánkban a foglalkoztatottság változatlanul teljes. Megvalósult az ötnapos 
munkahétre való áttérés. Az új szabadságolási rend bevezetésével nőtt a dol- 
gozók egyes kategóriái — főként a fiatalok — szabadságának időtartama. Fel- 
gyorsult a munkaerőmozgás, több százezer dolgozó változtatott munkahelyet, de 
a munkaerőnek a hatékonyan működő vállalatokhoz, gazdálkodó egységek- 
hez való átáramlása még nem kielégítő mértékű. 

Nem sikerült kellő haladást elérni a béreknek és a kereseteknek a teljesít- 
mények alapján történő differenciálásában. A nagyvállalatok körében — a belső 
érdekeltségi rendszer hiányosságai miatt — továbbra is erős az egyenlősdi szem- 
lélet, a kiugró teljesítményeket általában nem ismerik el azzal arányban álló, 
kiemelkedő bérrel. 

A lakosság jelentős részének életkörülményei javultak. Folytatódott a lakás- 
építési program megvalósítása. Az elmúlt két évben 153 ezer lakás épült, több 
mint 2000 új kóríházi ágy, 5100 bölcsődei és 1300 szociális otthoni hely létesült. 
Kedvezőbbek lettek a járóbeteg-ellátás feltételei. Tovább bővült az öregek nap- 
közi otthonának hálózata. 

A párt és a kormány nagy figyelmet fordított az oktatás feltételeinek javí- 
tására. Az óvodáskorúak óvodai elhelyezése — néhány nagyobb város kivételé- 
vel — gyakorlatilag teljes körűvé vált. Meggyorsult az általános iskolai tante- 
remépítés. Változatlanul gondot jelent a két műszakos oktatás, egyes iskolák- 
ban pedig a pedagógushiány. 

Az életszínvonal megőrzéséhez, az életkörülmények javításához szükséges fel- 
tételek biztosítása továbbra is erőfeszítéseink középpontjában áll. Arra kell 
törekedni, hogy a lakosság reáljövedelme az idei megtorpanás után a VI. öt- 
éves terv hátralevő éveiben szolíd mértékben emelkedjék. 

Változatlan cél, hogy a dolgozók keresete mindenütt kerüljön jobban össz- 


A XII. KONGRESSZUS ÓTA VÉGZETT MUNKÁRÓL ÉS A PÁRT FELADATAIRÓL 29 


hangba a végzett munka mennyiségével, minőségével, feltételeivel és eredmé- 
nyeivel. A bérszabályozás, a bérrendszer hasson abban az irányban, hogy a 
dolgozók keresete arányos legyen a teljesítménnyel. Ezért a gazdálkodó egysé- 
gek belső érdekeltségi rendszerét tökéletesíteni kell. A vállalati vezetés teremt- 
gen olyan feltételeket, melyek lehetővé teszik, hogy a kiemelkedő munkát végző 
szellemi és fizikai dolgozók megfelelő anyagi elismerésben részesüljenek. 

A közgondolkodásban el kell fogadtatni a végzett munkával arányban álló, 
eddiginél nagyobb jövedelemkülönbségeket. Meg kell akadályozni viszont a tel- 
jesítménnyel nem arányos jövedelmek keletkezését. Biztosítani kell, hogy a jö- 
vedelemkiáramlás összhangban legyen az árufedezettel. 

Gazgdaságpolitikai céljainkat változatlanul a teljes foglalkoztatás fenntartásá- 
val kívánjuk elérni. A munkaszervezés javításával, a nélkülözhető munkaerő 
átcsoportosításával kell biztosítani a hatékony foglalkoztatást. Az ötnapos mun- 
kahét tapasztalatait felhasználva elő kell készíteni az iparban a 40 órás munka- 
hétre való áttérést. 

A szociálpolitikával tovább kell erősíteni a létbiztonságot. A következő évek- 
ben át kell tekinteni a szociálpolitika intézményrendszerét. Kiemelt figyelmet 
kell fordítani a gyermekes családokra, a családalapító fiatalokra, a nehéz körül- 
mények között élő, alacsony nyugdíjjal rendelkező idős emberekre. 

Az állam, a gazdálkodó szervezetek és a lakosság közös erőfeszítéseivel és fe- 
lelősségével, ésszerű, szervezett tevékenységgel javítani kell a lakásellátást és 
a lakókörnyezetet. El kell érni, hogy a családok, különösen a lakással nem ren- 
delkező családalapító fiatalok lakásigényük kielégítését reálisan tervezni tud- 
ják. Az általános lakásépítési program keretén belül az önerőből történő lakás- 
építést a telekgazdálkodás javításával és jobb anyagellátással is segíteni kell. 

Fontos érdekünk az általános iskolai oktatás anyagi feltételeinek javítása. 
Lehetőségeinkkel összhangban megkülönböztetett figyelmet kell fordítani az 
egészségügy fejlesztésére, az ellátás színvonalának emelésére, a lakosság egész- 
ségügyi kulturáltságának növelésére, a társadalom széles rétegeit érintő ártal- 
mak visszaszorítására. A szűkösebb anyagi lehetőségek mellett is többet kell 
tenni a környezet- és természetvédelmi programok megvalósításáért. 

A jövőben a lakossági infrastruktúra fejlesztésében nagyobb társadalmi ösz- 
szefogásra van szükség. Az állami és a gazdálkodó szervek anyagi forrásai mel- 
lett a települések fejlesztésében kapjon nagyobb szerepet a lakosság öntevé- 
kenysége, önkéntes hozzájárulása. A helyi tanácsok gazdasági önállóságának 
növelése, a hozzájárulások bővítése elősegíti a lakosság növekvő részvételét a 
helyi döntésekben. 

Uj, átfogó terület- és településfejlesztési koncepciót szükséges kimunkálni, 
amely az eddiginél jobban segíti az életképes települések erősödését, mérsékli az 
éeletkörülményekben meglevő indokolatlan különbségeket, javítja a társadalmi 
közérzetet. 

Nagy fontosságú nemzeti és társadalompolitikai kérdésként kell kezelni a 
népesedési helyzet alakulását. A születésszám növelése érdekében javítani kell 
a gyermeknevelés anyagi, szociális és egészségügyi feltételeit. 


V. ideológia és művelődés 


A XII. kongresszus vívmányaink megőrzését, társadalmunk szocialista vonásai- 
nak erősítését állította az eszmei, politikai tevékenység középpontjába. A szo- 
cialista építőmunka eredményeinek, a párt nyílt, őszinte politikájának, ideoló- 
giai tevékenységének hatására fejlődött népünk szocialista tudata. 

A progapanda segítette a szocialista építés kérdéseinek megértését és meg- 
oldását. A tájékoztatás eredményesen hozzájárult a közéleti aktivitás fokozódá- 
sához. Javult az iskolai és iskolán kívüli nevelés, oktatás. A közművelődésben 
nagyobb figyelmet kapott a gazdasági, műszaki ismeretek terjesztése. Felélén- 
kült a szakembereket tömörítő szövetségek, egyesületek tevékenysége. A kü- 
lönböző művészeti ágakban az elmúlt években is születtek értékes, huma- 
nista szellemű, a béke, a szocializmus mellett kiálló alkotások. 

A Központi Bizottság az eredményeket elismerve megállapítja, hogy a párt 
ideológiai tevékenysége, agitációs és propagandamunkája nem tudott elég 
gyorsan és rugalmasan alkalmazkodni a nehezebb, bonyolultabb feltételek- 
hez. A kutatás és a gyakorlat, az elmélet és a propaganda közötti kapcsolat 
nem kielégítő. Az új kérdésekre ideológiai síkon nem mindig tudtunk elég 
gyorsan és megfelelően válaszolni, pedig ezt az elméleti munka és a szocia- 
lista építés gyakorlata egyaránt megköveteli. Az eszmei munka megjavítását 
sürgeti az is, hogy nemzetközi méretekben éleződik a két világrendszer, a s320- 
cializmus és a kapitalizmus közötti ideológiai, politikai harc. 

Gyakoribbá váltak a pesszimista, a távlatvesztést tükröző megnyilatkozá- 
sok. A köztudatban a szocializmusról torz és téves nézetek is jelentkeznek, és 
tovább élnek elvont, illuzórikus felfogások is. Nem tudatosultak eléggé a 
rendszerünkre jellemző jelentős szocialista értékek. Nem kaptak kellő ma- 
gyarázatot a szocializmus építésének ellentmondásai és a feloldásukra tett 
erőfeszítések. 

A társadalmi gyakorlat konfliktusai felélénkítették a továbbhaladásunk 
irányával, útjával, konkrét megoldásaival kapcsolatos vitákat, különösen 
egyes értelmiségi körökben. Ezek a viták többnyire konstruktív, a kétségkívül 
meglevő gyengeségek és hibák mielőbbi leküzdését segítő szándékból fakad- 
nak, de esetenként megnyilvánul bennük társadalmi helyzetünk és feladataink 
meg nem értése, társadalmunk valódi problémáinak egyoldalú, torz beállítása. 
Tapasztalható konzervativizmus, a megszokotthoz való ragaszkodás, s az új 
megoldásokkal szembeni bizalmatlanság is. Helyenként felerősödtek felelőt- 
len, zavaros, az ország reális helyzetével nem számoló felfogások, ellenzékies- 
kedő, valamint ellenzéki, sőt ellenséges nézetek. 

Az utóbbi időben társadalmunk egyes rétegeiben újraéledtek és felélénkül- 
tek nacionalista nézetek. Ezek nagymértékben az öröklött burzsoá naciona- 
lizmusból táplálkoznak, amely ellen a magyar kommunisták mindig követke- 
zetesen harcoltak. A felszabadulás előtti időkben a burzsoá nacionalizmus nagy 
károkat okozott hazánknak, Kelet-Európa népeinek, s nemegyszer súlyos tra- 
gédiákhoz vezetett. Az imperializmus tudatosan, s napjainkban erőteljeseb- 
ben szítja a nacionalista érzelmeket, hogy éket verjen a szocialista országok 
közé, gyengítse egységünket. 

Pártunk, kormányunk a leghatározottabban elítéli a burzsoá nacionalizmus 
minden megnyilvánulását, mert ezek ma is súlyos károkat okozhatnak né- 
pünknek. Nemzetünk felemelkedését, hazánk és népünk érdekeit, a Kelet- 
Európában oly bonyolult nemzetiségi kérdés igazságos és tartós megoldását 
csak a szocialista társadalom fejlődése biztosíthatja. Ezért a burzsoá naciona- 
lizmussal szembeszegezzük szocialista hazafiságunkat és internacionalizmusun- 
kat. Politikánkban természetesen ötvöződik nemzeti önbecsülésünk más né- 
pek tiszteletével, nemzeti érdekeink szolgálata a népek közötti barátság és 
szolidaritás ápolásával. 

Az ideológiai és a kulturális irányító munka, az agitáció és propaganda kö- 
zéppontjába a valóság hiteles feltárását. a párt eszmei befolvásának erősíté- 
sét. szélesítését. politikánk meggyőző képviseletét. a szocializmus történelmi 


A XII. KONGRESSZUS ÓTA VÉGZETT MUNKÁRÓL ÉS A PÁRT FELADATAIRÓL 31 


küldetésébe vetett bizalom szilárdítását, a szocialista hazafiság és internacio- 
nalizmus eszméjének terjesztését kell állítani. Nagyobb figyelmet kell fordíta- 
ni történelmünk, szocialista vívmányaink bemutatására, a nemzeti érzés, A 
reális nemzeti önismeret fejlesztésére. 

Társadalmi feladataink megoldása szükségessé teszi a párt ideológiai tevé- 
kenységének erősítését. Határozottan és rendszeresen ki kell fejteni nézetein- 
ket a társadalmat, a gazdasági helyzetünket és a távlatainkat érintő legfonto- 
sabb kérdésekben. El kell végezni a felszabadulás óta megtett történelmi 
utunk tapasztalatainak átfogó elméleti, ideológiai feldolgozását, és gondos- 
kodni kell a tanulságok továbbadásáról. 

A haladó emberiség ebben az évben emlékezik meg Marx Károly születésé- 
nek 165. és halálának 100. évfordulójáról. Tudományos világnézetünk meg- 
alapítójának eszméi ma is eleven erővel hatnak, meghatározóan befolyásolják 
a világ fejlődését. Marx Károly tanításai testet öltenek a létező szocializmus 
vívmányaiban, a nemzetközi munkásmozgalom és a nemzeti felszabadító moz- 
galom harcában. A marxi életmű felbecsülhetetlen értékű segítséget ad a szo- 
cialista építőmunkához, és pártunk elméleti, politikai tevékenységének szi- 
lárd alapja. 

A párt tevékenységének egyik legfontosabb területe az eszmei, politikai ne- 
velőmunka. Az agitáció és a propaganda szóljon nagyobb meggyőző erővel a 
szocialista rendszer alapvető és időálló értékeiről, a munka társadalmi szere- 
péről, a szocialista demokráciáról, a létbiztonságról. Az új társadalom létre- 
jöttének feszültségeit, ellentmondásait sem elhallgatva adjon reális képet a 
szocializmusról. Mutassa be hitelesen korunk kapitalizmusát, a tőkés társada- 
lom feloldhatatlan belső ellentmondásait, az imperializmus törekvéseit. Tuda- 
tosítsa, hogy a szocializmus a lehetőségek tekintetében minden más társadalmi 
rendszernél többet nyújt, de a lehetőségek csakis céltudatos cselekvés révén 
válhatnak valósággá. 

A párt politikájának terjesztésében, a szocialista közgondolkodás erősítésé- 
ben különleges felelősség hárul a sajtóra, a rádióra, a televízióra, a napi 
politikai tájékoztatás és a közvélemény-formálás leghatásosabb eszközeire. Ja- 
vítani kell a tömegtájékoztatást, különös gondot fordítva a világnézeti meg- 
alapozottságra és a szakmai, politikai színvonal emelésére. Növelni kell a szer- 
kesztőségek, intézmények felelősségét tevékenységük tartalmáért. 

Az oktatásban és a képzésben ma elhatározott lépéseink döntően kihatnak 
jövőnkre. Ezért népünk művelődési színvonalának emelése össztársadalmi, 
nemrnzeti ügyünk. A rövid és hosszú távú feladatok megoldása ezen a terüle- 
ten széles körű összefogást, hatékonyabb irányító munkát követel. Folytat- 
nunk kell az oktatás tartalmi korszerűsítését. Az iskolának és az ifjúsággal 
foglalkozó valamennyi intézménynek, szervezetnek közös feladata a fiatalak 
világnézeti-politikai nevelése, szocializmust építő társadalmunkba való zavar- 
talan beilleszkedésének segítése. Meg kell gyorsítani a felsőoktatás korszerű- 
sítésére irányuló határozatok végrehajtását. 

Kiindulva az általános és a szakmai műveltség gyarapításának jelentőségé- 
ből, a szabadidő kulturált eltöltésének növekvő társadalmi fontosságából, 
nagy figyelmet szükséges fordítani a közművelődés tartalmi, szemléleti meg- 
újítására. Nem engedhetünk teret az általános műveltséget, a kultúrát, a mű- 
vészetet lebecsülő nézeteknek. 

A művészeti életben erősíteni ikell a párt eszmei orientáló szerepét, és tá- 
mogatni kell a társadalmi haladást szolgáló, realista szellemű alkotások létre- 
jöttét. javítani kell a művészet és a társadalom kapcsolatát. Művészetpoliti- 

kai elveinkkel összhangban, az alkotóműhelyek önállóságát erősítve lényeges 
változást kell elérni felelősségük növelésében. Fokozni kell a marxista kri- 
tika szerepét. 

Jövőnk megalapozásában növekszik a tudomány szerepe. A Központi Bi- 
zottság nagyra értékeli a tudomány hozzájárulását jelenlegi és távlati fel- 
adataink megoldásához, és segíti fejlődését. Szükségesnek tartja, hogy a tu- 
dományos kutatás összpontosítsa figyelmét az ország előtt álló legfontosabb 
feladatokra, segítse a társadalmi igények kielégítését. Tudománypolitikai el- 
veinket követve fokozottan támogatni kell mind a távlati célokat megalapozó, 
mind a gyakorlat mai igényeit szolgáló természet- és társadalomtudományi 
kutatásokat, s a kutatások eredményeinek felelős alkalmazását. Sürgető fel- 
adat a kutatás, a műszaki fejlesztés, a termelés és az értékesítés ma még 
többnyire elkülönült tennivalóinak összekapcsolása, az ehhez szükséges fel- 
tételek megteremtése. Jobban támaszkodni kell a tudomány eredményeire a 
társadalmi-politikai döntések előkészítésében. 


VI. A párt 


A Magyar Szocialista Munkáspárt a kongresszusi határozatok szellemében 
irányítja és szervezi a szocialista építőmunkát, betölti vezető szerepét, egysé- 
ge és kapcsolata a tömegekkel alapvetően jó. Fejlődött a pártélet, érvénye- 
sülnek a lenini normák. A pártszervezetek eredményes munkát végeztek a 
XII. kongresszus határozatainaik végrehajtásában. 

A párt szervezetileg is erősödött. Taglétszáma 852 ezer, mintegy 40 ezerrel 
több, mint a kongresszus idején volt. A párttagság politikai, szakmai és ál- 
talános műveltsége gyarapodott, szociális össszetétele lényegesen nem válto- 
zott. Eredeti foglalkozás szerint a párttagságnak csaknem háromnegyede, je- 
lenlegi foglalkozás szerint pedig több mint fele munkás és szövetkezeti pa- 
raszt. A pártépítő munka továbbra is gyenge a fiatalok közt és egyes értel- 
miségi rétegekben. 

A párttagok túlnyomó többsége aktív, kötelességeit teljesíti. A pártfegye- 
lem egészében megfelelő. Az építőmunka fokozódó nehézségei a pártban is 
tükröződnek, a bonyolultabb helyzetben nehezebb a tisztánlátás. A növekvő 
problémák s az új követelmények miatt esetenként a párt soraiban is ta- 
pasztalható bizonytalanság. Társadalmunkat foglalkoztató egyes kérdések 
megítélésében gyengült a párt egysége, a pártfegyelem, egyes párttagok nem 
állnak ki határozottan a párt politikája mellett. 

A pártszervek és -szervezetek eredményes erőfeszítéseket tettek irányító, 
ellenőrző tevékenységük, munkamódszerük fejlesztésére. A pártmunkát azon- 
ban még mindig sok formális és bürokratikus vonás terheli. 

A kádermunkában, a káderutánpótlás nevelésében az egyes területeken ta- 
pasztalható előrehaladás ellenére jelentős az elmaradás, nem kielégítő a nyilt- 
ság, a demokratizmus, kárt okoz a szubjektivizmus. 

A párt eredményes tevékenységének alapvető feltétele a párt eszmei-poli- 
tikai, szervezeti és cselekvési egységének erősítése. A kommunisták követke- 
zetesen álljanak ki a párt politikája mellett, s a marxizmus—leninizmus szel- 
lemében kezdeményezzék az új kérdések feltárását és megválaszolását. Elvi 
alapon lépjenek fel a téves nézetekkel szemben. Mindenki számára világossá 
kell tenni, hogy mire törekszik a párt, mit helyesel, és mit ellenez. Erősíte- 
ni kell a kommunisták vitakészségét, s javítani a pártszervezetek ehhez is 

nélkülözhetetlen tájékoztatását. Minden segítő kritikát, alkotó gondolatot 
figyelembe kell venni, de vitázni kell az irreális, téves elképzelésekkel, néze- 
tekkel. Csakis ez adhat szilárd alapot az egyes területeken tapasztalható hi- 
bás gyakorlat korrekciójához, a téves nézetek leküzdéséhez, a párt iránti bi- 
zalom elmélyítéséhez, a kommunisták tekintélyének növekedéséhez. 

A párt vezető szerepének elengedhetetlen feltétele a demokratikus centra- 
lizmus elvének érvényesülése a párt belső életében. Ez biztosítja pártunk harc- 
képességét, ütőképességét. Továbbra is a párton belüli szabad vita hívei va- 
gyunk. A vezető testületekben — a Központi Bizottságtól az alapszervezete- 
kig — a nézetek szembesítésével formálódik a párt politikája. A testületek- 
ben folyó vitáknak azonban állásfoglalás kialakításával kell végződniök, ame- 
lyet az elfogadást követően a testület tagjainak kötelezően képviselniök kell. 
A Központi Bizottság szükségesnek tartja az utóbbi időben e téren tapasztal- 
ható lazaságok megszüntetését, a pártélet szabályainak következetes betar- 
tását, a fegyelem megszilárdítását minden szinten. 

A pártéletben alapvető fontosságú a lenini elvek érvényesítése, a pártfó- 
rumok demokratizmusának erősítése, a pártszerű kritika szélesebb körű kibon- 
takoztatása, a párttagság jogainak érvényesítése. A pártfórumokon, taggyűlé- 
seken több közérdekű és a tagságot érdeklő kérdést kell napirendre tűzni. 
A pártmunka tartalmának és formáinak megújítása megköveteli a párt poli- 
tikájának önállóbb, kezdeményezőbb megvalósítását. 

A párt életében nagy szerepe van az alapszervezetekben uralkodó légkör- 
nek, a kommunista nevelőmunkának. Elengedhetetlen, hogy a kommunistá- 
kat a helytállás, a szerény, fegyelmezett magatartás jellemezze. Az alapszer- 
vezetek, a kommunista közösségek határozottabban lépjefniek fel a párttagság 
kis részének pártszerűtlenségével, egoizmusával, erkölcsi normáinkba ütköző 
magatartásával szemben. Tekintet nélkül a beosztásra, mindenkitől határozot- 
tan meg kell! követelni a szocialista normák betartását. 

A párt politikájának alakításában és valóra váltásában a párt szervezetei- 
nek és tagjainak elsőrendű feladatuk, hogy a pártonkívüli tömegeket folya- 
matosan bevonják a közös gondolkodásba, igényeljék és vegyék figyelembe 
a dolgozók véleményét, erősítsék a közös cselekvés alapját. A pártszervezetek 
és a kommunisták fordítsanak nagyobb figyelmet a tömegek közötti aktív 
politizálásra, a mindennapos személyes meggyőzésre. 

A hatékonyabb pártirányításhoz nélkülözhetetlen, hogy a kádermunka min- 
denütt a pártszervezetek kiemelt feladata legyen. Az elvszerűen végzett ká- 
dermunkáért fokozni kell a vezető testületek és a párt-, állami, gazdasági 
vezetők felelősségét. Kapjanak nagyobb támogatást a felelősen kezdeménye-: 
ző, az újat felkaroló, a rendet, a fegyelmet megkövetelő vezetők. Erőteljes 
harcot kell folytatni a szubjektivizmus ellen, és növelni kell a dolgozók rész- 
vételét a vezetők megítélésében. A társadalom érdekeinek megfelelően, ká- 
derpolitikai elveink figyelembevételével határozottabban, idejében kell lebo- 
nyolítani a kádercseréket. Fontos, hogy a káderek megítélésének alapja 
egyértelműbben a végzett munka eredménye és a magatartás legyen. 

A vezető tisztségekbe olyan rátermett kádereket — köztük nagyobb szám- 
ban fiatalokat — kell állítani, akik elkötelezettjei a nép ügyének, feladatuk 
ellátásához magas fokú szakmai ismeretekkel rendelkeznek, kezdeményezően, 
lendületesen dolgoznak, megfelelő az irányítóképességük, értik, képviselik és 
végrehajtják a párt politikáját, s a szocialista erkölcs normái szerint élnek 
és dolgoznak. Bevált gyakorlatunk szerint, pártfíunkciók kivételével minden 
tisztséget pártonkívüli is betölthet, ha a követelményeknek megfelel. Gyorsí- 

tani és szervezettebbé kell tenni a káderutánpótlás nevelését, intézményesen 
is segíteni kell, hogy mindenki lehetőséget kapjon képességei kibontakozta- 
tására. 


VII. A párt nemzetközi tevékenysége 


A Magyar Szocialista Munkáspárt nemzetközi tevékenységével az elmúlt évek- 
ben is arra törekedett, hogy hozzájáruljon a kommunista és munkáspártok 
összefogásának, a mozgalom nemzetközi akcióképességének erősítéséhez. Meg- 
különböztetett figyelmet fordított a Szovjetunió Kommunista Pártjához fűző- 
dő hagyományosan jó kapcsolatok fejlesztésére. Tovább bővítette kétoldalú 
kapcsolatait a szocialista, a tőkés és a fejlődő országok kommunista és mun- 
káspártjaival, nagy fontosságot tulajdonított az őszinte véleménycseréknek, 


a testvérpártok tapasztalatai megismerésének. Részt vett a közös akciókban, 


a nemzetközi tanácskozások munkájában, és kezdeményezően lépett fel a vi- 
tás kérdések tisztázását szolgáló elméleti tanácskozások, kötetlen találkozók 
megtartásáért. 

Pártunk tevékenysége a jövőben ís arra irányul, hogy előmozdítsa a nem- 
zetközi kommunista és munkásmozgalom befolyásának növekedését, a pártok 
közös fellépését a legfontosabb problémák megoldása, mindenekelőtt a világ 
békéjének megőrzése érdekében. A mozgalom egységének fontosságát, a 
marxizmus—leninizmus tisztaságának védelmét, a proletár internacionalizmus 
követelményeit, valamint az alkotó útkeresés jogosságát és szükségességét 
egyaránt szem előtt tartva vesz részt a vitás kérdések tisztázásában. Az elv- 
társi vita folytatásával egyidejűleg az érintkezés fenntartására, a kapcsolatok 
és a kölcsönös szolidaritás erősítésére törekszik azokkal a pártokkal is, ame- 
lyeknek nézetei egyes kérdésekben eltérést mutatnak. 

A Magyar Szocialista Munkáspárt a XII. kongresszus határozatainak meg- 
felelően erősíti kapcsolatait a nemzeti felszabadító mozgalmakkal, a fejlődő 
országok nemzeti demokratikus pártjaival. Az ideológiai nézetkülönbségek 
ellenére nagy figyelmet fordít a kapcsolatok szélesítésére a szocialista, szo- 
ciáldemokrata pártokkal, amit a feszültebb nemzetközi helyzetben különösen 
fontossá tesz az enyhülés eredményeinek védelme. 


A Központi Bizottság megállapította: az elmúlt három évben végzett munka 
tapasztalatai egyértelműen tanúsítják, hogy a kongresszusi határozatok kö- 
vetkezetes végrehajtásával szilárdabb alapot teremthetünk távlati céljaink 
eléréséhez. Pártunk politikájára, népünk összefogására, a szocialista rendszer 
megújulóképességére építve megoldjuk az előttünk álló bonyolult feladato- 
kat, megvalósítjuk a XII. kongresszus határozatait, és előbbre jutunk a 5szo- 
cializmus építésének útján. 


NEMZETKOZI SZEMLE 


Merre fordul a nyugati világ? 


Mondjuk ki: annak a világpolitikai feszültségnek, amelynek jeleivel napról 
napra találkozunk, van tárgyi alapja, magától értetődő racionális oka is, min- 
denekelőtt a két társadalmi rendszer erőviszonyainak eltolódása. Meglepő in- 
kább az volt, hogy a hatvanas évek végén, a hetvenes évek elején teret nyert 
az enyhülés, a Nyugat akkor mérvadó körei elfogadták a Szovjetunió, a szocia- 
lista országok feléjük nyújtott kezét, hiszen ez nem kevesebbet jelentett, mint 
hogy a korábbi fölényét vesztett imperializmusban ideiglenesen felülkerekedett 
a józan önmérséklet, amely e társadalmi formációnak — mint története általá- 
ban bizonyítja — nem éppen alkati eleme. 

Igaz, egy sor tényező a megegyezési készség irányába lhhatott. A karib-ten- 
geri válságban egyértelművé vált, hogy az atompatt körülményei között a 
Nyugat számára is végzetes kockázattal járna egy világkonfliktus kirobbantása. 
Az addig folytatott hidegháború nem váltotta be az agresszív erők reményeit, 
a nukleáris háború őket ís pusztulással fenyegette. Fontos tényezője volt 
az enyhülés sikerének a tőkés gazdaság konjuktúrája a hatvanas években, a 
hetvenes évek elején; a kapitalizmusban azt a tudatot erősítette, hogy refor- 
mok útján kiküszöbölheti belső antagonizmusait, egyszer s mindenkorra kizár- 
hatja a válságokat, mintegy megszüntetheti az osztályharcot — nincs tehát mit 
tartania a szocializmus kihívásától, saját munkásosztályának nyugtalankodásától. 

Nem kis szerepet játszottak, s ugyancsak a jelzett irányba hatottak a , har- 
madik világban" lejátszódó folyamatok. A régi gyarmatbirodalmak összeom- 
lása után a fejlett kapitalista országok létkérdésévé vált, hogy az új független 
államokban konszolidálják befolyásukat, biztosítsák gazdasági pozícióikat, útját 
állják az antiimperialista tendenciák radikalizálódásának. Vietnamban az Egye- 
sült Államok — a franciák totális veresége ellenére — még egyszer megpróbál- 
ta a régi módon, de meg is bukott szennyes háborújával. 


Mindezek a körülmények és persze még sok egyéb hasonlóképpen ismeretes 
kényszerítő tényező együttes és egymást erősítő hatása tette lehetővé, hogy a 
szocialista oldal kezdeményezései meghallgatásra találtak. Visszatekintve erre 
az időszakra, valósággal az enyhülés eszkalációjáról lehetne beszélni. Ha létez- 
tek és tevékenykedtek is az imperializmus csökönyös retrográd erői, hiába 
igyekeztek megállítani a folyamatot, amely végül is a helsinki záróokmányban, 
az enyhülés e chartájának egyhangú elfogadásában, a békés egymás mellett 
élés legfelső szintű szentesítésében érte el csúcspontját. 


36 NEMZETKÖZI SZEMLE 


A karib-tengeri rémülettől számítva akkor csak tizenhárom év telt el, mégis 
sokak szemében úgy tetszett, hogy az emberiség végképp száműzheti a világ- 
háborús veszélyt, sőt megnyílik az út a helyi háborúk és konfliktusgócok 
felszámolása felé is — más szóval: új kor köszönt be a világtörténelemben, 
valósággá lesz, amit az SZKP XX. kongresszusa lehetőségként úgy fogalma- 
zott meg, hogy többé nem végzetszerűen elkerülhetetlen az egymással szem- 
ben álló társadalmi rendszerek háborúja. 

Az vesse persze az első követ a közvéleményre — amely annak idején nagy 
reményeket táplált —, akit sohasem ragadott még el a hév, ha az ügy, amelyért 
küzdött és szurkolt, csatát nyert. Magától értetődőnek kell tekinteni, hogy a 
nagy katasztrófákkal és még nagyobb veszélyekkel terhes évtizedek után az 
emberiség fellélegzett, örömmel üdvözölte a megegyezést, s általában azt a szel- 
lemiséget, amely Helsinkiben megnyilvánult. S ez korántsem korlátozódott 
Európára vagy azokra az erőkre, amelyek különösképpen elkötelezték magukat 
a helsinki értekezlet eszméinek ; az a szóhasználat járta akkoriban, hogy a világ 
más régióiban, a többi kontinensen is hasonló megállapodásokra kell jutni. 

Különös is lenne, ha a bizakodó megítélést ostorozva ma prófétaként ünne- 
pelnénk azokat, akik az enyhülést ab ovo illúziónak nevezték; annál is inkább, 
mert az annak idején így nyilatkozók közül sokak célja, tettekben realizált 
törekvése éppen az volt, hogy illúzió legyen! Azok nem azért beszéltek így, 
mert óvni akarták a naiv embereket a túlzott várakozástól, hanem mert a 
ténylegesen elért eredményeket próbálták érvényteleníteni, gyanakvást és 
ellenérzéseket akartak sugallni. 

Ami azóta történt, az nem őket, hanem azokat igazolta, akik, ha igen nagyra 
becsülték is az eredményeket, mégsem egy csapásra véglegesen kivívható, 
egyenletesen tartós állapotnak vélték a békés egymás mellett élést. 

Leonyid Brezsnyev már a helsinki értekezleten kijelentette: a politikai kap- 
csolatokban elért enyhülést érvényesíteni kell a fegyverzetcsökkentésben, a 
fegyverkezés lefékezésében, a hadseregek létszámának korlátozásában, egyszó- 
val katonai téren. Kádár János meg ezt mondta: , Nem szabad persze, hogy 
illúziókban éljünk, s magam sem képzelem azt, hogy most a Helsinkiben 
lezajlott európai biztonsági és együttműködési értekezlet... nyomán egy csa- 
pásra megváltozik majd Európa vagy a világ helyzete... Eddig is harcolnunk 
kellett a nem eléggé józanokkal, az ellenségeskedést, a konfliktusokat szítók- 
kal szemben, de harcunk eredményes volt, s eljutottunk az értekezletig. Gon- 
dolom, hogy holnap és a távolabbi jövőben is így lesz: akadnak még gáncs- 
vetők, de továbbra is küzdeni fogunk ellenük." 

Helsinkiről nyugati politikusok is nyilatkoztak hasonló szellemben; különös- 
képpen azok, akik odahaza kitapasztalták, hogy az értekezletet ellenző jobbol- 
daliak csak nehezen vették tudomásul a történteket, belül forrtak az indulattól, 
és csak a pillanatot várták, amikor ellentámadásba mehetnek át. Helmut 
Schmidt még 1977-ben szarkasztikusan megjegyezte: hogy a parlamenti ellen- 
zék, a CDU—CSU nem támogatta a helsinki egyezményt, azt csak az , emberi, 
túlságosan is emberi" kategóriájába lehet sorolni — értsd: a belátásra, önvizsgá- 
iatra képtelen kisszerűség kategóriájába. 

Egyszóval: ami azóta történt, azokat igazolta, akik érezték, hogy az út ez- 
után sem lesz könnyű és sima. Igaz, ők sem látták egész kiterjedésében a ve- 
szélyt. Akkor még nem tűnt ki olyan világosan, hogy az enyhülés sikerének 
— így mondhatnók — voltak ideiglenesen ható és voltak tartós komponensei. 
Kétségtelenül tartós volt, hogy a Szovjetunió, a Varsói Szerződés országai 
katonai téren elérték a paritást, az Egyesült Államok és a NATO korábbi fölé- 
nye megszűnt. Az e tényre való rádöbbenés egyfajta pszichikai sokkal járt 

együtt Nyugaton; egyre több felelős ember úgy vélte, hogy ehhez az új hely- 
zethez politikailag is alkalmazkodni kell; fel kell hagyni a szocialista oldal 
provokálásával. Ahogy Kissinger idején fogalmaztak: közeledéssel kell körül- 
fonni, megkötni az ellenfelet. Akkor csak sejteni lehetett, amit ma már tudunk: 
ez ideiglenes reakció volt. 

A tőkés rendszer, ha nem is azonnal, de egy idő múlva felocsúdott a meglepe- 
tésből. Már Ford elnök kijelentette, hogy az enyhülés fogalmát jobb vol- 
na kiiktatni a szótárból; Carter elnöksége idején az emberi jogok védelme 
címén kampány indult az enyhülés ellen; az angolai, az etiópiai majd az af- 
ganisztáni fejlemények ürügyén, ha nem is formálisan, de felmondták azokat 
a Brezsnyev és Nixon által kötött egyezményeket, amelyek a paritás elismerésén 
túl a normális együttélést biztosították volna. Carter az előbbit, a fegyverzetek 
kölcsönös korlátozását még támogatta volna, Bécsben parafálták a SALT—1[1I-t, 
de addigra már felülkerekedtek az amerikai szenátusban az ellenzők, akik 
meggátolták a ratifikálást, emelkedni kezdett az a hullám, amely végül is Ro- 
nald Reagant emelte a hatalomba. 

Hogy ez így történt, azon természetesen sajnálkozunk; de csodálkozni rajta, 
vagy egyenesen kétségbeesni, mert nem folytatódott a helsinki út — arra nincs 
okunk. Többé-kevésbé magától értetődőnek kell tekinteni, hogy a reakciós, 
szélsőségesen jobboldali csoportosulások, mihelyt tehették, magukhoz ragadták 
a kezdeményezést. Mint ahogy azon sem lehet megrökönyödni, hogy a megegye- 
zésre hajló polgári politikusok nem bizonyultak nagyon bátornak, nem léptek 
fel a forradalmárok állhatatosságával, ellenkezőleg, közülük sokan egyre-másra 
feladták pozícióikat. 

Közrejátszottak a dolgok ilyetén alakulásában a szocialista országok nehézsé- : 
gei is, ezt sem tagadhatjuk; ha sikeresebb lett volna a mi gyakorlatunk eb- 
ben a kritikus időben, ha kevesebb bonyodalmunk lett volna, szerencséseb- 
ben alakulhattak volna a viszonyok, erőteljesebben érvényesülhettek volna a 
pozítív kölcsönhatások. De hát az ilyen ,ha"-kombinációknak nincs sok értel- 
mük — aki realista módon számba vette akkor a szocializmus állását, annak ez- 
Zel is számolnia kellett. A katonai erőegyensúly elérése óriási vívmány, a kül- 
ső fenyegetettség szempontjából történelmi fordulópont volt, de a fejlődés belső 
problémáit, a gazdasági intenzifikálással és általában a korszerűsítéssel járó 
új, hatalmas — ráadásul negatív világgazdasági hatásokkal súlyosbított — 
feladatokat nem oldhatta meg; az imperializmus pedig nem habozott, hogy az 
ezzel járó feszültségeket a maga javára kiaknázza. 


Ha valóban illúziómentesen szemléljük a kort, amelyben élünk, akkor mind- 
ez evidens. Csakhogy az illúziók leszámítolásánál tovább is kell gondolni, hi- 
Szen a nyomasztó, a nagy kérdés, amely ma mindenki előtt felmered, éppen az, 
hogy hol vannak a határok, azaz: mi változott meg az utóbbi évtizedekben 
visszavonhatatlanul és visszafordíthatatlanul a béke és a haladás javára, mire 
lehet tehát a jövőben is bizton építeni, illetve mi az, amit csak ideiglenesnek 
lehet tekinteni, aminek elvesztésével, ha csak átmenetileg is, számolni kell. 

Amit a következőkben néhány vonással felvázolni szeretnék, nem tekinthető 
többnek, mint módszertani kísérletnek a kérdés megközelítésére. De hogy ne 
rejtsem véka alá, mire gondolok, hadd bocsássam mindjárt előre hipotézisemet, 
amely így szól: elképzelhetetlennek tartom, hogy a tőkés rendszer konzerva- 
tív doktrinérjeinek sikerüljön a fejlődés kerekét visszaforgatni a konjunktúrát 
és az enyhülést megelőző idők állására. Itt jórészt irreverzibilis folyamatok 

játszódtak le, amelyeket le lehet fékezni, egy ideig — akár hosszabb perió- 
dusra is — meg lehet állítani, de visszafelé fordítani, pláne tartósan, semmi- 
képpen sem lehet. 

A tőkés Nyugat-Európában a háború óta végbement társadalmi, gazdasági 
és szellemi változásokra gondolok, tehát egy olyan régióra, ahol — szemben 
Kelet-Európával — nem történt fordulat, nem győztek a forradalmi erők, még 
azt sem lehet mondani, hogy a fejlődés élén a haladás zászlóit lobogtatták 
volna; lényegében sikerült helyreállítani a kapitalista rendszereket. Ha mégis 
mélyreható, a jövőt is meghatározó változásokra hivatkozom, akkor azt abban 
az értelemben teszem, ahogy Marx és Engels az 1848-as forradalom hatásait 
elemezte. 

Engels írta , A munkásosztály helyzete Angliában" c. mű előszavában: , Az 
1848-as forradalomnak, mint nem egy elődjének, furcsa sorsa volt. Ahogy Karl 
Marx mondani szokta, ugyanazok az emberek, akik leverték a forradalmat, 
végrendeletének teljesítői lettek. Louis Napoleon kénytelen volt megteremteni 
az egységes és független Olaszországot, Bismarck kénytelen volt Németország- 
ban a maga módján forradalmi átalakítást végrehajtani és Magyarországnak 
bizonyos függetlenséget visszaadni, az angol gyárosok pedig nem tehetnek 
egyebet, mint hogy törvényerőre emelik a Népchartát." (Angol kiadás, 1892.) 

Amit elmondandó vagyok Nyugat-Európával kapcsolatban, az erre a gon- 
dolatmenetre támaszkodik, amennyiben abból indul ki, hogy a társadalmi fej- 
lődés törvényszerűségei akkor is érvényesülnek, ha az azokat szorgalmazó tu- 
datos törekvéseket sikerül időlegesen háttérbe szorítani, letörni, szétzilálni. 
Ha nagy összefüggésekben szemléljük a történelmet, bátran mondhatjuk: hiába 
volt Thermidor és hiába volt Brumaire, a francia forradalom — ha százéves 
késéssel is — végül is érvényesítette a burzsoázia eszméit; mint ahogy hiába 
volt Világos, a feudális rendszert többé visszaállítani nem lehetett, még az 
osztrák szupremáciát sem. Ha a monarchia 70 évvel túlélte is, csak annak árán, 
hogy a nemzetiségi mozgalmak egymás elleni kijátszásával beprogramozta a 
birodalmába azokat az erőket, amelyek végül széthullásához vezettek. 

Úgy vélem, hasonlóképpen áll a helyzet a második világháború szükségszerű 
konzekvenciáival. Nemcsak abban az értelemben, hogy nem sikerülhetett Dulles 
,Toll1-back"-terve, a kommunizmus felgöngyölítése, visszaszorítása Kelet-Euró- 
pából. A Szovjetunió katonai győzelmével nemcsak a fasizmust érte vereség, 
hanem a tőkés szisztéma addigi struktúrái is megrendültek. Nem lehet vélet- 
lennek tekinteni, hogy azok a rendszerimmanens reformkoncepciók, amelyeket 
burzsoá közgazdászok már jóval korábban dolgoztak ki, csak a háború után 
nyerhettek teret és váltak szinte minden fejlett kapitalista országban elfoga- 
dott normákká: a belső fogyasztás fejlesztése, amelyet , fogyasztói társadalom- 
nak" vagy , szociális piacgazdálkodásnak" is neveztek; a , szociális partneri vi- 
szony", amelynek hivatása volt felváltani az osztályharcot. De ide sorolhatnók 
még az olyan nemzetközi szervezeteket is, mint az Európai Gazdasági Közösség 
vagy az Európa Tanács, amelyek létrejötte a szocializmussal való verseny új 
körülményeire vezethető vissza — nevezetesen arra, hogy a tőkés világ többé 
nem engedhette még magának, hogy a nemzeti egoizmusok totálisan érvénye- 
süljenek. 

Ide tartoznak a polgári parlamentarizmusban végbement változások, ame- 
lyeknek lényege abban foglalható össze, hogy a korábbi osztálypártok (kivéve 
a forradalmi pártokat) fokozatosan feladták hagyományos kötődéseiket és ideo- 
lógiájukat, átalakultak , néppártokká"; igyekeztek, amennyire csak lehetséges 
volt, partikuláris érdekképviseletekből átvedleni a választópolgárok minél szé- 
lesebb rétege számára elfogadható választási szövetségekké. Minden jelentős, 

a hatalomért versenyző párt a választási eredmény szempontjából döntő kö- 
zépmezőny felé orientálódott, igyekezve egybemosni a szemben álló érdekeket. 
De ennek ára is volt: a hagyományos politika szavahihetőségének nagyfokú 
csökkenésével együtt járt a kiábrándult közvélemény egyre élesebb kritikája 
általában a politikai szférával szemben; a palackból kiszabadult a szkeptikus 
bírálat szelleme, amelyet a jelek szerint ugyanúgy nem lehet már visszagyö- 
möszölni, mint ahogy nem lehet csak úgy visszavenni a szociális refonmokat, 
elfojtani a fogyasztói igényeket, vagy visszatérni az imperializmus tradicioná- 
lis hegemóniáihoz, régi hatalmi szféráihoz. 

Semmi kétség, a tőkés rendszer ma is rendelkezik még hatalmas potenciá- 
lokkal és tartalékokkal, de összevetve , klasszikus" szakaszával, labilis állapot- 
ba került. Pedig 1945 után sem az történt — mint ahogy 1848 után sem —, 
hogy a , végrendeletet" az örökösök , megbízottai", a baloldaliak, a haladók haj- 
tották volna végre. Sem a keynesi iskola tanítványait nem lehet annak ne- 
vezni, sem Eisenhowert, sem De Gaulle-t, sem Adenauert vagy Nixont. Ellen- 
kezőleg: éppen ők voltak a , végrendelet" végrehajtói, akik a háború végén fel- 
felcsapó antikapitalista, antimonopolista indulatokat letörték, a radikális bal- 
oldalt gúzsba kötötték, sokszor még fasisztákat is mentettek. Mégis: csak bi- 
zonyos engedményekkel tudtak konszolidálni, olyan váltóigazításokkal, amelyek 
a , végrendeletnek" feleltek meg. 

Igaz, korántsem az általunk elképzelt sínen haladt ez a vonat: a fasizmus 
összeomlását nem követte a monopolkapitalizmus bukása; a burzsoáziának volt 
elég intelligenciája és cselekvőképessége, hogy ezt kikerülje, de menekülni csak 
, előre" tudott, olyan viszonyok felé, amelyekből azért is nehéz most hátrálnia, 
mert feltételrendszerük évtizedek alatt megszokássá vált. 

Hogyne tudnánk: nem a mi álmaink valósultak meg, mondjuk a konjunk- 
túra éveiben tömegessé vált nyugati konzumpolgár életvitelében, gondolkodás- 
módjában; mégis látni kell, hogy nem utolsósorban ennek a típusnak az ellen- 
állásába ütközik ma az a neokonzervatív gazdaságpolitika, amely vissza akarja 
venni — legalábbis nagy részben — azt, amivel ezt a közeget a kapitalizmus 
akkor magához tudta kötni. Mint ahogy az sem tartozott prognózisaink közé, 
hogy a tőkések által hatalmas manipuláló apparátussá és üzletággá duzzasztott 
tömegkommunikáció olykor sikamlós talajjá válik létrehozói számára. Ugyanaz 
a közvélemény, amely a konjunktúra idején könnyen kezelhető volt, ma 
egyre kétesebb elem a burzsoá rend ortodox védelmezői szemében. A köz- 
vélemény persze manipulálható; emócióit ki lehet használni, fel is lehet fo- 
kozni — ezt jól tudják s teszik is —, főleg ha a jelenségek vagy a látszatok 
megegyeznek a kívánt iránnyal (ez történt például az Egyesült Államokban az 
iráni túszszedés idején). De ugyanez a közeg nehezebben kezelhető, szeszélye- 
sebbé, bizonytalanabbá válik, ha nem állnak rendelkezésre hasonló stimulánsok, 
ha ellentmondásossá válik az összkép, mint jelenleg a fegyverkezési vitában, 
ahol a hivatalos állítások egyértelműen nem demonstrálhatók, s ez tömegesen 
növeli a szkepticizmust. 

Ne tagadjuk, nem láttuk előre, hogy a tőkés világban ekkora erővé fejlőd- 
het egy spontán kritikus közvélemény, többé-kevésbé függetlenül a szervezett 
baloldaltól, az antikapitalista mozgalmaktól. Az idei Marx-évforduló jó alkalom 
lehetne arra, hogy ebben a vonatkozásban is felelevenítsük a klasszikusok elem- 
ző módszerét. Őrájuk igazán nem lehet ráfogni, hogy lebecsülték volna a szub- 
jektív elem, a forradalmi, a haladó eszmék és pártok szerepét a társadalmi moz- 
gásban; mégis az objektív folyamatokból indultak ki, amelyek gyakran csak 
ösztönösen törnek utat, olykor egészen torz és fonák módon; szinte felismerhe- 
tetlenül azok számára, akik ideálképekben, tiszta képletekben gondolkodnak. 

Úgy hiszem, nagyrészt erről van szó a fejlett kapitalizmus mai szakaszában 
is. Beszélni róla pedig azért is kell, mert ahhoz, hogy akár csak hozzávetőlege- 
sen felmérjük, merre vezet tovább a Nyugat útja, alapfeltétel, hogy pontosan 
ítéljük meg eddigi fejlődését. Aki ugyanis arra szorítkozik, hogy csak a forra- 
dalmi erők, a következetesen baloldali pártok és mozgalmak állását vizsgálja, 
az hamis mérleget fog vonni, még akkor is negatívabbat az indokoltnál, ha a 
szociáldemokrata és szocialista pártokat egészében a baloldalhoz számítja (ami 
mellesleg nem is volna helyes). Ha pusztán a munkásmozgalom, akár a legszé- 
lesebb értelemben vett munkásmozgalom választási eredményeit, hatalmi po- 
zícióit, közvetlen társadalmi befolyását tekintjük mércének, arra a következ- 
tetésre kellene jutni, hogy vesztésre állnak ügyeink, az amerikai adminiszt- 
ráció vezérletével visszavonhatatlan jobboldali fordulat bontakozik ki Nyugaton. 

Kétségtelen, hogy Schmidtet nemcsak fondorlatosan kibuktatták, hanem az 
SPD a választásokon is érzékeny veszteséget szenvedett; Mitterrand-ék vesz- 
tettek a községtanácsi választásokon. (Párizsban föltűnést keltően, aminek fel- 
tehetően országos hatása is lesz.) A 13 éve kormányzó osztrák szocialistáknak 
már nincs abszolút többségük, és koalícióra kényszerülnek. Thatcher asszony 
viszont megerősítette pozícióit falklandi expedíciójával; az olasz keresztényde- 
mokraták visszaszerezték a kormánythatalmat. Mindezt, lévén szó öt — külön- 
böző okokból fontos — nyugat-európai országról, csak részben ellensúlyozhatja 
a svéd szociáldemokraták vagy a spanyol és portugál szocialisták előretörése, 
Papandreu több bátor fellépése. Az összképen nem javítana, ihha felsorolnánk, 
hogyan alakult a kommunista pártok szavazatainak száma vagy akcióik ható- 
köre Európa nyugati felében. 

Természetesen nem maradhat el annak az elemzése, hogy miért következtek 
be a balsikerek és a visszaesések; milyen mértékben tudhatók be — például 
az uralmon volt szociáldemokraták esetében — a világgazdasági válságnak és 
mennyiben a kormányok mulasztásainak; mennyire van szó a pártok és moz- 
galmak belső ellentéteiről és mennyire az ellenfél célratörőbb taktikájáról. 
Csakhogy itt és most nem ez a nagy kérdés, nem akörül merülnek föl aggá- 
lyok és aggodalmak, hogy egyik vagy másik országban átmenetileg vagy hosz- 
szabb időre kormányhoz jutottak jobboldali pártok vagy koalíciók. Ami a ke- 
délyeket izgatja, az ennél jóval általánosabb kérdés. Nevezetesen az, hogy 
Reagannek — pontosabban: a rajta keresztül uralkodó monopolista köröknek — 
sikerül-e a világpolitika irányát megváltoztatni, módjukban áll-e politikai és 
gazdasági nyomással, illetve ígérgetéssel, az állítólagos fenyegetettségről szóló 
demagógiával és más eszközökkel rávenni a Nyugatot egy konfrontációs kür- 
zusra a külpolitikában ; továbbá képes-e visszavonatni a reformokat, elvenni azo- 
kat a kedvezményeket, amelyeket széles tömegek megszereztek, ide értve a szo- 
ciális juttatásokon túl azt a szerepet, amelyet a demokratikus közvélemény ví- 
vott ki magának. 

Erre, azt hiszem, egyértelmű nemmel lehet válaszolni. Felkészülhetünk arra, 
hogy azok a reakciós körök, amelyek ma a washingtoni adminisztrációban 
mérvadók és hangadók, még sok mindent meg fognak kísérelni — különös- 
képpen, lha sikerülne hamarosan valamiféle eredményt felmutatniuk a gazdaság 
fellendítésében. Azzal is számolnunk kell, hogy részlegesen és átmenetileg egyet 
s mást visszavesznek a vívmányokból. Mégis képtelenek lesznek alapjában 
visszafordítani a folyamatokat. Nem egyszerűen arról van szó, hogy lekésték 
azt az időpontot, amikor ezt még megtehették, hiszen már a fasizmus bukásá- 
val eldőlt: sem az 1945 előtti, sem az 1930 előtti időszakhoz nem lehet vissza- 
térni. A rendszert átmenteni — mindenekelőtt Németország nyugati részében, 
de Japánban, Olaszországban, sőt Franciaországban és Angliában is — csak 

úgy lehetett, hogy meggyőzték-a tömegeket: más úton fognak haladni, mint 
azon, amely Hitler hatalomra jutásához, a spanyol köztársaság lerohanásához, 
Münchenhez, majd a második világháborúhoz vezetett. 

Már a nürnbergi perben látszott, hogy nem lehet egyedül a náci vezéreket a 
történtekért felelőssé tenni. Ronald Reagan tavaly nyári, hírhedt londoni be- 
szédében arra hivatkozott, hogy az amerikai rendszer békeszeretetét, nagylel- 
kűségét, etikai szintjét mi sem bizonyítja meggyőzőbben, mint az, hogy a má- 
sodik világháború után nem érvényesítette katonai fölényét, és nem rohanta 
le a Szovjetuniót. Csakhogy ezek tipikus féligazságok: az atombomba bevetése 
az erőfölény demonstrálása volt, egyértelműen a Szovjetunió címéré. S hogy 
Truman úgy vélte, erre a demonstrációra szüksége van, az is csak azzal magya- 
rázható, hogy tartott a Szovjetuniótól, annak hatalmas mértékben megnöve- 
kedett morális tekintélyétől, várható politikai befolyásától. Korántsem úgy 
állott a helyzet, hogy az Egyesült Államok kegyeitől függött volna a Szovjet- 
unió sorsa; ha akkor meg merték volna támadni a szovjet hatalmat, annak a 
nyugati világra is kiszámíthatatlan következményei lettek volna. 

Megismétlem: távol áll tőlünk, hogy idealizáljuk Nyugat-Európában az 
utóbbi három-három és fél évtizedben végbement társadalmi változásokat, a 
szociális vívmányokat, a gazdasági növekedést, a néhány évvel ezelőtt még 
igen magas foglalkoztatottságot stb.; nem hagyhatjuk figyelmen kívül, hogy 
alapjában nem változtak a hatalmi viszonyok, megmaradt a fejlett tőkés or- 
szágok dolgozóinak kizsákmányolása és mindazok az előnyök, amelyeket a 
Nyugat a gyarmatbirodalmak szétesése ellenére a fejlődő országok rovására 
élvezett és ma is élvez. A közvélemény önállósodásával kapcsolatban sem le- 
hetnek túlzott elképzeléseink. Marx, amikor a forradalom végrendeletét meg- 
valósító burzsoá potentátokról szólt, nem arra gondolt, hogy eszményi álla- 
potokat teremtettek, hogy kiteljesítették a forradalmat; amit ő a forradalom 
, furcsa sorsának" nevez, az — mint Engels Kautskynak magyarázta — nem 
több, mint hogy , valódi, nem illuzórikus feladatai mindig megoldódnak". 

Hasonló koordinátarendszerben lehet nézni azt, ami a második világháború 
után Nyugat-Európában történt, még akkor is, ha tudjuk, hogy ez esetben 
nem forradalomról, nem gyökeres társadalmi átalakulásról, hanem csak meg- 
rendülésről, megingásról volt szó — de olyan mélyrengésről, amelyet kiparí- 
rozni, egyensúlyba hozni csak a társadalmi gyakorlat jelentős módosításával, a 
történelmileg megérett feladatok tudomásul vételével lehetett. S pontosan ezek 
azok a változások, amelyeket nem lehet tartósan visszafordítani, sőt, ideiglene- 
sen is csak nagy feszültségek és kockázatok árán. Nyugat-Európa legújabb poli- 
tikai reakciói, a reagani szuperkonzervativizmus fogadtatása máris ezt tanúsítja, 
helyenként és esetenként meglepő egyértelműséggel. I 


Vegyük például a szovjet—nyugat-európai gáz—cső üzlet ellen hozott amerikai 
embargó ügyét, amely azzal a példátlan következménnyel járt, hogy több nyu- 
gat-európai kormány a szállító cégeket állami szankciókkal arra kényszerítette, 
szegjék meg a washingtoni kormány rendelkezéseit; valóságos gazdasági háború 
bontakozott ki, amelyben végül is az amerikai félnek visszakoznia kellett. 
A kínos konfrontációból még az Egyesült Államokhoz leghűségesebb kormány- 
zat, a Thatcher-kabinet sem vonhatta ki magát, olyan elemi angol érdekek fo- 
rogtak kockán. A politikai kontroverzia előterébe a szorongató munkanélkü- 
liséget állították, ezzel igyekeztek indokolni ellenlépéseiket, de tulajdonképpen 
ennél jóval többről volt szó: a kelet—nyugati kapcsolatok egész jövőjéről. Pe- 

dig mindez olyan légkörben játszódott le, amelyben egyre erőszakosabban, 
egyre durvábban érvényesült a szovjetellenes, szocializmusellenes, antikom- 
munista kurzus! Nyilvánvaló, hogy itt objektív tényezők hatnak, amelyek egy 
bizonyos ponton túl gátat szabnak az enyhülés és együttműködés ellen táma- 
dó erőknek. 

Vagy vegyük a nyugatnémet kormányzatban beállt fordulat példáját. En- 
nek fejleményein is felismerhető hasonló kétarcúság. Semmi kétség, a nyugat- 
német jobboldal, hathatós amerikai támogatással jelentős teret nyert; ügyes, ha 
lelkiismeretesnek éppen nem is nevezhető agitációval azt a hiedelmet keltette, 
hogy a jelen bajokért egyes-egyedül a szociáldemokrácia felelős, mert egyfelől 
a gazdaság és az államháztartás teherbíró képességét messze túlhaladó szociális 
terheket vállalt, másfelől elhanyagolta a nyugatnémet—amerikai barátság ápo- 
lását. De érdemes megfigyelni, hogy a választások múltán mindkét kérdés ke- 
zelésében máris megváltoztak a hangsúlyok. Siettek kijelenteni: Kohl wa- 
shingtoni tisztelgő útjával máris rendbejött minden, nem is érdemes tovább 
taglalni a témát... Ami pedig a belpolitikát, a szociáldemokraták ebbeli hi- 
báit illeti: nos, ezekben sem szükséges vájkálni, nézzünk inkább előre — ez 
volt Kohl hangütése nyomban a választási eredmény nyilvánosságra hozása 
után. Ez az irányvétel folytatódott a koalíciós tárgyalásokon is; az, hogy Strauss 
nem lett alkancellár és külügyminiszter, hogy a CSU-t kifizették két jelen- 
téktelenebb miniszteri poszttal, viszont a felettébb meggyengült FDP megtar- 
totta a másodhegedűs szerepét (pedig az a korábbi koalíciónak is partnere 
volt, annak hibáiért is viseli a felelősség komoly részét!) — nem akármilyen 
kompromisszum. Világos jele annak, hogy az ún. fordulatnak határai vannak, 
hacsak . .. hacsak nem vállalják fel az osztályharc nagymérvű kiéleződését, a 
szakszervezetek balratolódását, radikalizálódását, mindannak kockára tevését, 
ami annak idején a nyugatnémet , gazdasági csodát" — még Adenauer és Er- 
hard idején! — lehetővé tette; hiszen annak titka, a Marshall-segélyen túl, 
nem volt más, mint hogy sikerült megegyezni a munkásokkal. 

Nem volt véletlen, hogy a Schmidtet megbuktató bizalmatlansági indítvány 
vitájában — a napi politikai csatározásokon túl — szemléleti, az össztársadal- 
mi fejlődést érintő fogalmak is felmerültek. A szociáldemokraták attól óvtak, 
hogy nem lehet visszatérni az , Ellbogengesellschaft"-hoz, a ,könyöklő" tár- 
sadalomhoz, amelyben a szegényebbeket kisemmizik, a gazdagok pedig egyre 
gazdagabbak lesznek. Az eddig érvényesült alaptendenciák visszafordíthatat-. 
lanságára utaltak, s ezt az új kormány nem engedheti el csak úgy a füle mel- 
lett; mint ahogy nem lehet nem észrevenni Kohl igyekezetét arra, hogy a szo- 
ciáldemokráciát rávegye: legyen konstruktív ellenzék, segítse és ne gáncsolja a 
kormányt. 

A helyzet annál érzékenyebb, mivel — az NSZK történetében először! — a 
, zöldek" képviselőivel parlamenti mandátumhoz jutott egy ellenzék, amelytől 
aligha várhat lojalitást a kormány. Sőt bizonyosra vehető, hogy akármilyen 
heterogén és ellentmondásos is ez a csoportosulás, igen jelentős — számará- 
nyát bizonyára felülmúló — szerepet játszik majd. Nemcsak nézeteivel, talán 
nem is elsősorban azokkal, hanem inkább azzal, hogy kényes próbára fogja 
tenni a rendszer oly nagy hangon vallott szólásszabadságát, oly fennen hirde- 
tett nagyvonalúságát az ellenzéki nézetekkel szemben. Nem lesznek a , zöldek? 
a nagy közvélemény szócsövei, ezt bizonyítani sem kell; mégis azzal lehet szá- 
molni, hogy a híveiknél jóval szélesebb közvélemény árgus szemekkel fogja 
vigyázni jogaikat, a velük szemben tanúsított magatartáson méri majd le a 
demokráciáról hangoztatott elvek komolyságát. 

Ugy is lehetne mondani: a konjunktúra idején tett ígéretekből, a szövetségi 

köztársaság nagykorúságáról szóló szép szólamokból itt is vizsgázik majd a 
bonni rendszer; most derül majd ki, mi volt tetszetős frázis és mit gondoltak 
komolyan. A törvényekbe ütköző rendbontókkal, az utcai zavargások szerve- 
zőivel könnyebb volt elbánni, de mit kezdenek a törvényhozás tagjaival? Ha 
elvesztik az idegeiket, oda a parlament tekintélye, amely amúgy sem olyan 
nagy; még az is meglehet, hogy éppen ez növelné a zöldek vonzerejét. Vagyis 
e tekintetben sem lesz könnyű az eddigi trendet akár csak lefékezni is. 

Sorolhatnám tovább a hasonló dilemmákat, amelyeknek a jobboldal elibe 
néz, ha valóban át akarja állítani a váltókat. A folyamatok már túl messze tar- 
tanak, különösképpen és leginkább Európában, amely amúgy is sajátos konti- 
nens. Itt a leghatalmasabbak a fegyverarzenálok, itt volna a legveszélyesebb, 
a leginkább végzetes bármilyen katonai konfliktus. Ugyanakkor itt a legébe- 
rebb, a legérzékenyebb — egyben a legtájékozottabb — a közvélemény; itt 
tudnak egymásról a legtöbbet az eltérő rendszerekben élő tömegek (ami ugyan- 
csak nehezíti a konfrontációs propaganda dolgát), és itt tart a leghosszabb ide- 
je a béke. 


Nem azt akarom természetesen ezzel az okfejtéssel bizonyítani, hogy semmi 
sem fog megváltozni. Nevetséges is volna ilyesmit állítani, hiszen egy s más 
— különösen, ami az atmoszférát illeti — máris megváltozott; kézzelfogható 
viszonylatokban is. A gazdasági válság elhúzódása, a nemzetközi helyzet to- 
vábbi romlása, ezzel együtt a kilátástalanság terjengő érzete minden téren 
érezteti hatását. Igaz, az előretörő jobboldalnak sok új nem jutott az eszébe. 
Tulajdonképpen , klasszikus" útján halad: a baloldal, a munkásosztály cipőjébe 
varrni a felelősséget a vásárlóerő csökkenéséért, az állami deficitért; megzabo- 
lázni a , telhetetlen" kisfogyasztót, mondván, hogy csak a tőke magasabb pro- 
fitjával érhető el a gazdaság fellendítése, a munkahelyeket biztosító beruházás; 
megragadni minden adódó vagy kreálható lehetőséget, amelynek segítségével 
fel lehet szítani az agresszív nacionalista indulatokat vagy a fenyegetettség 
érzését valamely külső ellenségtől — legyen az a , túlfegyverkező" Szovjetunió 
mumusa vagy a kis déltengeri szigeteket jussaként követelő Argentína — egyet- 
len lehetőséget sem fog kihagyni, amivel pánikot lehet gerjeszteni, kezes bá- 
ránnyá tenni a lakosságot, politikai támogatást szerezni a fegyverkezési prog- 
ramoknak stb. 

Mégis biztosra vehető: a kapitalizmus saját stabilitását veszélyezteti, ha meg- 
próbálja felszámolni háború utáni konszolidációjának szociális és politikai alap-— 
jait. Mint ahogy azon sem képes változtatni, hogy korunkban elementáris erővé 
vált a háború gyűlölete. És ez nem akármilyen erő! 

Mind az első, mind a második világháború előtt a háborús pártoknak, a mi- 
litarista politikai erőknek sikerült ráhangolni a nemzeti közvélemények jelentős 
részét a háborúra; nota bene nem csak a tengelyhatalmak oldalán. Az az el- 
képzelés, hogy a hitleri fasizmussal mint faltörő kossal szét lehet zúzni a szov- 
jethatalmat, legitimnek számított a nyugati demokráciákban is: erős tábora 
volt Angliában és Franciaországban (lásd Münchent!), s az Egyesült Államok- 
ban is voltak e koncepciónak befolyásos támogatói. Ideológiák terjedtek, nem- 
csak politikai és nemcsak a szoros értelemben vett fasiszták köreiben, amelyek 
az erőszakot mint szabadító tettet, a háborút mint szükséges tisztítótüzet ün- 
nepelték. Az 1929—33-as világgazdasági válság idején már kezdtek burjánozni 
ezek az új , ordas eszmék" — az első világháború heroizálásától a revansizmus 
dicsőítéséig, a faji felsőbbrendűségtől a nietzscheánus bestiakultuszig, a tö- 

megeket csordának tekintő arisztokratizmustól a barbárságot a civilizáció fölé , 
emelő sötét tanokig. Mondani sem kell, hogy ez a szellemiség is megkönnyítette, 


hogy belerántsák a népeket az öldöklő háborúba. A pacifizmus jelentéktelen 
erő volt; a háborúellenes baloldal nagy erőfeszítéseket tett persze a háború el- 
kerüléséért, minthogy azonban ezzel nemigen lehetett számolni, legfőbb törek- 
vése az volt, hogy felkészüljön a fasiszta támadók legyőzésére. — 

Ma egy ezzel ellentétes és egyre erősödő tendencia uralkodik a világközvé- 
leményben. A háborút, az agressziót, a brutális erőszakot mélységesen megvető 
közvélemény háborúellenességében a legkülönfélébb szemléletű és neveltetésű 
tömegek találkoznak. Korántsem csak a szervezett békemozgalmakat kell ide 
sorolni; bízvást mondhatjuk, hogy ma az egyetértésnek nincs ennél átfogóbb 
frontja. Igaz: heterogén ez a közeg, nincsenek fix struktúrái, és nagyon is kü- 
lönbözőek a motivációi — mégis, óriási erőt képvisel korunkban. Egyetlen impe- 
rialista hatalom sincs, amely ezt az erőt csak úgy ki merné hívni maga ellen, 
frontálisan szembe merne fordulni ezzel a közvéleménnyel; mivel - legyőzésére 
nincs reménye, tudatát próbálja manipulálni. 

Ennek egyik mutatója: azokban a vezérkarokban, ahol agressziókat tervez- 
nek, a legelőbbre való feltételnek tekintik, hogy legyen ürügy, lehessen az el- 
lenoldalra fogni a kezdeményezést, rátolni a felelősséget. Nyíltan, szemtől szem- 
ben a világgal vállalni a támadó szerepét — erre még a legelszántabb elemek 
sem könnyen vállalkoznának, egyszerűen azért, mert tudják, hogy megsemmi- - 
sülnének a világ és saját országuk közvéleménye előtt. Hogy ez kizárná egy 
nukleáris konfliktus lehetőségét, azt, sajnos nem állíthatjuk; csak annyi biztos, 
hogy ez a közgondolkodás roppant akadály a háború megszállottai előtt. Hogy 
más ma a helyzet, mint a harmincas években volt, az nem utolsósorban ebben 
manifesztálódik: a morális megvetés, amely a háborús törekvéseket sújtja, a 
legelvetemültebbeket is arra kényszeríti, hogy szándékaikat titkolják, s például 
az emberi történelem legnagyobb fegyverkezési kampányát úgy tüntessék fel, 
mintha a NATO fegyvertelen üdvhadsereg volna, amelyet a korábbi időszax 
amerikai kormányai tökéletesen elhanyagoltak, lezüllesztettek volna. Jurij And- 
ropov legutóbbi Pravda-nyilatkozatában joggal ironizált ezzel a képtelenséggel, 
szembeállítva a számokat, a tényeket Reagannek azzal az állításával, hogy húsz 
év óta semmi sem történt az amerikai fegyverzet fejlesztése terén. 

Amire a háború tervezőinek ma elsőrendűen szükségük van, hogy elfogad- 
tassák agresszív elképzeléseiket — olyan incidensek, amelyekért a szocialista 
oldalt vádolhatják. Ezért is fokozódik hajlamuk mindenféle provokációra és a 
szocializmuson belüli ellentétek szítására. Azokkal a próbálkozásokkal, hogy egy 
korlátozott nukleáris összecsapás gondolatához szoktassák az embereket, eddig 
az ellenkezőjét érték el annak, amit akartak; ugyanez történt a neutronbombá- 
val — a tiltakozás, amelyet ezzel kiváltottak, még fokozta a háborúellenes 
hangulatot. Reményeiket abba vetik, hogy helyi kríziseket szítsanak vagy élez- 
zenek; ne hagyják megnyugodni, megoldódni őket, gátolják a politikai ren- 
dezést; s persze újabb gócokat is teremtsenek, kihasználva és fokozva a szocia- 
lista vagy forradalmi útra tért országok gazdasági nehézségeit; feltüzeljék az 
elégedetlenséget, reaktiválják, ahhol erre lehetőség nyílik, a múlt ellenérzéseit, a 
régi nacionalizmusokat, felizzítsák, lángra gyújtsák a hamvadó indulatokat. 
Igyekezetük buzgalmáról árulkodik, hogy nem hagynak ki egyetlen alkalmat, 
a legjelentéktelenebbet sem, hogy rést üssenek, zavart keltsenek; jellemző az is, 
hogy szemrebbenés nélkül váltogatják a preferenciákat, hol ezt a nacionaliz- 
must támogatják, hol azt, hol mindkettőt, aszerint, hogy mi felel meg pilla- 
natnyi érdekeiknek. 

Mégis azt kell mondani: sziszifuszi vállalkozás ez. Ha arra elegendő is, hogy 

a fenntartásokat és a gyanakvásokat a szocialista világ ellen ébren tartsák, időn- 
ként fokozzák is, elgáncsoljanak néhány józan nyugati politikust — arra sem- 
miképp sem telik erejükből, hogy háborúpárti pszichózist keltsenek, mint a 
második világháború előtt. Paradox módon inkább a fordítottját érik el: a 
pacifizmus terjed, egy olyanfajta apolitikus háborúellenesség, amely — még ha 
a rendszerek közötti ellentétek ügyében elvileg semleges is, még ha gyakran 
egy kalap alá veszi is az Egyesült Államok és a Szovjetunió szándékait — 
valójában azokkal kerül szembe, akiknek magatartásán, megnyilatkozásain ki- 
ütközik az agresszivitás, a fenyegetés ; ezek pedig az amerikaiak. i 

Azt a tényt, hogy a békemozgalmak Nyugaton dinamikusan terjednek, ez 
magyarázza, s egyben azt is, hogy hiábavalónak látszik a nyugati propaganda- 
központok lázas igyekezete — ellensúlyképpen — Keleten hasonló tömegmeg- 
mozdulásokat létrehozni. Mellesleg ez az , ellenpont"-koncepció egymagában is 
sokat elárul: a nyugati békemozgalmak ellen közvetlenül nem tudtak semmit 
sem kitalálni, így fundálták ki, hogy azokat csak reciprok mozgalmak legiti- 
mizálhatják a másik táborban, mintegy bevallva, hogy egy ortodox pacifista ál- 
láspontnál többet nem remélhetnek elérni. Önmaguk mellé ugyanis nem állít- 
hatják a háborúellenes erőket! A szocialista oldal viszonyát ezekhez a mozgal- 
makhoz akár az ismert jelszóval is meg lehetne közelíteni: , Aki nincs ellenünk, 
az velünk van?" — a háború gyűlöletében, a fegyverkezés elutasításában, a le- 
szerelés követelésében semmi sem választ el bennünket tőlük ; vitánk csak azok- 
kal van, akik a NATO-stratégákhoz hasonló szándékokat tulajdonítanak ne- 
künk, de nekik is szívesen elszámolunk a tényekkel, ha hajlandók a tárgyszerű 
informálódásra és eszmecserére. 


Felesleges bizonygatnom: az állandóan ható tényezők között döntő szerepe 
van a szocialista oldal katonai erejének, amely politikai, gazdasági és szellemi 
potenciáljának terméke; a jövő alakításában pedig annak, hogy ezt az erőt kar- 
bantartsuk, biztosítva, hogy az imperializmus soha többé ne tehessen szert fö- 
lényre. De azt a kérdést is fel kell tenni magunknak: van-e esélye az enyhülés 
megmentésének, s nemcsak fennmaradásának, hanem erősödésének is. Számol- 
hatunk-e azzal, hogy a Helsinkiben kulminált folyamat egy idő múlva folyta- 
tódni fog? Persze, az ember ne tévessze össze a vágyait a valósággal, s annál 
szigorúbban ellenőrizze előérzeteit, minél nagyobb a tét. Mégis megkockázta- 
tom a következtetést — nem a szubjektív óhajok, hanem az objektív tények 
alapján —, hogy belátható időn belül kedvezőbbek lesznek a feltételek az ideig- 
lenesen ható komponensek szempontjából is. 

Az enyhülés kezdetén létrejött helyzet — vagyis annak a felismerésnek a 
döbbenete, hogy a NATO és az Egyesült Államok elvesztette katonai monopol- 
helyzetét — természetesen nem tér még egyszer vissza. De helyébe várhatólag 
egy másik meghökkentő élmény lép majd: nevezetesen az, hogy hiábavaló min- 
den próbálkozás a fölény visszaszerzésére. Ma még lehet handabandázni, ke- 
ménykedni, fenyegetőzni a Pershingek és a szárnyas rakéták telepítésével, de 
vajon milyen lesz a légkör, különösen Nyugat-Európában, amikor az ellen- 
fegyverek adekvát tömege lép a színre a mi oldalunkon? Amikor kézzelfogha- 
tóvá lesz, hogy nem esetlegesen és alkalmilag veszett el az a bizonyos fölény, 
hanem végérvényesen? — 

S még egy jelentős tényezővel lehet számolni. Jelenleg a tőkés rendszer sú- 
lyos válságokkal küszködik anyaországaiban és hátországaiban; a , harmadik 
világban" még egyre éleződnek a feszültségek, mélyülnek a konfliktusok. Az 

uralkodó körök pedig a lehető legkonzervatívabb , törik vagy szakad"-alter- 
natívát erőltetik, a gyengébbek totális alávetését követelik mind az osztályok, 
mind az államok viszonylatában; diszkreditálják a szociális reformokat, a hajt- 
hatatlan merevséget hirdetik. Ezzel szemben a szocializmus világában — az 
olykor súlyos nehézségek és problémák ellenére is — mind nagyobb teret nyer a 
reformpolitika, a progresszív változások, a hajlékony, realisztikus megközelíté- 
sek gyakorlata. Ez lényegesen más , felállás", mint amilyen a hatvanas éveké 
volt, amikor a kapitalista világ , megújhodási" képességeivel büszkélkedhetett, 
liberalizálását humanizálásként propagálhatta, a reformgondolatok zászlóvivő- 
jének állíthatta be magát. 

A rendszerek mozgásának ez az ellentétes iránya nem maradhat hatás nélkül, 
különösképpen akkor nem, ha — mint várható — a reformfolyamat terjedelme 
a szocializmusban szélesedik, a fejlődés lendülete növekszik, aminek, magától 
értetődően, kedvező következményei lennének a nyugat-európai baloldalon is. 
Mint ahogy általában számolni lehet azzal, akármennyire mást mutatnak is a 
pillanatnyi felmérések, hogy a társadalmi progresszió tudatos erőinek szerepe 
Nyugat-Európában növekedni fog. 

Ha az említett , végrendelet"-nek, azaz a tőkés rendszer megrendülésének kö- 
vetkeztetéseit jórészt a rendszeren belül vonták le, semmi sem bizonyítja, hogy 
ez mindig is így lesz. A burzsoázia sokat tanult, különösen az utóbbi fél év- 
században ; tanult a nagy világgazdasági válságból, a fasizmus bukásából és nem 
utolsósorban abból, hogy a szocializmus — minden külső és minden belső ne- 
hézség ellenére — rendíthetetlenül előrehaladt az utóbbi évtizedekben is. Annál 
elgondolkodtatóbb, hogy egy olyan atavisztikus visszaesésre sor kerülhetett, 
aminek napjainkban tanúi vagyunk. Visszaforgatni a történelem kerekét ezután 
sem lesz képes. De az sem biztos, vajon képes lesz-e annyira követni forgását, 
mint eddig volt. i 

Pedig hogy is mondta Engels? A történelem a maga feladatait végül is min- 
díg megoldja! Bizonyára a jövőben is így lesz. 

Rényi Péter 


T1// 
S 


-— A , 
a 202 d LARY 44 kK / 
vs e 
z Ta 
7 0 vá 
! ee. 1987 a 
Ű . 9. "779 a 
..g 74 ve ,", 


Borcsoy Jenő: Foltok, vonalak, ritmus 


NEMZETKOZI SZEMLE 47 


Havannától Űj-Delhiig 


Az el nem kötelezett országok 7. csúcsértekezletéről 


,A csúcskonferencia sikere kétségtelen, s őszintén meg kell mondani, hogy 
a kudarcot jósló prófétáknak csalódniuk kellett." E szavakkal kezdte beveze- 
tőjét Indira Gandhi azon a sajtóértekezleten, amelyen a március 7 és 12 közötti 
nagy találkozó mérlegének sommázását csaknem kétezer újságíró kérdéseinek 
pergőtüze követte. 

Mind az előzetes negatív jóslatnak, mind az utószónak beillő pozitív mér- 
legnek megvolt az alapja. A születésétől kezdve sokszínű mozgalmat az 
1961-es belgrádi alapkőletétel óta nem először fenyegette a bomlás vagy a 
kettészakadás veszélye. 

( 


Dulles tagadása — Reagan reménye 


A Havanna és Új-Delhi közötti szakasz kétségtelen válságai kettős revansot 
ígértek az Egyesült Államoknak. 

Az időközben kirobbant iráni—iraki háború elhúzódása, a Havannában 
1979-ben kijelölt Bagdad vendégvárása 1982 szeptemberében egy olyan moz- 
galom önfelszámolását, csendes kimúlását ígérte, amelyet Washington szüle- 
tésétől kezdve , nemkívánatosnak?" tartott. 

Az előtörténetet, az eszmei alapozást jelentő 1955-ös bandungi afro-ázsiai 
értekezlet akkor fogalmazta meg az el nem kötelezett országok mozgalmának 
első számú credóját — a katonai tömbökhöz való csatlakozás elutasítását — 
amikor az amerikai hidegháborús politika éppen ennek igenlését követelte. 
Az 1949-ben létrehozott NATO ellenében 1955-ben aláírt Varsói Szerződés 
nyomán J. F. Dulles külügyminiszter , pactomániá"-ja! kétértelműséget sem 
tűrt. Berlintől Moszkván, Pekingen át Hanoiig terjedő szocialista közösség 
elleni egyértelmű állásfoglalást követelt. A NATO kisegítő és kiegészítő 
katonai szerveihez: a délkelet-ázsiai SEATO-hoz, illetve a közel-közép-keleti 
CENTO-hoz való csatlakozás elutasítására felsorakoztatott minden érv hibás- 
nak és hamisnak számított. Így a semlegesség is Dulles szerint , nemcsak el- 
avult, de — egészen kivételes esetektől eltekintve — erkölcstelen és rövid- 
látó koncepció". Valójában e dullesi tagadást, az amerikai külpolitika egyik 
sarkalatos tételét — nem kevés amerikai polgári történésszel együtt — a tör- 
ténelem minősítette rövidlátó koncepciónak. 

Az 1962-es belgrádi első konferencia 25 ázsiai és afrikai állam- és kormány- 
fője, Bandung folytatói között ott volt az amerikai földrész — a forradalmi 
Kuba — képviselője is. Azután pedig, az Ázsiában, Afrikában és Latin-Ame- 
rikában végbement történelmi folyamatok eredményeként, 1979-ben éppen 
Havanna lett a mozgalom 6. csúcskonferenciájának egységesen elfogadott 
vendéglátója. azán; ME ; 

A konferencia 90 mérföldnyire Floridától — ez a különösen irritáló tény 
— amerikai részről mintegy követelte és kínálta a revansot. 

Mivel kívánták Havannát diszkreditálni, a 6. csúcskonferenciát lehetetlenné 
tenni? ; 

Elsődlegesen Kubával. Tehát önmagával a vendéglátóval. A nyugati hír- 
közlés tökéletes koordinációval, nyomasztó technikai fölénnyel próbálta meg- 
győzni a világot, elsődlegesen a harmadik világot arról, hogy: 

1. az el nem kötelezettek képviselői egy olyan országba készülnek, amely 


1 D. F. Fleming: The Cold War and íts Origins. New York, 1961. II. köt., 780—781. old. 
23 Uo. 

— és ezt , megbízható információkkal" is alátámasztották — maga is tagja 
a , szovjet katonai" tömbnek; I 


2. az egész mozgalmat pedig annak , tartalékává? kívánja változtatni. 

A bizonyítékok azonban hamisnak, a következtetések hibásnak bizonyultak. 
A várt hatás elmaradt, vagy inkább ellentétesnek bizonyult. Egyazon fogal- 
mon mást értettek itt és ott. Ha Nyugaton, Londonban azt mondják, jó idő 
van, akkor süt a nap. Ha Keleten, Uj-Delhiben elégedettek a természettel, 
akkor esik az eső — tartják a trópusokon. Amikor az amerikai propaganda 
azzal akarta Kubát elítéltetni, hogy Angola és Etiópia kérésére katonáit el- 
küldi Afrikába, s 27 országnak kölcsönöz orvosokat, pedagógusokat, techni- 
kusokat — az érdekeltek őszinte elismerése volt a válasz. 

A mozgalom egészén és a Kubán vett kettős revans reménye Havanna 
sikerével azonban nem foszlott szerte. Ellenkezőleg. A kubai fővárosban szü- 
letett határozat: a következő 7. csúcs színhelye — Irak fővárosának kijelölése 
hamarosan újabb illúziót táplálhatott. 

Az iráni—iraki háború reménytelen elhúzódása következtében Bagdad nem 
adhatott otthont a találkozónak. Jó ideig úgy tűnt, az egész el nem kötelezett 
mozgalom egészének és regionális szervezeteinek (az Afrikai Egységszervezet, 
az Iszlám Konferencia stb.) kétségtelen válsága, megannyi ellentmondása, 
belső konfliktusa következtében magától, csendes agóniával kimúlik. És ami 
nem kevésbé fontos: mindez Kuba, személy szerint Fidel Castro soros elnök- 
letével következik be... . 

A dullesi tagadás azonban nem nyert kései igazolást. A mozgalom meg- 
mentése érdekében — saját lehetősége tudatában — India kormánya vállalta 
a vendéglátó szerepét.  , 

Reagan adminisztrációja ilyen helyzetben nem ismételhette meg a profi 
politikus, Dulles hibáját. A Fehér Ház lakója kénytelen volt jó arcot vágva egy 
Uj-Delhibe küldött új hangvételű távirattal jelezni: Reményemet fejezem ki, 
hogy az elkövetkezendő három évben India elnöksége alatt az el nem kötelezet- 
tek tevékenységét a mozgalom eredeti elvei vezérlik majd . . . 


Hatástalanított aknák 


A remény elsősorban két regionális probléma mesterséges túlfeszítéséből 
táplálkozott. Még inkább abból a feltételezésből, hogy ezeket a radikálisnak 
mondott ,kubai kurzus után" a , mérsékelt centrista" indiai vonalvezetéssel 
sikerül a konferencia központi témájává tenni. 

A nyiltan Amerika-barát Szingapúr és a mozgalom jobbszárnya, néhány 
, mérsékeltnek" minősített tagállammal együtt, a , csúcsot" előkészítő szakértői 
külügyminiszteri értekezleten ismét előtérbe állította a Havannában már meg- 
fogalmazott kérdést: ki képviselje Kambodzsát? 

Miután az iráni—iraki háború ellenére sem lehetett kimondani az egész 
mozgalom feletti utolsó ítéletet — a képviselet kérdése legalábbis szakítást 
előidéző aknának tűnt. Amit és akit az ASEAN-országok Havannában még 
erőltettek, a Pol Pot-rezsimet és képviselőjét — Új-Delhiben már az ame- 
rikai vonal hívei is kompromittálónak minősítették. Mellesleg ezt taná- 
csolta az a szakértő brigád, amelyet — az indiai polgári sajtó szerint — 
Washington most a konferencia , aknásítására?" küldött Indiába. Mindkettő. 
feltételezte, hogy — a különböző kambodzsai emigráns csoportokból verbuvált 
koalíció képviselője — Norodom Szihanuk Új-Delhiben szalonképesebbnek bi- 
zonyul. I 

Indira Gandhi kormánya azonban már az előkészítő külügyminiszteri érte- 
kezlet mesterséges, már-már veszélyes fenyegetése ellenére megtagadta Sziha- 
nuktól a beutazási vízumot. Mindenekelőtt azért, mert India Heng Samrin 
kormányát ismeri el Kambodzsa legális képviselőjének, s azzal tart fenn 

normális diplomáciai viszonyt. Szihanuk erőltetésére különben még a moz- 
galom centrumának többsége is diszkrét tartózkodással reagált. Jól emlékez- 
tek arra, hogy a Lusakában tartott 1970-es harmadik csúcskonferenciáról 
ugyanezt a Szihanukot eltanácsolták. Akkor, a vietnami háború legdrámaibb 
periodusában ugyan az amerikaiak támogatta katonai puccs éppen antiimpe- 
rializmusa, a harcoló Vietnam támogatása miatt távolította el államfői széké- 
ből. Így Lusaka záróokmányában? a résztvevők névsorában Kambodzsa neve 
nem szerepelt . . . 


Új-Delhiben India és az egész konferencia kompromisszumos döntését, az 
új töltetű régi akna hatástalanítását megkönnyítette a szocialista Vietnam 
rugalmas, a meddő vitát, konfrontációt elutasító állásfoglalása: Heng Samrin 
kormánya jogos képviseletének erőltetése nélkül elfogadta a mozgalom új 
soros indiai elnöke javaslatát, a Havannában alkalmazott , üres szék? formu- 
lát. Az idő eldönti, hogy végül is Kambodzsa valódi kormánya mikor foglalja 
el ezt a helyet. Delhiben mindenki emlékezett hasonló precedensekre. Így a 
Kinai Népköztársaságnak is több mint 20 évig kellett várnia jogos ENSZ- 
tagságára, New York-i székének elfoglalására . . . 


A második számú akna, az afganisztáni probléma erőltetése sem biztosított 
nagyobb sikert a mozgalom szakadást szorgalmazó erőinek. Sőt azoknak sem, 
akik ennek alapján kevesebbel is beérték volna. Azzal, hogy a viták szónokai 
és a konferencia dokumentumai a Szovjetuniót azonos módon s azonos arány- 
ban kezeljék az Egyesült Államokkal. 


Ha valahol a világban, úgy Indiában különösen jól ismerik a térség poli- 
tikai. katonai, stratégiai problémáinak bonyolult összefüggéseit. Így a térség- 
ben és különösen az amerikai tervekben, paktumokban mindig központban 
szereplő Pakisztán szerepét. Nemkülönben az 1978-as afgán forradalom utáni 
uj helyzetet, a Közép-Kelet, illetve az indiai szubkontinens valamennyi álla- 
mának érdekét és érdekellentétét. Ezek figyelembevételével a konferencia két 
lehetőség között választhatott: vagy vég nélküli és meddő vitákkal lehorgo- 
nyoz egy regionális problémánál, vagy pedig kompromisszumos megoldást 
kínálva, gyorsan hatástalanítja a konferenciának szánt második aknát. 


Afganisztán törvényes kormányának képviselője megkönnyítette az utóbbi 
megoldást. Kabul küldötte az országa ellen folyó , hadüzenet nélküli háború" 
befejezését illetően teljes össznangban volt azzal az indiai és más javaslattal, 
amelyet végül is a politikai záróokmány összegez: az érdekelteknek — ENSZ- 
közvetítéssel — politikai rendezésre kell törekedniük, s a külföldi csapatok 
kivonásával, az ország függetlenségének, szuverenitásának, területi integritá- 
sának, el nem kötelezett státusának, a külföldre távozottak visszatérésének 
biztosításával kell megoldani Dél-Ázsia ezen problémáját. 


Az országnév említése nélküli passzus szertefoszlatta azok reményét, akik 
legalább ezen az egyetlen ponton szerettek volna egyenlőségjelet tétetni a 
Szovjetunió és elsődlegesen az Egyesült Államok közé, hogy azután a , szu- 
perhatalmakat" az , egyenlő távolságtartás" elve alapján kezeljék minden más 
politikai és gazdasági kérdésben is. 


Az amerikai aggályokat fokozta Indira Gandhinak kormánya eredeti ja- 
vaslatához fűzött s AÍfganisztánnal kapcsolatos személyes véleménye, misze- 
rint nem helyesli idegen csapatok jelenlétét, de ha egy kis ország veszélyben 
érzi magát és külföldi csapatok segítségét kéri, akkor az az ő belügye. 


A kambodzsai képviselet és az afgán probléma tehát önmagában az állam- 
és kormányfők többsége vitájában lényegében megfelelő hangsúllyal került 
megillető helyére. Legfeljebb egyik kétségtelen konkrét eleme maradt a csúcs- 
konferencia alapvető elvi témájának, a mozgalom eredeti, második számú 
credója, az antiümperializmus körüli régi vitának. 


3 Leo Mates: Nonalignment. Theory and Current Policy. Belgrád. 1972. Appendix 480. old. 

Havanna tagadása vagy folytatása ? 


Amikor Új-Delhi elvállalta a házigazda szerepét, a mozgalom hagyományos, 
de realista ellenfeleinek is számolniuk kellett azzal, hogy a konferencia eleve 
sikerre ítéltetett: India tekintélye és Indira Gandhi diplomáciája a Tudás Palo- 
tájában, a Vigyan Bhavan kongresszusi termében a külügyminiszteri előcsatáro- 
zást követő csúcsra már elhárítja a nyílt szakítást, és letompítja a heves konfron- 
táció éleit. Mind a belgrádi 25-ről Uj-Delhiig 101-re terebélyesedett, sokszínű 
mozgalmon belül, mind pedig a katonai tömb és az el nem kötelezettek vi- 
szonyát érintő kérdésekben. 

Amiben ezek után Reagan adminisztrációja reménykedhetett — ez a moz- 
galom változatlan tömbönkívüliséggel párosuló változó antiimperializmusa. 
Pontosabban: annak emlékké sorvasztása. A derűlátó várakozás alapvetően 
két forrásból táplálkozott. 


Először: a nyílt gyarmatosítás korszaka lényegében már valóban történe- 
lem. A belgárdi alapkőletétel idején, 1961-ben Algéria még a francia kolonia- 
lizmus elleni végső csatáit vívta. A későbbiekben jó ideig Rhodesia és más 
angol birtok képviselői nem független kormány, hanem fegyveres felszaba- 
dító mozgalom küldötteiként érkeztek Kairóba, Lusakába és 1973-ban már 
Algírba. 1976-ban Colombó az utolsó klasszikus gyarmatbirodalom, Portugália 
egykori birtokairól is független kormányok .delegációit fogadhatta. És ami az 
Egyesült Államokat illeti, Sri Lanka fővárosába a hosszú harcban felszabadult 
és ismét egyesült Vietnamból érkezett a küldöttség. Ezzel tehát lényegében 
véget ért a történelem azon nyomasztó fejezete, amelynek végére 1979-ben 
Havannában az az ország — a forradalmi Kuba — tette a pontot, amely a 
mozgalom indításakor még egyedül képviselte egész Latin-Amerikát. 


Új-Delhiben, a nyilt gyarmati uralom felszámolását követően ezen objektív 
folyamat lezárásán túl egy másik, egy szubjektív tényező is táplálta a moz- 
galom jellegének megváltozásával kapcsolatos reményt. Az 1983-as csúcs- 
konferencia vendéglátója és egyben a mozgalom új soros elnöke, Indira 
Gandhi különböző életúttal, más filozófiával, eltérő koncepcióval rendelkezve 
vette át Fidel Castrótól 3 évre szóló mandátumát. 


Ami tehát áll a 101 tagú mozgalom egészére, érvényes két kiemelkedő, de 
különböző képviselőjére is. Országaik gyarmati-félgyarmati múltja sem volt 
teljesen azonos. Más volt az angoloktól, az amerikaiaktól kapott — vagy nem 
kapott — anyagi örökség. És persze, különböző hazai forrásból fakadt s 
nemzeti talajon fejlődött ki az a filozófia, amely végül is mindmáig külön- 
böző geopolitikai, földrajzi környezetben segített a közös célhoz, a teljes 
nemzeti függetlenséghez. 

Érthető hát, hogy Új-Delhiben másként fogalmazta, más terminológiával 
mondta beszámolóját a leköszönő elnök, Fidel Castro, mint a vitaindító ven- 
déglátó, Indira Gandhi. , Két arculat", , Két vonal", , Havanna tagadása" — 
kattogták a telexek a hírt a konferencia első napján. Az indiai polgári sajtó 
a mozgalom új vezetőjével elégedett , reménykedő" amerikai véleményeket. 
idézett kezdetben. Olyanokat, amelyek szerint , szembetűnő Fidel Castro elnök 
Egyesült Államokat illető éles kritikája és Indira Gandhi miniszterelnök mér- 
sékelt álláspontja közötti kontraszt". Az amerikai külügyminisztérium Dél- 
Ázsiával foglalkozó államtitkár-helyettese ebből azt a következtetést vonta 
le, hogy a mozgalom új elnöke , általános mérsékletével és konstruktív be- 
folyásolásával segíti visszatérni a mozgalmat eredeti céljához". 

Ezen elhamarkodott vélemény lényegében nem más, mint a mozgalommal 
kapcsolatos régi téves értelmezés új változata. Mindkettő az , alapító atyák" 
illusztris tagja egyik figyelmeztetésének mellőzéséből fakad. Dzsawaharlal Nehru, 
aki következetesen a , tömbönkívüliség"? kifejezést használta, a katonai blok- 
kokból való kívülmaradást hangsúlyozta. Ezzel egyben érzékeltette azt ts, 


4 National Herald. 1983. márc. 10. 

hogy az el nem kötelezettség más vonatkozásban nagyon is elkötelezettség. 
A mozgalom sokszínűsége születésétől fogva többek között éppen abból fa- 
kad, hogy különböző vallási hitet követő, ellentétes filozófiai nézetet, , izmust" 
valló, sokféle világnézetű, pártállású irányzatot tömörít. A gandhizmusnak 
elkötelezett indiai vezető, Dzsawaharlal Nehru a marxista Titótól az arab na- 
cionalizmust valló Nasszerig, valamennyi alapító társával együtt — miközben 
egyaránt elutasította mind a NATO-t, mind a Varsói Szerződést — együtt 
harcolt az imperializmus, a kolonializmus minden megnyilvánulása ellen. 

Apa és lánya felfogása között azóta sincs eltérés. Indira Gandhi megnyitó, 
vitaindító beszédében csak ismételte és újból sommázta Nehru alaptételét: , az 
el nem kötelezettség nem semleges magatartás". Hogy mindenki számára vi- 
lágos legyen, részletesebben is emlékeztette a konferencia részvevőit: ,, Har- 
mincöt évvel ezelőtt népeink többsége még idegen elnyomás alatt élt és 
anélkül, hogy beleszólhatott volna országa ügyeinek irányításába. A gyarmatosí- 
tókkal szembeni függetlenség kivívásával megszületett az el nem kötelezettség." 
Majd hangját felemelve hozzátette: , szemléletmódunkat továbbra is alap- 
vetően meghatározza az antiáimperializmus". 

Ugyanakkor a mozgalom soros elnöke — Castróval ellentétben — név 
szerint egyetlen ország nevét sem ejtette ki. Mi több, a külföldi beavatkozá- 
sokkal kapcsolatban általánossággal, de egyértelműen fogalmazott: , Nem ítél- 
hetünk el egy esetet, ha szemet hunyunk egy másik felett." Mégis az Indira 
Gandhi kezdeti mérsékletét dicsérők a konferencia végeztével mélységes elé- 
gedetlenségüknek adtak hangot. 

A 7. csúcskonferenciát követő sajtóértekezleten a világsajtó kereken 2000 
képviselője közül többen — azok, akik kezdetben az indiai fővárosban , Ha- 
vanna tagadását" remélték — , Havanna folytatásának", ,a mozgalom radi- 
kalizálódásának" okáról faggatták a mozgalom új elnökét. 

Amennyire alaptalannak bizonyultak a kezdeti remények, éppoly túlzottak 
voltak ezen következtetések. 


Erőszakmentesség és realitás 


Az kétségtelen, hogy a konferencia végső konszenzusos következtetését 
összegező vaskos politikai és gazdasági deklarációban meglepő az arány. Az 
elégedetlen elemzők összesítése szerint a nyugati hatalmak, döntően az Egye- 
sült Államok — közvetlenül és közvetve — tizennyolcszor érezhetik találva 
magukat. Az egyes regionális problémáknál, a Közel-Kelet, Dél-Afrika és külö- 
nösen Közép-Amerika esetében pedig a kritika fegyvere párosul a fegyverek 
kritikájának igenlésével. . 

Hogyan lehet ez? — tették fel a kérdést nem alaptalanul azok, akik UÚj- 
Delhiben minden reggel a Tudomány Palotájába, a ,summit-ra" menet, a 
sugárutak kereszteződésénél Mahatma Gandhi filozófiáját sommázó szavait 
olvashatták: Az erőszakmentesség a bátorság csúcsa. 

Az 1945 utáni hazai és világpolitikai helyzetben a függetlenségi mozgalom 
Indiában így is győzelemre ítéltetett. 

Azóta azonban maga India is számtalanszor kényszerült, mind határainak, 
mind a nemzetiségek, vallások, kasztok, osztályok antagonizmusa következté- 
ben atomizált szövetségi állam egységének fegyveres védelmére, a szepara- 
tista törekvések elhárítására. Tehát Mahatma Gandhi filozófiájának, erőszak- 
mentességének , ad acta" tételére. Követőinek egyike, így Bombay tekintélyes 
lapjának főszerkesztője korunk realitása alapján maga is vallja: nem lehet 


omlettet készíteni a tojás feltörése nélkül. Következésképpen — tette hozzá 
— ,India éppúgy hátat fordított Gandhinak, mint a Nyugat Krisztusnak". 
A konferencián — és ez a mozgalom jellegéből következett — senki sem 


szólhatott az ellen, hogy az Indiánál sokkal göröngyösebb utat járók hason- 


5 Le Monde, 1983. március 24. 

lóan vélekednek. Nicaragua küldöttségének vezetője, Daniel Ortega lényegé- 
ben Mahatma Gandhi koncepciójával fogalmazta meg országa és a Nyugat 
vezető hatalma közötti viszony jövőjét illetően óhaját: , Készek vagyunk a 
dialógusra Washingtonnal." De Közép-Amerika tárgyalásos megoldást kívánó 
küldötte abból a térségből jött, ahol tapasztalatból jól tudják: túl messze van 
az Isten és túl közel az Egyesült Államok. Következésképpen Gandhi erőszak- 
mentességet valló filozófiája mind a függetlenség kivívásához, mind annak 
megvédéséhez önmagában különösen kevés. Ezért kényszerült Nicaragua kül- 
döttségének vezetője kiegészíteni szavait: , Latin-Amerikát és a Karib-térsé- 
get újabb amerikai intervenció fenyegeti... Ilyen körülmények között mi 
sohasem mondunk le arról a szuverén jogunkról, hogy fegyveresen védjük 
meg függetlenségünket." 

Havannában, az 1979-es csúcskonferencián még azt lehetett mondani, hogy 
a helyszín inspirálta a mozgalom , radikális? balszárnyát, a határozott anti- 
imperialista beszédek és dokumentumok szövegezését. 

Új-Delhi azonban 1983-ban a kubai fővárosnál is jobban bizonyította, hogy 
nem retorika, hanem a tények: az elmúlt évek eseményei, a világpolitika és a 
világgazdaság hatásai következtében lett az indiai főváros Havanna tagadása 
helyett Havanna folytatása. 


Ilyen helyzetben a mozgalom zömét tömörítő, , mérsékeltnek"? mondott cent- 
rum többsége sem óhajtott — a nyiltan Amerika-barát jobbszárnnyal együtt- 
működve — fordulatot elérni. Mi több, éppen az egyes térségek konkrét té- 
nyei, a regionális konfliktusok, a nemzeti érdekek még a jobbszárnyat is 
bizonyos kérdésekben paradox módon szembeállították a centrum azon kép- 
viselőivel, akik a konferenciát sommázó dokumentumok antiimperialista élét 
— az ,egyenlő távolságtartás" általánosságában feloldva — le akarták 
tompítani. 

Így a Közép-Amerikával (Nicaraguával, Salvadorral, Guantanamo fenyege- 
tésével stb., sőt először Puerto Rico önrendelkezési, függetlenségi jogával) 
foglalkozó határozatok szövegezésénél a térség fenyegetett országai nemcsak 
a balszárny, sőt a centrum jelentős részének, de más ok miatt még több jobb- 
oldali delegációnak a támogatását is megkapták. Argentína képviselői — a Falk- 
land-((Malvin)-háború miatt — például az angol—amerikai imperializmus elle- 
nében foglaltak állást majdnem minden Latin-Amerikát érintő kérdésben. 


A Közel-Kelet. a világpolitika egyik legneuralgikusabb térségének tárgya- 
lásánál a Politikai Deklaráció szövegezésekor és elfogadásakor Egyiptom, sőt 
Szaúd-Arábia sem vállalkozott azon pontok finomítására, amelyek szerint a 
konferencia , határozcettan elítéli az Egyesült Államokat" a palesztin nép 
jogos igényeivel, a PFSZ szerepével szembeni ellenséges magatartásért, az 
Izraelnek nyújtott minden, így különösen a katonai, politikai téren nyújtott 
amerikai segítséget, az arab területek megszállásának amerikai szentesítését. 


Afrika küldöttei, jóllehet egységszervezetük (AESZ) és maga a kontinens 
számos regionális kérdés (Csád. Szahara, Nigéria) miatt megosztott — az im- 
perializmus támogatását élvező, s a fő veszélyt jelentő Dél-Afrika agresszió- 
jára, apartheid akcióinak elítélésére koncentráltak. Ami pedig Namibia füg- 
getlenségének, a SWAPO elismerésének határozott követelését illeti: a Politi- 
kai Deklaráció kategorikusan visszautasítja azt az összekapcsolást (linkage) 
vagy párhuzamot, amellyel az Egyesült Államok adminisztrációja Namibia 
függetlenségét az Angolában állomásozó kubai fegyveres erők visszavonásá- 
nak függvényévé kívánja tenni. Ez utóbbi a Politikai Deklaráció sommázata 
szerint , az Angolai Népi Köztársaság belügye". 

Az Indiai-óceán térsége még összetettebben, a maga sokrétűségében tük- 
rözte a tömbön kívüliek mozgalma és a két tömb, illetve a tömbök közötti 
viszonyt, a jelenlegi világpolitika alapvető problémáját. 


6 Politicai Declaration. Az el nem kötelezett országok állam- és kormányfőinek 7. csúcs- 
értekezlete, Új-Delhi, 1983. 

Diego Garcia és Guantanamo között — a békéért 


Az Indiai-óceán térségének egészét és neuralgikus pontját tárgyaló határo- 
zatok — megfigyelők szerint — Új-Delhiben messzebb mentek, mint Havan- 
nában. A part menti országok, elsődlegesen India, Mozambik, Madagaszkár, 
Mauritius az Indiai-óceánnak , békeövezetté változtatását?"  szorgalmazva 
megismételte az 1970-es követelést: az Egyesült Államok és a Szovjetunió 
csökkentse, majd számolja fel katonai jelenlétét. A közvetlenül érdekelt part 
menti országok — logikusan — ezen határozat vitájában követelték az egyetlen 
hatalmas haditengerészeti bázis, az Egyesült Államok megszállta Diego Garcia 
felszámolását. Mived azonban elsődlegesen Sri Lanka nem akarta, hogy az 
Indiai-óceánról szóló határozatban néven nevezzék a gyereket — a követ- 
kező fejezetre maradt ez. 

A Mauritiussal foglalkozó határozatban viszont az állam- és kormányfők 
teljes támogatásukról biztosítják Mauritiusnak a Chagos-szigetekre vonatkozó 
szuverenitását, beleértve az egykori angol gyarmatot, a mai amerikai katonai 
bázist: Diego Garciát. A konferencia ennek visszadását jogos tulajdonosának 
nemcsak a kolonializmus maradványa felszámolása, hanem a világbéke szem- 
pontjából is sürgető feladatnak tartotta. , Diego Garcia veszélyezteti Mauritius 
és más államok szuverenitását, területi integritását és békés fejlődését." 


Ami áll az Indiai-óceán térségére — érvényes a világunk valamennyi ré- 
szére. Nem véletlen, hogy a terjedelmes záróokmány általános részében az 
első helyen áll az egyetemes béke ügye. Ami az új és ami a globális össze- 
függések fokozott figyelembevételét jelzi, ez az Európának szentelt külön 
fejezet. 

A konferencia záróokmánya okkal fejezte ki aggodalmát az európai fe- 
szültség éleződése, a fegyverek fokozott felhalmozása, a katonai tömbök kö- 
zötti konfrontációs veszély növekedése miatt. Éppen ezért véli jelentősnek 
azt a hozzájárulást, amellyel az el nem kötelezettek mozgalma hozzásegíthet 
az európai feszültség és fegyverkezés csökkentésének előmozdításához a hel- 
sinki záróokmány szellemében és — egyben érthetően — a mediterraneum 
egész térségének igénye alapján. Európa békéje nem független a Földközi- 
tenger északi, illetve a déli partján fekvő országok biztonságától. Ezért a 
követelés: a Földközi-tenger térségét — az Indiai-óceánhoz hasonlóan —- 
békeövezetté kell változtatni. 

Retorikai fordulat, regionális érdek avagy a valós helyzet reális felméré- 
sének következménye az Űj-Delhi és Helsinki okmánya között feszülő eszmei 
ív? Más szóval kifejezve, mind az Indiai-óceán, mind a Földközi-tenger de- 
militarizálásának követelése, a két katonai tömb és annak vezető hatalmaihoz 
adresszált felhívás az , egyenlő felelősség" és egyben az .egyenlő távolság- 
tartás" kifejezése? Bizonyos, hogy egy több mint száz tagot tömörítő, nagyon 
sokszínű mozgalom képviselői szubjektíve ugyanannak a fogalomnak más és 
más értelmet adhatnak és adnak. 


A tények — a történelem és napjaink tényei — azonban kimondva vagy 
kimondatlanul csupán egyazon objektív következtetést engedélyeznek. Az a 
mozgalom, amely 1961-ben Belgrádban megalakult, és 1983-ban eszmei-politi- 
kai ívet von Új-Delhi és Helsinki között, egyazon világméretű folyamatnak 
szorosan összefüggő része. Annak a folyamatnak, amely 1917-tel kezdődött és 
a második világháborút követő történelmi változásokkal folytatódva terem- 
tette meg mind a szocialista világrendszer kialakulásának, mind a klasszikus 
gyarmati rendszer felszámolásának feltételeit. 


A brit birodalom is a múlté, s Lord Dalhousie szavait — ,amíg a nap az 
égen ragyog, brit lobogó leng India felett" — csak történelemkönyvek idé- 
zik... Az Indiai-óceán szigetén most új zászló, az Egyesült Államok lobogója 
leng. Az, amely alatt hajózó flotta, az amerikai ,, big stick" Diego Garciától a 
Karib-tengerig, Guantanamóig a modern furkósbot-politika részeként fe- 
nyegeti mind a volt gyarmatok függetlenségét, mind a világ békéjét. 

Ha meggondoljuk, és ezt tette Új-Delhiben a vitaindító referátum, hogy 
ennek a félelmetes armadának egyetlen nukleáris meghajtású repülögép- 
anyahajója annyiba kerül, mint az el nem kötelezettek mozgalma felének, 
pontosan 583 legszegényebb tagországának GNP-je (bruttó nemzeti termék) — 
érthető, hogy a részvevők számára azonnal asszociálódott a háború és a béke. a 
gazdagság és a szegénység, a függetlenség és a függőség. 


A , láthatatlan birodalom" ellen 


Tulajdonképpen a Havanna utáni világgazdasági helyzet rideg realitása a 
világpolitika fejleményeinél is fokozottabban befolyásolta és határozta meg 
a konferencia jellegét. 


Az 1979 óta eltelt négy esztendőben a világgazdaságban tapasztalható stag- 
nálás, illetve visszaesés nem kímélte meg a legfejlettebb tőkés országokat 
sem. A munkanélküliség szintje az 1929-es válság óta a legmagasabb, túllépte 
a 30 milliót, túlhaladja az összes munkaerő 10 százalékát. Egészen nyilván- 
való, hogy a válság minden területen fokozottabban sújtja a fejlődő orszá- 
gokat, s azok közül is a többséget kitevő legszegényebbeket. A krónikus mun- 
kanélküliséget a termelés visszaesése, a 40 milliárd dolláros export csökkenése 
tovább fokozta. A fejlődő országok fizetési mérleghiánya és adósságterhe 
megkétszereződött, 100 milliárd, illetve 690 milliárd dollárra emelkedett. 


A fejlett ipari országok és a változatlanul monokultúrás, döntően agrár- 
országok közötti árolló az utóbbiak rovására rohamosan változott. Fidel 
Castro, a mozgalom eddigi soros elnöke gazdasági elemzésében a példák 
sokaságával érzékeltette a részvevők közös gondját. 1960-ban egy tonna ká- 
véért 37,7 tonna, 1982-ben mindössze 15.8 tonna műtrágyát lehetett venni. 
ugyanekkor egy 7-—8 tonnás teherautó ára 6 tonna juta értéke helyett 26 
tonnáéval lett azonos, egy tonna rézért pedig 39 helyett mindössze 3 azonos 
típusú orvosi műszert lehetett kapni. Ami az olajat illeti, s amely az el nem 
kötelezettek alig tucatnyi tagországának tartós gazdagságot (Szaúd-Arábiának, 
Kuwaitnak stb.). illetve átmeneti konjunktúrát jelentett (Mexikónak, Nigériá- 
nak stb.) — a döntő többség számára természetesen csak fokozta a cserearány 
romlását. 1960-ban egy tonna cukorért 63 tonna olajat lehetett venni, 1982- 
ben alig 0,7 tonnát adtak. 


Semmiképp sem vigasz az olajárak stagnálása és csökkenése az el nem 
kötelezettek olajvásárlóinak. Amiért 1979-ben Havannában — mindenki em- 
lékezett a vitára -— még más nyelven beszélt az olajat vásárló India delegá- 
tusa és az olajat eladó Irak küldötte — már a múlté. Az olaj legfeljebb az a 
kivétel marad, amely erősíti a szabályt. További áresés vagy akár újabb ár- 
robbanás csak azt bizonyítja, hogy a monokultúrás fejlődő országok — a 
kevés gazdag és a sok szegény — változott módszerekkel változatlanul a 
fejlett tőkés országok monopóliumainak, bankjainak profittermő terepe marad. 


Új-Delhiben sokan emlékeznek és emlékeztetnek Dzsawaharlal Nehrunak 
egy különösen plasztikusan fogalmazott elemzésére. 1933. január 3-án az an- 
golok börtönéből írta — alapjában — mindmáig érvényes intő levelét fiatal 
lányának, Indira Gandhinak: , Ne hidd, hogy az Egyesült Államok birodalma 
csak a Fülöp-szigetekre korlátozódik. Látszólag ez az egyetlen gyarmatuk, de 
okulva más imperialista hatalmak tapasztalataiból és bajaiból, tökéletesítették 
a régi módszereket. Nem veszik a fáradságot ahhoz, hogy annektáljanak egy 
országot, ahogyan Anglia annektálta Indiát. Csak a profit érdekli őket, s 
ezért olyan intézkedéseket tesznek, amelyek révén ellenőrizhetik egy-egy or- 
szág gazdaságát... Ezt az ügyes módszert gazdasági imperializmusnak neve- 
zik. Térkép nem tünteti fel. Földrajzkönyvek és térképek tanúsága szerint 
egy ilyen ország szabadnak és függetlennek látszhat. De ha fellebbentjük a 
fátylat, azt látjuk, hogy egy másik ország, pontosabban annak bankárai és 

nagytőkései tartják a kezükben. Ezt a láthatatlan birodalmat uralja az Egye- 
sült Államok." 

Napjainkban, amikor a klasszikus gyarmati hatalmak, így Anglia, Francia- 
ország is birodalmuk elvesztésének tudomásul vételére kényszerültek — ma- 
guk is tökéletesítették a Nehru által említett , régi módszereket" és a , gaz- 
dasági imperializmus" új eszközeihez, gazdag tárházához nyúlnak. A har- 
mincas évek apai figyelmeztetése mindmáig érvényes intését kormányfővé 
lett lánya nem feledte. Ellenkezőleg. 1983-ban Új-Delhiben mondott beszédé- 
ben — mai terminológiával — ugyanezt, napjaink realitását érzékeltette: 
A szó hagyományos értelmében vett gyarmatosítás korszaka véget ért, de az 
országok feletti uralkodás vágya tovább él. A neokolonializmus a technológia, 
a tömegkommunikáció, a kereskedelem és a kultúra köntösébe burkolva je- 
lentkezik" — mondotta Indira Gandhi. 


Egységtörekvés és differenciálódás 


A konferencia Gazdasági Deklarációja különösen nyomasztónak tartja a 
világgazdaság jelenlegi állapotában érvényesülő újgyarmatosítás megannyi 
fegyverzetét. Csúcs csúcsot követ. de az úi nemzetközi gazdasági rend meg- 
valósításának, tehát a kiszolgáltatottság megszüntetését siettető eredmények- 
nek nyoma sincs. Ottawa, Cancun, Versailles igéretei ellenére a fejlett és a 
fejlődő országok között meg a valódi párbeszéd sem kezdődött el. Annak 
ellenére, hogy — a dokumentum bevezetője szerint —- a világgazdasági hely- 
zet Havanna óta lényegesen romlott. nött a szakadék a fejlett és a fejlődő 
országok között. A második világháború óta első ízben csökkent az egy főre 
jutó nemzeti össztermék érteke, a nyersanyagárak reálértékben a legalacso- 
nyabbak az elmúlt ötven esztendőben. A jelenlegi válság — hangsúlyozza a 
dokumentum — nem egyszerűen ciklikus jelenség, hanem sokkal inkább egy 
sirukturális válságnak a megnyilvánulása. 

Hol a kiút a kilátástalannak ítélt perspektíva láttán? A kérdésre a konfe- 
rencia a realitások talaján maradva próbált válaszolni. 

Az eddigi konferenciáknál jóval erőteljesebb hangsúlyt kapott UJj-Delhiben 
a , kollektív önerőre való támaszkodás"? gondolata. Ennek alapján szorgal- 
mazzák a Dél— Dél, tehát a fejlődő országok saját gazdasági együttműködését. 
Ez érthetően különösen nagy lehetőséget nyújt a viszonylag komoly ipari és 
szellemi exporttal, jelentős munkaerőfölösleggel rendelkező fejlődő országok 
számára. A határozat megfogalmazza azt az igényt is, amely az OPEC-orszá- 
gok tőkéjét kívánja összekapcsolni a többi fejlődő ország élelmiszer-termelési 
és iparosítási programjával. Az állam- és kormányfők döntöttek arról, hogy 
tudományos-technikai központot kell létrehozni Új-Delhiben, és egy, a transz- 
nacionális vállalatokkal foglalkozó információs központot Havannában. Megfo- 
galmazódett egy gazdasági fejlődést szolgáló szolidaritási alap, valamint egy 
tervezésfejlesztéssel foglalkozó intézmény megteremtésének az igénye is. 

Az imperializmus, a neokolonializmus természetének megváltozását illetően 
az összegező gazdasági dokumentum nem táplált illúziókat. de a mozgalom 
saját erejének tudatában — egységes fellépés esetén — az előrehaladás foko- 
zatos kikényszerítését reméli. A kilátástalan konírontáció helyett a kiutat 
kínáló kompromisszumos megoldást választva, az Algéria által javasolt gaz- 
dasági stratégiát tette magáévá. Ennek alapján a csúcsértekezlet elsősorban 
azt követelte, hogy az ipari országok kezdő lépésként fogadjanak el konkrét 
gazdasági segélyprogramot, , rövidlátó és befelé forduló" protekcionista gaz- 
daságpolitikájuk helyett biztosítsák a fejlődő országok exportjának preferen- 
ciális kezelését. 

Ugyanakkor az eddigieknél sokkal nagyobb hangsúlyt kapott a fejlődő or- 


7 Jawaharlal Nehru: Glímpses of World History. Bombay—Calcutta, 1964. 494. old. , 
8 Economic Declaration. Az el nem kötelezett országok állam- és kormányfőinek 7. csúcs- 
Értekezlete. Új-Delhi. 1983. 

szágok egymás közötti gazdasági együttműködése, úgy is, mint az , Északkal" 
való hatékony tárgyalás egyik alapjának megteremtése. A Gazdasági Nyilat- 
kozat az eddigiektől abban tér el jelentősen, hogy nem elégszik meg az új 
gazdasági rend koncepciójában foglalt követelések megismétlésével, esetleg 
ezek továbbfejlesztésével, hanem olyan stratégiát fogad el. amelynek csak 
első részét képezik a segélyprogramok. A második rész viszont egy olyan 
átfogó, a nemzetközi gazdasági és pénzügyi rendszer (Bretton Woods) egészét 
érintő reformprogramról szól, amely lehetővé teszi a fejlett tőkés országokkal 
való gazdasági integráció fejlődését. Ez a kompromisszum s alapjában realista 
megközelítés természetesen azt is jelenti, hogy a mozgalom két szárnyán a 
centrum megfogalmazását ki-ki a maga módján értelmezi. 

Az egységtörekvést kifejező közös követelés a címzettek differenciált meg- 
ítélésével párosul. Mind a múltat, mind a jelent illetően. Azok az országok, 
amelyek politikai és katonai értelemben kezdettől fogva az egyenlő távol- 
ságtartás alapján azonosították a két világrendszert — azonos szemlélettel 
készítették a számlát is. A fejlett ipari országokhoz, az Északhoz — a volt 
gyarmati hatalmakhoz — sorolták azokat a szocialista országokat is, amelyek- 
nek semmi közük sem volt a kolonializmushoz. 1985-ig — mindegviktől egy- 
ségesen — bruttó nemzeti termékük 0,7 százalékát követelték a fejlődők, a Dél 
segélyezésére. Hasonló megközelítéssel követelték a fegyverkezési verseny 
egyébként teljesen indokolt csökkentését és költségeinek produktív felhasználá- 
sát azoktól a tőkés hatalmaktól, amelyeknek létérdekük fűződik az újabb és 
újabb fegyverkezési spirál kikényszerítéséhez és azoktól a szocialista országok- 
tól is, amelyeknek gazdasági, szociális, végső soron politikai helyzetét pontosan 
a fegyverkezési versennyel kívánják súlyosbítani, teljes válságba sodorni. 

Természetesen Új-Delhiben senki sem gondolhatta, hogy a jellegéből követ- 
kezően differenciált mozgalom kölcsönösen elfogadható kompromisszumnál 
többet produkálhat. Aki ezt remélte volna, utólag ugyanúgy csalódottnak érez- 
hetné magát, mint az előzetesen eleve kudarcra ítélt konferenciáról ábrándozók. 

A mozgalom, amely a nemzetközi kapcsolatok, a világpolitika önálló és 
fokozott tekintéllyel rendelkező tényezője — a jövőben is az egységtörekvés 
és a differenciáltság dialektikájának megfelelően létezik, és ellentmondásosan 
fejlődve marad történelmi kategória A mennyiségi növekedéssel az Uj-Delhi- 
ben immár 101 tagot számláló mozgalom természetesen minőségileg is válto- 
zott, pontosabban tovább differenciálódott. Az emberiség felét, az ENSZ-tag- 
államok kétharmadát kitevő mozgalom bonyolult világunkban csak alapve- 
tően antiimperialista, tömbönkívüli jellegét megőrizve biztosíthatja a maga 
jelentős helyét. 

Nagyon eltérő szintről, más tradícióval, különböző koncepcióval érkező 
országokból jött létre a mozgalom ahhoz, hogy — egységtörekvése ellenére 
— varázsütéssel eltüntesse önmaga és korunk determinálta differenciálódását. 
Mindkettő a maga pozitív és negatív tendenciáival együtt, egyidejüleg fog a 
jövőben is érvényesülni. legyen szó más konferencián Afganisztánról vagy 
Kambodzsáról, az Észak—Dél, vagy a Dél— Dél viszonyának megítéléséről. 

A mozgalom leegyszerűsített , radikális", , mérsékelt" és ., centrista?" kate- 
góriáinak, csoportosulásainak keretei is viszonylagosak. Senki sem tudhatja, 
hogyan fejlődik majd a Kuwait és Csád, Pakisztán és Nicaragua közötti sok- 
színű mozgalom. Akárcsak Havanna után, Új-Delhit követően sem tudja senki 
megmondani, milyen fordulatokat produkál egy-egy ország belső önfejlődése 
és a külső tényezők együttes hatása. Vonatkozik ez mind az állandó tagokra. 
mind az el nem kötelezettek új soros elnökére: Indiára. 

Indira Gandhi kormánya a kontinensnyi ország rendkívüli eredményeinek 
birtokában és ugyanakkor évszázados örökségek súlya alatt, a szövetségi ál- 
lam egységét összetartó és centrifugális erők érvényesülése közepette teljesíti 
a nem könnyű elnöki tisztséggel járó feladatokat. Elsődlegesen a mozgalom 
jelenlegi egységének alapfeltételét, az iráni—iraki háború befejezését, és — a 
mozgalom 22 éves történelmében először — a következő, 8. csúcskonferencia 
helyének későbbi kijelölését. Salgó László 

Kooperáció és szakosítás a KGST-országok 


élelmiszer-termelésében 


Magyar—szovjet tudományos konferencia az agrár-együttműködésről 


A Magyar Tudományos Akadémia 
Világgazdasági Kutató Intézete és a 
Szovjetunió Tudományos Akadémiája 
Szocialista Világrendszer Gazdasági 
Intézete rendezésében március végén 
Budapesten konferenciát tartottak a 
KGST-országok  élelmiszer-termelési 
együttműködésének lehetőségeiről és 
távlatairól; ezen belül kiemelt helyet 
kaptak a magyar—szovjet élelmiszer- 
gazdasági együttműködés kérdései. 

Mint ismeretes, a szovjet élelmiszer- 
program kifejezetten hangsúlyozza a 
KGST-országokkal való  élelmiszer- 
termelési együttműködés fontosságát; 
az SZKP XXVI. kongresszusán pe- 
dig célszerűnek ítélték a magyar me- 
zőgazdasági tapasztalatok tanulmá- 
nyozását. Ezzel függ össze, hogy a szo- 
cialista országok gazdasági rendszerei- 
nek tanulmányozására létrehozott 
szovjet tárcaközi tanács nemrég meg- 
vitatta, milyen pozitív tapasztalatok 
gyűltek össze a magyar mezőgazda- 
ságban a gazdaságirányítási mecha- 
nizmust illetően. A kétoldalú élelmi- 
szer-gazdasági kooperációban már ed- 
dig elért eredményekre a jövőben 
szorosabb együttműködés épülhet. 
Hazánk számára különlegesen fontos- 
sá vált külgazdasági szempontból is a 
nagy volumenű áruszállítási és koope- 
rációs lehetőségeket tartalmazó ma- 
gyar—szovjet élelmiszer-gazdasági 
együttműködés fokozása, a lehetséges 
kölcsönös előnyök teljesebb kihaszná- 
lása. 

A 18 előadásra épülő és előremutató 
gondolatokban igen gazdag, intenzív 
tudományos eszmecsere öt nagy téma- 
csoportot fogott át: 


1. A magyar gazdaság, ezen belül a 
mezőgazdaság fejlődési irányzatai. 

2. A szovjet élelmiszer-termelés fej- 
lesztésének problémái és perspektívái 
az élelmiszerprogrammal összefüggés- 
ben. 

3. A KGST-országok élelmiszer-ter- 
melési együttműködésével kapcsolatos 
problémák. 

4. Magyar—szovjet együttműködés 
az élelmiszer-termelésben. 

5. A mezőgazdasági világtermelés és 
világpiac (a fő régiók) hosszú távú 
fejlődési tendenciái; a KGST-re gya- 
korolt hatások. 


0 


Az első témacsoportban Bognár Jó- 
zsef akadémikus, az MTA Világgaz- 
dasági Kutató Intézetének igazgatója, 
aki a magyar gazdaság és külgazdasá- 
gi kapcsolataink helyzetével foglalko- 
zott előadásában, az 1968-ban beveze- 
tett gazdasági reform továbbfolytatá- 
sának  szükségességéből indult ki. 
Részletesen beszélt a külgazdasági 
egyensúly szempontjából kedvezőnek 
ítélhető 1979 és 1982 közötti gazdasági 
folyamatokról. A reform továbbviíte- 
léről szólva fontosnak tartotta gazda- 
ságunk szervezeti rendszerének, azaz 
az állami irányításnak és a vállala- 
tok gazdálkodásának korszerűsítését, 
konkrétan az ár- és pénzügyi szabá- 
lyozórendszer fejlesztését, a vállalatok 
közötti tőkemozgás lehetővé tételét, a 
gazdasági folyamatok természetéhez 
jobban igazodó, több típusú vállalati 
formák kialakítását. 

A magyar küldöttség vezetője rá- 

mutatott, hogy a szocialista iparosítás 
egyes időszakaiban a gazdaságpolitika 
alábecsülte a mezőgazdaság szerepét. 
A kapcsolódó ipari termeléssel együtt 
azonban a nemzeti jövedelemben te- 
kintélyes arányt képviselő ágazatról 
van szó, melynek fejlettsége kihat a 
gazdaság és a társadalom egészének 
fejlettségi szintjére. Ezzel is magya- 
rázható, hogy az elmúlt évtized végé- 
re Kelet-Európa  agrártermékekben 
nettó importőrré, Nyugat-Európa net- 
tó exportőrré vált. A szovjet piacra 
irányuló magyar kivitel vonatkozásá- 
ban kiemelte, hogy — a kölcsönös ér- 
dekeltség alapján — növelni kell a 
termelési rendszerek exportját. 


Szabó József, az MSZMP Politikai 
Főiskolájának rektora a magyar me- 
zőgazdaság szervezési tapasztalataival 
foglalkozott előadásában. Reálisan át- 
tekintve a hatvanas és a hetvenes 
évek eredményeit és ellentmondásait, 
kiemelte, hogy szocialista agrárfejlő- 
désünk nehéz, de összességében ered- 
ményekben gazdag időszakot tudhat 
maga mögött. Az eredmények azon a 
szilárd nagyüzemi bázison születtek, 
amely mindjobban képes alkalmaz- 
kodni az új világgazdasági helyzethez, 
a  tudományos-műszaki fejlődés új 
irányaihoz. Egyre fontosabbá válik ta- 
karékossági szempontból a hagyomá- 
nyos termelési megoldások, eljárások 
adta lehetőségek kihasználása is. 


Márton János, az Agrárgazdasági 
Kutató Intézet főigazgatója a szovjet 
kutatók nagy érdeklődését kiváltó elő- 
adásában hangsúlyozta, hogy hazánk- 
ban állandóan változik a mezőgazda- 
sági nagyüzemek és a kistermelők kö- 
zötti kapcsolatok tartalma és formá- 
ja. A változások összefüggnek a nagy- 
üzemi termelés szerkezetének átalaku- 
lásával, a kistermelés erőforrásainak 
mozgásával, a nagyüzemekben és a 
kisüzemekben előállított mezőgazda- 
sági termékek iránti szükségletekkel, 
valamint az állam gazdasági szabá- 
lyozó tevékenységével. 


A szocialista nagygazdaságok és a 
kistermelés integrált kapcsolatai szer- 
ződéses formában érdekegyeztetés 
(érdekkompromisszum) alapján ala- 
kulnak ki és fejlődnek. A kezdemé- 
nyező csaknem minden esetben a 
nagyüzem, többek között azért, mert 


— munkaerő-állományát  szorosab- 
ban hozzá kívánja kötni saját gazdál- 
kodásához; 

— bizonyos erőforrásait saját nye- 
resége szempontjából előnyösebben 
tudja hasznosítani a kistermelők köz- 
reműködésével ; 

— nincs elegendő fejlesztési forrá- 
sa, és állami hitelre sem számíthat 
esetenként termelésének bővítésére; 

— bizonyos technológiai szakaszok- 
ban nincs számára elegendő munka- 
erő, vagy a munka minőségének kü- 
lönleges szerepe van a termelési ered- 
ményekben; 

— szakemberei speciális ismeretei- 
nek révén jól hasznosítható a kister- 
melők töredék munkaereje; 

— valamilyen feldolgozó kapacitás- 
sal rendelkezik, amelynek nyersanyag- 
szükségletét teljes egészében nem 
tudja megtermelni ; 

—. egyszerűen csak vállalati nyere- 
ségét akarja növelni a kisüzemi ter- 
melés integrálásával, a kisüzemeknek 
nyújtott szolgáltatások révén. 


Az integrált kistermelő számos 
előnyt élvez a nem integrált kisterme- 
lőhöz képest (termelési, beszerzési, ér- 
tékesítési biztonság, jó minőségű új- 
ratermelési anyagok használata; ré- 
szesedés a nagyüzemi innovációs fo- 
lyamatból; befektetések megtakarítása 
stb.). Az integrált kistermelés népgaz- 
dasági jelentőségét jelzi, hogy 1982- 
ben több mint félmillió kistermelő- 
nek volt tartós, tehát egy évnél hosz- 
szabb időtartamú szerződése valami- 
lyen integráló szervezettel. A nagy- 
gazdaságok gazdálkodásához addicio- 
nális forrásokat jelentő integrált kis- 
termelés szerkezete így a népgazda- 
sági (külgazdasági) igényeknek meg- 
felelően tervszerűen befolyásolható. 


ké 


A második témacsoportban V. A. 
Tyihonov akadémikus (Lenin Össz- 
szövetségi Mezőgazdaságtudományi 
Akadémia) sokoldalúan jellemezte a 
szovjet élelmiszer-termelés fejleszté- 
sének kérdéseit az egy éve elfogadott 
és az 1990-ig terjedő időszakra szóló 
élelmiszerprogrammal összefüggés- 
ben. A magyar résztvevők ugyancsak 
élénk érdeklődését kiváltó elöőadásá- 
ban bizonyította, hogy nincs élelmi- 

szerválság a Szovjetunióban. Rámu- 
tatott azonban, hogy az agrárfejlesz- 
tésre eddig fordított beruházások ha- 
tékonysága nem kielégítő. Ezzel függ 
össze a szovjet gazdaság magas mező- 
gazdasági importigénye, továbbá az, 
hogy bizonyos termékekből hiányok 
vannak, kedvezőtlen az élelmiszerfo- 
gyasztás szerkezete, a növényterme- 
lésben fellelhetők (az időjárással ösz- 
szefüggésben is) a labilitás elemei, fel- 
dolgozóipari hiányosságok figyelhetők 
meg. Szociális, valamint termelő és 
lakossági infrastrukturális területeken 
a mezőgazdaság és a falu sok tekintet- 
ben elmaradt a fejlődésben. 

1965 és 1980 között az egy lakosra 
jutó élelmiszerfogyasztás jelentősen 
nőtt. Az élelmiszerkínálat azonban 
mind jobban elmaradt a kereslettől. 
Ebben a termelésen és a beruházások 
hatékonyságán kívüli okok is szere- 
pet játszottak. A lakossági pénzjöve- 
delmek gyorsabban emelkedtek, mint 
a kínálat. A társadalom szerkezetében 
jelentős átalakulás ment végbe: nőtt 
a városi dolgozók aránya, s a mező- 
gazdasági — foglalkoztatottak száma 
csökkent. A mezőgazdasági kisterme- 
lés, különösen a háztáji állattartás nem 
fejlődött, hanem visszaesett. 

Az élelmiszerprogram eredményes 
megvalósítása — többek között — fel- 
tételezi az állattenyésztés fejlesztésé- 
nek meggyorsítását, a ma még jelen- 
tős betakarítási, szállítási, feldolgozá- 
si, tárolási veszteségek jelentős csök- 
kentését, a lakossági élelmiszer-áru- 
alapok szerkezetének javítását, az 
élelmiszerekre irányuló fizetőképes 
kereslet és az árualapok egyensúlyá- 
nak megteremtését. 

E feladatok megvalósítása hatéko- 
nyabb és kiegyensúlyozottabb struk- 
túrapolitikát igényel az élelmiszer- 
termelés egészének tervszerű formá- 
lásában, figyelemmel az egyes régiók 
biológiai potenciáljának jobb kihasz- 
nálására, a régiók közötti csere meg- 
felelőbb szervezésére. 

A korszerű struktúrapolitikát, vala- 
mint a szociális-infrastrukturális fej- 
lesztést szolgálja a gazdasági mecha- 
nizmus olyan formálása, amely az 
egész élelmiszervertikum tervszerű 
szabályozására kiterjed. Fontos ele- 
me ennek például az árrendszer szer- 
kezetének javítása, differenciált adó- 


és — kamatpolitika alkalmazása, az 
anyagi érdekeltség elvének követke- 
zetesebb érvényesítése egészen a bri- 
gádszintű önálló elszámolásig. (Az el- 
múlt egy évben ilyen jellegű intéz- 
kedések sorozatát hozták az élelmi- 
szerprogramban kitűzött célok meg- 
valósításának elősegítésére.) 


0 


A harmadik — a legsokoldalúbb — 
témacsoportban O. T. Bogomolov aka- 
démikus, a Szocialista Világrendszer 
Gazdasági Intézetének igazgatója, a 
szovjet delegáció vezetője a KGST- 
országok nemzeti agrárpolitikájának 
összehangolási problémáival foglal- 
kozva abból indult ki, hogy a két tár- 
sadalmi-gazdasági rendszer versenyé- 
ben az élelmiszerkérdésnek fontos 
stratégiai szerepe van, mivel a tőkés 
országok az , élelmiszerfegyvert" a 
politikai nyomás eszközeként igyekez- 
nek felhasználni. Jelentősége ellené- 
re az élelmiszertermelés még nem 
foglalta el az őt megillető helyet a szo- 
cialista nemzetközi munkamegosztás- 
ban. Az élelmiszer-gazdasági együtt- 
működés fokozása igen komplex kér- 
dés. Elmélyítéséhez, a forgalom dina- 
mizálásához egész sor intézkedés 
szükséges. Például ha a mezőgazdasá- 
gi termelés alacsony színvonalú az 
egyes országokban, akkor nehéz el- 
várni, hogy az egymás közötti forgal- 
muk e termékekből dinamikusan nö- 
vekedjék. Bár alacsonyabb növeke- 
dési ütem mellett is mód lenne gyor- 
sabb forgalombővítésre. 

A dinamikusabb növekedés feltéte- 
leit ezért részben nemzeti szinten kell 
megteremteni, a gazdasági stratégiák 
és a gazdaságirányítási rendszer to- 
vábbfejlesztése útján. Részben vi- 
szont olyan intézkedések is kellenek, 
amelyek magát a KGST-országok kö- 
zötti együttműködés egész rendsze- 
rét tennék dinamikusabbá. Fontos 
szerepe van itt, növekvő súllyal érvé- 
nyesül a nemzetközi munkamegosztás 
korszerű koncepciója: a tervezésnek, a 
pénzügyi és gazdasági ösztönzésnek, 
annyi más között, már kifejezetten 
sürgetnie kell a vállalatok integrációs 
együttműködését. 

Az élelmiszer-gazdasági együttmű- 
ködés eddig főleg az élelmiszerterme- 

lés ipari hátterére összpontosult. 
Ezért kellene visszatérni a hosszú tá- 
vú komplex együttműködési célprog- 
ramhoz, amely a mezőgazdaságon be- 
lüli munkamegosztás KGST-szintű el- 
mélyülésével is számolt. Jobban ösz- 
sze kellene hangolni a nemzeti agrár- 
politikákat, aminek lényeges feltétele 
az egyes szocialista országok gazdasá- 
gi  stratégiáinak,  gazdaságirányítási 
rendszerének komplex tanulmányo- 
zása. 

KGST-méretekben nincsenek az 
együttműködési lehetőségek  kihasz- 
nálva. Pedig ezeknek a kölcsönös 
anyagi érdekeltség alapján történő 
mozgósításával bizonyos élelmiszer- 
tartalékok is létrehozhatók. A KGST- 
piacra (ezen belül a szovjet piacra) 
való szállításban nagy tartalékok 
vannak. Ugyancsak nagy genetikai 
tartalékok mobilizálhatók a tudomá- 
nyos-műszaki együttműködés fejlesz- 
tésével. 

Sípos Aladár akadémikus, az MTA 
Közgazdaságtudományi Intézetének 
igazgatója rámutatott, hogy a szocia- 
lista országok mezőgazdasági termelé- 
se 1960 után viszonylag gyors ütem- 
ben emelkedett, az országok többsé- 
gében azonban sem a növényterme- 
lés, sem az állattenyésztés nem elégí- 
ti ki az állandóan növekvő igényeket. 
Számos szocialista ország a mi éghaj- 
lati övezetünkben nem termelt, ezért 
importált , termékek mellett nagy 
mennyiségben hoz be gabonát, húst és 
egyéb mezőgazdasági terméket. Né- 
hány KGST-ország — Bulgária, Ma- 
gyarország, Románia — általában 
több mezőgazdasági terméket expor- 
tál, mint amennyit importál, de a 
KGST-országok mezőgazdasági külke- 
reskedelmi egyenlege egyre nagyobb 
deficitet mutat. Különösen ez a hely- 
zet azokban az években, amikor a ked- 
vezőtlen időjárás miatt gyengébb a 
termés. Ez nemcsak a belső ellátás 
szempontjából jelent problémát," ha- 
nem súlyosan terheli az érintett orszá- 
gok fizetési mérlegét is. Ezért a me- 
zőgazdasági és az élelmiszeripari ter- 
melés fejlesztése a szocialista orszá- 
gokban megkülönböztetett figyelmet 
érdemel. A KGST közösségének a 
szubtropikustól a leghidegebb zónáig 
terjedő területei, fejlett termelési tra- 
díciói, növekvő és korszerűsödő ipari 


hátterei vannak. Így az övezeti op- 
timalizáció révén, a kétoldalú és sok- 
oldalú együttműködés keretében a 
mezőgazdasági és az élelmiszeripari 
termelés — úgy fejleszthető, hogy a 
KGST-országok lakosságának szükség- 
leteit mind mennyiségileg, mind mi- 
nőségileg a jelenleginél magasabb 
szinten, stabilan kielégítse, sőt megfe- 
lelő tartalékok is képződjenek. Az 
élelmiszer-termelési — együttműködés 
fő célja az, hogy a KGST-országok- 
ban a termelési feltételek javításá- 
val hozzájáruljunk az egyes országok 
agrártermelésének hatékony növelésé- 
hez. 

A KGST-országok élemiszer-gaz- 
daságában a szakosítás és a kooperá- 
ció lehetőségeit az együttműködési 
mechanizmus nehézkessége miatt. ed- 
dig nem tudtuk megfelelően kihasz- 
nálni. A végtermékszemléletet a rész- 
egységekre és az alkatrészekre való 
szakosodásnak kell felváltani. Ki kell 
szélesíteni a vállalatok közötti köz- 
vetlen kapcsolatokat. Nagyobb figyel- 
met érdemel a biológiai alapok folya- 
matos korszerűsítése is. Ehhez azon- 
ban tovább kellene lépni a tervezés- 
ben, az ár- és a pénzügyi szabályo- 
zásban, valamint a szervezeti kapcso- 
latokban. Ami a KGST-országok kö- 
zötti élelmiszer-kereskedelem stabili- 
tását illeti, fokozódó szerepet kell 
kapniuk a kölcsönös érdekeltséget 
jobban kifejező és biztosító árak és 
más közgazdasági ösztönzők alkalma- 
zásának. E területen, akárcsak a szállíi- 
tott termékek minőségének javításá- 
ban, a szerződéses fegyelem szilárdf- 
tásában sem sikerült kellően előrelép- 
ni az elmúlt években. 

Pécsi Kálmán, a KGST Szocialis- 
ta Világgazdasági Kutatóintézetének 
osztályvezetője az élelmiszer-termelés 
fejlődésének lehetőségeit úgy vizsgál- 
ta, hogy a KGST-országok nemzetkö- 
zi gazdasági együttműködési mecha- 
nizmusának jelenlegi reálgazdasági 
feltételeiből indult ki. A többi között 
kiemelte, hogy az élelmiszer-termelési 
és -kereskedelmi együttműködés fej- 
lesztésére a KGST jelenlegi nemzetkö- 
zi gazdasági mechanizmusa nem nyújt 
sok lehetőséget. Ezért a jelenlegi hely- 
zetben is rövid távon a kétoldalú, gaz- 
daságilag megalapozott fejlesztési ter- 
vezetek esélyesek a reális megvalósi- 

tásra. A gazdasági megalapozottság az 
árak, a költségek, a valutanemek, az 
elszámolás, a beruházási értékek, a 
külső működő tőke bevonási lehető- 
sége széles problémakörét érinti. Ilyen 
feltételek mellett csakis konkrét fej- 
lesztési tervezetek tudományos jellegű, 
közös gyakorlati megvitatása és kez- 
deményezése viheti előre az élelmi- 
szertermelési és -kereskedelmi KGST- 
együttműködés ügyét. 

I. N. Buzdalov, a Szocialista Világ- 
rendszer Gazdasági Intézetének mun- 
katársa a KGST-országok élelmiszer- 
gazdasági együttműködése elmélyíté- 
sének fontos előfeltételeként jellemez- 
te a gazdasági mechanizmusok fejlesz- 
tését. Kiemelte, hogy a hosszú távú 
együttműködési célprogram alapvető 
törekvéseit szolgáló intézkedések egy- 
re inkább érintik a mezőgazdasági és 
élelmiszeripari együttműködés  köz- 
gazdasági tényezőit, nevezetesen az 
ösztönzőket, a kölcsönös előnyök szük- 
ségességét, az érdekeltséget, a kapcso- 
latok formáit stb. 

G. Smeljov és B. Frumkin, a Szo- 
cialista Világrendszer Gazdasági Inté- 
zetének munkatársai közös előadásuk- 
ban a KGST-országok hosszú távú 
együttműködésének kérdéseit elemez- 
ték, áttekintve az élelmiszer-gazdasági 
együttműködés tényezőit és szakaszait. 
Megállapították, hogy az első szakasz 
a KGST létrehozásától az ötvenes 
évek közepéig tartott. Az együttmű- 
ködést ekkor az jellemezte, hogy az 
élelmiszer-gazdaság ágazatainak ex- 
port- és importstruktúrája alkalmaz- 
kodott a partnerországok, mindenek- 
előtt a Szovjetunió lehetőségeihez és 
igényeihez. Az együttműködés fejlődé- 
sének második szakasza a hatvanas 
évek végéig tartott, és a szocialista 
iparosításhoz, a mezőgazdaság szocia- 
lista átszervezésének befejezéséhez, a 
mezőgazdaság nagyüzemi szektorának 
megszilárdításához — kapcsolódott. A 
két- és többoldalú együttműködés az 
élelmiszer-termelés ipari hátterében, a 
tudományos-műszaki kapcsolatokban 
jelentős eredményeket ért el. 

Az új, integrációs jellegű együtt- 
működési szakasz a hetvenes évek ele- 
jétől tart. Ebben közös feladatok meg- 
oldása áll az előtérben. A Komplex 
Program és a hosszú távú együttmű- 
ködési célprogram felöleli az egész 


élelmiszer-gazdasági szférát. Olyan 
kulcskérdések megoldása került napi- 
rendre a KGST-térségben, mint az 
élelmiszer-termelés lassú belső struk- 
túrális fejlődése, a gazdasági mecha- 
nizmus fejlesztése, a gazdaság eszköz- 
igényességének növekedése, a munka- 
termelékenység lassú növekedése, a 
jelentős veszteségek csökkentése. A 
hatékony két- és sokoldalú együttmű- 
ködés hozzájárulhat az említett jelen- 
tős gondok enyhítéséhez, megoldásá- 
hoz. Különösen fontos a sokoldalú 
együttműködés gyorsítása az élelmi- 
szer-gazdaság ahtyagi-műszaki megala- 
pozásában. Jelentősek a KGST-orszá- 
gok lehetőségei a Szovjetunió élelmi- 
szerprogramjának megvalósításában 
való részvételt illetően. 

Rácz Margit, az MTA Világgazdasá- 
gi Kutató Intézetének tudományos fő- 
munkatársa az anyagi-műszaki bázis 
egyik döntő területén, a mezőgazda- 
ság koordinált gépesítésében szerzett 
tapasztalatokról számolt be az 1965- 
ben létesített AGROMAS nemzetközi 
társaság példáján. A mezőgazdaság 
gépesítése a KGST-ben hatalmas ki- 
elégítetlen igények között folyik. Az 
AGROMAS egy meghatározott ter- 
mékcsoportban ennek a folyamatnak 
a KGST-szintű koordinációjára mutat 
példát. A csaknem két évtizedes ta- 
pasztalatok alapján felmerül, hogy 
hasznosan járulhatna hozzá e társaság 
a KGST-országok harmadik piaci te- 
vékenységének fejlesztéséhez is. Itt a 
KGST-n kívüli exporttevékenység fej- 
lesztésére, továbbá a nemzeti gazdál- 
kodó szervezetek közötti közvetlen 
kapcsolatok elmélyítésére nyílik lehe- 
tőség. E két területen eddig még nem 
értünk el jelentős sikereket. Ezért az 
AGROMAS keretén belül ezeknek az 
új együttműködési formáknak a fej- 
lesztése jelentős mértékben függ a 
KGST-együttműködés egész rendsze- 
rétől. 

Nyíri Károly, az MTA Világgazda- 
sági Kutató Intézetének tudományos 
osztályvezető-helyettese az agrárex- 
portőr KGST-országoknak a szovjet 
felvevőpiacra való ráutaltságát jelle- 
mezve a KGST-n belüli mezőgazdasági 
munkamegosztás sajátosságairól szólt. 
Hangsúlyozta, hogy a Szovjetunió 
nemcsaik nagy mezőgazdasági importőr 
a KGST-n belül, hanem bizonyos ag- 

rártermékekből egyidejűleg jelentős 
exportőr is. Az európai KGST-orszá- 
gok között Bulgária, Magyarország és 
Románia alkotja a nettó mezőgazdasá- 
gi exportőr (tehát rendszeresen többet 
exportáló, mint importáló) országok 
csoportját. Bulgária összes mezőgaz- 
dasági exportjában a szovjet felvevő- 
piac részesedése igen jelentős. A Szov- 
jetunióba irányuló mezőgazdasági ex- 
port részaránya az összes bolgár ter- 
meléshez viszonyítva a dohány- és ci- 
garettatermelésben, a gyümölcs- és 
zöldségkonzerv előállításában igen je- 
lentős, 1980-ban csaknem 50 százalé- 
kot tett ki. Hazánk esetében a gabona 
(búza és kukorica), a hús és a húster- 
mékek (vágómarhával és vágott ba- 
romfival együtt), a tojás, a zöldség- 
konzerv és a friss gyümölcs összesen a 
Szovjetunióba irányuló magyar me- 
zőgazdasági export kb. 90 százalékát 
teszi ki. Az exportszerkezetre az jel- 
lemző, hogy az alapanyag-jellegű és 
késztermék jellegű cikkek körülbelül 
egyensúlyban vannak. Az adott termé- 
kek összes exportjában a Szovjetunió- 
ba irányuló export részaránya általá- 
ban növekszik, 1980-ban az öt termék- 
csoportnál átlagosan csaknem 60 szá- 
zalékot tett ki. A hazai termelésből va- 
ló részesedés átlagosan 17,5 százalék 
volt. Az öt termékcsoport alapján az 
export igen nagymértékű. 

A negyedik  témacsoportban D. 
Markov, a Szovjetunió magyarországi 
nagykövetségének titkára a szovjet— 
magyar élelmiszer-gazdasági együtt- 
működés eredményeit tekintette át 
előadásában. Kiemelte, hogy Magyar- 
ország a Szovjetunió gabonaimportjá- 
ból 5—9. százalékkal, a húsímportjából 
pedig 20 százalékkal részesedik. Mél- 
tatta a kétoldalú kooperációs megál- 
lapodások szerepét, az alkalmazott 
magyar termelési rendszerek jó ered- 
ményeit. Utalt a kétoldalú együttmű- 
ködés nagy lehetőségeire is a Szovjet- 
unió  élelmiszerprogramjának  meg- 
valósítása során. A közeljövőt illetően 
megvizsgálták a magyar kukoricater- 
melési rendszerek Szovjetunióban tör- 
ténő bevezetésének lehetőségeit és fel- 
tételeit, és megfogalmazták a gyakor- 
lati alkalmazáshoz szükséges tenni- 


valókat. Intézkedések születtek az 
Azerbajdzsáni SZSZK-ba szállítandó 
baromfiüzem és a Grúziába szállítan- 
dó sertéstelep műszaki és kereskedel- 
mi feltételeinek egyeztetésére. 

Darabant András, a Bábolnai Me- 
zőgazdasági Kombinát külkereskedel- 
mi igazgatója a baromfitenyésztés, a 
sertéstenyésztés, a juhtenyésztés, a ta- 
karmánytermesztés és -ipar, valamint 
az ipari tevékenység vonatkozásában 
érzékeltette a kombinát termelési hát- 
terének nagyarányú fejlődését. EIl- 
mondotta, hogy Bábolna már a hatva- 
nas évek közepétől egyre intenzíveb- 
ben vette ki részét a nemzetközi 
együttműködésből azzal, hogy rend- 
szeresen és egyre növekvő volumen- 
ben szállított baromfit a Szovjetunió- 
ba, Csehszlovákiába, az NDK-ba, Len- 
gyelországba és a fejlődő országokba. 
A kombinát Agrária elnevezésű kül- 
kereskedelmi irodája révén közvetle- 
nül jelen van a nemzetközi piacokon. 
Az Agrária legnagyobb és legfonto- 
sabb piaca a Szovjetunió, ahová 15 
éve folyik rendszeres tenyészbaromfi- 
szállítás, illetve 1978-tól komplett ter- 
melésirendszer-export. Az együttmű- 
ködés továbbfejlesztésében — kölcsö- 
nösen előnyösen — további nagy lehe- 
tőségek rejlenek. 

Balkay Bálintnak, az MTA Világ- 
gazdasági Kutató Intézete tudomány os 
főmunkatársának előadása a  ma- 
gyar—szovjet növényvédőszer-gyártá- 
si együttműködéssel foglalkozott. A 
vonatkozó kétoldalú egyezmény jel- 
legében és volumenében megfelel a 
két ország komparatív előnyeinek és 
gazdaságfejlesztési szándékainak. Ezt 
tükrözi az: egyezmény kibővítése és a 
további bővítés szándéka. Jelenleg az 
együttműködésben fennakadások van- 
nak, ezek részben szervezetlenségre 
vezethetők vissza. Az együttműködés 
további elmélyítését, a fennakadások 
kiküszöbölését ezen a területen is elő- 
segítheti új erőforrások megtalálása, 
fejlesztése. 


V. V. Sepa a Kárpáton túli Mező- 
gazdasági Kísérleti Állomás igazgató- 
ja, A. K. Almási osztályvezető közös 
előadása a szovjet—magyar határmen- 
ti agrárkapcsolatok fejlesztését és táv- 
latait tekintette át, hangsúlyozva, 
hogy a szocialista országok gazdasági 

képezik az egyes régiók határmenti 
műszaki-tudományos és gazdasági 
együttműködési kapcsolatai. Kis kiter- 
jedésük ellenére ezek a kapcsolatok az 
integráció fontos elemévé válhatnak, 
és a kormányközi szerződésekkel ösz- 
szehasonlítva számos előnyük van. A 
termelési rendszerekkel kapcsolatban 
például két változat képzelhető el a 
határmenti együttműködésben : 


a) a magyar fél rendelkezésre bo- 
csátja a gabonafélékre, az ipari és ta- 
karmánynövényekre kidolgozott ter- 
melési technológiát, mely a Szovjet- 
unióban gyártott gépek alkalmazásá- 
ra épül és devizamentes csere kereté- 
ben biztosítja a növényvédőszereket, 
vetőmagvakat; a szakemberek részére 
konzultációkat szervez, kiképzi a tag- 
gazdaságok gépkezelőit ; 

b) teljesen integrált kapcsolatok ke- 
retében néhány Kárpáton túli szovjet 
mezőgazdasági nagyüzem magyar ter- 
melési rendszerekbe lép be, a deviza- 
mentes csere keretében a rendszer- 
gazda bérbe adja a szükséges munka- 
gépeket, növényvédőszereket és egyéb 
anyagokat. 


e 


Az ötödik témacsoportban Simai 
Mihály akadémikus, az MTA Világ- 
gazdasági Kutató Intézetének igazga- 
tóhelyettese a mezőgazdasági világter- 
melés és világpiac hosszú távú fejlő- 
dési tendenciáit, illetve a KGST-re 
gyakorolt hatásokat tekintette át elő- 
adásában. A mezőgazdasági termékek 
világkereskedelmében a hetvenes évek 
második felétől bekövetkezett változá- 
sokból indult ki, majd az élelmiszer- 
szükségleteknek és az élelmiszerek vi- 
lágforgalmának várható alakulását 
elemezte a fejlődő országok, a fejlett 
tőkés országok és a szocialista orszá- 
gok vonatkozásában. A fejlődési ten- 
denciákat a következőkben foglalta 
össze: 


a) A mezőgazdasági termelés és ke- 
reslet — labilitása (ingadozása) nem 
csökken a következő évtizedek során 
sem számottevő mértékben. Az agrár- 
piac , bizonytalan" marad. Az éhség 
és a túltermelés is egyszerre lesz jelen 
bolygónkon. 


b) Erősödni fognak az élelmezési 
biztonság erősítésére irányuló nemzeti 
és nemzetközi törekvések a regionális 
és a globális együttműködés szélesíté- 
se útján. 

c) A feldolgozott, minőségi élelmi- 
szerek iránt a kereslet gyorsabban nő, 
mint a mezőgazdasági nyerstermékek 
iránt, amelyekből viszont a kínálat 
gyorsabban emelkedik. 

d) A mezőgazdasági termelési rend- 
szerek, gépek és berendezések, agro- 
technika, zootechnika stb. iránti glo- 
bális kereslet nagyobb lesz, mint a 
mezőgazdasági termékek iránti keres- 
let. 

e) A mezőgazdasági termelés és fo- 
gyasztás regionális kiegyensúlyozat- 
lansága a következő 10—15 évben nem 
csökken számottevően. 


A KGST-térség élelmiszer-szükség- 
leteivel és a termelés fejlesztésének J]e- 
hetőségeivel foglalkozó elemzések sze- 
rint — az adott és várható világgazda- 
sági helyzetben — a jelenleginél sok- 
kal racionálisabb munkamegosztást 
lehetne kialakítani az élelmiszer-ter- 
melésben és a mezőgazdasági termelé- 
si eszközök gyártásában. Erre ösztönöz 
például a nyugat-európai agrárprotek- 
cionizmus és a politikai töltetű érté- 
kesítési, esetenként beszerzési tilalom 
az Egyesült Államok és más nyugati 
országok részéről, valamint az a jelen- 
tős technikai fejlődés, amely a bioló- 
giai forradalommal összefüggésben az 
élelmiszer-termelésben a következő év- 
tizedekben a világban kibontakozik. 

Inotai András, az MTA Világgazda- 
sági Kutató Intézetének tudományos 
osztályvezetője az európai KGST-or- 
szágok és az Európai Gazdasági Kö- 
zösség agrárkereskedelmét elemezte 
előadásában. Megállapította, hogy az 
európai KGST-országok és az EGK 
közötti kereskedelemben fokozottan 
megjelennek azok az általános ten- 
denciák, amelyek a közöspiaci agrár- 
politika következményeként alakultak 
ki a hatvanas évektől, és befolyásol- 
ják egyre nagyobb mértékben az ag- 
rártermékek nemzetközi kereskedel- 
mét. A KGST-országokon belül ható 
tényezőkre is tekintettel kell azonban 
lenni. Ezek: a mezőgazdaság néhány 
országban nem fejlődik kellő mérték- 
ben, továbbá a növekvő belföldi vá- 

sárlóerőt legalább részlegesen ki kell 
elégíteni az alapvető élelmiszerekből. 
E tényezők szűkítették az agrárkivitel 
forrásait. 

Az európai KGST-országoknak az 
EGK-ba irányuló agrárexportja 1973 
és 1977 között gyors ütemben vesztett 
viszonylagos fontosságából; 1978 és 
1980 között alacsony szintről tovább 
folytatódott az agrárkivitel térveszté- 
se. Az európai KGST-országok — mint 
a nyugat-európai térség hagyományos 
agrárszállítói — 1975-ig növelni tud- 
ták az agrárkereskedelem többletét, 
amely akkor meghaladta a 700 millió 
dollárt. Utána gyors aktívumcsökke- 
nés kezdődött és 1980-ban már az 
EGK-nak volt rekordnagyságú, több 
mint 1,3 milliárd dolláros agrárkivite- 
li többlete a KGST-vel szemben. Így, 
amikor a KGST-országok nagy része 
amúgy is szembekerült a kedvezőtlen 
világpiaci hatásokkal, az árarányvál- 
tozásokkal, értékesítési nehézségekkel, 
a mezőgazdasági export hagyományos 
aktívumkitermelő szerepének csökke- 
nése különösen súlyossá tette külgaz- 
dasági egyensúlyi helyzetüket. 


1963-ban az  EGK-ba irányuló 
KGST-agrárkivitelnek még csaknem 
a fele, 1975-ben kétötöde, 1979-ben 
már alig egyharmada állt feldolgozott 
árukból. Ez ellentétes a nemzetközi 
kereskedelem fő irányzataival, de a 
KGST-országok érdekeivel és agrár- 
gazdaságuk célszerű fejlesztési irá- 
nyaival is. Az EGK agrárkivitelében a 
feldolgozott termékek részesedése egy- 
értelműen nőtt, a KGST-országokba 
irányuló exportban pedig messze az 
átlag fölé emelkedett. 

Az Európai Gazdasági Közösség vi- 
lágimportbeli súlyánál fogva a KGST 
számára továbbra is nagy fontosságú 
felvevőpiac, ha a szocialista országok 
kívánják és képesek fokozni agrár- 
kivitelüket e régióba. Ami az agrár- 
importot illeti, az utóbbi években te- 
temes agrárimportra szoruló KGST- 
országok beszerzéseinek jelentős része 
az EGK-ból származik. Ez arra utal, 
hogy a következő években a KGST 
legjelentősebb mezőgazdasági exportő- 
rei is kénytelenek lesznek szembenézni 
az EGK-val nemcsak mint protekcio- 
nista importpiaccal, hanem mint szub- 
vencionált agrárexportőrrel ís — a 


világgazdaságban, de esetenként a 


KGST-n belül is. 

Kiss Judit, az MTA Világgazdasági 
Kutató Intézetének tudományos mun- 
katársa a szocialista és a fejlődő or- 
szágok mezőgazdasági együttműködé- 
sét vizsgáló előadásában kiemelte, 
hogy a fejlődő országok élelmezési 
helyzete globálisan rossz. A termelési 
problémákat sok helyütt a nagy üte- 
mű népesedés súlyosbítja. A fejlődő 
országokban a cereáliák keresletének 
növekedése várható. A gyors népes- 
ségnövekedés, az alacsony szintű és 
kis ütemben növekvő reáljövedelem 
miatt azonban az ezredfordulóig nem 
várható az élelmezési helyzet javulása. 
Egészében véve a  differenciálódó 
, harmadik világ" nem lesz képes élel- 
miszerekből alapszükségletének teljes 
fedezésére. Különös jelentősége van 
tehát e térség számára annak, hogy a 
gazdaságilag fejlett országok, valamint 
nemzetközi szervezetek sokoldalú ter- 
meléstechnológiai, szakemberképzési 
támogatást nyújtsanak nekik, élelmi- 
szer-szállítmányban (segélyben) része- 
sítsék őket. 

A sokrétű tudományos eszmecsere a 
dunavarsányi Petőfi tsz-ben, illetve a 
Mezőgazdasági és Élelmezésügyi Mi- 
nisztériumban gyakorlati gazdálkodási 
és az élelmiszer-termelés irányításával 
összefüggő tapasztalatok megismeré- 
sével is kiegészült. A tanácskozás leg- 
fontosabb tanulsága, hogy a magyar— 
szovjet agráregyüttműködés sok terü- 
leten, főleg a magyar iparszerű ter- 
melési rendszerek szovjetunióbeli el- 
terjesztésében, a mezőgazdasági kis- 
gépek közös gyártásában, az alkatré- 
szek kölcsönös cseréjében, számos más 
termeléstechnológiai és infrastruktu- 
rális vonatkozásban továbbfejleszthe- 
tő. Ezt tükrözte az, hogy a két delegá- 
cióvezető közös kutatási program ki- 
dolgozását javasolta a magyar terme- 
lésirendszer-export feltételei, a mező- 
gazdasági kisgépek gyártásában meg- 
valósítandó együttműködés és a me- 
zőgazdasági infrastruktúra fejlesztési 
lehetőségei tudományos vizsgálata te- 
rén. 

Balogh Andrós 


A SZOCIALIZMUSROÓL GONDOLKODVA 


Az árugazdaság szerepe 
a szocializmus fejlődésében 


Az áruviszonyokkal a társadalom valamennyi gazdasági alapproblémája . 
és égetően aktuális feladata összefügg. Ezért indokolt, hogy az árugazdaság 
kérdéseit szorosan vett fogalmi terjedelmüknél szélesebb megközelítésben, 
többfajta nézőpontból tárgyaljuk. Ezek közül az első a történelmi nézőpont. 


Történelmi folytonosság és szocialista gazdálkodás 


A szocializmus kezdeti időszakában szinte természetes volt, hogy a forra- 
dalmi folyamatban sokan elsősorban a régi társadalmi lét lerombolását, gyöke- 
resen új körülmények megteremtését látták. Később fokozatosan felismertté 
vált és kibontakozott a szocialista átalakulás értékmegőrző szerepe; ez kife- 
jezte, hogy a forradalom nem egy elszegényített, hanem az egész eddigi fej- 
lődés eredményeivel és a saját történelmi többletével gazdagított társadalom 
megteremtésére hivatott. 

A gazdasági élet sehol sem egyszerűsíthető le arra a néhány alapvető kri- 
tériumra, amelyek különleges társadalmi jellegét megfhatározzák. A szocializ- 
must sem lehet úgy elképzelni, hogy mindenben az ellenkezőjét teszi annak, 
amit egy jó üzletember tesz. Szükséges, hogy a modern szocialista gazdaság 
tartalmazzon olyan működési struktúrákat is, amelyeket a kapitalista fejlő- 
dési folyamat termelt ki a hatékonyság növelése érdekében az ösztönzési mód- 
szerek, a piaci munka, és a pénzügyi mechanizmus területén. De ez nem 
jelenti a visszatérést a tőkés fejlődéshez, az osztályellentéteken nyugvó mély 
megosztottsághoz, a drasztikusan ingadozó gazdálkodáshoz, ami létbizonyta- 
lanságban hagyja az embereket. Az új társadalomnak nem helyes a tőke által 
produkált előfeltételektől elszakadnia vagy azokat ignorálnia, bár természete- 
sen a saját ideáljai, és ami még ennél is alapvetőbb, saját valósága alapján 
kell a fejlett kapitalizmushoz képest, annak eredményeit felhasználva fejlőd- 
nie. A mindenféle folytonosságot tagadó, tehát szükségképpen leegyszerűsítő 
szocializmuskép gyakorlati megvalósítására — olykor erőszakolására — irá- 
nyuló igyekezet formálisan szocialista, valójában ésszerűtlen jelenségeket hív 
életre. A formalizmus megszüntetése nem mond ellent a valóságos társadalmi 
fejlődésnek, sőt elősegíti azt, mivel reális talajra helyezi és előmozdítja a gaz- 
dasági folyamat racionalizálását. 

Ismeretes, hogy a gazdasági tevékenységben Kelet és Nyugat között 
alapvető eltéréseket okoz a társadalmi rendszerek ellentétes jellege. A szocia- 
lista tulajdon, a népgazdaság tervezése, a közösségi gondoskodás intézménye- 
sült viszonyai — bár maguk sem változatlanok — a szocialista gazdálkodás 
tartós megkülönböztető jellegzetességei. Vannak azonban olyan különbségek 
is, amelyeket nem lehet a gyökeres rendszerbeli eltérések veléjárójának tekin- 
teni. Ezek — egyebek között — a fejlettségi színvonal, a gazdasági mechaniz- 
mus és a más-más körülmények adottságaiból következnek. 

A jobbítási szándék csak a felelős gondolkodás légkörében bontakozhat 
ki, de mint Montesguieu mondotta: , Nem törekedhetsz többé arra, hogy jól és 
szépen szólj, ha megdermeszt a rémület attól, hátha rosszul szólsz". Minden 
tartózkodás nélkül megállapítható, hogy azokat a különbségeket, amelyek nem 
a társadalmi rendszerek alapismérveihez vagy az egyes országok sajátosságai- 
hoz tartoznak, meg lehet szüntetni, ha ezt a gazdálkodás modernizálása, éssze- 
rűsítése lehetővé és szükségessé teszi. Ez nem vezet sem konvergenciához, sem 
kointegrációhoz, de elősegítheti, hogy a szocialista gazdaság legalább akkora 
vagy nagyobb racionalitást érjen el a saját céljai érdekében, mint amekkorát 
egyes tőkések érnek el sajátos érdekeiket követve. Nincsenek illúzióink a tőkés 
világgazdaságról. A kapitalizmus azonban irracionális tendenciái és válsága 
ellenére hasznosítható tanulságokkal is szolgál. A magyarországi kapitalizmus 
történetének is vannak ilyen tanulságai. 

Szükség van a vállalatok üzleti kezdeményezéseiíre, a modern áru- és pénz- 
viszonyok szabályozó, ösztönző és tőkét mozgósító eszközeire, a hasznos telje- 
sítmények anyagi elismerésére. Azt is látni kell, hogy a második világháborút 
követő 25 év alatt gyorsan növekedő tőkés ipari országokban nemcsak a tech- 
nika, hanem a gazdálkodás társadalmi szervezete is fejlődött, alkalmazkodva 
a termelési folyamat jellegében bekövetkezett minőségi változásokhoz. 

A szocializmus nem téveszthető össze az elmaradottsággal, de a létező szo- 
cializmusban tapasztalható viszonylagos lemaradással sem. A fejlődés bizonyos 
történelmileg érthető, bár nem mindig helyesen értelmezett késedelmeiből 
pedig nem szabad erényt csinálni. , Elmaradottságunk fetisizált dicsőitése", 
amelyet más összefüggésben Lukács György biírált, csak tetézné a tényleges 
késedelem okozta hátrányokat. 

Magyarországon az új társadalmi forma történelmi , többletteljesítménye" 
volt, hogy a tőke és a nagybirtoki uralmát megszüntetve osztályszempontból 
kiegyenlítette a társadalmi teherviselést, korszakos struktúraváltozásokat ered- 
ményezett, hozzájárult a régebbi elmaradottság leküzdéséhez, nagy tömegek 
jólétét és kultúráját emelte. A gazdasági felzárkózást azonban ezzel együtt sem 
értük el. Ennek egyik egyszerű bizonyítéka, hogy a fejlett tőkés országok 
többségében az ipari munka termelékenysége — magasabb reálbérek mellett 
—. mintegy kétszerese a magyar iparénak, amely ráadásul túlságosan sok ha- 
gyományos, közepes színvonalú terméket állít elő. Ezért történelmi adottsá- 
gaink mellett az áruviszonyok túlzott visszaszorítása is okolható. 


A magyar fejlődés néhány tapasztalata 


A magyar gazdaság szocialista átalakításának kezdetén az a nézet uralko- 
dott, hogy az új társadalom építésével párhuzamosan szorulnak majd vissza az 
áruviszonyok. Ezt a vélekedést táplálta a döntési folyamat túlzott központosíi- 
tása, amely a gazdaság szereplőinek erőltetetten gyors egyneműsítésére, egye- 
sítésére irányuló erőfeszítés megnyilvánulása volt. 

Az ötvenes évek első felében gyakorlatilag felszámolták a vállalkozói jöve- 
delmezőségre és a kereskedelemre orientált gazdálkodást, s a gazdaság egé- 
szében a hivatali mintájú szervezettség vált uralkodóvá. A kialakult szerve- 
zeti rendszer túlságosan nagy szerepet adott a személyi kapcsolatoknak és a 
függőségi viszonyoknak, torzította a vezetők kiválasztását. Nem adott kellő te- 
ret az innovatív elméknek, a független szakértőknek, a kockáztatni merő, 
, teljesítményből élő" menedzsereknek. Nem bízott eléggé a kinevezett vezetők- 
ben, de hosszú időn át a beosztásukban hagyott meg olyanokat, akiknek a mun- 
kája társadalmilag nem volt elég eredményes. Sok gazdaságtalan tevékenysé- 
get tartott el. E szervezeti rendszer akadályozta a csoportérdekek nyílt kifeje- 
zését, s ezzel a társadalmi érdek megfogalmazódását is torzította. Teret adott 


1 Lukács György: Válogatott tanulmányok. Gondolat Könyvkiadó, 1970. Itt jegyezzük meg. 

a szakmai és az üzleti teljesítménnyel szembeni közömbösségnek, fetisizálta a 
tervezést, pontosabban a tervezés akkori , technológiáját", következésképpen 
— a szándékok ellenére — a teljesítményorientáció nem épült be szervesen a 
gazdálkodás rendszerébe. 

Az említett szervezeti magatartásformák — bár részben az öröklött fejletlen 
viszonyokból következtek — akadályozták a szocialista tulajdon demokratikus 
tartalmának kibontakozását és prekapitalista természetű jelenségek újraéle- 
déséhez is vezettek. A szinte egyetlen elismert szabályozó intézmény, az állam 
a vállalkozás jellegű gazdálkodás és a vállalatok közötti — megállapodáson 
alapuló — kapcsolatok hiányában nem tudta jól megoldani gazdaságszervező 
feladatait. . 

A Magyarországon 1968-ban bevezetett gazdasági mechanizmus minőségi ja- 
vulást hozott a gazdálkodásban. A reform jelentős lépés volt a szocialista ter- 
vezés és a modern gazdálkodási módszerek társításában rejlő gazdag lehető- 
ségek kiaknázásában. Az 1988-as reform azonban lényegében érintetlenül hagy- 
ta a központi gazdaságirányítás apparátusát. A gazdaságirányítás továbbra is 
az államigazgatás szervezetébe épült bele, és közigazgatási jellegű maradt. A 
belső piacon a versenyt erősen korlátozó, a vállalati szervezetet torzító nagy 
gazdálkodó egységeket hoztak létre, s a versenyt a szabályozók is korlátozták. 

A gazdálkodás működésének jelenleg folyó átalakítása természetesen nem 
szorítkozhat szervezeti problémák megoldására. A mainál egyértelműbben kell 
meghatározni az üzlet, a hivatal, a mozgalom és a hatalom feladatait és sajátos 
eszközeiket. E szférák teljes elkülönítése nem lehetséges, de a gazdasági egy- 
ségek működésének alapkérdéseit jelenleg — miután a szocialista termelési 
viszonyok stabilizálódtak — elsősorban a tartós üzleti jövedelmezőség, a vál- 
lalkozás szempontjai szerint kell eldönteni. Bár az üzleti életben társadalmi 
tényezők is szerepet játszanak, az üzlet mégsem követheti a mozgalmi élet 
mintáját. A tudományos intézmények szemléletét sem veheti át, hiszen a gaz- 
dasági teljesítmény, a versenyképes termelés és értékesítés a célja. 

A gazdaságosság fokozására tett erőfeszítés nem propagandisztikus, hanem 
materiális célokat követ. A vállalatok vezetése közéleti tevékenység, de egy 
világgazdaságilag nyitott országban egyben üzleti tevékenység, annak szabá- 
lyait be kell tartani. A vállalatoknál tevékenykedő vezetőknek. szakértőknek, 
ügyintézőknek olyan gárdájára van szükség, amelyben nagyobb szerephez jut 
a kezdeményező, újító, alkotó tevékenység. Elsősorban mechanizmusbeli fel- 
tételeken múlik, hogy gazdasági vezetőink ne legyenek rosszabb menedzserek, 
technokraták, üzletemberek, mint a tőkés cégeké. A győri és bábolnai tapasz- 
talatok, a Taurus, a Skála, a Nikex és még jó néhány magyar vállalat tevékeny- 
sége nyugati szakemberek számára is tanulságos. A vezetés magas színvonala 
azonban még nem általános jelenség. 

Vállalataink akkor fognak nagyobb számban helytállni a világpiacon, ha a 
hazai gazdálkodásban is egyre keményebb és kizárólag érdemi teljesítmény- 
nyel megnyerhető versenyben vesznek részt. 

A gazdasági összefüggések nem a politikai szféra szükségleteiből erednek. 
Az államok politikai élete mindig hat a gazdasági feltételekre. Fokozottan 
igaz ez a szocialista államokra nézve, ahol a termelési viszonyok megkövetelik, 
hogy a munkáshatalom gazdasági szervező erőként is funkcionáljon. De min- 
den állam érzi a tőle függetlenül alakuló viszonyok hatásait is. Az pedig, hogy 
hogyan reagál e hatásokra, milyen jellegű feladatokat tűz ki, és ezeket meny- 
nyire sikeresen oldja meg, függ egyrészt az illető ország gazdasági fejlett- 
ségétől és társadalmi rendszerétől, másrészt az uralkodó eszméktől és a gya- 
korlattól. egyebek! között az irányító testületeknek és tagjaiknak kormányzói 
képességétől. Az értelmes szocialista hatalom nem lehet tehetetlen az objektív 
viszonyokkal szemben, mert maga is anyagi erőt képvisel, de nem is hihet 
saját mindenhatóságában. Tudatában van annak, hogy a gazdaság tartós 
összefüggéseit nem a hatalom hozza létre; ellenkezőleg, azok tárgyi realitást 
jelentenek, amelyekkel mindenkinek számolnia kell. Hyen objektív viszonyok 

az áru- és pénzviszonyok, amelyek kisebb-nagyobb mértékben az egész írott 
történelem folyamán léteztek. 


Az áruviszonyok általános tartalma 


A szocialista termelési mód még nem eléggé fejlett ahhoz, hogy elvesse a 
régebbi társadalmakban kialakult gazdasági eljárásokat, de annál jóval fej- 
lettebb, hogy kapitalizmus előtti struktúrák és magatartásformák uralkodhas- 
sanak benne. A szocialista társadalomban objektíve szükségszerű az áru- 
gazdaság létezése, méghozzá nemcsak technikai megoldásaiban, hanem a szo- 
cializmus immanens termelési viszonyaként is. A kérdés ezzel kapcsolatban 
az, hogyan létezhet a szocializmusban egy olyan viszonyrendszer, amely más 
társadalmi alakulatokban is működött. Nem ment föl a válasz keresése alól 
az az érv sem, hogy a szocializmusban más jellegű az árutermelés, mint a ka- 
pitalizmusban. Más a benne szereplő osztályokat, ezek kapcsolatát, a gazda- 
ság alapviszonyát tekintve, vagyis világtörténeimi értelemben. De abban azo- 
nos mindenfelé fejlett árutermeléssel, hogy nyereségesen kell termelnie, az 
árukat piacon kell értékesítenie, a ráfordításokat a kereslet—kínálat mozgása 
következtében más-más árakban kell megtérítenie. 

, Ha a szocialista társadalomban — amely hosszú történelmi korszak és át- 
meneti szakasz az emberiség fejlődésében — árutermelés van, akkor piac is 
van, a piaci törvények hatnak, és léteznek árak is. Ez nem kapitalista vagy 
szocialista módszerek kérdése: a szocializmusban is nyereségesen kell termelni. 
Ha a tőkéseknél kegyetlen szabály, hogy a kezükben levő termelőeszköz és a 
rendelkezésükre álló munkaerő a maximumot adja számukra, akkor miért 
nem lehet a szocializmus viszonyai között kimondani, hogy a vállalatvezetés 
rendelkezésére álló termelőeszközöknek és munkaerőalapnak a legtöbbet kell 
hozni a szocializmus, a nép javára? Ha ezt kimondjuk és megköveteljük, 
attól még nem hatalmasodik el rajtunk a kapitalista szemlélet. 5 vajon a mi- 
nőség, a márka jó híre csak a kapitalistának fontos? Szocialista viszonyok kö- 
zött a rossz is lehet jó? Ezt mi nem tűrhetjük, van még behoznivalónk, ez szá- 
munkra politikai, erkölcsi és gazdasági kérdés." 

Ez a megközelítés általánosabb formában is irányadó. Az a törekvésünk, 
hogy a nagyüzemek szervezettsége és technológiája hasonlítson az élenjáró 
nyugati üzemektére, összefér azzal az igyekezetünkkel hogy nagyüzemeink 
eredményei — a tervgazdálkodás kereteiben — a lközösséget szolgálják. Ma a 
legfőbb gazdasági feladat versenyképesen, jövedelmezően termelni az áru- 
viszonyokban rejlő ösztönzők és kényszerek hatása alatt. És ettől a szocializ- 
mus nem válik kapitalizmussá, mint ahogy a kapitalizmus sem válik szocia- 
lizmussá attól, hogy az állam olykor jelentős gazdaságszabályozó szerepet ját- 
szik, és munkásjóléti intézkedéseket hoz. 

Az árugazdaság a termelési viszonyok általánosabb, az alapvető osztályok 
elrendeződését nem tartalmazó, a kizsákmányolás létét vagy hiányát nem el- 
döntő meghatározottsága, önmagában nem uralkodó mozzanata. Alkotó oka 
nem a tőkés—munkás vagy valamilyen más alapviszony, nem is a magántulaj- 
don általában, hanem a gazdaság társadalmi organizációjának minden olyan 
állapota, amelyben a munkamegosztás által egymásra utalt embercsoportok 
elkülönülten sajátítják el a gazdasági javakat. Ilyen körülmények között a eza- 
kosodott résztevékenységek a munkaráfordítások kölcsönös piaci megtérítésé- 
nek közvetítésével állnak össze, fonódnak egybe az újratermelés szerves egy- 
ségébe. Az árugazdaság piac által közvetített és befolyásolt munkamegosztás. 

A szocialista újratermelési folyamat kisszámú, átfogó jellegű fő aránvát. 
alapvető strukturális változását és szociálpolitikai célját a tervezés közvetlenül 
nemzetgazdasági szinten dönti el. De a tervezés nem érheti el, hogy tíz- meg 
tízezernyi fajtájú munkát a legnagyobb hatásfokkal végezzenek, hogy a ter- 


2 Kádár János: Elvi, reális, előremutató program. Társadalmi Szemle. 1980. 10. sz. 

mékek millióinak termelése és felhasználása arányban legyen egymással. Az 
egyes termékek szintjén — eltérően a marxi feltételezéstől — a termelés még 
a szocializmus korszakában sem közvetlenül azonos a társadalom szükségletei- 
nek kielégítésével, és a termékek előállítására fordított munkaidő sem számít- 
hat eleve társadalmilag elismertnek. Ezt az elismerést a termékeknek a szo- 
cializmusban is áruként kell kiküzdeniük. A cserével közvetített munkameg- 
osztás a tervgazdaságnak is általánosan jellemző mozgásformája, egy nem ka- 
pitalista profitmotívum pedig annak fontos hajtóereje lett. 

Ha az áruviszony nem azonos is a gazdaság tipikus szereplőinek, osztályai- 
nak alapviszonyával, létezésének és általános elterjedtségének gyökerei — tör- 
ténelmileg más és más módon — mindig a specifikus társadalmi tagozódási 
rendszerekbe ágyazódnak. Az alapvető kérdés ebben az összefüggésben az, . 
hogy az állami szektor milyen jellegű tagoltságban hoz létre áru- és pénzkap- 
csolatokat. Mivel az áruviszonyok a szocialista gazdaság szerves részei, erre a 
kérdésre a választ az elsajátítás területén kell keresnünk. 


A szocialista elsajátítás 


Elsajátításon mindenekelőtt a munkaerő és a termelési eszközök kölcsön- 
hatásának társadalmi struktúráját értjük. Az anyagi javak elsajátítása magá- 
ban foglalja e folyamat funkcióit, alanyait és tárgyait. Az elsajátítási funk- 
ciók az anyagi javak feletti rendelkezést, azok birtoklását, a velük való gaz- 
dálkodást, különböző célú felhasználását jelentik. Az elsajátítás alanyai között 
oszlanak meg az említett funkciók.. Ezek lehetnek tulajdonosok vagy olyan 
gazdasági szereplők, akik anyagi feltételek kikötése mellett mások tulajdoná- 
ban levő eszközök működtetésével szereznek anyagi javakat. Az elsajátítás tár- 
gya korunkban lehet termék, áru, pénz vagy tőke, rendeltetésére nézve pedig 
termelőeszköz, fogyasztási cikk, természeti erőforrás, nem termelő objektum 
stb. Ugyanazt a tárgyat egyidejűleg több alany is elsajátíthatja. Az elsajátítás- 
nak vannak tehát nem tulajdoni formái is. A tulajdon főleg az anyagi javak- 
ban tárgyiasult munka — feltételekhez nem kötött — végső elsajátítását jelenti." 

A tulajdon létezési formáit, működési módjait, szabályozási rendszereit 
időnként felül kell vizsgálni, és ha szükséges, összhangba kell hozni a társa- 
dalmi fejlődés követelményeivel. Jelenleg is ilyen összhangkeresés időszaká- 
ban élünk. A köztulajdon hagyományos felfogása — bár helyesen tükrözi 
a szocialista viszonyok néhány általános vonását — egyrészt csak e tulajdoni 
forma legelvontabb megközelítésére szorítkozik, másrészt — kizárólagos értel- 
mezésben — nem is ad helyes képet az új társadalmi viszonyok konkrét álla- 
potáról. E viszonyok között ugyanis fennáll a tulajdon tagoltsága, a külön- 
böző elsajátítók egyenlőtlensége és elkülönültsége. 

A vállalati alapok az állami tulajdont nem megszüntető vállalati el- 
sajátítás objektumaként is funkcionálnak. A társadalmi termelési kapcsolatok 
szükségszerűen közvetített formában is megnyilvánulnak. Az érdekek szem- 
bekerülnek egymással, és a termelés sem mindig a közjót szolgálja. Az abszt- 
rakt tulajdonmeghatározás figyelmen kívül hagyja, hogy vállalatokban megy 
végbe a termelőeszközök és a munkaerő anyagi-technikai jellegű összekapcso- 
lódása, következésképpen az egyének vállalatba tömörülő csoportjai is az elsa- 
játítás alanyaivá kell hogy váljanak. : i 

A gazdasági kulcspozíciók szocialista (állami, szövetkezeti) tulajdonban 
vannak. Ezen belül olyan alappozíciókat kell feltétlenül állami kézben tartani, 
amelyeknek tulajdona vagy ellenőrző jelentőségű résztulajdona nélkülözhetet- 
len az újratermelés stratégiai szabályozásához, kiegyensúlyozásához, a szociál- 
politikai és egyéb állami funkciók megvalósításához. Ez azt is jelenti, hogy 
nem tekinthető kizárólagosan állami funkciónak sem a felhalmozás egészének 
lebonyolítása, sem a fogyasztásnövekedés aprólékos ellenőrzése. A szocia- 


3 Mindvégig a tulajdon közgazdasági tartalmával foglalkozunk, nem tartva igényt a jog- 
elméleti kérdések tárgyalására, ; 

lista állam termeszetesen nem tekinthet el attól, hogy befolyásolja a gazdasági 
élet menetét a társadalmi tisztajövedelem átcsoportosítása és közvetett irányí- 
tó tevékenység révén. Az állam gazdasági alanyként is tevékenykedik, és ez a 
működése nem fiktív, és nem tisztán : államjogi jellegű. 


A tárgyalt viszonyok összetettségét mutatja, hogy a vállalatoknak mint az 
elsajátítás önálló alanyainak a funkcionálása megköveteli a piaci viszonyok 
aktiv működését. A piac zavartalan működéséhez azonban — a tánsadalmi 
jellegű termelés körülményei között — elengedhetetlen az állami tevékeny- 
ség meghatározott mértéke. Pontosan kijelölni a szükséges mértéket — ebben 
rejlik a modern gazdasági stratégia egyik alapfeladata. Ezt a feladatot nem 
teljesítheti tökéletesen, hibátlanul. Az államnak le kell győznie saját appará- 
tusának konzervatív tendenciáit is. Ehhez nélkülözhetetlen a társadalomirányíi- 
tás demokratizálása, mint a különféle érdekek kifejezésének és egyeztetésének 
egyik fő feltétele. (Egyik fő feltétele, mert a demokrácia sehol sem azonosítható 
azokkal a működési struktúrákkal, amelyek ezt az érdekösszehangolódást sajá- 
tosan gazdasági eszközökkel segítik elő.) A piaci mozgás, akárcsak a gazdasá- 
gon belüli ésszerű mértékű és tartalmú állami tevékenység, az érdekegyez- 
tetés fő feltételei közé tartozik. 


A vállalatokat a társadalmi munkamegosztás összekapcsolja, az elsajátítási 
elkülönültség pedig viszonylagosan szétválasztja. Gazdasági kapcsolataik a piac 
közvetítésével valósulnak meg, termékeik áruk. De az elkülönült elsajátítók 
zöme közösségi tulajdonú termelőeszközökkel gazdálkodik, tevékenységük 
nemzetgazdasági vonatkozásait tehát szükségképpen összehangolják. Azaz a 
vállalatck elkülönültsége sem korlátlan, hiszen számos területen, főleg makro- 
ökonómiai vonatkozásokban kapcsolatuk piacon kívüli formákat is ölt. Érint- 
kezésüknek ezért nem a piac az egyedüli formája és nem is a fő meghatározója. 
A gazdaság piaci és nem piaci szabályozásának kettőssége nem csak a Szocia- 
lizmusra jellemző. A modern kapitalizmusban a piac nem kizárólagos szabá- 
lyozója még a leginkább liberalizált tőkés gazdaságnak sem. Indokolt ezért 
főbb vonásokban felvázolni az áruviszonyok sajátosságait a két társadalmi 
rendszerben. 


A mai kapitalizmus árugazdasága 


A gazdasági szféra meghatározó pozícióit uraló, a piacot befolyásoló nagy 
pénzügyi-termelési érdekszövetségek viszonyai merőben különböznek a klasz- 
szíikus versenygazdaság jellegzetes áruviszonyaitól. A mai tőkés gazdaságban 
a monopóliumok ellenőrzése alá vont piaci viszonyoknak nem a klasszikus 
értelemben vett független vállalkozó a főszereplője. A kisebb koncentrációjú, 
egymással versenyző gazdasági egységek nem szűkítik a nagy gazdasági szer- 
vezetek, így a mammutcégek , köreit", hiszen többnyire szimbiózist alkotnak 
velük. A nem tökéletes verseny amellett, hogy a fő folyamatoktól távol tartja 
a kis- és középüzemeket, egyszersmind be is vonja őket a gazdasági vérkerin- 
sésbe, új kisvállalkozások tömegét hívja életre, és lépteti a tönkrementek he- 
ivebe. A tökés gazdaság rugalmas alkalmazkodóképességének ez az egyik te- 
nyezője. 


A szabadverseny mindig a gazdaságilag erősebbnek kedvezett, a .big busi- 
ness"? érdekeit közvetítette. A szabadverseny követelése ezért a fölénybe kerü- 
lő tökés csoportok harcának tétje is. Ebben a megfogalmazásban természetesen 
nem reális a tét, de világos a követelés szociális tartalma: ne az állam befolyá- 
solja a gazdaságot a tőkés osztály egésze és az apparátusban jobban képviseltek 
érdekében, hanem a jelentős magántársaságok tehessék ezt a maguk érdekében. 
Ám az 1929—33-as világválság óta a tőkés rendszer a számára elviselhetetlen 
mértékű megrázkódtatásokat csak az állam fokozott gazdasági szerepével tud- 
ja kivédeni. A piaci önszabályozás elégtelenségét a keynes-i iskola is alátá- 
masztja. 

Hasonló állásponton van Perroux, ismert Írancia közgazdász is. Az erőfor- 
rások maximális hatásfokú és humánus felhasználása szerinte , olyan hatalmat 
tételez fel, amely a piac felett áll és arra emberi rendet kényszerít". 

A tőkés állam gazdasági szerepét jelentős társadalmi erők igyekszenek a 
maguk érdekében felhasználni. Idetartoznak a kistulajdonosok, kistőkések, a 
heterogén összetételű középrétegek, amelyek létalapjukat látják veszélyeztet- 
ve, és ezért tevékenységük állami támogatására tartanak igényt. Az állam 
szociálpolitikai funkciójának kiterjesztésében a munkásosztály is erősen 
érdekelt. A munka és a tőke gazdasági küzdelmében a szervezett munkás- 
ság több fejlett országban sikerrel vette igénybe az állam intézményeit. Az 
állam a mai kapitalizmus létezése szempontjából nélkülözhetetlen funkciót lát 
el azzal hogy nem engedi katasztrofálissá fajulni a munkanélküliséget, a 
stagnálást, az inílációt. 

Ismeretes, hogy a tőkés államszervezet nem képes hatásosan, bürokrácia és 
korrupció nélkül megfelelni a feladatának. A bürokrácia ellen fellépők álta- 
lában a magántevékenységet éltetik, csupán arról , feledkeznek meg", hogy 
a magántevékenység nem vezet automatikusan a közérdek megvalósulásához. 
A mai kapitalizmus árugazdagsága az állami, a magánmonopolista és a piaci 
szabályozás konfliktusokkal terhes rendszere. 


Piac és állami szabályozás a szocializmusban 


. A szocialista társadalomban megszűnt az elkülönült érdekcsoportok uralma, 
de megmaradtak az elkülönült érdekek, amelyeknek legjelentősebb részét tár- 
sadalmi szinten egyeztetik. A szocialista társadalmi átalakulás egyik pillére, 
hogy a gazdasági hatalmat — kiragadva a tőkecentrumok kezéből — a szocia- 
lista állam vette birtokba. 

A mindent centralizáló irányítás lehetetlenülése. a túlállamosiítás és a túl- 
szabályozás lebontása sem tette semmissé a társadalmi fejlődésnek azt a kö- 
vetelményét, hogy a valóban nemzetgazdasági összehangolást igénylő döntési 
folyamat súlypontja az elkülönült gazdasági centrumoktól a társadalmat kép- 
viselő hatalmi szervekhez kerüljön. Az állam a modern termelőerők alapján a 
gazdaságnak nem a külső kerete, hanem szerves belső tényezője. 


A modern társadalomirányításhoz nélkülözhetetlen állami tevékenység szer- 
ves része a gazdasághoz képest külső tényezők befolyása. A döntési , szabadság" 
szűkebb a rövid távú, szélesebb a hosszabb távú folyamatok esetében, de min- 
dig a szabályozni kívánt objektumnak, vagyis a gazdaságnak a tulajdonságai 
határozzák meg a döntési lehetőségeket. A gazdaság alternatívákat kínál, a po- 
litika választ. Ezzel — objektív határpontok között — formálja a gazdaságot. 
Ez az alaphelyzet, függetlenül attól, hogy a politika felismeri-e az összes lehető- 
séget, a választás kényszereit, és attól is, hogy helyesen oldja-e meg kitűzött 
feladatát. 

A makroökonómiai döntás" mindig konkrét problémák időhöz, helyzethez 
kötött — azaz nem végleges — megoldása. Ráadásul a megoldást szolgáló 
döntés nem is mindig a lehető legjobb. Egyetlen társadalom — legkevésbé pe- 
dig a szocialista társadalom — sem tudja nélkülözni az irányító szervezetet. 
Jóllehet ennek az intézménynek az a szerepe, hogy a közjónak rendelje alá 
a gazdasági döntéssorozatot, ez csak részben valósul meg. Az irányító szerve- 
zetek nem mindig a legkedvezőbb választásokat produkálják. A részérdekek 
, természeti folyamatként" keresik kielégítésük lehetőségét, akár a legbonyolul- 
tabb szervezeti sémák kereteiben is. Nem is az a baj, hogy részérdekek meg- 
valósulnak, hanem az, hogy gyakran nem a társadalmilag legkedvezőbb kom- 
binációban valósulnak meg. A részérdekek viszonylagos szintézisét a gazdasági 
célszerűségek alapján a központi intézményrendszer működésével is elő kell 
segíteni. Arról sem szabad azonban megfeledkeznünk, hogy a túlzottan köz- 
pontosított döntési rendszerben benne rejlik az a törekvés, hogy a központ 


4 Fr. Perroux: Pouvoír et économie. Ed. Bordas, Párizs, 1973.. 77. old. 

a gazdasági lehetőségek és szükségletek által meghatározottnál szélesebb sávban 
próbálja formálni a gazdasági fejlődést. Ilyenkor nagy a valószínűsége annak 
is, hogy a felelős testületek elé a valóság pontatlan képe kerül, ami aláássa 
a döntések helyességét. 


Az érdekek helyes irányú összehangolódásához egyfelől meg kell teremteni 
a tényleges teljesítményen (hatásfokon) alapuló jövedelemrealizálási rendszert 
a -gazdasági szféra egészében — a munkavállalói szinttől az egyesülésig bezá- 
rólag. Az általános gazdasági verseny mindenkire kötelező hatékonysági krité- 
riumai szerint szabályozódó jövedelmek erőteljesebb és társadalmilag jobb 
irányú ösztönzést eredményeznek. mint a túlállamosított irányítás. Az is egy- 
értelmű, hogy csupán az árutermelői részérdekek összecsapásaiból nem alakul 
ki automatikusan a köz szemszögéből legjobb cselekvés. Átfogó jellegű, az új- 
ratermelés alapkérdéseire szorítkozó és összpontosító, rugalmas tervezésre van 
szükség, amely a maga döntéseit gazdaságilag adekvát módon hozza meg és 
érvényesíti. Ezzel együtt jár a gazdaságszabályozást és jóléti funkciót betöltő 
intézmények szerepe. Mindennek okán az , államiságot" fenn kell tartani, 
olyan mértékben, ahogyan egy minél hatásosabb gazdálkodás igényei ezt meg- 
kívánják. A túlbonyolított államszervezet azonban a fejlődés érdemi tervsze- 
rűségét is aláássa. Felfogásunk szerint a nemzetgazdaság hatásfokának növe- 
lését az árutermelői verseny és az átfogó, a hatékonyságot és az egyensúlyt 
szolgáló (főleg normatív) állami szabályozás együttesen segíti elő. 

A nyolcvanas évek Magyarországa számára a teljesen központosított és a 
teljesen önszabályozó rendszer két — hibásnak bizonyult — elméleti végpont, 
nem pedig két lehetséges gazdasági modell. Az ideális piac helyreállítására 
irányuló társadalmi stratégia ugyanúgy elfogadhatatlan, mint az áruviszonyok 
aktív hatásának elvetését propagáló, lényegében piacmentes gazdálkodás mes- 
sianizmusa. A naturálviszonyok konzerválására irányuló szemlélet nem számol 
azzal, hogy a vállalatok csak önálló elsajátítóként és árutulajdonosként gaz 
dálkodhatnak megfelelően az állami tulajdon keretein belül is. A valóságos 
fejlödés Magyarországon a túlzott központosítástól az áruviszonyok felhaszná- 
lásán keresztül az árutermelés aktív működése felé vezetett és vezet, amelyben 
a vállalatok a mikroökonómiai kapcsolatok önálló szereplői. A piaci aktivitás 
kiterjed a hitel és az eszközmozgás bankon kívüli formáira (például az érték- 
papirok, a kötvények forgalmára), s ezek strukturális változások hatóerőivé 
válhatnak. 

Tapasztalati és tudományos elemzés alapján el lehet és el kell választani 
azokat a folyamatokat, amelyeknek szabályozására alkalmas a piac, azoktól, 
amelyeknek szabályozására nem alkalmas. Nyilvánvaló, hogy alapvető egyen- 
súlyhiányok, nagyarányú aránytalanságok leküzdését hiba lenne csak a piactól 
várni. 

Az áru az állami szektorban a társadalmi jellegű munka és a vállalati szin- 
ten elkülönült elsajátítás ellentmondását fejezi ki. Az áruközvetítés a szocia- 
lizmusban is fennáll, de már nem a tőke és a munka viszonyának bővített 
újratermelését szolgálja. Objektív funkciója, hogy a társadalmi szükségletek 
. hatékony kielégítésében tegye érdekeltté a termelési feltételek elkülönült elsa- 
játítóit. 


Nemzetközi összefüggések 


A gyakorlatilag olyannyira fontos külső gazdasági kapcsolatokban az áru- 
viszonyok aktív szerepe vitathatatlan. Nyitott nemzetgazdaságokban a külső 
áruviszonyok aktív szerepe egyértelműen feltételezi a belső áruviszonyok való- 
ságos működését. 

A nemzetközi áruviszonyokban megnyilvánuló elsajátítási feltételek érez- 
hetően különböznek a hazai feltételektől. Ám a belső és külső piacra irányuló 
termelés összefüggő egész, amelynek egyszerre kell eleget tennie a belső 
társadalmi igényeknek és a külső követelményeknek. Néha önállónak tekintik 

a hazai struktúrapolitikát, pedig egyébként helyes strukturális kritériumok 
egyoldalúvá, tehát helytelenné válnak, ha nem kapcsolódnak az exportlehető- 
ségek, a nemzetközi piaci körülmények felméréséhez. 

Azokban az országokban, ahol létszükséglet az intenzív külgazdasági tevé- 
kenység, alapvető strukturális kérdés a nemzetközi cserében való gazdaságos 
részvétel. Ez a struktúra segíti elő a legjobban a belső igények kielégítését, a 
hazai fejlődés általános feladatainak teljesítését. A nemzetgazdaságok ebből 
a szempontból olyanok, mint az élőlények, amelyeknek fennmaradása és fejlő- 
dése a külső környezethez való alkalmazkodásuktól, ez utóbbi pedig belső 
organizációjuktól függ. 

Távlatilag — az egyensúly fenntartása mellett — a gazdaságosságra való 
törekvésnek kell szabályoznia a világpiaccal fenntartott kapcsolatok bővülé- 
sének ütemét; adott időben fennálló korlátait és struktúráját. Ha a fejlesz- 
tés gazdasági hatékonysága kedvezőtlen, akkor a nemzetközi árucsere sem ké- 
pes megfelelően növelni az erőforrásokat. Hosszabb távon tehát az egész 
hazai termelés — nemzetközi mércével mért — gazdaságosságának fokozásá- 
val lehet elérni, hogy kihasználják az export és az import egymással össze- 
függő előnyeit, hogy a külgazdaság szervesen épüljön be a termelés és a fel- 
használás folyamatába. 

A világpiac nem semleges közeg, hanem a nemzetközi szinten meghatározó 
jelentőségű osztály- és hatalmi érdekek küzdelmének területe is. A tőkés 
kapcsolatrendszer mintegy külön váltságdíjat fizettet a kevésbé fejlett orszá- 
gakkal, mindenekelőtt a szocialista országokkal azért, hogy részt vehessenek 
a nemzetközi cserében. De mindaddig, amíg a világgazdaságba való bekapcso- 
lódás többletforrásokhoz juttat, a szocialista gazdaság számára racionális maga- 
tartás a megfelelő strukturális alkalmazkodás a nemzetközi áruviszonyok igé- 
nyeihez. A szocialista országok gazdasági és politikai függetlenségük alapján 
a szorosabb külgazdasági kölcsönhatások mellett is meg tudják őrizni társadalmi 
rendszerük alaptényezőinek minőségileg meghatározó vonásait. 


A tőkésexport-képesség gyengeségét azzal is szokták magyarázni, hogy az 
árukat, amelyeket eladópiaci (hiánygazdasági) körülmények között termelnek, 
a tőkés piacokon vevőpiaci (keresletkorlátos) körülmények között kell érté- 
kesíteni. A valóság azonban ennél árnyaltabb. A külgazdasági szféra sem 
mentes ugyanis eladópiaci, hiánygazdasági jellegű kapcsolatoktól. Vannak 
keményebb és vannak lazább követelményeket támasztó piacok, és ugyanazon 
a piacon is vannak keményebb és puhább áruk. A szocialista gazdaságok a 
nyugati piacokról sokáig több árut szívtak el, mint amennyit oda kivittek, 
és a különbséget hitelből fedezték. Annak kereskedelem-eltérítő hatása, hogy 
a KGST-piacon az eladók vannak fölényben, csak fokozta nyugati deficitjüket. 

A regionális főviszonylatok közti eltérés a piac jellegében a szerkezeti fej- 
lőödést is bonyolitotta: a szigorúbb követelményeket támasztó régiók felé a 
munka- és anyagigényesebb export növekedett, az enyhébb eladói versenyt 
támasztó viszonylatban pedig a feldolgozottabb áruk csoportjának kivitele 
nőtt. 

A beruházási és a fogyasztási ellátási nehézségek, a szocialista partnerek 
növekvő igényeinek aszinkronitása, a bilaterális érdekek hosszú időn át úgy 
hatottak, hogy a belső gazdasági feszültség negatív következményei főleg a 
tökés export, részben pedig a kisebb KGST-országok közötti forgalom növe-. 
kedését hátráltatták. Ma már egyre jobban akadályozzák a KGST-országok kö- 
zötti forgalom bővülését is. 

Mindez sürgető feladattá teszi a kölcsönös együttműködés modernizálá- 
sát. Ennek egyik fő iránya a közgazdasági feltételek, közöttük az árak, a va- 
lutáris és hitelfeltételek hozzáigazítása a nemzetközi munkamegosztás meg- 
váitozott követelményeihez. Erősíteni kell például a KGST-n belüli árufor- 
galmi mérleg javításához fűződő érdekeltséget. Ez ösztönözné a KGST-orszá- 
gok exportszállításait, és a racionális importgazdálkodást. Az áru- és pénzvi- 

szonyokat olyan irányban kellene fejleszteni, hogy az adósok törekedjenek fi- 
zetési mérlegük javítására, a potenciális hitelezők pedig legyenek érdekeltek 
eszközeik nemzetközi mozgásában. 

A kapcsolatok bilaterális jellege, a valutaárfolyamok, a hitelek és a kama- 
tok hiányos működése és ebből következően nem eléggé reális mértékeik is 
problémágat okoznak. A külkereskedelmi árak és a hazai árak viszonya is 
ehhez a kérdéshez kötödik. A hazai árakat a szerződéses árképzésben akkot 
lehetne figyelembe venni. ha a hazai árarányok a világpiaci árarányokkal 
megfelelő kapcsolatban mozognának. Ez gyakorlatilag a valutaárfolyam ár- 
képző szerepének megvalósítását és a nemzetközi pénzviszonyok aktívabb sze- 
repet feltételezné. 


A gazdaság néhány hosszabb távon ható tényezője 


A társadalmi tudatosság lényegével ellentétes a bürokratikus merevség, az 
adottságokat figyelmen kívül hagyó voluntarizmus. Mindezek leküzdése felté- 
telezi a gazdasági élet működési módjának átalakítását is. 


Bár elvileg a tervszerű viszonyck elégséges feltételt tartalmaznak a makro- 
ökonómiai egyensúly fenntartásához vagy helyreállításához, a stratégiai sza- 
kaszváltozások, a hirtelen átrendeződések, a réginél sokkal változékonyabb 
környezet, a hosszabb ideje halmozódó feszültségek olyan nemzetgazdasági 
fenyegetéseket és kihívásokat hoztak létre, amelyekhez képest a hazai ter- 
vezés egyensúlyfenntartó szerepe az utóbbi évtizedben meggyengült. Min- 
denki, aki jobban bízik az eleven értelemben, mint a holt igében, látja, hogy 
az arányos fejlődés még elérendő célunk. Zavarja a képet a különféle, önma- 
gukban mégoly fontos naturális részcélok kiemelése, külön programja is. Ha 
sok a kiemelt program, ezek egymást gyengítik. De a kevés számú fejlesztési 
súlypontot is úgy kell meghatározni, hogy az ne vonja el az életerőt a gazdaság 
létfontosságú szerveitől. Túlértékelhetetlen társadalmi jelentősége van a lakos- 
sági vásárlóerő árualappal való lefedezésének. 


Az ellátás alaptényezői: a honi élelmiszergazdaság, a keresletorientált ipari 
fogyasztásicikk-termelés, a fogyasztási cikkek importja, a szállítás és a bel- 
kereskedelem fejlettsége. Az agroszektor évtizedes, az egész társadalmi struk- 
túra történelmi fejlődésebe ágyazódó megalapozása, adott ipari szállítási és im- 
portlehetőségek mellett a jövedelmek színvonala és a rugalmas áralakulás biz- 
tosítja az egyensúlyt a fogyasztói piacon. 


A lakossági vásárlóerő és az árualap összhangjának fenntartásához a bér- 
szabályozás eszközeit is fel lehet használni, két megszorítás mellett. Egy- 
részt el kell kerülni, hogy a bérek ösztönző hatása háttérbe szoruljon, más- 
részt pedig a beruházási és a termelőfelhasználási pénzkiáramlást legalább 
slyan szigorúan kell szabályozni, mint a lakosságit. A tapasztalatok szerint 
az egyensúlyhiány főleg a termelői szférában keletkezik, mégis gyakorta a fel- 
halmozási hányad változtatásától nagyobb hatást várnak, mint amire az kepes. 
A fő dolog a termelőfelhasználás egészének fajlagos hozama, amelyet a felhal- 
mczási hányad változtatása csak kis részben, bizonyos határokon túl pedig ne- 
gatívan befolyásol. A társadalmi termék nagyobb részét kitevő termelő fel- 
használás fajlagos hozadékát nem lehet a kisebb részt kitevő végső felhaszná- 
lás arányváltoztatásaival növelni. 


A feszültté vált munkaerőhelyzet sem tartozik mérlegünk pozitív oldalához. 
A munkavállaló eladóként nagyobb előnyt élvez, mint vásárlóként. Az inflá- 
ció semmissé teheti a nominálbérek alulról — a , munkaerőhiány" által — ki- 
kényszerített emelkedését, miközben a korlátok olykor éppen a bérgazdálgodás- 
ban a legmerevebbek. A versenyképes innováció, a gazdaságos export vagy az 
ésszerű importmegtakarítás nyereségnövekményének is csak tört részét lenet 
bérben kifizetni, ezért ezek sokszor meg sem valósulnak. Olykor milliós érté- 
kek nem jönnek létre tízezres nagyságrendű bérhiányok miatt. 

A fejlődés érdekei megkívánják, hogy a bérek nyomást gyakoroljanak a 
gazdasági tevékenységre, és hogy ez a nyomás — legalábbis nagyobb rész- 
ben — ne inflációban, hanem a termelékenység növekedésében vezetödjék le. 


A szocialista árutermelésben rejlő lehetőségek kiaknázásához jelenleg nálunk 
az szükséges, hogy a gazdasági követelmények tovább szigorodjanak, és a jö- 
vedelemtöbblettel csak megfelelően realizálható teljesítményt javadalmazza- 
nak. A gazdálkodási gyakorlat ma még mindig nem eléggé segíti elő — olykor 
egyenesen akadályozza — a hatékonyság emelését. Nincs elég általános kény- 
szer és lehetőség (cselekvési tér) ahhoz, hogy a gazdaság minden sejtjének 
produktuma az igényeknek maximálisan megfeleljen, a termék előállítása pe- 
dig a legtakarékosabban történjék. 


Végső soron gazdálkodásunk elégtelen hatékonysága miatt lassult le a fej- 
lődés, de a lassú fejlődés mellett kevés eszköz jut korszerűsítésre, a hatékony- 
ság emelésére. Ki kell törnünk ebből az ördögi körből. A kitörésre a lehetősé- 
get a gazdálkodás továbbfejlesztésével teremthetjük meg. Ehhez az szükséges, 
hogy a kollektívák és az egyének megítélésének és javadalmazásának alapmér- 
céje a hasznos minőségi teljesítmény, a versenyképes termelés, fejlesztés és 
szolgáltatás legyen. A gazdasági szabálvozás az eddigieknél jobban ismerje el 
a hatékonyságemelést, az innovációt, ugyanakkor korlátozza és fokozatosan 
szüntesse meg a gazdaságtalan tevékenységeket. 


A külgazdasági tevékenységnek is hozzá kell járulnia a gazdálkodás haté- 
konyságának emeléséhez, de maga is függ attól. A behozatal és a kivitel 
ugyanis az összráfordítás és a nemzeti kibocsátás szerves része, azaz a köz- 
vetlenül külgazdasági és a közvetlenül intern szféra egymástól függ, kölcsö- 
nös ágazatközi meghatározottság fűzi , sorsukat" egybe. Ahhoz, hogy hosszabb 
távon növelhessük az exporttermelést, a nem exportra szánt termelést is fej- 
lesztenünk kell. A technológiai és szervezeti feltételek gyengeségei, a késő 
szállítási határidők, a gazdaságossági késztetés elégtelenségei sohasem csak a 
külső értékesítésben, hanem a hazai gazdálkodásban is zavarokat okoznak. 


Az áruviszonyok aktív működése a teljesítményorientált gazdálkodás fel- 
tételeit hivatott megteremteni. Ennek feltétele, hogy a termelési tényezők ma- 
guk is szigorú értékelési és úiraértékelési folyamatok tárgyaivá váljanak a 
realizálási kényszer, a szűkösségek és feleslegek hatása alatt. Ez az értékelés 
erőteljesen hat a termelési tényezők iránti igényre, a keresletre és arra is. 
mennyi áll belőlük rendelkezésre, mennyit kínálnak. E tényezőkkel való ren- 
delkezés szükséges és elégséges feltétele az, hogy a gazdasági alanyok az emlí- 
tett értékelés szerint megfizessék azok használatát. A termelési folyamat tehát 


nem csupán anyagi folyamat, hanem értékelési és — az újratermeléshez ha- 
sonlóan — újraértékelési folyamat is. 


Az áruviszonyok hasznos szerepe olyan feltételek mellett érvényesül, amikor 
a gazdasági szférában a többletszükségletek elismertetése más szükségletek 
kielégítésének megtagadásával is jár, ha adottak a hatékonysági keretek. A 
társadalmi nomináljövedelmek területén tehát újraelosztási küzdelem folyik. 
Annak, aki többet kíván, a teljesíltményfokozást létkérdéssé tevő és az általá- 
nos egyensúlyi helyzetre jótékonyan ható gazdasági küzdelemben kell ezt a 
többletet megszereznie. i 


Az árugazdaság — bármilyen lényeges változásokon ment is keresztül im- 
már évezredekben mérhető történelme során — a termelés és a szükségletek 
összehangolásának aprólékos munkáját ma is sokban hasonló játékszabályok 
alapján végzi, mint korábban. Korunkban is érvényes összefüggéseket olvas- 
hatunk ki Sokrates és egy kovács szállóigévé vált beszélgetéséből. Sokrates így 
szólt a kovácshoz: ,Te nem csinálsz költségesebb páncélokat, mint mások, 
mégis drágábban adod őket." , Testhezállóbbakat készítek" — ez volt a kovács 


válasza. ; i 
Földes Károly 

Rajk László 


A Szabad Nép 1949. május 24-i száma 

barátságos, intim hangulatú fényképet 

közölt: a Balaton partján betegszabad- 

ságát töltő Révai Józsefet meglátogat- 
ta Szakasits Árpád és ; Rajk László. Üde, virágos környezet, kényelmes kerti 
székek, mosolygós arcok. Ugyan ki gondolta volna, hogy röpke három hét múl- 
va a fotón szereplő személyiségek egyikéről már egy egészen másfajta infor- 
máció jelenik meg a lapban? 


XXX 


Junius 16-án tárgyilagosnak ható, mégis baljós hangú közleménycím ötlött 
az újságolvasó szemébe: , A Magyar Dolgozók Pártja Központi Vezetőségének 
és Központi Ellenőrző Bizottságának határozata trockista kémcsoport lelep- 
lezéséről." 

A 3. oldalon elhelyezett kommünikéből kiderült, hogy a vezető szervek ki- 
zárták a pártból Rajk Lászlót és Szőnyi Tibort. A Belügyminisztérium sajtó- 
osztálya pedig néhány nap múlva bejelentette, hogy őrizetbe vették őket. Ké- 
sedelem nélkül országszerte röpgyűlések sorozata kezdődött. Ki állíthatná, hogy 
a , kémeket" megbélyegző kampány spontán akció lett volna? De ki von- 
hatná kétségbe, hogy a gyűlések résztvevői valóban meggyőzöttnek érezték 
magukat a letartóztatottak bűnösségéről? Akiknek egy-egy vádpont hamis vol- 
táról konkrét tudomásuk volt, nem okvetlenül következtettek ebből az egész 
vádirat hazug voltára, vagy ha igen, véleményüket célszerűbbnek ítélték meg- 
tartani maguknak. Voltak ugyan, akik — különböző alapokon — kételkedtek a 
vád jogosságában, de fenntartásaik előterjesztésére nem volt sem bizonyítékuk, 
sem erejük. Károlyi Mihály viszont hosszas töprengés után rászánta magát 
arra, hogy a köztársasági elnökhöz Párizsból küldött táviratában perújrafel- 
vételt követeljen, mert a Rajk László ellen emelt vádak egy részlete ellent- 
mondásban volt az általa ismert tényekkel. Lépésének azonban nagy ára volt, 
hiszen — ha önkéntesen is — újból emigrációba kényszerült. 

A párttagságon belül Rákosi Mátyás és legközelebbi munkatársai olyan bi- 
zalmat élveztek, hogy bárkiről bármit állítottak is, hitelre talált. Mégis, torok- 
szorítóan fájdalmas érzés volt a párttagság számára elfogadni, hogy az a Rajk 
László, akit eddig a forradalmi munkásmozgalom egyik kiemelkedő vezetőjének 
tartottak, aki rendkívül népszerű volt mind a pártban, mind a párton kívül. 
már pályafutása kezdetétől elárulta volna az ügyet. 


Az MDP 1953 júniusi határozata után már mind többen sejtették, hogy a tör- 
vényesség megsértése mindenekelőtt a Rajk-perben nyilvánult meg, Rákosiék 
azonban halogatták Rajk rehabilitálását. Az SZKP 1956 februári XX. kongresz- 
szusa után ez a késleltető taktika tovább már nem volt alkalmazható. Rákosi 

Mátyás március végén egy megyei pártaktíva-értekezleten kénytelen volt nyil- 
vánosan bejelenteni, hogy a Rajk-per provokáción alapult, és a Legfelsőbb 
Bíróság rehabilitálta a törvénysértő módon elítélt elvtársakat. 

1956 október elején azután százezrek, köztük olyanok is, akik 1949-ben kife- 
jezésre juttatták meggyőződésüket, hogy csak a halálbüntetés áll arányban a 
Rajk vezette , árulók" tetteinek súlyával — döbbenten hallották, majd olvas- 
ták azokat a beszédeket, amelyek a Kerepesi temetőben felállított katafalkok 
előtt hangzottak el, és a tragikus következményű törvénysértésekről, a párt 
ön bírálatáról szóltak. 


Az MSZMP Központi Bizottságának 1962 augusztusi határozata kimondta 
, az ártatlanul elítélt és meghurcolt személyek teljes rehabilitását", hangsúlyoz- 
va, hogy az ,e perekben felhozott vádak teljesen alaptalanok". Rajk nevével 
kapcsolatban azonban mindmáig kérdések sora tolul fel. 


XXX 


Jo megjelenésű, egyenes derekú, a vékony alkatúaknak at:. a fajtájából 
való férfi volt, aki szívós, ruganyos, akit a fáradalmak csak m. . hajlítanak. de 
nem törnek meg. Mongolosan széles arccsontjai, kreolos bőre, melyen ülő nagy 
barna szeme, nyílt mosolya már az első látásra az emlékezetbe véste vonásait. 
Higgadt volt anélkül, hogy szenvtelen, s élénk anélkül, hogy harsány lett volna. 
Volt, akit távol tartott tőle komoly lénye, s Rajk nem törekedett arra, hogy 
rajongókat gyűjtsön maga köré. Ő maga ritkán kezdeményezett szorosabb is- 
meretséget, bár nem volt rideg és megközelíthetetlen. Fegyelmezett és puritán 
jellem, minden emberidegen aszketizmus nélkül. Népszerű és megbecsült sze- 
mélyiség. 

Türelme és körültekintése többnyire ellensúlyozta a gyors lényeglátású em- 
bereknek elhamarkodott következtetésekre való hajlamát. Nem elégedett meg 
a dolgok madártávlatú szemléletével, tájékozódott a részletekről is, hogy azután 
ismét magasabb szinten gondolja át teendőit. Munkaképessége és kötelesség- 
tudása ismeretében magas követelményeket támasztott önmagával szemben, 
ezért jogosnak érezte, hogy saját mércéjét alkalmazza munkatársaira. Így hát 
inkább tisztelt, mint kedvelt főnök volt. 


Rajk László számára képességei, rokonszenves egyénisége kétségkívül min- 
den környezetben megbecsült helyet biztosítottak volna, hiszen rendelkezett az 
érvényesüléshez szükséges adottságokkal. A kommunista mozgalommal való 
találkozása mégis más irányba bontakoztatta ki tehetségét, amely immár nem 
egyéni céljait szolgálta, hanem egy közösség küzdelmét. , Múltam — úgy hi- 
szem — becsületes és egyszerű, mint mindenkié, aki tudatában van annak, 
hogy az áldozatvállalásnak nincsen súlya, ha az egy egész nép érdekében s egy 
nauv eszme szolgálatában történik" — vallotta egy 1949 februári levelében. 


XXX 


Rajk László 1909. március 8-án született Székelyudvarhelyen. A kispolgárok 
gyermekeinek szokványos kiemelkedési útja az értelmiségi-hivatalnoki pálya 
volt. A szülői házból távozó Rajk fivérek nem anyagiakat, hanem ambíciókat 
vittek magukkal, és egymást támogatva révbe értek: Lajos orvos, Jenő mér- 
nök, Endre és Gyula tisztviselő lett. A testvérek ápolták a családi kapcsolato- 
kat, s készek voltak a , Benjámint" is segíteni. Gyula 1924-ben Budapestre 
vitte László öccsét; majd két évig Endre fogadta be őt a Nyírség fővárosában. 
Bizonyítványainak tanúsága szerint László jól tanult. Eredményeit a felső 
osztályokban szerény ösztöndíj is elismerte. Rajk Gyula anyagi támogatása le- 
hetővé tette számára, hogy 1927-ben beiratkozzék a Pázmány Péter, Tu- 
dományegyetem bölcsészeti karára és Tanárképző Intézetébe a magyar—ífran- 
cia szakra. Három szemeszter után, ismét fivére költségén, nyelvtanfolyamra a 
franciaországi Besanconba utazott; majd 1930 február elejétől Budapesten foly- 

tatta tanulmányait. Közben óraadással, borítékcimzéssel, fordítással maga gon- 
doskodott megélhetéséről. 

Rajk László egy önéletrajzában életének ezt a szakaszát jelölte meg tudatos 
politikai tájékozódásának kezdetéül. Gyakran látogatta az értelmiségi klubok 
vitaestjeit, szívesen részt vett az egyetemen napról napra zajló heves dispu- 
tákban. Ily módon ismerkedett meg az illegális KIMSZ szervezőivel, Olt Ká- 
rollyal, Stolte Istvánnal és társaságukkal amelyben hamar otthon érezte magát. 
A szorosabb kapcsolat kötőanyaga a marxizmus iránti vonzódás volt: a közös 
akarat megismerni és megérteni a tudományos szocializmus klasszikusainak 
tanait, hogy választ kapjanak saját viszontagságos koruk kérdéseire. A mar- 
xista meggyőződés 1929—31-ben Rajk gondolkodásának alapjává vált, bár el- 
méleti felkészülése még csupán a kezdetén tartott. A kulturált környezetben 
egyúttal megalapozta általános műveltségét: irodalmi, történelmi és filozófiai 
ismereteit. 

A forradalmi munkásmozgalomhoz való vonzódása nem maradt pusztán teo- 
retikus érdeklődés, s nem szorítkozott a tétlen szimpatizáns szerepének válla- 
lására. Energikus, mozgékony egyéniségétől távol állott a tépelődés, a cselek-- 
vésnek öncélú meditációval való helyettesítése. Akár pályafordulatait kialaki- 
tó elhatározásait, akár mindennapi munkájának apró mozzanatait rendszerint 
körültekintően átgondolta, de ha döntött, már nem töprengett tovább. Szemé- 
lyiségének belső logikájából szinte szükségszerűen eredt — ami pályatársai kö- 
rében a legkevésbé sem volt tipikus —, hogy a marxizmussal való megismer- 
kedését követően 1931 márciusában a KIMSZ, majd ugyanebben az évben a 
KMP tagja lett. A KIMSZ főiskolás bizottságában a bölcsészek munkáját irá- 
nyította, részt vett röpiratok megfogalmazásában és az egyetemeken történő 
terjesztésükben. Majd 1934-ben ő szervezte a KIMSZ középiskolai és egyetemi 
tandíjreform-mozgalmait. Rajkot az 1930-as évek első felében a rendőrség több 
ízben is őrizetbe vette. 


Ez idő tájt érlelődött meg végleges elhatározása: a hivatásos forradalmár 
egész embert kívánó életútjára lép. Lehet, hogy környezetében volt nála olva- 
sottabb ember, más esetleg felülmúlta tehetségben, a harmadikban talán he- 
vesebben buzgott a forradalmi tettvágy, de intellektus és gyakorlatiasság, lel- 
kesedés és szervezőkészség kevés emberben ötvöződött ilyen szerencsés arány- 
ban. Rendkívül mélyen és őszintén élt benne az elkötelezettség és a céltuda- 
Losság. i 

A 26 esztendős Rajknak kiforrott nézetei voltak a párt belső életéről és tö- 
megkapcsolatairól, különösen a társadalmi bázis kialakításának és mozgósítá- 
sának módszereiről : 


, Nem azért vagyok forradalmár, mert a párthoz tartozom, hanem azért va- 
gyok párttag, mert forradalmár vagyok. Pártomhoz tehát nem aláírt és így el- 
fogadott szerződés fűz, hanem meggyőződésem. Pártom iránti kötelességem azo- 
nos tehát a forradalom iránti kötelességekkel, a kettő egy és ugyanaz. A pártot 
nem tekinthetem éppen ezért egy katonai alakulatnak, hanem forradalmárok 
forradalmi organizációjának. S mint ilyennek. minden egyes tagjának, bármi- 
lyen posztján vagy funkciójában álljon is a pártnak, a forradalom érdeke által 
diktált kötelességei vannak minden más elvárásával szemben.S ez a köteles- 
ség nem a megjuhászító, bátortalanná tevő. minden iniciatiívát kiölő gépezette 
átalakító "katonais fegyelem, hanem a proletár forradalmi kötelesség és fe- 
gyelem, mely igen más, mint az előző" — fejtegette a diákmozgalomról irott 
beszámolójában 1934 őszén. 


Az igazi forradalmárt tehát — vallja Rajk — önként vállalt benső kötelék 
fűzi a mozgalomhoz; ez hűségének és megbízhatóságának záloga. Nem ki- 
vánható az állandó deklaráció, bizonygatás, még inkább idegen a párt lénye- 
gétől a véleményalkotás jogának megtagadása, a vak fegyelem, a parancsolga- 
tás. Sőt, a feladatok alkotó, invenciózus átgondolását Rajk nemcsak jognak. 
hanem kötelességnek is tekintette. A közös célok sikeres elérésének egyenesen 
feltétele, hogy mindenki mozgósíthassa szellemi energiáját, képességeit és tu- 

dását, s a kezdeményezések kibontakozását ne béklyózza meg kicsinyes bizal- 
matlanság, szűk látókörű vonalféltés. A kommunistáknak bízniuk kell egymás- 
ban, mert nem egyszerűen végrehajtó közegei egy személytelen felsőbb aka- 
ratnak, hanem egyenjogú és felelős munkatársak a politika kialakításában és 
megvalósításában. Mi sem állott azonban távolabb Rajktól, mint az anarchia és 
fegyelmezetlenség. A kötelességtudás fanatikusa volt, aki a mozgalom ellen 
elkövethető legsúlyosabb véteknek tekintette a felelőtlenséget, a feladatok fél- 
vállról vételét és tessék-lássék megoldását. 

A tömegekkel való kapcsolatok kiszélesítésén fáradozó Rajk meggyőződött 
arról, hogy a párt társadalmi fundamentumának kiépítése türelmes, aprólékos 
munkát kíván. A célok és az őket tükröző jelszavak reális kiválasztása csupán 
az első ásónyom, az alapok verejtékes és hosszadalmas mélyítése csak ez 
után következik. A felvilágosítás, az igazi tömegagitáció nem ismer ugrásokat, 
nem lehet önáltató módon megelégedni a jelszavak puszta ismételgetésével, 
bizakodva abban, hogy a sokszor elmondott szó a közömbös emberből cselek- 
vésre kész hivőt formál. Rajk szerint az agitáció legfontosabb szakasza a jel- 
szavak megértetése: , Legfontosabb jelszavaink érdektelenekké válnak ugyanis, 
ha nem előzi meg az a folyamat, melyből mindenki előtt világosan csak a jel- 
szóban összefoglalt lépés következhetik. Jelszavak öntudatosításával tömegmé- 
retekben meggyorsítunk csak, de nem ugrunk át fejlődési periódusokat." Ez a 
magvas megfogalmazás a párt és a tömegek szilárd kapcsolatának egyik lénye- 
ges biztosítékáról nem új elméleti vívmány — a benne rögzített alapelvet idő- 
ről időre mégis újból fel kellett fedezni. 

Az építőmunkás szakszervezet budapesti kőműves, valamint festő szakosztá- 
lyának kommunista vezetői útmutató szerepet vállaltak a munkásosztálynak a 
Gömbös-kormány fasiszta korporációs tervei ellen, a szakszervezetek védelme- 
ért vívott harcában. Rajk aktív tagja volt az építőmunkások 1935 nyarán le- 
zajlott nagy tömegsztrájkját vezető bizottságnak. Számára a MÉMOSZ első- 
sorban a munkások körében végzett agitációs-szervező tevékenység iskolája. 
Többnyire sikerült megtalálnia mind a nagyobb összejövetelekhez, mind a sze- 
mélyes megbeszélésekhez illő hangvételt, amely tartalmában a párt céljait fe- 
jezte ki. A gyakorta izzó levegőjű tömeggyűléseken jól érvényesült szuggesztív 
fellépése, szűkebb körben pedig vitakészségével, világos, lényegretörő érvelé- 
sével győzte meg tárgyaló feleit. 


XXX 


Az esztendő legnagyobb munkásmegmozdulásában való tevékeny közremű- 
ködése nem kerülte el a rendőrség figyelmét, ezért a párt utasítására el kellett 
hagynia az ország területét. Emigrációs életének első állomása Cseliszlovákia 
volt, majd engedélyt kapott arra, hogy csatlakozzék a spanyol népi koöztársu- 
ság hadseregéhez, amely Franco hadai s egyben a nemzetközi fasizmus ellen 
küzdött. 

Rajk Franciaországból — gyalog átkelve a Pireneusokon — 1937. október 
22-én Firtos László néven érkezett Spanyolországba. Célját jelszószerű témor- 
séggel határozta meg: , Harcolni a fasizmus ellen." ÖŐrmesterré léptették elő, 
és az egyik alegység párttitkáraként a fronton tűzbe induló századok tisztjeivel. 
komisszárjaival együtt részt vett a harcok irányításában, de magukban a ro- 
hamokban is; helytállt a caspei és a leridai heves ütközetekben. 

A magyar zászlóalj május 31-től június 21-ig La Torre de Fontiuubé ic kozseg- 
ben készült fel az új csatára. 

Rajk László számára azonban nem volt zavartalan az vrogyűjllteésnet ez az 
időszaka. Személyi természetű hajsza indult ellene. Haas László. egy ci szar- 
mazású sikkasztó kalandor, csalárdul felhasználva még a húszas ev hostess 
szerzett mozgalmi kapcsolatait, fontos és — ami számára különöset lenyeges 
volt — a lövészároktól távol eső beosztást kaparintott meg a brigád peraru:- 
nokságán. Amikor megérkeztek a magyarorszagi újoncok. attól tart 0 ho2y 

leleplezik üzelmeit. Ezért a , legjobb védekezés a támadás" elvét követve, egy 
taggyűlés alkalmával , trockizmussal" vádolta Rajkot és több társát. A trockiz- 
mus olyan súlyos vád volt ekkor, amely felett nem tértek minden további 
nélkül napirendre, és a spanyol párt — függetlenül a vádló és a vádlott sze- 
mélyétől — felfüggesztette mindkettőjük tagsági jogait. A vizsgálatot a háborús 
viszonyok közepette nem lehetett a helyszínen befejezni. Miután Haas vádjai- 
nak hazug volta kétségtelenné vált, a rágalmazót kiközösítették, az érintettek 
pedig megbecsült tagjai maradtak a zászlóaljnak. 

Az ügyet a Komintern 1941-ben zárta le, s a hivatalos értékelést Rajk spa- 
nyolországi tevékenységének mérlegeként tekinthetjük: mint harcos, fegyelme- 
zett és nagyon bátor volt; nagy aktivitással dolgozott; a tömegek szimpátiáját 
élvezte; politikailag fejlődőképes; a párt jó kádere. 

Rajk László 1938 nyarán az ebrói csatában megsebesült. Ezután egy kata- 
lóniai kisvárosban lábadozott. Még nem teljesen gyógyult fel, amikor a vissza- 
vonulás idején, 1939 januárjában ismét fegyvert fogott önkéntes társaival 
együtt, hogy fedezze a francoisták bosszúja elől menekülő polgári lakosság út- 
ját. Február elején az utóvéd utóvédjével érkezett a francia határra. 

Spanyolország után Rajk hosszú éveket töltött fogságban. Franciaországban 
előbb a St. Cyprien-i, majd a gurs-i, 1939 őszétől pedig a vernet-i internáló 
táborban helyezték el. 1941 nyarán német—francia megállapodás alapján a né- 
metekkel szövetséges országokból származó foglyok előtt megnyiltak a táborok 
kapui. A vernet-i magyar kommunisták francia elvtársaik tanácsára német- 
országi munkára jelentkeztek, mert ez lehetett az egyetlen útja az esetleges 
hazatérésnek. Rajk egy Lipcse környéki műbenzingyár építkezésén dolgozott, 
majd német kommunisták segítségével sikerült Bécsbe utaznia. Itt már várták 
segítőtársai ; közreműködésükkel 1941. augusztus 25-én illegálisan átlépte a ma- 
gyar határt. Pesten Jenő bátyjánál szállt meg. Október 14-én azonban elfog- 
ták, s előbb a kistarcsai internáló táborba, majd 1944 elején a Margit körúti 
fegyházba került. 

1944 szeptemberében a fegyház irodájában dolgozó kommunista foglyok 
ügyes manőverrel , átigazították" a fogház törzskönyvét, amelyből ily módon 
kimaradt az a bejegyzés, hogy Rajkot vissza kell szállítani a kistarcsai in- 
ternáló táborba. Így szeptember 10-én Rajk , szabályos" elbocsátó papírral tá- 
vozott a Margit körútról. Röviddel ezután kapcsolatba került az időközben újjá- 
alakult illegális Kommunista Párt Központi Bizottságával. A Központi Bi- 
zottság titkáraként ő irányította a párt akkor legfontosabb tevékenységét, az 
ellenállási mozgalom szervezését. 


December 7-én azonban rendőrkézre került. Helyzetét két tényező könnyi- 
tette meg. Egyrészt a rendőrségnek nem volt tudomása arról, hogy ő a halálra 
keresett. , Kirgiz", a kommunista párt titkára, másrészt a párt úgy határozott, 
hogy kapcsolatba kell lépni bátyjával, az időközben nyilas államtitkárrá avan- 
zsált Rajk Endrével, tegyen valamit az öccse érdekében. Valószínűleg ennek 
az akciónak szerepe volt abban, hogy Rajk László ügyét nem a katonai, hanem 
a polgári bíróság tárgyalta. Így elhárult feje fölül a közvetlen halálos ítélet 
veszélye. 1945 márciusában a sopronkőhidai fegyház rabijaival együtt Maut- 
hausen felé hurcolták. Április vége felé egy bajorországi falu mellett utolérte 
őket a Dominích Vilmos vezette vérbíróság, amelynek ekkor már csak egyetlen 
célja volt: , jó pontot" szerezni a háború győzteseinél. Egy formális tárgyalás 
során mindenkit felmentettek és szabadon engedtek. Rajk a Magyarországra 
tartó népvándorlás sodrában azonnal elindult hazafelé. 


XXX 


Április elején érkezett róla az első hír Budapestre, majd egy hónap múltán 
Rajk személyesen is megjelent a Tisza Kálmán (ma Köztársaság) téri központ- 
ban, ahol a párt vezetői üdvözölték. Nem volt kétséges egyetlen pillanatig sem, 
hogy Rajk illegális tevékenységével és spanyolországi tetteivel helyet érdemel 

a párt vezérkarában. Rákosi már 1944 júniusában úgy nyilatkozott róla, hogy 
, értékes elvtárs és nagy szükség van rá". 


A párttagságnak és a közvéleménynek a Szabad Nép mutatta be őt: , A Ma- 
gyar Kommunista Párt szeretettel és büszkén köszönti visszaérkezésekor egyik 
legkitűnőbb vezetőjét, Rajk László elvtársat. Üdvözli azt a férfit, akit sem ter- 
ror, sem üldöztetés megingatni nem tudott, aki a magyar kommunista becsü- 
letet társaival együtt mindvégig makulátlanul megőrizte, s aki külföldön hő- 
siességével és munkájával bizonyította, hogy a magyar népet nem lehet Horthy 
és Szálasi fasiszta rendszerével azonosítani. Örülünk, hogy Rajk László elvtárs 
annyi baljós hir ellenére mégis hazaérkezett és itthon végre szabadon dolgoz- 
hat pártunkban népünkért és a demokráciáért." 


Az MKP első országos értekezletén, a híres , pünkösdi konferencián" Rajk 
kifejezte egyetértését a pártvezetőség politikájával és céljaival. 

A kontinuitást és a pártvezetés összeforrottságát bizonyítandó, határozottan 
visszautasította azokat a számítgatásokat, melyek arra építettek, "hogy , majd 
ha hazajön a moszkvai emigráció, akkor a kommunista pártban két szárny fog 
egymással szembekerülni, amelyek agyon fogják bunkózni egymást, mert ök 
radikálisak, mi pedig opportunisták vagyunk". Rosszul számítottak — szögezte 
le Rajk, aki — mint a hazai mozgalomban nevelkedett többi vezető — fenn- 
tartás nélkül bízott a Szovjetunióból hazatért neves kommunista szemé- 
lyiségekben. Ezért hangsúlyozta: ,a legnagyobb türelmetlenséggel és a 
legnagyobb örömmel és szeretettel vártuk az elvtársainkat, és meg kell mon- 
danom, hogy ha a pártunk ma tömegpárt, akkor az elsősorban éppen őnekik és 
legelsősorban a mi nagy vezetőnknek, Rákosi Mátyás elvtársnak köszönhető. 
De éppen olyan szeretettel üdvözlöm a régi illegális kommunista párt hajdani 
tagsága és vezetősége részéről Gerő, Révai, Vas és Farkas elvtársakat." Viszont 
azt is szüksegesnek tartotta, hogy a hazai mozgalom vezetőivel szemben eleve 
bizalmatlan Rákosi-csoport előtt megvédje az illegális párt eredményeit, ame- 
lyeket a munkásegység megalapozásáért, a nemzeti összefogásért, a fasizmus 
és a háború ellen vívott harcában elért, s hogy bizonyítsa a felszabadulás után 
újjászerveződő legális párt és az illegalitásból kilépő KMP politikai vonalveze- 
tésének folytonosságát. 

Az új Központi Vezetőség, amelynek Rajk László is tagja lett, 1945. május 
21-én tartott első ülésén beválasztotta őt a 11 tagú Politikai Bizottságba, az öt- 
tagú Titkárságba, s november végéig a Budapesti Területi Bizottság (BTB) tit- 
káraként a pártépítés egyik kulcsfontosságú pozíciójában dolgozott. 


Rajk az MKP októberi fővárosi, majd novemberi nemzetgyűlési választási 
hadjáratának egyik irányítója. Tagja az előkészítő bizottságnak, majd 1945 
szeptember elején a Politikai Bizottságtól megbízást kap a budapesti válasz- 
tások vezetésére. Minden tudását, szervezőképességét latba vetette, megfeszí- 
tett energiával, éjt nappallá téve dolgozott. A legapróbb részletekig kimunkálta 
a választási harc ütemét és programját, s mozgósította az egész pártapparátust. 
Szigorúan számon kérte a határozatok végrehajtását. Elvárta azt is, hogy ön- 
állóan és ötletesen cselekedjenek. Az operatív munka egyik feltételének tekin- 
tette az intenciók minél gyorsabb közvetítését a helyi vezetőkhöz és az alap- 
szervezetek napra, söt a kritikus időben órára kész, reális beszámolóját a fel- 
sőbb szerveknek. 


Az országos választási kampány idején a Politikai Bizottság határozata ér- 
telmében csak Rákosi vagy Rajk tartózkodott a fővárosban, a PB többi tagja 
vidéken irányitotta az clökészületeket. Rajk az országos listán Rákosi Mátyás 
mögött a 2. helyen kapott mandátumot. A pártvezetés döntése alapján azonban 
Raijk erről lemondott, Fejér megyében lett képviselőjelölt, mert itt listavezető- 
ként indulhatott. Meg is választották. 

A Központi Vezetőség november 22-i határozata értelmében — egyidejűleg 
azzal, hogy Rákosi Mátyást miniszterelnök-helyettessé nevezték ki — megala- 
kult a háromtagú Főtitkárság. amelynek a főtitkáron kívül főtitkárhelyettesi 

minőségben tagja volt Farkas Mihály és Rajk László. (A területi bizottságok 
— így a BTB is — megszűntek, a Nagy-Budapesti Pártbizottság vezetését Ká- 
dár János vette át.) Rajk felügyelete alá tartozott a Központi Vezetőség le- 
velezése, az ülések előkészítése, a határozatok ellenőrzése, a propaganda, a köz- 
igazgatási és a falusi osztály. 


XXX 


Pártvezetői kvalitásainak kibontakozása nyomán mind határozottabb alakot 
öltött az az elképzelés, hogy személyével megerősítsék az MKP képviseletét a 
kormányban. A pártvezetés elsőrendűen fontos pozícióra tartalékolta Rajkot, 
aki az államigazgatás világában ekkor már gyakorlottan mozgott, hiszen 1945. 
május 15-tól a Budapesti Törvényhatósági Bizottság elnökhelyettese, a Buda- 
pesti Nemzeti Bizottság tagja volt, 1945 augusztusában pedig a Budapesti Nem- 
zeti Bizottsag ülésén ő javasolta, hogy alakítsák meg az Országos Nemzeti Bi- 
zottságot; ennek szeptember 4-én főtitkára lett. Ő képviselte továbbá a Ma- 
gyar Kommunista Pártot az ideiglenes kollektív államfői testületben, a Nem- 
zeti Főtanácsban. 


Rajk hamar alkalmazkodott a nemzetgyűlés miliőjéhez. A képviselőházi szó- 
csatákban — főként minisztersége időszakában — érvényesítette szellemi ere- 
jét, és a nemritkán éles hangú összeütközésekben kemény vitapartnernek bi- 
zonyult. Gondolatilag önálló felfogásban és szónokilag csiszoltan előadott be- 
szédei több kérdésben ismertették pártja álláspontját. 


A köztársasági elnök 1946. március 20-án Rajk Lászlót a Magyar Népköztár- 
saság kormányának belügyminiszterévé nevezte ki. 


Rajk hatékony intézkedésekkel igyekezett érvényesíteni a belügyi munkában 
azt az elvet, hogy a minisztérium tekintélyét feltétlenül biztosítani kell. Tü- 
relmesen és tántoríthatatlanul, az MKP teljes hatalmi súlya által fedezve, épíi- 
tette ki a kommunista hegemóniát a Belügyminisztérium gépezetében. Bár 
határozott intézkedéseket tett a Belügyminisztérium konszolidálására, munká- 
ja mégsem volt befejezett, amíg a rendőrség helyzetében nem következett be 
alapvető fordulat. 


A rendőrség megszervezésében elért eredményeket összefoglalóan tárta a 
közvélemény elé a belügyi tárca 1946—-47. évi költségvetésének vitája. Az elő- 
adó, Piros László rámutatott arra, hogy a közbiztonság megjavításában jelen- 
tős az előrehaladás, s a rendőri szervek helytálltak a köztársaság védelmében a 
földalatti szervezkedésekkel szemben. Több ezer fő végezte el a különböző tan- 
folyamokat. A rendőrség anyagi felszerelése és a személyzet életkörülményei 
tekintetében is sikerült javulást elérni. 


1945—1946 fordulóján napirendre került a közigazgatás megtisztítása a népi 
demokrácia érdekeinek megfelelően. Rajk az MKP III. kongresszusán, 1946 
szeptemberében így vonta meg ennek valós mérlegét: , legalábbis 50—60 000 
reakciós köztisztviselőt távolítottak el az áillamgépezetből ... Nem vitás, történ- 
tek vagy történlhtettek visszaélések, hibák, s mondjuk még felháborító igazság- 
talanságok is a B-listázások folyamán. De mennyi lehet ezeknek a száma? Le- 
gyünk mértéktelenül bőkezűek, számoljunk öt-tíz százalékot. Még mindig el- 
bocsátottunk 45—55 000 reakciós köztisztviselőt, akik megérdemelték elbocsá- 
tásukat." 


Az erélyesen irányított Belügyminisztérium az újjászervezett rendőrségre és 
közigazgatásra támaszkodva mind hatékonyabban vett részt a szocialista tar- 
talmú népi demokratikus fejlődésnek ellenszegülő polgári és konzervatív-kle- 
rikális erők leküzdésében. Ennek következtében Rajk a jobboldali klerikális 
erők támadásainak egyik fő célpontjává vált. Az egyházi fennhatóság alatt 
működő és esetenként jobboldali és fasiszta elemek menedékhelyévé vált ifjú- 
sági egyesületek feloszlatása után a Kisgazdapárt a belügyminiszter lemondá- 
sát követelte, Az MKP azonban visszaverte a megbuktatási hadjáralot. 

Az MKP vezetősége 1946—47 fordulóján az illegális Magyar Közösség össze- 
esküvésének leleplezésében kedvező alkalmat látott arra, hogy meggyorsítsa a 
szocialista fejlődést igenlő erők frontáttörésének feltételeit. Rajk irányította az 
összeesküvés felgöngyölítését. Az MKP Politikai Bizottságának határozata alap- 
ján rendszeresen tájékoztatta Nagy Ferencet és Tildy Zoltánt a nyomozás újabb 
és újabb eredményeiről. Megindokolta az MKP követeléseit a gyanúba került 
politikusok eltávolítására, valamint a Kisgazdapárt gyökeres és általános meg- 
tisztítására vonatkozóan. 

A válság 1947 május végén a közismert módon oldódott meg." A Kisgazda- 
párt új elnöke Dobi István, a miniszterelnök Dinnyés Lajos lett. 


Júniusban megkezdődtek az augusztusra kiírt választások előmunkálatai. Az 
MKP Politikai Bizottsága június 12-én létrehozta az előkészítő bizottságot, 
amelynek Rajk is tagja volt. Irányításával dolgozták ki az új választójogi tör- 
vényt, és ő terjesztette a koalíciós partnerek elé. 

Az MKP választási sikere után a pártvezetés irányt vett a két munkáspárt 
egyesítésére és a proletárdiktatúra megvalósítására. Az MKP Politikai Bizott- 
sága, abból kiindulva, hogy biztosítsa a rendőrség egységét és hatékony tevé- 
kenységét, kimondta: meg kell szüntetni a rendőrségen belül a politikai pár- 
tok szervezeteit, s javasolta, hogy kötelező legyen a rendőregyesületi tagság. 
Az MKP Szervező Bizottsága 1947 végén jóvá is hagyta a rendőrségi kommu- 
nista pártszervezetek feloszlatását, de egyben hangsúlyozta, hogy a rendőr- 
egyesületben biztosítani kell a kommunista vezetést. A Szervező Bizottság 1948 
elején utasítást adott, hogy dolgozzanak ki tervezetet a , közigazgatás meglisz- 
títására a jobboldali szociáldemokratáktól". 


A pártegyesülés szervezeti előkészítése során Rajk tagja lett az 1948 már- 
ciusában létrehozott közös Politikai Bizottságnak. Az egyesítő kongresszuson 
beválasztották a Magyar Dolgozók Pártja Politikai Bizottságába és Titkársá- 
gába ; 1948 novemberétől a Szervező Bizottságnak is tagja lett. 

Rajk csaknem két és fél esztendős működését beosztottjai is elismerték. Egyik 

közeli munkatársa például már 1946 tavaszán úgy nyilatkozott róla, hogy 
az egész Belügyminisztériumban egyetlen olyan ember sincs, , aki jobban ismer- 
né az általános problémákat és jobban tudná, hogy mit akar, mint ő". Poli- 
tikus partnerei, tárgyalófelei szintén méltányolták céltudatosságát, szakértel- 
mét és őszinteségét. 
. Rajk kimagasló államférfivá fejlődött, egyszersmind pártmunkás is maradt. 
Örömmel és gyakran vállalt pártnapi beszédeket, szívesen hívták őt előadó- 
nak. Otthon érezte magát az üzemekben, de szót értett az értelmiségiekkel, 
irókkal, művészekkel is. Örömmel látogatott el a népi kollégiumok ifjúságá- 
hoz, amely rokonszenves egyéniségén, a fiatalokkal szót értő intellektusán túl 
azért is tárt karokkal fogadta, mert tudta, mit köszönhet annak, hogy a bel- 
ügyminiszter hivatali hatalmának teljes súlyával támogatta a NÉKOSZ-moz- 
palmat. 


XXX 


19418 júniusában újabb fontos feladattal bízta meg a párt Rajk Lászlót: vizs- 
gálja meg, hogyan lehet a faluból a reakciós elemeket eltávolítani, és tegyen 
a kérdésről jelentést a Politikai Bizottságnak. Erre azonban már nem került 
sor, mert 10 nappal! később, augusztus 4-én a párt vezető testülete úgy döntött, 
hogy Rajk Lászlót nevezi ki külügyminiszternek. E minőségében augusztus 
9-én letette a hivatalos esküt, és ezzel belügyminiszteri tevékenysége véget ért. 

A közvélemény szemében teljes mértékben elfogadható volt a párt központi 
lapjának indokolása a tárcacsere szükségességéről: , Az ország belső megerő- 
södésével és ugrásszerűen megnövekedett tekintélyével együtt új lehetőségek, 
s tegyük hozzá: új harci feladatok várnak a magyar külügyminisztériumra. 


s Erről a témáról lásd pl. e sorozat Nagy Ferencet bemutató írását. Társadalmi Szemle. 
1983. 2. sz. 

Olyan feladatok, melyek megoldásánál nem nélkülözhetjük Rajk László elv- 
társ kipróbált erejét." 

A külpolitika elvi kérdéseit Rajk az MDP Politikai Akadémiáján 1949 feb- 
ruári előadásában taglalta. A Szovjetunióval és a népi demokratikus országok- 
kal megkötött kölcsönös segélynyújtási, gazdasági és kulturális szerződéseket 
e népek akaratának, az új típusú kapcsolatokat időtállónak értékelte. Nagy je- 
lentőséget tulajdonított a Kölcsönös Gazdasági Segítség Tanácsa megalakulá- 
sának. A Duna-medencében és a Balkánon fontos feladatnak ítélte a , kényes 
és fontos" nemzetiségi kérdések rendezését. 


A külügyminiszteri teendőkön kívül fontos szerepet vállalt az új népfront- 
ban, amelynek főtitkára lett. Az 1949 májusi választásokon a Győr-Sopron- 
Moson megyei választókerületben a Függetlenségi Népfront listavezetője, az 
országos lajstromon a 4. helyet foglalta el. A választások eredményét Károlyi 
Mihályhoz, a Magyar Népköztársaság akkori párizsi követéhez írt baráti le- 
velében , teljes győzelem"-ként értékelte, hangsúlyozva, hogy ez , hatalmas meg- 
erősödése demokráciánknak és nagy reményeket nyújt további problémáinak 
megoldására". Ám az optimista hangvétel ellenére bizonyára már érzékelte a 
személye körül mindinkább kialakuló bizalmatlanságot, gyanakvást. 


1946 és 1948 között Rajk László irányította a belügyminisztériumot, de ekkor 
már a Péter Gábor vezette politikai rendőrség, illetve később államvédelmi osz- 
tály csak , de jure" tartozott fennhatósága alá — a miniszter ténylegesen nem 
tudta ellenőrizni. (Az osztály 1950. január 1-ével Államvédelmi Hatóság néven 
formailag is önálló intézménnyé alakult, amely nem tartozott minisztériumi 
alárendeltségbe.) Péter módszeresen arra törekedett, hogy önálló és a párt vá- 
lasztott szerveinek ellenőrzésétől független apparátust építsen ki. Ezért ismételt 
hatásköri vitákra került sor a belügyminiszter és a politikai rendőrség vezetője 
között. Az utóbbi különösen nehezményezte, hogy Rajk nem kívánt bővebb 
költségvetést engedélyezni számára. Péter ezért Rajkot 1947 végén már , párt- és 
rendszerellenes magatartással" gyanúsította. Péter Gábort hathatósan támogat- 
ta Farkas Mihály, aki hallván panaszait, indulatosan így tört ki, kétségbe von- 
va Rajk párthűségét: , A belügy nincs a párt kezében!" A nézeteltérések szemé- 
lyi hajszává fajultak, s 1948 januárjában Farkas a belügyminisztert bizalmas 
körben, kereken és durván , ellenségnek" nyilvánította. 

Rákosi Mátyás állásfoglalása volt a döntő. Ő a nyilvánosság előtt többször 
elégedetten nyilatkozott Rajk László tevékenységéről és személyéről. Péter Gá- 
bor és Farkas Mihály azonban aláásta ezt a bizalmat. Taktikázó és óvatos po- 
litikus lévén Rákosi egyelőre várakozó álláspontra helyezkedett, bár ,sosem 
lehet tudni" jelszóval helyesnek tartotta Rajk eltávolítását a Belügyminiszté- 
riumból. Az elvi döntés megvalósulására 1948 augusztus elején került sor, és az 
összefüggések alapján nyilvánvaló Rajk külügyminiszteri kinevezésének igazi 
háttere. A bizalmatlanságot határozottabban fejezte ki, hogy nem sokkal a 
kormányátalakítás után az MDP Politikai Bizottsága Farkas Mihály javaslatára 
létrehozta az Államvédelmi Bizottságot, amely 1948—49 fordulóján politikai 
megbízhatóság szempontjából felülvizsgálta a rendőrséget, különösen annak 
tisztikarát, és megállapította, hogy , a rendőrség világnézeti oktatása elmaradt 3 
párttól és helytelen úton jár". A jelentés a vezetők és beosztottak igen jelen- 
tős hányadát , megbízhatatlannak" s ennek alapján a személyi állomány össze- 
tételét ,nem megnyugtatóan szilárdnak" minősítette, s szükségesnek ítélte a 
rendőrség átszervezését. Az értékelés egyenlő Rajk munkájának súlyos birála- 
tával. 

A sorsdöntő kérdés Rákosi és Rajk viszonya, amelyből azonban Rajk részé- 
ről — egyéniségének és a pártfegyelemről vallott felfogásának ismeretében — 
ki kell iktatnunk a személyes vetélkedés lehetőségét. Nem állt fenn közöttük 
politikai ellentét sem; Rajk egyetértett a párt akkori irányvonalával. Az MDP 
alakuló kongresszusán elmondott beszédében helyeselte a párt programnyilat- 
kozatát, beleértve az osztályharc szüntelen éleződéséről hirdetett tételt is. Nem 
képviselt külön álláspontot a népírontkérdésben sem: a Központi Vezetőség 

1949 márciusi ülésén kifejtette, hogy a népfront ideiglenes jellegű, s hiba volna 
túlbecsülni jelentőségét. A népfrontot ő is a többi koalíciós párt felszámolása 
eszközének tekintette. A nemzetközi munkásmozgalom vitás kérdéseiben — így 
az ún. jugoszláv ügyben is — azonos álláspontot vallott a pártvezetéssel. 


Rákosi mégis szembefordult Rajkkal. Magatartásának indítékait az MSZMP 
Központi Bizottságának már idézett 1962-es határozata így fogalmazta meg: 
, A Rákosi-klikk tagjai már a felszabadulás előtt elhatározták, hogy a párt veze- 
tését kisajátítják. A proletárdiktatúra győzelme után személyi hatalmuk kiépí- 
tése volt a céljuk, majd ahhoz elvtelenül, görcsösen ragaszkodtak . .. A hatalom 
birtokában önkényük leplezésére hirdették a hibás sztálini tételt az osztály- 
harc állandó éleződéséről, valamint azt, hogy az ellenséget a pártban kell ke- 
resni. Rákosi személyi hatalma biztosítására agyalta ki azt a rágalmat, hogy a 
munkásmozgalom azon vezetői és tagjai, akik a felszabadulás előtt itthon él- 
tek és harcoltak, a horthysta politikai rendőrség ügynökei voltak, akik pedig a 
kapitalista országok testvérpártjaiban, illetve a spanyol polgárháborúban har- 
coltak, az imperialista hírszerző szervek ügynökei lettek. Ezzel megrágalmazta 
az egész magyar forradalmi munkásmozgalmat, és az általános gyanakvás lég- 
körét teremtette meg a pártban." 


Tehát a személyi hatalom kiépítése és a párton belüli ellenségkeresés szorosan 
összefüggött. , Rákosi szinte megszállottja volt ezeknek a dolgoknak" — mondta 
később Nógrádi Sándor tanúsága szerint Gerő Ernő, aki e téren valóban jól 
tájékozott volt. Szavait alátámasztják Rákosi kijelentései a Központi Vezető- 
ség 1949. május 31-i ülésén (Rajkot az előző napon tartóztatták le de a válasz- 
tott pártszerveket erről csak később tájékoztatták): , Amikor a legális pártokban 
a burzsoázián nem segíthetnek, az ellenség a pártba megy át... és ez a veszély 
rendkívül komoly... Hosszú esztendőkre előre ez lesz az ellenségnek a vona- 
la... Tehát az éberséget sokkal komolyabban, sokkal jobban kell fogni." 


1948—-1949-ben súlyosan megromlott a Tájékoztató Irodához tartozó kommu- 
nista pártok és a JuKP viszonya, kiéleződött a helyzet országaik között. Sztálin 
minden eszközt megragadott a jugoszláv vezetők , bűnösségének" dokumentá- 
lására. Ennek döntő szerepe volt abban, hogy a Rákosi-csoport koncepciós pert 
kezdeményezett magyar kommunista vezetők ellen. 


A Magyar Dolgozók Pártjában, különösen a felső vezetésben azonban nem 
volt könnyű ellenséget felmutatni. Nem kétséges, hogy a Moszkvából haza- 
tértek egyike sem kerülhetett gyanúba, hiszen nehéz lett volna bármelyikük- 
re is rábizonyítani, hogy imperialista ügynökökkel tartottak fenn kapcsolatot. 
A fiatal hazai kommunista vezető generáció múltja szintén kevés fogódzót 
nyújthatott egy komplex rágalomanyag összeállítására. Rajk életrajzában vi- 
szont számos mozzanat kínálkozott , továbbfejlesztésre": valóban több ízben 
foglya volt a horthysta rendőrségnek, valóban megvádolták trockizmussal, va- 
lóban megjárta a francia internáló táborokat, valóban dolgozott a hitleri Né- 
metországban, és bátyja, a nyilas államtitkár valóban közbenjárt érdekében. 


Péter Gábor és Farkas Mihály állandó intrikája, Rákosi növekvő bizalmat- 
lansága, továbbá — bármilyen tragikus is — éppen Rajk tettekben és színhe- 
lyekben gazdag mozgalmi múltja különösen kapóra jött, mikor nyílt ellenséges- 
kedéssé fajult a kezdetben elvi-politikai vita Jugoszláviával. Már Rajk letar- 
tóztatása előtt folyamatban volt az eljárás a budapesti jugoszláv követség egyik 
beosztottja ellen. Rákosi, Farkas és Péter Gábor irányításával a két ügyet össze- 
kapcsolták és kialakítottak egy olyan koncepciós vádat, amely Rákosiék sze- 
mében alkalmasnak tűnt arra, hogy egyszerre kompromittálja a jugoszláv párt 
vezetőit és Rajk Lászlót. 


1949. szeptember 16 és 24-e között zajlott le a nyilvános, a rádióban is köz- 
vetített főtárgyalás, amelynek végén Rajk Lászlót és több társát — Pálffy Györ- 
gyöt, Szőnyi Tibort, Szalai Andrást. Korondy Bélát, Németh Dezsőt, Horváth 
Ottót — teljesen alaptalan. hazug vádak ürügyén. a törvényesség alapvető el- 
veinek megcsúfolásával halálra ítélték, és október 15-én kivégezték. 

Amikor Rajknak és társainak ártatlansága kiderült, sokan értetlenül tették 
fel a kérdést: hogyan vállalhatták, hogyan vállalhatta el Rajk László a , bűnös", 
, az áruló" szerepét. A kérdésre dokumentumokkal bizonyítható válasz nincs, 
csupán feltételezésekre hagyatkozhatunk. Vajon megtagadhatta-e Rajk azt, a 
párt nevében számára kiadott feladatot, hogy magára vállalja a vádiratban fel- 
sorolt bűnöket? Nyilvánvalónak tűnik, hogy a mozgalom iránti áldozatkészsé- 
gével, fegyelmével visszaélve sikerült őt meggyőzni arról, hogy , vallomásával" 
— úgymond — jó ügyet szolgál, a nemzetközi munkásmozgalom egységének 
helyreállításához nyújt segítséget. Ez pedig a hidegháború mind fagyosabb lég- 
körében mindennél fontosabb célnak tűnt számára. Ha elleneszegül a követe- 
lésnek, akkor szembefordul pártjával, amely az élete volt. Ha engedelmeskedik, 
odaveti saját forradalmi múltját, becsületét, amely ugyancsak az élete volt. 
Bárhogy döntött volna is akkor Rajk László, útja mindenképpen véget ér. Meg- 
kínozták? Bizonyosan. Ígéretet kapott, hogy valójában nem végzik majd ki? 
Ezt a feltételezést, amely időnként felbukkan, semmiféle dokumentum nemn bi- 
zonyítja. Magatartásának alapmotívuma — ismerve mozgalmi múltját, jellemét, 
azt. hogy nemegyszer bizonyságot adott halálmegvető bátorságáról — felte- 
hetően az volt, hogy végül is sikerült elhitetni vele: a párt, a nemzetközi mun- 
kásmozgalom érdekében kell feláldoznia magát. De talán élt benne a remény, 
hogy az utókor egyszer majd tisztázza őt és társait a szörnyű vádaktól. 


Sipos Péter 


Erdei Ferenc 


Kevés embernek adatik meg, hogy 

életútja során egy kor szinte minden 

lényeges progresszív szellemi mozgal- 

mával úgy találkozzon, hogy annak 
egyik meghatározó szereplője és tudatosítója legyen. Ő maga befejezetlenül 
ránk maradt önéletírásában e fordulatokban oly gazdag pályát átlagosnak mi- 
nősiítette. Pontosabban: a kort tekintette rendkívülinek, s úgy ítélte meg: am! 
saját életpályáját oly sokoldalúvá teszi, az egy sorsfordulókban szokatlanul 
gazdag korszak lenyomata. 

1910-ben született Makón. Édesanyja családjában, Királyhegyesen a hagyomá- 
nyos parasztgazdák értékszemléletét ismerhette meg: apja zsellérsorból felemel- 
kedő. minden új iránt érzékeny kertész-paraszt volt. Fejlődésére alakitólag ha- 
tott. hogy szülővárosában számottevő volt a Függetlenségi Kossuth Párt értel- 
miségi és paraszti bázisa, továbbá a munkásmozgalom is jelentős hagyományok- 
kal rendelkezett. Tanárai a makói gimnáziumban — mindenekelőtt a József 
Attilát is támogató Galamb Ödön és Tettamanti Béla — ezt a szemléletet és 
örökséget közvetítették. ű 

1929 őszén Erdei Ferenc a szegedi egyetem jogi és államtudományi karának 
hallgatója lesz. Huszonegy éves, amikor a Századunk hasábjain megjelenik el- 


Felhasznált Irodalom: Erdet Ferenc: Emberül élni (Válogatta: Berend T. Iván, Szuhay 
Miklós. Az életrajzot írta: Erdei Sándor) Gondolat Könyvkiadó. 1974. — Erdet Ferenc: Város 
és vidéke. Szépirodalmi Könyvkiado. 1971. — Toth Istvan: A Nemzeti Parasztpárt KELÁSÉBZEK 
Kossuth Könyvkiadó, 1972. — Kulcsár Kálmán: Erdei Ferenc, a tudos és politikus, Valo 8. 

ső társadalomrajza. Egyetemi hallgatóként vállal szerepet a Bethlen Gábor Tár- 
saságban, a Szegedi Fiatalok Művészeti Kollégiumában, s kerül kapcsolatba — 
Bert Ferenc közvetítésével — marxista iskolázottságú kommunista munkások- 
kal. 

A világgazdasági válság hatására felerősödő politikai-szellemi erjedés a for- 
radalmi munkásmozgalom új fellendülését ígérte. Erdei és fiatal szegedi bará- 
tai reménykedve figyelték e folyamatot. A fellendülés időlegesnek bizonyult: 
Németországban hatalomra jutott Hitler, Magyarországon Gömbös Gyula, s a 
térség számos más országában is jobboldali diktatúrák vették át a kormányzást. 

Az egyetem befejezését követően a makói hagymások szövetkezetének , ösz- 
töndíjasaként" jut el Nyugat-Európába, hogy a szövetkezeti társulások külön- 
böző formáit tanulmányozza. Tanulmányútjáról írt levelei dokumentálják Erdei 
gondolkodói és politikusi fejlődésének ez idő tájt meghatározónak tekinthető 
dilemmáját: egyidejű kötődését a mezőgazdaság megújításában fontos szerepet 
játszó, demokratikus hagyományokat őrző mezővárosi polgárparasztsághoz és 
a forradalmi munkásmozgalomhoz, mindenekelőtt Lenin személyéhez, akinek 
portréjában — akkori nézeteit hűen tükrözve — a nemzeti és forradalmi pa- 
raszti mozgalmak vezéregyéniségének jellemzőit rajzolta meg. 

Külföldi útjáról visszatérve a makói Függetlenségi Kossuth Párt képviseleté- 
ben lesz annak az alakulóban levő Márciusi Frontnak egyik meghatározó egyé- 
nisége, amely a népi írói mozgalom demokratikus szárnyának képviselőit és a 
Komintern VII. kongresszusa szellemében tevékenykedő budapesti és debrece- 
ni kommunista diákokat tömörítette. 1937. március 15-én a Nemzeti Múzeum 
kertjében nagygyűlésen ismertették a Márciusi Front vezetői a tizenkét pontban 
összegzett célokat. A követelések részletesebb és pontosabb kifejtését az 1938 
tavaszán elfogadott programnyilatkozatuk tartalmazza. A legfontosabbak: az 
ország demokratikus átalakítása; az 500 kat. holdon felüli birtokok kisajátítá- 
sa; a bankok, kartellek és monopóliumok uralmának megszüntetése; progresz- 
szív adórendszer; 40 órás munkahét; a köznevelés demokratizálása; a Duna- 
völgyi népek számára a hovatartozandóság kérdésében az önrendelkezési jog 
tiszteletben tartása. 

A Márciusi Front programnyilatkozatát, amelynek szövegezésében a kom- 
munista Donáth Ferenc és Béki Ernő, továbbá Sárközi György is szerepet vál- 
lalt, Illyés Gyula, Kovács Imre, Féja Géza, Veres Péter és Erdei Ferenc írta 
alá. Áz akkor 27 éves Erdei személyes súlyát megerősítette a Magyarország fel- 
fedezése című sorozat keretében, 1937-ben megjelent Futóhomok című művé- 
nek országos sikere és kedvező szakmai fogadtatása. 

A népi mozgalom egyik vezéregyéniségeként Erdei a mezővárosok polgárpa- 
rasztságát tekinti a politikai progresszió bázisának. Idegen tőle a falunak és a 
hagyományos paraszti létnek az idealizálása, de a magyarországi munkásmoz- 
galom lehetőségeit — nem utasítva el az együttműködést — ez idő tájt borúlá- 
tóbban ítéli meg, mint később. 

A horthysta , országgyarapítás" nyomán kialakult euforikus hangulat, a jobb- 
oldal általános előretörése, a Márciusi Frontban szereplő néhány író könyvének 
elkobzása és az ellenük indított perek, a kormányzat ezzel párhuzamos hailé- 
kony megosztási kísérletei egyaránt szerepet játszottak abban, hogy a Márciusi 
Front a sikeres indulás ellenére sem vált jelentős politikai tömegmozgalommá. 

A Front felbomlását követően Erdei Ferenc a Nemzeti Parasztpárt megala- 
kításának egyik kezdeményezője. E párt a felszabadulást megelőzően nem vált 
országos politikai tényezővé, de orgánumának, a Szabad Szó című lapnak a 
negyvenes évek elején értékes olvasótábora volt. 


XXXI 


1934-ben Makóról Szigetszentmiklósra költözik, ahol spinozai életvitelt való- 
sit meg: szellemi függetlensége megőrzése érdekében a fizikai munkát a szelle- 
mi alkotómunkával társítja. Ezekben az években írja, illetve fejezi be a nap- 
jainkban már klasszikusnak tekinthető monográfiát: a Magyar Város, a Ma- 

gyar falu, a Magyar tanyák és A magyar paraszttársadalom című műveit. 
Ezekben az években visszavonultan él, de a politikai mozgalmakkal nem sza- 
kadnak meg kapcsolatai. Rendszeresen jelennek meg írásai a Szabad Szóban 
és a Kelet Népében ; előadásokat tart a Győrffy Kollégiumban. 

1943-ban a Magyar Élet Tábor Könyvbarátainak Társasága a Soli Deo Gloria 
balatonszárszói konferenciáján demonstratív találkozást rendezett, amelyen né- 
pi írók, haladó érzelmű diákok mellett kommunisták és más szervezett dolgozók 
képviselői is részt vettek. Erdei Ferenc A magyar társadalom című bevezető 
előadása fordulópontot jelez gondolkodói, politikusi pályáján. E fordulat, mint 
azt A magyar társadalom a két világháború között címmel fennmaradt nagyobb 
elméleti munkájának fragmentumai is tanúsítják, teoretikusan is megalapozott; 
a történelmi materializmus elméleti és módszertani eredményeinek alkalmazá- 
sán alapult. 

Erdei legfőbb következtetése — amely elősegítette korábbi dilemmáinak po- 
zitív feloldását is —, hogy Magyarországon a gazdaság kapitalizálódása, a job- 
bágyság megszüntetése ellenére a , társadalomtestben" viszonylag érintetlenül 
megőrződtek a feudalizmus rekvizítumai, miközben a polgári társadalom jelleg- 
zetes képződményei — és ellentmondásai — is kifejlődtek. Innen adódik leg- 
fontosabb politikai következtetése: a demokrácia teljes megvalósulására, a mo- 
dern polgári társadalom kiformálódására van szükség, "miközben a tényleges 
társadalmi helyzet következtében e viszonyok hosszú távon nem tartósíthatók. 

A szükségesnek és kikerülhetetlennek minősített átmenet mozgatóerőivel s 
azok szerepmegosztásával kapcsolatban Erdei módosítja korábbi álláspontját. 
"A külső hatásokat, amelyek befolyásolhatják a magyar átalakulást, számítá- 
son kívül hagyva, vitathatatlanul elsősorban a munkásság, másodsorban a pa- 
rasztság képviseli azt a társadalmi erőt, amelyik a további alakulást meg fogja 
határozni. Ebben a fejlődésben kétségtelenül a munkásság képviseli a nagyobb 
erőt. Ennek a rétegnek van olyan szervezete, programja és politikai iskolája, 
amely társadalmunk gyökeres átalakulását sikerrel megkísérelheti. Ezen az 
úton a munkásság önkéntelenül is, de politikai céltudatossággal is keresi a pa- 
rasztsággal és az értelmiség szabadabb elemeivel való szövetkezést, mert ezek 
a rétegek mind az alakulás kiharcolásának, mind pedig az új társadalmi szerve- 
zet felépítésének elengedhetetlen és nélkülözhetetlen elemci." 

Erdei markáns teoretikus és politikus állásfoglalása — amelyet mindenekelőtt 
Darvas József, Nagy István, Jócsik Lajos és Veres Péter támogatott — élesen 
megosztotta a , táborozás" résztvevőit, mintegy megelőlegezve a népi demokra- 
tikus átalakulás jellegével kapcsolatos felszabadulás utáni vitákat. 

1944 októberében Erdei — az ellenállás legfontosabb gócát jelentő Magvar 
Front megbízásából — öccsével, Sándorral együtt átkelt a frontvonalakon. Rövid 
makói kitérő után a Nemzeti Parasztpárt képviselőjeként Szegeden bekapcsoló- 
dik a Függetlenségi Front szervezésébe, felelős szerkesztője a Front lapjának, 
a Délmugyorországnak. 


gRXX 


1944 decemberében Makó jelöltjeként lesz az Ideiglenes Nemzetgyűlés kép- 
viselője. A Debrecenben megtartott első ülésszakon hagyják jóvá az akkor 34 
éves Erdei Ferenc belügyminiszteri megbízatását. 1945 tavaszán a földbirtok- 
reform és a közigazgatás újraszervezése áll tevékenysége középpontjában. Régi 
vágyaival találkozik a földreform; megvalósításának kcenkrét formája — a tör- 
ténelmi helyzet sajátosságaiból következően — eredeti elképzeléseinek módosi- 
tását követelte meg. Tudomásul kellett vennie, hogy az önálló gazdálkodási ta- 
pasztalattal, állat- és eszközállománnyal nem rendelkező parasztok földhöz jut- 
tatása és a romokban heverő ország élelmezéséhez nélkülözhetetlen belterje- 
sebb, korszerűbb mezőgazdasági termelésre való áttérés szükséglete — legaláb- 
is rövid távon — egymást keresztező folyamatokat hív életre. Mégis joggal íÍr- 
hatta a debreceni Szabad Szó 1945. március 12-i számában: , A földreform min- 
den nehézség €" :nére elodázhatatlan és kikerülhetetlen történeti szüksége a ma- 

gyar népnek. A századokon át eltorzult és megmerevedett feudális birtokvi- 
szonyt kell gyökeresen megváltoztatni. Ez a legelső feltétele az ország- és a 
nemzeti újjászületésnek." 


A közigazgatás újjászervezésében a kialakult vákuum következtében egy- 
idejűleg jelentkezett két feladat: új demokratikus rendőrség toborzása és a 
spontán módon szerveződő önkormányzati szervek, a nemzeti bizottságok mű- 
kédéséhez szükséges jogi és politikai feltételek biztosítása. 


Időközben előrehaladt a Nemzeti Parasztpárt újraszervezése. A Márciusi 
Front író-szociográfus reprezentánsai — Erdei, Darvas József, Veres Péter, Ko- 
vács Imre, Illyés Gyula — már 1945 tavaszán ott találhatók a párt vezető tes- 
tületeiben. Az ellentétes álláspontok azonban már a zászlóbontás óráiban meg- 
figyelhetők. A baloldal Erdei, a centrum Veres Péter, a jobbszárny Kovács Im- 
re köré tömörült. Az egyik ütközőpont 1945 tavaszán éppen a demokratikus 
rendőrség tevékenysége. A , konkrétum" azonban — legalábbis részben — csak 
alkalmul szolgált a mélyebb nézetkülönbségek megfogalmazásához. A munkás- 
pártokkal való együttműködés vagy a Kisgazdapárttal, illetve a Parasztszövet- 
séggel alakítandó egységfíront, a népi demokratikus alternatíva következetes 
vállalása vagy a harmadik út — ez volt a vita igazi tétje. E polémia — más-más 
tényekhez kapcsolódóan — egészen Kovács Imre kiválásáig új és új formában 
reprodukálódott a Nemzeti Parasztpártban. 


E harc különböző fordulatait e cikk keretében nem követhetjük nyomon ; csu- 
pán az Erdei szerepvállalásával kapcsolatos legfontosabb tényeket és vitakér- 
déseket érintjük. 


XXX 


Erdei politikai filozófiájával, gyakorlati elképzeléseivel kapcsolatban már 
1945 tavaszán megfogalmazódott a vád: oly mértékben a kommunista párt vo- 
nalához kívánja igazítani a Nemzeti Parasztpárt szerepét, hogy az események 
sodrában az de facto elveszti önálló arculatát. Erdei — összhangban elméletileg 
is végiggondolt programelképzeléseivel — valóban elismerte és támogatta a 
munkásosztály hegemóniájának kibontakoztatására irányuló erőfeszitéseket. Sa- 
ját pártja feladatait ugyanakkor abban látta, hogy megsokszorozza azt a , törté- 
neti tőkét", amellyel a dolgozó parasztság és a dolgozó rétegekkel együttmű- 
ködni kész népi, mindenekelőtt paraszti származású értelmiség a népi demok- 
rácia politikai bázisát erősítheti. Magyar viszonyok között e szövetséget a népi 
demokratikus fejlődés semmivel sem helyettesíthető lételemének tekintette. 
1945 és 1948 között az MKP is világosan a népi demokratikus alternatíva ilye- 
tén értelmezése mellett kötelezte el magát. 


Erdei Ferenc álláspontja politikai eseményekhez kapcsolódó megnyilatkozá- 
saiból is pontosan felidézhető, de rendelkezésünkre állanak olyan írásai is, ame- 
lyek teoretikus igénnyel indokolják e stratégia történelmi szükségszerűségét. 
Ilyennek tekintjük többek között A magyar agrárdemokrácia lehetőségei című 
előadását, amelyet 1945. május 9-én tartott a Társadalomtudományi Társaság 
ülésén. Ebben a tradicionális és az újgazdák — az ő megfogalmazását idézve: 
a ., kétféle parasztság" — közeledésének kikerülhetetlenségét körvonalazza, e 
folyamat politikai bázisaként az újgazdák rétegét jelölve meg. Itt szól először 
a paraszti társulások formáiról, a szövetkezeti mozgalom lehetséges fejlődési 
szakaszairól. 

Az , agrárdemokrácia" értelmezésében a dolgozó parasztságnak az országos 
és helyi politikában való jelenlétére helyezte a hangsúlyt. Ennek két legfonto- 
sabb feltétele: , az alapvető és általános jellegű iskola", valamint ,az önkor- 
mányzati autonómiák minél teljesebb és komolyabb kifejlesztése". 

A Nemzeti Parasztpárt 1946-ban közzétett — Erdei Ferenc és Bibó István 
által megfogalmazott — közigazgatási reformtervének alapvonalait már ebben 
az előadásában körvonalazza. A vezérmotívum a vármegyerendszer átalakítá- 
sa s ezzel összhangban , olyan közigazgatási és önkormányzati területszervezés, 

amely a falvaknak a városokhoz való kapcsolódását következetesen keresztül- 
viszi és biztosítja az így létre kapó parasztságnak, hogy egyúttal be tudjon kap- 
csolódni a politikai és önkormányzati élet magasabb szféráiba". 

Az értelmiséggel kapcsolatos álláspontja leginkább az Új Szellemi Frontról 
1945 tavaszán írt vitacikkében, valamint a NÉKOSZ akadémiáin tartott előadá- 
saiban idézhetők fel. A stratégiai összefüggéseket e megnyilatkozásaiban is 
világosan körvonalazza, és ez a népi demokratikus rend potenciális szövetségi 
bázisával, az új vezetőréteg rekrutációjával kapcsolatos kérdések önálló végig- 
gondolásáról tanúskodik. 

Ezekben a — nevezzük így: értelmiségpolitikai — állásfoglalásokban három 
elem ismétlődik. Először: a népi demokrácia nem nélkülözheti az , értelmiségi 
középosztály" olyan antifasiszta elemeinek közreműködését, amelyek Szekfű 
Gyula példáját követve a történelmi tények ismeretében néznek szembe tegnapi 
önmagukkal, és készek cselekvően közreműködni az új rend felépítésében. 


Másodszor: számolni kel! azzal is, hogy , Szabó Dezső nyomán nem kisebb 
része haladt a magyar értelmiségnek, mint Szekfűén". Ez a réteg ellenezte 
mindazt, ami a , konzervatív és konszolidált reakció vonalába esett", ezzel szem- 
ben azonban ,nem igazi demokráciát és valóban népi szabadságharcot folyta- 
tott, hanem romantikus népi-faji ellenkezést, tehát végsősoron egy másfajta 
reakciót". El kell ítélni az antiszemitizmust és a fasizmussal való érintkezés 
minden változatát — hangsúlyozza —, de szükséges a választóvonal meghúzása 
is. Mert ezt a réteget — a különbözőségeket figyelmen kívül hagyva — egyes 
csoportok részéről mélységes bizalmatlanság veszi körül, jóllehet , nagyon sok 
olyan értelmiségiről van szó, akik nemcsak hasznosak lehetnek a demokratikus 
újjáépítésben, hanem nélkülözhetetlenek is ahhoz, hogy jó szövetségeseket kap- 
jon a parasztság és a munkásság. Tehát ennek az értelmiségnek is elébe kel! 
menni és rásegíteni őket a demokratikus átalakulás útjára." 


S végül, harmadszor: minden lehetséges módon támogatni kell az értelmiség 
szociális felfrissítését, új demokratikus vezetőréteg toborzását és képzését. A 
NÉKOSZ-mozgalom patronálását a Győrffy Kollégium vezetőihez fűződő baráti 
szálakon túl ez az elvi meggyőződése motiválta. 


XXX 


Az 1945 őszén megalakuló Tildy-kormányban a koalíciós pártok egyezsége 
értelmében Erdei nem vállalt szerepet. Sokirányú tevékenységének egészen a 
ferdulat évéig a Nemzeti Parasztpárt a legfőbb terrénuma. Az NPP I. Országos 
Nagyválasztmányán alelnökké választják. (A párt elnöke Veres Péter, alelnö- 
kék: Kovács Imre, Erdei Ferenc.) 

Mindazok a harcok, amelyek a koalíciós pártokat megosztották, s amelyek a 
pclitikai erők polarizálódásával voltak kapcsolatban, a Nemzeti Parasztpártot 
is megosztották. Különösen erőteljes volt a két alelnök, Kovács Imre és Erdei 
Ferenc szembenállása. Az ellentét a Kisgazdapárt választási győzelmeit köve- 
tően még kiélezettebbé vált. A vitakérdések sorában különös hangsúlyt kapott 
a ,parasztegység", illetve a munkás-paraszt szövetség értelmezése. A vita lé- 
nyege, tulajdonképpeni tétje azonban a polgári, illetve a népi demokratikus 
alternatíva, valamint a külpolitikai orientáció kérdése volt. 

Erdei Ferenc ebben az időszakban is megőrzi önálló gondolkodói és politikai 
arculatát. Ezt világosan jelezték a Szabad Szóban megjelent írásai s a Fórum- 
ban közölt tanulmányai. A szociológus Erdei tudatában volt annak, hogy a szí- 
nek és nézetek sokrétűsége ellenére az alapkérdések strukturális jelentőségűek, 
s végső soron a társadalmi osztályok objektív érdekkülönbségeivel kapcsolato- 
sak. , A népi demokratikus politika alapvető célja — írja a Szabad Szó 1946. 
március 13-i számában —, hogy a társadalom szerkezeti viszonyaiba cselekvően 
belenyúljon, gyökeres változást idézzen elő." 

A szerkezeti átalakulás alapvető feltétele a politikai rendszer megújítása. 
Meg kell teremteni , az elnyomás alól felszabadított népnek a hatalmi szerve- 

zetét, hogy megtarthassa és realizálhassa a megnyílt szabadságot". Ennek egyik 
feltétele a demokratikus pártok fennmaradása annak érdekében, hogy , szerve- 
zett politikai erővel védhesse magát mind a parasztság, mind a munkásság". 
A népi demokratikus rendszer feltételezi az érdekvédelem más hatékony for- 
máit is. Erdei szavaival: , Iyen értelme van a szakszervezeti szervezkedésnek 
is, amely külön gazdasági védelemre és támaszra szükséges szervezet. Ilyen 
értelemben van létjogosultsága és szükséglete a szövetkezeteknek is, amelyek 
egyformán gazdasági és politikai eszközök a nép kezében. Erre való szervezet 
a nemzeti bizottság is, valamint az üzemi bizottságok, mint a demokratikus 
harcok legjelentősebb szervezetei." 

E célokkal összhangban szorgalmazta az új köztársasági államforma, a föld- 
birtokreform védelmében a pénz- és hitelintézetek államosítását. A köznevelé- 
si rendszer reformjának az előkészítésében Erdei a Nemzeti Parasztpárt aktí- 
vabb részvételét sürgette, mert azokat a hatalom népi jellegét erősítő intézke- 
désekként értékelte, s kapcsolatba hozta a jelzett és általa kikerülhetetlennek 
tartott strukturális változásokkal. 

A Nemzeti Parasztpárt II. Országos Választmánya 1946. november 3—-4-én 
Veres Péter előadói beszéde alapján elkötelezte magát a nagytőkeellenes és a 
népi demokrácia fejlesztésére irányuló politika mellett. A nagyválasztmány 
szorgalmazta a munkás-paraszt szövetség folytatását, s kinyilvánította: a ma- 
gyar demokrácia alapja az erős parasztdemokrácia. Ez egyben azt is jelentette, 
hogy a jobbszárny oppozíciója ellenére a Nemzeti Parasztpárt tagja maradt az 
MKP, az SZDP és NPP között kialakult tömörülésnek, a Baloldali Blokknak. 

A balszárny és a centrum megegyezése azonban időlegesnek bizonyult; a mind 
feszültebbé váló nemzetközi légkör a Parasztpárton belül is tovább gyorsította 
az erők polarizálódásának folyamatát, nemcsak a politikai erőtér jobb- és bal- 
szárnyán elhelyezkedők ellentétét élezve, de a centrum differenciálódását is 
erősítve. 

E szóródást Erdei 1946-ban még megállíthatónak ítélte, vagy legalábbis kí- 
sérletet tett e folyamat mérséklésére. Ez magyarázza, hogy jóllehet a Fórum- 
ban 1946 novemberében megjelent írásában maga is vitatkozik Bibóval, erőtel- 
jesebben szorgalmazva a restaurációs kísérletek visszaszorítását, egyidejűleg az 
egy irányba mutató gondolatokat is kiemeli, egyértelműen elutasítja azonban 
az ún. , tiszta" és a , globális" demokráciák Kovács Imre által képviselt szem- 
beállítását. 

Az álláspontok éles szembekerülése azonban külső és belső folyamatok egy- 
bejátszásának eredményeképpen tovább erősödött. Az 1946 végén leleplezett 
katonatiszti összeesküvés e folyamat fontos vízválasztója. Erdei feltételezhetően 
nem ismerte a per kulisszatitkait, s nem is mérte fel teljes mélységében annak 
következményeit. A népi mozgalom egészének elmarasztalását azonban — ami- 
re különösen egyes szociáldemokrata és polgári radikálisokban volt erős a haj- 
landóság —, ezúttal is kategórikusan elutasította. Az összeesküvők politikája 
és a harmadik út ideológiája című írásában történeti áttekintést is ad a népi 
mozgalcm különböző szakaszairól, s végkifejletnek tekinti, hogy a , bizonyta- 
lan és romantikus ideológiai elemeket" is magába ötvöző harrnadikutas népi 
irányzatok elváltak a parasztság radikális, osztályharcos politikájának képvise- 
lőitől. 

E radikális, osztályharcos agrárpolitika pontosabb megfogalmazását tartotta 
Erdei Ferenc az adott helyzetben a leglényegesebbnek. Korábban idéztük fel- 
szabadulás utáni első nagyobb lélegzetű írását, amelyben középponti helyet 
foglal el az agrárdemokrácia fogalma. Később — saját írásaiban és a Nemzeti 
Parasztpárt általa szerkesztett programdokumentumaiban is — e fogalmat a 
parasztdemokrácia fogalmával cserélte fel. Ez olvasható az NPP III. Országos 
Nagyválasztmányának 1947. május 4-én elfogadott határozatában is. 

Egyébként e fórum választja meg Erdei Ferencet a párt főtitkárának. Mint- 
hogy azonban e fogalom is — nem ok nélkül — nézetkülönbségek forrása volt, 
szükségesnek tartotta a parasztdemokrácia általa érvényesnek tekintett jelen- 
tését pontosan körülírni: , Mi adtuk ki a jelszót, hogy parasztdemokráciát aka- 

runk. Ez sokakat arra bátorított, hogy érezzék: a parasztság külön frontját és a 
munkássággal szemben is felkészült hadállásait kell e jelszó alatt értenünk. Nem 
ez volt a helyes értelme jelszavunknak s ma már mindenki értheti, hogy a né- 
pi demokrácia megszilárdítása és fejlesztése az az út, amelyen a parasztságnak 
politikai előrehaladását, társadalmi megbecsülését és gazdasági felemelkedéset 
elérhetjük." 

A parasztdemokrácia egyidejűleg a parasztérdekek következetes képviseletére 
kötelez: , az általános politikai feladatunk mellett van nekünk egy paraszti fel- 
adatunk is. Ezeket paraszti programmal úgy kell alakitanunk, hogy beilleszked- 
jenek az általános irányba." 


XXX 


Az átalakulás szocialista jellegének Erdei által is történelmileg szükség- 
szerünek tartott erősödése napirendre tűzte — Veres Péter formuláját idézve — 
a paraszti jövendő kérdését. Erdei az 1948 nyarán kibontakozott vitában amel- 
lett kötelezte el magát, hogy Magyarországon a munkás-paraszt állam által tá- 
mogatott szövetkezeti mozgalom biztosíthatja a kisbirtokos parasztság számára 
az új társadalomba való átmenet önkéntes és megfelelő formáját. Ugy vélte: 
e gazdasági-termelési integrációk egyidejűleg lehetővé teszik a mezőgazdasági 
termelés korszerűsítését, a falusi életviszonyok megváltoztatását. 

Mint a koalíciós korszak tényeinek e vázlatos rajzából is kitetszik, Erdei szá- 
molt a forradalmi átalakulás szocialista jellegének erősödésével, a tőkés és a 
szocialista osztálycsoportosulások mélyülő ellentéteivel; szükségszerűnek tekin- 
tette, igenelte ezeket a változásokat. Nem számolt azonban azzal, hogy az MDP 
akkori vezetői a későbbiek során felfüggesztik a marxista—leninista pártélet 
normáit, s — a nemzetközi folyamatoktól nem függetlenül — 1949-ben revízió 
alá veszik, hibásnak minősítik az általuk korábban kidolgozott népidemokrácia- 
értelmezést. A Nemzeti Parasztpárt elsorvasztása s az a tény, hogy zömmel! a 
mezőgazdaság rovására valósul meg az erőltetett ütemű iparosítás, további 
hogy a túlközpontosított államhatalom ellehetetleníti a paraszti érdek védelem- 
mel, az önkormányzat kiépítésével kapcsolatos, történelmileg érvényes elkép- 
zeléseit — már csak következmény. 


RXX 


Erdei Ferenc 1949 júniusától 1953 júliusáig földművelésügyi miniszter. Visz- 
szaemlékezéseiből is kibetűzhetően ezek az évek — amelyeknek maga is cselek- 
vő részese és mezőgazdasági szakminiszterként egyik felelőse — életének talán 
legnehezebb, legfájdalmasabb szakasza. Egyébként a negyvenes-ötvenes évek 
fordulóján gondolkodói arculata is elszürkült. Írásai híján vannak az eredeti- 
ségnek; páratlan terepismerete és elemzőkészsége alkalmi megnyilatkozásaiból 
nem olvasható ki. ; 

Az 1953. júniusi párt- és kormányzati állásfoglalások érzékelhetően egyberzs- 
tek legbensőbb szándékaival. 1953 júliusában az igazságügyi tárca élére kerül, 
és e minőségben jelentős — s nem eléggé közismert — szerepet játszik a tör- 
vénysértő jogszabályok megszüntetésében, a szocialista törvényesség jogi biz- 
tosítékainak megteremtésében. 

Még 1953 júliusában az MDP Politikai Bizottsága, majd a kormány elé ter- 
jeszti az amnesztiajavaslatot, augusztusban—szeptemberben a kuláklista meg- 
szüntetésével kapcsolatos jogszabálytervezetet. E lépésekkel párhuzamosan ira- 
nyítja az igazságügyi intézmények megújulását megalapozó törvények, jogsza- 
bályok előkészítését: a Legfelsőbb Ügyészség felállítása, a bírói szervezet fei- 
lesztése, a büntetőeljárás újraszabályozása e munka fontos stációi. Az Igazság- 
ügyi Minisztérium kodifikációs tevékenységének új alapokra való helyezést- 
ben is jelentős Erdei szerepe: példaként utalhatunk a Munka Törvénykönyv mÓó- 
dosításával kapcsolatos elvi állásfoglalásra, illetve az 1954. évi tanácstörvény el5- 

készítésére. 1955-ben rövid ideig újra földművelésügyi miniszter, majd 1955 
novemberétől 1956. október 31-ig a Minisztertanács egyik elnökhelyettese. 

Bár ennek az időszaknak részletező feldolgozása még nem született meg, az 
ismert tényekből kitetszik: az 1955 márciusi határozatot követő időszakban 
pályáján újabb — más jellegű — megtorpanás észlelhető. Irányító szakminiszter- 
ként, majd az egész ágazatért felelős elnökhelyettesként újra közvetlenül érzé- 
kelte: a mezőgazdaság irányításának, szocialista átszervezésének korábbi mód- 
szerei elévültek, folytathatatlanok. Új koncepció sem ál! azonban rendelkezésre, 
s az idő sem kedvez a reformmunkálatoknak. Feljegyzéseiből, 1956-ban kiadott 
cikkgyűjteményéből kitetszik, hogy ezért — miközben ellátta a kormányzati 
funkcióból reá háruló gyakorlati tennivalókat — újra foglalkozni kezdett az 
agrárgazdaság, illetve az államigazgatás elvi kérdéseivel. 


1957-et követően — ez a leginkább közismert — a Magyar Tudományos Aka- 
démia. illetve a Hazafias Népíront főtitkára. 


REX 


1457 tavaszán néhány hónapon keresztül magányosan járja az országot, min- 
denekelőtt az alföldi mezővárosokat, amelyek egykoron ifjúkori írásainak ihlető 
színhelyei voltak. Szembesülni akart egy nemcsak reálpolitikai megfontolásból 
vállalt, s a megvalósulás gyakorlatában számos lényeges kérdésben, különösen 
az agrárpolitikában nem belső indítékai, elvi megfontolásai szerint alakuló po- 
litika fájdalmas következményeivel. A tudósi és politikusi munkásságával min- 
denekelőtt a magyar parasztság felemelkedését szolgálni akaró Erdei számára 
pokoljárás lehetett ez az út, de ő — mert hitt a megújulás lehetőségében — vál- 
lalta ezt a szembesülést. 


Tudósi politikájának féGÜjhódásá is 1957-től datálható. Jóllehet a konszolidá- 
ció időszakában az MSZMP stratégiájában oly fontos szerepet játszó szövetségi 
politika egyik meghatározó egyénisége, energiáinak jelentős részét kutatói-ku- 
tatásszervezési feladatoknak szenteli. Meghökkentően széles azoknak a kérdé- 
seknek a köre, amelyek foglalkoztatják. 1959-ben jelenik meg a mezőgazdasági 
és szövetkezeti fejlődés újabb eredményeit összegző monográfiája, a Mezőgaz- 
daság és szövetkezet. E teoretikus alapzatra építi az általa vezetett Agrárgaz- 
dasági Kutatóintézetnek és egyéni kutatásainak projektumait, amelyek a mező- 
gazdaság belterjesítése, szakosítása, gazdaságtana és szervezéstudománya, a ter- 
melőszövetkezeti munkadíjazás és jövedelemosztás kérdésköréhez kapcsolódtak. 


Kutatásaival az MSZMP agrárpolitikájának a gyakorlatban végbemenő meg- 
újulási kísérleteit, egy, a mi viszonyainknak megfelelő, a régi szektás hibákat 
felszámoló új szövetkezeti model! kialakítását kívánta szolgálni. E modellben a 
paraszti szaktudás, a háztáji, a vállalkozókedv, a hatvanas években egyetemessé 
vált nagyüzemi szövetkezeti gazdaságban rejlő lehetőségek sikeresen voltak öt- 
vözhetők. Erdei Ferenc e gazdaságpolitikai modell megalkotásához elméleti és 
gyakorlati munkásságával messzemenően hozzájárult; a gyakorlatban kiküz- 
dött, kimunkált agrárpolitikának egyik jelentős ihletője, tényezője, gazdagítója 
volt. 

S közben az államigazgatás korszerűsítését, a szervezéstudomány eredmé- 
nyeit hasznosító munkálatokat és vizsgálatokat kezdeményez: újra foglalkozik 
a városiasodás és városodás kérdéskörével, bátorítja az újrainduló szociográ- 
fiai és szociológiai kutatásokat, s maga is terepmunkára vállalkozik. Megírja a 
Magyarország felfedezése új sorozatában a Város és vidékét, amelyben egy fél 
évszázad tapasztalatait mérlegeli, hogy felmérje: hol tart az a folyamat amely- 
re életét feltette; a magyar társadalom, mindenekelőtt a magyar falu moder- 
nizálódása, rendi és tőkés, úri és szolgai beidegződésének felszámolása, egy 
olyan szocialista társadalom építése, amelyben fizikai és szellemi dolgozók egy- 
aránt otthonosan érzik magukat. S közben cikkeket írt a falu építészetéről, kéz- 
mű- és háziiparáról és a népi iparművészetről, Ady Endréről, Németh Lászlóról, 
Veres Péterről, Bartókról, Kodályról, vitázik a hazafias nemzeti ideológiáról, 


94 POLITIKUS-PÁLYÁK 


a korszerű műveltségről, a fogyasztói magatartásról, a helytörténeti kutatások 
lehetőségeiről, fontosságáról. 

Halála előtt egy évvel írta: ,,... minden szaktudományi ismeretnek helye, 
szerepe, használhatósága van, de mindez nem pótolja azt, hogy legyen korunk- 
ról és társadalmunkról köznyelven kifejezhető összegező ismeretünk. Egyik 
szándékom az volt, hogy ehhez járuljak hozzá." Majd felteszi a felelősségét mé- 
lyen átérző ember gyötrő kérdését: ,,. . . elvek és rendszerek vajon úgy valósul- 
tak-e meg a gyakorlatban, ahogyan harci szándékainkban hittük? Bizony nem, 
s a történelem szakadatlan pótvizsgáinak is alá kell vetnünk magunkat. szün- 
telenül szembesíteni kell eszméket és valót, elméletet és gyakorlatot. Másik 
szándékom az volt, hogy ehhez is hozzájáruljak valamivel." 

A történelem pótvizsgáinak újra és újra alá kell vetnünk magunkat: Erdei 
Ferenc életművének is ez az igazi mércéje. Meggyőződésem: kellő történelmi 
távlatból még jobban megítélhető lesz, hogy négy évtizedes közéleti és tudomá- 
nyos munkásságának végső summázata alapján életműve a magyar progresszió 


legnagyobb alakjaiéval vethető össze. 
Huszár Tibor 

Gyurcsek Ferenc dombormulerve 


ISKOLA ÉS TÁRSADALOM 


De miért éppen arra ? 


Merre tart a magyar középiskola? 
— teszi fel a kérdést a Társadalmi 
Szemle 1982. évi 12. számában az Or- 
szágos Pedagógiai Intézet főigazgatója, 
Szabolcsi Miklós. Válaszának lényege: 
az , egységes és differenciált középis- 
kola" felé. Adós marad azonban a vá- 
lasszal arra a kérdésre: miért éppen az 
, egységes és differenciált"-nak elneve- 
zett iskolatípus felé kellene haladnia 
középiskoláinknak? 

Szabolcsi Miklós cikke úgy tünteti 
fel, mintha ez magától értetődő, az ed- 
digi vitákból kikristályosodott termé- 
szetes cél volna, amely további indok- 
lásra nem is szorul. Szerinte ugyanis 
, Mint távlati cél, az integrált középis- 
kola, illetőleg egy 10—12 éves általá- 
nos iskolafajta került előtérbe a viták 
során". S bár jelenleg a tízosztályos 
iskola koncepciója még megvalósítha- 
tatlan, már ma is ,az elképzelt jövő 
modell irányában" kell elindulnia a 
középiskolák átalakításának. A tíz- 
osztályos iskola kifejezést ugyan Sza- 
bolcsi elkerüli, cikkének fő tételeiből 
azonban kiderül, hogy éppen erre gon- 
dol: általános iskola és középiskola 
összefüggő lineáris tantervére 16 éves 
életkorig, a középiskola második osz- 
tálya után valamiféle kisérettségire 
(, minősítő és szelektáló jellegű vizs- 
gákra"), amelyet a tanulók , differen- 
ciált" átirányítása követne. Ez már 
nem a mai középfokú iskolatípusok 
egymáshoz közelítésének programja; 
ez jóval több annál. 

mde ennek az , elképzelt jövő mo- 
dellnek" helyessége, létjogosultsága 
egyáltalán nem magától értetődő. 
Tény, hogy nyilvános országos szak- 
mai vitára a tízosztályos iskola terve- 


zetét eddig nem bocsátották." Így hí- 
veinek nem volt módjuk, hogy vala- 
mennyire is meggyőzően kifejtsék, 
mennyiben kínál orvoslást ez az ,el- 
képzelt jövő modell" iskolarendsze- 
rünk valóságos bajaira. Annak alap- 
ján, amit eddig meg lehetett tudni er- 
ről a koncepcióról, úgy látszik, hogy a 
valóságos problémák megoldása he- 
lyett inkább csak látszatmegoldást kí- 
nál. A könnyebb ellenállás irányába 
tereli a tervező gondolkodást. 


Szabolcsi Miklós cikke is ezt a be- 
nyomást erősíti. Írásából olyan kép 
rajzolódik ki, mintha oktatási rend- 
szerünk legsúlyosabb ellentmondása 
az volna, hogy a gyerekeknek nem ti- 
zenhat éves korukban, hanem már ti- 
zennégy éves korukban kell választa- 
niuk gimnázium és szakközépiskola 
közt. Ha viszont jogilag. szervezetileg 
és tantervileg egységesítenék a közép- 
iskola első két osztályát, akkor a dön- 
tés tizenhat éves korra tolódna ki, és 
ez — véli Szabolcsi — a jelenlegihez 
képest (a társadalmi mobilitásban ?) lé- 
nyeges változást hozna. 


A lényeges változás reménye azon- 
ban alighanem illúzión alapul. Egy- 


s , Feloldhnatók-e iskolarendszerünk ellent- 
mondásai?" címmel írt és a tízosztályos el- 
képzelés ellen is érvelő cíkkem közlését 
évekkel ezelőtt a Társadalmi Szemle szerkesz- 
tősége például azzal az indoklással utasítot- 
ta vissza, hogy az iskolarendszer vitaja je- 
lenleg nem aktuális, meg kell várni, amíg 
országos társadalmi vítára kerül sor. A nyíl- 
vános szakmai vita azóta is várat magára, 
eközben a tízosztályos iskola eszméje a meg- 
szokás alapján kezd elfogadottnak feltűnni. 
miként azt az OPI főigazgatójának írása ÍS 
tanusítja. 

részt zökkenőmentesen átlépni egyik 
iskolából a másikba többnyire csak le- 
felé lehet (az erősebb iskolából a gyen- 
gébbe) még ugyanazon iskolatípuson 
belül is. Másrészt a továbbtanulási 
döntéseket, elhatározásokat az iskola- 
típus kényszerítő kereteinél erőseb- 
ben határozzák meg szociológiai té- 
nyezők ; e körülményen a tizenhat éves 
korra időzített döntés nem sokat vál- 
toztat. Sőt, a Szabolcsi által vázolt el- 
képzelés (a középiskola második osztá- 
lyát követő szelektáló vizsga) éppen 
azzal a veszéllyel jár, hogy az egyete- 
mi-főiskolai továbbtanulást meghatá- 
rozó döntés is két évvel előbbre, a leg- 
kellemetlenebb pubertáskori évekre 
jönne előre. 

A kétes értékű és realitású eredmé- 
nyek messze nincsenek arányban azzal 
a megrázkódtatással, azokkal a szel- 
lemi és anyagi ráfordításokkal, ame- 
lyeket a szerénynek mutatott változ- 
tatások igényelnének. Kísérletképpen 
persze minden tananyaggal lehet pa- 
sziánszozni: lehet előbbre hozni, át- 
csoportosítani, összevonni, szétbonta- 
ni, felforgatni stb. Országosan azonban 
az a fajta , közelítési stratégia", ame- 


lyet Szabolcsi elképzel, egy minden- 


eddiginél gyökeresebb tantervi-tan- 
könyvi stb. reformhoz vezetne. Mivel 
lineáris tantervek készülnének, az ál- 
talános iskola már nem adna befeje- 
zett képzést. (Vajon meddig kellene 
haladnia az általános iskolának a tör- 
ténelemben? És meddig irodalomban 
vagy matematikában?) A középiskola 
első két éve pedig vagy befejezett egy- 
séges képzést adna a közismereti tár- 
gyakból (és akkor tizenhat évesen le- 
zárulna a történelem, a magyar stb. 
tanulása), vagy az utolsó két eszten- 
döben a leglényegesebb közismereti 
tananyagrészeknél minden eddiginél 
kiáltóbb differenciálódásra, színvonal- 
beli eltérésekre kényszerülne az is- 


kola. És miképp fejeződne be a szak- 
munkás-tanulók közismereti képzése? 


Több a kérdőjel. mint a válasz. A 
legszembetűnőbb kétségtelenül az a 
nagyvonalúság, amellyel a szerző a 
szakmunkásképzés és az általános is- 
kola problémáit kezeli. Mintha pusz- 
tán elhatározás kérdése volna például 
az általános iskola , pedagógiai tökéle- 
tesítése" is (amelyet mindössze né- 
hány nem eléggé világos tartalmú 
címszóval jellemez: , felzárkózás, kom- 
penzálás, fakultáció, orientáció ). 

Nem tudni, hogy az , elképzelt jövő- 
modellt" milyen távoli jövőbe képzeli 
a szerző. A lényeges részletek bizony- 
talanságával, kidolgozatlanságával 
mindenesetre furcsa ellentétben van 
az az indokolatlan határozottság, 
amellyel az Országos Pedagógiai Inté- 
zet főigazgatója — a nyilvános szak- 
mai vitáknak elébevágva — egyetlen 
. elképzelt jövő modell" mellett köte- 
lezte el magát. Abban ugyanis két- 
ségtelenül igaza van, hogy a távlati 
elképzelések a mai intézkedésekre 
(vagy hiányukra) is hatással lehetnek. 


Szabolcsi Miklósnak feltehetően a 
lényeges részleteket tekintve is van- 
nak a cikkéből kiolvashatónál határo- 
zottabb elképzelései.  Rokonszenves, 
ahogyan a kísérletezést szorgalmazza, 
ha csak egy irányban is. Lehet, hogy 
konkrétabb elképzelései megnyugta- 
tóak, és egy nyilvános, országos szak- 
mai vitában lényegében helytállónak 
bizonyulnának. Ezt azonban mindad- 
dig nem lehet tudni, amíg kellően 
megindokolt és megalapozott elképze- 
lések napvilágot nem látnak, és szak- 
mai vitákon mérlegre nem kerülnek. 

Addig úgy tűnik: Szabolcsi Miklós 
cikke nem középiskoláink legfonto- 
sabb problémáira válaszol. Sőt: azokat 
fel sem veti. 

Horváth György 


, Iskola és társadalom" című rovatunkban azzal a szándékkal közöltük sSza- 
bolcsi Miklós írását, hogy olvasóink bepillantást nyerjenek azokba a műhely- 
munkálatokba, amelyek iskolarendszerünk korszerűsítésének talán legérzéke- 
nyebb pontját, a középfokú oktatás fejlesztését célozzák. Eredetileg sem állott 
szándékunkban, hogy a témában nyilvános vitát indítsunk, hiszen e kérdések 
— bármennyire közérdeklődésre tartanak is számot — ma még éppen nyi- 
tettságuk, tisztázatlanságuk miatt sokkal] inkább tartoznak szakmai fórumokra, 


mint rovatunkra. 

Horváth György hozzászólása még inkább meggyőzött bennüket arról. hogy 
számos kidolgozatlan és ma még megbízhatóan el nem dönthető kérdés to- 
vábbi kutatására s a lehetőségek és feltételek felelős egybevetésére van szük- 
ség. Írását ezért is adjuk közre. de a témában jó ideig nem kívánunk meg- 
szólalni. 

Ismeretes, hogy a Központi Bizottság az elmúlt év áprilisában foglalkozott 
közoktatásunk helyzetével, és állásfoglalásával feloldotta azt a bizonytalansá- 
got, amely iskolarendszerünk fejlesztésének alapvető útjai körül folyó évtize- 
des vita nyomán kialakult. A hetvenes években kibontakozott kutatások, ki- 
terjedt vizsgálatok és elemzések arra irányultak, hogy megválaszolják: isko- 
larendszerünket a jövőben alapvetően egy átfogó strukturális reformmal fej- 
lesszük-e, vagy pedig — nem kizárva az indokolt belső szerkezeti változtatáso- 
kat — megőrizve az általános iskola és középfokú oktatás jelenlegi szerkezetét a 
folyamatos tartalmi fejlesztés, a belső megújulás programja mellé álljunk. 

A Központi Bizottság az utóbbi mellett döntött, s állásfoglalásában az elő- 
készítő szakmai vitákra utalva hangsúlyozta: , Elismerésre méltó eredmények 
és javaslatok születtek, de átfogó, megalapozott fejlesztési koncepció, egységes 
álláspont a szakemberek vitái során nem alakult ki. Ugyanakkor e munkála- 
tok is igazolták, hogy iskolarendszerünk fejlesztése, az iskola iránt támasztott 
társadalmi igények rugalmasabb és hatékonyabb kielégítése nem teszi szük- 
ségessé az iskola mai alapszerkezetének gyökeres átalakítását. Éppen ezért a 
távlati fejlesztési programnak — amelynek kidolgozása továbbra is fontos 
feladat — nem egyszerűen a jövendő iskolarendszer modelljét kell megraj- 
zolnia, hanem mindenekelőtt arra kell választ adnia, hogy a jelenleg működő 
iskola korszerűsítése, társadalmi hatékonyságának növelése milyen lépé- 
sekkel vihető előre, s hogyan biztosítható, hogy az iskola javuló színvona- 
lon lássa el feladatait. A nyolcvanas évek feladatainak megoldása során fo- 
kozottabban kell figyelembe venni az iskolarendszer fejlesztésével szemben 
támasztható távlati követelményeket, hogy a mai legégetőbb gondok megol- 
dása egyben a távlati célok megvalósítását is segítse." 

A Központi Bizottság állásfoglalása egyértelmű: most még távlati célként 
sem időszerű az iskolarendszer gyökeres átalakításának elhatározása. Az előké- 
szítő munkák során az alapvető kérdésekben az oktatástervezéssel foglalkozó 
szakemberek, pedagógiai kutatók, de a különböző tudományágak képviselői 
körében sem alakult ki egységes vélemény. Nem teremtődtek meg tehát olyan 
szakmai előfeltételek és körülmények, amelyek politikai döntést igényelhet- 
nének. miközben az is bizonyossá vált, hogy iskoláink jelenlegi gondjai, mű- 
ködési zavarai sem elsősorban az iskola szerkezetéből következnek. Óvatos- 
ságra intenek más országok iskolareformjainak tanulságai. Oktatásügyünk ha- 
zai tapasztalatai is bőséggel szolgáltatnak példát arra, hogy a gyakori szer- 
vezeti változtatások még egy-egy iskolatípuson belül is tartósan elterelhetik a 
figyelmet a tartalomról. Pedig mindannyian tudjuk, hogy az oktatás minősé- 
gét. társadalmi funkcióját elsősorban a tartalmi kérdések határozzák meg. 
Szervezeti változtatásokat akkor szabad elhatározni, ha megfelelő biztosíték van 
arra, hogy az új rendszer a régi pedagógiai gondokat — ha nem is kockázat- 
mentesen — fokozatosan feloldja. 

Köznevelési rendszerünk minden változtatásában körültekintően kell eljárni, 
mert a nem kellően végiggondolt szervezeti változtatások s az ezek nyomán 
szükségessé váló utólagos korrekciók az oktatásban különösen nagy károkat 
okozhatnak. 

Az iskolának a mai helyzetben mindenekelőtt nagyobb stabilitásra, folyto- 
nosságának védelmezésére van szüksége, mert csakis ilyen alapon lehet a tar- 
talmi megújulás feltételeit megteremteni. i ; ; 

A folyamatos megújulás programja természetesen nem jelenti az iskola 
szerkezete körüli további szakmai viták befagyasztását. Ellenkezőleg: a kuta- 
tásnak változatlanul feladata, hogy egy hosszú távú — az ezredforduló utáni 
időszakra mutató — fejlesztési stratégia megalapozását szolgálja. Oktatás- 

politikai programmá azonban ez csak akkor formálható, ha a kutatási ered- 
mények alapvetően meghaladják mai tudásunkat, s ezekből meggyőző, egy- 
értelmű javaslatok születnek. Mindaddig azonban a jelenlegi iskolaszerkezet 
keretei között kell megoldani a társadalmi szükségletek változtatásából és 
a tudományos megismerés fejlődéséből fakadó új oktatási feladatokat. 

A Központi Bizottság — szokásos munkastílusának megfelelően — nem fog- 
lalt állást a középiskolák fejlesztésének konkrét szakmai kérdéseiben. Ám ab- 
ból a jogos igényből kiindulva, hogy már mai lépéseink is egy távlati cél 
irányába tartsanak, felvázolta azokat a fejlesztési elveket és irányokat, ame- 
lyek támpontul szolgálhatnak a mai iskola előreviteléhez. Szabolcsi Miklós 
gondolatmenete is ezekre épül, amikor hangsúlyozza az általános műveltség 
tartalmának és terjedelmének növelését, a gimnáziumok és a szakközépiskolák 
közelítésének tendenciáját, a szakképzés iskolai és üzemi feladatainak célsze- 
rűbb megosztását stb. Ugyancsak ebbe a felfogásba illeszkedik az a megköze- 
: lítés, hogy ,,...a középfokú oktatást nem lehet elszigetelten kezelni, csakis az 
általános iskolák fejlesztésével együtt lehet elképzelni". A megjelent cikk 
azonban az érintett iskolaszervezeti, tantervi és pedagógiai tevékenység to- 
vábbfejlesztését olyannak tünteti fel, mintha a jövő iskolarendszerének mo- 
dellje máris megrajzolható lenne, holott éppen ezek a kérdések a legvitatot- 
tabbak. Ezért Horváth György jogosan teszi fel a kérdést, hogy , Miért éppen 
az segységes és differenciált-nak nevezett iskolatípus felé kellene haladnia a 
középiskolának?" Valóban, ez a kérdés még nem dőlt el, de eldöntésére az 
előbbiekben vázolt okok miatt ma még aligha vállalkozhat bárki is. 

Az eddigi tapasztalatok, kutatások a témával kapcsolatban több kérdést, 
mint választ fogalmaztak meg. Például kidolgozatlanok a műveltség különböző 
összetevőire, ágaira vonatkozó tantervi javaslatok is. A távlatokban igényel- 
hető általános műveltség tantervi körvonalazásának már vannak ígéretes 
előzményei, hozzátéve: erről a kérdéskörről mindig is többet tudtunk. Meg- 
közelítőleg sem ilyen a középfokú oktatás számára szükséges szakmai műve- 
lödési anyag, a műszaki fejlődés követelményeihez igazodó ismeretek kidol- 
." gozása. A rendelkezésre álló vázlatos elképzelések jobban kifejezik ma a tu- 
domány igényeit, mint az iskolák jövőjének most belátható tényleges pedagógiai 
lehetőségeit. Márcsak emiatt is nagyon fontos, hogy e kérdésekben alapozó 
kisérletek induljanak, s a kioróbálás gyakorlati tapasztalatai szolgáljanak 
alapul a későbbi tennivalókhoz. A középiskola fejlesztésének sokrétű társadal- 
mi, gazdasági és politikai összefüggéseit egyaránt figyelembe kell venni, 6 
aligha lehet ezekre csak a szűken értelmezett tudományos megfontolások sze- 
rint válaszolni — noha ezek nagyon fontos tényezői egy későbbi átfogó dön- 
tés előkészítésének. 

A Központi Bizottság azt is figyelembe vette állásfoglalásának kialakítása- 
kor, hogy egy néhány évvel ezelőtt elkezdett reform közepén vagyunk. Az ál- 
talános és a középiskolában egymás után lépnek be az új tantervek és tan- 
könyvek, s ezek tapasztalatainak elemzése nélkül nem lenne célszerű máris új 
tantervek kidolgozásáról vitatkozni. Különösen érthető ez akkor, ha számítás- 
ba vesszük, hogy a pedagógusok egy része a mai változtatásokkal sem tudott 
még mindenben azonosulni. Minden fejlesztési elképzelésnél külön kell vizs- 
gálni azt a kérdést is, hogy újítói törekvéseinket, a változtatásokat hogyan 
:" tudjuk a legkevésbé zökkenőmentesen beépíteni a hazai iskolarendszerbe. 

Köznevelési rendszerünkben az elmúlt években olyan változtatásokat vezet- 
tünk be, amelyek — ha eredményesen megvalósulnak — később alapul szol- 
gálhatnak egy fejlettebb köznevelési rendszerre való áttéréshez is. A változ- 
tatásoknak azonban elsősorban mai gondjaink megoldását kell szolgálniuk. 
A korszerűbb tantervek eredményes alkalmazása, a tanulói képességek haté- 
konyabb fejlesztése, a fakultáció bevezetése olyan pedagógiai problémák, 
amelyek jelenleg is maximálisan igénybe veszik a pedagógusok teljesítőké- 
pességét. Nem lenne célszerű a távlatokról folytatott vitával elterelni a figyel- 
met a már ma is igen nehéz és sokasodó feladataikról. A mai gazdasági hely- 

zetben a demográfiai hullámmal összefüggő gondok így is nagymértékben 
igénybe veszik erőinket. Közismert, hogy az 1987—88-as tanévig mintegy 300 
ezerrel több tanuló lesz az általános iskolákban, mint 1973—74-ben volt. 

A Központi Bizottság tavalyi közoktatási határozatának végrehajtása meg- 
kezdődött. A munkálatok középpontjában a fejlesztés szakmai programjainak 
kidolgozása áll, s e programokat a Művelődési Minisztérium 1983 végén a kor- 
mány elé terjeszti. Ezek a programok tartalmazni fogják az óvoda, az általá- 
nos iskola, a középfokú oktatás, a gyermek- és ifjúságvédelem, az egésznapos 
ellátás és foglalkoztatás, a szabadidő lehetőségeinek hosszabb távra szóló 
— mintegy az ezredfordulóig ívelő — fejlesztési feladatait, s egyebek mellett 
olyan fontos pedagógiai feladatok megoldásának módozatait, mint például a 
felzárkóztatás és a tehetséggondozás kérdései. Mindezeket azonban a mai isko- 
laszerkezet keretei között — a jelenből elindulva, a nyolcosztályos általános is- 
kolára és az önálló középfokú oktatásra építve — kell megoldani, vállalva az 
indokolt belső szerkezeti és szervezeti változtatásokat is. Ilyen változtatásokat 
jelent például a középfokú szakoktatás rendszerén belül a technikusképzés fel- 
adatainak megoldása. (Ennek kapcsán bárki felvethetné: íme, itt van az a mo- 
dell-féleség, amelyről Szabolcsi Miklós is írt. Ám itt mégis más megoldásról van 
szó. Hiszen a minisztertanács döntésének értelmében a technikusképzés a mai 
szakközépiskolák bázisán — azoknak is csak egy részében — a középfokú ok- 
tatás önállóságának érintetlenül hagyásával indul meg.) 

Mindezek a kérdések természetesen oktatásügyünknek olyan problémái, 
amelyeknek kimunkálásában és megvitatásában a tudománynak és a szűkebb 
szakmai fórumoknak nagy felelősségük és szerepük van. De ezen túl is joggal 
tarthat számot a szélesebb szakmai közvélemény — mindenekelőtt a pedagó- 
gustársadalom — a fejlesztési programok megvitatására, a minden oldalú 
aktív részvételre. Ezért is szerepel a Művelődési Minisztérium munkaprogram- 
jában, hogy a szakmai terveket a megfelelő időben vitára bocsátja. 

Közben természetesen a távlatokkal is foglalkozni kell. A népgazdaság más 
területein is folyik a távlati tervezés, erről az oktatás területén sem mondha- 
tunk le. Mindazokban a kérdésekben, amelyekről Szabolcsi Miklós és Horváth 
György ír, elmélyült, felelős kutatómunkára van szükség. Ha a kutatómunka 
eredményei lehetővé teszik, s a népgazdaság fejlesztésének feladatai indo- 
kolják, közoktatásunk fejlesztésének kérdéseit is újból nyilvános vitára kell 
bocsátani, lehetőséget adva arra, hogy a tudomány művelői, a pedagógusok, 
a szülők és a társadalom más rétegei érdemben véleményt nyilváníthassanak 
közös nagy ügyünkről: a köznevelés távlatairól. Az oktatásügy fő feladata 
ma mégis az, hogy megtervezze azokat az egymást követő lépéseket, ame- 
lyekkel a mai iskolát tartalmában lehet színvonalasabbá, hatékonyabbá for- 
málni. 


A szerkesztőség 


Csohány Kélmán : 
Böszörményi utco 


Eredmények, kérdések és viták 


KRITIKA 


az ázsiai termelési mód kutatásában 


Amióta Tökei Ferenc megjelentette 
e tárgyban első munkáját (, Az ázsiai 
termelési mód kérdéséhez", 1960). s 
eredményei csakhamar idegen nyel- 
veken is hozzáférhetővé váltak, az ál- 
tala és nagyjából egyidejűleg más 
marxista kutatók részéről is kidolgo- 
zott koncepció széles körű nemzetközi 
kutatómunka kiindulásává lett.! Ez a 
roppant érdeklődés már kifejezi azt 
a tényt, hogy az ázsiai termelési mód 
marxi fogalmának újrafelfedezése 
reális tudományos és ideológiai szük- 
ségletet tükrözött. Ez pedig főként 
három tényezőnek tulajdonítható. 

1. Marx már korábban ismert mű- 
veiben foglalt utalásain túlmenően, a 
hagyatékából előkerült és 1939-ben 
Moszkvában német eredetiben kiadatt 
, Grundrisse..." . (MEM  46.1—II.) 
egyik önálló részlete (A tőkés terme- 
lést megelőző formák) hangsúlyozot- 
tan foglalkozik az ázsiai tulajdonfor- 
mával, mint a , természetadta" törzsi 
tulajdonból való kiemelkedés egyik, 
éspedig strukturálisan legkorábbi le- 
hetőségével. Ez a munka 1953-ban 
az NDK-ban ismét megjelent és csak 
attól fogva fejtette ki igazán gondo- 
latébresztő hatását: lehetetlen volt 
észre nem venni ennek a marxi kon- 


1E. Ch. Welskopf: Produktlonsverhült- 
nisse... című munkájában (Berlin, 1956), 
igen óvatosan bár, de exyértelműen, utalt 


már az addigra németül is publikált Marx- 
szövegek alapján az ,ázsiai" tulajdonviszo- 
nyok eltérésére az antik viszonyoktól; jelen- 
tös volt E. Hobsbawn (1964), J. Suret-Canale 
(1966). T. Pokora (Prága, 1963) állásfoglalása 
— kétségtelen azonban, a nemzetközi hivat- 
kozások alapján ís, hogy a legnagyobb és 
legegyértelrnűbb hatást Tőkei Ferenc publi- 
kációi keltették, már első, 1958. évi. a kínai 
Cson birodalom tulajdonviszonyait elemző ta- 
nulmánya óta. 


cepciónak az eltérését a Sztálin óta 
dogma szintjére emelt , ötlépcsős" fej- 
lődési modelltől. 

2. A gyarmattartó rendszer össze- 
omlása, az ún. , harmadik világ" né- 
pei önálló államainak kialakulása fel- 
élénkítette az érdeklődést e népek 
korábbi, főként gyarmatosítás elötti 
társadalmai, tágabb értelemben pedig 
az egész Európán kívüli világ társa- 
dalmi fejlődése iránt. Ez pedig 
már nemcsak történeti, hanem ideoló. 
giai és erőteljesen politikai jelentő- 
séget adott az európai , fővonaltól" 
eltérő feilődési lehetőségek és alter- 
natívák megismerésének. 

3. Ezzel egyidejűleg a klasszikus, az 
ókori-keleti és az ókori , barbár" tár- 
sadalmak mélyreható (és a dogmati- 
kus kötöttségektől és absztrakcióktól 
mindinkább megszabaduló, tényszerű 
és forrásszerű) kutatása felmutatta a 
rabszolgatartó rendszer korlátozott 
érvényét, s a kutatást az ókori neni 
rabszolgatartó társadalmak egész 650- 
rával ismertette meg. Ez újabb ol- 
dalról tette elavulttá az ókori, a ma- 
ga egészében , rabszolgatartónak" mi- 
nősítő szemléletet és egyben elkerül- 
hetetlenné a társadalmi formákról és 
fejlődésükről alkotott addigi elmélet 
újragondolását. Az a felfogás, amely 
a még , ősközösségi" jellegű törzsi- 
nemzetségi társadalomból  közvetle- 
nül eredeztette a rabszolgatartó tár- 
sadalmat. ez utóbbit pedig valameny- 
nyi ókori társadalom jellemzőjének, 
illetve minden osztálytársadalmi fej- 
lödés első fejlödési szakaszának te- 
kintette, most már tarthatatlanná 
vált. 

Sietünk hozzátenni: az új kutatási 
eredmények, bármennyi új részlettel 
gazdagították és finomították is az 
egyes korai társadalmakról alkotott 
ismereteinket, a marxista kutatók szá- 
mára nem kérdőjelezték meg a tár- 
sadalmi forma létének érvényét s € 
fogalom használhatóságát; csupán al- 
kalmazásának, értelmezésének és ér- 
vényességi köre meghatározásának 
kérdését vetették fel újszerű módon. 
Nyilvánvaló ugyanis, hogy minden 
egyes társadalomnak megvan a maga 
sajátos (és az idők folyamán mó- 
dosuló) struktúrája, amely a maga 
teljes komplexitásában nem azonos 
egyetlen más társadaloméval sem. De 
az egyes társadalmi struktúrák leglé- 
nyegesebb sajátosságaik szerint típu- 
sokba rendeződnek, s az egyes típu- 
sokhoz való tartozás alapvető krité- 
riuma mindig is a tulajdonviszonyok 
és kizsákmányolási módszerek lényegi 
azonossága marad. Az egyes — meg- 
annyi részletjelenségükben netán eltá. 
rő — társadalmakat azonos formába 
soroló szemlélet teszi voltaképpen tör- 
vényszerűvé, tanulmányozásra méltó- 
vá a történelmet. És az adott társa- 
dalmaknak és azonos formába sorol- 
ható típusaiknak megvannak nemcsak 
statikus — törvényszerűségei, hanem 
belső fejlődésük, átalakulásaik, egy- 
másra következésük dinamikája is. Az 
ázsiai termelési mód marxi koncep- 
ciójának újrafelfedezése és konkrét 
társadalmakra való vonatkoztatása 
megerősítette (mert  — konkrétabbá, 
tényszerűbbé tette), de finomította is 
a társadalmi formákról kialakított 
marxista elméletet, amennyiben az 
ázsiai termelési módnak az addig ki- 
zárólagosnak gondolt "modellbe való 
beiktatása új kérdések egész sorát 
vetette fel. Ezek közül leginkább ket- 
tő volt olyan, amely új konkrét kuta- 
tásokat, de új elméleti megfontolá- 
sokat is szükségessé tett. 

Az első kérdés az, vajon az antik 
— magántulajdon és köztulajdon ket- 
tősségével jellemezhető — tulajdon- 
formától lényegileg eltérő, s a köztu- 
lajdon primátusát kifejező , ázsiai" tu- 
lajdonformán alapuló termelési mód 
az ,ösközösségi" formát követő s a 


rabszolgatartó társadalmi formát 
megelőző önálló társadalmi formát 
jelent-e? Osztálvtársadalom-e — hi- 


szen, legalábbis fejlettebb változatai- 
ban, éles és határozott társadalmi kü- 
lönbségekkel jár együtt —, avagy 
még osztálytársadalom előtti, hiszen 
nem lévén még magántulajdon, az 
ezen alapuló osztályellentétek sem jö- 
hettek még létre? A legkézenfekvőbb, 
leglogikusabbnak látszó és a legin- 
kább elfogadott megoldás a törzsi- 
nemzetségi közösségen alapuló társa- 
dalmat követő, ám a rabszolgatartó 
formát stadiálisan, illetve részben 
kronológiailag is megelőző önálló for- 
mát lát az , ázsiai" típusban, amely 
kiegészíti az ötlépcsős szkémát. 

Felmerült azonban ennek — a kö- 
zösségi tulajdon fennmaradása miatt 
— az ősközösség bomló szakaszával" 
való azonosítása is, vagy csupán , át- 
meneti" (bár évezredekig is fennállni 
képes) szakaszként való értelmezése; 
esetleges további megoldásként a rab- 
szolgatartás legkorábbi, még nem ki- 
fejlett stádiumával való azonosítása 
is." Figyelembe kell venni, hogy ami- 
kor Marx az , ázsiai" termelési módot 
konkrétan és tényszerűen megkülön- 
bözteti az antiktól, ezt a tulajdonfor- 
ma eltérő volta alapján teszi, a rab- 
szolgatartó társadalom elnevezése vi- 
szont közvetlenül a kizsákmányolás 
mikéntjére utal.! Igaz, hogy a Marx 
idejében még hozzáférhetetlen, illetve 
megfejthetetlen ókori keleti szövegek 
a leginkább klasszikus ókori keleti 
társadalmak függőségi és kizsákmá- 
nyolási viszonyait a klasszikus gö- 
rög—római rabszolgaságtól merőben 
eltérő. azzal nem is rokonítható jel- 
legűnek mutatják meg, s ezt Marx 
— különböző megszorító-differenciáló 
jelzők alkalmazásával — kifejezésre 
is juttatta. 


A másik lényegi kérdés az ázsiai 
termelési mód érvényének egyetemes 


2 Ezt a megoldást választják azok a kuta- 
tok, akik az ókori kelet társadalmait — ra- 
gaszkodván az , ötlépcsős modell" terminoló- 
giájához — Aa rabszolgatartó társadalom egy 
korai. ki nem fejlett fokával azonosítják. Ez 
természetesen ez esetben egészen masfajta 
rabszolgaság. mint az. amely a klasszikus 
polis virágkorában a termelésben döntő sze- 
rephez futott. 

3 Vö. erre vonatkozó észrevételeimet: Die 
Anfange der antuken Gesellsenattsformation 
in  Griechenland... címú  tanulmányomban 
(Jb. f. Wirtschaftsgesch. 1971: II. 29. 3kk. — 
H. Kippenberg (hg): Die Entstehung der an- 
tiken . Klasscngesellschaft.  Suhrkamp 1977. 
tt skk 

vagy partikuláris (etnikailag és föld- 
rajzilag korlátozott) jellegére vonat- 
kozik, és így fogalmazható meg: az 
öt- vagy hatlépcsős modell minden 
társadalomra egyetemesen érvényes-e 
, az emberiség fejlődésenek alapve- 
tően egységes volta" alapján (amint 
E. Hoffman fogalmaz, ÁTMT 119.), 
vagy pedig az ázsiai termelési mód a 
tipikusan , európai" ötszakaszos fej- 
lődési szkémától eltérő, , Európán kí- 
vüli" társadalomfejlődési alternatívát 
képvisel-e? Az egyvonalú — unilineá- 
ris — fejlődés mechanikus értelmezé- 
sét, amely a rabszolgatartásnak, fő- 
ként pedig a feudalizmusnak az ér- 
vényességi körét a végletekig kitágí- 
totta, ma már úgyszólván senki sem 
vallja a maga dogmatikus merevsé- 
gében — de hogy meddig mehet a 
bonyolult történelmi folyamat me- 
chanikus egyszerűsítésével szemben a 
fejlődés sokféle változatát elismerő, 
rugalmasabb szemlélet: bizony még 
viták tárgya. (Ez a kérdésfelvetés ter- 
mészetesen nem érinti a gyorsabb 
vagy lassúbb, esetleg igen lassú, szin- 
te stagnáló társadalmi fejlődés tényét, 
sem azt a lehetőséget, hogy egyes las- 
sabban fejlődő társadalmak kedvező 


körülmények között  átugorhatnak 
egy-egy fokozatot.) 
A fejlődés törzsi, rabszolgatartó, 


feudális, esetleg törzsi, , ázsiai", rab- 
szolgatartó, feudális fővonalától elté- 
rő, törzsi-nemzetségi, , ázsiai" és eb- 
ből sem rabszolgatartásba, sem feu- 
dalizmusba nem vezető vonala azon- 
ban egyúttal az emberiség Európán 
kívül élő óriási többségének a törté- 
neti útját jelenti — egészen a kapi- 
talista gyarmatosítás előidézte válto- 
zásokig. Ez azonban — ugyancsak az 
ázsiai termelési mód elismerésének 
folyományaként — azt is jelenti, 
hogy voltaképpen az európai fejlődé- 
si vonal az atipikus (hiszen az embe- 
riségnek csupán kicsiny töredéke jár- 
ta végig), és az ázsiai termelési mód 
által reprezentált alternatíva lenne az 
egyetemesebb érvényű. Akkor viszont 
az a kérdés merül fel: lehet-e (az azo- 
nos típuson belüli különbségek lehe- 
tősége mellett is) azonos társadalmi 
forma különböző változatainak tekin. 
teni a feilett írásbeliséggel, magas- 
rendű évítészeti technikával, túlbur- 
jánzó bürokráciával rendelkező Egyip- 


tomot, és Fekete-Afrika írásbeliséget 
nem ismerő, rendszerint rövid életű 
birodalmait? 

Ecsedy Csaba — számomra nem 
egészen meggyőző módon — tiltako- 
zik az írásbeliség és a látványos épít- 
kezések túlbercsülése ellen (ÖÁTM, 
626. és köv. old.), bár elismeri, hogy 
stabil államszervezet működésének az 
írásbeliség elengedhetetlen feltétele. 
Az ázsiai termelési mód talaján lét- 
rejött , despotikus birodalmak" — a 
fekete-afrikaiak kivételével — ismer- 
ték az írásbeliséget, így a prekolum- 
biánus amerikai birodalmak is. Ez az 
eltérés a még megoldandó, illetve ér- 
telmezendő kérdések közé tartozik. 

Az ázsiai termelési mód felismerése 
tehát reálisabbá, tényszerűbbé teszi, a 
valósághoz közelíti a társadalmi for- 
mák amúgy is modellalkotásra kény- 
telen elméletét — de egyben számos 
beidegződött ítélettel (netán előítélet- 
tel) való szakításra is kényszerít, és 
az elemző megértés számára újabb 
kérdéseket vet fel. Kérdéseket, ame- 
lyeket a kutatók eltérő módon vála- 
szolnak meg. 


Mint minden új látásmód, elmélet 
és felismerés, amely új voltánál fog- 
va a megszokott kategóriák újrafogal- 
mazását és újragondolását követeli 
meg, az ázsiai termelési mód is kivál. 
tott a lelkes egyetértésen kívül el- 
szánt ellenzést is. kritikus elismerést 
is. Néhány mondvacsinált ellenvetés 
könnyen elhárítható volt, például az 
, ázsiai" jelző értelmezése. Más kér- 
déseket azonban — az értelmezés 
imént felsorolt alapvető kérdésein túl- 
menően is — a gondos részletkutatá- 
soknak kellett megoldaniuk. Hogy 
csak néhányat említsünk: mit jelent 
az egyéni földmagántulajdon hiánya 
a maga konkrétságában? Hogyan vi- 
szonyul egymáshoz a két. egymás fölé 
rétegződő közösség: a birtoklással 
közvetlen kapcsolatban álló falukó- 
zösség és a magasabb rendű, átfogó, 
tágabb közösség, amelyet a despoti- 
kus uralkodó személyesít meg? , Per 
definitionem" szükséges kritériuma-e 
az ázsiai termelési módnak a politi- 
kai-gazdasági uralom despotikus for- 
mája, vagy ez csupán eveciális válto- 

zata-e az ázsiai termelési mód külön- 
böző lehetséges megvalósulásainak? S 
ehhez mindjárt kapcsolódik a nagy- 
szabású közös munkák — elsősorban 
az öntöző, lecsapoló, csatornázó mun- 
kák kérdése: az ázsiai termelési mód 
csak ezek szükséglete mellett, vagy 
tőlük függetlenüt is létrejön-e? 


Mindezek és hasonló kérdések azért 
vetődtek fel nagy intenzitással, s öl- 
tötték némelykor az ellenvetés arcát, 
mert az ázsiai termelési mód koncep- 
ciójának, bármily joggal támaszkod- 
hatott marxi eredetére, mégis egy 
marxista mezben fellépő dogmatikus 
előítélet kb. negyedszázados egyed- 
uralmát kellett felváltania — éspedig 
legtöbbször gyenge forrásbázis alap- 
ján. Az ázsiai termelési mód elvi-fi- 
lozófiai sikon való megfogalmazásá- 
val egyidőben is fellép már az igény 
a konkrét, részletekbe menő kutatások 
iránt, amint Tőkei Ferenc is megálla- 
pítja az Őstársadalom és ázsiai ter- 
melési mód című kötet bevezetésé- 
ben: ,,... a vitát lényegesen előbbre 
vinni is az eredeti, első kézből való 
források szaktudományosan is meg- 
alapozott kutatása fogja". (36. old.) 


Ezért lehetünk hálásak Tőkei Fe- 
rencnek és a vezetése alatt dolgozó 
kutatócsoport tagjainak, hogy — mi- 
után már 1976-ban értékes tanul- 
mánykötettel jelentkeztek az ázsiai 
termelési mód egyes társadalmainak 
kutatásában — most az akkori (ha- 
mar elfogyott!) kötetet új tanulmá- 
nyokkal bővítve adták ki újra, s egy- 
idejűleg Ecsedy Csaba szerkesztésé- 
ben (és ugyancsak Tőkei Ferenc be- 
vezetésével) a külföldi szakirodalom- 
ból is megjelentettek egy válogatást. 
Az ezekben foglalt tanulmányok nem- 
csak az ázsiai termelési mód fogalom- 
körébe tartozó egyes társadalmak 
konkrét valóságába nyújtanak bete- 
kintést, hanem felvillantják az eltérő 
megoldások és értelmezések lehetősé- 
gét is: bevezetnek az egyértelmű té- 
nyek és az eltérő értelmezések vilá- 
gába. 


4 Östársadalom és ázsiai termelési mód. 
Szerkesztette: Tőkei Ferenc. Magvető Könyv- 
kiadó, 1982. (.,Elvek és utak" sorozat). (A to- 
vábbiakban idézve: ATM) — Az ázsiai ter- 
melést mód a történelemben. Tanulmányok. 
vitacikkek. Szerkesztette: Ecsedy Csaba, az 
előszót Írta: Tőkei Ferenc. Gondolat Könyv- 
kiadó, 1982. (a továbbiakban: ÁTMT). 


A két kötet nemcsak annyiban egé. 
szíti ki egymást szerencsésen, hogy az 
egyik csak magyar, a másik csak kül- 
földi szerzők tanulmányait közli, ha- 
nem abban is, hogy a , magyar" ko- 
tet — Tökei Ferenc elvi szintű Beve- 
zetésén kívül — csak konkrét anya- 
got elemző tanulmányokat közöl, a 
, külföldi" pedig ezek mellett általá- 
nos és elvi jellegűeket is, főként a 
viták kezdeti szakaszának idejéből. A 
vita jellegű tanulmányokon kívüliek- 
ben sincs sok átfedés (és az is mind 
tanulságos, mert egyazon tárgynak 
többféle megközelítését adja). A my- 
kénéi görög, az arab, a nomád tár- 
sadalmak kérdéseit csak a magyar 
anyag tárgyalja; Bizánc, a törökség, 
India és Hátsó-India, Malgas és Algé- 
ria kérdéseit csak a külföldi, Fekete- 
Afrikáét, a prekolumbiánus AÁAÁmeri- 
káét, valamint Kínáét —- mindkettő. 
A ,klasszikus" Közel-Kelet viszont 
egyik kötetben sem nyert kellő fel- 
dolgozást — és ez annál sajnálato- 
sabb, mert Egyiptomot általában a 
despotikus vezetésű , ázsiai" társadal- 
mak legtisztább példájának tekintik. 
(Természetes: ahány szerkesztő, annyi 
összeállítás. Tehát nem hiányként, in. 
kább egy netáni újabb kiadás számá- 
ra javaslatként említem az NDK-beli 
H. Kreissignek az Akhaimenida Ju- 
daeára és a hellénisztikus Előázsiára, 
P. Briantnak az Akhaimenida és hel- 
lénisztikus Iránra vonatkozó, nagy 
tárgyismeretű tanulmányait.) 


Az ázsiai termelési mód közelebbi 
értelmezése szempontjából a legizgal- 
masabbak természetesen az elvi és vi- 
tázó jellegű tanulmányok: és jólesik 
megállapítani a szerkesztő(k) nagyvo- 
nalúságát, amellyel teret adtak — 
részben az előbbiekben már felvetett 
kérdésekben is — eltérő állásoontok 
kifejtésének, mintegy illusztrálva az 
ázsiai termelési mód fogalmának nyi- 
tottságát és a különböző megközelíi- 
tési módoknak nemcsak lehetőségét, 
hanem megengedettségét. Amint Tő- 
kei Ferenc is kiemeli, az ázsiai ter- 
melési mód konkretizálását célzó , új 
vita" egészséges eszmecsere inkább, 
amelynek résztvevői a marxi elmélet 
interpretációját és esetleg. továbbgon. 

dolását tekintik minden vitájuk kö- 
zös céljának. (ÖÁTM 35. old.) 

Ez a vita többféle, hol lényegbevá- 
gó, máskor csak árnyalatokban eltérő 
megoldást tesz lehetővé, például az 
ázsiai termelési mód lényegi kritériu- 
mainak meghatározását illetően. To- 
kei Ferenc az ázsiai termelési mód 
fogalmába beleérti ,a közösségi föld- 
tulajdon bázisán végbement fejlödés 
valamennyi formáját mind az öt föld- 
részen", ugyanakkor kiemeli ,azt az 
Ázsiában (és Észak-Afrikában) végbe. 
ment bronzkori, ókori keleti fejlődést, 
amely a történelmi Európának köz- 
vetlen előzménye, majd az ókoron és 
középkoron át kortársa volt". (ÁTMT 
16. old.; ÖÁTM 31. old.) Ezek szerint 
az ázsiai termelési módhoz tartozó 
társadalmaknak két stádiumuk van 
(de nem kronológiai értelemben, ha- 
nem inkább a fejlettség logikája sze- 
rint). Az egyik inkább az őstársadal- 
makhoz áll közel, a másik már in- 
kább az osztálytársadalom felé mu- 
tat. Ezt reprezentálják az idézett szö- 
vegben is hangsúlyozottan kiemelt 
bronzkori, ókori keleti társadalmak, 
ideértve az ,észak-afrikainak"  jel- 
lemzett Egyiptomot is. És — ugyan- 
csak Tökei Ferenc megállapítása sze- 
rint — ez a kiemelt jelentőség teszi 
indokolttá az , öt földrészre kiterjedő" 
érvényű fogalom , ázsiai" elnevezésé- 
nek megtartását. 

A fogalom érvényének ez a kitá- 
gítása egyúttal lehetővé tesz egy — 
megítélésem szerint igen fontos, és 
Marx egy határozott megállapítására 
támaszkodó — fogalmi szűkítést is. 
, Marx tulajdonfogalma a termelési 
viszonyok egy totalitására vonatkozik, 
amely totalitásban a tulajdon vala- 
melyik formája mindenképpen ural- 
kodó vagy megalapozó szerepet ját- 
szik. Hogy Keleten földmagántulaj- 
don nem létezik, ez Marxnál mindig 
azt jelentette, hogy az ázsiai termelé- 
si mód konstruktív elemeként nem 
létezik... 8 az egész Keleten sohasem 
válik a fejlődés bázisává." (ÁTMT 14. 
old.) Ez azt az egyébként szinte ma- 
gától értetődő — de az ázsiai terme- 
lési mód koncepciójával szembeni ér- 
vesésben gyakran felhozott — tényt 
hangsúlyozza, hogy a valóság soha- 
sem felel meg teljes egészében az el- 
meleti modellnek. Az ókori Kelet des- 


potikus vezetés alatt álló társadal- 
maiban sem teljes — söt: nagyon is 
fiktív! — a despota kizárólagos föld- 
tulajdona (vö. uo. 15. old.). Ennek az 
álláspontnak a hangsúlyozása ismét 
csak segít az ázsiai termelési mód el- 
méleti modelljének a — mindig sok- 
színű — realitáshoz való közelíitésé- 
ben. (Sajátos tény, hogy például az 
egyiptomi fáraók elsődleges földtulaj- 
donáról az eddig ismert egyiptomi 
szövegek egyike sem szól explicit mó. 
don, és csak az Ószövetség József-tör- 
ténete emeli ki, mint az egyiptomi 
társadalom sajátos, történelmileg ki- 
alakult jelenségét.) 

Az ázsiai termelési mód érvényeé- 
nek kiterjesztése az őstársadalomból 
való kiemelkedés legszélesebb jelen- 
ségkörére, földrajzilag pedig az Euró- 
pán kívüli szinte teljes térségre (és, 
mint látni fogjuk, Európa egy részé- 
re is) implicit módon bizonyos korlá- 
tozást is magában foglal: nevezetesen 
ki kell belőle zárni a rabszolgatartó 
társadalom bomlása alapján létrejött 
társadalmakat, főként Bizáncot, ame- 
lvet pedig a kutatók egy része hajla- 
mos volt úgyszintén , ázsiai" jellegú- 
nek tekinteni. Ezért helyes elhatáro- 
zás volt H. Antoniadis-Bibicou tanul- 
mányát közölni, amely határozottan 
szembesítve a bizánci valóságot az 
ázsiai termelési mód jellemző voná- 
saival, a kettő között lényeges kü- 
lönbségeket fedez fel, és (alighanem 
joggal) Bizáncot inkább a feudalizmus 
egyik különleges változatának tekinti, 
ideszámítva a kialakulás , prefeudá- 
lis" szakaszát, mintsem az ázsiai ter- 
melési mód körébe tartozónak. Ez 
ugyancsak segít az ázsiai termelési 
mód fogalmának homogénabbá, tehát 
egyben konkrétabbá tételében. 

A lehetséges nézeteltérések egy to- 
vábbi forrása az ázsiai mód illeszke- 
dése az össztársadalmi fejlődés egy- 
vcnalú vagy inkább multilineáris, fő- 
vonalaiban determinált, vagy inkább 
több alternatívát megengedő rendsze- 
rébe. Az értelmezés nyitottságát bi- 
zonyítja, hogy mindkét tendencia szo- 
hoz jut a válogatásban. Ugy tűnik. a 
legkonzervatívabb, egyben az unili- 
nearitás és determinizmus felé közeli- 
tő álláspontot (egymástól igencsak el- 
térő módon) E. Hofímann és Nguwyen 
Long Bich képviseli. Az előbbi — vi- 

tatlkozva a válogatásban ugyancsak 
közzétett , E.  Hobsbawm-tanulmány 
már-már túlzottan , rugalmas" (s ez- 
zel a fogalom használatának konkrét- 
ságát gyengítő) álláspontjával — az 
ázsiai termelési módot egy , hatlép- 
csös" szkéma első, meg nem kerül- 
hető fokozatának tekinti. Tehát — 
szóban elutasítva ugyan az unilineari- 


tás , elvont, üres és kétértelmű" f0-N 


galmát — lényegileg mégis efelé haj- 
lik. Tőle eltérően viszont N. L. Bich 
egyébként érdekes és sok konkrét 
anyagot is felvonultató cikkében az 
, ötlépcsős" — modellhez ragaszkodik, 
tagadja az ázsiai termelési mód ön- 
álló formáció voltát, és azt csupán az 
Engels-féle  nomenklaturában adott 
fokozatok olyan színező jelenségének 
hajlandó tekinteni, amely Európán 
kívüli tartós fennállása következtében 
több-kevésbé módosítja az egyes for- 
mák megjelenését a mondott térsé- 
gekben. 

E két tanulmánnyal szemben, ame- 
lyek — konkrét — mondanivalójukban 
ugyan eltérő módon, de azonos ten- 
denciával értelmezik a társadalmi for- 
mák elméletét, a legtágabb nyitott- 
ságot E. Hobsbawm képviseli, amikor 
rendkivül gondolatgazdag és gondo- 
latébresztő tanulmányában polemizál 
minden mechanikus nézet ellen, és 
többek között tagadja, hogy a tár- 
sadalmi formáknak meghatározható 
számuk vagy sorrendjük lenne. Sze- 
rinte például az  öőstársadalomból 
ugyanúgy kialakulhatott az ázsiai ter. 
melési mód, mint a rabszolgatartás 
vagy a feudalizmus. Ugyanakkor a 
szerző egyértelműen a történelmi ma- 
terializmus talaján áll: ,A történel- 
mi materializmus általános elmélete 
— hangsúlyozza — csak azt követeli 
meg, hogy a termelési módoknak le- 
gyen egymásutánjuk, ha nem is szük- 
ségszerűen bizonyos meghatározott 
módoknak és talán nem is szükség- 
szerűen bizonyos meghatározott rend- 
ben". Ebben a szemléletben az ázsiai 
termelési mód , alapvető jellemvoná- 
sa a kézműipar és földművelés ön- 
fenntartó egysége a faluközösségen 
belül... amely az újratermelés és 
többtermelés valamennyi feltételét 
önmagában tartalmazza... Az ilyen- 
féle rendszerek lehetnek decentrali- 
záltak vagy központosítottak. formá- 


jukban despotikusabbak vagy de- 
mokratikusabbak". (Ez utóbbi eredeti- 
leg Marx megfogalmazása. MEM 46.I,, 
358. old.) Ennek az értelmezésnek 
alapján Hobsbawm az ázsiai termelési 
mód fogalmához csatolja az ázsiaia- 
kon kívül a mexikói és a perui tár- 
sadalmat, később a germán társada- 
lomtól eltérő ,keletiesebb" jellegű 
szláv faluközösségeket is. Mindezeket 
az , öőstársadalom" felbomlása egyik 
alternatív változatának tartja, a rab- 
szolgatartás és a feudalizmus mellett. 
(Hobsbawm az ,ázsiai", , antik", és 
, germán" tulajdonformát az őstár- 
sadalomból való kiemelkedés alterna- 
tív, ám ebben a sorendben mindin- 
kább távolodó lehetőségeinek tekinti). 


Hobsbawm szemléletmódjához, 
amely az ázsiai termelési mód érvé- 
nyén belül megkülönböztet egy de- 
centralizált és egy centralizált (des- 
potikus) típust, kapcsolódik az a már 
az előbbiek során felvetett kérdés, 
mily mértékben meghatározó tényező 
a központi, despotikus hatalom mun- 
kaszervező, az öntözést, csatornaépí- 
tést "stb. szabályozó tevékenysége. 
Marx az indiai viszonyokról írt le- 
velében írta, hogy , A víz gazdaságos 
és közös felhasználásának az elsőren- 
dű szükségessége... Keleten... a 
kormány központosító hatalmának 
közbelépését követelte meg. Ezért 
minden ázsiai kormányra egy gazda- 
sági funkció hárul, a közmunkákról 
való gondoskodás funkciója." Kétség. 
telen, és erre Egyiptom a klasszikus 
példa, hogy a nagy közmunkák szer- 
vezésének szükséglete volt a forrása 
az ókori keleti despotikus és bürokra- 
tikus államszervezeteknek. 

A gyűjteményekben megszólaltatott 
kutatók jó része is szerves kapcsola- 
tot lát az ázsiai termelési mód és a 
közmunkákat — emellett azonban a 
kereskedelmi cserét is — szervező, 
irányító és ki is sajátító központi ha- 
taloem létrejötte között. J. Chesneaux 
szerint .az ázsiai termelési módot a 
faluközösségek  termelőtevékenységé. 
nek, valamint egy olyan államhata- 
lom beavatkozásának kombinációja 
jellemzi, amely a faluközösségeket ki- 
zsákmányolja és egyszersmind irá- 

nyítja". (ÁTMT 28. old.) M. Dambu- 
yant még erőteljesebben emeli ki a 
központi hatalom jelentőségét. Az 
ázsiai termelési mód , minimális meg. 
határozását" abban adja meg, hogy 
az ,egy felső egység, az állam ráte- 
lepedése már korábban kialakult kö- 
zösségekre". Ez a szoros kapcsolatte- 
remtés egészen szélsőséges formában 
jelenik meg M. Wittfogelnek az ún. 
, hidraulikus társadalom"-ról szóló — 
korábbi marxista felfogását megha- 
zudtoló és élesen szocializmusellenses, 
tudománytalan — elméletében; ez az 
öntözés megszervezéséből hozza lét- 
re a despotikus hatalmat, amely pe- 
dig — úgymond — az egész Keletre 
időtlenül érvényes. Ennek a torz el- 
méletnek az elutasítása többször me- 
rül fel a két gyűjteményben, és egy 
tanulmány (G. Lewin: Az ázsiai ter- 
melési módtól a hidraulikus társada- 
lomig; egy renegát fejlődése) pont- 
ról pontra cáfolja tételeit. 

Ez azonban nem menti fel a mar- 
xista kutatást annak a kérdésnek 
reális felvetésétől, mennyiben szüksé- 
ges és adekvát politikai szervezete az 
ázsiai termelési mód körébe tartozó 
társadalmaknak a despotizmus, és en. 
nek létrejöttét mennyire determinálta 
a közmunkák szervezése. Mint az 
előbbi idézetek is tanúsítják, a 
gyűjteményben szereplő kutatók egy 
része hangsúlyozottan beszél erről 
a kapcsolatról. Tőkei Ferenc az ázsiai 
termelési mód két stádiumáról szól, 
amelyek közül a második, egyben a 
történetileg legjellegzetesebb az, 
amely a despotikus állammal jelle- 
mezhető. E. Hobsbawm ugyancsak az 
egyik lehetséges változatra korlátozza 
a központosított és despotikus jelle- 
get. Az a megfogalmazás is, hogy , az 
ÁTM az antagonisztikus osztálytársa- 
dalomba való átmenet egész korsza- 
kát jelenti a Kelet és a Kolumbusz 
előtti Amerika országaiban" (226. old.) 
— bár az átfogóbb értelmezéshez áll 
közel, földrajzi vonatkozásban azokat 
a területeket emeli ki, amelyeken 
despotikus államok jöttek létre. Az 
öntözési munkákból való eredeztet- 
tés elméletét (és ezzel az ázsiai ter- 
melési mód érvényének a ..potami- 
kus" társadalmakra való korlátozását) 
mégis több résztanulmány is elveti, 
így a Fekete-Afrika viszonyait tanul- 


mányozó Ecsedy Csaba: a tropikus, bő 
csapadék nyilván szükségtelenné tett 
minden csatornázást, de más jellegű, 
rendszeresen és nagy méretekben 
végzett közmunkákra való utalás sem 
szerepel a cikkben. A fekete-afrikai 
államok létrejöttét Ecsedy Csaba in- 
kább a külkereskedelem irányításá- 
nak szükségességéből vezeti le. 
(ÖÁTM 716. skk.) Viszont megfele- 
lően erős hangsúlyt kap a közmunka- 
funkció Kina esetében (vö. Ecsedy 
Ildikó két tanulmányát) és Sarkady 
János elemzésében is a pylosi táblák- 


ról. 
hő) 


Végül a sok közül még egy lénye- 
ges vitakérdést ragadunk ki a két 
kötet gazdag tartalmából: ez pedig az 
ázsiai termelési mód osztálytársadal- 
mi jellege. Az egyes megszólaltatott 
kutatók egy része nyitva hagyja a 
kérdést (E. Hobsbawm), mások az 
átmenet és kinemalakultság jellegét 
hangsúlyozzák (V. Koszolapov). A leg- 
többen — és számomra teljesen meg- 
győzően — az ázsiai termelési mód 
alapján már kialakult és megszerve- 
ződött társadalmakat egyértelműen 
osztályjellegűnek minősítik; az el- 
nyomás azonban az egyes termelőket 
nem egyéni mivoltukban, hanem köz- 
vetlen közösségük (a , faluközösség") 
közvetítésével éri, az , átfogó közös- 
ség" személyi reprezentánsa, illetve 
annak bürokratikus személyzete ré- 
széről. Egyértelműen fogalmaz Tőkei 
Ferenc is (ÖÁTM 12. old.), amikor 
elhatárolja Marx valódi nézeteit az 
, ősközösség"-nek Engels fejtegetései- 
ben itt-ott felbukkanó idealizálásától, 
és hangsúlyozza az , őseredeti közös- 
ségek" hierarchikus integrálódási fo- 
lyamatát, amely a törzsi vagy közös- 
ségi köztulajdon talapzatán hozta lét- 
re az első osztálytársadatmakat és ál- 
lamokat. M. Godelier is konkrétan 
fogalmaz: ,ez a kizsákmányolás nem 
egyének közötti viszony, hanem egy 
funkciót megszemélyesítő egyén és 
közösség viszonyának formáját ölti. 
(125. old.) Később ugyanilyen egyér- 
telműen: , Az államra és a csírájában 
levő osztálykizsákmányolásra való át- 
menet nem a földmagántulajdon, ha- 
nem egy új köztulajdonforma révén 
történt." (126. old.) A vitathatatlan el- 

nyomás és kizsákmányolás jellegének 
meghatározására a Marx műveiben 
egyszer előforduló , általános rabszol- 
gaság" kifejezést veszik igénybe (MEM 
46.I. 372. old.), tudván azt, hogy ez 
, kétségkívül nem elég pontos, de ne- 
hezen pótolható kifejezés" (Ch. Pa- 
rain). J. Chesneaux az elnevezést 
ugyancsak  ,átmeneti" érvényűnek 
tartja. és óvatos javaslatot is tesz — 
az antik rabszolgasággal való összeté- 
veszthetőség elkerülése végett — egy 
találóbb elnevezésre: , általános alá- 
vetettség" (a fÍrancia eredetiben ,es- 
clavage générale" helyett: sujétion 
générale). Ugy tűnik, nem egészen 
találó volta ellenére is ez lesz a Marx 
által használt egyéb megszorító-dif- 
ferenciáló kifejezések helyett (ami- 
lyen például a gyakran, bár éppen az 
ókori keleti társadalmakra igen ke- 
véssé jellemző módon alkalmazott 
, patriarkális rabszolgaság") a legin- 
kább használatos kifejezés ezekre a 
függőségi viszonyokra, amelyeknek ez 
a sajátos jellege adja az ázsiai terme- 
lési mód differentia specificá-ját mind 
a rabszolgatartó tulajdonnal, mind 
pedig a feudális robotkötelezettség- 
gel szemben. (A feudális kizsákmá- 
nyolástól való megkülönböztetéshez 
lásd Ch. Parain tanulmányát a kö- 
tetben.) Ez azonban olyan , szolgaság", 
amely nem zárja ki az egyén szemé- 
lyes szabadságát (M. Godelier, 126. 
old.), és a kizsákmányolást a közös- 
ségek közvetítésével oldja meg. 


Az eddigiekben igyekeztem néhány 
példával érzékeltetni, hogy az ázsiai 
termelési mód koncepciója a törté- 
nettudomány számára mennyi új kér- 
dést vet fel, és a két kötetben meg- 
szólaltatott külföldi és hazai szerzők 
legnagyobb része (illetve megítélésem 
szerint a hazai szerzők valamennyien) 
milyen széles látókörrel és gondolati 
nyitottsággal vállalkoztak a kérdések 
megoldására, nemegyszer egymással 
is vitatkozva, és a tisztázatlan kérdé- 
sekre eltérő válaszokat is adva. Az 
írott források szűkösségét és bizony- 
talan közléseit — főként az ókori szö- 
vegek vonatkozásában — ellensúlyoz- 
za a hazai kutatók interdiszciplináris 


felkészültsége és módszere, az etno- 
gráfiai, régészeti és szociológiai mód- 
szerek egyesítése. 

Különösen kiemelésre méltó Ecsedy 
Ildikó két tanulmányának magas 
szintű szintézisre való törekvése és 
emelkedett irodalmi stílusa; Simon 
Róbert tanulmányainak egyetemes 
történeti távlata és szerzőjének (a sa- 
ját szakterületén kívül is) feltűnő 
nagy olvasottsága, ideértve a marxiz- 
mus klasszikusait, leginkább Marx 
írásait. Köhalmi Katalin, Ecsedy Csa- 
ba és Paulinyi Zoltán tanulmányai- 
ban a konkrét adatok rendkívüli gaz- 
dagsága és ennek a bőségnek meg- 
győző szintetizálása, Boglár Lajos ta- 
nulmányának személyes tapasztalatból 
is táplálkozó konkrétsága ragadja 
meg leginkább az olvasót. 

Sarkady János tanulmánya a filo- 
lógus aprólékos pontosságát párosítja 
a történész elemző- és általánosítóké- 
pességével. Témája: a pylosi táblák, 
elsősorban a két ún. kataszter adatai- 
nak elemző értékelése azért különö- 
sen fontos, mert ez a pylosi (tágabb 
értelemben: mykénéi típusú) társada- 
lom az egyetlen európai példája az 
ázsiai termelési mód meglétének, és 
ugyanakkor az — egyetlen olyan 
, ázsiai" társadalom, amely az antik 
tulajdonformának lett kiindulópontja. 
Sarkady kutatásai erre a fejlődési 
irányra is kitekintést nyújtanak. Itt 
forrásszerűen is megragadható a da- 
mos, mint a birtokosok összessége, 
amely még rendelkezik saját közös 
földdel is, és módja van azt bérbe- 
adással értékesíteni, sőt egy papnővel 
a birtokjog körül perbe is szállani. 
Kétségtelen ugyanakkor, hogy a da- 
mos faluközösségeiben tömörült birto- 
kosok a pylosi királyság történetének 
utolsó évében, amelyből a táblák szár- 
maznak, már nem rendelkeztek a föld- 
terület egészével. A királyi és temp- 
lomi földeken kívül a damosok ellen- 
őrizte térségből kivált a kitimená föl- 
dek komplexuma, amely állami funk. 
cionáriusok (tereták) kezében van; ez 
olyan fejlődés végpontja lehet, amely- 
nek kezdetén még a damos-közössé- 
gek és a föléjük tornyosuló , átfogó 
egység", a királyi hatalom kettőssége 
érvényesült. Az ún. ,kis kataszter? 
adatai szerint egy-egy nagybirtokos, 
így a legnagyobb földdel rendelkező 

ekerawo (Ekhelawón?) a damos keze- 
lésében maradt földnél jóval nagyobb 
terület tulajdonosa volt. 

A Sarkady által elemzett adatok 
(amelyeknek hasonló konzekvenciájú 
elemzését korábbi tanulmányaiban 
Tőkei Ferenc is elvégezte, persze még 
szerényebb forrásbázis alapján) tehát 
egy, az ázsiai termelési mód talaján 
létrejött társadalom fejlődésének di- 
namikáját is megmutatják, és ezáltal 
ellentmondanak a stagnáció egyete- 
mes érvényének. (Ezt a fogalmat az 

adott válogatásban Tőkei Ferenc és 
E. Hobsbawm korlátozták — egymás- 
tól függetlenül is — a maga valósá- 
gos jelentéstartalmára.) 

A két kötet tanulmányai értékes is- 
mereteket és szemléletet nyújtó, to- 
vábbgondolkodásra, további kutatásra 
is ösztönző alkotásai a marxista szel- 
lemű magyar történeti, formációelmé- 
leti és néprajzi kutatásnak. Reméljük 
és várjuk a további gyűjteményes és 
monografikus munkákat. 

Hahn István 


KÖNYVEKRŐL 


Varga János : Helyét kereső Magyarország 


A magyar történelem izgalmakban és 
sorsfordulókban bővelkedő, évezredes fo- 
lyamatában is különös fontossága van 
az 1825 és 1875 közötti fél évszázadnak. E 
másfél-két emberöltőnyi idő alatt kellett 
megküzdenie a magyarországi társada- 
lomnak és a kibontakozó új politikai 
erőknek annak a történelmi folyamatnak 
a véghezvitelével, amelyet általánosság- 
ban a feudalizmusból a kapitalizmusba 
való átmenetnek nevezünk. 

Követendő példaként ott lebegett előt- 
tük a klasszikus angol és francia példa, 
de minden példánál erősebben meghatá- 
rozta cselekvési terüket és lehetőségeiket 
a hazai történelmi, gazdasági és társadal- 
mi szituáció. Ennek pedig legjellemzőbb 
vonása a gazdasági háttér gyengesége 
volt. Ebből fakadt a polgárság és nemes- 
ség alapellentéte helyett a nemességen 
belüli rétegellentétek kiéleződése; a feu- 
dalizmus hanyatló korszakára jellemző 
jobbágy—nemes ellentét éileződése ; 
ugyanakkor ennek az antagonizmusnak 
a tudatos leszerelésére, a két társadalmi 
rend céljainak és tevékenységének az ér- 
dekegységbe kovácsolasára való tudatos 
és végül is sikeresnek mondható törek 
vés. 

Mindezek hátterében mindvégig ott 
munkált a nemességnek az a történelmi 
tudata, hogy vérrel szerzett országát 
vérrel védte évszázadokon keresztül, és 
tettével ő akadályozta meg, hogy Euró- 
pát elárassza a török. Ezt a tudatot tar- 
kította az a tévhit, hogy a törökök elől 
menekülő délszlávoknak, románoknak 
menedéket, a németeknek pedig a törö- 
kök kiűzése után. de már jóval a törö- 
kök megjelenése előtt is, megélhetési 
biztosított hazájában, amiért azoknak 
hálásnak kellene lenniük. Ezt a hálát 
azonban nem tapasztalta, törvényszerűen 
nem tapasztalhatta; sőt, szembe kellett 
néznie azzal a ténnyel, hogy az európai 
politikai és hatalmi erőviszonyok a pol- 
gárosodás előrehaladtával olyan 4enden- 


ciájú átrendeződés körvonalait villantot- 
ták fel a kontinensen, amely lehetőség- 
ként hordozta magában a polgári nem- 
zeti újjászületés reménye mellett a ma- 
gyar nemzet államiságanak teljes szét- 
hullását, megszűnését. Ez kényszerűen 
felidézte e generáció legjobbjaiban a 
nemlét nagy kérdéskomplexumát. 

Az említettekhez hozzátartozik még az 
a történelmi tény, hogy a jobbágyrobot- 
ra alapozott nemesi gazdaság tőkeképző 
ereje elégtelen volt arra, hogy olyan piaci 
kínálatot és megrendelést közvetítsen a 
hazai rendi polgársághoz, amelynek kö- 
vetkeztében az kibontakozhatott volna a 
rendi keretekből, és osztállyá szerveződé- 
sével sürgethette volna a társadalmi vi- 
szonyok átrendeződését. 

A jobbágyi és szórtan meglevő paraszti 
gazdaságok sem rendelkeztek azzal a vi- 
talitással, amely jelentősebb mértékben 
segíthette volna a polgárság rendi kere- 
teinek felbomlasztását, osztállyá szerve- 
ződését. A jobbágyi gazdaságok terme- 
löképessége, a jobbágymunka termelé- 
kenysége — a piachiány miatt — arra 
sem volt elegendő, hogy nagyobb mérték - 
ben fellendítse a feudális jogi kötélékek- 
bol való kiválás (jobbágymegváltás) fo- 
lyamatát. habár annak 1840-től már sem- 
miféle törvényi akadálya nem volt. 

Mindezek következtében Magyarorszá- 
gon a polgárosodásért folytatott küzde- 
lemnek úgyszólván legfontosabb terrénu- 
ma a kulturális és a politikai élet lett. 

Nem a társadalom életmódja, nem a 
gazdasági élet szférája, nem is a társada- 
lom struktúrája alakul az új követelmeé- 
nyeknek megfelelően, hanem a megyei 
törvényhatósági küzdelmek és az orszag- 
gyűlési harcok bontják meg lassú ütem- 
ben a Werbőczi-féle hármaskönyv jog- 
rendjének évszázados szövetét. Eközben 

fokozatosan kiéleződik kulturális, vallá- 
si és nyelvi síkon a magyarság és a hazai 
nemzetiségek politikai ellentéte, és tör- 
ténelmünk során csak ritkán tapasztalt 
módon felerősödik az  abszolutizmus- 
ellenesség, a , sérelmi politika", tudato- 
sodik a politizáló nemzet legrangosabb, 
történelmi felelősséggel gondolkodó ré- 
tegeiben a Habsburg-dinasztiára utaltság 
politikai, hatalmi és történelmi kénysze- 
re. Csupa ellentmondás, válaszutat alig 
kinál ez a társadalmi valósag. 

Nem válaszút elé került tehát az or- 
szág, hanem — Varga János találó kife- 
jezésével — a , helyét" kellett megkeres- 
nie idehaza, a Habsburg-birodalomban 
és Európában; abban az Európában, ab- 
ban a történelmi korszakban, amelynek 
históriai elhivatottsága és valósága volt 
az egységes és független polgári nemzet- 
államok létrejötte, a polgári gazdasági és 
társadalmi viszonyok diadalra juttatása. 

Az 1825-től érzékelhető tapogatódzások, 
előcsatározások után az 1839—140-es diéta 
eredményeként teremtődött meg az a tár- 
sadalmi, politikai szituáció, amely mind a 
Habsburg-dinasztia és tanácsadói, mind a 
magyarországi politikusok számára egy- 
értelművé tette: sem a nyílt erőszakra 
épített abszolutizmus, sem a másik rész- 
ről folytatott sérelmi politika nem vezet 
célhoz többé. A hagyományokkal kölcsö- 
nösen szakítani kellett, új frontvonalakat 
kellett kiépíteni, új programokkal és új 
taktikával kellett nemcsak a másik tá- 
bor céljait keresztezni, hanem a kor 
, európai arculatát" tükröző birodalmat, 
illetve országot is , építeni". 

Kettős feladat állt mindkét fél előtt: 
Magyarország és Ausztria gazdasági, po- 
litikai, közjogi kapcsolatának átrende- 
zése és az immár elkerülhetetlen polgá- 
rosodás megvalósítása. 

Varga János műve, a Helyét kereső 
Magyarország, ennek a roppantul ellent- 
mondásos történelmi folyamatnak egy rö- 
vid — az 1840 és 1844 közé eső — perió- 
dusát vizsgálja, s ebből az alig négy évre 
terjedő időből is csak a politikai élet, 
pontosabban az ideológiai szféra kérdés- 
körét boncolgatja. Ezt azonban komple- 
xen, a nézetek, vitak, ellentmondások, in- 
dulatok, vélt és valós sérelmek, jogos és 
jogtalan törekvések, igaz szándékok és 
félresiklató  akarások, előretörések és 
megtorpanások teljességét átfogva. rend- 
kívül finom elemzőkészséggel. Nemcsak a 
szerző eddig legjobb könyve a Helyét ke- 
reső Magyarország, hanem a magyar li- 
beralizmus e kevesebb mint fél évtize- 
dének, sorsdöntő, a magyar polgárosodás 
lehetőségeit és politikai arculatát. ideo- 


lógiai minőségét véglegesen megformáló 
éveinek minden korábbinál igazabb és 
árnyaltabb folyamatábrázolása is. Az az 
időszak ez, amikor végleg eldől, hogy a 
gazdasági, életmódbeli és társadalmi át- 
rendeződés reménytelenül lassú üteme 
miatt a magyar polgári átalakulás igazi 
harctere a kulturális, az ideológiai és a 
politikai szféra lehet. 

A jogrendszer átalakításával és világ- 
nézeti előkészítéssel kellett megteremte- 
ni a gazdasági élet és a társadalmi vi- 
szonyrendszer átalakulásának előfeltéte- 
leit, mert a magyar gazdasági szféra erő- 
tartalékai elégtelenek voltak a folyamat 
felgyorsításáhnoz és még elégtelenebbek 
annak irányításához. A politikai, ideoló- 
giai és kulturális szféra előtérbe , tolako- 
dása" az ellentmondások kusza szövevé- 
nyét szabadította e kor előharcos nemze- 
dékére. Nemcsak a politika belső moz- 
gástörvényeiből természetszerűen fakadó 
ellentmondások,  nézetbeli, ideológiai, 
pártbeli ellentétek, a jövőről alkotott kép 
minőségbeli különbségei, a kérdéskörök 
meggyőződésből és osztályszempontból 
történő rangsorolásai, a társadalmi réteg- 
ződésből és a történelmi hagyományok- 
hoz való kötődés más-más minőségéből 
fakadó nézetkülönbségek, hanem a val- 
lási, nemzetiségi, etnikai, és nem kis mér- 
tékben a létező és erősen ható rendi kü- 
löonbségekből fakadó ellentétek is tényle- 
gesen befolyásolták e korszak minde 
mozdulását. i 

Ezeknek az éveknek egyik súlyponti 
kérdése: Magyarországnak és az örökös 
tartományoknak, a Habsburg-birodalom 
két felének közjogi viszonya. E viszony 
alakulása nem volt független Ausztria 
nagyhatalmi helyzetétől, és összefüggött 
az immár célként megfogalmazódott né- 
met egység létrejöttének problematiká- 
jával. Ausztria gazdasági megerősödése, 
ezáltal haderejének ütőképessége előre- 
láthatóan meghatározta — már a kortár- 
sak szerint is —, hogy milyen szerepet 
vihet majd Németország gazdasági és po- 
litikai egységének megteremtésében. 
Metternich és Kübeck különbözőképpen 
ítélték meg e kérdést, de abban egyet- 
értettek, hogy a birodalom erősítése cél- 
jából  Ausztria-Magyarortgzág viszonyát 
gazdaságilag és igazgatásilag egyaránt 
szorosabbra kell fűzni. szet 

Magyarországot illetően a cél tehát vi- 
lágos volt, de a szándék megvalósulásá- 
hoz vezető utakat a politikusok különfé- 
leképp vázulták fel. Sok más vezető po- 
litikus mellett Metternich, Kübeck es 
Kolowrat, a ragvyar konzervatívok közül 
pedig József nádor és Dessewffy Aurél 
körvonalazták elképzeléseiket. Ők. nézet- 

különbségeik ellenére is egyetértettek ab- 
ban, hogy meg kell teremteni a biroda- 
.lom gazdasági egységét, és erősíteni kell 
a központi igazgatást, vissza kell szoríta- 
ni a magyarországi megyék és a diéta 
szerepkörét. 

Ezzel a konzervatívok által is felka- 
rolt törekvéssel szált szembe Magyaror- 
szágon az a reformnemzedék, melynek az 
új minőségű, polgári Magyarország meg- 
teremtése volt a célja. Miközben ezen fá- 
radozott, meg kellett fogalmaznia saját 
nem volt vita, hogy egységes nemzetálla- 
mot kell teremteni, amelynek a gazda- 
sági önrendelkezés, az egységes nemzeti 
piac mellett jellemzője az egységes nem- 
.zeti közigazgatás, a nemzeti kultúra, a 
nemzeti nyelv, a nemzeti intézményháló- 
zat; egyáltalán az egységes nemzetgazda- 
ságra alapozott egységes nemzeti felépít- 
ményrendszer; s hogy ugyanakkor a ren- 
di privilégiumok, testületi és territoriális 
csoportjogok, az egyesek és rétegek, val- 
lások és foglalkozások szerint kategóri- 
záló és megkülönböztető törvények eltör- 
lésével mindenkire egyformán érvényes 
emberi és polgári szabadságjogokat kell 
megvalósítani. 


Mindezeknek a feladatoknak a megol- 
dására mozgósított a korszak reformnem- 
zedéke által kimunkált liberális nacio- 
nalizmus mint ideológia. 

Varga János mindmáig a legelfogadha- 
tóbban elemzi ennek a nacionalizmusnak 
a roppantul összetett voltát, belső ellent- 
mondásosságát, szükségszerű hibáit, el- 
kerülhetetlen korlátait és erényeit. Elem- 
zésének újszerűsége és mélysége össze- 
függ azzal, hogy az országgyűlések, me- 
gyegyűlések szolgáltatta forrásanyagok, 
a híres és hírhedt röpiratok, emlékiratok, 
tervezetek mellett feltárta és elemezte a 
korabeli újságok jelentősebb publicistái- 
nak elképzeléseit is; és ami talán még 
ennél is fontosabb: a reformkor legjelen- 
tősebb szereplőinek magánlevelezését is 
feldolgozta. Ezzel olyan manipulálatlan, 
őszintesége miatt fontos forrásbázist vont 
be vizsgálódása körébe, amit mostanig 
inkább az irodalmárok. semmint a törté- 
nészek használtak fel szívesebben. 

A korszak politikai és ideológiai törek- 
véseit eddigi elképzeléseink szerint fém- 
jelző Kossuth és Széchenyi neve mellé 


így rajzolódik a történelmi tablóra Deák, 
Wesselényi, Klauzál Gábor, Szontagh, 
Batthyány Lajos, Eötvös, Nagy Károly, 
Vörösmarty, Somogyi Antal, Ráday, 
Szentkirályi és mások elképzelése. Ez bi- 
zonyítja, hogy nem egy vagy két ember, 
hanem egy nemzedék közös ügye és mun- 
kájának eredménye volt a magyar libe- 
rális nacionalizmus megformálása, még 
akkor is, ha az ideológia népszerűsítésé- 
ben és az ennek nyomán kibontakozó 
politikai küzdelem irányításában Kossuth 
vezérkedett  legjelesebben, és ütközött 
össze minduntalan az egyre gyakrabban, 
indulatosabban és elkeseredettebben el- 
lentmondó Széchenyivel. 

Ennek, a reformkor utolsó évtizedét át- 
szövő nagy vitának is a lényegét Varga 
János fejti fel, az igazsághoz mindmáig a 
legközelebb jutva. Egyértelműen figyel- 
meztet arra, hogy Széchenyi kapkodásai, 
a konzervatívokhoz közeledő mozdulatai 
mögött nem személyes ellentétet, nem 
hiúsági kérdést, nem is a liberalizmussal 
való szakítást, még csak nem is kizáró- 
lagos osztályérdekeket kell keresnünk 
(Ra magatartása nem mentesisaz em- 
lített mozzanatoktól, mint ahogyan Kos- 
suth magatartása sem), hanem figyel- 
nünk kell arra is, hogy Széchenyi politi- 
kai, ideológiai vereségeivel, kudarcaival 
párhuzamosan halmozódnak fel gazda- 
sági sikerei; a gyakorlati élet átalakítá- 
sán fáradozó munkássága egyre fonto- 
sabb gyümölcsöket érlel. Politikai kudar- 
cai ellenére, országépítő nagy munkája 
máig ható erővel realizálódik. 

Az ideológia és a politika pedig az 
1844-es évek után is termi vitáit, irányít- 
ja, formálja a társadalmat, újabb igaz- 
ságok keresésére serkentve generációkat, 
újabb helykereső vitákra ösztönözve az 
egymást váltó és együttélő nemzedéke- 


ket. 

Fontos tanulságai vannak Varga János 
könyvének. A múltunkat megérteni aka- 
rók — nemcsak a történészekre, minden 
gondolkodó, közösségért, nemzetéért cse- 
lekedni szándékozó emberre érvényes ez 
— aligha kerülhetik el a találkozást Var- 
ga János könyvével. Vajha megszívlel- 
nénk tanulságait, eredményeit, ösztönző 
példáját és igazságait. 

(Akadémiai Könyvkiadó, 1982.) 

Takács Péter 

FEJTI GYÖRGY: 
Útkereső, megújuló ifjúságpolitika 


Számunkra, de politikai ellenfeleink, ellenségeink számára is mindig ha- 
talmi kérdés volt, hogy kié az ifjúság. Ezt a csatát pártunk — az ötvenes évek 
közepén bekövetkezett törés ellenére — megnyerte, mert a fiatalok tömegei előtt 
világossá tudta tenni, hogy — akárcsak a , felnőtteknek" — alapvető érdekük 
a szocialista társadalom felépítése. Ennek felismerése persze nem azt jelenti, 
hogy a fiatalok és az idősebbek viszonyát párton belül és kívül sohasem ter- 
helte, sohasem tette izgalmassá, és — ami ezzel együtt jár — gyümölcsözőbbé 
az ifífjúságról folytatott vita. Az idő sem feledtetheti az érzelmek és az érvek 
szikrázó összecsapásait, amikor ítéletet kellett mondani az ifjúságnak az ellen- 
forradalmi eseményekben vitt szerepéről; nem feledtetheti a hatvanas évek 
,, Ppeatnemzedéke" körül dúló viharokat és a később kitört kisebb-nagyobb ziva- 
tarokat. A napjainkban is fel-felvillanó viták, amelyekben divat lett a jóléttől 
és az enyhüléstől elkényelmesedett nemzedéknek nevezni a hetvenes-nyolcvanas 
évek ifjúságát, már csak ezért sem tekinthetők rendkívülieknek. Nem mások 
ezek az eszmecserék abban a vonatkozásban sem, hogy az ifjúság problémáit 
boncolgatók — többnyire bevallottan, kisebb részben kimondatlanul — társa- 
dalmi életünk fontos kérdéseiről, a párt politikájáról mondanak véleményt. 


Örökzöld téma: milyen az ifjúság f 


A mai viták, eszmecserék nagy többségére az ifjúságért érzett őszinte felelős- 
ségérzet és tenniakarás a jellemző. Mégis, sokan újra megfeledkeznek arról, 
amit pártunk Központi Bizottságának 1970-es ifjúságpolitikai állásfoglalása már 
egyértelműen és meggyőzően tisztázott. Nevezetesen arról, hogy az ifjúság er- 
kölcsi, politikai állapota szervesen összefügg a társadalom helyzetével, vagyis 
az ifjúság — egészében Véve — olyan, amilyenné a társadalom mintái, erkölcsi 
normái, a felnőtt környezet példái nevelik, formálják. Az egyes fiatalok termé- 
szetszerűleg — miként a felnőttek is — nagyon különbözőek, de megítélni őket 
is ugyanazon az alapon lehet: hogyan élnek, hogyan dolgoznak, hogyan teljesí- 
tik kötelességeiket. 


Az ifjúság ugyan társadalmilag meghatározott, de sohasem pontos , tükör- 
képe" a társadalomnak. Sajátos érdekei, szociológiai és tudati jellemzői vannak, 
s ezért a társadalmi jelenségeket is másként éli át, másként tükrözi. Az ifjúság- 
politika fontos feladata, hogy felismerje és figyelembe vegye ezeket a sajátos- 
ságokat, a megítélés alapkérdése azonban továbbra is az, hogy mivel jellemez- 
hetők az ifjúság társadalmi törekvései. Pártunk politikájának elvitathatatlan 
eredménye, hogy az ifjúság döntő többsége megbecsüli azt, hogy szocializmus- 

ban él; tetteivel, munkájával bizonyítja elkötelezettségét. Amikor bírál vagy tü- 
relmetlen, nem mást akar, hanem politikánk következetesebb megvalósítását. 
Gyorsítani, sürgetni szeretné terveink valóraváltását, gondjaink megoldását. 
És ez nagyon lényeges, mert ennek figyelmen kívül hagyása miatt is létrejö- 
hetnek, illetve létrehozhatók indokolatlan konfliktusok. 

Napjainkban átalakulóban van a szocializmusról és a hozzá vezető útról ki- 
alakított kép. Élesebben rajzolódnak ki a régi módon tanított és a mai körülmé- 
nyek között megélt szocializmus különbségei és ellentmondásai. A képzésben, a 
munkában és az elosztásban egyaránt új kérdéseket és problémákat vet fel a 
mennyiségi fejlődésről a minőségire való áttérés. Korábban stabilnak, sőt meg- 
változtathatatlannak hitt szocialista értékek rendeződnek át. 

Az előrehaladást olyan külső tényezők is nehezítik, mint a nemzetközi fe- 
szültség növekedése, a fegyverkezési verseny éleződése és a világgazdasági vál- 
ság. A társadalmi rendszerek között — nem kis mértékben az ifjúság meg- 
nyeréséért is — egyre élesebb ideológiai küzdelem folyik, amelyben ellenfeleink 
a szocializmus történelmi kudarcát hirdetik, és az ifjúság természetes béke- 
vágyát is manipulálni igyekeznek. 

A párt vezetésével az egész társadalom keresi a továbblépés, a fejlődés út- 
jait, keresi a megújulás, az alkalmazkodás módjait. Ezeknek az erőfeszítések- 
nek a sikerében az ifjúság alapvetően érdekelt, számottevő és mozgósítható erőt 
képvisel. Sokszor elmondjuk, hogy ma nagy szükség van bátor, a megszokottal 
szakítani tudó új gondolatokra, egyéni kezdeményezésre, felelősség- és kocká- 
zatvállalásra. Olyan időket élünk, amelyek felértékelik a régi meghaladásának 
igényét és képességét, az újító szellemet, a járatlan utak keresését és vállalá- 
sát. Ezért az ifjúság, amely érzelmi és egzisztenciális értelemben egyaránt ke- 
vésbé kötődik a beidegződött régi megoldásokhoz, mint az idősebb nemzedékek, 
fontos szerepet tölthet be az új helyzet követelményeihez igazodó politika és 
gyakorlat kialakításában. Nem lehet közömbös számunkra, hogy megfelelően 
felkészítjük-e az ifjúságot az ezzel járó viták, konfliktusok, küzdelmek megví- 
vására, mint ahogyan az sem, miként fogadják az idősebbek a fiatalok javasla- 
tait, kritikai észrevételeit. 

A különböző nemzedékek alkotó, egymást serkentő együttműködése mindig 
is a társadalmi haladás egyik előfeltétele volt. Az egymást kiegészítő készségek 
és képességek társadalmi méretű hasznosítására ma is szükség van. Valameny- 
nyiünk közös érdeke, hogy a társadalom irányításában, a gazdasági és a szel- 
lemi életben kialakuljon a nemzedékek egészséges együttműködése, amely öt- 
vözni képes az újító szándékot, a változások iránti fogékonyságot az élettapasz- 
talattal, a megfontoltsággal és józansággal. Ez fontos feltétele annak is, hogy 
a felnövekvő nemzedékek mielőbb megtalálják helyüket és perspektívájukat a 
munkájukban, a hivatásukban, hogy az önálló egzisztenciateremtést, a család- 
alapítást ne zavarják majd a társadalom adott fejlettségi szintjén elkerülhető 
konfliktusok. 


Több őszinte szóval, nagyobb bizalommal és türelemmel 


A pártnak és az ifjúságpolitika végrehajtásában érdekelt minden intézmény- 
nek, szervezetnek közös feladata, hogy az ifjúság új és új nemzedékeit meg- 
nyerje szocialista eszményeinknek, céljainknak és az elérésükért folytatott 
munkának. A folyamatos meggyőzés szerepét nemcsak az éleződő ideológiai 
harc, a bonyolultabbá vált nemzetközi és belpolitikai helyzet teszi különösen 
aktuálissá, hanem az is, hogy következetesebben kell érvényesítenünk saját 

gyakorlatunkban két, gyakran idézett felismerést. Az egyik az, hogy a szocia- 
lista viszonyok nem szülnek automatikusan szocialista tudatot; a másik pedig: 
hogy minden nemzedék szükségképpen más úton, más módon jut el a szocia- 
lizmushoz, mint apái. Abból kell kiindulnunk, hogy általában nincsenek bizo- 
nyításra nem szoruló evidenciák. Minden nemzedék számára meg kell adni a 
megismeréshez vezető kétkedés, vívódás lehetőségét, azt, hogy megküzdjön sa- 
ját eszméiért, meggyőződéséért. 

Az ifjúságnak mindenekelőtt arról kell saját tapasztalatai alapján meggyő- 
ződnie, hogy társadalmi rendszerünk — már mai formájában ís — igazságo- 
sabb és emberibb minden előzőnél; hogy a fiatalok alapvető érdeke ugyanaz, 
mint a társadalom egészéé: a szocializmus építése; hogy végső soron ettől és 
csakis ettől függ személyes és kollektív boldogulásuk. 

A szocializmus építésében reá váró feladatokkal az ifjúság csak akkor tud 
elkötelezetten és alkotó módon azonosulni, ha a társadalmi fejlődést a maga 
bonyolultságában, az ellentmondásokkal és visszaesésekkel együtt ismeri meg. 
Az ifjúságnak szüksége van eszményekre — de az eszmények csak akkor hajtó- 
erői a cselekvésnek, ha reális és valóságos szocializmusképre, nemzeti önisme- 
retre és nemzeti önbecsülésre, egészséges magyarságtudatra épülnek. Ezért fon- 
tos feladatunk, hogy közreműködésünkkel az új nemzedékek megalapozott is- 
mereteket szerezzenek népünk történelméről, helytállásáról, a hazai és nemzet- 
közi progresszió szövetségének történelmileg is igazolt szükségességéről. Külö- 
nösen sok a pótolni való a szocialista Magyarország történelmi útjának, sikerei- 
nek és kudarocainak, a megtett út tapasztalatainak megismertetésében. 

Az ifjúság megnyeréséhez elengedhetetlen, hogy partnernek, egyenrangú 
társnak tekintsék a vitában és a cselekvésben egyaránt. Jobban meg kel! talál- 
nunk a hangot a fiatalokkal, építve tudásukra, szívükre, lelkesedésükre. Az if- 
júsággal folytatott párbeszéd során pedig több őszinte szóra, nagyobb bizalom- 
ra, türelemre és megértésre van szükség, s arra, hogy ne elutasítással, hanem 
érdeklődéssel találkozzanak az új megközelítések, hogy tárgyszerűen kezeljük 
a gyakran meghökkentő kérdéseket, nézeteket, véleményeket. 

Ha elismerjük a , felnőttek" jogát a tévedéshez, még inkább el kell ismerni a 
fiatalokét, fenntartva természetesen a higgadt, érvelő fellépés jogát is a téves 
nézetekkel szemben. Vállaljuk azt is, hogy nincsenek mindenre kész válaszok, 
hogy a felnőttek sem csalhatatlanok, s bizonyítsuk a gyakorlatban is, hogy a 
párt és az ifjúsági szövetség nem sajátítja ki a kezdeményezés kizárólagos jo- 
gát. 

E jog következetesebb érvényesüléséhez tisztázni szükséges a társadalmi in- 
tézmények viszonyát a fiatalok spontán kezdeményezéseihez. A fejlődő sze- 
mélyiségnek is természetes igénye, hogy kipróbálhassa, kifejezhesse önmagát. 
S bár ezt jól tudjuk, intézményeink jó részében gyakran mégis kevés tér marad 
a kezdeményezésre, öntevékenységre. Ezért e törekvések nagyobb részt más, 
ún. ,nem intézményesített" keretek között keresnek kibontakozási lehető- 
séget. Látni kell, hogy az intézményes formáktól való egyre gyakoribb ide- 
genkedés oka elsősorban nem a fiatalokban keresendő. Okozat ez, amely egy- 
részt az intézményes formák túlszabályozottságából, diszfunkcionális működé- 
séből következik; másrészt abból az egyébként jó szándékú törekvésből, meg- 
szokásból, hogy megpróbálunk mindent — azt is, amit nem kellene, sőt azt is, 
amit egyáltalán nem lehet — ezekbe a formákba integrálni. Biztatás és támo- 
gatás hiányában gyakran elsorvadnak ésszerű, hasznos kezdeményezések is. 
Ez nemcsak idegenkedést, közömbösséget szül, nemcsak intézményeink hitelét 
rombolja, hanem olyan dacreakciókat is kivált, amely a fiatalok tapasztalat- 

lanságával való visszaélésnek is talajt adhat. Olyan bűvös kör ez, amelyből 
csak a fiatalok iránti bizalom alapján, a társadalmi céljainkkal egybeeső spon- 
tán kezdeményezések széles körű támogatásával lehet kilépni. 


A család, az állam és a társadalmi szervek közös ügye, felelőssége 


Az ifjúságpolitikai állásfoglalás megjelenését követő években kiépültek az 
ifjúságpolitika újfajta intézményes keretei. Bővült és részben új tartalmat ka- 
pott a munkamegosztás az ifjúság nevelésében. Jelentős változás következett 
be az állami szervek ifjúsági munkájában. Az lfíjúsági Törvény megalkotását 
követően kialakultak a fiatalokkal való foglalkozás — nemzetközileg is elismert 
— jogi feltételei; a kormány, a minisztériumok és a tanácsi szervek szerepe 
nőtt az ifjúság nevelésében és a hozzá szükséges feltételek biztosításában. 

Az elmúlt évtized tapasztalatai azonban arra is figyelmeztetnek, hogy túl- 
hangsúlyoztuk, anyagi erőforrásaink és a tárgyi feltételek korlátaihoz képest 
pedig túlértékeltük a társadalom, mindenekelőtt az állam felelősségét és lehe- 
tőségeit az ifjúság nevelésében. Miközben gazdasági és társadalmi viszonyaink 
— szándékaink és kényszerítő körülményeink miatt egyaránt — a decentrali- 
zálás, a teljesítményelv érvényesítése, az egyén felelősségének felkeltése irányá- 
ba fejlődtek, az ifjúságpolitikában még jó ideig a mindent megoldani képes 
állam képe lebegett a szemünk előtt. Az állam anyagi lehetőségei a hetvenes 
évek közepére jelentősen szűkültek. Így a központi elhatározások és programok 
— mindenekelőtt az ifjúság művelődése, sportolása és turizmusa feltételeinek 
javítására, valamint az ezzel összefüggő kedvezmények kiterjesztésére — csak 
szerény eredményekre vezettek. 

Szándékaink ellenére csökkent a családok szerepe a gyermeknevelésben. 
Kétségkívül nemcsak a szülők tehetnek arról, hogy túlzottan el vannak foglal- 
va a család szükségleteinek kielégítésével, s idejükből, energiájukból, türel- 
mükből túl kevés jut a gyermekekre. A velük való foglalkozás tovább szűkül 
azáltal, hogy nem vonják be őket eléggé a családon belüli munkamegosztásba, 
a gondok megoldásába, ami pedig már gyermekkorban kialakíthatná azt a tu- 
datot, hogy csak munkával lehet jogokat szerezni. De végső soron mégis csak a 
család, a szülők elsődleges felelőssége, hogy a gyerekek és fiatalok megismer- 
jék a társadalmi és emberi értékeket, a társadalmi együttélés normáit. A csalá- 
don is múlik, hogy a fiatalok megtanulják a világot reálisan szemlélni, jelen- 
ségeit megérteni, hogy megtanuljanak közösségben, közösségi módon élni, gon- 
dolkodni. S a családnak nem utolsósorban olyan biztonságot, érzelmi hátteret 
is biztosítania kell, amely a fiatalokat konfliktusok vállalására és leküzdésére 
is képessé teszi. 

A jövőben jobban össze kell hangolnunk a család, az állam és a társadalmi 
szervek szerepét, felelősségét a gyermekek és a fiatalok nevelésében. A csalá- 
dok helyzetét érintő döntéseknél az eddiginél körültekintőbben kell számolni a 
család gazdasági és szocializációs funkcióinak napjainkban is folyó átalakulá- 
sával, az életmód, az értékrend módosulásával. Olyan komplex családpolitikai 
szemlélet érvényesítésére van szükség, amely a családok társadalmi funkcióinak 
kiteljesítését, a gyermeknevelés feltételeinek javítását és a szociális különb- 
ségek családokon belüli átörökítésének mérséklését szolgálja. A családpolitika 
kulcsfontosságára utal az is, hogy a fejlődésükben, társadalmi beilleszkedésük- 
ben veszélyeztetett gyermekek és fiatalok döntő többsége a nevelési feladataikat 
ellátni nem képes családokból kerül ki. 

Az ifjúság felkészítésében megkülönböztetett szerepe van az iskolának. A 

közoktatás és a felsőoktatás fejlesztésének rövid és hosszú távú feladatairól a 
közelmúltban fontos politikai döntések születtek. Az ifjúsági szövetség támo- 
gatja a bennük megfogalmazott tennivalókat, s fontosnak tartja, hogy végre- 
hajtásuk a KISZ közreműködésével történjék, és felgyorsuljon. Ifjúságpolitikai 
szempontból különösen jelentősnek tartjuk azt a követelményt, hogy az okta- 
tási rendszer segítse a tehetség kibontakozását, ne konzerválja, hanem a lehet- 
séges mértékben csökkentse a művelődési és továbbtanulási esélyek különb- 
ségeit. Ennek egyik feltétele az, hogy megőrizzük és — a gazdasági lehető- 
ségeink által biztosítható mértékben — javítsuk a diákok szociális ellátásának 
színvonalát. 

Az 1970-es ifjúságpolitikai határozat egyik exponált kérdése volt az önte- 
vékeny művelődés, a tömegsport és a turisztika feltételeinek javítása. Mindez 
ma sem veszített időszerűségéből, bár a hangsúlyt új létesítmények megépítése 
helyett a meglevők racionálisabb működtetésére, továbbá a művelődési és 
sportszervek, valamint a társadalmi szervezetek — köztük a KISZ — jobb 
együttműködésére kel! helyezni. 

Űj utakat kell keresni ahhoz, hogy az ifjúsági házak, a művelődési intéz- 
mények nagyobb szerepet játsszanak a fiatalok művelődésében és szórakozá- 
sában. Ennek egyik lehetőségét abban látjuk, hogy ezekben az intézményekben 
olyan önkormányzati szervek alakuljanak, amelyek megfelelő jogokkal felru- 
házva, érdemben tudnak dönteni a programokról, véleményt mondhatnak a 
költségvetés felhasználásáról, a vezetők munkájáról és kiválasztásáról. Fontos 
továbbá az is, hogy tágabb teret biztosítsunk a különböző érdeklődésű, többé- 
kevésbé tartós ifjúsági közösségek társadalmi céljainkkal összhangban álló 
tevékenységének. A résztvevők anyagi hozzájárulására és társadalmi munkára 
is alapozva folyamatosan meg kell teremteni működésük feltételeit. 

A sport és a turisztika nemcsak az egészséges életmód nélkülözhetetlen alko- 
tóelemei, hanem fontos a szerepük a személyiség formálásában is. A sportolás 
önfegyelemre, kitartásra nevel, megtanít becsületesen küzdeni, szívós munká- 
val győzelemre törni és emelt fővel veszíteni. Ez vezette a KISZ-t az ifjúsági- 
és diáksport fellendítéséért kifejtett több éves erőfeszítéseiben, amelyeket a 
sport- és művelődési szervek jóindulatú figyelme kísért. Kezdeményezéseink 
azonban nem hoztak átütő sikert. A továbblépés érdekében alapjaiban kellene 
újragondolni a sportszervek és sportegyesületek funkcióját, felépítését és a 
sportmozgalom finanszírozásának rendszerét. Megfontolandónak tartjuk a tö- 
megsport (szabadidősport) szervezésének társadalmi alapokra helyezését, az 
üzemi. tanintézeti sportegyesületek önkormányzatának jelentős bővítését. A 
mainál jóval nagyobb figyelmet és anyagi támogatást igényelne a diáksport. 
Az ifjúsági turizmus, az országjárás és táborozás feltételeinek javítása az állami 
ifjúságpolitika egyik preferált területe lehetne. Az illetékes vállalatokat és in- 
tézményeket érdekeltté kellene tenni abban, hogy elemi higiéniai és szállásfel- 
tételeket teremtsenek egy széles körű túrázási és táborozási mozgalom kialakí- 
tásához, a felszerelések egy részét pedig kölcsönzéssel biztosítsák. 


Önálló életkezdés, családalapítás, otthonteremtés, gyermeknevelés 


Az ifjúságpolitikai határozat megvalósulásának fontos eredménye, hogy az 
elmúlt évtizedben — a társadalom egészével együtt — javult az ifjúság helyzete. 
A fiatalok minden rétegének alapvetően megvannak a feltételei az eredményes 
tanuláshoz, a munkához, a művelődéshez, a kiegyensúlyozott emberi élethez. 
Az elért eredményekre joggal lehetünk büszkék. Azzal együtt is, hogy sok még 

a megoldásra váró kérdés, bizonyos problémák újratermelődtek, és új feszült- 
ségek, ellentmondások is keletkeztek. 

Egész társadalmunknak, az idősebbeknek és a fiataloknak közös az érdeke 
szocialista viszonyaink kiteljesítésében, a jelenlegi állapotok meghaladásában. 
Az alapvető érdekek azonosságából mégsem vonható le az a következtetés, hogy 
a társadalmi fejlődés fő kérdéseivel egyidőben ne kellene külön is foglalkozni 
az ifjúság sajátos problémáival. Tekintettel kell lennünk arra, hogy az ifjúság 
különösen érdekelt az oktatás, az általános és szakmai képzés, a széles értelem- 
ben vett szellemi és fizikai felkészítés színvonalában, intézményeinek működé- 
sében, feltételeinek javításában; s egyetértésre kell jutnunk abban, hogy a tár- 
sadalom munkájába bekapcsolódó és az önálló életkörülményeinek megteremté- 
sén dolgozó ifjúságnak nem ugyanazok a gazdasági, egzisztenciális, szociális 
érdekei, mint az idősebb nemzedékekéi. Az ifjúságot meg kell győzni arról, hogy 
e sajátos érdekeinek érvényesülése is a szocializmus építésének eredményességé- 
től függ — de az idősebb nemzedékeket is meg kell győzni arról, hogy a szo- 
cializmus építésének sikere, a társadalmi érdek érvényesülése is függ az ifjúság 
sajátos érdekeinek érvényesülésétől. 

Azok a feltételek, amelyek között ma a fiatalok belépnek a széles értelemben 
vett újratermelési folyamatba, több szempontból különböznek a hetvenes évek 
elejére jellemző feltételektől. Ennek okai részben az elmúlt évtized folyamán az 
ifjúság helyzetében bekövetkezett változásokban, részben a társadalmi-gazda- 
sági fejlődés nehezebb körülményeiben, másfajta lehetőségeiben és új követel- 
ményeiben rejlenek. 

Az önálló életkezdés, a családalapítás, az otthonteremtés, a gyermeknevelés 
feltételei nem vizsgálhatók az életszínvonal általános alakulásától függetlenül. 
Ám éppen ebben az összefüggésben azt kell megállapítani, hogy a hetvenes 
években az életszínvonal általános növekedése mellett az önálló életkezdéssel 
kapcsolatos gondok viszonylagos értelemben megnövekedtek. Mindenekelőtt 
azért, mert a családalapításhoz szükséges javakat — ezen belül is főleg a la- 
kást — az áremelések súlyosabban érintették, és mert a fiatalok jövedelmei az 
átlagosnál lassabban növekedtek. Az új körülmény pedig az, hogy az életszín- 
vonal szintentartásának programja egészen másképpen érinti az ifjúságot, mint 
a társadalom több más csoportját. 

Mind az ifjúság társadalmi beilleszkedése, mind az egyén boldogulása szem- 
pontjából meghatározó jelentőségű a munka. Továbbra is alapvetőnek tartjuk, 
hogy a társadalom biztosítsa a munkavállalás lehetőségét az iskolákból kilépő 
korosztályoknak, lehetőleg képzettségüknek megfelelő vagy azzal rokon terü- 
leteken. A pályakezdő fiataloknak és a társadalomnak egyaránt fontos, hogy 
a munka lehetőséget adjon a bizonyításra, a képességek s a megszerzett tudás 
érdemi megméretésére, színvonalas teljesítmény esetén pedig nyújtson esélyt a 
szakmai előrelépésre vagy a vezetővé válásra. 

Ma a munkaképes korú fiatalok (a 15—29 évesek) mintegy háromnegyede 
munkaviszonyban áll,! s ők teszik ki az aktív keresők egyharmadát.? Képzett- 
ségük lényegesen magasabb lett az elmúlt tíz évben.? Az általános és szakmai 
képzés mennyiségileg egészében véve megfelelt a népgazdaság változó munka- 


4 Az ifjúság demográfiai és foglalkozási jellemzői. KSH, 1981., 48. old. 

2 Uo., 47. old. 

3 A 18—29 éves ifjúság körében a legalább középiskolai végzettséggel rendelkezők aránya 
1970 és 1980 között 28.3-ról 35,5 százalékra, a középfokú szakmunkásképzőt vagy szakiskolát vég" 
zettek aránya 20.9-ről 307 százalékra nőtt; a 25—29 éves fiataloknak 1970-ben 7.5 százaléka. 
1980-ban 9.9 százaléka volt felsőfokú képzettségű. Mintegy negyedével nőtt a fiatal szakmunkások 
száma — ma minden második szakmunkás 30 évesnél fiatalabb —, a fiatal segédmunkások száma 
pedig mintegy felére csökkent. (Az ifjúság demográfiai és foglalkozási jellemzői, 42. és 55. old.; 
gyak eeteáátainű Az ifjúság helyzete az oktatás tükrében. Ifjúság és társadalom. KSH, 1982. 

old. 


ÜTKERESŐ, MEGÚJULÓ IFJÚSÁGPOLITIKA 9 


erő-szükségleteinek, az első elhelyezkedés általában nem ütközött nehézségek- 
be. Az is tény azonban, hogy a korábbi időszakra jellemző általános munka- 
erőhiány közepette többnyire rejtve maradtak a képzés s a munkaerőigény 
között feszülő ellentmondások. Ma már viszont egyre nyilvánvalóbb, hogy 
a képzés szakma szerinti összetétele nincs — teljes egészében nem is lehet — 
összhangban a munkaerő-kereslettel. Ezért mielőbb ki kell alakítani azokat a 
mechanizmusokat, amelyek az ebből származó feszültségeket — egyebek mellett 
átképzéssel is — enyhíthetik. Ahhoz pedig, hogy hosszabb távon javítani lehes- 
sen a munkaerő — különösen a felsőfokon végzett munkaerő — keresletének és 
kínálatának összhangján, meg kell vizsgálni: hogyan teremthető közös érdekelt- 
ség a munkáltatók, a képző intézmények és a munkavállalók között. 

A pályakezdés feszültségeit növeli, hogy a gazdaság nem hasznosítja kellően 
a fiatalok növekvő általános és szakmai képzettségét. Figyelmet érdemel, hogy 
a felsőfokú képesítéshez kötött álláshelyek jelentős részét a munkakörhöz elő- 
írtnál alacsonyabb végzettségűek töltik be, miközben a fiatal diplomások gyak- 
ran nem a képzettségüknek megfelelő munkát végeznek. Alapvető fársadalmi 
érdek ,az emberi tényezőben" rejlő lehetőségek fokozottabb hasznosítása, de 
ennek érvényesülését ma még kevés vállalat belső érdekeltségi, ösztönzési rend- 
szere segíti elő. 

Nem függetlenek mindettől azok a problémák sem, amelyek a fiatalok vezető- 
vé válását kísérték az elmúlt időszakban. A statisztikák azt mutatják, hogy 
a vezetők, irányító funkciót betöltők között alacsony a fiatalok aránya, sőt az 
elmúlt évtizedben több területen még csökkent is. Az általános tendenciáktól 
eltérően a mezőgazdaságban kedvezőbbek a fiatalok előrejutási lehetőségei, a 
vezetők között lényegesen több a fiatal, mint más népgazdasági ágakban. 

A bérek, a keresetek és a teljesítmények szorosabb kapcsolatának megterem- 
tése általánosan megfogalmazott igény. Ha azonban azt is figyelembe vesszük, 
hogy a bérek és keresetek az utóbbi években egyre nagyobb mértékben függ- 
nek az életkortól," nyilvánvalóvá válik, hogy az ifjúság különösen érdekelt a 
teljesítmény szerinti bérezésben. Ezzel együtt olyan munkafeltételeket igényel, 
hogy módja legyen teljesítményének növelésére. 

A fiatalok jövedelmi helyzetének viszonylagos romlását mutatják a következő 
adatok: a lakosság egy főre jutó reáljövedelme 1970 és 1975 között 25 százalék- 
kal, 1976 és 1981 között 11 százalékkal nőtt. Ezen belül növekedett a fiatalok 
jövedelme is, de kisebb mértékben: a fiatal családok egy főre jutó jövedelme 
a hetvenes évek elején az országos átlagjövedelem 90 százaléka körül alakult — 
ez az arány az évtized végére mintegy 80 százalékra csökkent.? 

Az országos átlagnál lassabban nőttek a fiatalok munkából származó jöve- 
delmei: 1970 és 1980 között a reálkeresetek növekedése csaknem 22 százalékos 
volt ;9 ezzel szemben az 1980-ban 16—29 éves fiatalok keresetének reálértéke 

4 A 262 ezer vezetői munkakört betöltő közül 115 ezer főnek (44 százalék) van felsőfokú vég- 
zettsége. Körükben a 30 éven aluliak aránya 12 százalék, a 40 éven aluliaké 43 százalék. (Nyit- 
rai Ferencné: Az értelmiség foglalkozási szerkezete, jövedelmi viszonyai, életmódja. Társadalom- 
tudományi Közlemények, 1981. 3. sz., 348—352. old.) 

5 Például a közvetlen termelésírányítók között 33-ról 21 százalékra, a műszaki igazgatók, 
gyárrészlegvezetők között 27-ről 17 százalékra, a főkönyvelők, gazdasági szakértők között pedig 
20-ról 5 százalékra csökkent a 30 éven aluliak aránya. (A pályakezdő fiatalok helyzetének ala- 
kulását meghatározó tényezők. KSH—ÁIB—OT 1981. Kézirat, 15. old.; Kepecs Gábor: A fiatalok 
vezetővé válásának lehetőségei a hetvenes években. OT 1982. Kézirat 1—3. old.) 

6 A mezőgazdasági telepvezetők között 30, a főágazatvezetők között 19 százalékos volt 19830- 
ban a 30 éven aluliak aránya. (Lakatos Miklós: A dolgozó ifjúság foglalkoztatottsági összetéte- 
lének alakulása az 1970-es és 1980-as népszámlálási adatok alapján. Ifjúság és társadalom, 7978. 
Ek keresetek színvonala, szóródása és kapcsolata a családi jövedelemmel az 1972. és 1977. 
19 és za ev áái 1981., 44. old., illetve Kereseti viszonyok a magyar népgazdaságban. KSH, 1980., 

8 Statisztikai évkönyv, 1981., 17. old., 253. old. 


9 Salamin Pálné: A fiatalok keresete és jövedelme. Ifjúság és társadalom. 139. old. 
10 Statisztikai évkönyv, 1981., 253. old. 

mindössze 14 százalékkal haladta meg az 1970-ben ebbe a korosztályba tartozó 
fiatalokét.!! 

A mai pályakezdőknek az előttük járó nemzedékekhez viszonyítva nyilván- 
valóan kedvezőtlenebb kereseti pozíciókból kell szembenézniük a következő 
évek kihívásaival. A tíz évvel ezelőtti 16—29 éves aktív keresők reálkeresete 
1970 és 1980 között az átlagot jelentősen meghaladó mértékben, mintegy 36 
százalékkal emelkedett? — a nyolcvanas években viszont lényegében a reál- 
keresetek szintentartásával lehet számolni. 

A bérpolitika egésze természetesen nem ifjúságpolitikai kérdés. Annyiban 
azonban igen, hogy a pályakezdők bére az alapvető létfeltételek biztosításán 
túl — tisztességes, szorgalmas munka és takarékos életvitel mellett — lehetővé 
teszi-e az önálló otthonteremtéshez szükséges megtakarítást. 

Az egy főre jutó munkajövedelmek reálértéke 1970 és 1980 között 20 százalék- 
kal emelkedett, ugyanakkor a társadalmi jövedelmeké (juttatásoké) 96 százalék- 
kal.3 E jövedelmeknek 1970 óta változatlanul az egyharmadát teszik ki a gyer- 
mexnevelési célú társadalmi juttatások. Vé 

A gyermeknevelést segítő társadalmi juttatások a lakossági jövedelmeknek 
folyamatosan növekvő részét alkotják, összegük tíz év alatt megháromszorozó- 
dott. A családi pótlékban részesülő gyermekek száma 31 százalékkal, az egy 
gyermekre jutó havi összeg több mint három és félszeresére nőtt. A gyesben 
részesülők száma 10 év alatt a másfélszeresére, az egy segélyezettre jutó havi 
összeg a kétszeresére emelkedett." Ezek akkor is jelentős eredmények, ha 
hozzátesszük, hogy mindezek ellenére sem tudtuk e társadalmi juttatások reál- 
értékét megőrizni. Jelentősen növekedett a gyermekintézmények befogadó- 
képessége. A bölcsődés korú gyermekeknek 1970-ben a 9,5 százaléka, 1930- 
ban 15,5 százaléka részesült bölcsődei ellátásban.§ E tíz év alatt majdnem meg- 
kétszereződött az óvodai helyek száma; 100 óvodás korú gyermek közül 1970- 
ben 58, 1980-ban 80 gyermek volt óvodás.9 A felsorolt adatok szemléletesen 
bizonyítják társadalmunknak a családok érdekében tett erőfeszítéseit. 

A hetvenes években mintegy 882 ezer lakás épült fel.9 Ennek ellenére az 
ifjúság legnagyobb gondja ma is az önálló otthon megteremtése. Az elmúlt tíz 
évben a tanácsok az évente rendelkezésükre álló lakások 45—55 százalékát utal- 
ták ki fiatal családoknak ; ez az arány általában meghaladta a fiatal lakásigény- 
lőknek az összes igénylőhöz viszonyított arányát. Közvetlenül házasságkötés 
után a fiatal házaspárok mintegy 30 százalékának van önálló lakása; 50—55 
százaléka a szülőkkel együtt, 10—15 százaléka albérletben, ágybérletben lakik." 
A házasság harmadik évében a fiatal családoknak több mint 40 százaléka, a 
hatodik évében pedig csaknem 70 százalékuk lakik önálló lakásban. 

1982-ben kormányzati döntés született a lakásépítés, -ellátás és -gazdálkodás 
javítására. A jól ismert, széles körű intézkedéssorozatból különösen fontos a 


11 Résztanulmány a pályakezdő fiatalok élet- és munkakörülményeinek alakulásáról. ÁBMH. 
1982., Kézirat, 13. old. 


12 Uo. 

13 Statisztikai évkönyv, 1981., 254. old. 

14 Uo., 274. old. A gyermeknevelést segítő társadalmi juttatások több mint 3 millió gyermeket. 
csaknem 2 millió családot érintenek. A gyermekes családok 20 százalékában. mintegy 400 ezer 
családban a családfő 30 éven aluli, ezekben a családokban él a gyermekek 18 százaléka. vala- 
mint kb. 700 ezer fiatal szülő. A fiatal családoknak csak 20 százalékában nincs gyermek, 32 
SEGEet családot tekintve ez az arány 35 százalékos. (1980. évi népszámlálás, 23. köt. KSH, 1981.. 
2. old.) 

16 1970-ben 7,5 JZÁRJÓS TESZE 1980-ban 10,4 százalékát. (Statisztikai évkönyv, 1981., 255. és 274. old.) 

16 Uo., 274. és 276. old 

17 Uo., 277. old. 

18 Uo., 285. old. 

19 Uo., 297. old. 

20 Lakásépítés és megszűnés, KSH, 1980., 8. old. 

s ózdi 1978. évi reprezentatív adatfelvétele. Kézirat I/1. old. 

családok nagyságához, anyagi lehetőségeihez igazodó lépcsőzetes lakáshoz ju- 
tás biztosítása, és — mindenekelőtt a nagyobb városokban — az első lakás- 
nak szánt szociális bérlakások mielőbbi számbavétele és bekapcsolása a lakás- 
gazdálkodás rendszerébe. Hitelpolitikai eszközökkel, a lakás-, telek- és építő- 
anyagárak emelkedését fékezni képes közgazdasági és műszaki lehetőségek fel- 
kutatásával biztosítani kellene, hogy — különösen az első — lakások megszer- 
zéséhez szükséges előtörlesztés reálértéke ne növekedjék. 


Az ebben a fejezetben csak vázlatosan jelzett körülmények azt mutatják, 
hogy az életszínvonal szintentartásának programja közepette a családalapító 
fiatalok helyzete nehezebbé vált. Az alacsonyabb jövedelmű, feszítettebb költ- 
ségvetésű fiatal családok kevésbé tudnak a megváltozott helyzethez alkalmaz- 
kodni fogyasztási szerkezetük átalakításával. A fiatal családok költségvetésé- 
ben olyan kiadási , tételek" szerepelnek, amelyeket fogyasztáskorlátozással nem, 
vagy alig lehet csökkenteni — ilyenek például a lakás megszerzésével és fenn- 
tartásával kapcsolatos kiadások. Nem lehet figyelmen kívül hagyni azt sem, 
hogy a gyermekneveléssel összefüggő társadalmi juttatások növekedése sem 
követi az árak emelkedését, s ez reálértékük központi intézkedésekkel történő 
, karbantartását" igényli — olyan időkben, amikor a költségvetés eszközei is 
szűkösebbek. 

A jelenlegi körülmények között nem járható út az állami kedvezmények, 
juttatások, központi bérintézkedések bővítése. Ezért az egyik lehetséges meg- 
oldást a szociálpolitika és a lakossági hitelpolitika jelenlegi intézményrendsze- 
rének áttekintésében és az eszközök olyan átcsoportosításában látjuk, amely 
lehetővé teszi — és ez szocialista követelmény —, hogy mérsékeljük a szülők 
szociális, vagyoni helyzetében meglevő különbségek átörökítését, az életbe in- 
dulás esélykülönbségeinek növekedését. 

A szociálpolitikában továbbra is kiemelt figyelmet kell kapniuk a gyermek- 
nevelést segítő eszközöknek, s annak, hogy csökkenjenek a fiatal családok élet- 
viszonyainak a gyermekek számától függő különbségei. A gyermeknevelés fel- 
tételeinek javításához az alapvető intézményi keretek, juttatási formák ren- 
delkezésre állnak. Ezért elsősorban arra van szükség, hogy reálértékük fenn- 
tartása, illetve helyreállítása a jövőben kiemelt figyelmet kapjon. 

A pályakezdés sikerében, a családalapításban, az önálló otthon megteremté- 
sében, a gyermeknevelés örömeinek és gondjainak vállalásában a fő szerepet 
azonban mégiscsak mindenki saját maga játssza. Jobban meg kell értetnünk 
a fiatalokkal, hogy a szocializmus értéke nem a gondnélküliségben, hanem a 
gondok közös megoldásának lehetőségében van; hogy a szocializmustól nem ide- 
gen a küzdelem; hogy semmi sem megy magától; hogy személyes sorsáért, bol- 
dogulásáért mindenki önmaga is felelős. Az ifjúsági szövetségnek közre kell 
működnie abban, hogy a munkahelyeken a fiatalok komoly, tehetségüket, ere- 
jüket, tudásukat, szakmai ambícióikat próbára tevő feladatokat kapjanak; és 
abban is, hogy teljesítményüket ne gátolja, munkájuk minőségét ne rontsa 
szervezetlenség, anyaghiány vagy más, rajtuk kívül álló kedvezőtlen körül- 
mény. Aki pedig elvégezte a munkáját, az kapja meg érte, ami jár. Olyan mun- 
kafeltételek és munkahelyi légkör kialakításában kell közreműködnünk, ahol a 
teljesítménynek, a tisztességes, fegyelmezett munkának becsülete, rangja van. 
ahol lehet és kel! komolyan dolgozni. A tudás, az alkotóképesség kibontakozta- 
tása mindig küzdelemmel is jár. Ennek hangoztatására annál is inkább szükség 


33 1980-ban a fiatal munkás és szövetkezeti paraszt háztartásfős háztartásokban a lakással 
kapcsolatos közvetlen költségek a személyes ktadások 14—20 százalékát tették ki; a 40—149 éve- 
seknél ez az arány 9—10 százalék. A szellemiek esetében a megfelelő adatok 12, illetve 10 szá- 
CERNA JE SEBE Márta: A fiatalok fogyasztásának színvonala és Szerkezete. Ifjuság és társadalom, 
113. old.) 

van, mert ma még a fiatalok közül is kevesen vállalják a vitát, az elkerülhe- 
tetlen konfliktusokat azért, hogy véleményüket, javaslataikat, érdekeiket ér- 
vényre juttassák. 


A KISZ programját, szervezetét és módszereit a változó élethez igazítani 


A gazdasági, társadalmi változások az elmúlt évtizedben tovább differenciál- 
ták és polarizálták a KISZ-szel szemben támasztott igényeket. Mind a párt, 
mind a felnőttek különböző csoportjai, mind az ifjúság többet, de gyakran 
mást és mást vár el a KISZ-től. Ezeket az igényeket sokszor nehéz összeegyez- 
tetni. Mi abból indulunk ki, hogy az ifjúsági szövetségnek nem elég , csak" a 
társadalom mai érdekeit, igényeit, normáit közvetítenie, de , csak" az ifjúság 
törekvéseit, érdeklődését követnie sem elegendő — alakítania is kell mindket- 
tőt. Ehhez a munkánkhoz semmivel sem pótolható segítséget kapunk a velünk 
együttműködő, az ifjúságért őszinte felelősséget érző felnőttektől. Előfordul 
azonban véleménykülönbség és vita is, főleg ha azt tapasztaljuk, hogy egyesek 
saját elképzeléseiket, várakozásaikat, olykor konzervatív nézeteiket társadalmi 
igényként próbálják feltüntetni. Nem elégíthetjük ki például azt a vissza-visz- 
szatérő kívánságot, hogy a KISZ , szedje ráncba, regulázza meg" a fiatalokat. 

A KISZ hivatásának változatlanul azt tartjuk, hogy soraiban a fiatalok 
a szocializmus meggyőződéses hívévé váljanak; hogy az ehhez nélkülözhetetlen 
politikai ismereteket, közéleti gyakorlatot az ifjúsági szövetség is gazdagítsa. 
Azért dolgozunk, hogy ifjúsági szövetségünk erős és vonzó legyen. Olyan szer- 
vezet, amely cselekvésre, tettekre mozgósít, amely részt kér és részt vállal a 
társadalom előtt álló feladatok megoldásából. Olyan mozgalom, amely érzékeny 
és nyitott a fiatalok törekvései iránt, amely épít a helyi kezdeményezésekre és 
az öntevékenységre. 

Nem kevés, amit tennünk kell, hogy a mai valóságot tükröző forradalmi el- 
mélet, a marxizmus-—leninizmus váljon az új nemzedékek vezérlő eszméjévé. 
Ma még gyakran adósak maradunk azzal, hogy a fiatalokat meggyőzzük: esz- 
méink nem holt elméleti tételek, hanem a valóság változásával együtt mindig 
megújulni készek, s egyaránt idegen tőlük a mindent konzerváló dogmatizmus és 
a mindent megkérdőjelező revizionizmus. Aktívabb, tudatosabb politikai munkát 
kell végeznünk, elősegítve azt, hogy a fiatalok felismerjék: nemcsak érdekeltek 
pártunk politikájának következetes végrehajtásában, hanem tenniük és har- 
colniuk is kell azért. Fel kell azonban figyelnünk arra is, hogy az ifjúság egész- 
séges türelmetlenségét hamis próféták is igyekeznek a maguk javára fordí- 
tani, akik lebecsülik népünk munkájának, erőfeszítéseinek eredményeit, akik- 
nek semmi sem drága. Ezért arra törekszünk, hogy politikai munkánkat egy- 
aránt jellemezze a szocialista társadalom vívmányainak, értékeinek védelme és 
a szükséges változások melletti kiállás. Nagyobb erőfeszítések kellenek annak 
érdekében, hogy a KISZ tagsága és szervezetei az ideológiai és politikai küzdel- 
mekben határozottabb kiállásról, eszmei és politikai szilárdságról tegyenek ta- 
núbizonyságot. Halaszthatatlan feladat az is, hogy a párttal együtt eredménye- 
sebben dolgozzunk tagságunk legjobbjainak kommunistává neveléséért, hogy 
— ösztönzésünkre és segítségünkkel — több fiatal munkás, értelmiségi és diák 
találja meg az utat a Magyar Szocialista Munkáspártba. 


Az 1970-ben is megerősített elvek alapján határozottan törekedtünk a kü- 
lönböző ifjúsági rétegek és korosztályok sajátosságait és érdeklődését követő 
munkafeltételek kialakítására és javítására. Sokat tettünk nemcsak a progra- 
mok és a módszerek differenciálásában, hanem abban is, hogy a szervezeti élet 

és az irányítás is jobban a rétegsajátosságokhoz igazodjék. Az elmúlt két évben 
lényegesen kibővítettük a központi és területi vezető testületek mellett mű- 
ködő rétegtanácsok hatáskörét. Központi Bizottságunk külön-külön rétegprog- 
ramokat dolgozott ki a munkásifjúság, a középiskolás diákság és az egyetemi, 
főiskolai hallgatók számára, s ezt a munkát a további ifjúsági rétegekkel kap- 
csolatban is el fogja végezni. Az egységes politikai tömegszervezet nyújtotta 
keretek között a legszélesebb értelemben vett sokféleségre törekszünk, semmit 
sem akarunk uniformizálni. Minden fontosabb kérdést a különböző ifjúsági 
rétegek szempontjából is megvizsgálunk. Irányítási gyakorlatunkban kevesebb 
az előírás, több a megengedő, az ajánló, a kísérletezésnek tág teret adó elem. 

Ezek a törekvéseink általában kedvező fogadtatásra találtak és nagyobb ak- 
tivitást váltottak ki szervezeteinkben, de be kell látnunk, hogy eredményeink 
még szerények. A legszembetűnőbb hiányosság változatlanul az, hogy — a KISZ 
aktivistáin kívül — csak kevés fiatalnak tudunk valódi cselekvési lehetőséget, 
feladatot és ezek révén politikai élményt nyújtani. Ez akkor is komoly gond, 
ha tudjuk, hogy nemcsak a KISZ-nek kell szembenéznie ezzel, s nem kizárólag 
a KISZ-en múlik, hogy kapnak-e a fantáziájukat megmozgató, értelmes, erőt 
próbáló feladatokat a fiatalok. 


Az azonban saját hibánk, hogy munkánkat egyfajta zártság — néha belter- 
jesség — jellemzi. A KISZ-nek, központi és helyi szinten egyaránt, nyitottabb- 
nak, a valóságos társadalmi problémákra érzékenyebbnek kel! lennie. Csak így 
alakulhat ki vonzó program, kézzelfogható feladat, csak így erősíthető tagsá- 
gunk és a társadalom meggyőződése abban, hogy a KISZ teret és lehetőséget 
nyújt az értelmes, hasznos cselekvésre. 


A mai helyzetben a cselekvés nagyon sokféle lehetőségét kínálják a nép- 
gazdaság megoldásra váró feladatai. A KISZ-ben gazdag hagyományokra visz- 
szatekintő termelési mozgalmak, mint például a védnökségek, a munkaver- 
seny, a szakmai vetélkedők, más gazdasági környezetben születtek, s egyelőre 
csak részben tudtuk őket a mai tennivalókhoz igazítani. A gazdaságban végzett 
szerteágazó munkánk fontos tanulsága, hogy a legutóbbi években kitűzött fel- 
adatok megoldása nem nagyszabású, központilag szervezett akciókat igényel. 
Még az olyan átfogó célok is, mint a műszaki haladás meggyorsítása, az ész- 
szerűbb gazdálkodás az energiával, nyersanyaggal és munkaerővel, csak vál- 
lalati, szövetkezeti keretek között valósíthatók meg eredményesen. 

Ahhoz, hogy a KISZ helyi szervezetei tagságukat — munkaidő alatt és társa- 
dalmi munkában egyaránt — a vállalat előtt álló legfontosabb feladatok megol- 
dására mozgósíthassák, mindenekelőtt ismerniük kell ezeket. Jobban be kell 
vonni az ifjúsági szövetséget a vállalaton belüli célok, a megvalósítás feltételei, 
az érdekeltségi és ösztönzési rendszer kialakításába is. Fontos továbbá, hogy 
visszaszoruljon az a ma még előforduló gyakorlat, hogy a fiatalok tettre- 
készségét , tűzoltásra", szervezetlenségből, mulasztásból eredő problémák elhá- 
rítására használják fel. A népgazdasági vagy vállalati károk elkerülése persze 
közérdek, és a KISZ-nek a jövőben is részt kell vennie ezek megelőzésében. 
De ilyenkor nevén kell nevezni a dolgokat, nem pedig társadalmi munkának 
vagy KISZ-védnökségnek minősíteni. 

A továbblépéshez jó alapot szolgáltat néhány olyan kezdeményezés, amely 
már eddig is biztató eredményeket hozott. A fiatal műszakiak és közgazdá- 
szok tanácsai és a fiatal agrárszakemberek tanácsai mind több vállalatnál jelen- 
tős szerepet vállalnak a műszaki fejelsztés meggyorsításában, termékeink ver- 
senyképességének javításában. Eredményesen működik az Alkotó Ifjúság Egye- 
sülés, amely fiatal munkások és értelmiségiek hasznosítható ötleteit, javaslatait, 

újításait teszi közkinccsé; méghozzá úgy, hogy mind a vállalatok, mind az újító 
kedvű fiatalok, mind az egyesülés megtalálja számítását. Jelentős kereslet mu- 
tatkozik a KISZ ösztönzésére megalakított gazdasági társulás szolgáltatásai 
iránt, amely — fiatal szakemberek bevonásával —- veszteségesen gazdálkotó 
termelőszövetkezeteket segít tanácsadással, gazdasági programok kidolgozásá- 
val. 


Fontos feladatunk a dolgozó fiatalok, a munkásifjúság, a fiatal műszaki, 
közgazdász- és agrárértelmiség energiáinak, egészséges becsvágyának jobb 
kamatoztatása. Mindenekelőtt azt kell elérnünk, hogy a gazdaságban jelentkező 
nehézségek és új feladatok ne pesszimizmust váltsanak ki, hanem a fiatalok 
igazi kihívást, nagyobb lehetőséget lássanak bennük a tudás, a rátermettség 
bizonyítására. Úgy akarunk dolgozni, hogy a szakmai vitákban részt vevő fia- 
taloknak bátorítást, támaszt és megbízható hátteret nyújtsunk, hogy a jobbítani 
akaró, ún. , okvetetlenkedő, nehéz emberek" érezzék: a KISZ a tettek, a cse- 
lekvés pártján áll. 


A nehezebbé vált elosztási körülmények között a megalapozott elhatározások 
fontos előfeltétele, hogy megfelelően működjenek a különböző társadalmi ré- 
tegek, csoportok érdekeit feltárni és egyeztetni hivatott szervezetek és intéz- 
mények. Ezért is nagyon fontos követelmény, hogy többet tegyünk az ifjúság ér- 
dekeinek feltárásáért, képviseletéért és védelméért. Az elmúlt években két- 
ségkívül javultak ismereteink az ifjúság különböző rétegeinek, csoportjainak 
helyzetéről, törekvéseiről, élet- és munkakörülményeiről. S mind központi, 
mind helyi — üzemi, egyetemi, iskolai — szinten többet kezdeményeztünk. 
Számos javaslatunk talált kedvező fogadtatásra fontos párt- és kormánydön- 
tések előkészítésében, s ha nem is ilyen mértékben, de egyre inkább elmond- 
hatjuk ezt a helyi és területi szintekről is. 

A további előrelépés alapvető feltétele, hogy a KISZ-vezetők, az ifjúság ér- 
dekeinek hivatott képviselői következetesebben és bátrabban járjanak a dolgok 
végére, ne elégedjenek meg azzal, hogy meghallgatják őket. A KISZ tagjait és 
a fiatalokat ugyanis nem az érdekli elsősorban, hogy az ifjúsági szövetség tett-e 
javaslatokat, hanem az, hogy a problémák megoldódtak-e. Ma még gyakran . 
előfordul, hogy a dolgoknak előbb kellőképpen el kell romlaniuk ahhoz, hogy 
tegyünk valamit a megjavításukért. Józan érvekkel megvívott vitákra, nagyobb 
nyilvánosságra van szükség, mert a tagság, a fiatalság akkor sorakoztatható fel 
vezetői mögé, akkor mozgósítható valamiért és valami ellen, ha tudja, miért, 
hogyan harcol érdekében a KISZ, ha látja, miért maradt esetleg alul a vitában. 

A közösség, az ifjúság nagyobb vagy kisebb csoportjai érdekeinek képvise- 
lete mellett egyre inkább vonatkozik ez az egyéni érdekvédelemre is. Bár az 
első lépéseket ebben a vonatkozásban is megtettük — kísérletképpen ifjúsági 
jogsegélyszolgálatot szerveztünk néhány városban, nagyobb üzemekben és tan- 
intézetekben — nem mondhatjuk, hogy sokat értünk volna el. Arra törekszünk, 
hogy szervezeteinkben olyan szellem alakuljon ki, amelyben feltűnik, ha vala- 
kinek gondja, személyes problémája van, s ahol a közösség nemcsak érzelmileg 
szolidáris, hanem cselekvően segíti is tagjait. Csak így várhatjuk el, hogy a fia- 
talok bizalommal forduljanak segítségért a szervezethez. 

Mindehhez persze az is szükséges, hogy megszűnjön az a gyakran tapasztal- 
ható bizonytalanság — nemegyszer ellenérzés —, amely a KISZ munkáját kí- 
séri, amikor a fiatalok érdekében eljár. Vagy ami még rosszabb, hogy addig 
nem történik érdemi intézkedés, ameddig ,. csak" a KISZ szorgalmazza. Olyan 
kölcsönös bizalmon és türelmen alapuló munkakapcsolatokat kell kialakítani, 
amelyek lehetővé teszik, hogy a gyakorlatban érvényesüljön a párt útmutatása: 

, Az ifjúsági szövetség joga és kötelessége, hogy ha szükséges, nyilvános vitát 
is folytasson — a társadalom számára hasznos határok között — az illetékes 
állami. társadalmi sZtrvekkel az ifjúságot érintő kérdésekben." 


Abban, hogy céljainkat elérjük, a jó program mellett meghatározó jelentősége 
van a szervezeti élet és a munkastílus demokratizálásának. Arra törekszünk, 
hogy kibontakozzon a KISZ-tagság öntevékenysége, kezdeményezőkészsége, 
hogy a KISZ-tagok maguk döntsenek saját ügyeikben, s azt válasszák meg ve- 
zetőjüknek, aki munkájával, személyes adottságaival, érdekeik következetes 
képviseletével tűnik ki. Mindezt jól szolgálja az irányítás decentralizálása, a 
kádermunka nyíltabbá tétele, a közvetlen választások lehetőségének kibővítése. 


Miközben az ifjúsági szervezet nyitott, rugalmas működési formáit keressük, 
gyakran ütközünk egy régen magunkkal hordozott ellentmondásba. Elvben és 
általában sok biztatást kapunk arra, hogy ne másoljuk a párt munkamódsze- 
reit. A gyakorlatban és konkrétan viszont, amikor — éppen ennek szellemében 
—. keressük a saját utat, a tömegszervezeti jellegnek és az ifjúság érdeklődésé- 
nek jobban megfelelő megoldásokat, gyakran bizalmatlanul, jobb esetben ag- 
gályokkal fogadják igyekezetünket. Tudjuk, hogy az esetek többségében az ag- 
godalmat nem a bizalmatlanság, hanem a Kommunista Ifjúsági Szövetségért 
érzett felelősség táplálja — mégsem érthetünk vele egyet. Amikor ugyanis elvi 
alapon és az ésszerűség jegyében, de a párt gyakorlatától eltérő megoldásokat 
keresünk, akkor célunk nem más, mint hogy a KISZ jobban betölthesse hivatá- 
sát, eredményesebben szolgálhassa a párt politikáját, jobban megfeleljen az if- 
júság, a társadalom és a kor igényeinek. 


A demokratikus centralizmus alapelvét megtartva fejlesztjük tovább szövet- 
ségünk életét. Nyitottabb munkára, a papírmunka helyett élő politizálásra tö- 
rekszünk. Mindez természetesen többet kíván az ifjúsági vezetőktől és a KISZ- 
szervezetektől egyaránt. És mert ez a feladat bonyolultabb, s a hozzá szüksé- 
ges készségek sem mindenütt alakulhattak még ki kellő mértékben, az előre- 
haladás lassú. A türelmetlenség persze itt sem segít, aktivistáinknak több biz- 
tató szóra, több hasznos tanácsra, s mindenekelőtt jó példákra van szükségük. 


Két év tapasztalatainak birtokában már elmondhatjuk, hogy a KISZ X. 
kongresszusa helyes irányt jelölt ki számunkra. Meggyőződésünk, hogy ez a 
program ma is bizalmat, támogatást érdemel mind az ifjúság, mind az időseb- 
bek részéről. A KISZ-vezetőktől és a tagságtól pedig nagyobb következetes- 
séget, nagyobb önállóságot és kezdeményezőkészséget igényel, hogy határozot- 
tabban, mindenki számára érzékelhetőbben haladjunk előre a kongresszus ál- 
tal kijelölt úton. 


Nem könnyű helyzetben indultunk a nyolcvanas éveknek. Olyan körülmé- 
nyek között, amelyekben népszerűtlen és kényszer diktálta intézkedések is el- 
kerülhetetlenek. Számos olyan tényező is hat sorsunkra, jövőnkre, melyet nem, 
vagy csak kismértékben tudunk befolyásolni. A tétlen várakozás, a kivárás he- 
lyett pártunk a cselekvést, a helytállást, az alkalmazkodást, a — nem mindig 
könnyű és fájdalommentes — változásokat hirdette meg programként. Ifjúság- 
politikánk korszerűsítése hozzájárulhat ahhoz, hogy e program megvalósítása 
során az ifjúság tettrekészsége, lendülete politikai tőkeként és anyagi erőként 
egyaránt kamatozzék. 


24 Az MSZMP Központi Bizottságának állásfoglalása ifjúságpolitikai kérdésekben (1970. feb- 
ruár 18—19.). A párt ifjúságpolitikájának néhány kérdése. Kossuth Könyvkiadó. 1970., 85. old. 


Továbbra is a kongresszusi határozatok útján 
Vezető pártmunkások a Központi Bizottság áprilisi határozatáról 


Nem sokkal a Központi Bizottság 1983 áprilisi ülése után azzal a kéréssel fordultunk hó- 
rom vezető pártmunkáshoz, hogy mondják el véleményüket a két kongresszus közötti, 
ún. , félidős" ülésnek és határozatának jelentőségéről, fogadtatásáról és a határozatból 
következő — soját területükön megoldandó - feladatokról, illetve a határozat végrehoj- 
tásával kapcsolatos elképzeléseikről, terveikrőól. 


Az itt következő interjúkban ezekről szól — kérdéseinkre válaszolva — Antalóczy Al- 
bert, a Komárom megyei pártbizottság első titkára, Szentirányi József, a Pécs városi 
pártbizottság első titkára és Záhorzik Teréz, a budapesti Il. kerületi pártbizottság első 


titkára. Az interjúkat Csikós József készítette. 


ANTALÓCZY ALBERT, 
az MSZMP Komárom megyei Bizottságának első titkára 


A párt Központi Bizottságának határozatát nagy várakozás előzte 
meg. Hogyan fogadták, miként értékelték a határozatot? 


A kongresszus óta sok változás történt, mindenekelőtt munkánk nemzetközi 
feltételeiben. A kérdés így szólt: irányadók-e a három évvel ezelőtti elhatáro- 
zások? A Központi Bizottság válasza: változatlanul a legfontosabb feladat a 
XII. kongresszus határozatainak és a VI. ötéves terv előirányzatainak megva- 
lósítására mozgósítani minden erőt. Ez ismételten az eddig követett, több mint 
negyedszázados politikai irányvonal egyértelmű megerősítését jelenti. 


A helyi politikai munka felelősségét nagymértékben növeli a párt vezető 
testületének kritikus és önkritikus helyzetelemzése, az előrehaladást gátló, el- 
sösorban belső tényezők kendőzetlen feltárása. Realista látásmódja azokat erő- 
síti meg, akik nem hívei a etruccpolitikának, akik szembenéznek a nehezebb 
helyzettel és működési körükben szenvedélyesen kutatják a cselekvés lehető- 
ségeit. A politizálás számára biztonságot ad, hogy a Központi Bizottság a 
kongresszusi elhatározásokat változatlanul teljesíthetőnek ítélte meg, ennek ér- 
dekében új tennivalókat, új hangsúlyokat ís megjelölt. A határozat félreért- 
hetetlenül utal arra, hogy a politikai munka színvonalát emelni kell, jobban 
kell dolgoznunk. Az előrehaladás érdekében mindenkinek meg kell oldania a 
rá háruló feladatokat. És ez nem pusztán az erők összpontosításán, mozgósí- 
tásán múlik. Értékeink megóvása, vívmányaink továbbfejlesztése nem képzel- 
hető el a tegnapi módon. 

Életünk egyik központi kérdése: hogyan oldjuk meg gazdasági problémáin- 
kat. A határozat e bonyolult és nehéz témában is nyílt, világos irányt adott. 
A dolgozók szerint is több erőfeszítést lehet és kell tenni a jelenleginél a gaz- 
dálkodás hatékonyságának, szervezettségének javítása érdekében. Hogy ez így 
legyen, a munikások nagy része a jobb feltételeket és a megfelelő ösztönzést 
tartja a legfontosabbnak. Figyelmet keltett — a termelési feladatok mellett —, 
hogy az iparban elő íkell készíteni a negyvenórás munkahét bevezetését. A 
gazdaság pártirányításával kapcsolatos erőfeszítésekhez ez a feladat is társul. 


A közvéleményben, de a pártban is jelentkező jó néhány vitás kér- 
désben foglalt állást a határozat. Mit jelent ez a gyakorlati párt- 
munka nézőpontjából? 


A politikai munka hatásossága, a párt cselekvőképessége szempontjából na- 
gyon fontos, hogy a társadalmi fejlődés során felmerülő új kérdésekre időben 
adjuk meg a választ. Bebizonyosodott már, hogy lehetnek a legkiválóbb ká- 
derek, ha bizonytalanság, zavar és kapkodás van, ha az elvi és gyakorlati kér- 
dések válasz nélkül maradnak, vagy késik a felelet, a végrehajtás nem tud ho- 
va , igazodni", Jogos igényként merült föl, hogy néhány régebbi és újabb, a 
megoldások keresése közben keletkezett vitában magas szintű párttestület fog- 
laljon állást. 


Felvetődött például nálunk is, hogy a gazdaság növekedésének lelassulásávai, 
az elért életszínvonal puszta megtartásával nem reked-e meg a fejlődés. A 
párt felhívta a figyelmet az ezzel egyidőben történt pozitív elmozdulásokra: a 
termékszerkezet gyorsuló átalakulására, az egységnyi termékre jutó anyag- és 
energiafelhasználás csökkenésére, termelésünk minőségi és hatékonysági muta- 
tóinak biztató javulására, az életkörülmények fejlődésére. Ezek azt bizonyítják, 
hogy fejlődésünk nem állt meg, bár a növekedés valóban erőteljesen lassult, 
elsősorban mennyiségi mutatókban. 


Vagy itt van a gazdaságról folyt viták egy másik kérdéscsoportja: vajon 
szocialista jellegűek-e a mostanában alkalmazott olyan új módszerek, mint a 
kisvállalkozások, gazdasági munkaközösségek alakítása? A párt egyértelműen 
letette a voksot amellett, hogy ezek az új, kisszervezeti formák — akárcsak a 
korábbi hasonlók — nem változtatják meg társadalmunk szocialista tulajdon- 
viszonyait. A gazdasági életben alkalmazott új módszerek elfogadtatása, a 
közgazdasági összefüggések megértetése, a feladatok tudatosítása azonban az 
eddiginél is nagyobb felelősséget ró a tömegpolitikai munkára, különösen a 
feladatok végrehajtásának első vonalában, az alapszervezetekben folyó agitá- 
ciós és propagandamunkára, a tájékoztatásra, a meggyőzésre. 


Komárom megye a politikai munka szempontjából jó adottságokkai rendel- 
kezik. Létszámában és történelmi edzettségében is erős munkásosztályunk van. 
Itt száz esztendeje van ipar, termelési tapasztalatokban, tradíciókban ez a kö- 
rülmény jelentős előny azokhoz képest, ahol az ipari termelés csak rövid múlt- 
ra tekinthet vissza. Az ifjúság szemlélete is sokban más itt, ahol a családok 
70 százaléka munkás, 8—9 százaléka szövetkezeti paraszt. Ebben a közegben 
nem bukkant föl a népgazdaságról folyt viták egyik szélsőséges álláspontja 
sem. Mégis fontos volt számunkra, hogy a határozat egyértelmű választ adott 
a gazdaságirányítás kérdéseiben, mert megerősített az eddig követett gyakor- 
lat helyességében, egyúttal pedig ösztönöz is arra, hogy új módszereket igye- 
kezzünk alkalmazni a gazdaság pártirányításában. Arra tehát, hogy a döntés- 
előkészítésben növeljük a testületek, a munkabizottságok szerepét; a gazdasági 
folyamatok ellenőrzésében hasznosítsuk az állami és társadalmi ellenőrző szer- 

vek vizsgálatainak megállapításait; kísérjük figyelemmel a vezetők munkáját. 
és beszámoltatásuk során adjunk több segítséget számukra. 


A pártirányítás persze nem egyenlő a vállalatok, a gazdasági vezetők önálló- 
ságának és felelősségének megnyirbálásával, hanem politikai irányítást je- 
lent. Nemrégiben tárgyalta végrehajtó bizottságunk az egyik igen jó színvo- 
nalon dolgozó, többszörösen kiváló, kitüntetett termelőszövestkezetünk munká- 
ját. Alap- és kiegészítő tevékenységük számszerű összehasonlításakor azonban 
kiderült: a kiegészítő tevékenységet olyannyira igényesen, jövedelmezően vég- 
zik, hogy eredményei eltakarják alaptevékenységük hiányosságait. A vb azt 
ajánlotta, hogy a kiegészítő tevékenység eredményességének megőrzése mel- 
lett az alaptevékenységet is hozzák magasabb színvonalra. Korábban — ami- 
kor még a bányászat visszafejlesztéséről volt szó — hasonló módon cseleked- 
tek a pártszervezeteink. Azt mondtuk: amíg a tervfeladatok nagyok, addig a 
bányászok a szokásos munkával, vagy ha kell. többletmunkával termeljenek. 
A pártszervek viszont körültekintően készüljenek fel az esetleges átállásra. Ek- 
kor indult el a gépipari, gépgyártási fejlesztés. Hát így politizáltunk akkor. 


Hozzátehetem: a tudós vagy a szakember — ismereteinek mozgósításával — 
sok dolgot előre jelezhet, de a konkrét lépés elhatározásakor a pártnak azt is 
le kell mérnie: vajon a döntést értik-e és egyetértenek-e vele a tömegek. Per- 
sze itt lenne az ideje, hogy az új kihívásokra ne mindig késedelmesen vála- 
szoljunk; időben jussunk elhatározásra, legyen szó akár a termékszerkezet kor. 
helyzetről, amikor egyensúlyunk javulását elsősorban a beruházások vissza- 
fogásával, a lakossági fogyasztás korlátozásával értük el, és csak kevéssé a 
termelés minőségi tényezőinek javulásával. A mostani határozat is arra ösz- 
tönöz, hogy küzdjünk a kényelmesség, a lassú reagálás ellen. 


Ha alaposan szemügyre vesszük megyénk élvonalbeli nagyüzemeit, arról győ- 
ződhetünk meg, hogy azok akkor is elmentek lehetőségeik határaihoz, amikor 
az még nem volt ilyen parancsoló kényszer, mint manapság. Egyetértek azzal, 
hogy gazdasági elhatározásainkat az adott fejlettségi színvonalra, a lehető- 
ségekre kell alapozni, de azt mondom, sohasem szabad figyelmen kívül hagy- 
ni, milyen komoly tartalékaink vannak az emberi képességek, a felhalmozó- 
dott technika, a szakmai tudás terén. A lehetőségek élénkülésekor ezekre az 
erőforrásokra feltétlenül támaszkodnunk kell, és semmiképpen sem ártalmas, 
ha már most felkészülünk a remélt fellendülésre, mert aki ezt elmulasztja, az 
időt és tért veszít. 


Konkrétan mit tesznek annak érdekében, hogy az előrelépés felté- 
telei időben megszülessenek? 


A megye gazdasági szerkezetében a növekedést megalapozó energia-, élelmi- 
szer- és alapanyagtermelésnek meghatározó szerepe van. Ebből adódóan többet 
kell vállalnunk a gazdasági növekedés feltételeinek megteremtésében. Nagyobb 
vállalatainknál, de mind több szövetkezetben is középtávú koncepciók készül- 
tek. Az előrelátás mellett a most adódó lehetőségek jobb kihasználására ösz- 
tönözzük gazdálkodó szerveinket. 


Azt tapasztaljuk, hogy a nagyon jó minőségű és olcsó, azaz korszerűen, ta- 
karékosan előállított termékeket el lehet adni a nemzetközi gazdasági élet je- 
lenlegi nehézségei közepette is. Ehhez persze kitartóan keresni kell a piac fel- 
vevőképességének és a gyártás teljesítőképességének felső határait. A dorog?! 
Cavinton-program kiteljesedését, illetve ugyanitt a növényvédőszer gyártását 

! 
szolgáló beruházásunk, vagy a 36 milliárd forintból létesülő dorogi, lencse- 


hegyi bányaüzemek termelésének indítása éppen az előbbi célt kívánja szolgál- 
ni. Nagyüzemeink jelentős anyagi eszközöket fordítottak a termelési technika 
fejlesztésére, termékszerkezetük korszerűsítésére, a jobb minőségű, de kisebb 
anyag- és energiafelhasználással előállítható termékek gyártására. Az erőfe- 
szítéseknek van eredményük. De akárcsak másutt, az eredmények mellett Ko- 
márom megyében is romlott néhány területen az eszközhatékonyság. Ha ez a 
gazdasági növekedés szerény üteme miatt van, akkor talán még elfogadható, 
de ha más az ok, akkor semmiképpen sem. 

Meg kell találnunk a munkaerő lehető legjobb, a szakképzettségnek megfe- 
lelő alkalyrnazását. A megyei háttéripar kialakulása az ipari vállalatok és szö- 
vetkezetek egyre intenzívebb kooperációjának hatására módosítja a"foglalkozási 
struktúrát. Ennek eredményeként is növekszik a szövetkezeti szektorban fog- 
lalkoztatott ipari munkaerő. Törekednünk kell az értelmiség, különösen a mű- 
szaki értelmiségiek és a kutató-fejlesztő mérnökök szakismeretének jobb hasz- 
nosítására, mindenekelőtt nagyobb anyagi megbecsülésére. 

A gazdaságirányítást, a gazdálkodást, a közgazdasági gondolkodást nálunk 
az emberek bizakodó realizmussal ítélik meg. De az emberekben kialakított 
szocializmusképet jobban közelíteni kell a valósághoz. A pártoktatásnalik, a 
tömegpolitikai munkának is nagy feladata, hogy az emberek megértsék: fej- 
lődő társadalmunk lehetőségeit csak tudatos cselekvéssel válthatjuk valóra. 

Ami politikai intézményrendszerünk működésének fejlesztését illeti: az ez- 
zel járó szükségszerű változásokkal nem elég elvben egyetérteni. Az erre irá- 
nyuló gyakorlati munkát fel kell gyorsítani, és a pártszerveknek aktívabban 
kell közreműködniük az akadályok — a szubjektivizmus, a féltékenység, a 
megszokotthoz való ragaszkodás, az egyéni érdekek előtérbe helyezése stb. — 
elhárításában. 


A munka gyengeségeinek megszüntetésében milyen feladatok há- 
rulnak a pártszervezetekre? 


Az elmondottakon túl az első és talán a legfontosabb a pártban az eszmei, 
politikai, szervezeti és cselekvési egység erősítése. A határozat többször is fel- 
szólítja a párttagságot. a kommunistákat a következetes kiállásra, az aktív 
politizálásra. Az állásfoglalás politikai mondanivalója, programja olyan, amivel 
azonosulni lehet. Azzal, hogy a Központi Bizottság a gazdaságirányítási rend- 
szer továbbfejlesztése mellett tette le a voksot, tiszta, világos irányvonalat 
adott, amit képviselni lehet és kell is. Kinyilvánította azt is, hogy fel kell ka- 
rolni minden új gondolatot, kezdeményezést, ami előbbre visz bennünket. 


Az alapszervezeti munkát tekintve ez nem jelenthet mást, mint nyitottságot 
az új kérdésekre és a megújulásra. Erősítenünk kell pártfórumaink, pártszer- 
vezeteink demokratizmusát, javítanunk kell az alapszervezeti légkört. A párt- 
tag is jobban érzi magát azon a taggyűlésen, ahol nem jelszószerű igazságokat 
hall, ahol az élet juthat szóhoz minden bonyolultságával és összetettségével 
együtt. A demokratikus centralizmus gyakorlásában is előbbre kell lépnünk: 
az elhatározásoknak felelős vitában kell megszületniük, de a döntés után nem 
nélkülözhető az egység a végrehajtásban sem. 


Nagyon fontosnak tartom, hogy javuljon a pártellenőrzés. A helyes elhatá- 
rozások megvalósítása érdekében akkor tehetnek a legtöbbet pártszervezeteink, 
ha az eddiginél nagyobb figyelmet fordítanak a feladatok végrehajtásának kö- 
vetkezetes számonkérésére. 

SZENTIRÁNYI JÓZSEF, 
az MSZMP Pécs Városi Bizottságának első titkára 


A Központi Bizottság április 12—13-i számvetése nem vágyálmokat 
fogalmazott meg, hanem azt, ami van, s ami teendő ebből fakad. 
Milyen visszhangot váltott ki az emberekből, hogy a párt vezető 
testülete megerősítette a XII. kongresszuson elhatározott irányvo- 
nalat? 


A számadást nálunk is nagy várakozás előzte meg. Városunkban is akadtak 
kétkedők, akik kétségbe vonták a kongresszusi határozatok teljesíthetőségét, 
az életszínvonal megőrzésének lehetőségét. A mostani határozat egyértelmű 
választ ad: a kongresszuson és a VI. ötéves tervben kitűzött célok jobb mun- 
kával teljesíthetők, az elért életszínvonal megőrzése, az életkörülmények javí- 
tása lehetséges. A párt ezúttal is állást foglalt néhány fontos vitatott kérdés- 
ben. A legfontosabb talán a társadalomirányítás továbbfejlesztése, az alkotó 
megújulás melletti egyértelmű kiállás, amely egyszerre jelent elhatárolódást 
mind a , reform reformja" hangzatos jelszavától, mind azok felfogásától, akik 
nem látják, hogy a fejlődés szükségszerűen írja elő a pártirányítás módszerei- 
nek a fejlesztését, § még a nehezebb helyzetben sem léphetünk vissza a vál- 
lalati és helyi önállóság csökkentése, a recentralizálás irányában. 

A határozat azokról a gondokról is szól, amiket az emberek is érzékelnek. 
Közérthetősége, egyértelműsége és az a tény, hogy teljes egészében nyilvános- 
ságra hozták, jó visszhangot váltott ki. Persze az emberek továbbra is kérdez- 
nek és aggodalmaskodnak, ha valami nem érthető a számukra. A vitatott kér- 
désekre adott mostani válaszok tehát egyáltalán nem a vita megszűnését jelen- 
tik, sőt: az előrehaladást szolgáló vitákra ezután is szükség lesz. 

Pártunk a politikában tiszta fogalmakkal dolgozik, és ezt a közvélemény 
méltányolja. Igen jó, ha egy pártdokumentum az eredmények minősítésében 
szerénységre, következetességre int, de önbizalmat is ad, amikor kimondja, 
hogy nagyobb összefogással, jobb munkával, a szocialista nemzeti egység erő- 
sítésével a hibák, a nehézségek leküzdhetők. 


A határozat egyértelmű választ adott a gazdaságunk szocialista fej- 
lődésével összefüggő problémákra. Ezekkel kapcsolatban is számít- 
hatnak további kérdésekre? 


Az egyes emberekig ható meggyőzésben ígen. A kisvállalkozásokat például 
általában elfogadják, de az ott szerezhető jövedelmekről továbbra is várható 
vita az alapszervezetekben. Sokan újra fölvetik: miért nem tudtuk a már létező 
keretek között megkeresni és megtalálni azokat a megoldásokat, amiket most 
a kisvállalkozások töltenek be. Ezeket még minden bizonnyal sokáig kell ma- 
gyaráznunk. 

Aztán egy másik, nem kifejezetten gazdasági összefüggésben, a lakásvásár- 
lás, a lakásokhoz jutás kérdésében is újra és újra válaszolnunk és érvelnünk 
kell. Mivel állami erőből nem tudunk annyi lakást építeni, ahány jogos igény 
van, támogatjuk a magánerőt, és számítunk arra, hogy akik anyagilag meg- 
tehetik, ezt az egyéni és közösségi szempontból is kívánatos megoldást választ- 
ják. Mindemellett tudjuk: az egyéntől ez az átlagosnál talán nagyobb áldozat- 
vállalást igényel. 

Magyaráznunk kell a munkafegyelem javításának egyéni és közösségi ösz- 
szefüggéseit. Azt. hogy csak a lógósnak jó, ha ugyanúgy megkapja a pénzét, 
mint az, aki becsületesen dolgozik, de a közösség, a társadalom szempontjá- 

ból semmiképpen sem jó. Társadalmunkban megfogalmazott cél, hogy csak 
tisztességes munkával lehessen érvényesülni, de nálunk ma még nem mindig 
az él jobban, aki becsületesen dolgozik. 


Az utóbbi időben felerősödött néhány nemkívánatos jelenséggel a határozat 
is foglalkozik; nyilvánvalóan e jelenségek ellen fel kell lépnünk. Ezzel kap- 
csolatban elsőként a vezetői példamutatásnak, a vezetők személyes felelősségé- 
nek fontosságát hangsúlyozom. Egyik vállalatunk igazgatóját például azért 
kellett leváltani, mert stílusa, vezetési módszere — bár hozott eredményeket 
is — inkább taszította az embereket, mintsem vonzotta. Egy másik vezető sza- 
bálytalanságok, például fiktív bérkifizetés árán is biztosítani szerette volna az 
eredményességet. A határozottságot összekeverte a durvasággal, a tisztességes 
kereskedelmi tárgyalást és üzletet az eszem-iszommal. Ezek a jelenségek a 
pártszervezetekben, az emberek között ellenérzést váltanak ki, az irányítástól 
pedig a határozottabb fellépést követelik meg. 


Azt hiszem, több figyelmet kell fordítanunk arra is, hogy az érdekeltséget 
sokan — gyakran mi magunk is — egyoldalúan csak anyagi érdekeltségként 
fogjuk fel és kezeljük. Nemrégiben például műszakiak százait kérdeztük meg 
helyzetükről, megbecsülésükről. Arra a kérdésre: beszél-e nyelveket, a több- 
ségnek csak annyi válasza volt: , anyagilag nem vagyok érdekelt a nyelvtanu- 
lásban". De idézhetném az itteni ingatlankezelő dolgozóit is, akik — miközben 
jelentős közösségi vagyonért felelősek — azt mondják: ,nem érdekeltek" 
anyagilag a kintlevő több millió forintos lakbértartozás behajtásában. 


A határozat követelményként állítja elénk, hogy mindenki te- 
gyen eleget vállalt kötelezettségeinek. Mit tehetnek a pártszerveze- 
tek a fegyelem, a kötelességtudat, a személyes felelősség javítá- 
sáért? 
Mindenekelőtt azt a ma is kísértő hibás szemléletet kell elvetni, hogy , azért 
nem lehet fegyelmezni, mert továbbállnak a dolgozók". Sem a pártalapszer- 
vezetnek, sem a vezetőknek nem szabad elfogadni azt az állítást, hogy az em- 
berek eleve fegyelmezetlenek. A környezet, a körülmények és az emberek sa- 
ját igényszintje önmagukkal szemben mind a mai napig kevéssé figyelembe 
vett tényezői a munkahelyi, a társadalmi, az állampolgári fegyelemnek. Ha a 
dolgozók nem érzékelik maguk körül a rendet, a szervezettséget, ha nincs pon. 
tos követelményrendszer, vezetői igényesség, mindenkivel szemben érvényes 
erkölcsi norma, és ha ezek következtében anyagilag sem találják meg a számí- 
tásukat, mindezek együtt a fegyelem lazulásához vezetnek. 

Ráolvasással nem megyünk előbbre. Hathatósabb módszerekkel kell a mun- 
kahelyeken belüli pozitív szokások, normák kialakítására és betartatására tö- 
rekednünk. Ahol az emberek jól érzik magukat, ahol alkotó, normális munka- 
társi légkör alakult ki, onnan akár magasabb bérért is ritkán kívánkoznak el. 
Ahol viszont az embereket csak munkaerőnek tekintik, és nem vesznek részt 
ténylegesen a vállalatok gazdálkodásával kapcsolatos elgondolások előkészíté- 
sében, döntések meghozatalában is, ott eleve lemondanak a vállalaton belüli 
tartalékok hasznosításáról, a munkaversenyben, a brigádmozgalomban rejlő 
lehetőségekről. Minden szinten többet kell törődnünk a dolgozókkal, és nem- 
csak azzal, ami a munkahelyen belül, hanem azzal is, ami azon kívül foglalkoz- 
tatja az embereket. 

A pártszervezeteknek éppen e téren, a kollektív szellem kialakításában, a 
közösségi motívumok erősítésében, az emberi erőforrások mozgásba hozatalá- 
ban, szocialista értékeink és enkölcsi normáink megőrzésében, fejlesztésében 


22 TOVÁBBRA IS A KONGRESSZUSI HATÁROZATOK ÚTJÁN 


van kiemelkedő szerepük. Ehhez persze alapfeltétel, hogy a pártalapszervezet- 
ben is rend, szervezeti fegyelem, cselekvési egység legyen. 

Taggyűlési adataink évek óta azt mutatják, hogy a megjelenési arány 80 
százalék körül mozog. Ezt a legtöbb helyen normális, rendben levő dolognak 
tartják. Pedig az volna jó, ha a taggyűlésen általában mindenki jelen lenne. 
Említettem a pártoktatást is, mint olyan területet, ahol bőven van tennivalónk. 
Az elemzés felszínre hozta, hogy évek óta folyamatosan csökken a fizikai dol- 
gozók részvétele az oktatásban. A pártalapszervezeteknek meg kell fordítaniuk 
ezt a tendenciát. De nemcsak a létszámmal, hanem a tartalommal is vannak 
tennivalók. Emelnünk kell az oktatás elméleti és politikai színvonalát, pezsgő, 
eleven vitákat szeretnénk a pártoktatás minden formájának foglalkozásain. 


A Központi Bizottság mostani határozata is aláhúzta, hogy a haté- 
konyabb pártirányítás meghatározó feltétele, döntő eleme a szín- 
vonalas kádermunka. Milyen gyakorlati tapasztalatok vannak ezen 
a téren? 


A határozat erősen bírálja a kádermunkát, s fejlődésünk egyik legfontosabb 
kérdésének tekinti megjavítását. A határozat alapján felül kell vizsgálnunk a 
mi kádermunkánkat is: jól csináljuk-e, mit kell benne megjavítani. Az a tö- 
rekvésünk, hogy a kádermunka a megyei, járási, városi pártszervektől az alap- 
szervezetekig legyen elvszerűbb, felelősségteljesebb. Elfogadhatatlan például 
az a félelem, ami egyébként rátermett, kipróbált, de még fiatal emberek elő- 
léptetésekor, kinevezése előtt olykor tapasztalható. Igaz, a felfedezésen, a meg- 
bízáson túl energiát, figyelmet igényel a fiatal káder nevelése, felkészítése, 
munkájának folyamatos értékelése, segítő bírálata a munkahelyi kollektíva és 
felsőbb vezetés részéről egyaránt, de adott helyre és feladatokra alkalmas, 
megfelelő vezetőt csak alapos, a szubjektivizmust a lehetőségig kiküszöbölő 
kádermunkával nyerhetünk. 


Ebben a munkában az alapszervezeteknek is nagy részt kell vállalniuk. 
Azért, mert a felelősen kezdeményező, vállalkozó szellemű, a fegyelmet meg- 
követelő tehetséges jelöltek és már funkcióban levő vezetők mindenekelőtt a 
helyi pártszervezettől kaphatnak elvi alapon nyugvó védettséget, segítő szán- 
dékú kritikát és gyakorlati támogatást is. Hozzáteszem: a szubjektivizmust, a 
hatalommal való visszaélést vagy a helytelen vezetői magatartást is elsőként 
a pártszervezet közössége fedheti fel, s szállhat vele szembe, elvtársi bírálattal, 
de ha kell pártfegyelmivel is. Nem lenne szabad megvárni — valamiféle rosz- 
szul értelmezett óvatosságból, betyárbecsületből, kényelmességből —, amíg a 
helyzet elfajul. A közelmúltban egyik tanácsi vállalatunknál azért fordult elő 
ilyen eset, azért mérgesedtek el a problémák, mert a pártszervezet nem tett 
semmit. Igaz, lehetne számos példát hozni arra is, hogy hatott az időben el- 
hangzott jelzés, a határozott elvtársi szó. Ha a pártszervezet az ilyen ügyekben 
tétlen, az embereknek — teljes joggal — úgy tűnik, mintha a visszaélések a 
pártszervezet, sőt a felsőbb irányítás egyetértésével történnének, és ez a párt 
egyetemes megítélésének is sokat árthat. 


Ugyancsak el kell oszlatnunk azt az egyes vezetőkben még mindig megtalál- 
ható tévhitet, hogy a munkájukkal kapcsolatos kritika, panasz, bejelentés sze- 
mélyük elleni támadás, s különösen megengedhetetlen, ha ezt különféle retor- 
ziókkal próbálják megtorolni. Ez rendkívüli károkat okozhat. Az ilyen negatív 
jelenségekkel szemben pártszervezeteinknek még határozottabban kell fellép- 
niük és szilárd meggyőződésünk, hogy ennek hatása lesz a munkahelyi demok- 
rácia javulására is. A politikai munka mindig embereken keresztül hat. Ott a 

pártépítés is nehezebben megy, ahol nem elég vonzó a párttagok, a kommu- 
nista vezetők munkája, egyéni magatartása. 


Az emberek közérzetét, felfogását nagymértékben befolyásolja a 
saját üzemük, munkahelyük gazdasági eredményessége, lakóhelyük 
fejlődése. Három év tükrében hogyan állnak Pécsett a dolgok? 


Vállalataink, üzemeink, szövetkezeteink elmúlt háromévi munkája alapve- 
tően eredményes, bár az ipari termelés növekedési dinamikája lelassult. Az 
importkorlátozás, a külpiaci viszonyok főleg a könnyűipar termelését és érté- 
kesítését érintették kedvezőtlenül. Az országos tendenciáktól eltérően a me- 
gyében — és Pécsett is — nagyobb a fizetőképes kereslet, mint amit az építő- 
ipar ki tud elégíteni, és ez feszültséget okoz. A szervezettséget, a fegyelmet, a 
minőséget mindenütt javítanunk kell. 

A várospolitikai feladatok megoldására rendelkezésre álló költségvetési fe- 
dezet ugyan valamelyest csökkent, de a város fejlődése nem állt meg. A VI. öt- 
éves terv első két évében 3169 lakást adtunk át, hatvannal többet a tervezett- 
nél. Új diákotthon, egészségügyi létesítmények, tantermek, kereskedelmi, ven- 
déglátó és szolgáltató egységek épültek. Ha a kelleténél lassabban is, de halad 
a belváros rekonstrukciója, a régebben épült lakások felújítása. A város víz-, 
gáz- és villamosenergia-ellátása alapvetően meg van oldva. 

Szeretnénk, ha vállalataink még jobban beépülnének a várospolitikai tenni- 
valók megoldásába. Most tanulmányozzuk annak a lehetőségét, hogyan kap- 
csolódhatna be egy-egy vállalat, szövetkezet a felújítási munkálatokba. Nem 
építőipari alaptevékenységet végző szervezetre gondolunk, hanem olyan üze- 
mekre, amelyeknek saját kis karbantartó részlegük van, és vállalnák — termé- 
szetesen nem saját anyagból — egy-egy lakóház külső felújítását, és így ér- 
demben működhetnének közre a városkép alakításában. 

Ezen kívül jobb, alkotóbb kapcsolatot szeretnénk teremteni minden város- 
lakóval. Az értelmiségtől, a pedagógusoktól, mint meghatározó véleményífor- 
málóktól azt várjuk, hogy velünk együtt vegyenek részt a döntések kialakítá- 
sálban. A viták során arra törekszünk, hogy ne a hatalmi pozíció döntse el a 
polémia végső kimenetelét, hanem az előrevivő, okos vélemény. 

Ehhez persze állandó módszerbeli megújulásra, s nem a hatalmi helyzetből, 
hanem az ügy szolgálatából fakadó cselekvésre van szükség a pártmunkában 
is. Úgy lesz valóság az elhatározásokból, ha a jó döntéseket minél több ember 
meggyőződésévé, saját ügyévé tudjuk tenni. Ezt látom ma a legfontosabb fel- 
adatnak. 


ZÁHORZIK TERÉZ, 
az MSZMP Budapest II. kerületi Bizottságának első titkára 


Mit adott Önnek, mint felelős pártmunkásnak és embernek a Köz- 
ponti Bizottság határozata? 


Röviden azt mondom: önbizalmat és felelősséget. A határozat elismerte az 
elmúlt három évben tett erőfeszítéseket, figyelembe vette munkánk tapaszta- 
latait, és határozottan kifejezésre juttatta, hogy jobban kell dolgoznunk. Vagy- 
is nem föltétlenül többet, hanem hatékonyabban, mert az erőfeszítések és az 
eredmények között sajnos igen gyakran nincs egyenes arány. Az objektív gon- 
dok mellett minden bizonnyal nem a legjobbak a módszereink, sok az üres- 
járat, a formalizmus. 

A határozat találkozott a dolgozó emberek értékítéletével és igazságérzetével. 
Pártbizottságunk most a legfontosabb tennivalónak a szokásosnál is alaposabb, 
szélesebb körű és lelkiismeretes taggyűlési feldolgozást tartja. Figyelmünket 
az egészen belül minden pártalapszervezetben saját működési területének leg- 
fontosabb kérdéseire összpontosítjuk. Törekszünk megszabadulni a szokásos 
pártzsargontól, az általánosságoktól, hogy lehetőleg minden kommunistához el- 
juttassuk a határozat szellemét is. 

A taggyűlések után a kerület valamennyi pártcsoportbizalmiját összehívjuk, 
és közvetlenül is segítséget akarunk nyújtani nekik az öntevékenyebb, eleve- 
nebb pártélethez. Azt tapasztaljuk, hogy a kiscsoportos tapasztalatcserék, pár- 
beszédek személyhez szólóbbá teszik, gazdagítják a pártmunkát. 

A tennivalók megalapozásához nélkülözhetetlennek tartjuk a tömegszerveze- 
tek, tömegmozgalmak megnyerését is, az ott működő kommunisták révén. 

Hogyan látja: mit ad a határozat a pártszervezeti munka felélén- 
kítéséhez? 


A mostani határozat mind az irányítástól, mind a pártalapszervezetektől 
differenciáltabb munkát, a közvetlen környezet pontosabb ismeretét, konkrét 
tartalmi tevékenységet igényel. Nemrég például kezdeményezésünkre a párt- 
szervezetek megvitatták a közoktatás helyzetét s ebben feladataikat. A peda- 
gógus pártszervezetekben ez a téma kézenfekvő, de nem hiábavaló másutt 
sem, hiszen egyezségre kell jutnunk abban, hogy a gyerekek nevelése közös 
ügy, a tanulás nem szűkíthető le az iskolára, a fiatalokra. Van feladata ebben 
az Aszfaltútépítő Vállalatnak is, ahol igen sokan nem végezték el a nyolc álta- 
lánost, és van tennivalója a kutatóintézetnek, ahol nagyon fontos lenne a nyelv- 
tanulás általánossá tétele. 

Szigorú követelmény a pártszervezetek politikai érzékenységének, reagáló- 
képességének fejlesztése. Minden egyes szervezet belső normáin is múlik a 
tagság aktivitása, személy szerinti kiállása a politika mellett, a környezetüket 
is meggyőző magatartás. Ezt megkövetelni természetesen nem elég. Mit kell 
tennünk? Jobbá kell tenni a tájékoztatást az alapszervezetekben: több érvet, 
bizonyítóbb háttéranyagot kell adnunk. Az összefüggések mélyebb feltárására 
van szükség, és persze arra, hogy a pártszervezetek, a vezetőségek jól ismerjék 
és értékeljék a saját helyzetüket, érezzék a változásokat, sőt, maguk is kezde- 
ményezői, alakító részesei legyenek azoknak. Így kerülhetjük el a ma még 
nemritkán felbukkanó önállótlanságot, a , nem tudjuk, mit akarunk, merre hala- 
dunk" bizonytalanságot. 

Az irányítás és a végrehajtás szoros összhangjához nyílt, konstruktív légkör 
kell, olyan, hogy a pártszervezetek éljenek is a visszakérdezés lehetőségével. 


A felsőfokú végzettséggel rendelkezők, az értelmiségiek száma a 
kerületben jóval nagyobb, mint a fővárosban általában. Sok tudo- 
mányos kutatóintézet működik a kerületben. Mit jelent ez a párt- 
munkában? 


A kutató-értelmiségiek általában informáltak, többségük sokoldalúan tájé- 
kozott. Egyes esetekben viszont csak a saját területüket érintő kérdésekről van 
mélyreható, részletes információjuk. Ezért a politikai munkának tényszerűb- 
ben, érdemben és differenciáltabb eszközökkel íikell figyelmüket az általános, 
a fő jellemzőkre irányítania. Nehezebb helyzetünket általában megértik, de ha 
konkrétan merül fel — mondjuk — az ország fejlődésének, versenyképességünk 
megőrzésének, relatív lemaradásunk csökkentésének kérdése, vagy az alapku- 
tatásra fordítható összegek problémája, már nehezebb a meggyőzés. Egyrészt 

arra ösztönözzük őket, hogy nézzenek szembe az ország tényleges teherbíró ké- 
pességével, másrészt arra, hogy maguk is keressék, hogyan tehetnének többet 
saját erőből a kutatómunka eredményességéért, például a feladatok pontosabb 
megfogalmazásával, a berendezések jobb kihasználásával. Gondjaikat, problé- 
máikat, aggodalmaikat a kutatók nekünk mondják el, időről időre sok kérdésre 
várnak választ a párttól, ugyanakkor észrevételeiket azért teszik szóvá, mert 
jobban akarnak dolgozni. 

Helyesen mondja ki a határozat: a tudománypolitikai elveket követve mind 
a távlati célokat megalapozó, mind a gyakorlat mai igényeit szolgáló kutatáso- 
kat támogatni kell. Fontos azonban, sikerül-e megteremteni az összhangot a 
szükség szabta lehetőségek korlátai és a kutatás szakmai érdekei között. Jó 
példaként említhetem az utóbbi időben lezajlott átszervezéseket. A kutatóin- 
tézetek egyetértettek, hogy tenni kell valamit. A konkrét megoldást pedig 
velük együtt, előzetes, belső szakmai vitáik után közösen alakítottuk ki. 

Pár éve azt mondtuk: a kutatók forduljanak az élet felé. Az igényt megér- 
tették. Az egyes kutatási szerződések az intézetek alaptevékenységét is segí-. 
tették, és hoztak is a konyhára. Az így , kitermelt" forintokat a költségvetés 
pótlására fordították. A legutóbbi intézkedések kétszeresen is érintették a tu- 
dományos kutatóintézeteket: egyrészt csökkent a költségvetésük, másrészt a 
kevesebb fejlesztési lehetőség, az anyagi helyzet rosszabbodása következtében 
a vállalatok, üzemek sem kötöttek új szerződéseket, sőt a korábbiak egy részét 
sem újították meg. Ugyanakkor itt van a Központi Bizottság megfogalmazta 
feladat: a kutatás, a műszaki fejlesztés, a termelés és az értékesítés tennivalói- 
nak szervezettebb összekapcsolása. 


Az ilyen nehéz helyzeteket, követelményeket alaposan, felelősen beszéljük 
meg a kutatóintézetekkel, jobban ügyelünk az e területet szabályozó utasítá- 
sokra, nem engedünk teret olyan indokolatlan általánosításoknak, amelyek 
mindenfajta kutatás eredményességét, tempóját megkérdőjelezik. Végig kel! 
gondolni, milyen szellemi és más akadályokon keresztül valósulhat meg egy- 
egy kutatási eredmény bevezetése, ami aztán társadalmi hasznot hoz, haté- 
konyságunkat javítja. Egyszerre igyekszünk megérteni, hogy az alapkutatással 
foglalkozók is az életnek kutatnak, miközben a fejlesztést szolgáló témák ku- 
tatása ma egy kicsit sürgetőbb feladat. 


Ezeknek a nyilván nem csak a kutatóintézeteket érintő problémák- 
nak a megvitatásában és megoldásában mivel segíthet a politika? 


Mindenekelőtt bizalommdi. Ha kinyilvánítjuk és tetteinkkel is azt támaszt- 
juk alá, hogy fontosnak tartjuk, megbecsüljük a munkájukat, számítunk rájuk 
a közéletben is. Segít a politikai alapelvek stabilitása, amely a magabiztosságot 
erősíti. És segíthet a feladatok, a megrendelések pontos, világos megadásával, 
a kezdeményezőkészség feltételeinek megteremtésével. 


Más értelmiségi rétegek körében milyen jellemző megnyilvánuláso- 
kat tapasztalnak jelenlegi helyzetünkkel és jövőnkkel kapcsola- 
tosan? 


Szinte kivétel nélkül valamennyi értelmiségi rétegre érvényes, hogy egyre 
érdeklődőbben és érzékenyebben foglalkoznak a szakmájukhoz, konkrét mun- 
kájukhoz kapcsolódó elméleti problémákkal, s problémázgatásuk többnyire 
szocialista társadalmunk alapkérdéseihez vezet. Egyre nyomatékosabban a 
perspektíva, a ,hogyan tovább?" kérdései vetődnek fel, és mindinkább abból 
az alapállásból, hogy a saját munkájában ki mit tehet a jövő, a szocialista jövő 
kedvező alakításáért. 

A pedagógusok számára mind a tantárgyszerű világnézeti oktatás, mind ál- 
talában a világnézeti nevelés állandóan új és új problémákat hoz felszínre, és 
közülük egyre többen keresik tudatosan a mai hazaszeretetre nevelésnek, a 
diákok körében is elbizonytalanodni látszó szocialista értékeink és szocializ- 
musképünk reális megfogalmazásának és elfogadtatásának nagyobb hatásfokú 
módszereit. Az orvosok, egészségügyi értelmiségiek és a társadalomtudomá- 
nyokkal foglalkozók körében népességünk alakulásának, a születési és halálo- 
zási arány vizsgálatának szakmai problémái a szocialista jövő demográfiai as- 
pektusaiként vetődnek fel, s egyre inkább nem a pusztán regisztráló és tehe- 
tetlen kesergés a jellemző, hanem olyan elképzelések, javaslatok felvetése, 
amelyek segíthetnek megállítani, majd megfordítani a kedvezőtlen tenden- 
ciákat. 

A párt és az állam jövőbeli funkcióját és szerepét megkérdőjelező bizonyos 
publikációk, nyilatkozatok nálunk inkább kritikus reakciókat váltottak ki, 
de nem keveseknél egy időre azért elbizonytalanodást is. A , kivonulást" sugal- 
lókkal egyetértők száma elenyésző volt, a politizáló emberek többségének vé- 
leményében az volt az alapmotívum: hogyan lehetne jobban, hatékonyabb 
módszerekkel érvényesíteni a pártirányítást, az állam szervező funkcióinak 
betöltését. 

A Központi Bizottság határozatában adott válaszok — és ez a jó — nemcsak 
lezártak vitákat, hanem új tennivalókra hívták fel a figyelmet. Így például vi- 
lágosan állást foglalt a határozat a párt gazdaságirányító szerepköre mellett, 
miközben azt is hangsúlyozta, hogy az irányítás mindennapjaiban mit kell 
más módszerrel, új módon, a mai követelményeknek megfelelően csinálnunk, 
mihez kell igazítani a párttmunka napi gyakorlatát. 

A Központi Bizottság ugyanakkor kétséget sem hagyott afelől, hogy fejlő- 
désünknek ezután is elengedhetetlen részei lesznek a viták, amelyekben — 
esetenként kezdeményezően — nekünk is részt kell venni. Amellett, hogy — 
éppen a viták során is — megismerjük az emberek véleményét, persze erőnk- 
nek is lkell lenni ahhoz, hogy a vitákat , kézben tartsuk", ne váljanak partta- 
lanná, céltalanná. A jogos észrevételeket el kell fogadni, a szintézis, a döntések 
után viszont egységesen kell szervezni ezek végrehajtását. 

Ha egy probléma , érdemessé" válik arra, hogy a politika szintjein reagálja- 
nak rá, azt kellő időben meg kell tenni. Ez kétségtelenül összetett feladat szá- 
munkra, de szerencsére nem vagyunk , magányos farkasok", sok ember véle- 
ménye, észrevétele, javaslata alakítja az elhatározásokat. Ezek révén pedig jó 
légkört tudunk teremteni, egységet tudunk kovácsolni, ami nagyon fontos az 
eredményes cselekvéshez. 


Kiemelten foglalkozott a határozat az ifjúság helyzetével. Mi a vé- 
leménye erről a megkülönböztetett figyelemről? 


A határozat ebben a kérdéskörben is példát ad arra, hogyan lehet saját dol- 
gainkat a tények tiszteletével, reálisan szemlélni. A fiatalok gondjai a mi gond- 
jaink is, ahogy újítókészségük, kritikai hajlamuk, friss szemléletük azt szolgál- 
ja, amit együtt építünk. A nemzedékek együtt dolgoznak, közös a felelősségük 
a jó politika helyes gyakorlati megvalósításáért is. Fontos feladat, hogy jól se- 
gítsük a fiatalok világszemléletének, történelmi látásmódjának alakulását, és 
mindenekelőtt példamutatással neveljük őket a munka szeretetére, felelősség- 
tudatra. Ahhoz, hogy a hitelünk nőjön a fiataloknál, egyrészt sokkal racioná- 
lisabbnak kell lennünk a saját tevékenységünk megítélésében, másrészt — 
mint ahogy sok pártszervezetünkben már teszik — fel kell hagyni a fiatalok ál- 
talánosító minősítésével. Aztán: a tények nagyobb gazdagságával és árnyaltabb 

érveléssel kell bemutatnunk újabb történelmünk alakulását, mind a két világ- 
háború közti időszakét, mind a szocialista fejlődés eddigi útját. A kerületünk- 
ben élő veteránok személyes élményeik és tapasztalataik érdekes felidézésével, 
a nálunk levő Központi Statisztikai Hivatal, a szakszervezeti kutatóintézet 
és más intézmények munkatársai pedig hatásos tények és dokumentációk ösz- 
szeállításával segíthetnek ebben. 

A fiatalok körében eddig végzett munkánkat javítani kell, néhány dologban 
pedig gyökeres változtatásra van szükség. A mi kerületünk párttagságának pél- 
dául mindössze öt százaléka 30 év alatti. Mind a szemléleten, mind a párttaggá 
nevelés gyakorlatán változtatnunk kell. Rendszeresebbé kell tennünk és már 
a középiskolában el kell kezdenünk a legtehetségesebbek felkészítését, felvé- 
telét a pártba. Nem egyszerű feladat ez, sok türelmet, jó felkészültséget, a fia- 
talok iránti bizalmat és megértést igényel. 


A Központi Bizottság határozata több fejezetben is foglalkozik a 
fegyelem — mind az állampolgári, mind a pártfegyelem — megszi- 
lárdításával. Vajon találkozik-e ez az emberek, a párttagság egyet- 
értésével? 
Megjósolhatom, hogy a fegyelem javítására vonatkozó megállapításokat min- 
den alapszervezetben egyetértéssel veszik majd, és egyetértőleg fogadja a 
széles közvélemény is. A magam részéről a pártfegyelem megszilárdítását te- 
szem az első helyre. Ha a pártszervezetekben értelmesen és következetesen ér- 
vényt tudunk szerezni a pártélet szabályai betartásának, a lazaságok megszün- 
tetésének, akkor ez kihat az állami, az állampolgári fegyelemre, a társadalmi 
élet minden területére. A párton belül mi már korábban is foglalkoztunk ezzel. 
Elengedhetelten követelmény, hogy a kommunistákat a helytállás, a szerény- 
ség, a fegyelem jellemezze. Az erkölcsi normákat semmibevevőkkel, a pártsze- 
rűtlen magatartást tanúsítókkal szemben következetesen kell fellépnünk — 
nemcsak az elvi megítélés, hanem a gyakorlati következmények tekintetében 
is. Ebben a kérdésben szemléleti egységre kell jutnunk a párton belül. 

A taggyűléseken tárgyalt különböző fegyelmi ügyek a korábbi időszakban 
sok vitát váltottak ki. Lényegesnek tartom, hogy a fegyelmi ügyek tárgyalá- 
sakor újabban a kerületi pártbizottságok is mérlegelhetik a felelősségre vont 
párttagok egész életútját. Ezzel a lehetőséggel eddig csak a megyei pártbizott- 
ságok rendelkeztek. A hatáskör ilyen decentralizálását én összhangban levőnek 
érzem azzal az igénnyel, amelyik a nagyobb pártfegyelmet kívánja meg. 

A pártfegyelem és a pártfegyelmi természetesen nem ugyanaz a téma. Ha 
azonban nem fordítunk elég figyelmet a párttagok felkészültségére, a vonzó, 
tartalmas pártmunkára, a kollektíva előtti rendszeres számonkérésre, a párt- 
munka egyes területeinek vissza-visszatérő minősítésére, akkor előbb-utóbb 
magunk is okot szolgáltatunk a pártfegyelem lazulására. Úgy gondolom, a párt- 
fegyelmet nem lehet erősíteni az egész politikai munka javítása nélkül. 


Végezetül: milyen , üzeneteket" emelne ki a Központi Bizottság áp- 

rilisi határozatából? 
Arra kell ügyelnünk minden kérdésben, hogy ne azok legyenek a meghatá- 
rozók, akik folytonosan elodáznák a problémák megoldását, akik kitérnek a 
cselekvés elől. Arra kaptunk ösztönzést, hogy jobban érzékeljük a gondokat és 
gyorsabban reagáljunk. Nekünk, mint irányító pártbizottságnak az a fő fel- 
adatunk, hogy az alapszervezeteket, az ott dolgozó idősebb és fiatalabb kom- 
munisták munkáját segítsük minden erőnkkel. Elsősorban ugyanis általuk, az 
ő erejük és befolyásuk növekedése által haladhatunk előre gyorsabban és ered- 
ményesebben. 


DR. CSATH MAGDOLNA: 


Az iparpolitika alakításának szükségessége 
és lehetőségei 


aA" Múlt elesett hatalmunkbul, a" Jövendő- 
nek urai vagyunk . . . Minekünk is mozdulnunk 
kell, akár akarjuk, akár nem" s nehogy hátra- 
felé nyomattassunk, "lépjünk inkább előre! 

(Széchenyi István: Hitel) 


Az ipar jelentős szerepet játszik a gazdaság dinamikus fejlődésében, az egyen- 
súly megteremtésében és fenntartásában, a fogyasztási és a beruházási javak 
iránti kereslet minőségi kielégítésében, a nemzetközi munkamegosztásban való 
részvételben, az életszínvonal emelésében. Az ágazati kapcsolatok révén hatás- 
sal van a népgazdaság más ágazataira: segíti vagy hátráltatja fejlődésüket. 
Nem alaptalanul mondják tehát, hogy a konszerű, fejlett ipar az egész gaz- 
daság motorja. 

Az ipar jövőjének tudatos alakítása a gazdaságpolitika egyik legfontosabb 
feladata. A gazdaságpolitika által kitűzhető lehetséges iparfejlesztési célok és a 
célok elérését segítő cselekvési változatok kidolgozása, azaz az iparra vonat- 
kozó gazdaságpolittikai döntések előkészítése és megalapozása viszont már az 
iparpolitika feladata. 


Az iparpolitika jellemzői, külföldi tapasztalatok 


Az iparpolit.ka tehát a gazdaságpolitika része, ily módon önállósága vi- 
szonylagos. Ugyanakkor olyan önálló, előretekintő, módszeres és összefüggé- 
sekben gondolkodó tervezőtevékenységet feltételez, amelynek célja az ipar jö- 
vőjének tudatos formálása. 

A tudatosság mértékét és érvényesítési lehetőségeit ma sokan vitatják. Van- 
nak olyan nézetek, amelyek szerint az iparpolitika egyedüli feladata, hogy 
megteremtse azt a légkört és feltételrendszert, amelyben az ipar az egészséges 
verseny, a piaci hatások következtében a kívánt irányban fejlődik: nő ver- 
senyképessége, javul hatékonysága, korszerűsödik termékszerkezete. Erre a 
legkörre, feltételrendszerre, sőt kényszerre valóban szükség van. Kialakításá- 
hoz a gazdaságirányítás rendszerének átfogó továbbfejlesztése várhatóan nagy- 
mértékben hozzájárul majd. 

A piaci hatások minél közvetlenebb érzékelése feltétlenül segíti az egészsé- 
ges szelekciót; mind termékben, termékcsoportban, mind a technológiában. 
Nem biztosítja viszont automatikusan a rövid távú és a hosszabb távú érde- 
kek együttes figyelembevételét a gazdasági döntésekben. A rövid távú, nyere- 

ségcentrikus célok ugyanis könnyen kerülhetnek ellentétbe a nyereség növelését 
hosszabb távon biztosító struktúraváltási, fejlesztési, megújulási célokkal. Ezek 
elhanyagolása pedig a versenyképesség jövőbeli csökkenését, az aktív alkalmaz- 
kodás lehetőségeinek beszűkülését, a vállalati teljesítmények romlását, közöttük 
a hatékonyság és a nyereségtermelő-képesség csökkenését vonja magával. 

Minél gyorsabbak és kiszámíthatatlanabbak a változások, a jövő alakulása, ez 
az ellentmondás annál jobban kiéleződhet. Nagyrészt ezzel magyarázható, hogy 
ma már a tőkés piacgazdaságokban sem hagyatkoznak teljes egészében a piac 
vezérlő szerepére, sem vállalati, sem állami szinten. A növekvő bizonytalan- 
ságra, az árak radikális változásaira, a piacok szűkülésére új irányítási mód- 
szerekkel, vállalati szinten stratégiai tervezéssel, kormányszinten pedig hatá- 
rozott iparpolitika kialakításával válaszolnak a fennmaradás, a túlélés, majd 
a fejlődés érdekében. Természetesen ezek tartalma és módszerei szinte válla- 
latról vállalatra, illetve országról országra különböznek. Ami közös bennük, az 
a tudatosság, az előrelátási igény, a jövő kedvező alakításának szándéka és 
mindezekkel együtt a gazdálkodás menetébe való aktív beavatkozás a hosszú 
távú eredmények érdekében. 

Az iparpolitika és a stratégiai tervezés egymás mellé állítása indokolt: cél- 
jukban, szemléletükben és módszereikben hasonlóak. Különbséget alapvetően 
csak az jelent közöttük, hogy a gazdaság mely területével foglalkoznak. Az 
iparpolitika az ipar szintjére készített stratégiai terv, amelynek az a célja, 
hogy a gyorsan változó körülményekhez való hatékony alkalmazkodás lehet- 
séges változatait, a struktúrafejlesztés lehetséges útjait kimunkálja. Központi 
kérdés tehát a célok világos megfogalmazása és a megvalósításukat szolgáló 
akciók meghatározása; a fejlesztések indításával és időbeli ütemezésével, a 
folyó tevékenységek visszafogásával, illetve időben történő abbahagyásával 
összefüggő döntési változatok végiggondolása, értékelése, valamint: tartalékak- 
ciók kidolgozása. A tartalékakciók a váratlan helyzetekhez, a környezeti vál- 
tozásokhoz való gyors, rugalmas alkalmazkodás eszközei; a lehetséges válto- 
zásokra való korai felkészülést, a gondolkodásban való , előredolgozást" je- 
lentik, amellyel lerövidítik az alkalmazkodáshoz szükséges időt. j 

Az iparpolitika és a vállalati stratégiai tervezés közötti hasonlóság jegyei 
jól felismerhetők a tőkés piacgazdaságok iparpolitikai törekvéseiben is. A 
módszerek természetesen különböznek. A példák közül — az eltérő történeti, 
társadalmi gazdasági viszonyok ellenére — különös figyelmet érdemel Japán, 
ahol az országos, átfogó, összehangolt iparpolitika kimunkálásához a háború 
után, 1949-ben kezdett hozzá a Kereskedelmi és Ipari Minisztérium (MITI), 
s ezt az iparpolitikát folyamatosan korszerűsítette. Ennek nagy szerepe volt 
abban, hogy ma Japán az egész világ bruttó társadalmi termékének 10 száza- 
lékát termeli, mégpedig kiváló minőségben. Korábban a japánok járták a vi- 
lágot azért, hogy ami számukra hasznosítható, azt megtanulják. Ma a világ 
zarándokol el Japánba , a japán csoda? gyökereit, titkait kutatni. 

A japán iparpolitika kidolgozását minden fontos kérdésre kiterjedő, hosszú 
ideig tartó elemző munka előzte meg. Ennek középpontjában az ország erő- 
forrásainak, gyenge és erős pontjainak kritikus értékelése, továbbá a nemzet- 
közi tendenciák, a különböző országok és országcsoportok iparra vonatkozó 
döntéseinek és ezek Japánt közvetlenül vagy közvetve érintő hatásainak érté- 
kelése állt. A külső és a belső körülmények elemzését az iparpolitika céljai- 
nak, módszereinek és a tervezett akcióknak a kidolgozása követte. 

Az iparpolitika lényegét a fejlesztési prioritások meghatározása jelentette. 
E szerint Japán az ismeretigényes iparágakat tekintette vivő iparágaknak, és 

az erőforrásokat ezek fokozott fejlesztésére összpontosította. Közöttük szere- 
pelt például a gépgyártás több ága, az elektronika, a robottechnika, a számí- 
tógépgyártás, a biológiai iparok, a petrolkémia. A kormány által támogatni 
kívánt iparágakba jelentős összegeket fektettek be, a rövid távú haszon he- 
lyett a hosszú távú eredményeket részesítve előnyben. A finanszírozás lehető- 
ségeit a tőke koncentrálása teremtette meg. Ennek módja az volt, hogy a 
bankokon keresztül a különböző szabad pénzeszközök, a lakossági megtaka- 
rításokat is beleértve, a növekvő, fejlődő iparágakba áramlottak. 

A japán ipar eredményei, magasfokú versenyképessége nagyrészt a japán 
iparpolitika tudatosságának, összehangoltságának, jövőorientáltságának, azaz 
az időben meghozott, az ipar szerkezetének fejlesztését a jöVŐ körülményei- 
hez igazító döntéseknek köszönhetők. 

Említésre méltó az is, hogy a nagy horderejű ipari döntéseket az összes 
érintett féllel való egyeztetés, alapos megbeszélés alapján hozzák meg. Ily mó- 
don a vállalati stratégiák és a kormány iparpolitikai elképzelései közvetlenül 
kapcsolódnak egymáshoz, gazdagítják egymást. Ez az információcsere és meg- 
egyezés a meghozott döntések gyorsabb, hatékonyabb megvalósításához is 
hozzájárul, 

Japán az első volt, de ma már alig van olyan fejlett ország, ahol az iparpo- 
litika fontosságát ne ismerték volna fel. Tudatosan befolyásolja iparát Fran- 
ciaország, Svédország, de a verseny szelektáló szerepének elsődlegességét hir- 
dető NSZK és Dánia is. A befolyásolás fő területe a vivő ágazatok fejleszté- 
sének, a technikai haladásnak és általában az innovációnak a gyorsítása, és 
a hanyatló ágazatok jövőjének, új ágazatokkal való felváltásuk programjá- 
nak és módszereinek meghatározása. Az iparpolitikai eszköztár az egyes or- 
szágokban eltérő. Közös azonban az állam tudatos szerepvállalása az ipari 
szerkezet fejlesztésében, a versenyképesség, az exportorientáltság fokozásában. 

Az iparpolitika kialakításának fontosságáról egyre többet beszélnek az Egye- 
sült Államokban is. Erre kényszeríti őket a korábbi és a jelenlegi gazdaság- 
politikai irányzat csődje, s Japánnak több fontos ágazatban erősödő fölénye. 
Az állami beavatkozás módjairól azonban eltérőek az elképzelések. Vannak, 
akik elegendőnek tartanák az új, fejlődő ágazatok növekvő támogatását gyor- 
sított leírással, adókedvezményekkel. Mások ennél tovább mennek, és hatá- 
rozott arculatú iparpolitikát kívánnak, beleértve a kormány által irányított 
tömeges átképzési és továbbképzési programokat a fejlett technológiákra való 
felkészülés érdekében. 

Az iparpolitika kidolgozása mellett szavazók fő érvei, hogy egyrészt az 
Egyesült Államok legfontosabb versenytársainak csaknem kivétel nélkül van 
valamilyen iparfejlesztési stratégiája; ennek hiányában az Egyesült Államok 
— főleg a jövőben — hátrányba kerülhet a versenyben. Másrészt viszont az 
adott gazdasági helyzet, a kiéleződő problémák egyértelműen bizonyítják, hogy 
a piaci erők mindenhatóságában bízó gazdaságpolitika csak saját eszköztárá- 
val nem képes e gondokat megoldani. 


Az iparpolitika mint tudatos állami magatartás tehát egyre több tőkés or- 
szág piacgazdasági irányítási mechanizmusában hódít tért az ipar jövőjének 
alakítása, a strukturális megújulás gyorsítása és állandó fenntartása érdeké- 
ben. Ennek okát a körülmények kényszerítő hatásában, a versenyben való le- 
maradástól való félelemben, az élbolyban maradás esélyeinek keresésében és 
ezzel az elért életszínvonal megtartásában, illetve lehetőség szerinti emelésé- 
ben, továbbá a munkanélküliség növekedésének korlátozásában kereshetjük. 

Mindezek kapcsán egy érdekes kérdés merül fel, amelynek tisztázása a ha- 

Zai iparpolitikai gondolkodás szempontjából is lényeges. Ez pedig a prioritások 
kérdése, vagyis az a kérdés, hogy birtokában van-e a ,központ", a kormány. 
illetve a döntéselőkészítő szervek azoknak az információknak, amelyeknek 
alapján valamely ágazatról, termékcsoportról vagy gyártási ágról kimondható, 
hogy annak fejlesztése állami segítségre is érdemes, mert nagy eséllyel állít- 
ható, hogy a jövőben a gazdaság húzó területévé válik. 

Erre a kérdésre az iparpolitika létjogosultságát tagadó tőkés országokban 
azt a választ adják, hogy ezeknek a prioritásoknak a piaci versenyben kell el- 
dőlniük, mégpedig az adott tevékenységek nyereséghozó képességével össze- 
függésben. Ez a nézet itt-ott a hazai iparpolitikai vizsgálatok során is fel- 
bukkant. Ezzel szemben — és ezt az iparpolitika kidolgozására vállalkozó tő- 
kés piacgazdaságok is vallják — a gyorsuló változásokkal lépést tartani tudó, 
a versenyben élenjárni akaró ipar létrehozása és fenntartása pusztán rövid 
távú, nyereség-orientált vállalati és állami döntésekkel nem biztosítható. A tu- 
datosságra annál nagyobb szükség van, minél nagyobbak az adott ország 
strukturális problémái, minél jobban el van maradva iparának teljesítménye 
a versenytársakétól. 


A tudatosság legfontosabb jellemzője az erőforrások ésszerű koncentrálása 
azokra a területekre, amelyeken jó esély van a versenytársak színvonalának 
elérésére vagy az élretörésre. Ezeknek a területeknek a kijelölését azonban 
megalapozott, a jövő várható tendenciáit is figyelembe vevő elemzéseknek kel 
megelőzniük. Különösen fontos megvizsgálni, hogy a különböző országok és or. 
szágcsoportok által már korábban is preferált területeken — elektronika, szá- 
mítástechnika, biológiai iparágak stb. — milyen lehetőségek vannak a gyors 
felzárkózásra, és ehhez milyen módszerek megválasztása esetén várható a leg- 
kisebb ráfordítással a leggyorsabban eredmény. (Például licenc-vásárlás, saját 
kutatás-fejlesztés; kooperációkban való részvétel stb.) 


A gyors felzárkózás igénye mellett nem szabad lemondani arról sem, hogy 
egyes területeken az élre lehet kerülni. Ennek esélyét a rendelkezésre álló ha- 
Zai erőforrások, például nyersanyagok vagy szellemi háttér mint erős pontok 
teremthetik meg. Különösen azokon a határterületeken számíthatunk kiugró 
eredményekre, ahol a hazai szellemi bázisra támaszkodva gyors változtatásra, 
új irányokhoz való kapcsolódásra vagyunk képesek. A hazai erőforrások mint 
erős pontok megfelelő kihasználása azonban csak a jövőbeli külpiaci lehető- 
ségek megismerésével és lehetőség szerinti aktív befolyásolásával együtt ke- 
csegtet sikerrel. Mindehhez alapos, sokirányú külső és belső vizsgálatokra, 
szakértők sokaságának meghallgatására, majd döntés után az elhatározott ak- 
ciók gyors, időkímélő megvalósítására van szükség. 

Mindezekre szolgáltatott jó példát Japán — jóllehet a mainál kedvezőbb 
nemzetközi gazdasági feltételek közepette — megmutatva, hogy tudatos, meg- 
felelően irányított iparpolitikával nem lehetetlen élretörni és a világszínvona- 
lat elérni. Bhhez azonban időben kell dönteni a jövőt formáló akciókról és a 
döntéseket folyamatosan értékelni, szükség esetén pedig időben módosítani 
kell. 

Az iparpolitikával kapcsolatos szemléletnek tehát nagy gyakorlati jelentősé- 
ge van. Tudományosan megalapozott, nemzetközi összehasonlításokra támasz- 
kodó elemző munkára épülő, a gazdaságpolitikai célrendszerrel összehangolt 
iparfejlesztési stratégia kimunkálását és az annak megvalósítását segítő esz- 
közrendszer kialakítását kell érteni iparpolitikán. 

Az iparpolitika alapvetően hosszabb távra készül, de keretében feloldást kell 
találni a rövidebb távú nyereségérdekeltség, a stabilitás, hosszabb távon pe- 

dig .a változtatási, megújulási kényszer ellentmondására. Rövidebb távon a 
változások folyamatossága nagyobb biztonsággal feltételezhető. Hosszabb távon 
azonban minden, a jelenben kirajzolódó tendencia folytatódását meg kell kér- 
dőjelezni. Rövidebb távon az adottságok ismertek, az erőforrások le vannak 
kötve, ezért nehéz bármit is megváltoztatni. Ahhoz azonban, hogy hosszabb 
távon jelentősebb változásokat érjünk el, ma kell dönteni mindazokról a fej- 
lesztési és visszafejlesztési akciókról, amelyeknek megvalósítása hosszabb időt 
vesz igénybe. A döntésnél azonban nem szabad csak a jelen vagy a közelmúli 
adottságaiból kiindulni. Lehetőség szerint a jövőre kell felkészülni; a dönté- 
seket a jövő feltételeit vizsgálva kell meghozni. Erre tanítanak a korábbi ipar- 
politikai döntések, amelyeknek hatásai a , máig érnek", eredményeikkel és 
hibáikkal a mában és a jövőben segítik vagy nehezítik fejlődésünket. 

A hosszabb távú kitekintés biztonságosabbá teszi a közép- és rövid távú 
döntéseket is, és lehetővé teszi ezek hosszabb távú hatásainak mérlegelését. 

Az iparpolitika a jövőbe tekintés, a hosszabb távú érdekek szem előtt tar- 
tása, a tudatosság igénye miatt aktív állami magatartást feltételez. Ez fejlett, 
változatos irányítási eszköztár működését, nem pedig a piac és a központi be- 
avatkozás szembeállítását jelenti. Az eszköztárban helyet kell kapniuk a jövő 
szempontjából perspektívikusnak, sikeresnek igérkező területek eredményeit 
fokozó, fejlődésüket segítő, valamint a gazdaságossá hosszabb távon sem tehe- 
tő tevékenységek jövőjét világosan kijelölő közvetlen és közvetett módsze- 
reknek. 

Az állam szerepe tehát különösen a hosszabb távú prioritások kialakításában 
jelentős. Ezek részben szektorális prioritások, amelyek a hosszabb távon siker- 
rel kecsegtető tevékenységek, az ún. ,,vivő területek" kijelölését segítik. Rész- 
ben pedig funkcionális prioritások, amelyek általában a hatékonyabb, takaré- 
kosabb gazdálkodást, az egész ipar versenyképességének fokozását kívánják 
előmozdítani. Ilyen például az anyag- és energiafelhasználás hatékonyságának 
növelése, a háttériparnak, a közbenső termékek és a végtermék gyártásának 
összehangolt fejlesztése, vagy a versenyképesség növekedését segítő elektroni- 
zálás, beleértve az információs szektor fejlesztését is. A prioritások a jelen 
kényszerei — például a különböző takarékossági intézkedések — mellett alap- 
vetően a nemzetközi összehasonlítások, a jövő fejlődési tendenciái, a környezet 
várható változásai és a hazai adottságok ismeretében jelölhetők ki. 


A hazai iparpolitika lehetőségei és kényszerei 


Hazánkban a foglalkoztatottaknak kb. harmada az iparban dolgozik. Az ipar 
termeli a nemzeti jövedelemnek megközelítőleg a felét. 1950-től napjainkig a 
nemzeti jövedelem ötszörösére, az iparnak a nemzeti jövedelem megteremtésé- 
hez való hozzájárulása nyolcszorosára nőtt. A gyors, szembetűnő mennyiségi 
eredményekkel együtt azonban egyre feszítőbb minőségi, strukturális gondok- 
kal kellett és kell az iparnak szembenéznie. 

Gazdaságunk sok problémáját jelenleg közvetve vagy közvetlenül, az ipar 
elmaradottsága, gyenge jövedelemtermelő- és versenyképessége, alacsony ter- 
melékenységi színvonala okozza. Természetesen az alacsony színvonal nem 
egyformán jellemző minden ágazatra, alágazatra és vállalatra. Ma azonban 
olyan tendencia is megfigyelhető, hogy korábban korszerű, a világpiaci szín- 
vonalhoz közeledő, azt esetenként elérő ágazatok, alágazatok, vállalatok fejló- 
dése is — sajnos — megtorpant, sőt itt-ott stagnálásuknak vagyunk tanúi. 

Gazdaságunkat kétségtelenül sújtja a tartós külgazdasági válság, de nehéz- 
ségeinkhez iparunk szerkezete, strukturális gondjai is hozzájárulnak. A fej- 
lesztésekkel és a visszafejlesztésekkel egyaránt lassan alkalmazkodunk a nem- 
zetközi kereskedelemben bekövetkezett, tartósnak mutatkozó változásokhoz. 
Mai lépéseink egy része csak konjunkturális, eredményt rövid távon hozó át- 
rendeződést igér. Ebből a helyzetből a kivezető utat tudatos, átfogó, jövőbe 
mutató iparpolitika kialakításával, valamint az ezt támogató gazdaságirányítá- 
si módszerek és eszközök működtetésével lehet megtalálni, 


Az iparpolitika kidolgozása természetesen nem vadonatúj feladat. Az ipar fej- 
lesztését gazdaságpolitikánk mindig kiemelten kezelte. A korábbi iparpolitikai 
döntéseknek köszönhető, hogy a feldolgozóiparban olyan változások játszódnak 
le, amelyeknek köszönhetően a magyar feldolgozóipar szerkezete közelebb ke- 
rült a nyugat-európai országokéhoz. Igaz, jelentős különbségek vannak a fej- 
lődés mértékében: a szakképzettséget igénylő, magas technikai szintet képvise- 
lő ágak fejlődési ütemében a fejlett országok folyamatosan növelik előnyüket, 
az alacsonyan kvalifikált munkát, magas anyag- és energiaráfordítást igénylő 
területekről pedig sokkal gyorsabban vonulnak ki. 

Az árrobbanás, a recesszió ezeket a fejlődési utakat még élesebben rajzolta 
meg. Ma a világban átrendeződés zajlik le és a jövő azok számára igér na- 
gyobb lehetőségeket, akik a műszaki haladás élvonalához lehetőségeik kihasz- 
nálásával felzárkóznak. 

Ezt a követelményt a Központi Bizottság 1977 októberi határozata világo- 
san tükrözte, és napjainkban is érvényes irányelveket fogalmazott meg az ipar 
fejlesztésével kapcsolatban. Kimondta az exportorientáltság fokozásának szük- 
ségességét, rámutatott a hatékonyság, a szerkezetváltás, a gazdasági növeke- 
dés és az életszínvonal kölcsönös meghatározottságára és a nemzetközi össze- 
hasonlításokból, valamint a hazai lehetőségekből, előnyökből kiindulva állást. 
foglalt a különböző gyártási ágak fejlesztési lehetőségeivel kapcsolatban. Jelen- 
tős felismerés volt, hogy az ipar versenyképessége csak szelektív fejlesztéssel 
növelhető. Ami azt jelenti: a fejlődésre alkalmas területeket, tevékenységeket 
határozottan fejleszteni, a lemaradó, a termék-, a technológiai életgörbe lehaj- 
ló ágába kerülő tevékenységeket lehetőség szerint visszafejleszteni szükséges 
az általános visszafogás helyett. Rendszerszemléletét dicséri, hogy a szelektív 
iparpolitikának kívánta alárendelni az ár- és támogatási rendszert, a műszaki 
fejlesztés, az innováció ösztönzési rendszerét, a munkaerő képzését, tovább- 
képzését és átcsoportosítását, a vezetőkiválasztást, és — már 7 évvel ezelőtt — 
a fejlődést, a kiugró hatékonyság elérését gátló, a vállalati és személyi kezde- 
ményezést akadályozó tervezési és szabályozási problémának minősítette a bá- . 
zisszemléletet. 

A határozatban megfogalmazott célok, fejlesztési irányok és magatartásnor- 
mák ellenére az ipar strukturális átalakulásának eredményei összességében 
nem kielégítők, inkább csak kezdetiek, nem járultak hozzá a lehetőségek mér- 
tékében a versenyképesség jelentős növeléséhez. 

A termékcserélődés nem elég gyors, kevés az új, versenyképes termék, nő a 
gyártásban levő termékek átlagos életkora. Egy elemzés szerint" 1981-ben a 
gyártásból kivont termékek aránya az ipar teljes termeléséhez mérve 10 száza- 
lék alatt volt, a bevezetett új termékek aránya pedig csak 2,3 százalékot ért 
el. Az állami iparban gyártott termékek átlagos életkora 18 év volt. Ha nem 
akarjuk, hogy iparunk a jövő versenyeinek színterén egyre hátrább szoruljon, 


" Nyers József: Ipari termékszerkezet. Az átalakulás késik. Figyelő, 1982. szeptember 23. 

akkor a versenyzőket képességeik, adottságaik alapján kell kiválasztani, és fel. j 
készülésükre jól megtervezett programot kell kidolgozni. A programtól akkor 
remélhető siker, ha tudományosan megalapozott, tudatos tervező munkán 
nyugszik és megvalósítását következetes gazdaságirányító tevékenység segíti. 

Az ipar fejlesztésének főbb irányai a folyamatban levő iparpolitikai mun- 
kákban is kirajzolódtak. Ezek részben egyeznek az 1977-es KB-határozatban 
is kiemelt irányokkal, részben az azóta bekövetkezett, illetve a jövőben vár- 
ható változások elemzéséből jöttek létre. 

A fejlesztendő területek, tevékenységek, amelyekben az ipársób ti kávái foglal- 
kozó szakemberek többé-kevésbé egyetértenek, a következők: az elektronika; 
és számítástechnikai ipar; a mezőgazdasági és élelmiszeripari gépgyártás; az 
egészségüggyel, gyógyítással, valamint a környezetvédelemmel, vízgazdálko- 
dással kapcsolatos iparágak; a kitermelőipar komplex továbbfejlesztése; a fel- 
dolgozó vertikumok kiépítése, bővítése, a feldolgozottság fokának növelése (pél- 
dául a komplex energiagazdálkodás, érc- és ásványbányászat, fém- és alumínium- 
kohászat területén). Ezenkívül — a külpiaci kényszerek és saját lehetőségeink 
együttes figyelembevételével — kiemelten kell foglalkoznunk: az elektroniká- 
nak és számítástechnikának a termelési technológiákban, az információfeldol- 
gozásban, a döntéshozatalban való elterjesztésével; az anyag- és energiatakaré- 
kos megoldások kifejlesztésével és terjesztésével, illetve az ipar olyan szerke- 
zeti átalakulásának előmozdításával, amely anyag. és energia-megtakarítást 
hoz; a biotechnikák fejlesztésével és az eredmények gyors, széles körű hasz- 
nosításával; a végtermékgyártás versenyképességének fokozása érdekében a 
nagy műszaki felkészültséget igénylő alkatrészgyártás és áltálában a háttér- 
ipari probléma megoldásával. 

Azt is általános igazságnak kell elfogadni, hogy az ipari versenyképesség 
növelésének hosszabb távon együtt kell járnia az egy foglalkoztatottra jutó 
hozzáadott érték növelésével. Ehhez pedig a többletberuházás, a többletimport 
mellett a meglevő erőforrások jobb kombinációja, ésszerűbb kihasználása szük- 
séges. A meglevő erőforrások közül elsősorban az alkotómunka, a tudás, szak- 
értelem jobb kihasználásától], a kreativitás felélénkítésétől lehet eredményeket 
várni. A hazai szellemi háttérre, alkotó műhelyeink eredményeire támaszkodó 
iparfejlesztés növeli a versenyben maradás esélyeit, mivel lehetővé teszi a ma- 
gasabb értéket képviselő tudás beépítését a termékekbe, technológiákba, to- 
vábbá a kereskedelmi, irányítási, szervezési, vezetési módszerekbe. Ezzel ösz- 
szefüggésben lehet felvetni azt is, hogy a tömeggyártás fejlesztése mellett — 
ahol ez előnyös és ésszerű — a versenyben valószínűleg előkelőbb helyre tart- 
hatunk igényt a tudásra építő, speciális igényeket kielégítő termékekkel, szol- 
gáltatásokkal. 


Tudatos jövőalakítás 


A felvázolt irányok, fejlesztési lehetőségek ma még túlságosan szélesek, ál- 
talánosak. Sok tennivaló vár ránk ezek konkretizálásában, gyakorlati megva- 
lósításában., 

A feladatok konkrét meghatározását nemcsak a rendelkezésre álló erőfor- 
rások korlátai, de a külpiaci tapasztalatok, a többi ország megkezdett fejlesz- 
tései is indokolják. Ma ugyanis a fejlett országok többsége hozzávetőleg 
ugyanezeket a tevékenységeket, illetve innovációt hordozó technológiákat tart- 
ja kiemelésre érdemesnek. 

Ezért meggondolandó, hogy mire koncentráljuk figyelmünket és erőforrá- 
sainkat. Nem elég pusztán a külső tapasztalatok mielőbbi átvételére, a nálunk 
fejlettebb országok szerkezetváltási eredményeinek elérésére, utánzására töre- 
kednünk. Iparunik szerkezetét, ha nem akarunk állandó időbeli késésben, lépés- 
kényszerben lenni, a tudatos, időben meghozott iparpolitikai döntésekkel a tá- 
volabbi jövő igényei szerint kell alakítani. 


Ha csak a már ismert eredmények elérését tűzzük ki célul, akkor — a dön- 
tések megszületése és a megvalósítás átfutási idejének ismeretében — könnyen 
megeshet (akad rá példa), hogy mire döntünk valamely tevékenységnek a kül- 
piaci lehetőségekhez való felzárkózását célzó fejlesztéséről, és mire az megva- 
lósul, a kiinduló állapot már régen megváltozott. Ezért az iparpolitika kialakí- 
tásánál lényeges szemléleti kérdés, hogy a jelen adottságainak és lehetőségei- 
nek alapos ismeretében — a lehetőség határain belül — a jövő követelmé- 
nyeit és feltételeit kell figyelembe venni, továbbá az is, hogy az ipar jövőjét 
hosszabb távon alakítani képes döntéseket nem szabad halogatni: azokat idő- 
ben meg kell hozni. 

A jövő tudatos formálásával kapcsolatban a szerkezet alakítására vonatkozó 
célok, akciók és eszközök a legfontosabbak. Így azoknak a speciális területek- 
nek a megtalálása, amelyekben az erőforrások koncentrálásával és a szükséges 
preferenciákkal, adott idő elteltével, az élmezőnybe küzdhetjük fel magunkat, 
illetve, ahol versenyben tudunk maradni. Nem adhatjuk alább: korszerű, a 
versenyben helytálló, a világgazdasági változásokat, az átrendeződést figyelő, 
a bekapcsolódási pontokat megkereső, alkalmazkodni képes ipart kell létre- 
hoznunk. 


Ehhez következetes exportorientáltságra van szükség. A jelzett feladatok el- 
érését akkor remélhetjük, ha konkrét, döntésre érett akciókat dolgozunk ki, 
megvizsgálva megvalósításuk valamennyi feltételét és a gazdaság különböző 
területeire gyakorolt jövőbeli hatásukat is. 

Az iparpolitikai célok, eszközök és akciók konkrét, világos, nem pedig szó- 
lamszerű megfogalmazása ad egyértelmű információt a vállalatok számára 
stratégiájuk kialakításához. Az akciók kialakításánál (az említett prioritások 
alapján) a megkülönböztetett figyelemmel kezelendő területek kijelölése a 
központi kérdés. A vivő vagy stratégiai fontosságú területek hordozzák a meg- 
újulás, a dinamikus fejlődés lehetőségét. Az ipari struktúra minőségi javulását, 
a versenyképesség növekedését várhatjuk attól, ha az innovatív, magas hozzá- 
adott érték tartalmú tevékenységek, szektorok fejlődése számára szabad utat 
engedünk. Ez offenzív és aktív magatartást igényel. 

Az általános restrikció, az erőforrások igénybevételének korlátozása a gaz- 
daságtalan tevékenységek fenntartásával egyidejűleg hosszabb távon is nehe- 
zíti a szerkezetváltást, a műszaki színvonal emelkedését, a nemzetközi munka- 
megosztásba való fokozott bekapcsolódást, és ezáltal a későbbi növekedési le- 
hetőségeket is fékezi. 

A fejlesztésre érdemes területek kiemelése mellett a visszafejlesztendő terü- 
letek meghatározása, a visszafejlesztés konkrét lépéseinek és módszereinek ki- 
alakítása, a visszafejlesztés miatti ráfordítások és a vele járó különböző hatá- 
sok őszinte bemutatása szintén iparpolitikai feladat. Nem elégedhetünk meg 
azzal, hogy az elhalásra vagy visszafejlesztésre ítélt tevékenységek napfényre 
kerülését csak a piaci hatásokra, a nyereségérdekeltség vezérelte döntésekre 
bízzuk. Ha ezt tennénk, olyan spontaneitást vinnénk be a gazdaságba, amelyet 
ma már a tőkés piacgazdaságok sem engedhetnek meg maguknak. 

Ezzel összefügg a tartósan vagy ideiglenesen kedvezőtlen helyzetbe kerülő 
vállalatok, gyártási ágak kezelése is. A tudatos, tervszerű cselekvés itt is 6e- 
gítheti a veszteségek minimalizálását. Semmiképpen sem jó, ha ezeknek a te- 
rületeknek a problémáit mások kárára próbáljuk megoldani — például az ár- 
rendszerbeli intézkedésekkel ráterheljük a velük kapcsolatban levő vállalatokra. 
Ha ugyanis a vállalatoktól elvárjuk, hogy a versenyben helytálljanak, akkor 
nem szabad gazdasági kapcsolatrendszerünkbe a piaci helyzettel ellentétes 
mozgásokat (például alapanyag-árcsökkenések esetén — a hazai vállalatok 
vagy a költségvetés helyzetének könnyítése érdekében — áremelkedéseket) be. 
vinni. 

Ez természetesen nem jelenti azt, hogy a kedvezőtlen helyzetben levő terü- 
leteket, vállalatokat magukra kellene hagyni. Ha a stratégiai célok nem köve- 
telik meg ezeknek a területeknek a visszafejlesztését, akkor gondjaink enyhíté- 
sére más, mechanizmuskonform állami beavatkozási formát kell választani. 
Ilyen lehet például egyszerű támogatás megítélése, hiteltörlesztési kötelezett- 
ség elhalasztása vagy elengedése, amortizáció visszahagyása, adó elengedése 
stb. A megoldás módjával kapcsolatban fontos követelmény, hogy ne zavarja 
meg a vállalatok közötti gazdasági kapcsolatokat, áttekinthető és egyértelmű 
legyen a támogatás formája, mértéke és időtartama. Fontos, hogy a támoga- 
tás célja ne a túlélés, a problémák rövid távú megoldása, hanem a struktu- 
rális átalakulás, a műszaki fejlődés és ezek következtében a versenyképesség 
növelése legyen. Így nem megvédjük az adott területet a versenytől, hanem 
felkészítjük rá. 

A etrukturális váltás, a versenyképesség jövőbeli biztosítása érdekében szük- 
séges nagyobb mozgásokról, tőkeátcsoportosításokról, gyártási ágak megszün- 
tetéséről, s ezzel összefüggésben az importról, illetve ennek exporttal való he- 
lyettesítéséről, a munkaerő átcsoportosításáról, az átképzés módjáról és lépé- 
eeiről tudatosan, jóval a gazdasági kényszer jelentkezése előtt kell gondolkod- 
nunk, hogy a különböző egymáshoz kapcsolódó lépéseket a veszteségek mi- 
nimalizálásának reményében megtervezhessük. Nem elégséges a főbb iparfej- 
lesztési írányok általános kijelölése és az a hit, hogy a versenyfeltételek javí- 
tásával és társadalmi-politikai elfogadtatásával elfogadható időn belül jelentős 
változásokat lehetne remélni. Különösen nem lehet feltételezni ezt most, amikor 
az ipart súlyos strukturális gondok, alacsony hatékonyság, a versenyképesség 
nem kielégítő javulása, minőségi problémák jellemzik. Az ipar jövőjének tuda- 
tos alakítása feltételezi a konkrét döntéseket, ezek minden előfeltételével és 
konzekvenciájával, valamint a szelektív iparpolitika kialakítását és folyamatos 
működtetését mint tudatos és aktív állami magatartást. 


Ez a szemlélet természetesen nem mond ellent annak, hogy a gazdaságiírá- 
nyítás közvetett módszereinek korszerűsítésével, ezen belül a tervezési mód- 
szerek, a szabályozók és az irányítási rendszer összehangolt, a piac szerepét 
fokozó, az innovatív és vállalkozó magatartást, a hosszabb távú érdekeltség erő- 
sítését segítő fejlesztésével javítsuk az ipar, a vállalatok és általában a gazdál- 
kodó egységek és az egyének tevékenységének, az alkotómunka kiteljesedésé- 
nek feltételeit. Ellenkezőleg: a határozott, céltudatos, jövőre orientált iparpoli- 
tika megvalósításához kifinomult, differenciált eszköztárat kell működtetni, 
kifinomultabbat, differenciáltabbat és hatékonyabbat a mainál. Egymással szo. 
ros kölcsönhatásban levő gazdaságpolitikai célok ugyanis csak a jelenleginél 
gazdagabb eszköztárral valósíthatók meg. A nivelláló és a többleteredményeket 
is központosítani igyekvő pénzügyi gyakorlat — rövidlátó módon — a tartalé- 
kok felélésére és ezáltal pazarlásra kényszeríti a gazdálkodókat. A tartalékok 

hiánya rugalmatlanná tesz, és a jövő lehetőségeit csökkenti, megnehezíti a ve- 
szélyhelyzetek elkerülését. 

A pénzügyi politika hosszabb távú szemlélete és a szabályozók módosítása 
előtt a vállalatok várható magatartásának , bemérése", azaz a szabályozók ál- 
tal kiváltott várható hatások és a , szándékolt" hatások előzetes számításokkal 
való összevetése jól szolgálná a vállalatok hosszabb távú szemléletét és az ér- 
dekeltség, a kockázatvállalás terjedését. 

A szelektív fejlesztést segíthetnék a többleteredményen való osztozás kor- 
szerűbb módszerei, a versenyképes, exportorientált vállalatoknak nyújtott adó- 
és hitelkedvezmények, a kutatásfejlesztési tevékenység ösztönzése az állam 
és a vállalatok közötti kutatásfejlesztési szerződésekkel, valamint közös koc- 
kázatvállalással, a vállalatok közös kutatásainak támogatásával, továbbá je- 
lentős mértékben segíthetnék ezt az iparpolitikával összehangolt vámrendel- 
kezések, importgazdálkodás, illetve a megfelelő amortizációs eljárások. 

A megújulást hozó, a technikai haladást segítő beruházásokat — éppen a 
hosszabb távú pénzügyi és hitelezési szemlélet és módszerek segítségével — a 
fejlődni képes területeken tudatos exportpiaci stratégiának alárendelve, fel- 
tétlenül lehetővé kell tenni, különben a géppark erkölcsi és anyagi állapota, 
a technológiák korszerűsége a ma még élenjáró területeken is romlani fog, 
csökkentve jövőbeli versenyben-maradásunk esélyeit. 

Az iparpolitikával összhangban az állami kezdeményezések kiterjedhetnek 
új tevékenységek meghonosítására, korszerű megoldások, technológiák, mun- 
kamódszerek gyors elterjesztésére, ezekhez új szervezetek létrehozására, a kor- 
szerű vállalatirányítás módszereinek szervezett terjesztésére, információszol- 
gáltatásra is. Ezeknek a tevékenységeknek egy részét az állam — különböző 
tőkés országok, például Franciaország gyakorlatához hasonlóan — szolgálta- 
tásként is nyújthatná a vállalatoknak. Nagy segítséget jelentene például az 
ipar számára egy olyan információrendszer kiépítése, amely a piacok helyze- 
téről, az árakról, a műszaki fejlődés irányairól és várható változásairól nyúj- 
tana friss információkat, elemzéseket. Ez az információrendszer mint átfogó 
figyelő, illetve a változásokat érzékelő és jelző riasztórendszer nemcsak a vál- 
lalatok számára lenne hasznos. Az iparpolitika feltevéseinek ellenőrzéséhez, a 
tervekben szereplő elgondolások folyamatos felülvizsgálatához, a veszélyhely- 
zetek gyors érzékeléséhez is hozzájárulna, lerövidítené a cselekvésekhez, a vál. 
toztatásokhoz szükséges időt. 

Egy ilyen átfogó információrendszer kiépítése az egyes vállalatoknál termé- 
szetesen nem lenne gazdaságos. Megszervezhető lenne viszont olyan állami 
szolgáltatásként, amelyhez minden vállalat hozzájárulhat és amelyre alapozva 
saját belső információrendszerét kiépítené. Az ilyen információrendszer mű- 
ködése egyben közös kijindulása lehetne a folyamatos iparpolitikai és a válla- 
lati stratégiai tervezési munkáknak, az információk cseréjének is. 


Fontos feladat: a rendszerszemlélet erősítése 


Az iparpolitikai gondolkodás nem állhat meg az ipar kapuin belül. Hatékony 
iparpolitika kimunkálása és érvényrejuttatása csak úgy remélhető, ha szem 
előtt tartjuk kapcsolódási pontjait; kölcsönhatásait a gazdaság más területeivel. 
Vizsgálandó ily módon például az iparpolitika és a műszaki fejlesztés, a terü- 
letfejlesztés, a kereskedelem- és piackutatás, a közlekedés, az agrárpolitika és az 
oktatáspolitika kapcsolatrendszere. Fontos feladat tehát az iparpolitikai munkák 
rendszerszemléletének további erősítése. 

A műszaki fejlesztést, anna! irányait, módszereit, pénzügyi feltételeit és 
gyakorlatát, azaz a műszaki fejlesztési politikát minden fejlett országban köz- 
ponti kérdésként kezelik. Nem véletlenül. A versenyben-maradásnak ugyanis 
alapvető feltétele a műszaki színvonal állandó emelése. A nagy innovációk, át- 
törések sikeréhez elengedhetetlen a rendelkezésre álló erőforrások koncentrált 
felhasználása. A választott módszerek eltérőek. Közös viszont bennük az a 
szemlélet, hogy a műszaki fejlődés támogatása, ösztönzése létérdeke az ipar- 
nak és természetesen az egész gazdaságnak, mivel a növekedés lehetőségeit 
egyre inkább az innovációk hordozzák. 

Fontos feladat az új technológiák társadalmi fogadtatásának javítása is. Ez 
összefügg általában a tudás, az alkotás, az újdonság megbecsülésével. Az em- 
beri tudás jobb felhasználására, az alkotókészség kibontakozására csak akkor 
számíthatunk, ha a tudást magát általában véve fokozottabban értékeljük, 
megbecsüljük. Az új, korszerű iparágak, a fejlett technológiák alkalmazásá- 
nak, az új megoldásokba va:só gyors bekapcsolódásnak, az alkalmazkodásnak 
talán egyik legfontosabb feltétele éppen az alkotómunka lehetőségeinek meg- 
teremtése, az innovációs műhelyek kialakításának bátorítása, munkájuk elis- 
merése. 

A probléma lényegét és a cselekedetek sürgősségét jól érzékelteti a , Kis 
tudomány — nagy tudomány"" című könyvben található következő megálla- 
pítás: , az ipari fejlődést, és az ország gazdaságát tekintve . . . Magyarország ef 
marad attól a szinttől, amelyet hasonló szellemi kiváltságokkal és a tudomá- 
nyok művelésére való ugyanolyan elhivatottsággal rendelkező országoktól jog- 
gal elvárhatnánk." 

A jövőben kiugró eredményeket, piaci sikereket feltehetően egyre inkább 
csak a szellemi munka-,. a szakmunkatartalom növelésével, a szaktudás ter- 
mékbe, technológiába, használati lehetőségekbe építésével lehet elérni. Ezt 
szem előtt tartva megszívlelendő, gondolkodásra és cselekvésre késztető az 
előbbi idézet, amely a mennyiségi, bővítési szemléletnek az innovatív szem- 
lélettel való felcserélése, az iparban levő tartalékoknak az emberi tudás, szor- 
galom segítségével történő mozgósítása lehetőségét érzékelteti, 

Az ipar ésszerű elhelyezkedése, a környezetvédelmi problémák megoldása, 
a munkaerő hatékony foglalkoztatottsága egyaránt — és mind sürgetőbben — 
igényli az iparpolitikának a területfejlesztéssel való összehangolását. A terület- 
fejlesztés ugyanis szorosan összefügg az ipar vidéken való fejlesztésének lehe- 
tőségeivel, a rendelkezésre álló munkaerő hatékony foglalkoztatásával. Az 
iparpolitikai célok megvalósításának fontos feltétele, hogy a megfelelő kép- 
zettségi struktúrájú és felkészültségű munkaerő az adott telephelyeken ren- 
delkezésre álljon. Hiába vesszük meg a fejlett technikát, vagy rendelkezünk 
kiemelkedő szellemi termékekkel, hatékony felhasználásukat a rendelkezésre 
álló munkaerő rossz struktúrája, gyenge szakmai színvonala lassíthatja, gá- 
tolhatja. Új iparágak megteremtéséhez, új technológiák tömeges elterjeszté- 
séhez tömeges továbbképzésre van szükség. 

A megszűnő vagy stagnáló területeken feleslegessé váló munkaerő egyszerű 
átcsoportosítása sem elég: átképzésre, új ismeretek nyújtására van szükség. A 
továbbképzés, az átképzés, a szakképzés megoldása csak állami támogatással 
képzelhető el. Az ipar jövője, strukturális átalakulása szempontjából ezért a 
képzés, átképzés, továbbképzés, a munkaerő-átcsoportosítás tudatos, az ipar- 
politikával összehangolt megvalósítása stratégiai fontosságú kérdés. 

Végig kell gondolni az ipar további kapcsolatait, fejlesztésének a gazdaság 


" Derek de Solla Price: Kis tudomány -—. nagy tudomány. Akadémiai Kiadó, 1979. 

más területeire való hatásait, illetve azokat a korlátokat, amelyeket a gazda- 
ság egyéb szektorainak fejletlensége állít az ipar fejlődése elé. Különösen fon- 
tos az ipar és a termelő infrastruktúra összehangolt fejlesztése, az iparfejlesz- 
tési elképzelések megvalósításához szükséges infrastrukturális fejlesztések idő- 
ben való megtervezése és megvalósítása. 

Szoros a kapcsolat az iparpolitika és az agrárpolitika között is. A mezőgaz- 
daság versenyképességének növelését nagyban befolyásolják az ipar eredmé- 
nyei. A mezőgazdasági termelés költségeit közvetlenül befolyásolja a mezőgaz- 
dasági gépek és berendezések, a műtrágyák ára. Az ipar lehetséges fejlesztési 
útjai és a mezőgazdaság jövőbeli importja között szintén szoros az összefüggés. 
Amit ugyanis a hazai ipar nem gyárt, azt importálni kell. A döntési lehető- 
ségek megalapozásához ilyenkor hasznos az össztársadalmi haszon és költség 
összevetése. 


Az iparpolitika és a kereskedelem közötti összefüggések fontossága is köz- 
ismert. A legjobb, legkorszerűbb termék jó haszonnal való eladásának felté- 
tele a színvonalas, hozzáértő kereskedelmi munka. Színvonalát a kereskedelmi 
módszerek, a kereskedelem szervezetének fejlesztésével, az ipar és a kereske- 
delem együttes érdekeltségének fokozásával is növelni kell a közös cél, a ver- 
senyképesség növelése érdekében. 

Természetesen hosszan sorolhatnánk még az ipar teljesítményét közvetlenül 
vagy közvetve befolyásoló feladatokat. Közülük néhányat csak példaképpen 
említünk. Tudatos, hosszú távon végiggondolt akciósorozatra van szükség: 

— a minőség gyorsabb javulása, 

— a szervezési, irányítási és információs rendszerek fejlesztése, 

— a vezetési rendszerek fejlesztése, a vezetési színvonal és kultúra emelése, 
a vezetés infírastruktúrájának megteremtése, 


— a szellemi munka jobb kihasználása, a szellemi munka, a software ter- 
mék árujellegének elismerése, iparággá fejlődésének segítése, 

— a marketing szemlélet és módszerek széles körű, gyors terjesztése, a piaci 
infrastruktúra fejlesztése, 

— az ipari munkaerő szakképzettségének folyamatos, az iparpolitika jövő- 
beni céljaihoz igazodó továbbfejlesztése, a szakmai struktúra állandó korsze- 
rűsítése érdekében. 

Ezek a kérdések látszólag túlmutatnak az iparpolitika által átfogható kérdé- 
sek körén. Valójában számtalan szálon kapcsolódnak az ipar teljesítményei- 
hez, befolyásolják jövőjét. Ezért nem is zárhatók ki az ipar fejlesztésére, ver- 
senyképességének, hatékonyságának javulására irányuló iparpolitikai célok, 
akciók és eszközök komplex vizsgálatának köréből. Az e területekre hozott 
döntéseket érdemi, a jövő várható kényszereit és lehetőségeit elemző vizsgála- 
tokkal kell megalapozni. Ez időigényes feladat, de a ráfordított idő és ener- 
gia megtérül a tudatos, összehangolt akcióktól várható, az ipar versenyképes- 
ségének, korszerűségének, hatékonyságának növekedésében megnyilvánuló 
eredményekben. 


Az iparpolitika kialakításával kapcsolatban végül hangsúlyozni kell, hogy ez 
egyben érdekegyeztetési folyamat is. Benne döntő kérdés valamennyi érdekelt 
fél érdemi bevonása. Mindenekelőtt a vállalatokra mint az iparpolitika meg- 
valósítóira gondolok. Az iparpolitika kialakítása és megvalósítása szempontjá- 
ból egyaránt elengedhetetlennek tartom az állam tudatos irányító tevékenysé- 
gének és a vállalati kezdeményezéseknek, ismereteknek. és stratégiáknak az 
összehangolását; annak a működési mechanizmusnak és azoknak a szervezeti 

feltételeknek a biztosítását, amelyek a folyamatos, érdemi egyeztetést és vele 
összefüggésben az elgondolások nyílt, kritikus bírálatát lehetővé teszik. 

A vállalatok tartalmi bevonása az iparpolitikai munkákba, a feltételek és a 
változatok feltárásába elsősorban a vállalati stratégiákon keresztül valósítható 
meg. A vállalatok és az irányító szervek között új, partneri viszony megterem- 
téséről a jövő formálása érdekében folytatott állandó dialógustól az iparpo- 
litikai célok hamarosabb és hatékonyabb megvalósítását, a változtatási kény- 
szerek gyorsabb érzékelését remélhetjük. Ebben a folyamatban érdemleges 
szerepet vállalhatna magára a Kereskedelmi Kamara. 

Az iparpolitika megvalósítása folyamatos ellenőrzéssel, visszajelzéssel kö- 
vethető nyomon. A folyamatos értékelés több, mint az elindított fejlesztési 
programok időszakos, utólagos értékelése. Friss információkra támaszkodó 
elemzést és a tervezett irányoktól és mértékektől való eltérések gyors jelzését 
jelenti. Ez a munka a már említett információrendszer részeként, az iparágak 
teljesítményének átfogó, folyamatos elemzésével, adott vállalatcsoportok sajá- 
tos problémáinak vizsgálatával is elvégezhető lenne. 


Az elmondottak talán bizonyítják, hogy az iparpolitika távolról sem korlá- 
tozhatja magát azokra a területekre, amelyen vállalati érdekek nem működ- 
tethetők (például környezetvédelmi fejlesztések), vagy ahol nagy a kockázat és 
bizonytalan a megtérülés, hanem érvényesülési területe ennél sokkal tágabb 

Offenzív, a stratégiai pozíciók javítását, az állandó megújulást, a változások 
közötti megmaradást és fejlődést segítő, tudatos, hosszabb távra előregondoló 
iparpolitikára van szükségünk. Ennek keretében kell megtalálnunk a rendel- 
kezésre álló erőforrások legjobb felhasználásának módját. Erre összehangolt. 
tudatos cselekvés esetén jó esélyeink vannak — ahogyan azt Széchenyi hírez 
művében, a Hitelben is megfogalmazta: ,,s csak ne panaszkodjunk szüntelen, 
hogy pénzünk nincs, hanem valljuk meg inkább, hogy nem értjük a" dolgot 
"5 nem nyúlunk azon módokhoz, melyek által magunknak pénzt szerezheténk". 


Szervátiusz Jenő: Vászonfehérítők 


DR. SIMAI MIHÁLY: 


Tartós válság vagy kezdeti élénkülés 
a tőkés világgazdaságban ? 


A hetvenes évek vége és a nyolcvanas évek eleje óta tartó válság fogalmá- 
nak, mélységének és sajátosságainak megítélésében eltérőek a vélemények. 
Több szakember a hetvenes évek elejétől, az első olajárrobbanástól számítja a 
válság kezdetét, s vannak, akik a tőkés világgazdaság huzamosan tartó struk- 
turális válsága, a gyarmati időszakban kialakult nemzetközi munkamegosztás, 
a nemzetközi pénzügyi viszonyok tartós és mély krízise részének tekintik a je- 
lenlegi, a nyolcvanas évek első éveit átfogó szakaszt. Egyes szakemberek nyu- 
gaton úgy értékelik az elmúlt 3—-4 esztendőt, mint az előző nehéz évtized riasz- 
tó kiteljesedését, válsággá terebélyesedését. 

Mindenképp célszerű az 1979 óta tartó fejlődési szakaszt, amely az 1929-—— 
33-as válság óta a világgazdaság legsúlyosabb megrázkódtatása volt, átfogóbb 
összefüggéseiben értékelni. Az egyértelmű, hogy nem a tőkés gazdaság hagyo- 
mányos ciklikus válsága ez, és sokban különbözik a háborút követő recessziók- 
tól. A válság kiindulópontjaként a második olajárrobbanást lehet tekinteni, 
vagyis az olajárak megkétszereződését, amely 1979-ben következett be. Az előző 
árrobbanáshoz hasonlóan egyrészt jelentős anyagi eszközök áramlottak át az 
olajimportőröktől az exportőrökhöz, másrészt hirtelen deflációs nyomás nehe- 
zedett a fejlett tőkés országokban az összkeresletre. Az olajországok bevételi 
többlete (az OECD-országok hiánya) elérte a 110—120 milliárd dollárt, vagyis 
az OECD-országok bruttó nemzeti termékének 2—-3 százalékát. Cselekvési 
szempontból a világgazdaság fő szereplői — a fejlett tőkés országok — számá- 
ra ez már nem volt olyan megrázkódtatás, mint az első árrobbanás, tudták, 
hogy mire számíthatnak, s fő feladatként az infláció elleni fellépést határoz- 
ták el. 

A világgazdaság azonban sokkal gyengébb állapotban volt, mint az első olaj- 
árrobbanás idején. Az 1973—74-es árrobbanást nagyméretű fellendülés előzte 
meg, amely nagy keresletet teremtett a munkaerő, a nyersanyagok és a kész- 
áruk iránt (esetenként hiány lépett fel). 1975 és 1978 között a gazdasági fejlő- 
dés már lanyhult, ellentmondásosabbá vált, s több ipari országban 1979 előtt 
is elég magas volt már a munkanélküliség. A vezető tőkés országok többsége 
a hirtelen fellépett külső deficitre és az inflációs nyomásra a gazdasági nö- 
vekedést visszafogó intézkedésekkel, az Egyesült Államok a hivatalos bankka- 
matláb példátlan emelésével reagált. E lépésükkel azonban minden jel szerint 
túllőttak a célon. Így robbant ki ez a sajátos válság, amelynek okai között nagy 
szerepet játszott az amerikai iparban végbemenő szerkezeti átalakulás is. 

1984-ben választások lesznek az Egyesült Államokban. A kormányzat számá- 
ra igen fontos kérdés — hiszen a republikánusok sorsa függhet tőle —, hogy 
miként alakul majd a gazdasági helyzet a következő hónapokban. Más fontos 
nyugati országokban is lényeges politikai kérdéssé vált a VAISÁS leküzdése és 
következményeinek felszámolása. 

Egyes jelek szerint a recesszió lassan a végéhez közeledik. Néhány vezető tő- 
kés országban, mindenekelőtt az Egyesült Államokban és az NSZK-ban az év- 

közi fejlődésre vonatkozó néhány statisztikai mutató bizonyos élénkülés kez- 
detét jelzi. Más mutatók azonban még makacsul a hanyatlást tükrözik (például 
a beruházások az iparban). Az 1983-as esztendő azonban összességében véve, 
az országok többségében még mindenképp a gazdasági hanyatlás vagy stagnálás 
éve lesz, és bizonytalanok a kilátások a későbbi évekre vonatkozóan is. Nem 
lehet kizárni a megtorpanást, a visszaesést, a, tartós pangást sem. 


Minden jel arra mutat, hogy a fejlett tőkés országok gazdasága szempontjá- 
ból optimális esetben is — vagyis, ha a fellendülés elég erős és tartós lesz az 
Egyesült Államokban és több más országban — az évtized első felére még rá- 
nyomják bélyegüket azok a tényezők, amelyek e gazdasági válság kirobbaná- 
sához vezettek. Teljes globális méretű statisztikai kép még nem lehet a vál- 
ságról, hiszen még nem ért véget. Néhány jellemző adat azonban már az eddi- 
gieket illetően is arra utal, hogy a világgazdaságot súlyos veszteség érte. 

A világtermelés növekedése számottevően lelassult, és sok fontos országban 
csökkent az ipari termelés. A fejlett tőkés országokban 1980 és 1982 között 
mintegy 4 százalékkal esett vissza az ipar termelése (az Egyesült Államokban 
5,2, az NSZK-ban 49, Franciaországban 3,8, Olaszországban 2,9 százalékkal). 

Ezekben az éveken a fejlett tőkés országok közül csak Japánban és Dániában 
nőtt, de a korábbinál lassúbb ütemben az ipari termelés.! A fejlődő országok 
termelésnövekedése a második világháború óta a legnagyobb mértékben las- 
sult le. 

Számottevően emelkedett az iparban a termelőkapacitások kihasználatlan- 
sága: a fejlett tőkés országokban 1982-ben az ipari termelőkapacitás 26—32 szá- 
zaléka volt kihasználatlan. Az Egyesült Államokban még 1983 februárjában is 
az ipari termelőkapacitásnak csak 68,5 százaléka volt kihasználva.? Sok fejlődő 
országban, különösen az exportiparágakban is nagymértékben visszaesett a ka- 
pacitáskihasználtság (50—55 százalékra). 

Igen jelentős méreteket öltöttek, s az 1929—33-as válság óta legmagasabbra 
emelkedtek az üzleti csődök. 1981-ben az Egyesült Államokban 43 százalékikal, 
1982-ben 49 százalékkal nőtt a csődbe jutott vállalatok száma, s a leírt veszteség 
csaknem 6 milliárd dollárt tett ki. Az ún. , nem teljesítő" kölcsönök (tehát olyan 
kölcsönök, amelyek után az adózók nem tudtak kamatot fizetni, vagy nem tud- 
ták törleszteni) 11 milliárd dollárról 20 milliárdra nőttek 1931—82-ben. Az 
NSZK-ban az üzleti csődök száma 1981-ben és 1982-ben is 27 százalékkal emel- 
kedett, Franciaországban 20,3 százalékkal, Angliában 264, illetve 10 százalékkal. 
Több jelentős nagyvállalat is tönkrement, illetve a csődtől esetenként csak ha- 
talmas állami szubvenció mentette meg. 

Különösen súlyos probléma volt a munkanélküliség. A munkanélküliek ará- 
nya 1977 és 1982 között a fejlett tőkés országokban megduplázódott, a foglal- 
koztatottak 5 százalékáról (15 millió fő) 10 százalékára emelkedett (30 millió 
fölé). E hivatalos adatok alábecsülik a munkanélküliek számát, mert nem fog- 
lalják magukban azokat, akik (például nők és fiatalok) a hiábavaló munkake- 
resés miatt , kivonták magukat" a munkaerő-statisztikákból és háztartásbelivé 
váltak, illetve tanulni mentek a családfenntartó jövedelmének terhére. 

A gazdasági növekedés lelassulásának, illetve a termelés és a foglalkoztatott- 
ság csökkenésének szinte egyetlen pozitív, de kétes értékű (mert a munkanél- 
küliséget növelő) következménye az infláció fékeződése volt, amely a korábbi 
ecsúcsokhoz képest mérséklődött, bár az európai tőkés országokban 1982-ben 
et zbsn százalék körül mozgott. Az Egyesült Államokban viszont jelentősen 
csökkent. 

Súlyos következményekkel járt a válság a világkereskedelemben. 1981-ben 
1 százalékkal, 1982-ben 2 százalékkal csökkent a világkereskedelem volumene 

(A világkereskedelem értéke 6,5 százalékkal csökkent 1982-ben.) A GATT adatai 
szerint a nemzetközi készáru-kereskedelem 1982-ben 1 százalékkal, az ásványi 
anyagok forgalma 7 százalékkal esett vissza. 1982 végén a világkereskedelem 
az 1979-es szinten állt. Nagymértékben csökkentek a nyersanyag- és élelmiszer- 
árak. 1981-ben a nyersanyagárak 7 százalékkal, 1982-ben 9 százalékkal estek. 

Mindenütt fokozódtak a kereskedelmi korlátozások, erősödött a protekcio- 
nizmus. Nagy a valószínűsége annak, hogy a számottevően meggyengült és sú- 
Iyos problémákkal küszködő világgazdaságban a fejlődés az egész évtized során 
igen egyenlőtlen marad: alapjában véve a stagnálás és az egyensúlyi zavarok 
lesznek jellemzőek, mérsékelt , lélegzetvételnyi szünetként" rövid fellendülési 
szakaszokkal. 

Az 1979 óta tartó válság következményeinek megszűnése s a fejlődés általá- 
nos feltételeinek javulása azént is nehéz, mert olyan világgazdasági körülmé- 
nyek alakultak ki, amelyekben különböző hatások keverednek: súlyos, csak 
hosszabb távon enyhíthető gondok, rövid és középtávú egyensúlyi zavarok, je- 
lentős szerkezeti változások, amelyek fokozzák a világfejlődés egyenlőtlensé- 
geit. A különböző, gyakran ellentétes hatású és ellentétes előjelű nemzeti és 
nemzetközi intézkedéseket követelő problémák kombinációi miatt nemcsak 
összeadódnak a gondok, hanem a meglevő és lehetséges kölcsönhatások követ- 
kezményei súlyosbítják is azokat. 


A világgazdaság első olyan válsága tehát ez, amelyre viszonylag intenzív 
kölcsönös függőségi viszonyok talaján kerül sor az államok között. A világgaz- 
daság korábbi, kedvező fejlődési szakaszában a gyors fejlődés elősegítője és 
következménye is volt a nemzetközi együttműködés elmélyülésének. A világ 
iparának és mezőgazdaságának együttes termeléséből egynegyed rész a nem- 
zetközi kereskedelem csatornáin megy át. Igen szorosan összefonódnak a 
pénzpiacok. A felhalmozás és a beruházás nagymértékű nemzetközi koncent- 
. rációja révén a nagy pénzügyi központok globális hatása különösen nagy mér- 
tékű, s ezekre is növekvő módon hatnak a nemzetközi gazdasági viszonyok. 
A felhalmozódott nemzetközi adósság (bank, állami és vállalati) együttesen 
a világ bruttó nemzeti termékének 10 százalékával egyenlő. Különösen nagy 
mértékben függnek az államok az új technika nemzetközi áramlásától, s ezen 
keresztül néhány , újító" onszágtól. 

A nemzetközi gazdasági kapcsolatok fontossága azt is jelenti, s az 1980-as 
évek elején kibontakozott válság különösen igazolta, hogy a világtermelésben 
és exportban fontos szerepet játszó országok és országcsoportok belső helyze- 
te is gyorsabban és intenzívebben sugárzik át a világ többi részébe. Nemzeti 
gazdaságpolitikai intézkedéseik, eredményeik és tévedéseik nemzetközi hatása 
is sokkal intenzívebb a korábbinál. A belső kereslet csökkenése vagy stagnálása 
a nyugati tőkés országokban, amelyek a világ importjában igen nagy szerepet 
játszanak, két területen hatott az oda exportáló államokra: közvetlenül is kor- 
látozta értékesítési lehetőségeiket, de közvetve is, a belső piacot védő vám- és 
egyéb, importot szűkítő intézkedések révén. 

Különösen súlyos helyzetet teremtett a válság a nyersanyagexportőr fejlő- 
dő országok számára, amelyeket csökkent külföldi eredetű jövedelmeik arra 
kényszerítettek, hogy kevesebbet importáljanak. Ezek az országok a nyolcva- 
nas évek elején a fejlett tőkés országok kivitelének ikb. 30 százalékát vásá- 
rolták meg. A nem olajexportőr fejlődő országok importja a fejlett tőkés or- 
szágokból 1970 és 1975 között évi átlagban csaknem 10 százalékkal, 1976 és 
1980 között már csak 6 százalékkal nőtt, 1981—82-ben pedig — nem végleges 
adatok szerint — 4,2 százalékkal emelkedett. I 

Sajátos és ellentmondásos helyzetet teremtett az olajárak és az olajkivitel 
volumenének csökkenése is a világgazdaságban. 1973 és 1982 között az OPEC- 
országok mintegy 1800 milliárd dollárnyi többletjövedelemre tettek szert. (Ez 
az a jövedelemtöbblet, amelyik az eredeti, 1973 előtti és az 1982 végén érvény- 

ben volt olajárak közötti különbségből származott, az OPEC által az adott 
időszakban exportált összes olajat figyelembevéve.) A többletbevételből mint- 
egy 400 milliárd dollárt külföldön helyeztek el, részvényekbe, kötvényekbe, 
ingatlanokba fektették, illetve magas kamatlábat kereső , kóbor tőke" formájá- 
ban forgatják a nemzetközi pénzpiacokon. A külföldre helyezett tőke az olaj 
iránti kereslet alakulásán túl is nagymértékben függővé tette őket az ural- 
kodó konjunkturális viszonyoktól. Ugyanakkor a nemzetközi pénzpiacok füy- 
gősége is növekedett az OPEC szabad pénzeszközeitől. 

Az OPEC-országok vásárlásának aránya a fejlett ipari tőkés országok kivi- 
telében is megnőtt 1973 és 1979 között, különösen a vegyi anyagok (4-ről 5 szá- 
zalékra), az ipari fogyasztási cikkek (45-ről 7,2 százalékra), valamint a gépek és 
berendezések. árucsoportjában (5-ről 10 százalékra).? 

Az olajárak esése (s exportbevételeik csökkenése) miatt bekövetkező im- 
portcsökkenés több fejlett ipari ország kiviteli lehetőségeit is sújtja, miközben 
az olajárak csökkenésének hatását a fogyasztók egyelőre alig érzékelik (egy- 
részt mert a kormányok nem engedik azt az árakba begyűrűzni, s inkább a 
fogyasztási adót emelik, másrészt mert a nyersolaj aránya az olajtermékex 
árában 20 százalék alatt van). Így az olajárak csökkenéséből származó profit 
magasra szökött. 


A kölcsönös függőség növekedésének ellentmondásos következményei meg- 
követelnék hatékony nemzetközi szervezetek működését, amelyek segítik az 
államokat problémáik áthidalásában. Az 1979 és 1983 közötti időszak világgaz- 
dasági eseményei bebizonyították, hogy a meglevő kormányközi szervezeti és 
együttműködési hálózat nem elég erős, hatékony és rugalmas ahhoz, hogy a 
követelményeknek eleget tudna tenni. A világgazdasági kapcsolatok és az or- 
szágok többségének gazdasági sebezhetősége arra utal, hogy jelentősebb erő- 
feszítésekre van szükség a nemzetközi és a nemzeti feltételek javítására. Az 
1980-as évek első felére jellemző konfliktusos világgazdasági helyzetben, ami- 
kor egyrészt súlyos politikai nézeteltérések osztják meg az országokat, más- 
részt nagy különbségek vannak a követendő gazdaságpolitikák nemzetközi fel- 
tételekre vonatkozó álláspontját illetően is (egyes államok vezetői a szabad- 
piaci viszonyok világméretű érvényesülésének szükségessége mellett törnek 
lándzsát, másak szervezettebb világgazdasági együttműködést szeretnének, 
amelyik jobb lehetőséget ad a fejlődő országok felemelkedéséhez), aligha való- 
színű gyors haladás az intézményes nemzetközi együttműködés hatékonysá- 
gában. Az együttműködés szervezett fejlesztésének egyik leglényegesebb, szük- 
séges területe a nemzetközi pénzügyi viszonyok. 

A nemzetközi pénzügyek a világgazdasági kapcsolatoknak olyan idegrend- 
szerét alkotják, amely más szférák zavarait is tükrözi, egyszersmind önálló 
területet is képvisel. A nemzetközi pénzpiacok, bankok, valutabörzék és kor- 
mányközi, bankközi szervezetek (Nemzetközi Valuta Alap, Nemzetközi Elszá- 
molások Bankja stb.) sajátos hálózata ez. 

A rendszerre az első nagy csapást a hatvanas évek végén, a hetvenes évek 
elején a tőkés valutáris viszonyokat szabályozó Bretton Woods-i egyezmény" 
alappilléreinek feladása jelentette. . 

A hetvenes években a nemzetközi pénzügyi szférában jelentős további za- 
varok keletkeztek. E szféra mindeddig sokban járult hozzá nagyobb mértékű 
világgazdasági összeomlás elkerüléséhez, nem kis szerepet játszott az eddigi 


3 UNCTAD Trade and Development Report, 1982. vol. IIT. 

4 Az amerikai Bretton Woodsban 1924-ben megrendezett konferencia eredményeként létre- 
jött nemzetközi pénzügyi rendszert nevezték el így. E rendszer három , alappillére": a doliár 
aranyra való beválthatósága, a nemzeti valuták rögzített árfolyama és a konvertibilitás. A 
Bretton Woods-i egyezmény alapján hozták létre a rendszer intézményeként a Nemzetközi Va- 
luta Alapot és a Világbankot. A cél az volt, hogy a nemzetközi pénzügyekbe ís beépítsék a 
pénzügyi szabályozás elemelt, és megteremtsék — meghatározott céllal és feltételekkel — az 
ún. pénzügyi kooperatív magatartásformák kialakulását, így főleg az átmeneti fizetésímérleg- 
deficitek rendezését szolgáló valutáris , együttműködést", 

zavarok átmeneti áthidalásában. Ugyanakkor azonban az e szférában keletke- 
zett feszültségek az elmúlt egy-két évben kisugároztak a gazdasági tevékeny- 
ség egyéb területeire. Az eladósodás hatalmas méreteket öltött a hetvenes 
években. A konvertibilis valutában felhalmozódott világadósság (belső és 
nemzetközi) megközelíti a világ egyévi teljes anyagi termelésének értékét. 
Ennek törlesztése és kamatai óriási terhet hárítanak az érintett országokra. 


A hetvenes évek második olajárrobbanása különösen sok országot hozott 
nehéz fizetési helyzetbe 1978—80-ban, s ezek gazdasági növekedésük s import- 
juk nagymértékű fékezésére kényszerültek. Ezzel egyidejűleg a nemzetközi 
pénzügyi szférában kulcsszerepet játszó Egyesült Államokban — mint említet- 
tük — az iníláció elleni harc végett, valamint katonai fejlesztési okokból és 
versenytársaik gyengítését is célzó meggondolásokból felemelték az amerikai 
bankkamatlábat. A kölcsönök megdrágulása súlyos zavarokat okozott sok ter- 
melési és szolgáltatási területen, amelyeknek fejlődését jórészt hitelek segí- 
tették. A magas kamatláb ráadásul a termelésből a hitelnyújtás szférájába 
vonzotta a beruházásokra rendelkezésre álló tőkéket az Egyesült Államokban, 
Nyugat-Európából pedig az Egyesült Államokba csalta a magas kamatlábakat 
kereső , kóbor tőkét". 1981-ben az Egyesült Államokban a külföldiek tulajdoná- 
ban levő követelések (rövid és középlejáratra elhelyezett pénzösszegek, rész- 
vények stb.) 77,9 milliárd dollárral, 1982-ben pedig 824 milliárd dollárral emel- 
kedtek. Ezzel egyidejűleg csökkent az olajtermelő országok kivitele. Nemcsak 
pénzfeleslegük csappant meg, amely korábban a nemzetközi tőkepiacokra 
áramlott, importjukat is csökkentették, s még így is sokan közülük hitelezőkből 
adóssá váltak. 

Ilyen körülmények között a már korábban nagymértékben eladósodott nagy- 
vállalatok és országak, amelyek könnyű és olcsó pénzre, magas inflációra és 
kedvezőbb gazdasági feltételekre számítva bátran vettek fel hiteleket, nehéz 
helyzetbe kerültek. Exportbevételeik csökkentek vagy az adósságszolgálathoz 
(törlesztés és kamat) képest nem kellő mértékben növekedtek. Esedékes tarto- 
zásaikat csak sokkal kedvezőtlenebb feltételek mellett tudták újabb hitelek 
felvételével kifizetni, a magas kamatláb s a gazdasági labilitás növekedésének 
hatására óvatosabbá váló bankok magatartása miatt. A gazdasági nehézségek 
nyomán egyre több ország jutott a fizetésképtelenség határára, és az adósság 
átütemezését egyébként is kérő országok köre korábban stabilnak tartott adó- 
sokkal bővült. 

A nemzetközi pénzügyi szervezetek eszközei szűknek bizonyultak ahhoz, 
hogy a felmerült zavarokat áthidalják. A Nemzetközi Valuta Alap eszközeit 
474 százalékkal, 98,5 milliárd dollárral bővítették, ami ugyan a 12 milliárdos 
rendkívüli alappal együtt valóban kitágítja a hitelnyújtás eszköztárát, mégsem 
segíti kellőképp a globális gazdasági fejlődést mindaddig, amíg a feltételek 
súlyossága inkább a gazdasági tevékenység csökkentésére készteti az adós 
országokat. Olyan nemzetközi pénzügyi rendszerre lenne szükség, amely — mint 
Mitterrand fÍrancia elnök májusban kifejtette — a valutaárfolyamok sta- 
bilizálásával jobban képes a rövid és hosszú távú fejlődés és egyensúlyi vi- 
szonyok összehangolására. (Akárcsak a már említett Bretton Woods-i egyez- 
mény, amely hosszú időn át biztosította a nyugati pénzügyi rendszer stabili- 
tását.) Szükség van arra is, hogy a nemzetközi pénzpiacok merevsége csökken- 
jen, és a bankvilág kodkázatvállaló készsége erősödjék. A mai világgazdasági 
feltételek mellett ugyanis a magánbankokat is igen súlyos helyzetbe hozná egy 
láncreakciószerű pénzügyi összeomlás. Sok jel mutat arra, hogy ezt a legna- 
gyobb bankok jól érzékelik, s keresik is a megfelelő kiutat. 


Az 1979-ben kibontakozott válság további lényeges sajátossága az, hogy nem 
csupán egy országcsoportban bekövetkezett zavarok sugároztak ki a világgaz- 
daság többi részére. A világgazdaság három nagy országcsoportja, a fejlett 
tőkés, a fejlődő és a szocialista országok hosszabb ideje belső (tehát az adott 

országcsoportra jellemző) sajátos nehézségekkel küzderiek, s ezek a nemzetközi 
kapcsolatok hálózatán keresztül hatnak a többiekre is. Gondjaik, belső fejlő- 
dési zavaraik így kölcsönhatásba kerülnek és intenzívebbé válnak, s az egyes 
országokban mint ,külső" eredetű gondok is visszatérnek. A zavarok leküz- 
désére csak együttesen, összehangoltan lennének képesek. 

A fejlett ipari tőkés országokban már a hatvanas évek végétől érezhető volt 
a gazdasági fejlődés hosszabb távon ható, fontos strukturális ösztönzőinek ki- 
fulladása. A lakossági fogyasztásban lassúbbá váltak a szerkezeti változások, 
lassult a műszaki fejlődés üteme, csökkent a profitráta. A kereslet szabályo- 
zásának állami eszközei is sokat vesztettek hatékonyságukból, s a tőkés or- 
szágok gazdasága olyan alternatívák elé került, hogy magas, a gazdaságot szét- 
ziláló inflációs fejlődést fogadjanak-e el, vagy a munkanélküliség emelésével 
igyekezzenek a gazdaság helyzetén úgy javítani, hogy ezzel kiküszöbölik a 
termelékenység gyorsabb növelését és a felhalmozást. Ezt a helyzetet tetézték 
a nemzetközi problémák. 

A tőkés államok gazdaságpolitikája nem bizonyult képesnek a felmerült 
nemzeti és nemzetközi problémák kezelésére, enyhítésére vagy megoldására 
a szükséges mértékben. A kapitalista országok nagy többségében a világgaz- 
dasági helyzet is azt az összetett feladatot tolta előtérbe, hogy az állami gaz- 
daságpolitika segítségével összhangba hozzák teherbíró képességükkel az or- 
szágok gazdasági és szociális teljesítményét, csökkentsék a felduzzadt költség- 
vetési kiadásokat, mérsékeljék a deficitet és a szükséges mértékben korlá- 
tozzák a fogyasztás növekedését. 

Ehhez elvileg több út nyílt. A legkézenfekvőbb az lett volna, hogy jelentős 
és összehangolt strukturális változtatásokikal javítsák a termelés és a felhasz- 
nálás hatékonyságát, s a műszaki fejlődés meggyorsításával elősegítsék az 
adott ország pozícióinak erősítését a nemzetközi versenyben. A valóságban 
azonban nem ezt tették. A legfontosabb nyugati tőkés országokban a kormány- 
programok elsősorban a korábbi kedvezőbb időszakokban kiépült szociális 
vívmányokat igyekeztek lefaragni, korlátozták a magán- és a közületi fogyasz- 
tás bizonyos tételeit, ugyanakkor növelték a katonai kiadásokat. Ilyenformán 
a költségvetési kiadások nem csökkentek, a bevételek viszont nem nőttek 
megfelelően, a költségvetési deficit fokozódott. Különösen jellemző ez az Egye- 
sült Államokra. 

A főbb nyugati onszágok gazdaságpolitikája nem tudott kellő eréllyel és ha- 
tározottsággal fellépni a gyors átállás, a megfelelő alkalmazkodás érdexében. 
A hatalomra került konzervatív erők programjai éppúgy alacsony hatásfokú- 
nak bizonyultak az alapvető problémák megelőzésében, akárcsak szociálde- 
mokrata ellenfeleiké. Számos országban a konzervatív erők olyan ígéretekkel 
kerültek hatalomra, hogy jobban segítik elő, hatékonyabban biztosítják a gaz- 
dasági helyzet javulását, mint azok a kormányok, amelyek a múltban az ún. 
jóléti állam jelszavait hirdették. Eddig a konzervatív kísérletek a helyzetet 
alapjában súlyosbították, jóllehet — mint már erről szó esett — egy területen, 
az infláció megfékezésében eredményt értek el. Ezért azonban igen magas 
gazdasági és szociális árat kellett fizetni. Ráadásul az is bebizonyosodott, hogy 
a tőkés gazdaság mai feltételei mellett a munkanélküliség társadalmi és gaz- 
dasági költségei nagyobbak, mint a haszon, amely ebből származik. Igaz. hogy 
bizonyos szektorok a strukturális átállás gyorsulásával előnyhöz jutottak. 

A gazdaságpolitikai problémák tovább nehezítik a fejlett tőkés országok 
gondjait. Nem valószínű, hogy a nyolcvanas évek második felénél korábban 
olyan általános gazdaságpolitikai fordulat történnék, amely hatékonyan segí- 
tené a tartós belső és nemzetközi egyensúlyi viszonyok kialakulását. Sakkal 
nagyobb változások szükségesek ahhoz, hogy a világgazdaságban legfontosabb 
szerepet játszó országok rendbe tudják hozni gazdaságukat, és hatékony, a prob- 
lémákat megoldó, nem pedig azokat a világgazdasági szférába tovább toló és 
így zavarokat okozó gazdaságpolitikát folytassanak. Az Egyesült Államok- 
ban, az NSZK-ban, Japánban és más vezető ipari országokban a gazdasági 

növekedés meggyorsításának elég nagymértékűnek és tartósnak kellene len- 
nie ahhoz, hogy erős húzóhatást gyakoroljon a világ ezekhez kapcsolódó orszá- 
gaira. Ráadásul olyan feltételek mellett kellene ezt a  növekedésgyorsítást 
végrehajtani, hogy ne torkolljon rövid időn belül magas inflációba. Ez esetben 
ugyanis az árak világméretű növekedése (beleértve az olajárakat is) már 
kezdetben megfojthatja a fellendülést. 

Igen súlyos helyzetbe kerültek a fejlődő országok is általában, s köztük kü- 
lönösen a legkevésbé fejlett országok. Az 1960-as évek óta nagymértékben 
gyorsult a fejlődő országok differenciálódása. Egyesek közülük jelentős ipar- 
fejlesztést folytattak exportcélokból, mások — például az OPEC-országok -— 
nagy hasznot húztak az árak emelkedéséből. Kevés fejlődő ország bizonyult 
képesnek azonban arra, hogy enyhítse a belső társadalmi nyomor feszítő ere- 
jét, javítsa a tömegek helyzetét. Súlyos problémák mutatkoztak a belső egyen- 
súlyi zavarok miatt is. 

Ezeket az országokat természetszerűleg a világgazdasági viszonyok is na- 
gyobb mértékben befolyásolták. 1979 óta a fejlődő országok gazdasági növeke- 
dése példátlan mértékben lassult. Gazdasági fejlesztési programjaik módosí- 
tására, jelentős beruházások leállítására kényszerültek. A csökkenő nyersanyag- 
árak és hatalmas adósságterheik miatt importjuk csökkent. Romlott az amúgy 
is súlyos szociális és élelmezési helyzet. A viszonylag kedvezőbb felétételek 
között fejlődő olajtermelő és -exportőr országok helyzete is sokkal nehezebbé 
vált, többségük nem tudta fedezni folyó kiadásait az olajexportból. 

A fejlődő országok gondjai természetesen — mint láttuk — visszahatnak 
mindazokra az országokra, amelyek jelentős kereskedelmi kapcsolatokat bo- 
nyolítanak le velük. 

A világgazdaság problémái között az 1980-as évek első felében sajátos ön- 
álló tényezőként megjelentek és hatnak az európai KGST-országok gazdasági 
fejlődésének zavarai. Gyaikorlatilag a hetvenes évek vége óta sokasodnak a 
gondok az európai szocialista országok gazdaságában. 

A szocialista gazdaság problémáinak forrásai között az egyik igen lényeges 
kétségkívül a nyugati országok s. általában a nem szocialista térség gazdasági 
fejlődésének a korábbinál nagyobb hatása a KGST-országokra. A hetvenes 
évek közepére, végére az európai KGST-országoknak a világgazdaság többi 
részéhez való kapcsolódása megerősödött. Ennek mértéke viszonylag még 
mindig alacsony, de jelentősebb a korábbinál. A hetvenes évek közepén az 
európai KGST-arszágok kivitelének 30 százaléka nyugati tőkés és kb. 8 szá- 
zaléka a fejlődő országokba irányult. Importjuk 37—38 százaléka származott fej- 
lett tőkés országokból, s kb. 5 százaléka fejlődő országokból. A kelet—nyugati 
gazdasági együttműködés feltétlenül szükséges erősödése növelte a kölcsönös 
függőséget, s ezen belül a korábbinál érzékenyebbé tette a szocialista országok 
modern iparágait a nyugati technikák, anyagok és alkatrészek importja iránt. 
A világgazdasági kapcsolatok erősödése a legszembetűnőbben a nemzetközi 
pénzpiacok terén ment végbe. 

Mindezek következtében gyorsabban és intenzívebben érzik a KGST-orszá- 
gok a kedvezőtlenebb hatásokat (például keresletcsökkenés, protekcionizmus), 
mert termelőerőik viszonylag fejletlenebbek, gazdaságuk nem elég rugalmas, 
versenyképességük gyengébb, s a feltételek számukra — főleg a fejlett nyugati 
országokban — politikailag is kedvezőtlenebbek. 

A KGST-országok nagyobb mértékű világgazdasági kapcsolódására olyan 
szakaszban került sor, amikor a szocialista országok belső gazdasági fejlődésé- 
ben is jelentős nehézségek bontakoztak ki, illetve korábban is meglevő prob- 
lérnák váltak súlyosabbá, s a KGST-ben való együttműködésük sem éri el az 
új helyzet megkövetelte hatásfokot. Ezek a nehézségek és problémák — mint 
ismeretes — elsősorban annak a következményei, hogy az extenzív fejlődési 
szakasz hajtóerői és intézményrendszere lassan állt át, a szükségesnél nehéz- 
kesebben lép tovább az intenzív fejlődés, a fejlettebb szocialista társadalmi- 


gazdasági viszonyok irányába. 

Az 1980-as évek elején zajló válság okai között igen jelentősek a világ ipari 
termelésében kibontakozott szerkezeti változások és zavarok. A szerkezeti vál- 
tozások egyre kevésbé kezelhetők és mérhetők csupán a hagyományos sta- 
tisztikai módszerekikel, hiszen olyan nagy komplexumok alakultak ki, ame- 
lyek a hagyományos ágazatok egymás közti kapcsolatainak intenzívebbé válása 
révén fejlődnek tovább. Ilyen például az ún. informatikai ipari komplexum, 
amely a számítógépek és más mikroelektronikus berendezések kombinált rend- 
szere, s amelybe az ipari robotok éppúgy beletartoznak, akárcsak a személyes 
és a háztartási számítógépek; az energetikai komplexum (amelyikben a 
különböző energiahordozók és átalakító berendezések tömörülnek), valamint az 
agrár-ipari komplexum, a hadiipari komplexum stb. 

A szerkezeti változások egyik legfőbb forrása az elmúlt évek során a műszaki 
fejlődés új irányának gyors kibontakozása, amely a válság időszakában is foly- 
tatódott, sőt felgyorsult. E szerkezeti változások szoros összefüggésben fejlőd- 
nek azokkal a távlati célokkal is, amelyek szinte valamennyi fejlett ipari tőkés 
országban megfogalmazódtak: a termelékenység, a hatékonyság növelése; az 
1970-es évekre jellemző stagnálás infrastrukturális,  műszaki-fejlesztési és 
egyéb következményeinek felszámolása; az energia- és anyagtakarékos tech- 
nika fejlesztése; a gazdaság — különösen az ipar és a szolgáltató szféra — 
legfontosabb, a nemzetközi versenyben döntő szerepet játszó ágainak gyors 
műszaki és szerkezeti korszerűsítése a legújabb technika komplex felhasználá- 
sával; a haditechnika új vívmányainak gyors bevezetése a stratégiai és takti- 
kai fegyverrendszerekbe. 

A szerkezeti átalakulás középpontjában a műszaki fejlődés három fontos irá- 
nya áll azokban a fejlett tőkés országokban, ahol ez a legintenzívebb; a mikro- 
elektronika, az új anyagok és energiahordozók széles körű, kombinált haszno- 
sítása és a biológia vívmányainak sokoldalú, elterjedt hasznosítása a terme- 
lésben (különösen a génmanipuláció alkalmazása). A fejlődés gyorsulására jel- 
lemző, hogy miközben az 1960-as években az elektronika főbb gyártmányainak 
életciklusa átlagosan 6—8 esztendő volt, a nyolcvanas években ez 2—3 évre 
csökkent. Hatalmas piac kezdett kibontakozni, amely a nagy számítógépektől 
a számítógépes vezérlésű szerszámgépekig, az irodai automatáktól az ipari 
robotokig, a műholdtól a háztartási számítógépekig és elektronikus játékokig 
terjed. A mikroelektronika hatása az élet szinte minden területén megnyilvá- 
nul, beleértve a negatív társadalmi következményeket is. 

Figyelemre méltó az egyes jelentősebb fejlett ipari tőkés országoknak az a 
törekvése, hogy minél komplexebb módon fejlesszék termelésük struktúráját. 
Japán például a mikroelektronika, az optika és félvezetők fejlesztésével ösz- 
szefüggésben és egyidejűleg arra törekszik, hogy a nagy tömegben rendelkezés- 
re álló és könnyen hozzáférhető anyagokat alkalmazza a legújabb techniká- 
ban. Nagy erőfeszítéseket tesz a kerámiaipar fejlesztésére (például olyan, 
kerámiai úton készült motorral kísérleteznek, amely az acélnál könnyebb, és 
kevesebb üzemanyagra van szüksége). Hatalmas fejlődésnek indult a biológiai 
folyamatokat növekvő mértékben hasznosító gyógyszeripar, széles körben 
igyekeznek alkalmazni a fermentációs technológiát stb. Valamennyi fejlett tő- 
kés országban igen jelentős és növekvő szerepet játszik a műszaki fejlesztés- 
hez és kutatásokhoz nyújtott közvetett vagy közvetlen állami támogatás 
(beleértve a hadicélú megrendelések növelését is). 

A most folyó igen jelentős műszaki átalakulás következményeit fokozott 
mértékben érzi majd a világgazdaság a nyolcvanas évek második felétől- 
végétől kezdve. Egyrészt ezek a változások fokozzák a fejlődés egyenlőtlen- 
ségeit a vezető nyugati országok között. Jélentős mértékben növelik például 
Japán szerepét, erősödik a verseny az Egyesült Államok, az NSZK, Japán és 
néhány más tőkés ország között. Fokozódik a többi tőkés ország, különösen 
pedig a fejlődő országok lemaradása, vagyis az olyan országoké, amelyek ön- 
álló kutatás és fejlesztés híján vagy ennek gyengeségei miatt a vezető orszá- 
goktól kénytelenek beszerezni a legújabb technikát. Ugyanakkor éleződik is a 
verseny a legújabb technika piacán, 

A világgazdaság strukturális átalakulásának másik végletét a lemaradó 
iparágakkal kapcsolatos problémák jelzik. A világ iparában az elmúlt egy-más- 
fel évtized során jelentős strukturális túltermelés bontakozott ki. A fejlődő 
országok számottevő iparosítasa egész sor ágazatban alakított ki hatalmas ter- 
melési bázist, amely elsősorban a külső piacokra épül. Nemcsak hagyományos 
textilárukból, ruházati cikkekből, egyszerűbb háztartási iparcikkekből nőtt 
meg ugrásszerűen a kínálat, hanem acélárukból, vegyi anyagokból, gépekből, 
autókból, tartós háztartási javakból, elektronikai cikkekből stb. A fejlett nyu- 
gati országok a hatvanas években még arra számítottak, hogy iparuk egy ré- 
szét kitelepítik majd, s tartós importra rendezkednek be, hiszen fejlődésük 
perspektívái jók voltak, és reális lehetőségként mutatkozott az, hogy a fel- 
szabaduló munkaerőt más, termelékenyebb, hatékonyabb területre lesznek 
képesek átvinni. Ily módon a strukturális túltermelés részben valóban elke- 
rülhető lett volna. Iparágak leépítésére vagy kitelepítésére csak részben ke- 
rült sor. Az általánosan romló gazdasági helyzet szociális okokból nem engedte 
meg, s a külkereskedelmi feltételek sem alakultak ehhez kedvezően. 

Nemcsak a fejlődő világ iparosodása, hanem a fejlett tőkés országok egymás 
közötti versenye is növelte a túlkínálatot, s nemcsak a hagyományos területe- 
ken, hiszen a csúcstechnikához közelálló vagy oda tartozó ágakban is túlkíná- 
lat alakult ki. Emellett éleződött a verseny a fejlett tökés országok között 
a hagyományos iparágakban is. Mindehhez járult az, hogy az európai készáru- 
exportőr szocialista országok is (részben a kelet— nyugati kapcsolatok kere- 
tében) azakban az árucsoportokban fejlesztették termelésüket, amelyekben az 
említett okok miatt már eleve növekvő mértékű túltermelés volt a jellemző. 
Vagy a fejlett nyugati országok , adtak le" bizonyos gyártmányokat a szocia- 
lista országoknak, amelyek iránt már nem volt intenzív kereslet, vagy maguk 
exportlehetőségekre számítva. 

Mindezek hatására sajátos strukturális túltermelési válság fejlődött ki a vi- 
lág iparában, s ez ma hozzávetőleg a világ ipari termelésének 22—-26 százalé- 
kát sújtja. A strukturális válság hosszabb távú következményei a nyolcvanas 
évek elején összefonódtak a rövidebb időszakra ható gondokkal, a kereslet 
csökkenésével, a protekcionizmus erősödésével. Ugyanakkor a fejlett ipari or- 
szágokban a válság évei alatt bizonyos átállás történt, ez azonban nem volt 
elég jelentős és intenzív. 

Globális méretekben a strukturális válság csak nehéz és költséges belső 
strukturális átállás és az ezt segítő, számottevő mértékű nemzetközi együtt- 
működés révén lenne megoldható gyorsan és további jelentősebb megrázkód- 
tatások nélkül. Erre azonban kevés a kilátás. Sokkal valószínűbb a struxkturá- 
lis válság elhúzódása. Ha az alkalmazkodás feladatát a világpiacra és az egyes 
államok eltérő lehetőségeire s értékítéletére bízzák, hosszú távon súlyos Zza- 
varok maradnak fenn a nemzetközi kapcsolatok rendszerében. 

Az intenzív műszaki fejlődés és a szerkezeti válság sokoldalúan hat a vál- 
lalatokra. A mikroelektronika gyors fejlődése, a mikroprocesszorok miniatüri- 
zálódása és az előállítási iköltségek rohamos csökkenése olyan új nagy tel- 
jesítményű és kis méretű gepfajták nemzedékét teremtette meg. amelyek 
kiválóan alkalmasak kisüzemi felhasználásra. Ennek nyomán kifejlődött a 
legújabb technikai viívmányokra épülő kisvállalati szektor (olyan cégek, 
amelyek 100 munkásnál kevesebbet alkalmaznak). Mégpedig olyan szekto- 
roöokban, amelyekben az elektronikai vívmányok különösen jól használhatók, 
illetve az elektronikai iparban. A számítógépek leegyszerűsítik a kisvállala- 

Jelentős strukturális átállásra, szerkezet- és stratégiaváltásra kényszerültek 
a nagyobb és az óriási vállalatok. Versenyképességük erősítése érdekében 
sok vállalati fúziót és átcsoportosítást hajtottak végre valamennyi nyugati 
ipari országban, nemzeti keretek között és nemzetközi mértékben. Az Egye- 
sült Államokban, Franciaországban, az NSZK-ban és Olaszországban például 
az elektronikai vállalatok fúziói, közös kutató és fejlesztő vállalkozásai jel- 

lemzik a fejlődést. Valamennyi nagyvállalat igyekszik megszabadulni a vesz- 
teséges üzletágaktól vagy ezek leépítésével, vagy pedig jelentős modernizálá- 
sával. Az eddigi tapasztalatok szerint a válság által akozott problémákat 
viszonylag könnyebben tudták leküzdeni a nagy tőkeerejű és globális mú- 
szaki-fejlesztési, termelési és értékesítési stratégiát megvalósító nemzet- 
közi nagyvállalatok, amelyek az egyes iparágak és szektorok közti struktu- 
rális változásokat nemzetközi méretekben is koordinálni tudták. Vannak 
természetesen kivételek is, de a kudarcok jórészt a vállalatvezetés gyen- 
geségeinek következményei. 

A fejlett tökés országokban a válság okozta strukturális problámák sok- 
oldalúan hatottak a dolgozókra és a szakszervezetek helyzetére. A tradicio- 
nális alapanyag-termelő iparágak, például a vas- és acélipar a lehetőseégex 
határáig vitte az automatizálást és igyekszik magas minőségű gyártmá- 
nyokra koncentrálni, ami számottevően csökkentette a foglalkoztatottságot, 
és az elbocsájtott munkásokra nincs többé szükségük. Nagymértékben a 
gyártási folyamatok modernizálására használta fel a válságot a feldolgozóipar 
legtöbb ága is. Nemcsak a gyáron belüli munkaeró-tartalékolás korábban 
jellemző gyakorlatát számolták fel. A racionalizálás és az átállás mindenütt 
növelte az automaták, az ipari robotok számát, és számos nagyvállalat az 
alacsony szinten , befagyasztott" dolgozói létszámot tartja meghatározónak 
a várható fellendülés idején is. Meggyorsult az irodai munka és a szolgáal- 
tató szektorok automatizálása is. Mindez arra utal, hogy viszonylag tartós 
jelenség marad a strukturális munkanélküliség. 


A szakszervezetek ebben a helyzetben sok új problémával találják magukat 
szemben. A vállalatoknál maradó munkaerő összetétele változik. Nő a ma- 
gasan képzett mérnökök, technikusok aránya, akik nehezebben szervezhe- 
tök, és érdekeik is sajátosak. A szakszervezeti tagok száma és aránya csök- 
ken. A dolgozók közvetlen érdekei és követelései is módosulnak. Fakozott 
mértékben tolódik előtérbe a szakszervezetek munkájában az a feladat, 
hogy figyelemmel kísérjék és igyekezzenek befolyásolni a műszaki változá- 
sok társadalmi következményeit, s hogy felkészítsék tagjaikat az új helyzetre, 
segítsék át őket továbbképzésük nehézségein. Újra kell fogalmazni a dolg5- 
zók helyzetével, életkörülményeik javításával összefüggő sok olyan közvet- 
len célt is, amilyen például a munkaidő, a bérezési formák, a szabadság stb. 


Az eddigiekberr említett, főleg gazdasági jellegű tényezőkhöz, amelyek a 
világgazdaság fejlődését meghatározzák, sokoldalúan kapcsolódik a nemzet- 
közi politikai viszonyok feszültebbé válása a hetvenes évek végétől. Ez 
ugyancsak hosszabb távú politikai változások talaján bontakozott ki. 

A nemzetközi erőviszonyokban végbement változásokkal (szovjet—ameri- 
kai katonai erőegyensúly kialakulása) és a két ellentétes társadalmi rendszer 
konfliktusainak fennmaradásával egyidejűleg fokozódott a világpolitikai 
viszonyok komplexitása. Egyre több és egyre nagyobb önállósággal rendelke- 
ző szereplő kapcsolódott be a nemzetközi életbe, és teszi kiszámíthatatlanab- 
bá az államok iközti viszonyok alakulását. (Kína, Japán, az el nem kötele- 
zett országok, az iszlám országok stb.) Az új helyzetben fokozódnak az álla- 
mok közötti érdekellentétek, s az egyes országok differenciáltabban nyil- 
vánítják ki vagy fogalmazzák újra érdekeiket. 

Ebben a helyzetben a feszültség növekedése, a szovjet—amerikai viszony 
romlása, a fegyverkezési verseny új szakaszának kibontakozása különösen 
súlyos és káros világgazdasági következményekkel is jár, nehezíti a világ- 
gazdaság égető problémáinak rendezését. Bizonyos nyugati monopoltőkés 
körök részéről a szocialista országok elleni gazdasági háború szélesítésére 
irányuló törekvések ilyen körülmények között nemcsak a kelet—nyugati 
kapcsolatokra hatnak károsan, hanem a fejlett tőkés országok egymás közti 
viszonyának rendezését is nehezítik (élezik ellentéteiket). Különösen súlyos 

és kedvezőtlen következményekkel jár a gazdasági háború a fejlődő orszá- 
gokra, amelyeket jelentős külső erőforrások bevonásának lehetőségétől fosz- 
tanak meg. A imnemzetközi gazdasági kapcsolatok szükséges  átrendezésére 
irányuló erőfeszítéseket pedig kudarcra kárhoztatja az, hogy egyes mono- 
poltőkés körök gazdasági és politikai konfrontációra törekvése fékezi, bé- 
nítja a cselekvésre hivatott nemzetközi szervezetek tevékenységét. 


Az eddigi — és messze nem teljes — fejtegetésekből, amelyek megkísérelték 
az 1980-as évek elején kialakult világgazdasági válságot hosszabb távlatokba 
és szélesebb összefüggésekbe ágyazva vizsgálni, az következik, hogy a gaz- 
dasági fellendülés, amely előbb-utóbb kibontakozik, nem lesz mentes a súlyos 
ellentmondásoktól, s a világgazdasági és politikai konfliktusok hatásától. 
Nem oldja meg automatikusan, sőt, esetleg el is mélyítheti a ma érzékelhető 
gazdasági gondokat, zavarokat. 

Élénk vita folyik a. nyugati világ különböző országaiban és a nemzetközi 
szervezetekben a legközvetlenebb tennivalókról és a kilátásokról.  Kor- 
mánykörökben és a szakértők között az egyik kulcskérdés az, hogy szük- 
ség van-e a gazdaságpolitika módosítására, a korlátozások helyett a fellendü- 
lést támogató ösztönző intézkedések bevezetésére. 

A politikaváltás ellenzői továbbra is az inflációs veszélytől félnek. Aggo- 
dalmaik nem indokolatlanok. A magas költségvetési deficit mellett, erősebb 
ösztönzők hatására, la tmérsékeltebbé vált infláció újra szárnyra kaphat. 
Sokan teszik fel azonban a kérdést fordítva: ha a kormányok fenntartják 
korlátozó intézkedéseiket, a fellendülés kifulladhat, még mielőtt kibonta- 
kozna, hiszen az ezt támogató keresleti tényezők nem elég dinamikusak. 
Sajátos módon ezeknek a félelmeknek is megvan az alapjuk. A gazdasági 
feltételek ugyanis, mint az előző fejtegetésekből is kitűnt, igen ellentmon- 
dásosak. Nem lehet egyértelműen áilást foglalni abban sem, hogy milyen 
mértékben szükséges, illetve lehetséges a főbb nyugati tőkés országok 
gazdaságpolütikai lépéseinek összehangolása a fellendülés érdekében a kö- 
vetkező egy-két esztendő során, hiszen egyelőre a tervek és az elképzelé- 
sek sokszor ellentétes előjelűek. Abban a kérdésben többé-kevésbé egyet- 
értés látszik kialakulni, hogy a világkereskedelem bővítését egyebek kö- 
zött a nemzetközi finanszírozási lehetőségek javításával és a protekcioniz- 
mus elleni fellépéssel támogatni kell. Nem oldhatók meg ugyanis az egyes 
országok belső problémái tartósan a többiek terhére, rovására. 

A világgazdaság egészségesebb, kiegyensúlyozottabb fejlődése szemszögé- 
ből azonban nem elég rövid távú intézkedésekben, illetve változásokban 
gondolkodni és cselekedni, sem nemzeti méretekben, sem pedig a nemzet- 
közi együttműködésben. Az egyes országoknak merész átfogó intézkedések 
sorozatával kellene rendet teremteni gazdaságukban. Jobb, kedvezőbb fel- 
tételeket kellene kialakítani a nemzetközi gazdasági kapcsolatok rendszeré- 
ben azért, hogy a nemzetközi együttműködés hatékonyabban legyen képes 
a világ 160 országát, s különösen azokat, amelyek erre nagymértékben rá 
vannak utalva, segíteni. A belső és nemzetközi gazdasági változásokhoz 
azonban meg kell teremteni a mainál jóval kedvezőbb világpolitikai feltéte- 
leket is. Mindebből az is következik, hogy sem az egyes crszágok elszigetel- 
ten, sem pedig országcsoportok a többiektől függetlenül nem lesznek képe- 
sek hosszabb távon helyzetük tartós javítására. 

Bérmunka és munkástudat 


A bérmunkástudatról mérhetetlen leegyszerűsítések vannak  forgalom- 
ban. A legelterjedtebb felfogás szerint ez , rossz-tudat" és negatív magatar- 
tás. Aki bérmunkástudattal cselekszik, nem szocialista módon viszonyul a 
munkához — hangzik a jól ismert tétel —, nem a közösség javát, a munka 
alkotó jellegét tekinti fontosnak, hanem egyéni hasznának növelését. Az 
ilyen mentalitás számára csereeszköz, kényszer és áldozat a munka, s az 
illető azonnal abbahagyná, ha munka nélkül is meg tudna élni. Ezért a 
bérmunkástudat tömeges jelenléte akadályozza gazdasági, társadalmi és 
morális lehetőségeink kiteljesedését. 

Bevált gyakorlat, hogy e nézet alátámasztására Lenin néhány megállapí- 
tását hívják segítségül. Ő ugyanis egy új társadalom eljövetelének előhír- 
nökeit látta az önként, ellenszolgáltatás nélkül, közvetlenül a közösseg 
javára végzett, áldozatos munka jelentkezésében  Szovjetoroszország  ne- 
héz körülményei között. Csakhogy egyrészt Lenin nem ítélte el a más tipu- 
sú dolgozói magatartásokat, mint teszik ezt moralizáló követői. Másrészt 
pedig ő volt az, aki elsőként korrigálta saját korábbi nézetét, amikor azt 
tapasztalta, hogy a mindennapi építőmunkát nem lehet pusztán az öntu- 
datra alapozni. 

Ennek az ideologisztikus-moralizáló nézetnek később kitermelődött az 
ellentétpárja, a probléma ökonomisztikus-utilitarista felfogása, amely leg- 
alább olyan leegyszerűsítéseket tartalmaz, mint a tagadni kívánt nézet. Az 
előbbi felfogásban a társadalom létviszonyai leszűkültek a politikai struktú- 
rára, sőt ezen belül is a hatalom új, proletár természetére. E nézet vallói 
nem értették és nem értik, hogy az emberek miért nem viselkednek és 
gondolkodnak szocialista , életüknek" megfelelő tudattal. A prakticista egy- 
oldalúság szerint pedig a létviszonyok a gazdasági feltételeket jelentik, és 
erre szűkülnek, sőt ennél is tovább: egész egyszerűen a pénzre. Egyálta- 
lán nem baj tehát az, ha az embereket csak a fizetés érdekli — mondják 
—, hiszen a marxizmus szerint is ,a lét határozza meg a tudatot". Mármint 
a pénz léte vagy nemléte. 

A bérmunkástudatnak ez a típusú szimplifikálása semmivel sem jobb az 
előbbinél. Kétségtelenül népszerűbb, mégha otrombán leegyszerűsítő is. 
Nem prédikál sem morált, sem lemondást, de az , üdvösséghez" szintúgy 
kevés, ráadásul a tényekkel is ellenkezik. A pénzszerzés egyrészt soha 
sem kizárólagos motívuma a munkavégzésnek, másrészt pedig egyaránt le- 
het tisztességes és tisztességtelen, ezt a közvélemény is így ítéli meg. 

A leegyszerűsítő nézetekkel, a feldicsérő vagy elmarasztaló értékítéletek- 
kel szemben a bérmunkástudat nem egyenlő sem az amoralitással, sem va- 
lamiféle csodaszerrel; nem olyasmi, aminek a szabad kibontakozása min- 
den gazdasági bajunkat megoldaná. A bérmunkástudat egy bizonyos fejlő- 
dési fok és termelési viszonyrendszer által determinált tényleges erkölcsi 

magatartás kifejeződése. Szükségképpen létezik ott, ahol az áru- és pénz- 
viszonyok törvényei alapján is szerveződik a társadalmi-gazdasági élet, és 
összetett szerkezetű, belső ellentmondásokat is tartalmaz, mint minden er- 
kölcsi jelenség. Megvan például a maga normarendszere, amely egyrészről 
követelményeket támaszt és igényel, másrészről pedig tilt és elítél. A bér- 
munkástudat önmagában hordoz tehát jót és rosszat egyaránt. Az elkövet- 
kezendő évek valódi gyakorlati feladata éppen ezért nem az, hogyan le- 
hetne likvidálni vagy kizárólagossá tenni, hanem az, hogyan lehetne pozi- 
tívumait kibontakoztatni. 

Úgy gondolom, hogy ehhez bizonyos elméleti tisztázásra is szükség van. 
És arra, hogy ennek kapcsán a problémát demisztifikáljuk, tárgyszerű elem- 
zések során kimutassuk ideológiai túlérzékenységenek indokolatlanságát és 
persze valódi természetét; sajátosságát, működését, történelmi-társadalmi 
determináltságát. ; 


900... 


Rendkívül érdekesek és tanulságosak lehetnek számunkra ebből a szem- 
pontból Marx elemzései a bérmunkáról. Annál is inkább, mert tudati, ma- 
gatartásbeli megjelenéséről is fontos gondolatokat vetett papírra, elsősorban 
A tőke és A tőke nyersfogalmazványának lapjain. 

Marx mindenekelőtt megkülönbözteti egymástól a bérmunkát és a bérért 
végzett munkát. Ha például valaki egy szabómesterrel ruhát varrat, vagy 
egy orvosnak pénzt ad, mert , megfoltozza" az egészségét, akkor itt csak 
egy egyszerű csere zajlott le pénz (bér) közvetítésével. Aki varrat és dol- 
goztat, fontos használati értékhez jut jövedelme egy részének ellenében. 
Aki pedig dolgozik, annak a bér egyszerűen személyes munkájának mérő- 
eszköze és ellentétele. Ha tehát a munkát fogyasztás céljára vásárolják 
meg, ha használati értéket teremt valaki számára, akkor ez nem bérmun- 
ka, még akkor sem, ha a viszonyt pénz közvetíti. ! 

Bérmunka akkor keletkezik és létezik, amikor munkát értéktermelés céljá- 
ból vásárolnak meg. Amikor tehát a vevő az idegen munka termékét nem el- 
fogyasztja, hanem piacra viszi. A dolgozó szempontjából ez azt ielenti, hogy 
saját munkaereje egy birtokában levő áru formáját ölti, amelynek lényegét 
az értékesíthetősége adja meg. A bérmunka a tőkés társadalom titka" 
lényegéhez tartozó viszony, és általa teljesedik ki az árutermelés rendszere. 

A bérért végzett munka és a bérmunka különbségét tehát Marx a ter- 
melési viszony szempontjából adja meg. Ugyanakkor nem tesz különbséget 
a két típusú gazdasági viszony magatartást, értéktudatot alakító karaktere 
között. A személytelenné válást leszámítva éppen a munkafeltétel és a 
munkamód hasonlósága a döntő tényező a kettő között. Aki a munkájáért 
bért kap, a szituációt olyan tudattal éli meg, amelyben nem jelenik meg 
közvetlenül a viszony társadalmi-gazdasági lényege. Sőt! A bérmunka mint 
kizsákmányolás egész egyszerűen azért tud létezni, mert a dolgozók tuda- 
tában bérért végzett munkaként jelenik meg. Olyan erőkifejtésként, 
amelynek ők megkapták, vagy megkaphatják az ellenszolgáltatását. A bé- 
rért végzett munka a szokások szintjén erkölcsileg is elfogadott, igazolt tevé- 
kenység és magatartás. 

A bérmunkástudat alapvető sajátossága tehát az, hogy a munkát árunak, 
a munkabért így a munka árának gondolja el. A munkaerő adásvétele a 
forgalom szférájában zajlik le, ahol is a munka teljesen közönséges árunak 
látszik. Lehet adni, venni; ki van téve konjunkturális hatásoknak; ellenté- 
tele összefügg a munkavégzés egyéni különbségeivel, mennyiségeivel stb. 

A munkát sajátos áruként értelmező gondolkodás alapvető jellegzetessé- 
ge az a nézet, hogy a munka mindenekelőtt csereeszköz. Ha pedig eszköz. 
akkor nem önmagában értékes, hanem az a cél teszi értékessé, amire 
szolgál. Nevezetesen a jövedelem. Ezért is közömbös gazdaságilag a mun- 


1 Marx—Engels Művei. 46/I. köt., Budapest, 1972... 353—354. old. 

kavégzés tartalma. Ha az ellentétele az igazán fontos és kívánatos, akkot 
a munka csak valami olyasmi lehet, amit el kell ugyan végezni, de nem 
magának a munkának a kedvéért. A munka sokkal inkább szenvedés és 
áldozat, , amely egyébként — írja Marx — helyesen fejezi ki a bérmunkás 
szubjektív viszonyát saját tevékenységéhez". Erkölcsi parancsként fo- 
galmazva: minden munkát el kell végezni felesleges ,lelkizés" nélkül, de 
sohasem alapvetően magáért a tevékenységért, hanem a megszerezhető 
anyagi javakért. 

A munka azonban nem egyszerűen eszköz, hanem csereeszköz, amelyre 
érvényesek az árucsere törvényei. Aki munkát ad el, ugyanúgy törekszik 
saját haszna növelésére, mint más áruk esetében. Az az okos ember tehát, aki 
peldául elkerüli az előnytelen foglalkoztatási területeket, aki képes elérni. hogy 
munkájáért egyre többet kapjon. Munka és pénz cseréje esetén ez az általános 
és racionálisnak tartott magatartás; tömegesen mást várni: a helyzet felre- 
ismerése. 

E bérmunkástudatban azonban mértéke van mind az igénynek. mind 
a követelésnek. Erkölcsileg nem igazolódik az olyan csere, amelyben nem 
egyenlőnek tartott értékek cserélnek gazdát. Ennek szabálya a munka sze- 
rinti juttatás, amely a létrehozott értékek és az egyéni áldozat mértéke 
szerint tartja igazságosnak az ellenszolgáltatást. 

Törekvésként azonban a dolgozók részéről általánosan és tartósan jelen 
van a bérnövelési igény, még ha ezt gazdasági törvények, más erők és az 
erkölcsi tudat korlátozza is. És ezt a törekvést Marx nem elítéli, hanem 
éppenséggel ebben látja a bérmunka pozitív történelmi szerepét. , Azáltal 
—. írja —, hogy a munka bérmunka, saját célja közvetlenül a pénz, van 
az általános gazdagság a munka céljaként és tárgyaként tételezve. A pénz 
mint cél itt az általános serénység eszközévé válik." Marx természetesen 
látja, hogy a tőkés társadalom — rejtett mechanizmusai révén — valójában el- 
veszi a bérmunkástól fejlődésének terét, idejét és eszközeit. De a munka 
céljává vált pénzszerzésben, ennek révén pedig az anyagi gazdagság meg- 
szerzésének ,.demokratizálódásában" annak az általános serénységnek az 
egyik mozgatóját jelöli meg, ami valóban modern, újkori jelenség. 

A bérmunkával tehát a munka egyrészt leszűkül, másrészt kitágul. Ipar 
ott létezhet — írja Marx —, ahol bérmunka van. , Máskülönben csak a 
műgoönd különös formái lehetségesek." A műgondot felváltó tömegtermelés 
a határtalan és tömeges serénységre épül, amelyben a munka már nem félig 
művészi, hanem egyoldalú, de általános. Általános abban az értelemben, 
hogy mindenütt eladható, hogy egyoldalúságában is minden anyagi gazdagság 
megszerezhetőnek látszik általa, és általános, mert a társadalom minden 
tagja dolgozónak gondolja magát, ami a tőkések esetében fölöttébb furcsa, 
de világosan értelmezhető jelenség. 

A bérmunka kibontakozásával egyetemben következik be ugyanis az a 
jól ismert társadalmi állapot, amelyben az anyagi gazdagságot nem a születé- 
si előjogok, hanem az egyéni törekvések igazolják. Valamilyen módon min- 
den jövedelmet munka eredményének tekintenek, így a tőkés is , munkás- 
ként", természetesen különösen kiváló és szerencsés munkásként ,adja 
el" magát a társadalomnak. A munka bérmunkaként lesz először a törté- 
nelem során általánosan, a társadalom minden tagja által valahogyan elis- 
mert értékké. Azaz, mint anyagi javakat teremtő és jövedelmet, megélhe- 
tést biztosító (és igazoló) tevékenység. 


9.0... 


A szocialista társadalmakban természetesen megszűnt a tőkeviszony, de 
kérdés, hogy bérmunkát és főleg bérmunkástudatot csak a munka—tőke- 


2 Marx—Engels Művei. 48/II. köt., Budapest, 1972., 88. old. 
3 Marx—Engels Művei. 46/I. köt.. 132. old. 
4 Uo., 132. old. 

ellentét konstituál-e. Mint láttuk, Marx szerint a bérmunka létezésének a 
következő feltételei vannak : 

1. a termelőeszközökkel nem rendelkező szabad munkaerő, amelynek a 
birtokosai megélhetésük érdekében kénytelenek eladni munkaerejüket ; 

2. a termelőeszközök tulajdonosainak különvált osztálya; ezek nem sze- 
mélyes szükségleteik kielégítésére, hanem termelési kapacitásuk működtetésére, 
tehát értéktermelésre vásárolnak idegen munkaerőt ; 

3. a csere pénz (bér) általi közvetítése, azaz egy kiteljesedett árupiac, 
amelyben a munkatferő,) is eladható és ellentétele egyéb árura cserélhető; 

4. a viszony olyan tudattal történő megélése, mely szerint itt a munkát, 
nem pedig a munkaerő újratermelési költségét fizetik meg. 

Vajon hogyan változtak meg a bérmunkáslétnek ezek az alapvető tár- 
sadalmi-gazdasági feltételei a szocialista országokban? 

A termelési eszközök államosítása éppenséggel nem megszüntette, hanem 
kiteljesítette a szabad munkaerő , társadalmi állapotát". Minimálisra csök- 
kent azoknak a száma, akiknek a megélhetését tulajdonuk javadalma vagy 
megmunkálása biztosítja. A társadalom többsége bérből és fizetésből él. Ebben 
az összefüggésben ideológiai magyarázataink is teljesen egyértelműek: a bér a 
munkára kényszerítés és az ösztönzés eszköze. A munkáslét tehát nem megszűnt, 
hanem általánossá vált, legalábbis a munkaerővel való rendelkezés és a jövede- 
lemszerzés módját illetően. 

A termelési eszközök magántulajdonának felszámolása természetesen meg- 
szüntette a tőketulajdont, a tőkések osztályát és a kizsákmányolást. A kisajá- 
títók kisajátítása azonban nem azt jelentette (végső soron még a mezőgazda- 
ságban sem), hogy a termelési eszközöket szétosztottuk volna azok között, akik 
őket kezelik, működtetik. I 

Az történt, amit Marx 1844-ben zseniálisan előre látott a magántulajdon 
megszüntetésének első fázisáról. A termelési eszközök állami tulajdonba 
vétele a proletár hatalmat ruházta fel azokkal a jogokkal és funkciókkal, 
amelyekkel korábban a tulajdonosok rendelkeztek. A tőkét államosítottuk, 
de nem szüntettük meg, hanem az összesség javára működtetjük. Ezért 
,a tőke mint a közösség elismert általánossága és hatalma" funkcionál.§ 
Természetesen a társadalom érdekében történt mind ez ideig a működtetése, 
de nem a társadalom többségének konkrét rendelkezései alapján. 

Véleményem szerint a szocializmusbeli bérmunkáslét és -tudat értel- 
mezése körüli zavar alapvetően a vázolt helyzet félreértéséből, a problé- 
ma leegyszerűsítéséből és , túlideologizálásából" származik. Jól ismert az 
a megfogalmazás, hogy a dolgozók a szocializmusban a termelési eszközök 
társtulajdonosai lettek, ezért a bérmunkástudatot felváltja a szocialista tu- 
lajdonosi tudat. Ennek tömeges Kialakulása a dolgozók tudatosságának a fo- 
kától függ, a helyzet valódi természetének a felismerésétől. A legfőbb esz- 
köz a propagandamunka és a nevelés az új öntudat kialakításában. 

Marx azonban többször hangsúlyozta, hogy a tulajdon nem tárgy, hanem 
viszony, és nem állapot, hanem rendelkezés. Ebben az összefüggésben vilá- 
gos, hogy a szocializmus nem homogén, hanem differenciált társadalom, 
amelyben a többség egy kizsákmányolás nélküli bérmunkáslét viszonyai 
között él és dolgozik. Ezt a viszonyt az löntudat csak kivételesen tudja 
áthidalni. Nem erkölcsi visszamaradottság jele, ha egy beosztott dolgozó 
a vezetőinél kevésbé tud azonosulni a munkahely egészének feladataival, 
gondjaival. Csak azt lehet ugyanis természetes és átlagos magatartásként el- 
várni, hogy mindenki alapvetően annak megfelelően gondolkodik, ahogyan 
cselekszik. Aki egy esztergagépet működtet, más léptékben gondolkodik, mint 
aki egy árat vezet. 

A Cigozók döntő többsége a szocializmusban munkavállaló. A munka- 
erőpiacon — ahogyan ezt nevezzük is — adásvételi ügyletek játszódnak le. 
Még akkor is, ha a , vásárlók" nem tőkések, hanem maguk is munka- 


4 Marx: Gazdasági-filozófiai kéziratok 1844-ből. Budapest, 10970., 67. old. 

vállalók. Az ügylet eredményeképpen a dolgozók munkájukat egy adott 
helyen és adott munkaszervezetben fejtik ki, a munikát és az elosztást szer- 
vezők irányítása mellett. A munkahelyi jogok és kötelességek rendszere 
szerint a dolgozók többségének érdemi feladatai és jogai a személyes lkö- 
rülményeikhez kapcsolódnak. Azaz: az emberek a munkahelyeken  alap- 
vetően munkavállalói pozíciókban nyernek megerősítést. 

A munkaerő természetesen a szocializmusban is értéket termel, amely- 
nek egy részét kapja vissza a dolgozó közvetlen rendelkezésre. A nagyob- 
bik hányad központi újraelosztásra kerül. Az újraelosztás nem önkényes, 
szigorúan kijelölt pályái, illetve kényszerpályái vannak, és elvileg nem szolgál- 
hatja kiváltságok , termelését". Ám még normális működés esetén is (le- 
számítva a valóságosan előforduló anomáliákat) a mechanizmus ugyan a 
többség javára, de nem a többség érdemi, a magatartást és a tudatot dön- 
tően alakító, közvetlen részvételével! funkcionál. 

Marx elemzése szerint a bérmunkáslét harmadik feltétele a kiteljesedett 
árupiac, ahol pénz közvetíti a munkának (munkaerőnek) és a munkavég- 
zés feltételeinek , egyesülését" és ta dolgozó életfeltételeit. Ez a szituáció 
kétségtelenül megvan a szocialista országokban is. Még akkor is, ha az 
áruviszonyok és a piac szerepe korlátozott, és felhasználhatóságáról is kü- 
lönböző nézetek léteznek. Egyre inkább elfogadottá válik azonban az a né- 
zet, hogy a szocialista társadalom sajátos árutermelő társadalom. 


Ennek a nézetnek és gyakorlatnak a legnehezebb pontja kétségtelenül 
a munka értelmezése. Az a probléma, hogy a munka(erő) milyen értelem- 
ben része az árupiacnak. Az említett marxi kritérium hiányában hely- 
telen az a nézet, hogy a munkaerő a szocializmusban is áru, de azt min- 
denképpen igaznak kell tartani, hogy a béreket árupiaci mechanizmusok 
is alakítják. Nem egyszerűen hamis tudati jelenség, ha az emberek munká- 
jukhoz, munkavégző képességükhöz mint sajátos áruhoz viszonyulnak. 
Ez soha, sehol sem volt kizárólagos magatartás, és nálunk sem az. Sokan 
vannak, akiket a munka szépsége és a munkavégzés öröme is motivál, 
akik alapvetően nem a nagy pénz, hanem önbecsülésük miatt dolgoznak 
,pontosan és szépen". Akik nem a forintra figyelnek, vagy ha figyelnek is, 
nem mindig ezt teszik. Tudnak önzetlenek, segítőkészek lenni munkájuk- 
ban is. 

És végül: a munka szerinti elosztás elvének általános elismerése, erkölcsi 
helyeslése a szocialista országokban azt mutatja, hogy a munkavégzéshez 
kapcsolódó juttatásokat az emberek többsége a munka ellenértékének akarja 
látni. Ez a tény kétségtelenül a munka társadalmi rangjának növekedését, ál- 
talánosan elismert értékké válását mutatja, valamint jelzi a munkától független 
vagyoni, születési kiváltságok megszűnésének folyamatát. 

A szocialista építés lenini gyakorlatában és elméletében több vonatkozásban 
is felmerültek az előbbi problémák, hiszen Lenin egy ténylegesen zajló társa- 
dalomépítésnek volt kiemelkedő vezető személyisége. 

Jól ismert, hogy a szovjethatalom győzelme utáni első években, az élethalál- 
harcát vívó proletárdiktatúra védelme érdekében az egész társadalom áldozat- 
hozatalra kényszerült. Óriási szükség volt az emberek fegyelmezettségére, ön- 
tudatára és az új hatalom melletti politikai kiállásra a termelés , frontján? is. 
Ugyanakkor a nagy változás rengeteg illúziót is szült egy új társadalom azonna- 
li , bevezetéséről", és a régi viszonyok (áru, pénz stb.) radikális eltüntetéséről. 
Lenin nem osztotta ezeket a szélsőséges nézeteket. Realista volt, még ha a nagy 
illúziók őt sem hagyták érintetlenül. A kommunista szombatok jelentkezése 
kapcsán nagy jelentőséget tulajdonított az áldozathozatalnak, a hősiességnek. a 
munka ellenszolgáltatás nélküli végzésének, azaz a tipikus bérmunkástudattal 
ellentétes cselekedeteknek. Ezek az ország katasztrofális helyzetén segítettek 
úrrá lenni, távlatilag pedig — úgy tűnik — a kommunizmust előlegezik. 

A forradalom vezetői előtt később bebizonyosodott, hogy az önkéntes áldo- 
zatvállalás, az egyéni érdek feltétel nélküli alárendelése a közösségi érdeknek: 
egy rendkívüli helyzet rendkívüli magatartása, és még csak az sem állítható, 
hogy csakis proletár államban fordul elő, hiszen a háborús pusztításokat, a ter- 
mészeti katasztrófákat mindig ilyen magatartással győzték le az emberek. Szép 
idea tehát a hétköznapok ünnepi szombatokká változtatása, és egyszer talán 
meg is valósítható, de tartósan és tömegesen az adott viszonyok között a körül- 
mények kényszere erősebb, mint a puszta elhatározás. Elsőként Lenin vette ezt 
számba. Még 1920. május 2-án is azt írta: , Éveken és évtizedeken át fogunk 
dolgozni a kommunista szombatok bevezetéséért, fejlesztéséért, javításáért, 
azért, hogy szokássá váljék." Egy évvel később pedig már az volt a véleménye 
— minthogy a gazdasági romlást a kommunista szombatok és az ehhez kap- 
csolódó magatartások sem állították meg —, hogy nemcsak a lelkesedésre kell 
építeni, hanem az egyéni érdekre is. Tulajdonképpen ennek kapcsán merült fel 
a bérmunkás-magatartás kérdése is. " 

A bérmunkáslétet Lenin a termelés polgári formái közé sorolta. De ez nem 
gyors felszámolásának szükségességét jelentette nála, hanem azt, hogy megvizs- 
gálandó: milyen pozitív tartalma van, mi használható fel belőle a szocialista 
építés gyakorlatában. Ezt a személyes érdekeltség és a munkavégzés összekap- 
csolódásában látta meg, amely nem változtat ugyan a dolgozó egyéni érdekből 
való kiindulásán, de őt — munkája révén — hozzákapcsolja tágabb közösségé- 
hez. 

A bérmunkás-magatartásban alapvetően a kölcsönösség tudata és érzülete a 
pozitív erkölcsi tartalom. Korábban a polgári társadalom önzésével új magatar- 
tásként az önzetlenséget állították szembe. Egyén és közösség közvetlen (ér- 
dek)azonossága helyett a közvetítések fontosságát hangsúlyozó Lenin a két vég- 
let feloldását kívánta elérni. 

A (bérymunka kiindulópontja ugyan a dolgozó egyéni érdeke, de a munka- 
végzés nem az önzés eszköze. Hagyni kell, hogy az emberek munkájuk révén 
szerezzenek, mert ez szükségképpen hozzá van kötve a másoknak történő adás- 
hoz. Akik munkájuk vagy munkájuk terméke révén akarnak gyarapodni, mint 
például a szakemberek vagy a parasztok," azoknak először is dolgozniuk kell, 
létre kell hozniuk valamit, amire másoknak szükségük van. Ennek fejében elé- 
gíthetik csak ki egyéni szükségleteiket, tehát nyilvánvaló a kölcsönös egymás- 
rautaltság. Hasonló a helyzet a bérmunka esetében is. 

A bérért dolgozó ember nem vesz el senkitől semmit. Pontosan fordítva: 
(elhadja és kifejti erejét, tudását, ügyességét, lemond ideje egy részéről, annak 
reményében és jogán, hogy azért ellenszolgáltatásban részesül. A viszonyt köz- 
vetítő pénz (bér és vásárlóerő) nyomán kétségtelenül felmerülnek morális prob- 
lémák is (például az egészségtelen, eszközből céllá váló szerzésvágy ; a javak fé- 
tise; a munkások közötti konkurrencia), de az is igaz, hogy növeli a dolgozók 
szabadságfokát és a társadalom számára mindeddig mással nem pótolható haj- 
tóerőt jelent a munkában. Ezért Lenin a (bérymunkások általános érdekeltségé- 
nek megteremtését tartotta fontosnak, nem pedig a felszámolását." 

De a bérmunkás-magatartás nem tartalmazza a másik végletet: az önzetlen- 
séget, az önfeláldozást sem. A kölcsönösség ebből a szempontból persze igen 
földhözragadt magatartásnak látszik, de Lenin tudatosan nem egy , fogalom- 
mennyország" megteremtésére, hanem egy valóságos társadalom felépítésére 
törekedett. Olyan emberekkel, akik éppen akkor éltek, és olyan viszonyok kö- 
zött, amelyek ott voltak, ahol ezek az emberek éltek. Többször hangsúlyozta : 
elvileg el tud képzelni ideálisabb magatartásokat is, de ezzel ténylegesen úgy 
sem lehet mit kezdeni. A közösség feladataihoz, a távlati és átfogóbb érdekhez 
reális, az ember által átélhető viszonyok és érdekeltség közvetítésével lehet 


esta a tömegeket eljuttatni, nem pedig erkölcsnemesítéssel és öntudatformálás- 
sal. 


6 Lenin Összeg Művei. 41. köt., Kossuth Könyvkiadó, 1974., 104 old. 
7 Lenin Összes Művet. 44. köt., Kossuth Könyvkiadó, 1975., 163. old. 
8 Lenin Összes Múvel, 45. köt., Kossutn Könyvkiadó, 1975., 153. old. 

A bérmunkásléttel természetesen nem az önfeláldozás és az önzetlenség jár 
együtt. De nem is valamiféle közösségellenes magatartás. Az előnyök kölcsönös 
elérése és a hátrányok kölcsönös elkerülése saját maga és közössége viszonyla- 
tában az adekvát tudat és magatartás. A szocialista építés gyakorlati sikerei 
bizonyítják ennek az elvnek a helyességét, még akkor is, ha elméleti-ideológiai 
értelmezése körül megfigyelhető a már jelzett homályosság, zavar és leegysze- 
rűsítés. 

Az ellenszolgáltatásért, a bérért végzett munka során nyilvánvalóan múxö- 
dik a munka áruként és eszközként való értelmezésének sajátos logikája is. 
El lehet erni általa azt is, amire sem a külső kényszerítés, sem a puszta öntu- 
datra való hivatkozás nem volt képes, hogy az emberek önként, saját jól fel- 
fogott érdekükben fegyelmezettek és szorgalmasak legyenek a munkájukban. 
Miért? Azért, mert a bérmunkáslét és .tudat elvileg ezeket a mozzanatoxat is 
tartalmazza. A szocialista társadalom építése során olyan feltételeket kell te- 
remteni, amelyek ezeket a vonásokat erősítik meg. Ez a felismerés viszonylag 
új jelenség, és a politika ma már épít is rá. Még akkor is, ha nincs elméletileg 
kellően tisztázva és a gyakorlatban konzekvensen megvalósítva. 

Ezek után fel kell tenni a kérdést: napjaink — elsősorban magyar — valósága 
mit mutat a bérmunkástudat létezését, természetét és működését illetően? Elöl- 
járóban megjegyzem: nincs érdemi különbség a marxi—lenini teória és a szo- 
cialista építés mai állapota között a bérmunkástudat vonatkozásában. 

A közelmúltban lezajlott különböző felmérések, vizsgálatok és a személyes 
tapasztalatok alapján is a bérmunkástudat tömeges jelenléte konstatálható a 
szocialista társadalomban. A tömeges létezést illetően valójában már megadtuk 
a magyarázatot. A szocializmust építő társadalomban a létviszonyok olvanok, 
amelyek szükségképpen , kitermelik" a bérmunkástudatot. Éppen ezért napjaink 
és a KEsátglál átlagos, szokásos tudati és magatartásbeli jelenségeként kell veie 
számolni. 

Egyik döntő megnyilvánulása a köztulajdonhoz való viszonyulás. Minden 
tapasztalati tény azt mutatja, hogy — ellentétben a messianisztikus és a bü- 
rokratikus , idealizmus? társadalomfelfogásával — az emberek valóságosan nem 
egy elvont közösségi tulajdonnal mint holt munkával állnak szemben, hanem 
a tulajdont mindig egy adott technológia és munkaszervezet közvetíti a szá- 
mukra. Következésképpen: a bérből és fizetésből élők nem ,a" szocialista 
tulajdonra reagálnak, hiszen ez így önmagában egy (a magántulajdonnal szem- 
beállított) társadalomelméleti absztraktum, amely csak a ,kisajátítók ikisajátíi- 
tása" (Marx) időszakában tehető meg a cselekvés közvetlen tárgyává. A kisa- 
játítás megtörténte után a szocialista tulajdon is megszervezi önmaga működé- 
sét, azaz strukturált viszonyként és cselekvésként jelenik meg, amely a társa- 
dalom különböző rétegei számára eltérő élet- és munkalehetőségekkel párosul. 

A szocialista társadalom építésének valóságos gyakorlata — mint ez jól is- 
mert — gazdaságilag és társadalmilag elmaradott közép- és kelet-európai or- 
szágokban bontakozott ki. Ez többek között azt is jelentette és jelenti, hogy 
a technológia és a munkaszervezet nem valamiféle radikálisan új, hanem alap- 
vetően adaptív jellegű. Ami történelmi feltételként járul hozzá a bérmunkás- 
tudat további funkcionálásához. 

Viszonyként új momentum viszont benne, hogy nem magánszemélyek csere- 
ügyleteként keletkezik, hanem az egyéni munkavállalók és a köztulajdont kép- 
viselő személyek egyezségeként. Ennek további következményei vannak. Az 
emberek többsége továbbra sem rendelkezik a munkafeltételekkel, hanem al- 
kalmazkodik az adott technológiához és munkaszervezethez. Ugyanakkor ez a 
helyzet a dolgozók számára a tőkés viszonyoknál nagyobb biztonságot és az 
osztályalapú társadalmi különbségek felszámolódási folyamatát jelenti. De az 
előnyök képesek önmaguk ellentétévé is változni. A biztonságból rugaimatlan- 
ság lehet, és a társadalomban új típusú egyenlőtlenségek születhetnek. 

A bérmunkástudat jól érzékelhető megnyilvánulása, hogy a dolgozók mérle- 
gelnek, kalkulálnak a munkában és a munkahelyen. Igyekeznek számba venni, 
hogy mit adtak, és mit kaphatnak ezért cserébe vissza önmaguk és családjuk 
számára. Nem , hajtanak" mindenkor és mindig, de nem is lusták és fegyelme- 
zetlenek, hanem igyekeznek racionálisan gazdálkodni önmagukkal és feltételeik- 
kel. Mérlegelik a kozeli és távoli előnyöket, hátrányokat; az előrejutás és gya- 
rapodás sokféle lehetőségét. Törekszenek tehát egyéni érdekeik érvényesítésé- 
re, aminek a tartalmát, irányát, módját alapvetően a szocializmus viszonyai 
szabják meg, kielégítésének lehetőségei pedig differenciáltak. 

A pénzhez való viszony a bérmunkástudat egyik központi eleme. Már csak 
azért is kell erről szólni, mert igen sok indulat kavarog körülötte, kezdve a 
középkori stílusú , kiátkozástól" egészen az újkori , bálványimádásig". 

Tudjuk, hogy amikor túlhangsúlyoztuk: a munka nálunk becsület és dicső- 
ség dolga, akkor is fontos volt a boríték. Azért is, mert a munka szerinti el- 
osztás elve alapján annak jár több, aki többet adott a társadalomnak. Továb- 
bá azért is, mert az élet anyagi javait a szocializmusban is alapvetően a pénz 
közvetíti a számunkra. A bérezésben végbement nivellálódásnak fontos szociál- 
politikai funkciója volt, de a bérmunkástudatot megszüntetni nem tudta, sokkal 
inkább negatív vonásait erősítette fel. Növelte a szerzés és gyarapodás illegális 
útjainak lehetőségét, más oldalról pedig az adminisztratív szabályozás sulyát. 
Általános magatartásként pedig a felelőtlenséget és a pazarlást , serkentette" a 
munkában és a gazdálkodásban egyaránt. 

A mi viszonyainkra vonatkoztatva ís igaz Marxnak az a megáilapítása, hogy 
a munka bérmunkaként az általános serénység kibontakozásának a lehetőségét 
jelenti, amely jelenleg mással nem pótolható gazdaságfejlesztő és társadalom- 
gazdagító erőpotenciál. 

Ugyanakkor tévedés lenne azt hinnünk, hogy csak a pénz , logikája" létezik. 
Ezt mindig keresztbe metszik a tudatot és a magatartást formáló egyéb ténye- 
zök is. A munkahely életünk egyik legfontosabb színtere: nemcsak falakat, 
gépeket és munkafeladatokat jelent, hanem barátokat, munkatársakat, főnökö- 
ket és beosztottakat is. Tehát emberi környezetet, amit pénzzel nemigen lehet 
mérni, mégis sokszor fontosabb a fizetés nagyságánál. A munka sem pusztán 
a jövedelemszerzés eszköze, még annak számára sem, aki pedig ezt fennen hir- 
deti. A munkában valamilyen módon mindig vannak egyéb, fontos tényezők 
is. Például: a saját elképzelések megvalósításának a lehetősége, szakmai gyara- 
podás és társadalmi haladás, önbecsülés. Valójában minden ember vágyik arra, 
hogy munkahelyi törekvései valamilyen módon visszaigazolást, megerősítést 
nyerjenek. Ezeknek a kielégítése alapvetően nem pénzzel történhet; amit az is 
mutat, hogy sokan ezek javára jövedelmi előnyökről mondanak le. A folya- 
matból a pénz mégis kiiktathatatlan, és ha más, ugyancsak fontos értékekkel 
ellentétesen mozog, ez társadalmilag romboló hatású. 

A munka bérmunkaként a mi viszonyaink között áruként és eszközként is 
funkcionál, amelynek feltételeit természetesen a társadalmi tulajdon , alakítja". 
Kétségtelen azonban, hogy a bérmunka szükségképpen létezik, és ez nem is 
annyira ijesztő dolog, mint egykor gondoltuk. pen a szocialista építés gya- 
korlata bizonyítja, hogy van benne , valami", amit korábban sem külső kény- 
szerrel, sem az öntudatra hivatkozással nem sikerült elérni. Benne van ugyanis 
a fegyelem és a szorgalom lehetősége, a pontosság és a serénység erénye is. 
Úgy gondoljuk: mindez a szocializmus viszonyai között bátran kaphat meg- 
zrősítést, kiteljesedését biztosító feltételrendszert és társadalmi elismerést. 


Szabó Marton 

A munka helye értékrendünkben 


A munka a társadalmi értékek között kiemelkedő jelentőségű; az emberi let 
forrása, az egyén társadalmi beilleszkedésének, fejlödésének döntő eszköze. 
A marxizmus klasszikusai a munkát a létrejövő szocialista társadalom alap- 
vető értékeként, az elosztás mércéjeként, a szocializmust pedig a munka társa- 
dalmaként jellemezték. Hosszú történeti utat kell bejárni azonban addig, amig 
a munka marxi értelemben szabaddá. kötöttségektől mentes léttevékenységgé, 
szokásszükségletté válik. Társadalmunk mai értékrendjében elfoglalt helyé- 
nek, szerepének bemutatásához először kialakult és kialakulóban levő érté- 
keinket vesszük szemügyre. 


Az értékrend problémái 


Társadalomról vallott felfogásunk mindenkor értékelő jellegű is, így valóság- 
képünk eszmék és értékek körül rendezodik. Ezek az értékek kifejezik és jel- 
lemzik termelési viszonyaink jellegét, a társadalom fő céljait és eredményeit, 
s ugyanakkor e célok elérésénél objektív mércekent funkcionálnak. 

Az egyének és a társadalmi csoportok igényeiken, társadalmi tapasztalatai- 
kon nyugvó életszemléletet alakítanak ki és sajátítanak el. Helyzetük és ér- 
dekeik tudatosodása magatartási szabályokban, a közvéleményben, az egyén 
viselkedésében, azaz a társadalmi erkölcsben érvényesül. Az egyén a közösseg 
tagja, cselekvése, magatartása realizálja a közösség érdekeit, céljait. A közösség 
normái, közvéleménye ösztönzi, illetve gátolja az egyén magatartását, cselex- 
vését, s mivel a társadalom, a közösség állandóan mozgásban, változásban van. 
a normák. a közvélemény is fejlödik, átalakul. Az egyén társadalmi helyzete, 
érdekei, képességei, ízlése, előítéletei formálják az értékek melletti elkötelezett- 
ségét, azaz cselekvésének irányát. A társadalmi tevékenység szféráinak meg- 
felelően az értékek sajátos szerkezetbe, rendszerbe szerveződnek, amely az 
egyes társadalmi csoportoknál s az egyéneknél is jelentős eltéréseket mutathat. 
Az emberek és a társadalom alapvető tevékenysége a munka, ebből követke- 
zik, hogy — különösen a szocialista társadalomban — mind az egyén, mind 
a társadalmi csoportok értékrendjében elsődleges szerepet játszik. 

A marxizmus—leninizmus elmélete előrevetítve tartalmazza azokat a legál- 
talánosabb értékeket. amelyek a kommunista társadalmat jellemezni fogják. 
Ezek — a valódi léttevékenységet jelentő munka végzése mellett — a szocialista 
humanizmus, a szabad és önkéntes társulás formájában létrejövő közösségiség, 
a sokoldalúan fejlett autonóm ember eszménye, az összemberi kultúra integ- 
rálása. Ezek az általános értékek a kommunizmushoz átmenetet jelentő szó- 
cialista társadalomban csíráikban jelennek meg, a társadalom fejlődési folvra- 
matával együtt bontakoznak ki, s a különböző fejlődési szakaszokban sajátos 
konkrét jellegzetességeket mutatnak. 

A munka az alapvető emberi értékek közé tartozik. A kapitalizmusban első- 
sorban elidegenült megélhetési eszköz, a kommunizmusban viszont az ember 
önmegvalósítása, létszükséglete. A szocializmus e tekintetben sajátos, közbeeső 
szakaszt képvisel. Megszünteti a társadalmi antagonizmusokból fakadó egyen- 
lőtlenséget, az elosztásban egyenlő mércét alkalmaz; általánossá teszi a mun- 
kát, ez a munka azonban egyenlőtlenségek hordozója. A munka választásának 
lehetőségei még korlátozottak, jelentős arányban léteznek fizikailag fárasztó, 
megerőltető, egészségre ártalmas, monoton munkák. s a dolgozók tömegesen. 
tartósan és maradandóan meghatározott tevékenységhez vannak kötve. 

Szocialista társadalomban a munka egyrészt a szükségletkielégítés eszköze, 
másrészt viszont — bizonyos munkafajták esetében — az ember önmegvalósí- 
tását biztosító szükséglet. A szocialista forradalom győzelmével — általánossá 
téve a szükségletkielégítés forrását, a munkát — először az elemi létszükségle- 

tek tömeges kielégítését lehetett célként megjelölni, ehhez a társadalmi fogyasz- 
tás alapjait létre kellett hozni. A szocialista fejlődéssel azonban az egyén igényei 
is gazdagodnak, s egyre inkább tért hódítanak a magasabb rendű szükségletek. 
Ez megköveteli a társadalmi fogyasztási alapok további kiterjesztését is. A 
munka mint a megélhetés eszköze maga is szükséglet, az egyén értékrendjében 
is központi helyet foglal el. Az új társadalomban kialakulnak a társadalmilag 
hasznos munkában való részvétel jogi és társadalmi garanciái. 

A szocialista viszonyok lközött a társadalmi nyitottság kibontakozásával, a 
társadalom osztályai és rétegei közötti mozgás által kitágulnak a különböző tí- 
pusú munkákban, a társadalmi munkamegosztásban való részvétel lehetőségei 
is. A kialakuló új társadalom azonban a gépi-nagyipari tömegtermelés techni- 
kai-gazdasági bázisára épül. Ez a termelési rendszer, munkaszervezet azon- 
ban — bár a munkavégzést a korábbi viszonyokhoz képest fizikailag megköny- 
nyíti — nem gazdagítja kellően a munka tartalmát. Egyidejűleg régi és új 
technika él egymás mellett, és gyakran jellemző a kemény fizikai igénybevé- 
telt megkövetelő munka teljesítése is. Ez pedig kétségkívül elidegenítő hatású. 

A különböző társadalmi osztályok és rétegek a társadalmi munkamegosztás- 
ban elfoglalt helyük, munkájuk jellege és tartalma alapján sajátos módon vi- 
szonyulnak a munkához is. A társadalmi együttélésben ezek az eltérő orien- 
tációk egymásra hatnak, az értékrendet formálják, alakítják. 

A társadalmi értékek elsajátítása, átélése a közösségben — például a család- 
ban, a termelőközösségekben, a társadalmi szervezetekben, a lakóhelyi kom- 
munitásokban — való részvétel során alakul kki. 

Szocialista fejlődésünk első évtizedei alatt nagy léptékű társadalmi átréteg- 
ződés és migráció zajlott le, a tudományos-technikai fejlődés felgyorsult. A 
szakmák jellege és tartalma gyorsan változott, nagy tömegek hagyták el ko- 
rábbi lakóközösségüket s illeszkedtek be új típusú munkába, másfajta élet- 
módba, létformába. A közösségek gyökeresen átalakultak ; ez a társadalmi érték- 
rendben a régi és az új elemeinek keveredéséhez vezetett, s gyakran értékelési 
zavarokat okozott. Az új társadalom azonban értékrendjének központjába ál- 
lította a közösségért végzett munkát. A forradalmi folyamat első évei, az újjá- 
építés lendülete nagy tömegeket ragadott magával, százezrek élték át az új 
megteremtésének, a közösségi munkának az örömét. A lendület később meg- 
tört, a kitűzött célokban sok volt az irreális elem, az idealizált módon megje- 
lenített eszmények a mindennapok valóságával szembesülve hitelüket és így 
mozgósító erejüket is elvesztették. 

A válság leküzdése után bekövetkező konszolidáció s majd a dinamikus tár- 
sadalmi-gazdasági fejlődés mozgósító ereje elsősorban a kirívó egyenlőtlensé- 
gek felszámolására, a gyors gazdasági növekedésre összpontosult, s háttérbe 
szorult az egyén és a közösség azonosulása módszereinek keresése. A nagy 
horderejű társadalmi mozgások folyamán a kialakuló új közösségek kötőereje 
nem volt elég erős, még nem sikerült kialakítani a munkához való viszonyban 
Sem a közösségi és individualizáló tendenciák helyes arányát. 

Hozzá kell tennünk, hogy a szocializmus árutermelő társadalom. Az áruk 
termelése gazdaságilag és tulajdonilag elkülönült termelőszervezetekben való- 
sul meg. Ez az árutermelés a társadalmi szükségletek kielégítését szolgálja, de 
éppen az elkülönültség létezése miatt a végzett munka csak közvetetten társa- 
dalmi jellegű. Az elkülönült termelőközösségeknek sajátos érdekeik vannak, 
amelyek tevékenységükben is kifejeződnek, tehát a társadalmi csoportok mun- 
kával kapcsolatos értékrendjében ezek a sajátos érdekviszonyok is kifejeződnek. 

Az egyén törekvéseit a társadalmi célokkal az elosztás megvalósuló elve, 
az ösztönzés módszerei kötik össze. A szocialista fejlődés évtizedeit végigkísérő 
megoldatlan probléma az elosztási differenciálás mértékének, az erkölcsi és 
anyagi ösztönzés helyes arányának kialakítása, s ugyanígy az adminisztratív 
szabályozás, a nevelés módszereinek, eszközeinek megfelelő felhasználása.! 

1 Ezekről a kérdésekről ís szól Jurij Andropov , Marx tanítása és a szocialista építőmunka? 


(Népszabadság, 1983. február 24.) című cikkében, amelyben a Szovjetunióban folyó szocialista 
építés tapasztalatait elemzi, Í 

A társadalmi értékek melletti elkötelezettség és a munkához való viszony 
alakításában a politikai-ideológiai nevelés, valamint a töémegkommunikáció fon- 
tos szerepet játszik. Ám e tekintetben is több problémával állunk szemben. 
Gondot okoz részben az értékrend kiforratlansága, részben az a tény, hogy az 
értékek hordozói a társadalmi osztályok és rétegek, s értékorientációikból, 
társadalmi viselkedési normáikból nem könnyű kiválasztani a mozgósító erejű, 
előremutató értékeket. Társadalmunk kialakulásának történeti útja, környezete 
érthetővé s tagadhatatlanná teszi azt is, hogy egymás mellett léteznek és hat- 
nak különböző értékrendek, sőt kisebb-nagyobb mértékben a szocializmustól 
idegen nézetek és eszmék, és ez nehezíti az egyének és a társadalmi csoportok 
eligazodását. Értékeinket gyakran az eszmény szintjén tudjuk megfogalmazni : 
ez a jövő szempontjából mozgósító erejű, a mindennapi gyakorlat befolyásolá- 
sához azonban nem elégséges. A társadalmi értékorientációk alakulását befo- 
lyásolják téveszmék is (cikkünkben szólunk például a fizikai és a szellemi munka 
körül kialakult vitákról). 

A munkához való viszony formálódásában alapvető szerepet játszik a mun- 
kásosztály, amely az elmúlt évtizedekben társadalmunk legnagyobb létszámú 
és arányú osztályává vált. Jelenlegi szerkezete, összetétele, műveltségi, szax- 
mai színvonala nagy társadalmi mozgások, differenciált életutak eredménye- 
ként alakult ki. Végzett munkájának jellege, iparszerűsége, technikai felsze- 
reltsége az egyes népgazdasági ágakban egymáshoz közelebb került, viszont az 
egyes termelési egységek között növekedett a munka szakmai jellemzőinex, 
felszereltségének differenciáltsága. 

A munkának ,a munka társadalmában" betöltött értékrendbeli helyét, sze- 
repét ábrázolva tekintsük át vázlatosan a hazánkban lejátszódó társadalmi-gaz- 
dasági átalakulás néhány jellegzetességét. 


A társadalmilag szervezett, társadalmasított tevékenység 


Mint valamennyi szocialista országban, nálunk is alapvető társadalmi igény- 
ként merült fel a szocialista építés kezdetén, hogy a munka lehetőségét minden- 
kinek meg kell adni. Ez a társadalmi egyenlőség felé tett döntő lépés volt. 
Ugyanakkor meghirdették az általános munkakötelezettség elvét, amely a nem 
dolgozók, a volt uralkodó osztályok ellen irányult, s egyben az újjáépítési 
program hathatós végrehajtásának eszköze volt. A munkához való jogot állam- 
polgári jogként határozták meg, és a szocialista állam fokozatosan megterem- 
tette a szükséges munkahelyeket, e jog gyakorlásának társadalmi garanciáját. 
Magyarországon 1952-re kialakult az aktív munkaképes korú férfiak teljes 
foglalkoztatottsága, s megvolt a nők társadalmilag szervezett tevékenységbe 
való bekapcsolásának jelszava is, sőt megkezdődött gyakorlati megvalósulása. 
A társadalmilag szervezett tevékenység? máig is használatos fogalmába e 
korszakban elsősorban azok a tevékenységek kerültek, amelyek a társadalmi 
újratermelési folyamat társadalmasított nagyüzemi típusait testesítették meg, 
s nem családi, kisközösségi, kistermelői vagy más átmeneti formák voltak. 
Alapvető társadalmi értékként ismerték el a társadalmi tulajdon keretei kö- 
zött társadalmilag szervezett tevékenységben végzett munkát. 

. A szocialista építés döntő feladataként került napirendre az iparosítás. Az 
iparosítás megnövelte a munkásosztály társadalmi részarányát, különösen a 
nagyüzemi ipari munkásságét. A társadalmi értékrendben a nagyüzemi ipari 
termelőmunka azonosult a társadalmilag szervezett, társadalmasított tevékeny- 


2 A társadalmilag szervezett munka vagy tevékenység fogalmát gyakran használjuk, pontos 
meghatározásával ritkán találkozunk. Közmegegyezéses értelmezés szerint — amely éppen a 
pontos meghatározás hiánya miatt igen változó, mint ahogy ezt írásunkban is bemutatjuk — 
az újratermelési folyamatnak azokat a részeit foglalja magába. amelyek társadalmi elisrnerés, 
ellenőrzés, befolyásolás alatt állnak. Társadalmasított tevékenységen a társadalmi tulajdon ke- 
retei között folyó tevékenységet értjük. A társadalmi-gazdasági fejlődés előrehaladásával! Xi- 


bontakozik a munka társadalmasodása, ami a munkamegosztás kiszélesedését, intenzitásának 
fokozódását fejezi kt. 

séggel, a kiemelkedően fontos munkával. A mezőgazdaságból az iparba 1948 
és 1952 között háromszázezres tömeg áramlott át. A társadalmilag szervezett 
tevékenység nagyüzemi rendjébe bekerülő tömegek beilleszkedése sox gonddal 
járt, fellazult a munkafegyelem, felgyorsult a munkaerő-vándorlás. Mindez az 
új munkások társadalmi sajátosságainak megértését, . fokozatos átalakítását 
igényelte, ezt azonban elsősorban etikai és büntetőjogi eszközökkel próbálták 
megoldani. A munkahelyhez kötés jogilag is szankcionált volt. 

A szocialista fejlődés első évtizedében a munka szükségképpen a nagyon 
szerény megélhetés és gyarapodás forrása volt; ez és a szűkös elosztási lehető- 
ségek az egalitárius tendenciák megerősödését hozták magukkal. A munkabér el- 
sősorban a mindennapi megélhetés és a társadalmi távolságok csökkentésének 
eszközeként funkcionált. A munkára való ösztönzésben nagy hangsúlyt kaptak 
a tudati elemek, s az anyagi ösztönzők háttérbe szorultak. 

Az 1950-es évek végén, a hatvanas évek elején a mezőgazdaság szocialista 
átszervezésével a társadalmilag szervezett, társadalmasított tevékenység fogal- 
mába felzárkózott a mezőgazdaság, hiszen fokozatosan nagyüzemileg szervezett 
tevékenységgé vált. Az új típusú mezőgazdasági termelési viszonyok kialakulá- 
sával egyidejűleg, a mezőgazdaságból az iparba történő társadalmi átrétegző- 
dés újabb nagy hulláma alakult ki. Az ipari munkavállalás részben a lakóhely 
változását is jelentette, egyre nagyobb tömegek vállalták a bejáró, ingázó élet- 
módot. 

Az egyén számára a mezőgazdaságban végzett munka értékrendbeli helyé- 
nek megváltozása csak fokozatosan, a kialakuló mezőgazdasági üzemek életké- 
pességének, fejlődésének előrehaladásával vált nyilvánvalóvá. A hetvenes évek 
második felében, az új típusú termelési szervezetek sajátosságainak kibcnta- 
kozásával, megerősödésével lezárult a szövetkezeti tulajdon társadalmasíitott- 
sági színvonaláról folyó vita is. Gyaikorlatilag igazolódott, hogy más típusú, de 
az állami tulajdonnal egyenrangú társadalmi tulajdonformával van dolgunk. 
Ez a gazdaságpolitikában is egyre inkább kifejezésre jutott, ami a szövetkezetben 
végzett munka presztízsének növekedését eredményezte. 

A gazdaságirányítási rendszer reformja, a decentralizáltabb irányítás, a gaz- 
dasági szabályozás közvetett módszereinek térhódítása a munkahely-változtatási 
megkötöttségak feloldását is magával hozta. A népgazdaságban egyre többen 
keresték az elképzelésüknek megfelelőbb munkahelyet. Ugyanakkor nagy lét- 
számú ifjú nemzedék lépett munkába, s tovább gyorsult a munkaképes korban 
levő nők munkába állása. 

Ez utóbbival függ össze az, hogy értékrendünkben nem sikerült még kellően 
elhelyeznünk a háztartási munkát. Minden bizonnyal ehhez hozzájárult az is, 
hogy a marxizmus klasszikusai a kapitalizmus termékeként kialakult háztartási 
. munkának elsősorban a negatív oldalát látták? és a nők felszabadításának 
fontos eszközeként a , szocialista társadalmi háztartás" kiépítését jelöltéx meg. 
A szocialista forradalom azonban olyan országokban győzött, ahol a szolgálta- 
tási szféra igen fejletlen. Ezért hosszú folyamat a társadalmi háztartás szín- 
vonalas kiépítése, részben az eszközök szűkössége, részben az új társadalom 
szükségleti-fogyasztási modelljének kialakulatlansága miatt. 

A nők tömeges bekapcsolódása a társadalmilag szervezett tevékenységbe 
ezekben az országokban valóban az emancipáció fontos eredménye. A családi 
munkamegosztás lassú átalakulása, a tradíciók kötőereje, a szolgáltatások fej- 
letlensége azonban a nők számára az ún. kettős terhelés kialakulását hozta 
magával. Ennak feloldásához egyrészt az új típusú családi munkamegosztás, 
teherviselés, életmód mintáinak terjesztése, aktív nevelőmunka szüxséges, 


3 Lásd erről Lenin: A nagy kezdeményezés. LOM. 39. köt., Kossuth Könyvkiadó, 1973... 23. old. 
, A nő továbbra is házi rabszolga, minden felszabadító törvény ellenére, mert a kis háztartas 
elnyomja, fojtogatja. eltompítja, lealacsonyítja a nőt. odaláncolja a konyhához és a gyermek- 
szobához, munkaerejét barbár módra terméketlen, kicsinyes, idegölő. butiító, nyomasztó mun- 
kára pazarolja. A nő tgazi felszabadítása, az igazi kommunizmus csak ott és akkor kezdődik, 
ahol és amikor megkezdődik a tömegharc (amelyet az államhatalom birtokában levő proletariá- 
tus vezet) a kis háztartás ellen, vagy helyesebben, amikor kezdetét veszi a kis háztartás tömeges 
átépítése nagy szocialista háztartásra." 

másrészt a társadalmi háztartás hosszú távon való kiépítése. A háztartásban 
végzett, kiváltképp a gyermekneveléssel összefüggő munka fontosságát és szük- 
ségességét valljuk. Átalakítását az előbb említett módszerekkel érhetjük el, s 
azzal is, ha nagyobb teret nyernek a társadalmilag szervezett tevékenységhez 
átvezető munkatípusok (például részfoglalkoztatási formák), s ezáltal szorosabb 
kapcsolat alakul ki a különböző tevékenységtípusok között. 

Az évtized végére újraértékelték az inírastruktúra szerepét. E terület lema- 
radása a termelőszféra további fejlődését veszélyeztette. A technikai fejlődéssel 
magának a termelőmunkának a határai is kiszélesedtek, több szolgáltatási te- 
vékenység termelő jellegűvé vált. Ez természetesen azt is jelenti, hogy a ter- 
melőmunkát végzők köre is kiszélesedett, új csoportok integrálódtak a mun- 
kásságba. A társadalmilag szervezett tevékenységek elemzésénél előtérbe ke- 
rült a szolgáltatások szférája. A szolgáltatások iránti sokasodó igények miatt 
a szocialista viszonyok között az új típusú tulajdonformákat keressük, illetve 
szélesíteni igyekszünk a kistermelési típusú tevékenységeket. 

A hetvenes évektől egyre inkább a szocialista mezőgazdaság szerves részévé 
vált a háztáji, illetve kisegítő gazdaság és az ott végzett munka. Ertékrendi el- 
helyezésük, beillesztésük széles körű, szenvedélyes viták közepette zajlott. Az 
elfogadott és terjesztett értékrendbe a közfelfogás ezeket a tevékenységeket 
huzamosan nein tudta besorolni, vagy helytelenül illesztette be. Ezt az a gaz- 
daságpolitikai gyakorlat nehezítette, amely — fejlődésünk első évtizedében — 
gyors társadalmasításra törekedve korlátozta a kistermelési formákat, nem véve 
figyelembe az újratermelési folyamat rugalmasságának biztosításában, a szük- 
ségletkielégítés hézagainak csökkentésében játszott szerepüket. 

A társadalomban az is feszültségforrást jelentett, hogy ezek a tevékenysé- 
gek jövedelemaránytalanságokhoz vezethetnek, lehetővé teszik a többletjövedel- 
mek személyes jövedelemmé való transzformálását, ami gyakran a társadalmi- 
lag szervezett tevékenységben teljesített fő munkában vagy általában a társa- 
dalmilag szervezett tevékenység sok szférájában nem érhető el. Mindez a fo- 
gyasztási javakban való kiemelkedő részesedés lehetőségét is megteremti. Nem 
volt könnyű megértetni, hogy a többletjövedelmek szerzésének általános for- 
rása a többletmunkavégzés és csak szélsőséges esetekben az ügyeskedés, a tör- 
vények megszegése. Lehet, hogy kétirányú problémával kell majd megküz- 
deni: egyrészt túlzott jövedelemelvonás esetén csorbát szenved az ösztönző ha- 
tás, másrészt a jövedelmek bizonyos pólusú koncentrációja nem kívánatos 
egyenlőtlenségek kialakulásához, nagymértékű társadalmi differenciálódáshoz 
vezet. 

Mérsékli a vitát az a gyakorlati érv, hogy a háztáji, kisegítő tevékenységek a 
lalkosság ellátásában lényeges, sokszor nélkülözhetetlen szerepet játszanak, visz- 
szaszorításuk ellenkezik a társadalmi érdekkel. A háztájiban végzett munka 
objektív, reális megítélését, a társadalmilag szervezett tevékenységbe való in- 
tegrálódását döntően befolyásolja, hogy a mezőgazdasági nagyüzemek megszi- 
lárdultak, s a háztáji gazdaságok szervesen hozzákapcsolódtak a munkavégzés 
folyamatában is a szocialista nagyüzem rendszeréhez. 

A szövetkezeti és háztáji egysége mellett egy másik , egység" is létezik, me- 
lyet társadalmunkban a vegyes családok elterjedése jelent. Fontos tény, hogy 
a munkásság részaránya 50 százalékos a falvak lakói között. A társadalmilag 
vegyes családok terjedése megkönnyíti a tevékenységek végzését, a munka- 
megosztást, bár a társadalmi munkaidőalapok elosztásában időszakos feszült- 
ségeket hoz létre (például az ipari munkások hiányzásai mezőgazdasági mun- 
kacsúcsok idején). Elősegíti viszont a különböző tevékenységek, kultúrák érint- 
kezését, az értékrendek közeledését, átalakulását. 

A szocialista fejlődés folyamán a szükségletek, igények széles skálája fejlő- 
dött ki, amelyet nem volt képes a társadalmilag szervezett termelőfolvamat 
megfelelően követni. Ennek oka nem kereshető csupán a korábbi közép- és 
kelet-európai fejlődés sajátosságaiban; ebben elkövetett gazdaságpolitikai hi- 


4 Lásd erről: Andorka Rudolf, Harcsa István: A magyar községek társadalmának változása!) 
az elmúlt tíz évben. (Társadaimi Szemle, 1983. 2. sz.) 

bák ís szerepet játszanak. Az egy-egy területen keletkező áruhiány, számos 
szolgáltatás gyengesége életre hívja e szükségletek kielégítésének gyakran a 
társadalmilag szervezett tevékenységen kívüli formáit.Ezek a tevékenységek a 
túlkereslet következtében ráadásul fel is értékelődnek a társadalmi értékrend- 
ben. Folyamatban van azonban ma már e tevékenységek társadalmilag ellen- 
őrzött formáinak kialakulása, jogi és gazdasági mederbe terelése. 


A munka, a konkrét tevékenység értékelése 


A felszabadulás után az újjáépítés lendülete, az új élet megteremtése a ,.dol- 
gozók szabad és tudatos fegyelmének" számos megnyilvánulását eredményezte." 


A munka értékrendi helyének kijelölésében, tartalmának formálásában nagy 
hangsúlyt kapott a munkához való új viszony példáinak terjesztése, a munka- 
verseny kiemelkedő eredményeinek, személyeinek népszerűsítése. A gyáripari 
és tömegtermelési termelési rendszer lényegéhez tartozik, hogy kiemelkedő 
teljesítmények kollektív erőfeszítés eredményeként érhetők el, tehát az egyén 
kiemelkedése mögött kollektív teljesítmény áll. Ezt a korabeli értékelés nem 
vette kellően figyelembe. Ezenkívül a munkaversenyt gyakran a rossz munka- 
szervezés, a társadalmi munkamegosztás zavarai miatt kialakuló problémák 
megoldásának eszközeként használták fel. Ez még ma sem szűnt meg, ami a 
versenymozgalmak értékeinek devalválódásához vezet. A hatvanas-hetvenes 
években a munkamozgalmak kollektív típusai váltak általánossá, s azok, ame- 
lyek a kollektívához közel álló cél megvalósítására (például gyermekintézmény 
létesítésére) szervezték a tevékenységet. A jelen gondja is a célok megfelelő 
kiválasztása, a mozgalom valóságos tartalmának kimunkálása, megtalálása. 

A technikai fejlődés előrehaladásával a foglalkozási minőség, a képzettségi 
igény jelentősen megváltozott. Részben egyes hagyományos szakmák megszűn- 
tek, részben tartalmuk jelentős változáson ment keresztül szakmák keletkez- 
tek, kibontakozott a szakmák specializációja és integrációja. A technikai fejlő- 
dés növelte a betanított munka részarányát. Hazánkban a gépesítés elsősorban 
az alaptevékenységre terjedt ki, s ezért a segédmunka végzése iránt is nagy volt 
az igény. 

Az első évtizedekoen, amikor még jelentős létszámú, ipari munkakultúrával 
nem rendelkező, gyakran más társadalmi rétegekből énkező tömegek kívántak 
beilleszkedni az ipari munkába, ezt főképpen a betanított és segédmunkás te- 
vékenységen keresztül érhették e:. Az utóbbi évtizedben az utánpótlás töme- 
gessége megszűnt, továbbá jelentősen nőtt az életszínvonal. felgyorsult az élet- 
mód átalakulása, s egyre fokozottabbak az igények, a követelmények a munka 
tartalmával szemben. 

Egyes fizikai munkák a társadalmi értékrend alsó szintjein helyezkednek el. 
Különösen a nehéz, veszélyes. egészségileg ártalmas, fizikai munkák sorolhatók 
ide. De mert gyors technikai helyettesítésükre nincs lehetőség, az elosztásban 
ugyan felértékelődnek, ám ez mit sem változtat társadalmi leértékeltségükön. 
Ellátásukra egyre inkább marginálisan elhelyezkedő társadalmi csoportok vál- 
lalkoznak. A másik póluson sokasodik a fiatalok pályaorientációjának szelekti- 
vitása, kialakulnak a divatszakmák — különösen a motorizációval, híradás- 
technikai eszközökkel, villamossággal összefüggő szakmák , megifjodása"? ta- 
pasztalható —, egyes hagyományos szakmák elnéptelenednek. Felértékelődnek 
továbbá azok a szakmák, foglalkozások, ahol valamilyen módon pótlólagos jö- 
vedelmek biztosíthatók. 

A szocialista fejlődésünket végigkísérő probléma: az igényes, színvonalas 
munka kérdése. Fogyasztóként mindenki a gondosan, igényesen készített ter- 
mék létrehozását követeli, ugyanakkor termelőként munkáját gyakran igényte- 
lenség, gondatlanság jellemzi. Ha valamely termék minőségét, színvonalát kü- 


jé ge kifejezést Lenin: A nagy kezdeményezés című művéből kölcsönöztem. LÖM. 39. köt.. 
. old. 

lönösen ki akarják emelni, így minősítik: , egyedi, kézműves termék". Kétség- 
telen, hogy a korábbi, kevéssé társadalmasodott, kis volumenű szükségleteket 
kielégítő termelés iránt táplált illúziók és nosztalgia mellett ez a kijelentés lé- 
tező gondot fogalmaz meg. A gyors, megújuló fogyasztásra orientált, nagyipari 
tömegtermelés nem törekszik hosszú élettartamú, , tartós" javak előállítására. 
(Hozzá kell tennünk, ma már a kisipar sem.) Elősegíti ezt az is, ha a termelési 
javak (élő- és holtmunka) bőségesen rendelkezésre állnak, s maga a gazdálko- 
dás rendszere is ezak pazarló felhasználására ösztönöz. (A tőkés országokban a 
bekövetkezett gazdasági válság sokat változtatott a pazarló fogyasztási szoká- 
sokon, mi pedig mintha fáziskésésben lennénik.) 

A munka igényességének hátténbe szorulását idézi elő az is, hegy a kialakuló 
nagyüzemi termelési rendszerben több ok következtében visszaesett, vagy ki 
rem alakult a munkakultúra. A munka kultúrájának kialakulatlansága a mun- 
kával szemben támasztott igények hanyatlásához, a munkához való viszony 
gyengüléséhez vezetett. Nehezíti a problémát, hogy a népgazdaság strukturális 
átalakításának koncepciójában sok az egyenetlenség, a lakosság demográfiai 
összetétele rendkívül változékony, s ez a foglalkoztatáspolitikában cikkcakko- 
kat okoz. Mindez nem segíti elő az igényes munkavégzést, ez pedig a termékek 
minőségének alacsonyabb színvonalában jelentkezik. 

Ennek okai közül igen fontos, hogy a társadalmilag szervezett fő tevékeny- 
ségben végzett munkánál nem érvényesül kellőképpen a teljesítményen alapuló 
bérezés. A foglalkoztatás pillanatnyi gondjai túlságosan hatnak az elosztás el- 
veire és gyakorlatára. 

További jelentős kérdés, hogy szakképzési rendszerünkben a szakmunkáskép- 
zés szűk részjellegű, erősen körülhatárolja a birtokosa által gyakorolható te- 
vékenységek körét. Nem teszi lehetővé, hogy a technikai fejlődés megkövetelte 
sokoldalú munkás típusa kialakuljon, a munkások innovációs készsége megfe- 
lelő legyen. A bérek nivellálódása sem ösztönöz arra, hogy általános társadalmi 
igényként jelentkezzen a szakma megújítása vagy a szakma megszerzése, és en- 
nek intézményi mechanizmusa sincs kellően kialakítva. 

A sokoldalúan fejlett embertípus kialakításában fontos szerepet játszik a mű- 
veltség megszerzése. Ez az igény gyakran konfliktusba kerül a rövid távú fog- 
talkoztatáspolitika igényelte munkaerő képzettségi struktúrájával. 

Az előbbiekben a fizikai munka értékelésének változásairól szóltunk. A szel- 
lemi tevékenység s különösen különböző típusainak presztízse is jelentősen át- 
alakul. Pbben, mint a munka értékelésénél általában, fontos szerepet játszanak 
az elosztási viszonyok. Az értelmiség újjáalakulása, az irányítás, vezetés poszt- 
jain lezajló történelmi őrségváltás a szocialista fejlődés első évtizedében rangot 
ad az irányító, a szellemi tevékenységnek. 

Az utóbbi évtizedben a hagyományos humán értelmiségi munkák mellett a 
műszaki, természettudományi, közgazdasági és agrárszférában teljesítendő szel- 
lemi munka is tömegessé vált. Az egyes értelmiségi rétegek jövedelemviszo- 
nyai, életkörülményei között más társadalmi csoportokat meghaladó mértékben 
jelentkeztek a különbségek. 

A nők előnyben részesítik a fizikai és a szellemi munka köztes mezsgyéjén 
elhelyezkedő munkatípusokat — az ún. , alkalmazotti" tevékenységet. Elosz- 
tási szempontból ezek a foglalkozások nem kedvezőek, de munkakörülményeik 
jobbak a fizikai munkáénál (íróasztal mellett végezhető , fehérköpenyes" mun- 
kák), ugyanakkor ismétlődő, rutinfeladatok megoldását jelentik a legtöbb eset- 
ben. Hozzátehetjük : választásuk annak is betudható, hogy a társadalmilag szer- 
vezett tevékenységbe való bekapcsolódás egyszerűbb útját jelentik, lényegében 
betanított munkának minősíthetők. 

A szellemi munka értékelésénél gyakran elkövetett hiba a szellemi munka 
egészének azonosítása az alkotó jellegű szellemi munkával, pedig abban is lé- 
tezik számos rutintevékenység. A fizikai igénybevételt követelő munkák ese- 
tében is végbemegy az alkotás folyamata, a létrejött termékben, szolgáltatás- 
ban megtestesülve. 

A hetvenes évek végére egyes szellemi munkatípusok a közfelfogásban rela- 

tíve leértékelődtek. Tipikus példája ennek a műszaki tevékenység presztizsé- 
nek csökkenése. A termelőerők fejlődése szempontjából ezeknek a munkatípu- 
soknak távlatuk, bíztató jövőjük van. Pillanatnyi elosztási helyzetük, a munka- 
folyamatban kialakult helyük azonban nem teszi őket vonzóvá. 

Az irányító munka megítélésében is jelentős változások, ingadozások tapasz- 
talhatók. Az irányító és a végrehajtó tevékenység értékelésénél a szembeállíi- 
tás, a közös érdekeltség, a kooperáció, a munkamegosztási integráció jellem- 
zőinek elhanyagolása tapasztalható. Közben az irányító tevékenység tartalma 
és tagoltsága lényegesen átaiakult. A közvetett vezetői munka szükségszerűen 
törzskari jellegűvé vált. A közvetlen irányító tevékenységek pedig lényegében 
termelőtevékenységnek minősíthetők. A közvetlen irányítók hatásköre szű- 
kült, egyes korábbi jogosítványaikat a vezetés funkcionális osztályai kapták 
meg (például a munkaügyi osztályok), és ezeknél erőteljes a társadalmi szer- 
vek kontrollja. Köztes helyük révén a vezetők és beosztottak között gyakran az 
érdekkonfíliktusok kereszttüzébe kerülnek, ugyanakkor elosztási helyzetük nem 
túlságosan kedvező. Jellemző példája ennek a művezetői munka, amely nem 
tartozik a szívesen vállalt feladatok közé. Az utóbbi évek tendenciáját figyelve, 
azt tapasztalhatjuk, hogy az irányító munkával szembeni követelmények 10- 
kozódása, a gazdasági helyzetben kialakult nehézségek s emiatt a nagyobb ru- 
galmasság, alkalmazkodási és megújulási készség igénye csökkentette az irá- 
nyító tevékenység végzése iránti vonzódást. 

Külön szólnunk kell a mezőgazdaságban végzett munka átalakulásáról, az 
ún. ,paraszti munka" problémáiról. E tevékenységek társadalmi presztízse a 
hetvenes évekig alacsony volt. A szocialista fejlődés első évtizedében az új 
szövetkezeti, állami gazdaságokban végzett tevékenységek jelentős része hagyo- 
mányos technológiai szinten maradt, de a parasztgazdaságok kor szerinti munka- 
megosztása felbomlott, univerzális jellege megszűnt, s helyébe termelési, tecn- 
nológiai munkamegosztás lépett. A mezőgazdasági nagyüzemben dolgozók mun- 
kája már nem paraszti abban az értelernben. hogy a termelés döntően nem a 
saját közvetien szükséglet kielégítését szolgálja, hanem társadalmi szükségle- 
tet kielégítő árutermelés. A munkamegosztás, noha már üzemi munkaszerve- 
zeti típusú volt, tartalmában tradicionális mezőgazdasági munkát jelentett. 

A hatvanas években a mezőgazdasági üzemek gépesítésével megjelentek az 
ipari mezőgazdasági munkások. A hetvenes években, amikor a mezőgazdasági 
munka értékrendi helye is döntően megváltozott, a mezőgazdaság iparosodott. 
Ma már a mezőgazdaságban dolgozóknak legalább a fele nem tradicionális 
mezőgazdasági munkát végez. s maguk a hagyományos mezőgazdasági munkák 
(állattenyésztés, növénytermesztés) is döntően megváltoztak. Ezáltal a mező- 
gazdaságban végzett munka egész évben folyó, állandó munkává válik, és na- 
gyon fontos tényező, hogy jövedelmi szempontból is felzárkózik az ipariak me/- 
lé a mezőgazdasági munkát végzők csoportja. Megnő a mezőgazdasági munka 
presztízse, s mindezzel együtt megváltozik a sok munkával, kis fogyasztással 
jellemezhető paraszti lét. 

E folyamatok embert, generációt próbáló nehézségei mellett megállapítható, 
hogy a parasztságnál a belülről ható munkakényszer továbbélése, a kiseob kö- 
zösségek sajátos egymásra utaltsága az átalakulást bizonyos fokig megköny- 
nyítette. 


Néhány következtetés 


Az elmondottakból egyebek mellett az következik, hogy fontos feladat a tár- 
sadalmi-gazdasági fejlődés egyenletesebb színvonalának kialakítása, a finom- 
szerkezeti változások előtérbe helyezése, az értékeket közvetítő különböző kö- 
zösségek olyan továbbformálása, amely vonzásukat, kohéziós erejüket fokozza. 
Meg kell találnunk társadalmunkban a helyes arányt a közösségi és individua- 
lizáló tendenciák érvényesülésében. Ugyanakkor fenn kell tartanunk társadal- 

munk nyitottságát, amely a társadalom demokratiízmusának lényeges mutatója, 
s egyben elősegíti homogénebb társadalmi értékrend kialakulását. 

Döntő kérdés, hogy társadalmi fejlődésünkben keressük a megújítás távlati 
útjait, módjait, világosabban körvonalazzuk az előrehaladás perspektíváit. Reá- 
lisan megfogalmazott gond a politikai, ideológiai közfelfogásunkban, közéle- 
tünkben uralkodó értékorientációs bizonytalanság. Megszűntetésének egyik fon- 
tos tényezője az értékek, az értékrend folyamatos tisztázása, átformálása. Eh- 
hez elengedhetetlen viszont társadalmi-gazdasági fejlődésünk reális áttekinté- 
se, az ebből eredő következtetések levonása. 

A munkához való állampolgári jog a szocialista társadalom jelentős vívmánya. 
A szocialista állam megteremti ennek anyagi, jogi, művelődési stb. garanciáit. 
A szocialista fejlődés során több, az egészségvédelemhez, a pihenéshez, az üdü- 
léshez való jog teljesen a munkaviszonnyal összefüggő jogviszony volt, és rész- 
ben ma is az. A felsorolt jogok jelentős része a társadalmi fogyasztás megvaló- 
sítását szolgálja. A munka értékrendbeli helyének, szerepének tisztázásához is 
fontos hozzájárulást jelentene, ha ezeket a jogokat részben és fokozatosan ön- 
álló nem a munkához kapcsolt állampolgári joggá tennénk. (Ez történt például 
az egészségügyi ellátás esetében.) 

A munkához való viszony alakításában fontos szerepe van az elosztásnak. A 
munka szerinti, teljesítményelvű elosztás megvalósulásának feltételei: a meg- 
felelő bérezési, érdekeltségi szisztéma kialakítása, objektív mérce alkalmazása, 
valamint a bérezésben a munkán alapuló jövedelmek és a szociális juttatások 
határozottabb szétválasztása. 

A munkaszerződéssel kapcsolatban létre kell hozni, illetve fejleszteni kell 
olyan állami garanciákat, mint például átképzési, átirányítási anyagi eszközök 
(ez utóbbira vonatkozó rendelkezés az elmúlt hetekben került nyilvánosságra). 
Ezeknek segítségével a vállalatok vagy más társadalmi munkamegosztási egy- 
ségek a hatékony foglalkoztatást tűzhetik ki célul. A munkához való jog tehát 
nem jelentheti egy adott munkahely biztosítását. Növelni kell a munkaszerződés 
Esztet ászlbe az érdekeltségi tényezők kibontakozását, a szabadabb munkaerő- 
áramlást. 

Elengedhetetlen, hogy a kialakuló, megszilárduló termelési viszonyokkal 
adekvát társadalmi termelőerők kibontakoztatásának irányába tegyünk lépé- 
seket. E termelőerőknek részben meg kell felelniük a fejlődés világtendenciái- 
nak, részben olyan sajátos vonásokkal kell rendelkezniük, amelyek mozgáste- 
ret biztosítanak a termelési viszonyoknak, s az új típusú viszonyok kialakulá- 
sát indukálják. A munka szempontjából ez azt jelenti, hogy a munka választá- 
sának és változtatásának lehetőségei fokozatosan kiterjednek, a munka tartal- 
ma gazdagabbá, az egyén számára vonzóbbá válik, s ezáltal egyre teljesebben 
kibontakozik a vele való azonosulás, amely a társadalmi azonosulásnak is egyik 

A szocialista vállalat és a vgmk 


A vállalati gazdosági munkaközösségek kezdeti tapasztalatai 


Az a kormányrendelet, amely lehe- 
tővé tette vállalati gazdasági munka- 
közösségek (a továbbiakban: vgmk) 
alakítását, 1982. január 1-én jelent 
meg. Az év folyamán az iparban 1457, 
az építőiparban 864, a kereskedelmi 
vállalatoknál 7, a szolgáltató vállala- 
toknál 410, összesen 2775 ilyen egy- 
ség jött létre. Ez kb. egynegyede a 
11145 ún. új típusú gazdasági szerve- 
zetnek; hasonló nagyságrendű a (fő- 
ként mezőgazdasági) szakcsoportok, a 
(szövetkezeti) átalányelszámolásos 
részlegek és a magánszemélyek által 
alakított gazdasági munkaközösségek 
száma.! A továbbiakban azonban csak 
a vállalati, elsősorban az iparvállala- 
tokon belül létrejött gazdasági mun- 
kaközösségekkel foglalkozom. 

Noha e szervezeti formában csupán 
néhány tízezer fő dolgozik, tevékeny- 
ségüket és többletjövedelmüket sok 
százezer dolgozó kíséri közvetlen fi- 
gyelemmel, a közvéleményt — és kü- 
lönösen az iparban dolgozókat — e 
szervezeteknek a működése erősen 
foglalkoztatja. Gondoljunk arra is: 
nemzeti jövedelmünknek csaknem a 
felét, exportunknak 75 (az élelmiszer- 
iparral együtt 90) százalékát az ipar 
adja; gazdasági nehézségeink leküz- 
désében elsősorban az ipartól várunk 
nagyobb teljesítményt, az iparban ke- 
resünk új szervezeti formákat és meg- 
oldásokat. Hogyan segíthetik a 
vgmk-k e feladat megoldását? — ez 
valóban jelentős kérdés. 


A Magyar Közgazdasági Társaság ipari szak- 
osztályának és megyei szervezeteinek 1983. áp- 
rilis 7-i ankétján elhangzott bevezető előadás. 


1 Lásd Magyar Statisztikai Zsebkönyv, 19832. 
211. old. 


A vgmk-k száma az idézett adat- 
felvétel időpontja óta tovább növe- 
kedett. A kezdetben gyakori tartóz- 
kodás oldódott. Új vgmk-k alakulását 
ma olyan vállalatok vezetősége is en- 
gedélyezi, sőt támogatja, amelyek a 
múlt évben ennek elégyé mereven el- 
lenálltak. Részben véleményük válto- 
zott, részben úgy látják: a társválla- 
latok példáival alátámasztott belső 
nyomásnak engedniük kell. Ugyanak- 
kor e szervezeti forma célszerűségé- 
vel, hasznosságával kapcsolatban a vi- 
ták nem ültek el. 


A vita két szélsőséges mozzanatát, 
azt hiszem, eleve kikapcsolhatjuk. Az 
egyik: minden ellenvetés visszautasíi- 
tása azon a címen, hogy ezekben az 
újtól való idegenkedés jelenik meg. 
(Annak idején a mezőgazdaságban is 
körülvette a háztáji gazdaságok erősí- 
tésének gondolatát ilyen idegenkedés, 
és most ,az ipar háztájijának" meg- 
teremtését támadja.) Sokszor persze 
az ellenvetések mögött valóban főként 
az újtól, a szokatlantól való tartóz- 
kodás, túlzott aggályoskodás rejlik, 
más érveket azonban józan, messzebb 
tekintő mérlegelés, a kedvező mellett 
a kedvezőtlen, a pillanatnyi mellett a 
hosszabb távú hatások felmérésére 
irányuló törekvés motivál. 


Nézetem szerint kiiktatható a vitá- 
nak egy másik mozzanata, az az ag- 
godalom is, hogy a vgmk-k ellentét- 
ben állnak a szocialista gazdálkodás 
alapelveivel. A vgmk-k társadalmi 
tulajdonban levő vállajatokon belül 
jönnek létre, azok ellenőrzése alatt 
működnek — a szocialista tulajdon- 
viszonyokat, a szocialista gazdálkodás 

lényegi vonásait nem érintik. Ugyan- 
akkor azok a felvetések, amelyek a 
vgmk-k működésével kapcsolatban — 
túllépve a szűkebb gazdasági hatáso- 
kon — a munkaidő és szabadidő vi- 
szonyát, a bérezés alapelveit, az esé- 
lyek egyenlőségét érintő társadalmi 
összefüggéseket és követelményeket 
vizsgálják, nagyon is érdemesek fi- 
gyelmünkre. 

A közvélemény ma gazdaságirányí- 
tási rendszerünk megújítását várja, 
és lassúnak találja, kevesli az ez 
irányban tett lépéseket. Az a rende- 
let, amely lehetővé tette vgmk-k lét- 
rehozását, egy a vállalkozásokat élén- 
kítő, a gazdaság szervezeti rendszerét 
rugalmasabbá tevő intézkedéssorozat 
része — egy olyan intézkedéssoroza- 
té, amelyet örömmel üdvözöltünk. Ez 
nem jelenti azonban azt, hogy feles- 
leges, sőt hogy nem szükséges vizs- 
gálni: milyen előkészítéssel és elkép- 
zelésekkel született ez a rendelet, al- 
kalmazásának eddigi tapasztalatai mi- 
lyen tanulságokkal szolgálnak, az el- 
képzelések megvalósulását  ígérik-e 
— és mindenekelőtt: hogyan érintik 
az ipar előtt álló fő feladatok megva- 
lósítását? 

0 


A  vgmk-k első tapasztalatairól 
megjelent már néhány értékelés, né- 
hány más jelentés csak a hivatali há- 
lózatban ismeretes. Az az áttekintés, 
amelyet a következőkben adni sze- 
retnék, 47 vállalatnál és 2 trösztnél 
való tájékozódásunkon alapszik. Az 
Ipargazdaságtani Kutatócsoport mun- 
katársai 20 szervezetnél folytattak be- 
szélgetéseket, ezen felül a Magyar 
Közgazdasági Társaság 18 megyei 
szervezete közül 14 tett eleget annak 
a kérésünknek, hogy ismertesse rövi- 
den egy vagy néhány vállalatának ta- 
pasztalatát. Az összesen 49 gazdasági 
egység az ipar főbb ágazatait megfe- 
lelően képviseli, általában nagy (ezek 
között országos jelentőségű) és közép- 
vállalatokkal; emellett több építőipari 
kivitelező és tervező vállalatról is 
kaptunk beszámolót. Eltekintve bizo- 
nyos átfedésektől, azt mondhatom, 
hogy mintegy 600 vgmk működéséről 
van bizonyos képünk; ez jelentős, a 
korábban  vizsgáltaknál lényegesen 
nagyobb minta. 


Mindjárt hozzá kell azonban ten- 
nem: e nagy szám annak is köszön- 
hető, hogy két tröszt is szerepel min- 
tánkban, továbbá két olyan vállalat, 
amely az elsők között nagy arányok- 
ban kezdte el e szervezeti forma meg- 
honosítását, s ma 100 felett, illetve 
csaknem 100 vállalati gazdasági mun- 
kaközösségük wan. (Példáimban a 
vállalatokat nem fogom megnevezni. 
beszélgetésünk során ugyanis erre, 
az őszinte válaszok érdekében, ígére- 
tet tettünk.) Sok vállalatnál egyáltalán 
nincs vgmk. s az általunk megismert 
vállalatok többségében  (31-ben, és 
ezek között igen nagy vállalatok is 
szerepelnek) ezek száma az év elején 
nem érte el a 10-et. Változatos képről 
és valóban csak kezdeti tapasztalatok- 
ról beszélhetünk tehát. 


Hasonló sokféleséget mutatnak a 
létszámadatok is. A vizsgált 600 vgmk 
mintegy 7500 dolgozót foglal magában, 
ennek több mint fele 4 vállalatnál 
koncentrálódik. Ugyanakkor egy-egy 
vállalat dolgozóinak nagy többségét 
már néhány vgmk is állásfoglalásra, 
vitára készteti, témánk tehát így is 
sok százezer dolgozót és fontos veze- 
tői döntéseket érint. 

Egy-egy vgmk átlagos létszáma 
mintánkban 12—13 fő. A megenge- 
dett 30 fős határt megközelítő egysé- 
gek mellett gyakoriak a 3—4 fős cso- 
portok is. Eltekintve az építőipari ki- 
vitelező és tervező vállalatoktól és né- 
hány kisebb iparvállalattól, ahol a 
vgmk-tagok száma az összlétszám 
25—30 százalékát is eléri, arányuk 
kevés helyütt lépi túl a 2—3 száza- 
lékot. Van amellett olyan nagyvállala- 
tunk is, amelynél ez az arány ma már 
12 százalék, és több vállalatnál vannax 
olyan műhelyek, részlegek, ahol 30, 
40 százalék. A vgmk-król nyert kép 
tehát e szempontból is igen változa- 
tos, és azt jelzi, hogy e szervezeti for- 
ma bevezetésénél valóban teljes vál- 
lalati önállóság érvényesült. 

Mintánkban nagy súlyuk van azok- 
nak a vállalatoknak, amelyek az át- 
lagosnál magasabb arányban hoztak 
létre . vgmk-kat, de beszélgettünk 
olyan vállalatokkal is, amelyek vissza- 
fogták ezt. Emellett a vgmk-rendszer 
problémáiról az első csoportba tartozó 
vállalatok is bőségesen szóltak — ép- 

pen saját tapasztalataik alapján. Hal- 
lottunk pozitív tapasztalatokról, gon- 
dokról, aggályokról, megismertük fel- 
ső és középvezetők, társadalmi szer- 
vek, vgmk-tagok és kívülállók véle- 
ményét. Mindezek összevetésével kí- 
sérletet tehetünk egy közbenső mér- 
leg megvonására. 


0 


Ha azt vizsgáljuk, mivel foglalkoz- 
nak, hogyan működnek a vgmk-k, a 
kép nem kevésbé változatos, mint 
számukat, arányukat tekintve. Azok- 
nak a vgmk-knak, amelyekről beszá- 
molót kaptunk, kb. kétharmada a 
vállalati alaptevékenység, egyharma- 
da a kisegítő, kiszolgáló tevékenysé- 
gek (javítás, karbantartás, szerszám-, 
göngyöleggyártás stb.) körében végzi 
munkáját. Az alaptevékenység terü- 
letén főleg olyan feladatokat látnak 
el, amelyekhez vagy a kedvezőtlen 
munkakörülmények, vagy a speciális 
szaktudás igénye miatt nehéz munka- 
erőt, illetve túlmunkát biztosítani. A 
vgmk-k kevés kivétellel saját válla- 
latuk részére dolgoznak, külső meg- 
rendelőkkel is a vállalat közvetítésé- 
vel állnak kapcsolatban. Ez jelentős 
részben abból adódik, hogy munkájuk 
legtöbbször erősen, sok szállal kap- 
átéli a vállalat fő tevékenységé- 

ez. 

A leggyakoribb elszámolási forma a 
normaórák alapján számított teljesít- 
ménybér. A bértétel az érintett dol- 
gozók alapórabérénél legalább az 50 
százalékos, többnyire a 100 százalékos 
túlórapótlékkal magasabb, de nem- 
ritkán ennek mértékét is meghaladja. 
Egy-egy nagyobb munkánál az egy 
összegben való megállapodás  szoká- 
sos. Ennek alapja ismét vagy az előb- 
bi bértétel és a becsült idő, vagy — 
ha van ilyen — a külső vállalkozó 
díjtétele. E ponton már különböző 
gyakorlattal találkozunk. Sok vállalat 
ez esetben is úgy kalkulál, hogy a 
vgmk tagjainak nettó jövedelme szo- 
kásos bérük  2—-25-szerese legyen. 
Más esetben nagyobb jövedelmet is 
megengednek, a külső vállalkozó ál- 
tal számított árhoz képest elért meg- 
takarításon osztozkodva. 

A megtakarítás, amely a külső vál- 
lalkozó által kért és a vgmk-knak 


térített díj különbsegeként jelentke- 
zik, többnyire igen jelentős. Ez szár- 
mazhat abból is, hogy a vgmk tagjai 
nagyobb szakismerettel és főleg na- 
gyobb helyismerettel végzik el a fel- 
adatot. A különbség azonban többnyi- 
re jórészt abból ered, hogy a külső 
vállalat teljes rezsijét felszámítja, a 
vgmk csak ennek töredékét. A más 
vállalat munkájának belső erőkkel 
való helyettesítése határidő, biztonság 
és az ügyvitel egyszerűsítése szem- 
pontjából is előnyös (ha olyan fel- 
adatról van szó, amelyet a vállalat 
dolgozói maguk is jól el tudnak vé- 
gezni), amellett, hogy az ebből adódó, 
esetenként számottevő megtakarítá- 
sok gyarapítják a vállalat nyereségét. 
Ezért nemegyszer a korábban szabá- 
lyozási okokból , kitelepített" koope- 
rációt forgatják vissza, máskor egyre 
újabb ilyen lehetőségeket keresnek és 
fedeznek fel. 

Visszatérve az elszámolási kérdé- 
sekre: vannak példák viszonylag 
pontos kalkulációkra is. Az egyik vál- 
lalat eddig 214 forintért vásárolta az 
egyik fajta göngyöleg darabját, most 
ezt vgmk állítja elő. A vgmk a vál- 
latnak az alapanyagért, a szállításért 
ss az energiaköltségért 112 forintot 
fizet. A göngyöleget a vállalatnak 152 
forintért adja át, a vgmk-nak tehát 
darabonként 40 forint bruttó jövede- 
lem marad egy göngyölegen. Néhány 
más példában a vállalat térítésmente- 
sen adja az anyagot, a vgmk gép- 
használati költséget és rezsit térít, az 
elszámolási ár ezt és a tagok jöve- 
delmét fedezi. A leggyakoribb meg- 
oldás azonban az, hogy a vállalat és 
a vgmk között teljesítménybéres el- 
számolás van. Ezt főként két körül- 
ménnyel indokolják: 


1. a vgmk-k legtöbb tevékenységé- 
nek nincs piaci ára; 

2. a piaci árakból kiindulva csak 
nagyon bonyolult kalkulációkkal le- 
hetne olyan reális belső árakat meg- 
állapítani, hogy azok a vgmk-tagok- 
nak csupán , indokolt jövedelmet" en- 
gedjenek. 

Persze, hogy mennyi az , indokolt" 
jövedelem, ezt nagyon nehéz eldönte- 
ni. Ha a vgmk vállalkozó, igazi pia- 
con piacra dolgozik, normális adózá- 
si rendszer mellett tulajdonképpen 

bármilyen jövedelme indokolt. Az ed- 
dig létrejött vgmk-k többségénél 
azonban kevés igazi vállalkozási elem 
van. Leggyakrabban újítási, racionali- 
zálási, üzleti ötlettel találkozunk, ami 
a vállalkozás döntő része, de ha egy- 
szerűen az alaptevékenység folytatá- 
sáról van szó, erről nem beszélhetünk. 
Vagyont egyáltalán nem, vagy csak je- 
lentéktelen mértékben visznek e tár- 
sulásokba: kockázatot ritkán kell vál- 
lalniuk; legtöbbször mind a feladato- 
kat, mind ezek teljesítésének feltéte- 
leit vállalatuk biztosítja számukra. 

Ez persze igen messze ál! attól, amit 
a vgmk-król sokszor hallhattunk, ol- 
vashatunk: a lakosság ellátását segí- 
tő, a háttéripart, a kooperációt erősítő 
vállalkozások. A mai vgmk-k többsé- 
gére inkább az jellemző, hogy olyan 

— a bérszabályozás korlátaitól 
mentesített, 


— túlmunkára épülő, rugalmas. 


— vállalati eszközökkel működő, 
vállalati munkaszervezési forma, mely 


— nagy teret enged a dolgozók 
kezdeményezésének és önállóságának, 
de végül is 

— a vállalati munkarendhez és 
-szervezéshez illesztve dolgozik. 


Ma — vagy ma még? — az ettől el- 
térő megoldások inkább kivételek. Né- 
hány esetben (például tervezők) ott- 
hon végzik munkájukat, más esetben 
(szerelők) külső munkahelyeken. Ar- 
ra is van példa, hogy a vállalat kül- 
ső műhelyt bérel a vgmk részére. A 
vgmk tagjai többnyire ugyanazt csi- 
nálják, mint főmunkaidejükben, más- 
kor attól eltérő, esetleg más szakmá- 
ba is tartozó munkát végeznek. Ahol 
és amennyiben azonban a vgmk által 
végzett feladat a vállalat alapvető te- 
vékenységével érintkezik — és sok- 
kal sűrűbben érintkezik, mint a ház- 
táji gazdaságok és a mezőgazdasági 
üzemek analóg kapcsolatában —, 
feltétlenül illeszkednie kell a vállalati 
munka rendjébe és szervezésébe. 


Sokszor említett tapasztalat, hogy 
a vgmk-kban a munka termelékeny- 
sége magasabb, mint a főmunkaidő- 
ben végzett munkáé. Hogy mennyivel 
magasabb, erre kevés megbízható 
adatunk van. Egyes beszámolók, pél- 
dául tervezőkre, jól normázott textil- 


ipari munkára vonatkozóan 20—25 
százalékkal, mások 50, esetenként 100 
százalékkal nagyobb teljesítményt 
említenek. (Persze fordítva is mond- 
hatjuk: a munkatermelékenység a fő- 
munkaidőben a vgmk-k példáján is 
bizonyítható lehetségesnél többnyire 
alacsonyabb.) A termelékenységi kü- 
lönbségben szerepet játszik, hogy 
rendszerint a nagyobb teljesítményre 
képes dolgozók csatlakoznak a vgmk- 
khoz, a  teljesítmény-visszatartásra 
motiváló megfontolásokat elejtik, job- 
ban gazdálkodnak idejükkel, nagyobb 
önállósággal hatékonyabban szervezik 
meg munkájukat. 


A beszámolók néhány példát arra 
is említenek, hogy esetenként — ha a 
vállalatvezetés nem figyel eléggé oda 
— a munkák közötti válogatás, ,, sze- 
mezgetés?" és az is előfordul. hogy 
már a főmunkaidőben folyik a túl- 
munkában végzendő feladatok előké- 
szítése. Ez azonban nem tipikus, a 
vállalati vélemények is inkább azt 
említik, hogy  ,,..lehetne  hatéko- 
nyabban dolgozni, ha a vállalatok 
meg tudnák fizetni". A dolgozók kö- 
rében — írják ,a legtöbben azt ki- 
fogásolják, hogy ezt a teljesítményt 
miért nem lehet a vállalaton belül 
rendes munkaidőben produkálni..." 


A vgmk-k tagjai egy órára számít- 
va főmunkaidőben elért keresetük 
másfél-háromszorosát érik el. Havi 
jövedelmüket ez változóan — a több- 
letmunka-ráfordítások arányától is 
függően — 25—50—-100 százalékkal 
egészíti ki. Ez sokszor arányos az- 
zal, máskor nagyobb annál, mint amit 
magasabb termelékenységgel végzett 
munkájuk önmagában is indokol. A 
vállalatok számára azonban ez kifi- 
zetődik, mégpedig a szűk keresztmet- 
szetek feloldásával nyerhető előnyök, 
a rezsiköltségek és a drága külső 
vállalkozók igénybevételének kiikta- 
tásával elérhető megtakarítás révén. 
Mindez nagyobb arányokban persze 
bérszínvonal-emelkedést jelent, de az 
bizonyosan korai, amit az egyik vál- 
lalati beszámoló említ: ,a kiáramló 
jövedelemtöbblet ...az infláció fel- 
gyorsulásához vezet". E kérdés még- 
ís foglalkoztatja a vállalatokat, egy 
másik beszámolóban ilyen megfogal- 
mazásban tér vissza ez a gondolat: 

s . . nagyon sokan attól félnek, hogy 
a vgmk-khoz kiáramlott jövedelem a 
fogyasztóiár-színvonal további növe- 
kedését vonja maga után..." 


Egyes vállalatok a vgmk-k számára 
korlátozták a többletmunkaidőt vagy 
a többletkeresetet. Ezek a korlátok 
nagyon különbözők: havi 50—100 óra, 
havi 2500—6000 forint között változ- 
nak. Más vállalatok semmilyen korlá- 
tot sem jelöltek meg, és ez többször 
egészen meglepő nagyságú túlmunka- 
idő és többletkereset elszámolását 
hozta magával. Nagyon sok vállalattól 
kaptuk azt a javaslatot, hogy helye- 
sebb, ha a vállalatok megjelölnek 
ilyen limiteket. A munkáltató ezzel 
dolgozójának döntését — munka- és 
szabadidejével való gazdálkodása te- 
kintetében, egészségének és a főmun- 
kaidőben nyújtott teljesítményének 
védelmében — csak annyiban korlá- 
tozza, hogy maga nem ad lehetőséget 
aránytalan többletmunka vállalására. 
További szabadidejét a dolgozó, ha 
így látja jónak, más munkára még 
felhasználhatja. 

A többletkereset korlátozásának két 
oldala van: ha igazában csak a több- 
letmunka díja az, ezzel közvetve a 
munkaidő-ráfordításnak szabunk ha- 
tárokat. Ha a többletkeresetben vál- 
lalkozói díj is van (amire szintén sok 
a példa), a korlátozás nem indokol- 
ható; szerepét az árakat leszorító ver- 
senynek és helyes adózási rendszernek 
kell betöltenie. 

Kíséreljük meg áttekinteni, mi ma- 
gyarázza e nagy különbségeket azo- 
nos ágazatokon belül, hasonló tevé- 
kenységet folytató vállalatok között 
is, mind a vgmk-k számában, arányá- 
ban, mind működésük módjában, fel- 
tételeiben. 

A dolgozóknak a vgmk-khoz való 
csatlakozását, kezdeményezését vagy 
tartózkodását sokféle tényező moti- 
válja, ezek közül a következők lát- 
szanak a legfontosabbnak : 

— a többletjövedelem iránti igény; 

— hajlandóság munkaidőn kívüli 
többletmunkára ; 

— a vállalatvezetőség által kínált 
lehetőségek; 


— kedvező arány a többletmunka 
és a többletjövedelem között, 

— a (munkahelyi, otthoni és külső) 
környezet várható reagálása. 

Mint láttuk, az eddig megalakult 
vgmk-k tagjai ritkán vállaltak szá- 
mottevő kockázatot: vagyont egyálta- 
lán nem, vagy csak elhanyagolható 
mértékben vittek a vállalkozásokba, 
, kockázat" érzetét elsősorban az ad- 
minisztratív szabályozás bonyolultsá- 
ga keltette bennük. Egyéb feltételek 
megléte esetén inkább környezetük 
várható reagálása lehetett számukra 
visszatartó erő. Ne feledkezzünk meg 
emellett arról sem, hogy legális mel- 
lékjövedelemre az iparban dolgozók 
elég nagy hányadának más lehetősége 
is van, elsősorban háztáji gazdasága 
révén. Ez esetben választanak a több- 
letjövedelem szerzésének módjai kö- 
zött. Valószínű, hogy a vgmk-kban 
az egy órára jutó kereset magasabb, 
mint a háztáji gazdaságban végzett 
munkánál, az viszont sokéves stabil 
jövedelemforrásnak bizonyult. Ezt a 
vgmk-k tagjai a munkájuk iránti jö- 
vőbeli kereslet bizonytalansága foly- 
tán nem vehetik garantáltnak. 


Feltételezhetjük, hogy e körülmé- 
nyekben és a dolgozók megoszlásában 
az említett szubjektív tényezőket néz- 
ve ritkán van lényeges különbség a 
nagyvállalatok között. Az eltéréseket 
tehát a vgmk-k számában, arányá- 
ban főként a vállalatvezetés magatar- 
tása idézi elő. Ez nemcsak azt hatá- 
rozza meg, hogy milyen lehetőségeket 
keres, talál és ajánl a vgmk-k léte- 
sítésére, hanem befolyásolja az egész 
munkahelyi és gyakran a szélesebb 
helyi környezet reagálását is. Ezt nem 
tekintem hibának. A vgmk-k oly mé- 
lyen érintik a vállalatok belső életét, 
hogy létrejöttük, működésük szabá- 
lyozásáért a vállalatvezetésnek fele- 
lősséget kell éreznie és vállalnia. 


A legtöbb vállalat vezetősége így 
is cselekedett: állásfoglalásának meg- 
felelően visszafogta, engedte vagy ösz- 
tönözte a vgmk-k terjedését. Ezt az 
állásfoglalást a vállalati sajátosságok 
számbavétele, a vállalat pillanatnyi 
helyzete mellett a vezetés koncepció- 
ja is befolyásolja. Egyre nagyobb sze- 
rephez jut a saját és a más vállala- 
toknál szerzett tapasztalatok megis- 

merése és értékelése. A vizsgált vál- 
lalatok többségénél a vezetés, érthe- 
tően, e forma kísérleti alkalmazása 
mellett döntött. Tendenciaként a ne- 
hezebb helyzetben levő ágazatokban 
és vállalatoknál e szervezeti forma 
gyorsabb terjedését ismerhetjük fel. 


A nagy különbségek az egyes vál- 
lalatok között a vezetés és a szervezés 
színvonalában ennél az akciónál i; 
megfigyelhetők voltak. Egyes válla- 
latak a vgmk-k létrehozásánál és mű- 
ködtetésénél példás következetesség- 
gel és szervezéssel biztosították a sza- 
bályok és az ésszerűség követelmé- 
nyeinek betartását (ezek nem mindig 
estek egybe). Más vállalatokról olyan 
beszámolókat kaptunk, hogy a vezetés 
e folyamatot kevés figyelemmel kí- 
sérte, irányítását nem tartotta kéz- 
ben. A nem nagyszámú, határozottan 
negatív példa főként ilyen vállalatok- 
nál fordult elő. 

A vállalatok vezetőségére a vgmk-k 
létrehozásában és működtetésében 
három fontos feladat hárult, ezek 
nemegyszer próbára tették a vezetés 
találékonyságát, politikai érzékét és 
szervezőkészségét. 

Az első feladat a vezetés számára 
abból adódott, hogy segíteniük kel- 
lett a vgmk-k hosszadalmas engedélye- 
zési eljárását, mert ettől az ilyen ügy- 
intézésben nem jártas dolgozók több- 
nyire eleve visszariadtak. (Ez is ma- 
gyarázza, hogy kezdetben fizikai dol- 
gozók alig vállalkoztak vgmk alakí- 
tására.) A vállalatoktól és a vállala- 
tokról kapott beszámolók szinte 
mindegyike megjegyezte, hogy a 
vgmk-k engedélyezésének szabályo- 
zása túlságosan bonyolult, és néhány 
kérdésben —. egyes megyéktől a be- 
szárnolókat készítő revizorok, tanácsi 
munkatársak is jelezték ezt — így 
sem ad egyértelmű eligazítást. Sox 
vállalat ezért maga biztosított szer- 
vezetet a vgmk-k létrehozásának és 
működésének segítésére, másutt rö- 
vid idő múlva egy külön vgmk létre- 
hozása bizonyult e célra ésszerű meg- 
oldásnak. Minthogy a szabályozás fe- 
leslegesen bonyolult pontjait és héza- 
gait már a pénzügyminisztériumi el- 


lenőrzések is feltárták — s a módo- 
sítások várhatóan nem késnek soká 
— eltekintek attól, hogy ezekkel rész- 
letesebben foglalkozzam. 


A szabályozás bonyolultsága véle- 
ményem szerint java részben abból 
adódott, hogy az előzetes elképzelé- 
sek azt tételezték fel: a vgmk-k vál- 
lalkozásként, főként külső partnerek- 
kel fognak kapcsolatba lépni. A való- 
ságban, mint láttuk, más a helyzet. 
Többségük közvetlenül nem lép a 
piacra, csak saját vállalatával áll 
kapcsolatban. Ilyen körülmények kö- 
zött valóban nagyon kétséges, szük- 
séges-e minden vgmk-tag részére er- 
kölcsi bizonyítvány, minden személyi 
változásnál újabb engedélyezés, be 
jegyzés és így tovább. Más pontokon 
a jobb előkészítés, az a néhány vál- 
lalati kísérlet hiányzott, amely maga 
is elvezetett volna racionálisabb meg- 
oldásokhoz. 

A vállalatok másik feladata: a 
vgemk beillesztése a vállalati munka- 
rendbe és szervezetbe. Ha a vgmk 
munkája csak lazán. néhány szállal 
kapcsolódik a vállalat mindennapi te- 
vékenységéhez, ez egyszerűnek tűnik. 
Igen bonyolult viszont, ha működésük 
sok ponton érintkezik a vállalati mun- 
kával. Ha a belső munkamegosztássa! 
és kooperációval, több alap- és ki- 
szolgáló folyamattal kapcsolódik egy- 
be, a fő- és mellékmunka elhatáro- 
lása nem könnyű, a nem vgmk-tag 
dolgozók (vezetők, minőségellenőrök, 
raktárosok, adminisztrátorok stb.) 
közreműködését is igényli. 

E gondokat — amelyek az ipar- 
vállalati termelés-szervezésben meg- 
határozó szerephez jutó technológiai, 
szervezési és emberi kapcsolatok erős 
összefonódásából következnek — az 
előkészítés nem mérte fel kellően. 
Nagyon dicséretes, hogy e kérdések- 
ben a vállalatok minden külső befo- 
lyás nélkül dönthettek és dönthetnek, 
de néhány szervezési példa, tanács, 
irányelv, tapasztalat közreadása elkelt 
volna. Ezzel elkerülhető lett volna, 
hogy sok vállalat csak menetközben, 
saját negatív tapasztalatai nyomán is- 
merje fel e tennivalókat, és tegye 
rendbe a vgmk-k munkájának belső 
szabályozását. Ez minden konfliktus- 
lehetőséget persze nem küszöbölhet 

ki, de a vállalatok belső élete sohasem 
volt konfliktusmentes — vgmk-k nél- 
kül sem. A bérezés, a normák, a 
munka elosztása, a túlórák, a célpré- 
miumok körül eddig is voltak viták, 
alkuk — a vgmk-k ezekhez újakat 
társítanak. Ezek kezelésére és rende- 
zésére a vezetésnek, a társadalmi 
szerveknek, a kollektíváknak fel kell 
készülniük. 

Ez átvezet a vállalatvezetés harma- 
dik feladatához: a vgmk-rendszer, az 
ezzel létrejött erős jövedelemdiffe- 
renciálódás elfogadtatása a vállalat 
dolgozóival, hasznosságának és igaz- 
ságosságának demonstrálása alapján. 
Erre sok vállalat nem fordított kellő 
figyelmet, és néhány mélyebb problé- 
ma mellett az ellenérzések egyik fő 
forrása ez volt. Ahol a vezetés nem 
feledkezett el az ilyen tennivalókról, 
meg tudta értetni a vállalati kollek- 
tívával, hogy a vgmk-k tagjai több- 
letmunkáért kapnak többletjövedel- 
met, olyan tevékenységért, amely a 
vállalati kollektíva számára is hasz- 
nos. 


Ne tagadjuk azonban, hogy nehe- 
zebben tudott és tud választ adni a 
vállalatvezetés két olyan kérdésre, 
amely az egész vgmk-rendszer kon- 
cepcióját érinti. Az egyik ez: ha a 
vgmk-kat az ,ipar háztájijának" ne- 
vezzük, miért nem kap minden dol- 
gozó lehetőséget arra, hogy ennek ré- 
szese legyen? Erre a kérdésre nincs 
válasz, hacsak az nem. hogy a 
vgmk-t nem helves az ipar háztájijá- 
nak nevezni. A háztáji gazdaság min- 
denki számára lehetőség, aki ehhez 
a szükséges földterülettel rendelke- 
zik, ezt megszerzi. Az ivarvállalatok- 
nál a vgmk-hoz való csatlakozás nem 
biztosítható mindenki számára. Nem- 
csak azért, mert számában, arányában 
korlátozott e rendszer kiterjeszthető- 
sége, hanem mindenekelőtt annak 
folytán, hogy csak azoknak a dolgo- 
zóknak lehet erre lehetőséget adni, 
akiknek többletmunkájára van vagy 
teremthető igény. Az esélyek egyen- 
lősége tehát ezen a területen nem 
biztosítható. 


A másik kérdés ez: ugyanazzal a 
munkával miért nem lehet a főmun- 
kaidőben is annyit keresni, mint a 


vgmk-kban? A válasz erre csak ak- 
kor egyszerű, ha igaz, hogy az adott 
munkát csak túlmunkában lehetett 
elvégezni (amiért mindig is nagyobb 
kereset járt), vagy ha a nagyobb jö- 
vedelemben megérdemelt vállalkozói 
díj is van. Ha egyik feltétel sem áll, 
a feladat főmunkaidőben való elvé- 
geztetése elé csupán a bérszabályozás 
jelenlegi rendszere állít korlátot, a 
vállalat vezetése és még inkább gaz- 
daságirányításunk rendszere jogos bí- 
rálattal kerül szembe. 

Ha a vállalatvezetés számára a 
vgmk-k létrehozása és működtetése 
ilyen többletfeladatokkal jár, mi mo- 
tiíválja mégis ezek engedélyezésére? 
Az okok között első helyen az áll, 
hogy segítse dolgozóit legális többlet- 
jövedelem szerzésében, és ezáltal job- 
ban odakösse őket a vállalathoz. Eh- 
hez társul, hogy a vgmk-k lehetősé- 
get adnak egyes olyan vállalati prob- 
lémák megoldására (például: kapaci- 
tás bővítése túlmunkával, eddig el- 
utasított kisebb megrendelések kielé- 
gítése, eddig más vállalatokkal vé- 
geztetett munkák kiiktatása), amire 
— elsősorban a  többletmunkabér 
fedezetének hiánya miatt — koráb- 


ban nem volt lehetősége. Emellett 
igen lényeges motívum, hogy a 
vgmk-knak történő kifizetések nem 


terhelik a béralapot, tehát egyes — 
akár rutin-, akár speciális feladatok- 
nak — e formában történő elvégez- 
tetése — túlórapótlékot, prémiumot, 
munkabéralapot takarít meg. A bér- 
alapkötöttségek megkerülésének ez e 
pillanatban a játékszabályok által 
megengedett módja. 


Eddig viszonylag kevés volt azoknak 
a vállalatoknak a száma — és bizo- 
nyára még ma is kevés, a vgmk-k 
többnyire alacsony aránya folytán is 
—, ahol e szervezeti forma erősítése 
a vállalati fő célok rmegvalósításá- 
ban, az export és a jövedelmezőség 
növelésében is komoly szerephez ju- 
tott. Néhány vállalatnál erre is lát- 
tunk példákat; teljesítményük növe- 
lése a vgmk-k útján többletterme- 
lési-értéket és többletnyereséget, a 

fix költségek vonalán megtakarításo- 
kat hozott; hasonló hatásokkal járt 
drága külső munkák kiiktatása is. 


Azoknak a példáknak a száma, ahol 
a vgmk-k létrehozása valóban egy sor 
új, népgazdasági szempontból is hasz- 
nos ötletet adott, egyelőre nem nagy, 
de mégis figyelemre méltó. Az egyik 
vállalat beszámolója szerint például 
a vgemk fontos importált berendezést 
nyolcadnyi költséggel ötnegyed évvel 
korábbaa helyez üzembe, mint a kül- 
ső vállalkozó. Egy másik példa sze- 
rint egy 360 forintos, tömegesen igé- 
nyelt új rakodólap helyett a vgmk 
helyreállítja a régieket, darabonként 
130 forintért. Vannak importhelyet- 
tesítési, hulladékhasznosítási példák. 
Inkább csak vállalati hasznot hoznak, 
de nem lebecsülhetők azok az esetek 
sem, amikor például az egyik válla- 
latnál a vgmk egy klímaberendezést 
2.7 millió forintért szerel fel, és ez 
több mint 1 millió forint megtakarí- 
tást jelent a külső ajánlathoz képest. 
(Az a példa, hogy egy ÁFÉSZ-rész- 
leg takarító munkáját egy mérnök- 
brigád veszi át, és ez évi 1,2 millió 
forint megtakarítását hozza a válla- 
latnak, bizonyára már további kérdé- 
seket is elindít bennünk.) 


Ismerünk persze az elítélhető ügyes- 
kedés, a korrupció határát súroló vagv 
túllépő példákat is. Ezekért — az el- 
lenőrzés elmulasztása miatt — több- 
nyire az adott vállalat vezetése is fe- 
lelős. Az egész vgmk-rendszer szem- 
pontjából nem az ilyen esetek jel- 
lemzőek. A vizsgált vállalatok na- 
gyobb részében folyamatban van új 
vgmk-k alakítása. Érdemes azonban 
a vállalati beszámolókból két másik 
" gondolatot is idézni. 

A vgmk-rendszert nagy arányban, 
eredményesen alkalmazó egyik nagy 
vállalatunk ezzel zárja tájékoztatóját: 
.A cél az, hogy főmunkaidőben 
hasznosítsuk a vállalkozás előnyeit, és 
kiküszöböljük a főmunkaidő—vállal- 
kozói többletmunkaidő feszültségeit." 
Egy revizor által készített beszámoló 
következtetése így szól: , Amennyiben 
hosszabb távon a vemk-k létrehozása 
a bérszabályozás gyökeres megváltoz- 
tatását és a termelékenység népgaz- 
dasági szintű növekedését eredménye- 


zi, akkor egyértelműen pozitív kez- 
deményezésként értékelhető." 


hé 


Kíséreljük meg összegezni, mit ad- 
hatnak és milyen áron a vgmk-k az 
egyes dolgozóknak, az egyes vállala- 
toknak, és milyen népgazdasági és tár- 
sadalmi hatásaik lehetnek. 

A dolgozókat osszuk két csoportba: 
akik részt vettek, részt vesznek 
vgmk-ban — és akik kívül maradtak. 
A vgmk-tagok saját elhatározásukból 
többletmunkával ezzel arányban álló 
többletjövedelemhez jutottak, és bi- 
zonyára elégedettek. Sokszor talán 
a nagyobb önállósággal végzett mun- 
ka külön is örömet szerzett számuk- 
ra, máskor esetleg túlzottan nagy 
megterhelést vállaltak. Ilyen megter- 
helést azonban házépítésnél, a háztáji 
gazdasággal, más különmunkával is 
nemegyszer magukra vesznek. Való- 
színűleg kevés olyan eset adódott, 
hogy számításukban csalódtak, a szer- 
vezés gondjai vagy a környezet meg- 
jegyzései sok bosszúságot okoztak. Ta- 
lán bennük is felmerült viszont: mit 
lehetne e többletmunkából és -jöve- 
delemből a főmunkaidőbe átvinni? 


A kívülmaradtak, ahogyan a vál- 
lalati beszámolók is írják, sűrűn fel- 
vetik: miért nincs erre mindenkinek 
lehetősége, miért nem lehet a főmun- 
kaidőben végzett munkát ugyanígy 
megszervezni és megfizetni? Már 
szóltam arról, hogy e nyugtalanság 
mennyiben és milyen érvekkel oszlat- 
ható el, és arról is, hogy ez nem köny- 
nyű feladat: csak a társadalmi szer- 
vekkel együtt, az egész vernk-rend- 
szert kézben tartva ígér sikert. 

Mit jelent a vállalatvezetés számá- 
ra a vgmk-rendszer? Eszközeinek gaz- 
dagodását. többletmunkát és minde- 
nekfelett kihívást. A vgmk-k segít- 
ségével a vállalat olyan feladatokat 
is meg tud oldani vagy könnyebben 
tud megoldani, amelyeknek elvégzé- 
se eddig rendelkezésekbe, szabályo- 
zókba ütközött. Ezzel manőverezési 
képessége lényegesen megnőtt. A 
vgmk-k új ötletek, hasznos javaslatok 
forrásai, segítik a munkaerő megtftar- 
tását. Ugyanakkor működtetésük be- 

illesztése a vállalat munkájának rend- 
jébe, a kollektívával való elfogadtatá- 
suk jelentős többletfeladatokat ad. 

Hogy a vállalat egésze szempontjá- 
ból a többleteredmény (a nyereség nö- 
velését s a vállalat felé támasztott 
egyéb fő követelményeket, így ma 
mindenekelőtt a külgazdasági egyen- 
súlyhoz való hozzájárulást nézve) 
arányban áll-e a többletmunkával, ez 
előre nem mindig mérhető fel. Bizo- 
nyára -sok vállalatnál a vezetés tar- 
tózkodásának ez volt és ma is ez a 
legfőbb oka. A döntést e kérdésben a 
vállalatvezetés késleltetheti, lépésről 
lépésre haladhat a vgmk-rendszer ki- 
terjesztésében — de a kihívással, 
amit ez a rendszer magával hozott 
(a vállalat- és a gazdaságvezetés szá- 
mára egyaránt), szembe kell néznie. 

EL kell gondolkoznia azon, hogy 
íme: a dolgozók többsége az eddig 
nyújtottnál jóval nagyobb teljesít- 
ményre képes! A kereseteket lehet 
differenciálni! Az önkéntesen társuló 
munkacsoport magasabb szervezett- 
séggel dolgozik! Az önállóság és az 
érdekeltség a vállalaton belüli kis kol- 
lektíváknál is kezdeményezést, ötle- 
teket, vállalkozó kedvet hoz magá- 
val! E nem éppen új, de most ismét 
élesen felvetődő tapasztalatok haszno- 
sítása — ha a vezetés válaszol e kihí- 
vásra — az egész vállalati munka- 
szervezést és belső irányítást megújít- 
hatja. Ez egybevágna azzal a nem- 
zetközi tendenciával, amely növeli 
a munkacsoportok, a kis kollektívák, 
az önálló elszámolási egységek, az ún. 
profitcentrumok szerepét. 

A vgmk-k által nyújtott többlettel- 
jesítmény népgazdasági szempontból 
is fontos, ha ilyen léptékkel mérve 
nem is nagy arányú. Más hatások 
szélesebb összefüggésekben való mér- 
legelést kívánnak. Az eddig más vál- 
laiatokkal végeztetett munka kiikta- 
tása például akkor lesz hasznos, ha a 
partnereket hatékonyabb munkára 
ösztönzi, ésszerűbb szervezeti struk- 
túrát, árcsökkenést hoz magával. A 
magasabb termelékenység kézzelfog- 
ható eredmény, de tömeges haszna 
akkor jelentkezik, ha ezt a főmun- 
kaidőbe is átviszik. A vgmk-k nagy 
aránya megemeli a bérszínvonalat, 
ezt figyelemmel kel! kísérni! 


A leginkább ellentmondásos a több- 
letmunkaidő kérdése, hiszen tudjuk: 
a főmunkaidőt sem használjuk ki kel- 
lően. E probléma azonban messze túl- 
nyúlik a vgmk-k körén. A KSH idő- 
felvételei szerint 1963 és 1976—77 
között a kötelező munkaidő csökkent, 
a jövedelemkiegészítő tevékenységre 
fordított idő viszont növekedett. (Erre 
a háztartási munkára fordított időnél 
elért jelentős megtakarítás is lehető- 
séget teremtett.) Nemcsak a keresőket, 
hanem a teljes 18 és 60 év közötti né- 
pességet nézve — a KSH erre közöl 
adatokat — a két legnagyobb kiegé- 
szítő tevékenység: a háztáji gazdaság- 
ban végzett és az építés-javítási mun- 
ka aránya a főmunkaidőben végzett 
munkaráfordításokhoz viszonyítva 
meghaladja a 25 százalékot.? A háztáji 
kisegítő gazdálkodásra fordított összes 
évi munkaráfordítást a KSH 2,7 mil- 
liárd órára becsüli.? Ez több mint a 
mezőgazdaságban foglalkoztatottak 
összes törvényes munkaideje és na- 
gyobbik hányadát nem mezőgazdasá- 
gi dolgozók végzik. 


A második gazdaság" növekedése 
világjelenség, a tőkés és a szocialista 
országokban különböző okokra vezet- 
hető vissza, de egyaránt megfigyelhe- 
tő. A , második gazdaság" minél na- 
gyobb részének legalizálása és Öössze- 
hangolása az első gazdaság tevékeny- 
ségével világszerte törekvés, és a ma- 
gyar megoldások figyelmet és elisme- 
rést keltenek. A vgmk-k összidő- 
igénye nem számottevő, maga a prob- 
léma azonban szélesebb társadalmi 
összefüggéseiben (és esetenként helyi- 
leg is) jelentős. 


hé 


A vgmk-k legfontosabb — közvetett 
— hatása remélhetőleg az lesz, hogy 
a gazdaság- és iparvezetést további 
újabb lépésekre ösztönzi a bérszabá- 
lyozás és az egész gazdaságirányítási 
és szervezeti rendszer korszerűsítésé- 
ben. A vgmk-k hatékonyan akkor se- 
gíthetik az ipar munkáját, ha szer- 
vesen illeszkednek mind egy sokszí- 


2 Időmérleg. Részletes adatok I. Társadalom- 
statisztikai Közlemények, 1982., 6. old. 

3 Időmérleg. Részletes adatok I. Társadalom- 
statisztikai Közlemények. 1982., 5. old. 

nűbb, rugalmasabb vállalati struktú- 
rába, mind az egyes vállalatok mun- 
kájának belső rendjébe. Ehhez mind- 
két irányban decentralizációs folya- 
matokra van szükség, és valószínűleg 
arra is sor kerül, hogy egyes vgmk-k 
teljesen önállósodjanak, mások jobban 
integrálódjanak a vállalat fő tevé- 
kenységébe. Mindenekelőtt azonban 


az a lényeges, hogy a vgmk-k po- 
minél 


zitív tapasztalataiból többet 


Szervátiusz Jenő: Kokojzaevők 


átvigyünk a főmunkaidő alatti tevé- 
kenységek szervezésébe — a gazda- 
ságvezetés ehhez jobb feltételeket te- 
remtsen, a vállalatvezetés pedig éljen 
e lehetőségekkel. Az ipartól várt fő 
feladatok, külgazdasági egyensúly és 
ehhez kapcsolódó egyéb gazdasági 
problémáink megoldásához ez lehet a 
vgmk-rendszer legnagyobb hozzájáru- 
lása. 
Román Zoltán 

POLITIKUS-PÁLYÁK 


Révai József 


Egyik legnagyobb hatású egyénisége 

volt annak a politikusgárdának, amely 

a felszabadulás után a hatalomért küz- 

dő Magyar Kommunista Párt élén állt. 
Hatásának titka — kiváló személyes adottságain túlmenően — alighanem ma- 
gában a háború utáni szituációban keresendő: abban a szerepben, amit az ille- 
galitásból kilépő kommunista párt a felszabadulást követően betöltött, továbbá 
abban, hogy a marxizmus—leninizmus eszméi ekkor nagy tömegek körében 
revelációként hatottak. Mai — szenvedélyes vitákban formálódó — Révai-ké- 
pünknek ugyancsak az ő személyén túlmutató jelentősége van. Hiszen a vele 
kapcsolatos polémiákban különös élességgel ütköznek meg a párt felszabadulás 
utáni történelmi útjáról vallott eltérő felfogások. 

Révai József 1898. október 12-én született Budapesten, kispolgári családban. 
Első írásai — nem sokkal érettségi vizsgája után — Kassák Lajos Ma című fo- 
lyóiratában jelentek meg. Az avantgardista ifjú irodalomkritikai érdeklődéséhez 
kezdetben költői ambíciók is párosultak. 1917 őszén a szociális gondolat és a 
politika felé fordulás jegyében néhány ifjú társával kivált Kassák köréből, s 
önálló programot fogalmazott meg , Kilencszáztizenhét?" címmel. 1918 folyamán 
bekapcsolódott a forradalmi szocialisták — Korvin Ottó és Sallai Imre vezet- 
te — szervezkedésébe. A marxista ideológiában, tudományos örökségében elmé- 
lyülő és irodalomban tájékozódó fiatalember szemléletének alakulásában az 
alapvető Ady-élmény és a később többször átértékelt Szabó Ervin-hatás mel- 
lett nagy jelentőségük volt Kun Bélával folytatott beszélgetéseinek, majd 1919- 
től kezdődően Lukács György növekvő szellemi befolyásának. 

Révai a Kommunisták Magyarországi Pártjának legszűkebb alapító gárdájá- 
hoz tartozott. 1918 decemberétől a Vörös Újság egyik legfiatalabb és legtermmé- 
kenyebb tollú munkatársa volt. A Tanácsköztársaság idején széles visszhangot 
váltott ki következetes osztálypolitikát hirdető, a proletárhatalom tisztaságát 
éberen védelmező cikkeivel. A Tanácsköztársaság megdöntése után még hóna- 
pokig Budapesten maradt, hogy részt vegyen az illegális pártépítő munkában. 
De 1919 őszén már számára sem maradt más lehetőség, mint az emigráció. 

Bécsben a Landler Jenő köré tömörült fiatal kommunisták közül is kitűnt a 
forradalmi feladatokra való tudatos felkészülésével. A kommunista emigráció 
számos lapjába írt, s 1925-től egyik szervezője és irányítója volt a KMP Bécs- 
ben kiadott elméleti orgánumának, az Új Márciusnak. Az 1920-as évek dere- 
kától zárkózott fel az illegális kommunista párt vezetőinek élvonalához; 1925- 
ben a KMP I. kongresszusán a titkári teendőket látta el, az évtized végén, 
Landler halálát követően, Lukács Györggyel együtt — már a Központi Bizott- 
ság tagjaként — a bécsi magyar kommunista emigráció vezető alakja lett 

Lukácshoz fűzödő tanítványi-baráti kapcsolata azonban 1929-ben a KMP hely- 
zetét elemző és feladatait kitűző — Lukács által készített — ún. Blum-tézisek 
vitája során törést szenvedett. Ez a tézistervezet — számos korlátja ellenére — 
rendkívül előremutató volt a főkérdésben: a proletariátus és a parasztság de- 
mokratikus diktatúrájának, mint reális célnak a felvetésében. Révai — a párt- 
vezetőségben kialakult szektás állásponthoz igazodva — a tézistervezet el- 
vetésében és további bírálatában felettébb negatív szerepet játszott. A Révai és 
Lukács közötti 1929-es konfliktus emléke — bár együttműködésük a harmincas 
évek közepétől ismét helyreállt — lappangóan végig jelen volt későbbi kapcso- 
latukban, majd 1950-ben ismét felszínre került a Lukáccsal folytatott vitában. 

Idöközben Révai többször végzett sok veszéllyel járó illegális munkát Magyar- 
országon. 1930 decemberében itthoni illegális tevékenysége közben letartóztat- 
ták, s három és fél évi fegyházra ítélték. 

Elméleti munkássága az 1930-as évek elejétől bontakozott ki. Börtönévei alatt 
írta a , Marx és a magyar forradalom?" című tanulmányát. Ez a munkája — 
melyet az 1920-as évek végén a nemzetközi kommunista mozgalomban bekövet- 
kezett szektás fordulat szelleme kevésbé hatott át, mint az ugyancsak az ebből 
az időből származó Szabó Ervin-tanulmányát — már bizonyos fokig a későbbi 
nagy Révai-írások irányába mutatott. Jelezte növekvő érdeklődését a nemzeti 
múlt, s annak fontos csomópontja, az 1848—1849-es forradalom és szabadság- 
harc iránt. 

Az a felismerés, hogy a kommunista mozgalomnak a szociális mozzanatot és 
a nemzeti tényezőt szerves egységben kell felfognia, egy korábbi múltszemlé- 
let korrekciójához vezetett. Ez a korrekció a későbbiekben, a népfírontpolitika 
időszakában vált igazán jelentőssé. Nem véletlen, hogy a Révai-életmű legérté- 
kesebb alkotásai a népírontgondolat szolgálatában születtek s születhettek csak 
meg. Az 1930-as évek végén és az 1940-es évek elején keletkezett történelmi 
írásainak, melyekben az antifasiszta, németellenes függetlenségi harc jegyében 
tette elevenné 1848—-11849-et, valamint irodalmi esszéinek közvetlen hatása sem 
lebecsülendő. 

A , Marxizmus és népiesség" című 1938-ban írt — és 1943-ban más címmel, 
Kállai Gyula nevén, itthon legálisan is megjelent — művének különösen nagy 
jelentősége lett a felszabadulás után: Lukács György Írásaival együtt a felnö- 
vekvő értelmiségi nemzedékek gondolkodását mélyrehatóan befolyásolta. 
A progresszív tradíciók (Kölcsey, Ady, Kossuth) iránti fogékonysága nagyban 
hozzájárult 1945 után a magyar szellemi élet tekintélyes alkotóival való eleven 
kapcsolatához. Elméleti munkái a felszabadulás után hatalmas példányszámban 
jelentek meg. Ezeket az írásokat, melyek eredetileg a forradalmi mozgalom cél- 
jait szolgáló vitairatok voltak, s keletkezésük idején Révai az elmélyült kutató- 
munkához szükséges feltételeket többnyire nélkülözte, később a dogmatizmus 
éveiben a tévedhetetleneég nimbusza övezte. Ma már könnyű felmérni, hogy 
ez mennyit ártott a tudománynak, s hogy milyen sokak számára nehezíti meg 
mind a mai navrig, hogy e művek keletkezésük idején játszott előremutató 6sze- 
repét elismerjék. 

Barát és ellenfél véleménye utólag is egybevág abban, hogy a magyarországi 
népfrontpolitika kimunkálóinak egyik legfelkészültebb személyisége Révai Jó- 
zsef volt. Kiemelkedő szerepet játszott a nemzetközi kommunista mozgalom 
irányvonalává vált népfrontpolitika hazai viszonyokra való alkalmazásában. 
Az elméleti és történelemszemléleti megalapozás mellett, mint a KMP Prágá- 
ban működő ideiglenes vezetőségének tagja, határtalan alkotókedvvel vetette 
bele magát a népírontgondolat propagálásába. A KMP Prágában megjelenő or- 
gánuma, a Dolgozók Lapja szinte minden számában közli írását. Az új irány- 
vonalat magyarázó és védelmező írásai — neve nélkül — megjelentek itthon is, 
s eljutottak a világ különböző részein élő magyar kommunista emigrációhoz. 

1939 nyarától ismét Moszkvában dolgozott, a Komintern Agitációs Osztályán. 
Rendszeresen közölt írásokat az Új Hangban, majd a német támadás után lét- 
rejött Kossuth Rádió szerkesztőségének tényleges irányítója lett. A rádió és a 
Komintern között Rákosi Mátyás tartotta a kapcsolatot, akit 1942-től az Ufá- 

ban, majd ismét Moszkvában tevékenykedő magyar kommunisták a párt veze- 
tőjének tekintettek. Révai is elfogadta őt annak, hiszen valamennyiük közül 
Rákosi örvendett a legnagyobb nemzetközi hírnévnek, nem utolsósorban a meg- 
mentésére indított világméretű kampány következtében. 

Révai, bár neve kevésbé volt ismert a nemzetközi kommunista mozgalom- 
ban, nagy tekintélyre tett szert a moszkvai emigrációban. Kiveteles szellemi 
kvalitásain és rendkívüli munkabírásán kívül ezt annak is köszönhette, hogy 
az előző két évtizedben rövid megszakításokkal végig a magyar pártban dolgo- 
zott, s így alaposan ismerte a hazai viszonyokat és a munkásmozgalom múltját. 
A háború következtében azonban az emigrációban levő kommunista vezetőknek 
megszakadt a kapcsolatuk az itthoni mozgalommal. S bár a magyar rádió és más 
adók, a sajtó hírei és egyéb források alapján rendszeresen és lényegében helye- 
sen elemezték az itthoni helyzetet. több kérdésben (például a Békepárt jellegé- 
nek, a hazai munkásmozgalom erejének megítélésében) téves következtetést 
vontak le. Ezektől Révai állásfoglalásai sem voltak mentesek. 

Révai József fontos szerepet játszott a moszkvai emigráció 1944 szeptemberi 
és októberi értekezletein, amelyeken a párt új akcióprogramjának tervezetét 
vitatták meg mélyrehatóan. Számos kérdés azonban nyitva maradt a vita után 
is, s így magát a programot Gerő és Révai fogalmazta meg végleges formá- 
ban. 


XXX 


Révai 1944 október végén Románián keresztül tért haza. Szegeden találkozott 
a helybeli kommunisták lelkes gárdájával, akikkel a moszkvai emigrációból el- 
sőként hazaérkezett Vas Zoltán már felvette a kapcsolatot. November 5-én meg- 
alakult a Magyar Kommunista Párt Ideiglenes Központi Vezetősége, egyelőre 
négy főből (Farkas Mihály, Gerő Ernő, Nagy Imre és Révai József). Két nap- 
pal később került sor az MKP hivatalos , zászlóbontására", s még ugyanazon a 
napon megtartotta első ülését az új vezetőség. Révait ekkor megbízták egy de- 
makratikus napilap megjelenésének előkészítésével. A Délmagyarország, a Ma- 
gyar Nemzeti Függetlenségi Front első napilapja, november 19-én jelent meg; 
a szerkesztő bizottságnak Révai mellett tagja lett a Kisgazdapárt részéről Ba- 
logh István, a Nemzeti Parasztpárt részéről Erdei Ferenc. 

A Magyar Nemzeti Függetlenségi Frontot alkotó öt párt 1944 december eleji, 
történelmi jelentőségű , szegedi kézfogásán?" Révai képviselte a Magyar Kom- 
munista Pártot, s ugyancsak ő lett a három héttel később Debrecenben össze- 
gyűlt Ideiglenes Nemzetgyűlésben a párt egyik vezérszónoka. December 22-iín 
széles visszhangot kiváltó beszédében sokoldalúan elemezte a nemzeti összefo- 
gás és az újjáépítés összefüggéseit, az értelmiség megnyerésének jelentőségét. 
Sürgette a földreform végrehajtását és a nemzeti bizottságok megalakítását. 
Állást foglalt a két munkáspárt együttműködése mellett, és szorgalmazta, hogy 
a demokratikus pártok országosan építsék ki szervezeteiket. 

1945. január 10-én — még Rákosi távollétében — az MKP Központi Vezető- 
ségének tagjai Debrecenben ideiglenes jelleggel megosztották egymással a mun- 
kát. Révaira az agitáció és a propaganda irányítását, a nemzetgyűlési, nemzeti 
bizottsági ügyek és az önkormányzati szervekkel kapcsolatos feladatok kézben 
tartását bízták. A kormánnyal összefüggő kérdéseket Gerő Ernővel és Nagy 
Imrével közösen kellett megoldania. Február 8-án már előadást tartott az MKP 
nagybudapesti pártaktíva-értekezletén. A felszabadult fővárosban felvette a kap- 
csolatot a párt itthoni vezetőivel: Apró Antallal, Horváth Mártonnal. Kádár 
Jánossal, Kállai Gyulával, Kiss Károllyal és másokkal. A párt vezető testületei- 
ben és egyéb területeken eredményesen dolgozott együtt velük. Májusban ő üd- 
vözölte elsőként a hazatérő Rajk Lászlót: , Jó, hogy megérkezett. nagy szükség 
van pártvezetőkre." 

A felszabadulást követő első években a parlament lett Révai tevékenységé- 
nek egyik legfontosabb színtere. Szeged város képviselőjeként került be az 
Ideiglenes Nemzetgyűlésbe, s a későbbi választásokon is itt indult; összesen 


82 POLITIKUS-PÁLYÁK 


majd másfél évtizeden át látta el a város parlamenti képviseletét. Mint az MKP 
parlamenti Írakciójának elnöke — Rajk László miniszteri kinevezése után — ő 
töltötte be a párt vezérszónokának szerepét is. 

A Kisgazdapárt 1945-ös választási győzelme után a baloldal a korábbinál lé- 
nyegesen kedvezőtlenebb helyzetbe került a nemzetgyűlésben. A kemény küz- 
delem során igen sak múlott az MKP képviselőinek szereplésén. A parlamenti 
harc sajátos területén az illegális kommunista párt korábban semmiféle tapasz- 
talatot nem szerezhetett. De Révai felszólalásain nem érezni a gyakorlat hiá- 
nyát. Szellemesen érvelő szónok, akit közbekiáltásokkal sem lehet kizökkente- 
ni gondolatmenetéből. Intellektuális fölényét a leghevesebb vitákban is meg- 
tartja, beszedeivel elismerő tapsokat arat. Úgy tűnik, mindent tud, amit ezen 
a rendkívül nehéz terepen tudni kell. Éles szemmel fedezi fel a legapróbb rést 
a Kisgazdapárt iképviselőinek sorában, és tudatosan épít ellentéteikre. Félelme- 
tes ellenfél, aki nem elégszik meg egy-egy ütközet megnyerésével, pártjának 
politikai fölényére — szellemi erejének teljes bevetésével— mindig ügyel. 

A Ház felszabadulás utáni történetének sok emlékezetes pillanata fűződik 
Révai nevéhez. 1945 decemberében az MKP nevében ő javasdja a bányák álla- 
mosításáról szóló törvényjavaslat beterjesztését. Ő fejti ki pártjának álláspont- 
ját a köztársaság kérdésében is. Hozzászól a kormányprogramokhoz, nyilat- 
kozik külpolitikai problémákról 1947 februárjában nemzetgyűlési felszólalásá- 
val , robbantott" a köztársaságellenes összeesküvés ügyében: , új mozzanat me- 
rült fel a politikai válságban, amit nem kihasználni, nem megragadni az üstö- 
kénél fogva, politikai analfabétizmus volna" — vélekedett erről előzetesen az 
MKP Központi Vezetőségének ülésén a belügyminiszteri beszámoló ismereté- 
ben. 

Tevékenységének másik — legismertebb — területe a sajtó, elsősorban per- 
sze a Szabad Nép. 1945 áprilisában erősítették meg a lap főszerkesztői tiszt- 
ségében. A Szabad Nép első számának kedvező fogadtatását Rákosi Debrecen- 
ből így nyugtázta: , Itt nagyon meg vannak elégedve az első számmal. A magam 
részéről sokkal kevésbé. A fejléc rossz, tartalmilag az a baja, hogy cikkgyűjte- 
mény, kevés benne az információ, gyenge a pártmozgalom és van benne jócs- 
kán egyéb más hiba is... Révaitól elvárjuk, hogy hetenként legalább két cik- 
ket írjon." 

A kommunista publicisztika a felszabadulás után sem nélkülözte a nagy egyé- 
niségeket, például Balázs Bélát, Gábor Andort. Révai azonban központi helyet 
foglalt el a kommunista sajtóban. A hatalomért vívott harc éveiben végig ő állt 
a Szabad Nép élén. Később ettől a tisztségétől megvált. de továobra is vezette 
a párt Agitációs és Propaganda Bizottságát. A politikai publicisztika egyik leg- 
nagyobb hatású művelője volt a felszabadulás után: vasárnapi vezércikkei ese- 
menynek számítottak. Kivételes talentumával arra törekedett, hogy a Szabad 
Nép rövid idő alatt az ország egyik legolvasottabb lapja — az ő szavaival: 
, százezrek kenyere" — legyen. Alig akadt a belpolitikai életnek olyan mozza- 
nata, amelyre ne terjedt volna iki a figyelme. Kül- és nemzetiségpolitikai cik- 
keit felelős patrióta és egyúttal internacionalista álláspont jellemezte. 

Ujságírói munkamódszerét , tanították", íráskészségéről legendák keringtek 
a Szabad Nép szerkesztőségében. Stílusa fiatal újságírók egész nemzedékére 
nyomta rá a bélyegét. Ám a negyvenes évek végétől — amint azt az . Élni tud- 
tunik kez ESRÉSEB című gyűjteményes kötete tanúsítja — Révai cikkei is el- 
szürkültek. 


XXX 


A hatalomért vívott harc éveiben Révai nem töltött be miniszteri posztot, de 
a kormány és az egyes minisztériumok tevékenységének nagy figyelmet szen- 
telt. Különösen gyakran és szigorúan bírálta a kultuszminisztérium tevékeny- 
ségét. Az oktatásügy demokratizálásának és az iskolarendszer átalakításának 
ügyét a sajtóban és a parlamentben egyaránt igyekezett napirenden tartani. 
Iskolapolitikai nézeteit legátfogóbban a Zeneakadémián mondott 1947 decem: 

bem beszédében fejtette ki. Elsősorban az oktató- és nevelőmunka tartalmi, 
szemléleti kérdéseivel foglalkozott, abból kiindulva, hogy . az intézmények meg- 
változtatása könnyebb, mint az emberek megváltoztatása". , Az iskola tükör- 
képe a társadalomnak — mondta Révai — és, ha iskolai közösségre akarunk 
nevelni, lehetetlen, hogy ne ütközzünk bele magában az iskolában a társadal- 
mi egyenlőtlenségnek, osztályellentéteknek, vagy a társadalmi kasztrendszer- 
nek a nyomaiba." Nyíltan szembefordult a valláserkölcsi neveléssel, a materia- 
lista világszemlélet oktatásának bevezetését sürgette, s a közösségi nevelés 
kapcsán a szovjet pedagógia eredményeire hivatkozott. Beszédének egyes ele- 
mei már az egyházi iskolák 1948 közepén végrehajtott államosítása felé mu- 
tattak. 

1947 szeptemberében Farkas Mihállyal együtt ő képviselte az MKP-t a Kom- 
munista és Munkáspártok Tájékoztató Irodájának lengyelországi alakuló érte- 
kezletén. A tanácskozásról készített közös jelentésükben az MKP politikájára 
vonatkozóan számos következtetést vontak le, különösen a gazdasági és az ideo- 
lógiai munka megjavítását sürgették. A konferencia lényeges megállapításai 
közé tartozott, hogy a népi demokratikus országokban folytatott politikai küz- 
delem alapja továbbra is a kommunista és a szociáldemokrata pártok együtt- 
működése kell hogy legyen, de a jobboldali szociáldemokraták elleni harcot 
minden olyan országban folytatni kell, ahol ez az irányzat fellép. 

Maga Révai kezdettől kiemelkedő szerepet játszott a két munkáspárt felsza- 
badulás utáni együttműködésében. , Ismereteim szerint Révai József tette a leg- 
többet a munkásegységért" — olvassuk Marosán György visszaemlékezésében. 
A szociáldemokrata jobboldalnak Révainál kíméletlenebb bírálója nem volt, de 
a munkásegység biztosítását 1945—-1946-os megnyilatkozásaiban még távolról 
sem értelmezte úgy, hogy csak a másik pártban van tennivaló; nemegyszer fi- 
gyelmeztetett az MKP-ban továbbélő , túlzó baloldali elméleti tradíciók" veszé- 
lyére. E differenciált megnyilatkozásaihoz képest 1947 végi és 1948 eleji cikkei 
már szembetűnően egyoldalúak. A szociáldemokrata jobboldal elleni határozoit 
fellépés ezekben az írásokban háttérbe szorította azt a kérdést, hogy milyen 
problémákat kell az MKP-ban megoldani az együttműködés és az egyesülés 
kedvezőbb feltételeinek megteremtése érdekében. 


XXX 


Révai József a felszabadulás után elsősorban mint az MKP teoretikusa vált 
ismertté. Hazatérése előtt főleg a népi demokratikus átalakulás kezdeti szaka- 
száról volt kialakult elképzelése. De már az első időkben azonnal módosított 
álláspontján, ha úgy látta, hogy a valóságos helyzet egy-egy kérdésben többet 
vagy mást kíván az eredeti elképzeléseknél. Rákosi 1952-es pártfőiskolai előadá- 
sától eltérően, Révai a későbbiekben sem igyekezett az 1944—-1948 közötti fej- 
lődést oly módon bemutatni, mintha az egy részleteiben előre kidolgozott for- 
gatókönyv realizálása lett volna. 1949-ben megjelent cikk- és beszédgyűjtemé- 
nyének előszavában hangsúlyozta, hogy az előző négy év terméséből közreadott 
anyagot , történeti szemüvegen át kell nézni", azaz: , nem csupán az eredmény. 
hanem a kiindulópont, nemcsak a mai helyzet, hanem az akkori helyzet szem- 
pontjából is". A népi demokratikus fejlődéssel kapcsolatos korabeli állásfogla- 
lásai — bár számos elemük összecseng a mai történeti értékelésünkkel — még 
inkább igénylik ezt a megközelítést. 

1944 és 1948 között az MKP ideológiájának kialakításában politikusok és teo- 
retikusok viszonylag széles köre vett részt. Számos bírálója akadt Révainak 
ezekben az években a pártban olyan kommunisták részéről, akik az antifasiszta 
nemzeti összefogás Révai-féle értelmezését megengedhetetlenül szélesnek tar- 
tották. Mások a felszabadulás előtt itthon működő haladó mozgalmak jelentő- 
ségének lebecsülését érezték ki szavaiból — nem is egészen alaptalanul. 1946- 
ban pedig Szántó Rezső bírálta Révait — vitatható érveléssel — azért, mert úgy. 
mond 1945-ös megnyilatkozásaiban nem hangsúlyozta, hogy már ekkor is a 
szocializmus előfeltételeinek megteremtéséért folyt a harc. 

1947 végének és 1948 első felének politikai eseményei Révait erősen lekötöt- 
ték. Az egyesülést megelőzően azonban az MDP programnyilatkozatának kol- 
lektív kidolgozása, majd az 1948. szeptember 25—26-i Országos Oktatási Érte- 
kezleten tartott referátumának elkészítése során újra átfogóan kellett értékel- 
nie a megtett utat, s állást kellett foglalnia a fejlődés perspektíváit illetően is. 


Az egyesülési kongresszus és az oktatási értekezlet között — június végén — 
jelent meg a Tájékoztató Irodának a jugoszláv pártot élesen elmarasztaló első 
határozata. Ez a határozat, negatív volta és hatása ellenére, lehetővé tette Ré- 
vai számára, hogy népfírontfelfogásában a magyar sajátosságokat erőteljesebben 
hangsúlyozhassa. Az MDP programnyilatkozata ugyanis a létrehozandó új Füg- 
getlenségi Frontot nem pártok koalíciójaként, hanem — a JuKP felfogásához 
hasonlóan — a népi egység tömegszervezeteként értelmezte. (Ebben nincs sem- 
mi meglepő, hiszen 1947 őszén a Tájékoztató Iroda alakuló ülésén a jugoszlá- 
viai népírontot, amely — Révai szavaival — , felszívta és eltüntette a kommu- 
nista párton kívül az összes többi párt önálló szerepét és jelentőségét", ekkor 
még példaként állították a testvérpártok elé.) 

Az Iroda 1948 júniusi határozata után azonban Révai az MDP programnyilat- 
kozatának a népfronttal kapcsolatos részét már nem tartotta mérvadónak. Az 
Érmelléki úti háromhónapos pártiskolán tartott előadásában, 1948. szeptember 
11-én, a programnyilatkozat idevágó megállapításait lényegében hatályon kívül 
is helyezte, mondván: , A program nem krétakör, amiből nem szabad kilépni." 
Ebben az előadásában a népi demokráciával kapcsolatban megállapította, hogy 
a cél és a tartalom ugyanaz, mint a Szovjetunióban, csak a formák mások, 
sajátosak. , Ez vonatkozik a gazdaságra és a politikára is" — tette hozzá. Kije- 
lentette, hogy lehet a szocializmus felé haladni anélkül is, hogy a , dolgozó pa- 
rasztságot kitennénk" a hatalomból, s hogy a nem kommunista pártok működé- 
sét megszüntetnénk. Ugy vélte, hogy a baloldali vezetés alá került koalíciós 
pártokkal együtt lehet működni, és hogy ilyen feltételek mellett is közeledik a 
népi demokrácia ,a proletárdiktatúra legjellemzőbb vonásaihoz, de nem szük- 
séges, hogy összes jellegzetességeit felvegye". 

Az MDF 1948. szeptember 25—26-án megtartott oktatási értekezletén még ha- 
tározottabban fogalmazott. Álradikalizmusnak és öncsalásnak minősítette, hogy 
ha , fel akarnák számolni a pártokat az osztálykülönbségek felszámolása vagy el- 
mosódása előtt". Már referátumtervezetének előzetes vitája során hangsúlyoz- 
ta, nogy a szovjet tapasztalatokból tanulni kell, de elutasította gépies másolá- 
sukat." , Sztálin nem gondolkodik helyettünk. Sztálin nem cselekszik helyet- 
tünk" — szögezte le referátumtervezetében. Ha nem is ezekkel a szavakkal, de 
ebben a szellemben foglalt állást az oktatási értekezleten egy magyar sajátos- 
ságokhoz igazodó, szocialista irányban fejlődő, többpártrendszerű népi demok- 
ratikus államhatalom mellett. 

1948 végén a népi demokratikus országokban ismét napirendre került a ha- 
talom jellegének tisztázása. Révai korábbi — az előbbiekben vázolt — elvi-po- 
litikai megállapításai hirtelen kevésnek tűntek az MDP vezetői szemében a 
kommunista pártok által sztálini meghatározásként elfogadott új felfogáshoz 
képest. mely szerint a népi demokrácia betölti a proletárdiktatúra alapvető 
funkcióit. Az új értelmezést a LEMP alakuló kongresszusáról hazatérő Gerő 
Ernő továbbította az MDP vezetőihez. Révai, aki ebben az időben a bolgár párt- 
kongresszuson vett részt, s csak néhány napos késéssel kapcsolódhatott be az 
MDP vezető testületeinek e kérdésben folyó vitájába, az MDP Titkárságának 
tagjaihoz írt december 29-i levelében elfogadta a hatalom jellegének új felfo- 
gását. söt önkritikára kényszerült. De nem értett egyet azzal, hogy az önkritiká- 
ból , önmarcangolás" legyen. Levelét figyelmeztetéssel zárta, amely a későbbi 
fejlemények ismeretében rendkívül érdekes. , Ha egyoldalúan csak azt hangsuú- 
lyozzuk, hogy még mennyire el vagyunk maradva a diktatúra teljes megvaló- 
sításától, akkor ebből akarva, nem akarva felhívás lesz adminisztratív eszkö- 
zök alkalmazására." 

Ilyen előzmények után került sor az MDP Központi Vezetőségének 1949. már- 


POLITIKUS-PÁLYAK 85 


cius 5-i ülésére, amelyen elfogadták a proletárdiktatúra dogmatikus értelmezé- 
sét. Ezt a felfogást Révai felszólalása is tükrözte, bizonyos árnyalatnyi különb- 
ségekkel. Így például a népfront jövőjével kapcsolatban megkockáztatta azt a 
megállapítást: , van annak is jelentősége, hogy ma még — ha csak formálisan 
is — megosztjuk a vezetést más pártokkal". Egészében azonban korábbi kon- 
cepciójának feladásáról tanúskodott álláspontja. 


XXX 


Révai József 1949 és 1953 között elsősorban kultúrpolitikusként tevékeny- 
kedett. Kultúrpolitikusi működése mindmáig kimeríthetetlen vitatéma, éles bí- 
rálatok célpontja. 


Tagadhatatlan, hogy az MDP vezetői közül ő volt az, aki a dogmatizmus elural- 
kodásának várható következményeit a leghamarabb érzékelte. A proletárdikta- 
túra értelmezése körüli vitával! egy időben hasonló — belső meditációt is sejtető 
— mozzanatra bukkanhatunk kultúrpolitikai megnyilatkozásaiban is: ,,. . . harci 
és építő kor vagyunk, tele van a kezünk munkával, és ezért gyakran túlnyo- 
móan harci-hasznossági szempontok irányítanak bennünket történelmi irodalmi 
szemléletünkben is" — mondta 1949 januárjában Ady halálának harmincadik 
évfordulóján. 

Olyan időszakban lett a művelődéspolitika legfőbb irányítója, amikor a szo- 
cialista építés megindulásával párhuzamosan a kulturális átalakulás is nagyobb 
lendülettel kezdett kibontakozni. Ezt a folyamatot azonban a hidegháborús 
nemzetközi helyzet belső következményei és a párt politikai irányvonalának 
torzulásai mélyen áthatották. Egy rövid portréban legfeljebb csak utalhatunk 
az ebben az időszakban lezajlott nagy jelentőségű változásokra: a volt uralko- 
dó osztályok művelődési monopóliumának megtörésére; a marxizmus-—leniniz- 
musnak a kultúrába, az oktatásba és a tudományokba való szélesebb (bár szem- 
léleti torzulásokkal terhelt) behatolására. Számos olyan intézkedésre került sor 
ezekben az években, amely a későbbi fejlődésnek is az alapját képezte: a könyv- 
kiadók államosítása után ugrásszerűen megnőtt a kiadott könyvek száma; a 
Tudományos Akadémia 1949-ben történt átszervezését követően megindult a 
kutatóintézeti hálózat kiépítése stb. A fejlődés előmozdítása érdekében azonban 
— s ebben a Révai egyéniségében rejlő avantgardizmusnak nem csekély szere- 
pe volt — megfeledkeztek arról a lenini tanításról, hogy a kulturális feladatokat 
nem lehet olyan gyorsan megoldani, mint a politikai és a katonai feladatokat. 


Az ötvenes évek elején a , harci-hasznossági szempontok" túlsúlya egy hibás 
politika szolgálatában tovább növekedett, s ez hamarosan súlyos tévedésekhez, 
többek között a kulturális örökség eltorzult értékeléséhez vezette Révait. ,.Za- 
varná fejlődésünket — mondotta 1951 februárjában, az MDP II. kongresszu- 
sán —, ha nem viszonyulnánk kritikusan a magyar kultúra olyan óriásaihnoz, 
mint Bartók Béla, Ady Endre, Derkovits Gyula — és ide kell bizonyos fokig 
sorolni még József Attila műveinek egy részét is. Hatalmas mű az ő művük, 
örök kincse a magyar kultúrának. De nem véletlen, hogy például a magyar 
költészet nem Ady és nem is József Attila útját folytatja, hanem — az alko- 
tási módszer, a stílus demokratizmusában — visszakanyarodik Petőfi Sándor- 
hoz. Ezeknek a nagy lázadóknak kivétel nélkül az volt a gyengéjük, hogy bár 
gyűlölték a régi világot és kívánták az újat, többé vagy kevésbé el voltak szige- 
telve koruk forradalmi népmozgalmától, vagy nem voltak vele eléggé összeforr- 
va. Ebből származik minden ellentmondásuk. Ebből származnak e nagy lázadók 
műveinek néptől idegen, dekadens, kétségbeesést tükröző vonásai. Kodály Zol- 
tán mondotta egyszer nekem, hogy Bartók ezer ember számára alkotott, ő ma- 
ga — Kodály — talán tízezer ember számára. De az a magyar zeneszerző, aki 
százezrek számára alkot, még nem született meg. Kodály Zoltánnak igaza volt: 
feltárta nemcsak Bartók, hanem más nagy magyar író és művész korlátait." 


s: Révai József: Kulturális forradalmunk kérdésej. Szikra. 1952.. 24—25. old. 

Ami Révai Petőfi-képét illeti, indokolt különbséget tenni 1946—1948-ból szár- 
mazó és későbbi felfogása között. Nyilvánvaló azonban, hogy a kultúrpolitikus- 
nak az idézetthez hasonló megnyilatkozásai nagyban hozzájárultak az ötvenes 
évek elejének hamis és egyoldalú Petőfi-kultuszához. 


Hasonlóan nagy szerepe volt Révainak annak a historizáló történelemszemlé- 
letnek a megalapozásában, amely az ötvenes évek elején uralkodóvá vált a tör- 
ténettudományban és a történelemoktatásban. , A készletekből éltem" — mond- 
ta 1953-ban, utalva arra, hogy újabb elméleti munkát ezekben az években nem 
írt. A készletek, vagyis a felszabadulás előtt keletkezett írásai azonban — me- 
lyeket ebben az időben mások munkáival együtt iránytűként alkalmaztak a 
nemzeti múlt megítélésében — korántsem voltak azonos értékűek. Révai 1937— 
1938-ban készült tanulmányainak árnyaltsága hiányzott a második világháború 
alatt és főleg az 1941 után írott munkáiból. Ezekben az írásokban a német fa- 
sizmus elleni legszélesebb nemzeti összefogás mint elsődleges politikai szükség- 
let érdekében a függetlenségi hagyományok váltak a múltszemlélet vezérfona- 
lává, illetve a demokratikus és forradalmi hagyományok — leszűkített és át- 
stilizált formában — a függetlenségi gondolatnak rendelődtek alá. Ez a histo- 
rizáló módszer később, a hidegháború légkörében további leegyszerűsítésekhez 
vezetett. A dogmatikus történelemszemlélet a nemzeti múlt korszakainak meg- 
ítélésében az egymással harmonikus viszonyban ábrázolt forradalmi és függet- 
lenségi mozgalmakat tette meg abszolút mércének ; a szerves fejlődés jelentősége 
leértékelődött. 

A történeti igazsághoz azonban az is hozzátartozik: Révai Józsefnek nagy 
érdeme volt abban, hogy a felszabadulás után a történettudomány szakított a 
történetírás azon hagyományaival, amelyek leplezték vagy meghamisították az 
osztályharc szerepét a történelemben ; a forradalmakat — különösen a munkás- 
osztály küzdelmét — a magyar nemzet természetétől idegennek állították be; 
faji alapon és a magyar szupremácia elvéből kiindulva magyarázták történel- 
münket ; azt bizonygatták, hogy Magyarország szükségszerűen birodalmi szerep- 
re hivatott a germán és a szláv veszély ellensúlyozása érdekében. 

Révai emlékezetes vitáit — Lukács Györggyel (1950), az új magyar építészet 
kérdéseiről (1951), Déry Tibor , Felelet" című regényének második kötetéről 
(1952) — már sokan boncolgatták. Ezek a viták felettébb káros hatást gyako- 
roltak a magyar szellemi életre. 

A Révai-pályakép szempontjából nyilvánvalóan a Lukács-vita a legtanulsá- 
gosabb. Kétségtelen, hogy Révai csak vonakodva, hosszabb idő elteltével kap- 
csolódott be személyesen a Rudas László által kezdeményezett vitába, s az is, 
hogy cikkének hangvétele és több megállapítása különbözött Rudasétól. Lu- 
kács maga is némileg határt vont Révai, valamint többi hazai bírálója közé, 
akiknek írásait, mint , Rudasiádákat" figyelemre sem méliatta. A vita — bár 
bizonyos nosztalgiák mindkettőjükben maradtak — megtörte három évtizedes, 
szellemi közösségen alapuló barátságukat. A következő években felfogásuk, kü- 
lönösen politikai nézeteik között áthidalhatatlan szakadék keletkezett. ami 
azonban nem zárta ki, hogy egyes kérdésekben, például a Madách-vitában, ál- 
láspontjuk egybeessen. Ismeretes, hogy Lukács egy, a hatvanas években adott 
nyilatkozatában Révai-tragédiáról beszélt. Ő talán mindenki másnál jobban 
tudta, hogy Révai esetében egy kiváló elme siklott tévútra, vált egy mindinkább 
eltorzuló politika elméleti megalapozójává és agitátorává. 

1949 és 19583 közötti megnyilatkozásait áthatotta az a hibás elgondolás, amely 
lényegében a marxizmus monopolhelyzetét célozta meg, illetve ehhez igyeke- 
zett . hozzáigazítani" a valóságot. Ebből sok káros következmény származott: a 
párt szövetségi politikájának súlyos megsértése a szellemi életben, a szocialis- 
tétes — gyengülése, súlyos minőségi engedmények stb. Mindezeket tetézte, hogy 
Révai rendkívüli tekintélyével és meggyőző erejével még ott is el tudott fogad- 
tatni torz véleményeket, ahol megindulhatott volna az önkritikus, szocialista 
szellemű érlelődés. 

A kultúrpolitikus ellentmondásos egyéniségéhez az is hozzá tartozott, hogy in- 
tellektusa olykor föllázadt, és megpróbált szembefordulni a dogmatizmussal!. 
Ilyen reménytelen vállalkozása volt a sematizmus elleni harc megindítása, 
amit 1951-ben, a dogmatizmus mélypontján hirdetett meg. s amely szükség- 
szerűen kudarcot vallott. 


Ellentmondásos volt ezekben az években a párt értelmiségi politikája. Az 
ebben az időben végrehajtott beiskolázási program — melynek nyitánya 1948. 
szeptember 16-án Révainak a MÁVAG-ban elmondott beszéde volt — a törté- 
nelmi igazságszolgáltatás jegyében minden korábbinál nagyobb mértékben nyi- 
totta meg a munkás- és parasztfiatalok előtt a középiskolák és az egyetemek 
kapuit. De mindezzel egybeesett — a nyilvánosság számára az ő nevéhez fű- 
ződően — a NÉKOSZ felszámolása, amelynek pedig korábban az egyik leg- 
főbb támogatója volt. Az értelmiségi politika terén hamarosan súlyos bajok for- 
rásává vált az is, hogy szektás bizalmatlanság uralkodott el, és különösen a ré- 
gi intelligencia megnyerésére, az építőmunkába való bevonására 1949 után már 
lényegesen kevesebb figyelmet fordítottak, mint a hatalomért vívott harc idő- 
szakában. 


Ideológia, tudományok, művészetek, közoktatás, agitáció és propaganda — 
hatalmas és összetett terület legfelsőbb irányítását látta el Révai éveken át. 
Erején felüli feladat volt az is, hogy az 1949 nyarán létrehozott Népmű- 
velési Minisztérium élére került. Roppant nagy hatalom összpontosult a ke- 
zében, s egy olyan időszakban, amikor a pártban meghonosodtak a diktatórikus 
vezetési módszerek, ez kihatott Révainak az emberekhez való viszonyára is. 
Mindig is szinte a gorombaságig szókimondó és lobbanékony természetű ember 
volt. Ám az ötvenes években gyakorlatilag kizárta az ellentmondás, a kritika 
minden lehetőségét. 


XXX 


De ha csak kultúrpolitikusi és ideológusi minőségében szólnánk róla, meg- 
kerülnénk e bonyolult időszak fontos problémáit. Révait ugyanis súlyos fe- 
lelősség terheli a Rákosi körüli személyi kultüsz kialakulásáért is. Ő is kö- 
telességének érezte, hogy cikkeiben és beszédeiben magasztalja Rákosit, s csak 
1953 júniusában döbbent rá: le kell rombolni a személyi kultuszt, mert de- 
moralizálja a tömegeket, s elveszi a bizalmukat abban, hogy ők az igazi ereje 
a történelemnek. Azért amellett sem vagyok — fűzte hozzá —, hogy a törté- 
nelmet valahogy átalakítsuk névtelen dolgokiká, mert ez is ellentmond a mar- 


1950 júniusában az MDP főtitkárhelyettesévé választották. Bár látszólag min- 
den tekintetben tagja volt az ún. , négyes"-nek, e csoporton belüli labilis hely- 
zetéről sokat árul el az a tény, hogy a Rajk-perben vádiratul szolgáló kohol- 
mány csak Rákosi, Farkas és Gerő , fizikai megsemmisítésének" rémképével 
manipulálta a tömeghangulatot. A per menetében ezen a listán csupán annyi 
változás történt, hogy Farkas és Gerő helyet cserélt, de Révai mindvégig nem 
,fért rá" a legféltettebb vezetők jegyzékére. A Rajk-per propagandájában azon- 
ban, mint a párt egyik vezetője fontos szerepet vitt. A későbbi vizsgálatsorozat 
és az azt lezáró 1962-es párthatározat Révait nem sorolta a törvénytelenségekért 
személyesen felelős egykori vezetők közé. 


Az MDP Központi Vezetőségének 1953. júniusi határozata — melynek előz- 
ménye Sztálin halála és a hibák kijavítására nemzetközi méretekben törekvő 
SZKP-nak az MDP vezetőségéhez intézett bírálata volt — két vonatkozásban 
marasztalta el Révait. Egyrészt Rákosival, Gerővel és Farkassal együtt elítélte 
a klikkszerű vezetés megvalósításáért, másrészt megállapította döntő felelős- 
ségét a párt súlyos elmaradásáért ideológiai téren. Az elméleti kérdésekkel 
való foglalkozást — szögezte le a határozat — a párt vezetősége szinte albér- 
letbe adta egyetlen elvtársnak — Révai elvtársnak —, aki éveken át mono- 

polhelyzetet foglalt el az ideológia területén. A KV-ülésen mondott felszóla- 
lásában Révai önkritikát gyakorolt. Ezt azonban a későbbiekben a nyilvánosság 
előtt nem ismételte meg. 


X3xI 


Az 1953 júniusi fordulat személyi síkon — Nagy Imre miniszterelnöki ki- 
nevezésén túlmenően — abban is kifejezésre jutott, hogy Révait Farkas Mihály- 
lyal együtt kihagyták az új Politikai Bizottságból. A KV-nak tagja maradt, sőt 
kinevezték az Elnöki Tanács elnökhelyettesévé, továbbá a Társadalmi Szemle 
fészerkesztőjévé. Ám éreztették vele mellőztetését. Különösen bántotta őt — 
mégpedig joggal —, hogy Farkas Mihályt ismét a Politikai Bizottság és a Tit- 
kárság tagjává választották, és hogy Farkas éppen az ő korábbi reszortját, ti. 
a kulturális élet irányítását kapta meg. Ez a botrányosan rossz személyi 
döntés — mely nemcsak Révait dühítette fel, hanem még ellenfelei ízlését is 
sértette — nyilvánvaló jele volt annak, hogy a júniusi határozat végrehajtásá- 
nak ügyét a párt vezető testületeiben folyó hatalmi harcnak rendelték alá. 

Révai és Rákosi viszonya 1953 júniusa után hűvössé vált, sőt az őszi hóna- 
pokban, amikor Révai sürgetése ellenére sem kapott képességeinek megfelelő 
megbizatást, növekvő feszültség keletkezett közöttük. De politikai értelemben 
Révai a Nagy Imre és Farkas Mihály között egy ideig kialakult összjátékban 
látta a bajok fő forrását. 1954 tavaszán eredménytelen kísérletet tett arra, hogy 
bekapcsolódjék a politikai irányvonal alakításába. Az MDP III. kongresszusának 
előkészítése során számos kérdésben élesen megbírálta Nagy Imre referátumá- 
nak tervezetét. Javasolta, hogy a tervezetet még a kongresszus előtt a Politikai 
Bizottságnál szélesebb és felsőbb fórum, a KV plénuma vitassa meg. Beadvá- 
nyára azonban nem kapott érdemi választ. Révai ezt a jelenséget — helyesen 
— a pártvezetőségen belüli ellentétek elvtelen elkenésének tekintette. 

1953 utáni kényszerpihenője alatt kritikusan újra és újra átgondolta előző 
években folytatott tevékenységét. Ennek elméleti téren egyik jele volt az, hogy 
intenzív József Attila-kutatásba kezdett. Egészségi állapota azonban — amely 
már évek óta igen gyenge volt — 1955-ben válságosra fordult. A következő év 
elejére valamelyest felépült. 

1956 márciusában az SZKP XX. kongresszusának határozatait megvitató KV- 
ülésen elhangzott felszólalása azt tanúsította, hogy ki tud lépni korábbi szektás 
felfogásából. Rámutatott, hogy Rákosi referátumában a XX. kongresszus irány- 
vonalának a magyar viszonyokra való alkalmazásáról szóló rész , sokkal sová- 
nyabb", mint a kongresszus általános jelentőségének kifejtése. Sürgette a tör- 
vényesség helyreállítását, teljes tekintélyével támogatta Kádár Jánost, aki 
élesen felvetette a törvénysértésekkel kapcsolatban a felelősség kérdését. Már- 
ciusi felszólalásának nagy szerepe volt abban, hogy a KV 1956. július 18—21-i 
ülésén, amelyen Rákosit felmentették, Révait beválasztották az új Politikai Bi- 
zottságba. 


kkel 

Betegsége miatt azonban már nem tudott teljes értékű munkát végezni az 
új vezetőségben. Az ellenforradalmi lázadás kezdetén átküldték a Szabad Nép 
székházába, ahol teljes káoszt talált. Az egykori főszerkesztő körül ellenséges 
légkör alakult ki; nem tudott úrrá lenni a helyzeten. Október 25-ig volt tagja 
a Politikai Bizottságnak. A hónap végétől a Szovjetunióban tartózkodott. 

Az MSZMP LIdeiglenes Intéző Bizottsága 1957. február 19-én határozta cel, 
hogy hazahívja őt. Ez a döntés nemcsak azt fejezte ki, hogy Révai — indokoltan 
— más megítélés alá esett, mint Rákosi vagy Gerő, hanem azt is, hogy számíta- 
nak további munkájára. Politikai gondolkodásának fejlődésében azonban az el- 
lenforradalom visszaesést okozott. Ez kitűnt első állásfoglalásából is, az ,.Esz- 
mei tisztaságot" című cikkéből, mely március 7-én jelent meg a Népszabad- 
ságban. A cikk természetesen támogatta az ellenforradalom elleni eszmei har- 
cot, a régi pártvezetőség hibáiról azonban — saját korábbi megállapításaihoz 

képest is — feltűnően visszafogottan nyilatkozott, ugyanakkor az MSZMP poli- 
tikáját balról támadta. Révai hazatérése olyan időszakra esett, amikor több 
jel mutatott arra, hogy a pártéletben felélénkülnek a szektás tendenciák. Ré- 
vait neve, múltja, s nem utolsósorban márciusi cikke felettébb alkalmassá tet- 
ték — szubjektív szándékától függetlenül is — arra, hogy zászlóvivője lehes- 
sen azoknak, akik az új vezetőséggel elégedetlenek voltak, és a párt irányvo- 
nalát balos alapról egyre nyíltabban bírálták. 

Az 1957 júniusi országos pártértekezleten elhangzott felszólalása — amely 
időben egybeesett egy szektás csoport fellépésével az SZKP vezetőségében — 
különösen veszélyes és káros volt. A felfogását tömören kifejező jelszava: , min- 
den kommunistának az egysége, mínusz árulók" a kétfrontos harcnak csupán 
az egyik oldalát állította előtérbe, s nem jelentett szembefordulást azokkal, aki- 
ket a korábbi hibákért a fő felelősség terhelt. Bírálta ugyan Rákosit és Gerőt, 
anélkül azonban, hogy következetesen elhatárolta volna magát tőlük. Erre 
mutatott, hogy az MDP , régi, exponált" vezetőinek az új vezetőségből való ki- 
kapcsolásával mint , taktikailag" helyes lépéssel értett egyet, holott az nem tak- 
tikai megfontolásokból fakadt, hanem elvi álláspont volt. Nem vállalkozott sa- 
ját 1949 és 1953 közötti kultúrpolitikájának önkritikus vizsgálatára sem. Mind- 
ez együttvéve elkerülhetetlenné tette a nézeteivel szembeni konfrontációt. 

A vitában Révai teljesen elszigetelődött. A felszólalók közül többen birálták 
megállapításait, s a vele folytatott elvi vita Kádár János válaszában is nagy he- 
lyet kapott. , Amikor Révai elvtárs az emelvényre lépett — képletesen szól- 
va —, kezében tartotta a párt zászlaját, s azt mondta, a párt zászlaja alatt be- 
szél. Később azonban — mondta Kádár János — a bukott vezetőség össze- 
tört zászlaját lengette meg a teremben. Révai elvtárs kijelentette, hogy egyet- 
ért a Központi Bizottság politikai vonalával, egyetért a referátummal, a ha- 
tározati javaslattal, a szervezeti szabályzat tervezetével. Ez számunkra nagyon 
lényeges. hiszen Révai elvtárs nem akárki a magyar munkásmozgalomban. Tisz- 
teletre méltó, becsületes kommunista, akinek a nevéhez fűződik a párt törté- 
netének egy darabja. Révai elvtárs, ha akar, sokat segíthet a párt harcában, de 
éppen azért, mert nem akármilyen szerepet tölt be a pártban. sokat árthat is." 

Különvéleménye ellenére Révait beválasztották a Központi Bizottságba. Nem 
késlekedett a tanulságok levonásával. Július 17-én a szegedi pártaktíva-érte- 
kezleten leszögezte: , Az én álláspontom az, hogy az Országos Pártértekezletnek 
volt egy határozata, amelyet én is megszavaztam, ennélfogva különvéleménye- 
met az Országos Pártértekezlet határozata után nem hangoztatom többé. Horry 
egy és más kérdésben volt és van különvéleményem, az nem titok, azt nyil- 
vánosan kifejtettem a Népszabadságban... De hangsúlyozom, hogy az egy- 
ség . . . kötelező rám nézve is." 

Révai József élete utolsó éveiben — súlyos betegsége ellenére is — vállalt bi- 
zonyos részt a párt elméleti munkájából. Számos politikai és történeti tárgyú 
írást közölt ezekben az években. Erre az időszakra értek be József Attila-ku- 
tatásainak első eredményei, amelyekben a szocialista irodalomelmélet legne- 
hezebb, legvitatottabb kérdéseiben nyilvánított —  önkorrekciót is jelentő — 
újabb véleményt. Madách-tanulmányában, amellyel korábbi kultúroolitikájának 
egyik legkényesebb pontjéhoz nyúlt vissza, vitára ingerlő megállapításai elle- 
nére sem nehéz felfedezni egy belső vívódásokkal teli önvizsgálat jeleit. Egv 
nagyobb lélegzetű József Attila-tanulmány tervén dolgozott. amikor 1959. 
augusztus 4-én, Balatonaligán — 61 éves korában — utolérte a halál. 


XXX 


Félbeszakadt életmű az övé, de befejezetlenségével és súlyos, feloldatlan el- 
lentmondásaival együtt is szerves része a magyar marxista gondolkodás törté- 
netének. modern nemzeti kultúránk fejlődésének. Elméleti hagyatékának nem 
csekély hányada ma is eleven örökség — ,.a Révai-tragédia", összes eszmei és 
politikai tanulságával, szigorú önismeretre késztető mementó. 


Urbán Károly 

Kovács Ímre 


1937. március 15-én megannyi hamis 

hivatalos ünneplés után a magyar 

progressziónak sikerült méltóképpen 

emlékeznie negyvennyolcra. A Mú- 
zeum-kertben rendeztek ünnepséget. Először Zilahy Lajos, a népszerű író, majd 
Féja Géza mondott beszédet. Az öt-hatezer főnyi közönség hangulata ezen a 
felhős-csepergős tavaszi napon egyre melegebbé vált. Az ünnepség akkor érte 
el csúcspontját, amikor a Nemzeti Múzeum lépcsőire lépett egy hatalmas ter- 
metű fiatal ember, aki a Márciusi Front tizenkét pontját ismertette. Az ifjút 
Kovács Imrének hívták. 


XXX 


Kovács Imre 1913-ban született József főherceg birtokán, a Fejér megyei 
Alcsút mellett, Felsőgöböljárás-pusztán. Apja gyomai születésű uradalmi kul- 
csár, anyja pedig a pusztai bognármester leánya. Az apa korai halála miaáit 
Kovács Imre tizenegy éves korában egy protestáns árvaházba kerül Budapest- 
re. Innen először polgári iskolába jár, majd a Toldy Ferenc Főreáliskolában 
érettségizik. Nyári vakációinak egy részét nagybátyjánál Gyomán tölti, így a 
pusztai cselédség életviszonyai után megismeri a kisparasztok és a módosabb 
gazdák világát is. 

Érettségi után a Közgazdaságtudományi Egyetemre iratkozik be, és a ,.sze- 
gény diákok Eötvös Kollégiumában", a Pro Christo Diákok Házában lakik. Ezt 
a diákotthont az első világháború után a nemzetközi ökuménikus egyházak se- 
gítségével alapították, hogy lehetővé tegyék szegényebb —- főleg protestáns — 
fiatalok továbbtanulását. Minthogy felügyeletet nem magyar egyházak vagy 
jobboldali ifjúsági szervezetek gyakoroltak fölötte, a haladó magyar ifjúság 
egyik iközpontjává vált. Az itteni környezet és gondolkodásmód kedvez Ková-s 
Imre szellemi fejlődésének. Nagy szerepe van abban, hogy igen fiatalon a népi 
szociográfia egyik legjelesebb művelőjévé, neves publicistává vált. 

Az első nagyobb szabású munka, amelynek készítésében Kovács Imre részt 
vett, az , Elsüllyedt falu a Dunántúlon", 1935-ben készült. Szerzői, a Pro Christo 
Diákok Háza Falukutató Munkaközösségének tíz tagja. egy ormánsági falu, 
Kemse viszonyait térképezték fel. A kemsei egykézéssel kapcsolatban tapasz- 
talataik summázata: a polgári átalakulás minden formája rombolja a paraszt- 
ságot, továbbá, hogy a bajok gyökere az egészségtelen magyar földbirtokvi- 
szonyokban keresendő ; földreformra van szükség. 

Az 1936-os esztendő gyümölcse Kovács Imre leghíresebb és legjobb könyve. 
a , Néma forradalom". A szociográfiát 1937-ben két kiadásban is megjelenteti 
Cserépfalvi Imre, előbb ezerhatszáz, majd kétezer példányban. A magyar 
paraszti sors megrázó ábrázolását a jobboldalon felháborodás (eredménye: iz- 
gatásért és nemzetgyalázásért háromhavi börtön), a baloldalon pedig csaknem 
osztatlan lelkesedés, illetve elismerés fogadja. 


Majd öt évtized múltán — a szerzőnek az úri Magyarországgal szembeni me- 
rész fellépésén, erkölcsi-politikai bátorságán túl — a legérdekesebb az lehet 
számunkra, hogy huszonnégy éves létére szinte teljes szellemi fegyverzetben 
jelenik meg e munkában a radikális demokrata Kovács Imre. Lényegében ki- 
vehetők annak a szellemi-ideológiai pozíciónak a kontúrjai, amely magatartását 
a továbbiakban meghatározza. 

. A forradalom szót Kovács kettős értelemben használja. Van pozitív tartalma 
is: ,a forradalom sokszor a vitalitás jele" (Néma forradalom, 2. kiadás 261. 

old.). Itt azonban a néma forradalomról van szó: a parasztság csendben végzett 
önrombolásáról. Ennek eszközei az egykézés, a kivándorlás és a szektázás. 


A szerző nem tud megbirkózni azzal az ellentmondással, hogy az egykézés 
az Ormánságban az , életfeltételek szűkülésekor", a Sárközben pedig , tágulása- 
kor" következik be. A racionális válasz keresését az egykés falvak határán álló 
sváb parasztok, illetve a hitleri Németország által megtestesített veszedelemre 
való hivatkozással pótolja. A kivándorlásról szólva a kor ismert adataival ope- 
rál. A megoldás szerinte az lett volna, hogy az első világháború előtt a kiván- 
doroltak között osztják fel a Trianon után elcsatolt területeken levő nagybirto- 
kokat. Közben elhallgatja, hogy a nemzetiségiek viszonylag nagyobb számban 
vándoroltak ki, mint a magyarok. A radikális nacionalista tehát a radikális 
agrárreformer fölé kerekedik. 

A szekták elburjánzását az agrárszocializmus bukásával hozza összefüggés- 
be. Az agrárszocialisták sem ígérnek azonban igazi megoldást, mert közülük 
,kevesen méltatták a kisbirtok előnyét, és még kevesebben szálltak síkra mező- 
gazdasági kisüzemekért". (uo. 249. old.) Márpedig Kovács Imre ideálja a kis- 
birtokos parasztság: , Van egy birtoknagyság Magyarországon — a közgazda- 
sági viszonyoktól függően országrészenként változik —, amelyik még kellő anya- 
gi függetlenséget biztosít tulajdonosának. Ezen a kategórián felül (úgy a 10— 
50 katasztrális holdon belül) a parasztság egészségesebb gondolkodású, és bi- 
zonyos mértékig kezdeményező felfogással bír... Ha a válság nem kezdi ki 
őket még jobban, akkor ez a réteg lesz a jövőben a falu életének irányítója 
minden téren." (uo. 111. old.) 

Amikor tehát Kovács a földreform és a társadalmi átalakulás hívévé szegő- 
dik, egy kisparaszti-kispolgári társadalom eszménye lebeg előtte. Ez vezérli a 
továbbiakban irodalmi és politikai tevékenységében. 


XXX 


A népi író Kovács Imrét a paraszti sors fölötti elkeseredettség és személyes 
politikai ambíciói — számos szociográfus társához hasonlóan — egyre nagyobb 
erővel terelik a közvetlen politizálás felé. 

Továbbra is sokat publikál, a , Néma forradalmat?" cikkek, tanulmányok, vi- 
taírások sora követi, könyvei is egymás után jelennek meg (A kivándorlás, 
1938; Kolontó, regény, 1939; Szovjet-Oroszország agrárpolitikája, 1940; A pa- 
raszti életforma csődje, 1941; Magyar feudalizmus, magyar parasztság, 1843). 
Ugyanakkor egyre erőteljesebbé válik politikai tevékenysége. 

Ennek a tevékenységnek az első lépései természetesen a tájékozódás jegyé- 
ben történnek. 1935 végén vagy 1936 elején Kovács — Zilahy kérésére, Kodolányi 
és mások társaságában — részt vesz egy Gömbösnél szervezett találkozón. Rö- 
viddel ezután, 1936 márciusában azonban már a kommunista fiatalok által szer- 
vezett II. Debreceni Diétán tart nagy hatású agrárpolitikai előadást. Ettől kezd- 
ve egyre több szállal kötődik a kommunisták kezdeményezte akciókhoz, illetve 
azokhoz a szervezetekhez, amelyeknek a tevékenységét nagymértékben befo- 
lyásolták a kommunisták. Így lesz például az Egyetemi Kör tagja, ahová Do- 
náth Ferenc közvetítésével jut be. A Donáth—Kovács-kapcsolat azután a Már- 
ciusi Front kommunista és népi összefogásának fontos mozzanatává válik. 

A Márciusi Frontban mindvégig jelentős szerepet játszik Kovács Imre. 
Részt vesz a front minden fontosabb dokumentumának (12 pont, Makói Kiált- 
vány, Kibővített program) kidolgozásában. Erdeivel, Féjával, Illyéssel, Veres- 
sel együtt tagja a végrehajtó bizottságnak. Erdei Ferenc mellett — bár más 
megfontolásból, nem utolsósorban politikai ambícióitól vezérelve — Kovács 
szorgalmazza, hogy alakítsák párttá a Márciusi Frontot. 

1937 novemberében jelent meg a Márciusi Front lapja, a Híd, amelynek meg- 
születésében Kovács Imrének kiemelkedő érdemei voltak. Ennek megfelelően 
a lap irányvonala is az ő elképzeléseit tükrözte. Főként a népiek írásait közölte, 
de nem hiányoztak belőle a frontban dolgozó kommunisták cikkei sem. 

1938 tavaszától, miután a Márciusi Front működése lehetetlenné válik, Er- 

deivel és Féjával — a kommunistákkal egyetértésben — a Kisgazdapárt irányá- 
ba tájékozódik. Ettől kezdve rendszeresen publikál a kisgazdák lapjában a pa- 
rasztság öntudatra ébredése érdekében. 

1939-ben, Péter-Pál napján ő is ott van a nevezetes marosi dereglyén, ame- 
lyen — legalábbis formálisan — megalakul a Parasztpárt. 

1940-ben tölti le a , Néma forradalom"-ért kapott büntetést. 1941-ben a pa- 
rasztpárti Szabad Szó szerkesztője. Ez év tavaszán bekapcsolódott a Népszavá- 
ban a munkás-paraszt szövetségről kibontakozott vitába. Elismerte a szövetség 
szükségességét, de tagadta a munkásosztály vezető szerepének létjogosultságát. 
A következő időszakban sokat tesz a dolgozó parasztság mozgósításáért, elége- 
detlenségének, háborúellenességének az antifasiszta küzdelembe való integrálá- 
sáért. Tekintélye egyre nő, így Szekfű Gyula visszalépése után ő lesz a Magyar 
Történelmi Emlékbizottság elnöke. 

1942 tavaszán hazaárulás címén letartóztatják, azzal vádolják, hogy együtt- 
működik az angolokkal. Egy ideig a Hadik laktanyában, majd a Margit körúti 
katonai börtönben tartják fogva. Néhány hónap múltán azonban részint bizo- 
nyítékok híján, részint pedig mert a kolozsvári könyvnapon Zilahy és Illyés 
szót emel érdekében Szombathelyinél, a VKF akkori főnökénél, szabadon en- 
gedik. 1943-ban ott van a szárszói találkozón. 

1944. március 19. után illegalitásba vonul. A Magyar Frontban ő képviseli a 
Nemzeti Parasztpártot, tagja az intéző bizottságnak, majd részt vesz a Magyar 
Nemzeti Felkelés Felszabadítási Bizottságban, amelynek már megalakításában is 
fontos szerepet játszik. A háborúból való kiugrás körüli színjáték során alkal- 
ma nyílik, hogy Donáth Ferenccel memorandumot szenkesszen Horthyék szá- 
mára. Találkozik ifjú Horthy Miklóssal is. Döbbenten állapítja meg: sem az 
idősebb, sem az ifjabb Horthynak fogalma sincs , hogyan kell a háborúból ki- 
ugrani, hogyan kell átállni". 1944 decemberének végén elindul Budapestről a 
felszabadított területek felé. Az úton szovjet fogságba esik. Súlyos csalódás 
számára, hogy a szovjet katonai szervek nem rangos politikusként kezelik. 
Február 11-én , lelép", és Budapesten kapcsolódik be a politikai életbe. 

Kovács Imrének a magyar társadalmi fejlődés alternatíváiról alkotott felfo- 
gása lehetővé tette, hogy az úri Magyarország elleni küzdelemben és az anti- 
fasiszta ellenállásban együttműködjék különféle baloldali erőkkel, a munkás- 
mozgalommal, a kommunistákkal. Lehetővé tette a felszabadulás utáni első kő- 
zös lépések megtételét; így ott van Debrecenben a földreformtörvény előké- 
szítésénél. Igaz, már ekkor mellőzöttnek érzi magát, hiszen Veres Péter lett az 
NPP elnöke, a kormányban pedig Erdei képviseli a parasztpártot. 

1945 tavaszán, amikor a különféle társadalmi erők harca élesebbé válik, az 
is világos lesz, hogy Kovács Imre még saját pártjának radikálisabb csoportjaival 
sem képes együtthaladni. 

Persze az utak korábban kezdtek elválni. Kovács már az 1943-as szárszói 
konferencián szembekerült Erdeivel, akinek ott prezentált felfogását túlzottan 
marxistának tartotta. Ahogyan később visszaemlékezett a dologra: ,, . . . az elhi- 
degülés közöttünk nem 1945-ben az ő szereplésével, hanem Szárszón kezdődött, 
amikor Erdei nyíltan hitvallást tett". Márpedig az az átalakulás, amely Ma- 
gyarországon 1945 elejétől volt kibontakozóban, sokkal inkább hasonlított ah- 
hoz, ami mellett Erdei 1943-ban tett hitvallást, mint ahhoz az eszményhez, 
amely Kovács Imrét vezérelte. Ennex a helyzetnek logikus következménye, 
hogy a Nemzeti Parasztpárt balszárnya (Erdei, Darvas), illetve centruma (Veres 
Péter és mások) és a Kovács Imre vezette jobbszárny között az idő múlásával 
egyre gyakoribbak a viták a magyar fejlődés lehetséges útjának fő problémái- 
HERÉK szövetségi kapcsolatok, a tömegbázis és a nemzetközi orientáció kérdé- 
seiről. 

Pártjának főtitkáraként Kovács már 1945 májusától egyre élesebb hangon 
követeli az NPP-nek a kommunistáktól való nagyobb mértékű elhatárolódását, 

illetve elszakadását. Értékelése szerint nem az objektív helyzet, nem a belső 
társadalmi és politikai, illetve a nemzetközi erőviszonyok eredményeként kötő- 
dött az NPP az MKP-hoz, hanem a parasztpárt kezdeti gyengesége miatt. En- 
nek azonban már vége és ,, . . . most már . . . ki kell nyíltan mondani, hogy sem- 
mi közünk a kommunistákhoz, hogy mást akarunk". 

Egyúttal nyitni akar a kisgazdák felé. Amikor azok újjáélesztik a háború 
alatt létrejött Parasztszövetséget, ezt az érdekvédelmi szervezetet, amely a fel- 
szabadulás előtt progresszív szerepet játszott, és felajánlják a parasztpártnak, 
hogy működtessék együtt, Kovács kap az alkalmon. Ugy véli, hogy a Paraszt- 
szövetségen belül megfelelően taktikázva meg lehetne erősíteni a parasztpártot. 
Az NPP baloldali és középcsoportjainak vezetői azonban világosan látják, hogy 
a magyar parasztság erősen tagolt; bár vannak közös érdekei, az , egységes pa- 
raszti érdek" túlhangsúlyozása, a Parasztszövetségen belüli együttműködés nem 
a kisgazdákat vinné balra, hanem a Parasztpártot jobbra. Ezért elutasítják az 
ajánlatot. 

Kovács, amikor látja elszigetelődését, jó taktikai érzékkel megáldott politikus 
lévén visszakozik (nem először és nem utoljára). Ám az esztendő folyamán az 
FKP még kétszer ajánlja fel a parasztszövetségbeli együttműködést az NPP- 
nek. Kovács minden alkalommal kiáll mellette. 

Az 1945-ös őszi választások ismét kiélezik az említett kérdéseket. Kovács a 
kommunistáktól való eltávolodást forszírozza. Jóllehet szavakban maga is 
elítéli, hogy a kisgazdapárti jobboldal szovjet- és munkáspártellenes hangula- 
tot teremt a választási harcban. enhez a hangulathoz kívánja idomítani a pa- 
rasztpárt magatartását is. 

Még feszültebbé válik a viszony a különböző parasztpárti irányzatok között a 
budapesti törvényhatósági választások után. A nagyon gyenge eredményekért 
(584 044-ből 11 741 parasztpárti szavazat) Erdeit hibáztatja Kovács Imre, mivel 
szerinte az túlhangsúlyozta a párt baloldali voltát. Úgy véli, hogy most a párt 
minden áron való erősítése, a szavazótábor minden körülmények közötti gya- 
rapítása a feladat. Baloldalisággal szerinte nem lehet a kisgazdáktól szavazato- 
kat elhódítani. Egyáltalán, azt is helyteleníti, amit addig őmaga is rendjén- 
valónak tekintett: a kisgazda politika bírálatát az NPP részéről. A teendő te- 
hát: felfüggeszteni az FKP ellen irányuló kritikát. 


Az NPP más irányzatú vezetői világosan látták, hogy az FKP fővárosi 
győzelme amúgy is vonzza az ingadozó elemeket, a parasztpártnak tehát lét- 
érdeke rámutatni a kisgazdák oldalán levő reakciós erők részéről fenyegető 
veszélyre. Így elvbarátaival együtt Kovács visszakozni kényszerült. Legalábbis 
ezen a területen. Másutt ugyanis tartja a frontot. Keményen szembeszáll azzal 
az elképzeléssel, hogy a koalíció pártjai — a belső feszültség további éleződé- 
sének elkerülésére — közös listán induljanak az országgyűlési választásokon. 
Követeli, hogy a választási programban a nemzeti függetlenség kérdésére he- 
lyezzék a fő hangsúlyt, aminek az adott helyzetben szovjetellenes éle volt, hi- 
szen a nemzeti függetlenség — látszólag semleges — jelszavát valamennyi 
reakciós erő szovjetellenes célokra használta. 

Az 1945-ös őszi választások (6,87 százalékot kap az NPP) után Kovács Imre 
továbbfejleszti koncepcióját. , Azzal az igénnyel nézem a Parasztpártot, hogy 
ebből egyszer országot vezető nagy párt lesz." A vezető parasztpárthoz vivő út 
fontos állomása: az NPP tömegbázisának súlypontját a szegényvarasztságról 
a kisgazdáktól elhódítandó középparasztságra kell helyezni. Ugyanakkor a kom- 
munistáknál és szociáldemokratáknál levő paraszti tömegeket is be kell kebe- 
lezni. Egyre határozottabban bontakozik ki tehát nézeteiből egy harmadikutas 
politikai koncepció. Ez az elképzelés az NPP társadalmi bázisa egy részének, 
bizonyos értelmiségi csoportoknak és a módosabb gazdáknak a törekvéseit fe- 
jezi ki. 

Ennek a harmadikutas politikai koncepciónak a jegyében fogan Kovács Imré- 
nek a Paraszt Újság 1946. február 24-i számában közölt vezércikke, az , Or- 
szágos Pártkongresszus". A cikkben a szerző azokkal a kérdésekkel foglalkozik, 
amelyekről a parasztpárti bal- és jobboldal között éles vita folyik, és ame- 

lyekben a márciusban tartandó pártkongresszustól a maga számára kedvező 
döntést vár. Ezek közül a legfontosabbak: csupán a szegényparasztság pártja 
maradjon-e az NPP, vagy inkább ölelje fel a parasztság egészét; milyen legyen 
a parasztpárt viszonya a többi párthoz? Kovács a fejlődés útját a , más pártok- 
tól" való elhatárolódásban látja, felfogását ismerve azonban ezeken a kommu- 
nistákat kell érteni. 

Várakozásával ellentétben a kongresszus — egyebek mellett az időközben 
bekövetkezett belpolitikai fejlemények, mindenekelőtt a koalíció jobbszárnya 
támadásainak visszaverését szolgáló Baloldali Blokk megalakulásának hatásá- 
ra — olyan döntéseket hoz, amelyek a baloldal törekvéseit tükrözik, annak po- 
litikai és szövetségi orientációját erősítik meg. Erre Kovács Imre lemond a fő- 
titkári tisztről, amelyet a kongresszus — kompromisszumos megoldásként — 
meg is szüntet, és helyébe két alelnöki posztot hoz létre. 1946. március 12-től 
az NPP két alelnöke Erdei Ferenc és Kovács Imre. Így ez utóbbi szerepe tovább 
csökken a parasztpárt vezetésében. 

Ami eddig is világos volt, ezután még nyilvánvalóbb lesz. Erdei és Kovács: 
tűz és víz; a két alelnök két szélső pólus, két ellentétes ideológiai-politikai po- 
zíció megtestesítője. Amikor a kongresszus után néhány héttel ismét terítékre 
kerül a kisgazdákkal való együttműködés a Parasztszövetségben, az NPP veze- 
tőinek többsége Erdeivel ért egyet: a parasztságon belüli osztálytagozódás ki- 
zárja a paraszti egység megteremtésének lehetőségét a hatalmi kérdések eldőlte 
előtt. Kovács Imre a kérdés fölötti vitában szemrehányást tesz Erdeinek, 
amiért az a parasztság osztálytagozódásából és abból , a lenini tételből indul 
ki", hogy ,a parasztság csak segítője lehet a társadalmi forradalomnak, de ve- 
zetője feltétlenül az ipari proletariátus". Valójában , a paraszti egység megvaló- 
sítása a parasztság kívánsága", ezért , történelmi szükségszerűség, tehát feladni 
nem lehet". Ez a felfogás minden lényeges ponton fedi a kisgazdapártiak pa- 
rasztszemléletét. 

A stabilizáció megteremtése minden társadalmi osztálytól áldozatokat kívánt. 
A parasztságot az agrárolló érintette kedvezőtlenül. Újra előtérbe került tehát 
a paraszti érdekvédelem ügye, amely persze sokkal tágabb perspektívában he- 
lyezkedett el: a vita valójában megint az NPP politikai irányvonaláról, szövet- 
ségi orientációjáról folyik. 

Kovács Imre immáron magától értetődőnek tartja, hogy a pártnak el kell sza- 
kadnia a kommunistáktól, meg kell nyergelnie a gazdasági helyzetből szár- 
mazó paraszti elégedetlenséget, a béketárgyalásokkal, illetve a területi kérdé- 
sekkel kapcsolatos jogos nemzeti érzéseket és a túlfűtött nacionalista hangula- 
tot egyaránt. Mindez — úgy hiszi — lehetővé tenné, hogy a parasztpárthoz 
egyéb politikai irányzatoktól tódulnának az emiberek, ezáltal nagy befolyással 
bíró tömegpáittá válna. Ezt a politikát hivatott realizálni az is, hogy 1946 
augusztus végén Kovács Imre ún. memorandumot, valójában ultimátumot nyújt 
át Veres Péter pártelnöknek. Ennek célja az Erdei és Darvas képviselte szárny 
visszaszorítása, a pártközpont kommunista-szimpatizáns munkatársainak eltá- 
volítása, vagyis az első lépés megtétele az NPP és az MKP kapcsolatainak fel- 
számolása felé. Az akció ért el átmeneti sikereket: számos fontos pozícióba Ko- 
vács Imre emberei kerültek. Végeredményben azonban a pártvezetés vissza- 
verte a támadást, s ha a párton belüli válság nem oldódott is meg, enyhültek a 
feszültségek. 

Kovács Imre és a mögötte álló jobbszárny törekvései azt fejezték ki, hogy a 
magyarországi társadalmi küzdelmek 1946 nyarán—őszén elérkeztek arra a ha- 
tárra, amelyet ez a csoport nem tudott, és nem is akart átlépni. Ez nagyon vi- 
lágosan fogalmazódik meg Kovácsnak ,A demokrácia útja Magyarországon" 
című írásában (Válasz, 1946. 2. sz.). i 

Ebben — rövid történelmi bevezetés után — helyzetelemzést ad, majd a ma- 
gyar jövővel kapcsolatos koncepcióját fejti ki. Gondolatmenetét végigkíséri a 
nemzeti és a társadalmi fejlődés, a demokrácia és a szocializmus szembeállítása. 
, Tisztább volna a fejlődés, ha a nemzeti és a társadalmi átalakulás egybeesne 

A magyar politikára legjellemzőbb a polarizáció, a demokratikus erők díiver- 
gálnak, a politikai mezőny szektorai nem mindig végződnek az ország határá- 
nál, hanem azon túl szoros kapcsolatban vannak nemzetközi erőkkel, hasonló 
tényezőkkel. S itt jelentkezik kétszer kettős irányú mozgás politikánkban, az 
egyik nemzeti, a másik nemzetközi, aztán ismét az egyik demokratikus, a má- 
sik szocialista." 

A demokrácia fogalmát boncolgatva különbséget tesz globális és totális de- 
mokrácia között. A globális demokrácia Kovács Imre felfogásában nem egyéb, 
mint az idealizált polgári demokrácia. , A globális demokráciában elfér az egész 
nemzet..." — tehát ez a felfogás amellett, hogy , demokratikus", egyúttal 
, nemzeti? is, számára ugyanis a társadalmi különbségeknek nincs jelentősé- 
gük. Ellenben a totális demokrácia, amelynek megvalósítására Kovács szerint 
a kommunisták törekszenek, nem egyéb, mint a demokrácia felcserélése a szo- 
cializmussal. 

Annak, hogy ez a totális, , nemzetcsonkító" demokrácia elkerülhető legyen, és 
a negyvenes évek egész magyar társadalmát befogadó globális demokrácia dia- 
dalm;: skodjék, Kovács Imre szerint a parasztpárt a záloga: , Nagy fantázia Ma- 
gyarországon egy parasztpártban van." A magyar harmadik út Kovács Imre 
által felállított képlete pedig így fest: ,, . . . baloldalon a kommunista párt, jobb- 
oldalon a katolikus párt, középütt a haladó értelmiséggel a Parasztpárt és a 
Szociáldemokrata Párt. Ezzel a pártok tökéletesen fednék a tömegeket, a szél- 
sőségek csábításainak jobban ellentállhatna a magyar társadalom, a hatalmi 
súlypont középre helyeződne, és a fejlődés demokratikus irányt vehetne." Köny- 
nyű észrevenni, hogy ebből a képletből hiányzik a magyar társadalmi-politikai 
élet számos fontos eleme: az erősen tagolt, de ekkor még legnagyobb tömegbá- 
zissal rendelkező FKP; a parasztpárt, az SZDP és a katolikus politikai erők 
megosztottsága; maga a katolikus egyház; egyáltalán a korabeli magyar társa- 
dalmi-politikai viszonyok reális számbavétele. 

Kovács Imre középutas elképzelése nem egyedülálló. Rokonai között ott ta- 
lálunk bizonyos szociáldemokrata koncepciókat, de Bibó István 1945—-46 for- 
dulóján ismertté vált platformjával is vannak közös vonásai. 

Az NPP őszi nagyválasztmányi ülésén (1946. nov. 2—3.) Kovács Imre elérke- 
zettnek látja az időt, hogy Írontális támadást indítson a baloldal ellen. Vilá- 
gosan látja ugyanis, hogy az MKP III. kongresszusa után az eddigieknél is 
gyorsabban közeledik a népi demokrácia fejlődése egy olyan fordulathoz, amely 
után a számára elfogadhatatlan társadalmi-politikai folyamatokat már nem le- 
het visszafordítani. Minden eddiginél határozottabban terjeszti elő követeléseit, 
amelyeknek teljesítése esetén politikai felfogása és személyes ambíciói egyaránt 
sikerre számíthatnának: szakítani a kommunistákkal és szövetségre lépni (sőt 
egyesülni) a kisgazdákkal. Ahogyan később, az emigrációban megvallja: ,,El- 
szántan belső tisztogatásra gondoltam: 1946 novemberében a parasztpárt kong- 
resszusán ki akartam szorítani Erdeiéket és Darvasékat . . . a vezetőségből, hogy 
tiszta helyzetet teremtsünk." 

Törekvései, próbálkozásai ezúttal is kudarcot vallanak, a pártvezetés nagy 
többségével találja magát szemben, s év végén saját híveinek jó részétől is el- 
szigetelődik. Ettől kezdve csak ürügyre vár, hogy elhagyhassa az NPP-t. Ezt a 
köztársaságellenes összeesküvés leleplezésében, pontosabban szólva barátja, az 
FKP vezetője, Kovács Béla letartóztatásában találja meg. 1947. február 24-én 
Kovács Imre bejelenti Veres Péterhez intézett levelében, hogy kilép az NPP-ből. 
Kiválása — saját maga és mások várakozása ellenére — nem okoz megrázkód- 
tatást a pártban. 

Az 1947-es választásokon a Balogh-pártban találjuk, ennek jelöltjeként sze- 
rez képviselői mandátumot. Itteni szereplését így indokolta meg az emigráció- 
ban: ,,...egy Frátergyörgyi-Balogpáteri manőverrel kísérletet tettem, kétség- 
beesett utolsó erőfeszítéssel, hogy a kommunista hatalomátvétel mechanizmusát 
kisiklassam. Arra gondoltam, hogy a kisgazdapártot egyesítem a Balogh-párt- 
tal (a páter nélkül), az így létrejött független parasztpárt akciószövetségre lép 

a kiábrándult és lecsúszott szociáldemokrata párttal . . " Csakhamar rá kellett 
azcnban döbbennie, hogy a helyzetben levő lehetőségeket túlbecsülte, ellenfe- 
leit pedig lebecsülte. A felismerés eredménye: 1947. november 17-én emigrál. 


XXX 


E portré megrajzolására irányuló kísérlet nem elégedhet meg azzal, hogy rá- 
mutat: Kovács Imre politikai pályafutása levezethető harmadikutas koncepció- 
jából, kispolgári-paraszti-demokratikus felfogásából. Kell néhány szót ejteni sze- 
mélyes tulajdonságairól is. Igen becsvágyó, hiú ember volt. Becsvágyának ter- 
mészetesen voltak pozitív vonásai is — politikai meggyőződésén túl ezek is mo- 
tíválták a keresztény nemzeti kurzussal való szembeszegülését, az ellenállásban 
való részvételét. Az idő múltával azonban egyre inkább a negatívumok kezdtek 
dominálni. 

Eredendően meglevő hiúságának nem használt, hogy egyre másra aratta tár- 
sadalmi sikereit. Roppant megnyerő külseje és modora miatt mindenütt szíve- 
sen látták; Kemsén egy gyermektelen öreg paraszt akarta fiául fogadni; sike- 
resen szónokolt munkások előtt, de otthonosan mozgott főúri szalonokban és 
Karády Katalin köreiben is. 

Így történhetett, hogy ezt a , vezéri svádájú politikust" már a felszabadulás 
előtt nagyon sokan, még , az ellenség is, Milotay István és a fasiszták úribb — 
és okosabb — vezetői is a népi forradalom vezetőjének tekintették" (Veres Pé- 
ter). Természetesen ő is annak tekintette magát. Részben innen eredeztethető 
szembenállása mindazzal, ami szerepálmának megvalósulását akadályozta. In- 
nen eredeztethető szembenállása Erdeivel, akiben időben megsejtette az igazi 
ellenfelet. Ez az ellentét a koalíciós időkben, s még inkább az emigrációban 
beteges Erdei-fóbiává nő. Kovács számára Erdei az idők során valóságos An- 
tikrisztussá lesz, aki, ha nem lett volna, talán minden másként alakul Magyar- 
országon. ,, . . . amikor Bibóról beszéltünk, vele szemben is az volt a legfőbb 
panasza, hogy a parasztpárti polarizáció korában — jóllehet nézeteik rokonok 
voltak — nem mellé, hanem Erdei mellé állt. Ezt Bibónak sohasem bocsátotta 
meg." (Borbándy Gyula: Szembe a sorssal. Új Látóhatár, 1981. 4. sz.) 


XX 


, Elindultam szép hazámból — onnét-e? És hova jutottam?" — kérdezi Ko- 
vács Imre emigrációs tevékenységét áttekintő írása címében. Hogy szép volt-e 
számára a haza akkor, amikor elindult belőle, szíve joga volt eldönteni. Hogy 
hová jutott, arról a tények beszélnek. 

1947-től Svájcban él. Itt írja meg , Im Schatten der Sowjets?" (, A Szovjetunió 
árnyékában") című munkáját, amelyben — címéből sejthetően — erősen an- 
tikommunista és szovjetellenes tónusban ábrázolja az 1944. március 19-től 1947 
őszéig végbement magyar eseményeket. 1949 őszén Amerikába költözik, s ott 
él 1980-ban bekövetkezett haláláig. Dolgozik az Amerika Hangja rádiónak, 
majd a Szabad Európa Bizottság washingtoni kutatóközpontjában kap állást. 
Tagja lesz az amerikai kormány támogatásával megalakult és fenntartott Ma- 
gyar Nemzeti Bizottmánynak is, amely félhivatalosan elismert, de facto emig- 
ráns kormányzatként kezelt szerv volt. Évtizedeken át munkatársa a Szabad 
Európa Rádió New York-i központjának. 

1950-ben így ad hangot a jövendővel kapcsolatos reményeinek: A nyugati 
hatalmak ,,...háborúval vagy anélkül elintézik a Szovjetuniót, és megint a 
nyugati nemzetek ajándékozzák meg szabadsággal a leigázott népeket". (Nyu- 
gati Hírnök, 1950. június) 

1951 szeptemberében emigrációs villongásokból kifolyólag kiteszik állásából. 
Egy darabig kertész Loew mozikirály bostoni birtokán, majd egy villanymotor- 
gyárban dolgozik New Yorkban. 

1954 nyarán kerül vissza a Szabad Európa Bizottságba. Ott ekkoriban már 
nagy reményeket fűznek a magyarországi fejleményekhez. ,,Más szelek fúj- 

tak... Beindult a léggömb akció... egy fiktív nemzeti ellenállási mozgalom- 
ként jelentkeztünk... én New York-i főhadiszállásunkon röplapokat írtam . . . 
Típusokat kreáltam, téeszelnököt, aki tudja, miért fogadja el a kollektivizá- 
lást, egyéni gazdát, aki meg tudatosan és büszkén független marad. Összehoz- 
tam őket beszélgetni, hogy okosan, bölcsen megmagyarázzák egymásnak elha- 
tározásuk, magatartásuk indítékait: megfogadtattam velük, hogy egymás véle- 
ményét, motívumait és érdekeit tiszteletben tartják, nem hagyják magukat egy- 
más ellen úszítani, kijátszani. Volt egy öreg "szakims is, szociáldemokrata ne- 
velésű munkás, aki ugyancsak okosan fejtegette az üzemben, röpgyűlések után, 
mi az igazi demokrácia, miként reagáljanak a kommunista propagandára és 
akcióra, miként mentsék át magukat a jövőre." (Új Látóhatár, 1981. 4. sz.) 

Az 1956-os ellenforradalom leverése után Kovács Imre amerikai megbízásból 
a Távol-Kelettől Latin-Amerikáig házal a , magyar üggyel". Latin-Amerikában 
meglepetten fedezi fel, hogy ott a földbirtokviszonyok sok tekintetben ha- 
sonlóak a harmincas évek Magyarországáéhoz. New Yorkba visszatérve java- 
solja, hogy a latin-amerikai problémák tanulmányozására alakítsanak kutató- 
központot a kelet-európai menekültekből, akiknek , ehhez jobb a szemmérté- 
kük, mint az amerikaiaknak". Javasolja továbbá, hogy osszanak fel 200 millió 
hektár földet 40 millió paraszt között. Meg is hívják a Buenos Aires-i földbir- 
tokos klubba, ahol szemére vetik, hogy nem ismeri a helyi viszonyokat. Kéri, 
hadd látogathasson meg egy nagybirtokot. Eredmény: nem a haciendára, de 
többet Argentínába sem teheti be a lábát. , Nagy álom volt, amitől a kontinens 
hivatásos politikusai és amerikai barátaim is megijedtek, jómagam pedig hír- 
hedt névre tettem szert..." (uo. 470. old.) Mindez elég ahhoz, hogy elvegye a 
kedvét Latin-Amerika sorsproblémáinak megoldásától. Ahhoz azonban kevés, 
hogy igyekezzék felülemelkedni vélt vagy valódi politikai és személyes sérel- 
mein, törekedjék nézeteinek a változó valósághoz történő alakítására. Továbbra 
is meg van győződve arról, hogy a szocializmus bukásra van ítélve. Ezért életé- 
nek utolsó másfél évtízedében azzal foglalkozik, hogy megrajzolja Magyarország 
,kommunizmus utáni?" képét. , Aggasztott§, hogy egyszercsak felragyog a sza- 
badság napja és mi itt állunk üres kézzel, minden politikai koncepció és prog- 
ram nélkül." (Borbánmdy i. m., 439. old.) 

Végül pedig a neokonzervatív-populista és hidegháborús törekvések áradattá 
dagadása idején mintegy a pályát záró, tragikus hattyúdalként újra megjelen- 
teti Svájcban írt könyvét , Magyarország megszállása" címmel. (Toronto, 1979.) 
Immáron magyarul és kibővítve, így ha lehet, még több személyes malíciával, 
mint harmincegy évvel korábban. A munka újbóli publikálása jelzi, hogy szer- 
zőjének élete végéig nem volt ereje szembenézni itthoni és emigrációs kudar- 
caival. Jellemhibái is szembeötlően mutatkoznak meg benne, főleg őszintét- 
lensége. Rajkról például csúfondáros rosszindulattal ír könyvében; ugyanabban 
az időben meleg szavakkal nyilatkozik róla — haza. 


Bokor Péter hívja fel a figyelmet arra, hogy Kovács Imre élete utolsó évei- 
ben, tekintetét a jövőre irányítva, már szobrát formázgatta. Valóban, az ez idő- 
ben itthonra adott interjúiban kínosan ügyel, hogy bizonyítsa: mindig magyar 
volt, mindig Magyarországra figyelt, minden változásról tud, még az utcák, te- 
rek. épületek új neveit is pontosan számon tartja. Mindez nem változtathat 
azon, hogy mindvégig megmaradt az emigráció jobboldalán, s zászlajára — nem 
egy. hajdan tőle jobbra álló emigráns társával ellentétben — az antikommuniz- 
mus és a szovjetellenesség jelszavai változatlan formában voltak felírva. S bár 
nem aritmetikai kérdés, mégis eldönthető: mi nyom többet Kovács Imre politi- 
kai pályájának mérlegén. az ifjonti eszmék jegyében eltöltött röpke tíz esz- 
tendő vagy az utána következő majd három és fél évtized. 

Hovanyecz László 


Fontosabb források: Bokor Péter: Egy év Kovács Imre életéből (Kritika 1981. 3.) — Huszár 
Tibor: Beszelgetések (kézírat) — Kovács Imre: Magyarország megszállása (Torontó 1979.) — 
Nagy Kázmér: Elveszett Alkotmány (London, 1982.) — Némedi Dénes: A népi szociográfia 1930— 
1938. (Kandidátusi értekezés. kézirat) — Salamon Konrád: A Márciusi Front (Akadémiai Könyv- 
kiado 1980) — Salamon Konrád: Utak a Márciusi Front felé (Magvető Könyvkiadó 1982.) — 
geth István: A Nemzeti Parasztpárt története 1944—1948 (Kossuth Könyvkiadó 1972.). 


. .. hogyan — és mit ? 


A Társadalmi Szemle nyilván azzal 
a céllal adott helyet áprilisi számában 
Fekete János és Simek Zsófia , Konkrét 
programot — de hogyan??? című átfo- 
gó tanulmányának, hogy — akárcsak 
eddig is — az alkoholprobléma lénye- 
gének megismertetése mellett segítsen 
mozgósítani, a tennivalókra irányítani 
a figyelmet. 

A kérdés indokoltságát aláhúzza, hogy 
egyidejűleg a társadalom különböző 
szintjein — látszólag sokszor egymástól 
függetlenül, a valóságban azonban egy 
mással kölcsönhatásban — tudatosul az 
alkoholprobléma a maga könyörtelen 
kihatásaival. , Fent", a parlament tava- 
szi ülésszakán a Legfelsőbb Bíróság el- 
nöke és a legfőbb ügyész nagyon élesen 
mutatott rá az iszákos életmód, az alko- 
hol és a bűnözés összefüggéseire. Egyide- 
jűleg , lent" (ha ugyan szocialista demok- 
ráciánk jellegének nem mond ellent e 
jelzők ilyenfajta alkalmazása), tanács- 
tagi beszámolókon, üzemi és falugyűlé- 
seken stb. kap hangot a növekvő aggo- 
dalom, a túlzott alkoholfogyasztás visz- 
szaszorításának igénye. 


Az említett. figyelemre méltó tanul- 
mány az alkohol okozta problémakör 
szinte valamennyi lényeges kérdésével 
foglalkozik. Az általa érintett problé- 
mák közül azok látszanak kiemelendő- 
nek, amelyeknek megoldása tulajdon- 
képpen semmi akadályba sem ütközik, 
már ami az anyagi vonatkozásokat il- 
leti. Ezt azért is hangsúlyozni kell, mert 
manapság divattá vált, hogy pénzügyi 
nehézségekre hivatkoznak, ha valami alól 
kibúvót keresnek, függetlenül attól, hogy 


valóban így van-e, vagy sem. A követ- 
kezőkben érintett kérdések megoldása 
nem az anyagiakon múlik. 


Az alkoholizmussal való szemben- 

állás, e küzdelem nem képzelhe- 
tő el anélkül, hogy a társadalom állás- 
foglalása ne párosuljon alkohológiailag 
képzett szakemberek aktív közreműkö- 
désével. A pedagógusok szerepe különö- 
sen a korai megelőzés időszakában pó- 
tolhatatlan, az orvosoké pedig a teljes 
vertikumban. Ezzel szemben egyetlen 
olyan — hivatalos vagy félhivatalos — 
nyilatkozattal sem lehetett találkozni, 
amely valami biztatót mondott volna, 
hogy e két kulcsfontosságú foglalkozási 
ág (hivatás) felkészítése arányos az al- 
koholfogyasztásunk jelenlegi szintje ál- 
tal okozott szükséglettel. Még a jobb 
esetek közé tartozik, ha a vezetők az 
alkohológiai képzés-továbbképzés jelen- 
tőségét . hangoztatják; annak közlése 
azonban rendszerint elmarad, hogy hány 
év múlva kap majd helyet a főiskolák 
és az egyetemek tanrendjében, vVala- 
mint hogy mikor kerülnek a már mű- 
ködő — pedagógusokhoz, orvosokhoz a 
továbbképzésüket szolgáló anyagok. Igen 
jelentős közülük azoknak a száma, 
akik ezt maguk is sürgetik; nem mind- 
egyikük jutott el azonban még ahhoz 
a felismeréshez, hogy erre ténylege- 
sen szükségük lenne. Sokak véleménye 
szerint az egyetemi tanulmányok során 
csak érintőleg foglalkoznak az alkohol- 
kérdéssel. Pedig az elmúlt évtizedek Sso- 
rán felgyülemlett tapasztalatok,  vala- 
mint az Egészségügyi Világszervezet és 

más nemzetközi szervezetek tanulmányai 
a rnegelőzés, a gyógyítás és a rehabili- 
táció vonatkozásában egyaránt lehetővé 
tennék, hogy a képzést-továbbképzést 
megfelelő szintre emeljük. 

Ez irányban bátran kell előrelépnünk 
még akkor is, ha az ezzel foglalkozó 
tudományágak legjobb művelői szerint 
sem sikerült a tennivalók minden rész- 
letére kiterjedően egyértelmű  megol- 
dást találni. 


Alapvető fontosságú lenne — szin- 

te minőségi változást hozhatna az 
alkoholizmus elleni harcban — a párt- 
bizottságok  aktivizálódása. Határozott 
előrelépés tapasztalható e tekintetben; 
a tanulmányban is említett példákat 
újakkal lehet kiegészíteni. A Budapes- 
ti Pártbizottság szervezésében a kerü- 
letek egészségügyi referensei az Alko- 
hológiai Tudományos Módszertani Köz- 
pont igazgató-főorvosával konzultáltak 
a . feladatokról és módszerekről. Az V. 
kerületi — pártbizottság előkészületeket 
tesz, hogy a munkahelyi vezetőkkel: 
vállalatok,  termelőüzemek,  tervezőin- 
tézetek stb. igazgatóival vitassa meg az 
alkoholproblémát. 

Jelentőségénél fogva a munkahelyi 
kérdésekhez néhány megjegyzés kíván- 
kozik. 

Gazdasági téren történő helytállásunk- 
hoz szervesen hozzá tartozik, hogy a 
munkahelyeket az  alkoholfogyasztás 
minden formájától tisztítsuk meg (be- 
leértve a dolgozók munkaidő előtti ivá- 
sát is). Ha van is haladás e tekintet- 
ben, senki sem állíthatja, hogy a ,mun- 
kahelyi absztinencia" már általánossá 
vált. Ennek a célnak az elérését — és 
ettől nem tágíthatunk —. a vezető ma- 
gatartása jelentősen befolyásolja. Tőle 
elvárni, hogy munkaidő előtt, alatt 
semmilyen címen (például vendégek fo- 
gadása stb.) ne ígyon, csak minimális 
követelmény. A vezető példakép is, aki- 
től munkatársai akarva-akaratlan át- 
vesznek bizonyos magatartásformákat. 
Nem magánügy tehát (rendszerint nem 
is marad titokban), ha a vezető munka- 
időn kívül rendszeresen iszik. Ez eset- 
ben nagy a valószínűsége, hogy a mun- 
kahelyen is felüti fejét az italozás: a 
név- és születésnapok, kitüntetések, elő- 
léptetések, nemzeti ünnepek minden bi- 
zonnyal ivási alkalommá válnak. 


A munkahelyi alkoholprobléma 
riasztó voltára utal a halálos balesetek- 
nél mutatkozó aránynövekedés is. Mi- 
közben összességében csökkent a halálos 
balesetek száma (a SZOT statisztikája 
szerint 1981-ról 1982-re 8 százalékkal). 
azoknak az eseteknek az aránya, ahol az 
alkohol is szerepet játszott, az előző évi 
13.8 százalékról 15.4 százalékra emelke- 
dett 1982-ben. 


Az ívást tiltó, következetes munka- 
helyi álláspont — lényegében a törvé- 
nyes előírások érvényesítése — a köz- 
vélemény egészére is kedvező befolyást 
gyakorolna. 


Az  alkoholellenes klubok az 

egészségügyi vezető szervek, to- 
vábbá a társadalmi szervek teljes elis- 
merését vívták ki, hiszen hatékonyan 
segítik a gyógyult betegek társadalomba 
való újbóli beilleszkedését és a visz- 
szaesés megelőzését. A humán szempon- 
tokon túl ennek kedvező pénzügyi ki- 
hatásai is vannak (szükségtelenné váló 
táppénz vagy kórházi kezelés). Bár ösz- 
szegszerűen csak becsülni lehet az ily 
módon jelentkező megtakarításokat, 
valószínűnek látszik, hogy a sokszoro- 
sát teszik ki a klubok — nem jelentős — 
létesítési vagy fenntartási költségeinek. 


Éles ellentétben áll hasznosságukkal 
a klubok száma: szinte érthetetlen, hogy 
még a százat sem éri el. A helyi adott- 
ságokat kihasználva, különösebb költ- 
ség nélkül megalakulhatnának; a több 
ezer művelődési ház, kultúrotthon ideá- 
lis házigazdájuk lehetne. Csak tehetet- 
lenségünk az oka a mai helyzetnek; 
célul tűzhetnénk ki, hogy számukat 
1986-ig mondjuk 400—500-ra emeljük. 
Ilyen irányú javaslatok a kormány elé 
menő előterjesztésekbe nem kerültek 
be, holott működésük iránt egyre nő az 
érdeklődés. A veszélyeztetettek százai 
keresik a segítséget és támaszt az egész- 
séges életmódra visszavezető úton; az 
iszákos életmódot elutasító embereknek 
ez az önkéntes társulása széles körben 
ható propagandának is megfelel. 


Közismert, hogy az alkoholizmus- 
hoz vezető betegségfolyamat meg- 
szakításának, sőt már megelőzésének 
előfeltétele lenne a káros mértékűvé 
váló alkoholizálás korai felismerése. 

Szomorú, hogy ez tulajdonképpen vala- 
hol megtörténik ugyan, de a megálla- 
pítás elszigetelt marad: nem szereznek 
róla tudomást mindazok, akik közös 
fellépéssel valamiféle eredményt bizto- 
san el tudnának érni. Első lépcsőként 
a munkahelyi gazdasági vezetés és az 
üzemi orvosok közti együttműködést 
lenne szükséges szervezetté tenni azok 
érdekében, akiknél az alkoholfogyasztás- 
sal való visszaélés tünetei mutatkoznak. 
Ugyancsax ki lehetne építeni a kapcso- 
latokat a körzeti rendelőkkel, detoxikáló 
állomásokkal stb.; megfelelő időben a 
csaladot is be kellene vonni Aa megse- 
gítés munkájába. Vannak vélemények, 

hogy egy ilyenfajta tevékenység sértené 
az orvosi titoktartást; ezt a nemes elvet 
azonban úgy kell alkalmazni — szükség 
esetén jogszabályt kell módosítani —, 
hogy az ember egészségének megóvását, 
életének megmentését elősegítse, és ne 
váljon annak gátjává. 


Az eddig felsoroltak is bizonyítják, 
hogy vannak ,olcsó" megoldási lehető- 
ségek az alkoholizmus elleni küzdelem 
részterületein, nyilván még továbbiakat 
is fel lehetne tárni. 


Nagy György 

Kun Miklós : Útban az anarchizmus felé 


Mihail Bakunyin politikai pályaképe 


és eszmei fejlődése az 1860-as évek közepén 


Néhány általános érvényű megállapí- 
tás kívánkozik e könyvismertetes élé- 
re. Mindenekelőtt az, hogy az anarchiz- 
mus, szűkebben: Bakunyin igen össze- 
tett életműve iránt az érdeklődés az 
utábbi másfél évtizedben (az 1968-as pá- 
rizsi diákmozgalmak anarchista jelsza- 
vai és módszerei irányitották rájuk a 
figyelmet) nem csökkent, sőt növeke- 
dett. Fontos körülmény továbbá, hogy 
az — anarchista ideológia  különössége 
miűatt kivételes affinitás kívántatik meg 
attól a szerzőtől, aki e téma eszmetör- 
téneti nézőpontú feldolgozására vállal- 
kozik. Utolsó helyen említjük, holott 
fontosságát tekintve ezzel a megállapí- 
tással is kezdhettük volna Kun Miklós 
művének méltatását: a Bakunyin-téma 
kiváltképp politikai természetű, számos 
előítélet terheli, s ha az , anarchizmus 
apostola" körüli viták szenvedélyességé- 
nek hőfoka ma már nem éri is el az 
1870—1872-es politikai küzdelmek izzá- 
sát, tény, hogy ez utóbbiak több mint 
egy évszázada hatnak, jelentősen befo- 
lyásolják az ítéletalkotást. 


Mindebből az következik, hogy a 
szerző — témaválasztása — mindenképpen 
szerencsésnek mondható. Kettős érte- 
lemben is az. Egyrészt tényleges szük- 
ségletet elégít ki, figyelembe véve e té- 
mában a hazai történeti irodalom sze- 
gényességét; másrészt telitalálatnak te- 
kinthetjük azt a célját, hogy a híres- 
hírhedt orosz forradalmár politikai és 
eszmei fejlődésének talán legbonyolul- 
tabb csomópontját, a  , demokratikus 
pánszlávizmustól" az anarchizmus felé 
fordulását mutassa be az olvasónak. 

A monográfiáról általában szólva, a 
fülszöveg nyomán azt emeljük ki, hogy 
Kun Miklós szovjetunióbeli, amszterda- 


mi, stockholmi, firenzei, prágai és bu- 
dapesti (Pulszky- és Klapka-hagyaték) 
levéltárakban búvárkodott, számos egy- 
korú újságot nézett át, s a kutató szen- 
vedély minden során érződik. Az elő- 
szóba illesztett historiográfiai összefogla. 
lás — rövidsége ellenére — igen hasznos; 
Max Nettlau immár klasszikusnak szá- 
mító kutatásaitól Jurij Sztyeklov alap- 
vető munkásságán keresztül egészen 
napjainkig követi nyomon a Bakunyin- 
irodalmat, bemutatva a három, egymás- 
sal szoros kölcsönhatásban fejlődő 
marxista, anarchista és polgári irányzat 
különbségeit-ellentéteit. 

Az orosz és az olasz forrásokból és tör- 
téneti irodalomból merített legtöbbet a 
szerző, de figyelme kiterjedt a lengyel, 
a cseh és a délszláv feldolgozásokra is. 
Nem szólva arról, hogy a Szovjetunió- 
ban több félig elfeledett, a szovjet szer- 
zők által sem mindig kiaikknázott, érté- 
kes periodikát tanulmányozott át, így 
például a Golosz minuvsevót, a Kator- 
ga i szszilkát, a Letopiszi markszizmát, 
a Bilojét, nem szólva a különböző tu- 
dományos intézmények által kibocsátott 
Vesztnyikekről. Az írásos forrásokból 
kibányászott adatokat hatásosan egészí- 
tik ki a Bakunyin család még élő le- 
származottaitól nyert szóbeli informá- 
ciók. 

v 


A könyv négy fejezetből áll. Az első 
Bakunyin és az olaszországi baloldal 
kapcsolatáról, a második a baloldali 
szabadkőművesség ideológiájáról és szer- 
vezeti kereteiről, a harmadik az orosz 
és lengvel kapcsolatok alakulásáról, a 
, demokratikus  pánszlávizmustól" való 
eltávolodásról szól. A negyedik, egyben 

zárófejezet a Bakunyin által 1864-ben 
létrehozott titkos szervezet, a Société 
Internationale Secréte de Vémancipation 
de Vhumanité programját és működését 
tárgyalja. Ennek a fejezetnek az utolsó 
pontja Marx és Bakunyin 1864. novem- 
ber 3-i londoni találkozását és ennek 
előzményeit taglalja. Kettejük kezdetben 
szivélyes, később egyre inkább elhidegú- 
lő viszonyát, amely egyáltalán nem volt 
mentes félreértésektől és emócionális 
mozzanatoktól , Kun Miklós árnyaltan 
igyekszik tárgyalni, nem hallgatva el azt 
sem, hogy Marxnak néhány kérdésben 
pontatlan értesülései voltak ellenfele 
tevékenységéről. (293. old.) 


Visszatérve a könyv szerkezeti felépí- 
téséhez, a szerző érdekes, bár nem prob- 
lémamentes módszert választott. Baku- 
nyin 1863—1864-es olaszországi, köze- 
lebbről firenzei korszakát állította a 
középpontba, mivel itt és ekkor ment 
végbe az említett fordulat az anarchiz- 
mus felé, de az idősiíkot meghosszabbí- 
totta mind visszafelé, mind előre. Ezért 
tárgyalja a harmadik fejezetben a ,né- 
pek tavaszának" idevágó történéseit, a 
prágai szláv kongresszust, a , demokra- 
tikus pánszlávizmus" forrásait, valamint 
az eltávolodást a szláv problematikától. 


Álláspontjának lényegét akként sum- 
mázza, ,hogy az 1860-as évek közepén 
Bakunyin orosz, lengyel, illetve sdemok- 
ratikuss pánszláv tevékenysége egyenes 
arányban szorul vissza más elképzelé- 
seket képviselő környezete előtérbe ke- 
rülésével". (132. old. Az ideológia te- 
rén a nemzetköziség gondolatának elő- 
retörésében látja a leglényegesebb vál- 
tozást. Ugyanakkor rámutat arra, hogy 
a , demokratikus" pánszlávizmus integ- 
ráns elemét alkotó germanofóbia csak 
átmenetileg tűnt el Bakunyinnál az 
1860-as évek elején, később újjáéledt és 
szervesen beépült gondolatrendszerébe 
olyképpen, hogy az államisághoz való 
ragaszkodást a német nemzet attributu- 
mának minősítette. 


A történeti forrásoknak megvan az a 
roppant kellemetlen tulajdonságuk, hogy 
nem minden esetben simulnak a kon- 
cepciót építő történész keze alá. Van- 
nak hézagok, amelyeknek a kitöltése 
csak hipotézisek segítségével oldható 
meg. Ezt teszi a szerző is néhány he- 
lyen, amikor Bakunyin olaszországi sza- 
badkőműves kapcsolatairól ír. (97. old.) 
, Közvetett bizonyítékokra" hivatkozik a 
konspiratív bakunyini szervezet és a sza. 
badkőművesség összevetése során. (107. 
old.) A hiányzó láncszemek. a , feltéte- 
lezhetjük", , úgy tűnik", kifejezésekkel 
is érzékeltetett bizonytalanság elismeré- 


se, a hipotetikus gondolatmenetek ki- 
domborítása rokonszenves történetírói 
magatartás. Lássunk még egy példát er- 
re! A szerző megállapítása szerint Ba- 
kunyin tudatos forradalmárrá válása az- 
zal a negatív következménnyel is járt, 
hogy abbahagyta módszeres elméleti ön- 
képzését, de ennek a jelenségnek az okát 
szerinte még a legújabb kutatások fé- 
nyében sem lehet megmagyarázni. (287. 
old.) 

A szerző egész okfejtését a titkos ba- 
kunyini szervezet megalakulásának és 
programdokumentumainak az utolsó fe- 
jezetben közölt leírása koronázza meg. 
Kun Miklós kutatásainak legfontosabb 
új eredménye éppen abban foglalható 
össze, hogy kimutatja bennük a Baku- 
nyin korábbi korszakaira jellemző ,,ál- 
talános" demokrata és , demokratikus" 
pánszláv beállítottságon messze túlmu- 
tató tartalmi jegyeket: a mások mun- 
káját kisajátító gazdagok elítélését, a 
tekintély elvének és az állam szerepé- 
nek elvetését, a szolidaritás fontosságá- 
nak hangsúlyozását stb. (Éppen jeien- 
tősége miatt tartjuk sajnálatosnak, hogy 
az általa Stockholmban felfedezett 
,Programme provisoirement arrété par 
les Fréres fondateurs"?" csak az eredeti, 
francia nyelven és nem magyar fordí- 
tásban került a kötet függelékébe.) A 
szerző ugyanakkor egyértelműen leszö- 
gezi, hogy a kétségtelen előrelépés el- 
lenére Bakunyin az idő tájt még sem- 
miképpen sem volt anarchista. Ezt töb- 
bek között az bizonyítja, hogy 1867— 
1868-ban kiemelkedő szerepet játszott a 
főként polgári  pacifistákat tömörítő 
Béke és Szabadság Liga kongresszusain. 

Az olvasó örül a gondolatgazdagság- 
nak, a szellemi izgalmat kiváltó oknyo- 
mozásnak. az ismereteit tágító sok új 
adatnak. Olykor azonban hiányérzete is 
támad. A semmilyen más ideológiához 
nem hasonlítható anarchista eszmerend- 
szer sajátos fogalmai bővebb magyará- 
zat nélkül fordulnak elő, különféle 
szövegkörnyezetben. Az ,antiautoriítá- 
rius" magatartás, az ,antietatizmus". a 
, kollektív anarchizmus" és más efféle 
fogalmak használata nem minden o1- 
vasó számára magától értetődő. Az 
anarchista fogalmak feltűnése Bakunyin- 
nak az 1860-as évek derekán született 
írásaiban előre mutat az Államiság és 
anarchia című főműve felé; a titkos 
társaság programjának olvasása közben 
nehezen tudunk szabadulni attól a gon- 
dolattól, hogy kísértetiesen hasonlít az 
Alliance programjához, a két szervezet 
felépítése is hasonló volt. Felvethető a 
kérdés: nem lett volna-e célszerű elvé- 
gezni ezeket az összevetéseket, hogy az 

anarchista jövőbe vezető utak egyértel- 
műbbé váljanak az olvasó számára? 


v 


Összefoglalóan azt állapíthatjuk meg, 
hogy Kun Miklós jelentős új eredmé- 
nyeket ért el e téma feldolgozásában. 
A Stockholmban fellelt programon kí- 
vül felfedte az olaszországi szabadkő- 
művesség és az I. Internacionálé közöt- 
ti kapcsolatokat, a Bakunyin által 1862- 
ben létrehozott össz-szláv társaság je- 
lentőségét, továbbá számos új adattal, 
összefüggéssel gazdagítja ismereteinket 
az 1864-es itáliai történésekről, a prog- 
resszió erőinek egymás közti kapcsola- 
tairól. Ezen túlmenően az ,Utban az 


anarchizmus felé" több tekintetben is 
nyitott mű. Abban az értelemben is, 
hogy a szerző több helyütt, így például 
a historiográfiai részben jelzi a munka 
folytatásának szándékát, több lábjegy- 
zetben pedig arról olvashatunk, hogy 
tervezi egyik-másik kisebb kérdés rész- 
letesebb kidolgozását. Nem az udvarias- 
ság, hanem eddigi történészi teljesítmé- 
nyének ismerete mondatja velünk: a 
szerzőnek minden adottsága megvan e 
tervek valóra váltásához. Kíváncsian 
várjuk a folytatást, az anarchizmus ha- 
zai történeti irodalmának további gya 
rapíiítását. 
(Akadémiai Kiadó, 1982.) 


Dr. Vadász Sándor 


Kalmár György : Mahátmá Gandhi 


, Amíre most e sorok írója kísérletet 
tesz, arra valójában csupán mentsége 
lehet. Arra, hogy monográfia helyett ki- 
válassza és könyvbe sűrítse Gandhi éle- 
tének azokat a motívumait, amelyek — 
hallása szerint — leginkább rímelnek 
napjaink problémáira." 

E gondolat jegyében indítja könyvét 
a szerző, majd célját néhány sorral lej- 
jebb még konkrétabbá teszi: ,,... azok- 
nak a kérdéseknek a rendjét próbáltam 
követni, amelyek engem, napjaink em- 
berét foglalkoztatnak". 


Egy Gandhí-tanulmány az Indiáról viíi- 
szonylag keveset tudó magyar közönség 
számára önmagában is hasznos olvas- 
mány, de a vázolt célok jegyében külö- 
nösen időszerű vállalkozássá válik. Vé- 
gül is a ,napjaink emberét" foglalkoz- 
tató kérdések köre közismerten igen 
nagy. Egy magát marxistának valló nem- 
zeti mozgalom a még csak kibontakozó 
(de már pozíciókat kereső, védő) nemzeti 
burzsoáziát vagy a (gyakran ezt is foj- 
togató) nemzetközi tőkét, imperializ- 
must tekintse-e a fő ellenségnek? És mi 
a követendő harci taktika: a fegyveres 
felkelés, a gerillaharc, a békés átmenet, 
vagy az erőszakmentes tömegmozgalom? 
Hatalomra kerülvén pedig melyik út a 
helyes: az erőteljes iparosítás, a dinami- 
kus gépesítés, vagy a mezőgazdaság fel- 
lendítése, a munkanélküliség felszámolá- 
sa, esetleg valami más? Íme, néhány a 
AS világ" legalapvetőbb gondjai 


Jól jön tehát minden újabb tanul- 
ság, különösen, ha eközben magával 
Gandhival is — akit szerte a világon 
ma is igen sokan vallanak tanítómeste- 
rüknek — megismertet a szerző. 


v 


Kalmár könyve — némi olvasói ön- 
kénnyel — három főbb szakaszra bont- 
ható. Az első az ismeretlen, félénk ügy- 
védből népvezérré, egy sajátos tömeg- 
mozgalom vezető politikusává nőtt 
Gandhi életének főbb epizódjait ismer- 
teti, az első akcióktól az angolok ellen 
meghirdetett polgári engedetlenségi 
mozgalomig. A második részint e moz- 
galom értékelése, részint annak vizsgá- 
lata, hogy az Indiai Kommunista Párt 
miért szigetelődött el ettől a mozgalom- 
tól; a harmadik pedig Gandhi , gazda- 
ságtanának" áttekintése, összevetve ezt 
a mai India gazdasági valóságával. 


Az első öt fejezet során részletesen 
megismerkedhetünk Gandhi híres har- 
ci módszerének, a , szatjágraha"-nak a 
kialakulásával és lényegével. ,A szat- 
jágraha a hatalommal való együttmű- 
ködés tudatos megtagadása, az erősek 
fegyvere, azoké, akik hisznek az iga- 
zukban" - 0 írja Kalmár György. 
, Gandhi... elsősorban  tömegfegyver- 
ként használta." (42. old.) Gyorsan tisz- 
tázza azt is, hogy mindez nem keverhe- 
tő össze az Európában ismert passzív 
ellenállással. , A szatjágraha úgy külön- 

bözik a passzív ellenállástól mint az 
északi-sark a délitől" — idézi Gandhit. A 
passzív ellenállás , a gyengék fegyvere, és 
nem zárja ki a fizikai erő vagy erőszak 
alkalmazását sem annak érdekében, hogy 
celhoz érjen" (42. old.). Ezzel szemben 
a szatjágraha egyértelműen elutasítja az 
erőszakot. Nem tesz egyebet. mint hogy 
megtagadja egy vagy több igazságtalan- 
nak vélt intézkedésnek (például a földjá- 
radék megfizetésének) a végrehajtását, és 
vállalja ennek minden következményét. 
Aki csatlakozik a szatjágrahához, mond- 
ta Gandhi 1918 márciusában, az , vál- 
laljon minden szenvedést, utasítsa visz- 
sza a járadék fizetését és bizonyítsa be 
a kormánynak, hogy kész áldozatokra 
is.A Mindenki ellen a kormány sem al- 
kalmazhat erőszakot." (107. old.) 

Az erőszakmentességen túl fontos kö- 
vetelmény még, hogy nem fogadnak el 
külső (anyagi) segítséget. A résztvevők- 
nek saját erőből kell fenntartaniuk ma- 
gukat, nem szabad, hogy egy külső for- 
rástól függjön a fogadalmat tevők el- 
szántsága, kitartása. Sajátos rituálé kap- 
csolódott a fogadalom megtartásához. 
, Ék-ték! — Tartsd meg esküdet! volt 
a jelszó. Kitartani a sztrájkban ekkép- 
pen egyfajta vallási kötelesség lett" — 
írja Kalmár (88. old.). 


A szatjágrahát sokan — Indiában és 
másutt is — a kor igazi humánus forra- 
dalmi eszközeként emlegetik, gyakran az 
abszurditásig hangsúlyozva az erőszak- 
mentesség elvét. Márpedig a szatjágraha 
korántsem volt erőszakmentes. Az enge- 
detlenség általában a törvények tagadá- 
sához és véres összeütközésekhez vezetett. 

A szerző fejezetről fejezetre vezeti vé- 
gig az olvasót Gandhinak az angolokkal 
való végleges szembefordulásáig. 1919 
áprilisában még leállítja első országos 
(és egyébként sikeres) akcióját, mert az 
az angolokkal szemben atrocitásokkal is 
járt. , Elhatároztam, hogy felfüggesztemi 
a szatjágrahát mindaddig, amíg a nép 
nem tanulja meg a béke leckéjét." (172. 
old.) Néhány hónappal később viszont, 
értesülve a kormány amritszári brutális 
vérfürdőjéről (majd pedig az angolok el- 
néző magatartásáról), már ezt írja India 
alkirályának: , Meggyőződésem, hogy a 
kérvényekkel és deputációkkal a jövő- 
ben nem megyünk semmire. Egy olyan 
rezsimet, amely annyira közömbös a 
felelősség iránt, amit ráruháztak, mint 
az Indiai Kormány, ezzel a módszerrel 
már nem lehet belátásra bírni." 
(202. old.). 

v 


A könyvnek talán legerősebb része az 
ezt követő néhány fejezet, amelyben a 


szerző azt vizsgálja: beszélhetünk-e egy- 
általán , gandhizmusról" (azaz tekinthe- 
tő-e önálló ideológiai rendszernek Gan- 
dhi programja); hogy miért volt sikere 
Gandhinak, és miért nem volt az indiai 
kommunistáknak, és végül szót ejt a 
gandhizmus utóéletéről, a szatjágraháról 
napjaink (elsősorban indiai) politikai 
valóságában. Több, ma is aktuális gon- 
dolat felmerül eközben. 


Fontos —. és napjainkra nézve is fe- 
lettébb tanulságos — Lenin és az indiai 
kommunistákat képviselő Rój vitájának 
ismertetése, majd mindezek összeveté- 
se Sztálin későbbi téziseivel. Lenin a 
Komintern II. kongresszusán amellett 
érvelt, hogy támogatni kell a keleti or- 
szágok burzsoá demokratikus felszaba- 
dító mozgalmait, így például Gandhi 
mozgalmát is. Rój ezzel szemben csak- 
is a tömegek harcát tekintette egyedüli 
pozitív erőnek, és hozzátette: , Célunk 
a burzsoá nemzeti kormány megszüle- 
tésének megakadályozása". (227. old.) 


Lenin szerint: , Egyáltalán nem kétsé- 
ges, hogy minden nemzeti mozgalom 
csak burzsoá-demokratikus mozgalom le- 
het, miután a lakosság zömét az elma- 
radott országokban parasztok teszik, 
márpedig a parasztság a burzsoá tőkés 
viszonyok képviselője. Utópia volna azt 
hinni, hogy a proletárok, ha egyáltalán 
létrejönnek ilyen országokban, képesek 
lesznek kommunista taktikát és kommu- 
nista politikát folytatni... ha nem lesz- 
nek bizonyos kapcsolatban a paraszt- 
mozgalommal..." (230—231. old.) Rójék 
azonban nem ezt tették, Gandhi moz- 
galmától elhatárolták magukat, és lát- 
szólag csak megerősítette őket ebben 
Sztálin 1925-ben mondott beszéde, amely 
többek között leszögezte, hogy ,a tüzet 
a megalkuvó nemzeti burzsoázia ellen 
kell összpontosítani" (243. old.), ugyan- 
akkor gyakorlatilag nem ejtett szót a 
parasztságról. 


Kalmár György szerint végül is az 
ezen a talajon folytatott politika szige- 
telte el az Indiai Kommunista Pártot, 
amely (jelentős részben önként) kívül 
rekedt a nagy tömegharcokon; ugyan- 
akkor éppen a falvakhoz való visszaté- 
rés, a parasztok nyelvén szólás, azok 
harcba hívása tette ténylegesen is nép- 
tribunná Gandhit. , Összes középkori el- 
méletével együtt, amelyek mai szernmel 
nézve nem voltak mások, mint az OosZ- 
tályegyüttműködés elméletei, Gandhi sok 
életbevágó szempontból jobban iísrnerte 
és jobban értette Indiát, mint mi" — 
idézi ennek kapcsán Szárdészai kommu- 
nista politikus 1977-ben megjelent írását. 

A könyv további részében a szerző 
fokozatosan összeveti Gandhi törekvéseit 
az eredménnyel, a létező indiai valóság- 
gal. Az egyik, ennek kapcsán vizsgált 
témakör a kasztok és ezen belül is az 
érinthetetlenek társadalmi és gazdasági 
helyzete. A másik Gandhinak a gazda- 
ságról vallott elképzelése, amelyet aztán 
hosszasan (talán az indokoltnál is hosz- 
szabban) szembesít a mai indiai gazda- 
sági élet számtalan ellentmondásával, 
buktatójával. 


A szándék önmagában érthető és in- 
dokolt is: Gandhi eszméje csak a meg- 
valósult valósággal összevetve értelmez- 
hető igazán. De itt (és mellesleg már 
az érinthetetlenek tárgyalásánál is) 
mintha a szerző csapdába esett volna, 
és túlságosan is megragadna az indiai 
specifikumok ismertetésénél. Egyfelől 
ugyan érezhetően még ilyen terjedelem 
mellett is csak vázlatos, töredékes képet 
kaphatunk a szövevényes indiai Viszo- 
nyokról, másfelől viszont már ez is né- 
hol soknak tűnik (mint , könyv a könyv- 
ben" él) az eredeti témához és célok- 
hoz képest. 


Végigolvasni persze így sem érdek- 
telen, és nemcsak azért, mert betekin- 
tést nyújt egy kevéssé ismert világ- 
ba, hanem mert itt is akad olyan tanul- 
ság, amely feltűnően emlékeztet más or- 
szágok problémáira. Közismert gond a 
fejlődő országok életében, hogy a meg- 
gondolatlan iparosítás, a legmodernebb 
technikai eszközök, technológiai eljárá: 
sok válogatás nélküli átvétele látszólagos 
gazdasági fejlődést meghökkentő szám- 
szerű mutatókat ugyan produkál, de 
közben mitsem változtat óriási tömegek 
életformáján, újratermeli az éhínséget, 
vagy ahogy Kalmár György az indiai 
helyzetet jellemzi: ,a gardaság fejlő- 
dik, a nyomor nő". (381. old.) 

A washingtoni indiai nagykövetség ke- 
reskedelmi bulletinje 1979-ben azzal büsz- 
kélkedik, hogy India a világ tizedik ipa- 
rilag legfejlettebb országa, de eközben 
, ugyanabban az Indiában a földet faeké- 
vel művelik...", és ,,...a lakosság jó 
felének az emberélet fenntartásához szük- 
séges minimumot sem tudják biztosítani". 
(457. old.) Ennek ismeretében különösen 
elgondolkodtató Gandhi falu- és , ember- 
centrikus" gazdasági világképe. , A fonó- 
kerék alapja az, hogy tíz- és tízmillió fé- 


lig munkanélküli él Indiában — idézi a 
szerző Gandhit. — Ha nem lenne ez a 
helyzet, akkor semmi értelme nem volna 
a fonókeréknek." (428. old.) 


A Seminar című indiai folyóirat szer- 
kesztője pedig 1975-ben így ír erről: 
, Beszálltunk a versenybe, hogy utolér- 
jük idegen urainkat. Iparosítás, moder- 
nizálás, demokrácia, szocializmus, ezek- 
ből épült fel a mi álomvilágunk, mely 
természetesen mind a miénk, csak ép- 
pen kérnünk kell. Vagy legalábbis ezt 
hittük. Most már tudjuk, hogy nem így 
van... Gandhi ragaszkodása ahhoz, 
hogy India fejlődésének középpontjában 
a falu álljon, nem a falusi közösségek 
idealizálása volt, hanem a fejlődés kiin- 
dulópontja . . ." (474. old.) Kalmár mind- 
ehhez még azt is hozzáteszi: , Még nem 
volt egyetlen példa a független fejlődő 
országok történetében arra, hogy (pusz- 
tán) a gazdasági növekedésből a lakos- 
ság óriási többsége profitált volna." 
(511. old.) 


h) 


v 


Végül is mit nyújt Kalmár György 
könyve az olvasónak? Érdekes és gyak- 
ran sokoldalúan illusztrált érvelése nyo- 
mán kialakul egy kép magáról Mahát- 
má Gandhiról, arról, hogy mely adott- 
ságai révén válhatott százmilliók elfo- 
gadott vezetőjévé; hogy hogyan győzhe- 
tett adott történelmi körülmények kö- 
zött a szatjágraha logikája; és hogy 
mindez milyen — ellentmondásokkal, fel- 
oldhatatlan gazdasági konfliktusokkal 
terhelt — mai indiai valósággal szembe- 
sül. 

Mindennek során számtalan olyan 
mozzanatot, gondolatot, tanulságot tár 
elénk, amelyek kétségkívül mai, fájó se- 
beket is érintenek. Persze aki egyfajta 
teljességre számít, akár Gandhiít, akár a 
, harmadik világ" kérdéseire adandó vá- 
laszokat illetően, az nyilván csalódni 
fog. Minden részletre kiterjedő, átfogó 
képet rajzolni, avagy általános szenten- 
ciákat produkálni, ez aligha lehet egyet- 
len könyv feladata. Új szempontokat 
felvetni és elgondolkodtatni — már an- 
nál inkább. És ez a könyv ennek az 
igénynek megfelel. 

(Gondolat Könyvkiadó, 1982.) 


Fóris György 

Pataki Ferenc : Az én és a társadalmi azonosságtudat 


Pataki Ferenc énről szóló könyve elő- 
készület egy általánosabb elméleti-tör- 
téneti vizsgálatot feltételező munkálat- 
hoz, mely az én, az öntudat, a társas- 
társadalmi azonosság átfogó és teljes ké- 
pét kívánja majd megalkotni. Bevezető 
a probléma majdani empirikus tudomá- 
nyos vizsgálatához, melynek során az 
olvasó kézikönyvszerű bőségben megis- 
merkedhet az énnel, öntudattal, iden- 
titással foglalkozó amerikai, angol, fran- 
cia, német, szovjet szerzők rendszerező 
elméleteivel, sajátos fogalomkészletével, 
bizonyításra váró kutatási hipotéziseivel 
és a részleges énvényű bizonyított ered- 
ményekkel. 


v s 


A könyv első része a pszichológiai in- 
díttatású én-elméleteket tárgyalja Wil- 
liam James-től napjaink információel- 
méleti alapon nyugvó megismerés-pszi- 
chológiájáig. Abban nincs vita, hogy az 
én voltaképpen a másik, a te meg az Ő 
szülöttje. A gyermek saját én-jéhez szü- 
leinek, környezete meghatározó szemé- 
lyeinek sajátos igényei, közlései, visel- 
kedése révén jut el. A spontán, akaró, 
vágyó én parttalan áradását a társas 
eredetű tükör-ének terelik társadalmi- 
lag kívánatos irányba és mederbe, és a 
spontán én, valamint a tükrözött ének 
kínos egyensúlya az, ami létrehozza az 
önmagunkkal való azonosság időben 
horgonyzó érzését, tudatát. 

Pataki Freud életművének elemzése 
kapcsán mutat rá, hogy az én kialaku- 
lásának folyamata — melyet a harmin- 
cas években az amerikai G. H. Mead 
és a szovjet L. Sz. Vigotszkíj nagyjábói 
azonos módon jellemzett — súlyos kon- 
fliktusok árán megy végbe. E konflik- 
tusok értelme, hogy a biológiai-termé- 
szeti lényként a társadalmi viszonyok 
rendszerébe  beleszületett gyermekben 
fokról fokra visszaszoruljanak — embe- 
riesüljenek — a természeti korlátok, 
hogy társadalmi korlátoknak, értékek- 
nek, normáknak, szabályoknak, s töb- 
bek között az öntudatnak adják át he- 
lyüket. Az énfejlődésnek ez az útja azt 
a marxi tételt mélyíti el, mely az em- 
ber lényegeként a természeti korlátok 
visszaszorítását jelöli meg, s íIPataki 
Freud-interpretációjában jogosan hang- 
súlyozza, hogy a természeti korlátok tá- 
volról sem csak külsők lehetnek, a 
belső természeti korlátok visszaszorítá- 
sáról is szónak kell esnie. 


A freudi elgondolás izgalma — S egy- 
ben társadalomfilozófiai buktatója — 
onnan ered, hogy a gyermeki én fejlő- 
déstörténetét pánhuzamba állítja az em- 
beri nem törzsfejlődésével. E párhuzam 
másik síkján azonban a logika fordi- 
tott: Freud szerint az emberiség törté- 
netének hajnalán olyan jellegű társa- 
dalmi-kulturális-erkölcsi forradalom 
ment végbe, amely beégett az emberi- 
ség tudattalanjába, s onnan — immár 
mint , természeti" hagyatékból — me 
rítik a megszülető újabb és újabb civi- 
lizált nemzedékek énfejlődésük  konf- 
liktusképző anyagát. Pataki a marxista 
pszichológia alapállásából kritizálja ezt 
az elképzelést, de a magyar szakiroda- 
lomban eddig szokatlan bőséggel és a 
freudi életmű egészének szemmeltartá- 
sával tárja az olvasó elé az énelméle- 
tek eme kétségtelenül legdrámaibb töl- 
tésű változatát. Itélete nem tolakszik a 
megítélt elmélet és az olvasó közé. 

Kitér a könyv a fÍreudi elmélet eret- 
nekei, Jung, Adler, Reich és a freudo- 
marxisták kísérleteire. Leírja, hogyan 
integrálódott a pszichoanalízis az ame- 
rikai társadalom  gyakorlati-ideológiai 
szövetébe, s eközben hogyan laposodott 
az emberi lélek történelemfilozófiai igé- 
nyű elméletéből lélekgyógyító, léleksza- 
bászati technológiává. 


v 


A második rész szakít a történelmi 
bemutatás addig követett módszerével. 
és logikai elemző úton kialakított el- 
mélet-típusokat mutat be sorban alko- 
tóikkal együtt. E fejezetben a szerző 
láthatóan elkötelezi magát az én, az ön- 
tudat és az azonosság azon elméletei és 
modelljei mellett, amelyek rugalmasság 
és szilárdság ötvözésével képesek ösz- 
tönözni a társadalmi változást. Állásfog- 
lalása azonban közvetett, s nem pótolja 
a szerző saját identitáselméletének ki- 
fejtését. Ma már nem minősülhet ko- 
molynak olyan énelmélet, amely a min- 
denek felett álló változatlanságot, folya: 
matosságot és stabilitást tartaná az én 
egyedül. , egészséges" változatának. El- 
lenkezőleg, egyetértés van a tudósok kö- 
zött abban, hogy ez a fajta merev én 
funkció a kóros, alkalmazkodásra kép- 
telen ember sajátja, aki a gyorsan vál- 
tozó modern társadalmakban elveszti a 
lába alól a talajt. 

Az énmerevség elutasítása azonban 
a pszichológusok és a szociológusok egy 

részét abba az irányba taszította, hogy 
az ént mint a személyi azonosság hor- 
dozóját és a viselkedés önvezérlésének 
központját feloldják a mindenkori 
, helyzetben". Ez a kategória — ha gát- 
lástalanul alkalmazzák — arra szolgál, 
hogy viszonylagossá tegye az egyéni vi- 
selkedés társadalmilag közvetített vezér- 
elveit, melyek hatékonysága éppen azon 
múlik, hogy mennyire váltak társadal- 
miból pszichikus realitássá, személyes 
hitté, meggyőződéssé, kikezdhetetlen er- 
kölcsi állandóvá. 


Pataki panoramikus kitekintésű köny- 
vének egyik tanulsága az, hogy az ember 
önszabályozáson alapuló társadalmi vi- 
selkedésére szolgáló elméleti magyará- 
zatok között ma még kirívó összhang- 
talanság tapasztalható. Nincs egyetértés 
még az elméleti kiinduló pontokban 
sem. Ennek káros hatását Pataki sem 
tudta feloldani. Sokszor ugyanazok a 
kifejezések más és más jelenségre vo- 
natkoznak az én világán belül, sokszor 
a szerző is ugyanazon jelenségre más 
kifejezéseket használ, s nem mindig vi- 
lágos, hogy melyik elmélet mond ellent 
egy másik elméletnek, mikor van szó 
ismétlésről, mikor alkotó továbbfejlesz- 
tésről, mikor egymással nem érintkező, 
külön fogalmi építkezésről. Az olvasó — 
főleg ha nem szakember — nyomasztó- 
nak érezheti a szerző extenzív tájéko- 
zottságát, mindenről tudni akarását. 


v 


A jövő elméleti és empirikus kutatá- 
sai során minden bizonnyal az eddigiek- 
nél nagyobb figyelmet kell fordítani a 
nyelvészeti hangsúlyú lélektani és szo- 
ciológiai kutatásokra, az összehasonlító 
kulturális vizsgálódásokra. Feldolgozás- 
ra várnak az irodalmi művekben szán- 
déktalanul és szándékosan megjelenő 
énproblémák. valamint a deviáns és 
patologikus (akár szervi, akár társadal- 
mi kóreredetű) jelenségek identitással 
összefüggő vetületei. Az is bizonyos, 
hogy az én, az öntudat, azonosságél- 
mény (identitás) társadalmi rétegek, 
csoportok által meghatározott konkrét 
változatainak kutatására is szükség lesz, 
és megfontolandó, hogy az identitás di- 
vatszava mögött mennyiben húzódnak 
meg az érték, az attitüd, a szubkultúra 
hagyományosabb elméleti problémái. A 
könyvben összefoglalt mai modellek túl 
általánosak, éppen a konkrét történel- 
mi-szociológiai módszertani kérdésekkel 
szemben nem eléggé érzékenyek. E 
szembesülés révén enyhülhetne a némely 
helyen érződő steril problémafelvetés. 

Ugyanakkor látnivaló, hogy Pataki 


Ferencet nemcsak a tudományos , tisztá- 
batétel" igénye ösztökélte a könyv meg- 
írására. Az érdemi elemzést megelőző 
, előzetes  megfontolásokban", valamint 
az utolsó lapokon világosan utal arra, 
hogy társadalmunk a felszabadulás óta 
eltelt évtizedekben hirtelen és igen nagy 
megrázkódtatások árán lépett ki civilizá- 
ciós , hátrányos helyzetéből". Ez azzal a 
következménnyel járt, hogy a gyakori és 
gyors változások az egyént komoly azo- 
nosulási dilemmák elé állították. Már 
nincs hova kapaszkodnia, mert amit 
odahagyott — vallás, tulajdon, helyi kö- 
zösség, nagycsalád stb. —, az már a ré- 
gi formájában nem létezik többé, s a 
szocialista társadalom sokszor hivatalok- 
ban elgondolt közösségi formái nem 
mindenben a valóságos emberi igények 
szerint születtek meg. Egyrészt még nem 
tudtuk ,belakni" azokat, másrészt nem 
egy lakhatatlannak is bizonyult. 


Létrejött az a paradoxon, hogy az 
emberi élet méltó keretéül szolgáló 
anyagi lehetőségek kibővülésével, az azo. 
nosulással összefüggő lelki lehetőségek 
sok esetben inkább romlottak, vagy leg- 
alábbis lemaradtak az anyagi szféra bő- 
vülése mögött. Viszonylag kevesen és 
talán későn élhetik meg azt a boldog 
egyensúlyt, mely céljaik és az azokat 
megvalósító eszközök között létesülhet. 
Az egyensúly hiánya cselekvésre is Öösz- 
tönözhetne, de sokszor a perspektíva- 
hiánytól megriadva egyesek céljaikról 
mondanak le, mások céljaikat méltatlan 
eszközökkel igyekeznek megvalósítani. 
Az eredmény mindkét esetben az azo- 
nosság zavara, s az hogy kérdésessé 
válik a tudatos és vállalt, következetes 
magatartás értéke, célszerűsége. 


A célokról és eszközökről gondoskod- 
ni hivatott társadalmi szervezetek sem 
kedveznek mindig a cselekvően megélt 
azonosságélménynek. A szervezetek ön- 
álló életre kelni oly hajlamos világában 
elmosódik a működési rendellenessége- 
kért viselt felelősség, a döntés személy 
telenné, a végrehajtás névtelenné válik 


v 


Az azonosságtudat mára lírai problé- 
mából szociológiai problémává lett, s a 
könyv azt sugallja, hogy a megoldás 
nem képzelhető el másképpen, mint a 
tudományos kutatás és az eredmények 
átgondolt gyakorlati bevezetése révén. 
A tudományos kutatást minden bizony- 
nyal ösztönözni fogja Pataki úttörő 
könyve, az igazi kérdés azonban — mint 
a jó tudományos kérdések esetében min- 
dig — tudományon kívüli. Az ugyanis, 

hogy társadalmunk képes-e, s benne 
mi, akik az , én" névmást jelenleg bir- 
tokoljuk, képesek leszünk-e új azonos- 
ságunk megtalálásának, megőrzésének 
arra a módjára, mely lehetővé teszi a fö. 
lösleges, idejétmúlt, hátráltató elemek el- 
hagyását anélkül, hogy a jövő elszakadna 
a múlttól. Ebben a folyamatban a köz- 
ponti identitásképző tényező minden 


bizonnyal a munka, a cselekvés tárgya- 
ként kezelt természeti-társadalmi világ 
sikeres átalakítása lehet. A végső vá- 
laszt tehát nem a tudománytól, hanem 
a magunk formálta valóságtól remél- 
hetjük. 

(Kossuth Könyvkiadó, 1982.) 


Csepeli György 


Papp Ferenc : Könyv az orosz nyelvről 


Az idegen nyelvek — s közöttük kü- 
lönösen az orosz — oktatásának, elsajá- 
tításának eredményei és gondjai az utób- 
bi években mind élénkebben foglalkoz- 
tatják nemcsak a szakembereket, hanem 
a legszélesebb közvéleményt is. Sokan 
— és tegyük mindjárt hozzá, nem is in- 
dokolatlanul — elégedetlenek, keveslik 
az eddigi eredményeket. Mások — 
ugyancsak jogosan — a valóságos nelfjéz- 
ségekre és a leküzdésük érdekében már 
megtett lépésekre hivatkoznak. Papp Fe- 
renc ebben a vitában könyvével tette le 
a voksot: értékes, hasznos és hatékony 
eszközt adott a jobbításért tenni akarók 
kezébe. 

Műve, a népmesei hangulatot is idéző 
, Könyv az orosz nyelvről", amely a Gon- 
dolat Könyvkiadó gondozásában jelent 
meg, újszerű, a szokványos kereteket 
szétfeszítő alkotás. Nem a szó ismert 
értelmében vett nyelvkönyv, amely ki- 
zárólag az orosz nyelvet tanulóknak, 
illetve tanítóknak szól; nem is szűken 
szaktudományos munka, amely elsősor- 
ban nyelvész szakembereknek íródott, és 
az orosz lingvisztika valamely speciális 
kérdését tárgyalja. Az orosz nyelv egé- 
szét mutatja be — mindenkinek. Mint 
maga a szerző mondja: , Írtam tehát e 
könyvet a szülő számára, aki gyermeké- 
nek kíván segíteni orosz stúdiumaiban 
— vagy legalábbis nem nagyon akar 
szégyenben maradni előtte; az oroszta- 
nár kollégák számára, akik közül nem 
egy a tanítványom wolt, s most folytatni 
akarja a beszélgető kapcsolatot; a nem 
orosz szakos szakember számára, akinek 
fel kell frissítenie orosz nyelvi ismereteit 
valamely konkrét alkalomból; azok szá- 
mara, alkkik még nem tanulták az iskolá- 
ban az orosz nyelvet, de szívesen halla- 
nának róla valamit." 


A címzettek ilyen széles, heterogén kö- 
rének és a.tárgyalandó anyag ilyen mé- 
reteinek láttán joggal vetődhet fel a 


kérdés: megvalósítható-e egyáltalán az 
efféle vállalkozás? Nem válik-e érthe- 
tetlenné a könyv mondanivalója a laikus 
számára, vagy nem hamvad-e el a köz- 
érthetőség oltárán a mű tudományos hi- 
tele? Nos, Papp Ferenc akadémikus ezt a 
szinte megoldhatatlannak látszó felada- 
tot megoldotta. 

Tárgyát szimplifikáció nélkül, a mai 
általános nyelvészeti felfogás alapján, 
s mégis hozzáférhetően mutatja be. Ta- 
gadhatatlan ugyanakkor, hogy olvasó- 
jától erőfeszítést, együttműködést kíván. 
De épp ezzel avatja partnerévé. Nem ki- 
oktatja, hanem közös felfedező útra in- 
vitálja. Aki pedig társául szegődik, rög- 
tön megérzi: a szerző erre az útra — még 
ha ezerszer bejárta is már — megint új 
kíváncsisággal, új örömmel indul. Kész 
őt is végigvezetni rajta, de nem köve- 
teli meg, hogy az első lépéstől az utol- 
sóig vele tartson. Mindenki szabadon, 
kedve szerint választhat — akár csak 
egy-egy — követendő útszakaszt, s biz- 
tos lehet benne, hogy a gazdag egészből 
itt is sok új látni- és tudnivalóra lel. 


v 


A ,Könyv az orosz nyelvről" négy 
nagy, átfogó részből tevődik össze. A 
szerzőnek már az első rész (Az orosz 
nyelv — madártávlatból; 11—20. old.) 
legelején — mint a továbbiakban is, in- 
kább indirekt módon (ezúttal egy sze- 
rénynek tetsző kis mottó segítségével) — 
sikerül megéreztetnie, hogy az új, ese- 
tünkben az orosz nyelvvel ismerkedők 
egyben új látásmóddal, új dimenziókkal 
ismerkednek. E fejezetben szól továbbá 
az orosz nyelv helyéről nyelvrokonai 
között, § mutatja be konkrét tények és 
számok tükrében az orosz nyelv nem- 
zetközi jelentőségét, világnyelv voltát. 

A második rész, a legterjedelmesebb 
(Az orosz nyelv — belülről; 21—298. old.) 

magában foglalja mindazt, ami egy élő 
nyelv mai állapotát jellemzi. Bemutatja 
territoriális és szociális változatait, az 
írott, illetve a beszélt orosz nyelv sajá- 
tosságait. Ezt követi az egyes részterü- 
letek tüzetesebb leírása — a hangtantól a 
grafikán, a helyesíráson, a jelentéstanon 
és az alaktanon át a mondattanig. A 
szerző e rendkívül széles kérdéskört szi- 
gorú tudományos rendszerességgel, a leg- 
újabb kutatások eredményeit is felhasz- 
nálva tárgyalja. Hangneme mégis oly 
könnyed, közvetlen, stílusa oly színes és 
derűsen elbeszélő, hogy az olvasó figyel- 
me még a bonyolult — és máskor talán 
száraznak tetsző — részeknél sem lan- 
kad. 

Külön érdeme a , Könyv" írójának, 
hogy nemcsak éberen ügyel a befogadók 
— az oroszhoz mint idegen nyelvhez kö- 
zelítő magyar ajkúak — sajátos igényei- 
re és nehézségeire, hanem szemléletet is 
ad. Egyebek között a különbözőségek 
megértésére, helyes értékelésére nevel. 
A ,Szavak — I.: Jelentés" című fejezet- 
ben például számos magyar—orosz szó- 
páron bebizonyítja, hogy két nyelv egy- 
egy szava közé, még ha bizonyos mér- 
tékig egymás megfelelőinek tudjuk is 
őket, nem tehetünk egyenlőségjelet, mert 
jelentéstartalmuk az esetek óriási több- 
ségében nem azonos. (A kéz szavunk 
nem egyenlő a ruka szóval, mivel az első 
vagy az egész végtagot jelöli vagy a kéz- 
fejet, a második pedig vagy az egész 
végtagot vagy a kart; a kolbász szavunk 
sem egyenlő kolbasza szóval, mivel az 
első egy bizonyos töltelékáru-fajtát, a 
második pedig minden felvágottfélét ösz- 
szefoglalóan nevez meg stb.) Azt is hang- 
súlyozza, hogy egyszer az egyik, más- 
szor a másik nyelv a , pontosabb", a 
, rTészletezőbb", 


Az eltérések egyfelől történetileg ki- 
alakult grammatikai rendszerük, másfe- 
lől különböző világlátásuk eredményei. 
Nem , jobb"-ról vagy , rosszabb"-ról, ha- 
nem másról van tehát szó. És épp ennek 
a másnak az elfogadásán, megértésén, 
mi több — megszeretésén át vezet az út 
az igazi, embert gazdagító idegennyelv-, 
sőt anyanyelvtudáshoz. 

, Világunk nyelvei ugyanannak a vi- 
lágnak a tanúi. Mégis mindegyikük egy 
kicsit másként számol be ugyanarról. . . 
Annyi különböző rendezői, operatőri fel- 
fogás- és látásmód biztosan nem volt 
még, amennyi különböző felfogás- és lá- 
tásmódot a világ nyelvei eddig pazar gaz- 
dagságukban, a maguk természetes naiv- 
ságában és köznapi logikájában elénk 
tártak." Érdekes például a következő, a 
magyar nyelvben a sütni"? szóval vissza- 
adható igesor jelentése: zsaríty — pecs — 
topiíty. Az első esetében az a fontos, 


hogy , saját levében, zsírjában", a máso- 
dik esetben azt hangsúlyozzuk, hogy zárt 
térben, például kemencében, sütőben Zaj- 
lik a folyamat. A harmadikban meg azt, 
hogy a melegítés közben az anyag meg- 
olvad. Következetlenség ezek után a pa- 
lacsintasütés neve: pecsot blini, s kevés- 
sé értjük azt is, miért így forralják a te- 
jet az oroszok: topity moloko, hiszen szó 
sincs olvadásról. Jól mondja Papp Fe- 
renc: ,ez a bája a nyelvnek, nem kell 
sokat törnünk a fejünket, hanem szent 
alázattal jól be kell vésnünk, ezt így 
mondjuk". És joggal summázza monda- 
nivalóját a következőképpen: ,Ám mi- 
helyt ez az igazság vérünkké válik (nem 
elég egyszerűen megértenünk — vala- 
hogy lelkünk szerves részévé kell azt 
tennünk), akkor már nem bonyodalmat, 
hanem örömet fog okozni e jelenség- 
csoport, hiszen ennek segítségével egy- 
részt saját anyanyelvünket, másrészt és 
kivált az objektív világot jobban megis- 
merhettük, megérthettük." 


v 


A könyv hangtani és szűkebb értelem- 
ben vett nyelvtani részeit is az emeli 
ki a hasonló témájú munkák sorából, 
hogy a szerző egy pillanatra sem tévesz- 
ti szem elől magyar anyanyelvű címzett- 
jét. Az ő gondolkodásmódjából, nyelvi 
beidegzéseiből kiindulva tárja fel az 
orosz nyelv másféleségét. A két nyelv 
tényeit nem lalkalomszerűen, egy-egy 
jelenség kapcsán szembesíti; könyve 
egészének egyik fő rendező elve az egy- 
bevetés. Ugyanakkor még tágabb kite- 
kintésre is módot talál, nemegyszer más 
finn-ugor, illetve indoeurópai összefüggé- 
seket is felvillant. 

A harmadik rész (Az orosz nyelv az idő 
távlatából ; 299—431. old.) az orosz nyelv 
múltjába ad bepillantást. Megismertet a 
szlávok őshazájával, az egyes nyelvtör- 
téneti korszakokkal, nyomon követi az 
orosz hang- és nyelvtani rendszer kiala- 
kulásának főbb állomásait, végül élve- 
zetes fejezeteket közöl az orosz irodalmi 
nyelv történetéből, szemelvényeket az 
orosz nyelv régi és mai mestereinek al- 
kotásaiból. A fejezet anyaga jól példáz- 
za a nyelvfejlődés útját az egyszerűtől az 
összetettig, a konkréttól az absztraktig, 
az egyedien sokfélétől az átfogóan álta- 
lánosig. 

Az utolsó, negyedik rész (Az oroszul 
beszélő ember — emberközelből; 433— 
446. old.) különös közérdeklődésre tart- 
hat számot. Azoknak a nyelvi és nyelven 
kívüli viselkedésformáknak sajátosságai- 
ba, értelmezésébe vezet be, amelyeket 
valóban mindenkinek hasznos ismernie, 
alki oroszul beszélő emberrel találkozik. 

És itt nem csupán közvetlen személyes 
kontaktusra kell gondolnunk. A filmek 
vagy irodalmi alkotások közvetítette ta- 
lálkozásokra is, híszen a kommunikáció 
sikerében olykor nagyobb szerepe van a 
gesztusok, nyelvi illemszabályok meg- 
fejtésének, mint a kimondott szó meg- 
értésének. A fejezet címében szereplő 
, emberközelség" egyébként nemcsak e 
résznek sajátja. A szerző a könyv szá- 
mos lapján, a legkülönbözőbb kérdések 
kapcsán közöl — gyakran saját szemé- 
lyes élményeihez kötődő — országisme- 
reti tényeket (az étkezési szokásoktól a 
társas érintkezési formákig), s ezek 
mind-mind közelebb hozzák az oroszul 
beszélő embert, kultúráját, egész világát 
a magyar olvasóhoz. 


v 


Ha eddig a könyvnek főként érthető- 
ségét, a szó legjobb értelmében vett is- 


Részlet Kő Pál fodomborművéből (Fórum Szálló) 

meretterjesztő jelentőségét emeltük ki, 
azt is hangsúlyoznunk kell, hogy szak- 
emberek, orosztanárok szintén kitűnő 
segítőtársra lelnek benne. Részint azért, 
mert fejezeteiben összefoglalva találják 
meg mindazt, ami tárgyuk szempontjá- 
ból a legfontosabb, részint pedig azért, 
mert igen értékes módszertani, didakti- 
kai tanulságokat vonhatnak le belőle. 


Külön öröm, hogy magyarul elsőként 
éppen ruszisztikából jelent meg ilyen al- 
kotás, éppen az orosz nyelv jobb megér- 
téséhez és hatékonyabb elsajátításához 
nyújt segítségét, hiszen jól tudjuk, hogy 
iskolai oktatása — például a németéhez 
hasonlítva — viszonylag rövid és nem is 
könnyű múltra tekinthet vissza. 


Öszintén kívánhatjuk, hogy az ér- 
deklődők más idegen nyelvekből is ha- 
sonló alkotások birtokába jussanak. 

